
EL SANTO EVANGELIO SEGUN 
SAN MATEO 





Jesucristo i ñiinda amei 


1 1À ndei Jesucristo i ñiinda à. David rei ei tuchi. Abraham abe no. 

2 Abraham ndei Isaac ndu. Isaac ndei Jacob ndu no. Jacob ndei 
Judá ru no. Judá nongue abe ru. 3Judá rei Fares ndu. Zara ru abe no. 
(Tamar rei üquisi.) Fares ndei Esrom ndu. Esrom ndei Aram ndu. ^Aram 
ndei Aminadab ndu. Aminadab ndei Naasón ndu. Naasón ndei Salmón 
ndu. 5Salmón ndei Booz ndu. (Rahab ndei esi.) Booz ndei Obed ndu. (Rut 
rei esi.) Obed ndei Isaí ru. 6Isaí rei David ndu. David ndei ererecua. David 
ndei Salomón ndu. (Urías ninisi rei esi.) 7Salomón ndei Roboam ndu. 
Roboam ndei Abías ru. Abías rei Asa ru. 8Asa rei Josafat ndu. Josafat 
ndei Joram ndu. Joram ndei Uzías ru. 9Uzías rei Jotam ndu. Jotam 
ndei Acaz ru. Acaz rei Ezequías ru. 10Ezequías rei Manasés ru. Manasés 
rei Amón ndu. Amón ndei Josías ru. 11 Josías rei Jeconías ru. Jeconías 
nongue abe ru. Úqui ngue siqui abae judíos rerao mose Babilóniaa nda. 

12 Jeconías rei Salatiel ndu no. Salatiel ndei Zorobabel ndu. 13 Zorobabel 
ndei Abiud ndu. Abiud ndei Eliaquim ndu. Eliaquim ndei Azor ndu. 

14 Azor ndei Sadoc ndu. Sadoc ndei Aquim ndu. Aquim ndei Eliud ndu. 
15Eliud ndei Eleazar ndu. Eleazar ndei Matán ndu. Matán ndei Jacob ndu. 
16 Jacob ndei José ru. José quia María quereco nguiã. María rei Jesús si. 
Cristo, į equia ee. 

17 Nyebe cator ce generaciones jaaja. Să Abraham nane siqui no. David 
siqui mose, catorce generaciones cote. Abae judíos rerao mose Babilóniaa, 
catorce que aque abe mose cote ra. Cristo nyaacuquia mose que catorce 
aque mose cot e no nda. 


Jesucristo nyaacuquia mose 


18 Jesucristo chaacuquia tasenei na jéje. María rei esi. María que 
siquichó ndei quia José ninisirá nda. Nyucuaaque ru eá ngue siqui rei ra. 

Nguiiri ngue eteachó nguíe ye ra. Siquíá ndaque José rese. Espíritu Turá 
ae que eriirí mondo erie ye ra. 19 José turáte que eriqui rei ra. Eireite que 
eriqui mae María rio rese ra. —Seninisirá eà nda cote reae. Ahui rei ra 
esi mbia mbiiranua ndeae, i rei que ndua ndua uchi angui re ra. María 
siqui rei nguia emo ndese ee reaê. 20 José que ndua ndua quia erese ra. 
Ndua ndua mose que ángel mo ndu eque re cuu ra. Angel que fiee ee ra. 
— David riiri ño nde re. María eisi turá fio neninisirã. iNdeirei ngúíá ño 
je! Emo ngue siqui áte quia erese ra. Espíritu Turá ae que eriiri mondo 
erie ye ra. 21 Nguiiri nda etea. “Jesús” ere chó eriiri je. Ae quia ra mbia 
siró tuchi eicuá si, i que ángel ñee José je cuu ra. 22Ef nda Dios cheé io 
cote. Ae Dios cheé mbuchecuasa mbesa cose nae, üqui nda io cote. À ndei 
embesa ji à: 
23 ¡Sá jé! Nyucuaaque ruá nda nguiiri tea. 
Emanuel, i ra eriiri je. 
Dios riqui nanderese co, i ñi Emanuel nde, i que embesa ji cose ra. 
24 José que ñumumba cote ra. Angel cheé ndui si que María rerequia 
turá cote ra. 25 José que siqui eá mbei erese ra. Nguiirí ndea chee. Jesús i 
que José eriiri je ra. 


Mbia aquiatu nyoi Jesús itáquiei ndea 


1Jesüs que nyaacuquia Belén nda. Judea, i que hue ibi je ra. 

Herodes rei hue jenda mbia rerecua Jesás nyaacuquia mose. Mbia 
aquiatu mo ngue ngaé huee ra. Tenda semba si que ecuaé Jerusalén 
nda. 2Uqui ngue fiee ngaé judíos je ra. —¿Mangue judíos rerecua 
mangue re? Ae nyaacuquia ramo nae émangue mangue re? Uremae ngue 
nyasitata embae rese ra. Ureico mose ure récuaa. Nyebe urechu nguiá 
erea co. Urecoi rã urenia ndese ñee ee. ¿Ma eriqui ma nde? i que mbia 
aquiatu fiee judíos je ra. 3Herodes que jirandu erese ra. “Judíos rerecua 
nyaacuquia" i mose, Herodes que pare pare i tuchi quia ra. Siqui turã 
eá cote. Jerusalén jenda abe que ndua ndua jate quia erese ra. 4Herodes 
que “jenyu” i sacerdote rerecua ja je ra. Embesasa ja je abe que “jenyu” i 
ra. —¿Mangue ra Cristo nyaacuquia mangue re? “Hue ra nyaacuquia" ¿i 
embesa ji re? i que Herodes ñee ee ra. 5 Uqui ngue ñee Herodes je ra. — 
Nyaacuquia ra Belén de Judea. 1 que embesa ji ra: 

6 Sucha ñeté tuchi rei Belén. 

Belén de Judea. 

Mbia chiicua tuchi ra Belén cote. 

Hue jenda mo nda mbia rerecuará tuchi cote. 

Ae ra serimba Israel jenda teaquiatu tuchi quia cote, 
i que Dios cheé embesa ji ra, i que sacerdotes fiee Herodes je ra. 

7Nyebe Herodes “jenyu” i nguiá üqui mbia aquiatu je. Nee ngue üqui 

ísaa ra. —éManosete nyasitata embae rese jemae nde? i que fiee ee ra. 

8Herodes que tiqui mbia aquiatu mondochoi Belén cote ra. —Jéso Belén. 
Nyaacuquia ramo je rese jéirandu tuchi. Jé erea mose, sembiirandu se. 

Í nda se abe aso mae erese. Í nda acoi senia ndese se abe ñee ee, i rei 
que Herodes ñee ee ra. ºMbia aquiatu que nyoi cote ra. Ae nyasitata 
rese eriqui mae nyii nae, aque nyasitata que oso bei quia mbia réta ra. 
Tiba que ee Belén aró cote ra. 19 Nyebe mbia aquiatu ia tuchi nguiá mae 
mose nyasitata tiba rese cote. 11 Mbia aquiatu que ique tuchúaa cote ra. 
Huee que áqué itâquiei ndiqui ee cote ra. Usi rese. María, i equia ee. 
Ngoi que ngúíá ndese eitáquiei je cote ra. Nee turá ngue ee ra. Mbae que 
esiró mondo Jesüs je cote ra. Oro. Mbae mbushimbusa abe no. Mirra abe 
no. 12Dios que fiee mbia aquiatu je cote ra. —Jésochí nda ñee Herodes 
mbiirandu je, i que Dios ñee ee cuu ra. Nyebe echoi nguiá Herodes abi 
nguécuaa. 


José nyoi uchã Egíptoo 


13 Aquere que Dio s ángel mo mondo ñee José je ra. Nee ngue ee cuu 
ra. —Herodes ra eitáquieí sequia sequia. tquia serite equia co. Jéso ucha. 
Aqué jendao sunuña Egíptoo. Esi rese. Huee jéingochó. Acheé jee ra ndeje 
huee, i que Dios ñee José je ra. 14José que fiumumba juá cote ra. Aqué 
ngue ecuruchoi isa usi rese ra. Nyoi que Egipto quiti ra. 15Chi arete que 
Egíptoo ra. Ererecua Herodes que mano cote ra. Dios cheé ngue ique cote 
ra. Ei ngue Dios cheé embesa ji ra: 

Seriiri ngue aru Egipto si ra, 
i que embesa ji ra. 
Herodes áqué itâquiei iquia ja 

16Herodes que paama i tuchi cote ra. —Mbia aquiatu sembiiri iri 
ñochí. Nyebiá fiocht ecuaé fiee seje, i que ra. Nyebe que soldados mondo 
mbia riiri nacué iquia ja cote ra. Aqué itáquiei ngu e eiquia iquia ja quia 
Belén jenda ra. Hue rurubinda ja abe no. Ngata ramo je abe iquia ja. 
Nyasitata nyecua quia mbia je nae, aque mosenda áqué itáquiei iquia 
ja. 17 Herodes üqui iquia mose que Dios cheé ique cote ra. Ae Jeremías 
mbesa quia: 

18 Mbia Ramá jenda nyeseo tuchi. 

Eya eá tuchi nguiiri ndese. 
Emo embia aroneáte. 
Eriiri nguia mano jate nguiá ee, i que embesa ji ra. 

19 José chi mose Egipto que Herodes mano nyee ra. Nyebe Dios ángel 
mo mondo nguiá fie e José je. 20— José, echumumba rá. Jéso Israel cote. 
Aqué abe erao. Esi rese. Ae áqué iquia seríte quia nae, üqui ngue mano 
cote ra, i que ángel ñee José je cuu ra. 21 José que fiumumba cote ra. Nyoi 
que nyebi Israel quiti cote ra. Áqué ngue equerao esi rese ra. 22 Herodes 

riiri ngue siqui Judea jenda rerecuará cote ra. Arquelao, i que ee ra. José 
jirandu mose erese que esiquiche cote ra. Oso sereáte que huee cote ra. 
Dios que fiee ee cuu ra. Nyebe esi nguiá Galilea cote. 23Sucha tubiriá mo 
ngue chi Galiléaa ra. Nazaret, i que hue je ra. José que nyoi bei hue, hue 
jendará cote ra. Nyebe Dios cheé mbesa ji ique nguiá cote. Í ngue Dios 
cheé nda: Nazaret jenda ra Jesüs, i que Dios cheé nda. 


Juan el Bautista Dios ché senei senei 


3 1Emo mose que Juan el Bautista Dios cheé nenei nenei mbia je 
cote ra. Dios cheé ngue esenei senei nguia mbia je turúquiaa ra. 
2—Jendua si jéicuá ndese. Jendua si Dios rese. Dios ra tu mbia rerecuará 
tuchi cote, i beite que Juan nguia ñee nda. 3Sà Isaías embesa nyii no: 
Emo ndiqui ñeemombo mombo turúquiaa huee. 
“Sá emo ndiqui ñeenda mbuquiche no, ei jenye si chó nguia jé abe 
icoquiatu nandererecua je", i equia turúquiaa hue, 
i que Isaías embesa ra. Juan nii si que embesa ra. 4Quiicuã mbuaera chó 
ngue Juan irao ra. Mbae ire chó ngue enumbicuasa no nda. Tucu mbuae 
chó ngue eu quia no nda. Irao quiaa riinda abe. 5Jerusalén jenda que 
ngaé ngaé tuchi quia echeé andu ra. Judea jenda abe no. Ama Jordán 
nimia nduinda abe no. 6Mbia huiicuá nenei nenei mose Dios je, tiqui 
mose que Juan ndiqui bautizar i ee ra. Ama Jordán ye. 

7 Fariseos tubiriã abe que ngaé ngaé tuchi quia Juan ndea ra. Saduceos 
tubiriá abe no. Juan ngue ñee asite üqui je ra. —Mbei rá ño jéingo nguiá 
à. Mbae icuá nda tu mbia je nae, cüqui nii ño jenyu quia uchã serea co 
re? 8Jé mbae icuá ndecha mose Dios je, mbae turã jésaá saá mbei quiatu 
quia ee cote. 9“Abraham ndiiri nducucha chó nande re. Nyebe ra Dios 
nandemingo be?" ijenyechi nda jé! Dios Abraham ndiiri nducucha chao 
aróte raque sita je. 10Ira rá si chó mbia riqui nguiá à. Sá ira mo ndiqui 
ia turá no. Sá emo ndiqui ia eá no. Aque quia ra mbia mafia cote. Erei 
sacuá. Ei sert seri ño Dios nguiá mbia je co, mbia mbae turá naa eá mose. 

11] je chó aico nguiá bautizar i mbia je co. Jé ndua ndua si mose Dios 
rese. Co chi emo ndu quia serui co. Ae quia equirácuá tuchi sesi re. Ae 
quia eturá tuchi sesi re. Ae quia ra bautizar i mbia je Espíritu Turá je. 
Mbia chiá mbitirô sacuá. Sá tata riqui mbae mbitiró no. 12Ae ra mbia 
umbae mii icúe. Eturá achó fio embae re. Ae embae eà nae, üqui nda eséi 
cote. Üqui ndeisa ra ua eá mbei tata. Sá mbia quiata a chiqui chiqui no. Sã 
ea mii icúe no. Sã echuruique mombo tátaa no, i que Juan fiee mbia je ra. 


Juan bautizar i Jesús je 


13 Jesús que tu Galilea si cote ra. Tu que Juan ndea Ama Jordán nda. 
Juan bautizar i sacuá ee. 14Juan ngue teá teã ndei ee ra. —¿Mañi ae ra 
bautizar i ndeje re? Nde chó bautizar ere seje ae, i rei que Juan ñee Jesús 

je ra. 15Jesús que ñee ee ra. —Bautizar ere rei seje. Dios cheé ndui si 
mbae nandesaá turá ja quia, i que Jesús ee ra. Juan ngue eno i chee ee 
ra. 16 Juan ngue bautizar i ee ra. Jesás que usé oso ama si cote ra. Ibei 
que nyiequia ee cote ra. Espíritu Turá ngue nguichi nyurushi rà nda. 
Nguichi que eu Jesús rese ra. 17Ibei jenda que ñee nda. —Seriirí ño co re. 
Sechesecua chó co re. Seyate erese, i que Dios ñee Jesús je ra. 


Jesús tambiicuá, i raque Satanás 


4 lTurüquiaa que Espíritu Turã Jesús rerao ra. “Tã tae Jesús je”, i 
sacuá diablo Jesús je. 2Huee que Jesús riqui arete ra. Cuarenta días. 

Mbae mo ngue eu eá mbei aque mose ra. Eriácuáte que cote ra. 3 Aque 
mose tuchi que diablo si ee ra. Embiicuá sacuã. —Nde Dios riiri mose, 
mbichae esaá à sita je. Í nda ereu, i rei que diablo ñee ee ra. 4Jesús que 
fiee ee ra. —Tei. Sá embesa ji fiee no: “Mbia chiu achó nda mbia mingo 
eà. Dios cheé nguia ra mbia mingo nguiã”, i que embesa ji ra, i que Jesús 
ee ra. 5 Aquere que diablo ererao Jerusalén nda. Querao que suruchui 
ibate Dios chuchua aró nda. 6Ñee ngue Jesús je ibate ereco mose ra. — 
Nde Dios riirí mose, eo oso íbii no. Dios ra ndereaquiatu. Sá embesa ji 
riqu i fiee no: 

Dios ra ángeles mondo ndereaquiatu sacuá. 

Oje ra ndeisi. Nembuquichi mingue rae. 

Sita ra cua ià ndei je, 
i que embesa ji ra, i rei que diablo ñee Jesús je ra. 7 Jesús que ñee 
diablo je ra. —Sã embesa ji fiee no: “Ma Dios sereaquiatu. Tà tae ee 
no”, jenyechi nda Dios je", i ñi Dios cheé nde, i que Jesús ñee diablo je 
ra. 8Aquere que diablo ererao ibi ibate mo nda. Ibate tuchi ererao cote. 
Diablo que ibi teacuquia ja ee ra. Ishonda abe reacuquia ja ee. “Diablo 
que fiee ee ra. —Sembae ja chó ibi re. Ibi turã ja. Ndeico mose serese, 
tamondo ja ndeje. Serimbará mose nde, tamondo ja ndeje, i rei que diablo 
fiee Jesús je ra. 10 Jesús que fiee ee ra. —Quiatüae sesi ae, Satanás. ¿Mañi 
nda se nderimbará nde? “Dios ae rese chó jeingo", i que embesa ji ñee 
ndesé, i que Jesús ee ra. 11 Diablo que oso erecha cote ra. Angeles que 
ngaé Jesüs reaquiatu cote ra. 


Jesús mbia mbaaquiatu quiatu ramo 


12-13 Aque mose que mbia rerecua Juan tarô cárcel nda. Jesús jirandu 
mose etaró ndese que esi Galilea cote ra. Nazaret, i que sucha tubiriá je 
ra. Aquere que esi siri Capernaum cote ra. Ama ndisha ji. Zabulón abe ji. 
Neftalí abe ji. Huee que Jesús si siri ra. 14Isaías chimbesa Dios cheé ngue 
ique cote ra. Jesús siqui mose huee. Ef ngue Isaías embesa cose ra: 

15-16 Mbia hue jenda ja que siqui itondáruu nyii ra. 
Zabulón jenda. Neftalí jenda. 

Ama ndisha ji jenda. 

Ama Jordán ndobeinda. 

Ae judíos eá Galilea jenda nae, tiqui abe no. 

Üqui mbia que siqui ja rei itondáruu nyii ra. 

Nyaashi ngue tu ee cote ra, 
i que Isaías embesa ra. 17 Aque mose bei chó ngue Jesüs riqui fiee mbia je 
cote ra. —Jendua si Dios rese. Mbia rerecuará tuchi ra Dios namo jiri, i 
que Jesús quia fee mbei mbia je cote ra. 


Jéingo serui, i Jesás uchimbaaquiaturá je 


18Emo mose que Jesüs si quia ama nimia ndui ra. Ama Ndisha 
Galilea. Huee que mae Simón Pedro rese ra. Enongue rese abe que mae 
nda. Andrés, i equia ee. I que eu sira mbuasa mondo mondo ii ra. Sira 
resenda bei rei üqui. 19 Jesús que ñee ee ra. —iSerui bei chó jéingo je! 
Taembaaquiatu quiatu. Mbia teendu endu bei quia seje cote, i que Jesús ee 
ra. 20Nyoi ja que erui ra. Sira mbuasa si que echoi hui ra. 21Pe jiri que mae 
Jacobo rese ra. Enongue rese abe. Juan, i equia ee. Eru abe que siqui erese 
ra. Zebedeo, i equia ee. Huee que echi ja canoa ye sira mbuasa mbitiró tiró 
nda. —Jéingo serui, i que Jesús Jacobo je ra. Juan je abe. 22Jesús cheê 
nduibe tuchi que echoi erui ra. Canoa ndecha. Ngu abe recha. 


Jesús mbia tubiriã mbaaquiatu 


23 Jesús que ngata tuchi quia Galilea ri nda. Mbia que embaaquiatu 
quiatu quia mbia chumunua nuásaa ra. Dios cheé turá ngue esenei senei 
nguia ee ra. Mbia rasi chumumbara que embucheró cheró nguia ra. 
24Mbia Siri a jenda que jirandu tuchite chee erese ra. Nyebe eriqui nguiã 
erasi rurucuaé cuaé jate ee. Erasi chumumbara. Mbia aba checuayá 
nyireco abe no. Mbia quiachã quiachã je abe no. Mbia umi sayá je abe 
no. Jesús que embucheró cheró ja quia ra. 2» Mbia tubiriã tuchi que siqui 
Jesüs rui cote ra. Galilea jenda. Decápolis jenda abe no. Jerusalén jenda 
abe no. Judea jenda abe no. Ama Jordán ndobeinda abe no. Uqui jenda 
siqui ja Jesús rui. 


Jesás mbia mbaaquiatu quiatu ibi ibate 


5 1Mbia tubiriá ngu e chi Jesús rese ra. Nyebe Jesús nyui nguiá ibi 
ibate mo ndese ra. Ngoi que huee ra. Echimbaaquiatu que esiichá 
ngaé nda. 2Jesás que embaaquiatu quiatu ra. 


Ae eyate riqui 


3Ei ngue fiee ee ra: 
—Ae siqui mingue quia nae, eya chó üqui nde. Uqui nda siqui Dios 
rese. 

^Ae nyeseo quia nae, eya chó üqui nde. Dios ra embia tuchi. 

5Ae eseteáte riqui nae, eya chó tiqui nde. Ibi ja ra embae cote. 

6 Ae siqui turá sete quia nae, eya chó üqui nde. Dios ra embucuata turá 
nguia. 

7 Ae eya eáte riqui mbia rese nae, eya chó tiqui nde. Dios ia eáte ra tiqui ndese. 

8Ae echiá turáte riqui nae, eya chó üqui nde. Üqui nda mae Dios rese. 

9 Ae mbia mingo turá nguia nyiese nae, eya chó üqui nde. "Seriiri" i ra 
Dios üqui je. 

10Mbia icuá icuá mose jéturá je, jéya tuchi rae. Jenderecua tuchi chó 
Dios riqui nguiã co. 

11 Mbia ñee icuá mose jéje serii, jéya tuchi rae. Mbia icuá icuá mose j&je 
seri. Mbia ñee ñooño mose jenii, jéya tuchi rae. 12Jeñimbia chó nguia üqui 
mose. Dios quia ra mbae turá tuchi mondo jêje ibate. Mbia icuá icuande j&je 
nyii. Ei ngue mbia icuá icuá nguia Dios rimba je nyii no nda. 


Tata rendi rã ndei Dios quiato 


13Embiquesa rã fio jéingo nguiá mbia je à. Sá embiquesa turáte no. Eise 
quiachamba mose, eicuá tuchi ra cote. Mbia ra emombo chó cote. Mbia 
ra iró ño erese. 14Tata rá fio jéingo nguià mbia Dios quiatoá je à. Mbia 
sucha cuasu raá mose ibi ibátee, mbia ra mae ja erese. 15Sã nandeico 
lámpara mendi no. Sá nandeico eati eà no. Sá nandeico emii eá mbaequi 
re no. Erendi checua chó nda nandemii nguiá. Mbia resae ja sacuá. 16Ei 
jenye si chó nguia tata turá na. Mbae resae turá mbia je. Ei jenye mose ra 
mbia mae jéturá ndese. Nee turá nda jendu ibatenda je cote. 


Jesás mbia mbaaquiatu quiatu Moisés chimbesa rii 


17 Dios cheé ique ja sacuá fio achu nguiá co. Moisés cheé mbutiá sacuá eà ño 
ngue achu nguiá. Dios cheê mbuchecuasa cheé mbutiá sacuá eà fio ngue achu 
nguiá. 18 Tacheé nyecua jéje. Moisés cheé nda ique ja. Ibei ra ua. Ibi abe ra ua 
no. Moisés cheé nguia ra ua eá mbei. Ique ja chee rae. 1? Dios cheé tubiriáte 
raque mbia je, mbia echeé mumbayá sacuá. Emo echeé mii mumba mose, Dios 
biáte ra tiqui, Dios siqui mose ererecuará tuchi cote. “Dios cheé mii emumba", 
i mose emo, Dios biáte üqui. Ae echeé mumbayáte quia nae, Diosbi tuchi chó 
tiqui nde. Ae ñee nguia mbia je nae, “Dios cheé jemumbayá ja" i quia mbia je 
nae, Diosbi tuchi chó üqui nde. 20 Tacheé nyecua jéje. Fariseos uturá saá saã 
tuchi raque. Embesasa abe uturá saá saá tuchi raque. iJé nguia jéingo turá tuchi 
(qui si je! Jë jéingo turá eá mose (iqui si, jéingo eá nda Dios rese, Dios siqui 
mose mbia rerecuará. 


Paama jenyechi nda emo je, i Jesás 


21 Amei ñee ngue jeñandu rei ra. “Mbia mo nda ereiquiachi. Nde mbia 
mo iquia mose, nde abe ra mbia ndeiquia aróte", i rei que amei nda. 22Se 

quia tacheé nyecua jéje. Jé paama i choofio mose jenongue je, mbia ra 
jeiquia aróte. *Ndeaquiatuá nde" jenye mose jenongue je, mbia ra jéiquia 
aróte. “Ndearacuayá nde" jenye mose jenongue je, jéso aróte ra tata 
cuasu. 23-24 Nembae ofrenda rerao mose Dios je, endua rá nyii, emondo 
nonde ee. Ndenongue mo paama i mose ndeje, ofrenda esecha rà oso 

fiee ndenongue je. Jeñimbuturá na nguia nyii. Aquere quiatu eso nyebi 
ofrenda mee Dios je cote. 25Emo mbia rerecua mbuqueta queta mose 
nderii, ndeturá ño ee. Echeé tură ño ee. Jë ae chó jefiimbuturá jenyue. I 
nda ndererao icuá eã. Ndererao mose ra ndetaró mbei cárcel. 26 Huee ra 
ereico bei. Nembae mondo ja tuchi chee ee. 


Emo mae mose cufia mo osei osei, adulterio i üqui je 


27 Amei ñee ngue jeñandu rei ra. “Emo ninisi rese ra jéingoch?”, i rei 
que ra. 28Se quia tacheé nyecua jéje. Emo mae icuá mose cuña mo ndese, 
“aque rese nda aico raá fia” i mose, üqui abe eicuáte. Siqui raanguia 
erese chó úquí nde. 22Nderesa mae mose mbae icuá ndese, echoo mombo. 
Nderesa nemingo seri mose mbae icuá nde se, echoo mombo. Coche 
nderesa mii eremombo nguiá. Í nda nderete osoá tata cuásuu. 30 Ndeo 
nemingo mose mbae icuá ndese, echisia mombo. Coche ndeo mombo 
nguiá. Ndequiato cutinda raque. Í nda nderete osoá tata cuásuu. 


Jeninisi ra jemombochi jé, i Jesús 
31 Amei fiee ngue jeñandu rei ra. “Emo ngüinisi mombose mose, sã 
emombo chó. Papel mbesa ji emondo ee", i rei que amei nda. 32Se quia 
tacheé nyecua jéje. iJeninisi ra jemombocht jé! Jeninisi siqui mose emo 
ndese, üqui mose mii fio jeninisi jemombo aróte raque. Jé emombo 
choofio mose, jéingo jeninisi mingo adulterio rese üqui. Ae emombo ji 
quereco cote nae, üqui abe eicuáte no. Adulterio, i chó üqui je re. 


Jurar jenye jirichi nda jé 

33 Amei fiee ngue jeñandu rei ra. “Jurar jenye mose Dios je, jeñee nda 
jembuchebichi ee”, i rei que amei nda. 34Se quia tacheé nyecua jéje. 
iJurar jenye eá mbei tuchi jé! Ibei rii abe jurar jenye eá jé. Dios recua chó 
ibei re. 35Ibi rii abe jurar jenye eá jé. Dios ironguia chó ibi re. Jerusalén 
nii abe jurar jenye eá jé. Dios mbae tuchi chó Jerusalén nde. 36Jeáqui 
nii abe jurar jenye eà jé. Jéa mii mo jembushi aroneate. Co mii jemondei 
aroneate no. 37 iJurar jenye eá jé! “Ae” jenye chó. "Tei" jenye chó. Üqui 
mii ño jeñee. Jurar jenye mose, eicuáte üqui. 


Emo icuá mose jéje, jéturá ño ee 
38 Amei fiee ngue jeñandu rei ra. “Emo nderesa mungue mose, nde 
abe aque resa emungue. Emo ndereí siquio mose, nde abe erei esiquio", 

i rei que amei nda. 39Se quia tacheé nyecua jéje. Mbae icuá nda 

jésaáchi mbia icuá je. Emo ucua mose nderitii rese, nderitii ribisho abe 
eteacuquia ee. 49 Emo demandar i mose ndeje, “nembae camisa emondo 
seje” i mose, emondo chó ee. Ndeirao nongue abe emondo ee. 41“Sembae 
mbae usi erao jiri seje”, i mose emo ndeje, peebe jiri erao ee. 42Emo ache 
ache i mose ndeje, emondo ee. “Mbae mo prestar ere seje” i mose emo, 
emondo ee. 

43 Amei ñee ngue jeñandu rei ra. "Ae eturáte riqui ndeje nae, echesecua 
erese. Ae ndeucuáyá nguia nae, nde abe eucuáyá” i rei que amei nda. 
44Se quia tacheé nyecua j&je. Echesecua chó ndeucuáyása rese. Mbae turá 
esaá ño nguia ee. Ae ñee icuá nguia nderit nae, echeé turá ño nguia nde 
ee. Ae eicuáte riqui ndeje nae, üqui nii eico ñee turá Dios je. 45Ei jenye 
mose ra Ibatenda riiri turã tuchi jé. Dios quiarei eturá mbia ja je. Mbia 
turá je. Mbia icuá je abe no. Dios quiarei tenda mbusé turá mbei mbia 
turá je. Eicuá je abe no. Dios quiarei ama mbuchaaqui turá mbei mbia 
turá je. Eicuá je abe. 46Ae eturáte riqui mbia jéje nae, üqui achó je jéturá 
mose, eicuáte üqui. Mbia icuá abe mbae turá saáte uquiato achó je. Ei 
jenyechi nda jé. 47 J&quiato achó je jeñee turá mose, aba biáte tiqui. Ei ño 
Dios quiatoá abe nguiá fiee turá uquiato je. 48Jé nguia jéingo turá mbei 
mbia ja je. Sã jendu Ibatenda turã mbei riqui no. 


Mbae turá jésaá nyecuayá ño nguia 


1“Sá mbia mae ja sechiao turá ndese”, jenyechi nda mbae turá naa 

mose. Mbia résaa achó nda mbae turá jésaá saáchi jé. Üqui jésaá saã 
mose ra jendu Ibatenda mbae turá mee eá jéje. 2Jéingo mose mbae mee 
mee mbaecha reá je, jemondo checuayá ño nguia ee. Mbia mbiirandu 
randu eá. Ae uturá saá saá nguia nae, üqui na nda jéingochi. Dios ra 
mbae turá mee eá üqui je. “Sá mbia mae ja sechiao turá ndese”, jenyechi 
nda j&. 3Mbae turá jésaà mose, jésaá mingue chó. ^Mbae turá jésaá 
nyecuayá ño. Jéingo mose mbae turá naa naa nyecuayá, Dios ae ra mae 
jéturá ndese. Ae quia ra mbae turá mee nyecua jéje cote. 


Ei jenye chó fiee Dios je, i Jesús 

5Jeñee mose Dios je, jeñee mingue chó nguia ee. Uturá naa naasa rá 
nda jéingochi. Üqui ndiqui nyoi choi mbiásaa ñee sacuá Dios je üqui. “Sá 
mbia mae ja serese secheé mose Dios je", i equia üqui. Mbia riqui mae 
jate raque erese. Dios quia ra mbae turá mee eá ee. 6Nde ñeese mose 
Dios je, nde ae chó echeé nguia ee ndechuchúaa. “Sa mbia mae ja serese", 
erechi nda jé. Nde a e chó echeé nguia ee. Dios ae ra siqui nderese. Dios 
ae mbae icua ja nguiá. Ae quia ra mbae turá mee ndeje cote. 

7Nde ñee mose Dios je, hue ri beite ra ereicochi ñee ee. Ei fio Dios 
icuasa reá nguiá ñee ndaque Dios je. “Hue ri urecheé mbei mose ra Dios 

ureandu”, i rei nguiã. 8 Uqui na nda jéingochi. Ae mbae áte riqui jéje nae, 
tiqui Dios icuate quia co. Jeñee nonde ee. “Mbae embu ure je”, jé i nonde 
ee. ?Ei jenye chó nguia fiee Dios je: 
Paba Ibatenda, sá mbia ñee turá mbei quia nderit. 
10 Mbia rere cuará ja sacuá echu jei íbii. 
Sà mbia ibatenda riqui siqui beite ndebi rese no. 
Sà mbia ibi jenda abe riqui ndebi rese. 
11 Ae ra ureu namo, üqui embu rá urechiurá. 
12 Ae uresaá icuá icuá ndeje nae, tiqui embutiá ná uresi. Sá ureico 
tesarei mbia icuá icuá mose ure je no. 
13 *Mbae icuá jêsaã” iichi nda emo ure je jé! 
Urereaquiatu bei quia mbae icuá si. 
Nde mii fio mbia rerecuará nde. 
Nde mii fio ndequirácuá nde. 
Nde mii je mbia ñee turá sacuá mbei. Amén. 
Ei jenye chó ñee Dios je. 14Mbia icuá icuá mose jéje, jétesarei chó esi. Ei 
jenye mose ra Dios Ibatenda abe jeicuá mbutiá jési. 15 Jêtesarei eá mose 
mbia icuá si, Dios abe ra jéicuã mbutiá eá jési. 


*Sá mbia mae ja serese" jenyechi nda hui mose jenyiu si 
y y 


16 Jenyiu si jéhui mose Dios je, “sá mbia mae jate seyayá ndese”, jenyechi nda 
fiee. Jendesa ia eá techi nda aque mose jé. Ei fio uturá naa naasa nguiá. Mbia nda 
mae ja rei nguiá erese. Dios quia ra mbae turá mee eá ee. 17 Ndehui mose ndechiu 
si Dios je, ndeya chó eico. 18Sã mbia jiranuá nderiácuá ndese. Sã Dios ae jirandu 
nderiácuá ndese. Dios quia mbae icua jate nguiá. Ae quia ra mbae mee ndeje cote. 


Jembaerá ibatenda rese quia jéingo ndua ndua 


19“Mbae turá tamunua nu a sembaerá aa íbii”, jenyechi nda jé. 
Chicuaquiarei nda eu aróte. Emo embuquiachá aróte jési. Eichoi aró 
ndete no. 20Ibate quia mbae jemunua nua jembaerá. Ibate quia ra 
chicuaquiarei eu eà. Ibate quia ra jembaerá ichoi eà mbei. Ibate quia ra 
emo embuquiachã eá jési. 21 Jembaerá chi mose ibate, Dios rese ra jéingo 
ndua turá. Jembaerá chi mose íbii, ibi jenda mii ndese ra jéingo ndua. 


Nanderesa mbae resae nanderete je 
22Nanderesa quiarei mbae resae nanderete je. Nanderesa turá mose, nanderete 
abe ra oso turá. 23 Nanderesa icuá mose, nanderete abe ra oso icuá icuá no. Tat a 
rendi rá jéingo bei. Uqui mose ra jéingo jiri jiriã itondáruu. 
Mbae isiquia Dios quiato eá 


24Erimba mii mo siqui aronea ererecua nyeremo ndese. Ererecua 
nyeremo mose, huee ra erimba ererecua nongue ucuayá. Ererecua nongue 

ra ebite. Ef si chó mbia re. Ae ndua beite quia mbae isiquia rese nae, qui 
siqui aroneate Dios rui. Ae siqui beite quia Dios rese nae, (qui nguiarei 
ndua eá jiri mbae isiquia rese. 


Dios uquiato teaquiatu bei 


25“¿Mbae ra nandeu re?” jenyechí nda quicoi coi jé. “¿Ma tiru ra 
nandemingue re?” jenyechi nda quicoi coi no jé. Mbia chiu ae ra mbia 
mingo eá. Mbia irao abe ra mbia mingo eá no. 26Sã nguirei no. Mbae 
tiquiayã ndaque. Mbae ishao eá ndaque no. Mbae ruacuá eáte raque 
embae no. Dios ae quiarei embuquiaru quiaru bei. Jé nguiarei Dios 
queteamba tuchi nguirei si. Dios ae jembuquiaru nguiá jé no. 27Mbi a 
ae ra tiaró eà. “Se ra atiarombe", i raque ndua ndua uchiangui re. Dios 
ae mbia mbutiaró nguiá. 28“¿Ma tiru ra nandemingue re?” jenyechi 
nda pare pare i jé. Sà mbae uti no. Sá mbae uti turáte riqui no. Mbae ao 
ao eá ndaque. Ninyu mburirá ndirá eà ndaque. 29 Dios ae chó mbae uti 
mbuturá nguiá. Mbae uti quiarei eturá jiri Salomón si. Salomón turáte 
raque. 30Sà Dios quiata mbuturá no. Quiata mano jeite raque. ¿Mañi nda 
Dios jembiirao eà jé nde no? ¿Mbaerá jéingo Dios icuayáte re? 31“¿Mbae 
ra nandeu re?" jenyechí nda pare pare i jé. “¿Mbae ra nandembei re?” 
jenyechi nda pare pare i jé. “¿Ma tiru ra nandemingue re?” jenyechi 
nda eno jé. 32Ei ño Dios quiatoá nguiá. Jë nguia jendu Ibatenda tesareiá 
mbeite nguiá jési. 33Jé nguia jéingo tuchi Dios rese jenderecuarã. Sã Dios 
turáte no. Úqui na fio jéingo. Üqui mose ra Dios mbae mee mee mbei jéje. 
Jenyiurá. Jeñimbeirá abe no. Jéiraorá abe no. 34“Mbae tiã fiochi nda seje 
isamami nde", jenyechi nda pare pare i jé. Isamaminda rese ra jendua 
nduachí namo jé. Namonda mii ndese jendua namo no. Isamami nguiatu 
jendua isamaminda rese. 


*Eicuáte que co ra”, jenyechi nda emo nii 


7 1“Co que eicuáte ra", jenyechí nda emo nii. “Jéicuáte” ià nda Dios 

jéje chá. 2Mbia icuá mose, jeñeechí nda ee. Jéturá mose ee, Dios 
abe ra eturá jéje. Mbae jemee mee turã mbia je. Dios abe quia ra mbae 
mee tuchi j&je cote. Jé embisé mee mose emo je, Dios abe ra embisé mee 
jéje no. 3¿Mbaerá jéingo “eicuá” i emo je re? Jé jéicuã tuchi mose esi. 
“Mbae fieté ndiqui nderésaa aque", jenyechi nda emo je, jé mbae cuasu 
rerequia mose jendésaa jé nguiatu. 4-5 "Mbae turá ndese chó Jéingo”, 
nda mbae cuasu siqui mose jendésaa j jê. Jé nguia jéturá jésaá saá ñote 
nguiá aque. Jé nane nguia jéturã ndiqui. Aquere quia jeñee emo mingo 
turá cote. Sá mbia mo ndiqui perro rá si no. Teasu socoi quía rã abe no. 
Üqui nguiarei mbia icuá mbei Dios cheé andure. Dios cheé isi teã teã. 
Dios cheé jésenei eá (qui je cote. Emo je quia jésenei cote. 

Jefiee mose Dios je, mbae ra emondo jêje 


7 Jeñee mbei mose Dios je, mbae ra emondo jéje. Jé mbae mo ndequia 
mose, jétea rae. Jé eiquesa mbuu mbuu mose, üqui mose ra embuquiata 
jéje no. 8 Ae fee mbeite quia Dios je nae, mbae ra Dios mondo ee. Ae 
mbae mo sequia beite quia nae, tea rae. Ae eiquesa mbuu mbuu quia no 
nae, equia ra ee no. ?Jendiiri “mbichae embu seje” i mose, ¿sita ra eru 
mee ee re? 10 Jendiiri “sira embu seje” i mose, émbei ra eru mondo ee 
re? 11 Mbia icuá nyee mbae turá mondo mondo quia nguiiri je à. Jendu 
Ibatenda quia ra mbae turá tuchi mee jêje, jeñee mose ee. 12Sã jéyate 
riqui mbia siqui turá mose jéje no. Ei jenye si chó nguia siqui turá mbia je 
no. Moisés chimbesa tuchi chó tiqui nde. Dios quiato cose ndare chimbesa 
ja chó tiqui nde. 


Eiquesa chumumbi 


13Eiquesa chumumbi ri ño jéso ique jé. Aque ñeenda oso quia tata 
cuasu nae, eicoi chó aque re. Ae eiquesa ngasé nguia tat a cuasu nae, 
eicoi chó aque no nde. Hue ri mbia tubiriá ndiqui nguiá üqui. 14 Neenda 
nongue rui quiatu ngasê nguiá Dios je. Aque ñeenda quiarei echumumbi. 
Echumumbi chó aque ñeenda iquesa re. Mbia mii mii ño siqui nguiá aque 
fieenda rui. Üqui nguia ra Dios mingo bei. 


Sã ira ae ia ae ae no 


15Ae Dios cheé senei ñooño nguia nae, aba mbiiri irisa chó üqui nde. 
Üqui ndei Dios quiato raá ñooño. Mbia mbiiri irisa Dios rii. 16Sà ira ae e 
a ae ae no. Uva a rá eá nda nyu a ia no. Ea ae eno nde. Higo a rã eá nda 
isio rashí a no. Ea ae eno nde. 17 Ei si chó mbia no nde. Mbia turá nda siqui 
mbae turá ndese. Mbia icuá nda siqui mbae icuá ndese no. 18Ira turá mose, 
ea abe ra eturá. Nyiabi aronea. Ira icuá mose, ea abe r a eicuá no. Ei rá si 
ra ea. 19Ira mo ia turá eá mose, nyisia rae. Mendi rae. 20 Dios cheé nenei 
neneisa chó jéicua rà. Dios cheé ndui si eriqui turá mose, Dios quiato chó 
tiqui nde. Dios cheé ndui eã mose, Dios quiato eá ño úquí no nde. 


Mbia ra ique ja eá 


21“Sererecua” i rei mbia tubiriã nguiã seje à. Üqui nguia nda ique ja 
eá nguiá serécuaa. Ae siqui Seru Ibatenda cheé ndui nae, üqui mii ño 
nda ique serécuaa. 22 Aque mose ra mbia fiee tuchi seje. “Jesús, ndecheê 
ngue urembuchecua checua tuchi quia mbia je resé. Aba checuayá ngue 
urejea jea tuchi quia mbia si nderii ndesé. Mbia mae sayá ngue uresaá 
saá tuchi quia nderii ndesé”, i tuch i rei ra mbia seje. 23Uqui je ra acheé. 
“Co aico jéicuayá mbeite co resé. Jéso serecha. Mbae icuá aosa chó jé 
nde”, ae ra ee. 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


13 SAN MATEO 7, 8 


Tuchua nyeremo 


24 Ae siqui serese, ae secheé mumbayá nguia nae, üqui nguiarei eturá 
tuchi. Tuchua átá aosa rá ño üiqui nde. Sá eaquiatu mo tuchua ao sita turá 
aró no. 25 Ama nyaaqui mose, amandi cuasu raque. Quiririã abe ichu ichu 
raque tuchu a je. Tuchua mbuquiata aroneate. Sita turá aró nguia ngue 
uchuchu a ao nguiá. Ei si chó secheé mumbasa ré a nde. Tuchu a átá aosa 
rá si. 26 Ae secheé mumba quia eandu mose nae, eaquiatuá na ño üqui 
nde. Sá eaquiatuá mo uchuchuará ao no. Aque quiarei ibi ribicoi tuchiã. 
Sita quiishí aróchi chó uchuchua ao nguiá. 27 Ama nyaaqui mose, amandi 
cuasu ee cote. Quiririã abe ichu ichu tuchua je. Aque quiarei iácuá 
mbucoi asi mondo. Ei si chó secheé mumbasa re, i que Jesüs ra. 

28 Jesús que hui ucheé si cote ra. Mbia que nyuruira tuchi echeé andu 
ra. 29Ererecua rá fio ngue eriqui nguiá mbia mbaaquiatu quiatu. 


Jesás mbia leproso mbucheró 


8 1Jesüs que nguichi ibi ibate si cote ra. Mbia cuabéte que siqui erui 

ra. 2Emo ndasi que tu ee ra. Leproso, i que aque erasi je ra. Tu que 
ngoi ngúíá ndese ñee Jesús je ra. —Sererecua, nde sembucheróse mose, 
sembucheró se, i que fiee Jesús je ra. 3Jesús que oco erese cote ra. — 
Echeró cote, i que ee ra. Echeé mosebe que nyeró nda. 4Jesús que fiee ee 
ra. —iErecheéchi nda mbia mo je jé! Eso nderasiã ndeacuquia sacerdote 
je cote. Moisés cheé ndui si chó mbae mo emondo Dios je. Ei nda mbi a 
jirandu nderasiá ndese cote, i que Jesús fiee ee ra. 


Jesús soldado rerecua rimba mbucheró 


5Jesüs que oso sucha tubiriã Capernaum cote ra. Soldado rerecu a mo 
ngue tu fiee ee ra. Capitán ngue ae ra. 6—Sererecua, serimba rasite riqui 
sechuchua huee. Erasi tuchi. Umi umi sayá tuchi, i que capitán ñee Jesús 
je ra. 7—Taso embucheró, i que Jesús echeé mose ra. 8Capitán ngue ñee 
Jesús je ra. —Seicuáte aico co, Jesús. Sechuchua ra ereiquechi. Echeeño. 
Ndecheé achó fio emondo serimba mbucheró sacuá. ?Se abe sererecua 
riqui co. Echeé amumba aroneate quia co. Se abe soldados rerecua aico 
nguiá co no. Secheé abe emumbayáte quia co no. Eso, i mose, secheé 
mumbayáte no. Echu, i mose, secheé mumbayáte no. Se neé mose serimba 
je, secheé mumbayáte no. Ndequirácuá na eáte raque se, i que capitán 
fiee Jesús je ra. 10 Echeé andu mose que Jesús nyuruirate ra. Nee ngue 
nguesenda je ra. —Tacheé nyecua j&je. Capitán ndiqui seicua tuchite 
co. Seicua tuchite equia judíos mo si co. 11 Tacheé nyecua jéje. Ae judíos 
eá emo jenda ja nae, üqui tubiriã nda siqui Dios rese. Dios siqui mose 
mbi a rerecuará. Üqui tubiriáte ra quiaru turá Abraham ndese. Isaac 
rese. Jacob rese no. Judíos eà ndaque üqui. 12Dios quia ra judíos mombo 

itaicuee. Itondáruu. Huee ra nyeseo tuchi cote. Erasite ra huee cote, i que 
Jesús ñee judíos rii nda. 13 Jesús que ñee capitán je cote ra. —Eso chó 
ndechuchüaa cote. Ereico seicuate co. Nyebe ndecheé amumba eá nguiá 
nderimba mbucheró, i que Jesús ee ra. Jesús cheé mosebe que erimba 
nyeró nda. 


Jesús Pedro ninisi si mbucheró 


14 Jesús que oso Pedro chuchua cote ra. ł que Pedro chari rasi u nyaara 
ee ra. Eracu tuchi que ra. 15Jesüs que oco ari o rese ra. Eracu que ti i cote 
ra. Ari que juá cote ra. Mbae que echao chao quia mbia chiurá cote ra. 


Jesás mbia rasi chumumbara mbucheró 


16Ttondaru ramo mose que mbia erasi rurucuaé cuaé tuchi Jesús je 
ra. Ae aba checuayá quereco qui a nae, tiqui ndurucuaé tuchi Jesús je. 
Aba checuayá ngue usé usé nguia mbia si Jesús cheé mose ra. Erasi 
chumumbara que embucheró cheró tuchi quia ra. 17 qui mose que Isaías 
cheé io cote ra. Ei fio ngue Isaías embesa cose ra: “Dios rucucha que 
nandeicuá siró nandesi ra. Dios rucucha que nanderasi siró nandesi no 
nda", i que Isaías embesa ra. Üqui ngue io cote ra. 


Jesüs rui taico, i raque emo 


18 Mbia cuabéte que Jesús mamate ra. Nyebe Jesús ñee nguiã 
uchimbaaquiatu je. —Nyao rá sobei, i rei que ee ra. 19 Aque mosete que 
embesasa mo fiee ee ra. —Taico bei nderese. Ndeso mose manguiti, se 
abe ra aso bei quia nderese, i rei que ñee Jesús je ra. 20Jesús que ñee ee 
ra. —éMbae rasi ra eresaá saá serese re? Eoita quia ecua jiri re. Nguiret 
nguia equisa jiri no nde. Se quia sequisayá mbei re, i que Jesús ee ra. 

21 Echimbaaquiatu mo ngue ñee ee ra. —Sererecua, sã paba mano na. 
Aquere quia ra aico bei nderui cote, i rei que Jesús je ra. 22Jesús que ñee 
ee ra. —Sá mbia ataque chó nderu chati. Eico chó serui nde, i que Jesús 
fiee ee ra. 


Jesús quiririá icuá icuá mbutiba; ama ndebera abe 


23 Jesús que ua canoa ye cote ra. Uchimbaaquiatu rese. 24 Ama ndiit 
e re mose que quiririã icuá icuá ndu ee ra. I rebera que ique ique 
tuchi quia canoa ye ra. Jesús que uque oso quia canoa ye ra. 25 Nyebe 
echimbaaquiatu Jesús mumba nguiã. —Urembaaquiatusa, echumumba. 
Ureraaro nã. Nandemanochi nda re, i que ñee Jesús je ra. 26 Jesús que 
fiee uchimbaaquiat u je ra. —¿Mbaerá jésiquichete riqui re? ¿Seicuayáte 
equia à nde? i que Jesús fiee ee ra. Nyuruá ngue fee asite quiririã je 
cote ra. Ama je abe no. Quiririá ngue ti i echeé mose cote ra. Ama abe. 
27 Echimbaaquiatu que nyuruira tuchi mae Jesús quirácuá ndese ra. — 

Quiririã echeé mumbayá fiochz. Ama abe echeé mumbayá fiochi, i que 
fiee fiee nyue cote ra. 


Jesús aba checuayá icuá jea 


28 Jesús que ngasé ama ndobei cote ra. Gadara, i que hue ibi je ra. Amei 
mo nyeremo ngue ngaé ngasé Jesüs je ra. Mbia raaque tása si chó ngue 
ecuaé ngasé Jesús je ra. Aba checuayá icuá ño ngue siqui tuchi nguiá 
tiqui ñiangui re ra. Aba checuayá ño üqui mbiicuã tuchi nguiá. Nyebe 
mbia mo hue rurubiá mbei nguiã. 2º Úqui ngue fiee asite cuaé Jesús je ra. 
—¿Mañi ere ra equia ure je re, Jesús? Dios rucucha chó nde re. ¿Urembasi 
jei sacuá fio erechu aa re? i que ñee tuchi Jesús je ra. 30 Chiasu socoi 
tubiriá ngue chi quiaru huee rurubi ra. 3! Nyebe aba checuayá icuá ñee 
jate nguiã Jesús je. —Nde urejea mose mbia si, chiasu chiangui re ureso 
rã, i que aba checuayá ñee Jesús je ra. 32—Eno, i que Jesús ee ra. Nyebe 
aba checuayá usé ja nguiã amei fiia si cote. Chiasu chiangui re que echoi 
ja ra. Chiasu que uchã ja choi nyiichere ama nimia mbucu ri nda. Ama 
ndisha ye que echoi ja mano nda. 33Chiasu raarósa mundite que ra. Mae 
mose erese. Nyoi que mbia mbiirandu jate chiasu rese ra. —Jesüs que 
amei mbucheró nda. Aba checuayá ngue ejea esi ra, i que maesa erese ñee 
mbia ataque je ra. 34Nyebe hue jenda nyoi ja nguiá ñee Jesús je. —Eso rá 
urerecha urerecua si, i jate que hue such a jenda fiee Jesús je ra. 


Jesús emi sayá mo mbucheró 


9 1Jesüs que ua canoa ye cote ra. Nyoi que sobei ra. Ngasé ngue 
uchuchúaa cote ra. 2Mbia que erasi mo curucuaé quisa ye ee ra. 
Emi sayáte que ae ra. —Erurucuaésa riqui seicua üqui, i que Jesús ñee 

uchiangui re ra. Nyebe ñee nguiá emi sayá je. —Echimbia chó, Echo. 
Ndechisaá mbae icuã ambutiá nguia ndesi a, i que Jesús ñee umi sayá 
je ra. 3Embesasa que ñee nyue ra. —Jesús riqui Dios ibatenda raá naa 
fiochi co, i que fiee nyue ra. 4Jesús que üqui ndua ndua icuate quia ra. 
Nyebe ñee nguiá ee cote. —¿Mbaerá jéingo ndua ndua icuá nde? 5 éMa 
mbaranguiatuá eá jiri jeje re? ¿Mbia icuá mbutiá esi ere? ¿Mbia rasi 
mbucheró ere no? ¿Ma mbaranguiatuá eã jiri j&je re? 6Dios rucucha rei 
se. Mbia chiao icuá mbutià aquiatu chó se re. Sequirácuá tateacuquia 
jéje, i que Jesús ñee ee ra. Nee ngue erasi je cote ra. —Ehuá na. 
Ndechuchua eso cote. Ndequisa abe erao, i que Jesús emi sayá je ra. 7Emi 
sayá ngue juá asi oso ra. 8Mbia que nyuruira ja u mae emi sayá ngata 
rese ra. Mbia que fiee turá ja Dios quirácuá nii cot e ra. 


—Serui bei eico, i Jesús Mateo je 


9Mateo, i que emo je ra. Ae que impuestos isi isi bei quia mbia 
rerecua mbaerá nda. Jesús que ngasé ee cote ra. Ngoi que hui plata isi 

isi impuestorá nda. —Serui bei eico, i que Jesús ñee ee ra. Ae Mateo juá 
oso nguiá erui. 10 Emo mose que Jesús nyoi quiaru erese ra. Impuestos isi 
isiquia ata que chi quiaru erese huee ra. Echimbaaquiatu abe rese. Mbia 
icuá mo abe que chi quiaru erese no nda. 11 Fariseos que ñee icuáte Jesús 
chimbaaquiatu je ra. —¿Mbaerá Jesús riqui quiaru mbia icuáte rese re? 

i que ñee nda. 12Nyebe Jesús ñee nguiá ee. —Sá mbia rasiá ndiqui aba 
mbucherósa requia ešte no. Sá erasi chó ndiqui erequia no. 13¿À embesa 


"D 


nguiá mbia turã je. Mbia icuá je chó ngue achu nguiã “jenyu seje” i, i que 
Jesús fiee ee ra. 


Jesás chimbaaquiatu hui áte uchiu si 


14 Juan fiimbaaquiatu que ngasë ñee Jesús je ra. —Ure quia ureico 
nguiá hui hui urechiu si à. Fariseos chimbaaquiatu abe hui hui quia uchiu 
si no. ¿Mbaerá ndechimbaaquiatu riqui hui áte uchiu si à nde? i que ñee 
Jesús je ra. 15Jesüs que fiee ee ra. —Sã emo ndiqui ngüinisirà isi ramo 
no. Sá eresenda iate riqui quiaru erese no. Sã eriqui hui aroneate uchiu 
si aque mose no. Sá eru riqui mano emo mose no. Aque mose quiatu ra 
equiato hui uchiu si cote. 16Sã emo ndiqui tiru yasu mii aroneate tiru 
ima sorei rese no. Eyasu ra nyaacua quiata eima si. Soro icoi tuchi ra 
cote. 17Sã emo mbaeri rasi ramo nderecoquiatu eà eriru ima ye no. Mbae 
ire ima ye ererecoquiatu aronea ño fene. Eri rasi ra ñimatá ño mbae ire 
ndoro. Eri ra uché ja. Mbae ire abe mbiicuáte ra cote. Mbaeri yasu quia 
nda equerecoquiatu nguiá mbae ire yasu ye. Soroá sacuá, i que Jesús ñee 
ee ra. 


Jesús Jairo riirí mbucheró; ari mo abe mbucheró 


18 Jesús cheé mose que judío rerecua mo ngasé ee ra. Jesús jii que ngoi 
fiee ee ra. —Qui seriiri si mano namote qui. Nyao rá erea. Ndeoco mose 
erese, quera si rae, i que fiee Jesús je ra. 19 Jesús que juã oso erese ra. 
Echimbaaquiuiatu abe nyoi erese. 20 Ari rasi mo abe que oso quia mbia 
ite ri nda. Eruqui nda uché mbei quia ee ra. Doce afios nyee. Eruqui nda 
tibayá mbei ee ra. Ari que tu Jesús quite quiti eriichá nda. Jesús irao ai 
rese que oco cote ra. 21 —Seoco mose Jesús irao rese ra acheró, i nda ra. 
22 Jesús que uba ñee ari je ra. —Coche tiene, Echo. Seicuate que se ra. 
Nyebe arembucheró nguiá, i que Jesús ñee ari je ra. Aque mose tuchi que 
eruqui tiba ee cote ra. 23Jesús que ngasé nyee judío rerecua chuchua ra. 
Mbia que nyeseo seo quia áquê ndaaque rese ra. Mbia que irasei rasei 
eraaque tiquia nonde ra. 24 Jesús que fiee ee ra. —iQui je! Jéso ja itaicuee. 

Eriiri mano eá ño nguiã. Uque chó ñene, i que ñee mbia je ra. Mbia que 
iquia iquia echeê mose ra. 25Jesás que mbia mondo ja chee itaicuee ra. 
Oso que i que eraaque rea cote ra. Eraaque o que eisi ra. Quera si que 
cote ra. Nyuruá ngue cote ra. 26 Mbia hue jenda que jirandu jate erese ra. 
Jesús eraaque mbuquera rese. 


Jesüs eresayá nyeremo mbucheró 


27 Jesús que oso hue si cote ra. Mbia resayã nyeremo ngue nyoi erui ra. 
Nee mombo mombo que Jesús je ra. —iJesús! iDavid rucucha! iNdeyayà 
fio urerese jê! i que fiee Jesús je ra. 28Jesús que oso ique tuchúaa cote 
ra. Ae eresayá nyoi nguiá erurubi. Jesús que ñee ee ra. —¿Sequirácuá 
eresayá fiee ja ee ra. 2º Ae Jesús oco nguiá eresa rese cote. —Seicua mose 
ra jaembucheró, i que ra. 30 Eresa que nyeró ja ee cote ra. —Sá mbia 
jiranua serese, i tuchi rei que Jesús fiee ee ra. 31 Eresayá ngue Jesús cheé 
mumba tuchi ra. Nyoi que mbia mbiirandu tuchi Jesús rese hue ri ja ra. 


Jesús echeé nguíá mbucheró 


32 Jesús so mose que mbia echeé ngüíà mo curucuaé ee ra. Aba 
checuayá icuá ngue siqui aque chiangui re ra. 33Jesás que aba checuayã 
icuá jea esi ra. Echeê ngúíá ngue ñee turá cote ra. Nyebe mbia tubiriáte 
chi nguiá nyuruira mae erese. —Emo ngue üqui saá eá mbeite quia aa 
Israel ra, i que nyuruira jate ra. 34Fariseos quiatu que fiee icuáte Jesüs 
rii nda. —Satanás quirácuá je chó Jesús riqui nguiá aba checuayá jea jea 
mbia si co, i rei que fariseos ñee nda. 


Jesús ia eá tuchi mbia tubiriã ndese 


35 Jesús que nyoi sucha mbuchesea sea ja ra. Mbia mbaaquiatu quiatu 
ja ra. Mbia chumunua nuásaa jate. Dios cheé ngue esenei senei tuchi quia 
ee ra. Mbia rasi chumumbara que embucheró cheró nguia ra. 36Mbia 
rasi rasi tuchi que ee ra. Mbia ia eá tuchi que ee ra. Mbia quiachã je 
rá ngue ee ra. Sá oveja riqui quiachá jate eraaró iriá no. Ei si chó mbia 
nguiá Jesús je. Nyebe Jesús ia eá tuchi riqui nguiá erese. 37 Jesús que 
fiee uchimbaaquiatu je ra. —Secheé andusa reá ndei etubiriã jiri. Secheê 
nenei neneisa quia rei co mii jiri. 38Jeñee nguia Dios je. “Dios, ndecheé 
nenei neneisa mo emondo tuchi. Mbia mbiirandu randu sacuá”, jenye 
chó nguia Dios je. Sá mbaecha mbia mo mondo mbae a irei ishao shao 
equiche mose no, i que Jesús ñee ee ra. 


Jesús mbia doce irabo uchimbaaquiaturá 


10 l Jesús que “jenyu” i uchimbaaquiatu doce je ra. Uquirácuá ngue 
emee uchimbaaquiatu je cote ra. Aba checuayá icuá jea jea sacuá 

mbia si. Mbia rasi chumumbara mbucheró cheró sacuá abe no. 2À ño 
echimbaaquiatu á nde: 
Simón (Pedro, i abe que mbia quia ee ra.) 
Andrés (Simón nongue rei Andrés.) 
Jacobo (Zebedeo riirí ndei Jacobo.) 
Juan (Jacobo nongue rei Juan.) 
3 Felipe 
Bartolomé 
Tomás 
Mateo (Impuestos isi isiquia rei Mateo.) 
Jacobo (Alfeo riirí ndei Jacobo.) 
Lebeo (Tadeo, i abe que ee ra.) 
4 Simón el Cananista 
Judas Iscariote (Aque que Jesús mondo mbia icuá je ra.) 
Üqui ja que Jesús irabo ra. 


Jesús uchimbaaquiatu doce mondo ucheé nenei nenei sacuá 


5Jesüs que üqui mondo ja ucheé nenei nenei sacuá nda. Emondo nonde 
que ñee ee ra. —Judíos achó jembaaquiatu quiatu quia. Jêsochã nda judíos 
eà je. Samaria jenda chuchua abe ra jésochi. 6Israel jenda chó jembuchesea 
sea oso. Ovejas quiachã je rá ño Israel jenda re. 7 Jéso mose, secheé jésenei 
senei mbei quia ee. “Mbia rerecuará tuchi ra Dios cote", jenye oso secheé 
nenei nenei judíos je. 8Mbia ire rasi jembucheró cheró nguia. Mbia rasi 
chumumbara jembucheró cheró nguia. Mbia raaque abe jembuquera quera 
quia. Aba checuayá icuá abe jéjea jea quia mbia si. Sequirácuá ngue amee 
fioofio jéje. “Mbae mo jemee na seje eribishoró", ae eá tuchi se quia jéje co. 
Nyebe jé abe mbae turá jésaá ñooño mbia je. “Mbae embu se”, iá mbia je. 
9Mbae mo nda jendaochi icua jéso mose. Mbae isiquia mo nda jendaochi 
icua. Mbae isiquia ñete mo nda jendaochí icua. 10? Mbae riru mo abe ra 
jendaochi no. Jéirao nongue abe ra jendaochi no. Jéiyao nongue abe ra 
jendaochi no. Jenyitochoquia abe ra jendaochi. Ae je ra mbae turá jésaá saã 
nae, sá üqui ae riqui jembuquiaru quiaru turá mingo. 1 Jengasé mose sucha 
tubiriá mo, mbia turà mo jétea huee. Aque chuchua mii fio jéingo uque. 
Tuchua ra jembuchesea seate chi jéingo mose huee. Ae ra jengue nyii nae, 
hue tuchua bei chó jéingo uque. 12Jéique mose emo nyuchúaa, hue jenda je 
jeñee turá no. Saludar jenye turá ee no. 13Hue jenda siqui turá mose, Dios 
quirácuá jemee ee. Siqui turá eá mose, Dios quirácuá jéisibe esi. 14 Hue jenda 
jéisi sereá nea mose, jéhui chó esi. Hue jenda jeñee andu sereá mose, jéso 
chó hue si. Jéi tubi jembutomo tomo ee. 15Tacheé nyecua jéje. Ae ra jeñee 
isi sereá nae, üqut nda Dios mbasi tuchi. Uquiatoã nda embasi ja aque mose. 
Sodoma jenda ra Dios mbasi raque. Gomorra jenda abe no. Ae jeñee isi sereá 
nae, (iqui nguia ra embasi tuchi Sodoma jenda si. Gomorra jenda abe si. 

Mbia icuá icuá tuchi ra jéje, i Jesús 

16 A aico jemondo secheé nenei nenei sacuá mbia je a. Sá nyacua icuáte 
riqui oveja je no. Ei si ra mbia icuá icuáte jéje. Oveja seteá na ño jéingo. 
¡Jéaracua chó nguia jé! Sá mbei aracuate riqui no. Mbae icuá mo nda 
jesaáchi jé. Sá nyurushi riqui mbae icuá naa eá mbeite no. 17iSã jé! Mbia 
icuá icuáte ra jéje. Jembiiri iri ndae. Jemee mee icuá nda mbia rerecua je. 
Jéiruá nua nda mbia chumunuásaa. 18Mbia icuá icuáte ra jéje serit. Mbia 
rerecua je ra jenderao icuá. Ei jenye mbia rerecua mbiirandu randu serii. 
Judíos eá abe mbiirandu randu serii. 19 Jemee mose mbia rerecua je, pare 
pare jenyechi nda jé. “¿Manyae ra úqui ñee ndibishoró nde?” jenyechi nda 
pare pare i jé. Dios ae chó nda jembucheé turá nuiá nguiá mbia je aque 
mose. 20Jé ae ra jeñee eá. Espíritu Turá ae nda jembucheé nguiá mbia je. 
21 Jenongue ra jemondo chee mbia icuá je. Jéiquia sacuá. Jendu abe ra 
jemondo chee mbia icuá je. Jendiiri abe ra jemondo chee mbia icuá je. 
Mbia icuá nda jemo iquia iquia chee. 22Mbia ra jéucuayá jate serii. Ae 
ra siqui bei serese, tiqui nda Dios mingo bei. 23Mbia icuá icuá mose jéje 
sucha moo, jéso chó sucha tubiriá nónguee. Tacheé nyecua jéje. Achu jeibe 
ra se. Sucha Israel jenda jembuchesea sea ja eá mose chó nda achu jei. 

24 Jengasu ra jésaá saáchi sesi jé. Se chó jembaaquiatusa re. 
Embaaquiatusa quia ecuasu jiri echimbaaquiatu si re. Ererecua quia 
ecuasu jiri erimba si re. 2» Coche jéingo nguiá se rá si. Sá mbia icuá icuáte 
riqui seje no. El si ra eicuá icuá jéje no. Sá mbia “Satanás” i ñee icuá seje 
no. Ei si ra ñee icuá icuá jéje no. Serimba je no. 


Dios riqui jendeaquiatu bei co 


26 Jésiquiche quichechi nda fiee icuá icuá je si jé. Ae mbia saá 
nyecuayá cuayá nguia nae, üqui nda nyecua ja cote. Úqui nda mbia icua 
ja cote. 27 Ae rii aico ñee nyecuayá cuayá jéje nae, üqui jésenei senei tură 
mbuchecua mbia je cote. Ae asenei senei nguia jéísaa nae, üqui jésenei 
senei turá mbuchecua mbia je cote. 28Ae “taiquia” i quia jenii nae, itiqui 
si ra jésiquichechi jé! Ae aba mombo serite quia tata cuasu nae, aque si 
quiatu jésiquiche. Aque si quiatu jésiquiche tuchi jê. 22 Aba queteamba 
eá jiri raque nguirei. Mbae isiquia mumba eáte raque nguireí. Dios quia 
ra tesareiã nguirei mo si. Nguirei mo ngoi mose íbii, Dios riqui eicua jate 
á. 30 Dios riqui jé mii mii icua jate co. Jéa mii mii abe eicua jate quia co. 
31Jésiquichechi nda jé. Dios quiatu queteá tuchi nguiá jendese nguirei 
mo si. 


Jesüs quiato chó se re, jenye checua chó nguia mbia je 


32“Jesucristo quiato chó se re”, ae i quia mbia je nae, (qui nii 
nda acheé turá se abe. “Sequiato chó à nde", ae ra Paba Ibatenda je. 

33 “Jesucristo quiato chó se re”, ae i áte quia mbia je nae, üqui nii nda 
acheé turá eá se abe. “Sequiato eá ño üqui nde", ae ra Paba Ibatenda je. 


Achu chó ngue mbia mbuchao chao nyesi resé, i Jesüs 


34 ¿Achu rei mbia mbuturá turá sacuá serimba je jéje re? Tei. Achu chó 
ngue mbia mbuchao chao nyesi resé. Mbia icuá icuá nda uchue serii. 
Emo emo nda siqui serui. Emo emo nda siqui icuá icuáte ee. 35Emo 
nda eicuáte ngu je serit. Cuña mo nda eicuáte usi je no. Acuani mo nda 
eicuáte uchari je serif no. 36Tuchua jenda ra nyao nyao nyesi. Emo nda 
siqui serese serimbarã. Eataque ra nyao nyao esi. 37 Ae nyesecua tuchi 
quia ngu rese sesi nae, üqui nda serimbará eà. Ae nyesecua tuchi quia usi 
rese sesi nae, üqui nda serimbará eà no. Ae nyesecua tuchi quia nguiiri 
ndese sesi nae, (iqui abe ra serimbará eà no. 38 Ae ra siquíá serui, (iqui 
nda serimbará eà. Ae mano sereáte serii, qui nda serimbará eà. 39Sà 
mbia nduate quia serese. Ae nduate quia nyiese nae, üqui nda nyoi eáte 
ibate. Ae ndua eáte quia nyiese nae, üqui nguia ra nyoi ibate. 


Dios ra mbae turá mondo mbia turá je 


40 Ae ra eturá ndiqui jéje nae, seje abe chó nda eturá ndiqui. Ae eturá 
ndiqui seje nae, semondosa je abe chó eturá ndiqui nguiá. 4! Ae eturá 
ndiqui Dios cheé mbuchecuasa je nae, Dios ra mbae turá mondo ee. 

Sá mbae turá mee ucheé mbuchecuasa je no. Ae eturá ndiqui echiá 
mbuquishi ji je nae, üqui je abe ra Dios mbae turá mondo no. 42? Tacheé 
nyecua j&je. Emo sechimbaaquiatu isei mbiu turá mose serii, mbae turá 
abe ra Dios mondo aque je no, i que Jesús ñee uchimbaaquiatu je ra. 


Juan el Bautista mbia mondo fiee Jesüs je 


1 1 1Jesüs que hui fee uchimbaaquiatu doce je cote ra. Aquere que 
esi Dios cheé nenei nenei hue rurubinda je cote ra. 

2Juan ngue chi cárcel nda. Hue eñi mose que jirandu Cristo chisaá 
ndese ra. Uchimbaaquiatu nyeremo ngue emondo Jesüs rea ra. Nee sacuá 
ee. 3—Jéso ñee Jesús je. “Cristo ra tu”, i beite equia à nae, ¿ae nde re? 
¿Cristo ra uresaaró aró mbei quia re?" jenye oso Jesús je, i que Juan 
uchimbaaquiatu mondo erea ra. 4Jesús que fiee Juan nimba je ra. —Ae 
rese jemae nae, üqui jésenei oso Juan je. Ae jeñandu nae, tiqui abe no. 
5Ei jenye chó ñee Juan je: “Jesús que eresayá mbucheró nyeró nguia ra. 
Ecuatayá abe mbucuat a cuata. Eire rasi abe mbucheró nyeró. Eraaque 
abe mbuquera quera. Ucheé turã ngue esenei senei tuchi quia mbaecha 
reá je ra", jenye oso Juan mbiirandu. “Emo hui eá mbei mose sesi, aque ia 
tuchi ra siqui cote, i que Jesús ucheé mondo Juan je ra. 

7 Juan ñimondo que nyebi nyoi Juan ndea cote ra. Jesús que ñee mbia 
ja je Juan nii cote ra. —éMbae rese mae jêso turúquiaa re? ¿Quiririá idioi 

ichu ichu rese chó jéso mae nde? Quiririã ndese mae eá ngue jéso resé. 
8 ¿Emo irao turá ndese jéso mae nde? Üqui ndese eã ngue jéso mae ndesé. 
Eirao turá siquíá nguiá turuquia fii. Ae siqui quia mbia rerecua chuchua 
nae, (qui nguia eirao turá ndiqui nguiã. ?Juan ndese mae ño ngue jéso 
turüquiaa resé. Dios cheé nenei neneisa tuchi chó ae mbia mo si re. Ae 
chó mbia mingoquiatu quiatu nguiá se fee sacuá mbia je. 10Sã embesa ji 
riqui ñee no: 
Secheé nderaosa tamondo ndenonde. 
Ae ra mbia mingoquiatu ndeje, nde ñee sacuá ee, 

i que embesa ji ñee nda. Juan nii ño embesa ji riqui nguiá ñee. Nyebe 
Juan ndu nguiá senonde. 11 Tacheé nyecua jéje. Juan el Bautista quiarei 
i tuchi raque mbia ñiinda ja si. Ae ra siqui tuchi Dios rese erimbará cote 
nae, üqui nguia ra i tuchi Juan si cote. 12Juan Dios cheé nenei nenei 
namo mosenda bei chó mbia riqui nguiá ngaé ngaé Dios cheé andu à. 
Mbia bite Dios siqui mose mbia rerecuará. 13 Juan tu nonde chó embesa ji 
riqui nguiá ñee j a serif. “Dios rucucha ra tu emo mose”, i serif. Sechu eá 
mose. Juan nane ngue “co eru quia co" i fiee nda. 14Sã embesa ji riqui fiee 
nyii no. “Elías raanguia ra tu mbae mbuquiche ja Cristo tu nonde”, sã i 
embesa ji no. Juan nii fio eriqui nguiá ñee. 15Jéisa mose, isecheê jeñandu 
turá na! 

16Mbia namonda siqui turã eáte quia aba cheê ndui à. Mbia riiri na fio 
eriqui nguiá à. Sá mbia riiri ndiqui ñumbusarei sarei no. 17Sà eriqui ñee 
fiee nyue no. “Flauta que ambucheé fiee ndei jéje ra. ¿Mbaerá jenyuruqui 
sereá nea nde?” sã i chó nyue no. “Mbae aba mbia eá ngue ambucheé ñee 
ndei jéje resé. ¿Mbaerá jéyate erese re?” sã i chó mbia riiri nyue no. Üqui 
na si chó mbia riqui nguiá aba cheé mumba à. 18Juan el Bautista que 
tu rei mbia je ra. Mbia que eisi turã ë a nda. “Co eriqui quiaru sereáte 
nanderese co. Co eriqui mbae mbei sereáte nanderese co", i chó mbia 
quia ee à. "Aba checuayá ndesenda", i chóchí equia ee à. 19 Aquere que 
achu se abe ra. Aquiaru rei nguiá jendese co. Mbae abe ambei rei nguiã 
jendese co. Se abe que seisi turáyá nda. “Quiaru tuchi je", i chóchi seje. 
“Mbae mbeisa", i abe que seje no nda. “Mbia icuá quiato chó fiene", i chó 
ngue seje no nda. Ae earacuate nae, Dios aracua abe ra eicua. 


Jesús ia eá mbia sucha tubiriã jenda rese 


20 Ae mbia je Jesús uquirácuá ndeacuquia cuquia tuchi nae, üqui ngue 
Jesús isi eá mbei ra. Nyebe Jesús riqui nguiá fiee asi asi mbia hue jenda 
je. 21 —Seya eáte jendese, Corazín jenda. Seya eáte jendese, Betsaida 
jenda. Jendasi tuchi rae. Mbia mae sayá ngue asaá saá jéje nae, üiqui naa 
mose Sidón jenda je, ei nda Sidón jenda huiicuá secha rei. Ei nda Tiro 
jenda abe huiicuá secha rei. Ef nda eya eáte rei huiicuá ndese. 22Jé nguia 
jéicuá jésecha sereáte rei. Nyebe ra Dios jembasi mbasi tuchi tiqui si 


El Nuevo Testamento en Sirionó de Colombia, 2da ed. O 2009, Wycliffe Bible Translators, Inc. 


SAN MATEO 11, 12 22 


quiatu. Dios mbia icuã mbasi mbasi mose. 23 Jécuasu jésaá saá tuchi techi 
nguia re, Capernaum jenda. Nyebe ra Dios jemondo tuchi tata cuasu. 
Mbia mae sayá ngue asaá saá jéje nae, (iqui naa mose Sodoma jenda je, ei 
nda Sodoma jenda huiicuá secha rei. Ei nda Dios hue sucha cuasu mbutiã 
eá ndei. 24Jé nguia jéicuã jésecha sereáte rei. Nyebe ra Dios jembasi 
mbasi tuchi Sodoma jenda si. Dios mbia icuá mbasi mbasi mose, i que 
Jesús fiee nda. 


Jesús aba quenea mbosei 


25 Jesús que ñee Dios je cote ra. —Seyate aico nderese co, Paba. Ibi 
jenda rerecua ja chô nde re. Ibei jenda abe rerecua ja chô nde no nde. 
Ndecheé ngue erembuchecu a eá mbia aquiatu je ra. Mbia riiri naanguia 
je chó ngue ndecheé erembuchecua nguiã. 26 Uqui fio ngue eturá ndeje 
ra, Paba, i que Jesús ra. 27 —Seru que mbae mondo ja seje ra. Paba 
mii fio seicua tuchi nguiá. Paba riiri mii tuchi chó se re. Se mii fio 
Paba aicua tuchi nguiá no. Ae je ra Paba ateacuquia nae, üqui mii ño 
nda Paba icua tuchi nguiá serese. 28Jenguenea mose, jenyu chó seje. 
Jenguenea tambosei na jési. Taembia mingo. 2ºSeseteã fio aico nguiá se. 
Aico mingue chó nguiá se co. Jeñimbaaquiatu jiri serif. Jeñimbucha chó 
serese. Ei jenye mose ra jeñia pare pare i eá cote. J&ya bei ra jéingo cote. 
30 Ae siqui serimbará nae, üqui iate riqui à. Secheé mbaranguiatuá eáte 
aba je, i que Jesús fiee nda. 


Jesús chimbaaquiatu mbae a ishao shao sábado mose 


1 2 1Sábado mose que Jesús si quia mbiaco ite ite ri emo mose 

ra. Echimbaaquiatu riácuáte que eriqui ra. Nyebe que quiata 
a ucua mii mii nyoi quia ecuá mose ra. Equiti quitire oo je que echoi 
quia eacháaña cote ra. 2Fariseos mo ngue fiee ee ra. —¿Mbaerá 
ndechimbaaquiatu riqui mbae ishao shao sábado mose re? Co mose chó 
mbia riqui uquenea ucua resé, i que fariseos fiee Jesús je ra. 3Jesús que 
fiee ee ra. —éEmbesa ji rese jemae eà David rii nyii re? David riácuáte 
que aque mose ra. Eresenda abe riácuáte que eriqui aque mose no nda. 
^David que ique Dios chucháaa aque mose ra. Mbichae Dios chuchua 
jenda que eu ra. Mee mee ngue nguesenda abe je ra. Eriácuáte quiatu 
ngue re. Sacerdote achó mbaerá ndaque mbichae. 5¿Moisés chimbesa 
rese jemae áte sacerdote ri? nde? Sábado mose que quiei quiei rei 
Dios chuchua ra. “Dios cheé mumbasa", i áte quia mbia nguiá ñee ee. 
6Tacheé nyecua jéje. Secheé nguia i tuchi jiri nguiá Dios chuchua si co. 
Sebiáte ofrenda jemee ñooño mose", i Dios quia co. Jéingo üqui icuayáte 
&. Ei nda jefiee icuá eáte rei mbia turá je. 8Sábado rerecua bei chó se re, i 
que Jesús fiee fariseos je ra. 

Jesús emo o tomei mbucheró 


9 Jesús que oso mbia chumunuásaa cote ra. 10Huee que eo tomei mo 
ndiqui ee ra. Mbia que Jesús mbucheé icuã sete ra. Nyebe ñee nguiá ee. 
—¿Eicuáte erasi mbucheró sábado mose re? ét ere? Echeé ure je jé, i que 
mbia ñee Jesús je ra. 11 Jesús que ñee ee ra. —Sã jenimba oveja mo ndiqui 
jaá no. Ngoi oso ibicua mo ye no. ¿Sábado mose ra jenosé ibicua si re? 
Ae. Jenosé jei rae. Sábado mose raque. 12Dios queteamba tuchi chó mbia 
riqui nguiá oveja si à. Coche nandeico nguiá mbae turá naa naa sábado 
mose, i que Jesús ñee mbia je ra. 13 Nee ngue eo tomei je cote ra. —Ndeo 
emee secuti, i que ee ra. O que emee Jesüs cheé mose ra. Aque mosechi 
que eo nyeró cote ra. 14Nyebe fariseos paama i nguiá Jesús je. Mbia 
mbucheró mose sábado mose. —¿Mañi nande ra Jesús je re? Nandeiquia 
rei ra reae, i tuchi que eu ñee nyue ra. 


Isaías chimbesa ique Jesüs rii 


15Jesüs que jirandu üqui ñee ndese ra. Nyebe esi nguiá hue si. Mbia 
tubiriã ngue nyoi erui ra. Jesús que mbia rasi mbucheró cheró ja quia ra. 
16 —iMbia ra jembiiranduchi serese jé! i que Jesús ñee ee ra. 17 Aque mose 
que Isaías chimbesa ique cote ra. Ef ngue Isaias embesa mii Jesús rii nda: 
18 Serimba chó co re. Co que airabo ra. 
Sechesecua chó ae re. Seyate aico erese co. 
Espíritu Turá tamondo tuchi ee. 
Ae ra secheé turá senei senei ja mbia je. 
19 Eicuã icuá eá nda emo je. Nee icuá eá ndae. Ucuasu ra esaá saá eá 
mbia je. 
20 Siqui turáte ra equia equirácuá nea je. 
Siqui turáte ra equia eaquiatuá je no. 
Mbia ra siqui turá nyee erui ererecuará. 
21 Mbia ja ra ndua turá mbei erese cote, i que Isaías embesa cose ra. 
Üqui ngue ique cote ra. 


Aba checuayá quirácuá Jesüs quereco co, i raque mbia 


22Mbia que eresayá mo curucuaé Jesús je ra. Echeé aquiatuáte abe 
que ra. Aba checuayá icuá nguiatu ngue siqui nguiã echiangui re. Jesús 
que embucheró nda. Nyebe mae turá nguiá cote. Nee turá abe cote no. 
23Mbia que nyuruira ja mae erese ra. —David rucucha chó Jesús riqui re, 
i chó ngue mbia quia ndua ndua ra. 24Fariseos que echandu ja ra. Nyebe 
fiee icuá icuá nguiá Jesús je. —Ab a checuayá icuá nderecua tuchi chó 
Satanás nde. Satanás quirácuá je chó Jesús riqui nguiá aba checuayá icuá 
jea jea mbia si co, i rei que fariseos ñee icuá Jesús je ra. 25 Jesús que üqui 
ndua ndua icuate ra. Nyebe ñee nguiá ee. —Gobierno icuá icuá mose 

nyue, ua rae. Tuchuamo jenda icuá icuá mose nyue, ua ra eno. 26 Mafii 
nda Satanás aba checuayá jea mbia si re? Erimba chó nyeresé. Satanás 
icuá icuá mose nyue, equirácuá nda ua no. 27“Satanás quirácuá je chó 
Jesús riqui nguiá aba checuayá jea jea mbia si", jenye chóch? nguia seje à. 
¿Aba uquirácuá mee jenimba je jé nde? Aba checuayá icuá jea nonde re. 
¿Satanás uquirácuá mee jenimba je serese re? 28Dios quirácuá je quiatu 
aico nguiá aba checuayá jea jea mbia si co. “Dios quirácuá ndese chó 
ureico nguiá mae”, jenye eá fiochi equia à. 29 Satanás quirácuá tuchite 
raque. Umbae rese ngueteáte raque. “Sembae chi turáte a", i raque. Dios 
quiarei equirácuá tuchi Satanás si. Dios Satanás mbae siró ja aróte quia 
esi co. Dios Satanás mbae mbutiá ja aróte quia co. 30 Ae siqui áte quia 
serese nae, eicuá fio üqui ndiqui nguiá seje. Ae secheé senei senei eáte 
quia mbia je nae, (iqui icuá ño eriqui nguiã seje. 31 Tacheé nyecua jéje. 
Emo siqui icuá mose, Dios eicuá mbutiã aróte esi. Emo fiee icuá mose, 
Dios echeé icuá mbutià aróte no. Emo fiee icuã mose Espíritu Turã nii, 
tiqui icuá nguiatu ra Dios mbutiá eá mbei esi. 32Emo fiee icuá mose serii, 
Dios echeé icuã mbutiá aróte. Emo ñee icuã mose Espíritu Turá nii, üqui 
icuá nguia ra Dios mbutiá eá mbei. Mbae ua ja mose chee ra Dios tqui 
fiee icuá mbutiá eá mbei. 


Sã ira ae ea ae ae no 


33]ra turá mose, ea abe ra eturá no. Ira icuá mose, ea abe ra eicuá no. 
Mbia ira icua mose, ea abe ra eicua. Nyiabiã ndae. Sá ira ae ea ae ae 
no. 34Mbei rã ño jéingo nguiá. Jéicuã fio jéingo nguiá. Nyebe jeñee turá 
aquiatu áte riqui à. Ae rese mbia riqui ndua ndua uchiangui re nae, tiqui 
nii sí ra ñee. 35 Mbia turá nda ñee turã. Echiangui renda quia eturáte re. 
Nyebe eriqui nguiá ñee turá. Mbia icuá nguia ñee icuá nguiá. Echiangui 
renda quia eicuáte riqui nguiá. Nyebe eriqui nguiá ñee icuá. 36 Tacheé 
nyecua jéje. Emo ñee ñooño mose, Dios ra ñee asite aque je. Dios mbia 
icuá ndea rea mose. 37 Emo ñee turá mose, echiangui renda turá fio tiene. 
Nyebe ra Dios fiee asiá ee. Emo fiee fioofio mose, echiangui renda icuã fio 
fiene. Nyebe ra Dios ñee asi üqui je, i que Jesús ñee nda. 


Mbia mae sayá esaá ure je, i bei mbia Jesüs je 


38Fariseos mo ngue ngaé Jesüs rea ra. Embesasa abe que ngaé erea 
ra. Nee ngue ee ra. —Mbia mae sayá esaá na ure je, i rei que ñee Jesús 
je ra. 3º Jesús que ñee ee ra. —Jéicuáte riqui co mosenda jé ja à. “Mbia 
mae sayá esaá ure je", jenye beite equia à. Mbia mae sayá mii fio nda 
asaá jéje. Jonás na si. 40Sá Jonás ndiqui raque tres días sira rie ye no nae. 
Jonás na sí ra asaá mbia je. Tres días ra aico ibicua rie. 41 Nínive jenda 
quia eturá jiri co mosenda si re. Dios ra co mosenda mbasi tuchi Nínive 
jenda si. Sã Nínive jenda huiicuá ndecha Jonás fiee mose ee no. Aico 

raque ñee jéje co mosenda je co. Jé secheê jemumbate chó chi nguia à. Se 
quia raque ererecua tuchi Jonás si. Nyebe ra Dios jembasi tuchi mbia icuá 
ndea rea mose. La reina de Seba quia eturá jiri mbia co mosenda si re. 
Dios ra co mosenda mbasi tuchi la reina de Seba si. Sà la reina de Seba 

tu isho si tuchi Salomón fiee andu no. Se quia acheé ndaque quia jéje. 
Searacua tuchi raque se quiatu Salomón si. Secheé jemumbate chochi 
nguia à. Nyebe ra Dios jembasi tuchi mbia icuá ndea rea mose. 


Aba checuayá icuá nyebi u mbia chiangui re 


43 Aba checuayá icuá usé mose emo ñia si, ngata bei chó nguià. 
“¿Mangue ra sequenea aucua que re?" i chó nguiá. Uquenea ucua sacuá 
mo etea eáte. 44“Tasobe rei nyebi. Ae si achu usé, aque chiá ye sí taso”, i 
que aba checuayá nda. Nyebi si mose u, mbia chiá oreáte que ee ra. Echiã 
ndecoteá eáte que ee ra. Tuchua tii ji raáte que ee ra. 45 Aba checuayá 
icuá ngue nguesenda siete queru cote ra. Ique ja que echoi aque chiangui 
re cote ra. Ae chiangui re aba checuayá icuá siete riqui nae, aque icuá 
i i tuchi que eriqui cote ra. Aba checuayá mii ngue siqui eye nyii ra. 
Etubiriáte cote. Aque icuá tuchi cote nyii si, i que Jesús mbia je ra. 


Jesús nongue ngae erea usi resé 


46 Jesús ñee mbei mose que esi ngaé ndei ee huee ra. Jesús nongue ja 
rese. Chichó ja chó ngue taicuee ra. Nee serete que ee ra. 17 —Hue ndesi 
riqui nderequia taicuee huee. Ndenongue rese, i que emo Jesás mbiirandu 
ra. 48 Jesús que ñee umbiirandusa je ra. —¿Aba je chó aico “tai” i chà? 
¿Aba je chó aico “senongue” i no ña? i que Jesús ñee nda. 49 Jesús que o 
mee uchimbaaquiatu cuti ra. —À je chó aico nguiã “tai” i. À je chó aico 
nguiá *senongue" i no. 50Ae Paba Ibatenda cheé mumbayá nguia nae, 
qui je chó aico nguiá “senongue” i. Üqui je chó aico nguiá “tai” i no, i 
que Jesús ñee ee ra. 


Emo mbae ei mombiquia mbiquia 


1 3 1 Aque mose sí que Jesús si usé tuchua si ra. Tuchua si que esi 
ngoi ama ndish a nimíaa nda. 2Mbia que ngaé ngaé ja quia Jesús 
rea ra. Nyebe Jesús ua oso nguiá ngoi canoa ye. Mbia quiatu que chichó 
ama nimíaa ndese ra. 3Jesús que embaaquiatu quiatu tuchi quia ra. 
Ejemplos que esaá saá tuchi ee ra. —Sá emo si rei mbae ei mombiquia 
mbiquia no. 4Sã emo ndiqui uqui uqui ñeenda rui no. Sá nguirei ndiqui 
ngaé eu no. 5Sá emo emo ndiqui uqui sita aró no. Sita aronda suri jei 
raque. Ibi ererate quia tiene. 6Tenda ibate mose que eriqui ñimama mano 
nda. Erao eáte quia tiene. Nyebe mano jei nguiá. 7Sã emo ndiqui uqui 
uqui nyu réndaa no. Sã nyu abe riqui suri erese no. Nyu ruri que echati 
asi u eriquisá nda. 888 emo ndiqui uqui uqui ibi túraá no. Üqui nguiatu 

que ia turã nda. Sã emo ia cien no. Sá emo ia sesenta no. Sá emo ia 
treinta no. ?Jéisa mose, isecheé jeñandu turá na! 


Dios riqui ucheé mbiasa jaaja jéje co, i uchimbaaquiatu je 


10 Jesús chimbaaquiatu que ñee nyecuayá Jesús ísaa ra. —¿Mbaerá 
ejemplos achó eresenei senei mbia je re? i que echimbaaquiatu fiee ee ra. 
11 Jesús que ñee ee ra. —Mbia rerecua tuchi quiarei Ibatenda. Ae riqui 
nguiá ucheé mbiasa asa ja jéje co. Mbia ataque quia siqui sereá erese 
co. Mbia ataque je quia eriqui nguiá ucheé mbiasa eá jiri. 12Emo umbae 
rerequia mose, Dios ra emo mondobe ee. Emo embae eá mose, Dios ra 
embae siró ja esi. 13 Nyebe aico nguiá ejemplos achó nenei nenei mbia je 
co. Eanduchó sacuá. Eicua turá ndocoí. 14Mbia eanduchó mose que Isaías 
chimbesa ique cote ra: 

Mbia ra secheé fiandu raque. 

Icuayã nguiatu rae. 

15 Eáquí atate riqui à. 

Secheê andu sereáte equia à. 

Mae sereáte equia sechiao rese à. 

Ndua eá mbei equia serese à. 

Nyebe ra ambitiró eá mbei, 
i que Dios cheé Isaías chimbesa rese ra. 16Jê nguiatu Dios cheé jeñandu 
turáte nguiã à. Jë nguiatu jemae serete nguiá Dios chiao rese à. Nyebe 
jéyate jéingo nguiá à. 17 Tacheé nyecua jéje. Ae jeñandu quia secheé à 
nae, Dios cheé mbuchecuasa ñiinda à fiandu serete raque. Mbia turá 
ñiinda abe à andu serete raque. Nandu eà mbeite equia à. Jé ae chó 
jéingo nguiá eandu à cote. Jë ae je chó echecua riqui nguiã. 


Jesús ucheé mbiasa uchimbaaquiatu je mbae ei nii 


18Secheé tambiasa jéje cote. Mbae ei mombiquia mbiquia ji rii. 19 Ae 
uqui uqui fieenda rui nae, Dios cheé andu chooñosa rá ño üqui nde. Icua 
eáte quia tiene. Nyebe diablo ru nguiá Dios cheé ndiró echiangui si. 20Ae 
uqui uqui sita aró nae, mbia mo na fio tiqui no nde. Dios cheé andu mose, 
isi turá ndaque. Eyate raque erese. 2! Mbia icuá icuá mose ee Dios cheé 
nii, hui jei chó nguiá esi. Mbae rao eá naanguia chó üqui nde. 22Ae uqui 
uqui nyu réndaa nae, mbia mo na fio úqui no nde. Dios cheé andu turá 
ndaque. Siqui bei eã fio nguià erui. Umbaerã achó ndese chó eriquichi 
nguiá ndua. ^Mbaecha tuchite ra se", i bei chó nguiá ndua ndua. Nyebe 
hui chó nguiá Dios cheé si. Nyebe Dios cheé ndiqui nguiá ia eá mbeite ee. 
23 Ae uqui uqui ibi táraá nae, mbia mo na fio üqui no nde. Üqui nguiatu 
Dios cheé ñandu turá nguiá. Icua icua turã ño nguiá. Nyebe eriqui bei 
nguiá erese. fa ia bei raanguia cote. Emo emo ia cien. Emo ia sesenta no. 
Emo ia treinta no, i que Jesús ucheé mbiasa ñee nda. 

Mbae icuá suri trigo turá ndese 


24Jesús que ejemplo nongue senei ee ra. —Sã emo trigo ei mombiquia 
mbiquia úcoo no. Úqui na ño Dios rimba riqui nguiã à. 25Sã trigo ei 
mombiquiasa uque cote no. Sá emo tu nyu ei mombiquia mbiquia trigo 
ei mumbara mbara no. 26 Trigo ei ngue obo cote ra. Nyu abe que suri 
erese ra. 27 Nyebe erimba ñee nguiá echa je. “Trigo ei achó eremombiquia 
mbiquia reí nguiá seje. éMbaerá nyu abe riqui suri suri erese re?" i que 
ererecua je ra. 28Ererecua que fiee ee ra. ^Seucuáyása chó üqui nde. Nyu 
ei mombiquia mbiquia chóch? trigo ei mumbara mbara", i que ererecua 
fiee nda. —¿Ureso ra eriqui riqui re? i rei que erimba ñee nguerecua je 
ra. 29Ererecua que ñee nda. “Tei. Nyu riqui riqui mose ra trigo abe riqui 
riquichí nde. 30Sã echichó ja. Eucua mose ja chee. Ea irei mose quiatu ra 
acheé serimba je cote. Serimba ra nyu rane siqui siqui aque mose cote. 
Nyu ra esei cote. Aquere quia ra trigo a ishao shao erereco quiatu sacuá 
sechuchua cote", i que echa fiee nda, i que Jesüs fiee nda. 


Mbae ei na fio Dios rimba re 


31 Jesús que ejemplo mo senei mbia je ra. —Mbae ei na ño Dios rimba 
re. Sá mbia mostaza ei tiquia no. 32Eñeté tuchite raque mbae ei mo si. 
Suri oso quia cote. Ecuasu tuchite chee cote. Ira rã fio cote re. Nguirei 
nguichi quichi chee eráquiá ndese. Ei si chó Dios rimba re. Üqui mii 
ndaque nyii. Nimbeta tuchi cote. Mbae ei na, i que Jesús fiee nda. 


Levadura rã ño Dios rimba re 


33Jesüs que ejemplo mo senei mbia je ra. —Levadura rá fio Dios rimba 
re. Sá mbia levadura ñeté mondo mbichae ao ramo mose no. Sá levadura 
riqui oso mbichae mbuchimatá ja no. Et si chó Dios rimba re, i que Jesús 
fiee nda. 


Jesús ejemplos senei tuchi mbia je 
34Eí ño ngue Jesús quia mbia tubiriá mbaaquiatu quiatu ejemplos je ra. 
Ejemplos achó ngue esenei senei mbia mbaaquiatu sacuá nda. 35 Nyebe 
Dios cheé mbuchecuasa chimbesa ique cote. Ef fio echimbesa re: 
Ejemplos je mbia tambaaquiatu quiatu. 
Ae mbia icuayá mbeite quia nae, üqui tambuchecua mbia je, 
i que embesa ji ra, i que Jesüs fiee nda. 


Jesüs ejemplo mbuchecua nyu ei nii 


36 Jesús que mbia mondo ja cote ra. Aquere que esi ique tuchu a mo 
nda. Echimbaaquiatu que ecurubite ñee ee ra. —Ae ejemplo eresenei 
mbia je nyu ei nii nae, üqut embiasa jiri ure je, i que ñee ee ra. 37 Jesús 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


SAN MATEO 13 28 


que fiee ee ra. —Ae trigo ei mombiquia mbiquia nae, se rà fio ae re. 38Ae 
íbii emombiquia mbiquia nae, mbia ja rã fio tiqui ibi re. Trigo ei turá na 
ño Dios quiato re. Nyu ei icuá na ño diablo quiato no nde. 39Ae mbae ei 
icuá mombiquia mbiquia nae, aba checuayá nderecua rã ño üqui nde. 
Mbae a ishao shao raanguia ra ibi ua mose cote. Mbae a ishao shaosa rã 
ño angeles re. 40Sã mbia riqui nyu mombo mombo tátaa nae, ei si ra Dios 
uquiatoá mombo tátaa ibi ua ja mose no. 4!Serimba ángeles ra amondo 
mbi a rea rea ja. Ae mbae icuá saá uquia quia mbia je nae, serimba ra 
tiqui siró ja. 2Serimba ra üqui mombo mondo tata cuásuu. Nyeseo seo 
tuchi ra tátaa. Huee ra urei quiti quiti tuchi. 43 Ae Dios mbuturá nae, üqui 
nininya tuchi ra tenda rã si cote. Eru ibatenda siqui mose mbia rerecuará 
tuchi. 


Tesoro rá ndei Dios cheé 


44Dios cheé nguiirí nii ndei eturá tuchi mbae ja si. Eturá tuchi tesoro si 
no. Sá amei mo tesoro ati ji rea íbii no. Tesoro turá tuchi que ee ra. Amei 
ia tuchi que erea mose ra. Sá amei vender i ja umbae je no. Aque ibi isi 
sacuá. Tesoro mii ndese ndua. 


Dios cheé ndei perla turá na 


45Dios cheé nguiirí nii ndei eturá tuchi mbae ja si. Sá comerciante mo 
perlas turá ndequia requia no. 46Perla turá tuchite mo ndea mose, aque 
mii ndese chó eriqui nguià ndua ndua cote. Sá vender i ja umbae je aque 
perla ribishoró no. 


Dios ra mbia icuá quiriró 


47Sira mbua mbua ji rã fio Dios rimba re. Sá emo tarafa mondo ii no. 
Sira chumumbarate que embua ra. 48Sã sira mbuasa mbisé tuchi riqui 
no. Sá echa econosé serao usé cote no. Echa que ngoi sira turá irabo rabo 
cote ra. Sira icuá ndiriró ndiró emombo sacuá. 4º Ei si ra Dios mbae ua ja 
mose. Dios ra ángeles mbu mbia icuá mombo sacuá mbia turá si. 50Eicuã 
nda emombo tata cuásuu. Nyeseo seo tuchi ra tátaa. Huee ra ureí quiti 
quiti tuchi. 51 ¿Secheé jéicuate rei quia à nde? i que Jesús ñee mbia je ra. 
—Ae, i que ñee Jesús je ra. 52Jesús que ñee ee ra. —Embesasa mo siqui 
mose serese, mbaecha rã fio aque re. Sá mbaecha riqui umbae ima ndiró 
mbia je emo mose no. Umbae yasu abe riró emo mose no, i que Jesús ñee 
mbia je ra. 


Mbia Nazaret jenda Jesús isiteá 


53 Jesús que üqui ejemplos senei ja mbia je ra. Hue si que esi cote ra. 
540so que ngasé nguecua Nazaret cote ra. Oso que mbia mbaaquiatu judíos 
chumunuásaa ra. Nyebe mbia nyuruira tuchi nguiá ñee nyue. —¿Mangue 

eriqui ñimbaaquiatu tuchite re? Nandemae sayá esaá saá tuchichi nguia re. 
55]ra mbitiró tirósa riiri ño ndaque. María abe riiri ño ndaque no. Jacobo 
nongue chó ndaque. José abe no. Simón abe no. Judas abe no. 56 echari 
abe riqui ja raque nanderese à. ¿Mañi equia mbae i cua ja tuchite re? i que 
mbia Jesús recu a jenda fiee nyue ra. 57 Nyebe mbia hue jenda riqui Jesús 
isiteá nde. Jesás que fiee ee ra. —Dios cheé mbuchecuasa ishonda cheé 
nguia ra mbia isi turá mbei. Nguecua jenda cheé achó nguia ra eisi turá eá. 
Ngóngue cheê achó nguia ra eisi turá eá no, i que Jesús ñee nguecua jenda 
je ra. 58Hue jenda mbia que Jesús icua eáte ra. Isiteã ño ngue ra. Nyebe 
Jesús mbia mae sayá naa eá jiri nguiá ee huee. 


Mbia Juan el Bautista iquia 


1 4 1Mbia que jirandu ja Jesús rese cote ra. Herodes abe que jirandu 
erese ra. Ererecua que ae ra. 2Juan el Bautista Jesüs riqui rei ee 
reaé. Ae que ñee ngüimba je Jesús rii nda. —Sechiiquia quera si chóchi. 
Juan el Bautista quera si chóchi. Nyebe eriqui nguiá mbia mae sayá naa 
naa co, i que Herodes fiee Jesús rii nda. 3-4 Herodes que Juan isi icuá nyii 
ra. Nyucua que mondo taró nda. Paama i nda Juan je ra. —iNde ndenongue 
ninisi erereco aroneate jé! i quiatu que Juan ñee ee nyii ra. Herodes siqui 
mose nóngue ninisi rese. Herodías, i que enongue ninisi je ra. Felipe, 
i que enongue je ra. 5—Juan taiquia, i rei que Herodes ñee nda. Mbia 
ataque quiarei siqui tuchi Juan ndese. Dios cheé mbuchecuasa, i chó mbia 
nguiá Juan je. Nyebe Herodes siquiche jiri nguiá Juan iquiayá aque mose. 
6Herodes mbae cumpleaños mose, Herodías riiri ngue nyuruqui ruqui 
mbia ja je aque mose ra. Nyucuaaque que ae ra. Herodes ia tuchi que mae 
nyucuaaque nyuruqui rese ra. 7—¿Mbae ra amee ndeje re? Echeé ño seje. 
"Sebite co" nde i mose, aque tamondo ndeje. Acheê ñooño eà ño nguiá ndeje 
a, i que Herodes ñee nyucuaaque je ra. 8Esi quia ñee ñee nguia nyucuaaque 
je nyii rea&. Nyebe nyucuaaque fiee nguiá Herodes je. —Juan el Bautista 
áqui emee na seje mbia chiu riru ye, i que nyucuaaque fiee ererecua Herodes 
je ra. ?Ererecua chosoi que oso sert tuchi echeé andu mose ra. —Acheécht 
se quia ee. A seresenda chi ja quiaru serese a resê. À seandu ja chóchi. 
Nyebe ra secheé ambuchebi eà ee, i que ererecua uchiangui re ra. —Juan 
áqui emee ee, i que ngüimb a je cote ra. 10—Juan áquí jendoso oso cárcel. 
Jemondo nyucuaaque je, i que ra. 11 —Juan áqui ngue ecurucuaé mbia chiu 
riru ye cote ra. Mee ngue nyucuaaque je cote ra. Nyucuaaque que emee usi 
je cote ra. 12Juan fiimbaaquiatu que ngaé Juan ndaaque rea ra. Nyati que 
suruchoi ra. Nyoi que Jesús mbiirandu erese cote ra. 


Jesüs mbichae tubiriá saá mbichae miije 


13 Jesús jirandu mose Juan ndese que esi turúquiaa ra. Ama ndui 
que esi canoa ye ra. Mbia que jirandu randu erese ra. Nyebe nyoi ja 

nguiá erui ibi ri. Sucha ja ja jenda. 14Jesús que usé canoa si cote ra. 
Mbia tubiriã ndese que mae nda. Eya eá tuchite que erese ra. Erasi que 
embucheró cheró nda. 15Tenda nyeseco mose que echimbaaquiatu ñee 
ndei ee ra. —Mbae áte a turúquiaa. Tenda abe nyesecote. Mbia emondo 
rá sucha tubiriá nia. Sá echoi bei uchiura isi, i rei que echimbaaquiatu 
ñee Jesús je ra. 16—Sá echoi eá. Jeño mbae jemondo ee echiurá, i que 
Jesús ñee ee ra. 17 —Tei. Mbae quia ra aba mondo ee. Cinco chó ngue 
mbichae ra. Sira abe nyeremofiote nyeresé, i que echimbaaquiatu fiee 
Jesús je ra. 18 —Jembu rá seje, i que Jesús ra. 19 Nee ngue mbia tubiriã 
je cote ra. —Jengoi ja quiata tose, i que ra. Jesás que mbichae cinco 

siró cote ra. Sira nyeremo abe no. Mae ngue ibate ra. Gracias, i que ñee 
Dios je ra. Mbichae que esiquio quio cote ra. Mee ngue uchimbaaquiatu 
je ra. Echimbaaquiatu que emee mee mbia ja je cote ra. 20Mbia que 
embuquiaru ja tuchi cote ra. Miátá tuchi que ra. Mbia huisa tubiriã ngue 
cote ra. Sira rire. Mbichae rire abe no. Doce iru que mbia mombisé esique 
sique je ra. 21 Ae mbichae u sira rese nae, etubiriá tuchite que ra. Cinco 
mil ndobei. Cuña abe etubiriá. Mbia riiri abe etubiriá no. 


Jesüs ngata i aró 


22 Aquere que Jesás uchimbaaquiatu mondo ja canoa ye ra. —Jé nane 
jéso sobei. Mbia tambui turá na mondo uchuchúaa se nyii, i que ra. 

23 Jesús que mbia tubiriá mbui turá mondo uchuchüaa cote ra. Ae ae que 
oso sita ibate ri cote ra. Nee sacuá Dios je. Huee que ae ae riqui itondaru 
chee ra. 24Canoa yenda que chi bei quia ama ite ri nda. Quiririã ngue tu 
icuá icuá ee ra. I rebera que tu asi asi tuchi ee ra. 25 Nguira cheé mose 
que Jesüs ngasé ee ra. I aró ngue esi quia ngata ra. 26Echimbaaquiatu 
que mae erese ra. Echiã ngue cuaácuá i tuchi ra. Ngata mose i aró. —Aba 
checuayá ño tu nguiá aque, i rei que tasé tasé nda. Siquiche tuchi que ra. 
27 —Jésiquichechi nguiá. Se chó nyeresé, i jeite que Jesús ñee ee ra. 

28 Pedro que ñee ee ra. —Nde mose, echeé seje. “Echu ngata i aró", ere 
seje, i que Pedro ñee Jesús je ra. 22 —Quiatuchu, i que Jesús fiee ee ra. Ae 
Pedro nguichi nguiá canoa si i rese iró. Oso nda ngata i aró Jesús rea chá 
nde. 30Pedro mae mose quiririã icuá ndese que esiquichete ra. ł que oso 
quia ñiimi nda. —iSererecua! iSenonosé na se! i que ñee Jesús je ra. 31 Ae 
Jesús o mondo nguiá eo isi. —Seicuayá ñochí. ¿Mbaerá ereico seicuayáte 
re? i que Jesús fiee ee ra. 32Ua mose canoa ye que quiririã tiba cote ra. 
33Canoa yenda que fiee turáte Jesús je cote ra. —Dios rucucha tuchi chó 
nde riqui re. iAe bei jé! i que ee ra. 


Jesús mbia Genesaret jenda mbucheró cheró 


34Ngasé nyee que sobei cote ra. Genesaret, i que hue ibi je ra. 35Hue 
jenda que jirandu ja erese ra. Hue rurubinda abe que mbia mbiirandu 

erese ra. Mbia que er asi curucuaé cuaé ja Jesús je cote ra. 36—Sá mbia 
rasi oco oco rã ndeirao ai rese, i tuchi que mbia Jesús je ra. Ae oco erese 
nae, üqui ngue nyeró nyeró ja ra. 


Mbia chiangui renda ae chó embiicuá nguiá 


1 5 1 Aquere que fariseos mo ngaé fiee Jesús je ra. Embesasa mo abe 

que ra. Jerusalén jenda chó üqui ja re. 2Üqui ngue ñee Jesús je 
ra. —¿Mbaerá ndechimbaaquiatu riqui nanderamei fee mumba mumba 
beite re? Echoi quiiriá mbei chó quiaru nguiã, i que ñee asite Jesús je 
ra. 3Jesús que ñee ee ra. —¿Mbaerá jéingo Dios cheé mumba mumba jé 
nde? Jenamei ñee ndese chóte jéingochi nguiá à. Siqui rocoí Dios cheé 
ndese. 4Dios que fiee mbia je cose ra. “Jéturã fio jéingo jendu je. Jési je 
abe no. Emo fiee icuá mose ngu rit, üqui jéiquia. Emo ñee icuã mose usi 
abe rii no, üqui abe jéiquia no", i quia que Dios fee mbia mbaaquiatu 
cose ra. 5-6Dios cheé jenyabi tuchi chóchi nguia mbia mbaaquiatu quiatu 
&. "Ae nda amee nei j&je, üqui ngue amee ja Dios je ra", i mose emo fiee 
ngu je, “coche ñene” jenye chóchi nguiá ee. Mbae mee eà mose ngu je. 
Usi abe je. Nyebe jéingo nguiá mbia mbaaquiatu icuá icuá (qui. Jenamei 
fiee achó ño jésenei senei nguiá mbia je úquí. Dios cheé nenei nenei 
ndocoi ee. 7 Jéturá jêsaã ñooño ño nguià üqui. Jenii tuchi chó ngue Isaías 
embesa nguiá cose. Ei ngue Isaías embesa cose ra: 

8 À mbia ñee turã ndaque quia seje à. 
Uchiangui re quia eriquiáte nguiá serese à. 
9 Nee turáte raque equia seje à. 

Amei ñee achó fio esenei seneicht nguiá mbia je. 

Dios cheé mii nenei nenei ndocoi ee, 
i que Isaías embesa jenii nda, i que Jesús fiee ucuasu raá naasa je ra. 

10—Jenyu rã secheé andu, i que Jesús fee mbia tubiriã je ra. —Secheé 

jéicua rá jeñiangui re. 11 Mbia chiu embiicuá eà nguiá. Echiangui 
renda chó embiicuá nguià. Echiangui renda chó usé nguiã echuru ri 
echeé mose. Üqui fio embiicuá nguiá, i que Jesás mbia mbaaquiatu ra. 
12Echimbaaquiatu que ngaé ñee Jesús ísaa cote ra. —¿Ereicuayáte ere? 
Ndecheê ngue fariseos mbupaama ite ra, i que echimbaaquiatu fiee 
nyecuayá ee ra. 13Jesüs que ñee ee ra. —Ae ira Paba Ibatenda chutá 
eá nae, üqui nda esiqui ja erao resebe. Üqui ira rá ño fariseos riqui 
nguiá à. 14Eresayá na ño fariseos riqui nguiá. Sã eresayá mo “ñeenda 
tateacuquia j&je" i raque emo je no. Quiachã ja chó ndae, i que Jesús 
fiee ee ra. 15Pedro que ñee ee cote ra. —Erecheé ngue namo, "(qui nda 
mbia mbiicuã” ere que, üqui embuchecua rã ndecheé ure je, i que Pedro 
ee ra. 16Jesús que ñee ee ra. —¿Jé abe jéicuayáte quia re? 17 Ae mbia u 
quia nae, oso chó nguiá erie ye. Echiique rui chó eriqui nguiá oso oso. 
Usé nyee. 18Mbia chiangui renda chó embiicuá nguiá usé mose echuru 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


SAN MATEO 15 32 


ri. 19 Aba chiangui renda quia aba mundua icuá icuáte nguiá. Nyebe mbia 
riqui nguiá emo iquia. Siqui siqui emo ninisi rese. Emo ndu rese abe no. 
Siqui siqui eruá ndese no. Mbae mbuquiachã quiachã no. Nee ñooño abe 
no. Nee icuá icuá no. 20Mbia chiangui renda ja chó üqui nde. Üqui ño 
mbia mbiicuá icuá nguiã üqui ao ao mose. Uchoi quiiriá mose quiaru, 
tiqui nguia ra mbia mbiicuá eá, i que Jesús ñee nda. 


Ari mo Jesús icua 


21 Jesús que nyoi hue recha cote ra. Ngasé ngue Tiro jii cote ra. Sidón 
jii abe no. 22Arimo Canaán jenda que siqui huee ra. Ae que tu ñee Jesús 
je ra. —David nducucha chó nde re, Jesús. ¡Ndeyayá ño serese jé! Aba 
checuayá icuá ndiqui seriiri mbasi mbasi co, i tuchi que ari ñee Jesús 
je ra. 23Jesús que fiee áte ee ra. Echimbaaquiatu que ngaé ñee Jesús 
je ra. —Ari emondo chó uchuchüaa. Eñi mbeichi ñee nande je a, i que 
echimbaaquiatu fiee Jesús je ra. 24Jesús que fiee ee ra. —Sã ovejas mo 
quiachá no. Üqui na ño judíos riqui nguiá à. Judíos achó je chó ngue 
Dios sembu nguiá, i que Jesús ee ra. 25 Ari que tu ngoi ngúía ndese ñee 
Jesús je ra. —Sererecua, seriiri embucheró na seje, i que ari fiee Jesús je 
ra. 26 Jesús que fiee ee ra. —Judíos rese rane taico mbae raá naa. Ahui 
aronea judíos si, mbae raã naa mbiamo je, i que Jesús ee ra. 27 Ari que 
fiee ee ra. —Aicuate raque se, Sererecua. Mbiamo ndaque ure. Judíos eà 
ndaque ure. Ure abe je chó mbae esaá ae. Seriiri embucherô seje ae, i que 
ari ñee ee ra. 28 —Seicuate equia co, Ari. Nderiiri tambucherô ndeje, i 
que Jesús fiee ari je ra. Aque mosechi tuchi que eriiri nyeró nda. 


Jesás mbia rasi chumumbara mbucheró 


29 Jesús que oso hue recha cote ra. Oso que equia ama nimia ndui ra. 
Ama Ndisha Galilea nimia ndui. Hue si que esi sita ibate cote ra. Huee 
que ngoi huee ra. 30 Mbia que ngaé ngaé tuchi quia ee huee ra. Erasi 
chumumbara rurucuaé cuaé tuchi ee. Ecuatayá. Eresayá. Echeê ngüíà. 
Eo icuá. Mbia que tiqui ndasi chono ja Jesús i jii ra. Jesús que üqui 
mbucheró ja ra. 31 Nyebe mbia riqui nguiã nyuruira tuchi mae erese. 
Echeé ngüíà ñee turá mose. Eo icuá mbuturá mose. Ecuatayá ngata turá 
mose. Eresayá mae turá mose. Nyebe mbia fiee turá ja nguiá Dios rii. 


Jesús mbichae tubiriã saá mbichae mii je 


32Jesüs que ñee uchimbaaquiatu ísaa cote ra. —Seyayáte aico à mbia 
tubiriã ndese co. A echi arete serese tres días a. Embae mo eáte echiurá 
aa. Eriácuá amondo sereáte echuchúaa. Eriácuá nda eiquia fieenda cúa, i 
que Jesüs ra. 33Echimbaaquiatu que fiee ee ra. —Turüquiaa chó nandeico 
a resê. ¿Mañi nda aba à mbuquiaru ja re? Mbae eá tuchite a resé, i que 
echimbaaquiatu ñee Jesús je ra. 34—¿Manya mbichae jembae re? i que Jesús 

ee ra. —Siete mbichae. Sira fieté mo ndese, i que ee ra. 35 Jesús que mbia 
mbucoi ja íbii ra. 36 Mbichae que eisi ja o je ra. Sira ñeté abe no. Gracias, i que 
Dios je ra. Mbichae que esiquio quio mbia je cote ra. Sir a rese. Mee ja que 
uchimbaaquiatu je cote ra. Üqui ngue emee mee mbia ja je cote ra. 37 Mbia 
que eu ja fiimbio chee ra. Mbichae sique sique que emunua nua ja ra. Sira 
sique rese. Siete iru que emombisé nyee ra. 38Mbichaecua rei mbia cuatro 
mil. Cuña abe abe. Mbia riirí abe abe no. 39 Jesús que mbia mondochoi ja cote 
ra. Jesás que ua canoa ye cote ra. Oso que Magdala quiti cote ra. 


Mbia mae sayá eteacuquia ure je, i fariseos 


1 6 1—Tá nande rã Jesús je, i que fariseos ñee nyue ra. Saduceos 
rese. Nyebe üqui ngaé nguiá ñee Jesús je. —Mbia mae sayá 
esaá na ure je. Í nda “Dios chimbu" ure tuchi ndeje, i rei que ñee Jesús 
je ra. 2Jesús que fiee ee ra. —Ibei jéicuate raque üqui. Ibei irei ndese 
jemae mose eresaitó, “ama nda nyaaquíà" jenye chó nguiá eicua. 3Ibei 
irei ndese jemae mose eresaitó ndabe, “nyaaqui rae", jenye chó nguiã 
eicua üqui no. Ibei jéicuate raque quia à. Ae Dios teacuquia jéje nae, 
üqui jéicuayã mbei chóchi nguia à. Ae ra tu icuáte mbia je nae, ¿mbaerá 
jéingo tiqui nguiatu icuayáte re? ¿Mbaerá jéingo jéaracua raá naa nde? 
4Mbia icuá ja chó à nde. Ae siqui ibi ri namo nae. Hui jate equia Dios si 
à. “Mbia mae sayá esaá ure je", i chôchi equia seje à. Aque mii nda asaá 
jéje. Jonás na si ra asaá jéje, i que Jesús fiee nda. Oso que erecha cote ra. 


Fariseos mbia mbaaquiatu icuá, i Jesüs 


5Jesús chimbaaquiatu que uchiurá curuchoi eá nda. Tesarei que est 
nyoi mose sobei ra. 6Jesús que ñee ee ra. —Mbichae mbuchimatása rã 
ndei fariseos cheê. Saduceos cheé abe no. Üqui ñee ndese ra jéingochi jê, 
i que Jesús ee ra. 7—Mbichae quiatu ngue nanderuá nguiá. Nyebe eriqui 
nguiá ñee nande je (iqui, i rei que echimbaaquiatu fiee nyue ra. 8Jesüs 
que echeé fiee icuate ra. Nyebe ñee nguiá ee. —¿Mbaerá jéingo “mbichae 
nanderuách?” i re? ¿Mbaerá jéingo seicuayáte re? 9 Ae rii aico ñee j&je 
nae, éüqui jéicuayá mbeite quia re? Se mbichae mbeta mose éüqui si 
jétesarei chó nde? Cinco mbichae mbeta mose mbia cinco mil je, ¿manya 
iru jemombisé mbichae sique sique je re? 10Siete mbichae mbeta mose 
mbia cuatro mil je émanya iru jemombisé mbichae sique sique je no? 
11 Secheé mose jéje nyii, “mbichae mbuchimatása rá ndei fariseos cheé”, 
i mose jéje, secheé jéicua rá. Mbichae rii aico ñee áte jéje co. Fariseos 
cheé ndese jéingo eá sacuá ño aico nguiá ñee jéje. Saduceos cheé ndese 
abe jéingo eá sacuá, i que Jesús ra. 12Echimbaaquiatu que eicua chee ra. 
—Mbi chae mbuchimatása rit eá ño eriqui ñee nande je re. Ae fariseos 
senei senei icuá nguia mbia mbaaquiatu nae, (qui nii ño eriqui ñee nde. 
Saduceo fiee nii abe no, i que echimbaaquiatu eicua ramo cote ra. 

Cristo chó nde resé, i Pedro Jesús je 


13 Jesús que nyoi Cesarea de Filípoo cote ra. Huee que ñee 
uchimbaaquiatu je cote ra. —Mbiará ngue achu íbii ra. ¿Aba aico ref 
se mbia je re? i que Jesús ñee ee ra. 14Echimbaaquiatu que ñee ee ra. 
— Juan el Bautista ereico rei nguiã mbia je co. Elías ereico rei nguiá 
emo je no. Jeremías ereico rei nguiá emo je no. Dios cheé nenei neneisa 
mo ereico reí nguiá emo je no, i que echimbaaquiatu ñee Jesús je ra. 
15—¿Aba aico rei j&je co re? i que Jesús ee ra. 16—Cristo chó nde resé. 
Dios riiri ño nde resê, i que Pedro ee ra. 17-18 Jesús que fiee Pedro je cote 
ra. —Ndeyate ereico co, Simón. Mbia mo nembiirandu eáte quia serese 
co. Paba Ibatenda mii fio nembiirandu nguiá serese. Jonás ndiiri ndei 
nde. Tacheé tuchi ndeje. “Pedro” i chó equia ndeje co. “Sita” i ñi Pedro 
je re. Aque sita aró fio nda sembae iglesia achao. Satanás nda esiquisã 
eáte. Satanás quirácuáte raque. Mbia iquiasa raque ae no. Ae ra sembae 
iglesia siquisá eá mbei. 1?Mbae tamee ndeje. Llave tamee ndeje. Aque je 
ra Dios recua iquesa erembuquiata quiata mbia je. Mbia ique sacuá. Ae je 
ra erembuqui ata, tiqui nda ique. Ae je ra erembuquiata eà, üqui nda ique 
eá, i que Jesús ra. 20 Jesús que ñee uchimbaaquiatu ja je cote ra. —“Jesús 
rei Dios chimondo" jenyechí nda emo mbiirandu jé, i que ee ra. 


Mbia ra seiquia, i Jesús 


21 Aque mose bei que Jesás umano nonde senei senei uchimbaaquiatu 
je ra. —Paba ra sererao Jerusalén. Huee ra amei seiruá nu a tuchi. 
Sacerdotes rerecua abe ra sembasi mbasi tuchi no. Embesasa abe no. 
Seiquia rae. Tres días mose ra aquera si, i que Jesüs fiee ee ra. 22Pedro 
que Jesús querao pe jiri ñee sacuá ee ra. —Mbia ra jet jeíchí ndeje jé. 
Mbia ra ndeiquiachi j&, i rei que Pedro ñee asi ee ra. 23 Jesús que uba 
fiee Pedro je ra. —Ehui chó sesi, Satanás. ¿Mbaerá ereico seriquisá quisá 
nde? Mbia ndua rá fio ereico nguiá ndua. Dios ndua rá eà, i que ñee 
Pedro je ra. 

24Jesús que fiee uchimbaaquiatu je cote ra. —Emo siquise mose serui, 
sã hui ja mbae ubi si. Sá cruz umbaerá ndui se rá si. Sã eriqui serui bei 
cote. 25 Emo ndua bei mose ngueco rese, ereco ra ua esi. Emo hui mose 
ngueco si seje, liqui nda siqui bei. 26Emo ngueco mumba chooño mose, 
eya eá mbei rae. Mbaecha rete raque. Emo ngueco mumba chooño mose, 
mbae mo eáte ereco ribishoró sacuá. 27 Dios ra sembu si íbii uquirácuá je. 
Ibatenda rese ra achu ángeles. Ae mbae turá saá saá nguia nae, üqui je ra 
mbae turá amondo se tu mose. Ae mbae icuá saá saá nguia nae, üqui je 
ra mbae icuã amondo no. 28Tacheé nyecua jéje. A jengu a nae, jemo nda 
jemae sechu rese. Achu ra mbia rerecuará tuchi cote. Jemo jemano eà 
mose r a achu mbia rerecuará tuchi cote, i que Jesüs ra. 

Jesüs nyiicuabo uchimbaaquiatu résaa 


1 7 1Tenda seis uare que Jesús uchimbaaquiatu mo nderao sita 
ibátee ra. Pedro. Jacobo. Juan abe no. Jacobo nongue rei Juan. 
Üqui ngue equerao ja mbia tiásaa ra. 2Jesás que nyiicuabo erésaa ra. 
Eruba que ñimbiasu ra. Tenda nininya rá tuchi que eruba ra. Eirao abe 
nininya tuchi que ra. Eiraoshi nininya tuchi que ee ra. 3Mbia nyeremo 
ngue nyecua u ibate si ra. Jesús nininya mose que echi ñee fiee erese 
ra. Moisés que enongue ra. Elías que enongue ra. 4Pedro que fiee Jesús 
je ra. —Sembaaquiatusa, nandecu turáte a. Sucha fieté uresaá saá na, 
ndebi mose. Enongue nembaerá. Enongue Moisés mbaerã no. Enongue 
Elías mbaerá no, i rei que Pedro ñee Jesús je ra. 5Pedro cheé mosete que 
ibeishi ndu eite fii nda. Abamo fiee mo ngue echandu ibeishi qui re ra. — 
Co rei sebi tuchi seriiri co. Seya tuchite aico erese co. Echeé jeñandu bei 
quia, i que Dios ñee ee ibeishi qui re ra. £Echimbaaquiatu que siquichete 
eandu mose ra. Echeé mose que echoi nyaara nguíe quiti ra. 7Jesús que 
esiichá oco oco erese ra. —Jéhuá na. Jésiquichechi nda jé, i que ñee ee 
ra. 8Echimbaaquiatu soboiba mose que mae Jesús mii ndese cote ra. 

91 ecuaé nguia nguichi mose sita ibate si que Jesús ñee ee ra. —Ae rese 
jemae namo nae, üqui nda jésenei seneichí emo je j&. Seraaque quera si 
mose, aque mose ramo ño jésenei senei mbia je cote, i que Jesús ñee ee 
ra. 10Echimbaaquiatu que ñee ee cote ra. —¿Mbaerá “Elías rane nda tu 
Cristo si" i embesasa re? i que ñee Jesús je ra. 11 Jesús que ñee ee ra. —Ae 
bei. Coche Elías rane tu nguiá mbae mbitiró ja. 12Elías que tu ra. Mbia 
que eicuayáte ra. Mbia icuá icuá jate que eriqui ee ra. Ei si ra mbia icuá 
icuá seje no, i que Jesús ee ra. 13Echimbaaquiatu que Jesús cheé icua 
ramo cote ra. —Juan el Bautista rii fio eriqui fiee nde, i que Jesús cheê 
icua ramo cote ra. 


Jesús aba checuayá jea mbia riiri mo si 


14Ngasé ngue mbia ja je cote ra. Emo ngue ngoi ngúíá ndese fiee 
Jesús je ra. 15—Seriiri embucheró na, Sererecua. Té i beite que equia 
ra. Titi titi i beite que equia no nda. Erasi tuchite. Ngoi coi beite tátaa. 
Ama ye abe ngoi coi beite. 16“Seriiri embucheró na", ae rei ngue nguiá 
ndechimbaaquiatu je. Mbia mbucheró aquiatuá fio eriqui re, i que eru ñee 
Jesús je ra. 17 Jesús que fiee cote ra. —¿Mañi jenye quia seicuayáte re? 
¿Secheé jemumba tuchi chó nguia re? ¿Nimbirácuá mbeite ra aba quia 
jéje re? i que Jesús ra. —Eriirí jendu rá seje, i que cote ra. 18 Jesús que 
fiee asite aba checuayá je cote ra. Aba checuayá ngue usé eriiri si cote ra. 
Aque mose tuchi que eriiri nyeró cote ra. 1º Aquere que echimbaaquiatu 
fiee Jesús ísaa ra. —éMbaerá ureico aba checuayá jea aroneate mbia si 
re? i que fiee Jesús je ra. 20 Jesús que ñee ee ra. —Seicuayáte jiri quiatu 

nguiá à. Tacheé nyecua jéje. Sá mostaza ei ñetéte riqui raque no. Jë 
seicua ñeté mose, mbae ra asaá ja jéje. “Eso pe jiri”, jenye mose co sita 
ibate je, siri ra oso pe jiri jeñee nguire. Jé seicua mose, mbae jé saá ja 
arondete. 21 Aba checuayá ngue ajea namo, (iqui nda jéjea eá jeñee eà 
mose Dios je. Üqui nda jéjea eá, jéhui eá mose jenyiu si, i que Jesús ñee 
ee ra. 

Mbia ra seiquia, i si Jesús 

22Galilea ri ngue Jesús riqui ngata uchimbaaquiatu rese ra. Jesús que 
embaaquiatu quiatu quia ra. —Mbiará ngue achu ra. Mbia ra semee mbia 
icuá je. 23Mbia icuá nda seiquia. Tres nyaashi mose r a aquera si, i que 
Jesüs ra. Echimbaaquiatu ia eá tuchi que echeé mose ra. 


Jesús mbae isiquia mondo impuestos pagar i sacuá 


24Ngasé ja que Capernaum cote ra. Ae impuestos isi isi quia Dios 
chuchua jenda nae, üqui ngue nyoi ñee Pedro je ra. —éJenderecua 
impuestos mee eá nguia Dios chuchua jenda je re? i que ñee Pedro je ra. 
25 —Impuestos emee mee mbeite quia co, i que Pedro ee ra. Pedro que 
oso ique tuchüaa cote ra. Jesús rane ngue ñee ee ra. —t ere, Pedro. ¿Aba 
je mbia rerecua riqui “impuestos jemee na seje” i re? + eá nda nguiiri 
je. Mbiamo je chó nda ñee nguiã, i que Jesús ee ra. 26 —Ae. Mbiamo 
si ra eisi, i que Pedro fiee ee ra. Jesús que fiee ee cote ra. —Eriiri nda 
impuestos mee eá ee resé. 27 Dios riiri ndaque se. Impuestos nandemee 
ndei Dios chuchua jenda je. Sá mbia ndua icuá eá nande rese. Quiatu 
ama ndíshaa. Sira mbabasa emondo ii. Ae rane nda sira erembua nae, 
aque churu ye ra mbae isiquia mo eretea. Aque emee serao impuestos isi 
isiquia je. Sembae impuestos sacuá. Nembae sacuá abe no, i que Jesús ñee 
Pedro je ra. 


Ererecua tuchi ra se, i jaaja Jesás chimbaaquiatu nyue 


1 8 1 Aque mose que echimbaaquiatu ñee jate Jesús je ra. —éAba 

ra ererecua tuchi ure nderese re? i que fiee Jesús je ra. 2Jesús 
que áqué mo mbucoi mii eite re ra. 3Nee ngue mbia je cote ra. —Tacheé 
nyecua jéje. Dios quiti jemba eà mose ra jenderecua eá mbei Dios. Mbia 
riiri na jéingoá mose ra jenderecua eá mbei Dios no. 4Ae siqui quia 
cocheete nae, üqui nda mbia rerecuará nyee Dios rese. Ae siqui quia mbia 
riiri n a nae, (iqui nda mbia rerecuará nyee Dios rese. 5Ae eturá ndiqui 
mbia riirí je serif nae, seje abe chó eturá ndiqui nguià. 


Mbae icuá nda nandesaá uquiachii emo je 


6 Ae ra mbae icuá saá uquia seicuasa mo je nae, üqui nda mbae rasi 
saá tuchi cote. Uqui nda aba mombo chó ama ndisha ye nyii re chá. Sita 
resebe ecua ji mondo. E nda mbae icuá naa uquia eáte rei seicuasa je. 

7Mbae icuá nguiarei siqui bei tuchi mbia mbiicuá nonde. Ae ñee nguia 
mbia je nae, “mbae icuá esaá” i nae, eicuá tuchi chó üqui nde. Ae “mbae 
icuá esaá” i nae, üqui nda mbae rasi saá tuchi cote. 8Ndeo nemingo mose 
mbae icuá ndese, ndeo echisia mombo. Coche rei ra ereso ibate ndeo mii 
nderequia, siqui bei sacuá huee. Ndei nemingo mose mbae i cuá ndese, 
ndei echisia mombo no. Coche rei ra ereso ibate ndei mii nderequia, 
siqui bei sacuá huee. Oso rocoi tata cuásuu, ndeo nyeremo nderao. Ndei 
nyeremo nderao. Tata ra uqueã mbei huee no. ?Nderesa nemingo mose 
mbae icuá ndese, nderesa echoo. Coche rei ra ereso ibate nderesa mii 


nderequia. Nemombo rocoi tata cuásuu, nderesa nyeremo nderao. 


Oveja quiachã je 

10Seriiri ñeté mo nda jéucuáyáchi jé. Angeles riqui eraaróte à. Angeles 
riqui Paba rese ibate pe. 11Se que achu quiachã je rea ra. 12Sã emo nimba 
quiachá oveja no. Cien ndei ngue erimba re. Co mii ngue quiachã ee ra. 
Aque esi quia quiachá je requia aque. Eataque recha. Noventa y nueve recha. 
13 Tacheé nyecua jéje. Echa quiachã je rea mose, eyate que erese ra. Eya 
tuchi que erese ovejas ataque si ra. Quiachá eá je si. 14Sã jendu ibatenda abe 
no. —Sá aque mii quiachá eá seriiri ñeté mo, i chó Dios nguiá co. 


Emo mbae icuá naa mbei mose ndeje, etesarei sarei bei chó 


15Nderesenda icuá mose ndeje, eso ñee ee. “À ngue eresaá mbae 
icuá nda”, ere chó fiee eísaa. Ndecheé andu turá mose, nderesenda que 
erembitiró turá nda. 16 Ndecheé andu sereá mose, emo abe erao ñee sacuá 
ee. Aque mii nda reae. Nyeremo nda re no ae. Üqui abe fiee sacuá ee. 
Jeñee ja mose ee hue ri ja, jéandu turá aróte. 17 Üqui andu sereá mose, 
jeñee mbia chumunuásaa cote. Sá mbia fiumunua je ñee ja ee. Üqui ñee 
andu sereá mose, jemombo chó cote. Dios quiatoá naanguia jésaá ño ee 
cote. Mbia icuá naanguia jésaá ño nguia ee cote. 18 Tacheé nyecua jéje. 
Jé mbae mo ndiquisá mose, Dios abe ra esiquisá. Jé mbae mo ndiquisá eá 
mose, Dios abe ra esiquisá eà no. 1? Tacheé nyecua jéje. Jé nyeremo ndua 
turá mose hue ri sí, “co embu ure je" jenye turã ja mose Dios je, Paba 
Ibatenda ra emondo jéje. 20 Jé nyeremo fiumunua mose serif, aico chee 
nguiá jendese jéite re huee, i que Jesús uchimbaaquiatu je ra. 

21 Pedro que ñee Jesús je ra. —Seresenda icuá mbei mose seje ¿manya 
veces ra atesarei eicuá si re? ¿Siete veces ra re? i que Pedro ra. 22 Jesús 
que ñee ee ra. —Tei. Siete veces eá. Eata tuchi quia ñene. Setenta veces 
siete quia ñene, i que Jesús ee ra. 


Jendesenda icuá si chó jétesarei 


23Sã ererecua mo ndiqui no. Dios rá si chó ererecua re. Sá ererecu 
a cuenta raá naa ja ngúimba je no. 24Cuenta raá naa mose que erimba 

mo ndurucuaé ee ra. Aque que deber i tuchi quia ee ra. 25 Mbae áte que 
erimba mbae pagar i sacuá nda. Nyebe ererecua ñee nguiá. “Embae je 
vender nande ja rà. Eriiri abe je vender nande. Eninisi abe no. Ae abe je 
vender nande. f nda cuenta ua jiri”, i rei que ererecua fiee nda. 26Erimba 
ia eá tuchi que echeé andu ra. Ngoi que ngüíà ndese ñee nguerecua je 
ra. “Sererecua, eico tochi chó seje ae. Mbae tamondo ja chee ndeje", i 
que erimba ra. 27 Ererecua ia eá tuchi que erese ra. “Mbae emondo eá 
ndei seje pagar i sacuá”, i chó nyee que ee ra. Hui chó nyee que esi ra. 

28 Erimba que usé ndei oso quia ra. Aque mosechi que ngasé nguesenda 
mo je ra. Deber i miite rei ee reaê. “Pagar ere rà seje”, i que echosoi isi 
ra. 22Eresenda que ngoi ngüíà ndese ñee ee ra. “Eico tochi chó seje ae. 
Mbae tamondo ja chee ndeje", i que eresenda ñee ee ra. 30“Nya” i chó 
ngue enongue echeé mose ra. Cárcel chó ngue ererao chee matá nda. 
Mbae mondo ja chee sacuá ee. 31 Eresenda ataque ia eá tuchi que mae 
erese ra. Nyebe echoi nguiá fiee ererecua je. 32Nyebe ererecua “echu” i 
nguiá ee. “Serimba icuáte chó ereicochi nde re. Ae deber ere seje, tiqui 
nii ngue acheé eáte ndeje. Seya eáte que nderese nde fiee mose seje 

nyii. 33¿Mbaerá ndeya eá eá ño ndenongue rese nde re? Sã fii seya eáte 
nderese nyii no", i que ererecua fiee ee ra. 34Ererecua que paama i tuchi 
ee ra. “Jéiruá nua tuchi, pagar i ja chee”, i que ererecua ñee mbia je ra, i 
que Jesús mbia mbaaquiatu quiatu ra. 39 —Ei sí ra Paba Ibatenda paama i 
jeje. jétesareiá mose jendesenda icuá si, i que Jesús mbi a je ra. 


Jesús ñee mbia ngüinisi mombo je ri 


19 1Jesüs cheé uare que esi Galilea si cote ra. Ama Jordán ndobei 
que esi sobei cote ra. Judea bei chó hue ja ibi re. 2Mbia que 
nyoi ja tuchi quia erui ra. Huee que mbia rasi mbucheró cheró tuchi ra. 
3Fariseos mo ngue nyoi Jesús riichã nda. —Tà nande Jesús je no. Ma fiee 
Dios cheé abi, i que ñee nyue ra. —¿Coche mbia ngüinisi jea ubiá mose 
re? i que fiee Jesús je cote ra. 4Jesús que ñee ee ra. —¿Embesa ji rese 
jéingo mae áte re? “Dios mbia ao mose, nyeremo ngue echao ra. Erácué 
ngue echao ra. Eninisirá abe que echao no nda. »Nyebe ra emo ndiqui 
ngüinisi rese bei. Ngu si isho. Usi si abe no. Ngüinisi rese siqui bei sacuá. 
Co mii na siqui sacuá nyiese", i ñi embesa ji re. é Nyeremo siqui rá eá ño 
cote re. Co mii siqui rã ño tiqui cote re. Ae Dios mbucha nyiese nae, sã 
tiqui hui eá mbei nyesi, i que Jesús ñee ee ra 7Fariseos que fiee ee cote 
ra. —¿Mbaerá Moisés ñee üqui nde? “Jeninisi jea nonde, papel mbesa 
je jemondo ee", i ee re, i que ra. 8Jesús que fiee ee ra. —Jéaquê átáte 
mbia ao ramo mose nyii ra. ?Ae ngüinisi jea nae, eninisi siquíá ndaque 
emo ndese, eicuá tuchi chó tiqui nde. Ae ngúinisirá mo ndeabe mose, 
adulterio i que (iqui je ra, i que Jesús fiee ee ra. 

10Echimbaaquiatu que fiee ee ra. —Mbaeiae mose ngüinisi jea mose 
¿mbaerá nguiatu ra ngüinisirá ndea re? i rei que echimbaaquiatu ñee 
nda. 11 Jesús que ñee ee ra. —Mbia ja riqui (qui icua eáte à. Ae Dios 
mbaaquiatu quiatu nae, (qui mii ño siqui nguiá eicua à. 12Ae eninisi 
sereá mbeite nae, üqui nda siqui turá, eninisiá ndaque rae. Emo nyia 
o ji mose, üqui abe ra siqui turá, eninisiá ndaque rae. Emo ngúinisirá 
nderequia eá mose Dios rii, üqui abe ra siqui turá, eninisiã ndaque ra 
eno. Ae ra “coche seninisiá aico nguiá co" i mose, sã eriqui bei eninisiá, i 
que Jesús ñee ee ra. 

Jesús mbia riiri isi turá turá 

13 Mbia que nguiiri ngurucuaé cuaé nguia Jesús je ra. Jesús o noono 
sacuá eáqui aró. Jesús ñee sacuá Dios je erii. —¿Mbaerá jendiiri jendu 
quia co re? i rei que Jesús chimbaaquiatu ñee mbia je ra. 14Jesús que ñee 
nda. —Tei. Jéhui chó esi. Sá nguiiri ndurucuaé cuaê seje. Ei ño Dios rimba 


nguiá. Ucuasu raá naa eá. Mbia riiri na, i que Jesús ñee ee ra. 15Jesús que 
o chono ñono mbia riiri aró nda. Aquere que esi ngata cote ra. 


Acuanindu mbaecha mo fiee Jesús je 


16 Acuanindu mo ngue tu ñee Jesús je ra. —Mbia mbaaquiatusa turáte 
nde. éMbae turá mo nda asaá Dios je semingo bei sacuá nde? i que ñee 
Jesús je ra. 17 Jesús que ñee ee ra. —¿Mbaerá ereico eturá i seje re? 

Dios mii ño eturá ndesé. Nde ndeico beise mose, Dios cheé emumbayá 
ja, i que Jesús ñee e e ra. 18—¿Mbae ra amumbayá Dios cheé nde? i 

que acuanindu ee ra. Jesús que ñee ee ra. —“Mbia mo nda ereiquiachi. 
Emo ninisi rese ra ereicochi. Mbae mo nda erembuquiacháchi. Erecheé 
fioofiocht nda emo nii. 1? Ndeturá fio nderu je. Ndeturá fio ndesi abe je. 
Sà erechesecua ndechiese no nae, ei ere si chó nyesecua nde ji jenda 
rese". Dios cheé ja chó üqui nde. Mbia echeé mumbayá sacuã, i que 
Jesús fiee acuanindu je ra. 20 Acuanindu que ñee ndei ee ra. —Üqui ngue 
amumbayá ja bei quia ra. Señeté mosenda bei. ¿Mbae mo abe ra asaá 
nde? i que acuanindu ñee Jesús je ra. 21 Jesús que ñee ee ra. —“Taico turá 
tuch?”, nde i mose, à abe esaã. Nembae emondo mondo ja mbia mbaecha 
reá je. Nde üqui naa mose, mbae tubiriá nda nembae, ndeico mose ibate. 
Nembae mondo ja mose mbaecha reá je, serui eico cote, i que Jesús ee 
ra. 22 Acuanindu Jesús cheé andu mose que echosoi oso serite cote ra. 
Eyayáte que oso ra. Mbaecha tuchite quiatu ngue ae re. 

23 Jesús que ñee uchimbaaquiatu je cote ra. —Tacheé nyecua jéje. 
Mbaranguiatu áte mbaecha je ngasé sacuá ibate siqui bei sacuá huee. 
2488 ticuasu mo ndiqui oso aroneate ique aguja sorei rí no nae. Et 
si chó mbaecha no nde. Oso aronea ibate Dios rese, i que Jesús ra. 

25 Echimbaaquiatu que nyuruira tuchi echeé andu ra. —¿Aba quia ra oso 

Dios rea ibate re no? i que echimbaaquiatu Jesús je cote ra. 26Jesús que 
mae erese fiee ee ra. —Ae mbia saá aroneate quia nae, Dios mii ño nda 
esaá, i que Jesús ee ra. 27 Pedro que ñee Jesús je ra. —Ure que urembae 
uresech a ja ra. Siqui sacuá nderui. éMbae ra eremee ure je re? i que 
Pedro ñee nda. 28 Jesús que ñee ee ra. —Tacheé nyecua jéje. Dios mbae 
mbiasu ja mose ra ererecua tuchi rei se cote. Mbia ra mae ja serese aque 
mose. Aque mose ra jé abe ererecua. Jé doce. Trono jaaja ra jembaerá 
cote. Judíos rerecua ja ra jé. 22Emo umbae secha ja mose siqui sacuá 
serui, embae ra asibishoró tuchi ee cote. Ae uchuchua secha. Ae ngóngue 
secha. Ae ngu secha. Ae usi secha. Ae ngúinisi secha. Ae nguiiri secha. 
Ae umbae ibi secha no. Üqui mbae ja ra asibishoró tuchi cien veces. 
Aquere ra siqui bei tuchi Dios rese ibate cote. 30 Ae rane eriqui nyii nae, 
tiqui nda siqui mbia rui tuchi cote. Ae siqui quia mbia rui tuchi nyii nae, 
tiqui nane nda cote, i que Jesús ra. 


Ae rane eriqui nyii nae, úqui nda siqui mbia rui tuchi cote 


2 0 1Jesús que mbia mbaaquiatu quiatube no nda. —Dios rei mbia 
rerecua tuchi. Sá mbaecha mo ndiqui no. Sá mbaecha uva 
tubiriáte riqui embae no. Sá mbaecha mbia mo ndea rea umbae ishao 
shao sacuá no. Nyaashi namo mose. 2“Denario mii tamondo mondo ja 
jéje. Sembae ishao shao sacuá tenda mondo chee", i que emondochoi ácoo 
cote ra. 3Tenda chui mose que mae emo ndecoteá eá ndese ra. ^—J6 abe 
jéso sembae ishao shao. Mbae mo tamee jéje, i que ee ra. Nyoi que echeé 
mose ra. 5Tenda nandeite re mose que echa emo mondo choi cote ra. 
Umbae ishao shao sacuá. Ef si que echa tenda chaara ramo mose no nda. 
6 Tenda irei mose abe que mae emo ndecoteá eà ndese no nda. “¿Mbaerá 
jéingo tenda mondochooño siqui rocoi mbae mo ndese a re?" i que echa 
fiee ee ra. 7^Emo ngue 'mbae mo esaá seje' i áte ure je ra”, i que ee ra. 
“Jéso jé abe sembae ishao shao. Mbae mo tamee jéje”, i que echa ee ra. 
8Itondaru ramo mose que echa fiee mbia reaquiatusa je ra. ^Jenyu' ere 
sembae ishao shaosa je. Pagar ere rà üqui ja je. Ae ique ramo eresaitó nae, 
tiqui nane je pagar ere. Ae rane ique nyii nae, üqui je pagar ere hui bei 
cote", i que echa ñee nda. ?Ae ique eresaitó nae, tiqui nane je que denario 
mii mee mee nda. 10 Ae rane ique nyii nae, üqui ngue fiee ñee u nyue 
ra. “Eata jiri ra emee nande je reae. Nande rane ngue uva a nandeishao 
shao”, i rei que eu fiee fiee nyue ra. Üqui je abe que denario mii mee mee 
nda. 11 Pagar i mose ee que ñee asi asi echa je ra. 12“Ae ique ramo eresaitó 
nae, üqui ngue mbae ishao shao eá jiri resé. Eresaitóte que ique. Ure 
quiatu que tenda uremumba rei uva a ishao shao ndeje. ¿Mbaerá mbae 
isiquia eremee ee ure rá si chó nde?" i que ñee echa je ra. 13Echa que ñee 
tiqui mo je ra. “Mbae icuá mo asaá eáte ndeje resé. ‘Denario mii, nande 
que ñee nyii resé. 14Quiatu nembae denario rerao cote. Ae ique ramo nae, 

tiqui je abe denario tamee mee nde rá si. 15Sembae ae rese aico nguià. 
Sembae amondose mose emo je, ¿amondo aroneate se re? Se sembae mee 
mose emo je, ¿ndebiáte üqui nde?" i que echa fiee ee ra. 16Ae rane eriqui 
nyii nae, tiqui nda siqui mbia rui tuchi cote. Ae siqui quia mbia rui tuchi 
nyii nae, tiqui nane nda cote. “Jenyu serui" i tuchi Dios quia mbia ja je co. 
Mbia mii mii ño eisiró siró nguiá co, i que Jesús ñee nda. 


Mbia ra seiquia, i si Jesús 


17 Jesús que ngata oso quia Jerusalén quiti ra. Uchimbaaquiatu que 
equerao mbia tiásaa ñee sacuá ee ra. 18—Co nyao quia Jeursalén co. 
Huee ra mbia semee sacerdotes rerecua je. Embesasa abe je. “Jesús 
jéiquia”, i ra serif. 19Semee nda judíos eà je cote. Seiquia sacuá. Mbia ra 
secheé saá saá. Seiruá nua abe ra eno. Sembucha chee ra iquia ira rese. 
Tres nyaashí mose ra aquera si, i que Jesús ñee ee ra. 


Ererecuará ure, i raque Jacobo, Juan ndese 


20 Ari mo ngue oso Jesús riichá nda. Jacobo si. Juan si. Zebedeo riiri 
ngue üqui nda. Ari que oso Jesús riichá nguiiri ndese ra. Ngoi que ngúíá 
ndese ñee Jesús je ra. —Mbae mo esaá na seje, i que ee ra. 21 —¿Mbae 
ra aba saá ndeje re? i que Jesús ñee ari je ra. Ari que ñee ee ra. —Ndeico 
mose ererecua tuchi, sá seriiri abe riqui ererecuará nderese. Sá seriiri 
ngoi ja u ndejii. Enongue chí ngoi ndequito cuti. Enongue ndequiato cutiá 
no, i rei que ari fee Jesús je ra. 22 Jesús que ñee ee ra. —Ae rii jéingo 
fiee seje nae, jéirandu turá eáte üqui ndese. Ae rasi ra asaá tuchi nae, 
éüqui ndasi ra jésaá jé abe re? i que Jesús ee ra. “Ae”, i que ari riiri fee 
ee ra. 23 Jesús que ñee ee ra. —Ae bei. Ae rasi ra asaá tuchi nae, üqui 
ndasi ra jésaá tuchi raque jé abe. “Ererecuará ure", jenye que seje, tiqui 
asaá aroneate se jéje. Paba ae quiatu ra üqui saá. Ae ebite, üqui nda emii 
ererecuará, i que Jesús ra. 24Echimbaaquiatu ataque que jirandu erese ra. 
Echimbaaquiatu diez. Paama i que Juan je ra. Jacobo je abe. 25Jesüs que 
“jenyu” i fee uchimbaaquiatu ja je cote ra. —Mbia ataque rerecua riqui 
ucuasu raá naa tuchi ngüimba je üqui. 26 qui nda jésaáchi jé. “Ererecua 
ra se", i mose jemo, sá aque riquichó uataque rimbará. 27 Jemo "se rane 
je” i mose, sã tiqui ndiqui bei mbae turá naa naa uataque je. 28“Sá mbia 
mbae turá naa naa seje”, ae eá ngue u ra. “Se quiatu mbae turá tasaá saá 
mbia je", ae u nguiá. Co achu quia mano mbia tubiriá ndiquicharó sacuá 
co, i que Jesús fiee nda. 


Jesús mbia nyeremo ndesayá mbucheró 


29 Jesús que ngata oso quia Jericó si ra. Uchimbaaquiatu rese. Mbia 
tubiriá ngue nyoi quia erui ra. 30Eresayã nyeremo ngue chi ñeenda jie 
ee ra. Eresayá ngue jirandu Jesús ucua rese ra. Neemombo mombo que 

Jesús je ra. —iSererecua! iDavid rucucha! iNdeya eà fio urerese jé! i 

que eresayá ñee Jesús je ra. 31 —¡Jéquiriri chó jé! į tuchi rei que mbia 
fiee ee ra. —iSererecua! iDavid rucucha! iNdeya eá iio urerese jé! ibe 
que eresayá ñee Jesús je ra. 32Jesús que tiba ñee ee cote ra. —Jenyu rá. 
¿Mañi ae ra jéje re? i que Jesús ñee eresayá je ra. 33—Ureresa embuturá 
na, Urererecua, i que eresayá ñee ee ra. 34Jesús ia eá tuchi que erese ra. 
Oco ja que eresa rese ra. Aque mose tuchi que eresayá ndesa turã ja cote 
ra. Mae turá ngue cote ra. Jesús rui que echoi quia cote ra. 


Jesús ngasé Jerusalén 


2] 1Jesús que Jerusalén curubite nyoi quia ra. Betfagé, i que hue 
sucha je ra. Ibi ibate mo abe que chi huee ra. Monte de los 
Olivos, i que hue je ra. Hue si que Jesás uchimbaaquiatu nyeremo mondo 
ra. 2Nee ngue ee ra. —Achi süchaa chó jéso rà. Burro cuasa ra chi nguiiri 
ndese jéje huee. Üqui jenyura seru seje. 3Emo ñee mose jéje, “¿mbaerá 
nda jenyura re?" i mose jéje, jeñee ee. “Nandererecua que 'jendu' i ra. 
Mondo jeibe ra jéje", jenye ee, i que Jesús fiee tiqui nyeremo mondo ra. 
^Embesa ji cheé io sacuá fio ngue tiqui nda. 1 embesa ji hui a: 
5 Jefiee Jerusalén jenda je. 

“¡sá jé! Jenderecua ru quia jéje burro ato co. 

Ucuasu esaá saá eáte u quia co. 

Burro riiri átoo eru quia co”, jenye ee, 
i que embesa ji hui nyii ra. 6Úqui nyeremo ngue Jesús mondo cote ra. 
Ae rii Jesús fiee ee nae, tiqui ngue nyecua ja ee cote ra. 7 Burro que 
ecuruchoi Jesüs je ra. Huiirao que echono fiono burro quite aró nda. 
Burro riiri quite aró abe. Jesús que nyui eato cote ra. 8Jesús que ngata 
rei oso quia burro átoo ra. Mbia tubiriã ngue huiirao mbiitee tee nyoi 
quia ibi ri enonde ra. Emo emo ngue sindo mbiitee tee ee no nda. Jesüs 
oso sacuá hue ri. 2Mbia ia tuchi que tasé tasé nda. —Co nandererecua 
ru quia ngaséte co. Co Dios chimbu ru quia ngaséte nande je co. David 
rucucha ru quia co. Dios turã tuchi riqui nande je co, i tuchi que mbia 
quia ñee nda. Ae nyoi quia Jesús nonde nae, úquí. Ae nyoi quia erui nae, 
tiqui abe no. 10Jesús que ngasé Jerusalén cote ra. Mbia hue jenda ia tuchi 
que o o ja erese ra. —éAba co re? i tuchi que equia Jesús rii nda. 11 Mbia 
ataque que echeé sibishoró nda. —Dios chimondo chó co re. Jesás i equia 
ee. Nazaret de Galilea jenda chó ae re, i que ñee nda. 


Jesús mbia mbusé Dios chuchua si 


12 Jesús que oso Dios chuchúaa ra. Huee que mbia riqui mbae isi isi bei 
ra. Mbae mondo mondo abe mbae isiquia ribishoró. Üqui ja que Jesús 
mombo hue si ra. Ae mbae isiquia sibishoró shoró nguia, qui mbae abe 
que embuchiichere chere ja mesa ra. Mesa aronda resebe. Ae nyurushi 

cuasu mondo mondo mbia je mbae ribishoró nae, tiqui nenda abe que 
embuchiichere chere ra. 13Jesús que ñee (qui ja je ra. —““Mbia cheésa 
Dios je”, ira mbia Dios chuchua je", i rei que embesa ji hui nda. Jé nguia 
jéicuá tuchite Dios chuchu a je re. Mbae mbuquiachãsa chuchua jésaáte 
chi nguiá ee, i que Jesús fiee asite úqui je ra. 

14 Jesús siqui mose Dios chuchúaa, mbia resayá ngue nyoi nyoi erea 
huee ra. Mbia cuatayá abe no. Jesús que üqui mbucheró ja ra. 15 Ererecua 
cuabéte que chi mae icuã icuã erese ra. Sacerdote rerecua abe no. 
Embesasa abe no. Jesús chisaá turá ndese mae mose que paama ite ee no 
ra. —David rucucha turáte riqui co, i mose mbia riirí Jesús rii, üqui mose 
que ererecua paama i ja Jesús je ra. 186—¿Mbia riiri ee erechandu quia 
re? i que (iqui fiee Jesús je ra. Jesús que ñee ee cote ra. —Ae. ¿Embesa 
ji rese jemae eáte re? "Dios ra mbia riiri mbucheé turá uturá nii", i que 
embesa ji ra, i que Jesús ñee ererecua je ra. 17 Jesús que oso mbia rerecua 
recha ja cote ra. Sucha tubiriá abe recha. Oso que Betániaa nda. Huee 
que itó nda. 

Jesüs fiee icuá higo i je 

18Isamamimbe que Jesús choi sí quia sucha tubiriá nda. Eriácuáte abe 
que nyoi quia ra. 1?Higo i mo ndese que mae ñeenda jie ra. Siichá ndei 
que oso ra. Ea eáte que ee ra. Ero achóte chó ngue ee ra. Nyebe Jesüs 
fiee nguiá higo i je. —Ndea eá mbei r a cote, i que Jesús ñee ee ra. Aque 
mosebe tuchi que esi quia ñimama mano nda. 20 Echimbaaquiatu que 
nyuruira tuchi mae erese ra. —¿Mañi higo i quia ñimama asite mano 
nde? i que ñee Jesús je ra. 21 Jesús que ñee ee ra. —Tacheé nyecua jéje. Ae 
asaá higo i je nae, jé abe ra üqui jésaá será sí, jé Dios jéicua tuchi mose. 
Jefiee nyee ra sita ibate mo je. “Esiri rã oso am a ndisha ye", jenye chee 
ra sita ibate mo je. Sita ibate ra jeñee mumbaya jé Dios jéicua tuchi mose. 
22“A emondo seje”, jenye mose Dios je, mondo r a jéje. “Dios ra emondo 
seje”, jenye mose jeñiangui re, Dios ra emondo jéje, i que Jesús ra. 


¿Aba nembu re? i mbia ñee Jesús je 


23 Jesás que oso Dios chuchüaa ra. Huee que eriqui mbia mbaaquiatu 
quiatu ra. Sacerdote rerecua que nyoi ñee ee amei ndese ra. —¿Mbaerá 
ereico mbia mbaaquiatu quiatu Dios chuchúaa re? ¿Aba “(qut esaá saá” 

i ndeje re? i que ererecua ñee ja Jesús je ra. 24Jesús que ñee ee ra. —Se 
rane tacheé jéje. Se rane preguntar tae jéje. Secheé jésibishorô turá mose, 
tiqui mose quiatu ra jeñee asibishoró turá se abe. 25¿Aba ñee Juan je re? 
“Eso bautizar i mbia je" i ee re. ¿Dios eá ño ere? Jeñee seje, i que Jesús 
ee ra. Ererecua que ndua ndua ja u cote ra. Ñee ñee ngue u nyue ra. 
—¿Mañi nande ra echeé ndobeishí nde? “Dios que Juan mbu ra", nande 
aroneate ñee ee. Nyebe ra ñee nande je. “¿Mbaerá jéingo eáte erui re 

no?" i quiarei ra nande je. 26“Dios eá ngue embu ra", nande aroneate ñee 
ee no. Mbia ataque ra paama i tuchi nande je. Juan quiato tuchi quiarei 
mbia, i que ererecua u fiee fiee nyue ra. 27 Ererecua que fiee nyee Jesús je 
cote ra. —Ureicuayáte. Aba chó Juan mbu bautizar i sacuá mbia je, i que 
ererecua ñee ja Jesús je ra. Jesús abe que ñee ee cote ra. —Se abe tacheé 
eá ndei jéje no. Ae *à esaá” i seje nae, aque rii nda acheé eà jéje no, i que 
Jesús ererecua je ra. 


Acuanindu ndua ndua si 


28 Jesús que ñeembe ee ra. —1 ra à j&je reae. Sá amei mo ndiiri 
nyeremo no. “Quiatu rá uvas ishao shao seje”, i que amei nguiirí ndiquii 
je ra. 22“Nya” i rei que eriiri ndiquii fee ngu je ra. Aquere que ndua si 
chó oso uvas ishao shao ra. 30 *Quiatu rá uvas ishao shao seje”, i rei que 
amei ñee nguiiri nduinda je cote ra. “Se quiatu taso, Paba”, i rei que ee 
ra. Osoá ño ngue ra. 31 éMa ngu cheé mumbayá üqui mo nde? i que Jesús 
fiee judíos rerecua je ra. —Eriquii chó ngue ngu cheé mumbayá ndesé, 

i que ñee ee ra. Jesús que ñee ee ra. —Tacheé nyecua jéje. Cuñandu ata 
ata riqui Dios cheé andu turá jési à. Impuestos isi isiquia abe riqui Dios 
cheé andu turá jési à. Üqui nda siqui tuchi Dios rese jési. 324Ei jenye chó 
siqui turá Dios je", i rei que Juan el Bautista jembaaquiatu quiatu ra. Jé 
nguiatu que echeé jemumbate ra. Cuñandu ata ata quiatu que echeé isi 
turá nda. Impuestos isi isiqui a rese. Üqui ndese mae mose abe que jéya 
eá eà jéicuá ndese no nda. Jé echeé isi turá sacuá. 


Uva raarósa icuá icuá nguerecua je 


33 À abe jefiandu. Sá mbia ibicha mo ndiqui no. Sã eriqui uva i tiquia 
tiquia no. Sà etaró no. Uva rique rirurá abe que echao ra. Sucha ibate 
mo abe que echao ra. Uco raaró turá ja sacuá. “Sembae uvas jésaaro”, 
i que emo je cote ra. Ae que oso isho itóte cote ra. 34Uva quiche mose 
que ngüimba mo mondo rei umbaerá ndea ra. 35Uva raarósa que erimba 
mbucuasé icuá fio nda. Iruá nua fio ngue ra. Echa que ngüimba nongue mo 
abe mondo rei erea ra. Eraarósa que aque iquia ra. Enongue que echei chei 
tuchi mbuqui sita je ra. 36E ei mbei que eraarósa quia echa rimba ja je ra. 
37 Aquere que echa nguiiri mondo erea cote ra. "trei ire? jiri ra seriiri si”, i 
rei que ra. 38 Uva raarósa mae mose erese que fiee nyue ra. “¡Co eriiri ndu 
quia co cote jé! iNandeiquia rei jé! Í nda uvas nandembaerá ae tuchi cote", 
i que ñee nyue ra. 3? Eraarósa que eriiri isi icuá cote ra. Curuchoi que pe 
jiri iquia ra. Mano ngue cote ra. 40 ¿Mañi nda echa quia eraarósa je cote 
re? i que Jesús ñee mbia je ra. 4! Mbia que ñee ee ra. —Echa ra eraarósa 
icuá iquia ja cote. Uva i ra emondo emo je eraaró sacuá cote. Üqui nguia 
ra embaerá mee turá turá ee equiche mose, i que mbia ñee Jesús je ra. 

42 Jesús que ñee mbia je ra. —¿Á embesa ji rese jemae áte re? 

Sá emo ndiqui tuchua ao sita je no. 
Sita mo ngue equiriró mombo ra. 
Eicuáte eriqui rei nguiá ee. 
Aquere Dios emundua si erese. “Earonda sacuá turambi chó eriqui 
re”, i ndua si uchimombo rese. 
Uchimombo que esiró si cote ra. 
Dios chiao chó úqui nde. 
Dios chiao turá tuchi riqui nande je à, 
i ñi embesa ji re. 43 Tacheé nyecua jéje. Jenderecua eá nyee ra Dios cote. 
Ae mbiamo nda Dios icua nae, üqui nderecua quia ra Dios cote. 44Ae ra 
ngoi aque sita aró nae, tiqui nda hué. Aque sita ngoi mose emo arð, tiqui 
nda mano no, i que Jesús ra. —Aque sita rã ndei se, i chó ngue re. 
45Sacerdote rerecua que Jesús cheé fiandu ja ejemplos ra. Fariseos abe 
echandu ja. —Urerii fio eriqui nguiá ñee co, i que ndua ndua ra. 46Paama 
i tuchi que Jesús je ra. Jesús nda eisi icuá nguiá fia. Siquiche quiatu que 
mbia si ra. —Dios cheé na si tuchi chó Jesüs riqui nguiá fiee co, i jate 
quiatu que mbia ataque quia ra. 


Jenyu quiaru serese, i raque emo uquiato je 


2 2 1Jesüs que ejemplo mo senei mbia je ra. 2— Jenyu serea”, i 
raque Dios quia emo emo je co. Sá ererecua mo ndiqui ñee mbia 
je no. “Jenyu quiaru serese", i rei que uquiato je ra. Eriiri ngüinisi rea 
ramo mose. 3Mbae quiche ja mose que ngüimba mo mondo rei mbia 
mbiirandu ra. Mbia que ngaé sereá nea ja chó erea ra. ^Ngüimba mo 
ngue emondobe rei erea ra. “Mbae quiche jate que ra. Ticuasu quira 
tuchi que equishi nda. Eriiri ngúinisirá isi ramo ndese jéso mae. Jéso 
quiaru erese”, i rei que erimba mbia je ra. 5Ae je “jenyu” i nae, üqui ngue 
echeé mumba ja chó nda. “Co aso quia seco co", i que emo nda. “Co aso 
quia mbae mo naa naa se co no”, i que emo no nda. éMbia que teá teá 
ja ra. Ererecua rimba iruá nua fio ngue ra. Eiquia chee. 7 Üqui mose que 
ererecua paama i tuchi ra. Soldados que emondo ngúimba iquiasa iquia 
iquia ra. Echuchua abe rei rei. 8Ererecua que fiee ngüimba je cote ra. 
“Mbae quiche chi ja raque a. Ae je “¡enyu' ae rei nyii nae, sã tiqui ngaé eà. 
Eicuáte quia tiene. ?Jéso ñee mbia ja je. Ishonda ja je. Jenyu ja ererecua 
riiri ngüinisi rerequia ramo ndese mae”, jenye oso quia mbia mbuchesea 
sea”, i que ererecua fiee nda. 10Erimba que nyoi mbia mbiirandu randu 
ja ra. Mbia turà mbiirandu. Mbia icuá abe mbiirandu randu no. Mbia que 
ngaé tuchi cote ra. Tuchua itáyá nyee que ra. 

11 Ererecua que ique mbia tubiriã ndese mae cote ra. Emo irao icuáte 
que chi ee huee ra. Tiru ererecua chimondo emingue eá fiochi nguia 
reaé. 12Ererecua que ñee ee ra. “Seriiri ndiqui ngúinisirá isi a rese. 
¿Mbaerá ndeirao turã eremingue eá nde?" i que ererecua ñee ee ra. Nee 

eáte que ererecua cheé mose ra. 13 Ererecua que fiee ngüimba je cote ra. 
“Co jéisi jê. Eo jenyucua. Ei abe jenyucua. Jenosé serao mombo itaicuee 
itondaruqui re. Huee ra nyeseo tuchi. Huee ra urei quiti quiti tuchi", i que 
ererecua ñee nda. 14“Jenyu serui" i tuchi Dios quia mbia ja je co. Mbia 
mii mii ño eisiró siró nguiá co, i que Jesús ñee nda. 


¿Impuestos ra uremee ererecua je re? i mbia ñee Jesús je 


15- Jesús nandembucheé icuá na. f nda mbia paama i ee, i que fariseos 
ñee ñee nyue ra. 16Nyebe fariseos uchimbaaquiatu mo mondochoi nguiá 
Jesús rea. Herodes chimbaaquiatu rese. Jesús mbucheé icuá sacuá ño 
tiqui nde. Uturá ngue esaá ñooño Jesús je ra. —Jesús, co ereico mbia 
mbaaquiatu quiatu turáte co. Ndeturáte ereico mbia ja je co. Co ereico 
turát e mbia mbuchiabiã co. Mbia erembaaquiatu quiatu turáte quia Dios 
icha rii co. 17 Nyebe urechu nguiá ñee ndeje a. ¿Coche mbia mbae isiqui 
a mee mee Romano nderecua je re? ¿Uremee nda ee re? ¿Uremee eá nda 
ee re no? i que ñee Jesús je ra. 18Jesús que üqui icuá icuate ra. Nyebe ñee 
nguiá ee. —¿Mbaerá jéingo “í nda Jesús ucheé nyabi”, i serii nde? 1?Mbae 
isiquia mo jéteacuquia imbu seje, i que ee ra. Mbia que eteacuquia ee ra. 
20 —¿Aba mbae nombre ñi mbae isiqui a rese a re? ¿Aba áquí aingue abe 
fii a re? i que Jesús ee ra. 21 —Romano nderecua, i que fiee Jesús je ra. 
Jesús que fiee ee cote ra. —Romano nderecua mbaerá jemee fio ee. Dios 
mbaerá jemee ño ee no, i que Jesús ee ra. 22 Mbia que nyuruira jate u 
Jesús cheé andu ra. Nyoi ja que erecha cote ra. 


Mbia raaque ra quera si, i Jesüs 


23 —Mbia raaque ra quera eá mbei, i que mbiamo nguia fiee nda. 
Saduceos i que üqui je ra. Üqui mo ngue nyoi fiee Jesús je ra. 24— 
Sererecua, à ngue Moisés mbesa nande je ra: “Emo mano mose eriiriá, 
sã enongue mano je ninisi rerequia erendaque re. Sá tiiri ngóngue 
raaque rif’, i que Moisés embesa nande je ra. 25Eriquii mo ngue siqui 
urerese ra. Seis que eribi ra. Eriquii que ngüinisirá quereco rei ra. Mano 
fio ngue tiiri ndocot ngüinisi recha ra. Enongue que nguiquii checha 
quereco rei cote ra. 26Ae abe que mano fio tiiri ndocoi no nda. Üqui seis 
que ngóngue cheecha quereco ja rei ra. Mano ja chó ngue tiiri ndocot 
no nda. 27 Eninisi eru cheecha que mano nyee chó cote no nda. 28Siete 
rei que eru nyii ra. Mbia raaque quera si ja mose, éabate ra equereco 
cote re? i que saduceos fiee Jesús je ra. —Ma Jesús fiee icuá, i chó ngue 
re. 29 Jesús que ñee ee ra. —¿Mbaerá jéingo Dios cheé icua eáte à nde? 
Jéingo Dios cheé abi tuchi à. Jéingo Dios quirácuá icua eáte à. 30Ae 
raaque ra Dios mbuquera si nae, üqui nda ngüinisi quereco eá mbei 
huee cote. Üqui nda ngu quereco eã mbei huee cote no. Angeles rã 
mbei ra mbia riqui huee ibate cote. 31 Mbia raaque quera si ri? fio ngue 

Dios jembiirandu rei ra. ¿Embesa ji rese jemae áte re? 32A ño Dios cheé 
embesa ji re: 

Abraham nderecua chó aico nguiá se co. 

Isaac nderecua abe. 

Jacob rerecua abe no, 
i que embesa ji ra. À ngue mano ndei nyii ra. Ereco siqui bei chó nguiã 
namo à. Mbia raaque rerecua eá fio Dios re. Mbia reco rerecua chó ae re, 
i que Jesús fiee mbia je ra. 33Mbia tubiriã ngue chi nyuruira tuchi eandu 
ra. Jesús mbae icua ja mose. 


Echesecua tuchi quia Dios rese 


34Jesüs cheé aquiatu tuchi que ra. Nyebe saduceos cheé mbutiba nguiá. 
Fariseos jirandu mose erese que ñumunua fiee nyue ra. 35—Se chó tacheé 
Jesús je. Ma Jesús ñee icuá, i rei que fariseo mo nda. Embesasa que ae 
ra. 36—Jesüs, Dios cheé tubiriáte riqui à ndesé. Mbia echeê mumbayá 
sacuá. ¿Ma Dios cheé ndiita tuchi ma nde? i que fariseo fiee Jesús je ra. 
37 Jesús que ñee ee ra. —Á fio Dios cheé ndiita à nde: *Echesecua tuchi 
quia Dios rese. Ndechiá je. Neai je abe. Nendua ndua je abe". 38 Úqui ño 
Dios cheé ndiita üqui nde. Üqui ño Dios cheé ñiinda üqui nde. 39À abe 
rei üqui nduinda à no: “Sã ereico nyesecua ndechiese no. Ei ere si chó 
nyesecua mbia rese". 40 Moisés chimbesa tuchi chó üqui nde. Dios quiato 
cose ndare chimbesa ja chó üqui nde, i que Jesús ra. 


éAba rucucha Cristo re? 


41 Fariseos chichó mose fiumunua ngue Jesús ñee ee ra. 42—6é Aba 
rucucha Cristo re? ¿Aba jenye equia ee re? i que Jesús ñee ee ra. —David 
nducucha chó ñene, i que fariseos ñee nda. 43 Jesús que ñee ee cote ra. 
—éMbaerá David "sererecua" i ee re no? Espíritu turá embucheé mose. 
44 À ngue David fiee nda: 

Dios que fiee Cristo sererecua je ra: 

“Ecoi sejii. Nde abe ra ererecua serese. 

Ae ndeucuayáte quia nae, üqui je ra ndequirácuá ateacuquia tuchi. 

Ndequirácuá tuchi chee ra üqui s?", i que Dios fiee sererecua je ra, 
i que David ra. 45David sí chó “sererecua” i nguiá Cristo je. Cristo David 
rucucha mose, ¿mbaerá David “sererecua” i ee re? i que Jesús fariseos je 
ra. 46 Úqui ngue fiee aquiatuáte Jesús cheé ndibishoró nda. Aque mose bei 
que mbia preguntar i eá mbei Jesüs je cote ra. 


Jesüs fiee asi fariseos je 


2 3 1Jesüs que fiee uchimbaaquiatu je ra. Mbia tubiriã je abe no. 
2— Fariseos rá nda jéingochi je. Embesasa rá abe ra jéingochi jé. 
“Ure quia Moisés chimbesa ureicuate nguiá ure à”, i chó nguiá. 3 Coche 

jéingo nguiá echeé mumbayá ndaque. Erá sí quia nda jéingoá nguià. 
Echeé turá turáte raque. Siqui turá eáte quiatu nguiá. ^Dios cheé embeta 
mbeta tuchichi nguia mbia je à. Mbia echeé mumbayá aroneate chee quia 
à. Eya eá eáte eriqui mbia rese à. »Mbae turá naa mose, mbia mae sacuá 
erese chó üqui nde. Tiru huiirao ibi quitinda ai mbiicoi tuchi equia à. 
Dios cheê mbesa ji echucua bei quia uchiba cúa rese à. Mbia mae sacuá 
erese chó eriqui nguiá úquí naa naa à. 6 Aba mbia eá tuchi fariseos. 
“Serendará turá nguiatu se jé”, i tuchi equia mbia chumunua nua mose 
à. 7*Sà mbia ererecua i nande je", i beite equia à. Ebi tuchi “mbia 
mbaaquiatusa" i mose ee. 8“Mbia mbaaquiatusa rei se", jenyechã nda jê. 
Se mii fio jembaaquiatusa re. Nyiesenda chó jé nde. 9“Paba” jenyechi 
nda mbia mo je jé. Jendu mii ño siqui nguiá ibate pe. 10 ^Ererecuará se”, 
jenyechi nda eno. Se mii fio jenderecua re. 11 Jemo siqui mingue mose, 
mbae raá naa mose uataque je, aque quia ra ererecuará. 12Ae ucuasu raá 
naa nguia nae, mbia ñeté nda Dios saá fio üqut je. Ae siqui mingue quia 
nae, mbia rerecuará ño nda Dios saá üqui je. 

13 Aba mbia eá tuchite jé, Embesasa. Aba mbia eá tuchite jé abe no, 
Fariseos. Jécuasu jésaà saáte quia à. Jeingo sereáte quia Dios rese à. 
Mbia siquise mose Dios rese, jéingo emingo eáte erese à no. 14Aba mbia 
eá tuchite jé. Eru cheecha mbae jembutiá tiã ñochí nguia à. Üquinde 
jéingo chóchi fiee oco oco Dios je à no. “f nda mbia mae nanderese" jenye 
chóchi equia à. Nyebe ra Dios jembasi tuchi cote. 15 Aba mbia eà tuchite 
jé, Embesasa. Aba mbia eá tuchite jé abe no, Fariseos. Jécuasu jêsaã saáte 
quia à. Jéingo ure rui" jenye bei chóchi equia mbia je à. Üqui mo siqui 
mose jendui, eicuá tuchi chó üqui abe cote re. 

16 Aba mbia eá tuchite jé. Sá eresayá mo ndiqui emo ndesayá mbuti 
echiba rese no. Úqui na ño jé nde. Jéaquiatuá ño mbia mbaaquiatu 
quiatuchi nguiá. “Jurar jenye mose Dios chuchua rii, coche jeñee 
jembuchebi nguiã”, jenye chóchi nguia mbia je à. “Jurar jenye mose oro 
Dios chuchua jenda rii, üqui mose quiatu jeñee jembuchebi aroneate 
nguiá”, jenye chóchi nguia mbia je à. 17 ¿Oro quiatu i tuchi jiri Dios 
chuchua si re? ¿Mbaerá jéaquiatuáte riqui re? 18“Jurar jenye mose altar rii, 
coche jeñee jembuchebi nguiá”, jenye chóchi nguia mbia je à. “Jurar jenye 
mose ofrenda altar jenda rii, üqui mose quiatu jeñee jembuchebi aroneate 
nguiá”, jenye chóchi nguia mbia je à. 1?Eresayá na tuchi chó jéingochi 
nguiá. ¿Mbaerá jéaquiatuáte riqui re? ¿Ofrenda quiatu i tuchi jiri altar si 
re? 20Jurar jenye mose altar rii, earonda abe rii ño jéingo nguiá jurar i 
ofrenda. 21 Jurar jenye mose Dios chuchua rii, Dios abe rii ño jéingo nguiá 
jurar i. Dios abe quia siqui nguiã uchuchua huee. 22Jurar jenye mose ibei 
rii, Dios renda abe rii ño jéingo nguiá jurar i. Dios sí rii abe no. 

23 Aba mbia eá tuchite je, Embesasa. Aba mbia eà tuchite jé abe no, 
Fariseos. Jécuasu jésaá saáte quia à. Décimo jemee mee ndaque quia Dios 

je mbae ñeté nii. Comino. Menta. Anís. Dios cheé ndiita quiatu jemumba 
mumbate nguiá. Dios jéicua rá nyii. Jéingo turá na nyii. Jéya eá na mbia 
rese nyii. Aquere quiatu mbae ñeté jésaá cote. 24Sã eresayá mo ndiqui 
emo ndesayá mbuti echiba rese no. Üqui na ño jé nde. Mbae ñeté jésaá 
turá turáte raque quia à. Dios cheé ndiita quiatu jemumba mumbate 
nguiá. 25 Aba mbia eà tuchite jé, Embesasa. Aba mbia eá tuchite jé abe 
no, Fariseos. Jécuasu jésaá saáte quia à. Sá emo ndiqui i riru irei irei 
earonda no. Eimi nguiatu eirei quiiriáte re. Ei fio jé no nde. Jéturá aba 
reá fio jéaronda no nde. Jeñiangui renda quiatu eicuá icuáte re. Mbae 
quia jembuquiachá quiachãte nguiã. Mbae abe quia jenyosei icuá icuáte 
nguiá. 26 Eresayá na tuchi chó jéingochi jé nde, Fariseos. Jeñiangui renda 
rane nguiatu jéirei. Jéaronda abe ra equishi cote. 

27 Aba mbia eá tuchite jé, Embesasa. Aba mbia eá tuchite jé abe no, 
Fariseos. Jécuasu jésaá saáte quia à. Mbia raaque tása rá ño jéingo nguiá. 
Eati ji turáte raque. Eimi ye quiatu mbia raaque quiangue chi nguiá hue. 
Eroo cuf abe no. 28Ei si chó jé nde. Jéaronda turáte aba reá ndiqui raque 
mbia je. Jeñiangui rend a quiatu eicuáte re. 

29 Aba mbia eá tuchite jé, Embesasa. Aba mbia eá tuchite jé abe no, 
Fariseos. Jécuasu jésaá saáte quia à. Ae mbia turá mano cose nae, (iqui 
tása jembiitá turá mbeite raque quia à. Dios cheé mbuchecuasa tása abe 
no. 30“Cose ureico mose, í nda ureicuá eáte rei Dios quiato je. Ureramei 
na eá”, jenye raque equia à. 31 "Mbia iquia iquiasa riiri ño ure re", jenyete 
equia üqui. Jendu rá si tuchi jé. Mbia i quiasa. 32Jenamei icuá na si chó 
jéingo no. 33Mbei tásie rà tuchi chó jé nde. Fi jenye bei oso quia aque 
ngasé nyee tata cuasu. 34 Nyebe ra Dios cheé mbuchecuasa amondo 
mondo quia jéje. Mbia mbaaquiatusa ra amondo j&je. Mbia aracua abe 
no. Jé nda sechimondo emo emo jéiquia. Emo emo nda jéiruá nua mbia 
chumunuásaa no. Jéico ico ra equia erese eiquia chee. 35 Ae Dios quiato 
iquia iquia quia cose nae, tiqui nii nda Dios jembasi cote. Sá mbia Abel 
iquia cose no. Sá mbia Zacarías abe iquia Dios chuchua jii no. Berequías 
riiri ndei aque. Sá mbia Dios quiato iquia iquia bei cose no. 36 qui ja rii 
nda Dios jembasi cote. Acheé nyecua quia jéje a. 


Jesüs ia eá tuchi Jerusalén jenda rese 


37 Tacheé na jéje, Jerusalén jenda. Seya eáte aicochi jendese co. Hue 
jéingo mbia iquia iquia beite hue. Dios cheé mbuchecuasa iquia iquia. 
Dios chimondo abe iquia iquia no. Sà nguira riqui nguiire reaquiatu 
Secheé jéisi sereá mbei chóchi nguia à. 38iAico jendecha a cote jé! 

39 Jemae mae eá nda serese cote. Sechube mose ibate si, aque ramo mose 
ra jemae serese cote. “¡Co chi Dios rucucha ru quia co cote jé!” i ra mbia 
seisi turá aque mose cote, i que Jesús fiee nda. 

Mbia ra Dios chuchua mbucoi ja, i Jesás 


2 4 1Jesüs que oso usé Dios chuchua si cote ra. Ecuata mose que 
echimbaaquiatu ñee ee ra. —Sá Dios chuchua turá tuchite jê, 

i que ñee ee ra. 2Jesús que ñee ee ra. —Tacheé nyecua rá jéje. Ae rese 

jéingo mae à nae, üqui nda mbia mbucoi ja cote. Sita mo nda chi eá 

nyichuaró Dios chuchua cote. Mbia ra Dios chuchua mbucoi ja tuchi cote, 

i que Jesús fiee nda. 


Mbae ua ja nonde chó à nde 


3Jesüs que chi ngoi huee ibi ibátee mo nda. Monte de los Olivos i que 
hue je ra. Echimbaaquiatu que ngasé fiee eísaa ra. —éManosete ra üqui 
nde? ¿Mbae ra urembiirandu nderese ndechu sert mose re? ¿Mbae ra 
urembiirandu mbae ua ja seri mose re no? i que echimbaaquiatu ñee 
Jesús je ra. 4Jesús que fiee ee ra. —Jétesa jiri quia jé. Mbia mo nda 
jembiiri irichi ñee jeje jé. 5» "Cristo chó se re", i ra mbia fiee ata atate jéje. 
Üqui ñee nda jefianduchi jé. Üqui nda mbia mbiirt iri jate. Nee ñooño 
je chó tiqui nde. 6Mbia ra guerras saá saá tuchi. Mbia ra ñee fiee tuchi 
quia nyiiquia iquia je rii. Üqui mose ra jésiquichechi jé. Üqui ja rane nda 
nyecua raque. Aque mose ra mbae ja ua eá ná. 7Mbia ra guerras saá tuchi 
chee. Nyiiquia iquia tuchi rae. Mbia riácuá tuchi ra aque mose no. Emo 
ñooñoa tuchi ra mbia rasi. Mangue chooñoa tuchi ra ibi nyere nyere. 
8Jembasi ramo mose chó nda üqui nde. Aquere ra jembasi tuchi cote. 

9Mbia icuá icuá tuchi r a j&je serit. Nguerecua je ra mbia jenderao rao 
tuchi. Jéiquia chee rae. Mbia mangue chooñoa jenda ra jéucuayá tuchi 
seriã. 10 Ae siqui quia serui nae, úquí tubiriá nda hui sesi tiqui mose cote. 
Üqui nda nyiucuayá. Üqui nda nguerecua mbuqueta queta tuchi ngóngue 
rii. 11 “Dios cheé mbuchecuasa chó se re", i ra mbia ñee ata atate jéje. 
Üqui nda mbia mbiir? iri tuchi. 12Mbia icuá icuá tuchi ra cote. Aba cheé 
mumba mumba beite ra cote. Mbia ra nyesecua eá tuchi nyiese cote. 13Ae 
ra siqui bei serese, üqui nda Dios mingo bei. 14Sequiato r a Dios cheé turá 
senei senei ná mbia ja je nyii. Mangue choofioã jenda ja je. Aquere ra 
mbae ua ja cote. 

15Dios cheé mbuchecuasa rei Daniel. Ae que embesa Mbae Mbutiása 
Icuã nii nda. “Dios rendaque re taico se quiatu”, i ra equia huee. (Ae 
ra mae nguia sechimbesa rese nae, sã üqui eicua.) 16Jemae mose Mbae 
Mbutiása Icuá ndese, jeña esi. Ae siqui quia Judéaa, sã üqui uchã jei 
choi ibi ibátee mo. 17 Ae ra siqui tuchua quite rese, sá tiqui iqueá nyoi 
uchuchua uquichi mose. Sá echoi chó uchã hue si bei, umbae riró ndocoi. 
18Ae ra siqui úcoo, sá tiqui nyebiá ngaé huiirao rea. Sã hue si bei chó 
echoi uchã. 19 Aba mbia eá tuchi ra emo áqué ndiru rerequia mose aque 
mose. Nguiiri mbuquiambu je abe no. 20“Nyiisei mose eà urechã” jenye 

Dios je. “Sábado mose eá abe urechã”, jenye abe Dios je no. 21 Mbia ra 
mbae rasi saá tuchi aque mose. Mbae rasi que mbia saá eà jiri nyii ra. 
Aque ramo mose ra mbae rasi raá tuchi cote. Mbae ua bei sacuá fio üqui 
nde. 22Ae rasi ra mbia saá tuchi nae, üqui nda Dios mbujua jiri uquiato 
rii. Í nda emo ñimbirácuá eá tuchi rei tiqui ndasi je. 23“A Cristo riqui a 
Jë” i mose emo jéje, “nyia” jenyechi nda üqui ñee mose jé. “Hue Cristo 
riqui hue jê” i mose emo jéje, “nyia” jenyechí nda eno jé. 24“Cristo chó se 
re”, ichôifio nda mbia fiee ata atate jéje. “Dios cheé mbuchecuasa chó se 
re”, ichôifio nda mbia ñee ata atate jéje no. Mbia mae sayá nda esaá saá 
tuchi mbia mbiiri iri sacuã. Üqui Dios quiato abe chee mbiirt iri aróte. 
25 Üqui nonde chó aico nguiã jembiirandu randu co. 26“Hue Cristo riqui 
turuquia hue", ichóiño nda mbia jéje seri. “A Cristo riqui tuchua a”, 
ichóifio nda emo jéje seri? no. Üqui mose ra “nyia” jenyechi jé. 27Sã ama 
ndiqui pirirá i ibei resae ja no, ei nda sechu mose. Mbia ra mae ja serese. 
28Sã urubu riqui mae ja mbae raaque rese no. Ei si ra seicuasa mae ja 
sechu rese no. 


Dios riiri nda tube ibate si 


29 Mbia üqui ndasi raá ja mose r a tenda checuayá mbei cote. Nyasi 
abe no. Nyasitata ra ngoi ngoi. Ibei jenda abe ra quiata quiata chee 
cote no. 30 Aque mose ra achu ibei rese. Senininya tuchi ra sechu mose. 
Sequirácuá tuchi ra sechu mose no. Mbia ra mae ja tuchi sechu rese 
mangue chooñoa jenda ja. Mbia ia eá tuchi ra nyeseo mae mose serese. 
31 Angeles serimba ra amondo corneta mbucheé sacuá. Üqui nda mbia 
sechiisiró munua nua ja seje cote. Ishonda ja. Mangue chooñoa jenda ja. 

32Sã higuera riqui no. Sã ira mo ndiqui no. Ero quira usé j a mose, 
“iraro itô ndacu ra cote", i chó mbia nguiá aque mose. 33 Ei sí ra mbae ua 
ja nonde. Ae rit aico fiee j&je nae, üqui ndese jemae mose, “mbae ra ua 
ja cote" jenye ra cote. 34Tacheé nyecua jéje. À mbia riqui ngata ibi à nae, 
tiqui emo emo nda manoá mbae ua ja nonde. 35Ibei ra ua. Ibi abe ra ua 
no. Secheé nguia ra ua eà mbei. 

36Manosete chó nda mbae ua ja. Aico eicuayáte co. Mbia mo abe 
eicuayáte quia á no. Angeles abe eicuayáte quia à no. Paba mii fio eicua 
nguiá co. 37Sá Noé mosenda mbia siqui sereáte Dios rese cose no. El si 
ra mbia siqui sereá Dios rese sechu nonde no. 38Sã Noé mosenda mbia 
quiaru choofio no. Ndua rocot Dios rese. Ngüinisirá ngue equereco 
chooño ndua rocoi Dios rese no nda. Noé que ique chee arca ye ra. 
Amandi cuasu nonde. 3º Ama ngue uchi u quia mbia iquia ja nonde cote 
ra. Mbia mbua tuchi que ra. Ei ae ra u mbia mbua tuchi sechu mose. 
40Sechu mose ra mbia nyeremo siqui ácoo. Co mii nda arao. Enongue 
ra siquichó. 41 Cuña nyeremo nd a chi raque mbua tocho no. Co mii nda 
arao. Enongue ra siquichô. 42Jétesa bei quiatu quia serese. Ae mose ra 

achu, aque tenda rese jéiranuate riqui à. 43Mbaecha mo jirandu mose 
mbae mbuquiachãsa rese, “co isa ra eru" i mose, üqui mose nda uqueá 
nde chaé. Í nda mbae mbuquiachása mbae siró eà ndei. 44Jéingoquiatu 
bei quiatu quia seraaró arô. Jendua eá mose serese ra achu jembuate. 


Erimba echeé mumbayá mose, eya tuchi rae 


45Dios rimba aba cheé mumbayá je aico fiee a. Dios rimba aquiatu 
je aico ñee a. Sá ererecua mo fiee ngüimba turá je no. *Sembae esaaró 
turá ja quia secutiã. Serimba ataque embuquiaru quiaru turá secutiá”, 
i que ererecua ee ra. 46Erimba echeé mumbayá mose, ererecua ia tuchi 
ra eru mose. Erimba abe ra eya tuchi no. 47 Ererecua ra ngúimba mii 
umbae raaró mbei sacuá cote. 48Sã erimba ndua ndua uchiangui re no. 
“Sererecua ra tu jei áte” i ndua ndua. 4º Hue ñee icuá icuá uataque je 
hue cote. Iruã nua cote. Quiaru chooño cote. Mbae mbei chooão abe 
cote. Quiacua quiacua mbia icuá ndese cote. 50Sã ererecua ruchi nguia 
ngüimba mbuate aque mose cote Jë. 51 Ererecua ra eiruá nua tuchi. 
Mombo rae. Mbae rasi ra esaá tuchi. Ae ucuasu saá saá nguia nae, üqui 
ndese ra mbae rasi raá tuchi cote. Nyeseo seo tuchi ra equia. Ureí nda 
equiti quiti tuchi. 


Nyucuaaque icoquiatu je 


2 5 1Nyucuaaque icoquiatu je rã si rei Dios rimba. Sã nyucuaaque 

diez nyoi quia emo ngüinisi nderequia ramo ndese maenno. 
Lamparina nendi que ecuruchoi ja quia ra. 2Cinco que icoquiatu je ra. 
Cinco que icoquiatuá je no nda. 3Ae icoquiatuá nae, tiqui ngue mbae 
quira curuchoi eá umbae lamparina mombisé sacuá nda. 4Ae icoquiatu 
nae, üqui ngue mbae quira curuchoi botella ye ra. Lamparina ye abe. 5 Ae 
ra ngüinisi isi rei nguia ee, aque que itóte ee ra. Nyucuaaque reesi esi 
chee que ra. Uque uque ja chee que ra. 6Itondiite mose que to i andu cote 
ra. “Co erurá ndu quia co cote Jë. Jéso mae erese cote", i que mbia tasé 
tasé ee ra. 7 Nyucuaaque que nyuruá ja cote ra. “Nandembae lamparina 
nandemombisé mbisé ja", i rei que ra. 8 Ae icoquiatuá nae, ŭquř ngue ñee 
ndei icoquiatu je ra. “Urembae uque uquete. Mbae quira ñeté jemee mee 
na ure je", i rei que uataque je ra. 9“Ateê. Nande ja chayáte ra resé. Emo 
jéisi chó oso icua”, i que icoquiatu je ñee ee ra. 10 Nyoi rei que equia eisi 
cote ra. Ecutiá ngue erurá ndu cote ra. Nyucuaaque icoquiatu je que nyoi 
ique erese ra. Ngüinisirá isi ramo ndese mae. Quiaru abe que echoi erese 
ra. Eiquesa que ematá cote ra. !1 Icoquiatuã je abe que ngaê nyee ra. ł que 
eiquesa matá ji mi ee ra. “Embuquiata rá ure je", i rei que ñee eru je ra. 
12Eru que ñee ee ra. “Tei. Jaéicuayá tuchite se", i que eru ñee ee ra, i que 
Jesús ñee mbia je ra. 13 —Jéingoquiatu bei quia Jë. Ae mose ra achu, üqui 
jéicuayáte quia à. 

Ererecu a mbae isiquia mbuchao chao ngüimba je 


14Sà ererecua mo mbae isiquia mee mee ngüimba je no. Ei si chó Dios 
nguiá mbae mee mee ngúimba je. Ererecua oso seri mose que umbae mbae 
isiquia mee mee ngüimba je ra. Embaata ata sacuá fio ngue emee nguiã 
ee. 15Cinco mil que emee emo je ra. Dos mil enongue je no. Un mil que 
enongue je no nda. “Jenya chó tamee mee jéje jé”, i que ñee ee ra. Secha 
que oso isho cote ra. 16Ae je ererecua cinco mil mondo nae, aque que 
negocio saá saá mbae isiquia je ra. Mbae isiquia que embaata tuchi ra. 
17 Ae je ererecua dos mil mondo nae, aque abe que negocio saã saã mbae 
isiquia je ra. Mbae isiquia que embaata tuchi no nda. 18Ae je ererecua un 
mil mondo nae, aque que ibi sibicoi mbae isiquia rerecoquiatu sacuá nda. 
19Emo mose tuchi que ererecua ru cote ra. Nee ngue ngüimba je cote ra. 
“Jenyu sembiirandu sembae mbae isiquia rese cote", i que fiee ee ra. 20Ae 
je cinco mil mondo nae, aque rane ngue tu fiee nguerecua je ra. "Cinco mil 
que eremee ndei seje nae, üqui ngue ambaata ra. Cinco mil que aisibe ra”, 
i que emee ja nguerecua je ra. 21 Ererecua que ñee ee ra. “Coche ñene. Nde 
quiarei serimba turá tuchi. Mbae fieté ngue eresaá turáte nde ra. Nyebe 
ra mbae tubiriã ereteaquiatu seje cote. Ndeya bei tuchi ra ereico serese 
cote", i que ererecua ñee ee ra. 22Ae je ererecua dos mil mondo nae, aque 
que tu fiee nguerecua je cote ra. ^Dos mil que eremee ndei seje nae, üqui 
ngue ambaata ra. Dos mil que aisibe ra", i que emee ja nguerecua je ra. 
23Ererecua que fiee ee ra. “Coche fiene. Nde quiarei serimba turá tuchi. 
Mbae fieté ngue eresaá turáte nde ra. Nyebe ra mbae tubiriá ereteaquiatu 
seje cote. Ndeya bei tuchi ra ereico serese cote", i que ererecua fiee ee ra. 
24 Ae je ererecua un mil mondo nae, aque que tu rei fee nguerecua je cote 
ra. ^Nde que ere queteáte quiatu nguiá mbae rese. Ndechitiquia eà abe 
ereishao shaote quia co. 25 Nyebe asiquiche tuchi nguiã mbae isiquia mee 
mose seje. Nyebe achati nguiá ibi je. Co é co rese", i que ñee nguerecua je 
ra. 26 Ererecua que fiee ee ra. “Aba rimba biã tuchi quiarei nde. Ndetomei 
tuchi chó eriqui re. Sequeteá mose mbae rese ndeje, ¿mbaerá secheê 
eremumba re? 27Sembae mbae isiquia eremonoá ñochi banco. Í nda eata 
jiri sechu mose cote re chã”, i que ererecua ñee asite ee ra. 28Ererecua que 
fiee mbi a hue jenda je cote ra. “Mbae isiquia jésiró na esi un mil. Ae diez 
mil quereco nae, aque je jemondo. 29 Ae embae tubiriáte nae, aque je mbae 
tamondobe. Ae embae áte nae, embae ñeté tasiró ja esi. 30 Co que serimba 
icuá tuchi ra. Jemombo itondaruqui re. Mbae rasi ra esaá tuchi huee. Huee 
ra nyeseo tuchi. Ureí nda equiti quiti tuchi”, i que ererecua ñee nda. 


Jesús ra mbia emo emo mingo icúe umbaerá 


31Sechu mose íbii mbia rerecuará, ángeles sembae ra semama tuchi 
aque mose. Serenda nininya tuchi ra aque mose. 32 Mbia mangue choofioa 

jenda ja ra chi ñumunua huee aque mose. Mbia emo emo nda achono icúe 
sembaerá aque mose. Sã oveja raarósa riqui ovejas no icúe chivos si no. 
33Uquiato cuti ra ovejas no. Uquiato cutiá nda chivos no no. 34Ei ae ra 

se mbia rerecua tuchi mose. Acheé nda mbia sequiato cutinda je. “Jenyu 
serese. Jenderecua turá tuchi ra aico jéje. Paba turáte riqui jéje co. Paba 
que jéirabo nyii mbae ao nonde ra. Jéingo sacuá serese. 35Seriácuá mose 
que mbae jemee seje ra. Seisei mose que sembiu ra. Sechuchua eá mose que 
seisi turá no nda. 36Seirao eá mose que tiru jemee seje ra. Serasi mose que 
jéso mae serese ra. Seico mose cárcel que jéso mae serese no nda”, ae ra ñee 
sequiato cutinda je. 37 Sequiato cutinda ra ñee seje cote. “¿Manose mbae 
uremee ndeje nderiácuá mose re? éManose ureso nembiu ndeisei mose re? 
38 ¿Manose ure ndeisi turá ndechuchua eá mose re? éManose tiru uremee 
ndeje ndeirao eá mose re? 39 éManose ureso mae nderese nderasi mose re? 
éManose ureso mae nderese ndeico mose cárcel re?" i tuchi ra fiee seje. 

40 Aque mose ra acheé ee. “Tacheé nyecua jéje. Senongue mo mbaech a reá 
ndaque. Ae turá jésaá senongue mo je nae, seje eraá naanguia chó tiqui 
nde", ae ra fiee ee. 4! Acheé nda sequiato cutiã quitinda je cote. “Jéso sesi. 
mbasi sacuá. Diablo rimb a abe mbasi sacuá. Üqui tata ra uqueã mbei. 
42Seriácuá mose que mbae mo jemee eáte seje ra. Seisei mose que sembiu 
eáte no nda. 43Sechuchua eá mose que seisi turá eá nda. Seirao eá mose 
que tiru jemee eáte seje ra. Serasi mose que jéso eáte mae serese ra. Seico 
mose cárcel que jéso eáte mae serese no nda", ae ra sequiato cutiã quitinda 
je. 44Sequiato cutiá quitinda ra ñee seje cote. “¿Manose mbae mo uremee 
eá ndeje nderiácuá mose re? Ndeisei mose abe no. Ndechuchua eá mose 
abe no. Ndeirao eá mose abe no. ¿Manose uresoá nderea nderasi mose re? 
¿Manose uresoá nderea ndereco mose cárcel nde no?" i ra sequiato cutiá 
quitinda fiee seje. 45 Acheê nda ee. “Mbae turá jéesaá eá mose emo je, seje 
eraá eà naanguia chó üqui nde”, ae ra sequiato cutiá quitinda je. 46 qui 
nda nyoi ja tata cuasu cote. Huee ra mbae rasi raá mbei tuchi cote. Sequiato 
cutinda quia ra siqui turá mbei ibate cote, i que Jesús fiee nda. 


Jesú nandeisi tarô, i ja ererecua nyue 


2 6 1 Aquere que Jesús ñee uchimbaaquiatu je cote ra. 2—Dos días 

mose ra fiesta de la pascua cote. Aque mose ra mbia icuã semee 
ererecua je seiquia sacuá, i que Jesús ñee nda. 3Sacerdote rerecua que 
fiumunua ja cote ra. Amei ja rese. Embesasa rese abe no. Üqui ngue 
fiumunua ja u Caifás itaicuee ra. Caifás rei sacerdote rerecua tuchi. 
4Caifás itaicuee que tiqui nyi ñee ñee Jesús rii nda. —Jesús nandembiiri 
iri jé. Eisi sacuá. Etaró sacuá. Eiquia sacuá cote, i que u fiee ñee nyue ra. 
5—Fiesta mose eá ño nandeisi jé. Mbia ra paama i tuchi nande je, i que u 
fiee fiee nyue ra. 

Cuña mo aba mbusimbusa turá ichusé Jesús aquí ndese 


6Jesús que siqui Simón Leproso chuchúaa ra. Betania, i que hue je ra. 
7Cufia mo ngue tu erea hue ra. Aba mbusimbusa mo ngue equeru Jesüs 
je ra. Embisé tuchi que equeru ra. Mbae isiquia mumbasa tuchi que tiqui 
nda. Ichusé ja que Jesús áquí ndese equiaru mose ra. 8Echimbaaquiatu 
que chi ja mae erese ra. Paama i que cuña je ra. 2—¿Mbaerá eichusê 
fioofio nde? Mbae isiquia ribishoró fio nda aba emondo re. Mbaecha reã 
je emee mee sacuá, i que echimbaaquiatu ñee nyue ra. 10Jesús que echeé 
fiandu ra. Nee ngue ee ra. —¿Mbaerá jéingo ñee üqui nde? Sá cuña ae 
riqui ae. Ae esaá seje nae, eturáte seje üqui. 11 Mbaecha reá nguia ra chi 
arete íbii a. Se quia nda aico bei eá nguiá jendese aa. 12Seati nonde chó 
ngue cuña aba mbusimbusa ichusé nguiá serese. 13 Tacheé nyecua jéje. 
Mbia Dios cheê turã nenei nenei mose mangue chooñoa jenda ja je, cuña 
nyisaá abe ra esenei senei. Mbia ndua turá ja sacuá echisaá abe rese, i 
que Jesús fiee uchimbaaquiatu je ra. 


Jesús tamee jéje, i Judas mbia icuá je 


14 Judas Iscariote, i rei que Jesús chimbaaquiatu mo je ra. Aque que oso 
fiee sacerdote rerecua je ra. 15—Jesüs tamee jéje. ¿Mbae ra jemee seje 
eribishoró nde? i que Judas fiee sacerdote rerecua je ra. Sacerdote rerecua 
que mbae isiquia ata mee ee ra. Treinta que ra. 16—Mbia eása quiatu 
Jesús tamee jéje, i que Judas ñee ee ra. 


Jesús quiaru uchimbaaquiatu rese 


17Fiesta que tu cote ra. Aque fiesta mose bei que mbia riqui oveja 
iquia iquia querabe ra. Mbichae mbuchimatá iriá ngue eu eu quia aque 
mose querabe no nda. Fiesta nonde que echimbaaquiatu fiee Jesús je ra. 
—éMangue ra oveja urembuchi mangue ndechiurã nde? i que fiee Jesús 
je ra. 18Jesús que ñee ee ra. —Jéso sucha cuasu. Jeñee aque je. “Jesús 
que urembu ñee ndeje ra. 'Ndechuchua oveja tau sequiato rese semano 
nonde’, i que Jesús ucheé mbu ndeje ra”, jenye aque je, i que Jesús ñee 
nda. 1? Echimbaaquiatu que nyoi erea Jesús cheé nguire ra. Oveja que 
embuchi huee cote ra. 

20Ttondaru ramo mose que Jesús chi quiaru uchimbaaquiatu rese 
huee cote ra. 21 Quiaru mose que Jesüs fiee ee cote ra. —Tacheé nyecua 
jéje. Jemo nda semondo mbia icuá je, i que ñee uchimbaaquiatu je ra. 
22Echimbaaquiatu ia eá tuchi que echeé mose ra. —¿Se ra aremondo ee 
re? i ja jate que ñee Jesús je ra. 23Jesús que ñee ee ra. —Ae chi quiaru 
serese aque plato ye sí a nae, aque tuchi ra semondo mbia icuá je. 24Dios 
cheé ndui sí tuchi ra amano ndaque. Ae ra semee mbia icuá je, aque ra 
mbae rasi saá tuchi quia. Aba mbia eà tuchi ra aque. “Tai sembuchecua 

jirichi nguia curi", i chee ra aque, i que Jesús ra. 25—¿Se ra aremondo 
mbia icuá je re? i que Judas ñee Jesús je ra. Jesús rii ñeende mbia icuá je 
nyii. “Ae” i que Jesús echeé mose ra. 

26Quiaru que u ra. Jesás que mbichae siró nda. Gracias i que Dios je 
ra. Siquio que mbuchao chao ee cote ra. —À mbichae jéu. Serete chó à 
nde, i que Jesús fiee ee ra. 27 Vino mbeisa que esiró cote no nda. Gracias 
i que Dios je ra. Mondo que uchimbaa quiatu oo cote ra. —Jembei mbei 
ja. 28Seruqui chó à nde. Mbia icuá mbutiá sacuá ño seruqui re. Dios cheé 
yasu rui si chó seruqui riqui nguiá mbia icuá mbutiã co. 2? Tacheé nyecua 
tuchi jéje. Vino mo nda ambei eá mbei cote. Paba mbia rerecua tuchi 
mose, aque mose ramo nguia nda ambei nguiá jendese cote, i que Jesús 
fiee nda. 


Jesús aicuayáte resê, ichóiño nda Pedro serii, i Jesús 


30Trasei rasei que cote ra. Nyoi que Monte de los Olivos ra. 31 Jesús 
que ñee uchimbaaquiatu je ra. —Jéiret ireite ra serit co isa. Jetiimboset 
mbosei nda oso serecha co isa. Sá embesa ji riqui ñee no: “Dios ra oveja 
raarósa iquia. Oveja ra fiimbosei nyoi cote", sá embesa ji riqui i no. 
32Seraaque quera sire ra aso se rane jendaaró Galilea, i que Jesús ra. 
33 Pedro que ñee ee ra. —Seataque ra irei ireite raque ndesi. Se quia ra 
airei ireiá mbei ndesi, i rei que Pedro fiee ee ra. 34Jesús que ñee ee ra. 
—Tacheé nyecua ndeje, Pedro. Nguira cheé nonde ra erecheé ñooño tres 
veces serif namo, Pedro. “Jesús aicuayáte rese", ere chooño ño nda seri, 
i que Jesús ñee ee ra. 35Pedro que fiee ee ra. —Mbia seiquia aróte raque 
nderit, acheé ñooño eá nda nderii, i rei que Pedro ra. Ei ja que ñee nda. 


Jesús fiee ngu je 

36 Jesús que oso Getsemaní cote ra. Uchimbaaquiatu rese. —Jengoi rá 
u aa. Taso rá ñee Paba je pe jiri se, i que Jesús ee ra. 37Pe quiti jiri que 
Pedro rerao ra. Zebedeo riiri nyeremo ndese. Eya eá ndasi tuchi que tu 
ee aque mose ra. 38Nee ngue üqut je ra. —Seya eá ndasi tuchi aico co. 
Seya eà ndasi ra seiquia chee. Jenguchó na jé aa. Jétesa tesa bei u aa, 
i que Jesús ñee ee ra. 39Jesús que oso pe quiti jiri cot e ra. Nyibi que u 
ngúíá ndese ñee Dios je ra. —Paba, tiqui ndasi asaá sereáte raque quia 
co. Ae sebite riqui nae, üqui ndese semingo eá. Ae ndebite riqui nae, 
tiqui ndese quiatu semingo, i que Jesús ñee Dios je ra. 4? Nyebi que u 
uchimbaaquiatu je cote ra. 1 que eu uque ja ee cote ra. Nee ngue Pedro 
je ra. —Jéingo areá fiochi tesa serese se ñee mose Dios je. 4! Jétesa tesa 
u. Jengue eá u ñee Dios je. Mbae icuá tà i eá sacuá j&je. Jéingo serete 
raque serese. Mbae icuá nguiatu jembuti mbutite nguiã, i que Jesús ee ra. 
42O0sobe que ñee Dios je pe jiri cote ra. —Paba, nde ñee mose seje, “mbae 
rasi ra eresaá” nde i mose seje, asaá nda se, i que ñee Dios je ra. 43 Nyebi 

que u uchimbaaquiatu je cote ra. E sí que u uque ee no nda. Fresa quiatu 
ngue eshiu shiute nguiã. 44Jesús que osobe erecha fiee Dios je ra. Tres 
veces que aque cote ra. Hue ri si que fiee Dios je ra. 45 Uchimbaaquiatu 
jii que esi fee ee cote ra. —Jengue cote. Jenguenea jéucua cote. 
Semondo ra mbia icuá je cote. Seiquia sacuá. 46 Jéhuã cote. Nyao cote. 
Ae ra semee mbia icuá je, co eru quia semee sacuá co cote, i que Jesüs 
uchimbaaquiatu je ra. 


Mbia icuá Jesás isi suruchoi 


47 Jesás cheé mosebe tuchi que Judas ru erea ra. Jesás chimbaaquiatu 
rei que ae ra. Aque rese que mbia cuaé tuchi quia ra. Tiquise abe que 
ecurucuaé nguia ra. Ira jua abe no. Sacerdote rerecua chó üqui mbucuaê 
nguia reaé. Amei abe. 48Judas ñee nyecuayá nguiatu quia üqui je nyii 
reaé. —Ae ritii ra asiite, aque chó tiene. Aque jéisi serao, i quia equia 
ee nyii reaé. 49Jesús riichá ngue esi saludar i ee cote ra. Jesús ritii 
que esiite ee cote ra. 50—¿Mbaerá erechu serea re? i que Jesús ee ra. 
Mbia que ngaé Jesús isi ecua cote ra. 5! Üqui mose que Jesús rimba mo 
uchuuru siró tiquise ra. Sacerdote rerecua rimba rese que tiquise uru 
ra. Eisa que echisia ra. 52Jesús que ñee ee ra. —Ndechuuru emingue 
chó eriru ye. Nde emo nyiisha mose tiquise je, nde abe ra emo ndeisha. 
53 ¿Ndeiranuate ángeles rese re? Se fiee mose Paba je, ángeles tubiriá 
tuchi nda embu seje re chaé. Sereaquiatu sacuá. 54“Angeles embu rá 
sereaquiatu”, ae eá nda Paba je. Üqui mose ra embesa ji ique eá cote. Sá 
embesa ji riqui ñee no: “Mbae rasi ra esaá tuchi" i no, i que Jesús ñee 
Pedro je ra. 55 Jesús que ñee mbia ja je cote ra. —¿Mbaerá jenyu quia 
tiquise rurucuaé serea co re? Ira jua abe no. Mbae mbuquiachása rea 
rocoi jenyuchi nguia serea co. Tenda que amumba mumba beite rei quia 
jendese Dios chuchua resé. Mbia que ambaaquiatu quiatu bei rei quia 
huee resé. ¿Mbaerá seisiá nyucua aque mose re? 56 Embesa ji ique sacuá 
fio jéicuã icuá ndiqui nguiã seje à, i que Jesús ra. Echimbaaquiatu que 
nyoi ja chee uchã Jesús recha ra. 


Jesás mbia curuchoi mbia rerecua je 


57 Ae Jesús isi nae, üqui ngue ecuruchoi sacerdote rerecua je ra. Huee 
que embesasa chi ja ñumunua nda. Amei ererecua ja abe. 58Pedro que 
embuchurucha rucha oso quia erui ra. Ngasé nyee que sacerdote rerecua 
itaicuee ra. Huee que ngoi sacerdote rimba mo ndese ra. —Mañi nda mbia 
Jesús je reae, i que hui ngoi eraaró aró nda. 59 Sacerdote rerecua que chi 
ja huee ra. Amei mbia rerecua ja abe no. Mbia rerecua ja tuchi. —Jesüs 
nandeiquia, i rei que ñee ñee nyue ra. —¿Mbae i ra aba mbia je Jesús 
riichará nde? i rei que u ñee ñee nyue ra. 6º Emo emo ngue ngaé ndei ñee 
icuá icuá Jesús ri nda. Üquinde que mbia nyeremo ngaé ñee ñooño Jesús 

rii nda. 61 —Jesüs que ñee ñooño Dios chuchua rã nda. “Dios chuchua ra 
ambucoi. Tres días mose ra achaobe”, i que urechandu Jesús cheé nda, i 
que tiqui fee ñooño Jesús ri? nda. 62Sacerdote rerecua que juá ñee Jesús je 
ra. —¿Echeé nda eresibishoró eá mbei re? ¿Mbae i equia nderit nde? i que 
Jesús je ra. 63Jesús que ñee eá mbei echeé mose ra. Sacerdote rerecua que 
fieembe ee ra. —éDios rucucha nde re? ¿Cristo nde re? Diósaa echeé ure je, 
i que sacerdote rerecua fiee ee ra. 64Jesús que ñee ee ra. —Ae. Dios rucucha 
chó se re. Tacheé nyecua jéje. Jemae nda serese se coi mose Dios quirácuá 
jii. Sechu mose abe ibeishi ndese, i que Jesús ee ra. 65Sacerdote rerecua que 
paama i tuchi Jesús cheé mose ra. Huiirao que endoro ndoro chee ra. Nee 
ngue ererecua ataque je ra. —Jesús riqui Dios rucucha raá naa co. Jeñandu 
jate equia à. Sá mbia mo nandembiirandube eá cote. Nandemae ndei ngue 
erese re. 66 ct jéje re? ¿Mañi nande ra equia re? i que sacerdote rerecua ñee 
ererecua ataque je ra. —Eicuá tuchi que ra jé. Sá mbia eiquia, i jate que 
ererecua fiee Jesús rii nda. 97 Mbia que ñinimbu nimbu Jesús ruba rese cote 
ra. Ucua ucua abe que erese ra. Emo emo ngue eritii mbeete ete o je ra. 
68Nee ngue ee ra. —“Cristo chó se re", ere fii equia. Aba chó ucua nderese 
chá. Ma eicua no, i que mbia ñee icuá icuá ee ra. 


Jesús aicuayáte reseê, ichóiíio Pedro 


69 Pedro que chi mbeite ngoi itaicuee ra. Nyucuaaque mo ngue tu ñee ee 
mbia rimba mo nda. —Jesüs resenda que nde abe ra. Galilea jenda, i que 
nyucuaaque ñee ee ra. 70Pedro que ñee ee ra. —Tei. Ndecheé aicuayáte, 
ichóifio ngue Pedro mbia résaa ñee ee ra. 7! Pedro que oso quia eiquesa cuti 
cote ra. Nyucuaaque nongue que fiee mbia je erii nda. —Co abe que Jesús 
resenda ra. Nazaret jenda, i que ñee mbia je ra. 72—Tei. Jesús aicuayáte, ibe 
que Pedro fiee icuá ee ra. 73Ae chi huee nae, tiqui mo ngue ñee Pedro je cote 
ra. —Jesús resenda chó nde abe resé. Ndecheé aba chiicuate resé, i que ñee 
ee ra. 74Pedro que jurar i tuchi ñee ee ra. —Aicuayá tuchite se resé, i que 
fiee ñooño nda. Aque mose tuchi que nguira ñee cote ra. 75Pedro que ndua 
Jesús cheé ndese cote ra. Sá Jesús ñee ee nyii no. —Nguira cheé nonde ra 
erecheé ñooño tres veces seri, sá Jesús i ee nyii no. Üqui ndese que Pedro 
ndua cote ra. Nyebe esi nguiá usé nyeseo tuchi. 


Mbia Jesús curuchoi Pilato je 


27 1Nyaashí namo mose que sacerdote rerecua ndua hue ri ja ra. Amei 
mbia rerecua ja abe no. Hue ri ja ndua Jesús iquia sacuá. 2Jesús que 
echucua suruchoi Pilato je ra. Pilato rei mbia rerecua, hue jenda ja rerecua. 
Judas uchosoi mumbi nyiiquia 


3Mbia ra Jesús iquia, i mose Judas je, eya eà tuchi que (qui mose ra. 
—Jesüs amee jirichi nguiá mbia je, i que ra. Nyebe mbae isiquia mondobe 

nguiá sacerdote rerecua je. Amei ererecua je abe no. ^—Mbae icuã tuchi 
asaáchi. Jesús seteá tuchi ameechi jéje. Eiquia sacuá, i que Judas ñee 
nda. —Nde quia rei. Ure eá ñene, i ja que ererecua ñee ee ra. 5Judas que 
mbae isiquia mbaba asi mombo mondo íbii ra. Dios chuchúaa. Oso que 
uchosoi mumbi nyiiquia cote ra. Sacerdote rerecua que mbae isiquia 
siró ibi si cote ra. —Mbia ribishoronda chó à mbae isiquia re. Nyebe 
nandemondo eá ofrendará, i que ñee ñee nyue ra. 7 Aquere que sacerdotes 
ibi mo isi aque mbae isiquia je ra. Ibi mo ngue eisi mbiamo tiquia tiquia 
sacuá nda. Nionga, i que hue ibi je ra. 8Nyebe eriqui nguiá “mbia ruqui 
rua" i bei hue je. Namo nyee. ?Aque mose que Jeremías fiimbesa ique 
cote ra. À ndei Jeremías fiimbesa à: 

Üqui mbae isiquia treinta que eisi cote ra. 

Üqui ndei mbia ribishoronda üqui. 

10 Üqui mbae isiquia que emondo hue fiionga ribishoró cote ra. 

Dios fiee nguia erii seje nyii nae, üqui ndui si, 

i que Jeremías embesa cose ra. 


Pilato ñee Jesús je 


11Mbia que Jesús curuchoi Pilato je cote ra. Pilato que fiee ee ra. 
—éJudíos rerecua chó nde re? i que ee ra. —Ae. Judíos rerecua chó se re, 
i que Jesús ee ra. 12Sacerdote rerecua que ñee icuá ja Jesús je ra. Amei 
ererecua abe no. Jesús que ñee áte echeé mose ra. 13 —¿Erechanuáte 
equia ñee mose nderit nde? i que Pilato ñee Jesús je ra. 14Jesús que ñee 
áte echeé mose ra. Nyebe Pilato nyuruira tuchi nguiã echeé eà mose. 


Jesús jéiquia mbucha ira rese, i ererecua 


15Pilato que mbia taró ji mo mbusé mbei quia pascua mose ra. Co mii 
ngue embusé mbusé mbei quia pascua mose ra. Ae je mbia riqui ñee, 
"aque embusé mondo" i nae, aque chó ngue embusé mbei quia ee ra. 

16 Barrabás, i que etaró ji mo je ra. Mbia chiicua tuchi que ae ra. 17Mbia 
fiumunua ja mose que Pilato ñee ee ra. —¿Aba ra ambusé mondo jêje 

re? ¿Barrabás ra re? ¿Jesús ra re? i que Pilato ñee ee ra. 18—Sacerdote 
rerecua riqui paama i chooñote Jesús je à, i quiatu que Pilato ndua ndua 
uchiangui re ra. 19Pilato que chi ngoi ndua ndua ngüenda tose ra. Eninisi 
que ucheé mondo fiee ee ra. —Ehui chó Jesús si jé. Mbae icuá ngue esaá 
eáte resé. Atea que seque re isa ra j&. Seque re icuá tuchi que aa ra Jë, i 
que Pilato ninisi fee ngu je ra. 20Sacerdote rerecua que ñee mbia ja je ra. 
Amei ndese. —Sá Pilato Barrabás mbusé mondo. Sã Jesús quiatu iquia, 

i que ererecua fiee ja mbia je ra. Nyebe mbia “eno” i chee ee. 21 Pilato 
que ñee si mbia je ra. —¿Aba ra ambusé mondo jéje re? ¿Jesús ra re? 
éBarrabás ra re? i que Pilato ra. —Barrabás embusé mondo i que mbia ee 
ra. 22—¿Mañi ae quia ra Jesucristo je re no? i que Pilato ra. —Embucha 

ira rese, i ja que mbia ñee ee ra. 23—¿Mbae icuá esaá nde? i que Pilato ee 
ra. —Embucha ira rese j&, ibe que mbia tasé tasé ee ra. 

24 —Mbia riqui “Jesús eiquia" i i tuchichi, i que Pilato ndua ndua ra. 
—I mo embu seje, i que mbia je cote ra. Nyoi que mbia résaa cote ra. —A 
aico nyoi a. Se ra Jesús aiquiayá. Eseteáte quiatu ngue re. Jé nguiatu 
jéingo erese, i rei que Pilato ñee mbia je ra. 25Mbia que fiee ja Pilato 
je ra. —iEiquia jé! Eicuáte que eriqui ra j&. Dios ra paama i eá eiquia 
mose. Dios paama i mose, sá ure je quiatu paama i. Ureriiri je abe no, i 
jate que mbia Pilato je ra. 26Pilato que Barrabás mbusé mondo cote ra. 
Jesús cuasa quiatu que chiño nda. Pilato que Jesús iruà nua cote ra. — 
Jembucha iquia ira rese, i que fiee soldados je cote ra. 

27 Soldados que Jesús cuasa curuchoi ererecua chuchúaa ra. Huee que 
soldados ataque abe ngaê ja Jesús mama nda. 28 Jesús irao que embui 
esi ra. Tiru irei nguiatu ngue emingue nguiá ee cote. 22Nyu ritiméi uma 
ji que emii eáqui ndese corona nda. Ira ñeté mo abe que emondo éoo 
ra. Ngoi ja que u ngüíà ndese Jesús nonde ra. Nee icuá icuá ngue u erii 
nda. —Judíos rerecua tuchi chó nde re, ichôifio ngue soldados Jesús je 
ra. 30Ninimbu nimbu abe que erese ra. Ira abe que euru uru eáqui ndese 
no nda. 31 Jesús rimba que esaá saá ee no nda. Iquia iquia que ee no nda. 
Aquere que tiru irei mbui esi cote ra. Eiraote que emingue ee cote ra. 
Curuchoi que embucha nonde ira rese cote ra. 


Mbia Jesús mbucha ira rese 


321 rei que echoi quia ra. Mbia mo ngue esobeishí nda. Simón, i equia 

ee. Cirene jenda que ae ra. —Cruz echa rà Jesás mbucha sacuá pe, i 
que soldados ee ra. Nguerao que ee cote ra. 33 Ngasé ngue pee cote ra. 
Gólgota, i que hue je ra. Eresa cuare, i chó nguiá hue je. 34Huee que vino 
fiimocondo tuchi mo mondo Jesüs je ra. Ubi rei que erese ra. Aquere que 
embei eá cote ra. 35Soldados que Jesás mbucha ira rese ra. Aquere que 
sita ñeté mbaba mbaba o je cote ra. —Aba ra Jesús irao querao ñi ja, i 
que nyue ra. Aque mose que embesa ji cheé ique cote ra. 

Seirao que embuchao chao nyue ra. 

Sita ñeté mbaba mbabare o je, 
i que embesa ji ra. 36 Aquere que soldados chi ngoi Jesús raaró cote ra. 37 Mbia 
que letrero mii Jesás áqui nguiti ibate ra. JESUS REI JUDIOS RERECUA, i que 
embesa mii nda. Üqui nii ño eriqui nguiá eiquia hue. 38Mbia nyeremo abe 
que embucha ira rese Jesús chabe ra. Jesús rereco chobei que emii ira rese ra. 
Mbae mbuquiachãsa tuchi que (qui nda. 39 Mbia que iquia iquia chó nguia 
echeé naa naa ecuá nda. Nee icuá icuá ee. 409 —"Dios chuchua ra ambucoi. 
Tres días mose ra ambuchuruambe" ere que equia. Ndequirácuá tuchi mose, 
equichi u hue si. Nde Dios rucucha mose, equichi u cruz si, i tuchi que mbia 
quia iquia iquia ee ecuá mose ra. 41Sacerdote rerecua abe que iquia iquia chó 

nguia ee ra. Embesasa abe no. Amei ererecua abe no. Üqui ngue fiee icuá icuá 
ja quia erii nda. 42—Mbia que embuquera quera rei nyii ra. Ae si quia quera 
aroneate nguiá aque. Judío rerecua mose ae, sã ae ae nguichi ira si. Índa 
ureicu a cote, i ja que ererecua ñee icuá icuá e erii nda. 43— "Dios aicuate”, i 
que equia, sã Dios ae embuquichi eya mose erese. “Dios rucucha rei se" i que 
equia, i ja que ererecua ñee icuá icuá erii nda. 44Ae mbuchai chi ira rese mbae 
mbuquiachása nae, tiqui abe que ñee icuá icuã nyee ee ra. 


Jesüs mano cote 


45 Tenda nandeite re mose que itondaru ru ra. Itondaru bei que mbia ja 
je tres horas ra. 46 Tenda cheseco mose que Jesús ñeemombo cote ra. — 
Elí, Elí, ¿lam a sabactani? i que ñeemombo ra. —Dios sererecua, émbaerá 
ereico hui sesi re? i chó ngue fiee nguiá. 47 —Elías je eriqui “quiatuchu” i 
reae, i rei que echeé andusa mo nda. 48 Aque mose tuchi que emo esponja 
monde vinagre ye ra. Ira ai rese que embia ji mondo rei Jesús chúruu 
cote ra. 49—Esecha rei. ¡Sá Elías ruáte quia erea! i que eataque fiee ee ra. 
50Jesüs que tasé mano mbei cote ra. 

51 Aque mosechi tuchi que cortina nyisia Dios chuchua jenda ra. Ibate 
si que eru nyisia íbii ra. Ibi que nyere nyere cote ra. Sita abe que nyisia sia 
nyibite bite ri nda. 52Mbia tása mo abe que nyeequia equia ra. Dios quiato 
raaque mo ngue quera quera ra. 53 Jesús quera si mose que (qui ndaaque usé 
nyoi cote ra. Nyoi que Jerusalén cote ra. Mbia tubiriã ngue mae u erese ra. 
54Soldados rerecua que chi mae Jesüs rese ra. Soldados abe no. Üqui ngue 
siquichete Jesás mano mose ra. Ibi chere mose. Mae mose mbae ja rese. — 
Dios riiri ño eriqui re, i jate que soldados ñee erit cote ra. 

55-56Cuña ngue chi jate mae Jesús rese isho ra. María Magdalena abe 
que chi huee ra. María abe no. María rei Jacobo si. José abe si. Zebedeo 
riiri si abe que chi erese huee ra. Üqui ngue siqui bei quia Jesús rui ra. 
Echiurá ngue emii mii mbei quia ee ra. Galiléaa eico mose bei. 


Mbia Jesús raaque chati cote 


57 José, i que mbaecha mo je ra. Arimatea jenda rei ae. Jesás quiato que 
ae ra. Tenda irei mose que esi ñee Pilato je ra. 58— Jesús raaque emee 
na seje, i que oso ñee Pilato je ra. Pilato que “eno” i ee ra. 59 José que 
eraaque curuchoi cote ra. Numa ngue tirushi mo je ra. 60 Jesús raaque 
que eiti suruchoi sita ribicoi ji imi ye ra. José chisaá ye. Nyati rei que sita 
cuasu mo je cote ra. Nyoi que erecha cote ra. 61 María Magdalena ngue 
chi ngoi mae Jesüs atisa rese ra. María rese. 


Soldados Jesús raaque atiquia saaró u 


62]samami ngue sacerdote rerecua choi ñee Pilato je ra. Fariseos abe 
no. Sábado isamami ngue ra. 63 Uqui ngue nyoi ñee Pilato je Jesús rii nda. 

—Urendua nduachi nguiá ñeeñooño je rese. “Tres días mose ra aquera 
si", i que equia mano nonde ra. 64Soldados emondo rá eatiquia raarô. 

Sá echi bei tres días eraaró huee. f nda echimbaaquiatu eraaque siroá 
suruchoi. “Quera si que ra" iichi nda ñee ñooño mbia je jë! Üqui mose ra 
mbia mbiiri irt tuchi cote, i que ñee Pilato je ra. 65Pilato que fiee ee ra. 
— Soldados jendao rà. Eraaque raaró tuchi sacuá, i que ee ra. 66Soldados 
que ecuruchoi Jesús atíquiaa cote ra. Eiquesa aronda que ematá tuchi 
cote ra. —Jésaaró tuchi jé, i rei que soldados je cote ra. 


Jesüs raaque quera si 


2 8 1Jesüs raaque ati ji que chibe sábado mose ra. I nyaashi oso 

quia domingo mose, aque mose que cufia mo nyoi mae eatisa 
rese ra. María Magdaalena, i que emo je ra. María, i que enongue je ra. 
2Aque mose tuchi que ibi nyere nyere ee ra. Angel ibatenda mo nguia tu 
quia eatisa mbuquiata reaé. Sita eatiquia que ecuruba ra. Ngoi que etose 
ra. 3Enininya tuchi que chi ngoi ra. Ama pirirá pirirá i rá tuchi que ra. 
Eiraoshi tuchi que chi nda. +Soldados que titi titi i tuchi chó mae úqui 
ndese ra. Emundi tuchi que ra. 5Angel que fiee cuña je ra. —Jésiquiche 
quichechi nguiá. Jéingo raque Jesús raaque requia à. 6Emoate aa resé. 
Eraaque que quera si no. Ucheé ndui si que quera resé. Jenyu rei mae 
eatisa rese ae. 7Jêso asi rá echimbaaquiatu mbiirandu equera si rese. 
“Jenonde ra esi Galilea. Jemae nda erese huee", jenye embiirandu. 
siquichete echeé andu ra. Eyate abe que ra. Uchã ndei que echoi quia 
Jesús chimbaaquiatu mbiirandu ra. 9 Neenda cáa chó ngue Jesús nyecua 
saludar i ee ra. Cufia ngue nyoi oo erese ra. Jesús i que equiaama ama 
nda. 10Jesús que fiee ee ra. —Jésiquichechi nguiã sesi. Jéso fiee seresenda 
je. “Jéso rà Galilea. Hue ra jemae Jesús rese", jenye oso ee, i que Jesús 
fiee cuña je ra. 


Soldados ñee ñooño Jesús raaque rii 


11 Soldados eraaque raarósa que nyoi sacerdotes rerecua mbiirandu Jesús 
quera rese ra. Ae rese mae nae, üqui ngue esenei ja ee ra. 12Sacerdotes 
rerecua que nyoi ja ñee amei ererecua je cote ra. —¿Mañi nande ra equia 
mbia jiranuá sacuá Jesús quera rese re? i que ererecua ndua ndua hue rí 
ja ra. Nyebe mbae isiquia mee nguiá soldados je, ñee ñooño sacuã mbia 
je. 13—Jeñee ñooño mbia je jé. “Ureque mose Jesús resenda eraaque 
suruchoi rei siró”, jenye chooño mbia je jé. 14Pilato jirandu mose jendese, 
urecheé nda ee. Paama iá nda jéje chá, i que ererecua fiee ja soldados je ra. 
15Soldados que mbae isiquia isi cote ra. Nee fioofio tuchi que mbia je cote 
ra. Nyebe judíos riqui nguiã fee mbei à cote. —Jesüs chimbaaquiatu que 
eraaque siró cose ra, nyebe eriqui nguiá i bei ã cote. 

Jesás uchimbaaquiatu mondo mbia mbiirandu 


16 Jesús chimbaaquiatu once que nyoi ja Galilea ra. Ibi ibate mo ngue 
echoi Jesús cheé nguire ra. 17 Jesús que nyecu a ee huee ra. Jesús rese 
mae mose que ngoi ngúíá ndese ñee ee ra. —Jesús eá fio co reae, i rei 
que emo emo fiee uchiangui re ra. 18 Aquere que Jesús si eriichã fiee ee 
cote ra. —Sequirácuá tuchi chó se re. Se rei ibi jenda rerecua ja. Ibatenda 
abe rerecua ja. 19Jéso mbia mbaaquiatu quiatu ja serit. Mbia mangue 
chooñoa jenda ja. Bautizar jenye ee Paba ri. Serif abe. Espíritu Turá nii 
abe no. 29 Jembaaquiatu quiatu tuchi secheé nii. Ae asenei senei nguia 
jéje nae, üqui jésenei senei ja ee. Secheé mumbayá sacuá. Aico bei ra se 
quia jendese. Mbae ua ja chee, i que Jesús ñee ee ra. Amén. 

Juan el Bautista Dios cheé senei senei 


1 1À tasenei na jéje. Dios cheé turá Jesucristo rii. Jesucristo rei Dios 
riiri. 2Sã Isaías Dios cheé mbesa cose no: 
Secheé nderaosa amondo quia nderéta aque. 
Ae ra ñeenda mbuquiche nembaerá, i que Dios ra. 
3 Emo ndiqui ñeemombo mombo turúquiaa hue. 
“Sá emo ndiqui ñeenda mbuquiche no, ei jenye si chó nguia jé abe 
ico quiatu nandererecua raaró aró", i equia turúquiaa hue, 

i que Isaías embesa ra. ^Juan el Bautista que tu (qui fee nguire cote ra. Dios 
cheé ngue esenei senei nguia turüquiaa cote ra. —Jendua si Dios rese. Jéhui 
chó jéicuá si. Dios jéicuá mbutiã sacuá. Üqui mose nda bautizar ae jéje chã, 
i beite que Juan nguia fiee nda. 5Jerusalén jenda que ngaé ngaé tuchi quia 
echeé andu ra. Judea jenda abe no. Mbia huiicuá nenei nenei mose Dios 
je, üqui mose que Juan ndiqui bautizar i ee ra. Ama Jordán ye. 6Quiicuá 
mbuaera chó ngue Juan irao ra. Camello. Mbae ire chó ngue enumbicuasa no 
nda. Tucu mbuae chó ngue eu eu quia ra. Irao quiaa riinda abe. 7-8Dios cheé 
ngue esenei senei nguia ra: —I achó je chó aico nguiá bautizar i mbia je co. 
Co chi emo ndu quia serui co. Dios riiri tuchi chó ae re. Ae quia equirácuá 
tuchi sesi re. Ae quia eturá tuchi sesi no nde. Ae quia tura bautizar i mbia je 
Espíritu Turá je. Mbia chiá mbitiró sacuá, i beite que Juan nguia ra. 


Juan bautizar i Jesús je 


9 Aque mose que Jesús ru sucha tubiriã Nazaret si ra. Galilea jenda rei 
Nazaret. Juan ngue bautizar i Jesús je ra. Ama Jordán ye. 10Jesús que 
usé oso ama si cote ra. Ibei que nyeequia ee cote ra. Espíritu Turá ngue 
nguichi u erese cote ra. Nyurushi rá ngue eru nguichi erese ra. bei 
jenda que fiee ee ra. —Seriiri fio nde re. Sechesecua chó nde re. Seyate 
nderese, i que Dios fiee ee ra. 

Jesús tambii cuá, i raque Satanás 


12Espíritu Turã ngue Jesús querao turúquiaa cote ra. 13Huee que Jesús riqui 
arete ra. Cuarenta días. Nyacua risha ite re. Mbia riichare ja ite re. Satanás que 
tu rei tá i ee cote ra. Angeles que ngaé ngaé nguia ereaquiatu ra. 


Jesús mbia mbaaquiatu quiatu ramo 


14Mbia rerecua que Juan tarô cárcel cote ra. Aquere que Jesús si 
Galiléaa ra. Dios cheé turã ngue esenei senei nguia huee ra. 15—Achite 
Dios fii tu mbia rerecuarã a. Jendua sí Dios rese. Jéhui chó jéicuá si. Dios 
cheé turá jéicua. É nda Dios jemingo bei, i que Jesús quia ñee mbia je ra. 


Jéingo serui, i Jesús uchimbaaquiaturá je 


16 Jesás que ngata oso quia ama nimia ndui ra. Galilea, i que aque ama ndisha 
je ra. Huee que mae Simón ndese ra. Enongue abe rese mae. Andrés, i equia ee. 
I que u sira mbua mbuasa mondo mondo ii ra. Sira resenda bei rei tiqui. 17 Jesús 
que ñee ee ra. —Serui bei chó jéingo j&. Taembaaquiatu quiatu. Mbia teendu 
endu bei quia seje cote, i que ee ra. 18Nyoi ja que erui ra. Sira mbuasa si que 
echoi hui ra. 19Pe jiri que mae Jacobo rese ra. Enongue rese abe. Juan, i equia 
ee. Zebedeo riiri ja rei üqui. Huee que echi ja canoa ye sira mbuasa mbitiró tiró 
nda. 20—Jéingo serui, i que Jesús ñee ee ra. Echeé nduibe tuchi que echoi erui 
ra. Ngu que esecha choi ra. Eru que siquichó canoa ye ngúimba rese ra. 


Jesús aba checuayá icuá jea mbia mo si 


21Nyoi que sucha tubiriã Capernaum nda. Sábado mose que Jesús si judíos 
chumunua nuásaa ra. Mbia mbaaquiatu quiatu sacuá. 22Mbia rerecua rá 
ño ngue eriqui mbia mbaaquiatu quiatu ra. Embesasa rá eá. Nyebe mbia 
riqui nguiá nyuruira tuchi echeé andu. 23 Huee que amei mo ndiqui mbia 
chumunuásaa ra. Aba checuayá icuá nyireco rei ae. Nee asite que Jesüs je ra. 
24 —6Mbaerá erechu urerea co re, Jesús? Quiatúae urerecha ae. ¿Ureriichará ño 
erechu quia co re? Dios rucucha chó nde re. Areicuate se, i rei que aba checuayã 
fiee asite ee ra. 25Jesüs que fiee asi ee cote ra. —iEquiriri chó jé! Esé oso amei 
fiiangui si, i que ee ra. 26 Jesús cheé mose que aba checuayá amei mburirite cote 
ra. Tasé ngue oso usé amei si cote ra. 27Mbia que nyuruira tuchi mae Jesús rese 
ra. Nee ñee ja que nyue cote ra. —Jesús riquichi mbia mbaaquiatu quiatu ucheé 
namonda je co. Equirácuá ae ñee nguiá. Mbia rerecua rá ño eriqui nguiá ñee 
aba checuayá icuá je co. Sá aba checuayá echeé mumbayáte j&, i que mbia ra. 
28 Mbia que jirandu jei Jesús rese Galilea jenda ja cote ra. 


Jesús Simón ninisi si mbucheró 


29 Jesús que usé nyoi mbia chumunuasa si cote ra. Nyoi que Simón 
nyuchua ra. Andrés abe que siqui rei huee tuchua ra. Jesús que ique 

nyoi huee ra. Jacobo rese. Juan ndese abe no. 301 que Pedro chari rasi 
u nyaara ee ra. Eracu tuchi que ra. 31 Jesús que eo isi embuchuruá nda. 
Aque mosebe que eracu ti i esi cote ra. Mbae que echao chao quia mbia 
chiurá cote ra. 


Jesás mbia rasi chumumbara mbucheró 


32]tondaru ramo mose que mbia erasi rurucuaé cuaé tuchi Jesús je ra. 
Ae aba checuayá quereco quia nae, üqui abe que ecurucuaé cuaé tuchi 
quia ee ra. 33Sucha tubiriã jenda ja que chi fumunua eiquésaa ra. 34Mbia 
rasi chumumbara que embucheró cheró ja ra. Aba checuayá icuã tubiriá 
ngue ejea jea quia mbia si ra. Aba checuayá ngue Jesüs icuate rei ra. 
Nyebe Jesüs riqui nguià echeé ndiquisá quisáte. 


Jesüs mbia Galilea jenda mbuchesea sea 


35] nyaashi oso quia, aque mose que Jesús juá oso mbia tiásaa ra. Nee 
sacuá Dios je itondaru bei mose. 36Simón ngue oso erui emufia nda. 
Nguesenda rese. 37Ngasé ngue ee ra. —Pe mbia chi nderequia jate pe, 

i que ee ra. 38Jesüs que ñee ee ra. —Nyao sucha tubiriá mbuchesea sea 
achi jenda. Dios cheé nda asenei senei ee chã. Nyebe achu nguiã, i que ee 
ra. 39 Galilea jenda que embuchesea sea ja cote ra. Dios cheé nenei nenei 
judíos chumunua nuásaa. Aba checuayá abe jea jea mbia si. 


Jesús mbia leproso mbucheró 


40 Emo ndasi que ngasê Jesús je ra. Leproso, i que üqui erasi je ra. 
Tu que ngoi ngúíá ndese ñee Jesús je ra. —Nde sembucheróse mose, 
sembucheró se, i tuchi que ñee ee ra. 4^! Jesús ia eà tuchi que erese 
ra. Nomee ngue oco erese cote ra. —Eno. Tarembucheró, i que ee ra. 
42 Echeé nduibe tuchi que nyeró cote ra. 43-44 Jesús que ñee ee ra. —Sá 
Jë. Erecheéchí nda emo je jé. Eso nderasiá ndeacuquia sacerdote je 
cote. Moisés cheé ndui si chó mbae mo emondo Dios je. Ei nda mbia 
jirandu nderasiá ndese cote, i rei que Jesús ñee emondo ra. 45Mbia que 
embiirandu ja tuchi chó oso ra. Nyebe Jesús nyecua aroneate nguiá sucha 
tubiriá mo. Siquiibi ibi chó ngue eriqui cote ra. Icuenda ja que ngaé ngaé 
nguia erea ra. 


Jesüs emi sayá mo mbucheró 


1Emo mose jiri que Jesús nyebi Capernaum nda. Echuchua ereco 
mose que mbia jirandu erese ra. 2Mbia tubiriá ngue ñumunua ee ra. 
Mbia chayá tuchi que ra. Ei quesa abe itãyã tuchi que ra. Dios cheé ngue 
esenei senei tuchi quia ee ra. 3Mbia cuatro que erasi mo curucuaé ee 
ra. Emi saya. ^Mbia tubiriá ngue tuchua mbiitáyáte eriquisá nda. Nyebe 
erasi ruruchoi nguiá sui tei quite aró. Tei que endoro cote ra. Erasi que 

embuquichi imbu quisa ye Jesús je cote ra. 5 —Erurucuaésa riqui seicuate 
üqut, i que Jesús ñee uchiangui re ra. Nyebe ñee nguiá emi sayá je. — 
Echo, ndechisaá mbae icuá ambutiá nguia ndesi a, i que ee ra. 6Embesasa 
mo abe que chi echeé andu ra. Mae icuá icuáte que equia Jesús res e ra. 
7—¿Mbaerá Jesús riqui ñee üqui nde? Nee icuá icuá fiochi equia Dios 

rii co. Dios ibatenda ae mbi a chiao icuá mbutiá tiá nguia esi rese, i rei 
que fiee icuá icuá Jesús rii nda. 8Jesás que üqui ndua ndua icuate quia 
ra. Nyebe ñee nguiá ee cote. —¿Mbaerá jéingo ndua ndua icuá nde? 
9¿Ma mbaranguiatuá eà jiri jéje re? ¿Mbia icuã mbutiã esi ere? Mbia rasi 
mbucheró ere no ae. ¿Ma mbaranquiatuã eà jiri jéje re? 19 Dios rucucha 
rei se. Mbia chiao icuã mbutiá aquiatu chó se re. Sequirácuá tateacuquia 
jéje, i que Jesús ñee ee ra. Nee ngue erasi je cote ra. 11 —Ehuá na. 
Ndechuchua eso cote. Ndequisa abe erao, i que Jesús emi sayá je ra. 
12Emi sayá ngue juá asi Jesús cheé nduibe cote ra. Ngua que esiró asite 
serao cote ra. Mbia resa rae ja. —À ndese que ureico mae eá tuchi emo 
mose ra, i tuchi que mbia u mae nyuruira erese ra. Mbia que fiee turá jate 
Dios quirácuá nii cote ra. 


Serui bei eico, i Jesús Leví je 


13 Jesús que oso si ama ndisha rimíaa nda. Mbia que ngaé ngaé jate 
erea ra. Jesús que embaaquiatu quiatu ra. 14I que Jesús oso quia ra. 

Mae ngue Leví rese ra. Alfeo riiri ngue Leví ra. Ngoi que hui plata isi isi 
impuestorá nda. —Serui bei eico, i que Jesús fiee ee ra. Ae Leví juá oso 
nguiá erui. 

15 Jesús que nyoi quiaru erese ra. Impuestos isi isiquia ata que chi 
quiaru erese huee ra. Echimbaaquiatu abe rese. Mbia icuá mo abe que 
chi quiaru erese no nda. Üqui tubiriáte que siqui erui ra. 16Fariseos que 
fiee icuáte Jesús chimbaaquiatu je ra. Embesasa abe que fiee icuáte ee ra. 
—¿Mbaeraá Jesús riqui quiaru mbia icuáte rese re? i que ñee nda. 17 Nyebe 
Jesús ñee nguiá ee. —Sá mbia rasiá ndiqui aba mbucherósa requia eáte 
no. Sã erasi chó ndiqui erequia no. “Jenyu seje” ae eá ngue u nguiá mbia 
turá je. Mbia icuá je chó ngue achu nguiã “jenyu seje” i, i que Jesús ra. 


Jesás chimbaaquiatu hui áte uchiu si 


18 Juan ñimbaaquiatu que hui uchiu si aque mose ra. Fariseos 
chimbaaquiatu abe no. Nyebe mbia ngaé nguiá ñee Jesús je. —¿Mbaerá 
ndechimbaaquiatu abe riqui hui áte uchiu si re? i que ñee Jesús je 
ra. 19Jesús que ñee ee ra. —Sã emo ndiqui ngúinisirá isi ramo no. Sã 
eresenda iate riqui quiaru erese no. Sá eriqui hui aroneate uchiu si aque 
mose no. 2084 eru riqui mano emo mose no. Aque mose ramo nguiatu ra 
equiato hui uchiu si cote. 21Sã emo ndiqui tiru yasu mii aroneate tiru ima 
sorei rese no. Eyasu ra nyaacua quiata eima si. Soro icoi tuchi chó nda 

cote. 2254 emo mbaeri rasi ramo nderecoquiatu eá eriru ima ye no. Mbae 
ire ima ye ererecoquiatu aronea ño tiene. Eri rasi ra ñimatá ño mbae ire 
ndoro. Eri ra uché ja. Mbae ire abe mbiicuáte ra cote. Mbaeri yasu quia 
nda equerecoquiatu nguiá mbae ire yasu ye. Soroá sacuá, i que Jesús ñee 
ee ra. 


Jesús chimbaaquiatu mbae a ishao shao sábado mose 


23Sábado mose que Jesüs si quia mbiaco ite ite ri emo mose ra. 
Echimbaaquiatu que quiata a nyiqui nyiqui choi quia erui ra. 24Fariseos 
mo ngue ñee ee ra. —¿Mbaerá ndechimbaaquiatu riqui mbae ishao 
shao sábado mose re? Co mose chó mbia riqui uquenea ucua resé, i que 
fariseos ñee Jesús je ra. 25 Jesús que ñee ee ra. —¿Embesa ji rese jemae 
eá David ri nyii re? David riácuáte que aque mose ra. Eresenda abe 
riácuáte que eriqui aque mose no nda. 26David que ique Dios chuchua 
aque mose ra. Abiatar que sacerdote rere cua aque mose ra. Mbichae 
Dios chuchua jenda que David u ra. Mee mee ngue nguesenda abe je ra. 
Eriácuáte quiatu ngue re. Sacerdote mbaerá ja chó ndaque mbichae, i que 
Jesús fariseos je ra. 27 —Sábado que Dios chao mbia mbaerá nda. Sábado 
mbaerá eá ño Dios mbia ao nguiá. 28Sábado rerecua bei chó se re, i que 
Jesús ñee fariseos je ra. 


Jesás emo o tomei mo mbucheró 


1Jesüs que oso mbia chumunuásaa cote ra. Huee que eo tomei 

mo ndiqui ee ra. 2Mbia que mae nguiatute quia Jesús rese ra. — 
Ma Jesús eo tomei mbucheró. Sábado mose raque co. Sá embucherô. 
Nandecheé icuá icuá nda ee chã, i que eu mae nguiatute Jesús rese ra. 
3Jesús que ñee eo tomei je cote ra. —Ehuá na u aa mbia ite re, i que 
ee ra. 4Jesús que fiee mbia je ra. —éMbae eturáte jéje co tenda sábado 
mose re? ¿Coche nandeico mbae turá naa naa sábado mose re? ¿Coche 
nandeico mbae icuá naa naa co mose re no? éCoche mbia mbucheró co 
mose re no? ¿Coche mbia iquia co mose re no? i que Jesús ñee mbia ja je 
ra. Mbia que ñee áte echeé mose ra. 5Jesús que paama i mae mbia rese 
ra. Eya eáte que eriqui mbia chiá átá ndese ra. Nee ngue eo tomei je cote 
ra. —Ndeo emee secuti, i que ee ra. O que emee Jesús cheé mose ra. Aque 
mosechi que eo nyeró cote ra. £Nyebe fariseos paama i nguiã Jesús je. 
Mbia mbucheró mose sábado mose. Ndua ndua ja que Jesús i quia nonde 
ra. —Jesüs nandeiquia rei, i tuchi que equia Herodes resenda ja je ra. 


Mbia tubiriá nyoi Jesüs rui 


7 Jesús que oso ama ndisha quiti ra. Uchimbaaquiatu rese. Mbia 
tubiriá Galilea jenda que nyoi quia erui ra. 8Mbia que jirandu ja tuchi 
Jesús chisaã turá ndese ra. Nyebe eriqui nguiã ngaé ngaé erea. Judea 

jenda. Jerusalén jenda. Idumea jenda. Ama Jordán ndobeinda abe. Tiro 
rurubinda abe no. Sidón ndurubinda abe no. Üqui ja que ngaé ngaé nguia 
erea ra. 9Nyebe Jesús ñee nguiá uchimbaaquiatu je. —Canoa mo jendu 
rá ino mbuquiche co ri, i que ee ra. Mbia quiatu ngue emumbite nguiã. 

10 Mbia que embucheró cheró tuchi quia nyii ra. Nyebe erasi ataque riqui 
nguiá “taoco erese" i raque. Nyebe eriqui nguiá ñimaña maña tuchi. 
“Nandeoco Jesús rese" i. 11 Aba checuayá icuã mae mose Jesús rese que 
ngoi ngoi quia ngúíá ndese fiee ee ra. —Dios riiri ndei nde, i que equia 
fieemombo mombo ee ra. 12Jesús que fiee asite ee ra. —“Co rei Dios riiri 
co" jenyechi nda jé, i que ee ra. 


Jesús mbia doce irabo uchimbaaquiaturá 


13 Jesús que nyui oso sita ibate mo ndese ra. “Jenyu” i que uchiirabobi 
je ra. Nyoi que erea ra. 14Üqui doce que eirabo nguesendacuá nda. 
Embuchao chao sacuá mondo Dios cheé nenei nenei. 15 Uquirácuá 
ngue emondo ee ra. Aba checuayá jea jea sacuá mbia si. Mbia rasi 
chumumbara mbucheró cheró sacuá. 16À ndei mbia echiirabo à: 

Simón (Pedro, i abe que ee ra.) 

17 Jacobo (Zebedeo riiri ndei Jacobo.) 

Juan (Jacobo nongue rei Juan. Boanerges, i que úqui ja je ra. “Ama 
sieu je riiri" i chó nguiã ee.) 

18 Andrés 

Felipe 

Bartolomé 

Mateo 

Tomás 

Jacobo (Jacobo rei Alfeo riiri.) 
Tadeo 

Simón el Cananista 

19 Judas Iscariote (Aque que Jesús mondo mbia icuá je ra.) 
Üqui ja que Jesús irabo ra. 


Aba checuayá quirácuá Jesüs quereco co, i raque mbia 


Nyoi que ique tuchúaa cote ra. Uchimbaaquiatu rese. 20Mbia que 
ngaé ngaé tuchi quia erea no nda. Equiaru mose rocoi. Echimbaaquiatu 
abe quiaru mose rocoi. 21 Jesús nongue jirandu mose que echoi erea ra. 
Equiachá eriqui rei nguiá ee. Nyebe eriqui rei nguiã *nanderao" i raque. 
22Embesasa ngaê nguia Jerusalén si nae, üqui ngue fiee fiee mbia je ra. 
Mbia mbuqueta queta Jesús rii. —Satanás quirácuá je chó Jesús riqui 
nguiá aba checuayá icuá jea jea mbia si co, i rei que fiee icuá Jesús je 
ra. 23 —Jenyu rá tacheé jéje, i que Jesús ee ra. —¿Mañi nda Satanás aba 
checuayá icuá jea mbia si re? Erimba chó nyeresé. 24 Gobierno icuá icuá 

mose nyue, ua rae. 2? Tuchuamo jenda icuá icuá mose nyue, ua ra eno. 
26Satanás icuá icuá mose nyue, equirácuá nda ua no. 27Satanás quirácuá 
tuchite raque. Umbae rese ngueteáte raque. ^Sembae chi turáte a”, i 
raque. Dios quiarei equirácuá tuchi Satanás si. Dios Satanás mbae siró ja 
arót e quia esi co. Dios Satanás quirácuá mbutiã ja aróte quia co. 

28 Tacheé nyecua jéje. Emo siqui icuá mose, Dios eicuá mbutiá aróte 
esi. Emo fiee icuá mose, Dios echeé icuá mbutiá aróte no. 29 Emo ñee icuá 
mose Espíritu Turá nii, üqui icuá nguiatu ra Dios mbutiá eá mbei esi, i 
que Jesús ee ra. 30 —Jesús chiangui re aba checuayá icuá ndiqui co, i 
quiatu ngue mbia nguiá. Nyebe Jesús ñee nguiá üqui. 


Jesüs nongue ngaé erea usi rese 


31Jesüs nongue que ngaé ndei erea ra. Usi rese. Chichó ja chó ngue 
itaicuee ra. —“Quiatuchu” ere Jesús je, i que emo mondo ra. 32Mbia 
que chi jate ngoi Jesús jii ra. Üqui ngue fiee ee ra. —Hue ndesi riqui 
nderequia itaicuee hue. Ndenongue rese, i que ee ra. 33—¿Aba je chó aico 
“tai” i cha? ¿Aba je chó aico “senongue” i no fia? i que Jesús mbia je ra. 
34 Jesús que mae ucheé andusa rese ra. —À je chó aico nguiá “tai” i. À je 
chó aico nguiá “senongue” i no. 35 Ae Dios cheé mumbayá nguia nae, tiqui 
je chó aico nguiá “senongue” i. Üqui je chó aico nguiá “tai” i no, i que 
Jesüs fiee ee ra. 


Emo mbae ei mombiquia mbiquia 


4 1Jesüs que mbia mbaaquiatu quiatu si ama nimia ndese ra. Mbia 

que fiumunua tuchi u erese huee ra. Nyebe Jesús si nguiá ua canoa 
mo ye. Ngoi que hui huee mbia mbaaquiatu quiatu ra. Mbia que chi jate 
ama nimia ndese ra. 2Jesás que mbia mbaaquiatu quiatu tuchi quia ra. 
Ejemplos que esaá saá tuchi ee ra. 3—Jenyisaquia rá serese. Sá emo si rei 
mbae ei mombiquia mbiquia no. ^Sà emo ndiqui uqui uqui fieenda rui no. 
Sã nguirei ndiqui ngaé eu no. 5Sá emo emo ndiqui uqui sita aró no. Sita 
aronda suri jei raque. Ibi ererate quia ñene. 6Tenda ibate mose que eriqui 
fiimama mano nda. Erao eáte quia tiene. Nyebe mano jei nguiá. 7Sã emo 
ndiqui uqui uqui nyu réndaa no. Sá nyu abe riqui suri erese no. Nyu ruri 
que echati asi cuaé eriquisá nda. Nyebe ia eá fio nguiã. 8Sá emo ndiqui 
uqui uqui ibi turá no. Üqui nguiatu que suri turá nda. fa turã ngue ra. Sá 
emo ia treinta no. Sá emo ia sesenta no. Sá emo ia cien no. %Jéisa mose, 
secheé jeñandu turá na, i que Jesús ra. 


Jesús ucheé mbiasa uchimbaaquiatu je mbae ei nii 


10Mbia ataque nyoi mose que Jesús ji jenda ñee ee ra. Echimbaaquiatu 
doce rese. —Ndecheé embiasa tuchi rã ure je mbae ei nii, i que fiee Jesús 
je ra. 11 Jesús que ñee ee ra. —Mbia rerecua tuchi quiarei Ibatenda. Ae 

Mbia ataque quia siqui sereá erese co. Mbia ataque je aico ejemplos achó 
naa naa mbei co. 12Eanduchó sacuá eicua turá nonde rocot. Sá eriqui 
uba eáte Dios icha rui no. Dios eicuá mbutiá eá sacuá esi, i que Jesús ñee 
nda. 13 Jesús que ñee ee ra. —¿Secheé jéicuayáte mbae ei nii ñee mose 
jéje re? ¿Mañi jenye quiatu ra ejemplos ataque icua re no? 14Ae mbae 

ei mombiquia mbiquia nae, Dios cheé nenei neneisa rá ño aque re. 15Ae 
uqui uqui ñeenda rui nae, mbia Dios cheé andu chooñosa rá ño tiqui nde. 
Ae Dios cheé andu chooñote quia nae, (iqui ñiangui si chó Satanás ndiqui 
nguiá Dios cheé ndiró. 16Ae uqui uqui sita aró nae, mbia mo na ño üqui 
no nde. Dios cheé andu mose, isi turá ndaque. Eyate raque erese nyii. 

17 Mbia icuá icuá mose ee Dios cheé nii, hui jei chó nguiá esi. Mbae rao 
eá naanguia chó üqui nde. 18 Ae uqui uqui nyu réndaa nae, mbia mo na 
ño üqui no nde. Dios cheé andu turá ndaque. Siqui bei eá ño nguiá erui. 
19Umbaerá achó ndese chó eriquichi nguiá ndua. “Mbaecha tuchite ra 
se", i bei chó nguiá ndua ndua. Nyebe hui chó nguiá Dios cheé si. Nyebe 
Dios cheê ndiqui nguiá ia eá mbeite ee. 20 Ae uqui uqui ibi túraá nae, 
mbia mo na ño üqui no nde. Üqui nguiatu Dios cheé ñandu turá nguiá. 
Nyebe eriqui nguiá siqui beite erese. 1 a ia bei raanguia cote. Emo emo ia 
treinta. Emo emo ia sesenta no. Emo emo ia cien no, i que Jesüs ra. 


Tata rendi mbia resae ja 


21 Jesús que fieembe ee ra. —Sã nandeico lamparina ati eã no. Sã 
nandeico emii eá mbaequi re no. Erendi checua chó nda nandemii. Mbia 
resae ja sacuá. 22Mbae checuayá nda nyecua ja emo mose. Mbia chiangui 
renda checuayá nda nyecua emo mose no. 23Jéisa mose secheé jefiandu 
turá na. 24Secheé nda jeñandu choofiochi jé. Jë secheé mumbayá mose, 
taembaaquiatu i i tuchi. 25Emo umbae rerequia mose, Dios ra embaerã 
mo mondobe ee. Emo embae eá mose, Dios ra embae siró ja esi. 


Dios rimba fiimbeta chó nguiá mbae ei na 


26 Dios rimba ñimbeta chó nguiá mbae ef na. Sá emo mbae ei tiquia 
tiquia no. 27Suri ra itó mocoinde cote. Eruri cuasu tuchi ra cote. Echa 
embusuriá ndaque. 28Dios ae chó embusuri nguiá. Eracói rane. fa chee. 
Ea fieté nane. Ea cuasute cote. Ea irei cote. 29Ea irei tuchi mose ra eishao 
shao cote. 


Mbae ei na fio Dios rimba re 


30Mbae rá fio Dios rimba chà. Ejemplo mo tasenei j&je. 31 Mbae ei na 
ño Dios rimba re. Sá mbia mo mostaza ei tiquia no. Eñeté tuchi raque 
mbae ei mo si. 32Suri oso quia cote. Ecuasu tuchi chee. Ira rã fio cote re. 
Nguirei nguichi quichi chee eráquiá ndese. Ei si chó Dios rimba re. Üqui 

mii ndaque nyii. Nimbeta tuchi cote. Mbae ei na, i que Jesús fiee mbia 
mbaaquiatu ra. 


Jesús ejemplos senei senei tuchi mbia je 


33Fi ño ngue Jesús quia mbia tubiriá mbaaquiatu quiatu ejemplos je ra. 
Mbia quenea tuchi chee que ra. 34Ejemplos achó ngue esenei senei mbia 
mbaaquiatu sacuá nda. Uchimbaaquiatu je quiatu que embiasa turá turá 
nda. 


Jesús quiririá icuá icuá mbutiba; ama ndebera abe 


35Itondaru ramo mose que fiee uchimbaaquiatu je ra. —Nyao ama 
ndisha robei, i que ee ra. 36 Ae canoa ye Jesús fii mbia mbaaquiatu 
quiatu nae, aque ye sf que echimbaaquiatu Jesús rerao ra. Mbia tubiriã 
ndecha. Canoa mo abe que nyoi quia erese ra. 37 Ama ndiite re mose 
que quiririã icuá icuá ndu ee ra. I rebera que ique ique tuchi quia canoa 
ye ra. Nyebe canoa ndiqui nguiá ñiimi seri tuchi ee. 38 Jesús que uque 
rei oso quia canoa ndiita quiti ra. Uâqui ndua aró ngue esi rei quia ra. 
Echimbaaquiatu que emumba ra. —Urembaaquiatusa, echumumba. 
Nandemanochi nda re, i que Jesús je ra. 39Jesás que nyuruá ñee asite 
quiririá je ra. —Ti ere cote, ama, i que ama ndebera je no nda. Quiririã 
ngue tiba echeé mose cote ra. Ama ndebera abe que tiba ra. 40Nee ngue 
uchimbaaquiatu je cote ra. —¿Mbaerá jésiquichete riqui re? ¿Seicuayáte 
equia à nde? i que Jesús fiee ee ra. 41 Siquiche bei que equia ra. Nyuruira 
tuchi que mae Jesús quirácuá ndese ra. —Quiririá Jesús cheé mumbayá 
ñochí. Ama abe echeé mumbayá fiochi no, i que ñee nyue ra. 


Jesüs aba checuayá icuá jea 


5 1Ngasé ngue ama ndobei cote ra. Gadara, i que hue ib je ra. 
2Canoa si Jesús nguichi mose que hue jenda mo tu erea ra. Aba 
checuayá icuá ngue siqui echiangui re ra. Mbia raaque tása si chó ngue 
eru ngasé Jesús je ra. 3Mbia raaque tãsa bei que eriqui ra. Emo ngue 
echucua aroneate quia ra. Cadenas je abe que emo ndiqui ecua aroneate 
ra. ^Nyucua mocoite rei nda cadenas je rač. Ei nda echucua rei rač. Eo 
abe. Ucuasa nda endoso ndoso bei quia ra. Emo nda embutiba aronea 
tuchi quia ra. 5 Ngata bei nda equia itondaru ra. Nyaashí mose abe. Tasé 
tasé mbei nda equia mbia raaque tása ra. Sita ibátee abe no. Sita je nda 
eriqui ñimbasi mbasite ra. 6tsho que mae Jesús rese ra. Uchã asi que eu 
ngoi ngüíá ndese enonde ra. 7-8Jesüs que ñee ee ra. —Esé u aque chiá 
si, aba checuayá, i que Jesús ñee ee ra. Aba checuayá ngue tasé tuchi 
fiee Jesús je ra. —¿Mañi ere ra equia seje re, Jesús? Dios riiri ño nde re. 
iSembasichi nda se jé! i tuchi que ee ra. 2—¿Mañi ndeje re? i que Jesús 
ee ra. —Etubiriá, i chó nguiá seje. Ure cuabéte quia ñene, i que ñee Jesús 

je ra. 10—Isho ra uremondochi, i tuchi que aba checuayá fiee Jesús je 

ra. 11 Chiasu socoi tubiriá ngue chi quiaru huee ibi ibátee ra. 12Nyebe 
aba checuayá icuá ñee ja nguiá Jesús je. —Uremondo ja rã chiasu socoi 
chiangui re, i tuchi que equia Jesús je ra. 13Eno, i que Jesús ee ra. Nyebe 
aba checuayá usé ja nguiá amei fiia si cote. Chiasu chiangui re que echoi 
ja cote ra. Dos mil rei chiasu. Chiasu que uchá ja choi nyiichere ama 
nimia mbucu r£ nda. Ama ndisha ye que echoi ja mano nda. 

14 Chiasu raarósa mundite que ra. Uchã ngue echoi mbia mbiirandu 
randu ja ra. Sucha tubiriá jenda mbiirandu. tshonda abe mbiirandu no. 
Mbia que ngaé ngaé nguia jirandu turá cote ra. 1» Ngasé ngue ecuaé Jesús 
je ra. Ae aba checuayá icuá nguereco uchiangui re nyii nae, aque abe que 
siqui huee ee ra. Huiirao resebe que eñi ngoi ra. Earacuate que ee cote 
ra. Nyebe mbia riqui nguiá siquichete. 16Ae mae erese nae, üqui ngue 
fiee fiee mbia je ra. Mbia mbiirandu chiasu socoi rese. Ae aba checuayá 
quereco quia nyii nae, aque rese abe no. 17 —Eso rá urerecha urerecua si, 
i jate que hue jenda ñee Jesús je ra. 18 Ae aba checuayá quereco quia nyii 
nae, aque que ñee Jesús je ra. Jesús ua mose canoa ye. —Nderese bei chó 
taso se jê, i rei que fiee Jesús je ra. 1?Jesüs que fiee ee ra. —Tei. Quiatu 
rei ndechuchúaa. Quiatu ñee nderesenda je. “Dios chó sembucheró nguiá. 
Eya eá tuchite que eriqui serese ra”, ere oso nderesenda mbiirandu, i 
que Jesüs ee ra. 20Amei ngue oso sucha mbuchesea sea cote ra. Mbia 
Decápolis jenda mbiirandu randu ja. —Jesús chó sembucheró nguiã, i ja 
jate que equia mbia je ra. Mbia que nyuruirate quia mae erese ra. 


Jesús Jairo riirí mbucheró; ari mo abe mbucheró 


21 Jesús que tu si iasa sobei si canoa ye ra. Mbia tubiriá ngue ngaé ngaé 
nguia erea ra. Ama nimíaa eriquibe mose. 22Judíos rerecua mo ngue tu 
erea ra. Jairo, i que ee ra. Judíos munua nuasa que ae ra. Jesás nonde que 
eru ngoi ngúíá ndese fiee ee ra. 23—Qui seriiri si quia mano qui. Nyao 
rá ndeo terechono earó. Embucheró sacuã, i tuchi que equia Jesús je ra. 
24 Jesús que oso erese cote ra. Mbia tubirià abe que nyoi quia ñimajaá 
tuchi erui ra. 25 Ari rasi mo abe que oso quia erui ra. Eruqui nda uchê 
mbei quia ee ra. Doce años nyee. 26 Ngasi nda esaá tuchi quia ra. Erasi 
rea reasa nda etea tea jate rei quia raé. Umbae nda emondo mondo ja 
chee ngasi rea reasa je ra. Nyeró jiri jiriã tuchi que ra. Erasi i i tuchi chó 
ngue ra. 27 Jirandu chee que Jesüs rese ra. Equite quiti que esi mbia joó 
nda. Oco que oso eirao rese ra. 28—Eirao achó ndese se oco mose, acheró 
nda se, i nda ra. 2º Aque mose tuchi que eruqui ti i ee cote ra. Ngasiã 
ngue eicua uchiangui re cote ra. 30 —Sequirácuá ngue mbia mo mbucheró 
nda, i que Jesás uchiangui re ra. —éAba oco seirao rese re? i que mae 
uquite quiti ra. 31 Echimbaaquiatu que ñee ee ra. —Mbia tubiriáte 
nyeresé. Nimajaáte nyeresé. ¿Mbaerá ereico “¿aba oco serese re?" i re? i 

que ee ra. 32Jesús que nyuruba ruba mae nda. —¿Aba oco serese re? i. 
33 Ari que jirandu tuchi ucheró ndese ra. Eireite que titi titi i hui ee ra. 
Ngoi que ngüíà ndese Jesús resa quiti ra. Mbae que esenei ja ee cote ra. 
34 Jesús que fiee ee ra. —Seicuate que se ra. Nyebe arembucheró nguiá. 
Ndeya chó eso cote. Nderasi ra tu si eá ndeje, i que Jesús ñee ee ra. 
35Echeé mose chite que emo ngaé Jairo chuchua si ra. —Nderiiri ngue 
mano cote ra. ¿Mbaerá nda Jesús ererao ndechuchua cote re? i que ñee ee 
ra. 36 Jesús que echeé fiandu ra. Nee ngue Jairo je cote ra. —Ndeya eà techi 
nda jé. Seicua chó se jé, i que Jesús ee ra. 37 Jesús que oso eraaque rea cot 
e ra. Uchimbaaquiatu tres que equerao ra. Pedro. Jacobo abe. Juan abe no. 
Jacobo nongue que Juan nda. Üqui mii fio ngue equerao erea ra. 38Ngasé 
ngue Jairo chuchua cote ra. Mbia que chi ja nyeseo áqué ndaaque rese ee 
ra. Nyiibu tuchi que eu ra. 3ºIque que oso ñee mbia je ra. —¿Mbaerá jéingo 
nyiibute re? ¿Mbaerá jéingo nyeseo re? Áqué manoáte resé. Uque chó u 
co rese, i que Jesús ñee mbia je ra. 49 Mbia que iquia iquia chó ee ra. Jesús 
que mbia mondo ja chee itaicuee ra. Eru rese que esi ique eriiri ndaaque 
rea ra. Esi abe rese. Nguesenda abe rese. ^! Eraaque o que eisi fiee ee ra. — 
Echuruá, Áqué, i que ee ra. 4Echeé mose tuchi que áqué juá ngata cote ra. 
Etiaróte que ra. Doce años que ra. Mbia que nyuruira tuchi mae erese ra. 
43— “Jesús que co raaque mbuquera ra”, jenyechi nda emo je Jë, i que Jesús 
mbia je ra. —Nderiiri embuquiaru cote, i que ee cote ra. 


Mbia Nazaret jenda Jesús isiteá 


6 1 Hue si que esi nguécuaa ra. Echimbaaquiatu abe que nyoi erese 
ra. 2Sábado mose que mbia mbaaquiatu quiatu judíos chumunuásaa 
ra. Mbia que nyuruira ja tuchi u echeé andu ra. Nee ñee ngue u nyue 
ra. —¿Mangue eriqui ñimbaaquiatu tuchite re? ¿Mañi equia mbae icua 
ja tuchite re? Nandemae sayá naa naa tuchichi. 3Ira mbitiró tirósa chó 
ndaque. María riiri ño ndaque. Jacobo nongue chó ndaque. José abe no. 
Judas abe no. Simón abe no. Á echari enongue riqui ja raque nanderese 
á, i que mbia ra. Nyebe mbia Jesús cheé andu sereá nea nguiã. 4Jesús que 
fiee ee ra. —Dios cheé mbuchecuasa ishonda cheé nguia ra mbia isi turá 
mbei. Nguecua jenda cheé achó nguia ra eisi turá eá. Ngôngue cheé achó 
nguia ra eisi turá eà no, i que Jesús ñee nguecua jenda je ra. 5Jesús que 
mbia mae sayá saá saá aroneate quia huee ra. O que echono mbia rasi 
mii mii aró embucheró nda. 6Hue jenda mbia que chi Jesús icua eáte ra. 
Nyebe Jesús nyuruira tuchi nguiá mae erese. Sucha tubiriá mbuchesea 
sea que equia mbia mbaaquiatu quiatu ra. 


Jesás uchimbaaquiatu doce mondo ucheé nenei nenei sacuá 


7“Jenyu” i que uchimbaaquiatu doce je ra. Nyeremo nemo ngue 
embuchao chao mondo ra. Uquirácuá ngue emee mee ee ra. Aba 

checuayá icuá jea jea sacuá mbia chiangui si. 8-2—Mbae mo nda 
jendaochí icua. Mbae riru mo abe ra jendaochí. Jenyiurá mo abe ra 
jendaochí no. Mbae isiquia abe ra jendaochí. Jéiyao nongue mo nda 
jendaochi. Jéirao nongue mo abe ra jendaochi no. Jenyitochoquia mii 

fio jendao. 10 Jengasé mose sucha tubiriá mo, aque tuchua mii fio jéingo 
uque. Tuchua ra jembuchesea seate chi jéingo mose huee. Ae ra jengue 
nyii nae, hue tuchua bei chó jéingo uque. !1 Sucha tubiriã jenda mo jéisi 
sereá nea mose, jéhui chó esi. Hue jenda jeñee andu sereá mose, jéso 

chó hue si. Jéi tubi jembutomo tomo ee. Hue jenda huiicuá icua sacuá. 
Tacheé nyecua jéje. Ae ra jeñee isi sereá nae, tiqui nda Dios mbasi tuchi. 
Uquiatoã nda embasi ja aque mose. Sodoma jenda ra Dios mbasi raque. 
Gomorra jenda abe no. Ae jeñee isi sereá nae, tiqui nguia ra embasi tuchi 
Sodoma jenda si. Gomorra jenda abe si, i que Jesús ñee uchimondobi je 
ra. 12Nyoi nyoi ja que equia Dios cheé nenei nenei mbia je ra. —Jendua si 
Dios rese, i ite que equia mbia ja je ra. 13 Aba checuayá icuá ngue ejea jea 
tuchi quia mbia chiangui si ra. Mbae ei quira que equiti quiti quia mbia 
rasi rese ra. Mbucheró ja que ra. 


Mbia Juan el Bautista iquia 


14Mbia que jirandu ja Jesús rese cote ra. Herodes abe que jirandu erese 
ra. Ererecua que ae ra. Juan el Bautista Jesús riqui re? Herodes je reaé. — 
Juan ndaaque que quera si ra. Nyebe eriqui nguiá mbae raá jate, i rei que 
Herodes ra. 15Elías Jesús riqui rei emo je reaé. Dios cheé mbuchecuasa 
ñiinda Jesús riqui rei emo je re no aê. 16 Herodes que jirandu Jesús rese 
ra. Juan el Bautista eriqui rei nguiá ee. —Juan ño eriqui re. Ae aqui 
achisia. Quera si chôchi ere, i rei que Herodes ra. 17-18 Herodes Juan 
mondo quiatu quia carcel nyii reaé. Nyucua nda cadena je ra. Paama i 
nda Juan je ra. —iNde ndenongue ninisi erereco aroneate jé! i quiatu que 
Juan fiee ee nyii ra. Herodes siqui mose nóngue ninisi rese. Herodías, 
i que enongue ninisi je ra. Felipe, i que enongue je ra. 1?Herodías que 
Juan ucuayáte quia ra. —Taiquia, i rei que equia ra. 20 Herodes bite rei 
que Juan ñee andu ra. icuayá jiri rei que ra. —Juan turáte que ra jê, i 
que equia Juan nii nda. Nyebe eriqui nguiá irei ireite esi. Nyebe Herodías 
Juan iquia aroneate nguiá. 21 —Co mose chó jé, i que Herodías Herodes 
mbae cumpleaños mose cote ra. —Jenyu quiaru serese, i que Herodes 
mbia rerecua ja je ra. Ererecua Galilea jenda ja je. 22Aque mose que 
Herodías riiri nyuruqui ruqui mbia je ra. Nyucuaaque que ae ra. Herodes 
ia tuchi que mae nyucuaaque nyuruqui rese ra. Nee ngue nyucuaaque je 
ra. —¿Mbae ra amee ndeje re? Echeé fio seje. 23“Sebite co” nde i mose, 
aque tamondo ndeje. Sembae ataque tamondo ja ndeje ndebi mose. 
Acheé ñooñoa ño nguiã ndeje a, i que Herodes fiee nyucuaaque je ra. 
24Nyucuaaque que oso fiee usi je ra. —éMbae “embu seje” ae ra ee re? 

i que ñee usi je ra. —"Juan el Bautista aqui ño embu seje”, ere chó ee, 

i que esi ra. 25 Nyebe que esi fiee Herodes je cote ra. —Juan el Bautista 
áqui emee na seje plato ye, i que fiee ee ra. 26Herodes chosoi que oso 
seri tuchi echeé andu mose ra. —Acheéch? se quia ee. A seresenda chi ja 
quiaru serese a resé. À seandu ja chóchi. Nyebe ra secheé ambuchebi eà 
ee, i que Herodes uchiangui re ra. 27Soldado mo ngue emondo cote ra. 
—Quiatu Juan iquia. Eáquí eru seje, i que ñee soldado je ra. 28 Cárcel que 
esi Juan aqui sia cote ra. Eáqui ngue equeru plato ye nyucuaaque je cote 
ra. Nyucuaaque que emee usi je cote ra. 29 Juan fiimbaaquiatu jirandu 
mose que echoi eraaque rea cote ra. Nono ngue sita ndoro ji ye ra. 


Jesús mbichae tubiriã saá mbichae mii je 


30Ae Jesús mondo quia uchimbaaquiatu, tiqui ngue ngaé si ee cote ra. Uchisaá 
ngue esenei senei cuaé ee ra. —E ure que mbia mbaaquiatu quiatu ra, i que 
ecuaé Jesús mbiirandu ra. 31 Mbia tubiriáte que ngaé ngaé nguia fiindecua 
ndecua erea ra. Equiaru mose rocoí abe. Nyebe ñee nguiá uchimbaaquiatu je. 
—Nyao rá mbia eásaa, jenguenea ucua mbiri, i que ra. 32Ae ae que nyoi canoa ye 
mbia eásaa ra. 33Mbia tubiriã tuchi ngue mae fiochi nguiá echoi rese. Jesús icua 
chó ngue ra. Mbia que nyoi uchã ibi rí nda. Sucha jenda ja. Üqui nane ngue nyoi 
ngasê Jesús raaró ama nimia nda. 34Jesús que usé canoa si cote ra. Mbia tubiriã 
ndese que mae nda. Eya eà tuchite que erese ra. Oveja raaró iriá na nguiatu que 
mbia chi ee ra. Mbia que embaaquiatu quiatu tuchi cote ra. 35 Tenda oso mose 
que echimbaaquiatu ñee ndei ee ra. —Tenda osote resé. Mbia chuchua mo áte a 
resé. 36Mbia chiurá eà abete a resé. Mbia embui mondo uchiurá ndequia requia 
sacuá sucha achi jenda rea rea, i que ñee Jesús je ra. 37 —Jeño mbae jemondo 
ee echiurá, i chó ngue Jesús ñee ee ra. —Tei. Mbae quia ra aba mondo ee. Mbia 
tubiriá tuchite quia tiene. Mbae isiquia tubiriá tuchi je quia nda aba mbae isi rei 
nguiá fia. Mbia chayáte chó eno nde, i que ñee Jesús je ra. 38 —¿Manya mbichae 
jendeco üqui nde? Jéso mae erese no, i que Jesús ee ra. Emo ngue oso mae erese 
eicua ra. —Cinco mbichae riqu i co. Sira nyeremo abe, i que echimbaaquiatu 
mo ñee ee ra. 39—8Sà mbia ngoi ngoi ja quiata tose. Echesea sea, i que Jesús ra. 
40Mbia que ngoi ngoi ja nyesea sea cote ra. Cincuenta jaaja. Cien abe no. 4 Jesús 
que mbichae cinco siró cote ra. Sira nyeremo abe no. Ibei rese que mae gracias 
i Dios je ra. Mbichae que esiquio quio cote ra. Mee mee ngue uchimbaaquiatu 
je ra. —Jemee mee mbia je, i que uchimbaaquiatu je ra. Sira nyeremo abe que 
esiquio quio mbia ja je ra. 42Mbia ja que eu tuchi ra. Nimbio chee que ra. 43Mbia 
chiu sique tubirià tuchi que ra. Mbichae rire. Sira rire abe no. Doce iru que mbia 
mombisé esique sique je ra. 44Cinco mil hombres que mbia mbichaecua ra. 


Jesüs ngata i aró 


45 Aquere que Jesás uchimbaaquiatu mondo ja canoa ye ra. —Jé nane 
jéso Betsaida sobei. Mbia tambui turá na mondo uchuchúaa se nyii, i 

que ra. 46Jesús que mbia mbui turá mondo cote ra. Ae ae que oso sita 
ibátee cote ra. Nee sacuá Dios je. ^7 Huee que ae ae riqui itondaru chee 
ra. Canoa yenda que chi bei ama ndiite ri nda. 48Echimbaaquiatu que 
pare pare i canoa ibu ra. Quiririá ngue eichu ichute eruba quiti ra. 
Jesús que mae erese ishote ra. Nguira ñee mose que esi eriichá nda. 

I aró ngue esi quia ngata ra. Nyucuaño nda eña nde. 4º Mbia aingue 
eriqui rei nguiá echimbaaquiatu je. Ngata mose i aró. Nyebe tasé tasê 
nguiá. 50Echimbaaquiatu chiá ngue cuáacuá i tuchi mae erese ra. 
—Jésiquichechí nguiá. Jéya chó ae. Se chó nyeresé, i que Jesús ñee 

ee ra. 51 Ua que canoa ye embiró cote ra. Quiririá ngue tiba cote ra. 
Echimbaaquiatu que nyuruira tuchi u mae erese ra. 52Jesás mbichae 
mbeta quia nae, üqui ngue echimbaaquiatu icuayáte uchiangui re ra. — 
Dios riirí ño eriqui reaé, i áte que eicuayá nda. Eáqui átáte chó ngue ra. 


Jesús mbia Genesaret jenda mbucheró cheró 


53Ngasé nyee que sobei cote ra. Genesaret, i que hue ibi je ra. 54Jesús 
usé mose canoa si que mbia eicua jei ra. 55Mbia que nyoi ja uchá tuchua 
mbuchesea sea ra. Erasi rurucuaé cuaé sacuá Jesús je, erua resebe. 
56 Jesús cuatásaa que mbia riqui erasi rurucuaé cuaé ee ra. Sucha tubiriá 
jenda jaaja. Sucha mii mii jenda jaaja abe no. Turuquia jenda abe no. 
Üqui ja que erasi curucuaé cuaé nguia ñono Jesús jii ra. —Sá erasi oco 
oco ja rã ndeirao ai rese, i jaaja que fiee Jesús je ra. Ae oco erese nae, 
tiqui ngue nyeró ja ra. 


Mbia chiangui renda ae chó embiicuá nguiá 


7 1 Aquere que fariseos mo ngaé ñee Jesús je ra. Embesasa mo abe, 
ae ngaé Jerusalén si. 2Jesás chimbaaquiatu mo ngue quiaru 
quiaru echoi quiiriá ee ra. —éMbaerã jéingo quiaru jenyoi quiiriá 
nde? Nanderamei ñee ndui si eá ño jéingochi nde, i que ñee asite ee ra. 
3Fariseos quiarei nyoi bei quiaru nonde. Judíos ja abe no. —Nandechoi eà 
mose ra nandechiá mondeite, i rei equia à. Ngámei fiee nguire eriqui (iqui 
naa naa mbei à. 4Echoi quiiriá mose eriqui quiaruá à. Ngaé mose plaza 
si eriqui nyoi nyoi tuchi quiaru nonde à. Ngámei fiee nguire chó eriqui 
nguiá mbae raá ja à. Sá eriqui uyuquia irei irei no. Nio abe no. Irachaé 
abe no. Uquisa abe no. 5Nyebe fariseos ñee nguiá Jesús je. —¿Mbaerá 
ndechimbaaquiatu riqui ei eá nanderamei fiee nguire re? ¿Mbaerá eriqui 
quiaru uchoi quiiriá nde? i que fariseos ñee Jesús je ra. Embesasa abe no. 
6Jesús que fiee ee ra. —Isaías que embesa jenii cose ra. Ei ngue embesa ra: 
À mbia riqui fiee turáte raque seje à. 
Uchiangui re quia eriquiáte nguiá serese à. 
7 Nee turáte raque equia seje á. Amei fiee achó ño esenei seneichi 
nguiã mbia je. 

Dios cheé mii nenei nenei ndocoi ee, 

i que Isaías embesa jenii nda. 8Jenamei ñee achó fio jesenei seneichi 
nguiá mbia je üqui. Dios cheé nenei nenei ndocoi ee. 

9Dios cheé jemumba mumba chó chi nguià à. Nanderamei fiee ndese 
chó jéingocht oote à. 10 Moisés cheé ndui turá eà ño jéingochi à. Sá 
Moisés fiee mbia je no: “Jéturã ño nguia jendu je jé. Jési je abe no. Emo 
fiee icuá mose ngu je, üqui jéiquia chó. Emo fiee icuá mose usi abe je, 
tiqui abe jéiquia no”, sã i Moisés no. 11Jé nguia jéingo nguiá Moisés cheé 
abi abite à. Sã jéingo ñee no. “Ae nda amee nei jéje, liqui ngue amondo 
ja Dios je ra”, i mose emo fiee ngu je, “coche ñene” jenye chóchi nguiá 
ee. Mbae mee eá mose ngu je. Usi abe je. Nyebe jéingo nguiá mbia 
mbaaquiatu icuá icuá tiqui. 12¿Mbaerá jéingo mbia riquisá quisáte mbae 
meese mose usi je re? Ngu je abe no. 13Nanderamei fiee achóte jésenei 
seneichí nguiá jendiiri je à. Nyebe jéingo nguiá Dios cheé mbuquiacháte 
jendiiri si à. Mbae icuá atate jêsaã saá nguia à, i que Jesús fariseos je ra. 
Embesasa abe je. 14—Jenyu secheé andu, i que Jesús mbia ja je ra. — 
Secheé jéicua rá. 15Mbia chiu embiicuá eá nguiá. Echiangui renda chó 
embiicuá nguiá. Echiangui renda chó usé nguiá echuru ri echeé mose. 
Üqui ño embiicuá nguiá. 16Jéisa mose, secheé jeñandu turá na, i que 
Jesús ra. 17 Jesás que mbia secha oso ique tuchúaa ra. Echimbaaquiatu 
que ñee ee cote ra. —Erecheé ngue namo, *üqui nda mbia mbiicuã” ere 
que, üqui embuchecua rã ndecheé ure je, i que fiee Jesús je ra. 18Jesús 
que ñee ee ra. —¿Jé abe jéicuayáte quia re? Ae mbia u quia nae, úqui 
mbia mbiicuã eá nguiá. 19Iqueã nda oso echiangui re. Erie ye chó eriqui 
nguiá oso. Echiique rui chó eriqui nguiá oso. Usé nyee, i que Jesüs 
fiee uchimbaaquiatu je ra. —Mbia chiu turá ja, i chó nguiá. 20—Mbia 
chiangui renda chó embiicuá nguiá usé mose echuru ri. 21 Aba chiangui 
renda quia aba mundua icuá icuáte nguiã. Nyebe eriqui nguiá siqui emo 
ninisi rese. Emo ndu rese abe no. Siqui siqui eruá ndese abe no. Mbia abe 
iquia iquia. 22Mbae abe mbuquiachã quiachá no. “Aque raã nda sembaerã 
fia", i emo mbae je no. Mbae icuá ñumumbara raá naa ja. Mbia abe mbiirt 
iri no. Mbae icuá osei osei bei. “Se quiatu ae", i mbae je. Nee icuá icuá 
no. Ucuasu abe raá naa no. Mbae icuá naa ja chooño. 23Mbia chiangui 
renda icuá ja chó üqui nde. Üqui ño mbia mbiicuá icuá nguiá üqui ao ao 
mose, i que Jesús ra. 


Ari mo Jesüs icua 


24 Jesás que nyoi hue recha cote ra. Ngasé ngue Tiro jii cote ra. Sidón 
jii abe no. tque que oso tuchua mo nda. —Sã mbia jiranua serese, i rei 
que ra. Mbia qu e jirandu chó erese ra. 25 Ari mo abe que jirandu erese 
ra. Eriiri ngue aba checuayá nguereco uchiangui re ra. Ari que tu Jesüs 
rea ra. Ngüíà ndese que ngoi ejii ra. 26Sirofenisia jenda que ae ra. Judío 

eá tuchi que ae ra. Griego cheé fio ngue echeé nde. —Aba checuayá 

icuá ejea rá seriiri si, i tuchi que Jesús je ra. 27 Jesús que ñee ee ra. — 
Judíos rese rane taico mbae raá naa. Ahui aronea judíos si, mbae raá 

naa mbiamo je, i que Jesús ee ra. 28 Ari que ñee ee ra. —Aicuate raque 

se, Sererecua. Mbiamo ndaque ure. Judíos eà ndaque ure. Ure je abe chó 
mbae esaá ae. Seriiri embucherô seje ae, i que ari ñee ee ra. 29 Jesús que 
fiee ee ra. —Erecheê turáte. Quiatu rei. Nderiiri ngue nyeró no, i que ee 
ra. 30 Ari que oso uchuchúaa cote ra. ł que eriiri u ngua ye ee cote ra. Aba 
checuayá icuá usé ño ngui a esi reaé. 


Jesús eisayá mbucheró 


31 Jesús que nyebi Tiro rurubi si ra. Sidón ngue etasamo nda. Ama 
ndisha Galiléaa que esi ra. Decápolis rí ngue esi ra. 32Eisayã mo ngue 
mbia curucuaé ee ra. Echeé aquiatuáte abe que ra. —Ndeo echono earó 
embucheró, i tuchi que mbia Jesús je ra. 33 Jesús que eisayá nguerao 
pe jiri mbia recha ra. O que emingue mondo eisacua rereco chobei ra. 
O que embia ngüendi je ra. Mondo que echuru ri cote ra. 34Soboiba 
que ibate cote ra. Jiabute que fiee ee ra. —Esoro, eisacua, i que ee ra. 
35Eisacua que soro cote ra. Echuru abe que nyeró cote ra. Nee ngue cote 
ra. 36—Emo nda jembiiranduchi jé, i rei que Jesús ñee mbia je ra. Mbia 
que ñimbiirandu i i tuchi ra. ?7 Mbia que ñee fiee nyue Jesús rii nda. — 
Mbae raá turá turá ja tuchichi equi a co. Eisayá abe isa ndoro chee no. 
Echeé ngúíá abe mbucheé nyee no, i ja tuchi que mbia quia nyuruira 
mae erese ra. 


Jesús mbichae tubiriã saá mbichae mii je 


8 1Mbia que fíumunua tuchi Jesús je aque mose ra. Nee ngue 
uchimbaaquiatu je ra. 2—Seya eáte aico à mbia tubiriá ndese co. 

A echi arete serese tres días a. Echiurá mo eáte mbae mo aa. 3Eriácuá 

amondo sereáte echuchúaa. Ngasé áte chó ndae. Ishote si ecuaé aa resé. 

Nandembuquiaru chó aa, i que Jesüs ra. ^Echimbaaquiatu que fiee ee 

ra. —Turuquia re chó nandeico a resé. ¿Mañi nda aba à mbuquiaru ja 

re? i que ñee Jesús je ra. —éManya mbichae jendeco re? i que Jesús 

ee ra. —Siete, i que ee ra. 6Jesús que mbia mbucoi ja íbii ra. Mbichae 

siete que eisi ja o je cote ra. Gracias i que Dios je cote ra. Mbichae qu e 

esiquio quio mee uchimbaaquiatu je cote ra. Üqui ngue embuchao chao 

mbia tubiriã je cote ra. 7Sira ñeté mii abe que equereco ra. Gracias i que 

Jesús Dios je cote ra. —Sira abe jembuchao chao mbia je, i abe que ee ra. 

8Mbia que eu ja ñimbio chee ra. Echiu sique que emunua nua ja ra. Siete 

iru que emombisé nyee ra. ?Mbichaecua rei mbia cuatro mil. Jesús que 

embui turá mondo cote ra. 10 Canoa ye que Jesús ua uchimbaaquiatu rese 

cote ra. Nyoi que Dalmanútaa ra. 

Mbia mae sayá eteacuquia ure je, i fariseos 


11 —Tá nande rá Jesús je, i que fariseos cuaé ñee ñee ee ra. —Mbia mae 
sayá esaá na ure je. | nda “Dios chimbu" ure tuchi ndeje, i rei que ñee 
Jesús je ra. 12Jesás que iabu tuchi fee nda. —¿Mbaerá mbia riqui “mbia 
mae sayá esaá ure je" i tuchi re? Tacheé nyecua jéje. Mbia mae sayá mo 
nda ateacuquia eà tuchi jéje, i que Jesús ñee ee ra. 130so que mbia recha 
cote ra. Iasa que echoi sobei cote ra. 


Fariseos mbia mbaaquiatu icuá, i Jesüs 


14 Jesús chimbaaquiatu que uchiurá curuchoi eá nda. Tesarei que esi ra. 
Mbichae mii tuchi que equeru huee ra. 15Jesüs que fiee ee ra. —Mbichae 
mbuchimatása rã ndei fariseos cheé. Herodes chimbaaquiatu cheé abe 
no. Üqui ñee ndese ra jéingochi jé, i que Jesús ee ra. 16—Mbichae quiatu 
ngue nanderuá nguiá. Nyebe eriqui nguiá ñee nande je üqui, i rei que 
echimbaaquiatu fiee nyue ra. 17Jesús que echeé fiee icuate ra. Nyebe 
fiee nguiá ee. —¿Mbaerá jéingo “mbichae nanderuách?” i re? ¿Ae rii 
aico fiee j&je nae, üqui jéicuayá mbeite quia re? ¿Jeñia átá mbeite eriqui 
re? 18 Jéisate raque. ¿Secheé jeñanua mbeite quia re? Jendesate raque. 
éSechisaá jéicuayà mbeite quia re? 19Se mbichae cinco mbeta mose mbia 
cinco mil je, ¿manya iru jemombisé mbichae sique sique je re? i que Jesús 
ee ra. Doce, i que ee ra. 20—Mbichae siete mbeta mose mbia cuatro mil 
je. ¿manya iru jemombisé esique sique je re no? i que Jesús ee ra. Siete, i 
que ee ra. 21 —¿Jéingo secheé icuayá i ite à nde? i que Jesús ee ra. 


Jesús eresayá mo mbucheró 


22Nyoi que Betsaida cote ra. Mbia que amei ndesayá mo ngurucuaé Jesús je 
ra. Oco sacuá erese embucheró. 23 Jesús que eo isi serao pe jiri sucha si cote ra. 
Ngüendi que equiti eresa rese ra. O que echono earó nda. —cEremaete mbae 
rese cote re? i que ee ra. 24Eresayá ngue mae cote ra. —Mbia rese amaete 
cote. Ecuata rese amaete. Ira raáte mbia seje, i que eresayá nda. 25Jesús que o 
chonombe eresa rese ra. Mae turá ngue cote ra. Nyeró tuchi que cote ra. 26Jesüs 
que embui mondo uchuchúaa ra. —Eresochi nda sucha ite ri jé, i que ee ra. 


Cristo chó nde resé, i Pedro Jesús je 


27 Jesús que nyoi Cesarea de Filípoo cote ra. Huee que ñee 
uchimbaaquiatu je cote ra. —¿Aba aico rei mbia je re? i que ee ra. 
28 Echimbaaquiatu que ñee ee ra. —Juan el Bautista ereico rei nguiá mbia 
je co. Elías ereico rei nguiã emo je no. Dios cheé nenei neneisa mo ereico 
reí nguiá emo je no, i que echimbaaquiatu ñee Jesús je ra. 22—¿Aba aico 
rei jéje co re? i que Jesüs ee ra. — Cristo chó nde resé, i que Pedro fiee ee 
ra. 30 —Jefieechi nda mbia mo je üqui jê, i que Jesús ee ra. 

Mbia ra seiquia, i Jesús 


31Jesüs que umano nonde senei senei uchimbaaquiatu je ra. —Mbae 
rasi ra asaá tuchi. Judíos ramei icuá icuá tuchi ra seje. Sacerdotes 
rerecua abe no. Embesasa abe no. Seiquia rae. Tres días mose ra aquera 
si, i que fiee uchimbaaquiatu je ra. 32Jesús que fiee nyecua tuchi ee ra. 
Nyebe Pedro Jesús rerao nguiá suruicha. —¿Mbaerá erecheé tiqui nde? 
Mbia ra ndeiquiayá, i rei que Pedro fiee asite Jesús je ra. 33 Jesús que 
uba mae uchimbaaquiatu rese ra. Nee ngue Pedro je ra. —Ehui chó sesi, 
Satanás. Mbia ndua ndua rã fio ereico nguiá ndua. Dios ndua ndua rã eá, 
i que ñee Pedro je ra. 

34Jesüs que fiee uchimbaaquiatu ja je cote ra. Mbia abe je. —Emo 
siquise mose serui, sã hui ja mbae ubi si. Sá cruz rui umbaerá se rã si. Sã 
eriqui serui bei cote. 35 Emo ndua bei mose ngueco rese, ereco ra ua esi. 
Emo hui mose ngueco si seje, tiqui nda siqui bei. 36Emo ngueco mumba 
chooño mose, eya eá mbei rae. Mbaecha rete raque. 37 Emo ngueco 
mumba chooño mose, mbae mo eáte ereco ribishoró sacuá. 38Emo irei 
irei mose sesi mbia icuá ndésaa, se abe ra airei irei esi. Emo irei irei mose 
secheé si, se abe ra airei irei esi, sechu mose mbia rerecuará. Dios ra 
sembu si íbii uquirácuá je aque mose. Ibatenda rese ra achu ángeles, i que 
Jesüs ee ra. 

1—Tacheé nyecua jéje. A jengu a nae, jemo nda jemae sechu rese. 
Achu ra mbia rerecuará tuchi cote. Jemo jemano eá mose ra achu 

mbia rerecuará tuchi cote, i que Jesús ee ra. 


Jesús nyiicuabo uchimbaaquiatu résaa 


2Tenda seis uare que Jesús uchimbaaquiatu mo nderao sita ibátee ra. 
Pedro. Jacobo. Juan abe no. Üqui ngue equerao ja mbia tiásaa ra. Jesús 
que nyiicuabo erésaa huee ra. Enininya tuchi que ee ra. 3Eirao abe 
nininya tuchi que ra. Eiraoshi nininya tuchi que ee ra. 4Mbia nyeremo 
ngue ngaé ibate si ra. Nee fiee ngue ecuaé Jesús nininya rese ra. Moisés 
que tiqui nda. Elías rese. 5Pedro que fiee Jesús je ra. —Sererecua, 
nandecu turáte a. Sucha ñeté uresaá saá na. Enongue nembaerá. Enongue 
Moisés mbaerá. Enongue Elías mbaerá no, i rei que Pedro ñee Jesús je 
ra. 6Echimbaaquiatu siquichete quiatu ngue re. Nyebe Pedro riqui nguiã 
“mañi nda aba re" ite. 7Ibeishi ngue tu nguichi eite re cote ra. Moisés 
mbuchecuayá ee. Elías abe no. Echeé mo ngue echandu ibeishi qui re ra. 
—Co rei sebi tuchi seriiri co. Echeé jeñandu bei quia, i que Dios ñee ee 
ibeishi qui re ra. 8Echimbaaquiatu mae mose que Jesús mii ndiqui ee cote 
ra. Moisés que nyecuayá asi ee ra. Elías abe. 

9Ecuaé mose nguichi sita ibate si que Jesús ñee ee ra. —Ae rese jemae 
namo nae, üqui je jenyecuachó jé. Sequera si mose quiatu teñee fiee mbia 

je cote. Semano nonde eà, i que Jesús fee uchimbaaquiatu je ra. 10Nyebe 
fiee eá nguiá emo je. —éMbaerá eriqui “se quera si mose" i re? i que ndua 
ndua ñee nyue ra. 11 Nee ngue Jesús je cote ra. —éMbaerá embesasa ñee 
nde? “Elías rane nda tu Cristo si” i re, i que ñee Jesús je ra. 12Jesús que 
fiee ee ra. —Ae bei. Coche Elías rane tu nguiá mbae mbitiró ja. ¿Mbae i 
chó embesa ji quia Cristo rii ña? “Mbae rasi ra esaá tuchi”, i chó nguiã. 
“Mbia ra eucuayá tuchi”, i chó nguiá no. 13Elías que tu no. Mbia icuá icuá 
tuchi que ee ra. Sá embesa ji ñee nyii no. Ei si tuchi que ra, i que Jesús 
fiee ee ra. 


Jesús aba checuayá jea mbia riiri mo si 


14Ngasé ngue echoi echimbaaquiatu ataque je cote ra. Mbia tubiriã 
tuchi que chi echimbaaquiatu mama huee ra. + que embesasa u ñee icuã 
icuá echimbaaquiatu je huee ra. 15Jesús ngasé mose que mbia nyuruira 
tuchi mae erese ra. Oo tuchi que erese ra. 16—¿Mbae rii jéingo ñee 
icuá icuáte jenyue re? i que Jesús fiee mbia je ra. 17 Emo ngue fiee Jesús 
je ra. —Sererecua, seriiri aru quia ndeje co. Nde embucheró sacuá. 
Aba checuayá icuá equereco uchiangui re co. Nyebe eriqui nguiã fiee 
eáte co. 18 Aba checuayá icuá ndiqui seriiri isi isi beite co. Mbucoi coi 
beite equia íbii co. Echuru abe mbichoite. Urei abe quiti quitite. Nyebe 
equirácuá neate riqui nguiá co. “Aba checuayá jéjea seriiri si”, ae rei 
que ndechimbaaquiatu je ra. Eaquiatuáte chó ngue ra, i que eru ñee 
Jesús j e ra. 19Jesús que fiee cote ra. —¿Mañi jenye quia seicuayáte re? 
¿Nimbirácuá mbeite ra aba quia jéje re? i que Jesús ra. —Eriiri jendu rá 
seje, i que cote ra. 20 Eriiri ngue ecurucuaé ee cote ra. Aba checuayá ngue 
eriiri mburirite Jesús rese mae mose ra. Mbucoi que íbii ra. Mbuchiishao 
shao tuchi que ra. Echuru mbichoi tuchi que ra. 21 —¿Manosete aba 
checuayá ndiqui ererequia re? i que Jesüs eru je ra. —Efieté mosebe 
bei, i que eru ra. 22—Tátaa eriqui emondo mondo beite co. Ama ye abe. 
Eriichará. Nde ejea aquiatu mose, ejea rá esi ure je, i que eru fiee Jesüs 
je ra. 23Jesús que fiee ee ra. —¿Mbaerá ereico “ndeaquiatu mose" i 
seje re? Ae seicua quia nae, üqui je aico mbae raá aquiatu jate co resé, 
i que Jesús ee ra. 24Eru que fiee ee ra. —Areicuate se resê. Semingo 
uquiabe jiri nderese ae, i que eru ucheé mumbebote ñee Jesús je ra. 251 
que mbia cuaé nguia fíumunua nua tuchi huee ra. Nyebe Jesús fiee asi 
nguiá aba checuayá icuá je. —Aba cheuayá, mbia isa erembiitaote quia 
hue. Erembucheé ngúiáte abe equia hue. Esé oso esi. Ereique sichí nda 
oso echiangui re j&, i que Jesús ee ra. 26Aba checuayá ngue tasête eriiri 
mburiri cote ra. Usé oso cote. Eraaque rã ngue eriiri nyi cote ra. Mano 
nei nguiá mbia je. 27 Jesús que emua eo rese ra. Juá turá ngue cote ra. 
28 Jesús que oso ique tuchúaa cote ra. Echimbaaquiatu que ñee ee mbia 
tiámbaa cote ra. —¿Mbaerá aba checuayá useá oso urecheé mose ure re? 

i que fiee ee ra. 29 Jesús que fiee ee ra. —Jeñee eá mose Dios je, à jéjea 
aroneate. Jéhui eà mose jenyiu si, à jéjea aroneate no, i que Jesús ee ra. 


Mbia ra seiquia, i si Jesús 


30Galilea ri ngue echoi hue si ra. —Sã mbia jiranua nanderese, nandeso 
mose hue ri, i que Jesús fiee uchimbaaquiatu je ra. 31 Uchimbaaquiatu ae 
que embaaquiatu quiatu oso quia fieenda rui ra. —Emo nda semee mbia 
icuá je seiquia sacuá. Seiquia ji ra aquera si tres días mose, i que equia 
embaaquiatu quiatu fieenda rui ra. 32Echimbaaquiatu que echeé icuayáte 
quia ra. —Ndecheé embiasa asa tuchi rá ure je, i áte que equia ee ra. trei 
ireite quiatu que equia esi ra. 


Ererecua tuchi ra se, i jaaja Jesás chimbaaquiatu nyue 


33Ngasé ngue Capernaum nda. Tuchúaa ique mose que ñee 
uchimbaaquiatu je ra. —éMbae rii jenyu quia fiee icuá icuáte jenyue 
fieenda rui re? i que ee ra. 34Quiriri ja chó ngue u ñee ndocot ee ra. — 
Ererecuará nda se cote, i jaaja chó equia nyue ñeenda rui reaé. Nyebe 
eriqui irei ireite Jesús si re. 35 Jesús que ngoi cote ra. —Jenyu ja rà. 
Tacheé jé ja je, i que uchimbaaquiatu doce je ra. —“Ererecuará se" i 
mose emo, sã uataque rimbará fio eriqui, i que Jesús ee ra. 36 Aquê mo 
ngue emii eite re cote ra. Sui que ñee uchimbaaquiatu je ra. 37 —4Ae siqui 
turá nguia mbi a riiri je seri? nae, seje abe chó eriqui nguiá siqui turá. 
Ae eturá ndiqui seje nae, semondosa abe je chó eturá ndiqui nguiá, i que 
Jesüs ee ra. 


Emo icuá eá mose nande je, nanderesenda chó üqui nde 


38 Juan ngue ñee Jesús je ra. —Pe emo nyi aba checuayá ndiró ndiró 
mbia si nderit pe. Uremae ngue erese ra. Aque eriqui áte nanderese aque. 
Nyebe uresiquisá nguiá, i que Juan Jesús je ra. 3º Jesús que fiee ee ra. — 
Tei. ¡Jésiquisá quisáchi nda jé! Emo mbia mae sayá naa mose serii, ñee 
icuá eà nda seje aquere. 4ºEmo icuá eá mose nande je, nanderesenda chó 
tiqui nde. 44 Emo sechimbaaquiatu isei mbiu turá mose serif, Dios abe ra 
mbae turá mondo aque je. 


Mbae icuá nda nandesaá uquiachi emo je 


42 Ae ra mbae icuá saá uquia seicuasa mo je nae, tiqui nda mbae rasi 
saá tuchi cote. Úqui nda aba mombo chó ama ndisha ye nyii re chá. Sita 
resebe ecua ji mondo. f nda mbae icuá naa uquia eáte rei seicuasa je. 
43Ndeo nemingo mose mbae icuá ndese, ndeo echisia mombo. Coche 
rei ra ereso ibate ndeo mii Nderequia, siqui bei sacuá huee. Oso rocot 
tata cuásuu, ndeo nyeremo nderao. Tata mungue aronea tuchi chó hue 
jenda re. 44Mbae rosei ra manoa mbei huee. Tata ra uqueá mbei huee no. 

45Ndei nemingo mose mbae icuá ndese, ndei echisia mombo. Coche rei 
ra ereso ibate ndei mii nderequia, siqui bei sacuá huee. Nemombo rocot 
tata cuásuu, ndei nyeremo nderao. Tata mungue aronea tuchi chó hue 
jenda re. 46Mbae rosei ra manoa mbei huee. Tata ra uqueá mbei huee 
no. 47 Nderesa nemingo mose mbae icuá ndese, nderesa echoo. Coche rei 
ra ereso Dios recua nderesa mii nderequia. Nemombo rocof tata cuásuu, 
nderesa nyeremo nderao. 48Mbae rosei ra manoa mbei huee. Tata ra 
uqueá mbei huee no. 4? Tata ra mbia sei bei huee. 50Embiquesa rá ño 
jéingo nguiá mbia je à. Sá embiquesa turáte no. Eise quiachamba mose, 
eicuá tuchi ra cote. Embiquesa rã tuchi chó jéingo mbia je. Jéingo turã 
fio nguia jenyiese, i que Jesüs ee ra. 


Jesüs fiee mbia ngüinisi mombo je rii 
10 1Jesüs que ngata si oso cote ra. Judéaa que esi ra. Ama Jordán 
ndobei que esi sobei cote ra. Mbia que fiumunua nua tuchi quia 

ee ra. Mbaaquiatu quiatu que equia ra. Sà eriqui mbia mbaaquiatu quiatu 
beite no. 2Fariseos mo abe que ngaé erea ra. —Tá nande Jesús je no. Ma 
fiee Dios cheé abi, i que fiee nyue ra. —éCoche mbia ngüinisi jea ubiã 
mose re? i que ñee Jesús je cote ra. 3—¿Mbae i Moisés embesa re? i que 
Jesús ee ra. 4Fariseos que ñee ee ra. — Jeninisi jea nonde, papel mbesa 
ji jemondo ee", i que Moisés ra, i que ra. 5Jesús que ñee ee ra. —Jeáqui 
átáte quiatu ngue re. Nyebe Moisés üqui mbesa nguiá jéje. 6Úqui i áte que 
Dios quia mbia ao ramo mose nyii ra. Dios mbia ao mose, nyeremo ngue 
echao ra. Erácué ngue echao ra. Eninisirá abe que echao no nda. 7Nyebe 
ra emo ndiqui ngüinisi rese bei. Ngu si isho. Usi si abe no. Ngüinisi mii 
ndese siqui bei sacuã. 8Co mii na siqui sacuá nyiese cote. Nyeremo siqui 
rá eá ño cote re. Co mii siqui rá ño üqui cote re. 9Ae Dios mbucha nyiese 
nae, sã üqui hui eá mbei nyesi, i que Jesús fiee fariseos je ra. 

10Ngasê mose tuchúaa que echimbaaquiatu fieembe ee ra. —Ndecheê 
embiasa turá na ure je, i que ee ra. 1! Jesús que ñee ee ra. —Ae ngüinisi 
jea nae, emo ndese siqui sacuá nae, eicuá tuchi chó tiqui nde. Adulterio 
i que üqui je ra. 12Cuña mo ngu jea mose siqui sacuá emo ndese, eicuá 
tuchi chó üqui no nde, i que Jesús ee ra. 


Jesús mbia riiri isi turá turá 

13Mbia que nguiiri ngurucuaé cuaé nguia Jesús je ra. Jesús oco oco 
sacuá erese. —¿Mbaerá jendiiri jendu quia co re? i rei que echimbaaquiatu 
fiee mbia je ra. 14Jesús que paama i fee uchimbaaquiatu je ra. —Jefieechi 
nguiá ee. Sá ae ae riqui nguiiri ndurucuaé cuaé seje. Et ño Dios rimba 
nguiá. Ucuasu raá naa eà. Mbia riiri na. 15Mbia riirí na ño jéingo Dios isi 
turá. Í mose ra Dios rimba tuchi jé cote, i que Jesús ra. 16Mbia riiri ngue 
esui sui ra. O que echono fiono earó nda. Nee turá ngue Dios je erii nda. 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


85 SAN MARCOS 10 


Acuanindu mbaecha mo íiee Jesús je 


17 Acuanindu mo ngue tu Jesús je ra. —Mbia mbaaquiatusa turáte 
nde. éMbae turá mo nda asaá Dios je semingo bei sacuá nde? i que ñee 
Jesús je ra. 18Jesús que ñee ee ra. —¿Mbaerá ereico “eturá” i seje re? 
Dios mii fio eturá ndesé. 19Dios cheé emumbayã. Echeé ereicuate quia 
co resé: “Emo ninisi rese ra ereicochí. Mbia ra ereiquiachi. Mbae ra 
erembuquiachãchi. Erecheé ñooñochí nda emo nii. Emo nda erembiiri 
irichi. Ndeturá fio nderu je. Ndesi abe je", i que Dios cheé nda, i que 
Jesús fiee ee ra. 20 Acuanindu que fiee ndei ee ra. —Üqui ngue amumbayá 
ja bei quia ra. Señeté mosenda bei, i rei que ñee Jesús je ra. 21 Jesús que 
nyesecua tuchi mae mose erese ra. —À mii mo abe eresaá eáte. Nembae 
emondo mondo ja mbia mbaecha reá je. Nde üqui naa mose, mbae tubiriã 
nda nembae ndeico mose ibate. Nembae mondo ja mose mbaecha reá je, 
serui eico cote, i que Jesús ee ra. 22Acuanindu Jesús cheé andu mose que 
echiã ndoso tuchi cote ra. Eya eá tuchi que oso Jesús recha ra. Mbaecha 
tuchite quiatu ngue ae re. 

23Jesús que mae mbia rese ra. —Mbaranguiatu áte mbaecha je ngasê 
sacuá ibate, siqui bei sacuá huee, i que fiee uchimbaaquiatu je ra. 
24Echimbaaquiatu que nyuruira tuchi eandu ra. Jesús que ñeembe ee ra. 
— Ae ndua ndua beite quia umbae tubiriá ndese, mbaranguiatu áte tiqui 
je oso sacuá ibate Dios rese. 25Sã ticuasu mo ndiqui oso aroneate ique 
aguja sorei ri no. Ei si chó mbaecha no nde. Oso aronea ibate Dios rese, i 
que Jesús ee ra. 26Echimbaaquiatu que nyuruira tuchibe u eandu no nda. 
—éAba quiatu ra oso Dios rea ibate re no? i que ñee nyue ra. 27 Jesús que 
mae erese fiee ee ra. —Ae mbia saá aroneate quia nae, Dios mii fio nda 
esaá, i que Jesús ee ra. 28 Pedro que ñee Jesús je ra. —Ure que urembae 
uresecha ja ra. Siqui sacuá nderui, i que Pedro fiee nda. 29 Jesús que fiee 
ee ra. —Tacheé nyecua jéje. Emo umbae secha ja mose siqui sacuá serui, 
embae ra asibishoró tuchi ee cote. Ae uchuchua secha. Ae ngóngue secha. 
Ae ngu secha. Ae usi secha. Ae nguiiri secha. Ae umbae ibi secha no. 
30 qui mbae ja ra asibishoró tuchi cien veces ereco mose íbii. Echuchua 
ata. Enongue ata. Esi ata. Eriiri ata. Ibi ata abe no. Üqui ja ra asibishoró 
tuchi ee. Mbia icuá icuá tuchi ra ee serif. Aquere ra siqui bei tuchi Dios 
rese ibate cote. 31 Ae ererecua saá saá nguia namo nae, ererecua eá tuchi 
ra üqui m o cote. Ae ererecua eá namo nae, üqui mo nda ererecua cote, i 
que Jesús ra. 


Mbia ra seiquia, i si Jesús 


32 Jerusalén ngue echoi quia ra. Jesús que oso quia enonde ra. 
Echimbaaquiatu que siquichete nyoi quia ra. Nyebe Jesús ererao nguiã 
mbia tiásaa fiee sacuá ee. 33— Co nyao quia Jerusalén co. Huee ra mbia 

semee sacerdotes rerecua je. Embesasa abe je. “Jesús jéiquia”, i ra serif. 
Semee nda judíos eá je cote. Seiquia sacuá. 34Mbia ra secheé saá saá. 
Seiruá nua abe ra eno. Sembucha chee ra iquia ira rese. Tres nyaashi 
mose ra aquera si, i que Jesús fiee ee ra. 


Ererecuará se, i raque Jacobo, Juan ndese 


35 Jacobo que oso Jesús riichá ngóngue rese ra. Juan, i equia ee. 
Zebedeo riiri ndei üqui. —Urechu fiee ndeje aa, Urembaaquiatusa. 
Ae rii nda urecheé ndeje nae, üqui je “eno” ere rá ure je, i rei que ee 
ra. 36—¿Mbae ra aba saá jéje re? i que Jesús ee ra. 37 —Ndeico mose 
ererecua tuchi, sã ure abe ureico ererecuará nderese. Sá urecoi ja u 
ndejii. Co mii chi ndequiato cuti. Enonge chi ndequiato cutiá no, i rei 
que fiee Jesús je ra. 38Jesús que ñee ee ra. —Ae rii jéingo ñee seje nae, 
jéirandu turá eáte üqui ndese. Ae rasi ra asaá tuchi nae, éüqui ndasi ra 
jésaà jé abe re? Bautizar i ra seje, ¿eí nda bautizar i jé abe je re? i que 
Jesús ee ra. 39 "Ae" i que ñee ee ra. Jesús que ñee ee cote ra. —Ae bei. Ae 
rasi ra asaá tuchi nae, tiqui ndasi ra jésaá tuchi rei jé abe. Bautizar i ra 
seje, et si rei ra bautizar i j&je no. 49 "Ererecuará ure", jenye rei que seje, 
tiqui asaá aroneate se jéje. Paba ae quiatu ra úqui saá. A e ebite, üqui nda 
emii ererecuará, i que Jesús ra. 4 Echimbaaquiatu ataque que jirandu 
erese ra. Echimbaaquiatu diez. Paama i que Jacobo je ra. Juan je abe. 
42 Jesús que “jenyu” i ñee uchimbaaquiatu ja je cote ra. —Mbia ataque 
rerecua riqui ucuasu raá naa tuchi ngüimba je úqui. 43Üqui nda jésaá 
ea jé. “Ererecua ra se”, i mose jemo, sá üqui siquichó uataque rimbará. 
44 Jemo “se rane jé” i mose, sá üqui ndiqui bei mbae turá naa naa uataque 
je no. 45“Sã mbia mbae turá naa naa seje”, ae eá ngue u ra. “Se quiatu 
mbae turá tasaá saá oso mbia je”, ae u nguiá. Co achu quia mano mbia 
tubiriá ndiquicharó sacuá co, i que Jesús ñee nda. 


Jesús Bartimeo ndesayá mbucheró 


46 Jesús que ngasé Jericoo ra. Uchimbaaquiatu rese. Jesús ngata 
mose hue si, mbia tubiriáte que nyoi quia erui ra. Eresayá mo ngue chi 
fieenda jie huee ra. Ache ache i que hui nda. Bartimeo, i equia ee. Timeo 
ndiiri ngue ae ra. ^7Jirandu mose Jesús rese que feemombo mombo 
ee ra. —iJesús! ¡David nducucha! iNdeya eá ño serese Jë! i que ee ra. 
48 —¡Equiriri chó jé! i tuchi rei que mbia ñee ee ra. —iSererecua! ¡David 
nducucha! iNdeya eá fio serese jé! ibe que eresayá ñee Jesús je ra. 49 Jesús 
que tiba ra. —Eresayá jendu rã, i que ra. Mbia que ñee eresayá je ra. — 
Ndeya chó jé. Ehuã. Jesús riqui ñee ndeje a, i que ee ra. 50Juá asi que oso 
oo Jesús rese ra. Uchiatiquia recha. 51 —¿Mañi ae ra ndeje re? i que Jesús 
fiee ee ra. —Seresa embuturá na, Sererecua, i que ra. 52Jesüs que ñee ee 
ra. —Eso cote. Seicuate que se ra. Nyebe nderesa nyeró nguiá cote, i que 

ee ra. Aque mose tuchi que eresayá ndesa turá ja cote ra. Jesús rui que 
esi quia cote ra. 


Jesüs ngasé Jerusalén 


1 1 1Jesüs que Jerusalén curubite nyoi quia ra. Betfagé, i que hue 
sucha je ra. Ibi ibate mo abe que chi huee ra. Monte de los 
Olivos, i que ee ra. Hue si que Jesás uchimbaaquiatu nyeremo mo mondo 
ra. 2Nee ngue ee ra. —Achi sucha chó jéso rá. Jengasé namo mose ra 
burro riirí cuasa mo fii jéje huee. Emo ngue nyui eáte eátoo ra. Jenyura 
seru seje. 3Emo ñee mose jéje, “¿mbaerá nda jenyura re?" i mose jéje, 
jeñee ee. “Nandererecua que 'jendu' i ra. Mondo jeibe ra jéje”, jenye ee, 
i que Jesús ñee tiqui nyeremo mondo ra. ^Nyoi que erea cote ra. Burro 
riiri ngue etea Jesús cheê nguire cote ra. Ecuasa que chi taicuee eiquesa 
jii ra. Nyura que cote ra. 5Ae mbia chi huee nae, üqui mo ngue fiee ee 
ra. —éMbae rese jéingo hue re? ¿Mbaerá jéingo era era re? i que ee 
ra. 6Jesás cheé ndui si que üqui fiee ee ra. “Eno” i que mbia ee cote ra. 
7 Burro riiri ngue ecuruchoi Jesús je cote ra. Huiirao que echono ñono 
earó nda. Jesús que nyui eátoo cote ra. 8Jesús que ngata oso quia burro 
átoo cote ra. Mbia tubiriã ngue huiirao mbiitee tee nyoi quia ibi rí enonde 
ra. Emo ngue sindo mbiitee tee choi quia enonde no nda. Jesüs oso sacuá 
hue ri. ?Mbia ia tuchi que tasé tasé nyoi quia enonde ra. Erui abe no. 
—Co nandererecua ru quia ngaséte co. Co Dios chimbu ru quia ngaséte 
nande je co. 10David nducucha ru quia co. Nandererecua turá sacuá. Dios 
turá tuchi riqui nande je co, i tuchi que mbia quia ñee nda. 11 Jesús que 
ngasé Jerusalén cote ra. + que que oso Dios chuchua cote ra. Mae ja mose 
mbae rese que esi Betania uchimbaaquiatu rese cote ra. Tenda quiatu 
ngue osote nguiá ee. 


Jesüs fiee icuá higo i je 
121 que Jesús choi quia Betania si isamami nda. Eriácuáte que oso quia 
ra. 131sho que mae higo i mo ndese ra. Ero rerecua que ra. —Ea mo tau, 
i rei que oso erea ra. Ero achóte chó ngue ee ra. Aque mose que eriqui ia 


eá nda. 14Jesús que ñee higo i je cote ra. —Mbia ra ndea u eà mbei cote, i 
que ee ra. Echimbaaquiatu abe que echeé fiandu ra. 


Jesüs mbia mbusé Dios chuchua si 


15Ngasé ngue Jerusalén cote ra. Jesús que oso Dios chuchúaa ra. Huee que 
mbia riqui mbae isi isi bei ra. Mbae mondo mondo abe mbae isiquia ribishoró. 
Üqui ja que Jesús mbusé mondo ra. Ae mbae isiquia sibishoró shoró nguia, 
tiqui mbae abe que embuchiichere chere ja mesa ra. Mbae ja resebe. Ae 
nyurushi cuasu mondo mondo mbia je mbae ribishoró nae, üqui nenda abe 
que embuchiichere chere ja ra. 16Jesús que ñee tiqui je ra. —Dios chuchua 

ite ri jéingochi nguiá mbae rerao rao. 17“Mbia cheêsa Dios je”, i ra mbia Dios 

chuchua je”, i rei que embesa ji hui nda. Jé nguia jéicuã tuchite Dios chuchua 
je re. Mbae mbuquiachása chuchua jésaáte chi nguiá ee, i que Jesús ñee asite 
tiqui je ra. 18Sacerdote rerecua que chi Jesús cheê andu ra. Embesasa abe no. 

—éMafii nda aba Jesús iquia re? i que eu ndua ndua ra. Mbia quiatu que oote 
Jesús cheé ndese ee ra. Nyebe eriqui nguiá Jesús ucuayáte. 19 Hue sucha qu e 

Jesüs secha oso eresaitó cote ra. 


Higo i mano cote 


201 que Jesús nyoi quia isamami nda. Higo i cutite que echoi quia ra. Higo 
i ñimama ño nguia rea&. Erao abe mano fio nguia re no aê. 21 Pedro que 
ndua fiee Jesús je ra. ¡—Sá Sererecua! Higo i je que erecheé asi nae, mano 
ño equia cote reaé, i que ñee Jesús je ra. 22Jesús que ñee ee ra. — Dios jéicua 
tuchi. 23Tacheê nyecua jéje. Jemo fiee mose sita ibate mo je, “esiri rã oso ama 
ndisha ye" i mose sita ibate mo je, sã Dios icua tuchi rã nyii. “Dios ra secheê 
mumbayã” i tuchi mose uchiangui re, Dios ra echeé mumbayá. Sita ra siri ee. 
24“A emondo seje”, jenye mose Dios je, mondo ra jéje. “Dios ra emondo seje”, 
jenye mose jeñiangui re, mondo ra jéje. 25 Emo mbae icuá naa mose jéje, tiqui 
fiee chi mose jendese, jétesarei chó üqui si. Jétesarei chó esi ñee nonde Dios je. 
Üqui mose ra jendu ibatenda abe jéicuá mbutiá no. 26Jétesareiá mose emo icuá 
si, Dios abe ra jéicuá mbutiã eà mbei jêsi, i que Jesús ee ra. 


¿Aba nembu re? i mbia fiee Jesús je 


27 Nyebibe que echoi Jerusalén nda. Dios chuchuaqui rí ngue Jesús riqui 
ngata ra. Sacerdote rerecua que nyoi fiee ee ra. Embesasa rese. Amei ndese. 
28 ——éMbaerá ereico mbia mbaaquiatu quiatu Dios chuchúaa re? ¿Aba “tiqui 
esaá saá” i quia ndeje re? i que tiqui ererecua ñee ja Jesús je ra. 29Jesás que 
flee ee ra. —Se rane tacheé jéje. Se rane preguntar tae j&je. Secheé jésibishoró 
na nyii. Aquere quiatu ra jeñee asibishoró cote. 30 ¿Aba ñee Juan je re? “Eso 
bautizar i mbia je" i ee re. ¿Dios eá ño ere? Jeñee seje, i que Jesús ee ra. 
31 Ererecua que ndua ndua ja u cote ra. Nee ñee ngue u nyue ra. —¿Mañi nande 
ra echeé ndibishoró nde? “Dios que Juan mbu ra”, nande aroneate ee. Nyebe ra 
fiee nande je. “¿Mbaerá jéingo eáte erui re no?" i quiarei ra nande je. 32“Dios 
que embu eá nda”, nande aroneate ee no. Mbia ataque ra paama i tuchi nande 
je. Juan quiatote quia mbia re, i que ererecua fiee fiee nyue ra. 33Nee nyee que 
Jesüs je cote ra. —Ureicuayáte. Aba chó Juan mbu bautizar i sacuá mbia je, i 
que ee ra. Nyebe Jesús ñee nguiã ee. —Se abe quiatu tacheé eá jéje no. Ae “ã 
esaá” i seje nae, erii nda acheé eà jéje no, i que Jesús tiqui ererecua je ra. 


Uva raarósa icuá icuá nguerecua je 


1 2 1 Jesús que ejemplos saã saá mbia je ra. —Sá mbia ibicha mo 
ndiqui no. Sà eriqui uva i tiquia tiquia no. Sá etaró no. Uva 

rique rirurá abe que echao ra. Sucha ibate mo abe que echao no nda. Uco 
raaró turá ja sacuá. Ibicha que “sembae uvas jésaaró" i emo je cote ra. Al 
partido. Ae que oso isho itóte cote ra. 2Uva quiche mose que ngüimba mo 
mondo rei umbaerá ndea ra. 3Uva raarósa que erimba mbucuasé icuá ño 
nda. Iruá nua fio ngue ra. Eochi chó ngue emondo mbuchebi ra. 4Echa 
que ngüimba mo mondobe rei ereabe no nda. Aque abe que embucuasê 
icuá no nda. Sita que emombo mombo erese no nda. Eáqui nduqui tuchi 
que ra. »Ngüimba mo ngue emondobe aquere no nda. Aque quiatu que 
eiquia tuchi cot e ra. Ei ei mbei que eraarósa quia echa rimba je ra. Emo 
emo ngue eiruá nua nda. Emo emo ngue eiquia no nda. 6 Aque mii tuchi 
que siquichó echa rese cote ra. Eriiri tuchi chó ngue aque re. Nyesecua 
tuchi que equia aque rese ra. Aque que emondo chee uva rea cote ra. “Irei 
irei jiri ra seriiri si”, i rei que ra. 7Eriiri ngasé mose que uva raarósa ñee 
nyue ra. —iCo eriiri ndu quia co cote jé! iNandeiquia rei jé! Í nda uvas 
nandembaerá ae tuchi cote, i que ñee nyue ra. 8Eraarósa que eriiri isi 
icuá cote ra. Curuchoi que iquia pe jiri ra. Mano ngue cote ra. 2¿Mañi 
nda echa quia eraarósa je cote re? Echa ra eraarósa icuá iquia ja cote. 
Uva i ra emondo ja emo je eraaró sacuá cote. 10:Ã mbesa ji rese jemae 
áte re? 

Sá emo ndiqui tuchua ao sita je no. 

Sita mo ngue equiriró mombo ra. 

Eicuáte eriqui rei nguiá ee. 

Aquere ndua si erese. 

“Earonda sacuá turambi chó eriqui re", i ndua si uchimombo rese. 

Uchimombo que esiró si cote ra. 

11 Dios chiao chó ŭquř nde. 

Dios chiao turá tuchi riqui nande je à, 

i ñi embesa ji re, i que Jesús ee ra. 
12—Nanderii ño eriqui nguiá fiee, i que (iqui ererecua ra. —Nandeisi 

rei serao Jë, i rei que nyue ra. Jesús isi aronea tuchi que mbia résaa ra. 
Eireite quiatu ngue mbia tubiriã si re. 


¿Impuestos ra uremee ererecua je re? i mbia ñee Jesús je 


13 qui ererecua que fariseos mo mondochoi fiee Jesús je ra. Herodes 
chimbaaquiatu abe mondochoi erea. —Jesús nandembucheé icuá na. 1 
nda mbia paama i ee, i rei que ra. 14Uturá ngue esaá ñooño Jesús je ra. — 
Jesús, co ereico mbia mbaaquiatu turáte co. Mbia jaje ndeturáte riqui co. 
Co ereico turáte mbia mbuchiabiã co. Mbia erembaaquiatu quiatu turáte 
quia Dios icha rii co. Nyebe urechu nguiã ñee ndeje a. ¿Coche mbia mbae 
isiquia mee mee Romanos nderecua je re? Impuestos. 15 cUremee mee 
nda ee re? ¿Uremee eá nda ee re no? i que ñee Jesús je ra. Jesús que üqui 
icuá icuate ra. Nyebe ñee nguiá ee. —¿Mbaerá jéingo “i nda Jesús ucheé 

nyabi", i serif nde? Mbae isiquia jéteacuquia imbu seje. Tamae erese, i que 
ee ra. 16Mbia que eteacuquia ee ra. —¿Aba mbae nombre fii mbae isiquia 
rese a re? ¿Aba áquí aingue abe ñi a re? i que Jesús ee ra. Romanos 
nderecua, i que mbia ee ra. 17Jesús que fiee ee cote ra. —Romano s 
nderecua mbaerã jemondo chó ee. Dios mbaerá jemondo chó ee no, i que 
Jesús ee ra. Mbia que nyuruira jate u Jesús cheé andu ra. 


Mbia raaque ra quera si, i Jesüs 


18—Mbia raaque ra quera eá mbei, i que mbiamo nguia ñee nda. 
Saduceos i que üqui mbia je ra. Üqui mo ngue nyoi fiee Jesús je ra. Tà i 
sacuá ee. 19 —Sererecua, à ngue Moisés mbesa nande je ra: “Emo ndiiriã 
mano mose, sá enongue mano je ninisi rerequia erendaque re. Sã tiiri 
ngóngue raaque ri?", i que Moisés embesa nande je ra. 20 Eriquii mo ngue 
siqui urerese ra. Seis que eribi ra. Eriquii que ngüinisirá quereco rei ra. 
Mano fio ngue tiiri ndocoi ngüinisi recha ra. 21 Enongue que nguiquii 
checha quereco rei cote ra. Ae abe que mano ño tiiri ndocoi no nda. 
Enongue que equereco no nda. 22 Üqui seis que ngóngue cheecha quereco 
ja rei ra. Mano ja chó ngue erecha tiiri ndocoí no nda. Eninisi eru 
cheecha que mano nyee chó cote no nda. 23Siete rei que eru nyii ra. Mbia 
raaque quera si ja mose, éabate ra equereco cote re? i que saduceos fiee 
Jesüs je ra. —Ma Jesüs fiee icuá, i chó ngue re. 

24Jesús que fiee ee ra. —Jéingo Dios cheé icuayáte à. Jéingo Dios 
cheé abi tuchi à. Jéingo Dios quirácuá icuayáte à. 2» Ae raaque ra Dios 
mbuquera si nae, üqui nda ngüinisi quereco eã mbei huee cote. Üqui nda 
ngu quereco eá mbei huee cote no. Angeles rã mbei ra mbia riqui huee 
ibate cote. 26 ¿Moisés chimbesa rese jemae áte re? Mbia raaque quera si 
rii fio ngue embesa nguiá. Ira ruri sendi quia, aque mose que Dios Moisés 
mbiirandu üqui ndese ra. “Abraham nderecua chó aico nguiá se co. Isaac 
nderecua abe. Jacob nderecua abe no", i que Dios Moisés je aque mose 
ra. 27 À ngue mano ndei nyii ra. Ereco siqui bei chó nguiá namo à. Mbia 
raaque rerecua eà ño Dios re. Mbia reco rerecua chó ae re. ¿Uqui jéicua 
eáte quia à nde? i que Jesús fiee mbia je ra. 


Echesecua tuchi quia Dios rese 


28Embesasa mo ngue chi echeé andu ra. —Jesús ñee turá tuchicht 
saduceos je, i que uchiangui re ra. Nyebe esi nguiá ñee ee. —Jesús, Dios 
cheé tubiriáte riqui à ndesé. Mbia echeé mumbayá sacuá. ¿Ma Dios cheé 
ndiita tuchi ma nde? i que embesasa ñee Jesús je ra. 29 Jesús que ñee ee 
ra. —Á ño Dios cheé ndiita à nde: “Secheé jeñandu rá, Israelitas. Dios mii 
tuchi chó nandererecua re. 30 Echesecua tuchi quia Dios rese. Ndechiá je. 
Neai je. Nendua ndua abe je. Ndequirácuá abe je", i chó Dios cheé ndiita 
nguiá. 31 À abe rei üqui nduinda à no: “Sã ereico nyesecua ndechiese 

no. Ei ere si chó nyesecua mbia rese", i. Üqui nyeremo ndei Dios cheé i 
tuchi üqui, i que Jesús ee ra. 32Embesasa que ñee Jesús je cote ra. —Ae 
bei, Sererecua. Dios mii tuchi chó nandererecua re. Emo abe mo eáte. 

33 Nandechesecua tuchi mose Dios rese, üqui eturáte ee. Nandechesecua 
tuchi mose nandechiá je. Nandendua ndua je. Nandeai je. Nandequirácuá 
je abe no. Nandechesecua tuchi mose mbia rese, üqui eturáte Dios je 
mbae mo si. Sacrificio mo si. Ofrenda mo si, i que embesasa ñee Jesús je 
ra. 34—Nee aquiatute equia seje co, i que Jesús uchiangui re ra. —Dio s 
rimbará tuchi chee ra nde, i que ee cote ra. 


éAba rucucha Cristo re? 


35 Jesús que mbia mbaaquiatu quiatu quia Dios chucháaa ra. —¿Mbaerá 
embesasa riqui fiee nde? “David rucucha chó Cristo re" i re. 36David abe 
que "sererecua" i Jesús je ra. Sá embesa ji ñee no: 

Dios que fiee Cristo sererecua je ra: 

“Ecoi sejii. Nde abe ra ererecua serese. 

Ae ndeucuayáte quia nae, üqui je ra ndequirácuá ateacuquia tuchi. 

Ndequirácuá tuchi chee ra tiqui si”, i que Dios ñee sererecua je ra, 
i que Espíritu Turá David mbucheê nda. 37 David sí chó “sererecua” i nguiã 
Cristo je. Cristo David rucucha mose, ¿mbaerá David “sererecua” i ee re? i 
que Jesús embesasa je ra. Mbia tubiriã ngue Jesús cheê chandu turá jate ra. 


Jesús fiee asi embesasa je 


38Jesús que uchimbaaquiatu mbaaquiatu quiatu ra. —Embesasa rã nda 
jéingochi jé. Üqui ucuasu saá saá mbeite quia à. Huiirao turá equereco 
beite quia à. “Sá mbia ererecua i nande je", i beite equia à. 3ºMbia renda 
turá abe eirabo rabo beite quia mbia si à. “Fiestacha jii quia tai je", i 
abe beite equia à no. ^9 Ari eru cheecha mbae abe embutiá tiáte quia à 
no. Ucheé oco abe esaá saá mbeite quia Dios je á no. “É nda mbia mae 
nanderese", i chó nguiá. Üqui nda Dios mbasi tuchi cote, i que Jesás mbia 
je ra. 


Eru cheecha mbaecha reá mo mbae mee Dios je 


41 Emo mose que Jesús ñi Dios chuchüaa ra. Ofrenda riru nonde que 
eñi ngoi ra. Mae ngue mii mbia mbae isiquia mondo mondo mose eriru 
ye rese ra. Mbaecha atate que mbae isiquia tubiriá mondo mondo quia 
eriru ye ra. 42Eru cheecha mo ngue ngasé u cote ra. Nyeremoño tuchi 
que ae mbae isiquia mondo ra. Centavo mii mbuchecha tuchi que ra. 
43Jesüs que fiee uchimbaaquiatu je ra. —Jenyu. Tacheé nyecua jéje. Eru 
cheecha mbaecha reá ngue mbae isiquia mondo tuchi mbia ataque si ra. 
^^ Mbaecha quiatu que umbae rire ñeté mondo mondo ra. Eru cheecha 
quiatu que umbae mii mondo ja ra, i que Jesús ra. 

Mbia ra Dios chuchua mbucoi ja, i Jesás 


1 3 1Jesüs que oso usé Dios chuchua si cote ra. Echimbaaquiatu mo 

ngue fiee ee ra. —Sã Dios chuchua turá tuchite j&. Eao ji turã 
tuchi sita je, i que echimbaaquiatu mo fiee ee ra. 2Jesús que ñee ee ra. 
— À ndese jéingo mae à nae, üiqui nda mbia mbucoi ja cote. Sita mo nda 
chi eá nyuchuaró Dios chuchua cote. Mbia ra Dios chuchua mbucoi ja 
tuchi cote, i que Jesüs fiee nda. 


Mbae ua ja nonde chó à nde 


3Jesús que chi ngoi huee ibi ibate mo nda. Monte de los Olivos, i que 
hue je ra. Dios chuchua checuate que ee hue si ra. Echimbaaquiatu que 
ngasé fiee ee ra. Pedro. Jacobo. Juan. Andrés. Üqui ja que fiee eísaa ra. 
4—¿Manosete ra tiqui nde? ¿Mañi ure ra equia jirandu mbae ua nonde 
re? i que ñee Jesús je ra. SJesús que ñee ee ra. —Jétesa jiri quia je. Mbia 
mo nda jembiiri irichi ñee jéje jé. 6 "Cristo chó se re" i ra mbia ñee ata 
atate jéje. Uqui nda jefianduchi jé. Úqui nda mbia mbiiri iri jate. Nee 
ñooño je chó üqui nde. 7Mbia ra guerras saá saá tuchi. Mbia ra ñee 
fiee tuchi quia nyiiquia iquia je rii. Üqui mose ra jésiquichechi jé. Üqui 
ja rane nda nyecua raque. Aque mose r a mbae ja ua eá ná. 8Mbia ra 
guerras saá tuchi chee. Nyiiquia iquia tuchi rae. Mbia riácuá tuchi ra 
aque mose no. Emo ñooñoa tuchi ra mbia rasi. Mangue chooñoa tuchi ra 
ibi nyere nyere. Jembasi ramo mose chó nda üqui nde. Aquere ra jembasi 
tuchi cote. 

9iSã jé! Mbia icuá icuáte ra jéje. Jembiiri iri ndae. Jemee mee icuá 
nda mbia rerecua je. Jéiruá nua nda mbia chumunuásaa. Nguerecua je 
ra mbia jenderao rao tuchi. Ererecua abe je chee ra secheé jésenei senei. 
10Sequiato ra Dios cheé turã senei senei ná mbia ja je nyii. Mangue 
choofioa jenda ja je. Aquere ra mbae ua ja cote. 11 Jemee mose mbia 
rerecua je, pare pare jenyechi nda jé. “¿Manyae ra tiqui ñee ndibishoró 
nde?" jenyechi nda pare pare i j&. Espíritu Turá ae chó nda jembucheé 
turá nguiá mbia je aque mose. Jé ae ra jeñee eá. Espíritu Turá ae chó 
nda jembucheé nguiã. 12Jenongue ra jemondo chee mbia icuá je. Jéiquia 
sacuá. Jendu abe ra jemondo chee mbia icuá je. Jendiiri abe ra jemondo 
chee mbia icuá je. Mbia icuá nda jemo iquia iquia chee. 13 Mbia mangue 
chooñoa jenda ra jéucuayá tuchi serit. Ae ra siqui bei serese, üqui nda 
Dios mingo bei. 

14Daniel que embesa Mbae Mbutiása Icuã nii nda. Mbae Mbutiása 
Icuá nda siqui nguecuáyaã. “Dios rendaque re taico se quiatu", i ra equia 
huee. (Ae ra mae nguia sechimbesa rese nae, sã üqui eicua.) Jemae mose 
Mbae Mbutiása Icuá ndese, jeña esi. Ae siqui quia Judéaa, sã üqui uchá 
jei choi ibi ibátee mo. 15Ae ra siqui tuchua quite rese, sá tiqui iqueá nyoi 

uchuchua uquichi mose. Sá echoi chó uchã hue si bei, umbae riró ndocoi. 
16 Ae ra siqui úcoo, sã üqui nyebiá ngaé huiirao rea. Sá hue si bei chó 
echoi uchã. 17 Aba mbia eá tuchi ra emo áqué ndiru rerequia mose aque 
mose. Nguiiri mbuquiambu je abe no. 18“Nyiisei mose eà urechã” jenye 
Dios je. 1?Mbia ra mbae rasi saá tuchi aque mose. Mbae rasi que mbia 
saá eà jiri nyii ra. Aque ramo mose ra mbae rasi raá tuchi cote. Mbae ua 
bei sacuã ño üqui nde. 20 Ae rasi ra mbia saá tuchi nae, üqui nda Dios 
mbujua jiri uquiato rii. Í nda emo fiimbirácuá eà tuchi rei úquí ndasi je. 
21"A Cristo riqui a Jë” i mose emo jéje, “nyia” jenyechí nda üqui fiee mose 
jé. “Hue Cristo riqui hue j&" i mose emo jéje, “nyia” jenyechí nda eno 

je. 22“Cristo chó se re" ichóiño nda mbia ñee ata atate jéje. “Dios cheé 
mbuchecuasa chó se re" ichóiño nda mbia ñee ata atate jéje no. Mbia mae 
sayá nda esaá saá tuchi mbia mbiiri iri sacuá. Üqui Dios quiato abe chee 
mbiir? iri aróte. 22 qui nonde chó aico nguiá jembiirandu randu co. 


Dios riiri nda tube ibate si 


24Mbia tiqui ndasi raá ja mose ra tenda checuayá mbei cote. Nyasi 
abe no. 25Nyasitata ra ngoi ngoi. Ibei jenda abe ra quiata quiata chee 
cote no. 26 Aque mose ra achu ibei rese. Senininya tuchi ra sechu mose. 
Sequirácuá tuchi ra sechu mose no. 27 Angeles serimba ra amondo mbia 
sechiisiró munua nua sacuá. Ishonda ja. Mangue chooñoa jenda ja. Mbia 
sechiisiró nda emunua nua ja seje cote. 

28Sã higuera riqui no. Sá ira mo ndiqui no. Ero quira usé ja mose, “iraro itó 
ndacu ra cote", i chó mbia nguiã aque mose. 29Ei sí ra mbae ua ja nonde. Ae rã 
aico ñee j&je nae, tiqui ndese jemae mose, “mbae ra ua ja cote" jenye ra cote. 
30 Tacheé nyecua jéje. À mbia riqui ngata ibi à nae, úqui emo emo nda manoa 
mbae ua ja nonde. 31 Ibei ra ua. Ibi abe ra ua no. Secheé nguia ra ua eá mbei. 

32Manosete chó nda mbae ua ja. Aico eicuayáte co. Mbia mo abe eicuayáte 
quia à no. Angeles abe eicuayáte quia à no. Paba mii ño eicua nguiá co. 
33Nyebe jéingo quiatu quia eraaró aró mbei. Jétesa tesa bei quia. Ma nyaasht 
fio nda equeru. Jéicuayáte equia à. 34Sà ererecua mo oso isho itóte no. Sà fiee 
ngüimba je oso nonde no. —Sembae jésaaró ja. À ndese jéingo. Co rese eico 
nde. Qui rese eico nde no, i que fiee ngüimba mii mii je ra. —Etesa tesa bei 
quia, i que eiquesa raarósa je ra. 3» Manosete chó nda tuchuacha ru. Jéicuayáte 
equia à. Itondaru ramo mose eru arondete. Itondii mose eru arondete. Nguira 
cheê mose eru arondete no. Eresaitó ndabe mose eru arondete no. Nyebe jétesa 
tesa bei quiatu quia. 36Jengue mose ra eruchí jembuate Jë. 37“Jêtesa tesa bei 
quia" ae chó nguiá mbia ja je co. Jë mii je eá, i que Jesús ra. 


Jesús nandeisi taró, i ja ererecua nyue 


1 4 1Sacerdote rerecua que ñee ja nyue ra. Embesasa abe no. 
—¿Mañi nande ra equia Jesús isi nonde re? Eiquia sacuá. ¿Mañi 

nande ra embiiri iri nde? i que equia fiee ñee nyue ra. Achite que fiesta 
de la pascua fii tu ee cote ra. Dos días. 2—Fiesta mose eá nandeisi jé. 
Mbia ra paama ichi nande je jé, i que u ñee ñee nyue ra. 


Cuña mo aba mbusimbusa turá ichusé Jesús aquí ndese 


3Jesüs que siqui Simón Leproso chuchüaa ra. Betania, i que hue je ra. 
Cuña mo ngue tu erea huee ra. Aba mbusimbusa mo ngue equeru ee 
ra. Sita ao ji ye que ereru ra. Embisé tuchi que equeru ra. Mbae isiquia 
mumbasa tuchi que üqui nda. Eriru churui que esiquio eichusé nonde Jesús 
áqui ndese equiaru mose ra. ^Mbia que chi ja mae erese ra. Paama i que 
cuña je ra. —¿Mbaerá eichusé ñooño nde? 5Mbae isiquia ribishoró ño nda 
aba emondo re. Mbaecha reá je emee mee sacuá, i que ñee icuá icuá cuña je 
ra. 6 Jesús que ñee cote ra. —¿Mbaerá jéingo ñee üqui nde? Sá cuña ae riqui 
ae. Ae esaá seje nae, eturáte seje üqui. 7 Mbaecha reá nguia ra chi arete íbii 
a. Jé mbae raáse mose ee, mbae jésaá turá mbei ee ae. Se quia nda aico bei 
eá nguiá jendese aa. 8Seati nonde chó ngue cuña aba mbusimbusa ichusé 
ja nguiá serese. ?Tacheé nyecua jéje. Mbia Dios cheé turã nenei nenei mose 
mbia ja je, cuña nyisaá abe ra esenei senei mangue chooñoa jenda ja je. 
Mbia ndua turá ja sacuá echisaá abe rese, i que Jesús ñee mbia je ra. 


Jesús tamee jéje, i Judas mbia icuá je 


10 Judas Iscariote, i rei que Jesús chimbaaquiatu mo je ra. Aque que oso 
fiee sacerdote rerecua je ra. Jesús mee nonde ee. 11 Sacerdote rerecua ia 
ja que tiqui andu ra. —Mbae isiquia uremee tuchi ndeje Jë, i que ee ra. 
Nyebe Judas riqui nguiá ndua ndua. —Mbia eása quiatu Jesús tamee ee, i. 


Jesús quiaru uchimbaaquiatu rese 


12Fiesta que tu cote ra. Aque fiesta mose bei que mbia riqui oveja iquia 
iquia querabe ra. Mbichae mbuchimatá iríá ngue eu eu quia aque mose 
querabe no nda. —éMangue ra oveja urembuchi mangue ndechiurã 
nde? i que echimbaaquiatu fiee Jesús je ra. 13 Nee ngue uchimbaaquiatu 
nyeremo je ra. —Jéso sucha cuasu. Huee ra jemae emo i rerao rese. Ira 
equerao quia irasa mo ye. Aque rui jéso. 14Eique mose, aque tuchuacha je 
jeñee. “Jesús que urembu ñee sacuá ndeje ra. “¿Ma cuarto ra urecu quiaru 
oveja u que re? Sechimbaaquiatu rese”, i que Jesús ñee ndeje ra", jenye 
tuchuacha je. 15Tuchuacha ra cuarto cuasu mee jéje. Mbia quesa ibatenda 
ra emee jéje. Embuquiche ji. Huee chó oveja jembuchi nandequiaru 
sacuá, i que Jesús fiee ee ra. 16Nyebe echimbaaquiatu nyoi nguiá sucha 
cuasu. Jesús cheé ndui si tuchi que mbae chi ja ee huee ra. Huee que 
oveja mbuchi huee cote ra. 

17 Itondaru ramo mose que Jesús ru uchimbaa quiatu ataque rese 
ra. 18Quiaru mose que Jesús ñee ee cote ra. —Tacheé nyecua jéje. A 

jéingo quiaru serese a nae, jemo nda semondo mbia icuá je, i que ñee 
uchimbaaquiatu je ra. 19 Echimbaaquiatu ia eà tuchi que echeê mose ra. 
— ¿Se ra aremondo ee re? i ja jate que ñee Jesús je ra. 20Jesús que ñee ee 
ra. —Doce jéingo quiaru serese a nae, jemo ño ñene. Ae chi quiaru serese 
aque plato ye sí a nae, aque chó tiene. 21 Dios cheê ndui sí tuchi ra amano 
ndaque. Ae ra semee mbia icuá je, aque ra mbae rasi saá tuchi quia. Aba 
mbia eá tuchi ra aque. “Taí sembuchecua jirichí nguia curi”, i chee ra 
aque, i que Jesús ra. 

22Quiaru que u ra. Jesús que mbichae siró nda. Gracias i que Dios je ra. 
Siquio que mbuchao chao ee cote ra. —À mbichae jéu. Serete chó à nde, 
i que Jesús fiee ee ra. 23 Vino mbeisa que esiró cote no nda. Gracias i que 
Dios je ra. Mondo que uchimbaaquiatu oo cote ra. Mbei mbei ja que cote 
ra. 24Jesús que ñee ee ra. —Seruqui chó à nde. Mbia icuá mbutiá sacuá 
fio seruqui re. Dios cheé yasu rui si chó seruqui riqui nguiá mbia icuá 
mbutiã à. 2» Tacheé nyecua jéje. Vino mo nda ambei eá mbei cote. Paba 
mbia rerecua tuchi mose, aque mose ramo nguia nda ambei nguiá cote, i 
que Jesús fiee nda. 


Jesús aicuayáte resê, ichóiño nda Pedro serii, i Jesús 


26Trasei rasei que cote ra. Nyoi que ibi ibate mo cote ra. Monte de los 
Olivos, i que hue ibi je ra. 27 Jesús que ñee uchimbaaquiatu je huee ra. — 
Jéireite ra eriqui serii. Jetiimbosei mboseí nda oso serecha. Sá embesa ji 
riqui ñee no: “Mbia ra oveja raarósa iquia. Ovejas ra ñimbosef nyoi cote", 
sá embesa ji riqui i no. 28Seraaque quera sire ra aso se rane jendaaró 
Galilea, i que Jesús ee ra. 29Pedro que fiee ee ra. —Seataque ra irei ireite 
raque ndesi. Se quia ra aireí ireiá mbei ndesi, i rei que Pedro ñee ee ra. 
30Jesüs que fiee ee ra. —Tacheé nyecua ndeje. Nguira cheé nyeremo 
nonde ra erecheé fioofio tres veces serif namo, Pedro. “Jesús aicuayáte 
rese", ere chooño ño nda serit, i que Jesús ñee ee ra. 31 Pedro que ñee ee 
ra. —Mbia ra seiquia aróte raque nderii, acheé ñooño eà nda se nderii, i 
rei que Pedro ra. Ef ja que ñee nda. 


Jesús fiee ngu je 


32 Jesús que oso Getsemaní cote ra. Uchi mbaaquiatu rese. —Jengoi 
rá u aa. Tacheé na oso Paba je pe jiri se, i que Jesüs ee ra. 33Pe quiti jiri 
que Pedro rerao ra. Jacobo rese. Juan abe no. Eya eá ndasi tuchi que tu 
ee aque mose ra. 34Nee ngue tiqui je ra. —Seya eã ndasi tuchi aico co. 
Seya eá ndasi ra seiquia chee. Jenguchó na jé aa. Jétesa tesa bei u aa, 
i que Jesús ñee ee ra. 35 Jesús que oso pe quiti jiri cote ra. Nyibi que u 
ngoi ngúíá ndese ñee Dios je ra. —Mbae rasi asaá sereáte, i rei que fiee 
Dios je ra. 36—Paba, mbae eresaá ja aróte nde. Üqui ndasi asaá sereáte 
raque quia co. Ae sebi riqui nae, üqui ndese semingo eà. Ae ndebite riqui 

nae, üqui ndese quiatu semingo, i que Jesús ñee Dios je ra. 37 Nyebi que 

u uchimbaaquiatu je cote ra. ł que eu uque ja ee cote ra. Nee ngue Pedro 
je ra. —Simón, cereque hut a re? Ereico areá fiochi tesa tesa s e ñee 

mose Dios je. 38 Jétesa tesa u. Jengue eá u ñee Dios je. Mbae icuá tà i eã 
sacuá jéje. Jéingo serete raque serese. Mbae icuá nguiatu jembuti mbutite 
nguiá, i que Jesús ee ra. 39 Nyebi si que oso ñee Dios je ra. Hue ri si que 
fiee ee ra. 4º Nyebi que u uchimbaaquiatu je cote ra. £ sí que u uque ee no 
nda. Eresa quiatu ngue eshiu shiute nguiã. —¿Mañi nda aba ñee nde? i ja 
tuchi que echimbaaquiatu ra. 4! Osobe que fiee Dios je pe jiri cote ra. Tres 
veces que aque cote ra. Uba rei que u fiee uchimbaaquiatu je ra. —Jengue 
tuchi cote. Jenguenea jéucua cote. Semondo ra mbia icuá je cote. Seiquia 
sacuá. 42 Jěhuã cote. Nyao cote. Ae ra semee mbia icuá je, co eru quia 
semee sacuá co cote, i que Jesás uchimbaaquiatu je ra. 


Mbia icuá Jesás isi suruchoi 


43 Jesús cheé mosebe tuchi que Judas ru erea ra. Jesús chimbaaquiatu 
rei que ae ra. Aque rese que mbia cuaé tuchi quia ra. Tiquise abe que 
ecurucuaé nguia ra. Ira jua abe no. Sacerdote rerecua chó üqui mbucuaé 
nguia reaé. Embesasa abe. Amei abe. “Judas ñee nyecuayá nguiatu 
quia üqui je nyii reaê. —Ae ritii ra asiite nae, aque chó ñene. Aque jéisi 
quiatu tuchi serao, i quia equia ee nyii reaé. 45Jesüs riichá ngue esi 
saludar i ee cote ra. Jesús ritii que esiite ee cote ra. 46Mbia que Jesús isi 
cuaé ecua cote ra. 47 Üqui mose que Jesús rimba mo uchuuru siró tiquise 
ra. Sacerdote rerecua rimba rese que tiquise uru ra. Eisa que echisia 
ra. 48Jesús que ñee mbia ja je cote ra. —¿Mbaerá jenyu quia tiquise 
rurucuaé serea co re? Ira jua abe no. Mbae mbuquiachása rea rocoi 
jenyuchi nguia serea co. ^? Tenda que amumba mumba beite rei quia 
jendese Dios chuchua resé. Mbia que ambaaquiatu quiatu bei rei quia 
huee resê. ¿Mbaerá seisiã nyucua aque mose re? Embesa ji ique sacuá ño 
jéicuá icuá ndiqui nguiá seje à, i que Jesús ñee ee ra. 50Echimbaaquiatu 
que nyoi ja chee uchá Jesús recha ra. 51 Acuanindu mii mo ngue oso erui 
ra. Tiru mii ngue equereco nyiati ra. Mbia que acuanindu abe isi rei ra. 
52 Huiirao que esecha oso uchá nda. Eirao eá tuchi que oso uchã nda. 


Jesús mbia curuchoi mbia rerecua je 


53 Mbia que Jesús curuchoi sacerdote rerecua je cote ra. Huee que 
sacerdote rerecua ja chi ñumunua nda. Embesasa abe. Amei ererecua ja 
abe no. 54Pedro que embuchurucha rucha oso quia erui ra. Ngasé nyee que 
sacerdote rerecua itaicuee ra. Hue que ngoi sacerdote rimba mo ndese ra. 
Nyee que hu? huee ra. 55Sacerdote rerecua que chi ja huee ra. Amei mbia 
rerecua ja abe no. Mbia rerecua ja tuchi. —Jesús nandeiquia, i rei que 
fiee fiee nyue ra. —éMbae i ra aba mbia je Jesús riichará nde? i rei que u 

fiee ñee nyue ra. 56 Emo emo ngue ñee icuá icuá ndei Jesús rii nda. Ucheé 
ngue etasa tasa tuchi chó nda. 57 Mbia mo abe que juá ñee ñooño erii nda. 
58 —Jesüs cheé ngue urechandu ra. Nee icuáte que Dios chuchua rii nda. 
“Dios chuchua tambocoi mbia chiao. Tres días mose ra Dios chuchuarã 
asaá no. Mbia chiao eà nda üqui cote", i que urechandu Jesús cheé nda, 

i que üqui fiee ñooño Jesús rii nda. 59 Ucheé ngue etasa tasa bei chó nda. 
60Sacerdote rerecua que juá ñee Jesús je ra. —¿Echeé nda eresibishoró eá 
mbei re? ¿Mbae i equia nderit nde? i que ñee Jesús je ra. 61 Jesús que ñee eá 
mbei echeé mose ra. Sacerdote rerecua que ñeembe ee ra. —¿Dios rucucha 
nde re? ¿Cristo nde re? i que fiee Jesús je ra. 62Jesús que fiee ee ra. —Ae. 
Dios rucucha chó se re. Jemae nda serese s e coi mose Dios quirácuá jii. 
Sechu mose abe ibeishi ndese, i que Jesús ee ra. 63-64Sacerdote rerecua que 
paama i tuchi Jesús cheé mose ra. Huiirao que endoro ndoro chee ra. Nee 
ngue ererecua ataque je ra. —Jesüs riqui Dios rucucha raá naa co. Jefiandu 
jate equia à. Sá mbia mo nandembiirandube eá cote. Nandemae ndei ngue 
erese re. ¿I jéje re? ¿Mañi nande ra equia re? i que sacerdote rerecua fiee 
mbia rerecua ataque je ra. —Eicuá tuchi que ra jé. Sá mbia eiquia, i jate 
que ererecua ñee Jesús rii nda. 65Mbia que ñinimbu nimbu Jesús ruba rese 
cote ra. Eresa que echati mbae mo je ra. Ucua ucua tuchi que erese cote ra. 
— é Aba ucua ucua u nderese a re? Eicua no, i que equia eresa ati ji je ra. 
Soldados abe que ucua ucua tuchi eresa rese ra. 


Jesús aicuayáte resê, ichóiño Pedro 


66Pedro que chimbeite ngoi itaicuee ra. Nyucuaaque mo ngue tu huee 
sacerdote rerecua rimba ra. 67 Pedro que chi nyee tata jii ee huee ra. —Jesús 
resenda que nde abe ra, i que nyucuaaque fiee mae mose Pedro rese ra. 68— 
Tei. Ndecheé aicuayáte, ichôifio ngue Pedro ñee ee ra. Hue si que esi eiquesa 
quiti cote ra. Usé mose que nguira fiee cote ra. 699 Nyucuaaque que maembe 
erese ra. —Co abe que Jesús resenda ra, i que mbia ataque je ra. 70 —Tei. 
Aicuayáte se, ichóifio ngue Pedro ee no nda. Ae chi huee nae, tiqui mo ngue 
fiee ee cote ra. —Jesüs resenda chó nde abe resé. Galilea jenda chó nde resé, 
i que fiee Pedro je ra. 71 Pedro que jurar i tuchi ñee ee ra. —Aicuayá tuchite 
se resé, i que fiee ñooño si no nda. 72Aque mose tuchi que nguira ñee sí cote 
ra. Pedro que ndua Jesús cheé ndese cote ra. Sá Jesús ñee ee nyii no. — 
Nguira cheé nyeremo nonde ra erecheé ñooño tres veces seriã, sá Jesús i ee 
nyii no. Üqui ndese que Pedro ndua cote ra. Nyebe nyeseo tuchi nguiá cote. 


Mbia Jesús curuchoi Pilato je 


1 5 1Nyaashi namo mose que sacerdote rerecua ñumunua ja ra. 
Amei ererecua abe no. Embesasa abe no. Mbia rerecua jate que 

fumunua nda. Jesús que echucua suruchoi Pilato je ra. Pilato rei mbia 

rerecua hue jenda ja. 2—¿Judíos rerecua chó nde re? i que Pilato ñee ee 

ra. —Ae. Judios rerecua chó se re, i que Jesüs ee ra. 3Sacerdote rerecua 
que fiee ñooño tuchi Jesús rii nda. Nee icuá tuchi que erii nda. 4—Sá 
fiee icuá icuáte nderi jé. ¿Echeé nda eresibishoró eá nde? i que Pilato 
ñee Jesús je ra. 5Jesús que ñee áte echeé mose ra. Nyebe Pilato nyuruira 
tuchi nguiá echeê eá mose. 


Jesüs jéiquia mbucha ira rese, i ererecua 


6Pilato que mbia tarô ji mo mbusé mbei quia pascua mose ra. Co mii 
ngue embusê mbusé mbei quia pascua mose ra. Ae je mbia riqui ñee, 
“aque embusé mondo” i nae, aque chó ngue embusé mbei quia ee ra. 

7 Barrabás, i que etaró ji mo je ra. Emo abe que chi huee erese ra. Mbia 
iquiasa que tiqui nda. 8Mbia que ñee ngaé Pilato je ra. —Mbia mii tarô 

ji que erembusé mbeite quia, einyere si emo mbusé namo, i ja que mbia 
fiee Pilato je ra. 2—¿Judío rerecua ra ambusé mondo jéje Jesús re? i rei 
que Pilato ra. 10—Sacerdote rerecua riqui paama i chooñote Jesús je à, 

i quiatu que Pilato ndua ndua uchiangui re ra. 11 —Sà Pilato Barrabás 
mbusé mondo Jesús rendaque re, i tuchi que sacerdotes fiee ja mbia je ra. 
Nyebe que mbia “Barrabás embusé mondo” i chee Pilato je ra. 12—¿Mañi 
ae quia ra Jesucristo je re no? i que Pilato ñee ee ra. 133 —Embucha ira 
rese, i ja que mbia fiee ee ra. 14 —éMbae icuá esaá nde? i que Pilato fiee 
ee ra. —iEmbucha ira rese Jë! i bei bei que mbia ra. 15—Mbia tura jiri 
nda seje chã, i chee que Pilato ra. Nyebe Barrabás mbusé mondo nguiá. 
Jesüs quiatu que eiruá nua cote ra. —Jembucha iquia ira rese, i que mbia 
je cote ra. 

16Soldados que Jesús cuasa curuchoi ererecua chuchüaa ra. Huee 
que soldados ataque abe ngaé ja Jesás mama no nda. !7 Tiru irei ngue 
emingue ee cote ra. —Ererecua chó nde re, ichôifio iquia iquia ee. Nyu 
ritimei uma ji que emii eáqui ndese corona nda. 18—Judío rerecua tuchi 
chó nde re, ichóiño ngue iquia iquia ee ra. 19Ira que euru uru eáqui 
ndese ra. Ninimbu nimbu abe que erese no nda. Ngoi ngoi que ngüíà 
ndese erimba raá naa ee ra. 201 quia iquia tuchi que eu ee ra. Aquere que 
tiru irei mbui esi cote ra. Eiraote que emingue ee cote ra. Curuchoi que 
embucha nonde ira rese cote ra. 


Mbia Jesús mbucha ira rese 


211 rei que emo u quia uco si ra. Simón, i que ee ra. Cirene jenda mo 
ngue ae ra. Alejandro ru que ra. Rufo ru abe no. Aque que soldados isi ira 
mbuchicuandasa ji rerao sacuá ee ra. Cruz, i equia ee. Nguerao que cote 
ra. 22Ngasé ngue pee cote ra. Gólgota, i que hue je ra. Eresa cuare, i chó 
nguiá hue je. 23 Huee que vino mondo rei Jesús je ra. Mirra je emumbarai. 
Mbei eá ngue ra. 24Soldados que Jesús mbucha ira rese ra. Aquere que 
sita ñeté mbaba mbaba o je cote ra. —Aba ra Jesús irao querao ñi ja, i 

que nyue ra. 25Tenda chui ite ramo mose que embucha ira rese ra. 26 Mbia 
que letrero mii Jesús aqui nguiti ibate ra. JESUS REI JUDIO RERECUA 

i que embesa mii nda. Üqui nii ño eriqui nguiá eiquia hue. 27Mbia 
nyeremo abe que embucha ira rese Jesús chabe ra. Jesús rereco chobei 
que emii ira rese ra. Mbae mbuquiachása tuchi que üqui nda. 28Embesa 
ji cheé nguire que Jesús iquia mbia icuá ndese cote ra. Sá embesa ji riqui 
fiee no: “Mbia icuá ndese ra eiquia, sá embesa ji i fee nyii no. 22Mbia 

que iquia iquia quia Jesús cheé naa naa ecuá mose ra. Nee icuá icuá ee. 
—*Dios chuchua ra ambucoi. Tres días mose ra ambuchuruambe" ere que 
equia. 30 Equiche u nde ae hue si no, i tuchi que mbia quia iquia iquia ee 
ecuá mose ra. 31Sacerdote rerecua abe que iquia iquia chó nguia ee ra. 
Embesasa abe no. Üqui ngue fiee icuá icuá ja quia erii nda. —Mbia que 
embuquera quera rei nyii ra. Ae sí quera aroneate nguiá aque. 32Judío 
rerecua mose ae, sá ae ae nguichi ira si. Cristo mose ae, sá ae ae nguichi 
no. Í nda uremae erese. Í nda ureicua cote, i ja que ererecua ñee icuá icuá 
erii nda. 


Jesüs mano mose cote 


33Tenda nandeite re mose que itondaru tu ra. Itondaru bei que mbia 
ja je tres horas ra. 34Tenda cheseco mose que Jesús ñeemombo cote ra. 
— Eloi, Eloi, ¿lama sabactani? i que fiee mombo ra. —Dios sererecua, 
¿mbaerá ereico hui sesi re? i chó ngue ñee nguiã. 35—Elías je eriqui 
“quiatuchu” i reae, i rei que echeé andusa mo nda. 36 Emo ngue esponja 
monde vinagre ye ra. Ira ai rese que embia ji mondo rei Jesús chúruu 
cote ra. —Esecha rei. Sã Elías ruãt e quia erea, i que emo fiee ee ra. 
37 Jesás que tasé mano mbei cote ra. 38Aque mosechi tuchi que cortina 
nyisia Dios chuchua jenda ra. Ibate si que eru nyisia íbii ra. 39Soldado 
rerecua que chi Jesús nonde mae erese ra. Emano ndese que eñi mae nda. 
— Dios riirí ño eriqui re, i que cote ra. 

40Cuña ngue chi jate ma e Jesús rese isho ra. María Magdalena abe que 
chi huee ra. Salomé abe no. María abe no. María rei José si. Jacobo Netê 
si abe no. 4! Üqui ngu e siqui bei quia Jesús rui ra. Echiurá ngue emii mii 
mbei quia ee ra. Galiléaa eico mose bei. Cuña tubiriáte abe que chi mae 
Jesús mbuchai rese huee ra. Ae nyoi Jesús rese Jerusalén, üqui. 


Mbia Jesús raaque chati cote 


42Tenda que oso cote ra. Sábado nonde. Aque mose bei que mbia 
riqui mbae mbuquiche ja sábado sacuá nda. 43 Aque eresaitó mose que 
José si ñee Pilato je ra. Judío turá ngue ae ra. Arimatea jenda que ae 
ra. Judío rerecua que ae no nda. —Dios ra ererecua, i beite que equia 
eraaró aró nda. Aque que iret irei ate oso ñee Pilato je ra. —Jesüs raaque 
emee na seje, i que oso ñee ee ra. 44—¿Mano jei tuchi ere? i tuchi que 

Pilato uchiangui re ra. —Quiatuchu rá sembiirandu. ¿Jesús mano cote 
re? i que Pilato ñee soldado rerecua je ra. 4»—Mano ngue cote ra, i que 
soldado rerecua fiee ee ra. Nyebe Pilato eraaque mondonguiá José je cote. 
46 José que Jesás raaque mbuquichi cote ra. Tirushi turá mo ngue eisi ra. 
Eraaque que echuma aque je cote ra. Iti que echoi sita ribicoi ji imi ye ra. 
Nyati que sita cuasu mo je cote ra. 47 María Magdalena ngu e mae mi eati 
rese ra. María rese. José si que ae ra. 


Jesüs raaque quera si 


1 6 1Jesüs raaque ati ji que chibe sábado mose ra. Enyaashi oso quia 
domingo mose, aque mose que cufia mo nyoi mae eatisa rese ra. 
María Magdalena. Salomé abe no. María abe no. Jacobo si rei ae. Üqui ja 
que aba mbushimbusa isi rei eichusé chusé sacuá Jesús raaque rese ra. 
2Tenda nyui ramo mose que echoi eatísaa ra. 3—¿Aba ra sita curuba nande 
je eatiquia re? i rei que echoi quia fiee ñee nyue ra. ^I que sita rurubai u 
ee cote ra. Sita cuasute quiatu ngue re. SIque rei que echoi sita imi ye ra. 
Acuanindu mo ngue chi ngoi huee equiatocuti quiti ra. Huiiraoshi oco 
tuchi que ecunui huee ra. Cufia ngue siquiche tuchi ra. é Acuanindu que fiee 
ee ra. —¿Mbaerá jéingo siquiche re? Jesús raaque jésequia raque quia à. 
Emoate a resé. Eraaque que quera si no. Jemae eatisa rese ae. 7 Jéso asi rá 
echimbaaquiatu mbiirandu erese. Pedro abe jembiirandu. “Jenonde ra esi 
Galilea. Jemae nda erese huee. Sá ñee j&je nyii no", jenye embiirandu, i que 
acuanindu ee ra. 8Cuña ngue siquichete echeê andu ra. Uchá ngue echoi 
eatisa si ra. Nee eá tuchi que mbia mo je ra. Esiquichete quiatu ngue re. 


Jesús nyecua María Magdalena je 


9 Jesús que quera si nyaashí namo mose domingo mose ra. María 
Magdalena nane je que nyecua ra. Aque si chó eriqui siete aba checuayá 
icuá jea nyii reaé. 10 Ae que oso Jesús quiato mbiirandu ja cote ra. Ngasé 
mose ee que echi nyeseo jate eya eà ee ra. 11 —Jesüs que quera si ra. Amae 
ngue erese ra, i rei que embiirandu ra. Quera aroneate que üqui je ra. 


Jesüs nyecua uquiato nyeremo je 


12 Aquere que nyecua uquiato nyeremo je ra. Ishote que sucha tubiriá si 
ra. Emo na tuchi que ee ra. 13—Jesüs que quera si nyecua ure je ra, i rei 
que echoi uataque mbiirandu ra. Quera aroneate que ee no nda. 


Jesás uchimbaaquiatu mondo mbia mbiirandu 


14 Aquere que Jesús nyecua uchimbaaquiatu ja je no nda. Once je. 
Üqui quiaru mose que nyecua ee ra. Nee asi asi que ee ra. —¿Mbaerá 
jeñia átáte riqui re? ¿Mbaerá “nyia” jenye eà jembiirandu mose sequera 
rese re? i que fiee ee ra. 15—Jéso secheé nenei nenei mbia ja je. Mbia 

mangue chooñoa jenda ja je. 16Mbia mo nda seicua icua. Üqui je bautizar 
jenye. Üqui nda siqui bei cote. Ae ra seicuayá, üqui nda mbae rasi saá 
mbei. 17Seicuasa ra mbia mae sayá saá saá tuchi. Aba checuayá icuá 

nda ejea jea mbia si serif. Mbia cheemo nda esaá. 18 Mbei ra eisi isi o je. 
Aba iquiasa mbei mose ra erasiá. O ra echono ñono erasi aró embucheró 
sacuá, i que Jesús uchimbaaquiatu mondo ra. 


Jesús nyui oso ibate 


19 Jesús ñee ja mose que Dios equerao ibate cote ra. Siqui bei sacuá Dios 
jii cote. 22Echimbaaquiatu que nyoi Dios cheé nenei nenei mbia ja je ra. 
Mangue chooñoa jenda ja je. Dios que siqui tuchi quia erese ra. Mbia mae 
sayá tuchi que esaá saá nguia ra. Mbia Dios cheé icua sacuá. Amén. 

Lucas ucheé mbesa Teófilo je 


1 1Jesucristo que mbae saá saá tuchi quia huiico mose íbii ra. Mbia 
atate que echisaã mbesa mbesa rei ra. 2Mae ndei equia erese nyii. 
Dios cheé esenei senei mbei rei quia nyii. Jesucristo chisaã ndese que 
urembiirandu cote ra. 3Se abe que airandu tuchi cote ra. Ae esaá saá 
nguia nyii nae, aque mosenda bei rese que airandu cote ra. Se abe tiqui 
tambesa ja ndeje, Teófilo. Tasenei turá ja embuchiabiá ndeje. ^Ae rese 
ereirandu randu nae, úquí ereicua tuchi sacuá ño aico nguiá embesa 
mbesa ndeje. Ei nda “ae bei” ere chó nguia Jesucristo chisaá saá je. 


“Juan el Bautista ra nyecua u mbia je", i que ángel mo nda 
y 


5Zacarías, i que emo je ra. Sacerdote que ae ra. Herodes que siqui 
Judea mbia rerecuará aque mose ra. Abías resenda rei Zacarías. Aarón 
ndiiri nducucha rei Zacarías. Eninisi abe rei Aarón ndiiri nducucha 
no. Elisabet, i que eninisi je ra. 6Zacarías turáte que eriqui Dios je ra. 
Ngüinisi rese. Üqui ngue Dios cheé mumbayá mbei quia ra. Eicuáte, i 
aroneáte que mbia mo nguia erii nda. 7Eriiriá mbei que eriqui ra. Tiiriá 
je rei Elisabet. Ari chee. Zacarías abe que ameite chee ra. 

8-9Sacerdotes que nyuuru uru beite quia querabe mbae raá naa Dios 
chuchúaa ra. Nyebe que Zacarías abe riqui mbae raá naa Dios chuchúaa 
emo mose ra. Zacarías que oso ique tuchi Dios chuchua ra. Mbae mo 
ndei sacuá embushimbu. 10Zacarías que mbae shimbu sei cote ra. Mbia 
cuabé ngue chi ja taicuee ñee ñee Dios je ra. 11 Angel ibatenda mo ngue 
tu nyecua Zacarías je cote ra. Chi ngue juà mbae shimbu reisa ji ee ra. 
127acarías mae mose ángel rese, siquiche tuchi que ra. 13 Angel que ñee 
Zacarías je cote ra. —¿Mbaerá ereico siquiche re? Dios que ndecheé 
fiandu ra. Elisabet nda tiirí ndeje cote. Juan, ere nderiiri je nyaacuquia 
mose. 14 Ndeyate ra cote. Nderiiri nyaacuquia mose ra mbia ia tuchi cote. 

15Nderiiri nda mbae turá saá saá tuchi quia Dios je. Mbaeri rasi mo nda 
embei eá tuchi. Espíritu Turá nda siqui tuchi erese. Esi rie ye ereco mose 
bei. 16 Nderiiri nda mbia Israel jenda mbuchebi ja Dios je. Dios ra üqui 
nderecuará. 17 Nderiiri nda mbae mbuquiche ja Cristo tu nonde. Sá Dios 
Elías mbuquirácuá no, ei si ra Dios uquirácuá mee nderiiri je. Nderiiri 
nda mbia mbuturá turá nyiese. Eru mbuturá turá nguiirí ndese. Eriiri 
mbuturá turá ngu rese no. Nderiiri nda aba cheé mumbasa mbaaquiatu 
quiatu. Aba cheé mumbayá sacuá cote. Nderiiri nda mbia mbuquiche ja 
Cristo tu nonde, i que ibatenda ñee Zacarías je ra. 18Zacarías que ñee 
ángel je ra. —¿Mañi nda üqui nde? ¿Ndecheé nda ique seje re? ¿Manyae 
ra eicua re? Ameite se. Seninisi abe arite, i que Zacarías ee ra. 19 Angel 
que fiee Zacarías je ra. —Se rei Gabriel. Dios rimba chó aico co. Dios quia 
semondo rei nguiá ñee turá sacuá ndeje. 20“Nyia” ere eá fiochi secheê 
je. Nyebe ra ndeisayà. Ndecheé ngüíà nda eno. Nderiiri nda nyaacuquia 
chee. Nderiiri nyaacuquia mose ra erecheé nyecua cote. Secheé nda io ja 
ndeje cote, i que ángel Zacarías je ra. 21 Mbia que chi bei taicuee huee ra. 
Zacarías raaró aró. —éMbaerá Zacarías riqui itó tuchite Dios chuchüaa 
re? i que mbia ñee jate ra. 22Zacarías que usé nyee ra. Echeé ngúíá. O que 
emumbate mbate chó nguia mbia je ra. —Zacarías mbae mo tea cuu Dios 
chuchua reae, i que mbia fiee fiee nyue ra. 23Zacarías que umbae tarea 
saá ja Dios chuchúaa ra. Tenda nongue mose. Emo ngue tu euru cote ra. 
Zacarías que oso uchuchua cote ra. 

24 Aquere qu Eya uchi que cote ra. Eninisi que useá mbei tuchua si 
cinco meses ra. 25 —Dios seriirina meefii seje cote. Mbia ra iquia iquia eà 
seje cote, i que Elisabet ra. 


*Dios riiri nda nyecua u mbia je", i que ángel mo nda 
y 


26Nyasi nongue mose que Dios ibatenda mondo mbia mo je ra. Gabriel, 
i que aque ángel je ra. Aque que emondo sucha Nazaret ra. Galilea, 
i que aque ibi je ra. 27 —Eso rá ñee nyucuaaque María je, i que Dios 
ángel mondo ra. Emo ngue siquíá tuchi María rese ra. Eruá mbei. José 
ninisibi rei María. José siquíá ndaque erese. David riiri nducucha rei 
José. 28 Angel que ique María ch María chuchua cote ra. —Acheé ngue 
u ndeje ra. Dios turã tuchi riqui ndeje co. Ndua bei nderese. Dios ia 
tuchite nderese acuani mo si, i que ángel María je ra. 22 María mae mose 
ibatenda rese que fiee uchiangui re ra. —éMbaerá eru quia serea co re? 
¿Mbaerá eru quia fiee seje co re? i que María uchiangui re ra. 30 Angel 
que ñeembe ee ra. —María, siquichechi nda sesi re. Dios turá tuchi riqui 
ndeje co. 31 Dios cheé turá ngue asenei u ndeje ra. Nanimbae ra nde cote. 
Nderiirina nda eretea cote. Jesús, ere nderiiri je. 32 Nderiiri quirácuá 
tuchi rae. Dios quirácuá ndiiri nda erereco. Mbia rerecua tuchi ra ae. Sã 
David riqui mbia rerecua nyii no, ei nda nderiiri mbia rerecua tuchi cote. 

33Nderiiri nda judíos rerecua bei cote. Ua eà mbei rae, i que ángel ñee 
María je ra. 

34María que ñee ángel je ra. —¿Mañi nda serío re? Seru eáte nyeresé, 
i que María ee ra. 35 Angel que ñee María je ra. —Espíritu Turá ae ra 
Dios riiri mondo nderie ye. Espíritu Turá nda ndereaquiatu bei quia. Dios 
quirácuá nda siqui bei nderese. Nyebe ra Dios mbaerá tuchi nderiiri. Dios 
rucucha, i ra nderiirí je. 36 Ndesi nongue ndiiri abe ra tiiri cote. Elisabet, 
i equia ee nae, aque abe ra tiiri. Arite raque. Erie cuasu cote. Tiiri mbae, 
i mbia quia ee nyii nae, aque ra tiiri cote. 37Dios quiarei mbae ao ja, i 
que ángel fee María je ra. 38María que ñee ee ra. —Dios rimba chó aico 
nguiá co. Sá ndecheé ique quia seje, i que María ra. Angel que oso erecha 
cote ra. 


María oso Elisabet ndea 


39 María que oso Elisabet ndea cote ra. Neenda ishote que ee ra. Sita 
ibate bate ri ngue esi quia ra. Judea, i hue ibi je. 40 María que ngasé 
Elisabet ndu chuchüaa ra. Zacarías, i equia eru je. Ique que fiee Elisabet 
je ra. 4 Elisabet María cheé andu mose, erie yenda que umi nda. Espíritu 
Turá ngue ique tuchi Elisabet chiangui re cote ra. Elisabet que ñee 
nyecua tuchi María je ra. —Nde rese chó Dios ia tuchi acuani mo si re. 
Dios ia tuchi nderie yenda rese abe no. 43 cMbaerá Cristo si ru serea se 
re? Mbia rerecua eà ño se resê. 44Se ndecheé andu mose que serie yenda 
ia tuchi umi nda. 4Dios cheé ngue ereisi turá nda. Nyebe Dios iate riqui 
nderese co. Nyebe ra Dios cheé ique tuchi ndeje cote, i que Elisabet ñee 
María je ra. 46María que ñee cote ra. 

Acheé turá mbei quia Dios rii co. 
47 Seya bei riqui Dios rese co. 
Ae que seriró mbae icuá si ra. 
48 Dios que nduate quia serese ra. 
Seaquiatuá ndaque. 
Nyebe ra mbia ia jate serese cote. 49Dios quirácuá ngue mbae turá 
saá tuchi seje ra. 
Ae mii fio eturá tuchi emo si re. 
50 Ae ndua turá nguia Dios rese nae, üqui ndese chó Dios ia eá tuchi 
riqui nguiá. 
Ei mbei chó Dios nguiá mbia je co. 
51 Dios quirácuá ngue mbae saá ja ra. 
Ucuasu raá naasa chó Dios mbosei nguià. 

52 Siqui mingue je chó Dios mii mii nguiá mbia rerecuará. 

Ae ererecua uaquiatu saá saá nguia nae, üqui ño Dios siro nguià. 
Ererecua eà ño tiqui cote re. 
53 Dios que mbae mee mee nguia mbaecha reá je ra. 

Mbaecha quia emboochi nguiã. 
54 Dios que siqui tuchi judíos rese ra. 
Tesareià mbei esi. 
Eyayá mbei erese no. 55Sã Dios ñee Abraham je no, üqui ngue 
embuchebiá mbei ra. 
Ae ucheé mondo judíos jaje nae, üqui ngue embuchebiã mbei no 
nda, 
i que María ñee turá Dios rii nda. 56María que siqui arete Elisabet rese ra. 
Tres meses. Aquere que eru nyebi uchuchüaa cote ra. 


Juan el Bautista nyaacuquia 


57 Elisabet rasi rasite que cote ra. Nyaa cuquia que cote ra. 58Mbia 
que nyoi ja Elisabet ndea cote ra. Ejii jenda. Eresenda ja. — Dios turã 
tuchi riqui ndeje co. Aquê mondo ndeje, i ja que ee ra. Eya ja tuchi que 
erese ra. 59 Ocho días mose que circuncisión naa eriiri je ra. Zacarías, 
i nda mbia eriirí je chá nde. Eru rá si. 69 Esi quia que ñee nda. —Tei. 
Juan nande chó ee, i que esi ra. 61 Mbia que ñee esi je ra. —¿Mbaerá nda 
“Juan” ere nderiiri je re? Juan mo eá nderesenda mo aa resé, i rei que 
mbia esi je ra. 62 Mbia que o mbaaba aba Zacarías je ra. —¿Mañi nda 
nderiiri je re? i ee. 63Zacarías que fiomee mbia je ra. Nyebe mbia embesa 
sacuá mee nguiá ee. —Juan, i chó seriiri je, i que Zacarías embesa ra. 
Mbia que nyuruira ja u mae erese ra. 64Aque ruibe que Zacarías fiee 
aquiatu cote ra. Nee turá tuchi que equia Dios rii cote ra. 65Zacarías 
cheé andure que mbia nyuruira jate ndua ndua hue jenda ra. Nyebe mbia 
ñimbiirandu ja nguiá sita ibate bate jenda. Judea, i que hue ibi je ra. 
66 Ae jirandu quia erese, tiqui ngue ndua tuchi quia erese ra. —Mañi nda 
Zacarías riiri nguia reae. Nandemae nguia erese no, i que mbia quia ndua 
ndua ra. Dios que siqui tuchi Zacarías ndiiri ndese ra. 


Zacarías ia tuchi fiee Dios je 


67 Espíritu Turà ngue siqui tuchi Zacarías rese ra. Nyebe Zacarías Dios 
cheé nenei nguià. 
68 Sá mbia ñee turá Dios rii judíos rerecua rii. 
Uturá ngue eteacuquia nande je ra. 
Nanderiró ngue mbae icuá si ra. 
69 Nanderiró sacuá nandeicuá si que Dios mondo nande je ra. 
David riiri nducucha que nanderiró sacuá nda. 
70 Sã Dios ñee cose no. 
“Mbia riró sacuá nda ambu íbii”, i cose no. 
Ucheé nenei neneisa que embuchecua mbia je cote ra. 
71 “Jéucuáyása si ra jendirósa jendeaquiatu bei”, i que Dios nande je ra. 
72-73 Dios turáte que eriqui nandei ñiinda je ra. 

Abraham je abe que eturáte riqui ra. 
Ae Dios fiee Abraham je nyii nae, echeé ngue io cote ra. 
74 Dios que ñee Abraham je nanderii nyii ra. 
“Taendeaquiatu jéucuáyása si, jesiquicheá sacuá ico mose serese”, i 
que Dios nanderi? cose ra. 
75 Nyebe ra nandeico turá mbei Dios je. 
Ae ra nandemingo bei icúe umbaerá. 
76 Nde ra Ibatenda cheé esenei senei nguia mbia je, Aqué. 
Dios riiri ndetã nda Dios cheé eresenei senei nguia mbia je, Aquê. 
Mbia icoquiatu sacuá Dios riiri je. 77 Ei mose ra Dios mbia riró eicuá 
si. 
Ei mose ra Dios mbia icuá mbutiá esi. 
78 Dios turáte quia eriqui nguiá nande je. 
Eriiri nda tu ibate si mbae mbuchecua nande je. 
79 Nandeaquiatuá mbaaquiatu sacuá fio eru nguiá aque. 
Nandemingo sacuá nyaashí naanguia chó eru nguiá aque, 
i que Zacarías ñee áqué je ra. 8º Aquê ngue tiaró i i oso quia cote ra. Dios 
rese que eriqui i i cote ra. Siqui bei que equia turúquiaa ra. Dios cheé 
ngue esenei senei nyee mbia je cote ra. 


Jesús nyaacuquia 


2 1 Aque mose que ererecua fiee nda. Augusto, i que ee ra. --Censo 
nandesaã na mbia ja je, i que ra. Mbia mbae nombre mbesa mbesa 
ja mose, “censo” i que üqui je ra. 2Censo raã namo mose rei (qui. Cirenio 

ngue Siria jenda rerecua aque mose ra. 3--Jenyusua sua jéso ja pueblo. 
Nombre mbesa mbesa ja sacuá jembae, i que ererecua mbia ja je ra. 
4Nyebe José choi nguiã Judea. Belén, i que sucha je ra. Belén fio David 
chusua re. José i chó David re. Nyebe José choi nguiá Belén. Umbae ibi 
recha. Nazaret recha. Galilea abe recha no. 5José que nyoi Belén umbae 
nombre mii sacuá nda. María rese. María que eninisibi ra. María riote 
que ra. 6Siqui mose Belén ngue áqué ndasi rasite María je ra. 7 Aque ramo 
ngue María nguiiri mbua ra. Numa ngue tiru je ra. Ticuasu quiarusa ye 
que eno nda. Mbia chuchua quiatu que eitáyáte ee ra. 


Oveja raarósa ngaé mae Jesús itáquei ndese 


8Hue jii que oveja raarósa mo nyi isa ra. Ovejas que esaaró aró nguia 
turuquia ri nda. º Angel ibatenda mo ngue tu embua tuchi ra. Dios 
nininya tuchi que tu overja raarósa resae ra. Nyebe siquiche tuchi nguiã 
esi. 10 Angel que ñee ee ra. --¿Mbaerá jésiquichete riqui re? Mbae turá nii 
fio achu nguiá fiee jéje co. Ae ra asenei jéje, mbia mbia sacuá tuchi chó 
tiqui nde. 1 Dios riirí ngue nyaacuquia namo Belén nda. Cristo, i equia 
ee. Mbia rirósa mbae icuá si chó ae re. 12Aque echi ticuasu quiarusa ye 

aque. Ema ji tiru je. Jemae nda erese huee. Jemae mose sechienei ndese, 
“Cristo chó eriqui re", jenye ra cote, i que ángel ñee oveja raarósa je ra. 
13 Angeles tubiriáte que nyecua oveja raarósa je cote ra. Angel ñiinda 
ndese. Nee turá ja que Dios rii nda. 14Sã mbia fiee turá ja Dios ibatenda 
rii. 
Sã Dios uquiato mbia ja ibi jenda, i que ángeles ñee nyecha ee ra. 
15 Angeles que nyoibe ibate cote ra. Oveja raarósa que fiee ñee 
nyue cote ra. --Nyaso rà Belén. Ae Dios senei senei nguia nande 
je nae, nyaso rã mae erese. Ae nyaacuquia namo nae, nyaso rã 
mae erese, i que oveja raarósa fiee nyue ra. 16 Nyoi asi tuchi que 
mae erese ra. Ngasé ngue María je ra. José abe je. Áqué abe je. I 
que áqué u ticuasu quiarusa ye ee ra. 17 Oveja raarósa que mbia 
mbiirandu ja erese ra. Ae ángel senei senei nguia ee María riiri 
nii, üqui ngue oveja raarósa senei senei tuchi mbia je cote ra. 
18Eandusa que nyuruira ja tuchi eandu ra. 1? María que ndua ndua 
tuchi quia üqui ja rese uchiangui re ra. 20 Oveja raarósa ia tuchi 
que nyoi nyebi ovejas je ra. Nee turã turá tuchi que echoi quia 
Dios rii nda. --Angel que fiee nande je, echeé ndui si tuchi chóchi 
mbae ei ja, i que ñee ñee nyue ra. 


Jesús ruruchoi Dios chuchúaa 


21O0cho días mose que circuncisión naa áqué je cote ra. Jesús, i que 
áqué je cote ra. Angel cheé ndui si tuchi chó “Jesús” ichi áqué je. Ae 
ángel ñee María je erio nonde nae, echeé ndui si tuchi chó “Jesús” ichi 
María riiri je. 22Aquere que María fimbitirô Moisés cheé ndui si cote ra. 
Aquere que áqué nduruchoi Jerusalén cote ra. Aquê mee sacuá Dios je. 
23Embesa ji cheé ndui si que áqué mee Dios je ra. --Ae eriirí i erácué nae, 
tiqui jemondo tuchi Dios je, i quiatu ngue embesa ji rese re. 24Jerusalén 
José riqui mose que sacrificio mee Dios je ra. Embesa ji cheê ndui si. Sã 
embesa ji riqui fiee no: --Nyurusi nyeremo jemee Dios je. Üqui eá mose, 
nyurusi fetê jemee ee no ae, i que embesa ji cheé nda. 25 Amei mo ngue 
siqui hue Jerusalén nda. Simeón, i que ee ra. Ae que eturá tuchi ra. Nee 
mbei que equia Dios je ra. Ae que Dios riiri saaró aró tuchi quia ra. 
Judíos mbui sacuá mbae icuá si. Espíritu Turã abe que siqui Simeón ndese 
ra. 26 Espíritu Turá nguia ñee ndei Simeón je nyii. --Eremae nda Dios riiri 
ndese. Ndemano nonde ra eretea. Dios ra embu íbii, i que Espíritu Turã 
fiee Simeón je nyii ra. 27Espíritu Turá ngue Simeón querao Dios chuchúaa 
ra. Embesa ji cheé ndui si que José áqué nduruchoi Dios chuchúaa aque 
mose si ra. María reses. 28Simeón ngue áqué sui ra. Eya tuchi que erese 
ra. --¡Co chó jé! i que Simeón ñee turá Dios je ra. 

29 Dios, ndecheé ngue io seje cote ra. 

Seyate aico co cote Sererao se cote. 

30 Nderiiri ndese que amae cote ra. 
31 Ae erembu mbia riró sacuá mbae icuá si nae, aque rese aico mae co 
cote. 
32 Mbia resae sacuá tuchi chó nderiiri ndiqui re. 
Judíos eã abe ra etesae tuchi. 
Judíos abe je ra eturá tuchi no, 

i que Simeón fiee Dios je ra. 33Simeón fiee mose María riiri nii, José que 
nyuruira tuchi echeé andu ra. María rese. 34Simeón ngue fiee turá María 
je ra. --Nderiiri nda judíos tubiriá mingo turá. Ae siqui sereáte quia erese, 
üqui nguia ra emingo icuá. Mbia ra ñee icuá icuá nguia nderiiri tură je. 
Eicuá je rocoí. 35 Ae ndua turáte quia nderiirí nii nae, üqui ndua ndua 
turá nda nyecua mbia je cote. Ae ndua ndua icuá nguia, (gui ndua ndua 
abe ra nyecua mbia je cote no. Mbia icuá nda nemundite nderiiri ndese, i 
que Simeón María je ra. 36Huee que arite mo ndiqui ra. Dios cheé nenei 
neneisa que ae ra. Ana, i equia ee. Fanuel, i que eru eiruá siasa je ra. 
Aser, i que ei fiiinda je ra. Ana yasu mose que ngurá ndea nyii ra. Siete 
años que eriqui ngu rese nyii ra. 37 Eru eá ngue cote ra. Eru cheecha que 
siqui beite ra. Ochenta y cuatro afios. Dios chuchúaa que eriqui beite ra. 
Nee fiee mbei Dios je. Quiaru rocoi. Isa abe. 38Ana ngue mae áqué Jesús 
rese Dios chuchua cote ra. --iCo chó jé! i tuchi que Dios je ra. Nee turá 
tuchi que áqué nii mbia jaje cote ra. Ae Dios riiri saaró aró nguia nae, 
tiqui jaje que Ana fiee turá turã áquê nii nda. 


José nyebi Jesüs rerao Nazaret 


39 José que mbae saá ja embesa ji cheê nguire ra. Aquere que echoi 
nyebi Galiléaa ra. Nazaret, i equia echuchua je. 40 María riiri ngue tiaró 
cote ra. Nimbaaquiatu quiatu que equia cote ra. Nimbirácuá nacuáte que 
equia cote ra. Dios turá ngue siqui tuchi quia erese ra. 


Jesús fiimbaaquiatu quiatu Dios chuchúaa 


41 Aque tenda bei que José riqui nyoi choi Jerusalén nda. Fiesta de la 
pascua mose bei. María rese. 42Jesús tiarô namo mose, doce años mose 
que echoi si fiesta de la pascua mose no nda. Jerusalén. 43Fiesta ua 
mose que ecuaé ndei quia nyebi ra. Jesás que siquichó Jerusalén nda. 
Jesús abe oso rei nguiá usi je. Ngu abe je. ^4Jerusalén ño eriquichó neaé. 
Mbia ataque rese eru reí nguiá esi je. Mbia que ngaé ngaé bei quia tenda 
mumba chee ra. --Ma Jesús fii, i rei que nguesenda je ra. 45Tea eá mbei 
que ra. Erea eá mose que eru si chee nyebi Jerusalén nda. María rese. 
Erequia sacuá huee cote. 46 Tres días mose que erea huee cote ra. Dios 
chuchüaa que eriqui ee ra. Nimbaaquiatu quiatu. Mbia mbaaquiatusa 
cheé andu andu que Jesús riqui ngoi huee ra. --¿Mañi equia re? Tachandu 
tuchi rá, i i que equia ee ra. 47 Jesús cheé aracua tuchi que eriqui mbia 

je ra. Nyebe mbia nyuruira nguiã echeé aracua andu. 48Eru erea mose 
huee, ae abe que nyuruira ra. Esi abe nyuruira no. Esi que fiee ee ra. 
--¿Mbaerá eresoá urerese re, Echo? Ureya eá tuchi que eriqui nderequia 
asi asi ra, i que María nguiiri je ra. 49Jesüs que fiee ee ra. --cMbaerã 
serequia mámbii re? Paba chuchua chó ngue aico resé, i que Jesüs usi je 
ra. 50 María que Jesús cheé icuayáte ra. José abe echeé icuayá no. 51 Jesús 
que oso uchuchua erese cote ra. Nazaret, i equia sucha je. Usi cheé ngue 
emumbayá mbei quia ra. Ngu cheé ngue emumbayá mbei quia no nda. 
Esi que ndua ndua bei quia úquí Jesús chisaá ndese ra. 52 Jesús rete que 
siri siri oso quia cote ra. Nimbaaracua racua que equia no nda. Dios iate 
que eriqui erese ra. Mbia abe iate que eriqui erese no nda. 


Juan Dios cheé senei senei mbia je 


1,2 Aquere que Dios ñee Juan je ra. Zacarías riiri je. Tiberio siqui bei 

mose mbia ja rerecuará. Quince años ereco mose mbia rerecuará. 
Poncio Pilato que Judea jenda rerecua aque mose ra. Herodes que Galilea 
jenda rerecua ra. Felipe que Herodes nongue ra. Felipe que Iturea jenda 
rerecua ra. Traconite jenda rerecua abe que Felipe no nda. Lisanias que 
Abilinia jenda rerecua ra. Anás que sacerdote rerecua ra. Caifás abe 
que sacerdote rerecua ra. Üqui ererecua sique mose que Dios ñee Juan 
je turuquia re ra. 3Nyebe que Juan Dios cheé senei senei nguia mbia je 
ra. Ama Jordán ndurubinda jaje. Ei ño ngue Juan nguia ñee mbia je ra. 
--Jéhui chó jéicuá si. Dios jéicuá mbutiá sacuã. Üqui mose nda bautizar 
ae j&je chã, i que Juan nguia fee mbia ja je ra. ^Isaías chimbesa io sacuá 
ño ngue Juan Dios cheé nenei nenei nguiá. Isaías chimbesa chó à nde: 

Emo nda ñeemombo mombo quia mbia je turúquiaa. 

*Neenda nandererecua mbaerá jembuquiche. 

Jéingo quiatu nandererecua tu nonde. 

5 Neenda jembuturá turá nandererecua mbaerá. 

Ibi cuaacua jembato mbato. 

Ibi ati ati jésimiambo ambo. 

Neenda chaa chaa jefieengo. 

Ibi rashí ndashi jéiti iti. 

6 Mbia mingo beisa’, i ja ra mbia ñee Dios je cote", i ra emo nguia 
turüquiaa, 

i que Isaías embesa cose ra. 7 Mbia que nyoi nyoi ja quia Juan ndea 
ra. Juan bautizar i sacuá ee. Juan ngue fiee ee ra. --Mbei rà fio jéingo 
nguiá. Mbae icuá nda jeí jei mbia je, ¿úqui si jenyu quia seje co re? 8 Jë 
mbae icuá ndecha mose Dios je, mbae turá jésaá saá mbei quia ee cote. 
"Abraham ndiiri nducucha chó nande re. Nyebe ra Dios nandemingo bei" 
ijenyechi nda jé! Dios Abraham ndiiri nducucha chao arondete raque sita 
je. 9Tra rá si chó mbia re. Sã ira mo ia eà no. Sá ea eá maña ño no. Sã 

eréi chó no. Ei sert seri ño Dios mbia je, mbia mbae turá naa eá mose, i 
que Juan fiee mbia je ra. 10--¿Mbae rese ra ureico Dios je re? i que mbia 
Juan je ra. 11 Juan ngue ñee ee ra. --Ndeirao nyeremo mose, enongue 
emondo eirao eá je. Ndechiurá mose, emo emondo mbaecha reá je, i 

que Juan mbia mbaaquiatu quiatu ra. 12Impuestos isi isiquia mo abe que 
nyoi Juan je ra. Juan bautizar i sacuá ee. --¿Mbae rese ra ureico ure re? i 
que fiee Juan je ra. 13--iMbae ra jembatachi jé! ¡Cobrar jenye turá ño jë! 
Jéicua quiatu chó, i que Juan ee ra. 14Soldados mo abe que fiee Juan je 
ra. --¿Mbae rese ra ureico ure re no? i que soldados ñee Juan je ra. Juan 
ngue ñee ee ra. --iMbia mbae ra jéisi choofiochi jé! “Co que mbae icuá 
saá nda” ijenye chooñochí nda emo je jé! Jembae ae chó jendeco, i que 
Juan fiee soldados je ra. 1» Mbia que mae quiatu quiatu quia Juan ndese 
ra. --Cristo chó co reae, i raque mae quiatu quiatu erese. 16Juan ngue 
fiee mbia jaje ra. --I achó je chó aico nguiã bautizar i mbia je co. Co chi 
emo ndu quia serui co. Ae quia equirácuá tuchi sesi re. Ae quia eturá 
tuchi sesi re. Ae quia ra bautizar i mbia je Espíritu Turá je. Mbia chiã 
mbitiró sacuá. Sã tata riqui mbae mbitiró no. 17 Ae ra mbia umbae mii 
icúe. Eturá achó fio embae re. Ae embae eà nae, üqui nda esei cote. Üqui 
ndeisa ra ua eá mbei tata. Sá mbia quiata a chiqui chiqui no. Sá ea mii 
icúe no. Sá echuruique mombo tátaa no, i que Juan ñee mbia je ra. 18Ef 
ngue Juan nguia Dios cheé turá nenei nenei mbia je ra. Mbia mbaaquiatu 
tuchi. 19Ererecua Herodes je que Juan ñee nyee ra. Felipe ninisi rese siqui 
mose. --¿Mbaerá ereico ndenongue ninisi rese re? i que Juan ererecua 

je ra. --Mbae icuá eresaá saá ja techí nguia re, i tuchi que Juan ee ra. 

20 Ererecua que Juan ñee mumba bei chó nda. Ererecua que Juan tarô 
nyee cárcel nda. 


Juan bautizar i Jesús je 


21 Juan bautizar ¿ mose mbia jaje, Jesús je abe que bautizar i ra. Jesús 
que ñee ñee nguia ngu je ra. Ibei que obo ee ra. 22Espíritu Turá ngue 
nguichi Jesús rese ra. Nyurusi rá ño nguichi checua erese. Ibatenda que 
fiee ee ra. --Seriiri ño nde re. Sechesecua chó nde re. Seyate nderese, i 
que Ibatenda Jesús je ra. 


Mbia fiiinda Jesüs i 
23 Jesús treinta años mose que mbia mbaaquiatu quiatu ramo nda. 
--José riiri, i ja que mbia Jesús je ra. Elí riiri nguia José re. 24Elí rei 
Matat ndiiri. Matat ndei Leví riiri. Leví rei Melqui riiri. Melqui rei Jana 
ndiiri. Jana ndei José riiri. 25 José rei Matatías riiri. Matatías rei Amós 
ndiiri. Amós ndei Nahum ndiiri. Nahum ndei Esli riiri. Esli rei Nagai 


riiri. 26 Nagai rei Maat ndiiri. Maat ndei Matatías riirí. Matatías rei Semei 
ndiiri. Semei ndei José riiri. José rei Judá riirí. 27 Judá rei Joana ndiiri. 

Joana ndei Resa riirí. Resa rei Zorobabel riiri. Zorobabel rei Salatiel riiri. 
Salatiel rei Neri riiri. 28 Neri rei Melqui riiri. Melqui rei Adi riiri. Adi rei 
Cosam ndiiri. Cosam ndei Elmodam ndiiri. Elmodam ndei Er riiri. 29 Er 
rei Josué riiri. Josué rei Eliezer riiri. Eliezer rei Jorim ndiiri. Jorim ndei 
Matat riiri. 39 Matat rei Leví riiri. Leví rei Simeón ndiiri. Simeón ndei 
Judá riiri. Judá rei José riiri. José rei Jonán ndiiri. Jonán ndei Eliaquim 
ndiiri. 31 Eliaquim ndei Melea riiri. Melea rei Mainán ndiiri. Mainán ndei 
Matata riiri. Matata rei Natán ndiiri. 32Natán ndei David riiri. David rei 
Isaí riiri. Isaí rei Obed riirí. Obed rei Booz riiri. Booz rei Salmón ndiiri. 
Salmón ndei Naasón ndiiri. 33Naasón ndei Aminadab riiri. Aminadab rei 
Aram ndiiri. Aram ndei Esrom ndiiri. Esrom ndei Fares riiri. Fares rei 
Judá riiri. 34Judá rei Jacob riirí. Jacob rei Isaac riiri. Isaac rei Abraham 
ndiiri. Abraham ndei Taré riiri. Taré rei Nacor riiri. 35 Nacor rei Serug 
riirí. Serug rei Ragau riiri. Ragau rei Peleg riiri. Peleg rei Heber riiri. 
Heber rei Sala riiri. 36Sala rei Cainán ndiiri. Cainán ndei Arfaxad riiri. 
Arfaxad rei Sem ndiiri. Sem ndei Noé riiri. Noé rei Lamec ndiirí. 37Lamec 
ndei Matusalén ndiiri. Matusalén ndei Enoc ndiiri. Enoc ndei Jared riirí. 
Jared rei Mahalaleel riiri. Mahalaleel rei Cainán ndiiri. 38 Cainán ndei 
Enós ndiiri. Enós ndei Set riiri. Set rei Adán ndiiri. Adán ndei Dios riiri. 


Satanás tà i Jesüs je 

4 1Jesüs que nyebi Ama Jordán si ra. Espíritu Turá ngue siqui tuchi 

quia erese ra. Turáquiaa que Espíritu Turã Jesús rerao ra. 2Huee 
que eriqui arete ra. Cuarenta días. Mbae mo ngue eu eá mbei aque mose 
ra. Eriácuáte que cote ra. —Tá tae rá Jesús je. Ma Jesús mbae icuá naa, 
i rei que diablo Jesús rii nda. 3—Nde Dios riiri mose, mbichae esaá co 
sita je no, i rei que diablo Jesús je ra. 4Jesús que ñee ee ra. —Tei. Ei 
ngue embesa ji ñee nda: “Mbia chiu achó nda mbia mingo eá. Dios cheê 
nguia ra mbia mingo nguiá”, i que embesa ji ra, i que Jesús diablo je ra. 
5Aquere que diablo Jesüs rerao ibi ibate mo nda. Ibate tuchi. Diablo que 
ibi teacuquia ja Jesús je ra. Ishonda abe reacuquia ja ee. Aque mose bei 
que ereacuquia ja ee ra. 6-7 Diablo que ñee Jesús je ra. —Sembae ja chó 
ibi re. Se emondose mose emo je, amondo ra ee. Tamondo tuchi ndeje. 
Mbia ja rerecuarã nda aremii. Ndeico mose serese, tamondo ja ndeje. 
Serimbará mose nde, tamondo ja ndeje no, i rei que diablo ñee Jesús je 
ra. 8Jesús que ñee diablo je ra. —Quiatüae sesi ae, Satanás. ¿Mañi nda 
nderimba se re? “Dios ae rese chó jéingo”, i que embesa ji ñee ndesé, i 
que Jesús diablo je ra. ?Aquere que diablo Jesús rerao Jerusalén nda. 
Querao que suruchui ibate Dios chuchua aró nda. Ibate tuchi echuchua. 
—Nde Dios riiri mose, eo oso íbii. Dios ra ndereaquiatu. Eremanoá nda 
oso ngoi. 10Sã embesa ji riqui fiee no: 

Dios ra ángeles mondo ndereaquiatu sacuá. 

11 Oje ra ndeisi. 

Nembuquichi mingue rae. 

Sita ra cua ià ndei je, 
i que embesa ji ra, i rei que diablo Jesús je ra. 12Jesás que ñee diablo je 
ra. —Sã embesa ji fiee no: “Ma Dios sereaquiatu. Tà tae ee no”, jenyechi 
nda Dios je", i ii Dios cheé nde, i que Jesús ñee diablo je ra. 13Diablo 
Jesús mbiicuá aronea mose, secha chee que oso ra. —Emo mose jiri ra tà 
aebe ndeje jé, i rei que uchiangui re ra. 


Jesús mbia mbaaquiatu quiatu ramo 


14 Jesús que oso nyebi Galiléaa cote ra. Espíritu Turá quirácuá ngue 
siqui tuchi quia erese ra. Mbia hue jenda ja que jirandu ja tuchi quia 
erese ra. 15Judíos chumunuásaa que Jesús riqui mbia mbaaquiatu quiatu 
ra. Mbia que ñee turá ja quia erii nda. 


Nazaret jenda Jesús isiteá 


16 Jesús que ngasé Nazaret cote ra. Hue rei etiarósa hue. Sábado mose 
que esi judíos chumunuásaa ra. Sábado mose bei que eriqui oso oso 
huee ra. Juá ngue embesa ji renei nonde mbia je ra. 17 Mbia que Isaías 
chimbesa mondo Jesús oo ra. Isaías chimbesa que eequia cote ra. À 
embesa ji que esaá saá mbia je ra: 

18 Espíritu Turá ndiqui tuchi serese co. 

Dios que sererecúe ra. 

Echeé turá nenei nenei sacuá mbaecha rea je. 

Etarói mbusé sacuá ño ngue Dios sererecúe ra. 

Eresayá ndesa ira sacuá ño ngue sererecúe no nda. 

Ae je ererecua icuáte riqui nae, üqui mbusé sacuá ño ngue Dios 
sererecúe nguiá no. 

19 Mbia je ñee ñee sacuá ngue Dios sererecúe no nda. 

“Namo ño Dios turá ndiqui nguiá”, i sacuá mbia je, 
i que Jesús embesa ji mbuchecua mbia je ra. 20 Jesús que embesa ji 
mumbi cote ra. Mondo que emo oo cote ra. Ngoi que cote ra. Mbia que 
mae mbei quia erese ra. 21 Jesús que ñee mbia je ra. —Embesa ji que 
ambuchecua jéje namo, aque io quia jéje a cote, i que Jesús mbia je ra. 
22Mbia que ñee turá ja quia Jesús rii nda. —Jesús cheé turá tuchi quia 
eriqui re, i ja tuchi que mbia nyuruira ra. —¿José riiri ño co re? i que 
mbia quia ee ra. 23 Jesús que ñee mbia je ra. —“Mbia mae sayá ngue 
eresaá saá Capernaum nae, üqui mo esaá aa ndechuchúaa no”, jenye 
aróte seje sechuchúaa. 24Tacheé nyecua rá jéje. Dios cheé mbuchecuasa 
ishonda cheé nguia ra mbia isi turá mbei quia. Nguecua jenda cheé nguia 
ra eisi turá eà. 25Tacheé nyecua rá jéje. Elías reco mose íbii, ama ngue 
nyaaquíá mbei ra. Tres años ndobei. Mbia riácuá ja que aque mose ra. Eru 

cheecha tubiriáte que chi rei hue Israel jenda ra. 26“Uqui eru cheecha mo 
je mbae echao tura", i áte que Dios quia Elías je ra. “Sarepta jenda je quia 
mbae echao eru cheecha je", i quiatu que Dios ee ra. Judío eá je quiatu 
que Dios Elías mondo ra. 27 Eliseo reco mose íbii, leprosos tubiriáte que 
chi rei hue Israel jenda ra. Eliseo que hue jenda mo mbucheroá no nda. 
Ishonda mo nguiatu que embucheró Siria jenda ra. Naamán, i que ee ra, i 
que Jesús ñee mbia je ra. 28Judíos chumunuasa que Jesús riqui fee mbia 
je ra. Mbia Jesús cheé andu mose que paama i ee ra. 22Mbia paama i je 
que Jesús mombo sucha tubiriá si ra. Sita ibate que sucha tubiriãte ra. 
Sita rimia mbucu que mbia Jesús rerao rei ra. Hue si nda emombo nguiã 
fia. 30 Jesús que oso chee mbia tubiriã ite re si ra. 


Jesús aba checuayá icuá jea amei mo si 


31Jesüs que oso Capernaum cote ra. Sucha tubiriá mo. Galilea jenda. 
Sábado mose que mbia mbaaquiatu quiatu ra. 32Ererecua rá ño ngue 
Jesús riqui mbia mbaaquiatu quiatu ra. Nyebe mbia riqui nguiá nyuruira 
tuchi echeé andu. 33Huee que amei mo ndiqui mbia chumunuásaa 
ra. Aba checuayá icuá nyireco rei ae. Aque que ñee asite Jesús je ra. 
34 —¿Mbaerá erechu quia urerea co re, Jesús? Quiatúae urerecha ae. 
¿Ureriichará ño erechu quia co re? Dios rucucha chó nde re. Areicuate 
se, i rei que aba checuayá icuá Jesús je ra. 35 Jesús que ñee ee ra. — 
Equiriri chó j&. Esé oso amei ñiangui si, i que Jesús ee ra. Jesús cheé 
mose que aba checuayá amei mombo íbii ra. Mbia tubiriásaa. Usé ngue u 
amei mbasiá cote ra. 36Mbia tuririá ngue nyuruira ja u erea ra. —Jesüs 
quirácuá ae ñee nguiá. Mbia rerecua rá ño eriqui nguiá ñee aba checuayá 
icuá je. ¡Sá aba checuayá echeé mumbayá jé! i tuchi que mbia nyuruira 
erea ra. 37Mbia que ñimbiirandu randu ja Jesús rese ra. Erurubinda jenda 
abe jirandu ja erese. 


Jesús Simón ninisi si mbucheró 


38Jesüs que usé mbia chumunuasa si cote ra. Oso que ique Simón 
nyuchua cote ra. 1 que Simón nyari rasi u ee ra. Eracu tuchi que ee ra. 
—Embucheró na, i tuchi que mbia Jesús je ra. 3º Jesús que oso nyibi earó 
nda. Nee ngue eracu je ra. —Etiba, i que ee ra. Eracu que hui esi Jesús 
cheé nguire ra. Ari que juá cote ra. Mbae que echao chao mbia chiurá 
cote ra. 


Jesás mbia rasi chumumbara mbucheró 


40 Tenda irei mose que mbia nguesenda rasi rurucuaé cuaé ja Jesús je 
ra. Erasi chumumbara tuchi que ra. Jesús que o chono fiono ja erasi aró 
embucheró cheró ja ra. 4 Aba checuayá icuá ngue usé usé nguia mbia si 
Jesús che& mose cote ra. —Nde rei Cristo Dios riiri, i que usé usé mbia si 

ra. —iJéfiee eá fio jé! i tuchi que Jesús quia aba checuayá icuá je ra. Uqui 
ngue Cristo icua chó nda. 


Jesüs mbia Galilea jenda mbuchesea sea 


42 Nyaasht namo mose que Jesús si turuquia a. ra. —Se ae taico 
mbiri na, i rei que ra. Mbia que nyoi erui erea chee ra. —¡Eresochí nda 
urerecha jé! Ure rese bei chó eico, i rei que mbia ñee Jesús je ra. 43 Jesús 
que fiee ee ra. —Dios cheé tasenei senei pe quitinda je abe. Nyebe sembu 
nguiá, i que Jesús ra. “Jesús que mbia mbuchesea sea quia Galilea jenda 
ra. Dios cheé nenei nenei judíos chumunuásaa. 


Jesüs sira tubiriá mbua uquia mbia je 


5 1Emo mose que Jesús riqui ama ndisha rimia ndese ra. Genesaret, i 
que ama ndisha aque je ra. Mbia cuabé ngue ngaé ee huee ra. Dios 
cheé anduse rete que ra. Nyebe mbia tubiriã Jesús mumbi i i tuchi nguiá. 

2Canoa nyeremo abe que chi hue erimia ndese ra. Eoreá ja que ra. Echa 
que chi sira mbuasa irei irei ra. 3Jesús que ua canoa nongue ye ra. Simón 
mbae que aque canoa nda. —Ama nimia ndecha jiri sererao mingo, i que 
Jesús Simón je ra. Canoa ye que Jesús ñi erimia ndesenda mbaaquiatu 
quiatu ra. ^Mbia mbaaquiatu jare que fiee Simón je ra. —Eriquiraasa 

rí canoa jendao. Huee tarafa jemondo ii. Sira mbuasa jemondo ii, i 

que Jesús ee ra. »Simón ngue ñee ee ra. —Nyaashi nyee que ureico rei 
embuasa rerequia isa ra. Emo ngue uresiroã mbei ra, Sererecua. Ma 
ndecheende tasaambe no, i que Simón Jesús je ra. 6 Mbia que tarafa 
mondo ii cote ra. Sira tubiriá mbua nonde. Tarafa soro sert sira usi je. 
7Nyueru eru que canoa nongue yenda je ra. —Sira usite ure je. Jenyu rá. 
Nandembua ja rã canoa ye, i que canoa nongue yenda je fiee nda. Canoa 
nyeremo puk i ja sira je. Aete ñiimi sira usi je. 8Sira tubiriáchi sira eande 
nyii. Nyebe Simón Pedro nyuruira tuchi nguiá mae Jesás chimondo rese. 
Ngoi que ngúíã ndese ñee ee ra. —Seicuáte aico co, Sererecua. Serecha 
rei se ae, i rei que Simón Pedro ñee Jesús je ra. ?Echiá nguia cuaácuá i 
tare nguiá. Eresenda abe chiá cuaácuá i ja. Sira tubiriá ndea. Sira mbua 
eande nyii. 10 Zebedeo riiri abe que chi ja Simón ndese huee ra. Jacobo, 

i que enongue je ra. Juan, i que enongue je no nda. Üqui chiá abe que 
cuaácuá i ra. Jesús que ñee Simón je ra. — iEresiquichechi nda jé! Sira 
rese ra ereicoá cote. Mbia ra ereru reru bei quia seje cote, i que Jesús ee 
ra. 11 Canoa yenda ngasé mose ama nimíaa, umbae que esecha ja nyoi bei 
nonde Jesüs rese cote ra. 


Jesús mbia leproso mbucheró 


12Jesüs que siqui tuchua mo nda. Hee que emo ndasi riqui ee ra. 
Leproso. Jesús rese mae mose que ngoi ngüíà ndese ee ra. Nyibi que fiee 

Jesús je ra. —Sererecua, nde sembucheróse mose, sembucheró se, i que 
leproso fiee Jesús je ra. 13 Jesús que oco erese ra. —Echeró cote, i que ee 
ra. Echeé mosebe que nyeró nda. 14Jesús que ñee ee ra. —¡Erecheéchi 
nda mbia mo je jé! Eso nderasiá ndeacuquia sacerdote je cote. Moisés 
cheé ndui si mbae mo emondo Dios je. Ei nda mbia jirandu nderasiá 
ndese cote, i que Jesús fiee ee ra. 1» Mbia que ñimbiirandu i i tuchi quia 
Jesüs rese ra. Ngaé ngaé ja que equia echeé andu ra. Umbucheró cheró 
sacuá abe que eriqui ngaé ngaé erea ra. 16Jesüs que oso oso quia mbia 
tiámbaa ra. Nee fiee Dios je. 


Jesüs emi sayá mo mbucheró 


17Emo mose que Jesús riqui mbia mbaaquiatu quiatu ra. Huee que 
fariseos mo nyi echeé andu andu ra. Embesasa abe que chi ra. Galilea 
jenda chó üqui nde. Judea jenda abe no. Jerusalén jenda abe no. Huee 
que echi ja Jesús cheé andu ra. Dios quirácuá ngue siqui tuchi Jesús rese 
ra. Erasi mbucheró cheró sacuã. 18Mbia que erasi mo curucuaé quisa 
ye ra. Emi sayá ngue ae ra. —Nandemingue serao Jesús je, i rei que ra. 
19Tuchua mbaranguiatuáte que ee ra. Mbia tubiriá ngue tuchua mbiitáyá 
ee ra. Nyebe erasi ruruchoi nguiá sui tuchua aró. Tei que endoro ra. 
Erasi que embuquichi imbu quisa ye Jesús rimbe ra. Mbia ite ri. 20— 
Ererucuaésa riqui seicua üqui, i que Jesús ñee uchiangui re ra. Nyebe ñee 
nguiá emi sayá je. —Ndechisaá mbae icuã ambutiá nguiá ndesi co, i que 
Jesús ee ra. 21 Fariseos que ñee ñee nyue ra. Embesasa rese. —Jesüs ñee 
icuá fiochi nguiá Dios rii co. Dios ibatenda ae mbia chiao icuá mbutiã 
nguiá esi. Jesús aquiatuá ño fiene, i rei que eu ñee ñee nda. 22Jesús que 
tiqui ndua icuá icuate ra. Nyebe ñee nguiã ee cote. —¿Mbaerá jéingo 
ndua icuá nde? 23¿Ma mbaranguiatuá eá jiri jéje re? ¿Mbia icuá mbutiá 
ere? ¿Mbia rasi mbucheró ere no? ¿Ma mbaranguiatuá eà jiri tiqui jéje re? 
24Dios riiri ndei se. Mbia chiao icuá mbutiá aquiatu chó se re. Sequirácuá 
tateacuquia jéje, i que Jesús ñee ee ra. Nee ngue erasi je cote ra. —Ehuá 
na. Ndechuchua eso cote. Ndequisa abe erao, i que Jesús emi sayá je ra. 
25 Jesús cheé ndurucha reá ngue emi sayá juá nda. Mbia que mae ja tuchi 
u erese ra. Uquisa abe que equerao ra. Eya tuchi que oso uchuchúaa ra. 
Nee ñee tură ngue equia Dios rii nda. 26 Mbia que nyuruira ja u mae emi 
sayá ngata rese ra. —Emi sayáte rei nyii. Ngata chóchi cote, i ja que mbia 
u mae nguiatu erese ra. Mbia ñee turá ja Dios rii cote. 


Serui bei eico, i Jesús Leví je 


27 Leví, i que emo je ra. Ae que impuestos isi isi bei quia ererecua 
mbaerá nda. Jesús que ngasé ee emo mose ra. Huee que eñi ngoi plata 
isi isi ra. —Serui bei eico, i que Jesús fiee ee ra. 28Ae Leví juà oso nguià 
Jesús rui. Mbae recha ja umbae. 29 Leví que fiesta saá tuchi Jesús je 

ra. Embuquiaru turá sacuã uchuchua. Impuestos isi isiquia ata que chi 
quiaru erese huee ra. Mbiamo abe que chi no nda. 30Fariseos que ñee 
icuáte Jesús chimbaaquiatu je ra. Embesasa rese fiee icuá ee. —¿Mbaerá 
jéingo quiaru impuestos isi isiquia rese re? Mbia icuá ndese abe jéingochi 
nguiá quiaru, i que fiee nda. 31 Jesús que ñee ee ra. —Sá mbia rasiã 
ndiqui aba mbucherósa requia eáte no. Sá erasi chó ndiqui erequia no. 
32"Jenyu seje”, aeá ngue u nguiá mbia turá je. Mbia icuá je chó ngue 
achu nguiã “jenyu seje” i. “Jéicuá si jéhui", ae chó ngue u nguiá eicuá je, 
i que Jesús ee ra. 


Jesús chimbaaquiatu hui áte uchiu si 


33 Mbia que fiee Jesús je ra. —Juanfiimbaaquiatu hui hui uchiu si. Nee 
nonde Dios je. Fariseos chimbaaquiatu abe hui hui uchiu si no. ¿Mbaerá 
ndechimbaaquiatu riqui hui áte uchiu si re? i que mbia Jesús je ra. 34Jesüs 
que fiee ee ra. —Sá emo ngúinisirá isi ramo mose no. Sã eresenda iate 
riqui quiaru erese no. Sã hui aroneate uchiu si aque mose no. 35Sã eru 
riqui mano emo mose no. Aque mose quia ra equiato hui uchiu si cote, i 
que Jesús ñee ee ra. 36 Jesús que ejemplo saá mbia je ra. —Sá emo ndiqui 
tiru yasu mii aroneate tiru ima sorei rese no. Úqui mose eicuáte cote. 
Eyasu ra quiata chó esi. 37Sã emo eri rasi ramo nderecoquiatu eá eriru ima 
ye no. Mbae ire ima ye erecoquiatu aronea. Eri rasi ra fiimatã fio mbae ire 
ndoro. Eri ra uché ja. Mbae ire abe mbiicuáte ra cote. 38Eri yasu quia nda 
equerecoquiatu nguiá mbae ire yasu ye. Soroá sacuá. 3º Emo eri ima mbei 
mose, eyasu ra embei sereá cote. “Eima fio eturá nde", i chó nguiá cote. 
Nyebe mbia riqui nguiá secheé yasu isi sereáte, i que Jesús ñee mbia je ra. 


Jesús chimbaaquiatu mbae a ishao shao sábado mose 


1Sábado mo mose que Jesüs si quia mbiaco ite ri nda. 

Uchimbaaquiatu rese. Echimbaaquiatu que quiata a ucua mii mii 
nyoi quia ecuá mose ra. Equiti quitire oo je que echoi quia eacháaña 
cote ra. 2Fariseos mo ngue ñee ee ra. —¿Mbaerá jéingo mbae ishao shao 
sábado mose re? Co mose chó mbia uquenea ucua resé, i que fariseos 
ee ra. 3Jesüs que ñee ee ra. —¿Embesa ji rese jemae eá David rii nde? 
David riácuáe que aque mose ra. Eresenda abe riácuá ngue aque mose ra. 
4David que ique Dios chuchúaa ra. Mbichae Dios chuchua jenda que eu 
ra. Mee mee ngue nguesenda je ra. Eriácuáte quia fiene. Sacerdote achó 
mbaerá ndaque mbichae. 5 Sábado rerecua bei chó se re, i que Jesús fiee 
fariseos je ra. 


Jesüs eo tomei mo mbucheró 


6Sábado nongue mose que Jesüs si judíos chumunuasa ra. Mbia que 
embaaquiatu quiatu huee ra. Huee que eo tomei mo ndiqui ee ra. Equiato 

cutinda tomei ngue ra. 7Fariseos que mae nguiatu quia Jesús rese ra. 
Embesasa abe que mae nguiatu quia erese ra. —Mañi nda Jesús quia 

eo tomei je reae. Co sábado mose reae. Sá embucheró jé. Nandecheé 
icuá nda ee chã jë, i que eu mae nguiatu Jesús rese ra. 8 Üqui ndua icuá 
ngue Jesús icua ra. Nee ngue eo tomei je cote ra. —Ehuá na u mbia ite 
ri, i que Jesús ee ra. Eo tomei ngue juá uá cote ra. ?Jesás que ñee mbia 
je ra. —éMbae eturáte jéje co tenda mose re? Sábado mose bei. ¿Coche 
mbae turá naa naa sábado mose re? ¿Coche mbae icuá naa naa co mose 
re no? ¿Coche mbia mbucheró co mose re no? ¿Coche mbia iquia co 
mose re no? i que Jesús ñee mbia ja je ra. 10Jesús que mae mbia ja rese 
cote ra. —Echomee secuti, i que eo tomei je cote ra. Eo tomei ngue 
fiomee Jesús cheé mose ra. Aque mosechi que eo nyeró cote ra. 11 Nyebe 
fariseos paama i tuchi nguiã Jesús je. Sábado mose mbia mbucheró mose. 
—¿Mañi nande ra Jesús je re? Nandeiquia chó nda reae, i tuchi que eu 
fiee nyue ra. 


Jesús mbia doce irabo uchimbaaquiaturá 


12 Jesús que oso mbia tiámbaa ra. Sita ibátee. Huee que eñi fee mbei 
Dios je nyaashi nyee ra. 13Nyaashi mose que uchimbaaquiatu munua ja 
cote ra. Üqui doce mo ngue eirabo ra. —Sechimondo sacuá jé. Jaemondo 
ra secheé nenei nenei sacuá mbia je, i que tiqui doce je ra. 14À mbia que 
eirabo ra: 

Simón (Pedro, i abe que ee ra.) 
Andrés (Simón nongue rei ae.) 
Jacobo 
Juan 
Felipe 
Bartolomé 

15 Mateo 
Tomás 
Jacobo (Alfeo riirí ndei ae.) 
Simón el Cananista 

16 Judas (Jacobo nongue rei ae.) 
Judas Iscariote (Aque que Jesús mondo mbia icuá je ra.) 

Üqui ja que Jesús irabo ra. 


Jesús mbia tubiriá mbaaquiatu 


17 Jesús que nguichi u sita si cote ra. Uchimbaaquiatu rese. Ibi túraá 
ngue ecuaé ngasé cote ra. Mbia tubiriáte abe que chi huee ra. Judea 
jenda. Jerusalén jenda abe no. Tiro jenda abe no. Sidón jenda abe no. 
Ama nimia jenda rei üqui. Üqui ngue ngaé nyiisaquia Jesús cheé ndese 
ra. Jesás embucheró abe sacuá ngue ecuaé nda. 18Ae rese aba checuayá 

icuá ndiqui nae, tiqui abe que Jesús mbucheró nda. 19Jesás quirácuá ngue 
mbia mbucheró ja quia ra. Nyebe mbia riqui nguiá ocose ja Jesús rese. 


Ae eyate riqui 


20Jesús que mae uchimbaaquiatu rese fiee nonde ee ra. —Jeyate 
riqui à. Jé mbaecha reá ndaque. Dios quiatu ra jenderecuará tuchi cote. 
21 Jéyate riqui à. Jeniâcuã ndaque. Jendio rete ra cote. J&yate riqui à. 
Jenyeseo seo raque. Jéiquia iquia ra emo mose cote. 22Mbia jemo ucuáyá 
mose, jemo mombo mose, ñee icuá mose jêje serit, jéyate jéingo tiqui. 
23 Jeñimbia tuchi chó aque mose. Mbia icuá mose jêje. Dios quia ra mbae 
turá mondo jéje ibate. Mbia icuande jéje nyii. Ei si que mbia icuá nguia 
Dios rimba ñiinda je no nda. 


Ae aba mbia eáte quia 


24 Aba mbia eã tuchichi jé, Mbaecha. Mbae icuá nda tu jéje. Jéyare 
nyii. 25 Aba mbia eà tuchich? jé, quiaru tuchi je. Jeniácuá tuchi ra cote. 
Aba mbia eà tuchichi jé, iquia iquia je. Jenyeseo ra cote. 26 Aba mbia eà 
tuchichi jé mbia ñee turá mbei mose jenii. Ei si rei que equia ñee turá 
turá dios abareá nimba je cose ra. 

Jéingo turá fio nguia jéucuáyása je 

27 Aico fiee j&je a. Ae eicuáte riqui jéje, quí ndese jenyesecua chó. 
Jéingo turá ño nguia jéucuáyása je. 28 Emo fiee icuá mose jeje, jeñee turã 
fio ee. Jeñee turá ño Dios je erii. 22Emo ucua mose jenditii rese, “tasaá se 
abe", jenyechi ndae. Jenditii ribisho abe jéteacuquia ee. Emo jéirao riró 
mose jési, jéirao nongue abe rese jengueteá eá ño ee. 39 Emo ache ache i 
mose jéje, jemondo chó ee. Emo jembae reraochó mose, “emondobe seje”, 
jenyechi nda ee. 3183 jéyate riqui mbia siqui turá mose jéje no. Ei jenye si 
chó nguia siqui turá mbia je no. 

32 Ae eicuáte riqui jéje nae, üqui ndese jenyesecua chó. Ae nyesecua 
quia jendese nae, üqui mii ndese jenyesecua mose, eicuáte tiqui. Mbia 
ja rese quiatu jenyesecua. 33Jéingo turá nguiatu quia mbia ja rese. Ae 
eturá ndiqui jéje, üqui mii ndese jéingo turá mose, eicuáte üqui. Jesús 
quiatoã abe chee siqui turã uquiato je. 34Emo prestar i mose jembae je, 
jemondo chó ee. Ae mbae mondo aroneate eribishoró nae, jemondo bei 
chó ee. “Cobrar tae ee”, jenyechí ndae. Jesús quiatoá abe chee mbae 
mondo eribishorósa je. “Mbae mo nda emondobe seje”, i. 35Ei jenyechi 
nda jé abe. “Mbae mo nda emondobe seje chã” ijenyechi nda jé abe jé! 
Jemondochó ño ee. Ae eicuáte riqui jéje, üqui ndese jenyesecua chó. Úqui 
mose ra Dios mbae mee tuchi jéje. Dios rá tuchi ra jé cote. Dios ia eáte 
quia eriqui nguiá eicuá ndese. Dios turáte quia eicuá je re. Eicuá ñee turã 
eá ndaque ee. 36 Jéyayá ño mbia rese. Sã Dios abe eya eáte nanderese no. 

*Eicuáte que co ra”, jenyechi nda emo niii 
y 


37“Co que eicuáte ra”, jenyechi nda emo nii. “Jéicuáte”, iá nda Dios jéje 
Emo icuá mose jéje, jétesarei chó eicuá si. Dios nda tesarei jéicuã si no ña. 
38 Mbae jemee mee fio mbia je. Dios quia ra mbae mee tuchi jéje cote. Mee 
turá nda jéje. Eñeté nda emee eá jéje. Embisé ño nda emee jéje. Jé embisé 
mee mose emo je, Dios ra embisé mee j&je no, i que Jesás mbia mbaaquiatu 
quiatu ra. 39 Jesús que ejemplo saá mbia je ra. —Sá eresayá ja nyiruchoi 
aronea no. Ngoi ja chó nda echoi ibicua rie. 4? Embaaquiatusa quiarei 
earacua tuchi uchimbaaquiatu si. Embaaquiatu ja ji mose, earacua tuchi 
cote. Umbaaquiatusa rá si cote. ^! ¿Mbaerá nda “eicuá” jenye emo je re? 
Jé jéicuá tuchi mose esi. *Mbae ñeté ndiqui nderésaa aque”, jenyechi nda 
emo je. Mbae cuasu siqui mose jendésaa jé quiatu. 42^Mbae turá ndese chó 
jéingo”, jenyechi nda jéingo icuá mose j&. Jéturá nda jésaã ñooñochi jé. 
“Mbae ñeté tasiró nderesa si", jenyechí nda mbae cuasu siqui mose jendésaa 
je. Jë nane nguia jéturá ndiqui. Aquere quiatu jeñee emo mingo turá cote. 


Sã ira ae ia ae ae no 


43]ra turá mose, ea abe turã ndae. Ira icuá mose, ea abe icuá ño nda 
eno. 44Sá ira ae ea ae ae no. Higo a rá eá nda nyu a no. Ea ae eno nde. 
Uva a rà eà nda isio rashi a no. Ea ae eno nde. 45 Ei si chó mbia no nde. 
Mbia turá nda ñee turá. Echiangui renda quia eturáte re. Nyebe eriqui 
nguiá fiee turá. Mbia icuá nda ñee icuá no. Echiangui renda quia eicuáte 
riqui nguiá. Nyebe eriqui nguiá ñee icuã. Nandechuru achó ñee eà nguià. 
Nandechiangui renda quia ñee nguiã. 


Tuchua nyeremo 


46“Sererecua” jenye chóchi seje secheé mumba mumbare. 47 Ae 
siqui serese secheé mumbayá nae, eturã tuchi chó üqui nde. 48Sá emo 
uchuchuará ao no. Sá ibi ribicoi tuchi no. Sita je ngasé nyee. Sita aró 
tuchua ao cote. Nyebe echuchua átáte riqui nguiá. Ama ndicuasu mose, 
iácuá irátá ndaque echuchua ite ri. Tuchua mbuquiata aroneate iácuá 
irátáte raque. Sita arð nguia ngue uchuchua ao nguiã. Ei si chó secheé 
mumbasa reá nde. Tuchua átá aosa rá si. 49Sá emo uchuchuará ao no. Aque 
quiarei ibi ribicoi tuchiã. Ibi aróchi chó uchuchua ao nguiá. lácuá ngasé 
mose aque chuchua, mbucoi asi que mondo ra. Ef si chó secheé mumbasa 
re. Ae uchuchua saá ibi aróchi nae, aque rá si chó ñene, i que Jesús ra. 


Jesüs soldados rerecua rimba mbucheró 


7 l Jesús cheé ngue tiba mbia je cote ra. Oso que Capernaum cote 
ra. 2Soldados rerecua mo ngue siqui hue ra. Capitán ngue ae ra. 

Roma jenda que ae ra. Aque rimba rasi que chi hue erese ra. Ebite que 
erimba ra. Erimba rasi tuchi. Mano serite que equia ee ra. 3 Capitán ngue 
jirandu Jesús rese cote ra. Nee ngue judíos ramei je ra. —““Echu serimba 
mbucheroó' i que capitán ñee ndeje ra”, jenye oso Jesús je, i que capitán 
nda. +Judíos ramei ngue ngasé Jesús je ra. —Capitán nimba embucheró 
na oso ee. Capitán turáte quiatu ngue eriqui nguiá ure je. »Nandequiato 
turá tuchi que aque ra. Judíos quiato ja. Urechumunua nua sacuá ngue 
ae chao tuchua ra, i que amei ñee Jesús je ra. 6 Jesús que oso amei ndese 
ra. Capitán nyuchua rurubi mose que capitán uquiato mo mondo Jesüs 
robeishi nda. —Seicuáte se, Jesús. Sechuchua ra ereiquechi. 7 Nyebe se 
asoá nguiá nderea. Ndecheé achó je chó nda serimba erembucheró. 8Se 
abe sererecua no nde. Se echeé amumba aroneate. Soldados rerecua se 
no nde. Secheé abe emumbayá nguiá no. Eso, i mose, secheé mumbayá 
no. Echu, i mose, secheé mumbayá no. Se ñee mose serimba je, secheé 
mumbayáte no. Ndequirácuá na eáte raque se, i que capitán ucheé mondo 
Jesús je ra. 9Echeé andu mose que Jesús nyuruirate ra. Uba que ñee 
nguesenda je ra. —Tacheé nyecua j&je. Capitán seicua tuchite quia co. 
Israel jenda mo embuchecha aroneate quia co, i que Jesús ra. 10 Capitán 
nyimondo que nyebi nyoi uchuchüaa cote ra. Erimba mbucheró ji que ee 
cote ra. 


Jesús eru cheecha riirí ndaaque mbuquera 


11Isamami ngue Jesús choi quia Naín cote ra. Echimbaaquiatu abe que 
nyoi quia erese ra. Mbia tubiriáte que nyoi quia erese ra. 12Sucha ata 
rurubi mose que ngasé mbia tubiriá je ra. 1 que eraaque ruruchoi quia 
etá sacuá nda. Aque mii tuchi rei ngue cuña ndiiri mo nde. Eru cheecha 
riiri. Aque que mano fio ee ra. Hue jenda mbia que nyoi jate quia esi rese 
ra. Eraaque rui. 13Jesús que mae esi nyeseo rese ra. Jesús ia eáte que 
erese ra. —iEcheseo eá ño jé! i que ee ra. 14Jesús que oco eraaque rese 
ra. Eruruchoisa que tiba ee cote ra. —Echuruá, Acuanindu, i que ñee 
eraaque je ra. 15Eraaque que nyuruá fiee cote ra. Jesús que embuquera 
ji mondo esi je cote ra. 16Mbia que nyuruira ja erea ra. Nee turá ja Dios 
rii. —Dios chimondo chó co re, i que mbia quia fiee Jesús rii nda. —Dios 
riqui tesareiá nande si co, i que mbia quia nyue ra. 17 Jesús chumbucheró 
ndese que mbia riqui fiimbiirandu jate ra. Judea jenda jirandu ja erese. 
Erobeinda ja abe que jirandu erese ra. 


Juan el Bautista mbia mondo fiee Jesüs je 


18 Juan abe que jirandu Jesús chiao rese ra. Erimba quiatu ngue 
embiirandu nguiá erese. 19 Nyebe Juan ñee nguià ngüimba nyeremo je. 
—Nyeremo jêso ñee Jesús je. “Cristo ra tu”, i bei equia nae, ¿ae chó nde 
re?" jenye oso ee. “¿Cristo ra uresaaró aró si quia re?” jenye oso Jesús je, 

i que Juan ngüimba mondochoi ra. 20 Juan ñimondo que nyoi ngasé Jesús 
je ra. —Juan el Bautista que urembu fiee ndeje ra. ¿Cristo chó nde re? 
¿Cristo ra uresaaró aró si quia re no? ¿Ae chó nde re? i que Juan nimba 
fiee Jesús je ra. 21 Juan nimba ngaséte mose que Jesús riqui mbia rasi 
mbucheró cheró nda. Erasi chumumbara. Erasi cuabé. Aba checuayá icuá 
abe que embusé mbusé nguia mbia si ra. Eresayá abe que embu cheró 
nyeró nguia ra. Juan nimba que mae ja quia üqui mbucheró ndese ra. 

22 Jesús que ñee Juan nimba je ra. —Ae rese jemae nae, üqut jésenei oso 
Juan je. Ae jeñandu nae, tiquiabe no. “Jesús que eresayá mbucheró nyeró 
nguia ra. Ecuatayá abe mbucuata cuata. Eire ndasi abe mbucheró nyerô. 
Eisayá abe mbucheró nyeró. Eraaque abe mbuquera. Ucheé turã esenei 
senei tuchi mbaecha reá je”, jenye oso Juan mbiirandu. 23 Emo hui jei eá 
mose sesi, aque iate ra siqui cote, i que Jesús ucheé mondo Juan je ra. 

24 Juan ñimondo que nyoi nyebi ee cote ra. Jesús que ñee mbia ja je 
Juan nii cote ra. —¿Mbae rese mae jéso turúquiaa re? éQuiririá idioi ichu 
ichu rese jéso mae nde? 25¿Mbae rese mae jéso re? ¿Emo irao turá ndese 
jéso mae nde? Tei. Eirao turá siquíá nguiá turuquia fii. Ae siqui quia mbia 
rerecua chuchua nae, üqut fio eirao turá ndiqui nguiá. 26Juan ndese mae 
fio ngue jéso turúquiaa resé. Dios cheé nenei neneisa tuchi chó ae emo 
si re. Ae chó mbia mingoquiatu quiatu nguiã se fiee sacuá ee aque. 27Sã 
embesa ji riqui ñee no: 

Secheé nderaosa tamondo nderêta. 

Ae ra mbia mingoquiatu ndeje, 
i que embesa ji fiee nda. Juan nii fo embesa ji fee nguiá. 28Juan el 
Bautista quiarei i tuchi raque mbia ñiinda ja si. Dios cheé nenei neneisa 
ataque si. Ae ra siqui tuchi Dios rese erimbará cote nae, üqui nguia ra i 
tuchi Juan si cote, i que Jesús ñee nda. 29Mbia que Jesús cheé ñandu turá 
ja ra. Impuestos isi isiquia abe chee que echeé fiandu turã nda. —Dios 
turá tuchi, i ja que mbia ra. Juan ngue bautizar i ja ee nyii ra. 30Fariseos 
achó fio ngue Jesús cheé isi sereá nda. Embesasa rese. Üqui ngue siqui 
sereáte Dios cheé ndese ra. Nyebe Juan bautizar i eá nguiá ee. 

31 Jesús que ñeembe ee ra. —Mbia namonda siqui turá eáte quia 
aba cheé ndui à. Mbia riiri na fio eriqui nguiá. 32Sã mbia riiri ndiqui 
fiumbusarei sarei no. Sá eriqui fiee fiee nyue no. “Flauta que asaá saá ndei 
jéje ra. ¿Mbaerá jenyuruqui sereá nea nde?" sã i chó nyue no. “Mbae aba 
mbia eá ngue asaá ndei j&je resé. ¿Mbaerá j&yate erese re?” sã i chó mbia 
riiri nyue no. Üqui na si chó jéingo nguiá aba cheé mumba à. 33 Juan el 
Bautista que tu rei jéje ra. Jéisi turá eá ngue ra. “Co eriqui quiaru sereáte 
nanderese co. Co eriqui mbae mbei sereáte nanderese co”, jenye chôchi 
ee. “Aba checuayá ndesenda”, jenye chó ngue ee ra. 34Se abe que achu rei 
jéje ra. Aquiaru rei quia jendese co. Mbae abe ambei rei quia jendese co. 
Se abe que Jë seisi turáyá nda. “Quiaru tuchi je", jenye chóchi seje. “Mbae 

mbeisa", jenye chó ngue seje no nda. *Mbia icuá quiato chó fiene”, jenye 
que seje resé. 35 Ae earacuate nae, Dios aracua abe ra eicua, i que Jesús 
mbia je ra. 


Jesüs quiaru fariseo chuchua 


36—Nandequiaru sechuchua, i que fariseo mo ñee Jesús je ra. Jesús 
que oso erese ra. Ngoi que quiaru nonde ra. 37 Cufia icuá mo ngue siqui 
hue jenda huee ra. Jirandu que Jesús rese ra. Oso que erea cote ra. Aba 
mbushimbusa que equerao erea ra. (Sita ao ji rei aba mbushimbusa riru.) 
38 Jesüs quite quiti que efii nyeseo ra. Nguesari je que Jesüs i irei irei ra. 
Ua je que embiiru iru cote ra. Uchuru que embucha Jesüs i rese eriite 
ra. Aba mbushimbusa que eicheré ei rese cote ra. 39Jesás mbuquiarusa 
que ñee nguia uchiangui re ra. —¿Mbaerá Jesús ñee asiá cuña icuá je 
re? Jesús Dios riiri mose, 1 nda ñee asi rei ee, i que fariseo uchiangui 
re ra. 40 Jesús que ñee fariseo je ra. —Tacheé ndeje, Simón, i que ee ra. 
— Eno. Echeé seje no, Sererecua, i que fariseo ee ra. 41 Jesús que ñee ee 
ra. —Sà mbia nyeremo deber i ererecua mo je no. Sã enongue deber i ee 
quinientos no. Sá enongue deber i ee cincuenta no. 42Üqui ja que pagar 
i aronea ja. Nyebe ererecua ñee nguiã ee. "Mbae jemondo eà fio seje”, 
sã i chó ererecua ee no. ¿Aba eya tuchi nguerecua rese re? i que Jesús 
fiee Simón je ra. Simón ngue fiee ee ra. —Ae deber i tuchi ee nae, aque 
eya tuchi erese cote reae, i que Simón ee ra. —Ae bei, i que Jesús ñee ee 
ra. “Jesús que mae cuña ndese ñee Simón je ra. —Ndechuchúaa seique 
mose que sei ereirei eá nda. Co cuña nguiatu que sei irei nguesari je ra. 
Ua je que sei mbiiru ra. ^» Nde quiatu que seritii eresiite eá ndesé. Cuña 
nguiatu que sei siite nguiá. 46Nde que aba mbushimbusa ereichereá 
sea rese resé. Cufia nguiatu ngue aba mbushimbusa icheré nguiá sei 
rese. 47 Tacheé nyecua ndeje, Simón. Cuña icuá tuchi raque. Eicuá ngue 
ambutiã ee namo nda. Nyebe eriqui nguiá nyesecua tuchi serese a. Ae 
“seicuá eã jiri se", i quia nae, üqui nguia ra nyesecua eà jiri serese. 
Se eicuã ambutiá ndaque, i que Jesús Simón je ra. 48—Ndeicuá ngue 
ambutiã ndesi ra, i que Jesús fiee cufia je cote ra. 49 Ae que chi quiaru 
erese nae, üqui ngue ñee nyecuayá cuayá u nyue ra. —¿Mañi nda Jesús 
mbia icuá mbutiã esi re? i que eu ñee ñee nyue ra. 50Jesús que ñee cuña 
je ra. —Seicuasa chó nde re. Nyebe areriró nguiã ndeicuá si. Ereico bei 
ra cote. Ndeya eso cote, i que Jesús cuña je ra. 


Cuña mo nyoi ngata Jesús rui mbae raá naa ee 


8 1Jesüs que sucha tubiriá mbuchesea sea quia ra. Dios cheé turá 
ngue esenei senei nguia mbia je ra. Echimbaaquiatu doce abe que 

ngata quia erese ra. 2Cuña echimbucheró mo abe que ngata quia erese ra. 

Ae si aba checuayá icuá ndiró nyii, üqui mo abe que ngata quia erese ra. 

María Magdalena que ngata quia erese ra. Ae si aba checuayá siete riró 
nyii nae. 3Juana abe que ngata quia erese ra. Chuza ninisi que aque ra. 
Herodes resenda rei Chuza. Susana abe que ngata quia erese ra. Cuíia ata 
que ngata quia erese ra. Üqui ngue umbae mee mee mbei quia Jesús je ra. 


Emo mbae ei mombiquia mbiqui 


4Mbia que ngaé ngaé ja quia Jesús rea ra. Suchamo jenda abe. Mbia 
fiumunua ja mose que Jesús ejemplo raá ee ra. 5—Sã emo si mbae ei 
mombiquia mbiquia no. Emombiquia mbiquia mose sá emo uqui uqui 
fieenda rui no. Sá mbia riqui iró irô erese no. Sã nguiret abe eu chee no. 
6Sá emo uqui uqui sita aró no. Sita aronda suri raque. Ibi irute quia ee 
re. Nyebe fiimama nguiã mano. 7Sã emo ndiqui uqui uqui nyu réndaa no. 
Sã nyu abe suri erese no. Nyu ruri que echati asi u eriquisá nda. 8Sã emo 
uqui uqui ibi túraá no. Üqui nguiatu que ia turá nda, i que Jesús mbia je 
ra. Aquere que fiee asite mbia je ra. —Jéisa mose isecheé jeñandu turá 
na! i que Jesús mbia je ra. 

9?—Eresenei ngue mbae ei nii, liqui embiasa turá na ure je, i que 
echimbaaquiatu fiee ee ra. 10Jesús que fiee ee ra. —Mbia rerecua tuchi 
quiarei Dios. Ae riqui nguiá ucheé mbiasa asa ja jéje co. Mbia ataque quia 
siqui sereá erese co. Mbia ataque je quia eriqui nguiá ucheé mbiasa eá 
jiri. Ejemplos achó esenei senei nguiá ee co. Eanduchó sacuá. Eicua turá 
ndocoi. 


Jesús ucheé mbiasa uchimbaaquiatu je mbae ei nii 


11 Secheé tambiasa jéje cote. Dios cheé na si chó mbae ei nde. 12 Ae uqui 
uqui ñeenda rui nae, üqui ndei mbia Dios cheé andu chooñosa rã tiqui. 
Ae Dios cheé andu chooño nae, (iqui ñiangui si chó diablo riqui nguiá 
Dios cheé ndiró. Nyebe eriqui nguiã Dios icuayá mbei. Nyebe Dios riqui 
nguiá emingo bei eá. 13 Ae uqui uqui sita aró nae, mbia mo na ño úqui 
no nde. Dios cheé andu mose, isi turá ndaque. Eyate raque erese. Mbae 
mo embiayá mose, hui jei chó esi cote. Mbae rao eá naanguia chó üqui 
nde. 14Ae uqui uqui nyu réndaa nae, mbia mo na ño üqui no nde. Dios 
cheé andu turá ndaque. Siqui bei eã ño nguiá erese. Umbaerá achó ndese 
chó eriquichi nguiá ndua. Nimbusarei sarei bei chóchi nguiá. Nyebe hui 
chó nguiá Dios cheé si. Nyebe Dios cheé ndiqui nguiá ia eá mbei ee. 15Ae 
uqui uqui ibi táraà nae, mbia mo na fio tiqui no nde. Echiá quishi ño üqui 
nde. Dios cheé andu mose, siqui bei erese. Ta ia bei raanguia cote. 


Tata rendi mbia resae ja 


16Sã nandeico lamparina mendi no. Sã nandeico eati eá no. Sã 
nandeico emii eá mbaequi re no. Erendi checua chó nda nandemii nguià. 
Mbia resae ja sacuá. 17 Mbae checuayá nda nyecua ja emo mose. Neminde 

ra nyecua ja. 18Secheé jeñandu tuchi. Aba mo umbae rerequia mose, Dios 
ra emo mondobe ee. Emo embae eá mose, Dios ra embae siró ja esi. 


Jesüs nongue ngaé erea usi rese 


19 Jesusi que ngaé ndei ee ra. Jesús nongue ja rese. Mbia tubiriáte que 
esiquisáte esi ra. 20 —Hue ndesi riqui nderequia taicuee hue. Ndenongue 
rese, i que mbia Jesús mbiirandu ra. 21 Jesús que fee mbia je ra. —Ae 
Dios cheé andu turá nae, ae Dios cheé mumbayá nguia nae, üqui je chó 
aico nguiá “senongue” i. Üqui je chó aico nguiã “tai” i no, i que Jesús fiee 
nda. 


Jesús quiririá icuá icuá mbutiba; ama ndebera abe 


22Emo mose que Jesüs ua canoa ye ra. Uchimbaaquiatu ja rese. — 
Nyao ama ndisha robei, i que Jesús ee ra. Nyoi que cote ra. 22Ama 
ndisha rasa mose que Jesús si quia uque ra. Ama ndiite re mose que 
quiririã icuá icuá ndu ee ra. I rebera que ique ique tuchi quia canoa ye 
ra. Nyebe canoa ñiimi serí tuchi nguiá ee. 24Nyebe mbia Jesús mumba 
nguiã. —Urembaaquiatusa, echumumba. Nandemanochi nda re, i que 
fiee Jesús je ra. Jesús que nyuruá cote ra. Nee quiririã je. Ama mbutiba. 
Quiririá ngue ti i ee cote ra. Ama abe que ti i no nda. 25—¿Mbaerá 
jéingo siquichete re? ¿Seicuayáte equia re? i que Jesús uchimbaaquiatu 
je ra. Siquiche bei que equia ra. Nyuruira tuchi Jesús quirácuá ndese 
mae. —Quiririá Jesús cheé mumbayá fiochi. Ama abe echeé mumbayá 
fiochi, i que fiee fiee nyue cote ra. 


Jesús aba checuayá icuá jea Gadara jenda mo si 


26Ngasé nyee que sobei ra. Gadara, i que hue ibi je ra. Galilea 
mbuchecha tuchi que huee ra. Ama ndisha rasa. 27 Canoa si Jesús nguichi 
mose, hue jenda amei mo ngue tu ee ra. Aba checuayá icuá ngue siqui 
quia echiangui re ra. Cosete ngue eriqui rei nguiã echiangui re. Eirao 
eà mbei que eriqui ra. Tuchuaqui re que eriqui uqueã nda. Mbia raaque 
tãsa bei chó eriqui nguiá. 28 Tu que ngoi ngúíá ndese Jesús resa quiti ra. 
Nee asite que eu ee ra. —¿Mañi ere ra seje re, Jesús? Dios ibatenda riiri 
ño nde re. iSembasichi nda se jé! i que ñee tuchi Jesús je ra. 29 —Esé esi, 
i chó Jesús aba checuayá icuá je reaé. Aba checuayá ño aque amei isi isi 
bei quia embiicuã icuá neaé. Mbia eo cuaacua raque quia cadenas je. Ei 
abe cuaacua raque no. Ucuasa ndoso ndosochó mbei que equia ra. Aba 
checuayá ño equerao rao quia turuquia fii neaé. 30 —¿Mañi ndeje re? i 
que Jesús fiee ee ra. —Etubiriá, i que seje ra. Ure cuabête quia ure re, 
i que aba checuayá ñee Jesús je ra. 31 —Uremondochi nda tata cuasu, 
i que aba checuayá ñee tuchi Jesús je ra. 32 Chiasu socoi tubiriá ngue 
chi quiaru huee ra. Sita ibate rese. Nyebe aba checuayá fiee Jesús je. 

—Chiasu chiangui re ureso rã, i tuchi que equia fiee Jesús je ra. —Eno, 
i que Jesús ee ra. 33 Aba checuayá icuá ngue usé ja amei ñia si cote ra. 
Chiasu chiangui re que echoi ra. Chiasu que uchã ja choi nyiichere ama 
nimia mbucu ri nda. Ama ndisha ye que echoi ja mano nda. 

34Chiasu raarósa que chi mae erese ra. Emundite que ra. Nyoi que 
uchá mbia mbiirandu ja chiasu rese ra. Sucha tubiriá jenda mbiirandu. 
Mbia ataque abe mbiirandu no. 35Mbia que ngaé ja mae erese ra. Huee 
que Jesús riqui beite ra. Ae rese aba checuayá ndiqui nyii amei nae, aque 
abe que chí ngoi Jesús i jii ra. Huiirao resebe cote. Earacuate que mbia 
je cote ra. Nyebe mbia nyuruira tuchi nguiá erea. 36—Jesüs que amei 
mbucheró aba checuayá ndiró esi ra, i que maesa erese ñee mbia ataque 
je ra. Maesa erese que esenei ja mbia je ra. 37 Mbia hue jenda que siquiche 
ja Jesús si cote ra. —Eso rà urerecha urerecua si, i ja que hue jenda fiee 
Jesús je ra. Nyebe Jesús ua nguiã canoa ye. Oso que nyebi sobei cote 
ra. Gadara recha. 38Ae rese aba checuayá ndiqui nyii nae, aque que ñee 
Jesús je ra. —Nderese taso bei, Jesús, i rei que ee ra. Jesús que ñee ee 
ra. 39—Eso chó ndechuchúaa. Mbae esenei ja nderesenda je. “Dios que 
sembucheró nda”, ere oso mbae renei nenei ja nderesenda je, i que Jesús 
ee ra. Umbucherósa renei nenei ngue oso mbia ja je cote ra. Jesús renei 
nenei ja sucha jenda ja je. 


Jesüs Jairo riiri mbucheró; ari mo abe mbucheró 


40 Jesús chebi si mose sobei si, mbia que chi eraaró aró nda. Úqui 
nguiatu que eisi turáte ra. 4! Emo ngue tu ñee Jesús je ra. Jairo, i que 
ee ra. Judio munua nuasa que ae ra. Jesús i jii que ngoi fiee ee ra. — 
Nyao rã sechuchúaa. 42Seriiri nguasu jiri si quia mano serite seje qui. 
Seriiri mii tuchi se, i tuchi que Jesús je ra. Jesús que oso erese ra. Mbia 
cuabé ngue nyoi ja erui ra. Jesús mbiitáyáte que echoi quia ra. 43 Ari 
mo abe que oso quia mbia ite ri nda. Eruqui nda uchê ufie mbei quia 
ee ra. Doce años nyee nda eruqui tibayá mbei ee ra. Aba mbucherósa 
abe nda embucheró aroneate quia ee ra. Ari umbae mondo mondo ja 
raque quia ee. 44Ari que tu Jesús quite quiti eriichá nda. Eirao ai rese 
que oco ra. Aque mose tuchi que eruqui tiba ee cote ra. 4»—éAba oco 
serese re? i que Jesús mbi je cote ra. —Tei. Aba áte, i ja rei que mbia 
ee ra. Pedro que fiee ee ra. —Mbia tubiriáte nyeresé. Mbia cuaé nguia 
fiimafia maña jate co resé. ¿Mbaerá ereico “¿aba oco serese re?" i re? 

i que echimbaaquiatu fiee ja ee ra. 46Jesús que fiee ee ra. —Tei. Emo 
ngue oco serese ra. Sequirácuá ngue emo mbucheró nda i que Jesús ra. 
47 —Jesüs jiranduchi serese, i que ari uchiangui re cote ra. Nyebe ngoi 
nguiá ngúíá ndese Jesús resa quiti. Titi titi i ete que ra. Nee nyecua que 
ee ra. —Sembucheró sacuá ño aoco nguiá nderese. Aque mose tuchi 
chó acheróchi, i que ari erenei ja Jesús je ra. Mbia que echandu ja u ra. 

48Jesús que fiee ee cote ra. —Seicuasa chó nde re. Nyebe arembucheró 
nguiá. Ndeya tuchi eso cote, i que Jesüs ee ra. 

49 Jesús cheé mosete que emo ndu Jairo chuchua si ra. —Nderiiri ngue 
mano cote ra. ¿Mbaerá nda Jesús ererao ndechuchua cote re? i que ñee 
Jairo je ra. 50Jesús que echandu ra. Nee ngue Jairo je ra. —iNdeya eà 
techi nda jé! Seicua chó se. Nderiiri nda quera si, i que eru je ra. 51 Ngasé 
ngue echuchüaa cote ra. Jesás que ique eraaque rea cote ra. Pedro rese. 
Jacobo abe rese. Juan abe rese. Eraaque ru abe rese no. Esi abe rese. 
Üqui achó ngue emingue ra. 52Mbia que chi ja nyeseo áqué ndese ra. 
—Jenyeseochi nguiá. Mano eá ño ñene. Uque chó fene, i que Jesús ñee 
mbia je ra. 53Mbia que iquia Jesús cheé mose ra. —Eraaquete nyeresé. 
¿Mañi nda nyuruá nde? i que mbia ra. 54Jesús que eraaque o isi ra. — 
Echuruá na, Echo, i que fiee asite ee ra. 55Quera si que nyuruá cote ra. 

— Nderiiri embuquiaru cote, i que Jesús ee ra. 56Eru que nyuruira tuchi 
mae erese ra. Esi abe nyuruira tuchi. —iEmo nda jembiiranduchi jé! i que 
Jesüs ee ra. 


Jesús uchimbaaquiatu doce mondo ucheé nenei nenei sacuá 


9 1—Jenyu, i que Jesús uchimbaaquiatu doce je ra. Uquirácuá 

ngue emee mee ee ra. Aba checuayá icuá jea jea sacuá mbia si. 
Mbia rasi mbucheró cheró sacuá. 2—Jéso Dios cheé nenei nenei mbia 
je. Jéso mbia rasi abe mbucheró cheró. “Mbia rerecuará tuchi ra Dios 
cote", jenye oso secheé nenei nenei mbia je. 3Mbae mo nda jendaochã 
icua. Jenyitochoquia ra jendaochi. Mbae riru mo abe ra jendaochi 
no. Jenyiurá mo nda jendaochí no. Mbae isiquia mo abe ra jendaocht 
no. Jéirao nongue abe ra jendaochi no. 4Emo nyuchúaa jengue mose, 
hueechó ño jéingo uque. Jemba jembatechí nda uque tuchua raamba 
amba. Hue si chó jéso sucha tubiriá mo secheé nenei nenei cote. SSucha 
tubiriá mo jenda jéisi sereá mose, jésecha chó. Jéi tubi jembutomo tomo 
ee. Hue jenda huiicuã icua sacuá, i que Jesús uchimbaaquiatu je ra. 
6Echimbaaquiatu que nyoi choi bei quia sucha tubiriá mbuchesea sea ra. 
Dios cheé turá nenei nenei mbia ja je. Mbia rasi mbucheró cheró no. 


Mbia Juan el Bautista iquia 


7 Herodes abe que jirandu Jesús chiao rese ra. Embusiquichete que ra. 
Emo ngue ñee ndei ee ra. —Ae ereiquia nae, Juan i equia ee nae, aque 
que quera si ra, i rei que emo ñee Herodes je ra. Juan Jesús riqui reí 
nguiá mbia je. 8Elías Jesús riqui rei nguiá emo je no. —Dios cheé nenei 
neneisa ima quera si je chó ñene, i rei que emo emo Jesús rii no nda. 
?Herodes que ñee nda. —Juan áqui ngue achisiamo tuchi. ¿Mañi nda 
quera si re? ¿Aba Jesús re? Ae rese aico jirandu tuchite. Tamae erese no, i 
que ndua ndua uchiangui re ra. 

Jesús mbichae mbeta tuchi mbia je 


10 Jesús chimondo ucheé nenei neneisa que nyebi ngaé ee ra. —Á ngue 
uresaá saá nda, i que mbae renei ja Jesús je ra. Mbia tiámbaa que Jesús 
tiqui nderao ja rei ra. Betsaida rurubi jiri. 11 Mbia ataque jirandu mose 
que nyoi erui ra. Jesús que eisi turá Dios cheé nenei nenei ee ra. Erasi 
abe mbucheró cheró ee. 12Tenda oso mose que echimbaaquiatu fiee ndei 
ee ra. —Mbia emondo rã sucha tubirià nia. Sá echoi bei quiaru huee. 
Uque bei abe huee no. Mbae áte nandecu a, i rei que echimbaaquiatu 
Jesús je ra. 13—Jefio mbae jemondo ee echiurá, i que Jesús ee ra. — 

Tei. Mbae quia ra aba mondo ee. Cinco chó ngue mbichae ra. Sira abe 
nyeremoñote nyeresê, i que echimbaaquiatu Jesús je ra. 14Mbia tubiriã 
tuchi que chi ra. Cinco mil ndobei. —Mbia jembucoi ja ino íbii. Eata 
jaaja jeñono mbucoi. Sã echi ngoi icúe cúe cincuenta jaaja, i que Jesús 
uchimbaaquiatu je ra. 15 Jesús cheé nguire que ngoi ja cote ra. 16 Jesús 
que mbichae siró cote ra. Sira abe riró. Mae ngue ibate ra. —Gracias, 

i que ñee Dios je ra. Mbichae que esiquio quio ra. Sira abe no. Mondo 
mondo ja que uchimbaaquiatu je cote ra. —Jembuchao chao mbia tubiriã 
je cote, i que Jesús ra. 17Mbia que embuquiaru ja tuchi ra. Miátá tuchi 
que ra. Mbia huisa tubiriã ngue cote ra. Sira rire. Mbichae rire abe no. 
Doce iru que mbia mombisê esique sique je ra. 


Cristo chó nde resé, i Pedro Jesüs je 


18Emo mose que Jesús ae riqui fiee fiee Dios je ra. Echimbaaquiatu 
abe que chi huee ra. —¿Aba aico reí mbia je re? i que Jesús ee ra. 
19 Echimbaaquiatu que ñee ee ra. —Juan el Bautista ereico rei nguiá emo 
je co. Elías ereico rei nguiá emo je no. Dios cheé nenei neneisa quera si je 
ereico rei nguiá emo je no, i que echimbaaquiatu ee ra. 20 —6Aba aico rei 
jéje co re? i que Jesús ee ra. — Cristo chó nde resé. Dios riiri ño nde resé, 
i que Pedro Jesús je ra. 


Mbia ra seiquia, i Jesás uchimbaaquiatu je 


21 — Üqui nda jeñeechí emo je jé, i tuchi que Jesús ee ra. 22Jesás que 
uchimbaaquiatu mbaaquiatu quiatu ra. —Mbiará ngue Dios sembu ra. 
Mbia ra sembasi mbasi tuchi. Amei nda hui ja sesi. Sacerdotes rerecua 
abe ra hui ja sesi. Embesasa abe ra hui ja sesi. Mbia ra seiquia chee. Tres 
tenda mose ra aquera si, i que Jesás mbia eiquia nonde ra. 

23 —Emo siquise mose serui, sá hui ja mbae ubi si. Sá cruz umbaerá 
ndui bei se rã st. Sã eriqui serui cote. 24Emo ndua bei mose ngueco rese, 
ereco ra ua esi. Emo hui mose ngueco si seje, tiqui nda siqui bei. 25 Emo 
ngueco mumba chooño mose, eya eà mbei rae. Mbaecha rete raque. 
26Emo iret irei mose sesi, se abe chó nda airet irei esi. Emo irei irei mose 

secheé si, se abe chó nda airei irei esi, sechu mose mbia rerecuará. Dios 
quirácuá nda sembu. Angeles rese ra achu aque mose. 27 Tacheé nyecua 
jéje. À jéingo serese à nae, jemo nda jemae Dios quirácuá ndese jemano 
nonde. Mbia rerecua tuchi ra Dios, jemo mano nonde, i que Jesús ee ra. 


Jesús nyiicabo uchimbaaquiatu je 


28Ocho tendare que Jesús choi sita ibátee ra. Nee sacuá Dios je huee. Pedro 
que oso erese ra. Jacobo abe. Juan abe. 2º Jesús fiee mose Dios je que eruba 
fiimbiasu ra. Eirao abe que enininya ra. Eiraoshi nininya tuchi que ra. 30Mbia 
nyeremo ngue nyecua u ibate si ra. Jesús nininya mose que eriqui ñee ñee 
nyue erese ra. Moisés que enongue ra. Elías que enongue no nda. 31 Üqui ja 
que enininya Jesús rese ra. —Mbia ra Jesús iquia mbucha ira rese Jerusalén, 
i que equia fiee nyue ra. 32Pedro reesite raque. Eresenda abe reesi esite raque. 
Uqueá mbei quera. Jesús nininyate quiatu ngue ee re. Moisés abe nininyate 
quiatu ngue ee re. Elías abe nininya no. 33Ibatenda que nyoi quia Jesús recha 
cote ra. —éManyae ra ñee Jesús je re? i que Pedro ra. Nyebe ñee iru chó nguiá 
ee. —Nandecu turáte aa, Sembaaquiatusa. Sucha ñeté uresaá saá na. Enongue 
nembaerá. Enongue Moisés mbaerá no. Enongue Elías mbaerá no, i rei que 
Pedro fiee Jesús je ra. 34Pedro cheê mosete que ibeishi ndu eite fii nda. Ibeishi 
ngue Moisés mbuchecuayá ee ra. Elías abe mbuchecuayá ee. Nyebe esiquiche 
nguiá. 35 Echeé mo ngue echandu ibeishi qui re ra. —Co rei sebi tuchi seriiri 
co. Echeé jefiandu bei quia, i que Dios ee ibeishi qui re ra. 36 Aquere que Jesús 
mii ndiqui uchimbaaquiatu rese ra. Umaesa que esenei eã ja emo je ra. Nee 
áte que emo je ra. 


Jesús aba checuayá jea mbia riiri mo si 


37 Isamamimbe que ecuaé nguichi sita ibate si ra. Mbia tubiriá ngue 
ngaé Jesús rea ra. 38 qui mo ngue ñee Jesús je ra. —Seriiri ndese emae, 
Urembaaquiatusa. Seriiri miite que se co ra. 39 Aba checuayá icuá ndiqui eisi isi 
co. Embaasé asé mbei. Emburiri riri. Echuru mbichoi. Erete munumbi numbi. 
Aba checuayá hui sereá mbei seriiri si. 40“Aba checuayá embusé seriiri si”, ae 
rei ngue ndechimbaaquiatu je re. Embusê aroneate esi, i que eru fiee Jesús je 
ra. 4! —¿Mañi jenye quia seicuayáte re? ¿Secheé jemumba tuchi chó nguia re? 
¿Nimbirácuá mbeite ra aba quia jéje re? i que Jesús ñee ee ra. —Nderiiri eru rá 
seje, i que eru je cote ra. Jesús rurubite mose que aba checuayá eriiri mbucoi 
mondo ra. Mburiri tuchi que ra. Jesús que ñee asite aba checuayá icuá je ra. 
Eriiri ngue embucheró nda. Embucheró ji que emondo eru je cote ra. 43 Dios 
quirácuá ndese mae ngue mbia nyuruira tuchi ra. 


Mbia ra seiquia, i si Jesús 


Jesüs chiao rese mae ngue mbia nyuruira tuchi ra. Mbia nyuruira mose 
que Jesús ñee uchimbaaquiatu je cote ra. 44—Mbiará ngue achu ra. Mbia 

ra semee mbia icuá je. Seriichará. Üqui si ra jétesareichi, i rei que Jesús 
uchimbaaquiatu je ra. 45 Echimbaaquiatu que Jesús cheé icuayáte ra. 
Echecuayáte que ee ra. —Ndecheé embiasa ure je, iá ngue fiee ee ra. Irei 
irei ño ngue fiee ee ra. 


Ererecua tuchi ra se, i jaaja Jesás chimbaaquiatu nyue 


46—Se quia ra ererecuará tuchi jési, i jaaja que echimbaaquiatu ñee 
nyue ra. Nee icuá icuá nyee nyue. 47 Jesús que tiqui ndua ndua icuate ra. 
Nyebe áqué mo mbucoi mii nguiá ujii. 48 Jesús que ñee ee ra. —Sá áqué 
mo ndiqui siqui mingue no jé. Ae eturá ndiqui mbia riiri je serif nae, seje 
abe chó eturá ndiqui nguiá. Ae eturá ndiqui seje nae, semondosa je abe 
chó eturá ndiqui nguiá. Ae ererecua sereáte riqui jemo nae, üqui nguia 
sebi re. ¿Mbaerá jéingo “ererecuará se" i nyue re? i que Jesús ee ra. 


Emo icuá eá mose nande je, nanderesenda chó üqui nde 


49 Juan ngue fiee Jesús je ra. —Pe emo nyi aba checuayá ndiró ndiró 
mbia si nderii pe. Uremae ngue erese ra. Aque eriqui áte nanderese aque. 
Nyebe uresiquisã nguiá, i que Juan Jesús je ra. 50Jesús que fiee ee ra. — 
Tei. ¡Jésiquisá quisáchi nda jé! Emo icuá eà mose nande je, nanderesenda 
chó üqui nde, i que Jesús fiee ee ra. 


Jesús ñee asi Jacobo je; Juan abe je 


51—Namo jiri ra aso ibate cote, i que Jesús ndua ndua cote ra. —Taso 
Jerusalén, i tuchi que equia ra. 52Jesás que mbia mo mondo unonde 
ra. Üqui ngue ngasé sucha tubiriá mo nda. Samaria jenda rei sucha. 
—Jesüs ra uque aa jendese, i rei que hue jenda je ra. 53Hue jenda que 
Jesús isi turá sereáte ra. —Jerusalén Jesús si quia qui reae. Nyebe 
ureico nguiá eisi sereá aa, i que hue jenda ñee icuá Jesús chimondo je 
ra. 54Jacobo jirandu mose que paama i hue jenda je ra. Juan abe que 
paama i hue jenda je ra. Üqui ngue fiee Jesús je ra. —Sá Elías tata mbu 
ibate si mbia icuá je cose no. ¿El ure si ra tata mbu à iquia sacuá nde? i 
que echimbaaquiatu fiee Jesús je ra. 55Jesús que uba fiee asite ee ra. — 
Jésecha chó. Aba mingosa riiri fio jéingo à ndesê. ¿Jétesarei chó nguia 
tiqui si re? 56 Mbia iquia sacuá ngue achuá ndesé. Mbia mingo bei sacuá 
fio ngue achu nguiá, i que Jesús ra. Sucha tubiriá mo ngue echoi cote ra. 


Jesüs rui taico, i raque emo 


57 Jesús ngata mose que mbia mo ñee ee ra. —Taico bei nderese. Ndeso 
mose manguiti, se abe ra aso bei quia nderese, i que ñee Jesús je ra. 
58 Jesús que fiee ee ra. —éMbae rasi ra eresaá saá serese re? Eoita quia 
ecua jiri re. Nguirei nguia equisa jiri no nde. Se quia sequisayá mbei re, i 
que Jesús ee ra. 52—Serui eico bei, i que Jesús emo je ra. —Sá seru mano 

na. Aquere quia ra aico bei nderui, i rei que aque ñee Jesús je ra. 60 Jesús 
que fiee ee ra. —Sà mbia ataque chó nderu chati. Nde quia eso Dios cheé 
nenei nenei mbia je, i que Jesús ee ra. 61 Emo ngue ñee Jesús je ra. —Aico 
jee ra nderui. “Co acua quia co”, tae rá oso sechuchua jenda je, i que ñee 
Jesús je ra. 62Jesús que ñee ee ra. —“Achu jirichi nguia Jesús rui", i mose 
sequiato mo, aque ra ngaseá Dios je, i que ra. 


Jesüs mbia setenta mondo ucheé nenei nenei sacuá 


10 1 Aquere que Jesús mbia setenta irabo no nda. —Seréta chó jéso 
jéso quia sucha mbuchesea sea, i que ee ra. Nyeremo nemo ngue 
embuchao chao quia mondo ra. 2—Secheé andusa reá ndei etubiriã. 
Secheé nenei neneisa rei co mii jiri. “Dios, ndecheé nenei neneisa mo 
emondo tuchi. Mbia mbiirandu randu sacuá”, jenye chó nguia Dios je. 
Sá echa mbae a ishao shaosa mondo ea irei mose no. 3Jéso cote. Sá 
nyacua icuá ndiqui oveja je no. Ei si ra mbia icuá icuá jéje. Nyacua rá si. 
4Jéochi chó jéso. Mbae riru ra jendaochí. Mbae isiquia abe ra jendaochí 
no. Jéiyao abe ra jendaochi. Jéitó itóchi nda ñeenda cúa fiee sacuá mbia 
je. »Jéique mose emo nyuchúaa, jeñee turá huee tuchua jenda je. “Dios 
nda jembia bei quia cha”, jenye hue jenda je. 6Hue jenda ia mose Dios 
rese, Dios ra siqui tuchi erese. Eya eá mose Dios rese, emo je quia jeñee. 
7 Jemba jembatechi nda uque tuchua raamba amba. Jengue mocoi jiri 
quia huee. Ae hue jenda u u quia nae, jé abe jéu quia erese. Jéingo mose 
secheé nenei nenei mbia je, sá mbia mbae mondo mondo jéje. 8Sucha 
tubiriã jenda jéisi turá mose, jéquiaru quiaru erese. ?Hue jenda ndasi 
jembucheró nyeró ee. Hue jenda je secheé jêsenei senei. *Namo jiri ra 
jenderecuará Dios cote", jenye chó hue jenda je. 10 Sucha tubiriã jenda 
mo jêisi sereá nea mose, jeñee asi ee etaicüee. 11 "Urei tubi urembutomo 
nguia jendique jie a. Jétesareiá sacuá urecheé si. Jenderecuase rete raque 
Dios. Jéisiá ñoch?”, jenye chó hue jenda mbiirandu. 12Se mbia icuá mbasi 
mbasi mose, hue jenda ra ambasi mbasi tuchi Sodoma jenda si. 


Jesús ia eã mbia sucha tubiriã jenda rese 


13Seya eãte jendese, Corazín jenda. Seya eãte jendese, Betsaida jenda. 
Jendasi tuchi chó ndae. Mbia mae sayã ngue asaã saã j&je nae, üqui naa 
mose Sidón jenda je, ei nda hue jenda huiicuá ndecha rei. Ef nda Tiro jenda 
abe huiicuá ndecha rei. Ei nda eya eãte rei huiicuá ndese. 14Jě nguia jéicuã 
jésecha sereáte rei. Nyebe ra Dios jembasi mbasi tuchi üqui si quiatu. Dios 
mbia icuá mbasi mbasi mose. 15Jécuasu jésaá saá tuchi techi nguia re, 
Capernaum jenda. Nyebe ra Dios jemondo tuchi tata cuasu. 16Secheé nenei 
neneisa chó jé nde. Ae ra jeñee fiandu quia nae, secheé abe ra echandu. 
Ae ra jéucuáyáte quia nae, se abe ucuáyáà ndae. Ae ra seucuáyáte quia nae, 
sembusa abe ucuáyá nda eno, i que Jesús ñee uchimondo setenta je ra. 

Jesús chimondo mbia setenta nyebi ngaé ee 


17 Üqui setenta nyebi si mose que eyate ra. —Aba checuayá icuá 
urecheé mumbayã fiochi nderit, Urererecua, i que ñee Jesús je ra. 18Jesús 
que ñee ee ra. —Satanás que ngoi tuchi u ibei si ra. Sá ama piriá i asi 
no, ei si que eu ngoi ra. Amae tuchi que ecoi rese ra. 1?Sequirácuá ngue 
amee tuchi j&je ra. Jendeaquiatu sacuá. Jéiró sacuá mbei tásie rese. 
Quiraé ndese. Seucuáyása riquisã sacuá. Sequirácuá nda jendea quiatu 
mingo. 20 Uqui ndesechi nda jéya. Serese quia jéya. Aba checuayá jeñee 
mumbayá mose itiqui ndesecht nda jéya no jé! Paba que nombre jembae 
mbesa mbesa mii ibate ra. Uqui ndese quia jéya, i que Jesús ee ra. 


Jesüs ia tuchi 


21 Aque mosete que Espíritu Turá Jesás mbia tuchi ra. Nee ngue ngu je 
ra. —Seyate aico nderese co, Paba. Ibi jenda rerecua ja chó nde re. Ibei 
jenda abe rerecua ja chó nde no nde. Ndecheé ngue erembuchecuayã 
mbia aquiatu tuchi je ra. Mbia riiri naanguia je chó ngue erembuchecua 
nguiá. Üqui ño ngue eturá ndeje ra, Paba, i que Jesús ra. 22 —Seru que 
mbae mondo ja seje ra. Paba mii fio seicua tuchi nguiá. Paba riiri mii 
fio se re. Se mii fio Paba aicua tuchi nguiá no. Ae je ra Paba ateacuquia 
nae, (qui mii fio nda Paba icua tuchi nguiá serese, i que Jesús ñee nda. 
23 Jesús que uba mae uchimbaaquiatu rese ra. Eísaa que ñee nda. —Coche 
jemae nguiã à sechiao rese. 24 Mbia rerecua ñiinda mae ja bite raque à 
sechiao rese. Dios cheé nenei neneisa abe mae ja bite raque à ndese. Mae 
eá mbei que equia sechiao rese ra. Secheé andu bite raque. Secheé ngue 
echanuate ra, i que Jesús ra. 


Samaria jenda mo turá erasi je 


25—Ma Jesús ucheé nyabi, i que embesasa mo ñee oso Jesús rea ra. 
—éMbae rese ra aico siqui bei nonde re? i que ñee Jesús je ra. 26—¿Mañi 
fio Voisés chimbesa re? i que Jesús ee ra. 27 Embesasa que ñee ee ra. — 
Ei fio ngue Moisés embesa ra: “Echesecua tuchiquia Dios rese. Ndechiã 
ja je chó eico nyesecua erese. Neal abe je. Ndequirácuá abe je. Nendua 
ndua abe je. Sá erechesecua ndechiese no, ei ere si chó nyesecua nde ji 
jenda rese", i que embesa ji ñee ndesé, i que embesasa ñee Jesús je ra. 

28 Jesús que fiee ke ra. —Erecheé turáte. Ndkico mose üqui ndese, Paba ra 
nemingo bei, i que Jesús ee ra. 

29 Embesasa que uturá saá saá Jesús je ra. —¿Aba se ji jenda re? ¿Aba 
rese ra achesecua re? i que fiee Jesús je ra. 30Jesús que fiee ee ra. —Sã 
emo oso quia Jericó quiti no. Jerusaén si. Sá mbia icuá nyaró erese 
fieenda cúa no. Ucua ucua tuchi que erese ra. Embae que embuquiachã 
ja ra. Eirao abe riró ja esi no. Ecura curái que esecha ino fieenda cúa 

rí nda. 31 Aque ñeenca aui que sacerdote mo si ra. Maeño ngue ecura 
curái rese ra. Nyucuafio ngue oso ra. 32Levita mo abe que oso rei hue 

rí no nda. Aque abe que maeño si erese no nda. Neenda ibi chó esi 
nguiia kcuaño no. 33Aquere que Samaria jenda mo oso hue ri nda. Aque 
mae mose ecura curái rese, eya eá tuchi que aque quiatu ra. Aque quia 
echucuaño eá nguiá cote. 34 Aque que tiba erese ra. Mbae quira que 
equiti quiti eiruá nua ji rese ra. Vino abe quiti erese. Esia ji que echucua 
chucua ee ra. Caballo umbae rese que erasi mbuchui cote ra. Tuchua 

mo ngue ererao ra. Huee que eriqui eraaró isa ra. 35Isamami ngue ñee 
tuchuacha je ra. —Taso cote. Ecura curái embucheró nguia aa. Co mbae 
isiquia nyeremo tamondo ndeje. Embucheró sacuá eisi co je. Co nyeremo 
chayá mose, mbae isiquia mo nda amondobe ndeje sechube mose, i que 
Samaria jenda ñee tuchuacha je ra. 36¿Aba nyesecua ecura curái rese re? 
¿Sacerdote ere? ¿Levita ere? ¿Samaria jenda ere? i que Jesús embesasa je 
ra. 37Embesasa que ñee ee ra. —Samaria jenda chó ngue nyesecua erese 
resé, i que embesasa ñee Jesús je ra. Jesús que ñee ee ra. —Ae rá si chó 
eico nyesecua, i que ee ra. 


Jesús oso Marta rea; María abe rea 


38 Jesús que ngasé sucha tubiriá mo nda. Cuña mo ngue eisi turá 
uchuchúaa ra. Marta, i equia ee. 3º María, i que Marta nongue je ra. 
Jesús i ji bei que María riqui ngoi ra. Jesús cheé ndese nyiisaquia bei. 

40 Marta que mbae chao chao ja tuchi quia ra. Erecoteã tuchi que eriqui 
ra. Oso que ñee Jesús je ra. —Mbae mo ndese senongue riquíá ño co resë. 
Echeé na ee. Siqui sacuá mbae mo ndese seje, i rei que Marta Jesús je ra. 
4 Jesús que fiee Marta je ra. —éMbaerá ereico siqui jate mbae rese re, 
Marta? 42 Aque mii ndese chó eico ndenongue rá si ae, Marta. María riqui 
secheé andu andu a resé. Emo nda embui eá secheé si, i que Jesás Marta 
je ra. 


Jesús mbia mbaaquiatu quiatu fiee tura sacua Dios je 


1 1 1Emo mose que Jesús chi ñee ngu je ra. Hui mose que 
echimbaaquiatu fiee ee cote ra. —Urererecua, urembaaquiatu 
rá ñee Dios je. Sá Juan uchimbaaquiatu mbaaquiatu no, i que Jesús 
chimbaaquiatu fiee ee ra. 2Jesús que ñee ee ra. —Ei jenye chó nguia Dios 
je fee mose: 
Paba ibatenda, sá mbia ñee turá ja bei quia nderit. 
Mbia rerecuará ja sacuá echu jei íbii. 
Sà mbia ibatenda siqui beite ndebi rese no. 
Sã mbia ibi jenda abe riqui ndebi rese. 
3 Ae ra ureu namo, tiqui embu rã urechiurá. 
4 Ae uresaá icuá icuá ndeje nae, tiqui embutiá ná uresi. 

Sá ureico tesarei mbia icuá icuá mose ure je no. 

“Mbae icuá jésaã” iicht nda emo ure je jé! 

Urereaquiatu mbae icuá si. 
Ei jenye chó fiee mose Dios je, i que Jesús embaaquiatu ra. 5Jesús que 
fieembe ee ra. —“Mbae embu seje”, jé ¿ mose jéquiato je, ¿mee nda jéje 
re? Sã jéingo oso jéquiato rea itondiite rete mose no. *Mbichae prestar 
ere rã seje. 6Sequiato mo ngue tu serea ra. éMbae ra amee ee re?" 
jenye chó ee. 7 Ae je jéingo ñee nae, ¿mee eá nda jéje re? Sã ñee jéje 
no. “Jêso rei. Seiquesa átáte. Co achu seriiri ndese quisa ye co. Sehuá 
sereáte. Mbae mo amondo aronea tuchite ndeje", ci ra jéje re? 8Mondo 
eá aroneate jéje jeñee mbei bei mose ee. Nyuruá sereáte raque uquiato 
je. Nee mbei mose ee, nyuruá nda mbae mondo turá ee. 9Ei si chó Dios 
no nde. Jeñee i i mose Dios je, mbae ra emondo jéje no. Jé mbae mo 
ndequia i i mose, jétea rae. Jé eiquesa mbu i i mose, mbuquiata ra j&je 
cote. 10 Ae ñee i ite quia Dios je nae, mbae ra Dios mondo ee. Ae mbae 
mo sequia i ite quia nae, tea rae. Ae eiquesa mbu i ite quia nae, equia 
ra ee. 11 Jendiiri “mbichae embu seje” i mose, ¿sita ra eru mee ee re? 
Jendiiri “sira embu seje” i mose ¿mbei ra eru mondo ee re? 12Jendiiri 
“nguira chia embu seje” i mose, ¿quiraé nda eru mondo ee re? 13Mbia 
icuá nyee mbae turá mondo mondo quia nguiiri je à. Jendu Ibatenda 
quia ra mbae turá tuchi mee jéje. Jendu ra Espíritu Turá mee jêje, jeñee 
mose ee, i que Jesüs ee ra. 


Aba checuayá quirácuá Jesús quereco co, i raque mbia 


14Emo mose que Jesús aba checuayá icuá mbusé emo ñia si ra. Aque 
aba checuayá nguia echeê mbaaquiatuáte nguiá. Jesús embusé mose 
que fiee cote ra. Nee mose que mbia nyuruira tuchi mae erese ra. 15Emo 
emo ngue ñee nda. —Aba checuayá icuá nderecua tuchi chó Satanás 
nde. Satanás quirácuá je chó Jesús riqui nguiã aba checuayá icuá mbusé 
mbusé mbia si co, i rei que emo emo nda. 16—Ma Jesús aquiatute, i que 
mbia ñee nyue ra. —Jesús, mbia mae sayá mo esaá na ure je, i que mbia 
fiee Jesús je ra. 17Jesús que üqui ndua ndua icuate ra. Nyebe fiee nguiã 
ee. —Gobierno icuá icuá mose nyue, ua rae. Tuchuamo jenda icuá icuã 
mose nyue, ua ra eno. 18Satanás icuá icuá mose nyue, Satanás quirácuá 
nda ua no. Jeñee ñooño fio nguiá seje à. “Satanás quirácuá je chó Jesús 
riqui nguiá aba checuayá mbusé mbusé mbia si", jenye chóchi nguiã seje 
à. 19 ¿Aba jefiimbaaquiatu mbirácuá jé nde? Aba checuayá icuá mbusê 
nonde re. ¿Satanás jeñimbaaquiatu mbirácuá serese re? 20 Dios quirácuá 
je quiatu aico aba checuayá mbusé mbusé mbia si à. “Dios quirácuá 
ndese chó ureico nguiá mae”, jenye eá ñochí nguiá à. 21 Satanás quirácuá 
tuchite raque. Umbae raaró tuchite raque. “Sembae chi turáte a”, i raque. 
22Dios quiarei equirácuá tuchi Satanás si. Dios Satanás mbae siró ja 

aróte quia esi co. Dios Satanás mbae mbutiã ja aróte quia co. 23 Ae siqui 
áte quia serese nae, tiqui icuá ño eriqui nguiá seje. Ae mbae a ishao shao 
raanguia eáte quia seje nae, üqui icuá fio eriqui nguiá seje. 


Aba checuayá icuá nyebi u mbia chiangui re 


24 Aba checuayá icuá usé mose emo ñia si, ngata bei chó nguiá. 
“¿Mangue ra sequenea aucua que re?" i chó nguiá. Uquenea ucua sacuá 
ngue etea eáte ra. “Tasobe rei nyebi. Ae si achu usé, aque chiá ye si taso", 
i que aba checuayá nda. 25 Aba checuayá nyebi si mose u, mbia chiá 
ndecoteã eáte que ee ra. Tuchua tii ji raáte que ee ra. 26 Aba checuayã 
icuá ngue nguesenda siete queru cote ra. Ique ja que echoi aque chiangui 
re cote ra. Ae chiangui re aba checuayá icuá siete riqui nae, aque icuá i 
i tuchi que cote ra. Niinda si. Aba checuayá mii ngue siqui eye nyii ra. 
Etubiriáte cote, i que Jesüs ee ra. 


Dios cheé andusa je quiatu mbae roonde 


27 Jesús cheé mose que cuña mo tasé tuchi fee mombo ra. —Mbae 
roonde tuchiñi ndesi je nye. Ae nembuquiambu quia, i que cuña mo ñee 
mombo Jesús je ra. 28Jesús que ñee ee ra. —Dios cheé andusa je quiatu 
mbae roonde riqui nguiá. Dios cheé mumbasa reá je quiatu mbae roonde 
riqui nguiá, i que Jesús ra. 


Mbia mae sayá esaá ure je, i bei mbia Jesús je 


29 Mbia que ngaé tuchi Jesús riichá nda. Jesús que ñee mbia je ra. —Co 
mosenda mbia icuáte riqui à. “Mbia mae sayá esaá ure je", i beite equia 
seje à. Mbia mae sayá mii ño nda asaá ee. Jonás na si. 30Sã Jonás ndiqui 
raque sira rie ye tres días nae, sá mbia Nínive jenda echeé andu cote nae. 
Jonás na si ra asaá mbia je. Mbia co mosenda je mae sayá tasaá. 31La 
reina de Seba quia eturá jiri mbia co mosenda si re. Dios ra co mosenda 
mbasi tuchi la reina de Seba si. Sà la reina de Seba tu isho tuchi si 
Salomón fiee andu no. Se quia acheé ndaque quia jéje. Searacua tuchi 
raque se quiatu Salomón si. Secheé jemumbate chóchi NGUIA À: Nyebe 
ra Dios jembasi tuchi mbia icuá ndea rea mose. 32Nínive jenda quia eturã 
jiri co mosenda si re. Dios ra co mosenda mbasi tuchi Nínive jenda si. 

Sã Nínive jenda huiicuá ndecha Jonás fee mose ee no. Aico raque fiee 
jéje, co mosenda je. Jë secheé jemumbate chôchi nguia à. Se quia raque 
ererecua tuchi Jonás si. Nyebe ra Dios jembasi tuchi mbia icuá ndea rea 
mose. 


Nanderesa quiarei mbae resae nanderete je 


33Nande lámpara mendi mose, nandemii aroneate mbaequi re. 
Nandemii aroneate mbae mo ye. Nandemingo quia ibate erenda rese. 

Mbia resae ja sacuá. 34Nanderesa quiarei mbae resae nanderete je. 
Nanderesa turá mose, nanderete abe ra oso turã. Naneeresa icuá mose, 
nanderete abe ra oso icuá icuá no. 35Tata rendi rã jéingo bei. 36Tata rendi 
rá jéingo bei mose, jemae turá nda mbae ja rese cote. Sã tata rendi riqui 
nanderesae no, i que Jesás mbia mbaaquiatu ra. 


Jesüs fiee asi fariseos je 


37 Jesús ñee jare que fariseo mo fiee ee cote ra. —Nyao rã sechuchúaa. 
Terequiaru serese, i que fiee Jesús je ra. Jesús que oso erese ra. Ngoi que 
quiaru cote ra. 38 Fariseo que ñee uchiangui re ra. —Jesüs choi quiiriá 
fio quiaruchi, i que uchiangui re ra. 39 Jesús que fiee asi ee cote ra. —Jéo 
achó ño jéirei ireichi nguiá. Jeñiangui renda quia eicuáte re. Jeñiangui 
renda quia jéirei ate nguiá. Abei chiáte chó jéingochi jeñiangui re. 

40 Nandeo achó eà fio ngue Dios saá nguiã. Nandechiangui renda abe 
chó ngue Dios saá ndesé. 4! Abei chiáte chó jéingochi jeñiangui re à. 
Jefiiangui renda turá mose, ei nda jéturá ja rei. 42 Aba mbia eá tuchichi 
je, Fariseos. Mbae a jemondo mondo tuchi raque Dios je. Jenyesecua 
eáte quia erese jeñiangui re re. Jéingo turá eáte quia mbia rese no nde. 
Üqui jésaá jiri ae. Mbae a abe jemondo Dios je. 43Aba mbia eà tuchichi 
je, Fariseos. “iSerendarã turá nguiatu se Jë!” jenyete chi nguiá mbia 
fiumunua mose. “Sá mbia sererecua i nande je", jenyete chi nguiá no. 

44 Aba mbia eá tuchichi jé, Fariseos. Embesasa abe no. Jenguasu jêsaã 
saá techi nguiá mbia je. Mbia raaque tãsa rá ño jeñiangui renda re. 
Jefiiangui renda soó ño nguiá. Erondeite. Sá eraaque tása yenda soó 

no. Mbia jirandu eá ndaque jeñiangui renda soó ndese, i que Jesús ñee 
fariseos je ra. Embesasa je abe no. 45Embesasa mo ngue fiee Jesús je 
cote ra. —¿Mbaerá ereico ñee ure abe je re? i que ra. 46Jesús que ñee 
tiqui abe je ra. —Aba mbia eá tuchichi jé abe. Jeñee tuchite quia mbia 
je à. Dios cheé jembeta mbeta tuchichi nguia mbia je à. Mbia echeé 
mumbayá aroneate chee quia à. Jé si chó jeñee jemumba mumba nguiá 
á. 47-48 Cose ndare rá si jéingo nguiã à. Jenamei na si. Sã ñi jenamei icuá 
icuá ndiqui Dios cheé mbuchecuasa je cose no. Ef jenye si chó nguiã à no. 
49Dios quiarei earacua tuchi. Ae que fiee jéje ra. "Secheé mbuchecuasa 
emo emo nda amondo mbia je. Mbia icuá icuáte ra secheé mbuchecuasa 
je. Secheé mbuchecuasa mo iquia chee, i que Dios ñee nda. 50-51 Ae Dios 
quiato iquia iquia quia cose nae, üqui nii nda Dios jembasi cote. Sá mbia 
Abel iquia cose no. Sá mbia Zacarías abe iquia altar jii no. Sá mbia Dios 
quiato iquia iquia bei cose no. Üqui ja rii nda Dios jembasi cote. 52Aba 
mbia eà tuchichi jé. “Ure mii ño Dios cheé ureicua nguiá à", jenye chooño 
fio nguiá à. Dios cheé jéisi turá eáte quia à. Mbia siquise mose Dios rese, 
jéingo emingo eáte erese à no. Jé abe chee jéingo eáte erese à no, i que 
Jesús fee embesasa je ra. 

53-54 Jesús fiee jare que fariseos paama i tuchi ee ra. Embesasa abe 
paama i nguiá ee no. Üqui ngue ñee fiee tuchi Jesús je ra. —Sã Jesús 
ucheé tasa tasa nande je no. Üqui mose nandeisi serao policíaa, i tuchi 
que ra. Nyebe eriqui nguiã Jesús rea chemi fiemi. 


Jéturá nda jésaá fioofiochi je 

1 2 1Mbia tubiriã ngue ngaé ngaé nguia Jesús rea cote ra. Cuaacua 

i tuchi que equia nyuera. Mbia tubiriã tuchi. Jesús que ñee 
uchimbaaquiatu je cote ra. —iFariseos rá nda jéingochi je! Uturã naa 
ñooño mbei. 2Ae mbia saá nyecuayá cuayá nguia nae, tiqui nda nyecua ja 
cote. Üqui nda mbia icua ja cote. 3Ae jeñee nguia itondaru jéingo mose, 
tiqui nda nyecua ja mbia je cote. Jeñee equia nyiisa isa nae, üqui abe ra 
nyecua ja mbia je no. 


Dios riqui jendeaquiatu bei co 


4Tacheê nyecua jéje, Sequiato. Ae “taiquia” i quia jenii nae, iüqui si 
ra jésiquichechi jé! 5Ae aba mombo serite quia tata cuasu nae, aque si 
quiatu jésiquiche. iAque si quiatu jésiquiche tuchi jê! 6 Nguirei ndei aba 
queteamba eà jiri. Mbae isiquia mumba eá jiri raque. Dios quia nguiret 
icua jate nguiá. Dios ra tesareiá nguireí mo si. 7 Dios riqui jé mii mii icua 
ja co. Dios riqui ngueteá jiri jendese nguireí si co. Nyebe jésiquicheá 
mbae mo si. 


Jesüs quiato chó se re, jenye checua chó nguia mbia je 


8“Jesucristo quiato chó se re”, ae i quia mbia je nae, tiqui nii nda 
acheé turã se abe. “Sequiato chó à nde", ae ra se. Angeles ra ambiirandu 
ja tiqui ndese. ? “Jesucristo quiato chó se re", ae iá nguia mbia je nae, 
tiqui nii nda acheé turá eà. “Sequiato eá ño tiqui nde", ae ra se. Angeles 
nda ambiirandu ja sequiato eá ndese. 1? Emo ñee icuá mose serif, Dios 
ra echeé icuã mbutiã aróte. Emo fiee icuá mose Espíritu Turá nii, üqui 
icuá nguia ra Dios mbutiã eá mbei. !! Mbia icuá icuá nda jéje serif. 
Jenderao mose mbia rerecua je, ijéquicoi coichí nda jé! “¿Mañi nande ra 


jembucheé sacuã, i que Jesús ñee uchimbaaquiatu je ra. 


Mbaecha aracuayá 


13Emo ngue ñee Jesús je ra. —Sererecua, senongue icuá icuáte seje. Echeé 
na senongueje. Ae ureru secha ure je nae, senongue embuchecha turá eáte 
seje, i que mbia mo fiee Jesús je ra. 14Jesús que ñee ee ra. —¿Mbaerá nda 
re? “Mbia mbae embuchecha turá turá ee”, iá ngue Dios seje ra, i que Jesús 
ee ra. 15—¡Emo mbae rese ra jemae maechi eosei sacuá jé! “Sembae tubiriã 
mose ra seyate cote", ijenyechi nda jé! i que Jesús ee ra. 16 Jesús que fiee ee 

ra. —Sá mbaecha mo ndiqui no. Ibicha. Sá embae ia tuchite no. 17“¿Mañi ae 
ra se re? ¿Mangue ra aba ererecoquiatu re?" i tuchi que mbaecha uchiangui re 
ra. 18“Sembae ruacuá tambucuasu tuchi. Quiata a ruacuá. Í nda sembae ique 
ja tuchi huee. Ae arecoquiatu quia à nae, úquí nda tenda ata jiri tea seje chã. 
19 Aquiei quiei eá mbei ra se quia cote. Aquiaru quiaru chó nda se quia cote. 
Mbae ra ambei mbei chó nguia cote. Achimbia mbia chó nda se quia cote", i 
raque mbaecha ñee uchiangui re. 20 Dios que ñee ee ra. “Ndearacuayáte ereico 
co. Co isa chó nda eremano. Ae ererecoquiatute quia nae, aba je chio nda (qui 
cote", i que Dios fiee mbaecha je ra. 21 Ae mbae munua nua mbei quia nae, 
ererecoquiatu sacuá nae, earacuayá tuchi chó üqui nde. Dios quiato eá ño üqui 
nde, i que Jesás mbia mbaaquiatu quiatu ra. 


Dios uquiato reaquiatu bei 


22 Jesús que fiee uchimbaaquiatu je ra. —“¿Mbae ra nandeu re?" ijenyechi 
nda quicoi coi Jë! “¿Ma tiru ra nandemingue re?" ijenyechi nda quicoi coi jë! 
23Mbia chiu ae ra mbia mingo eá. Mbia irao abe ra mbia mingo eá no. 24Sã 
nguirei no. Mbae tiquiayá ndaque. Mbae ishao eá ndaque no. Mbae ruacuá eáte 
raque embae. Dios quiarei embuquiaru quiaru. Jé nguiarei Dios queteamba 
tuchi nguirei si. Nguirei ja si. Jë abe Dios ae jembuquiaru nguiá jé no. 22 Mbia 
ae ra tiaró eá. “Se ra atiarombe”, i raque ndua ndua uchiangui re. Dios ae 
mbia mbutiaró aró nguiá. 26Jé mbae ñeté naa aquiatuá mose, ¿mbaerá jéingo 
“mbae cuasu tasaá” i re? Dios quia ra mbae saá ja jéje. 27Sà mbae uti turáte 
riqui no. Mbae ao ao eã ndaque. Ninyu mburirá eã ndaque. Mbae uti quiarei 
eturá jiri Salomón si. Salomón turáte raque. 28Sà Dios quiata mbuturá no. 
Quiata mano jeite raque. ¿Mañi nda Dios jembiirao eá jé nde no? ¿Mbaerá 
jéingo Dios icuayáte re? 29"; Mbae ra nandeu re?” ijenyechi nda pare pare i jë! 
“¿Mbae ra nandembei re?” jenyechi nda quicoi coi no jê. 30Ei ño Dios quiatoá 
nguiã. Jë nguia jendu tesareiá mbeite nguiá jést. 31 Jé nguia jéingo tuchi Dios 
rese jenderecuará. Üqui mose ra Dios mbae mee mee mbei jéje. Jenyiurá. 
Jeñimbeirá abe no. 


Jembae jemondo ja Dios je 


32 Jésiquichechí nda mbae mo si, Seriiri. Jendu ra umbae mondo ja jéje. 
Dios iate ra umbae mondo mose jéje. 33 Jembae jemondochó ño mbaecha reá 
je. Inda jembae tubiriã jéingo mose ibate cote. Mbae riru ra soro soroá mbei 
jembae ibate cote. Mbae ra ua eá mbei huee. Mbia ra mbae mbuquiachãyã huee. 
Chicuaquiarei eáte ra huee no. 34Jé jembae mondo mondo mose ibate, jendua ra 
ibatenda rese cote. Jé jembae monoã mose emo je, ibatenda rese ra jendua eáte. 


Jéingoquiatu bei chó nguia 


35 iJéingoquiatu bei quia jé! Itondaru abe jéingoquiatu quia. 36Sà ererecua 
mo no. Oso ngüinisirá nderequia no. Huee erimba mo ndiqui echuchua raaró 

huee. Aque ererecua ru quia eiquesa mbuu mbuu aque cote. Erimba eequia 
asi ee cote. 37 Erimba uqueá mose nguerecua tu mose, ererecua ia tuchi ra 
erese. Ererecua ra embuquiaru turá. Ae sí chó echara chara nguiá ngüimba 
je hue no. 38Ererecua ra tu aróte itondáruu. Itondiite mose abe no. Erimba 
uqueá mose nguerecua tu mose, ererecua ia tuchi ra erese. 39Sà emo ñee 
ndeje no. “Co mose ra mbae mbuquiachása ru nembae riró", i ndeje no. Üqui 
mose ra erequeá. Nembae ra eresaaró mbei esi. 40 Ei jenye jé abe icoquiatu. Ei 
ae ra u ibate si. “Tu eáte rei rae", i mose quia ra achu, i que Jesús ra. 


Erimba echeé mumbayá mose, eya tuchi rae 


41 Pedro que fiee Jesús je ra. —¿Aba je ereico ñee üqui nde? ¿Ure mii je 
ere? ¿Mbia ja je ere? i que Pedro ee ra. Jesús que ñee ee ra. —Dios rimba 
aba cheê mumbayá nii aico fiee co. Dios rimba aracua riiáico ñee co. Sá 
ererecua fiee ngüimba turá je no. *iSembae esaaró ja Jë!” i ee. “Serimba 
ataque embuquiaru quiaru ja quia no", i ee. 43Erimba echeé mumbayã mose, 
ererecua ia tuchi ra tu mose. Erimba abe ra eya no. ^^Ererecua ra ngüimba 
mii mbei cote, umbae raaró sacuá. 45Sã erimba ndua ndua uchiangui re 
no. “Sererecua ra tu jei áte”, i ndua ndua. Hue fiee icuá icuá uataque je 
huee cote. Iruã nua cote. Quiaru chooño cote. Mbae mbei chooño abe cote. 
Quiacua quiacua cote. 46Sã ererecua ru quia ngüimba mbuate aque cote no. 
Nee ee. “Mbae ra eresaaroá mbei seje cote", i ngüimba je cote. Ngúimba iruá 
nua tuchi cote. Ae aba cheé mumbate quia, üqui ndese ra mbae rasi raá naa 
cote. 47 Ae nguerecua cheé icuate quia nae, üqut nda ererecua mbasi mbasi 
bei ucheé mumba mose. 48 Ae nguerecua cheé icua eáte quia nae, üqui nguia 
ra ererecua mbasi mbasiá jiri ucheé mumba mose. Ae Dios cheé icua tuchi 
quia nae, üqui je ra Dios “mbae esaá tuchi seje”, i. Ae je Dios mbae mondo 
tuchi nae, üqui je ra Dios “mbae esaá tuchi seje”, i. 


Achu chó ngue mbia mbuchao chao nyesi resé, i Jesüs 


49 ]bate si que achu íbii ra. Mbia mae sacuá sequirácuá ndese. Mbia 
sequirácuá icua eá ñochí namo nyee. 509 Mbia ra sembasi tuchi cote. Pare 
pare aete se quia ndua erese co. 51 ¿Achu rei mbia mbuturá turá sacuá 
serimba je jéje re? Tei. Achu chó ngue mbia mbuchao chao nyesi resé. 
52Mbia chuchua jenda ra ñimbuchao chao nyesi. Nyeremo nda siqui 
serese serimbará. Eataque ra ñimbuchao esi. 53 Emo nda eicuáte ngu je 
serif. Emo nda eicuáte nguiiri je seri? no. Emo nda eicuáte usi je serif no. 
Acuani abe ra eicuáte uchari je no. Ari mo abe ra eicuáte nguiiri ninisi je 
no. Fi si ra mbia icuá icuá uchue serit no, i que Jesús ra. 


Ae ibatenda ra tu icuáte mbia je nae, aque jéicua eáte chóchi 


54Jesüs que fieembe mbia je ra. —“Ama nda nyaaqui”, jenye bei quia 
pá i mose à. Ibei jéicuate raque quia à. 55“Tenda rasite ra cote", jenye 

bei quia quiririá ichu ichu mose à no. 56Tbei jéicuate raque quia à. Tenda 
abe jéicuate raque quia à no. Ama abe no. Dios rucucha ra tu mbia je, 
embaerã jéingo üqui icuayáte quiatu re? ¿Mbaerá jéingo jéaracua raá naa 
nde? 


Ae eicuáte riqui jéje nae, *nandeico turá ño nguia", jenye chó nguia ee 


57 ¿Mbaerá jéingo mae sereáte mbae turá ndese re? 58Emo fiee icuá 
mose jenii mbia rerecua je, jéturá ño ee. Jeñee turã ño ee. Jé ae chó 
jeñimbuturá nguia erese. Í nda jenderao icuá eá. Jenderao mose ra jétaró 
mbei cárcel. 5ºHuee ra jéingo bei. Jembae mondo ja tuchi chee ee, i que 
Jesüs ra. 

Jéhui chó jéicuá si 

1 3 1 Aque mose que mbia Jesús mbiirandu Pilato rii nda. Pilato nda 

mbia Galilea jenda mo iquia iquia ra. Mbia ticuasu iquia iquia 
mose Dios mbaerá. 2Jesús que ñee mbia je ra. —Ae Pilato iquia iquia quia 
nae, éüqui icuáte riqui rei mbia ataque si re? Tei. Jéicuá ja chó jéingo 
nguiá à no. 3Jéhui eá mose jéicuá si, jemano ja chó nda jé abe. Üqui na 
si. 4Sã torre de Siloé ngoi mbia ati no. Dieciocho iquia. ¿Uquí eicuáte 
riqui rei mbia ataque si re? Tei. 5Ef ja chó fene. Jéhui eá mose jéicuá si, 
jemano ja chó nda jé abe. Üqui na si, i que Jesüs ra. 


Ira ia ea mbei 


6Jesüs que ñee mbia je ra. —Sã amei mo ira tiquia rei no. ta eá mbei 
chó ee no. “Ma taso erea no. fa cote reae", i rei que amei nda. Ei oreáte 
que ee ra. 7 Nyebe amei ñee nguiá ngüimba je cote. “Ira a rea ngue aso 
rei nguiá. ta eá mbei chóchi seje tres años. iEchisia chó oso jé! Ibi riquisá 
fioofio uá aque", i que amei ngüimba je ra. 8Sã erimba ñee amei je no. 
“Co tenda mose nandechisia eà na. Equi tambuturá. Mbae ruusi tachono 
fiono erao rese. ?Ma ia eáte co tenda. ta eá mose, nandechisia chó cote", i 
que erimba amei je ra, i que Jesás mbia mbaaquiatu ra. 


Jesüs ari rasi mbucheró 


10Sábado mose que Jesús chi mbia mbaaquiatu quiatu ra. Judíos 
chumunuásaa. 11 Cuña ndasi mo ngue siqui hue ra. Nyiituquia bei 
dieciocho años nyee. Aba checuayá icuá nguia embasi nguiá. Ari que 
nguete isoá mbei quia ra. 12Jesás que mae ari rasi rese ra. —Echu rá aa, i 
que ee ra. —Cuña, nderasi áte cote, i que Jesús ee ra. 13Jesús que o chono 
erese ra. Aque mose tuchi que ari nguete iso turá cote ra. Ari que fiee 
turá turá Dios je cote ra. 14Ererecua judíos munuasa que paama i tuchi 
Jesüs je ra. Ari mbucheró mose sábado. —Sábado eà mose chó nandeico 
mbae rese ae. Sábado eà mose chó nandeico erasi mbucheró ae. Sábado 

mose chó Dios mbae resé. Erasi mbucheró aroneate co mose resé, i rei 
que ererecua mbia je ra. 15Jesús que ñee ee ra. —¿Mbaerá ereico ndeturá 
naa ñooño nde? ¿Sábado mose jéingo ticuasu mbui eá mbei embiu sacuá 
nde? 16¿Mañi nande ra cuña ndasi mbucheroá co sábado mose re? Judía 
sí chó nyeresé. Jë na si. Satanás que embasi cosete ra. Dieciocho años 
chee. ¿Mañi ae ra erasi mbui eà esi sábado mose re? i que Jesús ñee nda. 
17 Mbia ataque iate que Jesús cheé mose ra. Jesús chiao rese abe eyate no. 
Ae Jesús ucuáyáte quia, üqui ngue eirei tuchi Jesús cheé mose ra. 


Mbae ei na fio Dios rimba re 


18-19 Jesús que ñeembe mbia je cote ra. —éMbae rá ño Dios rimba chã? 
Mbae ei na ño Dios rimba re. Sá mbia mostaza ei tiquia no. leí ñetéte 
raque etiquia ramo mose. Suri oso quia cote. Ecuasu tuchi chee cote. 
Nguirei uquisa saá nyee eráquiá ndese. Ei si chó Dios rimba re. Üqui mii 
ndaque nyii. Nimbeta tuchi cote. Mbae ei na. 


Levadura rã ño Dios rimba re 


20-21  Mbae rã ño Dios rimba chá? Levadura rá ño Dios rimba re. Sá 
mbia levadura ñeté mondo mbichae ao ramo mose no. Levadura oso quia 
mbichae mbuchimatá ja no. Et si chó Dios rimba re, i que Jesús ra. 


Eiquesa chumumbi 


22 Jesús que oso quia Jerusalén nda. Tiba tiba que oso quia mbia 
chuchua mbuchesea sea ra. Mbia mbaaquiatu quiatu. 23Emo ngue ñee 
Jesüs je ra. —Sererecua, émbia mii mii fio nda siqui ibate nderese re? i 
que emo ñee Jesús je ra. 24Jesús que ñee ee ra. —iEiquesa chumumbi ri 
fio jéso ique jé! ^Hue ri nda aso se abe ique", i ja jate raque rae. Tei. Ique 
ja eà nguia nda re. 25Emo mose ra eiquesa amatà mbei cote. Emo nda 
iqueã mbei cote. Eiquesa ra jembuu mbuu raque cote. “Sererecua, eiquesa 
embuquiata rá ure je", jenye raque ra seje cote. Acheé nda jéje. “¿Mangue 
jenda Jë nde? Ja&icuayáte se”, ae ra jéje cote. Eiquesa ra ambuquiatayá 
mbei j&je cote. 26Jefiee tuchi raque ra seje cote. “Urequiaru que equia 
nderese. Nde que urembaaquiatu quia. ¿Mañi ere ra urerecha re?" jenye 
raque ra seje cote. 27 Acheé nda jéje cote. "Ja&icuayáte se. Jéso serecha. 
Mbae icuá ngue jésaá saáte quia rese", ae ra se hue cote. 28Hue ra 
jenyeseo seo seje huee cote. Jeñee nda seje. “Abraham ño siquicht nderese 
hue. isaac abe no. Jacob abe no. Dios cheé mbuchecuasa ja abe no. Ure 
chó urecuchi taicuee a”, jenye ra nyeseo seo seje huee. 2º Mangue jenda 
choofioa nda ngaé ngaê Dios riichã aque mose. Quiaru quiaru ra equia 
Dios rese. 30 Ae eaquiatute riqui raque namo nae, üqui mo nda eñeté na 
pee cote. Ae eaquiatuáte riqui raque namo nae, üqui mo nguia ra siqui 
ecuasurá tuchi pee cote, i que Jesüs fiee nda. 

Jesús ia eá tuchi Jerusalén jenda rese 


31 Aque nyaashí mose que fariseos ngaé ñee Jesús je ra. —iEso a si je! 
Herodes ndeiquia serite quia co, i que Jesús mbiirandu ra. 32Jesús que 
fiee ee ra. —Eoita rá ño Herodes re. Jéso ñee ee. “Jesús que ñee ndeje ra. 
“Taico mbirimbe rá aba checuayá icuá jea jea mbia si. Taico mbirimbe 
rá mbia rasi mbucheró cheró. Namo. Isamami abe. Isamami nongue ra 
ahui erecha cote’, i que Jesús ndeje ra", jenye oso Herodes je. 33 Taicobe 
jiri namo. Isamami. Isamami nongue abe no. Jerusalén nguia nda seiquia 
nguiá. Sá Dios cheé mbuchecuasa mano ja Jerusalén no. 34Tacheé na 
jéje, Jerusalén jenda. Seya eáte aicochi jendese co. Hue jéingo mbia iquia 
iquia beite hue. Dios cheé mbuchecuasa iquia iquia. Dios chimondo abe 
iquia iquia no. Sá nguira riqui nguiire reaquiatu mondo ujeoqui re no. 
“Ef tae jendeaquiatu”, ae beite rei nguiá jéje co. Secheé jéisi sereá mbei 
chóchi nguia à. 35iAico jendecha a cote jé! Jemae mae eá nda serese cote. 
“iCo chi Dios rucucha ru quia co cote jé!” jenye mose, hue ramo nguia ra 
jemae serese cote. 


Jesás mbia rete ruru mbucheró 


1 4 1Jesüs que oso rei quiaru fariseo rerecua mo nyuchúaa ra. 
Sábado mose. Fariseos mo ngue chi erea chemi ñemi nda. 
2Huee que emo ndasi riqui Jesús je ra. Erete ruru ja que ra. 3Jesús que 
ñee fariseos je ra. Embesasa je abe. —¿Eicuáte se erasi mbucheró mose 
sábado mose re? t ere. Jeñee seje, i rei que Jesús ee ra. 4Jesús cheé mose 
que mbia mo ñee eáte ee ra. Jesús que erasi mbucheró mondo cote ra. 
5Jesüs que fiee fariseos je ra. —Sà jenimba ticuasu riqui jaà no, ngoi oso 
ibicua rie. ¿Sábado mose ra jésiquíà nde? i que Jesús ee ra. 6Fariseos que 
fiee sereáte echeé mose ra. 


Jécuasu ra jésaá saáchi, i Jesús mbia je 

7Mbia que erenda turá isiró siró nguia ra. Ngoi sacuá ererecua ji. 
Ucuasu raá naa sacuá. Nyebe Jesús ñee nguiá ee. 8—Jéingo mose fiesta, 
ierenda turá mo nda jéisiróchi jé! Mbia chiicuate mo nda tu aró ndeje 
cote. ?Fiestacha ra ñee aróte ndeje. “Ehuã na nde. Erenda turá tamondo 
sequiato je", i aróte ra ndeje. Ndeireite ra huee cote. Pe quiti jiri ra 
nembucoi cote. 10Jéingo mose fiesta, pe quiti jiri chó jengoi. Erenda turã 
isiró nocoi. Í nda fiestacha ñee ndeje. “Quiatuchu a jiri, Sequiato. Erenda 
turá tose”, i sacuá ndeje. Í nda mbia mae ja nderese. 11 Ae ererecua saá 
saá nguia nae, üqui nda siqui eñeté na cote. Ae siqui minguete quia nae, 
tiqui nda siqui ererecuará cote, i que Jesús mbia je ra. 

12Fiestacha abe je que fiee cote ra. —Nde fiesta raã mose, “jenyu 
quiaru serese", ierechi nda mbaecha jiri je jé! Erechi nda ndenongue je. 

Erechi nda ndequiato tuchi je. Úquí mose ra embuchebi ndeje. Dios quia 
ra embuchebiã ndeje cote. 13 Nde fiesta raà mose, “jenyu quiaru serese", 
ere chó mbaecha reá je. Ere chó mbia rasi rasi je. Mbia cuatayá je. Mbia 
resayá je. 14Nde fiesta raá naa mose (qui je, üqui nda embuchebiá ndeje. 
Dios quia ra embuchebi ndeje, Dios quiato quera si mose. Üqui mose ra 
ndeya tuchi, i que Jesús fiestacha je ra. 


Ererecua quiaru mbaecha reá ndese 


15Uqui andu mose que emo ñee Jesús je ra. —Ababi tuchi siqui Dios 
rese ae ererecua tuchi mose, i que emo fiee Jesús je ra. 16Jesús que fiee ee 
ra. —Sá emo fiesta raá no. “Jenyu quiaru serese", i sacuá mbia tubiriã je. 
Mbia chiurá ngue esaá tuchi ra. 17 Echiurá quiche ja mose que ngüimba 
mo mondo cote ra. “Ae je acheé, sã ecuaé quiaru cote", i que ngúimba 
je ra. 18“Ateé. Aso eà nda se. Serecoteáte chóch?", i ja ja que ra. “Ibi mo 
ngue aisi ramote ra. Taso rá erea”, i que emo ucheé mondo fiestacha je 
ra. 19ºTicuasu mo ngue aisi ramote ra. Cinco yuntas. Taso rá erea”, i que 
emo ucheé mondo no nda. 20“Seninisirã mo areco ramote co. Nyebe ra 
asoá quiaru nderese huee”, i que emo ee no nda. 21 Erimba que tu nyebi 
fiee nguerecua je ra. “Erecoteá ja jate que ra. Quiaru eá nda nderese”, 
i que erimba embiirandu ja ra. Ererecua que paama i ra. Ngaé eá mose 
erea. Ae ñeembe nguiá ngúimba je. “Eso ñee tiqui je quiatu no. Mbaecha 
reá je. Mbia rasi rasi je. Mbia cuatayá je. Mbia resayá je. Üqui ja je echeé. 
Sã ecuaé quiaru serese”, i que ererecua ra. 22Emo mose jiri que erimba ru 
fiee nyebi ee ra. “Acheé ñee ja que ee ra. Co ecuaé ndaque nguiá co. Mbia 
miite que ra", i que erimba fiee fiestacha je ra. 23 Ererecua que ñeembe 
ee ra. “Esobe fiee ñee emo je no. Eru ja sechuchua. Quiaru sacuá serese. 
Í nda sechuchua mbiitáyá jiri. 24Ae je acheé nyii, üqui nda quiaruá tuchi 
serese cote", i que ererecua ñee asi ra, i que Jesús ñee nda. 


Jesüs rui aba siqui jei aronea 


25Mbia tubiriã ngue siqui quia Jesús rui ra. Jesús que uba fiee ee 
ra. 26 —Ae nyesecua tuchi quia ngu rese sesi, tiqui nda serimba eã. Ae 
nyesecua tuchi quia usi rese sesi, üqui nda serimba eã no. Ak nyesecua 
tuchi quia ngüinisi rese sesi, üqui nda serimba eà no. Ae nyesecua tuchi 
quia nguiiri ndese sesi, üqui nda serimba eá no. Ae nyesecua tuchi 
quia ngôngue ndese sesi, üqui nda serimba eá no. Ae nyesecua tuchi 
quia ngueco rese sesi, liqui nda serimba eà no. Üqui ja ra serimba eá. 
27 Ae mano sereáte serit, (iqui nda serimba eá no. Ae siqui sereáte quia 
serui, liqui nda serimba eà no. 28Sã emo ñee no. “Sechuchua tasaá na”, 
i. “¿Manya mbae isiquia ra amumba sechuchua raá sacuá nde?" i nyii 
eao nonde. 29Sã uchuchua raá naa ndaque no. thuaé tiquia tiquia raque. 
Hui bei chó esi cote. Hue mbia iquia iquia ee cote. 30“Co uchuchua saá 

saá ndei cose. Saá ja eá mbei chóchi nae", i ra mbia iquia iquia ee. 31Sã 
soldados rerecua icuá icuá emo je no. Guerra raá sert ee. Guerra raá 
nonde ra ndua ndua. “Ae quiatu que soldados tubiriãte embae sesi ra", 

i uchiangui re cote. 32Nyebe guerra raá eá nguiá ee. Nyebe ucheé turá 
mondo nguiá ee. Isho mose. “iNandeico turá ño nyiese jé!" i ee. 33¡Ef 
jenye si chó nguia jé! Jendua rá nguia nyii. Jé jembae recha ja eá mose, 
serimbará eá nda jé. 


Embiquesa ise quiachamba mose 


34Embiquesa turáte raque. Embiquesa ise quiachamba mose, eicuá 
tuchi cote. 35Nio ye echá aronea cote. Eicuáte cote. Emombo bei chó 
cote. Ae eisate riqui, secheé jeñandu, i que Jesús ra. 


Oveja quiachã je 


1 5 1Mbia icuá ngue Jesús siichá nguia ra. Ae impuestos isi isi quia, 
tiqui abe que Jesús siichã nguia ra. Echeé andu sacuã. 2Nyebe 

fariseos fiee icuá icuá nguiá Jesús rii. Embesasa abe fiee icuá icuá nguiá 
erii no. —¿Mbaerá Jesús riqui mbia icuá isi turá turá nde? ¿Mbaerá 
eriqui quiaru erese re? i que equia fiee Jesús mbutereã tuchi ra. 3Nyebe 
Jesús ñee nguiá ee. Embaaquiatu sacuá. 

4—Sá emo nimba quiachã oveja no. Cien ndei erimba. Co mii ngue 
quiachá ee ra. Aque esi quia quiachá je requia aque. Eataque recha. 
Noventa y nueve recha. »Quiachá je rea mose, sui cote. Equiaama cote. 
Eya tuchi erese cote. 6Tu uchuchua cote. ^Quiatuchu rà", i uquiato je 
cote. Nguesenda je abe no. “Quiachã je que atea cote ra. ¡Sá jé! Jéya tuchi 
serese cote", i que uquiato je ra. 7 Tacheé nyecua jéje. Quiachã je mo 
nyebi mose, Dios iate riqui co. Mbia icuá tu mose ee, Dios iate riqui erese 
co. Ae uturá saá saá nguia nae, ae huiicuá secha sereáte quia nae, tiqui 
ndese quia Dios ia eáte re. 


Mbae isiquia quiachã je 


8Sã cuña mo mbae isiquia diez quereco no. Sá aque mii quiachã ndaque 
ee no. Lamparina ngue emendi eresae sacuá nda. Sã uchuchua tii no. 
Mbae isiquia rea chee. ?Ereare que fiee uquiato ja je ra. “Quiachã je que 
atea cote ra. ¡Sá je! Jêya tuchi serese cote, i que uquiato je ra. 10 Aico ñee 
nyecua jéje a. Mbia mo hui mose huiicuá si, ángeles ibatenda ia tuchi 
erese, i que Jesüs ra. 


Ae ngu secha 


11 Jesús que ñeembe ee ra. —Sá amei mo eriiri nyeremo no. 12Eriiri 
ndiquii que fiee ngu je ra. “Paba, mbae isiquia ataque embu rá se sembaerá. 
Ndemano nonde”, i que fiee ngu je ra. Ae eru mbae isiquia mbuchecha 

nguiá ee. Mondo eo cote. 131samami nongue que eriiri nduinda umbae 
rerecoquiatu ra. Ae oso nguiá isho cote. Ngu recha. Huee que mbae isiquia 
umbae mumba chooño ja ra. Mbae icuá ndibishorô. 14Hue jenda mbia 

chiu que uate cote ra. Amei ndiiri abe riácuá nyee que ra. Umbae mumba 
chooño jare. 15“Taquiei quiei rà oso ererecua mo je", i chee. “Teasu socoi 
esaaró na serimba", i chee ererecua mo ee. 16“Teasu chiu au chó mbicht 
ira a. Seriácuá tuchich?”, i chee amei ndiiri. Emo ngue embuquiaruá mbei 
ra. 17^Paba rimba chichi quiaru turáte sechuchua huee, seriácuá mose aa. 
18Tasobe rei Paba rea. Tacheé ndei oso ee. 'Seicuá tuchite que ndeje curi ra, 
Paba. Paba ibatenda je abe no. 19Seriiri ere eá seje cote. Nderimbará taico 
cote’, tae rá oso Paba je", i que ndua ndua uchiangui re cote ra. 20 Ngu rea 
que esi cote ra. Isho ereco mose que eru mae erese ra. Amei ia eà tuchi que 
eriqui erese ra. Amei ngue oso uchã nguiiri ndese oo ra. Equiaama. Eritii 
riite no. 21 Ngu je que eriiri fee ndei cote ra. “Seicuá tuchite que ndeje curi 
ra, Paba. Paba ibatenda je abe no. Seriiri ere eà seje cote", i rei que ngu je 
ra. 22Eru que fiee ngüimba je cote ra. “Eirao turá mo emondo seriiri je. 
Eiyaorá abe mo emingue ee. Anillo mo abe emingue eo rese. 23 Ticuasu 
quira mo jéquishi echo je. Nandequiaru tuchi erese. Fiesta nandesaá ee. 
24Seriiri ngue mano naanguia oso curi resé. A eru quera si raanguia seje a. 
Quiachá tuchi que oso serecha ra. A erube seje a cote", i que amei ngüimba 
je ñee nda. Eya tuchi cote. Nyebe fiesta raá nguià nguiiri je. 

25 Amei ndiiri nongue que siqui ácoo ra. Ngasé ndaque u quia uchuchúaa 
cote. Tóotó i que echandu ra. Mbia chei cururi abe andu. 26Nee ngue 
erimba mo je ra. “¿Mbaerá eriqui to0tó i re? ¿Mbaerá mbia riqui nyuruqui 
re?" i que amei ndiiri ndiquii ra. 27 Erimba que fiee ee ra. “Ndenongue 
que tu ngasé nderu je ra. Nyebe ticuasu iquia nguiá ee", i que erimba ñee 
ee ra. 28Ae enongue paama i nguiá ngu je. Ique sereá nea ngu chuchüaa. 
Ae eru tu nguiá usé fiee ee taicuee. “Eique rá mae ndenongue rese", i rei 
que eru ee ra. 29 Eriiri ngue fiee ngu je ra. “Cosete que aico rei quiei quiei 
ndeje. Ndecheé ngue amumba mumba eáte quia emo mose. Mbae mo ngue 
ereiquia eá mbeite seje. Sembae fiesta raá sacuá sequiato rese. 30Ae tu 
ramo nderiiri, ¿mbaerá ticuasu mo ereiquia ee re? Umbae que emumba 
chooño oso curi resé. Siqui siqui cuña icuá ndese. ¿Mbaerá ereico fiesta raá 
ee re?” i que eriiri ngu je ra. 31 Eru que ñee echeé mose ra. “A ereico beite 
serese a resé, Echo. Sembae ja chó nembaerá ndesé. 32 Ndenongue quiatu 
que quiachá nandesi resé. Mano naanguia oso nandesi. A eru si quera 
raanguia nande je a. Nyebe fiesta nandesaá ee. Nandeya tuchi rà erese”, i 
que eru nguiiri nongue je ra, i que Jesús mbia je ra. 


Ererecua rimba mo icoquiatu 


1 6 1Jesüs que ñee uchimbaaquiatu je ra. —Sá ererecua mo 
mbaechate riqui no. Erimba mo ngue embae saaró ja quia ra. 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


145 SAN LUCAS 16 


“Nderimba que nembae mbuquiachã quiachã nguia ra", i que mbia mo 
ererecua mbiirandu cote ra. 2Ererecua que ñee ee ra. “¿Mbaerá mbia 
riqui fee nderi seje re? ¡Cuentas esaá saá mbia mbae ja jé! Sembae 
raarósa eá nda nde cote", i que ererecua ngüimba je ra. 3Erimba que ndua 
ndua uchiangui re cote ra. “¿Mañi ae ra sequia sererecua se mombo mose 
re? Sequirácuá neate quiei quiei sacuá ndesé. Seireite ache ache i mbia 
je. ^Üqui ño nda asaá ee nda. f nda mbia seisi turá uchuchúaa sembae eá 
mose”, i que erimba uchiangui re ra. 5Ae deber i quia ererecua je, üqui je 
que erimba ñee nda. Co mii mii je. “¿Manya deber ere sererecua je re?" 
i que erimba emo je ra. 6“Cien latas de aceite que deber ae ee ra", i que 
erimba je ra. Erimba que fiee ee ra. “Nembae cuenta nandemombo chó. 
Emo nandesaá asi. Cien eá nda cote. Cincuenta achó fio nda cote", i que 
erimba ee ra. 7 Ae deber i quia ererecua je, üqui mo je que erimba ñee 
no nda. “¿Manya deber ere sererecua je re?" i ee. “Cien bolsas de trigo 
que deber ae ee ra”, i que erimba je ra. Erimba que fiee ee ra. “Nembae 
cuenta nandemombo chó. Emo nandesaá asi. Cien eá nda cote. Ochenta 
achó fio nda cote", i que erimba fiee ee ra. 8Ererecua que jirandu erese 
cote ra. “Serimba aracua chó eriquichi nde no”, i que ererecua ra. Mbia 
ibi jenda aracua tuchi chóchi Dios quiato si. ?9Acheé tuchi quia jéje co. 
iMbae isiquia jemondo mondo quia ibatenda je jé! Ef nda jéquiato jiri. Ei 
nda Dios jéisi quiatu turá ibate jembae ua mose. Huee ra jéingo bei cote. 
10 Ae mbae ñeté saaró turáte quia, mbae tubirià abe ra esaaró turá 
nguia. Ae mbae ñeté saaró turá eáte quia, mbae tubiriá abe ra esaaró 
turáyá nguia no. 11 Jé jembae mondo turá eá mose Dios je, Dios ra mbae 
turá mondo eà jéje ibate. 12Jé Dios mbae raaró turá eá mose, ¿aba 
quia ra mbae mondo j&je jembaerá tuchi cote re? 13Co mii erimba siqui 
aronea ererecua nyeremo ndese. Ererecua nyeremo mose, huee ra erimba 
nguerecua nongue ucuáyá. Ererecua nongue ra ebite. Ae ndua beite quia 
mbae isiquia rese nae, üqui siqui aroneate Dios rese. Ae siqui beite quia 
Dios rese nae, üqui ndei ndua eà jiri mbae isiquia rese, i que Jesús ra. 
14Fariseos que chi Jesús cheé andu ja ra. Mbae isiquia quiato tuchi que 
tiqui nda. Nyebe ñee icuá nguiá Jesús cheê mose. 15 Nyebe Jesús ñee asite 
nguiá üqui je. —Jê nguiarei jéturá jembuchecua tuchi mbia résaa. Dios 
quiarei jeñiangui renda icua tuchi quia co. Ae eturá abareáte riqui mbia 
je nae, üqui Dios ucuayáte quia co. 


Dios cheé nda io ja 


16Moisés chimbesa que mbia mbaaquiatu quiatu nyii ra. Dios cheé 
mbuchecuasa chimbesa abe que mbia mbaaquiatu quiatu nyii ra. Juan 
tu nonde. Juan ngue Dios cheé turã senei senei cote ra. ^Mbia rerecuarã 
tuchi ra Dios cote", i bei que Juan nguia ee cote ra. Nyebe mbia riqui 
nguiá ñee. “Dios rimba ra se", i tuchi mbia quia à cote. 17Ibei ua aróte 

quia co. Ibi abe ua aróte quia co no. Embesa ji Dios cheé nguia ra uayá 
mbei. Io ja rae. 


Eicuáte ngüinisi mombo mose 


18Mbia ngüinisi mombo mose, ngúinisirá mo nderequia mose, eicuá 
tuchi üqui. Adulterio, i que tiqui je ra. Ae eru mombo, emo aque rerequia 
mose, eicuáte ŭquř abe no. 


Mbaecha mo oso tata cuasu 


19Sã mbaecha tuchi mo ndiqui no. Huiirao turá mingue mingue bei. 
Huiirao nininya mingue mingue bei. Fiesta que esaá saá mbei quia ra. 
Umbae mbae isiquia mumba chooño mbae rese. 20Sã mbaecha reá mo abe 
riqui no. Lázaro, i que ee ra. Erete reechu echu que ra. Huee que Lázaro 
riqui chi mbei ngoi ra. Mbaecha chuchua taronda jii. 21 Lázaro riácuá 
ngue ñee mbei quia ra. “Mbaecha chiu rire nda au rá fia", i tuchi que 
equia uchiangui re ra. Noofioo ngue ngaé ngaé nguia erete reechu rere 
rere ra. 22Lázaro mbaecha reá ngue mano cote ra. Angeles que equerao 
mbae turása Abraham ndea ra. Mbaecha abe que mano nda. Mbia que 
echati ra. 22 Mbaecha que oso tata cuasu cote ra. Isho que mae Abraham 
ndese ra. Lázaro abe. 24Sã ñeemombo mombo Abraham je no. “Paba 
Abraham, ndeya eá jiri serese ae. Serasite aico tata réndii a. Lázaro embu 
rã. Sá o mbia rá i je sechuru mbia sacuá”, i rei que mbaecha ñeemombo 
Abraham je ra. 25 Abraham ngue fee ee cote ra. “Mbae tubiriáte que 
nembae nyii resé. Lázaro quiatu que mbae rasi saã tuchi quia nyii ra. 
A eriqui turáte a cote, nde nderasi rasi mose cote. 26A jenda mo oso 
aroneate erasa ndeje hue. Hue jenda abe tu aroneate erasa ure je aa no", 
i que Abraham mbaecha je ra. 27 Mbaecha que feemombobe Abraham je 
ra. “Lázaro chó emondo Paba chuchúaa no, Abraham. 28Hue senongue 
cinco chi hue. Sá Lázaro si fiee ee. Embiirandu. f nda ecuaé eá mbae rasi 
raá a", i rei que mbaecha fiee Abraham je ra. 2º Abraham ngue fiee ee ra. 
"Ndenongue Moisés chimbesa rerequia hue. Dios cheé mbuchecuasa cheé 
abe rerequia hue no. Sá üqui mumbayã”, i que Abraham ee ra. 39 Mbaecha 
que fieembe Abraham je ra. “Embesa ji rerequia raque. Mano je oso 
mose ñee ee, aque cheé nguia ra emumbayá cote. Huiicuá nda esecha 
cote", i rei que mbaecha fee Abraham je ra. 31 Abraham ngue ñee ee ra. 
“Ndenongue Moisés chimbesa mumba mumba mose, mano je cheé abe 
ra emumba no. Eraaque mo quera si je fee mose ee, aque cheé abe ra 
emumba no”, i que Abraham fiee mbaecha je ra, i que Jesús ra. 


Mbae icuá nda nandesaá uquiachi emo je 


1 7 1Jesüs que ñee uchimbaaquiatu je ra. —Mbae icuá nguiarei siqui 
bei tuchi mbia mbiicuã nonde. Ae fiee nguia mbia je nae, “mbae 

icuá esaá” i nae, eicuá tuchi chó üqui nde. Ae *mbae icuá esaá” i nae, 
tiqui nda mbae rasi saá tuchi cote. 2Ae ra mbae icuá saá uquia seicuasa 
mo je nae, üqui nda mbae rasi saá tuchi cote. Üqui nda aba mombo chó 
ama ndisa ye nyii re chá. Sita resebe ecua ji mondo. f nda mbae icuá naa 
uquia eáte rei seicuasa je. 3iJéingo chooñoa ño nguia jé! Nderesenda icuá 
mose ndeje, echeé ño ee. “Nandeico turá ño”, ere ee. Hui mose huiicuá 
si, eicuá si etesarei chó nde. 4Sã nderesenda mbae icuá naa naa siete 
veces ndeje no. Sá ñee ndaque siete veces ndeje no. *Mbae icuá nda asaá 
eá ndeje cote", sã i raque ndeje no. Eicuá si etesarei chó, eicuá mbei bei 
raque, i que Jesús fiee ee ra. 


Jé Dios icua jiri mose, ei nda mbae mo jeñee mumba eáte rei 


5Jesús chimbaaquiatu que ñee ee ra. —Dios eicua tuchi rã ure je, i que 
fiee Jesús je ra. 6 Jesús que ñee ee ra. —Jé Dios icua jiri mose, ł nda mbae 
mo jeñee mumbayáte rei. Í nda jeñee ndei ira je. “Nde ae echisiqui. Nde 
ae si echitiquia ama ndisha ite re”, i ira je. 1 nda ira jeñee mumbayáte rei, 
jé Dios icua jiri mose. 


Dios rimbachó ño nande re, jenye chó nguia 


7Sã emo nimba mo ndiqui bei turuquia ri ticuasu raaró aró no. Ecuasé 
mose tuchúaa, ¿mañi nda ererecua fiee jei ee re? “Equiaru rá”, i jei ee re. 
8Tei. I jei eá nda ee. “Sechiurã esaá naa seje. Sequiaru eteaquiatu rá nyii. 
Aquere quia terequiaru nde", i chó nda ererecua ee. ?Ererecua ra gracias 
i eã ngüimba je. Erimbachó ño fiene. 10 Ei si chó jé no nde. Dios rimbachó 
fio jé no nde. Ae rif Dios riqui ñee jéje, tiqui naa ja mose, ijéingo mingue 
chó nguia ee jé! “Ae rii Dios fiee nande je nae, üqui mii fio ngue nandesaá 
nda. Erimbachó fio nande re", jenye chó nguia ico mingue, i que Jesüs ra. 


Jesús mbia leproso ata mbucheró 


11 Jesús que ngata si Jerusalén icha rui ra. Galilea ri ngue écoi quia 
ra. Samaria ri abe que écoi quia ra. 12Jesás que ngasé sucha tubiriã 
moo nda. Hue que mbia rasi mo chi ee ra. Diez que ra. Eire rasi ja que 
ra. Lepra, i que üqui mbia rasi je ra. Erasi que chi icúe isho jiri Jesús 
si ra. 13Uqui mbia rasi que ñeemombo mombo Jesús je ra. —iJesús! 
iMbia mbaaquiatusa! Urembucheró na ae, i que ñeemombo mombo ee 
ra. 14Jesús que mae erese cote ra. Nee ngue ee ra. —Eno. Jéso jendete 
reacuquia sacerdotes je, i que Jesús ee ra. Ecuata mose chó ngue nyeró ja 
ra. 15Ucherô ndese mae mose que co mii ndu nyebi ñee Jesús je ra. Eya 
tuchi que ñeemombo mombo Dios rii nda. 16 Ngoi que ngúía ndese Jesús 
resa quiti ra. Nyibi que u ñee ee ra. Gracias i tuchi que Jesús je cote ra. 
Samaria jenda que ae ra. Judío eà ngue ra. 17Jesús que fiee nda. —Eatate 
que ambucheró. ¿Ma eataque ma nde? ¿Ma nueve ma nde? Nyebiã fiochi 

ecuaé gracias i seje. 18Co mii tuchi chó tuchi nyebi gracias i Dios je co. 
Judío eà ndaque, i que Jesús ra. 19Jesús que fiee erasi je cote ra. —Ehuá. 
Eso cote. Nde que seicua ra. Nyebe arembucheró nguiá, i que Jesús ee ra. 


Mbia chiangui re quiatu Dios riqui nguiá mbia rerecuará 


20 —¿Manosete ra Dios ru íbii mbia rerecuará tuchi re? i que fariseos 
fiee Jesús je ra. Jesús que ñee ee ra. —Mbia ra mae eá erese. 21 “¡Aa 
chó Dios riqui mbia rerecuará jé!” iá ndae. “¡Pee chó Dios riqui mbia 
rerecuará jé!" iá nda eno. Mbia chiangui re quiatu Dios riqui nguiá mbia 
rerecuará, i que Jesús ra. 

22 Jesús que ñee uchimbaaquiatu je cote ra. —Namo jiri ra jé seosei 
osei setiá mose cote. “Jesús nda siqui mbiri na nanderese chã”, jenye rei 
nda re. 23“Hue Cristo riqui hue", ichóifio nda mbia jéje serif. “Pe eriqui 
pe”, ichóifio nda jéje no. “Nyia” jenyechi nda ee jé. Neefioofio ndae. 
24Sechecuayá nguia ra achuá. Mbia ra mae ja quiatu senininya rese seru 
mose. Sá mbia riqui mae jate ama pirirá i rese no. Ei ae quia ra u mbia 
mumae ja. 25Sechube nonde ra mbia icuá tuchi seje. Mbae rasi ra asaá 
tuchi rá. Ae siqui namo à mbia, üqui nda seririró tuchi rá. 26Sã Noé 
mosenda mbia siqui sereá tuchi Dios rese no. Ei si ra mbia siqui sereá Dios 
rese sechu nonde no. 27 Sà Noé mosenda mbia quiaru chooño no. Ndua 
rocoi Dios rese. Sã ngúinisirá nderequia chooño no. Sá mbae raá ñooño 
ndua rocoi Dios rese no. Sá Noé ique chee arca ye no. Sá ama ndicuasu tu 
cote no. Sá mbia mano ja no. 28Sã Lot mosenda abe mbia no. Sá quiaru 
chooño no. Sá mbae isi isi chooño no. Sá mbae ei tiquia chooño no. Sá 
uchuchuará naa ñooño no. Sá mbae raá ñooño no. Ndua rocoi Dios rese 
no. 29Sã Lot usé nyee hue si cote no. Sá Dios tata mbu ibate si cote no. Sã 
Sodoma jenda oquei ja aque mose no. 30 Ei si ra mbia mbae raá ñooño. 
Seru mose chee. Ndua rocoi serese. 31 Emo siqui mose taicuee se tu mose, 
ique eá nda uchuchua umbae rerecoquiatu. Ae siqui úcoo, nyebiá nda 
u uchuchua no. 32iLot ninisi rã nda jéingochi jé! 33 Ae ngueteáte quia 
ngueco rese nae, ereco ra quiachã esi. Ae ngueteá eáte quia ngueco rese 
nae, aque reco quia ra quiacháyá esi. 34Sechu mose, aque isa ra nyeremo 
chi uque quisa ye. Co mii nda arao. Enongue ra siquichó. 35 Cufia nyeremo 
nda chi mbua tocho no. Co mii nda arao. Enongue ra siquichó no. 36Mbia 
nyeremo nda chi úcoo no. Co mii nda arao. Enongue ra siquichó no, i que 
Jesús ra. 37 — é Mangue ra üqui mangue re, Jesús? i que echimbaaquiatu 
ra. Jesús que fieembe ee ra. —Ae ri mbae raaque riqui chi nae, huee ra 
urubu choi ja tuchi, i que Jesús ra. 


Eru cheecha fiee chiibe ibe ererecua mo je 


1 8 1Jesüs que ñee uchimbaaquiatu je ra. —Sá mbia riqui fee mbei 
Dios je. Sã tesareiá mbei ñee Dios je. 2-3Sã eru cheecha mo 

ndiqui no. Oso chiibe ibe fiee ererecua je no. “Ae sembae quereco nae, 

sá aque sembae meembe seje”, i chiibei ibei ererecua je. Dios quiatoá 
ndaque ererecua. Mbia quiato biáte raque aque ererecua. 4-5Ererecua 

que eru cheecha cheé fianduchó nyii ra. Eru cheecha que ñee i i tuchi ee 
ra. Ererecua que ndua chee uchiangui re ra. “Ari riqui ñee chiibei ibei 
tuchichi seje co. Echeé tamumbayá na”, i chee que ererecua ra, i que 
Jesús ñee uchimbaaquiatu je ra. 6Neembe que ee ra. —Sá ererecua ari 
cheé mumbayá nyee no. Ererecua icuáte raque. 7Ei nda Dios uquiato cheé 
mumbayá no. Dios quiato riqui ñee fee mbei Dios je co. Aró mose. Isa 
abe. Dios riqui uquiato ucuáyása riisu isu raque co. 8Dios ra uquiato cheê 
mumbayá nyee cote. Se tube mose íbii manya sequiato ra chi bei fiee Dios 
je reae, i que Jesás ra. 


Mbia nyeremo ñee Dios je 


9 Ucuasu raá naasa mo ngue chi Jesús je ra. Mbia ataque ririróte que equia 
ra. Mbia ataque isi teá teá mbei. Nyebe Jesús ñee nguiã üqui je. 10 —Sà mbia 
nyeremo nyoi ique Dios chuchua no. Nee Dios je no. Co mii ngue fariseo ra. 
Enongue que impuestos isi isi quia ererecua mbaerá nda. Mbia mbiirt irisa 
que ae ra. 11 Fariseo que ñee ndei Dios je ra. “Dios, seturáte se. Mbia icuá na 
eá ño se re. Co mbia mbiiri irisa rã eá ño se re. Mbae mbuquiachása eá ño 
se no nde. Acheé ñooño eá ño se re. Emo ninisi rese aicoáte se. Mbia ambiiri 
iri áte quia co. 12 Aquiaruã mocoite quia ndua bei nderese co. Diezmos amee 
mee mbeite quia ndeje co”, i rei que fariseo ñee Dios je ra. 13 Aba mbiiri irisa 
que chi isho ra. Uáqui ngue embucheseco ibi quiti ra. Uchiá ngue eisi ñee 
Dios je ra. “Ndeyayá ño serese, Dios. Mbae icuá asaá saá mbei chóchi nguia 
co. Seyayá tuchichi seicuá ndese", i que ñee Dios je ra. 1^ Tacheé nyecua rá 
jéje. Dios que aba mbiiri irisa cheé isi turá nda. Ico minguete quiatu nguiã 
fiee ñee Dios je. Fariseo quiatu ngue uturá saã saá mbeite nguiã ñee Dios 
je. Nyebe Dios echeé fianuate nguiá. Ae ucuasu saá saá nguia nae, liqui nda 
Dios isiáte. Ae ico tochei quia Dios je, üqui nguiatu ra Dios isi, i que Jesús ra. 

Jesús mbia riiri isi turá turá 

15Mbia que nguiiri ngurucuaé cuaé nguia Jesús je ra. Jesús oco 
oco sacuá erese. —¿Mbaerá jendiiri jendu quia co re? i rei que Jesús 
chimbaaquiatu fee mbia je ra. 16Jesús quiatu que ñee nda. —Tei. 
Jésecha. Sá nguiiri ndurucuaé seje. Ei fio Dios rimba re. Mbia riiri na. 
Ucuasu raá naa eá. 17 Mbia riirí na ño jéingo Dios isi turá. Ei jenye mose, 
Dios rimba tuchi ra jé cote, i que Jesús ra. 


Acuanindu mbaecha mo íiee Jesús je 


18Ererecua mo ngue ñee Jesús je ra. —Mbia mbaaquiatusa turáte nde. 
éMafii ae ra se siqui bei nonde ibate re? i que ererecua fiee Jesús je ra. 

19 Jesús que ñee ee ra. —éMbaerá ereico eturá i seje re? Dios mii fio eturã 
ndesê. 20 Dios cheé ereicuate resé: “Emo ninisi rese ra ereicochi. Mbia 

mo nda ereiquiachí no. Mbae ra erembuquiacháchti. Erecheé ñooñochí 
nda emo nii. Ndeturá ño nderu je. Ndeturá fio ndesi abe je", i que Dios 
cheé nda, i que Jesús fiee ererecua je ra. 21 Ererecua que fiee ndei Jesús 

je ra. —Üqui ngue amumbayá ja bei quia ra. Sefieté mosenda bei, i rei 
que ererecua ra. 22Jesús eandu mose que fiee ee ra. —Mbae mii mo 

abe eresaá eáte. À abe esaã. Nembae emondo mondo ja mbia mbaecha 
reá je. Nde üqui naa mose, mbae tubiriá nda nde, ndeico mose ibate. 
Nembae mondo ja mose mbaecha reá je, serui eico cote, i que Jesús ee ra. 
23Ererecua Jesús cheé andu mose que echosoi oso seríte cote ra. Mbaecha 
tuchite quiatu ngue ae re. 24Jesús que mae mbaecha ia eá ndese ra. Nee 
ngue mbia je cote ra. —Mbaranguiatu áte mbaecha je ngasé sacuá ibate 
Dios rese. 25Sã ticuasu mo ndiqui oso aroneate aguja sorei ri no nae. Ei si 
chó mbaecha no nde. Oso aronea ibate Dios rese, i que Jesús ra. 26—¿Aba 
quia ra oso Dios rea re no? i que mbia Jesús je cote ra. 27 Jesús que ñee ee 
ra. —Ae mbia saá aroneáte quia nae, Dios mii fio nda esaã, i que Jesús ee 
ra. 28 Pedro que ñee Jesús je ra. —Ure que urembae uresecha ja ra. Siqui 
sacuá nderui, i que Pedro ee ra. 29Jesüs que ñee ee ra. —Emo umbae 
recha ja mose Dios rii, Dios ra esibishoró tuchi ee. Ae uchuchua secha. Ae 
ngu secha. Ae usi secha. Ae ngóngue secha. Ae ngíüinisi secha. Ae nguiiri 
secha. 30 Üqui mbae ja ra Dios sibishoró tuchi. Ibii mbia reco bei mose. 
Aquere ra Dios emingo bei ibate cote, i que Jesüs ra. 


Mbia ra seiquia, i si Jesüs 


31Jesüs que fiee icúee uchimbaaquiatu doce je ra. —Co nandeso quia 
Jerusalén co. Ae Dios cheé mbuchecuasa mbesa mbesa quia serit nyii nae, 
tiqui nda io ja cote. 32Mbia ra semee judíos eà je cote. Mbia ra secheé 
naa naa. Nee icuá tuchi ra seje. Ninimbu nimbu ra serese. 33Seiruá nua 
ndae. Seiquia ra cote. Tres nyaashi mose ra aquera si, i que ñee ee ra. 
34Echimbaaquiatu que echeé icuayáte ra. —¿Mbae rii eriqui ñee nande je 
re? i que nyue ra. 


Jesús eresayá mo mbucheró Jericoo 


35Jesüs Jericó rurubi mose que eresayá mo ndiqui ee ra. Neenda jie que 
eñi ache ache i mbia je ra. 36 Eresayã ngue mbia tubiriá quicoi chandu ra. 
—¿Mbae ere? i que eresayá emo je ra. 37— Co Jesús coi quia co. Nazaret 
jenda coi quia co, i que emo eresayá je ra. 38Eresayá ngue ñee mombo ra. 
—iJesüs! ¡David rucucha! iNdeya eá ño serese jé! i que eresayá ñee Jesús 
je ra. 39 Ae rane nyoi quia, üqui ngue ñee ndei eresayá je ra. —¡Equiriri 
chó jé! i rei que ee ra. —Jesús, indeya eà fio serese jé! i bei bei que Jesús 
je ra. 40Jesús que tiba cote ra. —Eresayá jendu rã, i que mbia je ra. 

Eresayá ngue oso Jesús riichá cote ra. 41 —éMafii ae ra ndeje re? i que 
Jesüs fiee ee ra. —Seresa embuturá na, Sererecua, i que eresayá nda. 

42 Jesús que ñee ee ra. —Nderesa que cote ra. Seicuate quiatu ngue se 
re. Nyebe arembucheró nguiá, i que Jesús ee ra. 43 Aque mose tuchi que 
eresayá ndesa turá cote ra. Mae turá ngue cote ra. Jesús rui que esi quia 
cote ra. Nee turá turá tuchi que equia Dios rii cote ra. Ae mae erese nae, 
tiqui abe que ñee turá ja quia Dios je cote ra. 


Taico nderese, i Zaqueo Jesús je 


19 1Jesüs que ngasé Jericoo cote ra. Sucha tubiriã ite ri ngue esi 

quia ra. 2Mbia mbaecha mo ngue siqui ee huee ra. Zaqueo, i que 
ee ra. Aba mbiiri irisa que ae ra. Impuestos isi isiquia rerecua que ae ra. 
3— Jesús rese tamae. Jesús taicua rã, i rei que Zaqueo ra. Mbia tubiriá 
ngue Jesús chatite esi ra. Zaqueo jua tuchi que ra. Nyebe mae aroneate 
nguiá Jesús rese. ^Zaqueo que oso uchã Jesús nonde ra. Nyui que oso ira 
mo fii nda. Jesús ucua rese mae sacuá. 5 Jesús que ngasé Zaqueoqui re 
cote ra. Soboiba que mae erese ra. —Equichi, Zaqueo. Taso ndechuchua 
nderese, i que Jesús ee ra. 6Zaqueo que nguichi asi u cote ra. Eyate que 
Jesús rerao uchuchüaa ra. 7 Mbia que fiee fiee tuchi Jesús rit cote ra. 
—¿Mbaerá Jesús si quia mbia icuá nyuchúaa aque re? i tuchi que mbia 
fiee nda. 8Zaqueo que juá fiee Jesús je ra. —Sererecua, tacheê ndeje. 
Sembae tachisia nyibite ri mondo sacuá mbia mbaecha reá je. Ae asiró 
ñooño mbia si nae, üqui tambuchebibe ee. Eata tambuchebibe ee, cuatro 
veces, i que Zaqueo Jesús je ra. Jesús que ñee ee cote ra. —Areriró ngue 
mbae icuá si namo nda. Judiote quiatu nde re. 10 Quiachã je requia chó 
achu nguiá ibate si co. Quiachã je mingo bei sacuá abe chó achu nguiá 
ibate si co no, i que Jesús ra. 


Mbae isiquia jembaata, i ererecua ngüimba je 


11Mbia que Jesús cheé fiandu turá nguia ra. Jerusalén ndurubite que 
echoi quia ra. —Mbia rerecuará ja ra Jesús cote reae, i rei que mbia 
quia ndua ndua ra. Nyebe Jesús ñee nguiá ee. 12—Sá mbia mo ndiqui 
oso ibimo isho tuchi no. ^Mbia rerecuará eico nde cote", i nonde mbia 
pe jenda ee. Aquere ra eru mbia rerecuará cote. 13Sã ñee ja ngüimba je 
oso nonde no. Diez rei erimba. Mbae isiquia atate que embuchao chao 
ngüimba je ra. “À mbae isiquia jembaata ata oso quia. Sechu mose chee”, 
i que ngüimba je ra. 14Sã hue jenda mbia aque ucuáyáte no. Comisión 
ngue emondo ra. “Aque urebiáte urererecuará”, i rei que comisión mondo 
ra. 15Gobierno ngue emii mbei chó ererecuará nda. Nyebe uba bei u 
nguiá uchuchua cote. Ngüimba je que fiee cote ra. Üqui diez. Ae je eriqui 
mbae isiquia mondo nae, tiqui. “¿Sechimee mbae isiquia jembaata ata rei 
re?" i jaaja que ngüimba je ra. 16Erimba mo ngue ñee ee ra. “Ae. Aque mii 

ngue eremee ndei seje nyii, ambaatate que se cote ra. Diez que cote ra", 

i que nguerecua je ra. 17Ererecua que fiee ee ra. “Coche ñene. Serimba 
turáte nde. Mbae fieté ngue eresaá turáte quia secheé nguire ra. Nyebe 
mbae cuasu tamondo ndeje cote. Diez pueblos rerecuará nda nde cote", i 
que ererecua ngüimba ñiinda je ra. 18Erimba nongue que tu ñee ee cote 
ra. “Aque mii ngue eremee ndei seje nyii, ambaatate que se cote ra. Cinco 
que cote ra", i que nguerecua je cote ra. 19Ererecua que ñee ae abe je no 
nda. “Eno. Cinco pueblos rerecuarã nda nde cote", i que aque ngüimba je 
ra. 22 Erimba nongue que tu fiee ee cote ra. “Co nembae mbae isiquia co. 
Tiru ye que areco bei ra. 21Sesiquichete quiatu ngue ndesi re. Erequeteáte 
quiatu nguià mbae rese. Ndechitiquia eà abe ereishao shaote quia co. 
Nyebe nembae mbae isiquia areco quiatuchó ño nguiá ndeje", i que aque 
nguerecua je ra. 22Ererecua que paama i tuchi fiee ee ra. “Serimba icuá 
tuchichi nde re. Nde sí chó erecheé nguiã sembiirandu. 'Nembae que 
ambaata eáte ra”, ere chóchi. “Areco quiatuchó fio nguiá”, ere chóchi. Se 
ngueteá mose mbae rese ndeje ¿mbaerá secheé eremumba re? 23 éMbaerã 
sembae mbae isiquia eremondo eà banco re? 1 nda ñimbaata jiri rei seje”, 
i que ererecua fiee asi aque ngüimba je ra. 24Ae chi huee, üqui je que 
ererecua ñee nda. “Ae sembae quereco chooño nguia nae, jésiró na esi. 
Ae diez quereco quia nae, aque je jemondo”, i que ererecua ra. 2» Mbia 
que ñee ererecua je ra. “¿Mbaerá nda re? Eatate ae resé. Diez que ae 
resé. ¿Mbaerá nda emo abe eremondo ee re?" i que mbia fiee ererecua je 
ra. 26 Ererecua que fiee ee ra. “Ae embaete nae, mbae tamondobe ee. Ae 
mbae quereco áte quia nae, embae tasiró ja esi. 27 Seucuáyása jendu ja 
rã. Ae ñee nguia serii. ‘Aque urebiáte urererecuarã', ae i quia serif. Üqui 
jendu ja. Üqui jéiquia ja sésaa", i que ererecua ra, i que Jesús ñee mbia 
mbaaquiatu ra. 


Jesüs ngasé Jerusalén 


28 Jesús cheé jare que ngata si Jerusalén icha rui ra. 29 Jerusalén 
ndurubite que echoi ngasê nda. Betfagé, i que hue sucha je ra. Betania, i 
que hue sucha erurubinda je no nda. Ibi ibate abe que chi huee ra. Monte 
de los Olivos, i que ee ra. Hue si que uchimbaaquiatu nyeremo mondo 
cote ra. 30 —Aichi súchaa chó jêso rá. Burro riirí cuasa ra chi jéje hue. 
Ae ato emo nyui áte. Jenyura seru seje. 31 “¿Mbaerá nda jenyura re?" i 
mose emo jêje, jeñee ee. “Nandererecua que jendu i ra”, jenye ee, i que 
Jesús üqui nyeremo mondo ra. 32Nyoi que süchaa ra. Ae rii Jesús fiee ee 
nae, üqui ngue nyecua ja ee cote ra. 33Burro riiri ngue etea ra. Era mose 
que echa ñee ee ra. —¿Mbaerá jéingo era era re? i que ee ra. 34Jesüs 
chimbaaquiatu que fiee ee ra. —Nandererecua que jendu i ra, i que echa 
je ra. 35Burro riiri ngue ecuruchoi Jesús je cote ra. Echimbaaquiatu que 
huiirao chono fiono burro aró nda. Mbia que Jesás mbuchui burro ato 

cote ra. 36 Jesús ngata mose burro ato, mbia que huiirao mbiitee ee ibi 

ri nda. Jesús nonde. Jesús oso sacuá hue ri. 37 Jesús quiato tubiriá tuchi 
que nyoi quia erese ra. Monte de los Olivos icha re ngasé mose, Jesüs 
quiato que tasé tasé tuchi ra. Eya tuchi que ra. Nee mombo mombo turã 
ngue Dios je cote ra. —Jesüs riqui mbia mae sayá naa naa tuchi mbia je 
co, i que fee mombo mombo turá Dios je ra. 38Mbia ia tuchi que tasé 
tasé nda. —Co nandererecua ru quia ngaséte co. Co Dios chimbu ru quia 
ngaséte nande je co. Dios turá tuchite nande je, i que mbia ia tuchi ra. 
39Fariseos mo abe que chi huee ra. Üqui ngue fiee ndei Jesús je ra. — 
Ndechimbaaquiatu embaasé asé eà jiri ae, i rei que Jesús je ra. 40 Jesús 
que fiee ee ra. —Sequiato feemombo mombo eá mose serii, ei ndei ra sita 
fieemombo mombo serit cote, i que ñee nda. 

41 Jesús que ngasé serite oso quia Jerusalén cote ra. Sucha checuate 
que esi quia ee cote ra. Jesús ia eá tuchi que Jerusalén ndese ra. Nyeseo 
que erese cote ra. 42Jesús que fiee sucha tubiriá je cote ra. Jerusalén je. 
—Seyayá tuchi aico nderese co, Jerusalén. Mbia mbiasa ereicuayá mbei 
chóchi nguia co. Echecuayá mbei chó eriquichí ndeje co. 43Mbae rasi ra 
eresaá tuchi cote. Ndeucuáyása ra nderiquisã tuchi cote. Nemama nda 
ecuač. 44Sucha ra embucoi ja ndeyenda. Sita ra embucoi ja tuchi mbia 
chuchua si. Mbia ra mano ja ndeyenda cote. Dios quiatu ngue ereisiã 
mbeite nguià. Dios sembu mose nderea, aque mose abe que seisiáte no 
nda, i que Jesús fiee Jerusalén je ra. 


Jesús mbia mbusé Dios chuchua si 


45Jesús que oso Dios chuchüaa ra. Huee que mbia riqui mbae isi isi 
querabe ra. Mbae mondo mondo abe mbae isiquia ribishoró. Jesús que 
tiqui mombo ja Dios chuchua si ra. 46 Jesús que ñee mbia je ra. —““Mbia 
cheésa Dios je”, i ra mbia Dios chuchua je", i que embesa ji ra. Jé nguia 
jéicuá tuchite Dios chuchua je re. Mbae mbuquiachãsa chuchuará ño 
jésaáte chi nguiá Dios chuchua je, i que Jesús üqui je ra. ^7 Jesús que 
mbia mbaaquiatu quiatu bei quia Dios chuchúaa ra. Ererecua cuabête que 
mae icuá icuá nguia erese ra. Sacerdote rerecua. Embesasa abe no. Mbia 
rerecua ja. Üqui ererecua ja que ñee ñee nguia nyue ra. —¿Mañi nande 
ra equia Jesús iquia sacuá nde? i que ererecua quia ñee ñee nyue ra. 
48 Ererecua que Jesús iquia aroneate ra. Mbia tubiriáte quiatu que Jesús 
chandu quia ra. 


¿Aba nembu re? i mbia ñee Jesús je 


20 1Emo mose que Jesús riqui mbia mbaaquiatu quiatu Dios chuchüaa ra. 
Ererecua que ngaé ja fiee ee ra. Sacerdote rerecua. Embesasa abe no. 
Amei abe no. 2Uquí ngue ñee ja Jesús je ra. —¿Mbaerá ereico mbia mbaaquiatu 

quiatu re? ¿Aba “mbia embaaquiatu quiatu” i ndeje re? i que ererecua ja Jesús 

je ra. 3Jesús que ñee ee ra. —Se rane tacheé jéje. Se rane preguntar tae jéje. 

4% Aba ñee Juan je re? “Eso bautizar i mbia je" i ee re. ¿Dios eà ño ere no? Jeñee 
seje, i que Jesús ee ra. 5Ererecua que ndua ndua ja u ra. Nee ñee ngue u nyue 
ra. —¿Mañi nande ra echeé ndobeishi nde? “Dios que Juan mbu ra", nande 
aroneate. Fi nda ñee nande je. ““Mbaerã jéingoãte erui re no?" i quiarei ra 
nande je. 6“Dios eá ngue embu ra”, nande aroneate no. Mbia ataque ra paama i 
tuchi nande je. Nandei ei ra sita je. Juan quiato tuchi que mbia, i que ererecua 
fiee ñee nyue ra. 7 Ererecua que ñee nyee Jesús je ra. —Ureicuayáte. Aba chó 
Juan mbu. Bautizar i sacuá, i que ererecua fiee ja ee ra. 8Jesús abe que ñee ee 
cote ra. —Se abe ra acheé eà jéje no. Aba chó “á esaá” i seje. Acheê eá nda jéje 
no, i que ererecua je ra. 


Uva raarósa icuá icuá nguerecua je 


9 Jesús que mbia mbaaquiatu quiatu cote ra. —Sá mbia mo ndiqui no. Sá 
ibicha mo ndiqui no. Sá ibicha riqui uva i tiquia tiquia no. Sã ibicha riqui 
"sembae uvas jésaaró", i emo je no. Sã eriqui oso itóte no. 10Uva quiche mose que 
echa ngüimba mo mondo rei umbaerá ndea ra. Ae uva saaró nguia nae, (iqui 
ngue eisi icuá tuchi ra. Ucua ucua que erese ra. Eochi que emondo mbuchebi 
ra. 11 Echa que ngüimba mo mondo rei ereabe no nda. Aque abe que eraarósa isi 
icuá no nda. Ucua ucua que aque abe rese no nda. Eochi que emondo mbuchebi 
ra. 12Echa que emo abe mondo rei ra. Aque abe que eiruã nua mondo mbuchebi 
no nda. 13Echa ia eáte que ra. “¿Mañi ae ra se re? Seriiri quiatu tamondo erea 
cote. Uqui nda irei irei jiri esi cote reae", i rei que echa ra. 14Uva raarósa mae 
mose erese que fiee nyue ra. “¡Co eriiri ndu quia co cote jë! iNandeiquia rei jé! É 
nda uvas nandembaerá ae cote", i que ñee nyue ra. 1» Eraarósa que eriiri querao 
pe jiri eiquia ra. Eriiri ngue mano cote ra. ¿Mañi nda echa quia eraarósa je cote 
re? 16Echa ra oso eraarósa iquia ja cote. Ibi ra emondo emo je cote. Eraaró sacuã, 
i que Jesús mbia je ra. —¡Úqui nda iquechi jé! i que mbia ra. 17 Jesús que mae 
erese fiee ee cote ra. —éÀ embesa ji rese jemae áte re? 

Sá emo ndiqui tuchua ao sita je no. 

Sã sita mo ndiriró mombo no. 

Eicuáte eriqui rei nguiã ee. 

Aquere Dios emundua si erese. 

“Earonda sacuá turambi chó eriqui re", i ndua si uchimombo rese. 

Sã uchimombo riró si cote no, 
i que embesa ji ra. 18Ae ra nyoi ngoi aque sita aró nae, üqui nda hue. 
Aque sita ngoi mose emo aró, üqui nda mano, i que Jesús ra. —Aque sita 
rá ndei se, i chó ngue re. 


¿Impuestos ra uremee ererecua je re? i mbia ñee Jesús je 


19-Nanderiã ño Jesús riqui nguiá ñee a. Nandeisi rei serao Jë, i rei 
que sacerdotes rerecua ñee nyue ra. Embesasa abe no. Uqui ngue paama 

i ja Jesús je ra. Jesús isi aronea tuchite que mbia résaa ra. Eireite quiatu 
ngue mbia tubiriá si re. 20 Ererecua que mbia icuá mondo mondo quia 
Jesús cheé andu andu ra. —¡Jéturá jésaã saá oso Jesús je Jë! ¡Echeé ndese 
jenyiisaquia quiatu ure je jé! Mbae mo nii fee icuá mose, inandeisi rei 

jé! Ererecua tuchi je nandemondo cote, i ja que ererecua fiee nda. 21Ae 
chi uturá naa naate Jesús je nae, üqui ngue fiee ee ra. —Jesüs, co ereico 
mbia mbaaquiatu quiatu turáte co. Mbia jaje ndeturáte riqui co. Mbia 
erembaaquiatu quiatu turáte quia Dios icha rii co. 22Nyebe ureico nguiã 
fiee ndeje a. ¿Coche mbia mbae isiquia mee mee mose Romano nderecua 
je re? ¿Uremee nda ee re? ¿Uremee eá nda ee re no? i que ñee Jesús je ra. 
23 Jesús que üqui icuá icuate ra. Nyebe ñee nguiã ee. —¿Mbaerá jéingo 

“£ nda Jesús ucheê nyabi”, i seje re? 24Mbae isiquia mo jéteacuquia imbu 
seje. ¿Aba mbae nombre ñi mbae isiquia rese a re? ¿Aba áquí aingue 

abe fii a re? i que Jesús ee ra. —Romano nderecua, i que ñee Jesús je ra. 
25 Jesús que fiee ee cote ra. —Romano nderecua mbaerá jemee ño ee. Dios 
mbaerá jemee ño ee, i que Jesús ee ra. 26 Jesús que ucheé nyabi aroneate 
ee ra. Üqui ngue nyuruira jate u Jesús cheé andu ra. Nyebe eriqui ñee eã 
ee cote. 


Mbia raaque ra quera si, i Jesüs 


27 —Mbia raaque ra quera eá mbei, i que mbiamo nguia ñee nda. 
Saduceos i que üqui je ra. Üqui mo ngue nyoi fiee Jesús je ra. 28—A ngue 
Moisés mbesa nande je ra: ^Emo eriiriá mano mose, ngüinisi recha mose, 
sá enongue mano je ninisi rerequia. Sã tiiri ngóngue raaque rif’, i que 
Moisés embesa nande je ra. 2ºSã eriquii mo ndiqui no. Eribi que seis ra. 
Eriquii que ngúinisirá quereco rei ra. Mano ño ngue tiiri ndocoi ngüinisi 
recha ra. 30Enongue que nguiquii cheecha quereco rei cote ra. Ae abe 
que mano ño tiiri ndocoi no nda. 31 Enongue abe que equereco rei cote no 
nda. Ae abe que mano ño tiiri ndocoi no nda. Üqui seis ja que ngóngue 
cheecha quereco ja rei ra. Mano ja tuchi chó ngue tiiri ndocoí no nda. 
32Eninisi eru cheecha abe que mano fio nyee cote ra. 33Siete que eru 
nyii resé. Mbia raaque quera si mose, éabate ra equereco cote re? i que 
saduceos fiee Jesús je ra. —Ma Jesús fiee icuá no, i chó ngue re. 

34 Jesús que ñee ee ra. —Aa chó mbia riqui nguiá ngüinisi rerequia 
querabe. Siqui mose íbii. 35 Ae raaque ra Dios mbuquera si nae, ae ra 
Dios mingo bei nyiese nae, üqui nda ngüinisi quereco eá mbei huee cote. 
Üqui nda ngu quereco eá mbei huee cote no. 36Huee quiatu ra mbia 
manoá mbei. Angeles rà mbei ra mbia riqui huee cote. Dios riiri tuchi 
ra eriqui huee mose cote. Embuquerái quiatu ra cote. 37 Moisés abe que 
mbia mbiirandu ra. ^Mbia raaque quera quera bei quia co", i que Moisés 
ra. “Se rei Dios. Abraham nderecua chó aico nguiá co. Isaac nderecua 
abe. Jacob nderecua abe no”, i que Dios ra”, i que Moisés embesa ra. Ira 

ruri rendi mose que Dios Moisés mbiirandu úqui ndese ra. 38 qui mano 
ndaque nyii. Üqui ndeco siqui bei chó nguiá üqui. Mbia raaque rerecua 
eà ño Dios re. Mbia reco rerecua chó fiene. Mbia reco ja chó siqui nguiá 
Dios je à, i que Jesús ee ra. 39—Ndecheé turáte, i que embesasa mo ñee 
Jesús je ra. 49 Ae “Jesús nandembiicuá” i rei quia, üqui ngue ñee eà Jesús 
je cote ra. 


éAba rucucha Cristo re? 


4 Jesús que ñee mbia je ra. —Se abe tacheé jéje cote. ¿Mbaerá 
mbia riqui fiee nde? “David rucucha chó Cristo re" i re. 42David si que 
"sererecua" i Cristo je ra. Sá David chimbesa Salmos no: 
Dios que fiee Cristo sererecua je ra. 
“Ecoi sejii. 
Nde abe ra ererecua serese. 
43 Ae ndeucuáyáte quia nae, üqui je ra ndequirácuá ateacuquia tuchi. 
Ndequirácuá tuchi chee ra tiqui si”, i que Dios sererecua je ra, 
i que David embesa ra. “David si chó “sererecua” i nguiá Cristo je. 
¿Mañi nda David rucucha Cristo re? Jeñee fio seje, i que Jesús úqui je ra. 


Jesús ñee asi embesasa je 


45Mbia ja résaa que Jesús ñee uchimbaaquiatu je cote ra. 
46 —iEmbesasa rá ño nda jéingochi je! Üqui ucuasu saá saá mbeite quia à. 
Huiirao turã equereco beite quia à. “Sã mbia ererecua i nande je”, i beite 
equia à. Mbia renda turá abe eirabo rabo beite quia mbia si à. “Fiestacha 
jii quia tai j&", i abe bei equia à no. 47 Ari eru cheecha mbae abe embutiã 
tiá nguia à no. Ucheé oco abe esaá saá mbeite quia Dios je à no. “f nda 
mbia mae nanderese", i chó nguiá. Üqui nda Dios mbasi tuchi cote, i que 
Jesús uchimbaaquiatu je ra. 


Eru cheecha mbaecha reá mo mbae mo mee Dios je 


21 1 Jesús que nyoi nyoi quia Dios chuchúaa ra. Hue que mbia 

mbaecha riqui ofrenda mondo mondo ofrenda riru ye ra. 2Eru 
cheecha abe que siqui ra. Ae que centavos nyeremoño mondo ofrendará 
nda. Mbaecha reáte quiatu ngue ae re. 3Jesús que ñee nda. —Tacheé 
tuchi j&je. Eru cheecha mbaecha reã ngue mbae mondo tuchi mbia 
ataque si ra. 4Mbaecha quiatu que umbae rire ñeté mondo mondo ra. Eru 
cheecha quiatu nbbbbknnnkknnnnnn gue umbae mii mondo ja nguiã, i 
que Jesús ra. 


Mbia ra Dios chuchua mbucoi ja, i Jesús 


5Mbia que fiee fiee Dios chuchua turá nii nda. Tuchua mbaró ji sita turã 
nii. Mbae aba queteamba rii abe no, Dios chuchua jenda. Jesús que fiee 

mbia je cote ra. 6—4Ae rese jéingo mae nae, üqui nda mbiamo mbutiá ja 
cote. Sita mo nda chi eá nyuchuaró cote. Mbia ra tuchua mbucoi ja tuchi. 
Dios chuchua ra ch? eá juà cote, i que Jesús ra. 


Mbae ua ja nonde 


7—¿Manose ra üqui nde? ¿Mañi ure ra equia irandu mbae ua nonde re? 
i que Jesús chimbaaquiatu ee ra. 8Jesús que fiee ee ra. —Jétesa jiri quia 
Jë. Mbia ra jembiiri irichi j&. “Cristo chó se re", i ra mbia fiee ata atate jéje. 
“Co rei é co cote", i ra mbia fiee ata atate jéje no. Üqui nda jefianduchi. 
Ñeeñooño je chó ü üqui nde. ?Mbia ra fiee fiee tuchi nyiiquia iquia je rii. 
Guerra rii abe no. Üqui mose ra jésiquichechi jé. Üqui ja rane nda nyecua 
raque. Aque mose ra mbae ja ua eá ná, i que Jesús mbia mbaaquiatu ra. 

10—Mbia ra guerra saá tuchi chee. Nyiiquia iquia tuchi rae. 11Ibi ra 
nyere nyere tuchi. Mbia mo abe riácuá tuchi ra aque mose. Emo ñooñoa 
tuchi ra mbia rasi. Mbia mae sayá nda nyecua tuchi ibei ri cote. 12 0qui 
nonde ra mbia icuá icuá tuchi jé je serit. Nguerecua je ra mbia jenderao 
rao tuchi. Ererecua abe icuá icuá tuchi ra jéje. Jétaró tarô tuchi ra serit. 
13Ü0qui mose nda secheé jésenei senei tuchi mbia je chá. 14¿Manyae ra 
tiqui ñee ndibishoró nde? jenyechi nda ñee üqui nonde jé. 15Se chó nda 
jaembucheé turã nguiã aque mose. Nyebe ra jéucuayása jeñee ndibishorô 
aroneate aque mose. 16Jendu ra jemondo chee mbia icuá je. Jenongue 
abe ra jemondo chee mbia icuá je no. Jendesenda abe ra jemondo chee 
mbia icuá je no. Jéquiato abe no. Üqui nda jemo iquia chee no. 17 Mbia ra 
jéucuáyá tuchi serii. 18 Jésiquichechi nda esi. Jaendeaquiatu tuchi ra aque 
mose. 1%Jeñimbirácuá mose ra Dios jemingo turá mbei. 


Jerusalén tiã tuchi rae, i Jesús 


20Soldados Jerusalén mama mose, aque mose ra Jerusalén mbutiá cote. 
21 Sã Judea jenda choi uchá ibi ibate riichá aque mose. Sá Jerusalén jenda 
abe choi uchá hue si. Ae chi isho isho Jerusalén si nae, sã üqui nyebibe 
eá Jerusalén ndiichá aque mose. 22Aque mose ra mbia mbae icuá ja irara 
tuchi huiicuá nii. Embesa ji cheé nda ique ja aque mose. 23 Aba mbia eã 
tuchi ra emo áqué ndiru rerequia mose aque mose. Nguiiri mbuquiambu 
je abe no. Mbia ra mbae rasi saã tuchi aque mose. Mbae icuá nda irara 
tuchi huiicuá nii. 24 Aque mose ra mbia guerra raá tuchi. Mbia ra 
nyiiquia iquia aque mose. Jerusalén jenda ra sasé tuchi aque mose. Mbia 
ra ecuruchoi choi tuchi taró isho. Judíos eá nda chi tuchi Jerusalén aque 
mose. Dios ra emondochoi chee hue si cote. 


Dios riiri nda tube ibate si 


25Mbia mae sayá ndese ra mbia mae tuchi ibei ri cote. Tenda rese. 
Nyasi rese abe no. Nyasi tata rese abe no. Ama ndisha ra sieu tuchi quia 

aque mose cote. Mbia ra titi titi i tuchi aque mose. Quiachã tuchi rae. 
26Mbia chiá nda cuaácuá i tuchi aque mose. ^Mbae rasi ra nandesaá 
tuchichã nde", i tuchi ra titi titi i. Ibei jenda abe chee ra quiata quiata 
cote. 27 Aque mose tuchi ra achube íbii cote. Ibeishi ndese ra achu. 
Senininya tuchi ra achu. Sequirácuá tuchi ra achu. 28 Üqui ndese jemae 
mose, j&o jéo tuchi aque mose jê. Dios ra jendiró jei mbae icuá si aque 
mose cote, i que Jesús ra. 29 Jesús que ñeembe ee ra. —Sá higuera riqui 
no. Sá ira mo ndiqui no. 39 Ero quira usé ja mose, “iraro itó ndacu ra 
cote", i chó mbia nguiá aque mose cote. 31 Ei si chó nda mbia mae mbae 
ja rese cote. Üqui ndese mae mose, “achite Jesús ñi tu a cote", jenye rae. 
“Mbia rerecua tuchi ra Dios cote", jenye ra aque mose. 32 Ae siqui quia 
mbia aque mose nae, tiqui nda manoá mbae ua ja mose chee. 33Ibei ra ua. 
Ibi abe ra ua. Secheé nguia ra uayá mbei. 

34-35 Mbia ndua eá mose serese ra achu cote. Ibi jenda ja ra ambua 
tuchi u. Jë nguia seraaró aró mbei quia. Mbae icuá ndese siqui rocoi. 
Quiacua siqui rocoi. Mbae rese ndua ata ata rocoi. Üqui icuá ndese jéingo 
mose, jaembuate ra u. 36Jétesa bei quiatu quia serese. Jeñee mbei quiatu 
quia Dios je. Á mbae icuá jei eà sacuá jéje. Jéingo turá sacuá serese sechu 
mose, i que Jesús ra. 

37 Nyaashí mose que Jesús riqui mbia mbaaquiatu quiatu Dios chuchua 
ra. Isa que eriqui oso oso bei Monte de los Olivos ra. 38 Isamamimbe que 
mbia riqui ngaé ngaê ja bei echeé andu ra. Dios chuchúaa. 


Jesüs nandeisi taró, i ja mbia rerecua fiee nyue 


2 2 1Achite que fiesta de la pascua cote ra. Mbichae mbuchimatã 
iríá ngue mbia u u quia aque fiesta mose querabe ra. 2Sacerdotes 
rerecua que ñee ja nyue ra. Embesasa abe no. —Jesús nandeiquia. ¿Mañi 
nande ra equia eiquia nonde re? i que equia fiee fiee nyue ra. Eireite que 
eriqui mbia tubiriá si ra. 3Judas Iscariote, i que Jesús chimbaaquiatu 
mo je ra. Satanás que ique aque chiangui re cote ra. 4Nyebe aque si 
nguiá ñee sacerdotes rerecua je. Dios chuchua raarósa je abe no. —Jesüs 
tamondo jéje. ¿Mañi nande ra equia ee re? i que Judas ñee ee ra. 5Üqui 
iate que Judas fiee mose ee ra. —Mbae isiquia ra uremee ndeje, i que 
Judas je cote ra. Judas que eno i mbia ñee mose ee ra. —Jesús tamondo 
rã jéje mbia tiásaa, i que ñee nda. 


Jesús quiaru uchimbaaquiatu rese 


7Fiesta que tu cote ra. Aque fiesta mose bei que mbia riqui oveja iquia iquia 
querabe ra. Mbichae mbuchimatá iríá ngue eu eu quia no nda. 8Jesús que ñee 
Pedro je ra. Juan abe je. —Jéso oveja mbuchi nande je, i que Jesús ee ra. 9Uqui 
ngue fiee echeé mose ra. —¿Mangue ra aba embuchi mangue re? i que Jesús 
cheé mose ra. 10 Jesús que ñee ee ra. —Jengasé mose sucha cuasu, emo i rerao 

rese ra jemae. I ra equerao quia irasa mo ye. Aque rui jéso bei quia ique chee 
echuchua. 11 Tuchuacha je jefiee. “Jesús que urembu ñee ndeje ra. ¿Ma cuarto 
ra urecu quiaru oveja u que re? Sechimbaaquiatu rese’, i que Jesús fiee ndeje 
ra”, jenye tuchuacha je. 12 Tuchuacha ra cuarto cuasu mee jéje. Mbia quesa 
ibatenda ra emee jéje. Embuquiche ji. Huee chó oveja jembuchi nandequiaru 
sacuá, i que Jesús ñee ee ra. 13Pedro que nyoi cote ra. Juan abe. Jesús cheé 
ndui si tuchi que mbae et ja cote ra. Huee que oveja mbuchi cote ra. 

14Mbae quiche ja mose que Jesús ngoi uchimbaaquiatu rese quiaru sacuá 
cote ra. 15 Jesús que ñee ee ra. —Co oveja que ause tuchi quia jendese semano 
nonde ra. Co mose pascua mose. 16 Pascua mo nda au eá mbei jendese cote. Dios 
mbia rerecua tuchi mose chee, i que Jesús ee ra. 17 Jesús que vino mbeisa isi 
cote ra. Gracias i que Dios je ra. Nee ngue uchimbaaquiatu je cote ra. —Co jéisi. 
Jembei jaaja j&. 18 Vino mo nda ambei eà mbei cote. Dios mbia rerecua tuchi 
mose chee, i que Jesús ra. 19 Jesús que mbichae isi cote ra. Gracias i que Dios je 
ra. Siquio que mbuchao chao ee cote ra. Nee ngue ee cote ra. —Á ndei serete rá 
&. Serete ra mano jéje cote. Jendua serete riquio ji rese à mbichae u mose, i que 
Jesús ñee ee ra. 20Ei si que Jesús vino mbeisa isi no nda. Quiaru jare. —À ndei 
seruqui rã à. Mbia icuá mbutiã sacuá tuchi chó seruqui re. Dios cheé yasu rui si 
chó seruqui riqui nguiá mbia icuá mbutiá co. 21 Ae ra semee mbia icuá je nae, 
aque abe riqui quiaru serese a. 22Co acua raque quia mano nonde co. Dios cheé 
ndui si co. Ae semee nguia mbia icuá je a nae, aque ra mbae rasi saá tuchi. Aba 
mbia eá tuchi rae, i que Jesús ee ra. 22Echimbaaquiatu que mae jaaja nyiese ra. 
— Aba tuchi ra emee mbia icuá je reae, i ja jate que nyue ra. 


Jesás chimbaaquiatu mbia rerecua saá saá tuchi nyue 


24 Aquere que Jesús chimbaaquiatu ñee icuá icuá tuchi nyue ra. —Se 
quia ererecua tuchi ndesi re, i jaaja que nyue ra. 25Jesüs que fiee ee 
ra. —Mbia ataque rerecua riqui ucuasu raá naa tuchi ngüimba je üqui. 
26 Ei jenyechi nda jé jé. “Ererecuará se", jenyechi nda jé. Ae eaquiatu jiri 
jemo nae, sã üqui ndiqui ufieté naa naa fio. Sã üqui ndiqui tochei chó 
nguia. Ae ererecua jemo nae, sã qui ndiqui ererecua rimba rá tuchi cho. 
27 Ererecua ngoi chó nguiá. Erimba mbae mee mee ño nguiá ee. Ei eá ño 
se re. Se quia mbae amee mee nguiá jéje co. 

28 Jé nguiatu ngue jéingo beite nguiá serese. Se mbae icuá irara tuchi 
mose. 29 Nyebe ra jaemii tuchi mbia rerecuará. Sá seru semii tuchi mbia 
rerecuará no. 30 Jéingo tuchi ra serese, se ererecua tuchi mose. Jéquiaru 
ra serese. Mbae mo abe ra jembei serese no. Israel ndiiri nderecua ja ra 
je. Judíos rerecua ja ra Jë, i que Jesús ee ra. 


Jesús aicuayáte resé, i ra Pedro serii, i Jesús 


31 Jesús que ñee Pedro je cote ra. —Simón, Satanás que ñee jenii nda. 
“Ndechimbaaquiatu emee na seje. Tá tae rá ee. Ma siqui beite Dios rese”, 

i rei ngue Satanás jenii nde. 32 Acheê tuchite que Dios je nderit nda. Nde 
Dios icua tuchi sacuá. Nde ubabe mose serese, nderesenda abe je echeé 
emingo sacuá serese, i que Jesús Pedro je ra. 33Pedro que fiee ee ra. — 
Sererecua chó nde re. Aico bei ra se quia nderese. Mbia nda sematá ndei 
nguiá. Mbia nda seiquia rei nguiá nderese, i que Pedro ra. 34Jesús que 
fiee ee ra. —Tacheé nyecua ndeje, Pedro. Nguira cheé nonde ra erecheé 
fioofio tres veces serif namo, Pedro. “Jesús aicuayáte resé”, ere chooño ño 
nda serii, i que Jesús Pedro je ra. 


Embesa ji chee nda ique ja serii cote, i Jesús 


35Jesüs que fiee uchimbaaquiatu je ra. —Jaemondo que mbia 
mbaaquiatu quiatu sacuá nyii, jéochi que jaemondo. Mbae isiquia mo 
ngue jendao eá tuchi icua. Mbae rirurá mo abe que jendao eáte. Jéiyao eá 
abe no. ¿Aque mose mbae eáte jéje re? i que Jesús ee ra. —Tei. Urembae 
tubiriáte que ra, i que echimbaaquiatu fiee Jesús je ra. 36Jesús que fiee ee 
ra. —Ae jemo embae rirurá mo nae, jendao cote ae. Ae mbae isiquia mo 
nae, jendao cote ae. Ae echuuru eáte tiquise mo nae, sá emo isi huiirao 
ribishoró ae. 37Sá embesa ji riqui ñee serif no. “Mbia icuá ndese ra Dios 
riiri mingo chee”, i. Úquí nda ique cote. Embesa ji cheé nda ique ja tuchi 
serit cote, i que Jesús ñee nda. 38—Co tiquise nyeremo ñi co resé, i que 
echimbaaquiatu echeé mose ra. —Coche fiene, i que Jesús ee ra. 


Jesüs fiee ngu je 

39 Jesús que oso usé taicuee cote ra. Oso que Monte de los Olivos cote 
ra. Ef mbei que ae quia oso oso huee ra. Echimbaaquiatu que nyoi erese 
ra. 40 Ngasé mose que ñee uchimbaaquiatu je ra. —Jeñee tuchi Dios je. 
Satanás tá i eá sacuá jéje, i que Jesús ñee ee ra. ^! Jesús que oso pe quiti 
jiri esi ra. Ngoi que ngúíá ndese fiee Dios je ra. 42—Paba, ndebi mose 
sereaquiatu se, mbae rasi raá eã sacuá. Ae sebite nae, üqui esaá eà seje. 
Ae ndebite nae, üqui nguiatu esaá, i que Jesús Dios je ra. 43 Aque mose 
que ángel mo tu ibate si ee ra. Embirácuá sacuá. “Jesús ia eá tuchite que 
ra. —Mbae rasi ra asaá tuchichi nde, i tuchi que ndua ndua ra. Nee tuchi 
que Dios je ra. Eiriei ruqui que tiqui tiqui tuchi quia íbii ra. 45Jesús ñee 
jare Dios je que juá cote ra. Uchimbaaquiatu rea que esi ra. + que u uque 
ee ra. Eya eáte quiatu ngue re. 46Nee ngue ee ra. —¿Mbaerá jéingo uque 
a re? Jenyuruá eae. Jeñee na Dios je. Satanás tà i eá sacuá jéje, i que 
Jesüs ee ra. 


Mbia Jesús nyucua serao 


47 Jesús cheé ua eà mose que mbia ngaé jate ee ra. Judas que tu quia 
mbia nonde ra. Jesús chimbaaquiatu raque que ae ra. Ae que Jesús siichá 
u eritii riite sacuá nda. 48Jesús que ñee Judas je ra. —¿Ereico seritii riite 

mbia icuá je sereacuquia sacuá a re? i que Jesüs ee ra. 49 Jesás resenda 
que mae u erese ra. Nee ngue Jesüs je ra. —Urererecua, étiquise ra 
ureuru uru mbia rese re? i que ñee Jesús je ra. 50Jesús resenda mo ngue 
tiquise uru sacerdote rerecua rimba rese ra. Eisa sia. Eisa equiatocuti 
quitinda. 51 —Jéhui esi ae. Coche ñene, i que Jesús ee ra. Oco que eisa 
rese embucheró nda. 52 Jesús rerao sacuá ño mbia ngaé nguia reaé. 
Sacerdotes rerecua. Policía abe no. Judíos rerecua abe no. Nyebe Jesüs 
fiee nguiá ee. —¿Mbaerá jenyu quia tiquise reru serea co re? Ira jua abe 
no. Mbae mbuquiachása isi rá ño jenyuchi nguia serea co. 53 Tenda que 
amumba mumba beite rei quia jendese resé. Mbia mbaaquiatu quiatu 
Dios chuchúaa resé. ¿Mbaerá jéingo seisiá secua aque mose re? Isa chó 
jenyuchí serea co, mbia mae eá sacuá jendese. Itondaru riinda chó jé nde, 
i que Jesüs ee ra. 


Jesús aicuayáte resê, ichóiño Pedro 


54Mbia que Jesús isi nyucua cote ra. Sacerdotes rerecua chuchua que 
eruruchoi cote ra. Pedro que oso quia ishote erui ra. 55Itaicuee que mbia 
tata mbucha ra. Huee que echi ngoi tata jii ra. Pedro abe que ngoi embiró 
nda. 56 Nyucuaaque mo ngue chi mae nguiatu tuchi Pedro rese ra. Tata 
rendi que etesaete ee ra. —Aque abe que Jesüs resenda, i que mae Pedro 
rese ra. 57 Pedro que ñee ee ra. —Tei. Jesús aicuayáte rese, ichóiño ngue 
Pedro nyucuaaque je ra. 58 Emo jiri mose que mbia mo mae Pedro rese 
ra. —Nde abe que Jesús resenda ra, i que Pedro je ra. —Tei. Eresenda eà 
ño se resë, ichóifio ngue Pedro ee ra. 52Emo mose jiri que emo ñee ee no 
nda. —Jesüs resenda chó nde resé. Galilea jenda chó nde abe resé, i tuchi 
que Pedro je ra. 60 Pedro que ñee ee ra. —Tei. Ndecheé aicuayáte resé, 
ichôifio ngue Pedro ee ra. Pedro cheé mose tuchi que nguira ñee cote 
ra. 61 Jesús que uba mae Pedro rese nguira cheé mose cote ra. Pedro que 
ndua Jesús cheé ndese cote ra. —Nguira cheê nonde ra echeé ñooño tres 
veces serit, sá Jesús i Pedro je nyii no. 62Pedro ndua mose úquí ndese que 
esi nyeseo pe jiri ra. 


Mbia iquia choofio Jesüs je 


63 Ae Jesús isi mii nae, fiqui ngue iquia iquia tuchi u Jesús je ra. Ucua 
ucua tuchi que u erese ra. 64Jesüs resa abe que echati ra. Eruba rese que 
ucua ucua tuchi ra. —éAba ucua ucua quia nderuba rese a re? i abe que 
equia Jesús resa ati ji je ra. 65 Üqui mii eá ngue eriqui ñee ee ra. Mbae ja 
rii ngue embuqueta ra. 


Mbia Jesús ruruchoi ererecua chumunua mose 


66] que nyaashí u quia ra. Aque mose que ererecua ñumunua ja ra. 
Judíos rerecua. Sacerdotes rerecua abe no. Embesasa abe no. Uqui 

fiumunua mose que Jesús ruruchoi ee cote ra. Ererecua que ñee ja Jesús 
je cote ra. 67 — Cristo nde re? Echeé tuchi ure je no, i que ererecua 

fiee Jesús je ra. —“Cristo chó se re”, ae raque ra jeje, “nyia”, jenye áte 

ra secheé mose. 68Se abe preguntar i mose jéje mbae mo nii, jeñee áte 
chó nda secheé ndibishoró. Jéhui eá abe ra sesi no. 69 Namo jiri ra acoi 
Dios quiatocuti cote. Hue bei ra aí cote. Dios quirácuá na si ra aico mbia 
rerecua cote, i que Jesús ñee ererecua chumunua mose ra. 70 Nee ja que 
Jesús je cote ra. —éDios rucucha chó nde re? i ja que fiee Jesús je ra. — 
Ae. Dios rucucha rei se, i que Jesús ee ra. 71 Ererecua que ñee ja nyue ra. 
—¿Mbaerá nda mbia Jesús icuá nenei i ite nande je re? Jesús cheé icuã 
ngue nandechandu rei nande abe resé. Sá mbia eiquia, i que ererecua ñee 
ja nyue ra. 


Mbia Jesús ruruchoi Pilato je 


2 3 1Judíos rerecua que juá ja cote ra. Jesús que ecuruchoi Pilato 
je cote ra. 20qui ngue fiee icuáte Pilato je Jesús rii nda. —Jesús 
que mbia mbaaquiatu icuá icuáte quia ra jé. “Impuestos ra jemee meechi 
mbia rerecua je", i chó ngue equia mbia je ra jé. “Se chó Cristo re. Mbia 
rerecuará nda se", i que equia ra, i que judíos rerecua fiee icuá Jesüs 
rii nda. 3—¿Judíos rerecua nde re? i que Pilato ñee Jesús je ra. —Ae. 
Judíos rerecua chó se re, i que Jesús ee ra. 4Pilato que fiee mbia je cote 
ra. Sacerdotes rerecua je abe no. —“Mbae icuá mo ngue Jesús saá nda”, 
ae aroneate erii, i que Pilato ra. 5Judíos que fiee asite ee ra. —Jesüs 
riqui mbia mbaaquiatu icuá icuá tuchi co. Mbia mbesa chooño. Judíos 
mbaaquiatu icuá icuá ja. Galilea jenda rane. A jenda abe chee cote, i que 
fiee asite Pilato je ra. 


Mbia Jesús ruruchoi Herodes je 


6Galilea jenda, i mose que Pilato fiee ee ra. —éGalilea jenda chó Jesús 
re? i que mbia je ra. 7 —Ae. Galilea jenda chó Jesüs re, i que mbia Pilato 
je ra. Nyebe Pilato Jesús mondo nguiã Herodes je. Galilea jenda rerecua 
quiatu ngue Herodes re. Herodes que siqui Jerusalén aque mose ra. 
8Herodes que maese beite quia Jesús rese ra. Jesús rese que eriqui jirandu 
beite ra. —Jesüs nda mbia mae sayá mo saá na serésaa chã, i beite que 
equia ra. Nyebe eya tuchi nguiá mae mose Jesús rese cote. ?Herodes que 
flee atate rei Jesús je ra. Jesús que ñeeá mbeite echeé ndibishorô nda. 
10 Sacerdotes rerecua abe que chi ra. Embesasa abe no. Üqui ngue ñee icuá 
icuáte quia Jesús rii nda. 11 Herodes que iquia iquia chó nguia Jesús rii 
nda. Erimba soldados abe no. Jesús ririró tuchi que equia ra. Tiru nininya 
tuchi que emingue Jesús je ra. Ererecua raá naa tuchi Jesús je. Aquere 
que Herodes embuchebi mondo Pilato je cote ra. 12Aque mose ramo ngue 
Herodes quiato Pilato cote ra. Eicuá icuá mbeite que eriqui nyue nyii ra. 

Jesús jéiquia mbucha ira rese, i ererecua 


13Pilato que mbia rerecua munua ja ra. Sacerdote rerecua. Judíos 
rerecua abe no. Mbia ja abe no. 14Nee ngue mbia je cote ra. —Jé ngue 
Jesús jendu rei seje ra. “Mbia mbiiri irisa chó Jesús re", jenye rei que seje 
ra. Acheé ocote rei que ee jésaa ra. Ae jeñee ndei seje nae, üqui icuã mo 
eáte seje Jesús rii. 15Herodes je abe mbae icuá mo eáte Jesús rii. Herodes 
que Jesús mbube chó nande je ra. ¿Mbaerá nda nandeiquia re? Mbae icuá 
mo ngue esaá eáte resé. 16 Tairuã nua ño. Aquere tambui mondo, i rei que 
Pilato ñee mbia je ra. 17Pascua mose bei que Pilato riqui mbia matá ji mii 
mbui bei ra. 

18Mbia que tasé taséte fieemombo mombo Pilato je ra. —Jesüs eiquia. 
Barrabás quia embui ure je, i tuchi que mbia quia Pilato je ra. 19 Barrabás 
taró ji que chi nda. Mbia iquiasa tuchi que ae ra. Romanos nderecua je 
abe que eicuá icuá tuchi riqui ra. 20 —Jesüs quia tambui, i rei que Pilato 
fieembe mbia je ra. 21 —Jesús embucha ira rese, i tuchi que mbia quia 
tasé i i ra. 22Pilato que ñee si ee ra. Tres veces cote. —¿Mbaerá nda 
Jesús aiquia re? ¿Mbae icuá esaá nde? Mbae icuá esaá eáte umano sacuá. 
Tairuá nua fio. Aquere tambui mondo, i rei que Pilato ra. 23Mbia que fiee 
mombo mombo tuchite ee ra. —iEiquia jé! ¡Ira rese embucha jé! i tuchi 
que mbia quia tasé tasé ee ra. Sacerdotes rerecua abe que tasé i ite ra. 
Eno i chee que Pilato cote ra. 24Pilato que mbia cheé mumbayá nyee ra. 
25 Pilato que Barrabás mbui mondo cote ra. Mbia iquia iquiasate raque ae. 
Nee icuá icuásate raque ererecua je. Pilato que Jesás mee mbia je cote ra. 
Eiquia sacuá. 


Mbia Jesús mbucheseco ira rese 


26Soldados que Jesús curuchoi eiquia sacuá cote ra. I rei que emo u 
quia uco si ra. Simón, i que ee ra. Cirene jenda mo ngue ae ra. Aque que 
soldados isi ra. Ira mbuchicuandasa ji rerao sacuá Jesús rui. Cruz, i equia 
ee. 27 Mbia tubiriá ngue nyoi quia erui ra. Cufia abe tubiriã. Üqui ngue 
nyoi quia tasé tasé tuchi nyeseo erese ra. 28Jesús que uba mae fiee ee 
ra. —Cuña, jenyeseochi nguiá serese. Jenyiese quia jenyeseo. Jendiiri 
abe rese quia jenyeseo, Jerusalén jenda. 2? Mbae icuã nda tuutu tuchi 
jéje cote. Ae eriiri nderecua nae, tiqui nda mbae rasi saã tuchi aque mose 
cote. Aque mose quiatu bichí mbia riiri eá ja mbite re. Mbae icuá tuchite 
quia nda aque mose cote re. 39 "Amano ño mbichi se", i tuchi ra mbia 
aque mose cote. “Sita ibate tu chó mbichi seati”, i tuchi ra mbia aque 
mose cote. 31Se chee mbia riquichí sembasi mbasi a. Seicuá eá ndaque se. 
Mbia quiatu ra mbae rasi saá tuchi huiicuá nii cote, i que Jesús ñee nda. 

32Soldados que mbia icuá nyeremo curuchoi Jesús rese eiquia sacuá 
nda. 33 Ngasé ngue ibi ibate mo cote ra. Eresa cuare, i que hue je ra. Huee 

que Jesús mbucha ira rese cote ra. Üqui mbia icuá abe que embucha ira 
rese ra. Enongue que emii Jesús quiatocuti ra. Equiatocutiã ngue enongue 
mii no nda. 34Mbia Jesús mbucha mose ira rese que Jesús fiee Dios je 
ra. —Paba, à icuá embutiã esi. Nimbaaquiatuáte equia seiquia à, i que 
Jesús Dios je ra. Soldados que sita fieté mbaaba aba o je ra. —Aba ra ja. 
Aba mbaerá nda Jesús irao reae, i que nyue ra. 35Mbia que chi ja tuchi 
mae erese ra. Ererecua abe chee que chi iquia iquia Jesús je ra. —Ma 
ndequirácuáte. Mbia que erembucheró cheró tuchi quia. ¿Mbaerá ereico 
ei áte ndechue nde abe re? Dios riiri nde reaé, i que ererecua u iquia 
iquia Jesús je ra. 36Soldados abe que iquia iquia chó nguia ee ra. Vinagre 
chiquino ngue emee ndei ee echimbei sacuá nda. 37—éMbaerá ereico 
nguichi áte ira si nde ae re? Judíos rerecua rei nde reaê, i que soldados 
iquia iquia Jesús je ra. 38Mbia que embesa ji mii Jesús aqui quiti ibate 
ra. JUDIOS RERECUA CHÓ CO RE, i que embesa ji hui nda. Griego cheê. 
Latín fiee abe no. Hebreo cheé abe no. 

39 Ae mbia icuá mbucheseco ji chi Jesús rese nae, üqui mo ngue 
fiee icuá Jesús je ra. —éMbaerá ereico nguichiá nde ae re? ¿Mbaerá 
ereico urembuquichiáte ure abe re? Dios riiri nde reaé, i que üqui mo 
fieemombo Jesús je ra. 4º Enongue que ñee ee ra. —¿Mbaerá ereico ñee 
tiqui Jesús je re? ¿Ndesiquiche áte eriqui Dios si re? Ereico mano Jesús rá 
si a resé. 4! Nandeico mano nandeicuá nii a resé. Jesús quiatu que mbae 
icuá saá eáte rei resé, i que enongue fiee ee ra. 42 Aque sí que ñee Jesús je 
cote ra. —Jesús, endua serese nde ererecuará mose, i que ñee Jesús je ra. 
43 Jesús que ñee ee ra. —Tacheé nyecua ndeje. Ereico ra serese namo Dios 
rese seico mose, i que Jesús ee ra. 


Jesús mano cote 


44Tenda chi mose nandeite re que itondaru ru cote ra. Ibi ja que 
itondaru ra. Itondaru beite que ra. Tenda nyeseco chee. Tres horas que ra. 
45 Tenda cuute que aque mose ra. Tiru mbucheseco ji Dios chuchua jenda 
que nyisia turá nda. 46Jesás que fee mombo ngu je ra. —Paba, aso quia 
nderea aque, i que ra. Mano ngue cote ra. ^7Soldado rerecua que mae 
tuchi hui erese ra. Ae que ñee turá Dios rii cote ra. —Mbae icuá naasa eá 
tuchi chó Jesús riqui re, i que maende erese ra. 48Mbia tubiriã chi quia 
mae ja erese nae, üqui ia eà tuchi que nyoi quia uchiá isi cote ra. 49Mbia 
Jesús chiicua ja que chi isho mae erese ra. Ae cuña nyoi beite quia erese 
Galilea si nae, üqui abe que chi isho mae erese ra. 


Mbia Jesús raaque chati cote 


50] que mbia turá mo nguia huee ra. José, i que ee ra. Judío mo ngue 
ae ra. Arimatea jenda que ae ra. Judíos rerecua mo ngue ae ra. 51 José ia 
eáte que ererecua ataque rese Jesüs iquia mose ra. Ae que Dios quiatote 

ra. —Dios ra ererecua, i beite que equia eraaró aró nda. 52—Jesüs 

raaque emee na seje, i que José oso ñee Pilato je ra. 53José que Jesús 
raaque mbuquichi cote ra. Tiru je que ema nda. Sita ribicoi ji imi ye que 
emondo ra. Mbia raaque mo ngue emondo ešte huee nyii ra. 5^ Viernes 
que aque mose ra. Mbia que icoquiatu ja quia sábado nonde ra. 55 Ae cuña 
nyoi beite quia Jesús rese Galilea si nae, üqui ngue nyoi sita imi ndese 
mae nda. Jesús raaque iti ji rese que mae tuchi ra. 56Nyebi que echoi 
uchuchua ra. Aba mbushimbusa que esaá nyoi ra. Sábado mose que üqui 
uquenea ucua cote ra. Dios cheé si. 


Jesüs raaque quera si 


2 4 1Isamamimbe tuchi que cuña nyoi domingo mose sita imi ndese 
mae nda. Aba mbushimbusa que ecuruchoi rei eichusé chusé 
sacuá Jesús raaque rese ra. Cuña mo abe que nyoi quia erese ra. 21 que 
sita eraaque atiquia ruruba ji u ee ra. 3Cufia ngue ique rei nyoi sita 
imi ye ra. Jesús raaque oreáte que ee ra. 4Tiri i tuchi que ra. —¿Mañi 
nda aba re? i tuchi que ra. Aque mose que mbia nyeremo chi juá ee ra. 
Eirao nininya tuchi que chi ee ra. 5Cuña ngue titi titi i tuchi u ra. Nyebe 
echi nguiá nyibi beite. Angeles que ñee ee ra. —¿Mbaerá jéingo Jesús 
raaque requia requia a re? Quera si que resé. 6Emoate a resé. Quera si 
que resê. Sã ñee j&je siqui mose Galilea no. 7“Mbia icuá nda seisi iquia. 
Sembucha ra ira rese. Tres días mose ra aquera si”, i que jéje nyii resë, 
i que ángeles fiee cuña je ra. 8Uqui ndese que cuña ndua cote ra. 9Cuña 
ngue nyebi cuaé mbia mbiirandu ja cote ra. Jesás chimbaaquiatu once 
abe mbiirandu. 1? María Magdalena i que mbia mbiirandusa je ra. Juana 
i que emo je ra. María i que enongue je ra. Jacobo si que María ra. Cuña 
mo abe abe que ra. 11 Nyia iá ñochí Jesús chimbaaquiatu cuña ñee mose 
ee. Cuña fiee ñooño nei nguiá ee. 12Pedro que oso uchã sita imi ndese 
mae nda. Nyurucua que mae erese ra. Jesás umanda achó ngue chi ee ra. 
Pedro que nyebi oso quia ndua ndua Jesús oreá ndese ra. 


Jesús ngata querare uquiato rese 


13] que Jesús quiato nyeremo nyoi quia aque mose ra. Emaús quiti que 
echoi quia ra. Dos leguas que Jerusalén si ra. 14 Üqui ngue nyoi quia fiee 
ñee nyue ra. Jesús mano nii. Jesús raaque oreá nii abe no. 15Üqui ñee 
ñee ndiichã ngue Jesús si ra. Frese que Jesús si quia ngata cote ra. 16 Úqui 
ngue mae ndei Jesüs rese ra. Icua eáte chó ngue ra. Mbiamo nda eriqui 
rei ee raê. 17Jesús que ñee nyee ee ra. —¿Mbae rii jéingo ñee nyue à nde? 
¿Mbaerá jéya eáte riqui re? i que Jesús ñee ee ra. 18 Uqui mo ngue fiee 
Jesús je cote ra. Cleofas, i equia ee. —¿Ereiranuate erese re? ¿Nde mii 
fio ereiranua erese ndeico mose Jerusalén nde? i que Cleofas fiee ee ra. 

19 —iMbae rese? i que Jesús ee ra. Üqui ngue ñeembe ee ra. —Jesús rese. 

Nazaret jenda rese. Dios cheé nenei neneisa tuchi rei que ae ra. Equirácuá 
tuchi rei que ae ra. Mbia que mae ja tuchi rei equirácuá ndese ra. 20Mbia 
rerecua que Jesús iquia cote ra. Sacerdotes rerecua abe chó ngue Jesús 
iquia nguiá. Nyebe soldados eiquia nguiá mbucha ira rese cote. 21Israel 
jenda rerecua reí nda ure je. Tres días chee namo cote emano mosenda 
bei. 22Ureresenda cufia mo ngue fiee uremundi tuchi ra. Üqui ngue nyoi 
rei eatísaa nyaashi namo mose ra. 23Jesús raaque oreáte nda ee ra. Nyebe 
ecuaé nguiá urembiirandu cote. Angeles mo nda chi ee eatísaa ra. “Jesús 
que quera si ra”, i nda ángeles ñee ee ra. 24 Aquere que ureresenda mo 
abe nyoi eatísaa ra. Cuña ñee ndui si que Jesús raaque oreáte ee ra. Jesús 
rese quiatu que mae eá nda, i que Cleofas ñee Jesús sí je ra. Jesús eá nda 
eriqui rei ee raé. 25Jesús que ñee ee cote ra. —¿Mbaerá jéaquiatuáte 
riqui re? ¿Mbaerá jéingo Dios cheé icuayáte re? ¿Mbaerá jéingo Dios cheé 
nenei neneisa chimbesa icuayáte re? 26Sã embesa ji ñee no. “Cristo ra 
mbae rasi saá ja oso nonde ibate”, i que embesa ji no, i que Jesús ee ra. 
27 Jesús que Dios cheé mbuchecua ja ee cote ra. Ngasi ri. Umano nii abe 
no. Uquera rii abe no. Moisés chimbesa que embuchecua ee ra. Aquere 
que Dios cheé nenei neneisa chimbesa abe mbuchecua ja ee ra. 

28Ngasé ngue üqui nyuchüaa cote ra. Jesús que ngata i abareá oso 
ra. 29 Jesús ngata i abareá mose que üqut eriquisá nda. —Eitó urerese 
aa ae. Tenda osote resé. Itondarute ra ndeje rese, i que ñee ee ra. Nyebe 
Jesús ique nguiã echuchúaa erese. 30 Ngoi ja que quiaru nonde cote ra. 
Jesüs abe que ngoi erese ra. Mbichae que esiró o je cote ra. Gracias i 
que Dios ibatenda je mbichae rii nda. Mbichae que esiquio mondo ee 
cote ra. 31 Üqui mose tuchi que Dios mbia mumae turá tuchi Jesús icua 
sacuá cote ra. Jesús icua ramo sacuá cote. Jesús que quiachã asi esi cote 
ra. 32 qui ngue ñee ñee nyue cote ra. —Jesüs chó eriqui reaé. Nyebe 
nandeya tuchite riqui nguiá Dios cheé mbuchecua checua mose nande je 
fieenda cüa, i que equia ñee fee nyue ra. 33Nyebe echoi jei nguiá nyebi si 
Jerusalén. Huee que Jesús chimbaaquiatu chi ñumunua ee ra. Eresenda 
mo abe rese. 34 Úqui ñumunua je que ñee ee ra. —Jesús que quera si ra. 
Ae bei. Simón ngue mae erese ra, i que ñumunua je ee ra. 35 Aquere que 
tiqui nyeremo fiee mbia chumunua je cote ra. —Jesüs rese que uremae 
fieenda cúa ra. Urembaaquiatu quiatu que umano nii nda. Uquera rit abe 
no. Mbichae riquio mose ure je, aque mose ramo ngue Jesüs ureicua ra, i 
que mbia mbiirandu ja ra. 


Jesús nyecua uchimbaaquiatu je 


36 qui fiee ua eá mose que Jesús nyecua ee ra. Mbia ite re. —Jéya chó 
serese, i que ñee ee ra. 37 Mbia que titi titi i tuchi u mae erese ra. Aba 
checuayá nda Jesús riqui rei ee rač. 38 Jesús que ñee ee ra. —¿Mbaerá 
jésiquichete riqui re? ¿Mbaerá “Jesús chó eriqui re” jenye eá seje re? 39iSã 

je! Jemae seo rese. Jemae sei abe rese ae. Jéoco serese ae. ¡Sá se si chó 
je! Aba checuayá nguia eroo eá nde. Equiangue eá abe no. Se rã eá, i que 
Jesús ee ra. 49O que eteacuquia ee cote ra. Hui abe que eteacuquia ee ra. 
4 —Jesús chó eriqui re, i eá ngue ra. Ndua ndua chó erese. Eyate raque 
erese. Jesás que fieembe ee ra. —éMbae mo ndei eu sacuá aa re? i que ee 
ra. 42Sira resi ji que emee ee ra. Irao abe que emee ee eretá ndesebe ra. 
43 Jesús que eisi eu bei tiqui ndésaa cote ra. 

44 Jesús que fiee ee cote ra. —Sá acheé j&je seico mose jendese nyii no. 
“Ae Moisés mbesa serit nae, üqui nda ique ja serit cote. Dios cheé nenei 
neneisa chimbesa abe ra ique ja cote. Salmos ndesenda cheé abe ra ique 
ja serif cote", ae que se quia jéje nyii. Üqui ngue ique ja semano mose 
cote ra. Sequera mose abe no, i que Jesús ñee ee ra. ^»Dios cheé ngue 
embuchecua checua ee cote ra. 46 Jesús que ñeembe ee ra. —Sá embesa ji 
riqui fiee no: “Cristo ra mbae rasi saá tuchi mano nonde. Tres días mose 
ra quera si. 47 Mbia ra echeé senei senei tuchi cote. Jerusalén jenda je 
rane nda erenei nenei. Mbia ja je ra erenei nenei cote. Jéicuã si jéhui 
rá. Cristo jéicuá mbutiá sacu&, i tuchi ra mbia ja je Cristo rii cote", i que 
embesa ji quia nae. 48 Úqui ique quia à cote. Jemae nguia erese à cote. 

49 Ae je Paba ñee jéje nae, “Espíritu Turá tamondo jéje”, i equia j&je nae, 
aque tamee jéje cote. A jenguchó na Jerusalén. Paba ibatenda uquirácuá 
mee nyee jéje, i que Jesús ñee uchimbaaquiatu je ra. 


Jesús nyui oso ibate 


50Jesüs que equerao ja pe jiri Jerusalén si cote ra. Betania i que hue 
sucha je ra. Jesús que o mumbate fee uchimbaaquiatu je cote ra. —Sã 
Dios jendeaquiatu turá, i ee. 5! Aque mose tuchi que Jesús si nyui ibate 
erecha cote ra. 52Üqui ngue ñee turáte Jesús rii nda. Eya tuchi que nyebi 
nyoi Jerusalén nda. 53Dios chuchua que eriqui bei nyoi ñee turá Dios rii 
nda. Amén. 

Jesucristo rane ngue siqui nyii ra 


1Dios cheé nane tuchi que nyii ra. Mbae ja si. Dios cheé ndei Jesús. 

Ae que siqui bei Dios rese ra. Dios si rei Jesús. 2Ae chó ngue siqui bei 
Dios rese nyii ra. 3Dios que mbae chao eá ae ae ra. Jesús rese ae mbae ao 
ja nguiá. 4Jesús chó mbia mingo nguiá à. Nandemingosa chó nanderesae 
nguiã à. »Nandemingosa chó mbae tesae tuchi nguiã itondaru. Itondaru 
quia ra emungue aroneáte. 6Dios que emo mbu cote ra. Juan, i que ee ra. 
7Juan ngue tu aba resaesa renei nenei mbia je ra. Mbia mbiirandu randu 
ja. 1 nda mbia aba resaesa icua ja, Juan ñee nguire. 8Aba resaesa eá ño 
Juan nde. Emo nii ño Juan ndiqui nguiá fee. —Ae chó nanderesae nguiá 
co, i que Juan nda. ? Aba resaesa que tu ibi cote ra. Aba resaesa chooñoá 
tuchi que ra. Ae chó aba resae ja nguiá à. 10 Aba resaesa que siqui íbii cote 
ra. Mbia que eicua eáte chó nda. Mbae aosa ja raque ae. 11 Aba resaesa 
que tu rei nguesenda mbiró nda. Eresenda que eisiteá ñochí nguiá. 12Mbia 
mii mii fio ngue eisi turá turá nguiá. Mbia mii mii fio ngue eicua icua 
nguiá. Üqui je quia Dios riqui nguiá “seriiri” i. 13Mbia riiri na eà ño Dios 
riiri ndiqui nguiá nyaacuquia cuquia à. Aqué nyaacuquia rã eá fio Dios 
riiri ndiqui nguiá nyaacuquia cuquia à cote. Sá emo ndiqui ngüinisi rese 
embiiri nae, üqui na eà ño Dios riiri ndiqui nguiá nyaacuquia cuquia à. 
Dios ae chó “seriiri” i nguiá ee Dios icua mose. 14Jesús rei Dios cheê. Jesús 
que tu mbiará cote ra. Mbia tuchi que ae cote ra. Siqui que equia urerese 
cote ra. Echisaá turá ndese que ureico mae cote ra. Eturã tuchi chó ae re. 
Ngu rá si chó ae re. Ichóifiosa reá tuchi chó ae re. 15Juan ngue Jesús senei 
senei nguia mbia je ra. —Co rii ngue acheé jéje resé. “Ae ra tu serui, aque 
quiarei ererecua tuchi sesi. Ae rane nguia siqui rei seá mose nyii", ae rei 
que jéje resé. Ae siqui co cote, i que Juan mbia je ra. 16Jesús turá tuchi 
que ra. Nyebe eriqui nguiá mbae turá mee mee mbei nande je. !7 Dios cheé 
mumbayá sacuá ngue Moisés ñee ndei nguiá nande je. Jesús quiatu ngue 

tu nguiá cote. Dios turá nenei nenei nande je. Jesús quiatu ngue Dios cheé 
fioofioa senei senei nguiá nande je no. 18Emo maeáte Dios rese. Eriiri ae 
que nandembiirandu randu quia Dios rese ra. Eriiri nguiarei ngu rá si. 


Juan el Bautista fee turá Jesús rii 


19 Judíos Jerusalén jenda que mbia mondochoi ñee Juan je ra. 
Sacerdotes mondo erea. Levitas mo ndese. —cAba nde re? i sacuá Juan 
je. 20Juan ngue fiee nyecua tuchi ee ra. — Christo eá fio se re, i que 
ee ra. 21 —¿Abate nde re? ¿Elías chó nde re? i que judíos chimondo 
fieembe Juan je ra. —Tei. Elías eà ño se re, i que Juan ee ra. —Dios cheé 
mbuchecuasa ra tu, i equia nae, ¿ae chó nde re? i que mbia ñee Juan je 
ra. —Tei, i que Juan ee ra. 22Judíos chimondo que feembe Juan je ra. — 
Ndecheé embuchecua ure je. ¿Abate nde re? Í nda ndecheé uresenei tiqui 
je, ae urembu. ¿Mañi ure ra nderit nde? i que Juan je ra. 23Juan ngue 
fiee ee ra. —Tacheé jéje cote. Aba chó se chà. Mbia amingo quiatu quiatu 
quia co. Ae fiee mombo mombote quia mbia je turuquia ite re nae, ae chó 
se re. —“Neenda jembuquiche nandererecua mbaerá”, ae i quia, aque chó 
se re, i que Juan nda. (Isaías chimbesa rui si chó Juan fiee nguiã.) 24Ae 
fiee ñee nguia Juan je nae, üqui ndei fariseos chimondo (qui. 25Fariseos 
chimondo que ñee ee ra. —¿Mbaerá ereico bautizar i re? Cristo eá ño nde 
resé. Elías eà ño nde resé. Dios cheé mbuchecuasa eá ño nde resé, i que 
Juan je ra. 26Juan ngue ñee ee ra. —I je chó aico nguiá bautizar i. Emo 
nguia siqui raque quia jéite re. Aque quia jéicuayáte nguiá co. 27 Enonde 
aico co. Aque ra tu serui. Ae quia ererecua tuchi sesi re. Erá si eá ño se 
re, i que Juan fariseos chimondo je ra. 


Jesüs rei oveja rá 


28 Betábara, i que hue sucha je ra. Huee quia fariseos chimondo ñee 
nguiá Juan je. Ama Jordán ndobei. Ae Juan ndiqui bautizar i, huee. 
29Isamami nongue que Juan mae Jesús rese ra. Jesús que tu quia Juan 
ndiichá nda. —Co mbia icuá ndiquicharó sacuá ndu quia co. Oveja riiri 
na eriqui Dios je. Ae ra nandeicuá mbutiã nandesi. 30 Erf ngue aico ñee 
jeje. “Ae ra tu serui, aque quiarei ererecua tuchi sesi. Ae rane nguia 
siqui rei seá mose nyii”, ae que se quia jéje. Co chi eru quia co cote. 31Se 
sí que aicuayáte nyii ra. I je que bautizar ae quia mbia je cote ra. Í nda 
Israel jenda Cristo icua, i que Juan nda. 32Juan ngue fiee mbei quia ra. — 
Espíritu Turã ndese que amae nda. Nguichi que u Jesús aró nda. Nyurusi 
rã ngue eru nguichi earó nda. Ibate si. 33“: Aba ra Cristo re?" ae beite que 
se quia ra. Dios que fiee seje ra. “il je eico bautizar i mbia je jé! Ae aró 
nda Espíritu Turá ndu nguichi bei nae, ae quiatu bautizar i sacuá mbia 
je Espíritu Turá je”, i que Dios seje ra. 34Atea que se cote ra. Ae rei Dios 
riiri. Aicuate se cote, i que Juan nda. 

Jesús mbia irabo uchimbaaquiaturá 


35Isamami nongue que Juan ndiqui hue sí no nda. Nguesenda nyeremo 
ndese que eriqui ra. 361 que Jesús ucua quia ra. —Qui mbia icuá ndiquicharó 
sacuá coi quia qui. Oveja riiri na eriqui Dios je, i que Juan Jesús rii nda. 37 Juan 
ndesenda nyeremo ngue Juan fiee fiandu ra. Nyoi que Jesús rui cote ra. 38Jesüs 
que mae nguique quiti ra. —éMbae jésequia quia re? i que mae erese ra. Üqui 
ngue fiee Jesús je ra. —Mbia mbaaquiatusa, éma ndechuchua ma nde? i que 
ee ra. 32 —Jenyu mae erese, i que Jesús ee ra. Nyoi que mae echuchua rese 
ra. Tenda nyesecote mose que echoi erese ra. Tenda oso cheete que echi erese 
cote ra. 49 Üqui nyeremo ngue Juan fiee fiandu ra. Siqui que Jesús rui cote ra. 
Andrés, i que tiqui mo je ra. Simón Pedro nongue que ae ra. 4! Andrés que oso 
asite ngôngue requia ra. Simón ndequia. —Dios chimondo que uretea ra. Cristo 
que uretea ra, i que Andrés ngôngue je ra. 42 Andrés que ngôngue querao Jesús 
rea cote ra. Jesús que mae erese ra. Nee ngue ee ra. —Simón fio nde re. Jonás 
ndiiri ño nde re. Cefas, i ra ndeje cote. Cefas, i chó Pedro re, i que Jesús ee ra. 


Jesús Felipe irabo; Natanael abe 


43Isamami nongue que Jesús ñee nda. —Taso Galilea, i que ra. Ngasé 
ngue Felipe je ra. —Serui eico, i que ee ra. ^^Betsaida jenda que Felipe ra. 
Hue jenda si chó Andrés re. Pedro rese. 4»Felipe que oso Natanael ndequia 
cote ra. —Ae rii Moisés riqui embesa mbesa cose, aque que uretea ra. Ae rii 
Dios cheé mbuchecuasa riqui embesa mbesa cose, aque que uretea cote ra. 
Jesús chó eriqui re. Nazaret jenda chó eriqui re. José riiri fio eriqui re, i que 
Felipe Natanael je ra. 46 Natanael que ñee Felipe je ra. —¿Mbae turã mo nda 
tu Nazaret jenda re? i que ra. —Echu erea ae, i que Felipe ee ra. 47 Natanael 
que tu Jesús riichã nda. Jesús que mae erese ra. —Co israelita turá tuchi mo 
ndu quia co. Aba mbiirí irisa reã tuchi mo ndu quia co, i que Jesús Natanael 
nii nda. 18 —¿Mañi ere quia seicuate re? i que Natanael Jesús je ra. —Amae 
ngue nderese ra. Felipe quiatuchu' i nonde ndeje. Iraqui re que amae nderese 
ra. Higo iqui re, i que Jesús ee ra. 49 Natanael que ñeembe ee ra. —Mbia 
mbaaquiatusa, Dios ndiiri fio nde riqui re. Israel jenda rerecua tuchi chó nde 
riqui re, i que Natanael Jesús je ra. 50Jesús que ñee ee ra. —¿Seicuate se re? 
“Iraqui re que amae nderese ra”, ae que ndeje, éaque bei bei seicua quia co 
re? Mbae turá tuchi rese ra eremae cote, aque si, i que Jesás Natanael je ra. 
51 Jesús que ñee si ee ra. —Tacheê nyecua jéje. Ibei ra obo jéje. Angeles nda 
nguichi quichi quia seje. Nyoi nyoi si ra equia ibate. Angeles ibatenda. Dios 
rimba. Jemae nda erese, i que Jesús ee ra. 


Emo ngüinisirá nguereco 


2 lTres días mose que emo ngüinisirá isi ra. Galilea. Caná, i que hue 
sucha tubiriá je ra. Mbia que ñumunua nua fiesta raá ngüinisirá isi 

mose ra. Jesüs si abe que siqui huee ra. 2Jesás abe que siqui huee no nda. 
Uchimbaaquiatu rese. 3Mbia que uva rique mbei u huee ra. Ua jei que 
mbia je ra. Jesús si que ñee nda. —Uva rique que ua jeite ra, i que ñee 
Jesús je ra. 4Jesús que ñee ee ra. —¿Mbaerá ereico ñee seje üqui nde, 
Tai? Achecua jei eá nda mbia je, i que Jesús usi je ra. 5Esi que ñee mbia 
rimba je ra. —iJesás cheé ndui si chó jéingo jé! i que ee ra. 6 Cántaro 
atate que chi ra. Seis que cántaro ra. Sita ao ji. Üqui jie que judíos riqui 
nyoi nyoi querabe ra. Üqui cántaro jie que cien litros jaaja ra. 7 Jesús que 
fiee mbia rimba je ra. —Cántaro jemombisê mbisé ja i je, i que Jesús ee 
ra. Nyebe emombisé ja nguiá. 8Jesüs que ñeembe ee ra. —Embisengue 
jenyarabe jiri mondo fiesta raá naasa je, i que ee ra. Erimba que echara 
serao ee cote ra. 9 Uva rique rá si chó ngue i fiesta raá naasa je cote ra. 
Fiesta raá naasa que ubi erese ra. Eiranuá ngue ubi erese ra. Erimba achó 
fio ngue jirandu ja nguiá. Ae ngüinisirá isi quia nae, aque je que fiesta raá 
naasa ñee nda. 10—Mbia ja quiarei uva rique turá nane mee mee nguia 
mbia je querabe. Eturá mbei ja mose, ereá jiri mbei ruquia ruquia mbia 
je cote. Nde quia eturá tuchi ererecoquiatu nguiá. Hui bei sacuá cote, i 
que ra. Jesús chisaá nii fio eriqui nguiá fiee. 11 Üqui nane ngue Jesús saã 
mbia mae sayá nyii ra. Uva rique rá si tuchi que i raá nda. Üqui ngue 
esaá Galiléaa eriqui mose ra. Caná, i que hue sucha tubiriã je ra. Hue 
rane ngue Jesús uquirácuá ndeacuquia mbia je ra. Echimbaaquiatu que 
Jesüs icua tuchi cote ra. 12 Huesi que Jesás choi Capernaum nda. Usi rese. 
Ngóngue rese. Uchimbaaquiatu abe rese. Hue que echi itó mocoite ra. 


Jesús oso Dios chuchúaa 


13Fiesta rurubite mose que Jesús si Jerusalén nda. Pascua, i que judíos 
aque fiesta je ra. 14Jesús que oso Dios chuchúaa ra. Huee que mbia chi 
ticuasu mee mee nyue mbae isiquia ribishoró nda. Ovejas abe no. Nyurusi 
cuasu abe no. Emo ngue chi ngoi ra. Mbae isiquia que esibishoró shoró u 
ra. 15Mbia iruá nuása que Jesús saá nda. Esá nderecua. Aque je que Jesús 
mbia mbusé ja mondochoi Dios chuchua si ra. Ticuasu abe. Ovejas abe. 
Ae mbae isiquia sibishoró shoró nguia, üqui mbae abe que embuchiichere 
chere ja mesa ra. Mbae isiquia mombo mombo íbii. 16 Ae nyurusi cuasu 
mee mee nguia mbia je nae, üqui je que Jesús ñee asite ra. —À nyurusi 
cuasu jendao Dios chuchua si. Mbae isi isisa jésaá saá fiochi u Paba 
chuchúaa a, i que Jesús ñee ee ra. 17 Jesús chimbaaquiatu que ndua ndua 
quia embesa ji rese ra. —Sebi tuchi ndechuchua, i que embesa ji hui nda. 
Üqui ndese que echimbaaquiatu ndua ndua ra. Jesús mbia icuá mbusé 
mondochoi mose Dios chuchua si. 18 Judíos que ñee Jesús je ra. —¿Ma 
mbia mae sayá nda eresaá ure je re? Ure ndeicua sacuá. “Ererecua chó 
eriqui re", ure nda ndeje chá, i que judíos ñee Jesús je ra. 19 Jesús que 
fiee ee ra. —Jé Dios chuchua mbutiá mose, asiquicharó nda se. Tres días 

mose ra asiquicharó, i que Jesús ra. 20 Judíos que ñeembe Jesús je ra. — 
Tenda atate que nanderu riqui itóte Dios chuchua ao ao resé. Cuarenta 
y seis años. ¿Mañi ere ra tres días eao ja nde re? i que judíos Jesús je 
ra. 21 Nguete rii ngue Jesús riqui fee nda. Mbia chumunuasa rif eá ño 
ngue ñee nguiá. 22Jesús quera si mose ramo ngue echimbaaquiatu ndua 
aque echeé ndese cote ra. Embesa ji rese ndua. —f nguia equia re, i que 
echimbaaquiatu ndua ndua cote ra. Jesás quera si mose. 


Jesús mbia chiã icuate 


23Mbia tubiriã ngue Jesús icuate aque mose ra. Fiesta de la pascua 
mose. Siqui mose Jerusalén. Mbia mae sayá naa naa mose que mbia 
eicuate cote ra. 24Jesús que mbia ndua ndua icuate quia ra. Nyebe fiee 
tuchi eá nguiá mbia je. 25—Éi ño mbia nguiá à, i aronea mbia mo Jesús 
mbiirandu. Jesús quiatu que mbia chiã icuate quia ra. 


Nicodemo oso fiee Jesüs je 


1Mbia mo ngue siqui ra. Nicodemo, i que ee ra. Fariseo que ae ra. 

Judíos rerecua que ae ra. 2Itondaru mo ngue esi Jesús rea ra. — 
Mbia mbaaquiatusa chó nde re. Dios chimbu chó nde re. Ureicuate que 
ra. Mbia mae sayá nda mbia mo saá eá, Dios siquíá mose erese, i que 
Nicodemo Jesús je ra. 3Jesús que fiee ee ra. —Tacheé nyecua ndeje. Ae 
nyaacuquia si eá, (iqui nda siquíá Dios rese, i que Jesús ee ra. 4Nicodemo 
que ñee Jesús je ra. —¿Mañi nda mbia cuasu nyaacuquia si re? ¿Usi 
riequi r£ nda esi si re? ¿Nyaacuquia si nonde re? i que Nicodemo Jesús je 
ra. 5Jesús que ñee ee ra. —Tacheé nyecua ndeje. Ae nyaacuquia i achó 
je nae, üqui nda siquíá Dios rese. Ae nyaacuquia Espíritu Turá abe je 
nae, üqui nguia ra siqui Dios rese cote. 6Mbia nyaacuquia mose, mbia 
sí chó eriirí nde. Emo nyaacuquia mose Dios riirina, Dios rá si chó eno 
nde. 7“Nducuã”, erechi nda secheé mose jé. “iJenyaacuquia si ja chó jé!” 
se i mose. 8¿Mbaranguiti si quiririá ndiqui ichu re? éMbaranguiti ra esi 
re? Ereicuayáte. Quiririá erechandu raque. Eremae áte erese. Ei si chó 
Dios riiri nde. Ae nyaacuquia Dios je nae, i que Jesús ee ra. 2—¿Mañi 
tiqui nde? i que Nicodemo Jesús je ra. 10Jesús que ñee ee ra. —¿Secheé 
ereicuayáte quia re? Mbia mbaaquiatusa raque nde. Judíos mbaaquiatusa 
raque nde. !! Tacheé nyecua ndeje. Ae ureicua, üqui ño uresenei senei 
ndei nguiá jéje. Ae rese uremae, (iqui ño uresenei senei ndei nguiá 
jeje. “Ichôifio nguiã”, jenye chóchí nguiá urecheé mose. 12“chóiño 
nguiá”, jenye chóchí nguiá secheé mose. Ibi jenda renei nenei mose jêje. 
Secheé nda jemumba tuchi cote, ibatenda nenei nenei mose jéje. 13Emo 
nguichiãte ibei si. Se mii fio ngue achu nguiá nguichi ibei si. Mbiará fio 
ngue achu nguiá. Asobe ra ibei. Ibei jenda chó se re. 14Sã Moisés mbei 
raanguia mbuchecua mbia je turuquia re cose no. Ei si ra mbia sembucha 

ira rese. 151 nda seicuasa quiachã eá mbei sesi. Í nda seicuasa siqui bei 
ibate serese. 


Dios nyesecua ja mbia rese 


16Dios que nyesecua tuchite mbia ja rese ra. Nyebe nguiiri mii mbu 
nguiá mbia je. Eriiri icua sa ra manoa. Siqui bei rae. 17 Mbia mbasi sacuá 
eã ngue Dios nguiiri mbu íbii ra. Mbia riró sacuá mbae icuá si quia ñi 
ngue Dios nguiiri mbu nguiá. 18“Eso tata cuasu”, i eá nda Dios nguiiri 
icuasa je. “Eso tata cuasu”, i Dios quia nguiiri icuasa reá je à. Jesús icua 
eáte quia fiene. 19“Eso tata cuasu”, i Dios quia nguiiri icuasa reá je. Ebite 
quia ñi itondaru nyaashí si re. Nyaashi tu mose íbii, isiteá ngue ra. Mbae 
icuá ndese quia eriqui beite nguiá. 20 Ae siqui beite quia mbae icuá ndese, 
tiqui nguia siquichete nguiá nyaashi si. Nyaasht ndiichã sereáte quia 
fiene. “Í nda mbia mae eá nandechisaá ndese mbae icuá ndese”, i ñene. 
21 Ae mbae turá saá mbeite quia nae, üqui nguiatu nyaashi siichá sete 
nguiá. Í nda echisaá saá nyecua mbia je. f nda mbia ñee, “Dios quirácuá 
nguia siquite nguiá erese", i ra mbia fiee, i que Jesús ra. 


Juan el Bautista fee turá Jesús rii 


22Jesús que nyoi Judéaa cote ra. Uchimbaaquiatu rese. Huee que eriqui 
mocoite tiqui ndese ra. Huee que eriqui bautizar i mbia je ra. 23Juan abe 
que bautiza r i quia mbia je ra. Enón, i que sucha tubiriã je ra. Salim 
ndurubi que ra. Hue quiatu ngue i tubiriáte re. Mbia que ngaé ngaé nguia 
erea ra. Juan ngue bautizar i quia ee ra. 24Mbia Juan tarô nonde mii 
ngue eriqui bautizar i huee nyii ra. 

25Judío mo ngue fiee icuá icuá Juan fiimbaaquiatu je ra. Bautizar i 
rii. —¿Aba quia ra bautizar i mbia mbitirô sacuá nde? i que ñee icuá 
icuá nyue ra. 26Nyebe Juan ñimbaaquiatu nyoi nguiá ñee Juan je. —Ae 
rese ereico Ama Jordán ndobei, ae abe riqui bautizar i mbia je huee. Ae 
eresenei senei turá nguia ure je, aque. Mbia riqui tuchite erui à, i que 
Juan ñimbaaquiatu ñee ee ra. 27 Juan ngue ñee ee ra. —Coche fiene. 
Dios ibatenda quiarei. Emo siqui aroneate mbia rerecuará, Dios emingo 
sereá mose. 28 Cristo tu nonde que Dios sembu resë. Mbae mbuquiche 
ja sacuá Cristo tu nonde. “Cristo eã ño se rese", ae checua rei que jéje 
resé. 29 Jesús rui ra mbia siqui ja. Sá emo ngúinisirá nguereco no nae. Sá 
eninisi riqui ngu rese no. Sá eru quiato abe eya erese no. Eru quiato rã 
ño seya riqui Jesús rese co, mbia siqui mose erui. 30 Jesús quia ererecua 
tuchi riqui nguiá sesi co. Ererecua eá fio aico nguiá se co, i que Juan nda. 


Jesús rei ibatenda 


31Jesüs rei ibatenda. Nyebe eaquiatu riqui nguiá mbia si co. Ibi jenda 
chó nande re. Ibi jenda rese achó fio nandeaquiatu nande re. Ae quiarei 

ibatenda. 32Ibatenda umaesa senei senei nguia mbia je co. Ae echandu 
ibate nae, úqui abe esenei senei nguia mbia je co. Mbia mii jiri riqui 
echeé andu andu à. 53 Uqui mii mii fio Jesús cheé isi turá nguiá à. Úqui 
mii “Dios ichóifiosa reà", i tuchi nguiá à. 34Dios quiatu que Jesús mbu ra. 
Nyebe Jesús riqui Dios cheé nenei nenei co. Dios que Espíritu Turá mondo 
tuchite Jesús je ra. 35 Jesús rese Paba riqui nyesecua tuchite co. Erucucha 
quia ae re. Nyebe Paba uquirácuá mee tuchi nguiá ee. 1 nda Jesús riqui 
mbae rerecuará ja. 36Ae Dios rucucha icua nae, üqui nda siqui bei Dios 
rese. Ae Dios rucucha icuayá nae, üqui nda siquíá tuchi erese. Nyoi eá 
mbei ra ibate. Dios ra üqui mondo tata cuásuu. 


Jesús ñee acuani mo je 


1-2 Mbia que siqui tuchite Jesús rui cote ra. Bautizar i sacuá mbia je. 

Jesús sí que bautizar i eá nda. Echimbaaquiatu quia ngue bautizar i 
nguiá ee. —Fariseos riqui ndeucuáyáte à. Mbia siqui tuchi mose nderui, 
i que mbia mo Jesús mbiirandu ra. 3Jesús jirandu mose que esi Judea 
recha cote ra. —Tasobe Galilea, i que ra. ^Samaria ni ngue esi ra. »Ngasé 
ngue Samaria ra. Sucha tubiriá mo ngue ngasé nda. Sicar, i que hue je ra. 
Jacob chimee ibi ndurubite que huee ra. Ae emee nguiiri José je. 6Jacob 
chibicoi ibi que chi huee ra. Noria. Jesús que ngoi hui uquenea ucua huee 
ra. Noria ji. Tenda nandeite re mose. Neenda ishote que ee ra. 

7-8 Jesús ae que tiba huee ra. Echimbaaquiatu que nyoi sucha tubiriã 
nda. Mbae mo isi uchiurá. Acuani mo ngue tu ngasé i rea huee ra. Samaria 
jenda que ae ra. —I embu rá. Tayu, i que Jesús ñee ee ra. ?Judíos que ñee 
eá mbei quia mbia Samaria jenda je querabe ra. Isho bei que eriqui nyesi 
ra. Nyebe acuani ñee nguiá Jesús je. —Judiote nde resê. ¿Mbaerá ereico 
fiee seje re? ¿Mbaerá ereico “i embu” i seje re? Samaria jenda chó se resë, 
i que acuani Jesús cheé ndibishoró nda. 10Jesús que ñee ee cote ra. —Dios 
chimee ereicuayáte quia co. Co ereico seicuayáte co. Ei nda “i raanguia 
embu seje” ere rei seje. Seicua mose. Ei nda i mbia mingo beisa amee ndeje, 
i que Jesús acuani je ra. 11 Acuani ngue fee si Jesús je ra. —Noria cuate 
nyeresê. I arasa ereru eáte quia a resé. Ma je quia ra i raanguia erechara 
seje. 12 Nanderu ñiinda abe nda íu íu quia a yenda ye resê. Jacob. Nguiiri 
ndese. Erimba abe nda íu íu quia a yenda ye resé. ¿Ndeaquiatute ae si nde 
re? i que acuani Jesús je ra. 13 Jesús que ñee acuani je ra. —Mbia íu mose 
a yenda jie, eisei jei chó nda eno. 14Ae i raanguia mbei quia nae, üqui nda 
eisei chiá mbei cote. I raanguia sechimee nguia ra siqui bei echiangui re. 
Uchi uchi bei ra equia echiangui re. Emingo bei sacuã, i que Jesús acuani je 
ra. 15 Acuani ngue fieembe Jesús je ra. —I raanguia embu nembae seje no. 
Ei nda seisei chiá mbei. Ei nda achu achu eá a jenda ara, i que acuani ee ra. 
16 —Eso nderu rea. Eru seje a, i que Jesús ee ra. 17 —Seru eáte nyeresê, 

i que acuani nda. Jesús que fiee ee ra. —Ae beite. Nderu eáte que ereico 

namo co ra. 18Nderurá ngue eretea mocoite rei resé. Cinco. Ae erereco 
co nae, nderu tuchi eá ño aque re. Erecheé ñooño áte rei nguiá seje a, i 
que Jesús acuani je ra. 19Jesás cheé mose que acuani ñeembe ee no nda. 
—Mbae mbuchecuasa nde reae. Dios resenda nde reae. 20 Ureramei nda 
ngaé ngaé nguia a ibi ato ra. Nee ñee sacuá Dios je. “Jerusalén quiatu 
mbia cheésa Dios je re” jenye chóchi nguiá judíos, i que acuani Jesús je 
ra. 21 Jesás que fiee acuani je ra. —Tacheé nyecua ndeje. Mangue choofio 
áte ra mbia ñee Dios je cote. Namo jiri. Jerusalén mii eá. A ibi ato mii 
eá no. 22 Jeñee mbeite raque equia Dios je à. Dios icuare rocoi. Ure quia 
ureico nguiá Dios icuate à. Judíos chó ure re. Judío rei mbia rirósa mbae 
icuá si. 22Namo jiri ra Dios quiatote ñee turá turá Dios rii uchiangui re. 
Mangue chooñoa cote. Dios quiatote ra ñee turá bei quia Dios rii cote. 
Echeé nguire. 24Dios rei espíritu. Mae aronea erese. Nandechiangui re 
chó nandeico Dios andu à. Nandechiangui re nandecheé turá turá Dios 
rii. Dios cheé nguire, i que Jesús ra. 25 Acuani ngue ñee Jesús je ra. — 
Mesías ra tu ibate si. “Cristo”, i equia ee nae, aque ra tu íbii cote. Tu mose 
ra mbae mbuchecua ja mbia je. Üqui aicuate quia co, i que acuani nda. 
26— Cristo chó se re. Ae je ereico ñee, i que Jesús acuani je ra. 

27 Aque mose que Jesús chimbaaquiatu ngaé ngasé cote ra. —Jesüs 
riquichi ñee acuani je a re, i que eu nyuruirate mae erese ra. —¿Mbae 
jenye quia fiee nde? i eá ngue emo nda. trei ireite quiatu ngue fiee Jesús 
je re. 28—Se rei Cristo, i mose que acuani ía tuchi ra. Nio ngue esecha 
oso ra. Mbia mbiirandu randu sucha tubiriã jenda. 29 —A emo ndiqui a. 
Semumbusé ja que ra. Cristo chó ae reae. Nyao rá mae erese, i que acuani 
mbia je ra. 30 Nyebe mbia nyoi ja nguiá ícuaa. Jirandu mae Jesús rese. 
Acuani fiee nguire. 

31—Mbae mo eu, i chiibe ibe que echimbaaquiatu Jesús je ra. Acuani 
oso mose sucha tubiriã. 32—Tei. Sechiu jéicuayáte jé, i que Jesús ee ra. 
33 —Emo mbae mo queru echiurá ndeae, i que echimbaaquiatu fiee ñee 
nyue ra. 34Jesüs que ñee ee ra. —Ae rii Paba ñee seje nae, üqui tasaá 
mbei quia ee. Paba cheé mumbayá mose, üqui fio sechiu riqui nguiá. 
35“Pete mbae ishao shao fii pe", jenye chóchi nguiã à. Mbiaco yenda ea 
irei ishao iriã na fio mbia riqui nguiá à. Sá mbia riqui nyoi mbae a ishao 
shao no. Ei jenye si chó nguia nyoi mbia reru reru seje. Serese siqui 
sacuá. 36-3884 emo ndiqui mbae a ishao shao no. Sá mbae acha riqui mbae 
mondo mondo ee eishao shao ribishoró no. Sá emo ndiqui mbae ei tiquia 
tiquia no. Sá emo ndiqui eishao shao equiche mose no. Ei si chó secheé 
no nde. Sá emo ndiqui secheé nenei nenei nyii no. Aquere emo mbia reru 
reru seje no. Ae secheé nenei nenei quia nyii nae, ae mbia queru queru 
quia seje cote nae, üqui ia jate nyiese cote. Ae emo ndiqui secheé nenei 
nenei nyii, huee jaemondo quia aque. Mbia reru reru sacuá seje. Se mbia 
mingo bei sacuá. Emo nane serenei nenei nguiá ee nyii. Jé jéingo ereru 

reru seje à cote. J&ya jate riqui jenyiese à cote. Ae secheé nenei nenei 
quia nyii, üqui ndese jéya jate, i que Jesús ra. 

39 —Jesús que semumbusé ja ra, i que acuani fiee sucha tubiriá jenda 
je ra. Nyebe mbia tubiriá siqui nguiá Jesús rui hue jenda cote. 49Samaria 
jenda que nyoi Jesús rea cote ra. —Eico are jiri ure rese, i que mbia 
Jesús je ra. Nyebe Jesús itó nguiá nyeremo huee. 4 Jesús sí que mbia 
mbaaquiatu quiatu cote ra. Nyebe mbia tubiriã siqui tuchi nguiá erui 
cote. 42Mbia que ñee acuani je cote ra. —Nde chó ngue urembiirandu rei 
nyii ra. Uremae ngue erese cote ra. Echeé ngue urechandu cote ra. Nyebe 
ureico nguiá eicua tuchi à cote. Erecheé fioofioa ngue ra. Cristo tuchi chó 
ae re. Mbia rirósa mbae icuá si chó ae re, i que mbia fiee acuani je ra. 


Jesús ererecua mo ndiiri mbucheró 


43Huee que Jesús itó nyeremo nda. Samáriaa. Hue si que esi si nyuruã 
Galilea quiti ra. 44—Mbia ra Dios cheé nenei neneisa quereco turá eá hue 
jenda sí mose, i que Jesús nyii ra. Nyebe esi nguiã Galiléaa. 45 Jesús que 
ngasé Galiléaa cote ra. Mbia hue jenda que embucuasé turá nda. Mae 
nguiatu equia erese Jerusalén neaé. Pascua mose. Mbia mae sayá nguiatu 
ngue Jesús saá saá nguiá ee nyii. Nyebe eyate nguiá Jesús cuasé mose 
cote. 

46 Jesús que oso si Caná de Galilea no nda. Ae eriqui i mbuchiicabo 
uva rique rá mbia je nyii nae, huee que esi si ra. Hue rurubi que ererecua 
mo ndiiri ndasi riqui ra. Capernaum, i que hue je ra. ^7—Jesüs ru Judea 
si a cote, i que mbia ererecua mbiirandu ra. Nyebe ererecua si nguiá 
Jesús rea cote. —Seriiri chi mano serite qui. Nyao terembucheró seje, i 
que ererecua ñee ee ra. 4$—Mbia mae sayá naa eá mose ra jé seicuayá 
fiochi nde, i que Jesús ee ra. 49 —Nyao jei rà. Seriiri nda mano nyee re, 

i que ererecua Jesús je ra. 50—Esobe nyebi ndechuchúaa. Nderiirí ngue 
nyeró nda, i que Jesús ee ra. —Jesüs ñee ñooño aroneate, i que ererecua 
oso nyebi ra. 5! Echuchua rurubi que erimba ngaé erobeishí ñee nda. — 
Nderiirí ngue nyeróte ra, i que ñee embiirandu ra. 52—¿Ma tenda seriiri 
ngasi ucua re? i que ererecua ra. —Tenda nyiichere ramo mose que 
nderiiri ngacu ucua curi ra, i que mbia ñee ee ra. 53 —Hue tenda tuchi 
que Jesús ñee seje curi ra. *Nderiiri ngue nyeró nda", i seje curi, i que 
ererecua ra. Nyebe eriqui nguiã Jesús icua tuchi cote. Echuchua jenda 
abe que Jesús icua ja cote ra. 54Judea si que Jesús ru Galiléaa ra. Mbia 
mae sayá nyeremo ngue Jesús saá Galilea jenda je ra. I que esaá uva 
riquerá nyii ra. Ererecua riiri ngue embucheró namo no nda. 


Jesús Amei mbucheró 


1 Aquere que judíos mbae fiesta ra. Jesús que oso Jerusalén fiesta 
mose ra. 2Oveja iquesa que chi huee ra. Mbia icua abe que chi huee 

ra. Cinco tei que chi hue eicua mama nda. Betesda, i que judíos hue mbia 
icua je ra. 3Mbia rasi que chi jate nyaara huee ra. Taiqui re. Eresayá. 
Ecuatayá. Echaacua. Mbia rasi chumumbara que chi huee ra. I rebera 
raaró aró. ^Angel mo nda nguichi quichi quia ra. I mumbera sacuá mbia 
rasi je. —Ae rane nda ua ama ndebera mose nae, aque rane nda nyeró, 

i que mbia ra. 5 Amei ndasi ima mo ngue chi bei aque ri nda. Treinta y 
ocho aíios que amei ndasi ra. é Aque que chi nyaara Jesús je ra. —Aa chó 
erasi riqui bei a cose re, i que Jesús uchiangui re ra. —¿Erecheró sete 
ere? i que ee ra. 7 Amei ndasi que fiee ee ra. —Aba quia ra sembua i ye, 

i rebera mose. Mbia rane ngue secuá secuá nguia ra. I rebera mose, i 

que erasi Jesús je ra. 8Jesús que ñee ee ra. —Ehuá. Ndequisa erao. Eso, i 
que Jesús ee ra. ?Echeé mose que nyeró nda. Uquisa que esiró serao ra. 
Erasiã ngue oso cote ra. Sábado mose que Jesús embucheró nda. 109 Nyebe 
judíos paama i nguiá embucheró mose sábado mose. —Co mose que mbia 
uquenea ucua ra. ¿Mbaerá nda ndequisa ererao re? i que judíos Jesús 
chimbucheró je ra. 11 —Ae sembucheró, aque que fiee seje ra: ^Ndequisa 
erao. Eso", i que sembucherósa seje ra, i que judíos cheé mose ra. 

12 Judíos que ñee ee ra. —¿Aba aque re? ¿Aba “ndequisa erao”, i ndeje re? 
i que ra. 13—Aicua eáte se. Aba chó sembucheró. Mbia tubiriáte quiatu 
ngue re, i que erasi judíos je ra. Jesús oso rei. 14Emo mose que Jesús 
ngasembe uchimbucheró je ra. Dios chuchúaa. Nee ngue ee ra. —iSã jë! 
Arembucheró ngue se resé. iMbae icuá nda eresaá sichi jé! Mbae mo nda 
jei tuchi ndeje cote, i que Jesús ee ra. 15 Amei ngue oso judíos mbiirandu 
cote ra. —Jesüs chó sembucheró nguia reaé, i que judíos je ra. 16 Nyebe 
judíos paama i nguiá Jesús je. Nandeiquia, i. Sábado mose quia Jesús 
riqui nguiá mbia mbucheró cheró judíos je. Judíos uquenea ucua mose. 
Nyebe judíos paama i nguiá ee. 17 Jesús que ñee judíos je cote ra. —Paba 
recoteã mbeite riqui co. Namo abe. Se abe Paba rà si serecoteã teã mbeite 
riqui co, i que Jesús ee ra. 18Nyebe judíos riqui nguiá paama i tuchi Jesús 
je. Iquia seri seríte que cote ra. Jesús que judíos cheé mumba mumba ra. 
Mbia rasi mbucheró cheró sábado mose. — Dios rá si aico co. Paba rei 
Dios, i que Jesús ra. Nyebe judíos paama i tuchi nguiá ee. 


Jesüs rei Dios rucucha 


19 Jesús que ñeembe judíos je ra. —Dios rucucha rei se. Dios rucucha ae 
ra mbae saá eá. Se ae ra mbae asaá eá. Paba chisaá ndese maende ae aico 
nguiá mbae raá naa se abe co. Ae Paba saá saá nguia, tiqui asaá saá ja 
quia se abe co. 20 Dios rucucha rei se. Paba riqui nyesecua tuchi serese co. 
Paba riqui uchiao reacuquia tuchi seje co. Uchiao ra eteacuquia tuchi seje 
cote. Mbia mae sayá tuchi. Jenyuruira tuchi ra mae erese cote. 21 Paba 
mbia raaque mbuquera quera. Se abe ra mbia raaque ambuquera quera. 
Ae amingo bei sete, tiqui abe ra amingo bei. 22Paba ra mbia mo mondo 

eá tata cuásuu. “Nde chó mbia equiriró ndiró mondo tata cuásuu”, i que 
Paba seje ra. 23] nda mbia fiee turá serif. Sã mbia riqui ñee turá Paba ri 
no. Ae fiee turá eã nguia serit, üqut ñee turá eáte Paba abe rii no. Dios 
rucucha rei se. Dios chimee ndei se. 24Tacheé nyecua jéje. Secheê andusa 
ra siqui bei. Paba icuasa ra siqui bei. Nyoi eá mbei ra tata cuásuu. Paba 
ra emingo bei cote. 

25Tacheé nyecua jéje. Namo jiri ra mbia raaque secheé andu. Secheê 
mumbasa reá nda siqui bei. 26Paba quiarei mbia mingo beisa. Se abe 
rei mbia mingo beisa Paba rui si. 27Se abe ra mbia amondo tata cuásuu. 
“Nde chó mbia equiriró ndiró mondo tata cuásuu”, i que Paba seje ra. Se 
chi erucucha. 28iJenyuruira techí nda secheé mose Jë! Mbia raaque ra 
secheé ñandu ja chee. 29Jáà ja ra ngua si. Ae siqui turá, üqui nda Dios 
mingo bei cote. Ae siqui icuá icuá nguia, üqui nda nyoi tata cuásuu. 


Serii fio embesa ji fiee, i Jesús 


30Se ae ra mbae asaá eà. Paba cheé ndui si chó aico nguiá mbia mondo 
tata cuásuu. Paba cheé ndui si chó aico nguiá mbia mingo bei no. Paba 
cheé nda achabiá. Paba cheé nguire chó aico nguiá mbae raá naa co. 
Se ae eñ fio fiene. 31Se ae eá ño acheenei enei nguiá mbia je co. t nda 
“ichôifio” jenye rei seje. 32Aque emo ndiqui serenei nenei mbia je aque. 
Aque eriqui ñee ñooño eà seri; aque. 33Jemo ngue jemondo Juan je. 
Jéirandu sacuá serese. Juan ngue ñee ñooño eáte jéje ra. 34Ae mbia ñee 
fiee serii, üqui fee ndeseá aico nguiá se. “Dios riiri eá ño co re", i mose 
mbia serit, Dios riiri mbei chó se re. Jéicuá mbutiá sacuá ño aico rei 
nguiá fiee jéje. 3» Tata rendi rá ndei Juan. Mbae resae ja raque. Huee que 
jengu mbirí ndei erese ra. Jéhui jei chóchi esi. 36Juan ñee ngue mbia 
mbiirandu rei serese ra. Sechisaá nguia mbia mbiirandu tuchi serese Juan 
fiee si. Dios cheé nguire ae aico nguiá mbae ao ao co. Sechisaã ndese 
mae jee mbia jirandu nguiá serese cote. “Dios chimondo quiarei Jesús”, i 
mbia cote. 37 Paba abe riqui serenei nenei mbia je co. Paba cheé jeñanuate 
raque. Jemae sayáte raque Paba no. 38Jé nguia seicuayáte nguiá co. Paba 
chimondo chó se re. Nyebe Paba cheé chi eáte jendese. 39 Embesa ji rese 
jéingo mae tuchite raque. “Embesa ji ra nandemingo beite”, jenyechã 
nguiã. Serese jembiirandu sacuá fio embesa ji re. Se quiatu mbia mingosa 
tuchi re. 49Jé nguia jéingo sereáte nguiá serese. Í nda se jaemingo beite 
rei. ^! Jéingo eà mose Dios rese, sebiáte jeñee turã tură mose serit. 42Co 
aico jéicuate co resé. Jenyesecua eáte quia Dios rese co resé. 43Paba 
que sembu resé. J&o eá fiochi serese. Paba chimondo eá tu mose, aque 
rese quia ra jéo tuchite cote. ^4Mbia resa rae jéingochi nguiá jéturá naa 
naa. Dios je quiarei jéturã eáte. ¿Mañi jenye quiatu ra equia seicua re? 
45Se quia ra jéicuã ambuchecua eá Paba je. Moisés chimbesa quia jéicuã 
mbuchecua nguiã. “Moisés chimbesa rei mbia mingo beisa”, jenyechi 

nguiá. 46 Moisés chimbesa jéicua eáte quia à. Nyebe jéingo nguiá seicua 
eáte à. Serii ngue Moisés embesa ra. 47“Nyia” jenye eá mose Moisés 
chimbesa je, “nyia” jenye eá nda secheê mose abe no, i que Jesús judíos 
je ra. 


Jesús mbichae mbeta tuchi 


6 1 Aquere que Jesús choi ama ndisa rasa ra. Galilea, i que ama ndisa 
je ra. Tiberias, i abe que ee ra. Hue robei que echoi ra. 2Mbia que 
nyoi tuchite Jesús rui ra. Mbia mae sayá ngue Jesús saá saá nguia ra. 
Echisaã ndese que mbia mae mae nda. Mbia rasi mbucheró cheró mose. 
3Sita ibate ri ngue Jesús choi ra. Huee que echi ngoi uchimbaaquiatu 
rese ra. 4Fiesta de pascua rurubi que ra. »Mbia tubiriá ngue ngaé nguia 
Jesús rui ra. Jesús que mae erese ra. Nee ngue Felipe je ra. —Mbia 
tubiriã tuchi. ¿Mangue ra echiurá nandeisi mangue re? i que Jesús ee 

ra. 6Jesús eicuate raque. —Mañi nda Felipe quia secheé mose reae, i que 
Jesüs ra. 7 Felipe que fiee ee ra. —Doscientos plata mbia chayáte mbia 
chiurá isi sacuá. Echayá tuchite, i que Felipe ra. 8Andrés abe que chi 

ra. Jesús chimbaaquiatu. Simón Pedro nongue. Ae que ñee nda. 2—A 
áqué mo ndiqui a. Cinco mbichae rerequia a. Sira nyeremo abe rerequia 
a. Echayáte quiatu nda re. Mbia tubiriáte quia ñene, i que Andrés Jesús 
je ra. 10—“Jengoi ja", jenye mbia je, i que Jesús ra. Quiata turá ngue 
huee ra. Quiata tose que mbia ngoi ja ra. Mbia cuabé. Cinco mil que 
mbia ra. 11 Jesús que mbichae isi cote ra. taanye, i que ngu je cote ra. 
Mbichae rii. Mbichae que embuchao chao cote ra. Uchimbaaquiatu je 
que emondo mondo ra. Echimbaaquiatu que emondo mondo mbia je 

cote ra. Ae chi ngoi. Sira abe que embuchao chao mbia je ra. Mbia que 
eu ja ra. Mbia que echosei chiá chiá nyee ra. 12Mbia rio ja mose que 
Jesús ñee uchimbaaquiatu je cote ra. —iMbia chiu sique jemunua nua 
jé! iJendecoquiatu ja jé! i que ra. 13Echiu sique que emunua ja ra. Doce 
irairu que puk i ja ra. Mbichae sique sique. Cinco chó ndei que mbichae 
nyii ač. 14 Mbia que mae tuchi Jesús rese ra. Mbichae mbeta rese ra. Üqui 
ndese que mbia riqui mae eá tuchi nyii ra. —Dios cheé nenei neneisa chó 
co riqui re. Ae uresaaró aró nguia, ae chó eriqui re, i que mbia Jesüs rii 
nda. 

15Jesüs que mbia icua ra. —Mbia ra seisichi suruchoi ererecuará nde, i 

que ra. Nyebe esi si nguiã mbia recha. Sita ibate ri ngue esi erecha ra. 


Jesüs ngata i aró 


16Ttondaru ndaru que Jesús chimbaaquiatu choi ama ndísaa ra. 17 Nyui 
nyui que canoa ye cote ra. Aque echoichi nguia iasa Capernaum aque. 
Jesús que nyebi eà mbeite u ee ra. Itondaru chee. Nyoi chee que erecha 
ra. 18Quiririá ngue tu icuá icuá ee ra. Ama ndiite re mbia reco mose. I 

rebera que tu asi asi tuchi ra. 1? Mbia que nyoi choi bei canoa ye ra. Una 
legua. Jesús que canoa curubite cote ra. I aró ngue esi quia ngata ra. 
Canoa yenda que mae erese ra. Echiá ngue cuaácuá i tuchi ra. 20 —Se 
chó nyeresé. ¿Mbaerá jéingo siquiche sesi re? i que Jesús ee ra. 21 Canoa 
yenda que oote erese cote ra. Mbua que canoa ye ra. Ngasé asi que ecuaé 
Íbii cote ra. 


Mbia cuabé Jesús requia 


22Mbia cuabê ngue chi sobei ra. Isamami ngue Jesús tiáte ee ra. 
Nyebe ñee nguiá nyue. —Canoa mii fio ngue chi resé. Canoa ye eá ño 
Jesüs si iasa resé. Echimbaaquiatu achó fio ngue nyoi iasa canoa ye resé. 
éMangue Jesús riqui mangue re? i que mbia cuabé u fiee Jesús requia ra. 
23 Aque mose que canoa mo ngaé ngasé ee ra. Tiberias si que canoa cuaé 
nda. Mbia mbichae usa rurubi que ecuaé tiba ra. 24Jesús tiã mbei que 
mbia je huee ra. Mbichae úsaa ra. Echimbaaquiatu abe tiã ngue mbia je 
ra. Nyebe mbia choi nguiá erequia canoa ye. Ngasé ngue coquimo cote 
ra. Capernaum, i que hue sucha je ra. 


Mbichae rã ndei Jesús 


25Mbia cuabé ngue ngaê ama ndasa coquimo ngote ra. Ngasé ngue 
Jesús je cote ra. —Mbia mbaaquiatusa, ¿manose erechu ngasé aa re? 
i que mbia cuabé Jesús je ra. 26Jesüs que ñee ee ra. —Tacheé nyecua 
jeje. Se jembuquiarure chó jéingo nguiá serese. Se jembiore chó jéingo 
nguiá serese. Sechisaá icuare rocot. Jemae sayá ngue asaá saá ndei quia 
resé. 27 Jenyiurá ndese jéingochi nguiá ndua tuchite. Üqui nda ua jeite. 
Ae ua eá mbeite quia, üqui ndese quiatu jendua. Mbia mingo beisa rese 
quiatu jendua. Se rei mbia mingo beisa. Se rei Dios rucucha. Paba que 
uquirácuá mondo seje ra, i que Jesús ee ra. 28Mbia que ñeembe Jesús je 
ra. —¿Mañi ure ra equia re? ¿Mbae rese ra aba riqui Dios mbia re? i que 
mbia Jesús je ra. 22 Jesús que ñeembe ee ra. —Dios que sembu ra. Seicua 
quia se. Seicua mose ra Dios ia tuchi jendese cote, i que Jesús mbia je ra. 
30 —éMbae mo nda eresaá na ure je re, uremae sayá nde? Í nda uremae 
nderese. Ei ure ra ndeicua cote. 31 Cose nda nanderamei ndiqui maná u 
u turuquia ri nda. Sá embesa ji no: “Dios que mbichae mbu ibei si mbia 
je ra”, sá embesa ji riqui i no, i que mbia Jesús je ra. 32Jesús que ñee ee 
ra. —Tacheé nyecua jéje. Moisés eá fio ngue mbichae mondo nguiá mbia 
je ibei si. Paba chó ngue emondo nguiá ibei si mbia je. Aque mbichae 
ra mbia mingo bei eá. Paba ra mbia mingo beisa mondo mbia je cote. 
33Dios riqui mbichae mbuae mondo mondo mbia je co. Ae Dios mondo 
mondo nguiá mbia je co nae, aque que tu ibei si ra. Aque rei mbia mingo 
beisa, i que Jesús ra. 34Mbia que fiee Jesús je ra. —Aquembichae mbichae 
emondo mondo bei quia ure je, Urererecua, i que mbia Jesús je ra. 

35Jesüs que fiee ee cote ra. —Mbichae rá ño se re. Mbia mingo beisa 
chó se re. Serese siqui mose ra jeniácuá eà mbei. Serese siqui mose ra 
jéisei eá mbei. Jéya bei rae. 36Jemae ndei que equia serese resé. Seicuayá 
mbei chóch? nguiá à. Acheé ndei que jéje nyii resé. 37 Ae Paba mee seje 
mbia nae, üqui nda siqui bei serese. Üqui nda aisi teá eá mbei. 38Paba 
que sembu ibei si resé. Secheé nguire eá ño aico nguiá mbae raá naa. 
Paba cheé nguire ae chó aico nguiá mbae raá naa co. 39“Ae amondo ndeje 
nae, üqui mo nda quiachách?”, i que Paba seje ra. Ambuquera ja ra se, 
se tube mose íbii. 409 Se rei Dios rucucha. Paba que sembu ra. Ae seicuate 
nae, üqui nda siqui bei. “Úqui nda amingo bei", i que Paba ra. Üqui nda 
ambuquera ja, se tube mose íbii, i que Jesús ra. 

4 Judíos que paama i Jesús je ra. —Se rei mbichae rà. Ibei si que achu 
ra, i mose que judíos ñee icuá icuá Jesús je ra. 42—Jesüs chó co re. José 
riiri ño co re. Eru rese que nandemae ndesé. Esi abe rese que nandemae 
ndesê. ¿Mbaerá eriquiñee nande je re? “Ibei si que achu ra”, i nande je 
re, i que mbia ñee ñee nyue ra. 43Jesüs que ñee ee cote ra. —¿Mbaerá 
jéingo fiee icuá icuá serii nde? 44Mbia ae ra siqui eà serese. Paba emingo 
mose serese, aque mose ra eriqui tuchi serese cote. Üqui nda ambuquera 
si mingo sechube mose íbii. 45“Dios ra mbia mbaaquiatu ja”, sá embesa 
ji riqui i no. Nyebe ra Paba cheé andusa siqui bei serese. Nyebe ra Paba 
cheé mumbasa reá siqui bei serese. 46Emo ngue mae eáte Paba rese ra. 

Se mii fio ngue amae erese ra. Esi chó ngue achu resé. ^7 Tacheé nyecua 
jéje. Ae seicuate quia nae, tiqui nda siqui bei. 48Se rei mbichae rá. Mbia 
mingo beisa rei se. 49 Nanderamei ngue maná u u turá ndei quia turuquia 
re ra. Emo mose que mano mano ja ra. 50Mbichae mbuae chó asenei 
senei nguiá j&je co. Mbia mingo beisa rei mbichae mbuae. Aque que tu 
ibei si ra. Ae mbichae mbuae u nae, üqui nda siqui bei. Üqui nda ua eà 
mbei. 51Se rei mbichae. Ibei si que achu ra. Mbia mingo beisa rei se. Ae 
seu nae, üqui nda siqui bei. Mbichae ra amee mbia mingo bei sacuá. Aque 
mbichae rei serete sí. Seroo sí, i que Jesús judíos je ra. 

52 Judíos que ñee icuá icuá nyue cote ra. —¿Mañi nda nguete mee 
nandechiurá nde? i que nyue ra. 53 Jesús que ñee ee cote ra. —Tacheé 
nyecua jéje. Mbiará ngue achu ra. Serete jéu eá mose, jéingo bei eà ndae. 
Seruqui jembei eá mose, jéingo bei eá ndae. 54Ae serete u quia nae, 
üqui nda siqui bei. Ae seruqui mbei quia nae, üqui nda siqui bei. Üqui 
nda ambuquera si mingo, sechube mose íbii. 55Serete rei mbia chiu rà. 
Seruqui rei mbia chimbei rá. 56Ae serete u quia nae, ae seruqui mbei quia 
nae, tiqui nda siqui bei sechiangui re. Se abe ra aico bei echiangui re. 

57 Paba riqui bei co. Paba riqui semingo se abe co. Ei nda serete usa abe 

siqui bei. Amingo bei ra se. 58 Mbichae mbuae chó asenei senei nguiá jéje 
co. Ae tu ibei si. Maná na eá ño aque mbichae re. Maná ngue nanderamei 
uu rei ra. Maná ngue mbia mingo bei eá nda. Emo mose que mano ja chó 

nda. Ae sechimee u quia nae, tiqui nguia ra siqui bei, i que Jesús judíos je 
ra. 59 Ei ngue Jesús quia judíos mbaaquiatu quiatu ra. Capernaum. Judíos 
chumunuásaa. 


Mbia tubiriã hui Jesús si 


60 Jesús cheé andusa que ñee tuchi nyue ra. —Mbaranguiatuá tuchi chó 
Jesús cheé ndiqui re. Echeé nandemumba eá aroneate quiatu quia re, i 
que nyue ra. 61 —Mbia riqui fiee icuá icuá tuchichi secheé nii, i que Jesús 
uchiangui re ra. Nyebe ucheé mbuchecua ee cote. —¿Mbaranguiatuáte 
secheé jéje re? 62¿Mañi jenye ra mae mose serese re? Seso si mose ibate 
re. 63 Nande rete nandemingo eá nguiá. Nande ai ño nandemingo nguiá. 
Secheé nguia ra mbia mingo bei ibátee. 64Seicua ja eáte quiatu nguiá à. 
Jemo seicua eáte quia à, i que Jesás ee ra. Mbae ao ramo mosenda bei 
que Jesús mbia icua uchiangui re ra. —Á nda seicua. À nda seicua eà. Co 
ra semondo mbia icuá je, i que Jesás mbia icua uchiangui re nyii ra. 65— 
Acheé ngue jéje nyii, üqui sí aico ñee jéje a. Mbia ae ra siqui eá serese. 
Paba emingo mose serese, aque mose ra eriqui tuchi serese cote, i que 
Jesüs ra. 

66 Aque mosebe bei que mbia tubiriã hui Jesús si cote ra. Ae siqui erese 
nyii nae, üqui mo ngue hui ja esi cote ra. Ngatayá ngue equia erui cote 
ra. 67 Jesús que fiee uchimbaaquiatu je cote ra. Doce je. —¿Jé abe ra 
jéhui sesi re? i que uchimbaaquiatu je ra. 68Simón Pedro que ñee ee ra. 
— Tei, Urererecua. Aba rui quia ra ureico cote. Ndecheé fio mbia mingo 
beisa resê. 6%Ureico ndeicua à cote. Cristo rei nde. Dios rucucha rei nde, 
i que Pedro ra. 70Jesús que ñee ee cote ra. —Jé doce que jagirabo rei 
ra. Sechimbaaquiatu sacuá. Jemo ngue diablo rã nda, i que ra. 71 Judas 
Iscariote rii ngue eriqui ñee nda. Diablo, i. Simón ndiirí ndei Judas. Ae 
quia Jesús mee nguiã mbia icuá je. Jesús chimbaaquiatu mo ndaque. 


Jesús nongue siquíá Jesús rese 


1—Jesús nandeiquia, i rei que judíos quia ñee ñee nyue ra. Nyebe 

Jesüs si eà nguiá Judea cote. Galilea bei que eriqui ngata ra. 2Fiesta 
rurubi mose que cote ra. Tuchua ñeté ngue judíos saã saá mbei quia aque 
fiesta mose ra. Curubite que cote ra. 3Jesás nongue que fiee ja ee ra. — 
Eso rá Judea. Í nda ndechimbaaquiatu mae ja ndechisaá ndese Judea 
jenda. 4iMbae esaá nyecua chó mbia resa rae jé! 1 nda mbia ndeicua ja. 
Co ereico mbia mae sayá naa naa co. Mbia resa rae quiatu esaá saa, i 
que enongue ee ra. 5Jesás nongue abe que Jesús icuayáte ra. Nyia, i eá 
Jesús cheé je. 6Jesús que ñee ee cote ra. —Emo mose quia ra aso nyecua 
mbia je cote. Jê jéso jé ae ae, jésose mose. 7Dios cheé mumbasa riqui 
jéucuayá eáte raque jé. Se quia eriqui nguiá seucuayáte à. “Jenyisaá saá 
nguia eicuáte riqui nguiá”, ae quiatu nguiá ee co. Nyebe eriqui nguiá 

seucuayáte à. 8Jé ño jéso fiesta rea. Se ra asoá. Emo mose quia nda 
achecua nguiá mbia je cote, i que Jesús ngôngue je ra. 9 Jesús que siqui 
are jiri Galilea cote ra. 


Jesás mbia mbaaquiatu quiatu fiesta mose 


10Jesús nongue que nyoi fiesta rea cote ra. Aquere que Jesús abe si 
mingue cote ra. Ngasê nyecuayá ño ngue oso ra. —Mbia ra jiranduchí 
serese re, i que uchiangui re ra. 11 Judíos rerecua que Jesús sequia sequia 
ja u ra. —éMa Jesüs riqui ma nde? i ja que fiesta mose ra. 12Mbia que 
fiee ata atate Jesüs rii nda. —Jesüs turáte que, i que emo emo nda. — 
Jesüs turá eà ngue ra. Mbia mbiiri irite que equia no nda, i que emo emo 
no nda. 13Mbia que siquichete judíos rerecua si ra. Nyebe mbia ucheé 
mbuchecua eá nguiá Jesús rii. 

14Fiesta ite mose que Jesús si Dios chuchua mbia mbaaquiatu quiatu 
cote ra. 15 Judíos que nyuruira tuchi Jesús cheé andu ra. —Eaquiatute 
quia eriqui re. éMangue eriqui ñimbaaquiatu mangue nyii re? i que 
co. Paba cheé fio asenei senei nguiá jéje. Ae sembu. 17 Emo siquise mose 
Dios cheé ndui, aque ra Dios cheé icua tuchi. Aque ra ñee. “Ucheé ño eá 
Jesús senei senei nguiã mbia je co. Dios cheé fio esenei senei nguiá mbia 
je co”, i ra aque ñee serit. 18“iSã mbia ñee turá mbe i seri; Jë!” i ra emo 
ucheé achó nenei nenei. “¡Sá mbia ñee turá mbei Dios rii nguiatu Jë!” ae 
chó nguiá Dios cheé nenei nenei se co. Acheé ñooño eá ño nguiá co. Mbia 
ambiiri iri eà fio nguiá co. 19 Moisés que Dios cheé mbesa rei nande je ra. 
Nande emumbayá sacuá. Jé nguia rei Dios cheé mumba. ¿Mbaerá jéingo 
seiquia serite re? i que Jesús ee ra. 20 Mbia que fiee ee cote ra. —Emo 
ndiqui ndeiquia sert eáte co. Aba checuayá icuá ae nembiicuá ndeae, i 
que mbia Jesús je ra. 21 Jesús que ñee ee cote ra. —Mbia rasi mo ngue 
ambucheró sábado mose. Aque mii ño ngue asaá ndei nguiá. Aque mii 
je chó jéingochi nguiá nyuruirate mae serese. 22Moisés que circuncisión 
teacuquia jéje ra. Nanderamei nane ngue circuncisión saá nguiiri je ra. 
Nyebe jéingo nguiá sábado mose abe circuncisión naa naa jendiiri je. 
23 Moisés cheé nguire chó jéingo nguiá circuncisión naa naa jendiiri je 
à. Sábado mose abe. ¿Mbaerá jéingo paama i seje mbia mbucheró mose 
sábado mose re? 24“Aque eicuáte”, jenye jei chóchí nguiá. Jéirandu turá 
na erese nyii, i que Jesüs ee ra. 


Ibatenda chó se re, i Jesás 


25 Jerusalén jenda que fiee fiee Jesús rii cote ra. —A Jesús riqui fiee 
mbia je a. ¿Nandererecua ra Jesús iquia eá si chó nde? 26A eñi nyecua 
fiee mbia ite re a. Nandererecua fiee eà tuchi chôchi ee. Teachó tuchi 
chóchi. ¿Cristo eriqui rei nandererecua je re? 27 Cristo eà ño Jesús re. 

Galilea jenda chó ae re. Cristo tu mose quiatu ra nandeiranuate. Ma si 
chó nda eru, i que Jerusalén jenda fiee nda. 28Jesús que echeé fiandu 

ja ra. Dios chuchúaa eriqui mose mbia mbaaquiatu quiatu. Nyebe Jesús 
echeé ndibishoró nguiá cote. —¿Ma si achu co re? ¿Jé seicuate re? Se 

ae achu eá nguiá co. Sembu ji ae aico nguiá co. Ichôifiosa reá ae ngue 
sembu nguiá. Ae rese jemae áte nae, ae chó sembu nguiá. 29Se ae que 
amae erese ra. Esi que achu ra. Ae chó sembu nguiá co, i que Jesús ee ra. 
30Mbia que paama i Jesús cheé mose ra. —Jesús nandeisi etaró sacuá, 

i rei que mbia ñee nyue ra. Ae mbia eisiá ño nguiá. —Aque mose ra 
eremano, i áte quiarei Dios ee. 31 Mbia tubiriã ngue Jesús icua icua ramo 
nguia cote ra. Nguerecuará. —Cristo tuchi rei co. Co eriqui mbia mae 
sayá naa naa tuchi co. Emo aquiatu mo nda tuáte rei. Co mii tuchi chó 
ndei Dios chimbu co, i que mbia tubiriã nguia ñee ñee Jesús rii nda. 


Fariseos paama i Jesüs je 


32Fariseos que nyiisaquia mbia cheé ndese ra. Mbia fiee turá turã 
mose Jesús rii. Nyebe fariseos paama i nguiá Jesús je. Policía jenda mo 
ngue emondo rei Jesús isi sacuá nda. Sacerdote rerecua abe que policía 
jenda mondo rei Jesús isi sacuá nda. 33Jesüs que fiee nda. —Aico mbirí 
fio nguiá jendese a cote. Aquere ra aso si Paba rea. Ae sembu. 34Jé nda 
serequia cote. Serea eáte ra se cote. Ae ra aso nae, huee jengasé aroneate, 
i que Jesús ee ra. 35 Judíos que ñee nyue ra. —Manguiti ra esi reae. 
Manguiti ra nandecuasê aroneate ee reae. Judíos siqui quia griegos rese 
nae, tiqui ndea ra esi reae. Griegos mbaaquiatu sacuá ndeae. 36“Serequia 
ra se cote. Serea eáte ra se. Ae ra aso nae, huee jengasé aroneate", i 
chóchi nguiá nande je. ¿Mbaerá eriqui ñee nande je tiqui nde? i que 
judíos u fiee nyue ra. 


Jesüs icuasa rei i rió na 


37 Fiesta ua nonde que mbia ñumunua tuchi cote ra. Fiesta mumba bei. 
Aque mose que Jesús fii juã fee mbia ite re ra. —“Emo isei mose, sá eru 
serea. Ambiu ra se. 38Ae ra seicua nae, i rió na nda üqui. Iácuá turá na 
nda üqu?", sá embesa ji riqui i no, i que Jesus ucheé mbirátáte mbia je ra. 
39— Ae ra seicua nae, (iqui je ra Espíritu Turá amondo, i fiene. Espíritu 
Turá mbu nonde chó eriqui nguiá ñee. Jesús oso eá mose ibate chó eriqui 
nguiá ñee. 


Mbia ñee atate Jesús rii 


40Mbia tubiriá ngue chi Jesús cheé andu ra. Üqui mo ngue fiee nyue 
ra. —Co rei Dios cheé nenei neneisa co. Ae uresaaró aró nguia co, i que 
u fee Jesús rii nda. 4! Emo emo ngue ñee nda. —Co rei Cristo tuchi co, i 
que ra. Emo emo ngue echeé sibi shoró no nda. —Tei. ¿Mañi nda Galilea 

jenda Cristo re? Hue jenda eá ño nda Cristo ndesé. 42“David riiri nda 
Cristo. Belén jenda ra Cristo, David rá si”, sá embesa ji riqui i no, i que 
mbia ñee fiee nyue ra. ^3 Hue ri ja mbia ñee eáchí Jesús rii. Mbia que ñee 
ata ata Jesús rii nda. 44—Jesús nandeisi serao tarô, i rei que emo emo 
fiee nda. Isiá si que ra. 


Fariseos Jesús icuayá 


45 Policía jenda ochi que nyoi nyebi fariseos je cote ra. Sacerdotes 
rerecua je abe nyebi. —¿Mbaerá Jesús jendu eà ure je re? i que ererecua 
policía jenda je ra. 46 Policía jenda que ñee ee ra. —Aque Jesús riqui mbia 
mbaaquiatu turá tuchi aque. Ae rá si emo mbia mbaaquiatu turá aronea, i 
que policía jenda fiee mbia rerecua je ra. 47 Fariseos que fiee policía jenda 
je cote ra. —¿Jé abe chee chó Jesús jembiiri iri nguia re? 48Nandererecua 
mo ngue "coche rei" ià tuchi Jesüs je resé. Fariseos mo abe que "coche 
rei” iá tuchi Jesús je resé. 49 À mbia ataque riqui Dios cheé icua eáte 
à. Quiachá ja ra Dios si, siqui mose Jesús rese, i rei que fariseos ra. 

50 Nicodemo abe rei fariseo. Ae tu Jesús je isa nae, aque que fiee fariseos 
je ra. Uataque je ra. 51 —Emo nandembasi mbasi chooño aroneate. Echeé 
nandechandu rane nguiatu. Nandeirandu ja rá nguiatu erese. Embasi 
nonde. Ei ngue Moisés embesa mii nande je ra, i que Nicodemo uataque 
je ra. 52Fariseos que fiee ee cote ra. —¿Nde abe chó Galilea jenda Jesús 
rese re? Embesa ji rese emae mae. Dios cheé nenei neneisa mo eáte que 
Galilea jenda resé, i rei que fariseos ñee asi Nicodemo je ra. 53 Mbia que 
nyoi ja uchuchua cote ra. 


Cufia mo siqui emo ndu rese 


8 1Jesüs que oso Monte de los Olivos ra. 2Isamami ngue Jesús si 
nyebi si Dios chuchüaa ra. Eresaitó ndabe. Mbia que esiichã tuchi 
ra. Jesús que ngoi ra. Mbia mbaaquiatu quiatu. 3Fariseos que cufia mo 
curucuaé Jesús je ra. Embesasa rese que cuña ndurucuaé ee ra. Cuña 
nda siqui emo ndu rese mbia je ra. Mbia ite re que fariseos cufia mii nda. 
^Ae cufia curucuaé nae, üqui ngue fiee Jesús je ra. —Urembaaquiatusa, 
mbia que mae cuña ndese ra. Emo ndu rese siqui mose. 5Moisés que ñee 
nande je ra. “À jéiquia sita je", i que Moisés quia à mbia rii nda. ¿Mañi 
ere ra à nii fiee nde re? i que cufia ndurucuaésa fiee Jesús je ra. 6—Jesüs 
nandembiiri. Í nda ñee icuá. É nda mbia nandembiicuá Jesús je cote, ichó 
equia nyii reaé. Nyebe cuña ndurucuaêchi ee reaé. Jesús que nyatiquio 
chó nda. Ibi que embesa mbesa o je ra. 7—éMafii ere ra nde cuña je re? 
i bei que mbia quia Jesús je ra. Jesús que juã fee mbia je cote ra. — 
Jemo turá mbeite mose, sá aque rane cuña chei sita je, i que Jesús ee ra. 
8 Nyatiquio si que ibi mbesa ra. ?Jesás cheê andu mose que mbia rerecua 
irei iret ja chó nda. —Nandeicuá jate que, i ja chó ngue ñee uchiangui 

re ra. Nyebe echoi nguiá usé ja. Amei nane ja que ra. Eataque quia usé 
nguiá erui cote. Ererecua que usé ja ra. Jesús ae que siquichó nda. Cuña 
ndesechó. 10 Jesús que juá mbia rerecua ruibe cote ra. Cuña je que ñee 
cote ra. —¿Ma nderurucuaésa ma nde? “Nandechei rá sita je”, ¿iáte 
emo nguia nderii co re? i que Jesús ñee cuña je ra. 11 —Tei. Emo ñeeáte, 
Sererecua, i que cuña Jesús je ra. Jesús que ñee ee cote ra. —Se abe ra 
acheé eá ndeje. Eso rei. iMbae icuá nda eresaá sichi jé! i que Jesús cuña 
je ra. 


Tata rendi rá ndei Jesüs 


12 Jesús que ñee si mbia je ra. —Mbia ja mbaaquiatusa chó se re. 
Tata rendi rá fio aico nguiá mbia je co. Ae siqui serui nae, üqui nda 
siquíá itondáruu. Üqui amingo bei quia querabe co, i que Jesús mbia 
mbaaquiatu ra. 13Fariseos que ñee Jesús je cote ra. —Ndechue chó ereico 
nguiá fiee mbia je. Nyebe mbia "coche rei" i aronea ndecheé je, i que 
fariseos ñee Jesús je ra. 14Jesús que ñee echeé ndibishoró nda. —Sechue 
acheé ndaque mbia je. “¡Ae bei jé!” i chó mbite raque aba secheé mose. 
Ae si achu nae, huee jéicuayáte. Ae ra aso nae, hue abe ra jéicuayáte 
no. Se ae aicua nguiá co. 15Jefiee icuá jei chócht nguiá aba rii. Mbae 
mumbusé ja mose rocoi. Ei ae eá ño nguiá se. 16“Co eicuáte”, ae eá nguiá 
se ae co. Paba rese chó aico nguiá mbia mumbusé ja co. Nyebe aico nguiá 
fiee Paba cheé ndui si co. 17^Mbia nyeremo ñee mose hue ri si, “ae beite’ 
jenye chó", i que Moisés jéje ra. 18Sã ure nyeremo ure no. Paba rese. Ae 
sembu. Sã ureico fiee serit Paba rese no. Ure nyeremo, i que Jesús fariseos 
je ra. 12—¿Ma nderu riqui ma nde? i que fariseos Jesús je ra. Jesús que 
fiee ee ra. —Paba jéicuayáte quia à. Se abe seicuayáte quia à. Jë seicua 
mose, Paba abe ra jéicua, i que Jesús ra. 20 Ei ngue Jesús quia mbia 
mbaaquiatu quiatu Dios chuchüaa ra. Ofrenda no nosa jii que eriqui mbia 
mbaaquiatu quiatu ra. Emo ngue Jesús isi áte etaró sacuá nda. —Aque 
mose ra eremano, i áte quiarei Dios ee. 


Aso si ra ibate Paba rea, i Jesús 


21 Jesús que ñee si fariseos je ra. —Aso si ra Paba rea cote. Serequia 
requia rei nda se re. Jéicuá mbei ra jemano nyee. Ae ra aso nae, huee 
jengasé aroneate, i que Jesús ee ra. 22Judíos que ñee fiee nyue ra. 
—¿Mbaerá nda nandecuasê aroneate ee re? Nyiiquia ra reae, i rei que ñee 
nyue ra. 23 Jesús que ñee ee ra. —Ibi jenda chó jé nde. Ibatenda chó se re. 
Ibi jenda eà ño se re. 24 Nyebe aico nguiá fiee j&je nyii. “Jéicuã mbei ra 
jemano nyee”, ae que jéje nyii. Seicuayá mbei mose ra jemano nyee jéicuã 
mosebe, i que Jesús ee ra. 25—¿Aba tuchi nde re? i que mbia Jesús je ra. 
Jesús que fiee ee ra. —Cose ndare bei chó aico nguiã serenei nenei jéje 
co. 26 Mbae ra asenei tuchi jéje reae. Secheé nda jéicuá mbuchecua tuchi 

jeje. Ae sembu nae, aque quiarei ñee ñooño aronea. Echeé ngue achandu 
ra. Ae cheé fio asenei senei mbei nguiá mbia je co, i que Jesús mbia je ra. 
27 Mbia rerecua que Jesús cheé icuayá mbei ra. — Dios rii fio eriqui nguiã 
fiee, iá mbei que mbia ra. 28Jesús que ñeembe ee ra. —Mbiará ngue achu 
ra. Jë nda sembucha ira rese cote. Aque mose ra mbae jéicua jiri serit 
cote. “Dios cheê nguire chó eriqui mbia mbaaquiatu quiatu re", jenye ra 
serii cote. “Dios rucucha chó eriqui re", jenye ra seriã cote. 29 Ae sembu 
nae, aque riqui bei serese co. Echeé nguire aico bei embia co. Nyebe 
eriqui nguiá serechayá mbei co, i que Jesús ra. 30Jesás cheé mose que 
mbia Jesüs icua icua cote ra. 


Jéingo bei mose serui, sechimbaaquiatu tuchi chó jé nde 


31 Ae Jesús icua quia judíos nae, üqui je que Jesús ñee nda. —Secheé 
si jéhui eá mose, sechimbaaquiaturá tuchi ra j&. 32Jé nda ichóifiosa reá 
jéicua tuchi cote. Mbia icuá nderecua rimba eà nda jé cote, i que Jesús 
ee ra. 33 Mbia que fiee Jesús je ra. —Abraham nducucha rei ure. Mbia mo 
nimba eá mbei que ureico resé. ¿Mbaerá ereico fiee ure je re? “Mbia si 
taembui mingo cote", i ure je re, i que mbia Jesús je ra. 

34Jesüs que fiee ee cote ra. —Ae mbae icuá saá saá nguia nae, úqui 
ndiqui bei eicuá nimbará à. 35Erimba ra siqui bei eá nguerecua rese. 
Nguiiri tuchi quiatu ra equereco bei nyiese. 36Se jembui mose mbae icuá 
si, eicuá nimbará eá nda jéingo cote. 37 Abraham nducucha raque jé. Üqui 
aicuate raque. À jéingo secheé isi turá eáte à. Secheé jéucuayá nguia à. 
Nyebe jéingo nguiá seiquia serite à. 38Ae Paba teacuquia seje nae, úqui 
jéingo nguiã Jë à no, i que Jesús ee ra. 

39 —Abraham fio ureru resé. Urei resé, i que mbia Jesús je ra. Jesús 
que fiee ee cote ra. —Abraham nducucha turã mose jé, ei nguia nda 
jéingo turá nguiá fia. Abraham ndui si. 49 Dios que sembaaquiatu ra. Dios 
jéingo nguiá seiquia seríte à. 1 áte que Abraham quia seje ra. 4! Jendu rá 
si chó jéingo nguiá à, i que Jesús ee ra. Mbia que ñee Jesús je cote ra. 
—Ureru ata ata eáte nyeresê. Dios mii fio ureru re, i que ñee Jesús je ra. 
42 Jesús que ñeembe ee ra. —Dios jendu tuchi mose, ei nguia nda jéingo 
nguiá nyesecua serese chá. Ae quiarei sembu. Se ae eá achu nguiá. 43À 
jéingo secheé andu sereáte à. Nyebe jéingo nguiá secheé icua aroneate à. 
44 Aba checuayá nderecua rei jendu. Erese bei chó jéingo nguiã à. Echeé 
jemumbayá mbei chó nguiá à. Mbia iquia iquiasa bei que ae ra. Cose 
ndare mosenda bei. Nee ñooñosa reã quiato aronea tuchi quiarei ae. Nee 
ñooño mbeite equia co. Ucheé achó fio esenei senei nguiá mbia mbiiri iri 
querabe co. Nee ñooñosa rerecua chó aque re. 45Se quia acheé fioofio áte 

eáte ra. Üqui jéicuate raque. Acheé ñooño áte sequia co resé. ¿Mbaerá 
jéingo secheé andu sereá neate à nde? 47 Dios quiato quia Dios cheé 
fiandu turá nguiá. Dios quiato eá fio jé nde. Nyebe jéingo nguiá Dios cheé 
andu sereáte à, i que Jesús mbia je ra. 


Jesüs rane siqui Abraham si nyii 


48 Judíos que ñee si Jesús je ra. “Samaria jenda chó nde reae. Aba 
checuayá nyireco chó nde reae", ure que nderit nda. ¿Ae tuchi nde re? 
i que judíos ñee Jesús je ra. 49Jesüs que fiee ee ra. —Aba checuayá 
nyireco eá fio se resé. Co aico fiee turá tuchi Paba rii co resê. Jé nguia 
jeñee icuá mbeite nguiá serif. 50“iSá mbia ñee tură serit je!” ae eà ño 
nguiá se co. Paba quia siqui nguiá ñee turá turáte serit co. Ae quia ra 
mbia icuá mbasi. 51 Tacheé nyecua jéje. Ae secheé mumbayá nguia nae, 
üqui nda amingo bei. Üqui nda manoá mbei, i que Jesús ra. 52Judíos 
que ñee Jesús je ra. —Aba checuayá nyireco tuchi chó ereico nguiá co. 
éMbaerá ereico ñee nde? “Mbia ra manoá, secheê mumbayá mose”, i 
re. Abraham ngue mano. Nandei. Dios cheé nenei neneisa que mano ja 
resé. 53 ¿Nde ndeaquiatu tuchi Abraham si re? Ae chee que mano. Dios 
cheé nenei neneisa chee que mano. ¿Abate nde re? “Mbia ra manoá”, ere 
chóte equia co, i que judíos Jesús je ra. 54 Jesús que ñee ee cote ra. Se 
ae secheé turá mose seri, mbia ra seanduchó. Paba quia ñee turá mbei 
nguiá serif co. Ae je jéingo ñee. “Dios urererecua" i raque erii. 55A jéingo 
Dios icuayáte à. Se quia aicuate nguiá co. “Dios aicuayã”, se i mose, ei 
nda acheé ñooñote rei jé na si. Dios aicua tuchite. Echeé ndui chó aico 
bei nguiá co. 56 Abraham ngue seraaró aró mbei quia ra. “Tu rae", i bei 
que equia ñimbia seri; nda. Secuasé mose que eyate mae serese cote ra, i 
que Jesús mbia je ra. 57Mbia que ñee Jesús je ra. —Cosete que Abraham 
mano ndesé. ¿Mañi ere mae erese re? Cincuenta años eáte nde resë, i 
que ra. 58Jesús que ñee ee ra. —Tacheé nyecua j&je. Cose ndare bei chó 
aico nguiá co. Abraham tiá mosenda bei, i que Jesús ra. 59—iSita je Jesús 
nandechei jé! i rei que mbia sita isi isi ra. Jesús que ñimi ñimi oso ra. Usé 
Dios chuchua si. 


Jesús emo ndesayá mbucheró 


1Neenda rui que Jesás mae emo ndesayá ndese ra. Echaacuquia 

mosenda bei que eresayá nyobei ra. 2Jesás chimbaaquiatu que fiee 
ee ra. —Urembaaquiatusa, ¿abate mbae icuá saá nyii re? Co resayá nonde 
re. Eru ereae. Esi ere no ae. Ae si ere no ae. ¿Abate ere? i que Jesús je ra. 
3Jesús que ñee ee ra. —Tei. Emo ngue mbae icuá saá eáte rei ra. Mbia 
ra mae ja Dios quirácuá ndese chà. Embucheró mose. Nyebe eresayá 
nyaacuquia nguiá. 4Arô fio nandeico nguiá mbae raá naa. Itondaru mose, 
mbae rese nandeico aroneáte cote. Nyebe aico bei nguiá mbae rese Paba 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


189 SAN JUAN 9 


je co. Semano mose quia aico aroneáte nguiá mbae rese íbii cote. 5Seico 
mose íbii, aico mbia resaete co, i que Jesús ra. 6 Jesús que ñinimbu íbii 
cote ra. Tuchu que esaá ngüendi je ra. Nguiti que eresayá ndesa rese cote 
ra. 7—Eso nderuba irei cote. Ama Siloé eso eirei, i que Jesús eresayã 

je ra. (“Echimondo”, i chó nguiá Siloé je.) Eresayá ngue oso nguesa irei 
huee ra. Obei que eru quia mae turá cote ra. 8Hue jenda que nyuruira 
jate mae erese ra. Ae mae nguia erese nyii nae, (qui ngue nyuruira tuchi 
mae erese cote ra. Eresa cheró mose. —¿Co resayá fio ache ache i quia 
nyii re? ¿Ae chó ere? i que mbia ñee fiee nyue ra. 2—Ae eá ño ñene, i 
que emo nda. —Ae chó ñene, i que emo emo no nda. Eresayá ngue fiee 
cote ra. —Se chó nyeresé, i que ñee mbia je ra. 10 —éMafii nderesayá mae 
nde? i que mbia ee ra. 11Eresayá ngue ñee nda. —Ae eriqui “Jesús” i nae, 
aque que tuchu saá nda. Nguiti que seresa rese ra. “Eso nderuba irei Ama 
Siloé", i que seje cote ra. Aso que se ra. Seruba irei ji que amae cote ra, i 
que eresayá mbia je ra. 12—¿Ma nderesa mbucherósa riqui ma nde? i que 
mbia eresayá je ra. —Qui chó esi, i que ee ra. 


Fariseos fiee eresayá je 


13 Mbia que eresayá curuchoi fariseos je cote ra. 14Ae mose Jesús 
eresayá mbucheró nae, sábado mose que ra. Tuchu que esaã, aque mose 
que ra. 15—¿Mañi ere nderesa ira re? i que fariseos ee ra. —Tuchu que 
equiti seresa rese ra. Ae seresa airei nguiá. Co aico mae co cote, i que 
eresayá nda. 16Fariseos mo ngue fiee nyue ra. —Ae eresa mbucheró 
sábado mose nae, Dios cheé nenei neneisa eá fio aque re, i rei que nyue 
ra. Emo emo ngue fiee no nda. —Ei nguia nda eicuá mose mbia mae sayá 
naa naa eà nguiá nande je cha, i que fariseos mo ñee nyue ra. Hue ri ja eá 
ngue fariseos ñee Jesús rii nda. 17 Fariseos que ñee si eresayá je ra. —Ae 
nembucheró nae, ¿mañi ee re? ¿Mañi ere quia nde erit co re? i que ra. 
Eresayá ngue fiee nda. —Dios chimondo que ae ra, i que eresayá nda. 

18 Judíos que echeé fiandu sereá nda. Eresa tură mbei mo eriqui rei nguiá 
ee. Nyebe “jenyu” i nguiá eresayá ndu je. Esi je abe no. —Nandeirandu rã 
erese, i que ra. 19—¿Co nderiiri co re? ¿Eresayá nyobei nyii re? ¿Eresayá 
nyaacuquia nyii re? ¿Mbae emumae nguia co cote re? i que ñee eru je ra. 
Esi je abe. 20 Eru que fiee ee ra. —Co rei seriiri co. Eresayá ngue nyaacuquia 
rei ra. 21 Mafii ño equia mae co cote. Aba chó embucheró. Ureicuayáte. 
Jeñee nguia ee. Etiaróte nyeresé. Ae ra ñee jéje, i que eru ñee judio rerecua 
je ra. Esi abe. 22Judíos rerecua quia ñee nguia nyue nyii reaé. —Emo ñee 
turá mose Jesús rii, quí nandemombo bei mbia chumunuasa si. “Dios 
chimbu rei Jesús”, i mose, nandemombo bei mbia chumunuasa si, i quia 
ererecua quia ñee nyue nyii reae. Nyebe eresayandu siquichete nguiã ñee 
turá Jesús rii. Esi abe no. 23Nyebe eru riqui nguiá ñee ererecua je. —Jeñee 
nguia seriirí je. Etiaróte nyeresé, i ee. Esiquichete quia ñene. 

24 —Quiatuchu, i si que judíos rerecua eresayá je no nda. —Echeé turá 
Dios mii je. ¡Jesús abe je ra erecheé turáchi je! Eicuáte ae resé, i rei que 
judíos rerecua eresayá je ra. 25 Eresayá ngue ñee ee ra. —Aicuayáte se. 
Eicuáte ereae. Eturáte ere no ae. Aicuayáte se. Seresayã ngue nyii ra. 
Co aico mae co cote. Üqui mii fio aicua nguiá co, i que eresayá judíos 
rerecua je ra. 26—¿Mañi equia ndeje re? ¿Mañi nderesayá ira re? i si que 
eresayá je no nda. 27 Eresayá ngue ñeembe ererecua je ra. —Acheé ndei 
que jéje resé. Secheé ngue jemumb resé. ¿Mbaerá jéingo “echeembe” 

i seje à nde? ¿Jë abe jéingose rete sembucherósa rui re? i que eresayá 
judíos rerecua je ra. 28Ererecua que fiee icuáte ee cote ra. —Ae rui chó 
ereicochi nguiá nde co. Moisés rui chó ureico nguiá ure à. 29 Moisés je 
quiatu que Dios fiee nyii resé. Üqui fio ureicua nguiá à. Ae nembucheró 
nae, ma si quiatu ñi ae ru. Ae quia ureicuayáte nguiá, i que judíos 
rerecua ra. 30Eresayá ngue fiee ee ra. —Seresa que embucheró ndesé. 
“Dios chimbu”, jenye eá fiochi equia à. Seresa mbucherósa raque ae. 

31 Dios ra mbia icuá ñee ñanuá. Ae Dios cheé mumbayá nguia nae, üqui 
fiee nguia ra Dios fiandu. 32Seresayá ngue achaacuquia rei nyii ra. Ae 
que sembucheró nda. Emo abe ra tiqui saá eà. 33 Dios chimbu eá mose, 
ei nguia nda mbae raá eáte nguiá ña, i que eresayá judíos rerecua je 

ra. 34Judíos rerecua que fiee eresayá je ra. —Ndechaacuquia mosenda 
bei chó ndeicuá ndiqui nguiá co. ¿Mbaerá ereico urembaaquiatu sete 
re? i que judíos rerecua eresayá je ra. Nyebe que judíos rerecua eresayá 
mombo bei judíos chumunuasa si cote ra. 


Ureaquiatute ure, i chôchi fariseos 


35Jesüs que jirandu erese ra. Emombo mose. Nyebe esi nguiá ñee 
eresayá je. —¿Dios rucucha ereicuate quia co re? i que ee ra. 36—¿Aba 
chó Dios rucucha re? Aicua sete quia co, i que eresayá nda. 37 —Ae chó se 
resé. Ae je chó ereá fiee a resé. Eremae ndei serese resê, i que Jesús ee ra. 
38Eresayá ngue ngoi ngúíá ndese Jesús ji cote ra. —Areicua tuchi se cote, 
i que Jesús je ra. 39 Jesús que ñee ee ra. —Achu que íbii ra. Mbia icuá 
mbuchecua mbia je ra. Achu que eresayá ndesa mumae mae nda. Ae eresa 
nae, üqui mumae eà sacuá abe que achu ra, i que ra. 49 Fariseos mo abe 
que chi hue ra. Jesús cheê andu que ñee Jesús je ra. —¿Ureresayá ureico 
ure abe à nde? i que fariseos ee ra. 41 Jesús que ñee ee ra. —Jendesayá 
mose, ei nda jéicuá ambuchecuayá ndei. “Seaquiatute”, jenyechi equia à. 


ra. 


Ovejas ucha cheé icuate 


10 1Jesüs que ñee nda. —Tacheé nyecua jéje. Ae iqueá nguia oveja 
chiquesa rí nae, mbae mbuquiachãsa chó üqui nde. Echiquesa eá 

fii ique ique mose. 2Ae ique ique quia oveja chiquesa ri nae, aque quia 
oveja raarósa aque re. 3Ae echiquesa saaró nguia nae, aque ra echiquesa 
equia oveja raarósa je cote. Eique sacuá. Oveja raarósa cheé nda oveja 
icua ja. Nee mii mii nda umbae oveja je. Oveja icua ja. Ae ra oveja nyoi 
usé erui. ^Eraarósa embusé ja mose etaronda si, ae rane nda ngata oso 
quia eréta. Oveja ra nyoi ja quia erui. Echeé nguia eicuate nguiá. 5Emo 
ndui ra echoi eà. Uchã ño nda emo si. Echeé nguia eicuayáte nguiã, i que 
Jesús ñee nda. 6 Jesús que ei ndei ñee fariseos je ra. Ejemplo je. Oveja 
renei nenei ee. Jesús cheê andusa que echeé icuayáte ra. 


Jesüs rei oveja raarósa 


7 Jesús que fiee si ee ra. —Tacheé nyecua jéje. Oveja chiquesa rã fio 
se re. 8 Ae ngaé senonde nyii nae, mbae mbuquiachása ja chó tiqui nde. 
Nyebe ovejas eche siichá eà nguiá. ?Oveja chiquesa chó se re. Ae seicua 
quia nae, üqui nda ateaquiatu bei mingo. Sã oveja mo ndiqui oso quiaru 
quiaru no. Sá eriqui cuaé nyebi chebi bei utaronda no. Ei si ra seicuasa 
quia siqui bei serese. 1? Mbae mbuquiachása quia ra tu mbae riró sacuá. 
Mbae mbutiá sacuá. Mbae iquia sacuá. Se quia ni achu nguiá mbia 
mingo bei sacuá. Mbia mbia tuchi nonde que achu ra. 11 Oveja raarósa 
rei se. Ovejas ateaquiatu bei quia co. Amano nda emingo bei sacuá. 12Ae 
ovejacha eá nae, aque ra ovejas saaró ndaque, saaró turá eá ndae. Uchã 
fio nda nyacua tu mose ovejas je. Nyacua ra ovejas isi embuquiachamba 
u quia. 13“Echa eá ndei se re", i ra eraarósa uchá erecha. Esiquiche mose. 
Oveja raaró turá eà. 14-15Se quiarei oveja raarósa turá. Sá Paba riqui 
seicuate co no. Sá aico Paba icuate se abe co no. Ei ae chó nguiá oveja 
icua sembae co no. Sembae abe seicua quia à. Sembae ovejas mingo bei 
sacuá nda amano. 16Ovejas mo abe que sembae no nda. A jenda eà fio 
üqui nde. Üqui abe ra aru a. Üqui nda secheé mumbayá no. Sembae oveja 
ra chi ja serese cote. Se mii fio nda asaaró ja cote. 17 Sesiquiche eá semano 
ndese. Sembae ovejas mingo sacuá. Nyebe Paba iate riqui nguiá serese 
co. Semanonde ra aquera si. 18Semano sereá mose, ei nda mbia seiquia 
aroneate rei. Se ae chó amanosete nguiã mbia je. Se ae chó nda aquera si 
no. Paba quia uquirácuá meete nguiá seje, i que Jesús mbia je ra. 

19 Judíos que fiee ata atate nyue ra. Jesús cheé mose. Hue ri si ñee ja eá. 
20 —Aba checuayá siquite Jesús rese co resé. éMbaerá jéingo echeé andu 
re? i que emo emo uataque je ra. 21 Emo emo ngue ñee no nda. —Ae rese 
aba checuayá ndiqui nae, üqui nda ñee turá eá ndesé. Aba checuayá nda 
mbia resayá mbucheró eá ndesé, i que emo emo no nda. 


Judíos Jesüs osei chiá 


22Mbia que fiumunua nua nguia Jerusalén cote ra. Dios chuchua ao 
mosenda ndese ndua ndua. Nyiiseite que aque mose ra. 23Jesús que oso 

Dios chuchúaa ra. Portal de Salomón ngue eriqui ngata ra. 24Judíos 

que ngaé Jesás mama nda. Nee ngue ee ra. —Ureico ndeicuayáte à. 
éManosete ra erecheé tuchi ure je re? Nde rii. Echimbu checua jiri ure 
je. Nde Cristo mose, ndecheé embuchecua ure je, i que judíos fiee Jesús 
je ra. 25Jesús que ñee ee ra. —Acheé ndei que jéje resé. Secheé jeñanuá 
ño nguiá à. Paba quirácuá je chó aico nguiá mbia mae sayá naa naa co. À 
ndese mae nda seicua nguiá fia. 26 Acheê ndei que jéje nyii resé. Serimba 
eá ño jé nde. Nyebe jéingo nguiá secheé anuá. 27Serimba secheé icua 

ja quia á. Serimba aicua ja quia á. Serui ja serimba riqui á. 28Serimba 
amingo bei quia co. Serimba ra quiachá eá mbei. Emo eisi aronea tuchi 
sesi. 22Paba que emee serimbará nda. Emo eisi aroneate Paba o si. Ae 
quiarei equirácuá tuchi. 30 Aque mii ño ureico nguiá à. Paba rese. Ef si 
tuchi ureico nguiá à, i que Jesús ee ra. 

31Nyebe judíos paama i nguiã ee. Sita que esiró siró nda. —Jesüs 
nandechei, i rei que ra. 32Jesús que ñee ee ra. —Paba que sembuquirácuá 
tuchi ra. Nyebe jemae sayá asaá saá tuchi nguiá j&je. ¿Üqui mo nii jéingo 
"nandeche:" i seje re? i que Jesús judíos je ra. 33Judíos que ñee Jesús 
je ra. —Ndechiao turá mo je eà ño ureico nguiá ^nandeche?" i ndeje. 
Erecheé icuáte que Dios rii ndesé. Dios eresaá saáte quia ure je co resé. 
Mbia si chó ndaque nde, i que judíos Jesús je ra. 34Jesús que fiee ee 
ra. —Sã embesa ji riqui i no: “Jê ndei dioses, i que Dios ra”, sã embesa 
ji riqui i no. 35Embesa ji ñeeñooño aronea. “Dioses rei j&", i que Dios 
ucheé nenei neneisa je ra. 36 Dios que seirabo ra. Sembu que íbii cote ra. 
¿Mbaerá jéingo paama i secheé mose re? “Dios riiri ño se re", i mose re. 
“Ndeicuáte chóchi Dios je", jenye chóchi nguiã seje. 37Se mbae raá naa 
eá mose Paba rá si, üqui mose quia secheé jeñanua. 38Paba rá si mose, 
“coche tiene" jénye chó sechisaá je. Secheé jeñandu sereá ndaque. Paba 
riqui serese co. Se abe aico Paba rese co. Üqui nda jéicua cote, “coche 
fiene" i mose sechisaá je, i que Jesús ee ra. 39—Jesüs nanderao etaró 
sacuá, i rei que mbia ra. Jesús que oso chee hue si ra. 

40 Jesús que oso Ama Jordán ndobei ra. Ae Juan ndiqui bautizar i nyii 
nae, huee que esi ra. Huee que Jesús riqui arete cote ra. 4! Mbia que nyoi 
nyoi tuchite erea huee ra. Nee fiee ngue nyue ra. —Juan ngue nandemae 
sayá mo saá eáte rei nande je. Nandembiirandu turá tuchichi Jesús rii. 
Ichóoiño eá fio equia ñee nande je reaé, i que mbia ñee nyue ra. 42Mbia 
tubiriã ngue Jesús icuua huee ra. 


Lázaro mano 


1 1 1Emo ndasi que chi ra. Lázaro, i que ee ra. María, i que enongue 
je ra. Marta, i que enongue je no nda. Echari ja que tiqui nda. 

Betania jenda ja que úqui nda. 2María rei aba mbushimbusa ichusésa 

Jesüs i rese. Ua je que esi esi ra. Enongue quia erasi re. Lázaro, i que 

ee ra. 3Nyebe echari mbia mo mondo nguiá Jesús mbiirandu sacuá. 
—Ndequiato rasi que chi aque ri nda, i que echoi Jesús mbiirandu ra. 
4Jirandu mose que Jesús ñee cote ra. —Mano sacuá eá fio erasi chi nguiá 
aque. Dios quirácuá ndese mbia mae sacuá fio erasi chi nguiá aque. Se 
abe sequirácuá ndese mae sacuá fio erasi chi nguiã aque, i que Jesús ra. 
5Jesüs que nyesecua tuchi Marta rese ra. María rese. Lázaro rese abe no. 
6Lázaro rasi rese jirandu mose que esi jei eá erea ra. Siquichó ngue ra. 
Itó nyeremo ngue huee ra. 7—Nyaobe Judea cote, i que uchimbaaquiatu 
je cote ra. 8Echimbaaquiatu que fiee ee ra. —Namote que judíos ndeiguia 
serite sita je. ¿Mbaerá nda ereso si huee re? i que Jesús je ra. 9-10 Jesús 
que fiee ee ra. —Dios quiatu que sembu ra. Mbae raá naa sacuá ee. 
Echeé ngue asaá ja eáte ra. Nyebe emo seiquia aroneate namo. Se echeé 
naa ja mose quia ra mbia seiquia aróte cote, i que fee uchimbaaquiatu 
je ra. 11 Aquere que ñee si uchimbaaquiatu je ra. —Nandequiato que 
uque cote ra. Lázaro. Taso emumba cote, i que ra. 12—Uque mose u, ae 
ae ra ñumumba rei, i que echimbaaquiatu ee ra. 13—Lázaro que mano 
nda, i eá ngue Jesás ucheé mbuchecua tuchi ee ra. Lázaro mano tuchi 
raque. Lázaro uquechó nei nguiá echimbaaquiatu je. 14Jesús que ucheé 
mbuchecua ramo ee cote ra. —Lázaro que mano nda. 15Coche aico 

eá nguiá huee. Jé nda seicua tuchi cote. Nyao erea cote, i que Jesús 
uchimbaaquiatu je ra. 16 Tomás que fiee echimbaaquiatu ataque je ra. — 
Nyao erese nande abe no. Sà mbia nandeiquia nande abe ró, i que Tomás 
ra. “Eata”, i que mbia quia Tomás je ra. Eata rei ae. 


Jesús mbia raaque mbuquerasa 


17Ngasé ngue Betania cote ra. Mbia hue jenda que ñee Jesús je cote 
ra. —Co Lázaro ati ji chi itô mocoite co resé. Cuatro días tuchite nyeresê, 
i que mbia ñee Jesús je ra. 18 Aichite que Betania Jerusalén si ra. Tres 
kilómetros que ra. 1? Nyebe judíos rane ngaé jate nguiá ngasé Jerusalén si. 
María mbia jiri sacuã. Marta abe no. Enongue raaque ati ji mose. 20 Marta 
jirandu mose Jesús rese que esi erobeishí nda. Oo que erese ra. María 
quiatu que siquichó tuchúaa ra. 21 Marta que fiee Jesús je ra. —Sererecua, 
ndeico mose a, ei nda senongue manoáte rei. 22Dios ra ndecheé fiandu. 
“Mbae mo embu seje”, i mose, i que Marta Jesús je ra. 22—Ndenongue 
ra quera si, i que Jesús ee ra. 24Marta que fiee ee cote ra. —Ae bei. Mbia 
raaque quera ja mose, aque mose ra senongue abe quera si. Mbae ua ja 
mose ra quera si. Aicuate raque se quia co, i que Marta ra. 25 Jesús que ñee 
ee ra. —Mbia raaque mbuquerasa rei se. Mbia mingosa rei se. Ae seicua 
quia nae, üqui nda mano ndaque, quera si rae. 26 Ae seicua quia nae, úquí 
nda uayá mbei. ¿Úqui ereicua quia co re? i que Jesús ee ra. 27 Marta que 
fiee ee ra. —Ae. Cristo chó nde re. Dios rucucha chó nde re. “Dios rucucha 
ra tu íbii”, i que mbia quia nyii nae, ae chó nde re, i que Marta Jesús je ra. 

Jesüs nyeseo 


28 Aquere que Marta si María mbiirandu ra. —Nandembaaquiatusa 
que tu ra. Hue que eriqui nderequia ra, i que Marta fiee ngôngue ísaa 
ra. 29Echeé nduibe tuchi que María si juá asi Jesús rea ra. 30Jesús ngasê 
mose rocoi mbia chuchua ite re. Marta erobeishisa bei que Jesús riqui 
ra. 31 Mariaso rese que judíos chi mae ja ra. —Ngôngue atisa chó María 
si nguiá nyeseo qui, i rei ngue judíos choi nguiá erui. 32 María que ngasé 
Jesús je ra. Ngoi que ngúíá ndese ejii ra. Nee ngue ee ra. —Ndeico mose 
a senongue ndasi mose, ei nda manoáte rei, i que María Jesús je ra. 
33María que nyeseo ra. Judíos que chi erese, üqui abe que nyeseo no nda. 
Nyebe que Jesús abe ia eáte ra. Echiá ngue ngoi eá tuchi ra. 34—¿Mangue 
jenyati mangue re? i que Jesús mbia je ra. —Nyao erea ae, i que mbia ee 
ra. 35Jesüs que nyeseo ra. 36Judíos que fiee nyue ra. —iSã jé! Nyesecua 
tuchi Lázaro rese. Eya eáte riqui erese co, i que mbia ra. 37 Emo emo 
ngue fiee nda. —Jesús que eresayá ndesa mbucheró. Ei nda Lázaro rasi 
mbucheró nde chaé. Ei nda manoáte, i que mbia ra. 


Jesús Lázaro mbuquera si 


38Jesüs ia eáte que ngasé Lázaro atiguia ra. Sita imi ye. Sita chó ngue 
eatiquia no nda. 39—iSita eatiquia jéjea jé! i que Jesús mbia je ra. Marta 
que ñee Jesús cheé mose ra. —iEnete ra nande je jé! Curite que mano 
ndesé. Cuatro días tuchi que ra, i que Jesús je ra. 40 Jesús que ñee ee ra. 
—“Seicua tuchi mose ra eremae Dios quirácuá ndese”, ae rei que ndeje 
nyii, i que Jesüs ra. 41Sita eatiquia que mbia jea cote ra. Jesás que mae 
ibate quiti ra. Nee Dios je. —Paba, secheé ngue erechandu. “Faanye”, ae 
bei quia ndeje co. 42Nde quiarei seandu bei. Mbia resa rae aico ñee ndeje 
a. “Dios chimondo chó eriqui re", i nda à serit fia, i que Jesús fiee Dios je 
ra. Jesús que fieemombo Lázaro raaque je cote ra. —Lázaro, iechu usé! 
i que ra. ^^Eraaque que usé u juá cote ra. Eo cuasa resebe que usé nda. 
Ei abe ecua ji tiru je. Eruba abe ecua ji tiru je. —Jenyura mondo, i que 
Jesús mbia je ra. 


Jesús nandeiquia, i judíos 


45 Judíos que nyoi María rese, üqui ngue mae ja Jesús rese ra. Lázaro 
mbuquera mose. Úqui tubiriá ngue Jesús icua cote ra. 46—Jesüs que 
Lázaro raaque mbuchuruá nda, i que emo nyoi fariseos mbiirandu ra. 

47 Fariseos que ñumunua ja cote ra. Sacerdotes rerecua ja rese. Mbia 
rerecua ja. Nee tuchi Jesús rii. —éMafii nande ra equia ee re? Mbia mae 
sayá naa naa tuchichi equia aque. 48Nande ereachó mose ra mbia siqui 
ja techi erui re. iRoma jenda ra nandembae isichi ibi jé! iDios chuchua ra 
embucoichi ngaé jé! i que ererecua fiee nyue ra. 49 Caifás que sacerdote 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


195 SAN JUAN 11, 12 


rerecua tuchi aque mose ra. Ae que ñee uataque je ra. —Mbae jéicuayã 
tuchichi nguia à. 50 Jendua eà fiochi equia à. Aque mii fio nda mano 
nguiá nande ja je chá. Ei nda judíos ua tuchi eá, i que Caifás uataque je 
ra. 51 Caifás ae que ñee eà nda. Dios ae quiatu ngue embucheé nguiá üqui. 
Sacerdote rerecua tuchite quiatu ngue ae re. Nyebe Dios embucheé nguiá. 
—Jesüs ra mano judíos mingo ja sacuá. 52A jenda achó je eã nda Jesús 
mano. Dios riiri mangue chooñoa jenda je abe chó nda Jesús mano nguiá. 
Dios riiri munua ja sacuá, i que Caifás ñee nda. 53 Aque mose bei que 
judíos rerecua fiee ñee nyue ra. —iJesús nandeiquia rei jé! i que equia 
fiee fiee nyue ra. 54Jesús que nyecua eá judíos je cote ra. Judea si que esi 
cote ra. Turuquia rurubi que esi ra. Efraín, i que sucha tubiriá je ra. Huee 
que eriqui arete uchimbaaquiatu rese cote ra. 55 Fiesta de la pascua que 
ecurubite ra. Nyebe judíos nyoi choi ja nguiá Jerusalén. Suchamo jenda 
emo emo ngue nyoi jate ra. Pascua nonde que echoi huiicuá mbitiró 
sacuá nda. 56Mbia que Jesús sequia quia ra. —¿Tu ra fiesta re? ¿Tu eá 
nda re? ¿Tu aroneate jéje re? i que mbia ñee fiee nyue Jesús rii nda. I que 
mbia u ñee Dios chuchúaa ra. 57 Mbia rerecua que ñee mbia je nyii ra. — 
Emo jirandu mose Jesüs rese, sá urembiirandu jei. Ei nda ureisi. Ei nda 
uretaró mii, i que sacerdote rerecua fiee nyii ra. Fariseos abe no. 


María aba mbushimbusa ichusé Jesüs i rese 


1 2 1—Seis días mose ra pascua cote, i que mbia ra. Aque mose que 
Jesús si Betania nda. Huee que Lázaro riqui ra. Ae Jesús mbuquera 
erua si. 2Mbia que fiio mii Jesús chiurã nda. Marta que echiurá mondo 
mondo ee ra. Mbia je abe. Lázaro abe que chi quiaru erese ra. 3 María que 
aba mbushimbusa queru Jesús je cote ra. Medio litro. Nardo, i que üqui je 
ra. Mbae isiquia mumba tuchi que üqui nda. María que eichusé Jesús i rese 
ra. Ua je que esi esi ra. Tuchua mbushimbu ja que ra. 4Judas Iscariote abe 
que siqui ra. Simón ndiiri ngue aque ra. Jesás chimbaaquiatu mo ndei que 
aque ra. Ae quiatu que Jesús mee mbia icuá je emo mose cote ra. Ae que 
fiee nda. 5—¿Mbaerá eichusé ñooño nde? ¿Mbae isiquia ribishoró ño nda 
aba emondo re? Tres cientos ribishoró. Mbaecha reá je emee sacuá, tiqui 
mbae isiquia, i que Judas ra. 6Judas ndua eá ndaque mbaecha reá ndese. 
Mbae mbuquiachása tuchi que ae ra. Mbae isiquia riru que equereco quia 
Jesús je ra. Eyenda que esiró siró nguia mbuchemi chemi nda. 7Jesús que 
fiee Judas je ra. —iErecheéchi nda María je je! ¡Sá ae ae riqui je! Seati 
nonde chó aba mbushimbusa icheré nguiá serese. 8Mbaecha reá nguia nda 


Lázaro nandeiquia, i rei judíos rerecua 


9 Judíos que jirandu jate Jesús rese ra. Eriqui mose Betania. Nyoi 
jate que erea ra. Lázaro abe rea. Ae Jesás mbuquera erua si. 10 Nyebe 

judíos rerecua fiimbiirandu nguiã. —iLázaro abe nandeiquia rei jé! i 
que ererecua ñee nyue ra. 11 Judíos que siqui tuchite Jesús rese cote ra. 
Nguerecua que esecha jate cote ra. Lázaro que embuquera erua si nyii. 
Üqui mbei bei que nyii ra. Jesús oso Jerusalén 
12Mbia tubiriá ngue nyoi Jerusalén nda. Pascua raá naá sacuá huee. 

Jesús abe que oso ra. Mbia que jirandu erese ra. Ecuasé nonde. 13Mbia 
yate que Jesús cuasé mose ra. Sindo que ecuruchoi erobeishí nda. Mbia 
que tasé tasé tuchi ra. —Eturá tuchi ruchí nguia co. Dios rucucha ruch 
nguia co. Israel rerecua ruchi nguia co cote, i que mbia tasé tasé tuchi ee 
ra. 14Jesús que ngasé burro riirí mo je ra. Nyui que eato ra. Embesa ji rui 
si. 151 que embesa ji quia nyii ra: 

iJéirei ireichi nda, Sion jenda! 

Co jenderecua ru quia co. 

Co eru quia burro átoo co, 
i que embesa ji quia nyii ra. 16Jesás chimbaaquiatu que à icuayáte nyii 
ra. Embesa ji. Jesás quera si mose que à icua cote ra. —Embesa ji rui si 
chó eriqui rei reaé, i que echimbaaquiatu eicua ramo cote ra. 17 Jesús 
que Lázaro mbuquera, üqui ndese maesa que mbia mbiirandu randu 
tuchi quia ra. 18 Nyebe mbia nyoi ja tuchi nguiã Jesús robeishi. Jirandure 
Lázaro raaque mbuquera rese. 19Fariseos que ñee fiee si nyue no nda. — 
Jesús rui ja tuchichí mbia. ¿Mañi nda aba mbia je re? i que ñee nyue ra. 


Griegos mo Jesüs requia 


20Griegos mo abe que nyoi Jerusalén nda. Pascua raá naa Dios je. 
21 Úqui ngue nyoi fiee Felipe je ra. Felipe que Betsaida jenda ra. Galilea 
jenda. —Uremaese rete Jesús rese, i que griegos Felipe je ra. 22Felipe 
que oso Andrés mbiirandu ra. Üqui ja que nyoi Jesás mbiirandu cote ra. 
23 Jesús que ñee ee ra. —Mbiará ngue achu ibate si ra. Semano nonde 
arubite cote. Sequera si nonde arubite cote. 24Tacheê nyecua jéje. Ibasi ei 
tiquia eá mose ra ia eá mbei. Chi chooño mbei rae. Etiquia mose ra suri 
cote. 1 a tuchi ra cote. Ef ae ra se. Ibasi ei na si. Amano nda se. Mbia ra 
setiquia. 25 Ae nduate quia nyiese nae, (iqui nda nyoi eáte ibate. Ae ndua 
eáte quia nyiese nae, üqui nguia ra nyoi ibate. Siqui bei sacuá huee. 26Ae 
secheé mumba sereáte quia nae, sá üqui ndiqui bei serui. Ae ra aico nae, 
huee ra tiqui abe riqui. Ae secheé mumba sereáte quia nae, üqui nii nda 
Paba ñee turá. 


Amano nda se, i Jesús mbia je 


27 Seya eáte aico co. ¿Mañi ae ra ñee Paba je re? “Semingobe rei se ae. 
Sembasiá ndei se ae”, ae aroneate Paba je. Á sacuá ño ngue achu resé. 
Sembasi sacuá ño ngue achu resé. 28Paba, ndequirácuá eteacuquia mbia je, 
i que Jesús ra. Üqui mose que echeé mo ndu ee ibate si ra. —Sequirácuá 

ngue ateacuquia mbia je ra. Ateacuquia si ra mbia je, i que ibatenda fiee 
ee ra. 22 Mbia que ibatenda cheé fiandu ja rei ra. Ae chi Jesús rese, üqui. 
—Ama ndieu ereae, i que mbia ra. —Tei. Angel mo ño ngue ñee nguiã 
Jesús je, i que emo no nda. 30 Jesús que ñee mbia je cote ra. —Seje eà ño 
ngue ibatenda ñee ndesê. Jë eandu sacuá ño ngue fiee ndesé. 31 Paba ra 
seicuasa reá mbasi ja cote. Mbia icuá nderecua ra Paba mombo ibi jenda 
cote. 32Sembucha mose mii ibate, mbia ra siqui tuchi serese cote. Sucha 
mo jenda ja abete ra siqui serese cote, i que Jesús ra. 33—Mbia ra seiquia 
mii sembucha ira rese, i tiene. 34Mbia que ñee Jesús je cote ra. —“Cristo 
ra siqui bei”, i que Dios cheé embesa ji urembiirandu. ¿Mbaerá erecheé 
nde? “Mbia ra sembucha ira rese", i re. ¿Aba quia Cristo re? ¿Aba quia 

tu mbiará nde? i que mbia ñee Jesús je ra. 35Jesüs que ñee ee ra. —Taico 
mbirimbe jendese jembaaquiatu quiatu. Jendesaebe mbiri. Tata rendi ráte 
aico co. Tata rendi siqui mose jendese, ijengata turá fio nguia je! Seicuasa 
reá fio siqui nguiá itondaru. Üqui quiachá ño nguiã úquí. 36 Tata rendi 
raáte aico co. Seico beebe mose jendese, seicua tuchi rã. Ei nda jéingo turã 
jendesae ji, i que Jesús mbia je ra. Aquere que esi fiemi mbia si cote ra. 


Judíos Jesús icua eá mbei 


37 Jesús que mbia mae sayá saã saá tuchite rei mbia je ra. Mbia que 
Jesús icuayá mbei chó nda. 38Ae Isaías mbesa mii nyii nae, üqui na si chó 
ngue mbia Jesús icuayá cote ra. Ef ngue Isaías embesa mii nda: 

Sererecua, ae uresenei senei nguia mbia je nae, tiqui mbia icua 
sereáte quia à. 
Ndequirácuá mbia tea sereáte quia à, 
i que Isaías embesa ra. 39 Mbia que Jesús icua aroneate ra. Isaías 
chimbesa rá si chó ngue ra. Ei ngue Isaías embesa mii no nda: 

40 Dios que mbia chiã matá nda. 

Nyebe eriqui mbae icuayáte à. 

Nyebe eriqui nguiá uba eáte serese. 

Se embitiró sacuá, 
i que Isaías chimbesa hui nda. 4 Isaías que Cristo quirácuá tea nyii 
ra. Nyebe à mbesa mii nguiá Jesús rii a. Judíos tubiriáte que Jesús 
icua ra. Judíos rerecua emo emo abe que Jesús icua rei ra. Siqui 
checuayá fio ngue Jesüs rui ra. Esiquichete quiatu ngue fariseos si re. 
—iFariseos ra nandemombochi mbia chumunuasa si jé! i que ra. 43— 
Dios cheé nandemumbaya Jë, iá ñochí ngue re. —iMbia cheé nguiatu 
nandemumbayá jé! i chóchi ngue re. 


Secheé nguia ra seucuayása mbasi, i Jesüs 


44 Jesús que fiee irátá mbia je ra. —Ae seicua quia nae, se mii icua eá. 
Paba abe icua. Ae sembu ibate si. 45 Ae mae nguia serese co nae, Paba abe 

rese mae. 46Mbia resae sacuá fio achu nguiá co. Ei nda seicuasa siquíá 
itondáruu. 47 Jéingo secheê andu à. Jemo secheé mumba mose, se ra 
ambasiã. Secheé ae ra embasi. Mbia mingo bei sacuá fio achu nguiã co. 
Mbia mbasi sacuá eà fio achu nguiá. 48Secheé nguia ra seucuayása mbasi, 
mbae ua mose. Ibi ua mose. Secheé ae ra secheé mumbasa mondo tata 
cuasu. Secheé andu chooño nguiatu ngue re. 49Se ae eã ño acheé nguiá 
mbia je. Paba quia ñee nguiã seje. “Ei ere mbia mbaaquiatu quiatu”, i 
que Paba sembu ra. 50Paba cheê ndei mbia mingo beisa. Echeé mumbayá 
mose. Nyebe aico nguiá Paba cheé nenei nenei co. Secheé ae eá fio fiene. 
Jesús mbia i irei irei 
1 3 1—Namo jiri ra Paba sererao ibate ibi si cote, i que Jesús 
uchiangui re ra. Nyesecua tuchi que equia uchimbaaquiatu rese 
ra. Mano nyee. 2Jesús que quiaru u uchimbaaquiatu rese isa ra. Pascua 
nonde. —Jesüs emondo mbia icuá je, i que diablo Judas Iscariote je nyii 
ra. Simón ndiiri ndei aque. 3Jesús que mbae icua jate ra. —Dios si chó 
achu nguiá co. Asobe ra erea. Paba que uquirácuá mee tuchi seje ra, 
i que Jesús uchiangui re ra. ^Quiaru jare que Jesús juà huiirao mbui 
ra. Ngümbi que echucua toalla je ra. 51 que eichusé mbae mo ye ra. 
Uchimbaaquiatu i que eirei irei ra. Mbiiru iru que toalla je ra. Pedro 
i nda eirei nguiá cote chã. —Sererecua chó nde resé. ¿Mañi ere ra sei 
irei re? i que Simón Pedro fiee Jesús je ra. 7 Jesús que fiee ee ra. —À 
ereicuayáte. Ae asaá saá nguia à. Ereicua rei ra cote, i que Jesús ñee 
Pedro je ra. 8—Sei ra ereirei eá mbei, i rei que Pedro Jesús je ra. — 
Ndeirei eã mose, serese eá nda nde cote, i que Jesús Pedro je ra. ?—8Sei 
achó eà eirei ró. Seo abe eirei no. Seáqui abe no, i chee que Pedro ee cote 
ra. 10 Jesús que fiee ee ra. —Ae echasu quiite, equishite üqui ndesé. Jêi 
mii fio tairei. Jêquishi ja eáte raque. Aque miite raque echiã nondei, i 
que Jesús uchimbaaquiatu je ra. 11 Jesús que jirandu Judas rese ra. Nyebe 
eriqui nguiá ñee. —Aque miite raque echiá nondei, i. 

12 Ei irei jare que huiirao mingue cote ra. Ngoi si que ra. Ae ñee nguiá 
nguesenda je. —Jêi que airei, ¿quí jéicuate rei quia re? 13 Nyebe jéingo 
nguiá ñee seje. "Sererecua, Sembaaquiatusa”, i seje. Coche jeñee nguiá seje. 
Ererecua rei se. 14Jéi que airei irei. Ererecua raque se. Nyebe jé abe jemo 
i jéirei irei ae. 15 Nyebe que ateacuquia jéje resé. Serui sichó jéingo emo i 
irei irei ae. 16Tacheé nyecua jéje. Se rei jenderecua. Se chó aemondo mondo 
nguiá mbia mbaaquiatu sacuá. Jengasu ra jésaá saáchi sesi jé. 17 Jé secheé 
icua mose, secheé mumbayá mose, jéya tuchi ra jéingo. 18Jé ja je eà aico 
nguiá ñee a. Jagirabo que se resé. Jaéicuate que se resé. “Ae quiaru serese 
nae, aque icuáte ra seje cote", sá embesa ji i no. Embesa ji rui si ra jemo 
icuá seje cote. Quiarure serese. 19iA aico ñee jei j&je a j! Eicuã nonde seje. 
Eicuá mose seje, jé nda seicua cote. “Dios nducucha" jenye tuchi ra seje cote. 

20Tacheé nyecua jéje. Ae secheé nenei neneisa isi quia nae, üqui nda seisi se 
abe. Ae seisi quia nae, Paba abe isi rae, i que Jesás uchimbaaquiatu je ra. 


Jemo nda semondo mbia icuá je, i Jesüs 


21 Jesús ia eá tuchi que cote ra. —Tacheé nyecua jéje. Jemo nda 
semondo mbia icuá je cote, i que ñee nyecua uchimbaaquiatu je ra. 
22Echimbaaquiatu que mae mae ja chó nyiese ra. —cAba ra re? éAba 
ra re? i jaaja nyue. 23 Jesús chesecua tuchi que chi ngoi ejii ra. 24 Aque 
je que Simón Pedro o mee mee nda. —“¿Aba ra re?" ere ee, i que Pedro 
ra. 25Jesús chesecua que fiimbucha i i fee Jesús je ra. —éAba ra re? i 
ee. 26 Jesús que fiee ee ra. —Mbichae monde ji ra amee jemo je. Ae je ra 
amee, aque ra semee mbia icuá je, i que Jesús ra. Mbichae que emonde 
mondo Judas Iscariote je cote ra. 27 Judas mbichae u mose que Satanás 
ndu embiicuã tuchi cote ra. Jesús que fiee ee ra. —Ae ra eresaá nae, 
iüqui esaá jeichó jé! i que Jesús Judas je ra. 22—¿Mbae rii Jesús riqui ñee 
Judas je re? i que eataque ra. Mbia iranuá ja que ra. 29Judas que mbae 
isiquia quereco ja quia ra. —Mbae mo eisi rã nandechiurá, i rei Jesús 
quia Judas je uchimbaaquiatu je. —Mbae mo emondo rà mbaecha reá je, 
i rei Jesús quia Judas je uchimbaaquiatu mo je. Echeé ngue eicuayá ja ra. 
30 Mbichae ure que Judas si usé cote ra. Itondaruqui ri. 


Jesüs ucheé yasu renei mbia je 


31Judas usé mose que Jesüs fiee nda. —Mbiará ngue achu ra. 
Sequirácuá ndese ra mbia mae cote. Dios quirácuá abe areco co. Dios 
quirácuá abe rese ra mbia mae cote. 32Aico Dios quirâcuã ndeacuquia 
mbia je a cote. Dios abe ra sequirácuá teacuquia mbia je cote. Sequirácuá 
nda eteacuquia jei mbia je cote. 33Seresenda, aico mbiri fio nguiá jendese 
a cote. Serequia rei ra se cote. Acheé ngue judíos je, üqui sí aico ñee j&je 
a. Ae ra aso nae, huee jengasé aroneáte. 34Aico secheé yasu nenei jéje a. 
Secheé mumbayá sacuá. iJenyesecua ja jenyiese je! Sã fii aico nyesecua 
tuchi jendese no. iEi jenye nyesecua tuchi jenyiese jé! 35 Jenyesecua tuchi 
mose jenyiese, mbia ra fiee ja tuchi jenii. “Ei nguia Jesús chimbaaquiatu 
quia re", i ra mbia jéje, i que Jesús uchimbaaquiatu je ra. 


Pedro ra ñee ñooño serii, i Jesús 


36—¿Manguiti ra ereso re? i que Simón Pedro ñee Jesús je ra. —Ae ra 
aso nae, huee ereso aroneate namo. Emo mose jiri ra ereso serui cote, i 
que Jesús Pedro je ra. 37 Pedro que ñeembe ee ra. —¿Mbaerá nda asoá 
nderese namo nde? Seso sete nderese. Semano sete nderese, i que Pedro 
Jesús je ra. 38 Jesús que fiee ee ra. —“Semano sete nderese”, erechi nguiá 
seje. Co isa ra erecheé ñooño serii tres veces. “Jesús aicuayáte rese", ere 
chooño nda serii nguira cheé nonde, i que Jesús Pedro je ra. 

Jesús rei ñeenda Dios icha 


1 4 1Jesús que ñee uchimbaaquiatu je ra. —Jéya eá eriquichi nguià. 
Dios jéicua chó ae. Se abe jéicua chó ae. 2Ae Paba riqui, huee 

tuchua tubiriáte. Üqui eande rae, ei nda acheé ešte rei jéje. Aso ra 
tuchuará naá jéje. 3Jenyuchuará naa jare ra achube jendea cote, jenderao 
bei serese cote. Jé nda jéingo bei serese pee cote, ae ra aico. 4Ae ra aso, 
huee jéicuate resé. Neenda abe jéicuate resé, i que Jesús ee ra. 5 Tomás 
que ñee ee ra. —Ureicuayáte nyeresé. ¿Mangue ra ereso mangue re? 
Neenda ra ureicua eáte chi nde, i que Tomás Jesús je ra. 6Jesús que ñee 
ee ra. —Neenda rei se. Nee fioofioá je rei se. Mbia mingo beisa rei se. Ae 
ra seicuayáte, üqui nda ngaseá mbei Paba je. 7Jê seicua mose, Paba abe 
jéicuate quia à. Jé Paba jéicuate quia cote resé. Jemae ngue erese namo 
ndesé, i que Jesús ee ra. 

8Felipe que ñee ee cote ra. —Nderu eteacuquia rá ure je. Üqui mii 
ño ureico nguiá ñee ndeje, i que Felipe ra. “Jesús que fiee Felipe je ra. 
—Aico tuchite que jendese, Felipe. ¿Mbaerá ereico seicuayáte re? Ae 
mae nguia serese, Paba abe rese maete. éMbaerá ereico fiee seje re? 
“Nderu eteacuquia ure je", i seje. 19 Co aico Paba rese co resé. Paba abe 
riqui serese co. «Uqui ereicuayáte re? Ae aico fiee jéje nae, secheé ae eá 
fio üqui nde. Paba riqui serese co. Ae abe riqui mbae raá naa serese co. 
11 Secheé jéicua rá. Co aico Paba rese co. Paba abe riqui serese co. “Nyia”, 
jenye eá mose secheé je, sechisaá je chó “nyia” jenye. 

12Tacheé nyecua jéje. Ae seicua quia nae, üqui nda sechisaá saá saá 
se rá si cote. Üqui nda mbae saá saá tuchi sesi. Co quia aso nguiá Paba 
rea se co. 13“Mbae emondo ure je” i mose seje, amondo ra jéje. Jé seicua 
mose. Ei ae ra Paba quirácuá ndeacuquia mbia je. 14“Mbae emondo ure 
je”, i mose seje, amondo ra jéje. Jé seicua mose. 


Espíritu Turá tamondo jéje, i Jesús 


15 Jenyesecua mose serese, secheé jemumbayá ae. 16 Tacheé Paba je. 
“Espíritu Turá emondo sechimbaaquiatu je”, ae ra Paba je. Espíritu Turá 
nda siqui bei jendese cote. Jéquiato tuchi ra ae cote. 17 Espíritu Turá nda 
fiee ñooñoá jéje, jembaaquiatu quiatu. Ae ra siqui eá tuchi Dios quiatoá 
ndese. Espíritu Turá icuayáte quia ñe ne. Jé nguia jéicuate nguiá. Co 
Espíritu turá ndiqui jendese co. Siqui bei ra jendese. 

18 Aso raque quia co. Esi cheecha rá nda jéingoá. Achube ra jembirô. 
19 Aichite at oso a cote. Dios icuasa reá nda mae eá serese cote. Jé nguia 
nda jemae nguiá serese. Aquera si ra siqui bei nonde. Jé abe ra jéingo 
bei serit cote. 20 Espíritu Turá tu mose ra jéicuate cote. “Jesús riqui ngu 
rese co. À ureico Jesús rese à. Jesús riqui urerese co”, jenye ra serif cote. 
21 Ae secheé icua quia nae, ae secheé mumbayáte quia nae, üqui nguia 

nyesecuate nguiá serese. Paba nyesecuate üqui ndese. Se abe achesecuate 
tiqui ndese. Tachecua ñimbucha úquí ndese, i que Jesús uchimbaaquiatu 
je ra. 22Judas, i que echimbaaquiatu mo je ra. Judas Iscariote eà fio 

aque re. Judas mo ño aque re. Judas que ñee Jesús je ra. —¿Mbaerá nda 
erechecua ure je re? Mbia ja je nyecua rocoi, i que Judas ra. 23Jesús que 
fiee ee ra. —Ae nyesecuate quia serese, üqui secheé mumbayáte quia à. 
Paba abe ra nyesecuate üqui ndese. Paba ra siqui tiqui ndese. Se abe ra 
aico tiqui ndese. 24Ae nyesecua eáte quia serese, tiqui secheé mumba 


25Seso nonde aico co renei nenei j&je a. Sereco mosebe jendese. 26Paba 
ra Espíritu Turá mondo jéje secheé ndui si. Jéquiato tuchi ra Espíritu Turá 
cote. Ae ra jembaaquiatu tuchi mbae ja rii cote. Ae ra jemundua tuchi 
secheé ndese cote. 27 Co aso quia co. Jéyayá eá taemingo a. Seicuasa reá 
na si eá taemingo. Üqui nguia eya eáte riqui nguiá. Sá seyate se no. Ef tae 
jembia mingo a. iJéya bei chó je! iJésiquicheá fio jé! 28Aso ra Paba rea 
cote. Aquere ra achube jembiró. Üqui ndese que jéirandu resé. Jenyesecua 
mose serese, et ndei ra jéyate secheé ndese. “Taso Paba rea", i mose. Ae 
quiarei i tuchi sesi. 29Seso nonde aico ñee tuchi jéje a cote. “Nee fioofioá 
tuchi quia equia re", jenye tuchi ra seso mose cote. Huee ra jé seicua 
tuchi cote. 30A nda aicobe ñee ñee jéje chá. Diablo quia tu nguiá co. Mbia 
icuá nderecua ru quia co. Ae quiarei equirácuá neá jiri sesi. 31Paba cheé 
ndui si taico. Mbia seiquia arondete raque. *Nyesecua tuchi quia equia 
ngu rese re", i ra mbia seje cote. Paba cheé mumbayá mose. Jéhuá. Nyao, 
i que Jesás uchimbaaquiatu je ra. 


Jesüs rei ira i rá 

1 5 1Jesüs que ñeembe uchimbaaquiatu je ra. —Se rei ira i rã. 2Paba 

rei ira raarósa rá. Ira ráquiá ndibisho ia eá mose, nyisia rae. 
Eráquiá ia mose, saaró turá ndae. Mbeerera rera rae. Embitiró sacuá. Ia 
tuchi sacuá cote. 3Jé ngue secheé jéisi turá ndesé. Nyebe Paba jembitiró 
secheé je resé. 4Jéingo bei ñimbucha serese. Sá aico ñimbucha jendese 
no. Ira ráquiá ae ra ia eá. Siquíà mose ñimbucha hui rese. Ei jenye ra 
jé. Mbae turá nda jésaá eá jé ae. Siquíá mose ñimbucha serese. 5Se rei 
ira i rã. Eráquiá na ndei jé. Jéingo mose ñimbucha serese, seico mose 
ñimbucha jendese, jéturá tuchi ra jéingo cote. Jé ae ra mbae turá jésaá 
eá, siquíá mose ñimbucha serese. 6Ae siquíá ñimbucha serese nae, üqui 
nda siqui ira ráquiá sia ji rá. Eiru mose ra mbia emunua nua. Eréi sacuá. 
7 Jéingo bei mose serese, jeñee nda amumbayá. “Mbae embu ure je”, 
i mose, amondo ra jéje. Jétesareiá mose secheé si. 8Jéingo turá mbei 
mose, mbia ra ñee turá turá mbei Paba rii. Jéingo turá mbei mose, 
“Jesús chimbaaquiatu tuchi quia eriqui re", i ra mbia jenii. ºSã Paba 

riqui nyesecua serese nae, ei ae si equia nyesecua jendese co. Jéingo bei 
ñimbucha serese. Ei nda achesecua bei jendese. 10Paba cheé amumbayáte 
quia co. Nyebe Paba riqui nguiá nyesecuate serese co. Jé secheé 
mumbayá mose, achesecua bei tuchi ra jendese. 11 Aico fiee jembaaquiatu 
co. Jembia sacuá. Sá seyate se no, se rá si ra jêya. 

12 À ndei secheé à: iJenyesecua tuchi quia jenyiese jé! Sã aico 
nyesecua tuchi jendese no. 13“Se tamano sequiato ribishoró", i mose 
emo, aque quiarei nyesecua tuchite uquiato rese. 14Sequiato rei jê, 
secheé mumbayá mose. 15“Serimba” aeá nda j&je cote. Ererecua quiatu 
“sequiato” i áte nguiá ngüimba je. Nee ja eáte ngüimba je. Sá eriqui 
Nyebe “sequiato” tae jéje cote. “Serimba” i rocoi. 16 Jé ngue seirabo eá 
ndesé. Se quiatu ngue jaéirabo nguiá. iMbae turá ño jésaà saá mbei 
quia seje je! iJenyisaã nda uachi jê! Jë ngue seicuate. Nyebe jé “mbae 
mo embu ure je", i mose Paba je, mondo ra jéje. 17 À ndei secheé jéje à: 
iJenyesecua tuchi quia jenyiese jé! 


Mbia ataque Jesús rimba ucuayá 


18 Dios icuasa reá nda jéucuayáte cote. iJéicua quiatu je! “Ef ngue equia 
Jesús ucuayá nyii rese", jenye ra cote. 19 Jaéirabo que se ra. Nyebe jéingo 
nguiá Dios icuasa reá na eà. Nyebe eriqui nguiá jéucuayáte à. Jë üqui 
na mose, ei nda eriqui turáte rei jendese. 20 Acheé ngue jéje nyii, itiqui 
ndese jendua je! iJengasu ra jésaá saáchi sesi je! Mbia icuá mose seje, 
jéje abe ra eicuá. Mbia secheé mumbayá mose, jé abe cheé mumbayá 
ndae. 21Serit nda Dios icuasa reá jef jei j&je. Dios icuayáte quiatu nguiá à. 
Nyebe ra eicuá icuáte jéje. 22 Achu que mbia mbaaquiatu quiatu ra. Nyebe 
ra Dios eicuá tea chooñoá cote. Ei nda Dios eicuá tea chooño ndei. Se 
embaaquiatu eá mose. “Ureicuá ureicuayáte quia à", i aronea ño emo cote 
re. 23 Ae seucuayáte quia, Paba abe ucuayáte equia à. 24Mbia mae sayá 
ngue ateacuquia tuchi rei ee ra. Sechisaá nda mbia mo saá eá. Ei nda 
Dios mbia icuá tea choofio ndei. Sechisaá ndese mae eà mose. Sechisaá 
ndese mae ndaque, seucuayá ño nguiã à. Paba abe ucuayá ño nguiá à. 

25 Mbia riqui seucuayáte à. Sá embesa ji riqui ñee no: “Mbia seucuayáte. 
Se mbae icuá asaá eáte raque”, sá embesa ji riqui i no. Üqui iquechi 
cote. 26Seso mose Paba rea, Espíritu Turá tamondo jéje. Jéquiatorá. Ae 
ra tu Paba si jéje. Ae ra ñee ñooñoá jéje. Ae ra jembaaquiatu quiatu turá 
serii. 27Nyii mosenda bei chó jéingo nguiá serese. Nyebe ra jé abe mbia 
jembaaquiatu quiatu turá serii, i que Jesús ra. 
1 6 1 Jesús que ñee i i uchimbaaquiatu je ra. —A aico ñee jéje a. Ei 
nda jéhui eá sesi, mbia icuá icuá mose jéje. 2Mbia ra jendiquisá 
quisá, jéso jéso mose mbia chumunuasa. “À ureico rei nguiá mbae turá 
naa naa Dios je à", i ra mbia jéiquia iquia mose. 3Seicuayáte quia ñe ne. 

Paba abe icuayáte quiatu nguiã à. Nyebe ra eriqui mbae raá icuá icuá 
jéje. ^Ei ae chó nguiá fiee jéje co. Ei nda jendua secheé ndese, mbia icuá 
icuá mose jéje. “Jesús cheé iquechi cote", jenye ra cote. 


Espíritu Turá nda jembaaquiatu quiatu, i Jesús 


Acheé jei eá ngue jéje tiqui cose resé. Aicote quiatu ngue jendese re. 
5Co quia asote nguiá Paba rea co cote. Ae sembu. “¿Manguete ra ereso 
mangue re?" i eá fiochi jemo seje. 6Se “taso” i mose jéje, jéya eáte chó 
jéingochã nguiá à. 7 Tacheé nyecua jéje. Coche aso nguiá jendecha co. 
Espíritu Turá nda ambu jéje. Jéquiatorá. Ae ra siqui jendese. Ei nda 
Espíritu Turã tuáte rei. Seso eá mose jési. 8 Espíritu Turá tu mose ra ñee 
fiee mbia je. “Mbia icuá ja chó fie ne. Jéingo turá Dios resa rae. Dios 
ra Jesús icuasa reá mbasi ja", i ra Espíritu Turá fee mbia mbaaquiatu 
quiatu. 9“Jé nguia Jesús jéicuayáte nguiã à. Nyebe jéicuã ndiqui nguiá”, i 
ra Espíritu Turá fee mbia mbiirandu. 10 Aso ra Paba rea cote. Mbia ra mae 
eáte serese cote. Nyebe ra Espíritu Turá mbia mundua mbae turá ndese 
cote. 11“Dios ra diablo mondo tata cuasu. Nyebe ra mbia icuá abe mondo 
tata cuasu”, i ra Espíritu Turá fee mbia mbiirandu. 

12“Taembaaquiatube jiri”, ae rei se. Jéicuayá jeite chó ndae. 13Espíritu 
Turá tu mose, ae ra jembaaquiatu quiatu turá mbae ja rese. Nee fioofioa 
tuchi rae. Ucheé ae ra esenei seneiá. Paba cheé fio esenei senei nguiá. 
Mbae tu nonde ra Espíritu Turá jembiirandu erese. 14Espíritu Turá nda 
jembaaquiatu quiatu secheé nii. Üqui mose ra mbia fiee turá turá serii 
cote. 15 Ae Paba senei senei nguia, üqui asenei senei nguia se abe co. 
Nyebe ra Espíritu Turá jembaaquiatu quiatu secheé nii. 


Jéya eande nyii ra jéya tuchi cote, i Jesüs 


16Namo jiri ra jemae eá serese cote. Aquere ra jemaembe serese cote. 
Aso ra Paba rea, i que Jesús uchimbaaquiatu je ra. 17 Echimbaaquiatu 
que fiee fiee nyue ra. —éMbae i Jesús quia re? *Namo jiri ra jemae eà 
serese cote. Aquere ra jemaembe serese cote. Aso ra Paba rea”, i chóchi. 
¿Mbae üqui nde? 18 cMbaerá eriqui “namo jiri” i re? ¿Mbae rit eriqui ñee 
nde? Nandeiranuá tuchichi, i que echimbaaquiatu ñee nyue ra. 19Jesüs 
que jirandu erese ra. —“Ndecheé embiasa jiri ure je” ¿jenye sete seje re? 
“Namo jiri ra jemae eá serese cote. Aquere ra jemaembe serese cote", ae 
que jéje, ¿aque jéicuayáte re? 20 Tacheé nyecua jéje. Namo jiri ra jenyeseo. 
Jéya eáte rae. Sequiatoá nda eya tuchi. Aquere ra j&ya tuchi cote no. Jéya 
eande nyii. 21 “Serasichí nda cote re", i ra esi ndua ndua áqué nyaacuquia 
seri mose. Eyayá tuchi ae. Aqué nyaacuquia mose cote, eya tuchi ra cote. 
Ndua eá tuchi ra ngasi rese cote. Eya tuchi chó nda nguiirí ndese cote. 
22 Aquê ndasi rá fio jé nde. Jéya e&te namo. Setube mose jendea, jéya 
tuchi ra cote. Emo nda jembia eá eá cote. 23 *Ndecheé embiasa jiri ure je”, 

jenye eà nda seje cote. Tacheé nyecua j&je. Jé seicuate. Nyebe jé *mbae 
mo embu ure je", i mose Paba je, mondo ra jéje. 24“Mbae mo embu ure 
je. Jesús icuasa je", jenye eá mbeite equia Paba je à. Jeñee ee. Jeñee mose 
ee, mondo ra jéje. J&ya tuchi ra cote. 


Jesús quirácua tuchi ibi jenda si re 


25 Acheé tuchi rei que jéje ra. Secheé ngue ambiasa tuchiã jiri jéje ra. 
Emo mose jiri quia ra secheê ambiasa tuchi j&je cote. Paba rif. 26 Aque 
mose ra jeñee Paba je. “Mbae embu rá ure je", jenye ra Paba je seri. 
Aque mose ra acheé eá ee jenii cote. Jé ae chó nda jeñee ee cote. 27Paba 
sí nyesecua tuchite quia jendese co. Jenyesecuate quiatu nguiá serese à. 
“Dios que Jesús mondo nande je rese", jenye quiatu nguiá seje à. Nyebe 
Paba riqui nguiá nyesecua tuchi jendese. 28Paba si que achu íbii resé. 
Asobe ra ibi recha cote. Paba rea ra asobe ibátee cote, i que Jesüs fiee 
uchimbaaquiatu je ra. 

29 Echimbaaquiatu que fiee ee ra. —Ereicochi ñee nyecuate ure je a 
cote. Ndecheé erembiasa tuchichi nguia ure je a cote. 30Mbae ereicua 
ja tuchi quiatu quia nde reaé. Mbia ndua ndua ereicuate quia equia co 
reaé. Nee nonde ndeje. Nyebe ureico nguiá ndeicuate à. “Paba si chó 
erechu nguiá co", ure equia ndeje à, i que echimbaaquiatu ee ra. 31 Jesús 
que fiee ee cote ra. —Jé ngue seicuate rei nguiá. 32Seandu rá se. Namo 
jiri ra jeñimbuchao chao oso sesi. Jéso ja ra serecha namo. Se ae eá nda 
aico. Paba riqui nguiá serese co. 33Jé seicua mose, mbae ra jembia eá eá. 
Nyebe aico nguiá jembiirandu randu beite co. Mbia icuá icuã mbeite ra 
eriqui jéje a íbii. ¡Jeñimbirácuá jiri quia je! Se quia sequirácuá tuchi ibi 
jenda si re, i que Jesús fiee uchimbaaquiatu je ra. 


Sechimbaaquiatu eteaquiatu, i Jesús Dios je 


1 7 1Jesüs fiee jare uchimbaaquiatu je que soboiba mae ibate 
fiee Dios je ra. —Paba, ndecheé ndiquichi io a cote. Seturá 

eteacuquia mbia je cote. Ef nda se abe ndeturá ateacuquia mbia je. 2Nde 
chó ngue semii mbia rerecuará, Paba. Mbia mingo bei sacuá. Mbia 
que eremee seje, tiqui mingo bei sacuá. Se rei nderucucha. 3Paba, nde 
mii ndei Dios tuchi ereico co. Se rei Jesucristo ndechimbu ibate si. Ae 
ndeicuate quia nae, se abe icua equia nae, üqui nda siqui bei. 4Ndeturã 
ngue ateacuquia mbia je ra. “À esaá íbii”, ere que seje, üqui ngue asaá 
ja cote ra. 5Paba, seturá eteacuquiabe mbia je. Cose ndare rà. Mbae eà 
mosenda rá. Asobe ra siqui nderese. MSá ndeturá ereteacuquia mbia je 
nae, seturá abe eteacuquia mbia je. 

6Mbia que eremee seje, üqui ngue ambiirandu tuchi nderese ra. 
Nembae rei que nyii ra. Eremee ngue seje cote ra. Ndecheé ngue 
emumbayá nda. 7 Nde chó ngue sembaaquiatu quiatu nguiá, Paba. 

Ndecheé ae chó à nde. Secheé eá fio fie ne. Üqui ngue sechimbaaquiatu 
icuate ra. 8Eresenei senei ngue seje, quí ngue asenei senei ja ee ra. 
Nandecheé ngue eisi ja turáte ra. “Paba si que Jesús ru ra. Paba que embu 
ra”, i equia nderii à. Sechimbaaquiatu eteaquiatu, Paba. Seicuasa reá 

je eà ño aico nguiã “eteaquiatu” i ndeje. Ae eremee seje nae, üqui je chó 
aico nguiá “eteaquiatu” i ndeje. Nderimbate quia ñe ne. 10 Ae nderimba 
nae, serimba chó se abe re. Ae serimba nae, nderimba chó üqui no nde. 
Serimba riqui fiee turá mbei serit à. 11 Asobe ra ndeje, Paba. A ra aicoã 
Íbii cote. Serimba quia ra chichó íbii. Eteaquiatu, Paba. Ae eremee seje, 
tiqui eteaquiatu ndequirácuá je. Mbae mii ndese ja chó emundua ndua 
mingo. Sá nande nandendua ndua mbae mii ndese no nae. 12Ae eremee 
seje, tiqui ngue ateaquiatu quiatu quia ndequirácuá je ra. Seico mose íbii. 
Emo ngue quiachã eáte sesi ra. Aque mii nda quiachã. Embesa ji cheê 
ndui si ra aque mii quiachã. Huiicuá je. Emo ngue quiacháyá cote ra. 
13Aso ra nderea cote. Seico beebe mose íbii, aico ñee ñee ndeje serimba 
rii a. Í nda eya quiatu chi a. Sá seyate se no. 14Ndecheé ngue asenei senei 
ee ra. Ibi jenda eá ño se re. Serimba abe rei ibi jenda eá. Nyebe ibi jenda 
riqui nguiá serimba ucuayá. 15“Serimba erao ibi si”, ae eá ño nguiá ndeje 
co, Paba. “Eteaquiatu diablo si”, ae chó nguiã ndeje co. 16Se rá si rei 
serimba. Ibi jenda eá ndiqui à. 17Serimba emingo tuchi icúe nembaerá. 
Ndecheé je emingo icúe. Nde quia erecheé ñooño eáte nguiá. 18 Sã 

nde sembu mbia je no, et ae si chó nguiá serimba mondo mondo mbia 
mbaaquiatu quiatu co. 19Aico ñimondo tuchi ndeje co, Paba. Mano sacuá 
serimba je. f nda serimba abe ñimondo tuchi ndeje. 

20 À nii achó eá aico ñee ndeje. “Eteaquiatu” i ndeje. À nda secheé senei 
senei emo je abe cote. Uqui abe ra seicua cote. Serimbará. Ae ra seicua 
icua nae, (iqui abe eteaquiatu. 21 Mbae mii ndese ja chó üqui emundua 
ndua mingo. Mbae mii naanguia tuchi emingo nanderese, Paba. Sá ereico 
serese no nae. Sá aico nderese no nae. Ei nyere si (iqui mingo mbae mii 
na. Fi nda mbia seicuasa reá ñee serit. “Dios chimbu quia eriqui re”, i nda 
mbia ñee serit fia. Seicuasa siqui mose mbae mii ndese. 22 Ndeturá ngue 
eremee seje, ei ae que seturá mondo seicuasa je ra. Ei nda eriqui mbae 
mii na. Sá nandeico mbae mii na nande no, Paba. 23Nyebe aico nguiá 
seicuasa rese co. Nde ereico serese co no. Nyebe seicuasa riqui mbae mii 
na co. Ei nda seicuasa reá ñee nderii. “Dios quia Jesús mbu quia reaé. 
Dios quia nyesecua quia Jesús icuasa rese re. Jesús rese rã si nyesecua”, 

i nda mbia ñee nderit fia. 24Paba, serimbará ngue eremee seje. Ae ra aso, 
sá echoi serea siqui bei huee serese cote. Ndecheé turá andu sacuá serit 
huee. Erecheé turá mbeite serii. Ibi eá mosenda bei chó ereico nguiá 
nyesecua serese co. 25 Ndeturá tuchi, Paba. Seicuasa reá ndeicuayáte 
quia à. Se quia areicuate nguiá co. Serimba abe que ndeicuate quia á no 
nda. “Dios chimbu”, i seje nderii. 26 Arerenei nenei tuchi que serimba je 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


SAN JUAN 17, 18 206 


ra. Tarerenei nenei tuchibe ee. Ei nda nyesecua tuchi nyiese. Sà ereico 
nyesecua tuchi serese no nae. Taico bei serimba rese cote, i que Jesüs 
Dios je ra. 


Mbia icuá ngaé Jesús ruruchoi 


1 8 1Jesüs ñeende ngu je que echoi ama ñeté ndobei ra. Cedrón, 
i que aque ama je ra. Aque robei que esi uchimbaaquiatu rese 

ra. Iraqui turá mo ngue echoi ra. 2Jesús que oso oso beite quia huee ra. 
Iraqui re. Uchimbaaquiatu rese. Nyebe Judas riqui nguiã hue icuate. — 
Jesús tateacuquia checuayá mbia je, i que Judas ra. 3Nyebe Judas mbia 
ruruchoi nguiá huee Jesús isi sacuá. Soldados que ecuruchoi ra. Policía 
jenda abe que ecuruchoi no nda. Sacerdotes rerecua chimondo rei policía. 
Fariseos chimondo abe no. Üqu ja que nyoi ngasé Jesús je ra. Tiquise que 
ecuruchoi quia ra. Lámparas abe no. Mbae rendi abe no. 4Jesús que mbae 
icuate ra. —Mbia ra jei jeí seje, i que eicuate ra. —¿Aba rea jenyu quia 
co re? i que oso fiee ee ra. »—Jesüs rea urechu quia co. Nazaret jenda, i 
que mbia fiee nda. —Se chó Jesús resé, i que ee ra. Judas abe que siqui 
mbia rese huee ra. Ae que siqui Jesús mee mbia icuá je huee ra. 6—Se 
chó Jesüs resé, i mose que mbia siri siri choi uquite quiti ra. Ngoi ngoi 
chee que echoi ra. 7 —éAba rea jenyu quia co re? ibe que Jesús ñee ee ra. 
—Jesüs rea urechu quia co, i que ra. 8Jesús que ñeembe ee ra. —“Se chó 
nyeresé”, ae que jéje. Serequia mose, sererao se ae. Sá seresenda chicho, 
i que Jesús ee ra. 2—Ae Paba mee seje serimbará, üqui mo quiacháyáte 
sesi, i que Jesús nyii ra. Nyebe ñee nguiá mbia je cote. —Sá seresenda 
chicho, i mbia je cote. 10Simón Pedro que uchuuru siqui tiquise ra. 
Sacerdote rerecua rimba rese que tiquise rerequie requia ra. Eisa que 
echisia equiatocuti quitinda ra. Malco, i que aque je ra. Ae isa Pedro 
chisia. 11 Jesús que ñee Pedro je ra. —Ndechuuru emingue chó eriru ye. 
Paba cheé tamumbayá na. Tachecuachó na mbia je. Sá mbia icuá sembasi 
tuchi cote, i que Jesús Pedro je ra. 

12Soldados que Jesús isi cote ra. Soldados rerecua rese. Policía rese. 
Üqui ja que Jesús isi ra. Nyucua que suruchoi ra. 13 Anás chuchua rane 
ngue eruruchoi ra. Anás ndiiri ngue Caifás ninisi ra. Caifás que sacerdote 
rerecua aque mose ra. 14Caifás sí quia que fiee nyii ra. —Aque mii fio nda 
mano nguiá nande ja je chá, i que judíos je nyii ra. 


Jesús aicuayáte, ichóiño Pedro 


15Mbia Jesús ruruchoi mose que Simón Pedro nyoi erui ra. Jesús 
chimbaaquiatu nongue rese. Co mii ndese. Enongue que sacerdote 
rerecua icua ra. Nyebe ique oso nguiá Jesús rui. Sacerdote rerecua 
itaicuee. 16Mbia que Pedro siquisá mii etaronda robei ra. Sacerdote 
chiicua que tu nyebi fiee echiquesa raarósa je cote ra. —Sã Pedro ique 

rã serese, i que ra. Nyebe emingue nguiá cote. 17 Echiquesa raarósa que 
fiee Pedro je ra. —cJesús resenda nde re? i que nyucuaaque Pedro je ra. 
Echiquesa raarósa. —Tei, ichôifio ngue Pedro ee ra. 18Nyiiseite mose que 
ra. Nyebe policía jenda tata mbucha nguiá. Sacerdote rimba rese. Üqui ja 
que chi nyee ra. Pedro que chi nyee erese ra. 


Sacerdote rerecua fiee Jesüs je 


19Sacerdote rerecua que ñee Jesús je ra. —¿Aba ndechimbaaquiatu re? 
éMbae rii ereico mbia mbaaquiatu quiatu re? i que ererecua ra. 20Jesús 
que fiee ee ra. —Se que acheé ja mbia resa rae ra. Mbia chumunua 
nuásaa ja que aico mbia mbaaquiatu quiatu ra. Dios chuchüaa abe no. 
Acheé nyecuayá cuayá eá ngue se quia mbia ísaa ra. 21¿Mbaerá ereico 
fiee seje re? Secheé andusa je quia echeé. Sã tiqui ñee. Mbae rii acheé ee 
re. Üqui ngue secheé fiandu ja quia ra, i que Jesús ererecua je ra. 22Jesús 
cheé mose que policía jenda mo ucua eritii rese ra. —¿Mbaerá ereico ñee 
sacerdote rerecua je tiqui nde? i que policía mo ñee ucua Jesús rese ra. 
23 Jesús que ñee ee ra. —Secheé icuá mose quia echeé seje. Mbae icuá nii 
aico fiee nde. Secheé turá mose chó erecuachi nguiá serese, i que Jesús 
ee ra. 24 Anás que Jesús mondo Caifás je cote ra. Ecuasa que ecuruchoi 
Caifás je ra. Caifás que sacerdote rerecua ra. 


Jesüs aicuayáte, i si Pedro 


25 Pedro que nyee beite u tata ra. Mbia mo ngue ñee ee ra. —¿Jesús 
resenda nde re? i ee. — Tei, ichóiño ngue Pedro ee ra. 26Ae isa Pedro 
chisia nae, aque resenda que siqui huee ra. Sacerdote rerecua rimba chó 
ae re. Ae que ñee Pedro je ra. —Nde rese amae iraqui re Jesús rese reae, i 
que Pedro je ra. 27 —Tei, ichóiño ngue Pedro ee no nda. Aque mose tuchi 
que nguira fiee cote ra. 


Pilato fiee Jesús je 


28Policía jenda que Jesús curuchoi Caifás chuchua si cote ra. Ererecua 
tuchi chuchüaa que eruruchoi cote ra. Pretorio, i que hue tuchua je ra. 
I que nyaashi u quia cote ra. Judíos que iqueá ererecua chuchua ra. 
Mbaeiaete que abae chuchua ee ra. Pascua raá nonde. —Ei nda oveja roo 
nandeuáte rei pascua mose, ique mose abae chuchua, i que ra. 2º Nyebe 
Pilato si nguiá usé ñee ee. —¿Mbaerá jéingo ñee Jesús je re? ¿Mbae icuá 
esaá nde? i que Pilato ra. 309 Mbia que ñee ee ra. —Jesüs que mbae icuá 
saá saáte ra. Ei nda uremondoáte rei ndeje. Mbae icuá naa naa eá mose, 
i que mbia Pilato je ra. 31 Pilato que ñee mbia je ra. —Jé ae Jesús jendao 
ae. Jé ae jéingo erese ae. Jé ae Jesús jembasi mbasi ae. Jenamei fiimbesa 
mumba mose, i que Pilato ee ra. Judíos que fiee Pilato je ra. —Ure rei 
judíos. Ure mbia mo ureiquia aroneate. Nde chó echb €. “Jéiquia” ere chó 

soldados je, i que mbia fiee Pilato je ra. 32Jesás cheê iquechí cote. —Mbia 
ra seiquia sembucha ira rese, i rei nyii. Echeé iquechi cote. 

33Pilato que ique si oso uchuchüaa ra. Ae “quiatuchu” i nguiã Jesús 
je. —¿Judíos rerecua tuchi nde re? i que Pilato Jesús je ra. 34Jesús que 
fiee ee ra. —éNde ae erecheé nguia seje a re? Emo fiee ndeje nyii reae, 
i que Jesús ee ra. 35 Pilato que ñee ee ra. —Judío eà ño se resé. Judíos 
sí chó ngue nemondo seje resé. Sacerdote rerecua abe no. ¿Mbae icuá 
eresaá nde? i que Pilato ra. 36Jesüs que ñee ee ra. —Ererecua raque se. 
Ererecua eá ño se a íbii re. Fi nda serimba nyaró tuchi rei serese, judíos 
ndiquisá quisá tuchi sesi. Ibi jenda rerecua eá fio se re, i que Jesús Pilato 
je ra. 37 —¿Ererecua rei nde re? i si que Pilato ñee Jesús je ra. Jesús que 
fieembe ee ra. —Ae. Achu que íbii ra. Sechusua rei íbii. Achu que mbia 
mbiirandu randu Dios cheé nii nda. Ichóifiosa reá ñee nii. Ichôifiosa reá 
ndesenda ra seandu ja, i que Jesús Pilato je ra. 33 —éMbae ichóifiosa reà 
nde? i que Pilato ee ra. 


Jesús jembucha iquia ira rese, i ererecua 


Aquere que Pilato usé si oso ñee judíos je ra. —Mbae icuá Jesús saá 
eat e reae. 3º Pascua mose bei que aico etaró ji mbusé mondo bei jéje ra. 
¿Aba ra ambusé mondo jéje namo nde? ¿Judíos rerecua ra ambusé mondo 
jéje re? i que Pilato ñee mbia je Jesús rii nda. 40 Mbia que fee mombo 
mombo ja Pilato je ra. —Tei. Aque eá. Barrabás quia embusé imbu ure je, 
i ja que mbia ñee nda. Mbae mbuquiachãsa tuchi rei Barrabás. 
19 1—Jesüs jéiruã nua, i que Pilato ra. Mbia que Jesús iruá nua cote 

ra. 2Nyu ritiméi uma ji que soldados mii Jesús aqui ndese ra. 

Tiru irei ngue emingue ee ra. 3—Judíos rerecua tuchi chó nde re, ichóifio 
ngue soldados ucua ucua Jesús rese ra. 4Pilato que usé si oso fee mbia je 
ra. —Secheé jeñandu rà. Acheé ndei que Jesús je ra. Mbae icuá esaá eáte 
mbia je ra. Nyu ritiméi uma ji que equerao quia uáqui ndese ra. Tiru irei 
ngue equerao quia nguete rese ra. —A Jesús a rese, i que Pilato Jesús 
ndeacuquia mbia je ra. 6Sacerdote rerecua que chi ja huee ra. Policía 
jenda mo abe que chi huee ra. Üqui ja que fee mombo mombo Pilato je 
ra. —iEmbucha ira rese! iEmbucha ira rese! i ja que fee mombo mombo 
ee ra. Pilato que ñee ee ra. —Jé ño jembucha ira rese ae. Mbae icuá esaá 
eá aróte seje, i que Pilato mbia je ra. 7Judíos que ñee Pilato je cote ra. 
— “Dios rucucha rei se", ichi Jesús nguià. Nyebe eiquia. Sá embesa ji riqui 
i no: “Ae Dios riiri saá saá nguia, aque jéiquia”, i que embesa ji ra, i que 
judíos ñee Pilato je ra. $—Dios rucucha, i mose que Pilato siquiche tuchi 
cote ra. “Pilato que ique si oso ñee Jesús je ra. —¿Ma jenda rei nde re? i 
que Pilato Jesús je ra. Jesús que ñee eã tuchi echeé mose ra. 10 Pilato que 
fiee si ee ra. —¿Mbaerá ereico ñee áte secheé mose re? Arembucha aróte 

ira rese. Arembui abe aróte se. Se chi mbia rerecua, i que Pilato ñee Jesús 
je ra. 11 Jesús que ñee Pilato je ra. —Dios nemii eá mose mbia rerecuará, 
ei nda ereoco áte rei serese. Ae semondo ndeje, ae quiarei eicuá tuchi 
ndesi, i que Jesüs ee ra. 

12 Aque mose bei que Pilato ndua ndua Jesús rese ra. —Jesús tambui 
mondo, i raque ndua ndua. Judíos quiatu que ñee ee ra. —Nya. iErembuichi 
nda jé! Nde embui mose, César quiato eá nda nde cote. “Ererecua rei se”, i 
quia fii Jesús re. Nyebe eicuáte riqui nguiá César je, i que judíos tasé tasé 
Pilato je ra. 13-14 Judíos cheé andu mose que Pilato ngoi ngüenda tose ra. 
Huee que eriqui fee mbeite mbia je ra. Gábata, i que erenda je ra. “Sita 
mbiitee ji", i ñi Gábata re. —Jesús jendu rà seje, i que Pilato policía jenda je 
cote ra. Pascua nonde. Mbia ico quiatu mose pascua nonde. Tenda nandeite 
re mose. —A jenderecua ñi a resê, i que Pilato mbia je ra. 15Mbia que tasê 
tasé ee ra. —iEiquia rei! iEmbucha ira rese! i que mbia Pilato je ra. —éSe 
ra jenderecua aiquia re? i que Pilato mbia je ra. —Urererecua mo eáte 
nyeresê. César mii fio nyeresé, i que sacerdote rerecua Pilato je ra. 16 Aque 
mose que Pilato Jesás mondo mbia je cote ra. —Jéiquia. Jembucha ira rese, 
i que mbia je ra. Hue si que mbia Jesús ruruchoi cote ra. 


Mbia Jesús mbucha ira rese cote 


17 Jesás que usé oso cruz resebe cote ra. Mbia que ecuruchoi ibi ibátee 
ra. “Eresa cuare" i que hue ibi ibate je ra. “Gólgota” i que judío cheé hue 
je ra. 18Huee que soldados Jesás mbucha ira rese ra. mbia nyeremo abe 
que embucha ira rese ra. Co mii Jesús ribisho quiti. Enongue eribisho 
quiti no. Jesús que emii eite re ra. 19Pilato que letrero mbesa ra. JESUS 
DE NAZARET REI JUDIOS RERECUA, i que embesa ra. Embesa ji que 
emii ibate Jesús àqui nguiti ra. 20Judíos tubiriã ngue chi mae embesa 
ji rese ra. Sucha tubiriã jiite quiatu ngue Jesús mbucha nguiá ira rese. 
Embesa ji que chi mbia cheé mbuae jaaja ra. Judío cheé. Griego cheé. 
Latín ñee. 21Sacerdotes rerecua que ñee ja Pilato je ra. —“Judíos rerecua" 
erechi nguiá embesa. “Judios rerecua raá ñooño” ere chó embesa mii ae, 
i rei que judíos rerecua Pilato je ra. 22—Ae ambesa, sá üqui ñi fio, i que 
Pilato judíos rerecua je ra. 

23Cuatro soldados que chi huee ra. Üqui ngue Jesús mbucha ira rese 
ra. Üqui ngue Jesús irao isiró siró ja ra. Jesús irao mii ngue chichó cote 
ra. Tejido turá tuchi que aque tiru ra. Eiasa eá tuchi que ra. Eao ji chó 
eresebe que ra. 24Soldados que ñee nyue ra. —Aque ra nandechisia eà. 
Sita ñeté nandesurubaba baba rá nandechue. Aba ra ja. Aba ra eirao 
querao ja, i que nyue ra. Sita fieté ngue esurubaba baba uchue cote ra. 
Embesa ji cheé iquechi cote. Jesús irao soldados mbuchao chao mose. 
“Seirao que embuchao chao nyue ra. Sita fetê ngue esurubaba baba 
uchue ra”, i que embesa ji hui nyii ra. Embesa ji iquechi cote. 

25 Jesús mbuchasa ira rese que cuña mo chi ra. Jesús si que ra. Esi 
nongue abe que ra. María Magdalena abe que ra. Cleofas ninisi abe que 
ra. María, i que aque je ra. Üqui ngue chi ja Jesús ji ra. 26Juan abe que 
chi Jesús si ji ra. Jesús mae mose usi rese que ñee ee ra. — Tai, aque quia 
nderiirina cote, i usi je. Juan nii eriqui ñee. Jesuubi tuchi quia ñi Juan 
nde. 27 —Aque ndesirá cote, i que Juan je cote ra. Juan ngue Jesús si 
querao bei uchuchua cote ra. 


Jesús mano cote 


28 —Achimbirácuá tuchi que mbae ja je Dios cheé nguire ra, i que Jesús 
uchiangui re cote ra. —Seisei, i cote. 22Vinagre mo ngue chi mbae mo ye 
huee ra. Mbia que esponja monde vinagre ye ra. Mondo que Jesús chüruu 
ra. 30 Jesús que vinagre mocô esponja resenda cote ra. —Dios cheé ngue 
asaá ja cote ra, i que Jesús ra. Uâqui ngue embucheseco cote ra. Mano 
ngue cote ra. 


Soldado Jesús cúa chió tiquise je 


31 Judíos que fiee nyue ra. —Ae embucha ji chi ira rese nae, sã 
üiqui chiã ira rese pascua mose huee, i que mbia ra. Pascua nonde 
que embucha ira rese ra. Mbia icoquiatu mose pascua nonde. Mbia 
chumunuasa tuchi quiarei pascua. Sábado mose rei pascua. Nyebe mbia 
fiee nguiá Pilato je. —Sá soldados ira resenda timasiquio ja jé. Ei nda 
mano jei. Ei nda soldados ecuruchi sábado nonde, i que judíos Pilato je 
ra. 32Soldados que nyoi ira resenda tima ndiquio ra. Ae chi Jesús rereco 
chobei. 33 Ngasé mose Jesüs je, eraaquete que ee ra. Nyebe etima ndiquio 
eá nguiá. 34Soldado mo ngue Jesús cúa chió tiquise je ra. Eruqui que 
uché nda. Eri abe que uché nda. 35 Nyebe aico nguiã à mbesa mbesa a. 
Amae jee ngue erese re. Acheé ñooñoá se quia a. Ei nda jé abe “ae bei jé” 
jenye Jesús rii. 36Embesa ji cheé ngue ique cote ra. Jesús tima ndiquio 
eá mose. —Etima nda mbia siquio eá, i que embesa ji nyii ra. 37—4Ae 
embucha uquia ira rese nae, tiqui nda mae si erese, i abe que embesa ji 
hui nyii no nda. 


Jesús ruruchoi eraaque atisa 


38 José de Arimatea, i que emo je ra. Jesús rimba checuayá ngue ae ra. —Sã 
judíos jiranuá serese, i que equia uchiangui re ra. Ae que “Jesús rete embu seje” 
i Pilato je ra. Pilato que “eno” i ee ra. José que Jesús rete curuchi ira si cote 
ra. Ae equerao nguiá. 3º Nicodemo abe que tu erea ra. Ae tu ñee Jesús je isa 
nyii nae, aque. Aque que tu aba mbushimbusa tubiriã tuchi reru ra. Eraaque 
mbaerá ndei aba mbushimbusa. Ira shimbu turá mbucúi ji. Mbae a mbucúi ji 
abe no. 40 Üqui ja que Jesús rete querao cote ra. José. Nicodemo ndese. Aba 
mbushimbusa resebe que eraaque uma uma tiru je ra. Ei mbei que judíos quia 


» 

mbia raaque je ra. Eati nonde. 41 Jesús iquiasa rurubi que sita imi mo ñi nda. 
Eao ramo ji. Mbia raaque mondosa eà nyii. 42Huee que Jesús raaque nduruchoi 
nyati ra. —Cochite quia sábado ru nguiá nande je co, i que eati aichi chó nda. 


Jesüs quera si 


20 1Domingo mose que María Magdalena nyoi mae Jesüs tása rese ra. 

Nyaast nonde. Jesús atiquia nduruba ji que chi sita ra. 2Nyebe echoi 
nguiá uchã fee Simón Pedro mbiirandu. Jesús chimbaaquiatu nongue abe 
mbiirandu. Ae Jesús quiato tuchi nae, aque. —Aba chó nandererecua raaque 
siró suruchoi. Mangue eno mangue reae, i que María Magdalena nda. 3 Nyebe 
Pedro si nguiá ea tiquia rea. Uquiato rese. 4Nyoi ja que uchã nda. Enongue 
rane ngue Pedro chucuá oso ngasé nda. »Nyibi que mae Jesús atiquia rese ra. t 
que Jesús umanda achó u tiru ra. ique tuchiá ngue oso sita imi ni nda. 6 Aquere 
que Simón Pedro ngasé cote ra. Ae quiatu que ique oso sita imi ni nda. Ae abe 
que mae Jesús umanda achó ndese cote ra. 7 Eáqui umanda rese abe que mae 
nda. Tiru ataque rese ja eá ngue eáqui umanda chi ra. Eacua ji que chi icúe ra. 
8Ae rane ngasé nguia nyii nae, aque abe que ique tuchi oso sita imi ni cote ra. 
Mae tuchi que Jesús oreá ndese cote ra. —Jesús quera chó nguia re, i que eicua 
cote ra. 9Üqui ngue embesa ji icuayáte ra. “Jesús ra quera si”, i que eicuayáte 
ra. 10Nyebi si que echoi uchuchúaa ra. 


Jesús nyecua María Magdalena je 


11 María que chiño nyeseo eatiquia jii ra. Echeseo que nyibi mae Jesús rua 
rese ra. 12 Angeles mo ngue chi huee nyeremo ee ra. Eiraoshi ja que chi ee ra. 
Enongue que chi ngoi Jesús aqui ndúa quiti ra. Enongue ecuii rúa quiti no. 

13 Angeles que fiee María je ra. —¿Mbaerá ereico nyeseo re? i que María je 

ra. —Aba chó sererecua raaque querao. Nyebe aico nguiá nyeseo. Mangue 
chó eriqui ererequia mangue, i que María ra. 14Ucheé nduibe que mae ndei 
uquite quiti ra. t que Jesús uá ee ra. tcua eáte que ra. 15—¿Mbaerá ereico 
nyeseo re? ¿Aba eresequia quia re? i que Jesús María je ra. Ira a raarósa Jesús 
riqui rei nguiá María je. Nyebe María fiee nguiá ee. —¿Nde Jesús raaque 
ererao re? ¿Mangue erechono mangue re? Taso erea ae. Tarao ae, i que María 
ra. 16Jesús que “María” i María cheé mose ra. María que uba tuchi Jesús 

icua cote ra. Judíos cheê ño ngue María ñee Jesús je ra. —Raboni, i que ra. 
—Sembaaquiatusa, i ñe ñee Jesús icua re. 17 Jesús que ñee María je ra. iSeisi 
jeichi nda re! ¡Aso áte Paba rea resé! Eso rã ñee senongue je. “Jesús que ñee 
jéje ra. “Aso ra ibate Paba rea. Dios rea. Ae abe chó jendu re. Huee ra aso’, i que 
Jesús ñee j&je ra”, ere rá senongue je, i que Jesús ñee María je ra. 


Jesús nyecua uchimbaaquiatu je 


18María Magdalena que oso Jesás chimbaaquiatu mbiirandu ra. — 
Amaechi Jesús rese, i que ee ra. Jesús cheé ngue esenei ja ee ra. 19 Aque 

mose que domingo ra. Aque isa que Jesús chimbaaquiatu chi ñumunua 
nda. Etaronda matá ji que chi nda. Siquichete quia judíos si re. Jesús que 
oso ique uchimbaaquiatu mbuate ra. Eite re que esi fee ee ra. —iJ&ya 
eáte jirichi nda Jë! i que Jesús fiee ee ra. 20 Aquere que Jesús o iósa 
reacuquia ee ra. Ucüa iôsa abe no. Echimbaaquiatu ía tuchi que mae 
Jesús rese ra. 21 Jesús que ñee si ee ra. —iJéya eáte jirichi nda je! Sã ñi 
Paba sembu no, ei tae si jemondo secheé nenei nenei sacuá mbia je, i que 
Jesús uchimbaaquiatu je ra. 22Jesás que uchimbaaquiatu ichu fiee nda. — 
Espíritu Turá ndu jéje a cote, i que eichu ra. 23—“Dios chó jéicuá mbutiá 
nguiá jési co”, jenye mose emo je, Dios ra üqui icuá mbutiã esi cote. “Dios 
chó jéicuã mbutiá eá nguiã jési co”, jenye mose emo je, Dios ra üqui icuá 
mbutiá eá esi, i que Jesús ra. 


Tomás mae Jesüs quera si rese 


24 Tomás oreáte que Jesús nyecua mose uchimbaaquiatu je ra. Jesús 
chimbaaquiatu raque Tomás. Eata, i que Tomás je ra. 25 —Jesüs rese que 
uremae nda, i que eataque embiirandu ra. Tomás que ñee nda. —Jesús eá 
ndei e. Se mae eá mose eo iósa rese, se ocoá mose eo iósa rese, se ocoá 
mose ecúa iósa rese, “nyia” aeá nda se, i que Tomás ñee nda. 26Jesüs 
chimbaaquiatu que fíumunua si domingo nongue mose ra. Tomás abe que 
siqui uataque rese huee cote ra. Etaronda matá ji que chi nda. Jesás que 
ique oso ra. Eite re que esi ñee ee ra. —iJéya eáte jirichi nda jé! i que ee 
ra. 27 Nee ngue Tomás je cote ra. —iSá seo jé! Seo iósa rese eoco. Secúa 
iósa rese abe eoco ae. “Jesús quera si eáte” ¡ere sichi nda jé! “Jesús que 
quera si ra”, ere chó cote, i que Jesús ñee Tomás je ra. 28 —Sererecua. Nde 
rei sembae Dios, i que Tomás Jesús icua cote ra. 29 Jesús que ñee Tomás je 
ra. —Nde mae mose serese, aque mose chó seicuachi. Mae eá mose serese 
chó ngue emo ndiqui seicua ra. Üqui nguiarei eya tuchi ndesi, i que Jesús 
ee ra. 


Je Jesús icua sacuá ño co ambesa nguiá jéje 


30 Jesús que mbia mae sayá saá saá tuchi uchimbaaquiatu je ra. Úqui 
ambesa ja eá nguia a. 31A nguia ambesa ja quia a. Jé Jesús icua sacuá. — 
Jesús rei Cristo. Jesús rei Dios rucucha, jenye nda chá. Uquí icua mose ra 
jéingo bei. 

Jesús nyecua siete uchimbaaquiatu je 
2 1 1 Aquere que Jesús nyecua si uchimbaaquiatu je ra. Ama nimia 
ndese que efii nda. Tiberias, i que aque ama ndisa je ra. Ei ngue 
Jesüs uà nyecua ee ra. 2Echimbaaquiatu que chi nyiese ra. Simón Pedro. 


Tomás ndese. Ae je eriqui “Eata” i. Natanael ndese. Caná de Galilea jenda 
rei Natanael. Zebedeo riirí abe que chi ra. Echimbaaquiatu nongue abe 

que chi nyeremo no nda. 3—Taso rá sira rea, i que Simón Pedro ra. —Ure 
abe ra ureso nderese, i que eataque ee ra. Nyoi ja rei que sira rea ra. Nyui 
ja que echoi canoa ye ra. Sira que embua mbua eáte aque isa ra. 

4Jesús que chi erimia ndese echimbaaquiatu je ra. Jesús eà eriqui 
rei nguiá ee. 5—¿Sira mo jembua re, Âquê? i que Jesús ñee mombo ee 
ra. —Tei, i que echimbaaquiatu ee ra. Jesús icua rocoi. 6—Sira mbua 
mbuasa jenduba canoa quiato cuti. Sira ra jembua cote, i que Jesüs ee ra. 
Jesús cheé ngue emumbayá nda. Sira que ua jate embua mbuasa ye cote 
ra. —Nandenosé ama si. Nandechuchã canoa ye, i rei que ra. Eusite que 
ee ra. 7 Ae Jesús quiatote, aque que fiee nda. —Jesús chó eriqui re, i que 
uataque je ra. Pedro eandu mose que huiirao mingue asi oso ii ra. Jesüs 
rea. Sira mbua mbua nonde quia huiirao mbui nguiá nyii. 8Isho tuchiá 
ngue ama nimia nda. Cien metros chó ngue ra. Pedro ataque que canoa 
querao ama nimia ndiichã nda. Sira mbua mbuasa que ecuruchoi quia 
mbutiriri sira resebe ra. 

9Nguichi que canoa si ibi ri cote ra. 1 que tata u ee ra. Sira mii ngue chi 
tata ri ee ra. Mbichae abe que chi ra. 19 —Sira mo jendu rá. Ae jembua 
ramo, i que Jesús uchimbaaquiatu je ra. 11 Simón Pedro que nyui oso 
canoa ye ra. Sira mbua mbuasa que embutiriri serao sonosé ama nimia 
ndese cote ra. Embisé sira resebe. Sira mbua mbuasa que soroáte enonosé 
mose ra. Sira cuasu achóte raque. Sira 153 raque. 12—Jenyu quiaru cote, 
i que Jesús ee ra. —¿Aba nde re? i áte que emo ñee irei nguíá ee ra. Mbia 
que Jesús icua jate ra. 13Jesús que oso tátaa cote ra. Mbichae que esiró 
nda. Mbuchao chao que uchimbaaquiatu je ra. Sira abe que embuchao 
chao ee ra. 14Jesás que mano nyii ra. Quera si que ra. Nyecua nyecua que 
uchimbaaquiatu je cote ra. Co rei tercera vez co. 


Jesús fiee Pedro je 


15Quiaru jare que Jesús ñee Simón Pedro je ra. Jonas ndiiri ndei Simón 
Pedro. —Simón, éerechesecua tuchi quia serese à si re? i que Jesüs 
Pedro je ra. —Ae. Achesecua tuchite sequia nderese co resé. Seicuate 
se resé, i que Pedro fiee ee ra. —Oveja raarósa rà eico no. Seicuasa 
embaaquiatu quiatu quia secheé je no, i que Jesús Pedro je ra. 16—8Simón, 
¿erechesecuate quia serese re? i si que Jesús ñee Pedro je ra. Pedro que 
fiee ee ra. —Ae. Achesecua tuchite sequia nderese co resé. Seicuate se 
resé, i si que Pedro ñee ee ra. —Oveja raarósa rá eico no. Seicuasa esaaró 
turá nguia no, i que Jesús Pedro je ra. 17 —Simón, éerechesecuate quia 
serese re? i si que Jesús fiee Pedro je ra. Co que tercera vez cote ra. Jesús 
fiee tres veces mose que Pedro ía eá tuchi ra. Pedro que fiee ee cote ra. 
—Mbae ereicua jate quia co, Sererecua. Achesecua tuchite sequia nderese 
co rese, i que Pedro ñee Jesús je ra. —Oveja raarósa rá eico no. Seicuasa 
esaaró turá nguia no. 18Tacheé nyecua ndeje, Pedro. Ndeyasu mose que 

ereico ndeirao mingue oso ngata choofio ndesose quiti ra. Nde amei 
mose ra ndechiba ereira cote. Mbia ra ndecua cote. Ndeso sere ása quiti 
ra mbia nderuruchoi cote, i que Jesús Pedro je cote ra. 19—Ei nda mbia 
Pedro iquia, i chó Jesús re. —Ei nda Pedro Dios quirácuá ndeacuquia 
mbia je, i chó Jesús re. —Eico serui, i que Jesús Pedro je cote ra. 


Ae uchimbaaquiatu rese Jesüs nyesecua tuchi 


20Pedro que uba mae serese cote ra. Se rei Juan. Jesús nyesecua tuchi 
rei se. Se chó ngue acoi hui quiaru Jesús jii aque isa resé. Se chó ngue 
“¿Aba ra nemee mbia icuá je re?" ae Jesús je resé. 21 Pedro que mae 
serese cote ra. Nee ngue Jesús je cote ra. —¿Mañi ite ra mbia quia Juan 
je re? i que Pedro Jesús je ra. 22Jesús que fiee ee ra. —éMbaete ere? Serui 
chó eicochó nde. “Sechube mose chee ra Juan manoá”, se i mose, manoá 
ndae. Eico chó serui nde, i que Jesús Pedro je ra. 23—Juan nda manoá 
mbeichi nde, i que Jesús icuasa Juan nii cote ra. Jesús cheé abi chóchi. 
— Juan nda manoá, ire rocoi Jesús nyii. —Se cheé mose ra manoá, i chó 
ndei ngue Jesús re. —Juan nda manoá, i áte que Jesús ra. 


Juan ñimbesa hui bei 


24 Jesús chimbaaquiatu chó se re. Se chó á ambesa ja nguiá. Amae jate 
que se quia Jesús chisaá ndese ra. Acheé ñooño eáte se quia à mbesa 
mbesa co. 25Jesús chisaá saá tubiriáte quia fiene. Ambesa ja aroneáte 
quia a. Jesús chisaã saã mbesa ja mose, ei ndei ra papel mbesa ji mbia 
recua mbiitayá jate. Amén. 

Espíritu Turá nda tu, i Jesús 


1 1-2 Ambesa que ndeje nyii, Teófilo. Arembiirandu ja que Jesús chiao 

rese. Ereco mose íbii. Jesús que mbia mbaaquiatu quiatu ereco 
mose íbii ra. Dios que equerao bei jiri ibate cote ra. Üqui ngue asenei 
senei ndeje nyii ra. Oso nonde ibate que ucheé nenei nenei sacuá irabo 
ra. Uchiirabo que embaaquiatu quiatu ra. Siqui que Espíritu Turá ndese 
mbia mbaaquiatu quiatu ra. Eaquiatu que esecha oso ibate cote ra. 
3Manonde que eru si nyecua úqui je ra. Oso nonde ibate. Ngueco que 
eteacuquia cuquia si ee ra. Cuarenta días que eriqui nyecua nyecua bei 
uchi mbaaquiatu je ra. Dios rese que eriqui embiirandu randu ra. Dios rei 
ererecua tuchi. Ae rii eriqui embiirandu randu. 4Jesús oso nonde ibate 
que eriqui fiee fee uchimbaaquiatu je ra. —iJésochi nda sucha tubiriã 
si jé! iJésocht nda Jerusalén si jé! iPaba cheé nguire jengu Espíritu Turá 
ndaaró aa je! “Espíritu Turá tamondo jéje”, i que Paba jéje ra. Aque rif 
ngue acheé jéje nyii resé, i que Jesús ee ra. 5—I je que Juan bautizar i 
mbia je ra. Namo jiri ra Espíritu Turá ndu. Ae ra ique jeñiangui re. Ei 
nda Espíritu Turá bautizar i jéje. I je eá cote. Espíritu Turá nda ique chó 
jeñiangui re cote, i que Jesús uchimbaaquiatu je ra. 


Jesüs oso ibate 


6Emo mose que Jesús chimbaaquiatu ñee ee ra. Jesús oso nonde ibate. 
—¿Manose ra urererecua ishonda erembutiá ure si re? Israel jenda rei 
ure. ¿Namo nda ure mo eremii urererecuará nde? i que mbia Jesús je ra. 
7 Jesús que ñee ee ra. —Manose chó ndae. Paba mii eicua. Mbia eicuayá. 
Jé nguia jéicuayáte nguiá no. Manosete chó ndae. 8iCo rese chó jendua 
je! Espíritu Turá nda tu j&je cote. Ae ra jembuquirácuá. Ae ra jembucheé 
fiee serii. Jé nda jéingo serenei nenei tuchi cote. Serenei nenei Jerusalén 
jenda je. Judea jenda je abe no. Samaria jenda je abe no. Mbia mangue 

choofioa jenda ja je abe no. Üqui ja je jéingo serenei nenei, i que Jesús 
ra. 9Neende que Jesús si ibate cote ra. Uchimbaaquiatu resa rae que esi 
erecha ra. Ibeishi ngue embuchecuayá cote ra. 10 Echimbaaquiatu que 
soboiba bei u mae ibei rese ra. Ibei rese mae mose que mbia nyeremo 
ngaé erea ra. Ibate si. Huee que echi ra. Eiraoshi tuchi que ngaé ejii ra. 
I1 Tbatenda que ñee ee ra. —Galilea jenda, ¿mbaerá jengu beite mae ibei 
rese a re? Jesús oso quia ibate nae, ae si ra tube no. Jemae ngue u eso 
rese nae, ei si ra u íbii no, i que ibatenda ee ra. 


Dios que Matías irabo ra 


12 Jesús chimbaaquiatu que nyoi nyebi hue recha ra. Monte de los 
Olivos recha. Nyoi que sucha tubiriá Jerusalén cote ra. Aichi jiri. Monte 
de los Olivos rei Jerusalén ndurubi. 13Ngasé ngue Jerusalén nda. Nyoi 
que uchuchüaa cote ra. À ja que ra. Pedro. Juan. Jacobo. Andrés. Felipe. 
Tomás. Bartolomé. Mateo. Alfeo riirí. Jacobo, i ee. Simón el Cananista. 
Judas. Jacobo riiri ndei Judas. 14 Üqui ja que fiumunua mbei bei quia 
fiee fiee Dios je ra. Ari abe no. Acuani abe no. María abe no. Jesüs si rei 
María. Jesús nongue abe no. Üqui ja que fiumunua mbei bei quia ñee ñee 
Dios je ra. 

15Emo jiri mose que Jesüs icuasa fiumunua ja ra. Ciento veinte que 
ra. Pedro que uá fiee ee ra. 16—Seandu rá se, Seresenda. ¡Sá embesa ji 
fiee ñooño eà ño jé! Cose que Espíritu Turá ñee Judas rii nda. David que 
embesa Espíritu Turá fiee nguire ra. Judas rii. Judas rei Jesás reacuquiasa 
mbia icuá je. Jesús rerao nonde iquia. 17 Jesús que Judas irabo rei nyii ra. 
Nanderesendacuá. Nyebe rei Judas nanderesenda nyii. 18Judas que mbae 
isiquia isi icuá nda. Mbae isiquia je que ibi mo isi ra. Hue ereco mose 
que mano nda. Ibate si eru ngoi mano. Uáqui nguiti que eru ngoi ra. Erie 
que oo ra. Echiique mburiri. 19 Jerusalén jenda que jirandu ja erese ra. 
Acéldama, i que hue ibi je cote ra. Mbia ruqui rua, i chó nguiá hue je. 
Ecoisa ibi je. 20f ñi embesa ji Salmos nde: 

Sã echuchua oreá mbei. 

Sá mbia mo ndiquíá mbei equi re. 

Sà eriquicharomba riqui Dios cheé nenei nenei cote, 
i que embesa ji Judas rii nda. 2! Emo nandeirabo Judas riquicharo. 
Mbia chi bei quia nanderese nae. Jesús nandembaaquiatu quiatu bei 
mose. 22Juan mbia mbiirandu randu mosenda bei. Dios Jesás querao 
chee quia ibate. Ae siqui beite quia nanderese nae, üiqui mo nandeirabo 
nanderesendacuá. Jesús quera rese mbia mbiirandu randu sacuá, Judas 
riquicharó, i que Pedro fiee ee ra. 22 Mbia nyeremo ngue etea cote ra. 
José Justo, i emo je. Barsabás, i abe ee no. Matías, i enongue je. 24Jesüs 
chimbaaquiatu que fiee Dios je cote ra. —Urererecua, aba chiã ereicuate 
quia co. À nyeremo ndiqui à. ¿Aba ndechiirabo re? ¿Aba ereirabo 

urembiró sacuá nde? 25 é Aba eretea ndechimbaaquiatubirá nde? ¿Aba 
eretea Judas riquicharó nde? Ae hui quia ndecheé si. Ae oso quiachá 
ndesi cote. ¿Aba eretea eriquicharó nde? i que Dios je ra. 26Sita que 
embaba mbaba o ye cote ra. —éAba Dios chiirabo re? i tiene. Ei ngue 
Matías irabo ra. Dios que Matías mingo Jesús chimbaaquiatu rese cote ra. 
Mbia once mbiró. Docerã. Doce que Jesús chimbaaquiatu cote ra. 


Espíritu Turá tu Jesüs icuasa je 


1Fiesta de Pentecostés mose que Jesús icuasa chi ja ñumunua nda. Hue 

mii ngue echi ja fiumunua nda. 2Ibei rieu que embuate ra. Ama ndieu 
raanguia. Tuchua mbieu tuchi Jesús icuasa je. 3Tata rendi raanguia que tu 
nguichi eáqui ndes e ra. Jesús icuasa áqui ja rese. 4Espíritu Turá ngue ique 
tuchi hue jenda chiangui re ra. Ique ja que Jesús icuasa chiangui re ra. Mbia 
que echeé ata mo saá saá cote ra. Echeê uchianuá ngue esaá saá nda. Espíritu 
Turá nguia rei embucheé echeemo. Mbia cheé mbuae jaaja que cote ra. 

5 Aque mose que judíos tubiriá nyi Jerusalén nda. Ishonda tubirià nyi 
huee. Mangue chooñoa jenda ja chó chi nguiá huee. Üqui ndei Dios cheé 
mumbasa reá judíos ataque rá si. 6Ibei rieu andu mose que üqui ngaé uchá 
nda. Nyuruira tuchi eandu. Jesús resenda mbia cheé mbuae saá saá ja chócht 
nguiá u. Espíritu Turá ño ngue embucheé nguiá. Mbiamo fiee icuasa reá 
ndaque. Mbia que ucheé ñandu ñandu ja u ra. Jesús icuasa ñee mose. Nyebe 
que mbia chi nguiá nyuruira eandu. 7Mbia nyuruira ja eandu. —¿Mañi 
equia mbiamo ñee icua ja re? Galilea jenda achó ño ndaque à, i tuchi que 
mbia u nyuruira eandu ra. 8-11 —éMaífii equia nande ja cheé naa naa à 
nde? Nandecheé Jesús icuasa saá jaaja chóchí nguiá à. Partia jenda cheé 
esaá saá ñochi nguiã à. Media jenda cheé abe no. Elam jenda cheé abe no. 
Mesopotami a jenda cheé abe no. Judea jenda cheé abe no. Capadocia jenda 
cheé abe no. Ponto jenda cheé abe no. Asia jenda cheé abe no. Frigia jenda 
cheé abe no. Panfilia jenda cheé abe no. Egipto jenda cheê abe no. Libia 
jenda cheé abe no. (Cirene ndobei.) Roma jenda cheé abe no. (Roma jenda 
mo ndei judíos. Roma jenda ataque rei judíos eà.) Creta jenda cheé abe no. 
Arabia jenda cheé abe no. Jesús icuasa üqui ñee saá saá ja chóchi nguiã à. 
Nandecheé esaá saá ja chóchi nguiá à. Jesús icuasa riquichi nandecheé naa 
naa tuchi Dios chiao turá nenei nenei à, i ja que mbia ucheé andu jaaja mose. 
121 jate que mbia u nyuruira eandu ra. Ndua ndua tuchi que u eandu ra. — 
Mañi equia fiee à nde, i nyue. Jesús icuasa mbia cheé mbuae naa naa mose. 
13Emo emo ngue fiee icuá icuá Jesús icuasa je ra. —Quiacua chó eriqui 
nguiá à, i raque Jesús icuasa rii. 


Pedro fiee mbia je 


14Pedro que uá ñee mbia je cote ra. Nguesenda once rese que echi uà 
fiee mbia je ra. Tasé jiri fee ee. —iSeandu ja u jé! Tacheé jéje, Jerusalén 

jenda. Judea jenda abe no. 15¿Quiacua rei Jesús icuasa riqui jéje re? 
Quiacua eá fio fiene. Tenda que nyui ramote resé. Mbia quiacuasa eá 
fio huee tenda resé. 16 À nii ngue Joel embesa mbesa cose ra. Dios cheé 
mbuchecuasa que embesa à nii nda. Ei ngue embesa ra: 
17 ^Mbae ua jiri mos e ra Espíritu Turá amondo mbia ja je", i que Dios 
ra. 
“Jendiiri nda secheé mbuchecua mbia je. 
Acuanindu ra serea rea tuchi cuu. 
Amei abe ra serea rea cuu no. 
18 Aque mose ra Espíritu Turá amondo serimba ja je. 
Serimba ra secheé mbuchecua checua mbia je. 
19 Mbia mae sayá nda asaá saá ibi ri no. 
Eruqui rese ra mbia mae no. 
Tata rese ra mbia mae no. 
Tatashi ndese ra mbia mae no. 
20 Mbia rerecua tu nonde ra tenda ñimoo. 
Eruqui rá nda nyasi mbia rerecua tu nonde", i que Dios ra. 
21 “Ndeya eá fio serese, Sererecua”, i mose emo ñee Dios je, aque ra 
Dios siró eicuá si, 
i que Joel embesa ra. ?2Israel jenda, iseandu rà! Nazaret jenda rii aico 
fiee ñee j&je a. Jesús rit. Dios que Jesús mbuquirácuá tuchi ra. Nyebe que 
Jesús mbia mae sayá saá saá nda. Üqui ndese que jemae nda. 23“Mbia 
icuá nda seriirí iquia”, i que Dios Jesús mano nonde ra. Jé nguia Jesús 
jéiquia tuchi nguiã cote. Jé nguia jemee nguiá mbia icuá je. Eiquia 
nonde. Dios rane ngue jirandu Jesüs rese ra. ^Mbia icuá nda Jesüs iquia", 
i que Dios quia nyii ra. 24Dios que Jesús mbuquera si ra. Jesús mano 
mbei aroneáte. 25 David que Jesús cheé senei cose ra. À ngue fiee nda: 
Sererecua riqui sembui eà mbei co. 
Eriqui bei serese co. 
Mbae riqui sembusiquiche aroneáte co. 
26 Nyebe seya tuchite riqui co. 
Nyebe aico fiee turáte Dios rii co. 
Semano mose abe ra Dios hui eã mbei sesi. 
27 Seaingue ra eresechayá semano mose, Sererecua. 
Serete abe ra erembuquera si mingo. 
Ndechesecuate aico co. 
28 Semingosa tuchi rei nde. 
Sereco mose nderese ra seya tuchi, 
i que David Jesús cheé nenei cose ra. 
29 Tacheé nyecua jéje, Seresenda. Nanderu David que mano cose resé. 
Mbia que echati resé. Eatisa nandeicua ja quia co resé. 30 David rei Dios 
cheé mbuchecuasa. Dios que fiee ee ra. “Nderiiri mo nda Cristo. Ae ra 

mbia rerecuará tuchi. Nderiquicharó nda mbia rerecuabi tuchi”, i que 
Dios David je cose ra. “Dios fiee fioofioa tuchi chó nguiã”, i que David 
ra. 31 David que Dios cheê icuate quia ra. Nyebe que ñee Jesús rii nda. 
"Seaingue ra eresechayá semano mose. Serete ra erembuquera si mingo", 
nyebe David i nguiã Jesús rii. 32Dios que Jesús mbuquera si ra. Üqui 
ureicua ja quia à. Nyebe ureico nguiá jembiirandu randu üqui ndese à. 
33Dios que Jesús querao ibate nyiese ra. Dios jii eriqui pee cote. Dios 
que Espíritu Turá mee Jesüs je cote ra. Ucheé nguire que emee ee ra. 
Jesús riqui Espíritu Turá mondo ure je co. À Espíritu Turá nyisaá jefiandu 
fiandu quia à. Espíritu Turá ndiqui à mbucheé mbia mo fiee à. 34-35 David 
osoá ibate aque mose. Jesús rii ngue David embesa ra. À ngue embesa ra: 
Dios que fiee sererecua je ra. “Ecoi sejii. Nde abe ra ererecua serese. 
Ae ndeucuayáte quia nae, üqui je ra ndequirácuá ateacuquia tuchi. 
Ndequirácuá tuchi ra üqui si", i que Dios sererecua je ra, 
i que David embesa mbesa ra. 36 Jesás jembucha quia ira rese nae, ae si 
Dios mingo mbia rerecuará co. Ae nandesaaró aró nguia, ae si rei Jesüs. 
Jesús rese téirandu ja, Israel jenda, i que Pedro fiee ocote ra. 
37 Mbia ia eá tuchite que Pedro cheé andu ra. Nee ngue Pedro je ra. 
Pedro resenda je abe. —¿Mañi ure ra equia re? i que Pedro je ra. Jesús 
chimbaaquiatu ja je. 38 Pedro que echeé sibishoró nda. —iJéicuá si jéhui rá 
je! Sã bautizar ure jéje Jesucristo rii. Dios jéicuá mbutiã sacuá. Aquere ra Dios 
Espíritu Turá mondo j&je. 39“Espíritu Turá nda amondo jéje. Jendiiri je abe ra 
amondo. Ishonda je abe ra amondo. Sechiirabo ja je ra Espíritu Turá amondo”, 
i que Dios fiee nande je ra, i que Pedro Dios cheé nenei nda. 49 Fi ngue Pedro 
ñee ocote mbia je ra. Nee turã ngue ee ra. —Mbia icuá achóte eriqui ibi jenda 
á. Quiachá ja equia Dios si à. Üqui si jéhui chó. Jë abe jéquiacháyá sacuá Dios 
si, i que Pedro mbia mbaaquiatu ra. 4! —iAe beite jé! i que mbia tubiriá Pedro 
cheé andu ra. Üqui j e que bautizar i ra. Aque mose que mbia tres mil Jesús 
isi ra. 42Üqui abe que ñumunua nua nguia Jesús quiato ataque rese ra. Jesús 
chimbaaquiatu fiee fiee mose mbia je. Numunua nua fiee Dios je. Eturá mbei 
que eriqui nyue ra. Mbichae que eu eu quia ndua ndua Jesús rese ra. 


Jesús icuasa siqui turá nyue 


43 Mbia que siquiche ja Dios si ra. Jesús chimbaaquiatu que Dios 
mbuquirácuá nda. Nyebe mbia mae sayá naa naa tuchi nguiã. 44Jesús 
icuasa que fiumunua nua mbei quia ra. Abei tuchi que eriqui nyue ra. 
45Umbae je que eriqui vender i tuchi ra. Mbae isiquia que emee mee 
nguia mbaecha reá je cote ra. 4 Numunua nua mbei que equia Dios 
chuchúaa ra. Quiaru quiaru que equia nyiese uchuchüaa ra. Dios rii ngue 
eriqui ñee turá turá nyue ra. Eya tuchi que eriqui Dios rese ra. 47 Dios rii 
ngue eriqui ñee turá turá nda. Mbia ataque que fiee turá turá nguia Jesús 
icuasa rii nda. Jesús icuasa que Dios mbeta mbeta bei quia ra. 

Ecuatayá mbucheró 


1Emo mose que Pedro nyoi quia Dios chuchúaa ra. Juan ndese. 

Tenda nyeseco mose. Hue tenda bei que mbia riqui fiee fiee Dios 
je ra. 2Huee que amei mo ngatayá ndiqui bei huee ra. Echaacuquia 
mosenda bei eiquiei icuá. Mbia que ecuruchoi choi bei quia huee ra. 
Dios chuchúaa. Eiquesa turá, i que hue eiquesa je ra. Huee que eriqui 
ecuatayá mii mii mbei eiquesa jii ra. Ache ache i sacuá mbia ique mose 
Dios chuchúaa. 3Dios chuchúaa nda Pedro ique nguiã Juan ndese chã. 
Ecuatayá ngue mae erese ache ache i ee ra. 4Pedro que nguesa mbui reá 
mae erese ra. Juan abe. —iUre rese emae jé! i ecuatayá je. »Eandu mose 
que mae erese ra. —Mbae mo nda emee seje reae, i mae nguiatu erese. 
6Pedro que fiee ee ra. —Mbae isiquia eá ndaque sembae. Mbae mo nda 
asaá ndeje. Jesucristo quirácuá nembucheró na mbucuata. Ehuá na ngata. 
Nazaret jenda quirácuá nembucheró na, i que Pedro ee ra. 7Pedro que 
eo isi ra. Mua ngue eo rese ra. Aque mosebe que ei nyeró nda. Eiquiei 
abe nyeró eo isi ruibe. 8Ecuatayá ngue juá asi cote ra. Ngata cuata que 
ra. Ique Dios chuchúaa úqui ndese. Eya tuchi que ra. Oo oo tuchi que ra. 
Taanye, i tuchi que equia Dios je ra. ?Mbia que mae ja u ecuatayá ngata 
rese ra. Nee turã mose Dios je que mbia nyiisaquia u echeé ndese ra. 
10 Mbia que nyuruira u mae erese ra. Mbia que eicua ja ra. —Ecuatayá ño 
aque re. Ache ache i beite que equia Dios chuchúaa, ae chó co re, i que 
mbia nyuruira tuchi mae erese ra. 


Pedro fiee oco judíos je 


11 Embucheró ji que Pedro chiba isi isi quia ra. Juan chiba abe no. 
Mbia que ngaé ucha mae erese ra. Nyuruira erea. Portal de Salomón, i 
eiquesa je. Huee que echi ra. 12Pedro que mae mbia chumunua ndese 
ra. Nee ngue ee ra. —¿Mbaerá jéingo nyuruirate mae erese re, Israel 
jenda? ¿Mbaerá jéingo nyurui rate mae urerese re? Ure ae eá ño Ecuatayá 
urembucheró nguiá. Urequirácuá eá Ecuatayá mbucuata nguiá. Dios 
quiarei uquiracuá mee ee embucheró. Urecuata turá embucheró eá nguiá. 
13Dios rei nanderu rerecua bei. Abraham. Isaac. Jacob. Üqui nderecua 
bei Dios. Dios ñee turá mbei nguiirí nii. Jesús rit. Ae que jemee icuá 
mbia je eiquia sacuá nda. “Jesús tambui”, i mose Pilato, üqui mose que 
jéisi quiatu quiatu chóchi nguiã. 14“Embu?”, jenye eá ñochí ngue Jesús 
turá nii nde. “Embui”, jenye chóchi ngue mbia iquiasa rii nde. 15E1 jenye 
chóchi ngue mbia mingosa iquia nguiá. Dios que embuquera si ra. Equera 
si rese que uremae nda. À ureico mbia mbiirandu randu equera rese à. 
16 À jengu mae Ecuatayá ndese à. Jé Ecuatayá jéicuate resé. Jendesa rae 
que Dios embucheró nda. Ure Jesús ureicuate quia à. Nyebe Ecuatayá 
mbuquirácuá nguiá. 

17 Jéaquiatuá ño Jesús jéiquia nguiá, Seresenda. Jenderecua aquiatuá 
ño Jesús iquia nguiá no. 18Dios quia que ucheé mbuchecuasa mbucheé 
cose ra. Cristo rit embucheé. “Mbia icuá icuá nda Cristo je. Cristo mbasi 
mbasi rae", i que embuchecuasa cose ra. Úqui ñee nguire quia Cristo 
mbasi mbasi nguiá cote. 19iJéicuã si jéhui chó jé! Jemba rá Dios icha 
cuti. Dios jéicuá mbutiã sacuá. Ei jenye mose ra Dios jembiate cote. 

20 Dios ra Jesucristo mbuquichi imbu cote. Ae que emii jenderecua rá 

cos e ra. 21 Namo fio nda Jesús riquichó ibate. Dios mbae mbitiró ja mose 
ra eru cote. Ei ngue Dios cheé mbuchecuasa ñiinda ñee nda. 22Nyebe 
Moisés fiee nguiá nanderu cose ndare je. “Dios ra nanderesenda mo isi. 
Dios cheê mbuchecua sacuá. ¡Ae cheé nda jemumba jirichi jé! 23 Echeé 
mumbasa ra Dios mbuquiachã nyesi", i que Moisés fiee nda. 24Dios cheé 
mbuchecuasa ja que mbia mbiirandu randu mbae ri nda. Ae riqui nyecua 
namo à cote. Samuel nane ngue mbia mbiirandu randu à nii nda. Samuel 
nduinda ja abe que embiirandu randu à nii no nda. 25Jéje chó Dios cheê 
mbuchecuasa ñee fiee nguiá. “Seturáte ra jendiirí ja je", i que Dios ñee 
nanderu ñiinda je ra. Jêje abe Dios ñee. Ucheê nda embuchebi eà. Dios 
que ñee Abraham je cose ra. “Nderiiri mo nda mbia mbia ja tuchi quia. 
Ibi jenda ra embia ja tuchi", i que Dios Abraham je ra. 26Dios que nguiiri 
mondo íbii cote ra. Jé nane je que embu ra. Jembuturá sacuá. Jéhui sacuá 
jéicuã si, i que Pedro judíos je ra. 


Ererecua paama i ja Pedro je, Juan abe je 


4 1Sacerdotes que ngaé cote ra. Pedro ñee mbei mose mbia je. Juan 
abe fiee mose ee. Dios chuchua raarósa abe que tu erese huee ra. 
Saduceos mo abe que ngaé erese huee ra. 2Üqui paama i ja Pedro je. Juan 
abe je. Mbia mbaaquiatu quiatu mose chó ngue paama i ra. —Jesüs que 
quera si manonde ra. Ei nda mbia abe quera si, i que Pedro ee nyii ra. 
Nyebe tiqui ndiqui nguiá paama i ee. 3 Nyebe eisi suruchoi nguiá policíaa. 
Eresaitó fio emingue nguiá taró. —Isamami nguia nda nandechandu 
nguiá, i que ererecua nyue ra. ^Mbia tubiriá Dios cheé ñandu erenei 
nenei mose. Eatate que Jesús icua ra. Jesús icuasa rei cinco mil hombres. 
5Isamami ngue mbia tubiriá fiumunua nda. Judíos rerecua que ngaé 
fiumunua huee ra. Amei abe que ngaé fiumunua erese ra. Embesasa abe 
que ngaé fiumunua erese no nda. Üqui ja que ñumunua Jerusalén nda. 
6 Anás abe que chí erese ra. Ae rei sacerdote rerecua. Caifás abe que chi 
erese ra. Juan abe no. Alejandro abe no. Sacerdotes nducucha ja que 
chi fiimbaacua ra. 7 Pedro que emii mbia ite re ra. Juan ndese. Mbia 
fiee ee cote. —¿Aba jembirácuá nde? ¿Aba jembirácuá nguia ecuatayá 
mbucuata nonde re? i que ee ra. 8Espíritu Turá ngue Pedro mbucheé cote 
ra. —Tacheé jéje, mbia rerecua. Tacheé jé abe je, Amei. 9“Ecuatayã ndese 
urembiirandu rá”, jenye chó nguiá ure je à. “¿Aba jembirácuá ecuatayá 

mbucheró nonde re?" jenye chó nguiá ure je à. 10 Tacheé nyecua jéje. 
Sà mbia ureandu ja. Sã Israel jenda ureandu ja. A ecuatayá embucheró 
ji riqui jendesa rae a. Jesucristo quirácuá nguiarei embucheró. Aque sí 
quirácuá fio fene. Ae jéiquia. Ae jembucha ira rese. Ae Dios mbuquera 
si. Aque quirácuá fio ñene. Nazaret jenda quirácuá. 11 Thuaé nandechiriró 
na ño Jesús re. Sañi nandeico mae mae ihuae nandechiriró ndese no. 
“Aque chó ndei que eturã nda", sañi nandeico eriró i no. Ei nyee ra mbia 
Jesús ndiichã i no. Mbia ra eisi tuchi nguerecuará cote. Jesús momboi 
isi. Eisire rocoi nyii. 12Aba mo eà ndei nanderirósa nandeicuá si. Jesús ae 
nanderiró nguiá nandeicuá si. Dios aba mo abe mbu eá nguiá mbia riró 
sacuá huiicuá si. Jesüs ae fiene, i que Pedro ra. 

13Mbia rerecua nyuruira Pedro cheê andu. —éMbaerá eriqui siquicheáte 
fiee nde? Papel ndesenda eá ndaque. Mbia ataque rà fio ndaque, i que 
ererecua nyue ra. Pedro ri. Juan nii. —Jesüs resenda quia eriqui reaé. 
Nyebe eriqui siquicheáte ñee nde, i nyue cote. 14Hue que embucheró ji riqui 
huee ra. Nyebe mbia rerecua fiee icuá aroneate erii. 15Ererecua fiee ja cote. 
— Sã Pedro choi usé taicuee. Juan abe no. Nandecheé nandechue nande 
ae, i que ererecua nyue ra. 16—¿Mañi nande ra Pedro je re? ¿Mañi nande 
ra Juan abe je re no? Pedro chimbucheró ndese mbia riqui jirandu randu 
jate à. Jerusalén jenda riqui jirandu randu jate à no. “Mbucheroá ngue ra”, 
nande aroneate. 17 Nandembusiquiche rá no. Nee fiee siã nda equia Jesús 
rii ña. Mbia nda jiranua nguia mámbii chá. Jesús rese chá. “iJesús cheé 
nda jésenei senei sichi jé!” nande rà ee, i que ererecua nyue ra. 18—Jenyu, 
i Pedro je cote. Juan abe je. —iMbia ra jembaaquiatuchi Jesús rii Jë! 
¡Jesús ra jésenei seneichí mbia mo je jé! i rei que ee ra. 1?Pedro que echeé 
sibishoró nda. Juan ndese. —é Aba cheé nguia ra aba mumbayá nguia re? 
¿Jeñee nguiatu ra aba mumbayá nguia re? Dios cheé aba mumba aroneate. 
¿I jéje re? 20¿Mañi nda aba umaesa reneiá nde? ¿Mañi nda aba uchiandu 
abe reneiá ne no? i que Pedro ee ra. Juan abe. 21 Ererecua ñee icuá Pedro 
je. Juan abe je. —Nandembusiquiche nandechesi, i raque. Hui chó ngue esi 
cote ra. Embasiá mondo cote. Ererecua ireite mbia tubiriá si. Nyebe eiruá 
nuá eá nguiá. Pedro ecuatayá mbucheró mose mbia fiee turá turá ño nguia 
Dios rii neaê. Nyebe ererecua ireite riqui nguiá esi. 22Ae Dios mbucheró 
nae, aque amei. Cuarenta años que ae ra. 


Urembusiquicheá, i equiato Dios je 


23 Mbia rerecua hui ja Pedro si. Juan abe si. Nyoi nguesenda mbiirandu 
ja mbia rerecua cheé ndese. Amei fiee ndese. Sacerdotes cheé ndese. 
Nguesenda mbiirandu ja. 24Eresenda eandu mose que ñee ja Dios je ra. 
Nee nyecha ee. —Dios, urererecua tuchi nde. Nde rei mbae aosa. Ibei 
aosa. Ibi aosa. Ama abe aosa no. 25Sã David erembucheé nderimba cose 
no. Sá ei erembucheé no: 

¿Mbaerá ño mbia pare pare i ja re? 
¿Mbaerá mbia riqui ndua ndua chóofiote mbae mo ndese re? 
26 [bi jenda rerecua ja rei eicuá Dios je. 

Mbia rerecua ja ñumunua icuá Dios je. 

Numunua icuá ja eriirí abe je no. Cristo je, 
sá David i cose no. 27 Fi si tuchi mbia rerecua quia fiumunua icuá Jesús 
je co. Nderiiri turá je co. Herodes. Poncio Pilato. Judíos. Judíos eà abe 
no. Úqui ja que siqui icuá icuá nguia Jesús je ra. Ndechiirabo raque 
Jesús. 28Ei ere que fiee cose, ei si eicuá nguia à namo. 2º Echiisaquia 
echeé icuá ndese, Urererecua. Nandembusiquiche, i tuchi equia ure rii 
à. Urembusiquicheá na, Urererecua. Urembusiquicheã ndecheé nenei 
nenei sacuá. 30Ndequirâcuã embu ure je. Mbia rasi mbucheró cheró 
sacuá. Mbia mae sayá naa naa sacuá. Jesús rii. Nderiiri turá nii, i que 
Pedro resenda fiee nyecha Dios je ra. 31 Neende Dios je que ibi nyere ee 
ra. Numunuásaa que ibi nyere mbia je ra. Espíritu Turá ngue ique tuchi 
echiangui re ra. Esiquicheáte que mbia mbiirandu randu Dios cheé ndese 
cote ra. 


Jesús quiato abeichiã eá 


32Hue ri ja Jesús icuasa ndua ndua checha. Eicuasa tubiriã. Ndua ndua 
ja. —Sembae ae chó co re, i eá emo umbae je. —Nandembaerá ja chó 
à nde, i umbae ja je nyue. 33 Jesús chi mbaaquiatu que mbia mbiirandu 
randu tuchi Jesús quera resera. Jesús que uquirácuá mee mee nguia 
uchimbaaquiatu je ra. Dios que siqui tuchi erese ra. 34-35 Mbae tiá eá ngue 
eriqui Jesús icuasa mo je ra. Tuchuacha que vender i jaaja uchuchua je ra. 
Ibicha abe que vender i jaaja umbae ibi je no nda. Mbae isiquia que emee 
mee Jesús chimbaaquiatu je cote ra. Jesús chimbaaquiatu que emee mee 
mbaecha reá ja je cote ra. Nyebe mbae tiã eáte riqui nguiá emo je. Jesús 
quiato mo je. 36Sà José no. Bernabé, i Jesás chimbaaquiatu José je. Mbia 
mbiasa, i chó nguiá Bernabé i. Ae rei Chipre jenda. Levita mo ngue ae 
ra. 37 Ae rei ibicha. Ibi umbae je que vender i ra. Mbae isiquia que emee 
Jesús chimbaaquiatu je cote ra. 


Ananías ñee ñooño 


5 1 Ananías, i que emo je ra. Safira, i que eninisi je ra. Üqui ngue 
vender i ibi mo je ra. 2—Mbae isiquia ataque nandembuchimi 
nandembaerá, i nyue. Eataque que emee Jesús chimbaaquiatu je cote ra. 
Eninisi abe que eicua ja ra. 3Pedro que ñee Ananías je ra. —¿Mbaerá 
Satanás ndiqui ique ndechiangui re re? ¿Mbaerá erecheé ñooño 
Espíritu Turá je re? ¿Mbaerá ño mbae isiquia ataque erembuchimi nde? 
¿Mbaerá ño ibi ribishoronda erembuchimi nde? 4¿Mbaerá ño ere? Ibi 
rei nembae vender i nonde. Mbae isiquia abe rei nembae. Mbia je rocot 

erecheé fioofiocht nde. Dios je chó erecheé ñooño nguiã, i que Pedro ra. 
5Ananías eandu mose que esi ngoi mano nda. Eandusa que siquiche ja ra. 
6 Acuanindu mo ngue ngaé eraaque uma nda. Nguruchoi que nyati ra. 
7Emo mose jiri que mano je ninisi ru ra. Tres horas. Jiranuáte que 
ngu rese ra. 8Pedro que fiee ee ra. —éManya rei ibi ribishoronda re? 
¿Nderu ibi ribishoronda queru ja rei re? i que Pedro ee ra. —Ae. Üqui 
ja chó nyeresé, ichóiño ngue eninisi Pedro je ra. ?Pedro ñee ee cote. 
—¿Mbaerá ere? ¿Mbaerá jendua nduachi üqui ndese re? Jeñee ñooñochi 
nguiá Espíritu Turá je. Ae nderu curuchoi nyati nae, üqui nyi nderaaró 
aró a. Eiquesa ji a. A ecuaé ndererao sacuá a, i que Pedro ee ra. 10 Pedro 
cheé mose tuchi que esi ngoi mano nda. Ngu rã si. Pedro resa rae mano. 
Acuanindu que ique ja eraaque rea ra. Nguruchoi que nyati ra. Eru 
atiquia jii que eruruchoi nyati ra. 11 Jesús icuasa que siquiche jate ra. 
Eandusa abe que siquiche jate no nda. 


Mbia mae sayá 


12 Jesús chimbaaquiatu que Dios quirácuá teacuquia cuquia mbia je ra. 
Mbia mae sayá ngue esaá saá nguia mbia je ra. Milagros, i que üqui je ra. 
Jesús icuasa que ñumunua nua ja quia eiquésaa ra. Portal de Salomón, i 
que eiquesa je ra. 13 Jesús icuasa rii ngue mbia ñee turá ja quia ra. Mbia 
ataque que siquichete ra. Nyebe ñumunua eá nguiá erese. 14Jesús icuasa 
tubiriãt e que cote ra. Hombres tubiriã. Mujeres abe tubiriã no. 15Erasi 
abe que mbia curuchoi choi quia fieenda jie ra. Huee que eriqui eno eno 
ngua ye ra. —Sã Pedro ai fio ubi ubi erasi rese, i que mbia fiee Pedro 
ucua mose ra. 16Jerusalén ndurubinda abe que ngaé ngaé nguia ra. Erasi 
rurucuaé cuaé Jerusalén. Aba checuayá nyireco abe que ecurucuaé cuaê 
nguia ra. Dios que embucheró cheró ja quia ra. 


Jesús quiato tarô policíaa 


17Sacerdote rerecua que paama i ra. Saduceos mo abe que chi erese 
ra. Üqui abe que paama i no nda. 18Nyebe que Jesús chimbaaquiatu isi 
icuá nda. Tarô ngue policíaa ra. 1?Isa que ibatenda mo nguichi ee ra. 
Angel. Etaronda que embuquiata ra. Jesás chimbaaquiatu que equerao 
itaicuee ra. Nee nonde ee. 20 —Dios chuchúaa jéso. Mbia je mbiirandu 
randu tuchi Dios cheé ndese. Dios cheé ndei aba mingosa. Aque rese 
mbia jembiirandu randu, i que ibatenda Pedro je ra. Juan abe je. 
21 Jesús chimbaaquiatu eandu mose que echoi Dios chuchúaa ra. Mbia 
mbaaquiatu quiatu que echoi ra. Isamamimbe cote. Isamamimbe echoi 
mbia mbaaquiatu. Sacerdote rerecua que “jenyu” i mbia rerecua ja je ra. 
Sacerdote resenda abe. Amei je abe fiee. Numunua ja u nyiese. Nee ngue 
policía raarósa je cote ra. —Jéso policíaa. Jesús chimbaaquiatu jendu rà 
ure je, i rei que ee ra. 22Ecuasé mose policíaa que Jesús chimbaaquiatu 

oreã fio ee ra. Ae nyebi chó ecuaê nguiã sacerdote rerecua mbiirandu. 
Nee ee. 23— Puerta átá ngue chi ndei nguiá ure je. Soldados ngue chi rei 
nguiá itaicuee. Eraaró ndaque. Ureequia rei ngue re. Eoreã ngue ra. Jesús 
chimbaaquiatu oreáte que ure je ra, i que ra. 24Sacerdote rerecua que 
nyuruira eandu ra. Dios chuchua raarósa abe nyuruira eandu. —¿Mañi 
mañite equia re? i que u fiee fee nyue ra. 25Emo ngue tu ñee ee cote ra. 
—Huee que jenyitaró nyi Dios chuchúaa ra. Mbia mbaaquiatu quiatu, i 
que embiirandu ra. 26Eandu mose que Dios chuchua raarósa nyoi erea ra. 
Nguesenda rese echoi erea. Curucuaé ja nguerecua je. Curucuaé turá. — 
Mbia tubiriá nda sita mombo mombochi nande je, i ñene. Nyebe eicuá eà 
ee. 

27 Jesás chimbaaquiatu que ecurucuaé mbia rerecua je ra. Sacerdote 
rerecua que fiee ee cote ra. 28 —"iMbia ra jembiirandu randuchi Jesüs 
rese jé!” ure rei que j&je. Urecheé jemumba chóchi. Jerusalén jenda ja 
jembiirandu randu chóchi nguiá. “Jesús iquiasa chó üqui nde", ijenyechi 
nda ure rii Jë! i que sacerdote rerecua Jesús chimbaaquiatu je ra. 29 Pedro 
que echeé sibishoró nda. Nguesenda rese echeé ndibishoró. —Dios cheé 
nguia aba mumba aroneate nguiã. Mbia cheé nguia nda aba mumba jiri 
nguiá fia. 30Jé nguia Jesús jembucha nguiá ira rese. Eiquia sacuá. Dios 
que embuquera si ra. Nanderu rerecua que embuquera si ra. 31 Dios que 
nguiiri mingo mbia rerecuará tuchi cote ra. Ujii bei que emingo ra. Mbia 
rerecuará. Mbia riró sacuá eicuá si. Israel jenda mbui sacuá huiicuá si. 
Dios eicuá mbutiã sacuá esi. 3Üqui ndese que uremae ja ra. Nyebe ureico 
nguià mbia mbiirandu randu à. Espíritu Turá abe mae ja erese. Nyebe a 
e abe riqui nguiã mbia mbiirandu randu co. Dios quia Espíritu Turá mee 
mee nguiã ucheê mumbasa reá je, i que Pedro ra. 

33Ererecua que paama i ja Pedro cheê mose ra. Nyebe eriqui nguiã 
eiquia ja serite. 34Fariseo mo abe que chi erese ra. Gamaliel, i que ee ra. 
Ae abe que ererecua ra. Mbia chiicua jat e que ae ra. Mbia mbaaquiatu 
quiatusa que ae ra. Dios cheé nenei neneisa que ae ra. Ae que juá ñee 
nda. —Jesús chimbaaquiatu jemondo mbiirí conosé itaicuee, i que ra. 
35Nee ngue ererecua uataque je cote ra. —Tacheé jéje, Israel jenda. 
iJendua tuchi jé! iJéocochi nda Jesús chimbaaquiatu rese jé! 36 ¿Teudas 
si jétesarei re? ¿Jendua eáte quia erese re? Teudas quiatu ucuasu saá 
saá nguia resé. Erimbará tubiriáte chee. Cuatro cientos chee erimba. 
Mbia Teudas iquia chee. Teudas mano nyee. Erimba que saset saset ja 
chee. Erimba que ua ja ra. 37 Aquere que Judas abe riqui ra. Galilea 
jenda. Censo mose. Mbia que siqui jate erui no nda. Erimbará. Ae abe 
que mano cote ra. Erimba abe que saset saseí nda. Erimba que ua ja no 
nda. 38Nyebe à jéteachó. Jesús chimbaaquiatu jéteachó. Sá ae ae quia ua, 
Dios siquiá mose erese. 39 Dios quirácuá siqui mose erese ra nandesiquisá 
aronea. ¿Mañi nande ra eriquisá nde? ¡Jesús rimba nandeteachó ño jé! 

Dios quirácuá nguia siqui rei erese. Dios je ra nandeicuá abareáte, i que 
Gamaliel ra. 

40 Gamaliel cheé ndui si chó ngue ererecua siqui ja nguiá cote. — 
Jenyu, i nguiá Jesús chimbaaquiatu je cote. Iruá nua cote. —iMbia je ra 
Jesús cheé jésenei senei sichi core jé! i rei que ee ra. Ererecua que hui 
esi cote ra. 41 Jesús chimbaaquiatu que nyoi mbia rerecua recha cote ra. 
Eyate que nyoi ra. —Jesús rii ño ureiruá nua nguia, i que ra. Eya tuchi 
chó ngue ra. 42 Mbia que embaaquiatu quiatu bei ra. Jesucristo ri? mbia 
mbiirandu randu bei. Mbia chuchua que embuchesea sea quia mbia 
mbiirandu randu Jesús rii nda. Dios chucháaa abe mbia mbiirandu randu. 


Mbia siete irabo mbia mbuquiaru sacuá 


6 1Jesüs quiato tubiriáte que cote ra. Ae griego cheé saá nguia, tiqui 

ngue paama i ra. Ae judío cheé saá nguia, üqui je que paama i ra. 
Jesús quiato ja raque. —Ureresenda eru cheecha ja ngue jembuquiaru 
icuá icuá fiochi nguiã, i que griegos judíos je ra. 2Nyebe Jesús quiato 
rerecua mbia munua nguiá. Jesás quiato munua ja. Nee sacuá ee. —À 
ureico Dios cheê nenei nenei mbei mbia je à. Urehui aronea tuchi quiarei 
Dios cheé si. Mbia urembuquiaru quiaru aroneate. Dios cheé nenei nenei 
ndocoi. 3Nyebe Jesús quiato siete chó jéirabo. Mbia mbuquiaru sacuã. 
Mbia chiicua siete chó jéirabo. Hombres aracua chó jéirabo. Espíritu 
Turá ndesenda tuchi chó jéirabo. Sá üqui ño mbia mbuquiaru quiaru 
quia. 4Ure quiatu ra urecheé mbei quia Dios je. Ure quiatu ra Dios cheé 
uresenei senei mbei quia mbia je, i que Jesús quiato rerecua ra. »—Coche 
fiene, i jat e que Jesús quiato ra. Nyebe que siete irabo ra. Esteban irabo. 
Ae rei Jesús quiato tuchi. Ae rei Espíritu Turá ndesenda tuchi. Felipe. 
Prócoro. Nicanor. Timón. Parmenas. Nocolás. Úqui ja que eirabo ra. 
Nicolás ndei Antioquía jenda. Judío eà ngue ae ra. 6Curuchoi ja que Jesús 
quiato rerecua je ra. Jesús quiato rerecua que o chono ñono ja üqui áqui 
aró nda. Üqui siete áqui aró. Nee ngue Dios je cote ra. 7Mbia tubiriá ngue 
Dios cheé isi isi quia ra. Jesús quiato tubiriá tuchi que mbia Jerusalén 
jenda cote ra. Sacerdote tubiriãte abe que Jesús quiato cote ra. 


Mbia icuá tuchi Esteban je 


8Dios que siqui tuchi Esteban ndese ra. Dios quirácuá ngue siqui tuchi 
erese ra. Nyebe eriqui nguiá mbia mae sayá naa naa tuchi mbia je. ?Mbia 
emo emo ngue paama i Esteban je cote ra. Esclavos Libertados, i que 
mbia chumunuasa mo je ra. Hue jenda que paama i ee ra. Cirene jenda 
abe no. Alejandría jenda abe no. Cilicia jenda abe no. Asia jenda abe no. 
Üqui jate que paama i Esteban je ra. 10 Üqui ngue Esteban ñee sobeishi 
aroneate quia ra. Espíritu Turá nguia Esteban mbaaracuate nguiá. 
Espíritu Turá nguia Esteban mbuch eë aquiatute nguiá. Nyebe (qui ndiqui 

Esteban fiee ndibishoró aroneate. 11 Paama isa que mbae isiquia mee 
mbia mo je ra. Nee ñooño nonde Esteban nii. —Esteban ngue fiee icuáte 
Moisés rii nda. Esteban ngue ñee icuáte Dios rii no nda, ichóiño nonde 
Esteban nii. 12 Nee ñooño je que mbia mbiicuáte Esteban je ra. Amei abe 
mbiicuáte Esteban je no. Embesasa abe mbiicuáte Esteban je no. Nyebe 
mbia Esteban isi suruchoi nguiá ererecua je. 13 Nee fioofio je que fiee icuá 
si Esteban nii huee no nda. —iEsteban ngue fiee icuá icuáte quia Dios 
chuchua rii nda jé! ¡Dios cheé nii abe que Esteban ndiqui ñee icuá icuáte 
ra jé! ichóiño Esteban nii. 14—iEsteban ñee ngue urechandu ra je! “Jesús 
ra Dios chuchua mbucoi. Moisés cheé nda Jesús mbutiá”, ii que Esteban 
nda jé! ique ñee ñooño ererecua je ra. 1» Mbia que mae ja u Esteban ndese 
cote ra. Ererecua abe que mae ja u erese ra. Ibatenda nduba rã tuchi 
quiarei Esteban. Eruba nininya tuchi quiarei üqui mose. 


Esteban fiee mbia je 


7 1Sacerdote rerecua que ñee Esteban je cote ra. —¿Mbia ñee ñooño 

nguia nderii nde? i Esteban je. 2Esteban ngue ñee oco ee cote ra. — 
Tacheé jéje, Seresenda. Tacheé jéje, Amei. Dios Turá ngue nyecua u nanderu 
Abraham je ra. Abraham siqui mose Mesopotamia. Oso nonde Harán. 3Dios 
que fiee Abraham je ra. “Ibi mo nguia eso. Nderecua esecha. Nderesenda abe 
esecha ja. Ibi mo tateacuquia ndeje. Huee eso rã. Huee quia tereico", i que 
Dios ee ra. ^Abraham ngue oso nguecua recha ja ra. Ibi Caldea recha ja. Oso 
ibi mo. Harán, i que hue ibi je ra. Emo mose que eru mano ee ra. Aquere que 
Dios Abraham ndurucuaé aa ra. A nandeico a. Aa que erurucuaé nda. 5Dios 
que ibi mo mee eá Abraham je ra. Ibi boque fieté mo mee eá tuchi ee. "Ibi 
tamondo nderiiri mbaerá. Ndetiá mose ra amee nderiirí je", i que Dios ee ra. 
Abraham nguiiri ndea eà mose qu e Dios ñee ee ra. 6“Nderiiri nda siqui ja 
rei mbiamo ndese. Ndetiámbaa. Mbiamo ndécuaa ra eriqui bei. Mbia icuã 
tuchi ra eriqui nderiiri je. Mbia rimbará nda nderiirí. Cuatro cientos años 
nda eriqui mbia rimbará”, i que Dios Abraham je ra. 7“Nderiiri mbuquiei 
quieisa ra ambasi mbasi. Üqui mos e ra nderiiri cuaé usé aa. Aa ra ñee fiee 
turá seje aa cote", i que Dios ra. 8Dios que fiee Abraham je ra. Abraham 
ngue Dios cheé ñanduchó eá nda. Nyebe Dios circuncisión ndeacuquia 
Abraham je cote. Erácoi ire ai o ji je chó eriqui nguiá circuncisión, i üqui 
je. Dios cheé si embutesareiá sacuá ndei circuncisión. Nyebe Abraham 
circuncisión saá nguiiri je. Eitâquiei mose. Ocho días mose. Isaac, i que 
eriirí je ra. Isaac cuasu mose que ae abenguiiri tea ra. Jacob, i que eriiri je 
ra. Isaac abe que circuncisión saá nguiiri je no nda. Embutesareiã sacuá Dios 
cheé si. Jacob abe que nguiirí tea ecuasu mose ra. Ae abe que circuncisión 
saá nguiiri je no nda. Doce eriiri. Úqui ndei nandei cose. 

9? José, i que Jacob riiri mo je ra. José nongue que paama i ja José je 
ra. Nyebe José mee nguiá mbia rimbará cote. Mbia que José isi suruchoi 

Egíptoo ra. Huee ab e que Dios riqui tuchi José rese ra. 10 Mbia icuá mose 
José je, huee que Dios riqui eraaró tuchi ra. José ia eá eáte que eriqui 
ra. Dios embaaracua tuchi. Nyebe mbia rerecua turáte riqui nguiá ee. 
Faraón, i Egipto jenda rerecua je. Ererecuabi tuchi que José riqui ra. 
Nyebe emingo nguiã ererecuará. Egipto jenda rerecuarã. Nyebe emingo 
nguiá uchuchua jenda rerecuará. !! Emo mose jiri que mbae tiá mbia je 
ra. Mbia chiurá tiá ngue Egíptoo ra. Canaán abe mbia chiurá tiã. Nandei 
riácuá ja que eriqui cose ra. 12Quiata a mbuae que Egíptoo ra. Jacob 
jirandu mose que nguiiri mondochoi erea ra. “Nandechiurá mo jéisi 
rá oso", i que emondochoi Egíptoo ra. Aque ramo tuchi que eriirí nyoi 
Egíptoo ra. Jacob ndiiri ndei nandei ja. 13 Aquere que echoi si uchiurã 
ndea ra. Aque mose chó ngue José nyecua nguiá ngóngue je cote ra. Nyeb 
e Faraón José nongue icua nguiá cote. 14 José que ngóngue mondochoi 
ngu rea cote ra. Jacob, i que eru je ra. “Nanderu jendu rá. Jeninisi abe 
jendu rã. Jendiiri abe jendu rà", i que José ee ra. Curucuaé ja que ra. 
Setenta y cinco que mbia ra. 15 Fi ngue Jacob oso siri Egíptoo ra. Huee 
que eriqui bei ra. Mano nyee. Nandei ja abe que chi bei huee ra. Mano 
nyee. 16Emo mose que mbia Jacob quiangue ruruchoi Siquem nda. Ibicua 
rie que eno huee ra. Ae Abraham isi ibi nyii, huee que equiangue no nda. 
Huee que nandei quiangue no nda. Ae ibi Abraham isi quia Hanor ndiiri 
si nae, huee que equiangue no nda. 

17“Cuatro cientos años nda nderiiri nyi bei Egíptoo. Aquere Ibi Canaán 
tamee ee", i quia Dios Abraham je nyii reaé. Cuatro cientos años ua jiri 
mose que nandei tubiriáte cote ra. 18-19 Aque mose que emo Egipto jenda 
rerecua rá cote ra. Ae que jiranuá José rese ra. Nyebe ngue eriqui nguiá 
nandei mbiiri iri. Eicuá tuchi que eriqui nandei je ra. “Jendiirí itáquiei 
jésecha chó. Sã ae ae mano ja", i que ererecua nandei je ra. 20 Aque mose 
que Moisés nyaacuquia ra. Diosbi tuchi que Moisés ra. Nyaacuquia ramo 
mose. Tres nyasi que esi embutiaró nyecuayá nda. Mbia rerecua si. Eru 
abe siqui embutiaró nyecuayá. Eitáquiei mose. 21 Nguereco checuayá 
aroneate chee que ra. Nyebe ererecua riiri ngasé nguiá ee. Isi turá ngue 
ra. Mbutiaró ngue nguiirina nda. Nyucuaaque que ererecua riiri nda. Ae 
que Moisés itáquiei mbutiaró cote ra. 22 Nyebe Moisés mbaaquiatu tuchi 
nguiá Egipto jenda rá si. Earacua tuchi que ecuasu mose cote ra. 1 tuchi 
que ra. 

23Moisés que ndua tuchi uataque rese cote ra. “Taso rà israelitas rea", i 
que cuarenta años mose cote ra. 240so que cote ra. Egipto jenda mo icuá 
icuá mose israelita mo je que Moisés si ngasé nda. Moisés que esiquisã 
nda. tquia que ra. Egipto jenda iquia que ra. 25 Moisés que ñee uchiangui 
re ra. “Sere senda ra seisi turá. Seicuate rae. Dios chimbu chó tu nguiá 
co. Ureriró sacuá a sf, i ra seresenda serif’, i rei ngue Moisés uchiangui 
re re. Eresenda que eisiá fiochi nguiá. 261samami nongue que israelitas 

mo icuá icuá nyue ra. “Tacheê turá ee. Í nda eturá si nyue", i rei que 
Moisés ra. “¿Mbaerá jéicuá icuá ndiqui jenyue re? Nande ja chó nyeresé”, 
i que Moisés ee cote ra. 27 Ae rane eicuá icuá ndiqui nyue nae, aque que 
fiee icuã Moisés je ra. Moisés maña mondo. “¿Aba nemingo ererecuará 
nde? Urereachó fio ae", i que fiee icuá Moisés je ra. 28"Ae ereiquia curi, 
¿aque rá si ra seiquia re?" i que fiee icuá Moisés je ra. 2º À andu mose que 
Moisés si uchã nda. Ibimo. Madián, i que ibimo je ra. Huee que eriqui 
arete ra. Nguiiri nyeremo ngue etea huee ra. 

30Huee que eriqui arete ra. Cuarenta años. Emo mose que esi turuquia 
ri nda. Ibi ibate jii que eriqui ra. Sinaí, i que hue je ra. Huee que ira ruri 
riqui sendi ee ra. Tata rendi mbiró ngue ibatenda mo nyecua ee ra. Angel 
que nyecua Moisés je ra. Ira ruri rendi ite re que nyecua ee ra. 31 Moisés 
que nyuruira tuchi erea ra. Erurubi que mae tuchi erese cote ra. Dios 
que fiee ee cote ra. 32“Dios chó se re. Ndei rerecua chó se re. Abraham 
nderecua. Isaac abe rerecua no. Jacob abe rerecua no. Üqui nderecua 
ja chó se re", i que Dios ra. Moisés que titi titi i ra. Siquichete que mae 
ndocoi erese ra. 33Dios que ñeembe ee ra. *Ndeiyao esiró na. Seturá ño 
se re. Sésaa ndeiyao esiró. 34Serimba rese aico mae mae mbeite Egíptoo 
co. Mbia icuá tuchite ee. Mbia embasi mbasi beite. Amae mae mbeite 
que erese ra. Echeseo seo rese que aico mae mbei ra. A achu eriró sacuá 
a. Tasiró eicuá si cote. Eso Egíptoo. Taremondo Egipto cote", i que Dios 
Moisés je cote ra. 

35Dios que Moisés mingo mbia rerecuará cote ra. Mbia riró sacuá 
Egipto si. Mbae icuá si. Mbia que Moisés isi sereá nea nyii ra. “¿Aba 
nemingo urererecuará nde?" i que mbia Moisé je nyii ra. Üqui sí je 
que Dios Moisés mondo si ra. Ererecuará. Dios que tata rendi ite renda 
mbucheé Moisés je ra. 36 Moisés que mbia mae sayá saá saá nguia nandei 
je ra. Mbia mae sayá tubiriãte que esaá saá nguia ra. Moisés que mbia 
curuchoi Egipto si cote ra. Curuchoi que Ama trei ndasa ra. Moisés que 
mbia quereco bei turuquia rui ra. Cuarenta afios. Mbia mae sayá tubi 
riáte que esaá saá nguia ra. 37 Amei mose que Moisés ñee mbia je ra. 
“Dios ra jemo irabo ucheê mbuchecua sacuá jéje. Seraanguia si ra eirabo. 
iAque cheé nda jemumbach? jé!” i que Moisés israelitas je ra. 38 Moisés 
bei chó ngue ererecua ra. Moisés bei chó ngue nandei quereco quia 
turuquia ri ndesé. Ae je chó ngue ángel fiee ndesé. Mbia chumunua mose 
Ibi Ibate Sinaí. Ibatenda mo ngue ñee ñee u Moisés je ra. Moisés que ñee 
fiee nandei je cote ra. Ibatenda cheé mbuchecua ee. Mbia mingosa cheé 
nenei nenei mbia je. Nandei je. 3º Nandei que Moisés cheé ñandu sereáte 
quia ra. Echeé mumba mumba. “Nyaso rei nyebi Egipto ae", i que equia 
ra. 40 Nandei que ñee ñee Aarón je ra. Moisés cutiã ngue ñee fiee ee ra. 
“Mbae raanguia mo esaá jiri ure je ae. Imagen. Urererecuará. Ae je nda 
ureico fiee ñee jiri chã. Ae nda urererao Egíptoo chá. Moisés tiáte ure 

je cote. Ae urereru Egipto si. Maranguiti chó esi urerecha", i que mbia 
Aarón je ra. 4! Nyebe que Aarón ticuasu raanguia raá ee ra. Imagen. 
Nandei que mbae iquia iquia ticuasu raanguia je ra. Eroo que emii 
ticuasu raanguia jii ra. Mendi que ee cote ra. Mbia ia tuchi que uchiao 
rese cote ra. 42Üqui icuá tuchi que Dios je ra. Nyebe Dios hui nguiá 
nandei si cote. Nandererecua, i chóchi mbia tenda je cote. Nyasi je abe 
no. Nyasi tata je abe no. Üqui je chó mbia riquichi ñee ñee. Üqui mose 
que Dios ucheé mbu cote ra. Dios cheé mbuchecuasa que Dios cheé senei 
senei mbia je ra. Co rei embesa ji co: 

Israelitas, caba je jéingo mbae roo mendi mendi cose re? 

Jéingo mose turuquia cuarenta afios mose. 

éSeje chó jéingo mbae roo mendi mendi cose re? 

43 Tei. Seje eà ñene. 

Jenyiao je chó jéingo mbae roo mendi resé. 

Tuchua fieté jendaso raso bei chóchi. 

Mbae aingue raanguia resebe. Moloc, i ee. 

Aque je chó jéingochi nguiá ñee fiee. 

Seje fiee ñee ndoco?. 

Nyasi tata je abe jéingochi nguiã ñee fiee. 

Nyasi tata rei Refán mbae. 

Mbae raanguia jenyiao je abete que jéingo ñee ñee nda. 

Nyebe ra jaemondo jembae ibi si. 

Babilonia ndobei ra jaemondo. 

Mbia rimbarã nda jaemondo, 
i que Dios nandei je cose ra. 44Nandei que chi arete turúquiaa ra. Aque 
mos e que nandei riqui tuchua rurucuata bei cose ra. Mbae ire que 
tuchuará cose ra. Aque tuchuaqui re que mbia riqui ndua ndua Dios rese 
ra. Dios que tuchua nyao uquia Moisés je ra. “¡Ef ere chó eao je!” i que 
Dios Moisés je ra. Dios cheé ndui si tuchi que Moisés eao ra. 45 Moisés 
manonde que Josué nandei rerecua cote ra. Ae que nandei curuchoi 
turuquia si cote ra. Ngasé nonde ibi mo je. Dios chimee, hue ibi je que 
ngasé cote ra. Nandei que guerra saá saá hue jenda je ra. Dios que mbia 
mombo ja hue jenda ra. Aque mose que nandei riqui tuchua ruruchoi bei 
ra. Tuchua, i chó nguiá mbae ire ao ji je. Aque tuchua que equereco bei 
quia ra. David abe mbia rerecua mose. 46Dios que siqui tuchi David rese 
ra. David que fiee ee ra. “Tuchua cuasu tasaá ndeje", i rei ngue David Dios 
je re. Jacob nderecua rei Dios. 47 David ndiiri nguiatu que tuchua saá Dios 
je ra. Salomón, i que eriiri je ra. 48 Mbia rá eà ndei Dios. Dios siquíá tuchi 
chó nguiá tuchuaqui re. Mbia chiaoqui re. Dios cheé mbuchecuasa que 
Dios cheé saá nda: 

49 Se quia ererecua tuchi re. 
Ibatenda rerecua abe rei se. 

Ibi jenda rerecua abe rei se no. 

éMafii nda mbia sechuchuará ao re? 

Equi re ra aicoá ndese. 

50 Se quiatu que mbae achao ja resé, 

i que Dios nandei je ra. 51 Jeñia icuá ñochí. Jéisayá ñochí. Espíritu Turá 
jéisiteã teá ñochí. Jendu rá si chó Espíritu Turá jéisiteá teã fiochi. 52Jendu 
icuá bei que eriqui Dios cheé mbuchecuasa ja je ra. Jendu que Dios cheê 
mbuchecuasa iquia iquia bei quia ra. Ibatenda Turã nda tu, ae i quia cose 
nae, üqui abe que jendu iquia iquia quia cose resé. Ibatenda Turã tu mose 
que jemee ñochí nguià mbia icuá je ra. Eiquia nonde que jemee fiocht 
nguiá mbia icuá je. 53 Dios que ángeles mbu rei jéje ra. Ucheé nderu raque 
jeje. Jë echeé mumbayá sacuá. Echeé ngue jemumba mumba bei chóchi 
nguiá, i que Esteban ñee oco tuchi ee ra. 


Mbia Esteban iquia sita je 


54Eandusa que paama i tuchi Esteban je ra. Esteban i quia seri. 55 Espíritu 
Turá ngue siqui tuchi Esteban ndese ra. Esteban ngue mae tuchi ibei rese 
mbia paama i mose ee ra. Dios Turá ndese que mae ibate ra. Jesüs rese 
abe que mae nda. Jesús que chi juá Dios ji ee ra. 56Esteban ngue fiee nda. 
—Jemae jé. Ibei nyiequia rese aí mae a. Huee mbia rucucha ñi juã Dios 
ji huee. Huee Jesús ñi juá Dios ji huee, i que Esteban nda. 57 Mbia que 
tasé tasé tuchi paama i ra. Huisacua que emitao ja Esteban ñee si ra. — 
Nandecua recua erese, i que o oe Esteban ndese ra. 58Mbia que Esteban 
curuchoi sucha tubiriá si ra. Huee que sita mombo mombo erese ra. Sita 
mombo mombosa que huiirao mbui mbui acuanindu mo je ra. —Esaaró, i 
que ee ra. Saulo, i que eieirao raarósa je ra. 5ºMbia que sita mombo mombo 
Esteban ndese ra. Sita mombo mombo mose que Esteban ñee Ibatenda je 
ra. —Aque aso quia ndeje aque, Sererecua Jesús. Seisi cote, i que Esteban 
Ibatenda je ra. 69 Ngoi que nguíá ndese cote ra. Tasé taséte que ñee mombo 
mombo ra. —Sererecua, à icuá ndaque seje. ¡Erembasi mbasicht nda 
huiicuá nii jé! i que Esteban Jesús je ra. Esteban ngue mano cote ra. 


Saulo icuá Jesüs quiato je 


8 1— Coche rei mano, i que Saulo Esteban mano mose ra. Aque mose 
tuchi que mbia icuá icuá tuchi Jesús quiato je cote ra. Jerusalén 
jenda. Jesús quiato que nyoi ja ñimbuchao Judea ri nda. Samaria rí 
abe que echoi ñimbuchao ra. Jesús chimbaaquiatu achó ngue chichó 
Jerusalén nda. 2Mbia turá mo ngue Esteban nyati ra. Nyeseo tuchi que 
eati mose ra. 3Saulo icuá tuchi que eriqui Jesús quiato je ra. —Jesüs 
quiato tambutiá, i tuchi que Saulo quia ra. Nyebe eriqui nguiá mbia 
chuchua mbuchesea seate. Jesús quiato rea rea ererao sacuá tarô policíaa. 
Saulo icuá tuchi que eriqui Jesús quiato je ra. 

Samaria jenda Dios cheé fiandu 


4Ae uchã nyoi quia Jerusalén si nae, üqui ngue nyoi mbia mbiirandu 
randu tuchi quia Jesús rii nda. Mbia recua ja que eriqui nyoi nyoi mbia 
mbiirandu randu Jesús rii nda. 5Felipe que oso Samáriaa ra. Sucha 
tubiriá mo. Huee que eriqui mbia mbiirandu randu Jesús rii no nda. 
6Dios que Felipe mbuquirácuá nda. Mbia mae sayá ngue esaá saá nda. 
Mbia tubiriá ngue nyiisaquia tuchi quia echeé ndese ra. 7 Aba checuayá 
icuá ngue Felipe jea jea tuchi mbia si ra. Aba checuayá icuá ngue tasé 
tasé nguia hui mose mbia si ra. Felipe que mbia cuatayá mbucuata ja quia 
ra. Mbia umi sayá abe que embucheró cheró nguia ra. 8Nyebe hue jenda 
ia tuchi sucha tubiriá jenda. 

9 Huee sucha tubiriá ngue Simón ndiqui ra. Brujo que ae nyii ra. Ae 
que mbia mbiiri iri tuchi quia nyii ra. Mbia Samaria jenda chiicua tuchi 
que ae ra. 10 Mbia que nyiisaquia tuchi quia Simón fiee ndese cose ra. 
Mbia riiri abe que nyiisaquia quia echeé ndese ra. —Dios embuquirácuá 
tuchi quia co, i rei que mbia Simón nii nda. 11 Simón ngue mbia mbiiri 
iri tuchi quia brujería je ra. Nyebe que mbia riqui nyiisaquia tuchi eres e 
nyii ra. 12Huee que Felipe Jesús renei nenei tuchi cote ra. —Dios ra mbia 
rerecuará tuchi, i que Felipe quia hue jenda je ra. Üqui mose que mbia 
Jesüs icua icua tuchi ra. Bautizar i que mbia atate je ra. 13Simón Brujo 
abe que Jesús icua cote ra. Bautizar i que ee ra. Felipe rui bei que eriqui 
cote ra. Felipe que mbia mae sayá saá saá nguia ra. Simón ngue nyuruira 
tuchi quia mae erese ra. 

14—Samaria jenda riqui Dios cheé isi isi tuchi á, i que mbia Jerusalén 
jenda mbiirandu randu ra. Nyebe que Jerusalén jenda Pedro mondochoi 
Samáriaa ra. Juan abe mondo. 15Ngasé mose que ñee Dios je ra. — 
Espíritu Turã emondo rã Jesús quiato a jenda je, i que Dios je ra. 
léEspíritu Turá iqueà mose hue jenda chiangui re que Pedro choi erea 
ra. Jesús rimbará fio ngue mbia bautizar i nguiá ee nyii. Espíritu Turã 
iqueá ño nguia echiangui re nyii reaé. 17Pedro que o chono Jesús quiato 
aquí aró nda. Juan ab e o chono earó. Espíritu Turá ngue tu Jesús quiato 
je cote ra. 18Simón ngue mae erese ra. O chono mose earó. Espíritu Turá 
tu mose ee. Nyebe que mbae isiquia reacuquia Pedro je ra. Juan abe je. 
19Nee ngue ee ra. —Sembaaquiatu se abe. Ndequirácuá embu seje. Sá se 
abe seo tachono ñono mbia arð. Sá se abe Espíritu Turá quirácuá tamee 
mee mbia je. Mbae isiquia tamee jéje jéquirâcuã ndibishoró, i rei que 
Simón nda. 20 Pedro que fiee asi ee ra. —Sá mbae isiquia nembae quiachá 
ja. Nde abe equiachá tuchi. ¡Dios ra uquirácuá mee eá mbae isiquia 
ribishoró jé! 21 Ndeturà eà ñochí ndechiangui re. Nyebe ra Dios uquirácuá 
mee eà ndeje. 22 iNdeicuá si ehui rá jé! Echeé ñee Dios je. Sá Dios nendua 
icuá mbutiá ndesi. 23iSã ndeicuá tuchi riqui ndechiangui re jé! Ndeicuá 

aicuate quia co, i que Pedro ee ra. 24Simón ngue fiee Pedro je cote ra. 
—Echeé turá Dios je serif. Sá Dios seicuá mbutiá. £ nda aquiacháyá esi, i 
que Simón nda. 

25 Pedro que Dios cheé senei senei nguia ra. Juan abe esenei senei 
no. Aquere que echoi nyebi Jerusalén nda. Neend a cua jenda que 
embuchesea sea sucha tubiriã nda. Samaria jenda mbuchesea sea Jesús 
renei nenei mbia je. 


Carro yenda Dios cheé fiandu 


26 Angel mo ngue tu Felipe je ra. Ibate si que eru nguichi fiee ee ra. — 

Eso chó turúquiaa. Eso chó fieenda icoí Jerusalén icha. Gaza icha abe, 
i que ibatenda Felipe je ra. 27 Felipe que oso Dios cheé nguire ra. Echia 
o ji mo ngue esobeishi ñeenda cúaa ra. Etiopía jenda rei echia o ji. Ae 
rei ererecua resenda. Candace, i que ererecua je ra. Reina. Mbae isiquia 
Candace mbae que esaaró aró tuchi quia ee ra. Echia o ji oso quiatu quia 
Jerusalén nyii reaê. Oso quia equia Jerusalén fiee fiee sacuá Dios je nyii 
reaé. 28Uba que u quia uchuchua quiti cote ra. Carro ye que eru quia 
cote ra. Isaías chimbesa rese que eru quia mae mae carro ye ra. Dios 
che&. 29Espíritu Turá ngue ñee Felipe je ra. —Eso rá carro jii, i que ee 
ra. 30 Felipe que oso ra. Oso que Etiopía jenda andu ra. Isaías chimbesa 
rese que esi quia maemae nda. Nyebe Felipe ñee ee. —¿Isaías chimbesa 
checuate eriqui ndeje re? i que Felipe ee ra. 31—Tei. ¿Mañi ae ra eicua 
re? Aba mo eicuayáte seje resé. Echui rá. Ecoi sejii. Sembaaquiatu rá se, i 
que carro yenda ee ra. 32 À Isaías chimbesa rese que eriqui mae mae nda. 
À ndei e à: 

Nanderiquicharósa rei oveja rà. 

Mbia que oveja querao eiquiásaa ra. 

Mbia que ovejara nyisia sia ra. 

Oveja fiee ñeeá ee. 

Ei ngue nanderiquicharósa fiee ñeeá huiiquia mose ra. 

33 Nanderiquicharósa turáte raque. 

Mbia icuá tuchi ee. Mbia eiquiacho. 

Emosenda icuá tuchite ee. 

Emosenda eiquia chee. 

Nanderiquicharósa siquíá ibi ri cote, 
i qu e Isaías embesa ra. Embesa ji rese que Etiopía jenda riqui mae mae 
nda. 34Etiopía jenda que fiee Felipe je ra. —Embesa ji embuchecua seje. 
¿Aba rii Isaías riqui embesa mbesa re? éMbiamo nii eriqui embesa re? 
éNgii eriqui embesa re no? i que Felipe je ra. 35Felipe que embuchecua 
ee ra. Mbaaquiatu tuchi que Jesús rit cote ra. 36Carro que ngasé ama 
moo cote ra. —iCo ama ñi co! ¿Aa ra bautizar ere seje re? i que Etiopía 
jenda Felipe je ra. 37 —6Jesüs ereicua quia cote re? Jesús icua tuchi mose 

ra bautizar ae ndeje cote, i que Felipe ee ra. Etiopía jenda fiee ee cote. 
—Jesüs aicuate quia co cote. Jesucristo rei Dios ndiiri. Aicua sequia co 
cote, i que ra. 38Carro que embutiba cote ra. Nguichi que esi ra. Ama 
ndie que echoi ra. Felipe que bautizar i ee cote ra. 39Usé ngue ama si cote 
ra. Espíritu Turá ngue Felipe querao hue si cote ra. Etiopía jenda que mae 
eà mbei Felipe rese cote ra. Etiopía jenda ia tuchi que oso ra. 40 Felipe que 
ngasé Azótoo ra. Sucha tubiriã ngue embuchesea sea ra. Mbia mbiirandu 
randu tuchi Jesús cheé ndese. Ngasé nyee que Cesarea ra. 


Saulo uba ramo Dios icha rui 


9 1Saulo icuã mbei que eriqui Jesús quiato je ra. Taiquia ja, i rei 

que equia ra. Nyebe que esi ñee sacerdote rerecua je ra. 2— 
Papel embesa rã sechiraorá. Tarao Damáscoo. Judíos chumunua mose 
ereacuquia sacuá ee. Jesús quiat o hue jenda taru taru Jerusalén. Ecuasa 
taru taru quia etaró sacuá policíaa. Mujeres abe taru. Hombres abe 
taru taru no, i rei que Saulo ñee icuá Jesús quiato rii nda. 3Damasco 
rurubi mose que tata mo tu tuchi ee ra. Tata mo ngue tu tuchi ee ibate 
si ra. Tata que Saulo tesae tuchi ra. 4Saulo que ngoi oso íbii ra. Echeé 
mo ngue echandu ra. —¿Mbaerá ndeicuáte riqui seje re? i que ibatenda 
fiee ee ra. »Saulo que ñee ee ra. —¿Aba nde re? i ee. Ibatenda que ñee 
ee ra. —Jesús rei se. Seje quia ndeicuáte riquichí nguiá. Ndeicuá mose 
seje, nde sí chó ereico fiimbasi co. Sá ticuasu riqui nambacua mbuti no. 
Sá eriqui hui mbaba ira racua echi no. Üqui na tuchi quiarei nde, i que 
Jesús ee ra. 6Saulo que titi titi i eandu ra. —¿Mañi ae ra sequia se re, 
Sererecua? i que Saulo Jesús je ra. —Ehuá. Eso sucha tubiriã. Huee ra 
sequiato mo secheé nenei ndeje, i que Jesús Saulo je ra. 7Saulo resend a 
que siquiche tuchi ra. Echeé andu mose. Mbia mo ndese que maeá nda. 
Nyebe siquichete echeé andu. 8Saulo que juá ndei nguesa ira ra. Emae 
sayá tuchi. Eresayá ngue ra. Nyebe que mbia eo isi suruchoi sucha tubiriá 
nda. Sucha tubiriá Damáscoo. “Tres días que eresayá tuchi riqui ra. Aque 
mose que eresayá mbae mo uáte ra. Aque mose que yu eá no nda. 

10Huee sucha tubiriã ngue Jesús quiato mo ndiqui ra. Ananías, i que ee 
ra. Aque nda Dios tea cuu ra. —Ananías, i nda Dios eque re ra. —¿Mbae? 
i nda Ananías e e ra. 11 —Eso rã Neenda Chaa Chaareã. Huee que Judas 
chuchua ñi nda. Huee eso Saulo rea. Saulo rei Tarso jenda. Hue eriqui ñee 
fiee seje hue. 12Saulo que nderea cuu ra. Ereso que ndeo no erese cuu ra. 
Eresa que erembucheró cuu ra. Üqui sí esaá oso ee, i nda Dios Ananías je 
ra. 13 Ananías que teá ndei ra. —Mbia Saulo icuá icua tuchi quia co, Dios. 
Eicuá tuchi Jesús quiato Jerusalén jenda je. Mbia sembiirandu ja quia 
co, Dios. 14A eru Jesús quiato isi ererao sacuá a. Üqui je chó sacerdote 
rerecua embu nguiá a. Uretaró ja sacuá, i que Ananías Dios je ra. 
Esiquichete que Saulo si ra. 15Dios que ñee ee ra. —Eso chó erea. Ae quia 

airabo mingo serimbará co. Ae ra Israel jenda mbiirandu randu secheé 
ndese. Ae ra mbia mangue choofioa jenda abe mbiirandu randu secheê 
ndese no. Ae ra mbiamo nderecua abe mbiirandu randu secheé ndese no. 
16 Saulo secheé nenei nenei mose ra mbia embasi mbasi tuchi. Mbia icuá 
icuá tuchi ra ee serif mambi. Üqui ndese Saulo tambiirandu, i que Dios 
ra. 17 Ananías que oso cote ra. Dios cheé nguire. tque que Judas chuchúaa 
ra. O que echono Saulo rese ra. —Seresenda ereico co cote, Saulo. Jesús 
que nyecua ndeje fieenda cúaa, ae sí sembu quia ndeje co. Jesús sembu 
ndeje co. Espíritu Turá ique sacuá ndechiangui re. Nemae sacuá abe 
sembu co no, i que Ananías Saulo je ra. 18Aque mose tuchi que sira 
quiisht naanguia tu ngoi eresa si ra. Saulo que mae turá cote ra. Jesús 
quiato que bautizar i Saulo je cote ra. 19Saulo que quiaru ñimbuquirácuá 
cote ra. Itó mocoi jiri que Jesús quiato rese huee ra. Damasco jenda rese 
itó mocoi. 


Saulo Dios cheé nenei namo 


20Saulo que oso oso quia Jesús renei nenei judíos chumunuásaa ra. 
— Jesús rei Dios riiri, i tuchi que equia mbia je ra. 21 Mbia que nyuruira 
tuchi quia echeé andu ra. —Co chó Jesüs quiato iquia iquia quia cose 
nye. Jerusalén jenda. Co chó tu a Jesús quiato rerao sacuá nye. Co chó 
Jesús quiato queraose rete quia sacerdote rerecua je nye. Ae Jesús quiato 
riqui quia namo co cote, i que mbia nyuruira Saulo rea ra. 22Saulo 
quirácuá tuchi que eriqui cote ra. Ererecua rá ño eriqui nguià mbia 
mbaaquiatu quiatu Jesüs rii. —Jesüs rei Cristo. Ae jésaaró aró nguia, 
aque rei Jesús, i tuchi que Saulo quia judíos je ra. Judíos Damasco jenda 
que Saulo cheé sibishoró aronea nda. 


Saulo uchã judíos si 


23Emo mose jiri que judío rerecua fiee nyue ra. —iSaulo nandeiquia jé! 
i rei que ñee nyue ra. 24Mbia mo ngue Saulo mbiirandu ra. —Nandeiquia, 
i nda mbia nderi nda. Hue echi nyiquitiró nderese eiquésaa hue. Isa abe 
echi nyiquitiró nderese hue, i que embiirandu ra. 25Itondaru mose que 
Jesús quiato mo Saulo mbuchemi nda. Nyuchã ngue iru ye ra. Iru resebe 
que embuquichi mondo etaronda robei ra. Muralla robei. 


Saulo siquibe Jerusalén Jesás quiato ramo mose 


26Saulo que oso Jerusalén cote ra. —Taico Jesüs quiato rese, i rei que 
ngasé nda. Jesús quiato que siquiche ja esi ra. —Saulo Jesús quiato saã 
saá ño nguiá nande je co, i rei que mbia ra. Nyebe siquiche rei nguiá 
esi. 27 Bernabé mii ngue Saulo isi turá nda. Ae que Saulo querao Jesús 
quiato rerecua je ra. Embiirandu tuchi Saulo rese. —Saulo que oso rei 
Damáscoo ra. Nandererecua Jesús que nyecua ee fieenda cúaa ra. Jesús 

que fiee ee ra. Saulo que siqui Jesús rui cote ra. Saulo que siquicheã 
nguia Jesús renei nenei Damasco jenda je cote ra, i que Bernabé uataque 
je ra. 28 Aquere que Jesús quiato Saulo isi turã cote ra. Saulo que siqui 
are jiri Jerusalén cote ra. Hue jenda Jesús quiato rese que eriqui tuchi 
ra. 29Saulo siquicheã ngue eriqui Jesús renei nenei mbia je ra. Ae griego 
cheé saá saá nguia nae, üqui je abe que erenei nenei nda. Nee asi asi que 
Saulo je Jesús rii nda. Saulo abe que ñee tuchi ee Jesús rii nda. Nyebe 
mbia riqui nguiá “nandeiquia” i Saulo rii. 30 Jesús quiato que jirandu 
erese ra. Nyebe Saulo ruruchoi nguiá Cesarea. Mondo que echuchúaa sí 
cote ra. Tarso, i que Saulo chuchua je ra. 31 Aquere que mbia icuá icuá 
eá Jesús quiato je cote ra. Judea jenda je. Galilea jenda abe je. Samaria 
jenda abe je no. Jesús quiato hue jenda que ñimbuquirácuá nacuá ja ra. 
Siqui i i tuchi Jesús rese. Espíritu Turá ngue embeta mbeta ra. Etubiriá 
nyee. Jesús quiato que Dios cheé mumba mumbayá nguia ra. 


Jesús quirácuá Eneas mbucheró 


32Pedro que mbia mbuchesea sea tuchi quia ra. Oso que Jesüs quiato 
Lida jenda rea no nda. 33 Hue que umi sayá mo ndiqui ra. Ae ngatayá 
mbei quia ocho años. Nyaara bei chó ngue equia ra. Eneas, i que umi 
sayá je ra. 34Pedro que fiee ee ra. —iJesús riqui nembucheró a jé! Ehuá 
na. Nderua abe enua, ique Pedro umi sayá je ra. Üqui mose que nyeró 
nda. 35 Mbia que mae ja u umi sayá ngata rese ra. Nyebe que mbia Jesús 
icua ja cote ra. Lida jenda Jesús icua ja. Sarón jenda abe que eicua jan o 
nda. Ngámei fiee si que hui Jesús isi cote ra. 


Dios quirácuá Dorcas mbuquera si 


36Dorcas, i que ari mo je ra. Jope jenda que ra. Dorcas, i que griego 
cheé quiicuá je ra. Jesús quiato que ae ra. Ae que eturá mbei riqui mbia 
je ra. Ae que mbae mee mee mbei quia mbaecha reá je ra. 37 Dorcas rasi 
que eiquia cote ra. Mbia que eraaque mbuchasu ra. Mii ngue equesa 
nongue ibatenda ye ra. Segundo piso. 38Pedro que siqui aichi ra. Lida, i 
que sucha tubiriã je ra. Nyebe que Jesús quiato mbia nyeremo mondochoi 
Pedro reru sacuá nda. 32Pedro que oso erese ra. Ngasé mose que mbia 
eruruchoi equesa ibatenda ra. Dorcas raaque rese mae. Hue eru chiecha 
tubiri a nyi nyeseo eraaque res e hue. Dor cas chimee tubiriá ngue 
eteacuquia cuquia u nyue hue ra. Mbia irao tubiriã ngue Dorcas chiao ra. 
40 Pedro que mbia mbusé ja mondo taicuee ra. Ngüíà ndese que ñee Dios 
je cote ra. Aquere que fiee eraaque je cote ra. —Ehuá na, Dorcas, i que ee 
je ra. Eraaque que nguesa ira mae Pedro rese ra. Nyuruá ngue ngoi cote 
ra. ^! Pedro que emua eo rese ra. Jenyu, i que Jesús quiato je cote ra. Eru 
chiecha ja je abe no. Ngaé ngue mae equera rese cote ra. 422Mbia Jope 
jenda que jirandu tuchi erese ra. Nyebe que mbia tubiriã Jesús icua cote 

ra. 43Pedro que itó mocoi hue ra. Sucha tubiriá. Simón curtidor chuchúaa 
que eriqui uque ra. 


Pedro oso Cornelio rea 


1 0 1Soldados rerecua mo ngue siqui sucha tubiriá Cesaréaa ra. 

Italia jenda rei tiqui soldados. Cien ngue soldados ra. Cornelio, i 
que soldados rerecua je ra. 2Ae que ñee ñee mbei quia Dios je ra. Ae que 
eturá ndiqui Dios je ra. Mbae isiquia que emee mee tuchi quia mbaecha 
reá je ra. Echuchua jenda abe que eturã ndiqui Dios je ra. 3Tenda nyeseco 
ramo mose que Cornelio ibatenda mo ndea cuu ra. Angel. Echecua tuchi 
que ee cuu ra. Ique que echuchúaa ee cuu ra. — Cornelio, i que ñee ee cuu 
ra. ^Cornelio que mae quiatu tuchi erese ra. —éMbae ere, Sererecua? i 
que siquiche ñee ee ra. Ibatenda que ñee ee cote ra. — Co ereico ñee ñee 
mbeite Dios je co. Co ereico mbae mo mee mee mbeite mbaecha reá je co. 
Nyebe Dios ia tuchi riqui nguiá nderese co. »Huee que Simón Pedro mo 
ndiqui Jópee ra. Nderimba mo emondochoi erea. Ereru sacuá ñee ndeje. 
6Huee eriqui Simón Curtidor chuchúaa huee. Am a ndisha rimia eriqui 
hue. Sá nderimba ecurucuaé hue si. Nee ñee sacuá ndeje, i que ibatenda 
Cornelio je cuu ra. 7 Dios chimondo ibatenda que oso Cornelio recha cote 
ra. Cornelio que ñumumba cote ra. Jenyu, i que ngüimba nyeremo je ra. 
Aque mii soldado je abe no. Ae rei Cornelio raarósa. Ae que ndua ndua 
bei quia Dios rese ra. 8Uqui je que Cornelio uquereicuá nenei nenei ja ra. 
—Jéso Pedro reru Jope si, i que ee cote ra. 

9-10 ]1samami ngue Cornelio rimba ngasé Jope rurubi cote ra. Aque 
mose que Pedro chi tuchua aró nda. Huee rei equesa no. Huee que Pedro 
chi fiee fiee Dios je ra. Tenda ibate mose que Pedro riácuá nda. Echiurá 
ngue uchi áte ra. Nyebe que uque u ra. Uchiurá naa mose. Equereicuá 
ngue cote ra. !1Tbei que nyiequia ee cuu ra. Tiru icoi que tu ibei si 
ra. Tiru chimangüiana isi ji que tu nguichi ee cuu ra. Echimangüiana 
isi ji ja. 12Mbae tubiriã ngue tu nguichi tiru icoi y e ee cuu ra. Mbae 
chumumbara tuchi. Quiaa riinda ja. Mbei abe n o. Nguirei abe no. Mbae 
ibi riinda ja tuchi que chi tiru ye cuu ra. 13Pedro que echeé mo fiandu 
cote ra. —Ehuá na, Pedro. Emo eiquia ndechiurá, i que ra. 14 — Tei, 
Sererecua. Urechiu eá fio á ndesé. À mo ngue ureu eá mbei quia ra. 
Mbaeiae tuchi ure je judíos ja je, i que Pedro ee ra. 15Dios que ñeembe 
ee ra. —iSechimee ndechiurá nda ereisiteáchi Jë! i que ra. 16 Fi si que tiru 
icoi ru tres veces ra. Mbae chumumba ra ja resebe. Tiru que oso bei ibate 
cote ra. 

17Pedro que ñumumba cote ra. Ndua ndua tuchi que uquereicuá ndese 
ra. Aque mosete que Cornelio rimba ngasé nda. —éMa Simón chuchua 
ma nde? i que ngasé nda. 18 —¿Simón Pedro riqui a re? i que ra. 1?Pedro 
qu e ndua ndua beite quia uquereicuá ndese ra. Nyebe Espíritu Turã ñee 

nguiá ee. —Mbia tres ngaé nguia nderequia co. 20 Equichi. Eso rá erese. 
¡Esiquicheá oso erese jé! Se chó ngue ambu nderea resé, i que Dios Pedro 
je ra. 21 Pedro que nguichi u ee cote ra. Cornelio rimba je. —Serequia chó 
jenyu nguiá co. ¿Mbaerá jéingo serequia re? i que Pedro ra. 22— Cornelio 
quia urembu nguiá nderea co. Ae rei soldados rerecua turá. Judío chiicua 
tuchi que ae ra. Eturáte eriqui Dios je co. Angel que oso ñee Cornelio je 
ra. “Mbia emondo rã Pedro reru sacuá. Pedro cheé echandu rã”, i que 
ángel Cornelio je ra, i que Cornelio rimba Pedro je ra. 22—Jenyu rá 
ique. Jengue a, i que Pedro ee ra. Isamami ngue Pedro oso erese cote ra. 
Jesús quiato Jope jenda abe que nyoi erese ra. 24Isamami ngue ngasé 
Cesarea cote ra. Cornelio que esaaró aró nguia huee ra. Nguesenda rese 
que eriqui eraaró aró nda. Nguiiri abe rese que eriqui eraaró aró nda. 
—Jenyu Pedro raaró serese. Echeé andu sacuá, i nda nguesenda je nyii 
ra. 25 Pedro que ngasé oso Cornelio chuchúaa ra. Cornelio que oo erese 
ra. Aquere que ngoi ngúíá ndese ñee ñee ee ra. Ibatenda Pedro riqui rei 
nguiá Cornelio je. 26Pedro que ñee ee ra. —Ehuá na. Dios eá ño se re. 
Nderá si chó se re. Mbia chó se re, i que Pedro ra. 27 Nee ñee ngue equia 
nyue cote ra. Nyoi que ique mbia tubiriása cote ra. 28Pedro que fiee üqui 
je ra. —Se rei judío. Judío siqui aronea ndaque mbiamo ndese. Judío ique 
aronea mbiamo nyuchüaa. Üqui jéicua raque quia à. Dios que ñee seje 
cuu ra. Dios que sembaaquiatu cuu ra. “Mbiamo abe que eturáte riqui ra. 
Mbiamo ndese abe eico jiri”, i que Dios seje ra. 22 Nyebe achu jei nguiá 
ndecheé mose co. ¿Mbaerá “echu” ere seje re? i que Pedro Cornelio je ra. 

30 Cornelio que ñee ee cote ra. —Hue tenda bei aico ñee ñee Dios je 
co. Tenda nyeseco mose aico bei fiee fiee Dios je co. Se cheê mose que 
ibatenda mo ndu seje ra. Angel. Tu que seje hace cuatro días ra. Tirushi 
tuchi que ecunua nda. 31 Ibatenda que ñee seje ra. “Cornelio, Dios 
ndecheé fiandu bei quia co. Dios mae mbei quia nderese co. Mbae mee 
ndese mbaecha reá je eriqui mae co. Dios riqui ndeicuate co. 32Mbia 
mo emondo rã Jópee. Hue Simón Pedro ndiqui hue. Hue eriqui Simón 
Curtidor chucháaa hue. Ama ndisha rimiá ndese eriqui hue. Sá nderimba 
mo erurucuaé aa”, i que ángel seje ra. 33 Nyebe serimba amondo jei 
nderea. Coche erechu nguiá seje aa. Ndecheé andu sacuá fio urecu nguiá 
aa. Dios cheé esenei na ure je cote. Ae Dios mondo ndeje, erenei sacuá 
ure je, i que Cornelio Pedro je ra. 

34Pedro que ñee ee cote ra. —Judíos achó je eà ño Dios turá ndiqui 
reaé. Mbiamo abe chó ebi riqui reaé. 35Mbiamo abe irei iret chi nguiá 
Dios si re. Ibimo jenda re. Üqui siqui turá ño nguiá Dios je reaé. Nyebe 
Dios abe eturá ndiqui üqui je reaé. Judíos achó eá ndaque. 36Dios que 
ucheé turá mondo judíos je ra. Dios cheé turá ngue tu Jesucristo rii nda. 
Ae rei aba mbiasa. Jesucristo rei mbia rerecua tuchi. 37 Judío recua ja que 
Dios cheé turá ndiqui à ndesé. Juan Bautista reco mose que Dios cheê 

ngasé judíos ja je ra. Juan Bautista que Dios cheé senei senei Galilea ra. 
Aque mose rane ngue Dios cheé ngasé judíos ja je cote ra. Üqui jéicua 
tuchi quia à ndes&. 38 Jesús siqui turá jéicua quia resé. Jesús Nazaret 
jenda siqui tură mbei. Dios que Jesús mbuquirácuá Espíritu Turá je ra. 
Dios que siqui tuchi erese ra. Nyebe eriqui nguiá mbae turá naa naa. 
Nyebe eriqui nguiá aba checuayá icuá jea jea mbia si. Üqui jéicua quia 
à ndesê. 39 Jesús chimbaaquiatu chó ureico nguiá à. Jesús chisaã ndese 
que ureico mae mae huee ra. Judea rui ja. Jerusalén abe que ureico 
mae mae echisaá ndese ra. Huee Jesús reco mose que mbia eiquia cote 
ra. Huee que mbia embucha ira rese ra. Eiquia sacuá. 40-41 Dios que 
Jesús mbuquera si cote ra. Tres días mose. Dios que Jesús mbuchecua 
ure je cote ra. Mbia ja je embuchecuayã. Ure je achó ngue embuchecua 
ra. Uchiirabo achó je. Jesús renei nenei sacuá ngue Dios ureirabo ra. 
Urequiaru que Jesüs rese ra. Jesás quera ico. Mbae mo abe que urembei 
erese ra. 42Jesús que uremondo mbia mbiirandu randu sacuá ngüii nda. 
"Secheé turá jésenei senei nguia mbia je. Dios que Jesús mii nda. Mbia 
mano je icuá ndea sacuá. Manoá je abe icuá ndea sacuá. Jesús r a eicuá 
tea ja”, jenye quia mbia mbiirandu randu”, i que Jesús ure je ra. 43Dios 
cheé mbuchecuasa ja que embesa mbesa Jesús rii cose ra: “Dios turá nda 
eriqui Jesús icuasa je. Dios ra Jesús icuasa icuá mbutiá tiá esi", i que Dios 
cheé mbuchecuasa ra, i que Pedro Cornelio je ra. 


Espíritu Turá ique judíos eà chiangui re 


44Pedro cheê mose que Espíritu Turã ndu ique eandusa chiangui re ra. 
Eandusa chiangui re ja ique. 45Pedro resenda judíos que nyuruira tuchi 
ra. —Judíos eá je abe chó Dios riqui Espíritu Turá mondo mondo re, i que 
judíos Jesús quiato u nyuruira ra. 46 Judíos eá ngue mbiamo ñee saá saá 
nda. Espíritu Turá ique mose echiangui re. Nee turá ja Dios rii. Nyebe 
judíos ñee. —AÀ ñiangui re abe Espíritu Turá iquechi. Judíos eá ndaque, 
i que eandu ra. Pedro que fiee nguesenda je cote ra. ^7 —Espíritu Turã 
ngue ique echiangui re cote ra. Nyebe bautizar tae ee i je cote. Emo nda 
seriquisáyá, i que Pedro ra. 48 Nyebe que Pedro bautizar i ee ra. Jesucristo 
rimbará ngue bautizar i ee ra. Aquereque fiee ja Pedro je ra. —Eitó mocot 
jiri quia ure rese aa, i que ee ra. 


Pedro Jerusalén jenda mbiirandu ja 


1 1 1 Jesús chimbaaquiatu que jirandu erese ra. Judíos eá ndese. 
Jesüs quiato Judea jenda abe que jirandu erese ra. —Judíos eà 
abe riqui Dios cheé isi isi à, i que mbia ee ra. 2Pedro que oso Jerusalén 
cote ra. Huee que judíos fiee asi asi ee cote ra. 3—Mbiamo je ereso 
chóchi. Judíos eá je ereso chóchi. Judíos eá ndese ereiaru chóchi, i que 
fiee asi Pedro je ra. 4Pedro que embiirandu tuchi cote ra. —Emo mose 

que aico Jope ra. Huee que aico ñee ñee Dios je ra. Mbae mo ngue atea 
cuu ra. Tiru icoi mo ngue tu ibate si cuu ra. Echimangüiana isi ji que tu 
nguichi seje cuu ra. Echimangüiana isi ji ja. 6Mbae chumumbara tuchi 
que tu aque tiru ye cuu ra. Quiaa riinda ja. Mbei abe no. Nguirei abe 
no. Mbae ibi riinda ja tuchi que chi tiru ye cuu ra. 7Echeé mo ngue tu 
seje cote ra. “Ehuá na, Pedro. Emo eiquia ndechiurá”, i que seje cuu ra. 
8“Tei, Sererecua. Urechiu eá fio à ndesé. À mo ngue ureu eá mbei quia 
ra. Mbaeiae tuchi ure je judíos ja je", ae rei que ee ra. ?Dios que ñeembe 
seje ra. “iSechimee ndechiurá nda ereisi teâchi jé!” i que seje ra. 10 Ei si 
que tiru icoi ru tres veces ra. Oso bei que ibate serecha cote ra. 11 Aque 
mosete que Cornelio rimba ngasé seje ra. Seruruchoi sacuá ngue ecuaê 
Cesarea si ra. Tres que ngaé seruruchoi sacuá nda. 12“Eso rã erese. 
¡Esiquicheá oso erese jé!” i que Espíritu Turá seje ra. À nanderesenda 
seis que nyoi serese ra. Urecuasé ngue emondosa chuchua ra. Cornelio 
chuchua. 13 Cornelio que uquereicuá senei ure je ra. “Angel mo ngue 

tu ñee seje ra. Mbia emondo Jópee Simón Pedro rea. 14Ae ra ñee ñee 
nguia jéje. Ndechuchua jenda je abe ra eriqui ñee ñee. Dios jendiró sacuá 
jéicuá si', i que ángel seje ra”, i que Cornelio seje ra. 15Se ñee namo 
mose ee que Espíritu Turá nguichi ee ra. Ique que echiangui re ra. Ique 
que nandechiangui re nyii nae, ei si que ique Cornelio chiangui re cote 
ra. Cornelio chuchua jenda chiangui re abe. 16 Jesús cheé ndese que 
andua ndua cote ra. À ndei echeé à: ^I je que Juan bautizar i rei mbia 

je ra. Espíritu Turã je bautizar tae j&je cote", i que Jesús cose ra. Aque 
rese que andua ndua cote ra. 17 Nande judíos achó je eá ño Dios riqui 
nguiá Espíritu Turá mondo. Judí eá je abe chó eriqui nguiá Espíritu Turá 
mondo. Jesús icua mose. ¿Mañi ae ra Dios riquisá se re? i que Pedro ñee 
oco judíos je ra. 18Mbia que Pedro cheé sobeishiáte ra. Nee turá turà 
ngue Dios je cote ra. —Dios judío eá abe mbui mbui quiatu quia huiicuá 
si reaé. Judío eá abe chee ra siqui bei Dios rese nye, i que judíos ra. 


Antioquía jenda Jesás quiato 


19Mbia icuá tuchi que eriqui Jesús quiato je cote ra. Esteban iquia 
mosebe bei que mbia icuá ndiqui Jesús quiato je ra. Nyebe Jesús quiato 
choi nguiá uchá Jerusalén si. Emo nyoi Feníciaa. Emo nyoi Chipre no. 
Emo nyoi Antioquía no. Huee ja que echi Jesús cheé turã nenei nenei 
nda. Judíos achó je que echi erenei nenei nda. Judío eá je erenei nenei 
eà. 20 Chipre jenda rei emo. Cirene jenda rei emo no. Üqui nguia que 
nyoi Antioquíaa ra. Üqui nguiatu que Jesús cheé senei senei judío eã 
je ra. 21 Dios quirácuá ngue siqui tuchi embiirandusa rese ra. Nyebe 
que hue jenda tubiriã Jesús icua ra. 22Jesús quiato Jerusalén jenda que 
jirandu erese ra. Antioquía jenda rese. Nyebe Bernabé mondo Antioquíaa. 
23 Bernabé que ngasé ñee Jesús quiato je ra. —Dios turá tuchi riqui nguiá 

jéje co. Aque rese seyate riqui co. iJéingo tuchi nandererecua rese Jë! 
¡Jéhuichí nda esi jé! i tuchi que Bernabé quia mbia je ra. 24Bernabé turát 
e que eriqui ra. Espíritu Turá ngue siqui tuchi erese ra. Ae que Dios icua 
tuchi quia ra. Nyebe mbia tubiriã ndiqui nguiá Jesús isi isi. 25 Aquere que 
Bernabé si Tarso ra. Oso que Saulo requia huee ra. Tea que ra. Nguerao 
que Antioquíaa ra. 26 Huee que echi bei Jesús quiato mbaaquiatu quiatu 
ra. Un año que echi huee ra. Mbia tubiriá mbaaquiatu quiatu bei. Hue 
jenda je rane ngue “Cristianos” i Cristo quiato je ra. 

27 Aque mose que Dios cheé mbuchecuasa mo ngaé Antioquíaa ra. 
Ngaé ngue Jerusalén si ra. 28Emo ngue juá ñee mbia je ra. Agabo, i que 
ee ra. Espíritu Turá ngue Agabo mbucheé fiee nda. —Mbia chiurá eá nda 
namo jiri. Mbia riácuá ja ra cote, i que Agabo ra. Echeé nguire tuchi que 
mbae ua cote ra. Mbia riácuá tuchi que cote ra. Claudio mbia rerecua 
mose. 29 Nyebe Jesús quiato Antioquía jenda ñee ñee nyue. —Mbae 
mo nandemondo rã Jesús quiato Judea jenda je. Nandembae mbae mo 
nandemondo ee, i que nyue ra. 30Ef ngue umbae mondo mondo Judea 
jenda je ra. Mee mee ja que Saulo je ra. Bernabé abe je. Üqui ngue 
ecuruchoi cote ra. Ae emee nguiá Jesús quiato rerecua je. Judea jenda. 


Mbia Jacobo iquia; mbia Pedro taró 


1 2 1 Aque mose que ererecua icuá tuchi riqui Jesús quiato je ra. 

Herodes, i que ererecua je ra. 2Ae que Jacobo aqui ndoso ti quise 
je ra. Jacobo rei Juan nongue. 3Judíos ia tuchi que Jacobo áqui ndoso 
mose ra. —Judíos tambiabe no, i que ererecua ra. Nyebe Pedro abe isi 
nguiá. Fiesta de Pascua mose que Pedro isi nguiá. ^Taró ngue mii mbia 
icuá tarósaa ra. Diez y seis soldados que chi eraaró mbei ra. —Pedro 
tamee je mbia je. Eiquia sacuá. Fiesta ua mose r a amee ee, i rei que 
ererecua uchiangui re ra. » Nyebe que soldados Pedro tarô ji raaró tuchi u 
ra. Pedro resenda que ñee fiee tuchi Dios je ra. Jesús quiato mo. Nee ñee 
tuchi que equia Pedro rii ee ra. 


Dios Pedro siró nyecuayá etaronda si 


6Isamami nda ererecua Pedro mee nguiá mbia je chá nde. Eiquia 
sacuá. —Isamami nda amee mbia je, i rei que Herodes ra. Aque isa que 
Pedro uque u soldados joó fii nda. Ecua ji que uque u ra. Cadena nyeremo 
je que ecua ino nda. Soldados nyeremo ngue uqueá u eraaró nda. 
7Ibatenda mo ngue tu Pedro je isa ra. Angel. Nyaashí na tuchi que tuchua 
ra. Mbae resae ja. Ibatenda que oco Pedro rese ra. Emumba. —¡Ehuá asi 
je! i que Pedro je ra. Ehuá mose que cadenas nyera eo si ra. 8—Ndeirao 
emingue ja rá. Ndeiyao abe emingue, i que ibatenda ee ra. Ae que Pedro 
emingue echeé mose ra. —Ndeirao aronda abe emingue. Nyao serese 
cote, i que Pedro je ra. ?Pedro que oso erese ra. Etaronda si que Pedro 

rerao cote ra. —Seque re chó aico rei co, i rei que Pedro ra. Equereicuá 
eriqui rei nguiá ee. 10Eraarôsa cuaácuá ngue echoi quia ra. Eraarósa 
jiranua tuchi erese. Ngasé nyee que etaronda icoi ra. Fierro que etaronda 
ra. Etaronda a e que nyeequia ee ra. Usé ngue ra. Pe jiri que echoi nyiese 
ra. Ibatenda que oso Pedro recha cote ra. 11 —Cu u eá ño eriqui re. 
Echecua chó eriqui re, i que Pedro eicua cote ra. —Dios chó ibatenda mo 
mbu seriró sacuá nde. Seriró ño equia Herodes si re. Judíos ra seiquiayá 
cote, i que Pedro uchiangui re ra. 

12Pedro que ndua ndua hui nda. Ae esi nguiá María chuchúaa. María 
rei Juan Marcos si. Mbia tubiriáte que chi fiumunua huee ra. Nee fiee 
ngue u Dios je ra. 13Pedro que ngasé eiquesa mbuu mbuu ra. Nyucuaaque 
mo ngue oso rei ee ra. Rode, i que ee ra. 14Pedro cheé ngue eicua ra. Eya 
tuchi que nyebi asi oso mbia mbiirandu ra. Eiquesa equia rocoi Pedro 
je. —Hue Pedro ñi taicuee hue, i que embiirandu ra. 15—Tei. Echeê 
ñooñoa na, i chó ngue mbia Rode je ra. —Ae beite. Acheé ñooñoa ño 
jéje re, i tuchi Rode. —Pedro eã ño tiene. Eáingue chó ñee ndei ndeje, i 
ja rei que mbia nyucuaaque je ra. 16Eiquesa que Pedro mbuu mbuu bei 
hui mbia je ra. Emo ngue oso cheete rei eequia ee ra. Pedro que ique 
cote ra. Numunua je que nyuruira tuchi mae erese ra. 17 Pedro que mbia 
mbuquiriri o je ra. Mbae que esenei ja ee cote ra. —Ei ngue Dios seriró 
setarósa si ra, i que erenei nenei ja ee ra. —Jacobo jembiirandu ja rá 
serese. Jesús quiato ja jembiirandu, i que Pedro ra. Pedro que oso mbia 
recha cote ra. 

18Isamamimbe que soldados pare pare i tuchi ra. Pedro oreá ndese 
mae. —¿Mañi Pedro usé nde? i que u ñee ñee nyue ra. 1? Herodes que 
fiee nda. Ererecua. —Pedro jendu rá seje, i rei que soldados je ra. Pedro 
oreá ngue ee ra. —Sembiirandu ja rá se. ¿Mañi Pedro si usé nde? i que 
ererecua soldados je ra. Soldados que eicuayáte ee ra. Nyebe que ererecua 
soldados iquia nguiá. Pedro raarósa iquia ja. Aquere que Herodes si siri 
Cesaréaa ra. Judea si siri. 


Herodes mano 


20Herodes que mbia chiurá mondo mondo Tiro jenda je nyii ra. Sidón 
jenda je abe no. Paama i que ee cote ra. Nyebe echiurá mondo monoa ee 
cote. Nyebe que tiqui nyoi ja Herodes chuchúaa ra. —iNandeturá mbei 
chó ee jé! Í nda nandechiurá mondobe nande je, i que nyue ra. Herodes 
resenda mo ngue ñee turá ee ra. Blasto, i que aque je ra. —Echeé turá 
turá Herodes je ure rii. 1 nda eturambe ure je, i que mbia Blasto je ra. 
21 Emo mose jiri que Herodes huiirao turá mingue ra. Ngoi que ngüenda 
icoi tose ra. Jenyu seje, i que Tiro jenda je cote ra. Sidón jenda je abe 
no. Herodes que ñee ocote üqui je cote ra. 22Mbia abe que fieete ee cote 
ra. —Dios chó nde resê. Dios cheé na si nde. Mbia cheé na eà, i que mbia 

Herodes mbucuasu i i ra. 22 —Dios eá ño se re, i eá mbei que Herodes 
mbia je ra. Nee turá eà ngue equia Dios rii nda. Nyebe Dios embasi nguiã. 
Nyebe Dios ángel mo mbu nguiã Herodes mbasi tuchi. Erosei que erie u 
ra. Eiquia nonde. Mano ngue cote ra. 24Jesús quiato que Jesús cheé senei 
senei tuchi quia ra. Mbia tubiriã ngue echandu chandu quia ra. Mbia 
tubiriã ngue Jesús icua icua quia cote ra. 2» Bernabé que nyoi Jerusalén 
nda. Saulo rese. Mbae isiquia ruruchoi sacuá. Mbae isiquia que emee 
mee Jesüs quiato hue jenda je cot e ra. Nyoi que Antioquíaa cote ra. Juan 
Marcos abe que ecuruchoi nyiese ra. 


Espíritu Turã Bernabé mondo Dios cheé nenei nenei sacuá, Pablo rese 


1 3 1 Jesús quiato que fumunua nua nguia Antioquía jenda ra. 

Mbia mbaaquiatu quiatusa abe que chi erese ra. Dios cheé 
mbuchecuasa mo abe que chi erese ra. Bernabé, i que emo je ra. Simón 
nondei abe que ra. Lucio de Cirene abe que ra. Manaén abe que ra. Ae rei 
que Herodes resenda eñeté mose ra. Herodes ererecua nonde. Saulo abe 
que ra. Üqui ja que mbia mbaaquiatu quiatusa ra. 2Emo mose que üqui 
nyi fiumunua nda. Nee fiee ngue u Dios je ra. Uchiu si que hui ra. Ndua 
ndua sacuá Dios rese. Aque mose que Espíritu Turá ñee ee ra. —Bernabé 
jemee na seje. Saulo abe jemee na seje no. Üqui ngue airabo ra. Airabo 
que secheé nenei nenei sacuá nda, i que Espíritu Turã fee ñumunua je 
je ra. 3Mbia que ñee turá mbei Dios je ra. Quiaruá mbei que u ra. O que 
echono ñono Bernabé áquí ndese cote ra. Saulo áqui ndese abe no. Mondo 
que Dios cheé nenei nenei sacuá cote ra. 


Pablo Dios cheé senei senei Chípree, Bernabé rese 


^Aquere que Espíritu Turá Bernabé curuchoi Seláciaa ra. Saulo rese. 
—Ama ndui nyao Chipre, i que ua canoa cuasu ye ra. »Ngasé ngue 
sucha tubiriã Salamina nda. Salamina ndei Chipre jenda mo. Judíos 
chumunuasaa que echoi Dios cheé nenei nenei nda. Juan Marcos abe 
que siqui erese Dios cheé nenei nenei nda. 6 Tuchua que embuchesea sea 
tuchi ra. Ngasé nyee Pafos. Huee que brujo mo ndiqui ee ra. Barjesüs, 
i que brujo je ra. Judío mo ndei aque brujo. —Dios cheé mbuchecuasa 
rei se, ichóiño mbei que equia mbia je ra. ? Brujo que siqui ererecua rese 
ra. Sergio Paulo, i que ererecua je ra. Ererecua aquiatu tuchi que ra. — 
Jenyu, Dios cheé tachandu rã, i que ererecua Bernabé je ra. Saulo je abe 
no. 8Brujo que Bernabé cheé siquisá nda. Pablo cheé abe riquisã. —t nda 
sererecua Jesús icuayá, i tuchi brujo tiqui ñee ndiquisá. Elimas, i abe que 
brujo je ra. ?Espíritu Turá ngue siqui tuchi quia Pablo rese ra. Pablo, i abe 
que equia Saulo je ra. Pablo que ma e quiatu brujo rese ra. 10Nee ngue 
ee ra. —Mbia mbiiri irísa tuchi quiarei nde. Diablo resenda tuchi quiarei 
nde. Mbae turá ndesenda reá tuchi quiarei nde. ¿Mbaerá ereico mbia 

riquisá quisá Dios icha si re? ¿Manose ra erehui tiqui si re? i que Pablo 
fiee icuá ee ra. 11 —Dios ra nembasi tuchi cote. Nderesayra cote. Tenda 
rese ra ereico mae eá are jiri, i que Pablo brujo je ra. Echeé mosebe que 
eresa uque tuchi ra. Mae eá mbae rese cote. —Jenyiba taisi. iSembucuata 
turá na nguia jé! i tuchi eresayá nguia mbia je cote. 12Ererecua que 
echandu ja ra. Nyebe ngue Jesús icua nguiã cote. Nyuruira tuchi que hui 
Jesús cheé andu ra. 


Pablo que siqui Antioquíaa ra; Bernabé rese 


13Pablo que nyoi Pafos recha cote ra. Nguesenda rese que echoi ama 
ndui ra. Ngasé ngue Perge de Panfíliaa ra. Huee si que Juan Marcos si 
nyebi Jerusalén nda. Pablo recha. Bernabé abe recha. 14Emo mose que 
echoi Perge si ra. Ngasé ngue sucha tubiriã Antioquíaa ra. Pisidia, i que 
hue ibi je ra. Sábado mose que ique judíos chumunuásaa ra. Huee que 
echi ngoi ra. 15 Judíos que leer i Dios cheé je ra. Moisés chimbesa je. Dios 
cheé mbuchecuasa chimbesa je abe no. Aquere que judíos ñee Pablo je ra. 
Bernabé je abe no. —éMbia ra jembaaquiatu quiatu jé nde? i que ee ra. 
16 Pablo que juá cote ra. O je que mbia mbuquiriri ra. Nee ngue ee cote ra. 
—Seandu rá se, Israelitas. Seandu rá se, Dios quiato. 17Dios que Israelitas 
rerecua ra. Dios que nanderamei cose ndare irabo ra. Siqui tuchi que 
equia nanderamei ndese ra. Nanderamei chi mose Egipto. Dios que 
nanderamei mbeta mbeta ra. Dios quirácuá ngue nanderamei siró nyee 
Egipto si ra. 18Dios que nyecuachó tuchi quia nanderamei je ra. Cuarenta 
afios que eriqui nyecuachó tuchi ra. Nanderamei chi mose turuquia. 
19Sucha tubiriã jenda que mano ja mbiamo nda. Dios que eiquia ja ra. 
Siete rei sucha tubiriã. Canaán jenda. Dios que üqui iquia ja nanderamei 
si ra. Üqui mbae ibi que Dios mee nanderamei je cote ra. 20 Dios que 
jueces mii mii nanderamei nderecuará cote ra. Jueces que emii mii 
nguia cuatro cientos cincuenta años nda. Aquere que Dios Samuel mii 
nanderamei nderecuará nda. 21 Aquere que nanderamei ñee Dios je ra. 
“Rey mo nguia emii urererecuará", i que Dios je ra. Nyebe que Dios 
Saül mii ererecuará nda. Rey. Ae rei Cis riiri. Cis rei Benjaminito. Saúl 
que siqui arete nanderamei nderecuará nda. Cuarenta aíios que eriqui 
ererecuará nda. 22 Cuarenta años ua mose que Dios Saúl mombo cote ra. 
Dios que David mii nanderamei ndere cuará cote ra. Saúl rendaque re. 
David rei Isaí riiri. Dios que fiee David je ra. “David sebi tuchi. Ae quia 
ra secheé mumba mumbayã”, i que Dios cose ra. 23 David sí que Jesús 
ramei nda. Dios que Jesás mbu Israel jenda riró sacuá huiicuá si ra. 
Ucheé nguire que Jesús mbu ra. Dios que ucheé mbuchebiã nda. 24Jesús 
tu nonde que Juan Bautista riqui ñee fee nanderamei je ra. Israel jenda 
je. “Jéicuá si jéhui. Jemba Dios icha rui. Í nda bautizar ae jéje”, i tuchi 
que Juan nguia mbia je ra. 25Umano nonde que Juan fiee mbia je ra. “Ae 

jésaaró nguia nae, ae eá ño se re. Ae ra tu serui. Ae rei ererecua tuchi 
sesi. Se oco aronea eiyao rese", i que Juan fiee Jesús rii nda. 
26Seresenda, Abraham ndiiri ndei jé. Jemo ndiqui Dios icua à. Nande 
je quia Dios ucheê mondo nguiã. Nanderiró sacuá nandeicuá si. Dios 
que Jesús mondo nande je ra. 27 Jerusalén jenda que Jesús icuayáte 
ra. Ererecua ja que chi Jesús icuayáte ra. Dios cheé mbesa ji abe que 
eicuayáte ra. Eraá naa mbei raque sábado mose, eicuayá mbei. Dios cheé 
mbuchecuasa cheé nguire que Jesús iquia ra. 28“Jesús eiquia rà", i tuchi 
que mbia quia Pilato je ra. Jesús icuá eá ndaque. 29 Nyebe que Jesús 
mano ndei ra. Embesa ji cheé nguire que Jesús mano nda. Jesús raaque 
que embuquichi ira si cote ra. Nono ngue sita ribicoi ji ye ra. 30Jesús que 
quera si manonde cote ra. Dios que embuquera si ra. 31 Galilea jenda que 
siqui bei quia Jesús rese Jerusalén nae, (iqui ngue mae mae equera si rese 
cote ra. Mae mae mbei equia Jesús quera si rese cote. Üqui fee mbei quia 
Jesús rif à cote. 32A ureico Dios cheé turá nenei nenei jéje a. Dios ñee ñee 
nguia nanderamei je nyii nae, tiqui uresenei senei nguia jéje a. 33Nande 
je que Dios Jesás mbuquera si ra. Ucheé nguire que embuquera si ra. Dios 
fiee fiee nguia nanderamei je nyii nae, ei si que Jesús mbuquera ra. “Nde 
rei serucucha. Namo ngue arembuchecua mbia je ra", i que Dios Jesüs rii 
cose ra. Ei ngue Salmo dos nda. 34Dios que Jesús mbuquera si ra. Jesús roo 
ra soó eá mbei cote. Nyebe que Dios fiee nyii ra. “Seturáte ra jéje. Seturá 
David je nyii nae, ei si ra seturáte jéje”, i que Dios ra. “Jesús tambuquera si 
jéje”, i fiene. 35 Co abe rei embesa ji. À ndei e à: “Se rei Ibatenda rucucha 
turá. Ibatenda ra seroo sechayá. Seroo ra emoo eá. Sembuquera si rae", 
i que embesa ji ra. 36David que siqui turá mbei quia uchabenda ja je ra. 
Dios cheé nguire que eriqui turá ee ra. Aquere que mano nda. Mbia que 
echati ngámei jii ri nda. Aquere que David roo soó cote ra. 37 Jesús roo 
quiatu que soó eá nda. Dios que embuquera si resé. Nyebe ae roo soó eá 
nguiá. 38Seresenda, Jesús mii ndiqui nandeicuá mbutiá sacuá co. A ureico 
tiqui nenei nenei jéje a. Jéirandu sacuá erese. 39Dios que ucheé senei senei 
nguia Moisés je nyii nae, aque cheé nguia r a aba icuá mbutiã eá. Jesús mii 
ndiqui nandeicuá mbutiá sacuá co. Nande Jesús icua mose. 40 ^Mbae icuá 
nda tuchi jéje”, i que Dios cheé mbuchecuasa ra. Jétesa bei u jé. Sá Dios 
cheé mbuchecuasa io eà j&je. Ei ngue Dios cheé mbuchecuasa ra: 
41 Co jé, mbae turá ucuayása. 
Je nyuruira rae. Jemano ndae. 
Mbia mae sayá nda asaá ndaque jéje. 
Jéicua sereáte ra equia. 
Mbia embuchecua raque j&je. Nyebe ra jemano, 
i que Dios cose ra, i que Pablo ra. 
42Pablo que usé nyoi echumunuasa si cote ra. —Jenyube rã sábado 
nongue. Úqui jésenei seneimbe rã u ure je, i que mbia ee ra. 43Mbia que 

usé ja echumunuasa si cote ra. Judíos tubiriá ngue nyoi Pablo rui ra. 
Bernabé rui abe no. Judíos resenda tubirià abe no. Pablo que fiee tuchi 
mbia je ra. Bernabé rese. — Dios rese jéingo tuchi j&, i tuchi que equia ee 
ra. 

44Sábado nongue mose que sucha tubiriá jenda ñumunua ja ra. 
Numunua nua ja Dios cheé andu. 45Judíos mo ngue chi mae mae mbia 
chumunua ndese ra. —Pablo cheé ño echanduch? nguiã. Nandecheé andu 
rocoi, i que judíos ngueteá mbia rese Pablo si ra. Nyebe judíos ñee icuá 
icuá nguiá Pablo je. 46Pablo que siquicheá tuchi ñee judíos je ra. Bernabé 
rese. —Jé nane je ureico rei Dios cheé nenei nenei á. Dios cheé nguire 
ureico rei nguiá erenei nenei jé nane je à. Ibate jéingo bei sereá fiochi. 
Nyebe jéingo nguiá Dios cheé isiteã teà à. Nyebe ureso nguiá erenei nenei 
judíos eá je co. 47 À ngue Dios ñee ure je cose ra: “Aremingo que secheé 
nenei nenei sacuá mbia ja je ra. Judíos eá ja je. Mbia ibi jenda ja je. 
Secheé isiquia ra siqui bei", i que Dios ure je ra, i que Pablo ra. 

48 Judíos eá ia tuchi que Pablo cheé ndese ra. Nee turá turá ngue Dios 
cheé nii nda. Dios que mbia irabo ata ra. Emingo bei sacuá ibate. Üqui 
ngue Jesús icua ja cote ra. ^? Hue jenda ja que embucha mbucha quia Dios 
cheé nenei nenei nda. 50 Judíos que mbia mbuqueta queta tuchi Pablo je 
ra. Bernabé je abe. Ari mbia chiicua mbuqueta tuchi que ra. Amei mbia 
chiicua abe mbuqueta que ra. Nyebe mbia paama i ja Pablo je. Bernabé 
je abe. Nyebe Pablo mombo nguiá hue si. Bernabé abe mombo no. 51 Nyoi 
nonde que hui tubi mbutomo tomo mbia je ra. —Jéicuá téicua, i fie hue 
jenda je re. Aquere que echoi Iconio nda. 52Jesús quiato ia tuchi que chi 
ra. Espíritu Turá ngue siqui tuchi quia erese ra. 


Pablo que siqui Icónioo nda, Bernabé rese 


1 4 1Pablo que ngasé Iconio nda. Bernabé rese. Judíos chumunuasa 
que echoi ra. Dios cheé ngue esenei senei huee ra. Nyebe que 
judíos tubiriã Jesús icua ra. Judíos eã abe que eicua no nda. 2Judíos 
ataque que Jesús cheé isiteã teã no nda. Üqui ngue judíos eá mbiicuã icuã 
Pablo je ra. Bernabé je abe no. Nee icuá icuá tuchi erii. 3Pablo que chi 
arete huee ra. Bernabé abe no. Siquicheã tuchi que equia Dios cheé nenei 
nenei nda. Ebia tuchi Dios rese. Dios que embuquirácuá nda. Nyebe que 
eriqui mbia mae sayá naa naa nda. —tchôifio eá fio equia re, i chee mbia 
Pablo cheé je. Bernabé cheé je abe no. ^Mbia cuabé ndua turá ja eá. Emo 
emo ngue siqui Jesús resenda rui ra. Emo emo ngue siqui judíos rui no 
nda. 5Nyebe judíos icuá icuá Pablo je. Pablo resenda je abe no. Judíos 
eà abe eicuá icuá ee no. Mbia rerecua abe que eicuá icuá ee ra. —iPablo 
nandeiquia je! ¡Bernabé abe nandeiquia jé! ¡Sita nande mombo mombo 
erese jé! i rei que mbia ra. 6Pablo que jirandu erese ra. Bernabé abe. 
Nyebe echoi uchã sucha tubiriã mo. Licaonia jenda. Listra, i sucha tubiriã 

mo je. Derbe, i emo je. Hue rurubi que echoi ra. 7Hue jenda je que Dios 
cheé nenei nenei nda. 


Mbia sita mombo mombo Pablo rese 


8Ngasé ngue Listra ra. Huee que emo ngatayá fii ee ra. Eitáquiei 
mosenda bei ei icuá. Nyebe ngatayá mbei. 9 Aque que Pablo cheé ñandu 
ra. —Sembucheró aró, i ndua uchiangui re. Pablo que eicua ra. Nyeb e 
mae nguiatu erese. 10 Nee nyecua que ee ra. —Ehuá ndei rese, i que Pablo 
ee ra. Ecuatayá ngue juá asi ngata cote ra. 11 Mbia tubiriã ngue chi mae 
Pablo chimbucheró ndese ra. Nyebe ucheé naa naa u nyue. Pablo rii fiee 
fiee. —Dios ngaé nguichi nande je mbia rá sí a, i rei que nyuruira ra. 
Tasé tasé. Licaonia, i hue jenda cheé je. 12 Mercurio rei nda Pablo mbia 
je. Mercurio, i mbia umbae dios mo je. Pablo que fiee mbeite quia ra. 
Nyebe "Mercurio" i mbia ee. Jupiter rei nda Bernabé mbia je. Jupiter, 
i mbia umbae dios mo je no. 13Hue jenda que fumunua nua nguia ñee 
fiee Jupiter je ra. Ae fiee fiee nguia Jupiter je, aque que ticuasu quimbae 
queru Pablo je ra. Ira uti resebe ereru ee. —Ticuasu nandeiquia iquia rã 
Pablo je. Nandesei sei ee, i ja que mbia ra. —Pablo rei Dios rã si. Bernabé 
rese. Nyebe ticuasu nandeiquia iquia rá ee. Dios raanguia je, i rei que 
mbia ra. 14 Pablo que echandu ra. Bernabé rese. Nyebe huiirao ndoro 
ndoro paama i ee. —Ureya eá jendese, i ñe ne. Ique que echoi mbia ite 
ite ri nda. Nee asi asi mbia je. 15—¿Mbaerá nda re, mbia? ¿Mbaerá nda 
ticuasu jéiquia ure je re? Mbia chó ure re. Jé na si chó ure resé. Dios 
eá fio ure resé. Nyebe urechu nguiá Dios cheé turá nenei nenei jéje à. À 
mbae icuá jésecha ja chó. Dios quiarei ereco. ¡Ae rui jéingo! Ae que ibei 
chao ra. Ae que ibi chao no nda. Ae que ama nyao no nda. Ae que mbae 
chao ja ra. Mbae aosa rui jéingo. 16Dios que mbia teachó cose ra. Mbia 
tesarei mose esi. 17 Dios que eturá saá saá mbei quia mbia je ra. Mbi a 
eicua sacuá. Dios chó ama mbuchaaqui bei nguiá nande je. Ae quia mbae 
a mee mbei nguiá nandechiurá. Dios chó nandembia mbia bei nguiá co, i 
que Pablo mbia je ra. 18Ei ngue Pablo embiirandu Dios rese ra. Nyebe que 
mbia ticuasu iquia eá nyee ee ra. 

19 Emo jiri mose que judíos ngaé huee ra. Antioquía si. Iconio si abe 
no. Úqui ngue mbia mbiicuá icuá Pablo je ra. Nyebe que mbia sita 
mombo mombo tuchi Pablo rese ra. Pablo manote rei nguiã ee. Mbia 
que ecuruchoi mbutiriri pe jiri sucha tubiriá si. 20 Hue que Jesús icuasa 
chi Pablo matáte hue ra. Pablo que juá quera cote ra. Osobe que nyebi 
sucha tubiriã nda. Isamami ngue esi Derbe ra. Bernabé rese. 21Dios cheé 
turá ngue esenei senei nguia huee ra. Derbe jenda je. Mbia tubiriã ngue 
Jesús icua hue jenda cote ra. Aquere que nyebi Lístraa ra. Icónioo abe. 
Antioquíaa abe. Huee sucha tubiriã ngue echoi nyebi ra. 22Pablo que 
Jesüs icuasa mbaaquiatu quiatu hue jenda ra. Bernabé rese. —iJesüs 

rese jéingo tuchi jé! Mbia ra nandembasi mbasi tuchi. Aquere ra Dios 
nandererecuará tuchi cote, i que Pablo mbia je ra. Bernabé rese. 23 Amei 
mo ngue eirabo rabo mii ino huee ra. Jesús icuasa rerecuará no hue. 
Numunua je rerecuará jaaja. Aquere que hui uchiu si ra. Quiaruá. Nee 
ñee ngue equia Dios je ra. Nee ñee ee ererecua namonda rii. —À jéingo 
Dios icuate à. Sá Dios jendaaró aró, i que Pablo ererecuará je ra. Bernabé 
rese. 


Pablo ngáembe Antioquíaa, Bernabé rese 


24Nyoi que erecha cote ra. Pisidia, i equia ibi je, hue ri ngue echoi ra. 
Ngasé ngue Panfilia no nda. 25Jesús cheé turá ngue esenei senei sucha 
tubiriá Perge jend a je ra. Aquere que echoi Atalia no nda. 26Hue si que 
echoi ama ndui ra. Nguique riita quiti que ecuaé tiba Antioquía cote ra. 
Mbia hue jenda rane nguiatu que Pablo mondo Bernabé rese Dios cheé 
nenei nenei sacuá nyii ra. —Chã Dios turá jendeaquiatu jéso mose, i que 
ee nyii ra. Huee que tiba obei cote ra. 27 Ngasé mose Antioquíaa, Jesús 
icuasa que emunua nua cote ra. Mbae ja que esenei tuchi ee ra. —Dios 
que urereaquiatu tuchi quia ra. Dios que urembucheé fiee nguia judíos eà 
je ra. Dios que Jesús icua tuchi ee ra. Nyebe etubiriã ndiqui nguiá Jesús 
icua cote, ure echeé nenei nenei mose, i que Pablo ra. Bernabé rese. 28 Chi 
arete que Antioquíaa ra. Jesús icuasa ja rese echi huee. 


Jesüs quiato rerecua fiumunua ja 


1 5 1Judea jenda mo ngue ngaé Antioquíaa ra. Ngaé ngue Jesús 

icuasa mbaaquiatu quiatu icuá nda. —Circuncisión jésaá saá ja. 
Moisés cheé nguire jésaá saá, i rei que Jesús icuasa je ra. Eracot ire o ji je 
chó eriqui nguiá circuncisión, i üqui je. —Ei jenye eá mose ra jésoá ibate, 
i rei que ra. 2—Tei, ei eá ñene, i tuchi que Pablo ee ra. Bernabé rese. —Ae 
beite. Pablo ñee fioofio nguiá, i tuchi Judea jenda. Nyebe ñee tuchi nguiá 
nyue circuncisión nii. Nyebe Jesús icuasa mondochoi Jerusalén. Jirandu 
sacuá circuncisión ndese. Pablo mondochoi. Bernabé abe no. Mbia mo 
abe no. Üqui mondochoi ja. —Jéso Jerusalén. Jefiee Jesás quiato rerecua 
je. “¿Circuncisión nda uresaá saá nde?" jenye oso ee. Sã Jesús quiato 
rerecua ñee jéje. Jenyu fiee ure je cote, i que ñee uchimondo je ra. 3Jesús 
icuasa que embucuata turá cote ra. Mondochoi Jerusalén. Fenicia rui que 
echoi ra. Samaria rui abe no. Judíos eá je rese que hue jenda mbiirandu 
randu ra. —Judíos eá abe que Jesús isi isi quia cote ra. Judíos eà ngue 
hui hui quia huiicuá si cote ra, i que hue jenda mbiirandu randu ra. Jesús 
icuasa ia tuchi que eandu ra. 4Pablo que ngasé Jerusalén cote ra. Bernabé 
rese. Nguesenda rese no. Hue jenda Jesüs icuasa que eisi turà nda. Jesüs 
quiato rerecua abe que eisi turá no nda. Pablo que Dios turá senei senei 
ee ra. —Dios quirácuá ngue siqui quia ure rese ra. Ure echeé naa naa 

mose, i que embiirandu ra. 5Fariseos Jesús icuasa mo ngue juá ñee cote 
ra. —Judíos eá Jesús icua mose, circuncisión jésaá saá ee. Jeñee na ee. 
“Moisés cheé ndui jéingo bei", jenye chó ee, i rei que Fariseos ee ra. 
6Nyebe Jesús quiato rerecua ñumunua ja aque rii. 7 Nee ñee tuchi nyue 
circuncisión nii. Aquere que Pedro juá ñee nda. —Tacheé se, Seresenda. 
Dios que seirabo cose ra. Ucheé turá nenei nenei sacuá judíos eá je. Üqui 
Jesús icua sacuá ngue seirabo cose ra. Üqui jéicuate quia à. 8Dios quia 
aba chiá icua jate nguiã co. Judíos eà je abe Dios Espíritu Turá mondo 
mondo cote. Nande achó je eá emondo. Üqui abe je emondo mondo Jesús 
icua mose no. “Judíos eà abe sequiato”, i fie Dios re. 9Judíos eá Jesús icua 
mose, Dios tiqui fiia mbiasu cote. Nande rá si. Nyebe Dios riqui nguiá 
judíos eá je abe siqui turã. Nande rá si. 10¿Mbaerá jéingo Dios cheé abi 
abi chó nde? Dios cheé jembeta mbeta chóchi nguia re. Judíos eà je chó 
jéingochi embeta re. Embeta ji chi nda eátá tuchi aba je cot e re. Üqui 
nanderu cose ndare saá aroneate. 11 Dios turá nguia nandemingo bei 
nguiá à. Dios turá nguia nandemingo bei nguiá ibate. Nande Jesucristo 
icua mose. Dios turá nguia judíos eá abe mingo bei nguiá à no. Nande rá 
si no, i que Pedro ra. 
12Pablo que mbae senei ja mbia je cote ra. Bernabé rese. Mbia tubirià 
ngue quiriri cote ra. Nyiisaquia que Pablo cheé ndese ra. Bernabé cheé 
ndese abe. —Dios que urererao judíos eá je ra. Urembirácuá tuchi que 
equia ee ra. Nyebe mbia mae sayá uresaá saá tuchi ee, i que Pablo ra. 
Bernabé rese. 13Pablo cheé huire que Jacobo ñee cote ra. —Seandu rá se, 
Seresenda. 14Pedro que fiee jéje namo nda. Dios turáte que judíos eà je 
ra. Dios que tiqui mo irabo rabo nguesendará nda. Pedro que jembiirandu 
erese namo nda. 15 Ei ngue Dios cheé mbuchecuasa embesa cosete ra. 
Nyebe eriqui nguiá ei ei à cote. 16À ndei embesa ji à: 
Se rei Dios. David reco mose que serimba siqui tuchi serese ra. 
Aquere hui ja sesi cote. 
Achube ra echiá mbitiró si cote. 
Siqui si ra serese cote. 
17 Judíos eà abe ra siqui serese cote. 
Mbia sembaerá nda siqui ja serese cote, 
i que Dios ra. 18Ei ngue Dios ñee mbia mbiirandu cose ra, i que Jacobo 
ra. 19 —Judíos eá mo ngue Dios icua icua quia cote ra. ¡Nandecheé 
nandembetayá jiri ee je! 20i Nandecheé mii ño nandembesa mondo ee jé! 
Nandecheé mumbayá sacuá. ^Mbia soo mondo mondo mose dios raanguia 
je, iaque soo ra jéuchi je!" nande rá ee. "iJeninisi rese siqui rocoi nda 
jéingochi emo ndese jé! iJendu rese siqui rocoi nda jéingochi emo ndes 
e jé!” nande chó ee. “¡Eruqui resebe ra soo jéuchi jé! iMbae ruqui ra 
jéuchi je!” nande chó ee. Üqui mii nandembesa rá mondo ee. Nandecheé 
mumbayá sacuá. 21 Üqui mii nande rá ee. Üqui ño mbia fiandu fiandu 

mbei quia cose ndare bei. Mbia Moisés chimbesa saá saá sucha tubiriã ja 
je. Sábado mose bei. Judíos chumunua nua mose, i que Jacobo ra. 

22 —— Coche fiene, i ja Jesús quiato rerecua Jacobo cheé je. Jesús icuasa 
ja abe. Nyebe mbia nyeremo mondo Pablo rese. Bernabé rese abe. Silas, i 
que ee ra. Judas, i que enongue je ra. Barsabás, i abe que equia Judas je 
ra. Üqui ndei Jesús quiato rerecua mo. Üqui ngue emondo Antioquíaa ra. 
—Urecheê jésenei senei Jesús icuasa hue jenda je, i que Jerusalén jenda 
ra. 23Jesüs icuasa que ucheé mbesa mondo ee ra. A rei embesai a: —Ure 
rei Jesús quiato rerecua. Ure rei Jesús icuasa. A ureico embesa mbesa 
jéje a, Jesús icuasa. Judíos eá je. Antioquía jenda je. Siria jenda je. Cilicia 
jenda je. Saludos. 24Ureresenda mo ngue nyoichí jembaaquiatu icuá icuá 
nda. Üqui ñee jemingo asi asite rei. “Circuncisión jésaá saá”, i chóchí 
equia jéje reaé. “Moises cheé ndui jéingo bei", i chóchi equia jéje re. Üqui 
uremondo eà ñee jéje. Ae ae chó nyoi nguiá ñee ñooño jéje. 25 Nyebe 
ureico nguiá ñumunua a. Emo ngue ureirabo emondo sacuá jendea ra. 
Nyeremo uremondo quia aque. Pablo rese. Bernabé abe rese. Urequiato 
tuchi que üqui nda. 26 qui irei irei eá tuchi nyoi Jesucristo cheé nenei 
nenei. Mbia eiquia arondete raque. Siquicheá tuchi. 27 Aque Judas 
uremondo quia jendea aque. Silas rese. Üqui nda jembiirandu ja. Úqui 
nda urecheé senei senei j&je. 28 Espíritu Turá ngue urembaaquiatu ra. 
quia jéje aque. 29“Mbia soo mondo mondo mose dios raanguia je, iaque 
soo ra jéuchi jé! iEruqui resebe ra soo jéuchi je! iMbae ruqui ra jéuchi 
je! iJeninisi rese siqui rocot nda jéingochi emo ndese jé! iJendu rese 
siqui rocot nda jéingochí emo ndese jé!” Coche (qui jemumbayá nguiá. 
Aque mii ño urecheé urembesa mondo aque, i que embesa ra. Ef ngue 
Jerusalén jenda embesa ee ra. 

30Uchimondo que emondochoi turã nda. Ngasé ngue Antioquíaa cote 
ra. Jesús icuasa hue jenda que emunua ja ra. Embesa ji que emee ee ra. 
31 Echumunua mos e que leer i ee cote ra. Eya tuchi que erese ra. Eya 
tuchi Jerusalén jenda chimbesa isi mose. 32Dios cheé mbuchecuasa 
rei Judas. Silas rese. Nyebe que üqui Dios cheé nenei nenei tuchi Jesüs 
icuasa je ra. Jesús icuasa mbaaquiatu quiatu tuchi. 33 Chi are jiri que 
huee ra. Jesús icuasa que embuchebi turá mondochoi cote ra. Nyoi que 
nyebi Jerusalén nda. 34Silas que siquichó nda. 35Pablo abe que siquichó 
Antioquíaa ra. Bernabé rese. Mbia que embaaquiatu quiatu quia ra. Dios 
cheé turã ngue esenei senei nguia ra. Jesús icuasa tubirià ngue esenei 
senei erese ra. 


Pablo nyao Bernabé si 


36 Aquere que Pablo fiee Bernabé je ra. —Nyao nanderique rui Jesús 
icuasa mbuchesea sea mae ja erese. Dios cheé ngue nandesenei senei, hue 

jenda mbuchesea sea nyao. Mañi Jesús icuasa u mambi reae. Nyao erea, 
i que Pablo ra. 37 —Eno. Juan Marcos abe nanderao, i rei que Bernabé 
ra. 38—Tei. Ae que nanderecha Panfíliaa nyii resé. Hui jei que nande si 
resé, nande Dios cheé nenei nenei mose. ¿Mañi nande ra ererao si re? i 
que Pablo ra. 39Nee asi asi chee que nyue ra. Marcos rii. Nyebe que nyao 
nyesi ra. Bernabé que Marcos querao ra. Ama ndui que echoi Chípree ra. 
40 Pablo que ñee Silas je ra. —Nyao serese, i que ee ra. Jesús icuasa que 
fiee ee ra. —Chã Dios turá jendeaquiatu bei jéso mose, i ja que ee ra. 
Pablo que nyoi cote ra. Silas rese. 41Siria ri ngue echoi ra. Cilicia ri abe 
no. Hue jenda Jesús icuasa mbaaquiatu quiatu que echoi ra. 


Pablo resenda bei que Timoteo cote ra 


1 6 1Pablo que nyoi Dérbee ra. Lístraa abe echoi. Huee que Jesús 
icuasa mo ndiqui ee ra. Timoteo, i que ee ra. Esi rei judía. 
Esi rei Dios icuasa. Judío eà ngue eru ra. 2Jesús icuasa hue jenda que 
Timoteo icua ja ra. Timoteo turáte, i ja que Jesús quiato quia ee ra. 3— 
Timoteo tarao serese, i que Pablo ra. Judíos tubiriá ngue chi aque ibi 
rui ra. —Judío eá ndei Timoteo ru, i ja judíos. Nyebe Pablo circuncisión 
naa Timoteo je. Nguerao nguesendará cote. ^Nyoi que sucha tubiriã 
mbuchesea sea cote ra. Jesús quiato rerecua cheé ngue esenei senei 
ja quia mbia je ra. Jerusalén jenda cheé. —iÜqui ñee nda jemumba 
mumbachi jé! i que Pablo nyoi quia ra. »Pablo que Jesús osei uquia Jesús 
quiato je ra. Jesús icuasa tubiriã nia ngue esi quia cote ra. 


Echu urembaaquiatu quiatu, i que Macedonia jenda Pablo je cuu ra 


6—Nyao Dios cheé nenei nenei Asia, i rei ngue re. Espíritu Turã ngue 
nya i ee ra. Nyebe echoi nguiá Frígiaa. Galáciaa abe. 7Ngasé ngue Mísiaa 
ra. Nyao Bitinia, i rei ngue re. Espíritu Turá ngue nya i ee ra. 8Misia 
que echucuaño nyoi ra. Ngasé nyee Troas. ?Huee que Pablo Macedonia 
jenda mo ndea isa ra. Tea que cuu ra. Chi nda juá ñee ñee Pablo je cuu 
ra. —iEchu aa Macedóniaa jé! Echu urembaaquiatu quiatu, i nda Pablo je 
cuu ra. 10 Nyebe ureso nguiá ereare. Se abe que aso erese ra. Se rei Lucas. 
— Dios urererao quia Macedonia co. Ucheé nenei nenei sacuá, ure que 
urechue cote ra. Nyebe urecuata nguiá cote. 


Pablo taró ji que chi Filipos ra 


11 Ama ndui que ureso Troas si ra. Eriimbe que ureso iasa ra. Urecuasé 
nyee que oso Samotracia ra. Isamami ngue ureso Neápolis cote ra. 12Hue 
si que ureso ibi ri nda. Urecuasé nyee oso sucha tubiriã tuchi je. Filipos, 
i hue sucha tubiriã je. Romanos mbae rei sucha tubiriá. Macedonia, i 
que ibi ja je ra. Huee que urecu arete ra. 13Sábado mose que ureso ama 
nimíaa nda. Sucha tubiriã ndecha. Huee que judíos riqui fumunua nua 

mbei ñee ñee Dios je ra. Ari que ngaé ngaé nguia huee ra. Acuani mo 
ndese. Urecoi que Dios cheê nenei nenei ee ra. 14Lidia, i que urecheé 
andusa mo je ra. Ae rei tiru rubi vender isa. Ae rei Tiatira jenda. Ae rei 
Dios icuasa. Dios que Pablo cheé mbuchecua ee ra. Pablo cheé ngue eisi 
ra. 15 Nyebe que bautizar i ee ra. Echuchua jenda je abe que bautizar i ra. 
— Se Jesús resenda tuchi mose jéje, jenyu uque sechuchúaa, i que Lidia 
ure je ra. Nee tuchi ure je. Nyebe urererao nguiã uchuchua. 

16Emo mose que ureso quia mbia ndua nduásaa Dios rese ra. 
Nyucuaaque mo ngue uresobeishi nda. Aba checuayá icuá ngue siqui 
tuchi quia erese ra. Aba checuayá icuá ngue mbae icua icua quia ee ra. 
Nyebe mbia mbae isiquia mee mee tuchi quia nyucuaaque rerecua je. 
Nyucuaaque cha je. 17 Nyucuaaque que tu Pablo rui ra. Tu ure ja rui. 
Nee ngue urerii nda. —À ndei Dios rimba à. Ibatenda rimba. A echi aba 
icuá mbutiása nenei nenei jéje a. A echi Jesús renei nenei jéje a, i bei 
que nyucuaaque quia urerii nda. 181 bei que nyucuaaque quia urerií nda. 
Pablo que echeé nyosei chiá nyee ra. Uba que ñee aba checuayá icuá je 
cote ra. —Jesüs rii aico fiee ndeje a. Esé nyucuaaque si, i que Pablo aba 
checuayá icuá je ra. Echeé mosebe que usé esi ra. 

19Nyucuaaque rerecua que paama i Pablo je ra. —Mbia ra mbae isiquia 
mondo monoa techí nande je cote re, i nyue. Nyebe que Pablo isi ra. Silas 
rese. Curuchoi que plaza ra. 22 Mondo que mbia rerecua je ra. —Á ndei 
judíos à. Mbia mbiicuá icuáte equia ñee ñee à. 21 "Ure rá jéingo", ichi 
nguiá nande je. Romanos ndaque nande. Üqui nandesaá aronea tuchi 
quiarei, i que mbia nguerecua je ra. 22Nyebe que mbia paama i Pablo je 
ra. Silas abe je. Ererecua que eirao mbui asi ra. —Ira je jéiruã nua, i que 
ererecua ra. 23Mbia que eiruá nua tuchi ra. Tarô ngue cote ra. —Jésaaró 
tuchi, i que ererecua eraarósa je ra. 24Echeende que etaró tuchi cote ra. 
Ei abe que emumbi ino ira je ra. 

25Pablo que fiee fiee nguia Dios je itondiite mose ra. Silas rese. trasei 
rasei abe no. Etarói que echandu ja quia ra. 26 Aque mose que ibi titi titi 
i ra. Etarósa abe que quiata quiata ja ra. Eiquesa abe que quiata ja ra. 
Eicuasa que nyera ja cadenas nda. Etaró ji si que nyera ja ra. 27 Eraarósa 
que ñumumba ra. Eiquesa eequia ji rese que mae nda. Etaró ji uchã nei 
nguiá ee. Nyebe ñee nguiã. —Tachiiquia, i que tiquise riró nda. 28Pablo 
que tasé ee ra. —¿Mbaerá nda erechiiquia re? iA urecu chote a resé! i 
que Pablo ee ra. 29—Tata eru, i que eraarósa mbia mo je ra. Ique que 
Pablo rea cote ra. Titi titi i tuchi que ra. Ngoi que ngúíá ndese Pablo je 
ra. Silas abe je. 39 Eraarósa que ecuruchoi taicuee cote ra. Nee ee. —Sá 
Dios seriró seicuá si. éMafii ae ra se re? Siqui bei sacuá Dios rese re, i que 
eraarósa ra. 31 Pablo que fiee ee cote ra. Silas rese. —Jesucristo eicua. 
Üqui mose ra Dios nderiró ndeicuá si. Üqui mose ra Dios ndechuchua 
jenda abe riró huiicuá si, i que Pablo ee ra. 32 Jesús cheê ngue esenei 

senei ee ra. Echuchua jenda je abe que erenei nenei nda. 33Pablo iruá 
nua ji que eraarósa irei irei ra. Silas iruá nua ji abe. Itondii mose raque. 
Bautizar i que eraarósa je cote ra. Echuchua jenda ja je abe que bautizar 
i ra. 34Eraarósa que Pablo querao mbuquiaru uchuchúaa ra. Silas abe no. 
Ey a tuchi que ra. Echuchua jenda abe ia tuchi. —Nandeico Dios icua co 
cote, i fene. Nyebe eya tuchi Dios rese. 

35Isamamimbe que ererecua ñee policía je ra. —Jéso Pablo mbusé 
cote. Silas abe jembusé, i que ee ra. 36Eraarósa que fiee Pablo je ra. —A 
policía cuaé a. Jembusé sacuá. Hui que jési ra. Jéso turá cote, i rei que 
eraarósa Pablo je ra. 37—Nya, i que Pablo ee ra. —¿Mbaerá ererecua 
ureiruá ñooño nde? Mbiasa. Mbae icuá naa mose rocoi. Romanos ndaque 
ur e abe. Uretaró ñooño ngue ra. *Nandembusé checuaya”, i raque ure je 
co cote. Tei. Sã üqui ngaé urembusé nyecua, i que Pablo ee ra. 38 Pablo 
cheé ngue policía senei nguerecua je ra. “Romanos”, i mose que ererecua 
chiá cuaácuá i ja ra. 3?Ererecua que nyoi Pablo rea cote ra. Silas abe rea. 
—Ureicuã fiochi j&je. Ureicuá eá nda cote. Jéso a si cote, i que ererecua 
embusé turá mondo cote ra. 49 Pablo que usé etarósa si cote ra. Silas rese. 
Nyoi que Lidia chuchua ra. Hue que echi mbiri Jesús icuasa mundua 
ndua ra. Nyoi que hue si cote ra. Sucha tubiriã si. 


Pablo que siqui Tesalónicaa ra 


1 7 1Pablo que nyoi Antípolis ri nda. Apolonia ni abe echoi. Silas 
rese. Hue si que echoi ngasé Tesalónicaa ra. Huee que judíos 
chumu nuasa mo huee ra. Sina goga, i equia tuchua je. 2Pablo que oso 
hue sábado mose ra. Querabe que eriqui oso oso bei judíos chumunuásaa 
ra. Tres sábado que Pablo mbia mbaaquiatu quiatu huee ra. 3 Dios cheé 
ngue esenei senei ee ra. —“Mbia ra Cristo mbasi tuchi. Manonde ra quera 
si", i que Dios cheé nda. Ei ngue mbia Jesús je cote ra. Jesús ae rii aico 
fiee ñee jéje, ae rei Cristo. Ae jésaaró aró mbeite quia, aque rei Jesús, i 
que Pablo embaaquiatu quiatu ra. 4Emo emo ngue Jesús isi cote ra. Siqui 
que Pablo rui ra. Silas rui abe. Griegos tubiriã ngue siqui erui no nda. 
Dios icuasa rei üqui. Griego ninisi tubiriã abe que siqui Pablo rui ra. Mbia 
chiicua tuchi rei tiqui. 5Judíos que ngueteáte quia mbia rese Pablo je ra. 
Mbia siqui mose Pablo rui. Ae Dios cheé andu sereáte quia, üqui ngue 
ngueteáte quia mbia rese ra. Nyebe ngata chooño je munua nguiá. Üqui 
ngue sucha tubiriã jenda mbupaama i tuchi ra. Mbia tubiriã ngue mbaba 
chee Jasón chuchua je cote ra. —¿Ma Pablo ma nde? ¿Ma Silas ma nde? 
Uremee nda mbia icuá je, i rei que judíos ra. Pablo oreá ngue ee ra. Silas 
abe oreá ngue ee ra. Nyebe que Jasón nduruchoi mbutiriri nguerecua 
je ra. Jasón ndesenda rese. Nee nguerecua je. —Pablo ngaé fiochi mbia 
mbiicuá icuá ja aa. Pe jenda mbiicuá icuá jare. 7Jasón eisi turá fiochi 
nguia uchuchúaa a. Üqui icuá ja que eriqui nandererecua je. César cheé 

emumba mumba bei chóchi nguiã à. “Jesús quia ererecua tuchi César si 
re", i chócht Pablo, i que mbia paama i Pablo je ra. 8Mbia ataque eandu 

mose que paama i ra. Ererecua abe que paama i ra. ?Ererecua que mbae 
isiquia isi Jasón si ra. Jasón ndesenda si abe. —Uremeembe ra j&je Pablo 
choi mose, i que ererecua ee ra. Ererecua que hui ja esi cote ra. 


Pablo que siqui Beréaa ra 


10 Jesús icuasa que Pablo mondochoi jei Berea ra. Silas rese. Aque isa 
mose bei. Ngasé ngue Berea ra. Nyoi que judíos chumunuasa cote ra. 
11 Judíos Berea jenda que earacua ra. Tesalónica jenda si. Berea jenda 
quiatu que Dios cheé ñanduse rete ra. Berea jenda que embesa ji tea jei 
jei ra. —Ma Pablo ñee Dios cheé ndui si, i que nyue ra. 12 Nyebe que mbia 
tubiriã Jesús icua ra. Griegos tubiriã abe que Jesús icua ra. Griegos ninisi 
abe. Mbia chiicua rei griego s ninisi. 13Pablo que Dios cheé senei senei 
Berea jenda je ra. Judíos Tesalónica jenda que jirandu ra. Jirandure que 
echoi Beréaa mbia mbiicuá icuá Pablo je ra. 14Jesús icuasa que Pablo 
mondo ama ndisha quiti ra. Silas que siquichó Beréaa ra. Timoteo rese. 
15 Ae Pablo curuchoi, üqui ngue tiba esi ra. Atenas, i que sucha tubiriá je 
ra. —A ureico nyebi a, i que Pablo je ra. Echebi mose que Pablo ñee ee ra. 
— Silas jembu jei seje. Timoteo rese, i que Pablo ee ra. 


Pablo que siqui Atenas nda 


16Pablo que siqui Silas raaró aró Atenas nda. Timoteo abe raaró aró. 
Dios abareá tubiriá ngue huee ra. Üqui ndese quiatu que mbia riqui oo 
tuchi ra. Pablo que mae icuá (iqui ndese ra. Pablo que paama ite mbia 
rese mae nda. Mbia Dios abareá nderequia requia mose. 17 Nyebe Pablo 
oso oso bei nguiã judíos chumunuasa. Nee fiee tuchi hue jenda je. Judíos 
eá je abe fiee ñee tuchi hue jenda mbia je. Dios icuasa je. Plázaa abe que 
Pablo riqui fiee fiee tuchi mbia je ra. 18Epicüreos resenda mo ngue ngaé 
fiee tuchi Pablo je ra. Estoicos resenda mo abe que ngaé ñee Pablo je ra. 
—¿Mbae ichóte Pablo quia nande je re? Echeése rete eriqui reae, i que 
emo emo nda. —Dios mo nii eriqui fiee ñee nande je reae, i que emo emo 
nda. Pablo ñee fee mose Jesús rii. Pablo Jesús quera renei nenei mose. 
19Mbia que Pablo curuchoi ibi ato mo cote ra. Huee que ererecua riqui 
fiumunua nua mbei ra. Nee ngue Pablo je cote ra. —¿Mbae rif ereico ñee 
ure je re? Embuchecua ure je. 20 À ngue urechanuate quia ra. Ndecheé 
embuchecua ure je. éMbae ere quia re? i que mbia Pablo j e ra. 21 Atenas 
jenda mingo uquia reá mbae mo ndese. Ae siqui Atenas jenda rese, üqui 
abe mingo uquia reá mbae mo ndese. Echeemo andu andu bei. Echeemo 
ndese bei. 

22Nyebe que Pablo juã mbia ite re ra. Ibi ato. Ne e ngue mbia je cote ra. 
—Tacheé j&je, Atenas jenda. Dios ata rete rese jéingo reae. 23Secuatasa 

que amae mae dios tubiriã jembae rese ra. Emo ndese que amae nda. 

“Co Dios mbia mae sayá”, jenye que embesa mi nda. Ae je jéingo ñee 

fiee üqui. Jemae sayá ndaque. Ae rii aico fie e jéje co. 24Co Dios que ibi 
chao ra. Mbae ao ja. Ae rei mbae rerecua. Ibi riinda rerecua. Ibei jenda 
abe rerecua. Dios siquíá ño nguiã tuchuaqui re mbia chiao. 25—¿Aba 

ra mbae chao seje re? i eá ngue Dios quia ra. Ae quiarei mbae meesa. 
Nandembuquiarusa rei ae. Nande mingosa rei ae. 26Mbia mii ngue Dios 
chao ra. Aque rei mbia i ja aque. Emo eá ño nandeico nguiá à. Nande ja 
chó nandeico nguiá à. Dios rei nandeaosa. Nyebe Dios mbae rerecua ja. 

— Co ra nyeacuquia co mose. Co ra mano co mose, i bei que Dios quia ra. 
Mbia recuará ngue Dios mee mee mbia je ra. 27Dios que mbia mingo ibi 
rã nda. f nda mbia Dios requia. Í nda mbia Dios icua. Isho eáte Dios riqui 
a. Nande ja jii eriqui a. 28Dios rii ae nandeico nguiá. Eri ae nandeico 
nguiá ngata. Jemo abe que ñee nda. “Dios riiri fio nandeico ja nguiá à", i 
que jemo nda. 2? Ae bei chó nandeico nguiá à. Dios riiri. “Dios” nandecht 
nguiá mbia chiao je. Oro ao ji je. Plata ao ji je. Sita ao ji je. 39 Dios que 
mbia icuá teachó cose ra. Mbia aquiatuã mose. Namo fio Dios riqui nguiã 
fiee mbia je co. “Jéhui chó jéicuá si”, i Dios quia mbia jaje co. 31 Dios que 
Jesucristo irabo ra. Jesucristo turá mbei. Jesucristo ra fiee emo je. “Jêso 
tata cuasu”, i ra ee. “Jéso ibate", i ra emo je no. Manose chó nda fiee. Dios 
mii ño eicua nguiá. Dios que Jesucristo mbuquera si manonde ra. Nyebe 
ra Jesucristo emo mondo ibate. Emo mondo tata cuasu no. 32— Jesucristo 
que quera si manonde ra, i que Pablo ee ra. Mbia que iquia iquia chochi 
nguiá Pablo cheé mose. Emo emo ngue ñee ee ra. —Emo mose quiatu ra 
ndecheé urechandu, i que eataque ra. 33Pablo que oso mbia recha cote ra. 
34Emo emo ngue siqui erui ra. Ae Jesús cheé isi turá, üqui ngue siqui bei 
erui ra. Dionisio, i que tiqui mo je ra. Ae rei mbia rerecua mo. Dámaris, i 
que cufia mo je ra. Emo emo abe que siqui Pablo rui ra. 


Pablo que siqui Coríntoo ra 


1 8 1Pablo que oso Atenas ndecha cote ra. Ngasé ngue sucha tubiriã 
mo cote ra. Corinto, i que hue je ra. 2Hue que judío mo ndiqui 
ee ra. Aquila, i que ee ra. Ponto jenda que ae ra. Priscila, i que eninisi je 
ra. Üqui ngue ngaé namo Italia si ra. Italia recha ramo. Claudio judíos 
mombo ja mose Roma si. Pablo que oso Aquila chuchua ra. 3Pablo que 
tuchua saá saá nguia mbae ire je ra. Ei ngue Aquila no nda. Tuchua raá 
naa mbei mbae ire je. Nyebe Pablo siquichó nguiã erese. Quiei quiei 
erese. 4Sábado mose que Pablo riqui oso oso judíos chumunuasa ra. Hue 
que eriqui bei Dios cheé nenei nenei judíos je ra. Judíos eà je abe no. 
5Silas que ngasé Macedonia si cote ra. Timoteo rese. Pablo que Dios 
cheé senei senei tuchi quia judíos je cote ra. Jesás mbuchecua checua 
tuchi ee. —Jesüs rei Cristo. Ae jésaaró aró mbeit e quia, aque rei Jesüs, 

i tuchi que Pablo ee ra. SJudíos que paama i Pablo je cote ra. Nee icuá 
icuá tuchi que ee ra. Nyebe Pablo huiirao mbaaba aba ee. Taso jendecha, 
i fiene. —"Aemingo bei ra se", i rei Dios nande je. Jé nguiarei Dios cheê 
isi sereá tuchi. “¿Mbaerá Dios cheé eresenei eá ure je re?" jenyechi nda 
seje. iDios cheê ngue asenei tuchi rei jéje ra jé! Nyebe taendecha. Judíos 
eá je Dios cheé tasenei senei cote, i que Pablo huiirao mbaaba aba ee 

ra. 7 Pablo que oso judíos recha cote ra. Judíos chumunuasa jii esi. Justo 
chuchúaa. Judío eá ndei Justo. Dios quiato que Justo ra. 8Crispo que 
judíos chumunuasa rerecua ra. Aque que Jesús icua cote ra. Echuchua 
jenda ja abe que Jesús icua cote ra. Corinto jenda tubirià ngue Dios 
cheé fiandu ra. Mbia tubiriá ngue Jesús icua cote ra. Bautizar i que cote 
ra. 9Itondaru mo ngue Pablo Jesús rea ra. Nee ngue Pablo je cuu ra. — 
Eresiquichechi nda mbia si Jë. Secheé esenei senei mbei. Erehuichi nda 
esi jé. 19 Co aico nderea quiatu co. Mbae icuá nda i eá ndeje. Secheê 
esenei senei mbei. A jenda ra seicua ja jiri cote, i que Jesús Pablo je cuu 
ra. 11 Pablo que siqui arete Corinto ra. Un año ndobeichó jiri que eriqui 
huee ra. Mbia mbaaquiatu quiatu bei Dios rii. 

12Galión ngue Acayo jenda rerecua ra. Aque mose que judíos ñimbiicuá 
tuchi Pablo je ra. Oo que erese ra. Curuchoi que nguerecua je ra. 13Judíos 
que fiee ererecua je ra. 

— Pablo que mbia mbaaquiatu icuá icuá nguia ra. Dios rii. 
Nandererecua cheé ndui eá, i que judíos ra. 14Pablo nda ñee nguiá ña. 
Ererecua Galión nane nguia fiee nguiá esi. Nee judíos je. —Mbae icuá 
ndese que Pablo riqui áte. Ei nguia nda jeñee achandu nguiá fia. 1» Mbae 
icuá ngue esaá eáte. Pablo cheé je chó jéingo nguiã paama i. Judíos cheé 
nii fio jéingo nguiá paama i Pablo je. Nyebe ra jeñee achanua. Jé ae jeñee 
turá jenyue ae, i que Galión judíos je ra. 16Mombo ja que uchuchua si 
cote ra. 17Sóstenes, i que judíos chumunua nuasa rerecua je ra. Judíos 
eá ngue paama i Sóstenes je ra. Isi icuá ngue ra. Iruá nua tuchi que ra. 
Ererecua Galión ndésaa que eiruã nua nda. Ererecua que teachó nda. 


Pablo tube Antioquíaa 


18Pablo que siqui atate Coríntoo ra. —Co acua quia jendecha co, i que 
uataque je cote ra. Jesús quiato je. Aquila abe que oso erese ra. Priscila 
abe no. Ngasé ngue ama nimíaa nda. Such a tubiriá. Cencrea, i que hue 
sucha tubiriã je ra. Pablo que ua chisia cote ra. —Acheé ngue Dios je, 
aque que amumbayá nda, i que ua sia cote ra. Siria icha rui que echoi 
cote ra. Ama ndisha icoi tuchi rui. 1?Sucha tubiriá je que ngasé cote ra. 
Efeso, i que sucha tubiriã je ra. Aquila que siquichó eresebe huee ra. 
Priscila, i que eninisi je ra. Pablo que oso judío s chumunuásaa ra. Nee 
fiee tuchi que judíos je ra. 20 — Fico are jiri aa, i rei que judíos ee ra. 
Pablo que echeé mumba bei oso ra. 21 —Taso Jerusalén. Mbia chumunua 

mose taico rã Jerusalén. Achube ra mae jendese. Dios sembu mose 

ra achube mae jendese, i que Pablo ra. Oso que Efeso si cote ra. Ama 
ndisha rui bei que echoi ra. 22Ngasê ngue Cesaréaa ra. Hue si que Pablo 
si Jerusalén cote ra. Hue jenda rese que mae nda. Jesús quiato. Hue si 
que esi Antioquíaa ra. 23Siqui arete que Antioquíaa ra. Oso que Galacia 
cote ra. Frigia abe no. Sucha tubiriã ngue embuchesea sea tuchi quia hue 
jenda ra. Jesás quiato mundua ndua hue jenda. 


Apolos Dios cheé senei senei 


24 Aque mose que judío mo ngasé huee ra. Efésoo. Apolos, i que ee 
ra. Alejandría jenda que ae ra. Dios cheé nenei neneisa tuchi mbia je. 
Dios cheé icuasa tuchi. 25 Apolos que Dios icha icuate ra. Mbia que 
embaaquiatu quiatu turá tuchi quia ra. Mbia mbaaquiatu turã Jesús rii. 
Juan Bautista cheé achó ngue eicua quia ra. Juan bautizar i mose mbia 
je. 26 Apolos siquicheã tuchi que eriqui mbia mbaaquiatu quiatu ra. Judíos 
chumunuásaa. Aquil a que echandu ra. Priscila rese. Nyebe que tiqui 
Apolos rerao mbaaquiatu quiatu tuchi ra. Dios icha que embuchecua 
tuchi ee ra. 27 Apolos que osose Acáyaa ra. Nyebe Jesús quiato emondo 
turá. Papel que embesa Acaya jenda je ra. Jesás quiato je Acaya jenda 
je. —Apolos jéisi turá, i ee. Apolos que ngasé cote ra. Ae Jesús icua quia, 
tiqui mbaaquiatu quiatu tuchi. 28 Apolos que judíos cheé siquisá tuchi ra. 
Judíos mbia mbaaquiatu chooño mose. Jesús rii eà. Nyebe Apolos echeé 
ndiquisá. Dios cheé ngue esenei senei nguia ee ra. —Jesús rei Cristo. Ae 
jésaaró aró nguia, aque rei Jesás i tuchi que Dios cheé nenei ee ra. 


Pablo que siqui Efésoo ra 


19 1Sita ibate bate ite ri ngue Pablo si ra. Ngasé ngue Efeso cote ra. 

Apolos siqui mose Corinto. Jesús quiato mo je que Pablo ngasê 
Efésoo ra. 2Pablo que fiee ee ra. —Jé Jesús isi mose, éEspíritu Turá abe 
ique jeñiangui re re? i que Pablo ee ra. —Espíritu Turá ndese ureiranuate, 
i que mbia Pablo je ra. 3Pablo que fiee ee ra. —éMbae rit bautizar i jéje 
re? i que ra. —Juan fiee nii ngue bautizar i ure je ra, i que Pablo je cote 
ra. ^Pablo que fiee ee ra. —Juan ngue bautizar i mbia je ra. Mbia hui 
mose huiicuá si. “Ae ra tu serui, aque jéicua j&. Jesucristo chó aque re", 
i que Juan nda, i que Pablo ra. 5Pablo cheé andu mose que bautizar i 
Jesús rit cote ra. 6Pablo que o chono earó nda. Espíritu Turá ngue ique 
echiangui re cote ra. Ucheemo ngue esaá saá nguia cote ra. Dios cheé 
ngue embuchecua checua quia mbia je cote ra. 7Doce que üqui nda. Jesüs 
quiato. 

8Pablo que oso oso quia judíos chumunuasa ra. Tres meses. Siquicheã 

tuchi que equia Dios cheé nenei nenei nda. —Ererecua tuchi quiarei 
Dios. Jesús jéicua rã, i que Pablo quia mbia je ra. ?Emo emo ngue Pablo 

cheé ñandu sereá nda. Echeé mumba mumba. Jesús rii fee icuá icuá 
mbei mbia ja je. Nyebe Pablo nyao nguiá esi. Pablo que Jesús quiato 
curuchoi esi ra. Curuchoi que Tiranno chuchúaa ra. Huee que eriqui 
embaaquiatu quiatu cote ra. 19 Dos años ngue Pablo riqui huee ra. Nyebe 
mbia Asia jenda jirandu ja nguiã Jesús rese. Judíos jirandu ja erese. 
Judíos eà abe no. 

11 Pablo que mbae saá saá tuchi quia Dios quirácuá je ra. Mbia mae 
sayá ngue esaá saá nguia ra. 12Mbia rasi mbucheró sacuá ngue mbia riqui 
tiru mbucha mbucha Pablo rese ra. Úqui tiru que ecuruchoi choi quia 
mbia rasi je cote ra. Üqui tiru ruruchoi mose, mbia rasi que nyeró nyeró 
nguia cote ra. Aba checuayá icuá abe que usé usé nguia mbia chiá si 
cote ra. 13Judíos mo ngue ngata beite quia ra. Sucha tubiriá mbuchesea 
sea bei que equia ra. —Aba checuayá icuá mbusé aquiatute que ure ra, i 
que equia ra. —Jesüs rii aba checuayá icuá nandembuse, i rei que nyue 
ra. Nyebe que ñee aba checuayá icuá mo je ra. —Jesús quirácuá nii 
aico jembusé mbia si co. Ae Pablo senei senei nguia, i rei que judíos aba 
checuayá icuá je ra. 14Sacerdote rerecua riiri abe que et si ra. Siete eriiri. 
Esceva, i que sacerdote rerecua je ra. Judío que ae ra. Ae riiri ngue et si 
rei no nda. 15Üqui ngue ñee ndei aba checuayá icuá je ra. Aba checuayá 
icuá ngue echeé mumba ra. —Jesús aicua. Pablo abe aicua. éAba chó 
jé nde? Jaéicuayáte se, i que aba checuayá icuá nda. 16 Aba checuayá 
nyireco que oo erese cote ra. Ucua ucua tuchi que tiqui ja rese cote ra. 
Üqui siete rese. Aba checuayá icuá nyireco quirácuá tuchi que esi ra. 
Aba checuayá nyireco que üqui mbasi ja ra. Nyebe üqui ndasi rasi uchã 
aba checuayá icuá si. Eirao eá ngu e nyoi uchã itaicuee ri nda. 17 Efeso, i 
que hue sucha tubiriá je ra. Hue jenda que jirandu ja erese ra. Judíos que 
jirandu ja erese ra. Judíos eá abe no. Nyebe hue jenda siquiche ja. Nyebe 
mbia ñee turá turá jate Jesús rii. 18 Jesús quiato mo ngue ngaé ngaé nguia 
ra. Eya eáte que huiicuá ndese ra. Nyebe huiicuá nenei nenei. 19Mbia 
tubiriá ngue mbae icuá papel mbesa ji curucuaé nda. Libros de brujería. 
Munua ja que huee ra. Üqui ngue esei sei mbia ja résaa cote ra. Mba e 
isiquia ata tuchi raque que üqui libros isiquia ra. Cincuenta mil plata. 

20 Mbia tubiriá ngue Dios cheé isi isi quia ra. Dios cheé irátáte que mbia 
tea quia cote ra. 

21 Aquere que Pablo ñee nda. —Taso Macedonia. Acaya abe. Aquere 
ra aso Jerusalén cote. Jerusalén osore ra aso Roma cote, i que ra. 
22Nguesenda nyeremo ngue emondo Macedonia nda. Timoteo. Erasto 
rese. Pablo que siquichó are jiri huee ra. Asia. 


Efeso jenda paama i ja Pablo je 


23 Aque mose que mbia paama i tuchi Jesús rii nda. 24 Demetrio quia rei 
mbia mbiicuá icuá nyii. Dios mbuae chuchua que esaá saá nguia ra. Mbae 

rendi átá je que eriqui sucha ñeté naa naa nda. Sucha fieté tubiriã ngue 
esaá saá nguia ra. Dios mbuae chuchuará. Diana, i que Dios mbuae je ra. 
Demetrio que mbae isi tuchi quia sucha ñeté ndibishoró nda. Eresenda 
tubiriáte que sucha ñeté naa naasa ra. 25 Nguesenda ja que emunua nda. 
Dios mbuae chuchua raása que emunua ja ra. Nee ngue ee ra. —Mbae 
nandeisi turáte rei nguiá nandechiao ribishoró à. 26Pablo riqui fiee fiee 
mbia je co. “Dios mbuae mbia chiao rei eicuáte", i Pablo quia co. Mbia 
riqui echeé mumbayáte à. A jendachó eà tiene. Efeso mii eá ñene. Asia 
jenda abe eriqui echeé andu à. 27 Üqui icuáte nande je. Nandechiao ra 
mbia isi isiá ñochí cote re. Mbia ra hui ja chôchi Diana chuchua si cote 
re. Diana abe si ra mbia hui chóchi nde. Nandererecua tuchi que Diana. 
Mbia chiicua tuchi que ae. Asia jenda chiicua tuchi que ae. iMbia ra hui 
chóchi esi jé! i que Demetrio ra. 

28Demetrio resenda echeé andu mose que paama ite ra. —iDiana 
quirácuáte je! iEfeso jenda rerecua quirácuáte jé! i tuchi que mbia 
tasé tasé nda. 29 Hue jenda que paama i ja ra. Pare pare i tuchi. Pablo 
resenda nyeremo ngue eisi ra. Gayo. Aristarco rese. Macedonia jenda. 
Üqui nyeremo ngue ecuruchoi mbia chumunuásaa ra. 30—Taique se abe. 
Tacheé ñee mbia je, i rei que Pablo ra. Jesús quiato que Pablo siquisá nda. 
31 Asia jenda rerecua mo abe que ucheé mondo Pablo je ra. —iEreiquechi 
nda nde jë! i Pablo je. Pablo quiato que úquí nda. 32Mbia que pare pare 
i tuchi ra. Tasé tasé ja que ra. Hue ri ja mbia ndua eáte. Mbae mii ndese 
ndua eà. Paama i chooño ja. Eaquiatuá ño fumunua ñooño nguiá. 33Mbia 
mo ngue mbae senei senei ja Alejandro je ra. Judíos que Alejandro mua 
mbia ite re cote ra. —Echeé mbia ja je, i que ee ra. Alejandro que o mee 
mbia je ra. —iJéquiriri chó jé! i rei ngue ee re. —Mbia je tacheé. £ nda 
paama ià judíos je, i rei ngue re. 34—Judío chó Alejandro riqui re, i ja 
que mbia ra. Nyebe mbia riqui tasé tasé mbeite re. Dos horas. —iDiana 
quirácuáte je! iEfeso jenda rerecua quirácuáte je! i tuchi que mbia tasé 
tasé nda. 35Secretario rei ererecua mo. Aque que mbia cheé siquisá 
cote ra. Nee ngue ee cote ra. —Tacheé jéje, Efeso jenda. Efeso jenda chó 
nande re. Diana ndei nandererecua. Nande rei Diana ndaarósa. Diana 
naanguia ngue tu ibei si, aque raarósa chó nande re. Diana chuchua 
raarósa abe chó nande re. Mbia jirandu jate üqui ndese. 36 Emo eicuayã 
eáte. Nyebe jéquiriri chó j&. iJéaquiatuá jésaá saá eá fio je! 37 Ae jéisi 
seru nae, üqui mbae mbuquiachã eáte dios mbuae chuchúaa. Üqui fiee 
icuá icuá eáte dios mbuae rii. Dios mbuae jenderecua rit. 38Demetrio ñee 
icuáse mose emo nii, sã esi nandererecua chuchúaa. Demetrio resenda 
fiee icuáse mose emo nii, sá echoi nandererecua chuchüaa. Huee chó 
ererecua riqui nguiá mbia cheé andu. Sá echoi ja ererecua je. Sã ñee 
fiee ja nyue ererecua résaa. Mbae icuá nii. 39 Mbae mo nii abe mose, 
jeñee mbia chumunua mose. 40 Jesús quiato que nandeisi choofiochi nda. 

Nandechimbiicuá ñooño ño nguiá. Nandererecua ñee aróte nande je. 
Echeé nda nandesibishoró eà, i que secretario ra. 4! Aquere que hui mbia 
si ra. Mbia mbui que cote ra. 


Pablo nyoi Macedóniaa, Gréciaa abe 


2 0 1Mbia quiriri mose que Pablo Jesús quiato munua nda. 

Embaaquiatu quiatu jiri. —Co acua quia co, i que ee cote ra. 
Macedóniaa ngue echoi cote ra. 2Hue jenda sucha mbuchesea seate que 
echoi ra. Jesús quiato mundua ndua. Ngasé ngue Gréciaa cote ra. 3Huee 
que eriqui are jiri ra. Tres nyasi. —Taso Siria ama ndisha rui, i rei que 
cote ra. Jirandu que judíos icuá ndese cote ra. —Nandeisi, i nda judíos 
quia Pablo rii nda. Nyebe Pablo ru nguiá nyebi si Macedonia. 4Á ngue 
nyoi erese ra. Eata rete. Sópater. Berea jenda. Aristarco. Segundo abe. 
Tesalónica jenda rei üqui. Gayo. Derbe jenda. Timoteo. Tíquico. Trófimo. 
Asia jenda rei üqui. 5Üqui ja rane nguia nyoi nguiá ure si. Troas que echi 
nguiá ureraaró. 6Fiesta de Pascua mose que urecu Filipos ra. Aquere que 
ureso ama ndisha rui cote ra. Cinco días que tu ure je ama ndisha ite re 
ra. Urecuasé namo ngue Troas cote ra. Ae ureraaró aró nguia, üqui ngue 
uresiiti cote ra. Urecu are jiri que hue cote ra. Siete días. 


Pablo nyoi Troas 


7 Jesús quiato que ñumunua ja domingo mose cote ra. Mbichae sia 
sia nyue. Pablo que embaaquiatu quiatu quia ra. —Taso isamami, i que 
ra. Nyebe embaaquiatu quiatu itondiite mose chee. 8Sucha ibátee que 
echi ñumunua nda. Eironguia ibate tuchi que ra. Ibate tuchi que echi 
fiumunua nda. Tata rendi tubiriã ngue etesae tuchi ra. ?Mbia mo ngue 
chi ibate ra. Ventana tose. Etiaró namo ngue ra. Eutico, i que ee ra. Uque 
que hui ngoi ibate ra. Pablo que ñee oco tuchi embeesi esi ra. Eque que 
tu ngoi ibate si ra. Mano ndei que ra. Tambuchuruá, i rei que emo nda. 
Eraaque chó eriqui reaé. 10 Pablo que nguichi u erea ra. Oo tuchi que 
erese ra. Quiaama ngue ra. —iJésiquichechi nda jé! Manoáte, i que Pablo 
mbia je ra. 11 Pablo que osoi nyui ra. Mbichae que echisia sia ra. U que ra. 
Mbia que embaaquiatu quiatube ra. Eresaitó ndabe chee. Oso que erecha 
cote ra. 12Ae ngoi nae, erasiá fio ngue mbia curuchoich? nguiá. Mbia ia 
tuchi que ngoi je rese cote ra. 


Pablo nyoi Milétoo 


13Pablo que fiee nda. —Ibi ri taso se Asón. Hue si ra aso jendese cote. 
Ama ndisha rui, i que ra. Nyebe ure rane ureso nguiá ama ndisha rui. 
14Ae urecuasé nguiá Pablo je Asón cote. Pablo que oso urerese am a 
ndisha rui cote ra. Canoa naanguia ye. Urecuasé ngue Mitilene cote ra. 
15 Hue si que ureso ra. Isamami ngue ejoó acua mo urechucuá cote ra. 

Quío, i que hue ejoó acua je ra. Isamami nongue que urecuasé Samos 
cote ra. Hue si que ureso Trogílioo ra. Huee que urequeneá ureucua 
ra. Isamami ngue urecuasê Milétoo cote ra. 16Pablo que quicoi asi Asia 
si ra. Nyebe uresoá Efésoo. —Tacuasé quicoi oso Jerusalén. Fiesta de 
Pentecostés taicusu oso ngasé, i que Pablo ra. 


Pablo fiee Jesás quiato rerecua je, Efeso jenda je 


17Mileto si que Pablo emo mondo Efésoo ra. —Jenyu, i que amei je 
ra. Jesús quiato rerecua je. 18 qui ngue ngaé ee ra. Pablo que ñee ee ra. 
—Cosete que achu Asia ra. Seicuate raque se. Sechisaá jéicuate raque. 
19Dios cheé ngue asenei senei turá tuchi quia jéje. Secuasu que asaá saá 
eáte quia j&je. Acheseo tuchi que sequia mbia rese. Judíos que sembasi 
mbasi tuchi quia ra. “Taiquia”, i rei que judíos quia seje ra. 20 Dios cheé 
ngue asenei senei mbeite quia jéje. Asiquicheá mbei que sequia erenei 
nenei jéje. Jembitiró sacuá. Jettumunua nua mose. Jenyuchúaa ja abe 
que aico Dios cheé nenei nenei jéje. 21 Acheé tuchi que jéje. Judíos je. 
Judíos eà je ab e no. “iJéicuã si jéhui rá! Jesucristo jéicua rá”, ae tuchi 
que sequia j&je. 22Co aso quia Jerusalén co. Co Espíritu Turã sererao quia 
Jerusalén co. Mañi ño nda seje pee. 23 Co mii ño aicua nguiá. Espíritu 
Turá ngue ñee seje ra. Sucha mbuchesea sea mose que eriqui fiee ñee 
seje. Mbia icuáte ra seje. Sembasi rae. Sematá ndae. Setaró ndae. Espíritu 
Turá ngue sembiirandu ra. 4Sesiquicheáte tiqui si. Sá seiquia quiatu. 
“Dios turã esenei senei mbei quia mbia je", i que Jesús seje ra. Aque mii 
ndese chó aico nguiá ndu a co. Echeé mii ndese. Í nda echeé amumba 
eà. 25 Dios nandererecua que asenei senei tuchi jéje. Jemae eà mbei ra 
serese cote. Aicuate se quia co. 26Jemo siqui sereá mose Jesüs rese, se 
eá fio cote re. Jë ño cote re. Jë ja je chó ngue asenei senei ndesé. 27Dios 
cheé ngue asenei senei jate jéje. Asiquicheã mbei que sequia erenei nenei 
jéje. Dios che& mo ngue atibo tibo eáte jéje. 28 iJéingo turá ño nyiese jé! 
¡Jesús quiato abe jéteaquiatu quia jé! Espíritu Turá ngue ñee j&je rese. 
“Jesús quiato rerecuará Jë”, i que Espíritu Turá j&je resé. Jesús quiato 
jéteaquiatu quia jé. Úqui ndibishoró ngue Jesús nguqui mondo ra. Umano 
mose. 29 Seso mose ra emo ngaé ñee ñooño jéje. Tambiiri iri, i ra jéje. 
Eicuá ño üqui nde. Nyacua rá sf. 309 Jendese ra emo ndiqui. Jesús quiato 
mbaaquiatu icuá icuá. Jesús quiato mbiirí iri. “E nda Jesús quiato siqui 
nanderese”, i ra tiqui. 31 Jéteaquiatu jé. Jaembaaquiatu quiatu tuchi que 
se. Tres años. Jé ja que jaembaaquiatu quiatu. Acheseo tuchi que sequia 
jendese. 32Aico jendecha Dios je a. Aico jendecha Dios turá je a. ¡Dios 
cheé turá jemumbayã mbei quia jé! Dios cheé nda jembuquirácuá. Dios 
cheé nda jemingo tuchi Jesús quiato rese. 33Mbae isiquia que achosei 
chosei áte quia mbia mbae ač. Mbia irao abe que achosei chiáte quia aë. 
34Seicuate rei que equia aë. Se sí chó aquiei quiei nguiá icua. Seresenda 

mbaerá abe que aquiei quiei quia aë. 35Jaembaaquiatu quiatu beite que 
se. “Jéquiei quiei”, ae beite que sequia jéje. “Mbaecha reá je mbae jemee 
mee", ae que sequia jéje. Jesús cheé ndese jendua. “Ae mbae meeño nguia 
emo je, eya tuchi chó aque re. Ae eo jenda isi, aque quia eya tuchiã jiri”, i 
que Jesús nande je ra, i que Pablo Efeso jenda je ra. 

36 Aquere que Pablo ngoi ngúíá ndese ra. Nee ngue Dios je ra. Üqui ndes 
e ja. 37 Mbia que nyese o ja Pablo rese ra. Quiaama ama ngue ra. Eritii 
que esiite it e ra. 33 —Jemae iá nda serese cote, i que Pablo ee ra. Nyebe 
que eya eá tuchi ra. Pablo rese que echoi erasaa ra. Ama ndisha rimia 
ndese. Pablo so rese mae. 


Pablo nyoi Jerusalén 


2 1 1Urecuata que tiqui ndecha cote ra. Canoa naanguia ye que 
ureso cote ra. Cos que ureso ra. Isamami ngue ureso Rodas cote 

ra. Hue si que ureso Pátaraa cote ra. 2Huee que canoa mo chi ure je ra. 
Fenisia ri ngue esi quia ra. Aque ye que urea cote ra. Eye que ureso cote 
ra. 3Chipre rese que uremae nda. Ejoô acua. Ejii ri ngue ureso ra. Síriaa 
que ureso ra. Tiro que ure cu mbiri cote ra. Huee que canoa yenda jea 
jea ra. 4Jesús quiato que urembiró hue jenda ra. Siete días que ureico 
erese ra. Espíritu Turá ngue hue jenda mbucheé Pablo je ra. —iEresocht 
nda Jerusalén jé! i rei ngue Pablo je re. 5 Aquere que ureso cote ra. Jesús 
quiato que nyoi ja urerese ra. Ama nimia ndese. Eresebe echoi urerese. 
Nguiiri abe ruruchoi. Ama ndisha rimia ndes e que urecoi ja urenía ndese 
ra. Nee fiee Dios je. SUrechiquiaama ama ja que cote ra. —Co urecua 
quia co, ure que ee ra. Canoa ye que ureso cote ra. Hue jenda que nyoi 
nyebi uchuchüaa cote ra. 

7Tiro si que ureso cote ra. Ureso que Tolemaida ra. Huee que urecheé 
fiee Jesús quiato je ra. Ureitó mii ngue erese ra. 8Isamami ngue ureso 
cote ra. Cesaréaa que urecuasé nda. Felipe chuchúaa que ureso ra. Ae 
que Jesús cheé nenei neneisa ra. Ae que mbaecha reã mbuquiaru sa ra. 
Diáconos, i que mbaecha reá mbu quiarusa je ra. Aque chuchúaa que 
urecu ra. ?Cuatro que Felipe rucucha ra. Eruá ja. Dios cheé nenei neneisa 
ja que tiqui nda. 10 Huee urecu are jiri mose que emo ndu ra. Judea si. 
Agabo, i que ee ra. Dios cheé nenei neneisa que ae abe ra. 11 Ae que tu 
ure je ra. Pablo numbicuasa que eisi ra. O que echucua eye ra. Hui abe 
que echucua ra. Pablo numbicuasa je. Nee ngue cote ra. —Espíritu Turá 
ndiqui ñee ndeje a. “Í nda judíos ndecua pee Jerusalén. Nemee nda 
judíos eà je cote", i que Espíritu Turã nda, i que Agabo Pablo je ra. 12Ure 
eandu mose queurecheé Pablo je ra. Cesarea jenda abe que ñee ee ra. 
—iEresocht nda Jerusalén jé! ure ja rei ngue ee re. 13Pablo que ñee ure 
je ra. —¿Mbaerá jéingo nyeseo seo serese re? ¿Mbaerá jéingo sembia 
eáte re? ¿Mbaete ere? Sã secua Jerusalén ae. Sã seiquia Jesús rii ae, i que 

Pablo ra. 14Pablo que uresiquisá aroneate ra. Nyebe urecheé eá nguiá e e 
cote. —Sá Dios ae riqui ñee ñee ee no, ure chee que ra. 

15Ureico quiatu que cote ra. Ureso que Jerusalén cote ra. 16Jesús quiato 
mo abe que nyoi urerese ra. Cesarea jenda. Chipre jenda mo ngue siqui 
Jerusalén nda. Masón, i que ee ra. Jesás quiato tuchi que ra. Cose tuchi 
que eriqui Jesús rese ra. Cesarea jenda que urererao Masón nyuchüaa ra. 
Huee que urecu erese ra. 


Pablo oso Jacobo rea 


17 Jesús quiato ia tuchi que urecuasé mose Jerusalén nda. Ureisi turá 
ngue ra. 18Isamami ngue Pablo si Jacobo rea ra. Ure abe que ureso erese 
ra. Huee que amei ja chi ra. Jesús quiato rerecua. 1? Pablo que ñee ee 
ra. Mba e renei nenei ja ee. —Dios que siqui tuchi serese ra. Se echeé 
nenei nenei mose judíos eà je, i que Pablo Jesüs quiato rerecua je ra. 

20 Pablo cheé andu mose que ñee turá turá Dios je ra. Nee ngue Pablo je 
cote ra. —Jesús quiato tubiriáte que judíos cote ra. “¡Moisés cheé ndui si 
chó nandeico jé!” i tuchi que üqui nguia ra. 21 Üqui ndiqui ñee icuã icuá 
nderit üqui. “Pablo que judíos ataque mbui Moisés cheé si ra", i equia 
nderii üqui. “Coche rei Moisés cheê jemumba. iCircuncisión jésaácht 
jendiiri je jé! ¡Judíos ataque chisaá saá nda jêsaâchi jé”, i que Pablo quia 
judíos je ra”, i rei equia nderit tiqui. 22¿Mañi nande ra re? Jesús quiato ra 
fiumunua ja judíos. Jirandu mose ndereco mose a. 23if ere jé! Mbia cuatro 
que siqui urerese ra. Üqui ngue fiee Dios je ra. “À nda uresaá ndeje", 

que tiqui Dios je ra. Üqui nda esaá ee cote. 24Uqui erao Dios id ut 
Üqui na si esaã nde abe. Nembuturá sacuá. Mbae isiquia emondo ee Dios 
chuchüaa. Quefii ua sia cote. f ere quiatu. Mbia ra jirandu jate nderese. 
“Pablo abe riqui Moisés cheé mumbayá tuchichi nande rá si", i ra nderit 
cote. 25Judíos eà je que nandecheé Jesús quiato je. Nandecheé mii fio 
ngue nandemondo ee. f nande chó ngue ee. “Mbia soo mondo mondo 
mose dios mo je, ¡aque soo ra jéuchi jé! iEruqui resebe ra soo jéuchi je! 
iMbae ruqui ra jéuchi je! iJeninisi rese rocoí nda jéingochi emo ndese jë! 
iJendu rese rocot nda jéingochí emo ndes e jé!” nande que judíos eà je, i 
que Jesús quiato rerecua Pablo je ra. 


Soldados rerecua Pablo isi 


26Pablo que tiqui cuatro querao cote ra. Dios chuchüaa que ererao ra. 
Isamami ngue Pablo ñimbitiró nda. Üqui cuatro rese. Oso que ñee Dios 
chuchua rerecua je cote ra. —Aque mose ra mbae mo ureiquia Dios je 
cote, i que Pablo ee ra. 27Siete días que echi huee ra. Judíos mo ngue 
mae Pablo rese cote ra. Asia jenda mo. Dios chuchúaa Pablo chi mose que 
judíos mae erese ra. Üqui ngue mbia mbiicuá Pablo je ra. Oo que Pablo 
rese ra. Isi que ra. 28 Tasé tasé ngue ñee mbia je ra. —ilsrael jenda! Jenyu 

rá urerese. Pablo nandeisi rã. Ae quia oso oso beite nguiá ñee icuá icuá 
judíos rii. Moisés cheé ni i abe quia eriqui nguiá ñee icuá icuá mbeite. 
Dios chuchua ri abe quia eriqui nguiã fiee icuá icuã mbeite. Judíos eã 
mo abete quia equeruchi nguiá Dios chuchúaa. Dios chuchua mbiicuáte 
nyeresé, i que mbia paama i Pablo je ra. 29Pablo quia ñi siquichi nguiá 
Trófimo ndese. Pablo quia Trófimo querao abareáte nguiá Dios chuchúaa 
judíos je. Nyebe ngue mbia riqui nguiá fiee icuá icuá ee. Judíos eá nguia 
ñi ngue Trófimo nde. Efeso jenda quia ñi ngue Trófimo nde. Nyebe ngue 
mbia riqui nguiá ñee icuá icuá Pablo je. 30 Hue jenda que fiimbiicuá tuchi 
Pablo je ra. Oo ja que erese ra. Isi que ra. Mbutiriri que Dios chuchua 

si ra. Dios chuchua que ematá cote ra. 31 Pablo nda mbia iquia nguiá 

fia. Emo ngue oso fiee soldados rerecua je ra. —Mbia Pablo iquia serite 
quia pee, i que oso ee ra. 32Soldados rerecua que soldados munua nda. 
Oficiales abe no. Nyoi asi que mbia icuá ndea cote ra. Mbia que Pablo 
iruá nua eà cote ra. Soldados rese mae mose. 33Ererecua que oso Pablo 
rea ra. Pablo isi que ra. —Echucua cadenas je, i que soldados je Pablo rii 
nda. Ererecua que ñee mbia je cote ra. —¿Aba co re? ¿Mbae icuá esaá 
jéje re? i que mbia je ra. 34Hue ri ja mbia ñee eá ee. Mbia que ñee ata 
ata ee ra. Tasé taséte que fiee ee ra. Nee fioofio ererecua je. —éMbae ra 
aba icua jeñee nde? i chee que ererecua mbia je ra. —Pablo jenya mbirt 
na cuartel, i que ererecua soldados je ra. 35Pablo ruruchoi que ra. Ngasé 
ngue eiquesa rurubi cote ra. Hue que mbia icuá icuá sí Pablo je no nda. 
Nyebe soldados ecuruchoi nguiá sui cote. 36Mbia que tasé tasé ngaé 
nguia erui ra. —iJéiquia rei ae! i que mbia cuaé nguia erui ra. 


Pablo fiee mbia cuabé je 


37 Pablo nda emingue nguiá soldados chuchúaa chã. Ae Pablo ñee ño 
nguiá ererecua je. —Tacheé na, i que ererecua je ra. 38Ererecua que ñee 
Pablo je cote ra. —éGriego cheé ereicuate nde re? Egipto jenda ereico ret 
seje. Ae eicuá icuá ndiqui gobierno je, ¿úúquí nderecua eã nde re? ¿Nde 
mbia iquia iquiasa rerecua eá nde re? Cuatro mil mbia iquiasa. ¿Nde 
ererao eà turúquiaa re? i que ererecua Pablo je ra. 3º Pablo que ñee ee 
ra. —Tei. Judío chó se re. Tarso jenda chó se re. Sucha tubiriã tuchi que 
Tarso de Cilíciaa ra. Tacheé na mbia je, aechí nguiá ndeje, i que Pablo 
ererecua je ra. 40 —Eno. Echeé ee, i que ererecua ra. Eironguia ibate rese 
que Pablo ñi juã nda. O que emee mbia mbuquiriri ra. Mbia quiriri mose 
que ñee ee ra. Judíos cheé ngue esaá mbia je ra. 

2 2 1—Seataque, seandu rã. “Eicuá”, jenyechi nguiá seje. Nyebe 
tacheé j&je, i que Pablo ra. 2Pablo judíos cheë naa mose, mbia 
que quiriri ja tuchi cote ra. Pablo que ñee mbei mbia je ra. 3—Judío chó 
se re. Társoo que achaacuquia ra. Tarso de Cilicia. Aa que atiaró nda. 
Jerusalén ngue atiaró nda. Gamaliel que sembaaquiatusa ra. Nanderamei 

ndui si que sembaaquiatu quiatu ra. Eraá si. Dios cheé ngue amumba 
sereá tuchi ra. Sã jéingo namo à no. 4Seicuã tuchi que eriqui Jesús quiato 
je nyii ra. Emo emo ngue aiquia chee ra. Emo emo ngue aru aru quia 
tarô nda. Mbia ninisi abe que ataró tarô nguia ra. »Sacerdote rerecua 

que cartas mondo seje ra. Judíos rerecua abe que cartas mondo seje ra. 
Damáscoo nda aso nguiá ererao chá. Judíos je nda cartas arao nguiá ña. 
Hue jenda je. Damáscoo nda aso nguiá ña. Jesús quiato requia requia. Aa 
nda aru nguiá tarô ña. Aa nda aru nguiá eiruá nua ña. Jenderecua úqui 
icuate raque. Jeñee ee ae. 


Aico uba Dios rese co cote, i Pablo 


6 Acuasé nda Damáscoo chà nde. Tenda ibate que tata mo tu seresae ra. 
Ibate si que eru ra. Tata rendi que seresae tuchi ra. Sembua tuchi que ra. 
7 Tata rendi rese mae mose que acoi oso íbii ra. Echeé mo ngue achandu 
ra. “Saulo, Saulo. ¿Mbaerá ndeicuáte riqui seje re?" i que seje ra. 8“¿Aba 
nde re?” ae que ee ra. “Jesús rei se. Nazaret jenda. Ae je ndeicuáte riqui”, 
i que seje ra. ?Seresenda que siquiche tuchi ra. Mae ndei ngue tata rese 
re. Echeé nguia echanuate nguiã. 10“¿Mañi ae ra se re, Sererecua?" ae 
que se ra. “Dios que ndeirabo ra. Ehuá cote. Ecuasé oso cote. Damáscoo. 
Mbae rii nda acheé ja ndeje huee cote", i que Jesús seje ra. 11 Tata rendi 
que seresa mungue ra. Seresayá. Nyebe seresenda sererao nguiá seo rese. 
Damáscoo. 

12Huee que emo ndiqu i ra. Ananías, i que ee ra. Moisé s cheé ngue 
emumbayá tuchi quia ra. Judíos hue jenda que fiee turá ja quia ee ra. 

13 Ananías que tu serea ra. Nee ngue seje ra. “Saulo, Jesús quiato ereico 
co cote. Emae cote", i que seje ra. Seresa turá ngue cote ra. Amae ngue 
erese cote ra. 14 Ananías que fiee seje ra. “Nanderu rerecua que Dios ra. 
Dios que ndeisi cose ra. Ae Dios chosei quia, (qui icua sacuá ngue Dios 
ndeisi cose ra. Jesás turá ndese mae sacuá ngue ndeisi cose ra. Jesás cheé 
andu sacuá ngue ndeisi cose ra. 15Dios cheé nda eresenei senei mbia ja 

je cote. Ae erechandu, úquí nda eresenei senei mbia ja je cote. Ae rese 
eremae, tiqui nda eresenei senei mbia ja je cote. 16¿Mbaerá ereico chóte 
are? Ehuá na. Sã Jesús quiato bautizar i ndeje. Echeé na Jesucristo je. Sá 
Dios ndeicuã mbutiã”, i que Ananías seje ra. 


Dios que atea cuu ra, i Pablo 


17 Achube que Jerusalén nda. Aso que fiee Dios je ra. Dios chuchúaa. 
Huee que Jesús atea cuu ra. 18Jesús que atea ra. Nee ngue seje ra. “Eso 
asi Jerusalén si. A jenda ra ndecheé mumba mumbate, nde serenei 
nenei mose. Eso erecha" i que Jesús seje ra. 19 Acheê ngue Jesús je ra. 
“Sererecua, a jenda que seicuate nyii ra. Seicuáte que eriqui nyii ra. Jesús 
quiato que asiró siró nguia judíos chumunuasa si nyii ra. Ataró tarô ngue 

sequia ra. Airuá nua ngue sequia nyii ra. 20 Mbia Esteban iquia mose, 
seyate que üqui mose ra. Huee que aico ra. Eiquiasa irao que asaaró nda”, 
ae que Jesús je cuu ra. 21 Jesús que ñee seje ra. “Eso. Taremondo isho. 
Secheé nda eresenei seneite judíos eá je”, i que Jesús seje ra, i que Pablo 
mbia je ra. 

22 Judíos eá nii fiee mose que mbia nyiibute cote ra. Pablo cheé andu 
sereá cote. —iPablo nandeiquia rei jé! 1 nda eriquíá cote, i que judíos 
tasé tasé nda. 23 Mbia paama i ja Pablo je. Tasé tasé. Huiirao mbaaba aba. 
Tbi tuba ara ara mombo mombo ibate. 24Soldados rerecua que ñee cote 
ra. —Pablo jendao matá. iNandeiruá nua jé! 1 nda ñee, i que ererecua 
ra. —¿Mbaerá mbia ñee icuá icuá ndeje re? i Pablo je. 25Soldados que 
Pablo chucua ra. Iruá nua nda eña nde. Pablo que ñee capitán je cote ra. 
—¿Mbaerá nda seiruá nua nde? Romano fio se resé. Mbae icuá asaá eáte 
resé, i que ra. 26 Capitán ngue oso ererecua mbiirandu cote ra. Pablo cheé 
nguire. —iEreiruá nuachi nda jé! Romano fio ae re, i que capitán nda. 

27 Ererecua que oso ñee Pablo je cote ra. ¿Romano nde re? i que ee ra. Ae, 
i que ee ra. 28Ererecua que fiee mbe ee ra. —Mbae isiquia que amondo 
tuchi mbia je ra. *Romano" i nonde seje, i que ererecua Pablo je ra. Pablo 
que fiee ee ra. —Romano mbei chó se re. Sechiacuquia mosenda bei, i 
que ra. 29 Pablo iruá nua eá ngue cote ra. Mbia que hui esi cote ra. Mbia 
siquiche ja tuchi que cote ra. —Pablo nandechucuachi. Romano ño eriqui 
re, i que mbia cote ra. Ererecua abe que siquiche tuchi cote ra. Pablo o 
cuare. 


Ererecua fiu munua Pablo cheé andu 


30—¿Mbaerá judíos paama i Pablo je re? i que soldados rerecua ra. 
Isamami ngue ererecua ataque munua cote ra. Sacerdote rerecua ja. Amei 
ererecua ja. Pablo que ecuruchoi ererecua achó je cote ra. Üqui ererecua 
fiee sacuã ee. 
2 3 1Pablo que mae hui ererecua ja rese ra. Nee ngue ee ra. — 

Seresenda, mbae turá ndese aico bei co. Namo abe. Nyebe 

sesiquicheà mbei riqui Dios si co, i que Pablo ra. 2Ananías, i sacerdote 
rerecua je. Aque que fiee Pablo ji jenda je ra. —Pablo churu rese jengua, 
i que ra. 3Pablo que fiee ee cote ra. —Dios ra ucua nderese j&. Ndeturã 
eresaá fioofiochi nguiá. “¡Moisés cheé nda jemumbachi jé!” ere rei que 
ure je. éMbaerá ereico echeé mumba mumba nde re? “Jengua Pablo 
churu rese", ere chôchi nguiá serif. Moisés cheé mumba, i que Pablo 
ee ra. 4Pablo cheé andusa que fiee asite ee ra. —¿Mbaerá erecheé icuá 
sacerdote rerecua je re? Dios emingo rei a rese, i que Pablo je ra. 5Pablo 
que fiee ee ra. —Sacerdote rerecua eà eriqui rei nguiá seje. Í nda acheé 
eáte erit. Aicuayáte quia fii se re. “Jenderecua rif jéingochi nguiá ñee 
icuã”, i rei que Dios ñee nande je resë, i que Pablo ra. 

6 Hue ri ja ererecua ndua eà. Fariseos, i que ererecua ataque je 
ra. Saduceos, i que eataque je no nda. Nyebe Pablo ñee nguiá ee. — 
Seresenda, se rei fariseo. Seru ja rei fariseos no. “Mbia mano je ra quera 
si , ae quiatu nguiá co. Üqui je chó mbia riqui nguiã paama i seje. . Uqui je 
que ererecua fiee icuá icuá nyue ra. Saduceos que ñee icuá icuá fariseos 
je ra. Fariseos abe que fiee icuá icuá saduceos je no nda. 8Saduceos que 
fiee nguia ra. —Mbia raaque ra quera si eà. Angeles eà ibatenda. Mbia 
ai abe eà, i que saduceos quia ra. Fariseos que echeé sobeishi nda. — 
Eraaque ra quera si. Angeles siqui à ndesé. Mbia ai abe siqui à ndesé, 
i que fariseos ra. Nyebe ererecua ñee icuá icuá nguiá nyue. ? Tasé tasé 
tuchi que nyue ra. Fariseos mo ngue juá ñee nda. Üqui ndei embesasa. 
Nee ngue Pablo rii nda. —Pablo que mbae icuá saá eáte quia. Emo ai fiee 
ee reae. Angel mo fiee ee re no ae. Nyebe nandeico turá ee no. Üqui mose 
ra nandeico turá Dios je abe, i que fariseos ra. 10 Mbia que fie e icuá icuá 
mbei chóchi nguiá nyue. Soldados rerecua ireite que eriqui ra. Mbia que 
Pablo iquia seríte quia ee ra. Nyebe ñee soldados je. —Jéso Pablo rea. 
Jendao rã jenyuchúaa, i que ererecua soldados je ra. 

Jsa que Jesús ru ñee Pablo je ra. —Eresiquiche tech? nda, Pablo. 
Serenei nenei ngue se a, ei ere si ra oso serenei nenei Roma, i que Jesüs 
Pablo je ra. 


Pablo nandeiquia, i rei mbia 


12Isamami ngue judíos ñee ja nyue ra. —iPablo nandeiquia jé! i ja 
nyue. Mbae mo nda nandeu eá mbei, Pablo iquiayá mbei mose. Nandeyu 
eá mbei ra Pablo iquiayá mbei mose. Chã Dios nandembasi, Pablo iquiayá 
mose, i tuch i que judíos ñee nyue ra. 13 Ae Pablo iquia seríte quia, tiqui 
cuabéte que ra. Cuarenta que ra. 14 Üqui ngue nyoi ja fee mbia rerecua 
je ra. Sacerdote rerecua je abe no. —Mbae mo nda ureu eá mbei, Pablo 
iquiayá mbei mose. Chã Dios urembasi, Pablo iquiayá mose. 15“iPablo 
embu ure je!” jenye soldados rerecua je. “Pablo rese uremae na”, jenye 
soldados rerecua mbiiri iri. Neenda cúa ra urechiquitiró erese. Pablo ra 
ureiquia chã, i rei que judíos ra. 

16Pablo nongue riirí ngue jirandu erese ra. Aque que oso Pablo 
mbiirandu ra. Soldados chuchúaa. —iMbia ra nyiquitiró tiró nderese 
jé! iNdeiquiachi nda jé! i que Pablo je ra. 17 Nyebe Pablo fiee soldado 
mo je ra. —Senongue riiri erao ndererecua je. Nee nda ndererecua je 
chã, i que Pablo ra. 18 Nyebe ererao nguiá nguerecua je. —Pablo que 
acuanindu mbu ra. Mbae i chó nda ndeje, i nguerecua je. 19Ererecua que 
acuanindu querao eo rese ra. Pe jiri que eñi fee ee ra. —¿Mbae ere u 
fiee seje re? i que ererecua ra. 20 Acuanindu que ñee ererecua je cote ra. 
—Judíos ra ñee ndeje. “Pablo embu ererecua chumunua mose. Ererecua 

ra Pablo cheé ñandu”, i ra nembiiri iri. 21 Nee fioofio nda ndeje. ¡Echeé 
nda eremumbayãchi jé! Judíos cuabé nda nyiquitiró tiró erese. Cuarenta. 
“Mbae mo nda nandeu eá mbei Pablo iquiayá mbei mose. Nandeyu 

eà mbei ra Pablo iquiayá mbei mose”, i tuchi judíos, i que acuanindu 
ererecua mbiirandu ra. 22Soldados rerecua que ñee acuanindu je ra. 

— iEquiriri chó oso! iErecheéchi nda emo je jé! i que ee ra. 


Pablo mondo ererecua Félix je 


23Ererecua que fiee ererecua ataque mo je cote ra. —Sã soldados 
icoquiatu. Sá echoi Cesarea itondáruu. Sã doscientos choi ibi ri. Sã 
setenta choi ticuasu ato. Sá doscientos choi ira racuatiró ji rerecua. 
Cesarea ra jéso itondaru, i que soldados rerecua ñee nda. 24—iTicuasu 
jéisi mua Pablo rendacuá jé! ¡Pablo jendao turá nguia jé! Jendao turá 
ererecua Félix je, i que soldados rerecua ra. 25Embesa ji que emondo 
Félix je ra. Í ngue carta mbesa ra: 26 —Se rei Claudio Lisias. Co ambesa 
quia ndeje co, Félix. Mbia rerecua tuchi quiarei nde. 27 Co amondo quia 
ndeje co. Pablo, i equia ee. Judíos eisichí neaé. *Nandeiquia", i rei ereaé. 
Se chó ngue asiquisá nguiá. Romano ndei ae. Nyebe mbia asiquisá nguiá 
esi. 28Judíos rerecua chumunua mose que Pablo arao ee ra. “¿Mbaerá 
mbia icuát e riqui Pablo je re?" ae rei ngue fiee ererecua je re. 29“Pablo 
nandetaró", i rei que judíos quia ra. “Pablo nandeiquia”, i rei que judíos 
quia ra. Pablo siquíá ndaque mbae icuá ndese. Judíos cose ndare cheé 
nguire chó ngue judíos paama i Pablo je ra. 30 Airandu que erese ra. 
“Judíos ra Pablo iquia", i que mbia mo fiee seje ra. Nyebe aico nguiã 
Pablo mondo ndeje aque. Ae eicuá icuáte riqui Pablo je, üqui je que acheé 
nda. “Jéso quia ñee Félix je”, ae chó ngue ee ra. Hasta luego. Í ngue carta 
mbesa ra. 

31Soldados que Pablo curuchoi isa ra. Nguerecua cheê nguire. Ngasé 
ngue Antípatris ra. 32Soldados que nyoi ibi ri, üqui ngue ngaé nyebi 
isamami nda. Ae nyoi ticuasu ato, üiqui ngue nyoi bei ngasé Pablo 
ruruchoi ra. 33 Ngasé ngue Cesaréaa ra. Soldados rerecua chimbesa que 
emondo mbia rerecua je ra. Pablo abe que emondo mbia rerecua je ra. 
34Mbia rerecua que mae hui carta echimbesa rese ra. —¿Ma jenda nde 
re? i que Pablo je cote ra. —Cilicia jenda rei se, i que Pablo ee ra. 35—4Ae 
fiee icuá icuá nguia ndeje, tiqui ngasé mose ra ndecheé achandu ja, i que 
ererecua Pablo je ra. —Pablo jéteaquiatu tuchi Herodes chuchúaa, i que 
soldados je cote ra. 


Judíos ererecua mbiicuáse Pablo rii 


2 4 1Cinco días mose que sacerdote rerecua ngasé Cesaréaa cote 
ra. Ananías, i equia sacerdote rerecua je. Ererecua ataque mo 
ngue ngasé erese ra. Tértulo abe que ngasé erese ra. Abogado rei Tértulo. 

Ngasê ngue ecuaé fiee fioofio Félix je ra. Pablo rii. 2Soldados que Pablo 
curucuaé ererecua chumunua mose ra. Tértulo que fiee icuá tuchi Pablo 
rii cote ra. Ererecua nda embiicuá nguiá Pablo riichará fia. Nee ngue 
ererecua je ra. —Ndeturáte eriqui ure je co, Urererecua. Ndeaquiatute 
eriqui ur e je co. Urembiate equia co. 3Nyebe “iaanye” ure bei nguiã 
ndeje co, Félix. ^Ureandu mbirí na. Urecheé oco eã nda ndeje nye. 5Pablo 
quiarei siqui choofioa judíos je. Judíos mbuchesea sea ja. Embiicuá icuá 
uchue. Nazarenos, i que judíos ataque mo je ra. Üqui nderecua rei Pablo. 
6Pablo que Dios chuchua mbiicuá seríte rei ra. Nyebe ureisi nguiá. Urerao 
rei que judíos rerecua chumunua mose ra. 7Lisias tu chóchi soldados 
rurucuaé cote. Ureriquisá. Pablo riró icuá ureo si. 8“Jeñee icuáse mose 
Pablo rii, jeñee ño oso Félix je”, i que Lisias ure je ra. Echeé Pablo je no. 
Ereirandu ra Pablo rese cote. Eicuá ndese, i rei que Tértulo Félix je ra. 
9—Ae beite, i ja judíos Tértulo cheé mose. Nee icuá icuá ja Pablo rii. 


Pablo ñee ererecua Félix je 


10Ererecua que ñoomee Pablo je cote ra. —Nde echeé seje cote, i 
chó ñoomee nguiá ee. Pablo que ñee ee cote ra. —Urererecua ima nde. 
Ndeaquiatute. Nyebe sebite riqui nguiá secheé mose ndeje. Á ngue ñee 
ñooño nguia serif nda. Echeé tasibishoró ndeje. 11 Namo jiri que aso 
Jerusalén nda. Doce días. Acheé ñee ngue oso Dios je ra. Echeé ñee mbia 
je ae. Sá mbia nembiirandu ae. “Ae beite" i ra mbia ndeje. 12Emo je que 
aico ñee icuá icuá eáte Dios chuchúaa ra. Mbia que ambucheé icuá eà 
nguia nyue ra. Judíos chumunuásaa que aico eá mbia mbiicuá icuá nda. 
Mbia chuchua ite re abe que aico eá mbia mbiicuá icuá no nda. 13À ñee 
ñooño ño nguiá serit. À mae áte seicuá mo ndese resé. 14Aque mii ndese 
chó aico resé. Dios cheé yasu rui bei chó aico nguiá co. Dios cheé yasu 
quiarei eicuá eá. Dios rei ureru rerecua bei. Co aico Dios icua co. Co 
aico Moisés cheé icua co no. Co aico Dios cheé mbuchecuasa chimbesa 
icua co no. 15Co aico Dios icua üqui na si co. Mbia raaque ra quera si 
no. Úqui aicuate. Mbia icuá nda quera si. Mbia turá na si. Quera ja chó 
ndae. 16Nyebe aico Dios cheé ndui bei co. Nyebe sechiá cuaácuá i eà Dios 
si. Mbia si abe. 17 Cosete que aso a si ra. Muchos afios. A achube a cote. 
Mbae mee mee sacuá mbaecha reá je. Seresenda je. Dios je abe mbae 
mee. 18 Achimbuturá ngue Dios chuchúaa ra. Mbia eása. Mbia ambiicuá 
eá. Judíos Asia jenda que mae serese ra. Dios chuchúaa. 19Sã üqui ngaé 
serenei ndeje. Seicuá mose, sã tiqui ngaé ñee ndeje. 20Sã à abe ñee ndeje. 
Seruruchoi rei que judíos rerecua chumunua mose ra. Mbae i áte que 
seje ra. “Mbae icuá ngue eresaá nda", i eá ngue ererecua seje ra. 21“Mbia 
mano je ra quera si, ae chó ndei nguiá co. Üqui je chó ngue sereru nguiã 
jéje”, ae que ererecua je ra. Üqu i equia seje reae, i que Pablo Félix je ra. 
Félix rei ererecua. 

22—Emo mose ra acheé ndeje, i que Félix Pablo je ra. Félix jirandu 
tuchi rei Jesús chimbaaquiatu rese reaé. —Sã soldados rerecua ru 
rá. Huee quia nda acheé nguiá cote. Mañi ño nda aba ndeje cote, i 
que ererecua Pablo je ra. 23Félix que fiee capitán je cote ra. —Pablo 
jéteaquiatu bei j&. Jéhui jéhui jiri esi. Sá equiato ngaé ngaé erea. Mbae 
mondo mondo ee, i que Félix ra. 

24Emo mos e jiri que Félix ngasembe Cesaréaa ra. Eresebe que eru ra. 
Drusila, i que eninisi je ra. Judía rei eninisi. —Pablo jendu rà. Pablo cheé 
tachandu rà. Jesucristo rii tachandu, i que Félix ra. 25Pablo que tu fiee 
ee ra. —Sà mbia siqui turá Jesús rá si. Sá mbia fiimbirácuá mbae icuá si. 
Dios ra mbia icuá mbuchao, embasi sacuá, i tuchi que Pablo Félix je ra. 
Félix chiá ngue cuaácuá i Pablo cheé mose ra. Nyebe ñee Pablo je. —Eso 
cote. Serecochi mose ra acheembe ndeje, i que Félix Pablo je ra. 26— 
Pablo ra mbae isiquia mondo chee seje. Se embui sacuã, i rei que Félix ra. 
Nyebe Félix *echu" i i bei nguiá Pablo je. 27 Ei mbei que Félix quia ra. Dos 
años. Aquere que Félix ererecua eá cote ra. Porcio Festo que esiquicharó 
nda. Félix que Pablo tarô mbei mii nda. —Í nda judíos paama iá seje, i 
que ra. 


Pablo fiee ererecua Festo je 


25 1 Festo que ngasé Cesaréaa cote ra. Félix rendaque re, mbia 

rerecuará. Tres días mose que esi Jerusalén cote ra. 2Huee que 
sacerdote rerecua fiee icuá ja Pablo rii nda. Judíos rerecua abe fiee icuã 
ja Pablo rii. Festo je ñee ñee Pablo rii. 3—Urembia jiri rá. Pablo eru 
Jerusalén, i ja rei que sacerdote rerecua Festo je ra. tquia nda eña nde. 
Neenda cúaa. 4^— Pablo tarô ji ñi Cesarea pee. Aruá nda se. Namo jiri 
ra aso pee, i que Festo ra. 5—Sá jenderecua abe nyoi serese Cesaréaa. 
éMbae jenye quia Pablo je re? ¿Mbae icuá esaá nde? Nyao pee teñee seje, 
i que Festo ra. 

6Festo que siqui mbiri Jerusalén nda. Ocho o diez días. Hue si que eru 
nyebi Cesaréaa ra. Isamami ngue esi mbia chumunuásaa ra. Ae que mbia 
rerecua cote ra. Ngoi que huee ra. — Pablo jendu rà. Echeé tachandu cote, 
i que mbia je cote ra. 7 Pablo que ique cote ra. Judíos Jerusalén jenda 
que fiee icuá icuá Pablo rii nda. Maende rocoi mbae icuá naa mose. Nee 
ñooño erit. 8Pablo que ñee echeé mose ra. Judíos cheé ngue esibishoró 
nda. —Mbae icuá mo asaá eáte resé. Judíos chimbesa amumbayáte 
resé. Romanos nderecua cheé amumbayáte no ndesé. Dios chuchua abe 
ambiicuá eáte no ndesé, i que Pablo ra. 2—¿Ndeso sereáte Jerusalén nde? 
Mafii ae ra se quia ndeje hue reae, i rei que Festo Pablo je ra. —Í nda 
judíos paama iá seje. Judíos tambia jiri, i que equia ndua ra. 10Pablo que 
fiee ee ra. —Romanos nderecua raque jé. Aico raque jésaa a. Jé nguiatu 
jefiee seje. À jéingo raque seicuate à. Mbae icuá mo asaá eáte judíos je 

resé. 11Se mbae icuá naa tuchi mose, iseiquia se je! Judíos fiee ñooño 
mose serif, ¿mbaerá nda semondobe judíos je re? Semondo aroneate ee. 
Ererecua tuchi je semondo rá. Sã ae quia ñee seje, i que Pablo Festo je ra. 
12Festo que ñee nyecuayá cuayá nguesenda je ra. Aquere que ñee Pablo je 
cote ra. —"Semondo ererecua tuchi je", ere que seje. Taremondo ee cote, 
i que Festo Pablo je ra. 


Pablo cheé tachandu, i Agripa 


13 Aquere que Agripa si Cesaréaa ra. Ererecua rei ae. Berenice rese que 
esi ra. Festo rea. 14Huee que itó mocoite ra. Festo que Agripa mbiirandu 
ja Pablo rii nda. —A emo tarô ji fii a. Félix que etaró mii nda. 15Seso 
mose Jerusalén, sacerdote rerecua fiee tuchi seje. “Pablo eiquia”, i rei 
ngue seje re. Judíos rerecua abe fiee icuá icuá tuchi Pablo rii. 16Acheê 
ndei ngue ee re. “Tei. Mafii ae ra mbia mo iquiachó nde. Mbia eicuá 
nenei eá mose seje. Ae ñee icuá nguia erii, sã üqui ngaé fiee ee. Sã ñee 
nguia nyue sésaa”, ae que ee ra. 17 Judíos que ngaé a cote ra. “Isamami 
jefiee tachandu Pablo je”, ae que ee ra. “Pablo jendu rã”, ae que isamami 
serimba je cote ra. 18Pablo ucuayása que juá ja rei cote ra. Nee icuá 
tuchite rei nda Pablo rii seje. Pablo chisaã icuá mo ngue embuchecuayá 
fiochi nguiá seje. “Mbia ra Pablo mbiicuã tuchichi nde", aechi ngue se 
re. 19“Judíos rá eá ño Pablo. Judío ndua rã eá ño Pablo riqui nguiá ndua", 
i chó ngue judíos ñee ñee seje ra. Jesús, i que emo je ra. Judíos que fiee 
icuá icuá tuchi Jesús rii nda. “Jesús que quera si manonde ra”, i que 
Pablo judíos je ra”, i que Festo Agripa je ra. 20—“¿Mañi ae ra se re?” aete 
que se ra. Nyebe que acheé ee ra. “¿Ndeso sereáte Jerusalén nde? Huee 
quia nandecheé”, ae rei que ee ra. 21“Sá ererecua tuchi quia ñee seje. 
Semondo ee Roma”, i que Pablo seje ra. “Eno. Aremondo je nda ee re”, 
ae que ee ra. Nyebe ngue ataró mbeite mii nguiá, i que Festo Agripa je 
ra. 22 Agripa que ñee ee ra. —Se abe nda aque cheé achandu rá ña, i que 
Festo je ra. —Eno. Isamami nda echeé erechandu cote, i que Festo ra. 

23]samami ngue Agripa huiirao turá mingue ra. Berenice rese. 
Ererecua irao. Ererecua ataque chumunua mose que echoi ique ra. 
Soldados rerecua que chi ja huee ra. Mbia rerecua mo abe que chi ra. 
—Pablo jendu cote, i que Festo mbia je cote ra. 24Festo que ñee cote ra. 
—Tacheé ndeje, Agripa. Jé abe je tacheé, mbia rerecua. A eriqui a cote. 
Pablo, i equia ee. Ae rii judíos riqui fee mbeite seje. “Eiquia”, i bei seje. 
Jerusalén jenda abe fee mbei erii. Cesarea jenda rã. “Sã mano”, i bei seje. 
25 ¿Mbae rii nda aba eiquia re? Mbae icuá mo esaá eáte resé. Ae quiarei 
fiee. “Semondo rã ererecua tuchi je", i que Pablo seje ra. Nyebe tamondo 
ee. 26¿Mbae i ra aba embesa mondo ee re? Mbae icuá ngue esaã eáte. 


ee. 1 nda eicuá eremlucheeua: Í nda eicuá ambesa mondo ererecua tuchi 

je. 27 ¿Ma nda aba etarói mondochó nde? Eicuá mbesa iriá mose, i que 
Festo Agripa je ra. 


Pablo fiee ererecua Agripa je 


2 6 1Agripa que fiee Pablo je ra. —¿Mbae i mbia quia ndeje re? Nde 
quia echeé cote, i Agripa. Pablo que o sui fiee ee ra. 2—Secheése 

rete ndeje, Sererecua. Judíos que ñee icuã tuchi quia serif nda, Sererecua. 
3Nde quiarei ureicuasa tuchi. Judíos icuasa tuchi nde. Urecheé icuá icuá 
ereicuate nde. Nyebe nderosei nguiatu rá secheé andu. 

4Judíos maesate raque se, sefieté mosenda bei. Serecua quiti. Jerusalén 
abe. 5Se rei fariseo. Setiaró namo mosendachó ndei fariseo se. Judíos 
seicuate raque. Fariseos achó fio ureramei fee mumbayá mbei. 6“Mbia 
raaque ra ambuquera si", i que Dios ureramei je cose ra. Dios ra ucheé 
nyabiá. Nyebe “ae bei" ae nguiá ee. Úqui nii ño judíos riqui nguiá 
seucuayá à. Üqui nii ño mbia riqui nguiá ñimbiicuá seje à. 7“Mbia raaque 
ra ambuquera si", i que Dios ra. “Ae bei", i ja Israel jenda quia ee à. 
Nyebe Israel jenda riqui bei nguiá echeé ndui si à. ^Mbia raaque ra Dios 
mbuquera si”, ae sequia se abe co. Üqui je chó judíos icuã icuá ndiqui 
nguiá seje, Agripa. 8¿Jé abe je Dios mbia raaque mbuquera aroneate re? 


Seicuá tuchi Jesüs quiato je nyii, i Pablo 


9Se abe que seicuá icuáse rete riqui Jesús quiato je cose ra. Nazaret 
jenda chó Jesús re. 10Seicuã icuáte que ee Jerusalén nda. Sacerdote 
rerecua que fiee seje ra. Nyebe ngue aico nguiã Jesús quiato tarô tarô 
mbeite cose. Sacerdote rerecua cheé nguire. Jesús quiato iquia iquia 
mose, "coche rei” ae que sequia ra. !! Jesús quiato que airuá nua tuchi 
quia ra. “Í nda hui Jesús si”, ae rei que sequia ra. Sucha tubiriá ngue 
ambuchesea sea quia ra. Jesús quiato je seicuã sacuá. Judíos chumunuasa 
mbuchesea sea. Paama ae tuchi que sequia Jesús quiato je nyii ra. tsho 
tuchi que aico oso oso Jesús quiato requia ra. Seicuá tuchi sacuá ee. 


Aico uba Dios rese co cote, i Pablo 


12Emo mose ngue aso rei nguiá Damáscoo. Sacerdote rerecua semondo 
mose. 13 Tacheé tuchi ndeje, Sererecua. Tenda nandeite re mose que tata 
mo tu seresae ra. Ibate si que seresae ra. Seresenda abe resae. Tata rendi 
que ureresae tuchichi nguiá tenda si. 1^Tata rendi rese ma e mose que 
urecoi íbii ra. Echeé mo ngue achandu ra. Hebreo cheé. “Saulo, Saulo, 
¿mbaerá ndeicuáte riqui seje re? Nde sí chó erechimbasi mbasi nguiá 
aque. Ticuasu rá tuchi quiarei nde aba cheé mumba mose. Sá ticuasu 
riqui nambacua mbuti no. Sá eriqui hui mbaba ira racua echi no. Üqui 
na tuchi quiarei nde", i que seje ra. 15“¿Aba nde re?" ae que ee ra. “Jesús 
rei se. Ae je ndeicuáte riqui”, i que seje ra. 16“Ehuá na. Aico nyecua ndeje 

a. Serenei nenei sacuá mbia je. Jesús rese que amae nda”, ere bei quia 
mbia je. Mbae mo abe ra ambuchecua ndeje. Üqui abe teresenei senei 
mbia je. 17 Judíos eá je taremondo. Secheé nenei nenei sacuá. Üqui o 
taisi eicuá icuá mose ndeje. Judíos o abe taisi eicuá icuá mose ndeje no. 
18Taremondo judíos eá je. Terembaaquiatu quiatu. Í nda eriquiá mbae 
icuá ndese. Í nda eriqui mbae turá ndese. Í nda eriquíá aba mbiiri irisa 
rui. Í nda eriqui Dios rui. 1 nda Dios icua. Í nda eicuá ambutiá esi. Í nda 
Dios üqui ngue recoe umbaerã”, i que Jesús seje ra. 


Pablo Dios cheé senei tuchi Agripa je 


19Tbatenda cheé ngue amumbayá nda, Agripa. 20 Dios cheé ngue asenei 
senei tuchi mbia je ra. Mbia Damasco jenda je. Jerusalén jenda je abe 
no. Judea rurubinda je abe no. Judíos eà je abe no. “iJéicuã si jéhui chó 
je! Dios icha rui jéingo. Jéingo turá. “Dios icha rui eriqui', i nda mbia jêje 
chá”, ae que ee ra. Embaaquiatu quiatu. 21 Nyebe judíos seisi nguiá Dios 
chuchúaa. Nyebe eriqui nguiá “nandeiquia” i seje. 22Dios que serea quiatu 
bei quia ra. Namo abe. Nyebe aico echeé nenei nenei mbei mbia ja je. 
Mbaecha je. Mbaecha reá je abe. Moisés cheê ndui si aico ñee fee mbia je 
co. Dios cheé mbuchecuasa rui si aico fiee ñee mbia je co. 231 ngue Dios 
cheé mbuchecuasa embesa cose ra: ^Mbia ra Cristo mbasi mbasi. Aquere 
ra mbia eiquia. Ae rane nda quera si mbia raaque si. Ae ra mbia mbiirandu 
ngueco mose uquera rii. Judíos mbiirandu. Judíos eà ab e mbii randu”, i 
que Dios cheé mbuchecuasa mbia je cose ra, i que Pablo Agripa je ra. 

24Festo que fiee Pablo je cote ra. —Erequiachã fio nguiá co, Pablo. 
Embesai rese mae tuchire erequiachãte equia co, Pablo, i que Festo tasé 
Pablo je ra. 25—Aquiachá ešte se resé, Festo. Acheé nyecuate raque 
jéje. Dios cheé tuchi chó asenei nguiá jéje co. 26A Agripa riqui raque a. 
Nandererecua tuchi. Echeé ee. Ae rit aico fiee j&je, üqui ngue Agripa icua 
tuchi ra. Nyebe sesiquiche eáte riqui nguiá fiee ee. Secheé icua jate equia 
co. Jesús que ñee nyecuayá eá mbia je ra. Jesús mbae saá nyecuayá eá, 
i que Pablo ra. 27—¿Dios cheé mbuchecuasa cheé ndebite re, Agripa? 
Ndebite que ra, i que Pablo ee ra. 28 —“Jesús quiato ra nde cote", cerechã 
equia seje re? i que Agripa Pablo je ra. 29 Pablo que fiee ee ra. —Nde mii 
eá. Seandusa ja. A jengu ja a. Jesús quiatorá na je, se rá si, aechi nguiá 
jéje. Jengasa ra chi eà nguiã, se rá si, i que Pablo ra. 

30Pablo fieende que ererecua juã cote ra. Agripa. Festo abe. Berenice 
abe. Ae chi ngoi erese, tiqui abe que juá nda. 31 Nyoi que pe jiri cote 
ra. Nee fiee nyue. —Pablo mbae icuá saá eá tuchi chó nguia re. Eiquia 
aroneate quia eriqui re. Etaró abe aroneate quia eriqui re, i que erecua 
nyue ra. 32 Agripa que fiee Festo je ra. —"Semondo rã ererecua tuchi je", 
i chóchi Pablo. Í nda aa chó nandehui esi, ñee eá mose. “Semondo rá pe 
ererecua tuchi je”, iá mose, i que Agripa ra. 

Pablo mondo Roma quiti 


27 1—Pablo tamondo Italia, i que ererecua ra. —Jéisi suruchoi, i 
que soldados rerecua mo je ra. Julio, i que soldados rerecua je 

ra. Augusto rimba, i que üqui soldados je ra. Emo abe que ecuruchoi isi 
ra. Se abe que aso erese ra. Lucas rei se. 2Aristarco abe que oso urerese 
ra. Macedonia jenda rei ae. Tesalónica, i sucha tubiriã je. Ureique ja que 
canoa cuasu ye ra. Adramitio jenda rei canoa. Asia quiti que urecuata ra. 
Sucha mbuchesea sea sacuá hue jenda. 3Isamami ngue urecuasé Sidón 
cote ra. Julio turáte que Pablo je ra. Ecuatasa que eriqui ra. Nyebe Pablo 
si uquiato rea. Equiato que eteaquiatu ra. ^Urecuata si que ama ndui 
ra. Quiririã ngue ureriquisá nda. Canoa mbucuatayá. Nyebe ejoó acua 
mo uresiichá nguiá. Eibichi que ureso quia cot e ra. —t nda quiririã 
nandembutiba eá, ure que ra. Chipre, i que ejoó je ra. 5Cilicia que 
urechucuá cote ra. Panfilia abe que urechucuá nda. Urecuasé ngue Mira 
cote ra. Licia, i que ibi je ra. eHuee que soldados rerecua canoa cuasu 
nongue tea ra. Alejandría jenda rei canoa. —Oso ra Itáliaa, i que ure je 
ra. —Aque ye jéingue, i que ure je ra. Ae ureso nguiá eye cote. 7 Ureitóte 
que oso quia ra. Ureque atate que ama ndisha rasa ra. Urecuasé nyee 
que Gnídoo ra. Quiririã mbeite que ureruba quiti ra. Nyebe ejoó acua 
mo uresiichá nguiá. Creta, i que ejoó je ra. Salmón ngue urechucuá nda. 
8Ejoô acua que uremama jiri ra. Quiririá icuá icuá ngue ure je ra. Buenos 
Puertos que urecuasé cote ra. Lasea, i que hue rurubinda je ra. Sucha 
tubiriáte que ra. 

9Ureitó mocoite que huee ra. Quiririã tuchite chee que ra. Aba ireite 
que quiririá cote ra. Ama mose. Nyebe que Pablo fiee mbia je ra. 10— 
Nandecuata i i mose ra canoa ñiimi nande je. Mbae ra ñiimi ja canoa 
yenda. iNande abe ra nandemanochi jé! i que Pablo ee ra. 11 Soldados 
rerecua que Pablo cheé mumba ra. Canoanya cheé mumbayã. —Nyao 
rei, i que soldados rerecua ra. 12—Canoa ndua icuáte a. Quiririá aronea. 
Nyao rei a si. Ma nandecuasé áte Fenice. Huee nda nandecu are jiri 
nguiá. Huee que quiririá eà jiri. Nyao huee, i que ureataque ra. Fenice rei 
sucha tubiriá. Ejoó acua jenda. 

Quiririã mbia iquia sert 

13 Quiririá ngue uba cote ra. Ichu choofio jiri que cote ra. —Nandecuatasa 
jirichí cote, i que ureataque ra. Canoa que embucuata cote ra. Ejoó acua ibi 
que ureso quia ra. 14Urecuata ramo mose que quiririã icuá tu ure je ra. Ejoó 
acua quiti que eru ra. Noreste, i que aque quiririã je ra. 15 Quiririã ngue 
canoa mbucuatayá ureruba quiti ra. —Sá quiririá ae nanderuruchebi serao, 
ure chee que ra. 16Ejoó quitera quiti que ureso ra. Ejoó ngue quiririá nyoote 
ure si ra. Clauda, i que ejoó je ra. Canoa fieté ngue urembuti serao quia ra. 

Canoa cuasu riita rese. Ejoô quitera quiti que canoa fieté urechuchã canoa 
cuasu ye cote ra. Eusite raque. 17 Canoa fieté ngue urechuchã canoa cuasu 
ye ra. Canoa cuasu que echucua chucua ra. —Quiririá nda embuquiatachí 
nande je re, i que ra. Mbia siquiche tuchi que ra. — iEriiri iri quiti ra 
nyaochi jé! Nandejaá ndae, i que nyue ra. Nyebe que tiru canoa aronda 
mbuquichi cote ra. —Sá canoa ae si quia nandererao surucuata, i que nyue 
ra. 18Isamami abe que quiririá icuá icuá mbeite ra. Nyebe mbia mbae 
mombo mombo nguiá ii. Canoa yenda. Emumbebi sacuá. 19 Aquere que 
ureitó si no nda. Isamami ngue mbae uremombo mombo ja cote ra. Canoa 
mumbebi tuchi cote. 20 Ureitô mocoi moco? tuchi ama ndisha riite re. Itô 
nguicoi bei que ure je ra. Quiririá mbei. Pá i bei. Tenda checuayá mbei que 
ra. Nyasi tata abe checuayá bei que ra. —Nandecuaseá mbeichi nda ibi je 
re. Ama ndisha riite re ra nandemanochí nde, ure chee que ra. 

21Mbae que ureu eá mocoí mocot nda. Nyebe que Pablo juá ñee mbia 
je ra. Canoa yenda je. —Seresenda, secheé ngue jemumbachi nda. 
Secheé aba mumbayá mbichi. Crétaa nandecuchó mbichi. É nda canoa 
yenda nandemomboáte ii. Mbae mbuquiachá nondechi. 22¡Jeñimbirácuá 
ño jé! Nande mo nda mano eá. Canoa nda quiachá. Nande quiatu ra 
nandequiacháyà. 23Dios rimba rei se. Dios que ángel mo mbu fiee seje 
isa ra. 24 “¡Eresiquichechí nda jé, Pablo! Eremano eà ndae. Erecuasé nyee 
r a ererecua Roma jenda je. Nderii nda nderesenda mo manoá. Dios ra 
eteaquiatu ja," i que ibatenda seje ra. 25Seresenda, ijeñimbirácuá ño jé! 
Dios aicua tuchite quia co. Dios ra ucheé nyabiá nande je. Angel cheé 
nguire ra nandemano4. 26Quiririá nda nandemondo ejoó acua mo ndese, 
i que Pablo ra. 

27 Ureitó mocoi mocoite que ama ndisha riite re ra. Catorce días. 
Quiririá ngue urerurucuata chóte quia ra. Adria, i que ama ndisha je ra. 
—Ama nimia nanderubite rei reae, i que canoa yenda ra. Itondiite mose. 
28 Ama ndiite que embuchecha ra. ¿Ecua tuchi ere? i que nyue ra. Treinta 
y seis metros. Pe jiri que embuchecha si no nda. Veintisiete metros cote. 
29 —¡Canoa nda cua ichi sita je jé! ¡Quiatachí nda jé! i que mbia nyue 
ra. Nyebe mbae usi mondo mondo nguiá ii canoa ndiquisá sacuã. Mbae 
usi cuatro. Anclas, i que üqui je ra. Ae ecuasa chi nguiá canoa ndese 
embutiba. —Quiatuchu, nyaashi, i tuchi que equia ra. 39 —Nandechá 
nyecuayá, i que canoanya rimba ra. Nyebe canoa fietê mbuquichi mondo 
ii. —Mbae usi urechucua mondo ii. Urechucua canoa ai rese, i que 
urembiiri iri nda. —Nandechã nyecuayá, i chó mbei que equia nyue 
ra. 31 Pablo que ñee soldados je ra. Ererecua abe je. —Á chichó eá mose 
canoa ye, jeñiimi ja rae. Ama nda jéiquia, i que Pablo ra. 32Ae soldados 
canoa ñeté sã nyisia nguiá. Emondo ii. Hui esi cote. 

33Nyaasht namo mose que Pablo ñee ja mbia je ra. —Mbae mo jêu jiri 
cote. Jeniácuá mocoi mocoite que. Mbae mo ngue jéuáte catorce días. 

Jengueáte que catorce días no. 34Mbae mo jéu rá cote ae. Í na jéquirácuá 
jiri. Mbae mo nda jet eá jéje. Jemo nda mano eá, i que Pablo ee ra. 

35 Aquere que Pablo mbichae siró nda. łaanye, i que Dios je ra. Mbia resa 
rae. Nyisia que ra. U que cote ra. 36Pablo cheé ngue mbae osei uquia 
mbia je ra. Mbia ja que mbae u cote ra. 37 Urecuabéte que canoa yenda 
ra. Doscientos setenta y seis que ure ra. 38Mbia ja que mbae u tuchi ra. 
Quiata a raanguia que emombo mombo ii cote ra. Canoa mumbebi sacuá. 


Canoa jaá 


39 Urechaashí ngue cote ra. Ibi rese que uremae cote ra. —A 
ureicuayáte, i que mbia ibi je ra. Eicoinda rese que uremae nda. Ama 
nimia turá. —Nyao nguichi huee. Eicoinda, i rei que ererecua ra. 

40 Anclas sã ngue echisia sia ra. Anclas recha bei ii. Canoa mbuchaa 
chaasa que embuquiata ra. Tiru icoi que embuchesecobe quiririá je ra. 
Canoa ngue ngata ama nimia turá nguiti cote ra. ^! Iaácuá eicoinda que 
canoa jaá nda. Eriquiraa eásaa. Canoa ai que jaá tuchi ra. I rebera tubiriá 
ngue ra. Canoa ndiita mbaaba aba. Eriita que nyiquiiso ra. Quiata que ra. 
42 Soldados que ñee cote ra. —Á ecuasa riqui à nae, iá nandeiquia ja jë! É 
nda echoi eá ita. Oso chee eà, i rei ngue soldados re. 43Soldados rerecua 
que Pablo iquia sereà nda. Nyebe fiee nguiá soldados je. —iEcuasa mo 
nda jéiquiachi jé! i que soldados je ra. Ererecua que fie e mbia je cote 

ra. —Eita aquiatu jéso ii. Jéso usé ama nimia ndese. “Eita aquiatuá, jéso 
mbebi ira rese, i que soldados rerecua ure je cote ra. Ef ure ja que usé 
ama nimia ndese cote ra. 


Ngasé ejoó ácuaa Máltaa 


2 8 1Uresé ja que ama nimia ndese ra. —Malta, i que a je ra. Ejoô 
acua je, i que hue jenda ure je ra. 2Hue jenda turáte que ure je 
ra. Tata que emendi ure je ra. Urechee sacuá. Tiquindiiseite que eriqui 
ure je ra. 3Pablo que nyea queru mbuchuuta ra. Nyea mbucha mose que 
mbei usé asi Pablo echi ra. Mbei que Pablo o shiu ra. ^Eo resebe tuchi 
que eñi nda. Nyebe hue jenda ñee ñee nyue. —Mbia iquia iquiasa Pablo 
reae. Oso chee que ama ndisha si no. A mbei riqui eshiu a no. Mano nda 
cote reae. Huiicuá mose, i rei que hue jenda nyue ra. »Pablo que mbei 
mbaba tátaa ra. Erasiá mbei que Pablo je ra. 6Mbia que mae nguiatu 
Pablo rese ra. —Ma eruru. Embusiate rei rae. Mano ndae, i rei que ra. 
Mbia que mae nguiatute rei u nguiá erese. Erasiá mbeite que ee ra. Nyebe 
mbia ucheé mbuchebi nguiã. —Dios mo ndei Pablo, i que mbia cote ra. 
7Hue robeichó ngue ererecua mbae ibi ra. Ejoó acua rerecua. Publio, 
i que ererecua je ra. Urererao que uchuchúaa ra. Urembuquiaru turáte 
que ra. —Jêitô moco! jiri, i que ure je ra. Tres días que ureitó erese ra. 
8Publio ru rasite que ra. Eracute que ra. Eruushi ruquite que ra. Pablo 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


277 HECHOS 28 


que oso erea ra. O que echono earó nda. Nee ngue Dios je ra. Nyeró ngue 
cote ra. ?Aquere que mbia rasi ngaé ngaé ja Pablo je cote ra. Ejoó jenda 
ja. Dios que embucheró ja ra. 1? Mbia que mbae mee mee tuchi ure je ra. 
Urecuata mose que mbae chuchá nyuchã tuchi canoa ye ra. Urechiurá. 


Pablo ngasé Rómaa 


11Ejoó acua que urecu bei ra. Tres meses. Canoa cuasu mo abe que 
chi beite aque r£ nda. Alejandría jenda rei aque canoa. Dios Nyeremo, i 
que aque canoa je ra. Aque canoa ye que ureso cote ra. 12Siracusa, i que 
sucha tubiriá mo je ra. Huee que urecuasé nda. Huee que ureitó moco? 
nda. Tres días. 13Hue si que ureso siquiibi cot e ra. Urecuasé ngue Regio 
ra. Huee que ureitó nda. Isamami ngue quiririã ureichu urequite quiti 
ra. Canoa maña turá. Co mii ngue ureque ama ndiite re ra. Urecuasé 
ngue Puteoli ra. Huee que urequichi bei canoa si cote ra. 14Jesús quiato 
mo ngue uretea huee ra. —Jenguchó na urerese, i que ure je ra. Ae 
urecuchó nguiã una semana erese. Aquere que ureso Roma nguiti cote 
ra. Ibi ri. 15Jesús quiato que jirandu urerese cote ra. Roma jenda. Nyebe 
ecuaé nguiá urerobeishi. Foro de Apio, huee que urerobeishí nda. Tres 
Tabernas, hue abe que urerobeishi ishi nda. —taanye, i que Pablo mae 
mose Jesús quiato rese ra. Pablo ia tuchi erobeishi mose. 16Urecuasé 
ngue Roma cote ra. Sucha tubiriá tuchi que Roma nda. Soldados rerecua 
que ecuasa mondo ja mbia icuã ndaarósa je cote ra. Pablo mbuchao que 
ra. —Ndechuchua chó eico nde, i que ee ra. Soldado mii ngue Pablo 
reaquiatu bei quia ra. 


Pablo Dios cheé senei senei Rómaa 


17Urecuasé namo jiri mose que Pablo judíos rerecua munua j a ra. 
Roma jenda. Pablo que fiee ee ra. —Seresenda, mbae icuá ngue asaá 
eáte judíos je ra. Nanderamei ñee abe que amumba eáte ra. Judíos que 
semeeño Romanos je ra. Jerusalén seico mose. 18Romanos ngue ñee tuchi 
seje ra. “Nandehui esi", i rei ngue serit cote re. “¿Mbaerá nda nandeiquia 
re? Mbae icuá mo ngue esaá eáte”, i que ser nda. 19“¡Jéhuichí nda esi 
je!” i bei que judíos quia ra. Romanos je. Judíos quia fii hui sereáte nguiá 
sesi. “Semondo ererecua tuchi je", ae chee que se ra. Ererecua saa ra 
acheé icuá eà ndei judíos rii. 20Nyebe “Jenyu. Tamae jendese. Tacheê 
jéje”, ae que jéje ra. Mbia mano je ra quera si, nande chó ndaque equia 
co. Üqui je chó secuasa riqui nguiá co, i que Pablo judíos je ra. 21 Judíos 
rerecua que ñee Pablo je ra. —Jerusalén jenda que ucheê mbesa eáte 
imbu ure je ra. Ae ngaé ngaé nguia hue si, üiqui abe que fiee icuá eáte 
quia nderii nda. 22Ndecheé urechandu rá. Mangue chooño eá mbia ñee 
icuá icuá jenii. Jesús quiato rii. Nyebe echeé ure je, i que Roma jenda 
Pablo je ra. 

23 —Aque mose ra urechu ndecheé andu, i que judíos Pablo je ra. Aque 
mose que ecuaé jate cote ra. Pablo chuchúaa. Isamamimbe. Pablo que 
embaaquiatu quiatu tuchi ra. Tenda mondo chee. Jesüs rii ngue eriqui 
fiee ñee mbia je ra. Moisés chimbesa que esenei senei ee ra. Dios cheé 
mbuchecuasa chimbesa abe que esenei senei ee ra. f nda mbia Jesús 
icua. —Dios quiarei ererecua tuchi, i tuchi que Pablo judíos je ra. 24Emo 
emo ngue Jesús isi ra. Pablo cheé mose judíos je. Eataque que Pablo cheé 
isiteá teá nda. Ichóifio nei equia ee reaé. 25Pablo cheé ndui ja eá ngue ra. 
—Nyao rei erecha, i que eataque ra. Nyebe Pablo ñee ee. —Espíritu Turá 
ngue Isaías mbucheé turá nanderamei je cose ra. Ei ngue fiee nda: 

26 Eso rà ñee judíos je: “Secheé nda jeñandu rei nguiá. 

Jeñandu eá naanguia rae. 

Jemae ndei nda erese re. 

Jemae eà naanguia ra erese. 

27 Jeñia átáte. 

Aba cheé mumba mumba. 

Jendesa jemungue munguete. 

Secheé jéicua sereáte. 

Jemba sereáte seicha rui. 

Nyebe aico nguiá jembucheroáte”, i que Dios ra, ere ee, 
i que Isaías chimbesa ra, i que Pablo ra. 28Pablo que ñee mbei ra. — 
Tacheé jéje, judíos. Judíos eá je ra Dios cheé uresenei senei cote. Üqui 
nguia ra eya tuchi erese. Í nda Dios eriró eicuá si, i que Pablo ra. 22Pablo 
cheé nii ngue judíos choi guiá ñee icuá icuá nyue ra. 30Dos años ngue 
Pablo riqui huee ra. Roma. Mbae isiquia que emondo mondo tuchuacha 
je ra. Huee eico mose. Pablo iate que eriqui ra. Mbia nyoi nyoi mose erea. 
31 Mbia mo ngue Pablo cheé siquisá eáte ra. Jesucristo rii ngue eriqui 
fiee ñee mbia je ra. —Dios ra mbia rerecua tuchi, i que equia mbia je ra. 
— éMbaerã ereico ñee Jesús rii nde? i eá ngue emo Pablo je ra. 

Pablo ucheé mbesa mondo Roma jenda je 


1Co aico co mbesa jéje co. Se rei Pablo. Jesucristo rimba rei se. 

Dios que seirabo ra. Ucheé nenei nenei sacuá. Dios que semingo 
icúe ra. Ucheé turá nenei nenei sacuá. 2—Secheé turá tamondo mbia 
je, i que Dios cose ra. Ucheé nenei neneisa je ñee. Echeé ngue ique cote 
ra. 3Dios cheé turá nandembiiranduchi Jesucristo rii cote. Dios riiri 
ndei Jesucristo. David riirina ngue tu íbii cote ra. 4Jesucristo manonde, 
Espíritu Turá ngue embuquera ra. Dios quirácuá je que embuquera ra. 
Dios riiri ndei Jesucristo. Nyebe Espíritu Turá embuquera nguiá. Mbia 
mbiirandu randu sacuá Dios riiri ndese. 5Dios turáte que ure je ra. 
Jesucristo rii. Nyebe ureirabo mingo nguiá ucheé nenei nenei sacuá. 1 
nda mbia mangue choofioa jenda abe Jesucristo icua. É nda mbia mangue 
chooñoa jenda abe Jesucristo cheé mumbayá no. 6Sã jé Jesucristo cheê 
jemumbayáte no. Sã Dios jéirabo no. Jesucristo rimbarã. 7 Co ambesa 
mondo quia Rómaa jéje co. Dios chesecua tuchi chó jé nde. Dios que 
jemingo icüe uquiatorá nda. Nanderu chó Dios re. Nandererecua chó 
Jesucristo re. Sá tiqui turá mbei riqui jéje. Sá úquí ndiqui jembia tuchi. 


Pablo oso sete raque Rómaa 


8—Jesüs quiato tuchi chó üqui ndiqui re, i jate mbia quia jenii à. 
Mangue chooñoa jenda abe. Nyebe aico nguiá gracias i tuchi Dios je co. 
9Dios cheé asenei senei mbeite quia mbia je co. Eriiri nii. Dios resa rae 
aico embesa mbesa jéje a. Aico ñee mbeite Dios je jenii co. 10 Aico ñee 
ñee mbeite Dios je co. Í nda Dios semondo jendea. Semondose mose ra 
aso jendea. 11Seso sete raque jendea. Jembaaquiatu quiatu sacuã Jesús 
rii. Jembirácuá sacuã Jesús rii. 12Seso sete jendea. Nimbia sacuá nyiese. 

Nandeico tuchi sacuá Jesús rui. Nande Jesús nandeicuate resé. 13 Taso 
jendea, ae beite rei que se quia ra. Taembaaquiatu quiatu Jesús rii, ae 
rei se. Ei nda Jesús jéicua secheê nguire. Sá mbiamo Jesús icua tuchite 
secheé nguire no. Mbae seriquisá quisá mbeite. Nyebe asoá mbeite nguiá 
jendea. 14Jesús cheé nenei nenei si ahui aroneáte. Tasenei senei tuchi 
mbia ja je. Griego ja je. Mbiamo abe je. Eaquiatu je. Eaquiatuá abe je. 
15Nyebe aico nguiá icoquiatute co, Jesús cheé nenei nenei sacuá jéje. 
Roma jenda je. 


Jesús cheé quirácuá tuchi 


16 Airei irei eáte Jesús cheé nenei nenei mbia je. Jesús cheé quirácuá 
tuchi quia ique nguiá aba chiangui ri. Aba riró sacuá mbae icuá si. Judíos 
je rane ngue Jesús cheé quirácuá nda. Judío eà je abe no. 17 Jesús cheé 
nandembiirandu quia à. Nande Jesús icua mose, Dios ra nandeisi turá 
uquiatorá. Mbae turá mo nandesaá eáte raque. 

Ae Jesús icua quia nae, Dios ra üqut isi turá tuchi. 
Üqui nda siqui bei cote, 
i fii embesa ji re. 
Mbia icuá tuchi Dios je 

18 Ae siqui Dios rã eáte nae, üqui nda Dios mbasi ja. Ae siqui icuáte quia 
nae, üqui nda Ibatenda mbasi ja no. Úqui nandeicuate quia nande co. 
Ichôifiosa reá ñee andu sereáte quia ñene. 19Jirandu tuchi rei que Dios 
rese ra. —Ei ae chó nguiá co, i rei que Dios ee ra. Dios icua sereáte quia 
fiene. 20Dios rese mbia mae aroneáte raque. Dios quirácuá ndese mbia 
mae aroneáte raque. Mbia ra Dios icua uchiangui re, echiao rese mae mae 
mose. Dios que mbae chao ja nyii ra. Aque mose bei mbia riqui mae mae 
Dios chiao rese co. Nyebe eriqui nguiá “Dios rese ureiranuáte”, i aroneáte. 
21 Jirandu tuchi rei que Dios rese resé. Nee turáyá tuchi chóchi Dios rii. 
Gracias iá ñochí Dios je. Nyebe eriqui nguiá ndua icuá icuá mbei. Nyebe 
eriqui nguiá itongui ri mbei. 22^Ureaquiatute" ichôifio ñochi equia üqui. 
Eaquiatuá ño siqui nguiá üqui. 23Hui tuchi que Dios si ra. Ae manoá 
mbeite quia, aque si. Sererecua i chóchí mbae ao ao ji je cote. Ae ra mano, 
tiqui je chó eriquichi nguiã “sererecua”, i. Mbia raanguia je. Quiaa riinda 
je chó eriquichi nguiá “sererecua” i. Ae mbebe quia. Ae uchá nguia. Ae 
nguata quia nguíe rese. Üqui je chó eriquichi nguiá “sererecua” i. 

24Nyebe Dios hui nguiá esi cote. Mbae icuá naa naa mbei sacuá cote. 
25Nee fioofio tuchi Dios rii cote. “Nandererecua” i chóchi Dios chiao je 
cote. “Nandererecua” i rocoí Dios mii je. “Nandererecua” i bei chó mbichi 
aba quia Dios mii je. Amén. 

26Nyebe Dios erecha ja nguiá cote. Oco choofio sacuã mbae icuá ndese. 
Ubi icuá ndese. Cuña mo oco oco nyiese si. Cuña ngu raá naa cuña 

nongue je. Siqui rocoi ngu rese. 27 Hombre mo abe hombre nongue mo 
osei osei. —Seninisirá nde, i fee ñee uchue si. Oco oco nyiese. Siqui rocoi 
ngüinisi rese. Icha tuchi Dios si. Nyebe Dios riqui nguiá embasi tuchi co 
cote. 

28Dios rese jirandu sereã. Nyebe Dios hui nguiá esi. Siqui bei bei sacuá 
ubi icuá ndese. Nyebe ei ei nguiá nyue mbae icuá ndese. 29 Eicuã tuchi 
eriqui üqui. Ico choofio tuchi equia cufia ndese üqui. Ndua ndua icuá 
mbei tuchi equia üqui. —Aque rá nda se chã, i beite equia emo mbae 
je üqui. Mbia mbasi chooñote equia üqui. Mbaecha ucuayá ñooño tuchi 
equia üqui. Mbia iquia iquia chooño tuchi equia üqui. Paama i chooñote 
equia uchue úquí. Mbia mbiirt iri ñote equia üqui. Mbia ucuayá ñooño 
mbeite equia üqui. 30 Nee ñooño mbeite equia mbia mo nii üqui. Dios 
ucuayá tuchi equia üqui. Nee icuá icuá mbeite equia aba cheé ndibishoró 
üqui. Ucuasu raá naa ñooñote equia tiqui. “Se quiarei i tuchi”, i beite 
equia tiqui. Emo mbiicuá icuá mbeite equia (qui. Ngu cheé mumba 
mumba choofiote equia üqui. Usi cheé abe mumba mumba choofiote 
equia úquí. 31 Eaquiatuá tuchite üqui. Ucheé mumba mumbate tiqui. Emo 
je eturá eáte riqui üqui. Emo icuá si eriqui tesareiáte üqui. Eya eá eáte 
riqui emo ndese üqui. 32—Ae (qui saá saá nguia mbae icuá nae, üqui nda 
amondo tata cuasu, i que Dios ra. Dios cheé icuare quiatu eriqui nguiã 
mbae icuá naa i ite. —Sá emo abe mbae icuá naa naa nandechabe, i chee 
chee. 


Dios mbia cuata tea ja 


2 1— Dios ra üqui mbasi rá fia, erechi nda üqui mbia icuá je. Nde 

i mose, nde abe ra ndeicuá nyecua mbia je. —Seturáte aico co, 
ierechi nda jé! —Üqui ndiqui mbae icuá naa naa üqui, nde i mose, üqui 
icuá sí chó eresaã saá nguiá nde abe aque. 2—Ae (qut icuá saá saá nguia, 
üiqui tambasi, i mose Dios, Dios ra embasi chooño eà. Maende erese quia 
ra embasi. 3—Dios ra üqui mbasi rá ña, erechi nguiá huee. Eraá sí tuchi 
chó ereicochí nguiá úqui sí raá naa aque. Nde abe ra Dios nembasi tiqui 
ndese resé. 4Dios ia eáte raque aba icuá ndese. Dios aba mbasi jei eá 
ndaque aba icuá mosebe. Nimbirácuáte aba icuá je. Coche fiene, ereá 
fiochi Dios chimbirácuá mose ndeje. —Eyayá jé nda huiicuá ndese chã, i 
Dios quia nderii co. Nyebe eriqui nguiã ñimbirácuá ndeicuá je. »Ndechià 
átà tuchi chóchi. Ndeico sereá tuchi chóchi Dios rui. Ndeicuá eremunua 
tuchi chó nguia aque re. Dios nembasi nonde. Dios mbia icuá mbasi ja 
mose ra nde abe mbasi. 6Aque mose ra Dios mbia mbuchao chao. Emo 
emo nda emondo tata cuásuu. Emo emo nda emingo bei no. 7Ae eturá 
mbeite riqui, üqui nda Dios mingo bei. Nyoi sete quia Dios rea re. Siqui 
bei serete quia mbia mingo beisa rese re. Nyebe ra Dios emingo bei cote. 
8Dios ra paama i tuchi mbia icuá je. Mbasi tuchi rae. Mbia mbiicuása 

tuchi quia tiqui nde. Dios cheé mumbate quiatu nguiá. Nyebe ra Dios 
embasi tuchi. ?Ae siqui mbae icuá ndese, tiqui ja ra Dios mbasi. Judíos 
icuá nane nda embasi. Judíos eá abe ra embasi no. 10 Ae siqui mbae turá 
ndese, ŭquř je ra Dios turá mbei. Judíos turá nane. Judíos eà abe cote. 
Mbia ra üqui turá icua tuchi. Dios ra üqui mbia tuchi. 11 Co quiatu, i eá 
nda Dios mbia mo mii je. Mbia mii ndese ra ebia eá. Mae turá ja chó nda 
erese. 

12Ae jirandu eáte Moisés chimbesa rese nae, ŭquř siqui icuã mose 
ra Dios embasi. Jirandu eáte raque Moisés chimbesa rese. Ae Moisés 
chimbesa icua nae, úquí siqui icuá mose ra Dios embasi. Moisés chimbesa 
cheé nguire ra Dios embasi. 13Ae Dios cheê ñandu chooño nguia nae, 
"taéisi tura” iá nda Dios üqui je. Ae Dios cheé mumbayá nguia nae, tiqui 
nguiatu ra Dios isi turá. 14Ae judíos eà nae, üqui Moisés chimbesa fiandu 
eá mbeite raque. Üqui mo ae siqui turá turá mbei mbae turá ndese. — 
Mbae turá nandesaá, ite eicua. Dios cheé andu eáte raque emo mose. 
15Ae ae chó mbae turá icua nguiã. Mbae icuá abe icua. Mbae icuá naa 
mose, “eicuá asaá ñoch?”, i tuchi eicua uchiangui re. Mbae turá abe raá 
mose eicua tuchi uchiangui re no. 16 Aque mose ra Dios fiee Jesucristo 
je. Ae icuá mbia saá nyecuayá cuayá nguia nae, tiqui nda Jesucristo 
mbuchecua ja cote. Jesucristo ra mbia icuá mbasi mbae icuá nii cote. 


Judíos Moisés cheé mumba mumba 


17 — Judíos chó ure re, jenye equia üqui. —Moisés chimbesa ra 
nandemingo bei, jenye chóchi equia üqui. —Dios quiarei ebia tuchi ure 
mii ndese, jenye chóchi equia (qui. 18Ae Dios bite nae, üqui jéicuate 
quia jé üqui. —Moisés cheé ureicuate quia à. Nyebe mbae turá ureicua 
jate quia à, jenye chóchi nguia tiqui. 12—Ure mii ño fieenda Dios icha 
ureicuachi, jenye bei chõchř equia qui. —Itondaru jenda uretesaete, 
jenye chóchi equia tiqui. 22—Mbia aquiatuá urembaaquiatu quiatu, jenye 
chóchi nguia üqui. —Mbia aracuayá urembaaquiatu quiatu, jenye chóchi 
nguia üqui. Jë Moisés chimbesa jéicua aba reáte quia tiqui. —Moisés 
chimbesa fiee ñooño eáte, jenye raque quia eicua (qui. 21 Jéaracuayã 
mbia jembaaquiatu quiatuchi nguiá. ¿Mbaerá jeñimbaaquiatu iá jé nyii 
re? —Mbae ra jembuquiacháchi, jenye chócht equia üqui. Jë sí chó mbae 
jembuquiachã nguiá üqui. 22—Emo ninisi rese ra jéingochi, jenye chochi 
equia tiqui. Jé sí chó jéingo nguiã emo ninisi rese üqui. —Ae je mbia 
riqui “Dios” i chooño nae, úquí ndese ra jéingochi, jenye chôchi equia 
tiqui. Dios abareá mbae jembuquiachá quiachã fiochi nguiã üqui. 23— 
Dios cheé ureicua tuchi quia ure à, jenye chóchi equia üqui. Jé sí echeé 
jemumbate quia üqui. Nyebe mbia riqui nguiá ñee turã eáte Dios rii à. 
24Nyebe embesa ji cheé ndiqui nguiá ique à cote. Jé Dios cheé mumba 
mose, judíos eá ndiqui ñee icuã tuchi Dios rii à. 

25 Coche circuncisión jésaã saá nguiá Dios je, jéingo bei mose Dios cheé 
ndese. Jéingo eá mose Dios cheé ndese, circuncisión naa eá naanguia chó 
jéingo nguiã üqui. 26 Ae circuncisión saã eà nguia nae, üqui siqui mose 
Dios cheé ndese, circuncisión naande raanguia chó eriqui nguiá tiqui. 
27 Ae circuncisión saá eá nguia nae, üqui siqui mose Dios cheé ndese, 
Dios ia tuchi chó üqui ndese re. Eyare rocoi jendese. Jë nguia Dios cheé 
jemumba mumbate nguiá. Dios cheé jéicuate raque. Circuncisión jêsaã 
saáte raque. 28 Ae judíos Dios cheé mumba mumba quia nae, judíos tuchi 
eá ño üqui nde. Circuncisión naa naa ndaque. Ae circuncisión saá nguia 
nae, (qui siquíá mose Espíritu Turá ndese, circuncisión turá eá ño üqui 
nde. 29 Ae Dios isi tuchi quia uchiangui re, úquí nguiarei judíos tuchi. Ae 
siqui Espíritu Turá ndese, circuncisión tuchi chó üqui cote re. Üqui je ra 
mbia achó ñee turá eá. Dios abe quia ra ñee turá ee. 

3 1¿Mbaerá judiorá sete riqui mbia re? ¿Mbaerá circuncisión sete 

riqui mbia re? 2Eturáte quia mbia je re. Judíos je quiatu ngue Dios 
ucheé mondo nguiá. Mbia mo je eá. 3-4Judíos mo hui hui raque Dios cheé 
si. Dios quia ra ñee ñooñoá mbei. Echeé nguia ra io bei. Mbia hui hui 
raque esi. Mbia ñee ñooño ndaque. I ñi embesa ji re: 

Ndecheé nda io tuchi mbia resa rae. 

Mbia icuá mose ndeje, nde quia ra ere tuchi mbia si, 
i que embesa ji ra. 5Jemo ngue ñee no nda: —Dios turáte riqui nandeicuá 
je co. Mbae icuã nandesaã saá mbei chó nguia. Mbia mae sacuá Dios 
turá ndese. Dios nandeicuá mbasi mose, Dios icuáte, i chôchi jemo. 
¿Mañi nande ra tiqui fee mose re? 6Ichôifio tuchi chó üqui nde. Dios 
icuá aroneáte. Dios icuá mose, ei nda Dios mbia icuá mbasi aroneáte rei. 
7 Jemo ngue ñee ño nda. —iNandecheé ñooño ño nguia jé! Nandecheé 
fioofio mose, mbia ra fiee turá Dios rii. *Nee fioofiosa reá tuchi quia Dios 
riqui re,” i ra mbia Dios ri cote. Nyebe Dios riqui nguiá nandembasi áte 
nandecheé ñooño mose, i chóchi jemo. 8—Mbae icuá nandesaá saá ño. f 
nda Dios turá nyecua mbia je, i chócht jemo. Urecheé áte ure üqui ndesé. 
Ae ñee nguia üqui, úqui nda Dios mbasi. 


Mbia mo eturá eáte 


9 Judíos chó nande re. ¿Nandeturá nda eriqui rei mbia mo si re? Tei. 
Nandeturá eà ño esi re. Nandeicuá ja chó ñene. Judíos eá icuá ja chó 
fiene. Judíos icuá ja chó eno nde. 101 fii embesa ji re: 

Emo eturá eáte. Aque mii mo eà. 
11 “Dios icha taicua", iáte emo. 
“Dios rese taico”, iáte emo. 

12 Mbia que icha icha jate Dios si ra. 
Eicuã jate que eriqui ra. 
Emo mbae turá mo saá eáte. 

Aque mii mo eá. 
13 Úqui quiarei mbia raaque tá tása rã. 
Aba mbia eà. 
Sã eriqui fiee icuá mbei. 
Mbia mbiiri iri tuchi ñee ñooño uchuru je. 
Mbei rasi rã fio echeé nde. 
Aba mbasi. 
14 Echeé icuá achó tuchi chó fene. 
Mbia mbiicuása tuchi chó echeé nde. 
15 Mbia iquia chooño ño tiene. 
16 Mangue choofioa fio eriqui nguiá mbae icuá naa naa. 
Mbia mbiayá ñooño. 
17 Ico chooñoa mbei mbia je. 
18 Dios rese ndua eá tuchi, 
i ñi embesa ji re. 1?Dios que Moisés chimbesa mee ja judíos je ra. Embesa 
ji mumbayá sacuã. Mbia huiicuá icua ja sacuã. —Dios cheé nandemumba 
tuchi chó nguia re, i nda mbia ja chã. 20 Emo ñee aroneáte. —Embesa ji 
amumbayá mbeite quia co. Nyebe ra Dios seisi turá, i aroneáte emo. Dios 
que Moisés chimbesa mee mbia je ra. Mbia huiicuá icua ja sacuá. 


Dios icuasa quia ra siqui bei 


21-22Dios que Jesús turã teacuquia nande je cote ra. Ae que mano 
nandeicuá ndiquicharó sacuá nda. Nande Jesús icua mose, Dios ra 
nandeisi turá cote. Ef ja chó Dios mbia je re. Dios bia eá ño mbia mo mii 
ndese. —Jé Moisés chimbesa mumbayá mose, taéisi turá, iáte Dios. — 
Jë Jesús icua mose, üqui mose quiatu ra jaéisi turã, ite Dios. Embesa ji 
fiiinda abe que ñee ñee Jesús rii nyii no nda. 23 Nandeicuá ja chó tiene. 
—Aque eturáte, iá nda Dios nandemo je. 24Nandeicuáte raque. Dios quia 
eturáte nande je re. —Mbae mo jemondo jéicuã ndibishoro, i áte Dios. 
Jesucristo que mano nandeicuá ndibishoró ndesé. Nyebe Dios riqui nguiá 
mae turá nanderese co. 25Dios que Jesucristo mondo mbia je ra. Mano 
sacuá mbia icuá ndiquicharó. —Jesüs que mano seicuá ndibishoró nda, 
nande i mose, tiqui mose ra Dios nandemingo bei. Dios que mae ñooño 
mbia icuá ndese nyii ra. —Seriiri nguia ra mano nguiá eicuá ndiquicharo, 
i que ra. Echeé ngue ique cote ra. Dios uturá ndeacuquia mose que echeé 
ique cote ra. 26Dios riiri ngue mano mbia icuá ndiquicharó nda. Mbia 
mae sacuá Dios turã ndese. Dios turá mbeite. Mbia icuá isi turá nonde. 
Mbia Jesús icua mose ra Dios mbia isi turá. 

27 Nande ae ra nandeicuá nandembutiá eá. Dios ae quia nandeicuá 
mbutiá nguiã, Jesús icua mose. Nyebe nandeico nguiá nandecuasu raá 
naa aroneáte. Moisés chimbesa que nandemumba mumbate quia resé. 

28 Mbia Jesús icua mose, aque mose quia ra Dios mbia isi turá. —Taéisi 

turá, je Moisés chimbesa mumbayá mose, iáte Dios nande je. —Jé Jesús 
icua mose, üqui mose quiatu ra jaéisi turá, ite Dios nande je. 29Judíos 
achó nderecua eá ño Dios re. Judíos eá abe rerecua chó ñene. 39 Emo abe 
eáte Dios. Dios mii fio fiene. Ae Jesús icua quia nae, üqui nda Dios isi turã 
ja. Judíos abe isi, Jesús icua mose. Judíos eã abe isi, Jesús icua mose no. 
31 Nande Jesús icua mose, Dios cheé mbesa ji riqui ua eá mbeite nande je 
co. Nande Jesús icua mose, Dios cheé nda nandemumbayá tuchi cote. 


Abraham abe Dios icua 


1Nandendua mbirí na Abraham ndese. Nandei ñiinda tuchi quia 

Abraham nde. 2Cose que Dios Abraham isi turá nda. Abraham mbae 
turá naa naa eá mose que Dios eisi turã nda. Dios icua mose quiatu que 
Dios eisi turá nda. Nyebe Abraham uturá naa naa aroneáte nguiá. 31 ñi 
embesa ji re: 

Abraham ngue Dios icua ra. 

Nyebe Dios eisi turá nguiá, 
i fii embesa ji re. 4Sã emo ndiqui quiei quiei emo je no. Mbae mo 
ndibishoró. Ae echa mondo quia ee, mondochó eà ño nguiã ee. Embae raá 
naa ndibishoronda chó úqui nde. Ei eà ño Dios re. »Dios chó mbia icuá 
isi turá nguiá. Emo Jesús icua mose, ŭquř nda Dios isi turá. Emo mbae 
turá naa naa eá ndaque. Jesús icua mose, aque mose chó Dios “ndeturáte 
seje,” i ee. Mbae turá naa naa eá ndaque. 6David abe que ñee nda: “Ae 
je Dios ñee, 'ndeturáte seje, i mose ee, aque ia tuchi chó ñene. Mbae 
turá naa eá ndaque. Dios icuate quia ñene,” i que David ñee nda. 7Co rei 
David chimbesa co: 

Ae icuá Dios mbutiá nae, üqui ia tuchi chó fiene. 

8 Ae icuá ndese Dios riqui mae áte nae, eicuáte raque, Dios ra eisi 
turá. 

Üqui ia tuchi chó fiene, 
i ñi David chimbesa re. 9éAba icuá ño nda Dios mbutiá fia? Embia sacuá 
ña. ¿Judíos icuá achó nda embutiá nde? ¿Ae circuncisión saá nae, üqui 
achó icuá nda embutiã nde? Tei. Üqui achó eà fiene. Abraham Dios icua 
mose, aque mose tuchi chó Dios eicuá mbutiá nguiá esi. 1o Abraham 
circuncisión naa eà mose chó Dios eicuá mbutiã nguiá. Circuncisión naa 
nonde. 11 Abraham Dios icua mose chó ngue Dios eicuá mbutiá nguià. 
Aquere quiatu ngue Abraham circuncisión naa nguiá cote. Circuncisión 
ndei marca Dios mbae. Dios Abraham isire chó circuncisión naa nguiá 
Abraham je. —Abraham ngue aisi turá nda, i fie Dios re. Ae circuncisión 
saá eá nae, úqui abe chó “seru” i nguiá Abraham je, Jesús icua mose. 
12Ae circuncisión saá nae, üqui abe chó "seru" i nguiá Abraham je, 
Jesús icua mose. Üqui nyiicua chó Dios re. Sá Abraham nyiicua Dios no. 
Circuncisión naa eá mose no. 

Abraham Dios icua mose, Dios ucheé mbuchebiã mbei ee 


13Dios que ñee Abraham je cose ra. —Ibi tamondo ja ndeje nembaerá. 
Nderiiri mbaerá abe no, i que ee ra. Secheé mumbasa reá je chó ibi 
tamondo, iã ño Dios re. —Ae seicua quia, aque je chó tamondo, i que 
Dios Abraham nii nda. 14—Nandeico bei mose Moisés chimbesa rui, aque 
mose ra Dios nandemingo bei, i chóchi judíos mo. Üqui mose quiatu ra 
nandeico rei Jesús icua choofio. Üqui mose quiatu ra Dios cheé ique áte 
rei nande je. 15—4À jésaá saá, i mose Dios, emo echeé mumba mose, üqui 
nda embasi. —À jésaá saá, iñ mose, emo nda embasiá cote. 
16Dios turáte quia tiene. Nyebe eriqui nguiá mbae mondo chooño 

nande je eicua mose. Judíos achó je eá ño eriqui nguiá mbae mondo 
mondo. Judíos eá je abe chó eriqui nguiá mbae mondo mondo, Dios icua 
mose. Sá Abraham Dios icua no. Sá Dios mbae mondo mondo ee no. 
Nyebe nandeico nguiã “nanderu” i Abraham je co. Ae rane nguiatu ngue 
Dios icua nguiá. 17 Nyebe embesa ji riqui nguiá i: 

Dios que fiee Abraham je ra. 

“Nde ra mbia i tuchi. 

Ibi jenda ja i tuchi ra nde", i que Dios Abraham je ra, 
i que embesa ji ra. Dios ra mbia mangue chooñoa jenda ja isi turá, Jesús 
icua mose. Dios cheé sí tuchi chó à nde. Dios ae mbia raaque mbuquera 
nguiá. Ae emoáte namo nae, Dios ae ra (iqui nyao no. 18—Nderiirina tamee 
ndeje. Eretiiri nda cote. Mbia ja i ra nde cote, i que Dios Abraham je ra. 
Abraham ngue “nyia, eno", i Dios cheé mose ra. Amei tuchi raque. Tiiri 
aroneáte raque aba je. 19 Amei tuchite raque. Cien añote raque. Eninisi abe 
arite raque. Eninisi rie chuumate raque. —Dios ra seriirina mee seje ucheé 
nguire, i que Abraham nda. —Ureimate nyeresê. ¿Mañi nda Dios ureriiri 
mee ure je re? i áte que Abraham nda. 20 Abraham ngue “nducuá” iá mbeite 
quia Dios cheé mose ra. “Nyia, eno", i beite que equia Dios cheé mose ra. 
Nee turá mbei que equia Dios rii nda. 21 —Dios quirácuá tuchi quia fiene. 
Ae ra ucheé nyabià mbei ñeende seje, i que Abraham nda. 22 Nyebe Dios 
Abraham isi turá nguiã. —Abraham ndiqui seicua tuchite co, i que Dios ra. 
2324 Abraham mii je eá ño Dios riqui nguiá ñee. —Abraham seicuate. Nyebe 
aico nguiá eisi turá co, i que Dios ra. Abraham mii je eá fio embesa ji riqui 
nguiá fiee. Nande abe je chó eriqui nguiá fee. Nande Dios icua mose, Dios ra 
nande abe isi turá. Dios sí que Jesús raaque mbuquera ra. 25Dios que Jesús 
mbu íbii nande je ra. Mano ngue nandeicuá ndiquicharó nda. Aquere que 
Dios embuquera si cote ra. Nandembitiró sacuá ngue Dios embuquera ra. 


Nande Jesüs icua mose, Dios riqui nandeisi turá 


1À nandeico Jesucristo icuate á. Nyebe Dios riqui nguiá nandeisi 
turáte cote. Nyebe Dios riqui nguiã nandembiate cote. 2A nandeico 

Jesucristo icuate à. Nyebe Dios riqui turáte nguiã nande je co. Dios 
turá tuchi. Dios ra nandemingo Jesucristo rá si tuchi cote. Üqui ño 
nandesaaró aró nguiã à. 3Uqui mii eá ño nandembia nguiá. Mbia icuá 
icuá ndaque ra nande je, üqui mose abe chó nda Dios nandembia no. 
Mbia icuá icuá mose nande je, Dios ra nandechiá mbucoi turá. Nandeico 
tochi sacuã. ^Nandeico tochi mose, Dios ia tuchi ra nanderese. Dios ia 
mose nanderese, Dios cheé nandesaaró aró na. Sá echeé ique rá nande je. 
5Nande Dios cheé ndaaró aró mose, ae ra ucheé nyabiá. Ae quiatu ngue 
Espíritu Turá mondo nguiá nande je. —Dios riqui nyesecuate jendese co, i 
Espíritu Turá nguia nande je co. 

6Mbae turá ngue nandesaá aroneáte nandechue, aque mose que Cristo 
mano nande je ra. Nandeicuá mbitiró sacuá. 7? Mbia mo mano aroneate 
emo ndibishoró. Nande turá mose, aque mose abe ra emo mano aroneáte 
nanderibishoró. Eturá tuchi mo ndibishoró nguia emo mano sete raque 
reae. 8Cristo quiatu que mano nanderibishoró nandeicuá tuchi mose ra. 
Nyebe nandeico nguiá ñee: —Dios riqui nyesecua tuchite nanderese co, 
i 9Cristo mano mose que nandeicuá mbitiró cote ra. Ae ra nandemingo 
icúe Dios mbia icuá mbasi mose. 10Dios riiri ngue mano nande je ra. 
Nande Dios ucuayá mose. Ae quia ngue eturá mbeite riqui nguiá nande 
je. Dios que “sequiatorá Jë”, i nande je cote ra. Nyebe ra nandeico tuchi 
erese cote. Jesús quiatu ngue quera sichi nguiá nande je cote. 11 Nyebe 
nandeya tuchi riqui nguiá Dios rese co. Jesucristo rii. Jesucristo quiatu 
ngue mano nguiá nande je. 


Adán na eá tuchi chó Jesucristo re 


12Mbia mii nane ngue siqui nyii ra. Aque rane ngue mbae icuá saá 
nande je ra. Nyebe mbia icuá jate riqui nguiá cote. Nyebe Dios riqui nguiá 
fiee. —Mbia ra mano ja, i cote. 13 Mbia que mbae icuá saá saá ndei quia 
nyii ra. Moisés Dios cheé mbesa nonde. —Dios cheé ngue jemumbachi 
nda, i aroneáte que aque mose ra. Dios cheé mbuchecua iriáte quiatu 
ngue aque mose re. 14 Adán nane ngue Dios cheé mumba cose ra. Aque 
mose bei chó ngue mbia mbae icuá naa naa nguiá cote. Nyebe mbia riqui 
nguiá mano mano ja huiicuá mose cote. Moisés que Dios cheé mbesa 
chee ra. Moisés embesa nonde que mbia mano mano ja huiicuá mose ra. 
Jesucristo rã eà tuchi chó Adán nde. 

15 Adán nane tuchi que mbae icuá saã nda. Jesucristo quiatu que mbia 
riró nguia mbae icuá si ra. Adán mbae icuá naa mose, aque mose bei que 
mbia mano mano cote ra. Jesucristo mbae turá naa mose, ae que mbia 
icuá mbitiró tiró cote ra. Dios turá nii. Jesús chisaá nguia rei Adán chisaá 
na eá tuchi. 16 Adán ae rane ngue mbae icuá saá cose ra. —Mbia ra mano 
mano ja cote, i que Dios cote ra. Adán icuá ndese maende. Ae Adán saá 
icuá nande je nae, aque je que Jesucristo mano nda. Jesucristo turáte 

que mbia je cote ra. Nyebe Dios riqui nguiá nandeisi turá, nandeicuá 
ndese mae ndocoí. 17 Adán ae que mbae icuá saá nyii ra. —Mbia ra mano 
mano ja cote, Adán mbae icuá naande, i que Dios cote ra. Jesucristo ae 
que mbae turá saá mbia je cote ra. Mbia icuá mbutiã sacuá esi. Ae Jesús 
turá icua quia nae, üqui nda Dios mingo turá mbei, üqui icuá ndese mae 
ndocoi. 

18 Adán ae que mbae icuá saá nyii ra. —Mbia ra mano mano ja cote, i 
que Dios cote ra. Adán icuã ndese maende. Aquere que Jesucristo mbae 
turá naa mbia je cote ra. Mano nguiatu ngue mbia riquicharó nde. Nyebe 
Dios riqui nguiá nandemingo bei co cote. Jesús rii ae fiene. 19 Adán Dios 
cheé mumba mose, mbia mbiicuá ja que üqui cote ra. Jesucristo Dios 
cheé mumbayá mose chó mbia tubiriá mbuturá nguiá no. 20 Dios que ñee 
Moisés je ra. —Secheé embesa mbia je, i que ee ra. Í nda mbia jirandu 
tuchi huiicuá ndese. Mbia icuá i i tuchi mose, ei ño Dios turá i i tuchi 
mbia je no nde. 21 Adán mbae icuá naa mose, mbia mbiicuá ja chó üqui 
nde. —Mbia ra mano mano cote, i que Dios cote ra. Jesucristo que mano 
nandeicuá ndiquicharó cote ra. Aque mose que Dios uturá ndeacuquia 
tuchi nande je cote ra. Nandembuturá sacuá cote. Nandemingo bei sacuá 
cote. 


Nandeyasu chó nandeico nguiá à cote 


6 1¿Mañi nande ra cote re? ¿Mbae icuá nda nandesaá i i re? ¿Dios 

turá i i sacuá nande je re? 2Tei. Dios biáte tiqui. Jesús rese que 
nandemano ndesé. Nandemano ngue mbae icuá naa eá sacuá ndesé. 
¿Mañi nande ra mbae icuá naa naa si re? 3¿Jéiranuáte bautizar i rese re? 
—Jesüs resenda tuchi chó üqui ndiqui re, i nda mbia bautizar ire nande 
je chá. Nande bautizar ire, nandemanonde raanguia chó tiqui nde. Mbae 
icuá naa eá sacuá cote. 4+¿Mbaerá ño bautizar nande cha? —Amano 
ngue Jesüs rese ra, i chó bautizar i re. —Seati que Jesüs rese ra, i chó 
bautizar i re. —Dios que sembuquera si Jesús rese ra, i chó bautizar i re. 
Sà Dios quirácuá Jesás mbuquera eraaque mose no. Ei nande chó siqui 
nandeyasu ae. 

5Nandeico Cristo rese à. Nandemano mose Cristo rese, nandereco yasu 

chó nandeico nguiá erese à. 6Cristo mbucha mose ira rese, nandeicuá 
abe que Dios mbucha ira rese ra. Nande mbae icuá osei chiã sacuá ño 
tiqui nde. Mbae icuá nimba nda nandeico eà cote chà. 7Mbia raaque quia 
mbae icuá saá aroneáte nguiá. Ei nande chó nguiá mano mose Cristo 
rese à. Mbae icuá naa aroneá. 8 Nandemano mose Cristo rese ira rese, 
nandemingo bei ra uchiese cote. Ae rã si. 9Cristo que mano nda. Quera si 
que cote ra. Aquere ra mano siá cote. 10 Aque mii ngue Cristo mano mbia 
icuá je ra. Quera si que cote ra. Mano si eà ndae. Siqui bei equia Dios rese 
co. 11Jendaaque chó jésaã saá mbae icuá je. Jenderecuarã eá mbae icuá 

cote. Jesucristo rese nandeico tuchite à cote. Mbae yasu rá fio nandeico 
nguià Jesucristo rese à cote. 

12¡Mbae icuá ndese ra jéingochi jenderecuarã jé! Jë mba e icuá osei 
mose, ijéteachó fio jé! 13iJendete ra jemee meechi mbae icuá je jé! Dios je 
quia jendete jemee. Mbae turá naa sacuá. Cristo rese que jemano ndesê. 
J&yasu chó ngue jéquera si Cristo rese resé. 14 Nandererecuará eá nda 
mbae icuá cote. Moisés chimbesa rui eá fio nandeico nguiã à cote. Dios 
turá ndui ae chó nandeico nguiá à cote. 


Mbae turá nimba chó nandeico cote 


15Dios turá ae nandemingo nguiá. ¿quí mose ra mbae icuá nandesaá 
saá nde? Tei. Dios biáte üqui. 16 Nande nandechimondo mose mbae icuá 
je, mbae icuá nda nandererecuará cote. Mbae icuá nda nandeiquia chee 
cote. Nande nandechimondo mose Dios je, ae ra nandererecuará cote. 
Ae ra nandemingo bei mbae turá ndese cote. 17 Jéingo bei que mbae icuá 
ndese jenderecuará nyii ra. Mbia Jesús cheé nenei nenei mose jéje, jéisi 
turá fio ngue cote ra. À jéingo echeé mumbayá à cote. Nyebe aico nguiá 
gracias ite Dios je co. 18Dios que jendiró mbae icuá si cote ra. Mbae 
icuá ndese ra jéingoá cote. Mbae turá ndese bei ra jéingo cote. 19Secheé 
ambuchecua tuchi quia jéje co. Jé eicua tuchi sacuá. Jendete que 
jemondo tuchi mbae icuá je nyii ra. Jé ngue jéingo i i tuchi mbae icuá 
ndese nyii ra. Jendete jemondo Dios je cote. Mbae turá naa i i sacuá cote. 

20M bae icuá mbaerá fio jéingo nguiá cose. Mbae turá ngue jésaá 
aroneáte quia aque mose ra. 21Jéireite mbae icuá naa naande cote. 
Jenyisaá saá mbae icuá ñiinda, üqui ngue mbae turá mo mondo áte jéje 
resé. Ae mbae icuá saá i ite quia, üqui nda mano. 22Dios que jendiró 
mbae icuá si cote ra. Dios rimba chó jé cote re. Nyebe Dios jemingo 
nguiá icúe mbae icuá si. Nyebe ra Dios jemingo bei ibate manonde cote. 
23 Ae mbae icuá saá saá nguia nae, üqui nda Dios mbasi bei manonde. Ae 
Jesucristo icua quia nae, úquí nguiatu ra Dios turá mingo bei. Mbae turá 
naa eá ndaque. Dios turáte quia ee re. 


Eraaque rá fio nandeico nguiá Moisés chimbesa je cote 


1Sá jenderecua ibi jenda mo no. Echeé jemumba aroneate no. 

Jemano mose, jenderecuayá nda cote. 2Sà cufia mo ndiqui ngu rese 
no. Cuña mo ngu rerequia mose, sã eriqui bei erese. Eru mano mose, 
aque mose ramo nda siquíá erese cote. Aque mose ramo nda ae ae riqui 
cote. 3Ngu reco mose, siqui aroneáte emo ndese. Siqui mose emo ndese, 
Dios cheé mumba chó tiqui nde. Eru mano mose, aque mose quiatu ra 
ngu mo ndea cote. Dios cheé mumba eá ño üqui nde. 

4Eraaque rá ño jéingo nguiá Moisés chimbesa je tiqui cote. Cristo 

quiatu que mano jenii nda. Quera si que jenii no nda. Cristo rese chó 

jéingo nguiá üqui cote. Dios je mbae turá naa naa sacuá ño jéingo nguiá 
erese üqui cote. »Nandeico mose mbae icuá ndese nyii, mbae icuá achó 
fio ngue nandechosei chosei quia aque mose ra. Nandebi tuchi que Dio s 
cheé mumba mumba aque mose ra. Nyebe que nandeico mbae icuá naa i i 
tuchi aque mose ra. Ei nda nandeicuá nandeiquia rei aque mose. Espíritu 
Turá nandembiasu eá mose. 6Eraaque rã ño nandeico nguiá Moisés 
chimbesa je à cote. Moisés chimbesa rui eá fio nandeico nguiá à cote. 
Dios cheé mii ndui chó nandeico nguiã à cote. Espíritu Turá nguiatu ngue 
nandembiasu nguiá. Espíritu Turá fio nandembaaquiatu nguiá à cote. 
Moisés chimbesa achó eá fio cote re. 

7—Moisés chimbesa icuáte, ae áte raque quia co. Moisés chimbesa 
quiatu que sembiirandu seicuá ndese resé. —Eicuáte quia emo mbae osei 
osei riqui re, i que Moisés chimbesa ra. Ei nda seiranuáte rei üiqui ndese. 
Moisés chimbesa eande ndae. Moisés chimbesa ae ngue sembiirandu 
nguiá üqui ndese. —Eicuáte tiqui, i seje. Moisés chimbesa sembiirandure 
mbae icuá ndese, mbae icuá achosei i i tuchichí cote. —Mbae icuá nda 
jésaá saáchi, i mose chó mbae icuá achosei i i tuchichi cote. Emo Moisés 
chimbesa icuayá mose, mbae icuá abe ra eicuayá no. ? Moisés chimbesa 
que aicuayáte quia nyii ra. Seturá aico rei aque mose. Moisés chimbesa 
que aicua cote ra. Eicua mose que echeé amumba i i tuchi cote ra. Üqui 
mose que seicuá aicua cote ra. 1? Mbia mingo bei sacuá ndaque Moisés 
chimbesa. Ae que semingo bei eá nda. Moisés chimbesa amumba mumba 
bei chóchi. Nyebe aico nguiá isho tuchi Dios si aque mose. !1Seicuá ño 
ngue sembiiri iri mbei quia nyii ra. Se Moisés chimbesa icua mose, seya 
eá tuchi que aque mose cote ra. Seicuá nda seiquia chee, ae que se ra. 
12Moisés chimbesa turáte raque. Dios cheé ndaque. 

13 Moisés chimbesa turáte. Üqui je eá ngue Dios paama i seje ra. Seicuã 
ae quiatu que Dios mbupaama i seje ra. Moisés chimbesa que sembiirandu 
tuchi seicuá ndese ra. Se Moisés chimbesa turá icua mose, üqui mose que 
seicuá Dios mbupaama i seje ra. Nyebe Dios Moisés chimbesa mee nguiã 
nande je. Nandeicuá mbuchecua tuchi sacuá nande je. 


Nandechianqui renda icuá ño nandeisi isi nguiá 


14 Moisés chimbesa turáte raque. Se ae seicuá nde. Mbia chó se re. 
Moisés chimbesa amumba mumba chóchi nguia co. 15 Mbae turá asaá 
mbite raque. Mbae icuá asaá eá mbite raque. Mbae icuá nguia seisi isite 
nguiá. Mbae turá uquia reá. ¿Mbaerá aico mbae turá naa eáte re? 16Ae 
asaá sereáte quia nae, üqui asaá mbeichí. Moisés chimbesa turát e raque. 
Aico echeé mumba mumba beichi. 17Se ae chó eá ño aico nguiá mbae 
icuá naa naa co. Sechiangui renda icuá nguia “mbae icuá esaá saá”, ite 
nguiá seje co. Nyebe aico nguiá mbae turá mo naa eá mbeite co. 18Seicuá 
tuchi chóchi se. Seturá mo eà tuchichí se. —Mbae turá tasaá, aete raque 


El Nuevo Testamento en Sirionó de Colombia, 2da ed. O 2009, Wycliffe Bible Translators, Inc. 


291 ROMANOS 7, 8 


quia co. Aico mbae icuá naa naa mbei chóchi co. 19Sebite raque mba 
e turá. ¿Mbaerá aico mbae turá naa eáte re? Sebiáte raque mbae icuá. 
¿Mbaerá aico mbae icuá naa naa mbeite re? 20Se ae eá mbae icuá asaá 
saá nguiá. Sechiangui renda icuá nguia “mbae icuá esaá saá” ite nguiá 
seje. Sechiangui renda icuá ño seisi isi nguiá mbae turá si co. 

21“Mbae turá tasaá”, i mose se, mbae icuá ño seriquisá quisáchi nguiá 
co. 22Sebite raque Dios cheé sechiangui re. 23—Dios cheé ndese taico, ae 
rei nguiá sechiangui re co. Sechiangui renda icuá nguia seriquisá quisáte 
nguiá. Nyebe aico nguiá mbae icuá naa i ite. 24-25Dios cheé ndese aico 
sete raque. Sechiangui renda icuá nguia semingo beite nguiá mbae icuá 
ndese. Seraaquete aico co. Nyebe seya eáte aico co. ¿Aba quia ra seicuá 
mbitiró nde? Jesucristo quia ra seicuá mbitiró cote. Nyebe aico gracias i 
tuchi Dios je co. 


Espíritu Turá ndiqui nandembui mbae icuá si 


1Ae Jesucristo icua quia nae, üqui nda Dios mbasiá mbei. 2Nande 

Jesucristo icua mose, Espíritu Turá nda nandechiã mbiasu. Espíritu 
Turá nda siqui nanderese, mbae icuá naa eá sacuá. Ei nda nandemano 
mbeite rei, mbae icuá naa naa mbei mose. 3 Moisés chimbesa que 
nanderiró aroneáte mbae icuá si ra. Echeé nguiatu ngue nandemumbayá 
aroneáte nguiá. Mbiate quiatu ngue nande re. Nandequirácuá nea. Dios 
que ndua nanderese ra. Nyebe nguiiri mondo nguiá nande je. Mbia rã 
ngue Jesús ru íbii ra. Mbia icuá jate raque. Ae mii ngue eicuá eá nda. Ae 
que mano nandeicuá ndiquicharó nda. Nyebe nandererecua eá fio mbae 
icuá cote re. ^Jesás que mano nande je ra. Nyebe mbae icuá ñimbirácuá 
eáte nande je cote. Nyebe Dios cheé nandemumbayá arondete namo 
cote. Espíritu Turá ndui chó nandeico nguiá cote. Mbia icuá ndui eà ño 
nandeico nguiá à cote. »Ae siqui quia Espíritu Turá ndese nae, üqui ño 
siqui nguiá Dios cheé ndui si. Ae siquíá nguia Espíritu Turá ndese nae, 
tiqui fio siqui nguiá uchiangui renda icuá ndui st. 6Ae siqui quia Espíritu 
Turá ndese, (iqui ia bei ra eriqui. Siqui bei rae. Ae siquíá nguia Espíritu 
Turá ndese, tiqui nda siquíá. Mano ndae. 7 Nandechiangui renda icuá 
nguia siqui icuá icuá mbeite nguiá Dios je. Nandechiangui renda icuá 
nguiarei Dios cheé mumbayá aroneá. 8 Ae siqui bei quia uchiangui renda 
icuá ndui, úquí siqui aroneáte Dios cheé ndui. 

9 Ei jenye eáte raque jé. Espíritu Turá ndui chó jéingo nguiá jé. Espíritu 
Turá nguia siqui nguiá jeñiangui re. Espíritu Turá siquíà mose emo ñiangui 
re, Cristo rimba eà ño üqui nde. 10 Jesucristo riqui jefiiangui re tiqui. Jendete 
ra mano ndaque mbae icuá je. Espíritu Turá nda jeáingue mingo bei ibate. 
Dios quiatu ngue jéisi turá nguià. 11 Dios que Jesucristo raaque mbuquera ra. 
Et si ra Dios nanderete raaque mbuquera Espíritu Turá quirácuá je no. Ef si 
ra nanderete mbiasu, Espíritu Turá siqui mose nandechiangui re. 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


ROMANOS 8 292 


12Nandechiangui renda icuá ndui nandeico aroneáte cote. 
13Nandechiangui renda icuá ndui nandeico mose, nandemano mbei ra 
equia. Espíritu Turá nandebi icuá mbutiá mose, nandemingo bei rae. 14Ae 
je Espíritu Turá ndiqui fiee nae, “ei jenye" i nae, Dios rimba chó üqui nde. 
15Nande Espíritu Turá isi mose, aque mose bei chó Dios riiri nande cote 
re. Dios rimbachó eá fio nande cote re. Dios riiri tuchi chó nande cote re. 
Nandesiquiche tuchi que equia Dios si nyii ra. Nandesiquicheáte esi namo 
cote. —Paba, nande chó nguiá e e co cote. 16— Dios riiri tuchite j&, i chó 
Espíritu Turá nguiá nandembiirandu tuchi. —Dios riiri tuchi rei nande 
re, nande chó nguiá nande abe nandechiangui re co. 17Dios riirí tuchite 
quia nande re. Nyebe ra Dios mbae mondo tuchi nande je Jesucristo rese. 
Sã fii mbia Jesucristo mbasi cose no, ei si ra mbia nandembasi nande abe. 
Aquere ra nandeico turá mbei erese ibate cote. 


Mbae turã mbei jee ra nande je nandeico mose ibate 


18Mbia ra nandembasi raque a nyii. Dios ra nandererao bei ibate cote. 
Aque mose ra mbae turá mbei nande je cote. Nyebe ra nandetesarei 
nanderasi jua si cote. Nandeico bei mose ibate. 19 Dios ra huiicuasa 
mbuchecua ja aque mose. —Co rei seicuasa co. Co abe no. Co abe no, 
i ra Dios aque mose. Üqui fio nandesaaró aró nguiá à. Ae Dios chao 
mbae ja, üqui abe riqui üqui ndaarô aró à. 20Adán mbae icuá naa namo 
mose, mbae icuá ja que aquere cote ra. Dios chiao icuá ja cote. Dios 
que mbae mbiicuã ja Adán mbae icuá naa namo mose ra. 21 Ei mbei eà 
nda mbae. Mbae ra nimbitiró ja cote. Nimbiasu ra cote, Jesús tu mose 
íbii cote. Mbae ra manoá cote. Mbae ra shi eà cote. Jesús quiato rese ra 
mbae nyiicuabo ja aque mose cote. 22Dios chiao ra nyiicuabo ja aque 
mose. Dios chiao ia eáte quia namo nde. Âquê ndasi rá fio eriqui nguiã 
namo. Nyebe ra Dios uchiao mbiasu ja cote. 23 Dios que Espíritu Turã 
mondo nande je ra. Nyebe nandeico nguiá fiee, “Dios ra nandembiasu 
nguiirina tuchi cote", i. Aque mose ra Dios nandembuchiicuabo tuchi 
uchiao ja rese cote. Namo ño nanderasi rasi re. Nandeya eáte abe no. 
Nandembuchiicuabo mose, nanderete abe ra embiasu. 24 —Jendete 
tambiasu, i que Dios nanderiró mose mbae icuá si ra. Uqui fio nandesaaró 
aró nguiá à. Nanderete yasu eáte namo. Nyebe nandeico nguiá eraaró aró 
à. 25—Jendete tambiasu, i que Dios nande je ra. Nyebe nandeico nguiá 
eraaró aró mingue à. 

26 Nandequirácuá neate nande. Nyebe Espíritu Turá ndiqui tuchi 
nguiá nanderese. Sá nandeico fiee: “¿Mañi nande ra ñee Dios je re?" i 
nandechiangui re. Nandecheé ndequia requia mose chó nandeico nguiã 
iabu abu. Nandeiabu mose chó Espíritu Turá ndiqui nguiã ñee turá Dios je 
nanderii. Nandeuru ñee Dios je nandechiangui re. 27 Dios mbia chiá icua 
jate quia co. Espíritu Turã fee mose Dios je nandeuru, Dios echeé icua 

chó nguiá aque. Dios cheê ndui si chó Espíritu Turá ndiqui nguiã ñee Dios 
je Dios icuasa rii. 28 Ae nyesecua quia Dios rese, tiqui je chó Dios riqui 
nguiá mbae turá naa ja. Dios quiatu ngue eirabo nguiá. Ndua quiatu ngue 
erese nyii re. 

29 Ae res e Dios riqui nduate nyii nae, üqui ngue Dios mingo icúe nyii 
ra. Jesucristo rá si embiasu sacuá. Nyebe nandeico nguiá Dios riirí tuchi 
Jesucristo rese cote. Jesucristo rei nanderiquii cote. Nande tubiriáte 
ra Dios quiato cote. 30 Dios que ndua nanderese nyii ra. Aquere que 
nandemingo icúe umbaerá cote ra. Nandeisi turá ngue cote ra. —Mbia 
tamumae turá ja jendese jéingo mose ibate, i que Dios nande je cote ra. 


Mbae mo nda nandembui eá mbei Dios si 


31Dios riqui tuchi nanderese co resé. Nyebe ra emo ñimbirácuá eá 
nande je cote. 32Dios que nguiiri mii mondo nande je ra. Mano sacuá 
nandeicuá je. Ei nda mbae mondo ja nande je no. Sã nguiiri mondo nande 
ja je no. 33 Dios chesecua tuchi chó nande re. Emo fiee icuá aroneáte 
nande je. Dios quiatu ngue nandeisi turá nguiá. 34 Cristo que mano 
nandeicuá je ra. Quera si que ra. Dios quiatocuti eñi ngoi hue cote. Nee 
turá turá nanderH Dios je hue cote. Nyebe emo ndiqui nguiá ñee icuã 
aroneáte nande je cote. 35Mbae mo Dios mbesarei aroneáte nandesi. 
Nyesecua beite quiatu nguiã nanderese co. Nanderasi arondete raque. 
Mbae nandembia eà arondete raque. Mbi a icuá arondete raque nande 
je. Nanderiácuá arondete raque. Nandeirao eá arondete raque. Mbia 
nandeiquia arondete raque. Üqui ja ra Dios mbesarei eá tuchi nandesi. 
36Mbia icuáte riqui nande je à. Sá embesa ji riqui i no: 

Nderii ño mbia riqui nguiá ureiquia sert mbeite à. 
Oveja iquia iquia rã fio eriqui nguiã ure je à, 

i fii embesa ji re. 37 Mbia icuá icuáte raque nande je. Nimbirácuá eã 
mbei ra nande je. Jesucristo quia siqui nguiã nanderese co. Nyesecua 
beite quiatu nguiã nanderese co. 38-39Dios nyesecua tuchite quiatu 
nguiá nanderese co. Dios hui aroneáte nandesi. Mbia nandeiquia iquia 
mose, aque mose abe Dios hui aroneáte nandesi. Mbae mo nda embui eá 
nandesi. Angeles. Aba checuayá icuá. Mbia rerecua. Ae icuá icuá ndiqui 
nande je namo. Ae icuá icuá nda nande je emo mose. Ibatenda mo. Ae 
siqui ibiqui ri no. Dios chiao mo. Üqui ja ra Dios mbui eá nandesi. Dios 
quia nyesecua tuchite nguiá nanderese Jesucristo rii co. 


Dios que judíos mii icúe umbaerá tuchi ra 


1Jesüs icuasa chó se resê. Aico ñee ñooño eáte co rese. Espíritu 

Turá abe riqui sembiirandu sechiangui re co resé. 2Seya eáte aico 
co. Seya eáte aico judíos rese co. 3Se sí raque judío. Judíos ja chó ure 
re. Judíos siqui sereáte chóchi Jesús rese. Seso sete raque tata cuasu, 

judíos mingo bei sacuá Jesüs rese. Ei ndei ra sesose rete tata cuasu judíos 
rendaque re. Seresenda tuchite quia tiene. ^Israel ndei judíos i tuchi. 
Seriiri, i rei que Dios judíos je ra. Dios que uquirácuá teacuquia rei judíos 
je ra. Dios que contrato saá ndei judíos je ra. Moisés chimbesa que judíos 
quereco rei ra. —Ei jenye chó fiee seje, i rei que Dios judíos mbaaquiatu 
quiatu ra. —Mbae turá nda asaá saá mbei quia jéje, i bei que Dios quia 
judíos je ra. »Nanderamei ñiinda tuchi quiarei judíos i. Cristo tu mose ibi, 
judío que ae abe cote ra. Cristo rei Dios tuchi. Mbia rerecua bei tuchi rei 
Cristo. Amén. 

6Dios turá tuchi raque judíos je. Judíos que siquiáte Dios rese cote ra. 
Dios quiatu que ucheé mbuchebiá ndei ee ra. Üqui mo nguiatu que judíos 
tuchi eá nda. Siquíá tuchi que Dios rese ra. 7 Abraham ndiiri nyeremo 
ndei que ra. Ismael. Isaac. Üqui nyeremo ngue eriiri ja rei ra. Dios que 
Isaac mii isi ra. —Abraham ndiiri, i eá ngue Dios Ismael riiri je ra. — 
Abraham riiri, i chó ngue Dios Isaac ndiiri je ra. Isaac ndiiri jaje que 
Dios “judíos” i cote ra. 8 Abraham ndiiri nducucha que Dios isi turá ja eá 
ndese. Ae Dios cheé isi turá nguia, üqui je chó Dios riqui nguiá "seriiri" 
i. 9Dios que fiee Abraham je ra. —Tenda nongue ra achu. Aque mose ra 
áqué nacuí mo nyaacuquia neninisi Sara je, i que Dios Abraham je ra. 

10 Áqué ngue tiaró cote ra. Isaac, i que ee ra. Isaac que ngüinisi tea chee 
ra. Rebeca, i que eninisi je ra. Eata riru rerequia mose que Dios fiee ee ra. 
11-12 —Ae rane nda nyaacuquia áqué, ngóngue rimba tuchi chó nda aque, 
i que Dios Rebeca je fiee nda. Echaacuquia nonde. Eriiri mbae icuá naa 
nonde. Mbae turã abe naa nonde. —Co cho taisi, i que Dios ra. —Co chó 
taisi, i beite Dios quia co no. Mbia mbae turá naa nonde chó Dios eirabo 
nguiá. Dios turáte quia fiene. Nyebe mbia mo irabochó nguiá. Ebite quia 
fiene. 13 Dios que ñee Rebeca riirí nii nda. Üqui nyeremo nii: 

Jacob ndese chó aio nguiá nyesecua. 

Esaü rese achesecua eáte, i que Dios ra, 
i que embesa ji ra. 

14 ¿Mbaerá Dios riqui aque mii irabo re? ¿Mbaerá eriqui enongue abe 
isiá nde? ¿Dios icuáte ere? Tei. Eicuá eáte raque. 15Sã Dios ñee Moisés je 
nyii no: 

Seya eáse mose emo ndese, seya eáte erese. 

Setutáse mose emo je, seturáte ee, 
i que Dios Moisés je ra. 16— Dios turá naa nda seje chã, i mose emo, üqui je 
eà ño Dios turá ndiqui nguiá. Ae mbae turá saá saá ndei quia, tiqui je eá ño 
Dios turá ndiqui nguiá. Ae rese Dios ia eá ndiqui, üqui je quiatu Dios turá 
ndiqui nguiá. 17Sã faraón no. Egipto jenda rerecua. Dios que ñee ee ra. — 
Aremii ngue mbia rerecuará nda. Sequirácuá ndeacuquia sacuá mbia je. 
Mbia jirandu ja sacuá serese, i que Dios faraón je ra. 18Dios ia eáse mose 
emo ndese, eya eá nda erese. Dios emo fiia matáse mose, matá ndae. 

Dios ra judíos isi turá sí 
19 Jemo nda ñee seje reae. —Dios ae emo ñiá mãtã mose, ¿mbaerá 
nda jeñee asi echiá átá je re? i ra jemo ñee seje reae. 20 Dios cheé 
nandesobeishi aroneáte. Sá nandembaecua fiio ñee aroneáte uaosa je no. 
—éMbaerá seraá ei nde? i aroneáte fiio ñee uaosa je no. 21 Nio aosa ra fiio 
saá ñooño fio ubi mose no. Nio turá tuchi raá arondete no. Nio icuá abe 
raã arondete tuchu sique je no. Embae quia tuchu re. Tuchu rã fio nande 
re. Nio aosa rá fio Dios re. 22Ae eicuá icuá mbeite riqui Dios je nae, üqui 
je Dios siqui mingue i ite co. Üqui nda nyoi je tata cuasu. Üqui Dios mbasi 
serite cote. 23Dios mbae turá saá sete ubi je. Nyebe uquirácuá ndeacuquia 
nguiá ubi je. Diobi chó nande re. Dios que nandeao uchesecuará nda. 
Nandeico sacuá erese. 24Diobi chó nande re. Dios que nandeirabo ra. 
Nandemo ndei judíos. Judíos eá abe abe. Dios chiirabo ja chó nande re. 
25Sã Oseas Dios cheê mbesa no: 
Ae serimba eá nyii nae, tiqui nda serimbará cote. 
Ae rese mbia nyesecuayá nyii, üqui ndese ra achesecua tuchi se cote. 
26 “Seresenda eá ño jé nde", i que Dios ñee ee nyii ra. 
Hue jenda sí je ra Dios fiee cote. 
"Seresenda chó jé cote re", i ra Dios si fiee ee cote, 
i que Oseas Dios cheé mbesa ra. 
27 Ef ngue Isaías Dios cheé mbesa cose ra: 
Judíos tubiriá tuchite raque rae. 
Siqui ja eá nda Dios rese. 
Co mii mii ño nda siqui erese. 
28 Dios quia ra uquiatoá mbasi ja ibi jenda cote. 
Mbasi jei ra cote, i que Isaías embesa ra. 29Isaías que à mbesa cose 
no nda: 
Mbia rese Dios ndua eande rae, ei nda judíos ua ja rei. 
Dios judíos mo ndecha eande rae, ei nda judíos ua ja rei. 
Sà Sodoma jenda ua ja no. 
Gomorra jenda abe no, 
i que Isaías embesa ra. 


Judíos siqui sereá Jesús rese 


30Tacheé nyecua jéje. Ae judíos eá nae, tiqui ngue “taico Dios rese", 
ià ndei ra. Aque mose que Jesús icua cote ra. Jesús icua mose que Dios 
echiá mbitiró cote ra. 31 Judíos quiatu que ñee ndei ra. —Dios cheé ndui 
si tuchi nandeico. Nandeico mose erui, Dios ra nandemingo bei, i rei 
que judíos ra. Dios que emingo bei eà nda. Siqui bei eá nguiatu ngue 
Dios cheé ndese re. 32— Jesucristo nandeicua, i eá ñochí judíos. —Nande 
ae nandeico Dios cheé ndui, i chóchi. —Nandeico mose erui, Dios ra 

nandemingo bei, i chóchi. Judíos biáte que Jesús riqui ra. Nyebe judíos 
riqui turá eáte nguià. 33Ei ngue embesa ji Dios cheé nda: 

Serucucha que amii judíos rae ra. 

Judíos ra eisiteá. 

Judíos ra cuá i nyoi ee. 

Ngoi ra echoi cuá i mose ee. 

Sita rá ño serucucha ee re. 

Ae serucucha icua quia nae, üqui nguia ra ngoi eà nyoi. 

“Dios rucucha aisi jirichí nguia no", i eá nda Cristo icuasa mo fee, 
i que Dios cheé mbesa ji ra. 
10 1-Sã Dios judíos riró mbae icuá si, ae rei quia co. —Paba, judíos 

emingo Jesucristo rese, ae tuchi rei quia co. 2Judíos siqui sete 

raque Dios cheé ndui. Neenda quia eicuayáte nguiá Dios icha. 3—Dios 
ra nandechiá mbitiró Jesucristo rii, i eá ñochí. Ae ae uchiã mbitiróse 
chóchi. Jesucristo icua sereá nea mbei chóchi. Nyebe Dios riqui nguiã 
echiá mbitiró eá mbei. 4Jesucristo tu nonde que judíos siquise tuchi 
Moisés chimbesa rese ra. Jesús que tu íbii cote ra. —Moisés chimbesa rui 
jéingo mose, taembitiró turá, i áte que Jesús ra. —Seicua mose quiatu ra 
jaembitiró, i que ra. 


Sã mbia siqui ja serese, i Dios 


5—Emo mbae icuá mo saá eá mbei emo mose, üqui nda Dios mingo 
bei, i rei que Moisés ra. 97 À nandeico Jesús icuate à. Nyebe ae riqui 
nguiá nandemingo bei i ite à. Nyebe nandeico nguiá fiee áte. —Aba 
quia ra oso Jesús reru ibate si nande je, i áte. —Aba quia ra oso mbia 
raaque rea, Jesús mbuquera sacuá, i áte nande mo. 8À ureico Jesucristo 
renei nenei mbia je à. —Jé Jesucristo icua mose, jéingo bei rae, ure 
equia mbia je à. Jesucristo icuasa ra ñee: —A Jesucristo cheé ndiqui 
aba jiite a. Echeé aba chiicua bite aba chiangui re, i ra Jesucristo icuasa 
fiee. ?—Jesucristo rei sererecua, ere chó ñee. —Dios que Jesucristo 
raaque mbuquera ra, ere chó nguia ndechiangui re. Nde i mose, Dios ra 
nemingo bei. 1? Emo Jesucristo icua mose uchiangui re, Dios ra echiá 
mbitirô. —Jesucristo aicua quia co, i mose, Dios ra esiró mbae icuá st. 
11 — Jesucristo aisi jirichi nguia no, i eá nda Jesús icuasa mo fee, i que 
embesa ji Dios cheé nda. 12Dios quia mbia ja rerecua tuchi re. Judíos 
achó ndeeecua eá. Judíos eá achó nderecua eá no. Ei ja chó mbia Dios je 
re. —Mbae mo embu seje, i mose emo Dios je, mondo turá tuchi ra ee. 
13Sã embesa ji riqui i no: 

“Paba, seicuá embitiró", i mose emo, Dios ra tiqui mingo bei tuchi, 

i que embesa ji ra. 14Mbia mo Jesús icuayá mose, fiee aroneáte ee. Mbia 
jiranuã mose Jesús rese, Jesús icua aroneáte. Emo Jesús cheé nenei 
nenei eá mose mbia je, mbia jirandu aroneáte Jesús rese. 15Dios mbia mo 

mondo eá mose echeé nenei nenei sacuá, echeé nenei nenei aroneáte. Sá 
embesa ji riqui ñee no. Ei si chó fiene: 

Aba bite emo tu mose Dios cheé nenei nenei ure je. 

Ureya tuchite erese, 
i que embesa ji cose ra. 16Mbia mii mii fio siquichi Dios cheé turá ndese 
üqui. Sã Isaías fee no: 

Dios, mbia que urecheé fiandu sereáte ra, 
i que Isaías embesa ra. !7 Mbia ra Jesucristo icuayá mbeite, jiranuá mose 
erese. Mbia ra jiranuáte Jesucristo rese, emo echeé nenei neneiá mose ee. 

18 ¿Judíos Dios cheé turá ñanuáte re? Ñandu ja rei que ra. Dios cheé 

ngue judíos chandu ja rei resé. Mangue chooño eá ngue echoi Dios cheé 
nenei nenei ndesé. 19 ¿Judíos jiranuáte Jesús cheé turá ndese re? Jirandu 
tuchite rei que ra. Sá Moisés Dios cheé mbesa no: 

Dios rei se. Judíos eà ndese taico turá. 

Mbia aquiatuá taisi serimbará. Judíos nda queteá tuchi serese cha, 
i que Moisés Dios cheé mbesa ra. 20 Isaías abe que Dios cheé mbesa ra. À 
ngue embesa ra: 

Ae serequia eáte quia, üqui ño ngue serea ra. 

Ae ndua ešte quia serese, üqui je chó achecua nguiã, i que Dios ra, 
i que Isaías siquicheáte Dios cheé mbesa ra. 21Isaías que ñee judíos je no 
nda: 

Dios riqui ñee jéje co. “Jéingo serese”, ae beite raque se quia judíos 

je co. 

Secheé mumba bei chôchi. 

“Jéingo serese", ae beite raque quia secheé mumbasa je co, 
i que Dios ra, i que Isaías Dios cheé mbesa ra. 


Dios ia eáte judíos rese 


1 1 1Dios que hui eá judíos si ra. Judío chó se no nde. Abraham 

ndei sei. Benjamín abe rei sei no. ¿Mañi nda Dios hui judíos si 
re? 2—Serimbará mbei ra judíos, i que Dios cose ra. Nyebe eriqui nguiá 
emombo eá mbei. éJétesarei chó Elías cheé si Dios je re? Elías que ñee 
icuáte judíos ataque rii aque mose ra. 3—Dios, judíos que ndecheé nenei 
neneisa iquia ja ra. Altar abe que embucoi coi nembae ra. Se ae tuchi 
aico nderimba co cote. Se abe ra judíos seiquia chee, i rei que Elías Dios 
je ra. ^Dios que fiee Elías je cote ra. —Nde mii eà fio serimba re. Serimba 
tubiriáte nyeresê. Siete mi 1 serimba que ngoi eáte ngüíà ndese ñee ñee 
Baal naanguia je ra, i que Dios ñee Elías je cose ra. 5Ei ño namo abe re. 
Judíos emo emo fio siqui nguiá Dios rese à. Üqui mii fio Dios chiirabo 
tiqui nde. Uturá je chó Dios tiqui irabo nguiã. 6Mbae turá naa mose eá ño 
Dios eirabo nguiá. Uturá je ae chó Dios eirabo nguiá. Mbae turá naa naa 
ndibishoró eá fio Dios riqui nguiá aba irabo umbaerã. Mbae turá naa naa 

ndibishoró mose, ei nda Dios aba irabo eáte rei uturá je. 7Dios quiatorá 
nande, i rei que judíos ra. Dios quiatoá tuchi que eriqui ra. Jesucristo 
icua sereáte que equia ra. Co mii mii ño ngue Dios irabo uquiatorá nda. 
Eataque que Jesucristo icua sereáte quia ra. 8Sá embesa ji riqui ñee no: 

Dios que embaaracua eà nda. 

Nyebe mbae icua eáte nguiá, mae mose Dios chiao rese. 

Nyebe Dios cheé icua eáte nguiã eandu mose no, 
i que embesa ji cose ra. Ei mbei chó namo abe re. David abe que ucheê 
mbesa ra. Ei ngue embesa ra: 

Sã eya chooño umbae tubiriã ndese. 

“Nandeico turáte à", sã i, siqui icuá mose. 

Sã Dios embua tuchi embasi mose. 

10 Sã eresa nyiati ati bei. 

Mae eá sacuã. 

Sá mbae usi riqui eituquia bei, 
i que David fiee nda. 

11Judíos que Dios cheé secha rei ra. Uba je quia ra ecuaé Dios rese. 

Dios si judíos hui mose quiatu que judíos eà siqui aróte Dios rese cote ra. 
Dios judíos eá mingo bei tuchi sacuá cote. Judíos ra queteá tuchi chee 
Dios rese cote. Uba si sacuá erese cote. 12Judíos que Dios cheé isiteã nda. 
Nyebe mbia judíos eà ja Dios cheé andu ja nguiá cote. Judíos Dios cheé 
mumba mose, Dios que uturá teacuquia ja mbia mangue chooñoa jenda ja 
je cote ra. Judíos uba si mose Dios rese, mbia mangue choofioa jenda ra 
siqui tuchi Dios rese cote. 


Judíos eà fio Dios cheé isi 


13 J&je judíos eá je aico Dios cheé nenei nenei a. —Judíos eà je eico 
secheé nenei nenei, i que Dios semondo ra. Nyebe aico nguiá Dios cheé 
nenei nenei sete. 14Judío chó se no nde. Sã jé jéingo Dios rese no Jë. Sá 
judíos abe riqui Dios rese jé na si. Dios eriró sacuá mbae icuá si. 15Judíos 
Dios isiteá mose que Dios hui chó judíos si ra. Judíos eá nguiatu que Dios 
isi uquiatorá cote ra. —Mbia mo ja sequiatorá cote, i que Dios judíos 
eisiteã mose ra. Judíos ra uba si chee Dios rese emo mose cote. Mbia 
raaque quera si rá tuchi ra aque mose cote. 16Sá mbia mo mbichae raá 
no. Mbichae ñiinda uchi turá mose, eruinda abe ra uchi turá no. Mbichae 
fiiinda rã ño Abraham nde. Judío i tuchi chó Abraham nde. Sá Abraham 
siqui turã tuchi Dios je no. Nyebe ra eriiri abe uba chee Dios rese no. Ei 
turá mose, erâquiã abe ra eturá no. 

17 Olivo ráquiá na ño judíos re. Judíos siquíã mose Dios rese, olivo 
ráquiá na fio ngue Dios echisia mombo ra. Úqui naquiá nendaque re chó 
ngue Dios jemii nda. Jé judíos eá. Injertar i raanguia chó Dios jembucha 
nguiá ei rese. Jemingo tuchi sacuá Dios rese. Olivo ráquiá na eá ndaque 

je. 18 iJenguasu ra jêsaã saácht judíos je je! ¡Dios jéisi turá mose je! 
Eráquiá injertar i ji rá achó fio jé nde. Eráquiá nda hui mingo eá. Ei quia 
nda eráquiá mingo nguiá. Eráquiá na fio jéingo nguiá jé. 19—Olivo ráquiá 
ngue Dios chisia urembucha sacuá ei rese, ijenyechí nda jenguasu raá 
naa jé! 20Dios que echisia sia Jesucristo icua sereá mose ra. Jë Jesucristo 
icua mose chó ngue Dios jembucha olivo i rese ra. Jemingo bei sacuá. 
Nyebe jéingo jenguasu raá naa eá. Jéirei irei jiri quia Dios si. 21 Dios que 
olivo ráquiá nyisia mombo Jesús icuayá mos e ra. Ei nda Dios jemombo 
jé abe Jesús icuayá mose. 22iSà Dios turáte mbia siqui mose erui no jê! 
¡sá mbia mbasi echeé mumba mose no jé! ¡Sá eturáte jéje no jé! iJéingo 
bei chó Dios turã ndese jé! Jéingo eá mose Dios rui, Dios ra jemombo. 
Ira ráquiá sia ji mombo rá si. 23Judíos uba si mose Dios rese, Dios ra 
embucha si esiasa rese. Injertar i si ra ee. Dios mii ño eaquiatu üqui naa 
nde. 24Judíos eá ño jé nde. Olivos turá naquiá eã ño jé nde. Olivo mbuae 
ráquiá na ño jé nde. Dios ae que jembucha nguiá olivo i rese. Injertar i 
jéje. Ae Dios nyisia nyii nae, üqui nda Dios mbucha si uchisia rese. 


Judíos abe ra siqui chee Jesüs rese 


25Tacheé nyecuayá na jéísaa. Mbia chiicuayá tasenei na jéje. Jenguasu 
raá naa sacuá eà judíos je. Judíos yete tuchi que hui rei Dios si ra. Judíos 
eá nguia siqui tuchi Dios icua à cote. Judíos eà Dios chiirabo Jesús icua ja 
mose, judíos abe ra uba ja erese cote. 26Aque mose ra Dios judíos riró ja 
huiicuá si cote. Sá embesa ji riqui i no: 
Mbia mbuturása ra tu Sion si. 
Ae ra Jacob riirí siró ja huiicuá si. Judíos riró ja huiicuá si. 
27 Aque mose ra judíos icuá ambutiá ja esi. 
Secheé nda ique aque mose cote, i que Dios ra, 
i que embesa ji ra. 28Judíos yete tuchi chó Jesús cheé turã ucuayá nguiá 
nyesecua beite nguiá judíos rese. Irabo que nyii ra. Eramei ja rif ño 
Dios judíos irabo nguiá. 22—Mbae mo tamee jéje, i mose Dios, mondo 
rae. Dios ra uchimondo sirombe eá. Dios ra hui eá mbei uchiirabo si. 
30 Jesucristo que jéicuayáte quia nyii ra. Judíos hui mose Dios si, Dios que 
uturá teacuquia j&je cote resê. 31 Judíos quia Jesucristo icuayáte nguià 
cote. Sá Dios ia eáte riqui jendese no, ei si ra eya eáte judíos rese cote. 
Uturá nda eteacuquiabe chee judíos je. 32Ei ja chó mbia Dios je re. Emo 
ngue echeé mumbayá eáte quia ra. Nyebe eya eáte riqui nguiá nande ja 
rese. 
33Dios turá tuchite. Dios aracua tuchite. —¿Mbaerá Dios üqui naa 
nde? nande aroneate. Dios chisaá nandeicua aroneáte quia à. 34¿Emo 
ndua ndua quia Dios rá nde? ¿Emo mose mbia riqui Dios mbaaquiatu re? 
35 “Emo nane mbae mo mondo quia Dios je re? ¿Dios mbae mondo nonde 

re? 36Dios ae que mbae chao ja ra. Umbaerá fio echao ja nguià mbae. Ae 
quia ecuasu jiri mbae ja si re. Nandecheé turã mbei ra equia erit. Amén. 
Je sí chó jeñimondo Dios je 
1 2 1Dios ia eà mbeite riqui nanderese co. Nyebe jé sí chó jeñimee 
Dios je. Jendeco chó jemee Dios je. Jeñia turá jemee Dios je. Ebite 
tiqui. Dios que mbae mondo tuchi nande je ra. Ei nande chó ñimondo 
ee ae. 2iJesús quiatoá na nda jéingochi jé! —Nde rá si semundua ndua 
ramo, Paba, jenye chó nguia Dios je. Ei jenye mose ra Dios ñeenda huiicha 
teacuquia jéje. —Ei jenye, ei jenye chó, i bei ra Dios quia jéje cote. 
3Dios turá ngue seirabo ucheé nenei nenei sacuá jéje ra. Nyebe aico 
nguiá jembiirandu randu co. —Se jiri quia mbia si re, ijenye tuchite chf 
na jé! iEndua ndua turá fio ndechue jé! Dios nembaaquiatu tuchi mose, 
ebite quia nde re. 4-5Mbae tubiriáte nanderete rese. Nanderesa. Nandeo. 
Nandeisa. Üqui jate nanderete rese. Mbae mii nda siquíá nanderete rese. 
Nandeo oco mbae rese. Nandeisa mbae andu. Nanderesa mae mbae rese. 
Nandechuru ñee. Nanderete quiarei “á nandesaá”, i tuchi nyue. Ei si chó 
Jesús icuasa nande re. Jesús rete ja chó nande re. “À nandesaá”, nandete 
equia nandechue à. Mbae rese jaajate que Dios uquiato mingo ra. 6Dios 
turá tuchi que nande je ra. —Co rese eico nde. À ndese eico nde, i Dios 
quia nandembuchao chao co. Üqui naa sacuá Dios riqui uquirácuá mee 
mee nande je co. —Secheé esenei senei, i mose Dios emo je, sá aque 
echeé nenei nenei turá echeé ndui si. 7—Mbae turá esaá saá mbia je, 
i mose Dios emo je, sá aque mbae turã naa naa mbei mbia je. —Mbia 
embaaquiatu quiatu, i mose Dios emo je, sá embaaquiatu turá tuchi. 
8-Seosei uquia mbia je, i mose Dios emo je, sá aque Dios osei uquia 
turá tuchi mbia je. —Mbae emee mee mbia je, i mose Dios emo je, sã 
aque abei tuchi. Sá ngueteá eá tuchi mbae rese ee. Dios emo mii mose 
ererecuará, sá ererecua turá tuchi aque. —Mbaecha reá je mbae esaá saá, 
Dios i mose emo je, sá aque ia tuchi mbae turá naa naa mbaecha reá je. 
9iJenyesecua choofiochi nda jenyiese jé! iMbae icuá si jenyicuasé 
cuasé tuchi quiatu jé! iMbae turá ndese chó jéingo tuchi jé! 10 iJembi 
turá fio jenyiese jé! iJenongue rã nguiatu jéingo turã tuchi jenyue jé! 
¡Jeñee turá turá ño nguia emo nii jë! iNderit nda erecheé turá turáchi 
je! 1 iJeiimbutomo tomochi nda jé! ¡Jeñimbirátá tuchi quiatu Dios 
je jé! 12 Jesucristo cheé nda io chee nande je emo mose cote. Uqui ño 
nandesaaró aró nguiã à. Nyebe jéya tuchi quiatu siqui eraaró aró. Mbia 
jembasi mbasi mose, jenyecuachó ño nguia ee. Jeñee ñee mbei quiatu 
quia Dios je. 133 Mbae eá mose Jesús quiato je, mbae mo jemondo ee. Mbia 
14Mbia mo icuá icuá mose jéje, ijéturá ño ee jé! —Paba, mbae turá 
emondo rá ee. Ae icuáte riqui seje, üqui je, jenye chó Dios je. 15Ae eyate 

riqui, üqui ndese chó j&ya jé abe. Ae nyeseo quia, tiqui je ndese abe 
jenyeseo no. 16 Hue rt ja chó jéingo ndua turá. iJenguasu ra jêsaã saácht 
emo je jé! iJéseteà fio jéingo je! iJéaquiatu ra jêsaã saácht je! 17 Mbia mo 
icuá icuá mose jêje, jenyecuachó ño nguia ee. Mbae turá ño jésaá nguia 
mbia resa rae. 18iJéingo turá ño mbia je jé! É nda jéingo ubi turá jenyiese. 
19Mbia icuá mose jéje, ijefiee icuáchi nda erobeishi jé! Dios quia ra 
embasi nguiá eicuá mose. Sá embesa ji riqui i no: 

Se quia mbia tambasi eicuá mose, i que Dios ra, 
i que embesa ji ra. 20 Ae eicuát e riqui jéje, üqui jembuquiaru chó eriácuá 
mose. Úqui jembiu chó eisei mose. Ei jenye mose ee, eirei te ra huiicuá 
mose cote. 21 Mbia icuá mose jéje, jeñeechí nda echeé ndibishoró. Jéingo 
turá ño ee. Mbae turá nguia equirácuá jiri mbae icuá si re. Mbae icuá 
mombo jiri. 


Sã mbia riqui turã ererecua ja je 


1 3 1Mbia ja ererecua cheé mumbayá nguiatu. Dios ae chó ererecua 
mii nguiá. Dios chimii ja chó mbia rerecua re. 2Ae mbia rerecua 
cheé mumba quia, Dios cheé abe mumba chó nguiã aque. Dios quia 
emii tare nguiá. Ae ererecua cheé mumba mumba quia, üqui nda mbae 
rasi saá cote. 3Mbia turà mbusiquiche sacuã eá fio ererecua re. Mbia 
icuá mbusiquiche sacuá nguia ñene. Nde ndeico turá mose, ererecua ra 
nembusiquiche eá. Ndeico turá mose, ererecua ra ñee turá mbei ndeje. 
^Dios ae chó ererecua mii nguiá. Nandereaquiatu turá sacuã. Nde mbae 
icuá naa mose, ndesiquiche jiri nda esi chã. Ndeicuá mose ra ndeiruá nua 
aróte. Dios quiatu emii nguiã ererecuará mbia icuá mbasi mbasi sacuá. 
5Ererecua cheé nandemumbayá ño nguia. Nandembaasi asiá sacuá achó 
eá fio fiene. Nandendua turá sacuá abe chó fiene. 6—Impuestos jéisi isi 
mbia si, i que Dios ererecua mii nda. Nyebe nandeico nguiá impuestos 
mondo mondo turá ererecua je. Dio s cheé nguire chó ererecua riqui 
nguiá eisi isi. 7 Je deber i mose emo je, mbae jembuchebi jei chó ee. Jë 
deber i mose impuestos, jemondo chó ee. Ererecua je jéingo turá ño. 
Jefiee turã fio erii. 


Jenyesecua ja quia jenyiese 


8Emo mbae mondo mose jéje, jéingo are arete chi nguiã mbae mondo 

rocoí ee. Deber jenyechi nda emo je. iJenyesecua ja quiatu quia jenyiese 
jé! Jenyesecua mose mbia rese, Moisés chimbesa ja jemumbayá fio nguiá 
üqui. 9 À ndei Moisés chimbesa à: 

Emo ninisi rese ra ereicochi. 

Mbia mo nda ereiquiachã. 

Mbae mo nda erembuquiacháchi. 

Emo je ra erecheé fioofiochi. 

Emo mbae ra erechosei choseichi, 

i que Moisés chimbesa ra. Nandechesecua mose mbia rese, nandeico 
embesa ji cheé mumbayá à. À ndei Jesucristo cheé à: Sá ereico nyesecua 
nderete rese no, ei ere si chó nyesecua emo ndese. Nde à naa mose, 
Moisés chimbesa ja eremumbayá nguia à. 10 Ae nyesecua quia mbia rese, 
tiqui nda mbae icuá saá eá mbei emo je. Emo nyesecua mose mbia rese, 
Dios cheé ndui si chó eriqui nguiá mbae turá naa naa üqui. 

11Dios rese jéingo tuchi üqui. Nandemae jei ra Jesucristo rese cote. 
Nandecheé ngue equia nyii. —Nandemae je ra Jesucristo rese, nande 
que equia nyii. Namo nda nandemae erese cote. Aichite eñi tu a cote. 
12Ttondaru rà ño mbae icuá ja namo nde. Jesucristo ra tu mbae mbuturá 
cote. Nyaashi na nda cote. Nyebe nandeico bei rá mbae turá ndese cote. 
Dios rese nandeico tuchi rà cote. Mbae icuá ndiquisà sacuá nandesi. 
13Nandeico turá ño Dios resa rae. iMbia quiacua ra nandesiicháchi je! 
iNandequiacuachi nda je! ¡Emo ninisi rese ra nandeico icochi je! iMbae 
icuá nda nandechosei choseichi je! iNandeicuá icuáchí nda emo mbiicuã 
icuá je! ¡Emo mbae ra nandechosei choseichi jé! 14 Jeñimee tuchi quia 
Jesucristo je. Ae nda uquirácuá mee tuchi jéje chá. Mbae icuá ndiquisá 
sacuá jési. Ae icuá mbia chosei chosei quia nae, üqui nda jésaã saáchi je 
Jesús resenda chó jé ndesé. 


Jefiee asiá mbei jenongue je 


1 4 1Jesüs quiato mo Jesús icua tuchiã mose, jéisi turá ño. Jeñee asi 
asichi nda ee. 2Emo emo mbae u ja. Emo emo soo u eá tuchi no. 
Ae soo u eáte quia nae, embaaquiatu tuchi iriã ño úquí nde. 3Ae soo u 
guia nae, sá (iqui ñee asiá mbei soocua reá je. Ae soo u ešte guia nae, sá 
tiqui ñee asiá mbei soocua je no. Dios quiato ja chó tiene. 4Erecheé icuá 
aroneáte ererecua rimba mo je. Ae ae mbae saá nguiá nguerecua je. Dios 
ae nda ñee nguiá nguimba je. Mbae raá turá mose. Mbae raá icuá mose 
abe no. Dios quirácuá ae nda ngüimba mingo nguiá mbae turá ndese. 
5—Nyaashi mo ngue Dios irabo mbiicúe cose ra. Üqui nyaashi mose 
nandechimbaacua rã, i Jesús quiato mo nguia co. Jesús quiato mo nguia 
fiee nguiá: —Ei ja chó nyaashi ndesé, i emo no. Sã Dios quiato ja ae 
riqui ndua ndua uchiangui re ae. 6Dios quiato mo fiimbaacua mose aque 
nyaashí mose, Dios je chó eriqui nguiá fimbaacua. Dios quiato mo mbae 
raá naa mose aque nyaashi mose, Jesús je chó eriqui nguiá mbae raá naa 
aque nyaashí mose. Ae soo u quia, Dios je chó eriqui nguiá soo u. Gracias, 
i que Dios je nyii ra. Ae soo u eá nguia, Dios je chó eriqui nguià soo u eá 
no. Ae abe gracias i chó nguiá Dios je ague. 7—Sebi rese chó taico bei, 
nande aroneáte. —Semanose mose quia tamano, nande aroneáte. 8Dios 
ae chó nandereco mingo nguiá. “Emano”, i mose Dios nande je, nandeico 
nguiá mano. Nandereco siqui mose, Dios rimbará ño fiene. Nandemano 

mose, Dios rimbará fio nda nandeico nguiã no. ?Cristo que mano nda. 
Quera si que ra. Mbia rerecuará ngue quera si ra. Mbia reco rerecuará. 
Mbia mano je rerecuará abe no. 
10Nandecheé icuá icuá aroneáte nanderesenda mo je. Emo mose quia 

ra Dios mae tuchi nanderese cote. Nandechiangui renda ra etea tuchi 
cote. Ae quia nda nandeicuá tea nguiá. Nandeturá abe rea. 11 À ndei 
embesa j i à: 

Dios ndei se. Se rei sereco bei. 

Sésaa ra mbia chi ja ngoi ngúíá ndese. 

Nee jaaja ra seje cote. 

“Dios tuchi chó nde re”, i jaaja ra seje cote, i que Dios ra, 
i que embesa ji ra. 12 Nande ae ae ra mbae nandesenei senei Dios je aque 
mose. —Á ngue asaá saá nguia seico mose íbii ra, nande ja ja ra ee cote. 


Jenongue jembiicuá eá 


13Nyebe nandecheé icuá eá nguia nanderesenda mo nii. iNandembia 
eáte chi nda jé! iMbae icuá nda nandesaá uquiachi ee jé! 14Jesucristo 
que sembaaquiatu ra. —Mbae turá ja chó mbia chiurá nde, i que ra. 
—iCo ra jéuchi jé! iáte Dios mbae mo nii. —Eicuáte co, i mose emo, sã 
ae mii eu eá. Ae eu mose, eicuáte ee. 15—iCo nandeu eá jé! Eicuáte, 
i mose nderesenda mo ndeje, eu eá. Nde eu mose, erechesecua eá ño 
nguiá nderesenda rese aque. Nderesenda je abe chó ngue Jesucristo 
mano ndesé. ¿Mbaerá nda nderesenda erembiicuá ndechuubi je re? 
16 Ndechuubi turá ndaque ndeje. “Eicuáte” i mose nderesenda mo, eu 
eá ae. Nde eu mose, mbia ra erembucheé icuá ndechue. 17 Dios chó 
nandererecua cote re. Nyebe nandendua tuchi eá nguia nandechiurá 
ndese. Ae nandembei quia, üqui abe rese. Dios rese quia nandendua. Ae 
chó nandemingo nguiá mbae turá ndese co. Ae chó nandechiá mbucoi 
nguiá co. Espíritu turá ae nandembia mingo nguiá co. 18Ei nande 
mose Cristo je, Dios ia tuchi ra nanderese. Mbia abe ia ra nanderese. 
19Nandeico turá nda nandechue chã. Ef nande nda Jesús osei osei uquia 
nandechue chã. 20 —¡Aque soo ra nandeuchi jé! i mose Jesús quiato mo, 
iereuchi nda jé! Jesús quiato ra erembiicuã aróte nde eu mose. Mbae turá 
ja raque mbia chiu. “Eicuãte”, i mose Jesús quiato mo, eu eá ae. 21Soo 
Jesús quiato mbiicuã mose, soo ra nandeu eà. Vino Jesús quiato mbiicuã 
mose, vino nda nandembei eà. Mbae mo Jesús quiato mo mbiicuá mose, 
nandeoco eá erese nande abe. Mbae mo Jesús quiato mo mbiicha sert 
mose Dios icha si, üqui ndese nandeicoá nande. Fi nda ichayá esi. 22—So 
o icuá eã ño tiene, i mose Dios ndeje, echecuachó fio nguia eu. Endua 
tuchi mbae mo naa nonde. Eicuá aró mose ndeje, esaã eà. Eturá mose 
ndeje, echecuachó fio eraá. Nde (qui naa naa mose, ndeya tuchi rae. 
23Nde ndeiranuá mose mbae mo ndese, esaá eã. —Eturáte ereae. Eicuáte 

ere no ae, nde i mose eriisu isu, esaá eã ño. Ndeiranuá eraá ñooño mose, 
eicuáte üqui. Ndechiisu isu u mose soo, eicuáte üqui. —Eicuáte ereae, 
nde i mose, ereicochi nguiá eu. 


Nandebi rese ra nandeicochi jé; nandenongue bi rese quia nandeico 


1 5 1Nande mo Jesús icuat e quia co. Ae Jesús icua tuchiáte quia 
nae, tiqui je nandeico turá jiri ae. Nandembaaquiatu quiatu ae. 
Nandebi achó ndese ra nandendua eà. 2Ae nandebite nande ae, üqui 
ndese nandeicoá. Ae Jesús quiato nongue bite nae, üqui ndese quia 
nandeico. Üqui mose nandeico nanderesenda mbaaquiatu tuchi Jesüs rii 
co. 3 Cristo chee que siquíá ubi rese ra. Sá embesa ji riqui ñee Cristo rii no: 
Paba, ae ndeucuayáte quia nae, (iqui ngue ñee icuá mbeite quia seje ra, 
i que Cristo fee ngu je ra, 
i que embesa ji ra. ^Dios cheé mbesa ji cose ndare chó 
nandembaaquiatusa re. Nandemingo mingue sacuá. Nandembirácuá 
sacuá Jesucristo ri?. Nyebe nandeico nguiá Jesucristo raaró aró minguete 
à. 5Dios chó nandemingo mingue nguiá. Dios chó nandembirácuá nguià. 
Dios nda jemingo turá mbei nyiese Jesucristo cheé ndui si chã. 6 Üqui 
mose ra jéingo ñee turá mbei Dios je. Hue ri ja ra jéingo ndua turá Dios 
rese. Dios quia Jesucristo ru re. 


Dios iate judíos eã ndese 


7Sá Cristo nandeisi turá no, ei jenye si chó nguia nyiisi turá. Ef nda 

mbia ñee turá Dios rii. 8—Ei tae tae, i que Dios judíos i ñiinda ja je cose 
ra. Nyebe Cristo ru nguiá mbae turá naa naa judíos je cote. —Dios cheê 
iochi cote, i nda judíos chá. %Judíos eá abe mundua sacuá Dios rese que 
Cristo ru ra. Dios turá ndese emundua sacuá ño ngue eru nguiá. Co rei 
David chimbesa co: 

Paba, ndeturá tasenei senei judíos eá je. 

Tairasei rasei abe ndeje, 
i que David embesa ra. 10Co rei embesa ji cheé mo co: 

Judíos eá, jéya chó Dios rese. 

Sã Dios rimba iate erese no, et jenye chó jé abe jéya erese, 
i que embesa ji fee nda. 11 Co rei embesa ji cheé mo co no: 

Sá mbia ibi jenda ja ñee turá ja Dios rii, 
i que embesa ji ra. 12Isaías que co mbesa ra: 

Isaí riiri nguia ra mbia judíos eá nderecuará tuchi cote. 

Mbia judíos eá nda “ichôifiosa reá”, i tuchi ee, 
i que Isaías embesa Jesús rii nda. 13 qui jéingo Dios icuate tiqui. Dios 
nda jembia tuchi mingo chã. Dios nda jeñia mbucoi chã. Dios ae chó 
“Cristo jésaaró aró", i chó nguiã nandemingo mingue à. Espíritu Turã 
ndiqu i nandembirácuá tuchi à. Nandembia mingo Cristo raaró aró à. 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


305 ROMANOS 15 


MSeyate aico jendese co, Seresenda. Jéingo turáte quia jenyiese tiqui. 
Mbae jéicua tuchite cote. Jé ae jéingo nimbaaquiatu quiatu turá jenyue 
tiqui. 15 Airei irei áte à mbesa jéje, Seresenda. Jétesareiá sacuá à si. Dios 
turá ae ngue seirabo nguiá. Mbia mbesarei eà sacuá Jesús cheé si. 16 Dios 
que seirabo Jesucristo rimbará nda. Ucheé nenei nenei sacuá mbia judíos 
eá je. Mbia judíos eà secheé isi turá mose, Espíritu Turá nda emingo icüe 
Dios mbaerá cote. Üqui mose ra Dios judíos eá isi turã cote. 17Se Dios 
cheé nenei nenei mose mbia je, mbia que siqui tuchi erese secheé nguire 
ra. Nyebe üqui ndiqui nguiá sembia tuchi. 18Jesucristo que sembirácuá 
nda. Ucheé nenei nenei sacuá judíos eá je. Nyebe judíos eá ndiqui nguiá 
siqui tuchi Dios rese cote. Secheé nguire cote. Sechisaá ndese abe maende 
cote. Mbae mo nii abe ra acheé iá cote. Jesucristo que sembirácuá, üqui 
mii fio aico nguiá ñee jeje a. 1? Espíritu Turá ngue uquirácuá mee seje 
ra. Nyebe aico nguiá mbia mae sayá naa naa tuchi mbia je. Üqui mos e 
que mbia riqui tuchi Dios rese cote ra. Jesucristo cheé ngue asenei senei 
Jerusalén nda. Mbia mangue choofioa jenda je abe. Ilírico jenda je abe. 
20 —Ae mbia riqui Jesucristo cheé nenei nenei eáte nae, huee Jesucristo 
cheé tasenei senei se, ae que se ra. Emo Jesucristo cheé nenei neneisa, 
huee taico bei eá, ae que se ra. 21Sã embesa ji riqui ñee no: 

Ae jiranuáte quia Cristo rese, üqui nda jirandu erese cote. 
Üqui nda eicua cote, 
i que embesa ji ra. 


Aso ra Rómaa, i Pablo 


22 Ae mbia riqui Dios cheé nenei nenei eáte, huee quiatu ngue aico 
nguiá Dios cheé nenei nenei. Nyebe aico nguiá osoáte jendea. 23 Cose 
ndarechó mbei chó aico rei nguiã “taso jendea", i. A jenda mbia que Dios 
cheé fiandu tuchi cote ra. Nyebe taso jendea cote. 24Seso mose España 
nda aso jendea. Sembia jiri sacuá jendese. Taico mbiri na jendese huee. 
Jë nda sembucuata turá mondo hue si cote chã. 25Jerusalén nane nda 
aso. Ofrenda mo arao quia Jesüs quiato je co. 26Jesás quiato Macedonia 
jenda que ofrenda munua nua nda. Jesús quiato Acaya jenda rese. — 
Jesús quiato mbaecha reá je mbae nandemondo rá Jerusalén jenda je, 

i que fiee nyue nyii ra. Üqui fio arao nguiá co. 27 Coche tiqui ndiqui 
nguiá mbae mondo judíos Jesús quiato je. Judíos rane nguia Dios cheê 
senei senei tare nguiá judíos eá je. Nyebe ra judíos eë mbae mo mondo 
judíos Jerusalén jenda je cote. 28 Nyebe ra ofrenda munua ji arao ee. 
Jesús quiato mbaecha reá je. Aquere ra aso España quiti cote. Aicha 

ra ñeenda cúa si mae jendese. 29 Jesucristo ra semondo turá jendea. Ae 
ra nandembia ja uturá je. 30Seresenda, Jesucristo quiato quia jé nde. 
Espíritu Turá fio jembuchesecua nguiá jenyiese üqui. Nyebe jeñee tuchi 
quia Dios je serif. Nandecheé ja tuchi quiatu ee serH. 31 —Paba, mbia 

icuá Judea jenda esiquisá Pablo si. Paba, ndequiato Jerusalén jenda nda 
ofrenda isi turá Pablo si chá, jenye chó Dios je. 32Üqui mose ra seya tuchi 
mae jendese cote, Dios “eno” i mose seje. Jendese seico mose ra sequenea 
aucua tuchi cote. 33Sà Dios riqui bei jendese. Sá eriqui jembia. 


Pablo saludar i ja mbia je 


1 6 1Febe jéisi turá ño. Jesús quiato chó aque cuña nde. Mbae turá 
esaá saá mbeite quia Jesús quiato Cencrea jenda je aque. 2Jéisi 

turá ño nguia Jesús rii. Sá Jesús quiato riqui nyiisi turá no, ei jenye chó 
Febe isi turá no. Ae que mbae turá saá saá mbeite Jesús quiato je ra. 
Seje abe no. Nyebe jéturá fio jé abe ee. 3 Aquila je saludar jenye rã seje. 
Eninisi Priscila je abe no. Serese que (qui ndiqui Jesucristo cheé nenei 
nenei tuchi ra. ^Mbia que eiquia seri serite rei quia seri? nda. Siquicheá 
mbeite que equia ra. Nyebe aico nguiã gracias i tuchi ee. Se ae eà. Jesús 
quiato judíos eá abe riqui gracias i jate ee à. 5Ae Jesús quiato fumunua 
nua nguia Aquila chuchua, tiqui je abe saludar jenye. Epeneto je abe 
saludar jenye. Sequiato tuchite que aque ra. Ae rane ngue Cristo isi Acaya 
jenda ra. María je abe saludar jenye. Ae que mbae saá saá tuchi Dios je 
jésaa ra. 7 Andrónico je abe saludar jenye. Junias je abe. Se sí chó üqui 
nde. Serese que etaró ji riqui cárcel nda. Dios cheé nenei neneisa tuchi 
chó tiqui nde. Üqui nane ngue Cristo icua sesi cose ra. 8Amplias je abe 
saludar jenye. Sequiato tuchi chó Dios resenda aque re. Urbano je abe 
saludar jenye. Ae que Dios cheé senei senei nguia urerese ra. Sequiato 
Estaquis je abe saludar jenye. 10 Apeles je abe saludar jenye. —Seicuasa 
tuchi Apeles riqui co, i que Dios Apeles rii nda. Aristóbulo chuchua 
jenda je saludar jenye seje. 11 Herodión je abe saludar jenye. Se sí chó ae 
re. Narciso chuchua jenda, ae Jesús quiato nae, tiqui je saludar jenye. 
12Trifena je abe saludar jenye seje. Trifosa je abe. Üqui ndiqui mbae raá 
naa tuchi Dios je üqui. Nandequiato Pércida je abe saludar jenye. Ae 
que mbae saá saá tuchi quia Dios je ra. 13Rufo je abe saludar jenye. Dios 
chiirabo tuchi chó ae re. Esi je abe saludar jenye. Tai na tuchi que eriqui 
seje ra. Mbae que esaá ja tuchi quia seje ra. 14Asíncrito je saludar jenye 
seje. Flegonte je abe. Hermas je abe. Patrobas je abe. Hermes je abe. Ae 
Jesús quiato riqui üqui ndese, üqui je abe saludar jenye. 15Filólogo je 
abe saludar jenye. Julia je abe. Nereo je abe. Enongue je abe. Olimpas 
je abe. Ae Jesús quiato riqui (qui ndese, üqui je abe saludar jenye. 
16 Jenyiquiaama ama saludar i nyue. Tuchuamo jenda ja Cristo quiato 
riqui saludar i jéje à. 

17Huee emo ndiqui Jesús quiato mbiicuá sete hue. Hue emo ndiqui 
“Jesús quiato tambiicha Jesús si", ite hue. Jenyiicuasé fio nguia üqui 
si. Jesús cheé ndui si eá fio eriqui nguiá mbia mbaaquiatu quiatu üqui. 
18—Ae Jesucristo bite, liqui nandesaá saã, iá fio nguiá üqui. Ubi achó 

fio esaá saá nguiá üqui. Echeé turá aba reá fio eriqui nguiá mbia je tiqui. 
Ae Jesucristo icua tuchi eáte quia nae, (qui mbiiri iri ño nguiá üqui. 
Jenyiicuasé tuchi chó nguia tiqui si. Aba mbiiri irisa tuchi chó (qui nde. 
19 Jé ngue Dios cheé jemumbayáte ra. Mbia que jirandu jate jendese ra. 
Nyebe seyate riqui nguiá jendese co. Jéingo bei nda equia mbae turá 
ndese chã. Mbia nda jembiiri iri eá jiri quia mbae icuá je chá. 20 Dios 
quiarei aba mbiasa. Namo jiri ra ae Satanás ndiquisá mbei jési cote. Sá 
Jesucristo riqui turá mbei jéje. 

21Timoteo ucheé mondo quia saludar i j&je aque. Siqui beite equia 
serese Dios cheé nenei nenei co. Lucio abe ucheé mondo quia saludar i 
jéje aque. Jasón abe no. Sosipáter abe no. Se sí chó tiqui nde. 

22Se abe secheé amondo quia saludar i jéje aque. Tercio rei se. Se chó 
aico nguiá Pablo cheé mbesa mbesa jéje co. Jesús icuasa ja chó nande 
re. 22Gayo abe ucheé mondo quia saludar i jéje aque. A aico rá echuchua 
uque a. Jesás quiato chumunua nuasa bei chó a re. Gayo chuchua. Erast 
o abe ucheé mondo quia jéje aque. Ae chó tesorero sucha tubiriã jenda 
je. Cuarto nandequiato abe ucheé mondo quia jéje aque. 24Sã Jesucristo 
riqui jendeaquiatu turá mbei. Amén. 


Pablo fiee hui bei sacuá cote 


25Nandecheé turá mbei chó nguia Dios rii. Ae ra jembirácuá tuchi 
mingo ucheé turá je. Echeé turá ngue asenei senei nguia Jesucristo rii 
nda. Aque cheé turá ngue mbia icuayáte quia cose nyii ra. Dios que 
embuchecua eá mbei mbae ao ramo mosenda bei ra. 26 Namo ño Dios 
ucheé turá mbuchecua nguiá mbia je cote. Jesucristo rif. Dios cheé nenei 
neneisa que echeé mbuchecua nande je cote ra. Mbesa que nande je ra. 
Dios que fiee seje ra. —Secheé turá esenei senei mbei quia mbia jaje cote. 
Siqui sacuá secheé ndese. Secheé mumbayá sacuá, i que Dios seje cote ra. 
27 Dios mii nguiarei siqui bei. Dios mii ño mae ja nguiá mbae ja rese. Sá 
Jesucristo riqui mbia mbucheé turá mbeite Dios rii. Amén. 

CORINTIOS 





Pablo embesa Jesús quiato Corinto jenda je 


1 1Pablo, i que seje ra. Dios que seirabo Jesucristo renei nenei sacuá 

nda. Aico à mbesa jéje a. Nanderesenda Sóstenes ndese aico embesa 
jéje a. 2Aico à mbesa jéje a. Jesús icuasa je. Corinto jenda je. Jê ndei Dios 
quiato jéingo Jesucristo rii üqui. Dios riqui jemingo icúe umbaerá üqui. 
Sá Dios riqui mangue jenda choofioa mingo icúe umbaerá no, ei si. Nee 
mose Jesucristo je. Jesucristo rei quí abe rerecua no. Sá nandererecua 
nande no. 3Sã Dios nanderu uturá mingo tuchi jendese. Sã Dios jembia 
bei mingo. Sã Jesucristo abe siqui jembia bei mingo. 


Dios turáte riqui jéje co, i Pablo 


^Dios turã tuchi que eriqui j&je Jesucristo rii nda. Nyebe aico nguiã 
gracias i tuchi Dios je jenii co. 5Jesucristo quiato chó Jë cote re. Nyebe 
Dios riqui turá tuchi nguia jéje co cote. Jembaaquiatu tuchi ucheé 
nenei nenei sacuá mbia je. Jembaaracua tuchi que ucheé nii nda. 6Ure 
Jesucristo renei nenei mose jéje que jéisi turáte ra. Jë Jesucristo jéicuate 
quia üqut cote. 7 Nyebe Dios turá ndiqui nguiá hui áte jési co. Jembirácuá 
mbeite equia querabe co. Üqui jéingo Jesucristo raaró aró üqui. 8Dios ra 
jembirácuá mbei mingo mbae ua ja chee. Mbia mo nda fiee icuá eá jéje 
Jesucristo tu mose. ?Dios ra jendeaquiatu bei. Ucheé nda embuchebiá 


ndese Jesucristo rese, i. 


Jesüs quiato nyao nyao chóchi nyesi 


10Seresenda, nandererecua ja chó Jesucristo resé. Jenyao chao mose 
nyesi, eicuáte üqui. Hue ri ja chó jéingo ndua ndua. Mbae mii ndese chó 


308 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


309 1 CORINTIOS 1 


jéingo. !! Mbia quiatu ngue ñee nguiã seje. —Eicuá icuáte que nyue ra, i 
que Cloé chuchua jenda fiee sembiirandu jenii nda. 12—Pablo mbae chó 
se re, i chóchi jemo nguiá serif üqui. —Apolos mbae chó se re, i chochi 
jemo nguiá üqui no. —Pedro mbae chó se re, i chóchi jemo nguiá no. 

— Cristo mbae chó se re, i jemo no. 13éCristo mbuchao chao ji ere no? 
¿Pablo mano jendiquicharó nde no? ¿Pablo rif bautizar i jéje re no? 14Se 
que bautizar ae eá jéje resé. Crispo mii je que bautizar ae ra. Gayo je abe. 
15— Pablo rii fio ngue bautizar i nguiá seje, i aroneate jemo ñee seri. 
léEstéfanas chuchua jenda abe que bautizar ae ra. Aquere que bautizar 
ae áte jemo je ra. 17 Bautizar i sacuá eà ngue Cristo semondo ra. Ucheé 
turá nenei nenei sacuá ño ngue semondo nguiá. Seaquiatu asaá saá eá 

fio nguiá Dios cheé nenei nenei co. Cristo cheé ambiasa mingue turá fio 
nguiá co. Se seaquiatu raá naa mose, i nda mbia ndua ndua eáte rei Cristo 
mano ndese. 


Dios cheé quirácuá tuchi Jesús rii 


18 Ae ra nyoi tata cuásuu, úquí ndei "ichóifiosa" isa Dios cheé nenei 
neneisa rii. —Cristo que mano mbia riquicharó nda, i mose ee, “ichôifio 
fiene" i chó nguiã. Nande quiatu que Dios nanderiró nandeicuá si ra. 
Nyebe Dios cheé turá ndiqui nguiã uquirácuá ndeacuquia nande je co. 
19 À ndei Dios cheé mbesa ji à: 

Ae "seaquiatu tuch?” i quia, qui aquiatu ra ambuquiachá esi. 

Ae “searacua tuch?” i quia, üqui aracua abe ra ambuquiachá esi no, 
i que Dios cheé mbesa ji ra. 20 Ae uaquiatu saá saá nguia, ibi jenda ja chó 
tiqui nde. Ae ucheé aquiatu saá saá nguia, ibi jenda ja chó üqui no nde. 
Eaquiatuáte (qui, i chó Dios nguiá úqui je. 21 Mbia ae ra Dios icuayá mbei 
uaquiatu ae je. Dios cheé ae je quia nda mbia Dios icua nguiá emo Dios 
cheé nenei nenei mose ee. Ae Dios cheé isi nae, üqui nda Dios siró eicuá 
si. Ichóifio nguiá, i raque mbia ataque Dios cheé nii. 22—Mbia mae sayá 
ndese nda uremae na íia, i bei que judíos quia ra. —Urechimbaaquiatu 
tuchi rã, i bei que judíos eá nguia ñee nyue no nda. 23Nande quiatu 
Cristo nandesenei senei nguia à. Ae mbia mbucha quia ira rese, aque chó 
nandesenei senei nguia nande à. Üqui si judíos ireite riqui à. Cristo renei 
nenei mose, judíos eá ndua eá tuchi chó nguiá erese à. 24Nande quiatu 
nandebite riqui nguiá Cristo renei nenei mose à. Dios judíos mo irabo chó 
nguiá. Judíos eã mo abe irabo chó nguiã no. Üqui je chó ngue Cristo Dios 
quirácuá mee nguiá. Úqui je chó Cristo Dios aquiatu mee nguiã. 25Dios 
aquiatuáte, i raque mbia mo fiee Jesús mano je rii. Dios quia eaquiatu 
tuchi jiri riqui nguiá mbia si co. Dios quirácuá neate, i raque emo fiee no. 
Dios quia equirácuá tuchi jiri riqui nguiá mbia si co. 

26Dios que jéirabo ja ra. Jéaquiatu tuchi eá ndaque ee. Ererecua eá 
ndaque jé. Mbaecha eà ndaque jé. Dios ae chó ngue jéirabo nguiá. Üqui 

ndese jendua jiri. 27 Ae je mbia riqui “eaquiatuáte” i nae, tiqui ño ngue 
Dios irabo nguiá. Ae ucuasu saá saá nguia nae, üqui irei irei sacuá esi. 
28 Ae mbia ataque ucuayáte quia nae, úqui fio ngue Dios irabo nguiá. 
Ae ucuasu saá saá nguia nae, üqui mbutiá sacuã. 29 Nyebe nandeico 
nguiá nandeaquiatu raá naa aroneate Dios je à. Nande mii mo jiri 
jirià. 30 Dios quiatu que nandembucha Jesucristo rese ra. Ae quiatu 
que nandembiirandu Dios rese ra. Ae chó ngue nandechiá mbuturá no 
nda. Ae chó ngue nandemingo icüe Dios mbaerá no nda. Ae que mano 
nanderiquicharó no nda. 31Sã embesa ji riqui fiee à no: 

Ae Dios saá nande je nae, tiqui nii nandecheé turá. 

A e nandesaá nande ae nae, tiqui nii nandecheé turá ea, 
i que embesa ji ra. 


Jesucristo mii Pablo senei senei mbia je 


1Seresenda, seso mose jendea que Dios cheé asenei senei turá jéje 
nenei. 2—Jesucristo mii fio tasenei senei j&je. Jesucristo mano nguia 
mbia icuã ndiquicharó nae, üqui mii fio tasenei senei j&je, ae chó ngue 
oso nguiá fiee jéje. 3Seireite que seso mose ñee j&je nyii ra. Semburirite 
que aque mose ra. ^Seaquiatu que asaá saá eáte quia ra. Dios cheé ngue 
ambuchecua tuchi quia ñee ñee j&je ra. Espíritu Turá nguiatu que secheé 
mbirácuá tuchi quia ñee ñee jéje ra. Nyebe mbia fiee nguiã. —Dios cheé 
fio eriqui re, i nguiá secheé mose. 5 Dios quirácuá ae jemingo nguiá 
Jesucristo rese üqui. Mbia mo aquiatu eá fio jemingo nguiá Jesucristo 
rese üqui. 


Espíritu Turá ndiqui mbae icua jate nande je co 


6 Ae seaquiatute, tiqui ja chó asenei senei mbei nguiá Jesús quiato 

je co. Ae seaquiatute nae, ibi jenda rá eá ño seaquiatu riqui nguiá co. 
Ae seaquiatu nae, ibi jenda rerecua rá eá ño seaquiatu riqui nguiá co. 
Üqui aquiatu quia ra tiã jei. 7Ae ureico ñee fiee nae, üqui nguia mbia 
mbaaquiatu jiri nguiá. Dios cheéte quia tiene. —Secheê nda ambuchecua 
je nguiá mbia je. Mbia mingo bei sacuá, i que Dios nyii mbae ao nonde 
ra. Dios que esenei eà nyii ra. Namo fio embuchecua nguiã nande je cote. 
8Mbia rerecua que Dios aquiatu icua eáte ra. Í nda eriiri mbucha eáte rei 
ira rese. ?Sà embesa ji riqui ñee à no: 

Dios ra mbae turá saá tuchi nande je. Uchesecua je. 

Ae ra Dios saá nande je, üiqui ndese emo iranuate namo. 

Emo mae áte erese namo, 
i que embesa ji ra. 1? Nande quia nandeico nguiá irandu erese à. Espíritu 
Turá quiatu nandembiirandu nguiá. Espíritu Turá nguia mbae icua jate 
nguiá co. Dios chiao abe icua jate equia co. 11 Ae rese emo ndiqui ndua, 

mbia mo üqui ndua ndua icuayáte. Ae rese nandeico ndua, nande ae 
nandeicua nguiá. Ae rese Dios riqui ndua, Espíritu Turá mii fio eicua 
nguiá. Dios sí chó Espíritu Turá nde. 12Dios que espíritu mbuae mo 
monoá nande je ra. Espíritu Turá ño ngue emondo nguiá nande je. Ae 
Dios saá turá nguia nande je nae, üqui ndese nandembiirandu sacuá 
fio ngue Espíritu Turá mondo nguiá nande je. 13Ae Dios saá turá nguia 
ure je nae, üqui uresenei senei nguia à. À ndese chó ngue Espíritu Turá 
urembaaquiatu nguiá. Mbia cheeño eá fio fiene. Nyebe aico nguiá Dios 
chisaá nenei nenei Dios quiato je co. 

14 Ae Jesucristo icua eáte, tiqui sí Espíritu Turã fee icuayáte quia à. 
Echeé mbaranguiatuáte riqui ee à. Nyebe eriqui nguiá echeé isiáte. 15Ae 
Jesucristo icuate nae, üqui nguia mbae icua jate nguiá à. Ae eturáte nae, 
ae eicuáte nae, úquí icua ja equia à. ¿Mañi Jesús quiato quia re? i chó 
mbia nguiã Jesús quiato cheê icuayá à. 16Tarembaaquiatu, i aroneate 
mbia mo Dios je. Dios quiato eá mo ndua eáte quia Dios rá si à. Nande 
quia nandendua ndua nguiá Cristo ndua rã si à. Dios resendate quia 
nandeico nguiá à. 


Mbae mii na fio ureico nguiá Dios cheé nenei nenei 


3 1Jesüs resenda jéingo raque úquí. Jéingo tuchiáte quiatu nguiá 

erese tiqui. Ae jembite riqui nae, üqui mii ndese chó jéingochí nguiá 
tiqui. Ae Cristo bite nae, tiqui ndese jéingoá fiochi nguiá üqui. Nyebe 
jaembaaquiatu tuchi aroneate equia co. 2Mbia riiri na fio jéingochi nguiã 
secheé andu mbiri mbiri cose. Querabe chó jéingo nguiã secheé andu 
sereá üqui. Nyebe jaembaaquiatu quiatu tuchiã nguiá Jesús cheé ndese. 
Ae jembite riqui nae, tiqui ndese jéingo mose ra Dios cheé jéicuayã mbei. 
3Jéicuã icuáte quia jéingo nguiá jenyue tiqui. Jendua turá ja eáte equia 
tiqui. Jeñee turá turá eáte quiatu nguiá jenyue üqui. Nyebe acheé nguiã 
jéje. —Ae Cristo bite nae, tiqui ndese jéingoá ñochí nguiá tiqui, ae chó 
— Se rei Apolos mbae, i chóchi jemo no. Nyebe jéingo eà nguiá Cristo bi 
rese üqui. 

5¿Aba chó se chã? ¿Aba chó Apolos no fia? Mbia rerecua eá ño ureico 

nguiá à. Dios cheé nenei neneisa chó ureico nguiá à. Ure Dios cheé 
nenei nenei mose jéje que Jesús jéicua resê. é Mbae tiquia ji rá ño Jë nde. 
Sá emo mbae ei tiquia no. Sá emo i icheré cheré erese no. Dios ae chó 
embusuri nguiá. Anyae chó ngue Dios cheé mingue nguiá jendese. Apolos 
chó ngue jembaaquiatu quiatu nguiá cote. Dios quiarei ucheé mbusuri 
raanguia jefiiangui re. 7 Ae echitiquia nae, aque embusuri aroneate. Ae i 
icheré cheré erese nae, aque abe embusuri aroneate no. Dios ae embusuri 
nguiá. 8Ae echitiquia quia, ae i icheré cheré nguia erese, ei si chó (qui 
nde. Dios ra mbae turá mee ee, ae esaá tiqui ndibishoró. ?Ure rei Dios 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


1 CORINTIOS 3, 4 312 


cheé naa naasa. Sã chacocha no, ei si chó Dios mbae jé nde. Sã tuchuacha 
no, ei si chó Dios mbae jé nde. 
10Dios turá tuchi que seje ra. Seje quiatu ngue ucheé mee nguiá. 
Mbia mbaaquiatu quiatu sacuá. Tuchua ao aquiatu rà fio se re. Tuchua 
i raanguia chó asaá nguiá base cote. Aque aró fio emo ndiqui nguiã 
tuchua ao hue no. Ae tuchua chao sechisaá aró nae, sã eraá mingue turá. 
11 Tuchua i raanguia chó Jesucristo riqui nguiá. Ae mii tuchi chó tuchua i 
raanguia re. 12-13 Ae aró tuchua mo nandesaá arondete. Sita je eraá mose, 
siqui turá mbei rae. Oro je eraá mose, siqui turá mbei ra eno. Plata je 
eraá mose, siqui turá mbei ra eno. Üqui je eraá mose, oquei eá nda Dios 
tata mbu mose. Ira je eraá mose, oquei chó ndae. Quiata je eraá mose, 
oquei chó nda eno. Nandechisaá nda Dios tea ja. 14 Nandechisaá siqui 
ii mose, Dios ra mbae turá mee nande je. 15Nandechisaã oquei mose, 
nandembae ra quiachá nandesi. Nande quia ra nandequiacháyá ndaque. 
Nandecuasé ndaque ra ibate Dios je. Nandeochi quiatu ra nandeico cote. 
16 ¿Jétesarei chó ere? Dios chuchua chó nanderete riqui co resé. Dios 
riqui beite nandeye co. Espíritu Turá ndiqui beite nandeye co. 17 Emo 
Dios chuchua mbiicuá mose, aque ra Dios mbutiá. Nande quia Dios 
chuchua re. Dios que uchuchua mii icúe umbaerá nda. Nanderete je sichó 
nandeico nguiá ñee co. Dios chó nandemingo nguiá icúe umbaerá co. 
18—Nandeaquiatute, jenyechí nguiá jeñiangui re üqui. Ae eaquiatute 
ibi jenda achó ndese, sã úquí uaquiatu raá naa eà. Siqui mingue mose 
ra Dios embaaquiatu turá cote. 19Ae eaquiatute ibi jenda achó ndese, 
“eaquiatuã”, i chó Dios nguiá üqui je co. Sá embesa ji riqui ñee no: 
Dios ra üqui aquiatu mbutiã fio cote. 
"Seaquiatu tuchite aico co", i quiatuchí ngue nyii re, 
i que embesa ji ra. 20Sã embesa ji riqui ñee no: 
Ae rese eaquiatu riqui ndua nae, üqui Dios icua tuchite quia co. 
Ndua ndua iru chó nguiá, 
i que embesa ji ra. 21 iMbia aquiatu mo ndese ra jeñimbucha chooñochi 
je! Dios quiatu que mbae mondo ja jéje ra. 22Jembae chó se re. Apolos 
abe rei jembae no. Pedro abe rei jembae no. Mbae ibi jenda ja rei jembae. 
Dios mbia mingo mose, jéje chó emingo. Dios mbia mingo eá mose, jéje 
chó emingo eà. Ae siqui quia namo, jembae ja chó tiqui nde. Ae ra siqui 
aquere, jembae ja chó tiqui no nde. Jembae ja chó ñene. 23 Cristo mbae 
chó jé nde. Dios mbae chó Cristo no nde. 


Ureaquiatu tuchi Jesás chimbaaquiatu si, jenyechi nda jé 


4 1— Cristo rimba ja chó tiqui nde, jenye chó serif. Apolos rii abe no. 
—Ae ambuchecua eã mbia je nyii, qui jembuchecua checua mbia 

je serii cote, i que Dios ure je ra. 2Dios rimba mose nande, Dios cheé 

nandemumbayá mbei chó nguia. 3—Serimba turá ño nde re, i ra Dios seje 

reae. Nducuá. Aicuayáte se. —¿l se jéje re? ae áte se quia jéje co. Ae ate 
se quia emo je co no. Dios mii fio seicua nguiá. ^Dios rimba turáte aico 
reae. Dios ae chó seicua nguiá. »—Dios rimba turá ño aque re, ijenye 
jeichi nda emo nii jé! Jesucristo tu mose, ae quia ra mbae mbuchecua ja. 
Ae ra nandendua ndua mbuchecua ja. Aque mose quia ra Dios ñee. —Co 
rei serimba turá tuchi co, i ra Dios mbia mbiirandu aque mose cote. 

6 Jembaaquiatu sacuá fio aico nguiá fiee jéje co. Sechue si chó aico 
nguiá ñee. Apolos rii abe chó aico nguiá ñee. Dios rimba achó fio ure 
re. Ure mii mo ndui jéingo bei aroneate. Dios rimba ja rui chó jéingo. 

Ei jenye mose ra embesa ji jemumbayá. 7¿Mbaerá nda jécuasu jésaá saã 
nde? Ae jendeco jembaerá nae, Dios chimondo ja chó üqui nde. Jéaquiatu 
mose, Dios ae jembaaquiatu nguiã. —Se ae que sembae asaá saá nda, 
ijenyechí nda jécuasu raá naa je! 

8 —Ureaquiatu tuchite cote, jenyechi ngue ñee nda. —Ureico Dios 
cheé icua jate co, jenyechí ngue ñee no nda. Ererecua tuchi jésaà saácht 
ureririró cote. Ererecua jêsaã ñooño na Jë no. Se abe ra ererecua asaá 
saá ndei jé na ndeae. ?Dios ucheé nenei neneisa quiriró jiri ure reae. 
Mbia tarô ji rá fio ureico uremano ndaaró aró ndeae. —¿Mañi à nguia 
re? i tuchi mbia quia mae nguiatu urerese co. Angeles abe fiee nyee mae 
nguiatu urerese. 10Ureico tuchi mose Cristo rese, “eaquiatuã”, jenye 
chóchi equia ure je tiqui. "Ureaquiatute ure", jenye chóchi equia jé 
jéingo mose Cristo rese (qui. Urequirácuá neáte ure, jé jequirácuá mose. 
Mbia ureosei chiáte ure; jé nguia mbia jéoseite nguiá. 11 Mbae eà mbeite 
urembae namo abe. Ureriácuá ácuáte que eriqui emo mose ra. Ureiseite 
abe que eriqui ra. Ureirao eáte abe no. Mbia icuá icuá mbeite ure je. 
Urechuchua eáte abe no. 12Mbae uresaá saá tuchite quia ureo je co. Mbia 
icuá icuá mbeite riqui ure je co. Urecheé turã turá mbeite equia ure ee à, 
tiqui ñee icuá icuá mose ure je. Urechecua chóte equia ñimbirácuá ee à. 
13Urecheé mingue beite equia üqut ñee icuá mose ure je à. Mbae quía rá 
tuchi chó ureico nguiã mbia je ure à. Mbia ureririró mbeite quia namo 
nyee ure à. 

14 Jéiret irei sacuá eá ño aico nguiá à mbesa jéje à. Jemundua ndua 
sacuá fio ñene. Seriirite quia jé nde. 15Jembaaquiatu quiatusa tubiriáte 
raque Cristo rii. Se mii tuchi chó jendu re. Se rane nguiatu ngue echeé 


20 


jéje. Nyebe aico nguiá “seriiri” i beite jéje co. 16 Nyebe jéingo se rá si. 

17 Timoteo amondo quia j&je aque. Ae rei sechimbaaquiatu tuchi. Nyebe 
"seriiri" ae tuchi nguiã ee. Ae quiarei siqui turá tuchi Dios rese. Ae ra 
jemundua bei secheé ndese. Sechisaã ndese abe no. —Ei ngue Pablo 

quia Jesús quiato mbaaquiatu quiatu sucha mbuchesea sea mose ra, i ra 
Timoteo jéje serii. 18Jemo ndiqui uaquiatu raá naa tuchichi üqui. —Pablo 
ra tu eá mbei urerea, i chóchi jemo nguia serit üqui. 19 Aso jei ra jendea, 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


1 CORINTIOS 4, 5 314 


Dios eno i mose seje. Ae uaquiatu saá saá tuchi quia jemo nae, tiqui tatea 
cote. Mañi nda equia mbae raá ndeae. Echeé achó achandu sereá. 20 Dios 
rimba cheé achó aroneate. Siqui eá mose Dios quirácuá ndese. 21 Manyae 
ra jéje seso mose jendea reae. Acheé asi asi ra jéje reae. Aico mingue 

chó nda jéje renoae. Jéhui mose jéicuá si, acheé asi asi eá nda seso mose 
jendea. 


Ae siqui ngu ninisi rese, aque jemombo 


5 1Mbae icuá tuchi rese que ureirandu jendese ra. Jemo nda siqui 

siqui ngu ninisi rese ra. ¿Mbaerá jéataque jétea chooño mbae icuá 
naa mose re? Ae Jesús quiato áte nae, tiqui fio siqui áte ngu ninisi rese. 
¿Mbaerá Jesús quiato quiatu siqui ngu ninisi rese re? 2Jéturá jésaá saá 
mbei chóchi nguiá jé üqui. Jéya eá eá ño jéingochi tiqui ndese üqui. 
Jéirei ngúíá tuchi chóchi. Ae siqui ngu ninisi rese, ae jemombo eá fiochi 
jeñumunua nuasa si. 

3Ishote aico raque jési co. Andua beite sequia jendese co. —Ae siqui 
ngu ninisi rese, aque jemondo Satanás je, ae chó nguiá sechiangui re co. 
Se siqui raanguia jendese. ^Jetiumunua na Jesús quiato hue jenda. Se 
abe ra andua ndua jendese. Jesucristo quirácuá abe ra siqui tuchi jendese 
jeñumunua mose. 5Ae siqui ngu ninisi rese nae, aque jemombo chó jési. 
Jesús quiato si. Jemee fio Satanás je. 1 nda Satanás erete mbasi. Í nda eai 
siqui bei Jesucristo tu mose cote. 

6¿Mbaerá jeingo jéturá naa naa mbae icuá ndea chooño nde? Levadura 
rá ño mbae icuá nde. “Levadura ñeté nda oso raque mbichae raã namo 
mose. Mbuchimatá ja rae". ¿Uquí jefianuáte quia re? 7 Ae eicuáte nae, 
aque jemombo jési. Í nda jé abe mbae icuá jésaá eã. Dios que Jesucristo 
iquia nandeicuá ndibishoró nda.da. Sá mbia riqui oveja iquia iquia 
huiicuá ndibishoró no. 8Nyebe nandeico turá na Dios rese, mbae icuá naa 
naa ndocot. Cochee nandeico. Nandeicuá nandesecha ja. 

9—Ae siqui emo ninisi rese, (iqui je ra jeñee ñeechí, ae que secheé 
mbesa mondo jéje nyii. 10 Ae Jesús quiato áte, üqui nii eá fio ngue acheê 
nguiá jéje. Nandecheé eá aroneate Jesús quiatoá je nandeico mose íbii. 
Ae siqui quia emo ninisi rese nae, ae abei chiãte riqui nae, ae mbae 
mbuquiachã nguia nae, ae siqui Dios abareã ndese nae, üqui je nandecheé 
eá aroneate. 11 Jesús quiato mo üqui icuá naa mose, jemombo chó jési. 
Jefiee fieechi nda ee. Emo ninisi rese siqui mose. Abei chiá mose. Dios 
abareá ndese siqui mose. Uchuru rerequia chooñoá mose. Quiacua mose. 
Mbae mbuquiachã mose. Jesús quiato üqui naa naa mose, jéhui chó 
esi. Jéquiaru jiri jiri tuchi üqui ndese. 12Jesús quiatoá nandeteaquiatu 
aroneate. Ae Jesús quiato, üqui nguiatu nandeteaquiatu. 13Dios quia ra 
Jesús icuasa reá mbasi. Ae siqui ngu ninisi rese nae, “Jesús quiato se”, i 
rei quia nae, aque jemombo chó jési. 

Jemo icuá icuá mose nyue, jé ae chó jéingo 

6 1Jemo icuá icuã mose nyue, jésochi nguiã ñee Jesús quiatoá 

nderecua je. Jé ae chó jemae erese ae. Jéicua ae. Sá Dios quiato 
achó fio ñee üqui je. —¡El jenye jé! i üqui je. 2Dios quiato quia ra "iet 
jenye Jë!” i ja Dios quiatoá je emo mose. Jë nguia ra “ief jenye je!” jenye 
mbia ataque je emo mose. ¿Mbaerá jéingo “ief je nye Jë!” ise reá mbae 
ñeté naa mose re? 3 Angeles je abe chee ra "iei jenye jé!" nande. ¿Úqui 
ndese jéiranuáte re? À ibi jenda je "iei jenye jé!” nande turá ja rã ae. 
4Jesús quiato chó jé nde. Ibi jenda mo nii jemo icuá icuá mose nyue, jé ae 
chó jemae üqui ndese. Jésochí nguiá ñee Jesús quiatoá nderecua je. Dios 
quiato eáte quia tiqui nde. Jesús quiato mo fiee icuá icuá mose nyue, 
éjemo jéaquiatuáte ñee ee re? "iEi jenye jé!” i ee re. Jé jéirei irei sacuã ño 
aico nguiá ñee jéje üqui. 6—¿Mañi ure ra re? i aroneate Jesús quiato ñee 
Jesús quiatoã nderecua je. 

7 Jemo Jesús quiato mo icuá icuá mose nyue, echiã turã tuchi àte quia 
fiene. Jetiimbirácuá ño mbae icuá naa mose jéje. Jeñimbirácuá fio jembae 
mbuquiachã mose no. 8Jé abe mbae icuá jésaá saá fiochi, ñimbirácuá 
ndocoi. Jë abe jendesenda mbae jembuquiachã ñochř Jesús quiato mbae, 
fiimbirácuá ndocoi. 

9-10 Mbia rerecuará tuchi ra Dios cote. Aque mose ra mbia icuá siquíá 
tuchi Dios rese. Ae siqui emo ninisi rese nae. Ae siqui ngüinisíà ndese 
nae. Ae ndua chooño nguia Dios abareá ndese nae. Ae siqui quia nyiese 
ngüinisi raá naa nguesenda je nae. Ae mbae mbuquiachã quiachã nguia 
nae. Ae abei chiáte riqui nae. Ae quiacua quiacua quia nae. Ae ucheé 
mondo choofio mbeite quia mbia je nae. Üqui nda siquíá tuchi Dios rese. 
— Eicuã abe ra siqui bei Dios rese, ijenyechi nda ñimbiir? iri jé! 11 Ei ngue 
jemo icuá cose ra. Dios ae jembitiró nguiá cote. Dios chó jemii nguiá icúe 
umbaerá cote. Espíritu Turá ngue jéisi turá Jesucristo rii cote ra. 


Espíritu Turá nyuchua chó jendete re 


12— Co rese ra ereicochi, i áte raque Dios quia seje mbae mo nii. Dios 
biáte nande mbae raá ja choofio mose. Mbae mo sembiicuá seri mose, 
asaá eà mbei ra se. 13 Nandechiurá ndei nanderie ye sacuá. Nanderie rei 
nandechiu rirurá. Üqui ja ra Dios mbutiã emo mose cote. Dios mbaerã 
fio nanderete re. Siqui choofio sacuá eá ño emo ninisi rese chó nanderete 
re. Nanderete rerecua chó Dios re. 14Dios quirácuá fio ngue Jesucristo 
raaque mbuquera nguiá. Ei ño nda Dios quirácuá nanderaaque mbuquera 
nguiá nande abe no. 15¿Jéiranuáte quia jendete rese re? Cristo nanderete 
mbucha quia uchiese co. Cristo rete chó nandeico nguiá co cote. Cristo 
rete nandembucha aroneate cuña icuá ndete mo ndese. 16Emo siqui mose 
cuña icuá mo ndese, erete ucha chó nguiá nyiese aque. Erete nyeremo eá 

fio cote re. Üqui ndete ja ra co mii cote, i que Dios cose ra. 17 Emo siqui 
mose Cristo rese, nguete mbucha chó nguiá erese tiqui cote. Erete mii 

na fio üqut cote re. 18iJeninisiá ndese ra jéingochi jé! Mbae icuá mo naa 
mose, tiqui nda nanderete mbiicuáyá jiri. Siqui mose ngúinisiá ndese, 
tiqui nguia ra nanderete mbiicuã tuchi cote. 19 Espíritu Turá siqui chee 
jeñiangui re üqui. Espíritu Turá nyuchua chó jendete re. Dios mbae chó 
jé nde. Jembae ae eá fio jendete re. 20 Eicuá nimba rei ngue jé nyii re. 
Dios quiatu ngue jéisi nguiá cote. Nguiiri ngue emondo jendibishoró nda. 
Nyebe jéingo jendete mee Dios je. Jéai abe jemee ee noae. 


Pablo mbia mbaaquiatu emo ngúinisi rerequia rii 


7 1Jefiee ngue jembesa mondo seje nyii nae, tiqui tasibishoró jéje 
cote. Coche emo siquíá nguiá cuña mo ndese. 2Coche mbia ngúinisi 
ae rerequia nguiá. Coche cuña ngu mii nderequia nguiá no. Emo ndese 
siqui choofio eá sacuá ño üqui nde. 3Sã eru riqui turá ngüinisi rese. Sá 
eninisi abe riqui turá ngu rese. Nyao aroneate nyesi. ^Eninisi rete chó 
eru mbae cote re. Eru rete chó eninisi mbae cote no nde. 5Nya i aroneate 
eru ngüinisi je nguete rese ngueteá. Nya i aroneate eninisi nguete 
rese ngueteá ngu je no. —Nandecheé mbei Dios je namo, siqui rocoí 
nyiese, i mose nyue, eturáte üqui. Sá eriquibe nyiese aquere cote. Nee 
fieende Dios je cote. Siquibe eá mose nyiese, fimbirâcuã eá aró ndete. 
Satanás embiicuá aróte cote. 6—Jeninisirá jendeco, ae áte quia jéje co. 
ja ninisiá ndiqui se rá si, ae rei que se ra. Dios cheé eá ño üqui nde. 
Nandechisaá ae aerá ño Dios mondo nguiá nande je. Emo ninisiá siqui 
turá arondete. Emo ae ngúinisi quereco sete nguiá no. 

8 Ae eninisiáte nae, üqui je tacheé. Eru cheecha je abe tacheé no. 
Coche jéingo nguiá jendu eá. Coche jeninisiá ndiqui nguiá no. Se rá si. 
9Jefimbirâcuãyã mose jendete je, jeninisirá mo jétea ae. Jendurá mo 
jendeco noae. Mbia mo osei osei rocoi. 

10 Ae ngu quereco nae, sá üqui ngu rechayá mbei. Jesús cheé tuchi 
chó tiqui nde. Secheé ae eá ño üqui nde. 11 Cuña mo ngu recha mose, sã 
eriquíà mbei emo ndese. Sá ae ae chó ndiqui bei, ñimbucha si eá mose 
ngu rese. Sá eru abe ngüinisi rechayà mbei. 

12Se ae tacheé cote. Jesús cheé eã ño à cote re. Jesús quiato mose 
emo, sã eriqui bei ngüinisi rese. Jesús quiatoá ndaque eninisi. Eninisi 
siquise mose ngu rese, sã eru siquichó erese. 13Jesús quiato mose cufia 
mo, sã eriqui bei ngu rese no. Jesús quiatoã ndaque eru. Eru siquise mose 
ngüinisi rese, sã eninisi siquichó erese no. 14Jesús quiato mose eru, eru 
ngüinisi mbucha aróte quia Jesüs rese co. Jesás quiato mose eninisi, 
eninisi ngu mbucha aróte quia Jesús rese co no. Ei nda eriiri abe Jesús 
icuayáte rei, tiqui ande. 15Jesús quiato mo ninisi siquíã mose Jesús rese, 

“seru tasecha" i bei mose, sá eru eriquisá quisá eá. Cuña mo Jesús quiato 
mo ndu siquíá mose Jesús rese, “seninisi tasecha" i bei mose, sã eninisi 
ngu riquisã quisá eã no. Üqui naa mose, Jesús quiato mbae icuá saá eáte. 
— Sá seriirí ndiqui turá nyue, i quiatu que Dios nande je ra. 16Ae Jesús 
quiato nae, üqui ngüinisi mingo aróte Jesús rese. Ae Jesús quiato cufia 
nae, üqui ngu mingo aróte Jesüs rese no. 

17 —Ei jenye chó nguia jé ae ae, i que Dios nandechiaorá mee mee 
nande je ra. Üqui ndese nandeico bei quiatu nande ae ae. Dios que fiee 
nande je nyii, aque mosenda rá si bei chó nandeico. Üqui ño asenei senei 
nguiá Jesús quiato ishonda jaje abe. 18—Echu serui, i mose Dios judío mo 
je. sà judío bei chó ae riqui. —Echu serui, i mose Dios judío eà mo je, sà 
ae riqui judío raá naa eá. 19Sebite judíos achó, iã nda Dios. Sebite judíos 
eá achó, ià nda Dios no. Ae Dios cheé mumbayáte quia nae, üqui nguia 
Dios bite re. 20Ei nande que equia Dios fiee namo mose nande je nyii, 
aque mosenda rá mbei chó nandeico. 21 Mbia rimba mose nde, Dios “eico 
serui" i mose ndeje, eico chó erui. Mbia mo nimba raque nde. Erecháchí 
nda ndererecua si. Ndererecua huise mose ndesi, nde ae eico cote ae. 22— 
Eico serui, i mose Dios mbia rimba mo je, Dios embui chó nguiã eicuá 
si cote. —Eico serui, i mose Dios emo ae siqui mose, Cristo rimba chó 
aque cote re. 23 Jesucristo que mano jéje ra. Nyebe Jesucristo rimba ae 
chó jéingo nguiá tiqui cote. Mbia rimba ae eá fio jéingo nguiá tiqui cote. 
24Dios que fiee nande je nyii, aque mosenda raanguia bei chó nandeico 
Dios rese. 

25 Nyucuaaque rii tacheê ndaque j&je cote. Dios que fiee áte seje tiqui 
nii nda. Se ae chó tacheé j&je. Airandu que Dios ia eà mose serese ra. 
Nyebe aico nguiá ñee ñooño eá tuchi j&je co. 26Sà mbia ngúinisirá mo 
ndea eá namo. Sã nyucuaaque ae riquichó ngurá mo ndea rocoi. Mbia 
icuáte quiatu eriqui nguiã Jesús quiato je à cote. 27 Neninisi mose, 
eico bei chó erese erechayá mbei. Neninisiá mose, nde ae eico bei. 

28 Neninisirá ndea mose, eicuá eá ño üqui no nde. Nyucuaaque ngurá 

mo ndea mose, eicuá eá fio üqui no nde. Mbae icuá nda et ei ee ngurã 
ndea mose cote reae. Nyebe aico nguiá ñee j&je. —J6 ae jéingo jeninisiã, 
i jéje. 29 Tacheé tuchi rá j&je, Seresenda. Mbae ra ua jei ja nande je cote. 
Ae ngüinisi quereco quia, sá üqut ndiqui ngüinisi rerequia eà naanguia. 
30 Ae eya ešte riqui, sá üqui ia tuchi raanguia riqui no. Ae eyate riqui, sá 
tiqui ia eáte raanguia riqui no. Ae mbae isi quia, sã úquí ndiqui mbae isiá 
naanguia no. 31 À nandeico rei nguiá íbii à. ¡Ibi jenda rese ra nandendua 
tuchichi jé! iÀ ibi jenda ja ra ua ja chó jé! 

32—Jeninisiá fio jéingo, ae que se ra. Jendua ndua eà jiri nda ibi jenda 
rese chã. Ae eninisiá, üqui ndua ndua bei aróte Dios mii ndese. Ae Dios 
bite, üqui esaá saà mbei aróte. 33 Ae eninisi nae, üqui ndua ndua bei 
arondete ibi jenda achó ndese. Ae eninisi bite nae, üqui esaá saá mbei 

arondete. 34Ei si chó cuña no nde. Eru eá mose, ndua ndua arondete Dios 
achó ndese. Ae Dios bite, üqui nda esaá saá mbei ee. Siqui tuchi ra Dios 
rese. Ae ngu quereco nae, tiqui ndua ndua bei arondete ibi jenda achó 
ndese. Ae eru bite nae, üqui esaá saá mbei aróte. Siqui rocoi Dios rese. 
35 Jaendiquisá quisá eáte raque se jeninisirá mo ndea mose. Jemundua 
sacuá Dios rese chó aico nguiã ñee jéje co. Jendua eá sacuá mbae mo 
ndese chó fiene. Jeninisi mose jendua bei aroneate Dios rese. 

36-Seriiri ndu bite chi cote. Etiaróte chi cote, i mose amei mo, sã 
eriiri ngurá mo nderequia. Eicuá eá ño nguiiri ndurá mee ee re. 37 —Sá 
seriiri ndu eá ae riqui. Erurá nda amee eá ee, i tuchi mose amei mo, 
eturáte üqui abe. 38 Ae nguiiri ndurá mo mee ee, eturá fio üqui nde. Ae 
nguiiri ndurá mo mee eá ee, eturá tuchi chó üqui cote re. 

39Eru mbae bei chó eninisi re. Nyao aroneate nyesi. Eru mano mose, 
ngurá mo nderequia aróte Dios quiato mo cote. 40Eru mano mose, siqui 
turá arondete ngurá mo ndea eá mose cote. Eya tuchi ra siqui ngu eá 
mose reae. Se chó acheé nguia üqui ndeae. Espíritu Turá abe sembucheé 
nguia reae. 


Ae soo mbia mondo rei dios abareá je nae 


8 1—Mbia soo mondo mondo quia dios abareá je nae, ¿úquí soo ra 

nandeu re? jenye que seje. Üqui tasenei jéje cote. —Seaquiatute 
se, nande ja jate raque quia à. Emo eaquiatu tuchi mose, ucuasu raá naa 
arondete. Emo nyesecua mose mbia rese, Dios abe rese ra nyesecua bei. 
2Seaquiatute se, i mose emo, eaquiatuá fio üqui nde. 3 Emo nyesecua 
mose Dios rese, Dios (iqui icua chó nguiã üqui. 

^Mbia soo mondo mondo quia dios abareá je, éüqui nda nandeu re? 
¿Nandeu eá tuchi chó nda re? Dios eá tuchi chó dios abareá nde. Co mii 
tuchi chó Dios re. 5Dios abareá nguia etubiriáte re. Ibi jenda. Ibei riinda 
abe no. Dios raanguia tubiriáte raque no. 6Dios quia co mii tuchi nande 
je re. Ae quiarei nanderu tuchi. Ae mii ngue mbae chao ja tuchi ra. Ae 
mii ngue nandeao umbaerá nda. Nandererecua mii tuchi chó siqui nguiã 
co no. Jesucristo, i equia ee. Ae que mbae chao ja tuchi Dios rese ra. Ae 
mii ño nandemingo nguiã à. 

7 Dios quiato mo iranuate quia üqui ndese à. Siquiche beite quiatu 
nguiá dios abareá si üqui. Ae soo mbia mondo dios abareá je, üqui 
mbaeiae riqui rei nguiá ee. —iÜqui soo jéu eá jé! i reí Dios nguiá ee. 8Ae 
nandeu quia nae, üqui nda nandembuturá eá Dios je. Nandechiu mo nda 
nandembuturá eà mingo. Nandechiurá nandeisi ted teá mose, üqui nda 
nandembiicuã eà no. 9—iÜqui soo ra jéuchi jé! iáte raque Dios nande 
je. Mbaeiae eáte raque tiqui soo. Mbaeiae nda eriqui rei Jesús quiato 
namonda je raé. Jé eu mose, tiqui abe ra eu chee. —Mbaeiae au chóchi, 
i ra fiimbiicuá tuchi cote. 10Jéquiaru mose dios abareá chuchua, Jesús 

quiato namonda ra mae jendese. Üqui abe ra soo u chee, ae mbia mondo 
Dios abareá je. Maende jendese. Eicuá ndaque eriqui rei nguiá ee. 11 Jé 
ndaque jéirandu tiqui soo rese. Eicuá eá ndaque eu mose. Jéu eá ndei. Jë 
eu mose, Jesús quiato namonda abe ra eu chee. Siquichete raque esi. Ei 
jenye chóchi üqui mbiicha aróte Dios si. Üqui nii abe chó ngue Jesucristo 
mano nguiá. 128500 mbaeiae riqui rei mose ee, jéu eá uquia ee ae. Jë 
euquia mose Cristo quiato namonda je, eicuáte tiqui Cristo je. 13Jesüs 
quiato mo ambiicuá sereá tuchi chó nguiá se. Se soo u mose, üqui Jesús 
quiato mo mbiicuá mose, soo ra auá mbei cote. 


Mbae mo jembu seje Dios cheé nenei nenei ndibishoró, i áte Pablo 


9 1 Jesús cheé nenei neneisa tuchi chó se re. Sererecua mo eáte ibi 
jenda mo. Amae tuchi que Jesucristo rese se ra. Secheé nguire chó 
jéingo nguiá Jesucristo icua üqui cote. 2 Jesucristo cheé nenei neneisa eà 
ño co re, i aróte raque emo seje. Jé quiatu jeñee aroneate nguiã üqui seje. 

Üqui jéingo seicua tuchite üqui. Secheé nguire quiatu que Jesús jéicua 
cote resé. 

3Ei ae chó nguiá ñee mbia ñee icuá mose seje. 4Se abe Jesús quiato 
sembuquiaru quiaru arondete raque. 5Seninisirá Jesús quiato mo arao rao 
arondete raque mananguiti. Secuata cuata mose mbia mbiirandu randu 
Jesús rii. Sá Pedro riqui ngüinisi rerao rao no. Jesús nongue abe no. Sá 
Jesús cheé nenei neneisa ja ngüinisi rerao rao no. 6¿Se mii ño nda Jesús 
quiato sembuquiaru aroneate rei jéje re? Bernabé abe rese. Ure Jesús 
cheé nenei nenei mose. 7Sã soldado siqui chooño eá comandante mbae 
mee eá mose ee. Sá emo ndiqui mbae tiquia chooñoa no. —Sechitiquia 
nda au chá, i chó nguiá. Sá emo ndiqui ticuasu raaró ñooñoa no. — 
Equiandi nda ambei chá, i chó nguiá. 
Moisés chimbesa co: 

Jé ticuasu mbuquiei quiei mose, echuru jemumbi eá. 
Sá ae ae si quia mbae cua, 

i que embesa ji ra. Ticuasu achó je eá ngue Dios ñee nguiá. 10Nande abe 
je chó ngue ñee nguiá. —Sá Jesús quiato abe riqui mbae mee mee echeé 
nenei neneisa je, i chó ñene. Ae mbae chitiquia quia nae, “sechitiquia tau”, 
i chó nguiá etiquia. Ae mbae a chiqui chiqui quia nae, “sechiiqui tau", i chó 
nguiá eiqui iqui. Dios cheé ngue uremingue mingue tuchi quia jendese 
resé. ¿Jé urembuquiaru quiaru aroneate quia cote re? ¿Ureiraorá jemee 
aroneate quia ure je cote re? 12Mbae mo jemee mee nguia Jesús cheé 
nenei neneisa mo je üqui. ¿Mbaerá jéingo emee eá ure abe je quiatu re? 
—iMbae mo nandeisi teá eo si jé! ure que equia oso mose jendea ra. Dios 
si jembiicha eá sacuá fio ngue mbae mo ureisi teá nguiá jési. 13Sà Dios ñee 
sacerdotes je cose no. —Ae siqui quia sechuchua sacrificio raá naa nae, 

sã üqui ndiqui ofrenda u u bei ae, i que Dios fiee cose ra. 14Ei si chó ngue 
Jesús fiee nguiá ucheê nenei neneisa je. —Ae secheé turá senei senei nguia 
nae, sá sequiato ataque riqui mbae mee mee mbei tiqui je, i que Jesús ra. 

15Dios cheé nenei neneisa tuchi raque se. Mbae mo ngue aisi chó áte jési 
ra. Se ae chó mbae achao chao nguiá sembaerá co. —Mbae mo jemee seje, 
ae áte chó nguiá co mbesa mbesa jéje co. Tamano ae, “mbae embu seje”, i 
rocoi jéje. 16Dios cheé nenei neneisa tuchi chó se re. Üqui nii seturá asaá 
saá aroneate. —Secheé esenei senei mbia je, i quiatu Dios nguiá seje. Se 
erenei nenei eá mose mbia je, Dios ra paama i seje. 17Se ae que andua eá 
nda. —Dios cheé tasenei senei, aeá ngue se ae ra. Dios chó ngue ñee nguiá 
seje. —Secheé esenei senei mbia je, i nguiá seje. Se ae andua mose, ei nda 
Dios mbae mo mee ndei seje ucheé nenei nenei ndibishoró. Dios rimbate 
quia se re. 18¿Mbae chó sebite riqui cha? Mbae mo isiã Dios cheé nenei 
nenei ndibishoró, tiqui ño sebi re. —Mbae mo embu seje Dios cheé nenei 
nenei ndibishoró, ae áte quia co. Üqui nguia sebi re. 

19Mbia mo nimba eá ndaque se. Mbia rimba asaá saá fio nguiá Dios 
cheé nenei nenei mbia je co. Mbia Jesucristo icua sacuã. 20Seico mose 
judíos ite re, judío asaá saá fio nguiá. Judíos Jesucristo icua sacuá. Ae 
siqui tuchi quia Moisés chimbesa rui nae, üqut ite re seico mose, Moisés 
chimbesa asaá saá fio nguiã se abe. Üqui Jesucristo icua sacuá. —Moisés 
chimbesa rui eico, i áte raque Dios seje. 21 Ae siquíá nguia Moisés 
chimbesa cheé ndui nae, úquí ite re seico mose, se abe Moisés chimbesa 
asaá saá eà ño nguiá cote. Üqui Jesucristo icua sacuá. Cristo mii ñee ño 
amumba mumbayá nguiá co. 22Jesús quiato quirácuá nea ite re seico 
mose, qui asaá saá ño nguiá se abe, sequirácuá nea naa naa. Üqui 
Jesucristo icua sacuá. Ae ite re aico oso oso beite nae, úquí na fio aico 
nguiá se abe. Üqui Jesucristo icua sacuá. 23 Uqui ja chó asaá saá nguiá 
Dios cheé turá nii co. Nandeico turá ja sacuá Jesüs rese. 

24Sã mbia carrera raá naa no. Mbia ja chó uchã ndaque. Co mii ño 
nda premio isi. Aque rã tuchi chó jéingo Jesús rese. Premio isi sacuã 
naanguia. 25 Ae ra carrera saá saá nae, üqui mbae icuá secha ja chó nguià 
tiqui. Premio isi sacuá fio eriqui nguiá mbae icuá naa eá. Premio nda ua 
jei raque. Ae Jesús mee aróte quia nande je premio nae, üqui nguia ra ua 
eá mbei nandesi. 26Se aico chooñoa nguia Jesús rese co. Jesús rese aico 
turá tuchi chó nguiá se co. 27Mbae asaá saá fio nguiá serete mbirácuá 
co. Serete secheé mumbayá sacuá. Se premio ganar i sacuá fio aico nguiá 
eraá naa co. Premio isiã sebiáte, se Dios cheé nenei nenei tuchire. Nyebe 
aico nguiá siqui tuchi Jesús rese co. 


Dios raanguia rese ra jéingochi jé 
1 0 liJëtesareichi nda nandei ñiinda si jë! ¡Moisés mosenda si jé! 
iUqui ngue siqui ja rei ibeishi ndui ra jé! iUqui ngue nyoi ja rei 

Ama tret ndasa Dios ñee mose ee ra jé! 2—Moisés rese nandeico bei, i ja 
rei que mbia siqui ja mose ibeishi ndui ra. —Moisés rese nandeico bei, 
i ja rei que mbia Ama trei ndasa mose ra. 3Ae Dios mee ndei ee echiurá 
nae, üqui ngue mbia ja u u rei ra. 4Ae Dios mee ndei ee embei sacuá nae, 
tiqui ngue mbia ja mbei mbei rei ra. I que tuutu quia sita si nae, (iqui 
ngue mbia ja mbei mbei rei ra. Aque sita rei Cristo rã. Cristo que siqui 
tuchi quia üqui mbia rese ra. 5 Uqui ataque rese que Dios ia eá tuchi riqui 
ra. Siqui turá eà tuchi que equia Dios rui ra. Nyebe Dios eataque iquia 
iquia nguiá turúquiaa. 

6Nandemundua sacuá ño üqui nde. Mbae icuá osei osei eá sacuá nande 
chó üqui nde. Sá üqui mbae icuá osei osei no. 7 Jéingochí nda dios abareá 
ndese. Sã üqui ndiqui dios abareã ndese no. Sã embesa ji riqui fiee no: 
“Mbia que quiaru quiaru ra. Mbae abe que embei mbei ra. Aquere que 
nyuruqui ruqui ticuasu raanguia je ra", i que embesa ji ra. Jé nguia 
jéingo eã dios abareá ndese. 8 Uqui nandei que siqui siqui ngúinisiá ndese 
no nda. Nyebe Dios eiquia iquia tuchi nguiá. Veintitrés mil que mano 
aque nyaashi mose ra. iMbae icuá nda nandesaá saáchi úqui na jé! 9—Ma 
Cristo roseite, nandechi nda mbae icuá naa jé. Sá nandei riqui “ma Dios 
roseite" i nyii no. Sá fii ngue eriqui mbae icuá naa mbei cose no. Sá mbei 
tásie riqui eiquia iquia no. iUqui nandesaá saá eà tuchi chó nguia nande 
je! 19 iJefiee icuá icuáchi nda Dios rii jé! Sá üqui nandei ñee icuá icuá 
nguia Dios rii no. Nyebe ángel nandei ñiinda iquia iquia tuchi nguiá. 11 Ef 
si tuchi que nandei fiiinda quia nyii ra. Dios que embesa mii nandetesarei 
eá sacuá nda. Mbae ua ja seri mose chó Dios riqui nguiá nandembesarei 
eá co. 12—Sequirácuá tuchi chó se re, i mose emo, isá aque riqui nyiicua 
tuchi quiatu jé! Mbae icuá jet nonde ee. 13—¡Mbae icuá esaá Jë! i mose 
diablo jéje, ei si chó nguiã fee mbia ataque je. Jë mii je eà. Dios quia 
ra ucheé mbuchebiã mbei. Jendeaquiatu bei ra diablo fiee mose jéje. 
Jembirácuá ndae. Jë “nya” i sacuá mbae icuá je. 

l4Seresenda, idios raanguia rese ra jéingochi jé! 15 Jéaracuate rei je ndesé. 
Secheé ndese jemae quiatu. é Acheê ñooño se re? Acheé ñooño eà se reae. 
Jétea quiatu. 16Nande Santa Cena naa naa mose, Cristo ruqui mbei raanguia 
chó nandeico nguiã uva rique mbei mbei. — Cristo ruqui nandembitiró ja 
bei quia à, i chó nguiá uva rique mbei mbei. Mbichae nandesiquio quio quia 
eu nonde nae, Cristo roo rá fio tiqui nde. — Cristo roo nandembitiró ja bei 
quia à, i chó nguiã mbichae u u. 17 Nandetubiriáte raque Jesús quiato. Nande 
ja chó aque mbichae mii nandeu ja nguiã. Mbae mii na nguiatu nandeico 
nguiá nande ja à. 18Judíos rese chó jendua. Üqui sacrificio raá naa mose, 
sacrificio eu chó nguiã à. —Dios resete quia nandeico nguiã à, i equia à. 
19— Dios abareá mbae mo saá arondete, ae áte raque quia co. Ae soo mbia 
mondo mondo quia dios abareá je, soo chó ndaque üqui. 20Mbia soo mondo 
mondo mose dios abareá je, Dios tuchi je eá ño eriqui nguiá emee mee. Aba 

checuayá icuá je chó eriqui nguiá emee mee. iAba checuayá icuá ndese 

ra jéingo jiri jirichi jé! 21 Jé mbae mbei mose aba checuayá ndese, Jesús 
ruqui mbei raanguia jésaá aronea fio nguiá cote. Jéquiaru quiaru mose 

aba checuayá nyuchua, Santa Cena jesaá aronea ño nguiá cote. 22¿Mbaerá 
jéingo Jesucristo mbupaama ite re? ¿Jéquirácuá tuchi chó eriqui esi je nde? 


Jesüs quiato ataque rese quia jéingo ndua 


23 —Ae soo mbia mee mee nguia dios abareá je nae, (qui ndese ra 
jéocochi, i áte raque Dios nande je. Dios biáte nande mbae raá ja chooño 
mose. Uqui nii Dios fiee áte raque nande je. Nande ae chó nandeicua. Mbae 
mo Jesús quiato mo mundua icuá mose, üqui si nandehui chó. 24—Nande 
ae nandeico Dios rese, jenyechi nda jé. —Mbia ja quiatu nandemingo erese, 
jenye quiatu. 25Soo jéisichó fio nguia mbae vender ísaa. —¿Dios abareá je 
co soo jemondo nyii re? ijenye chi nda ñee ee jé! Jéiranua mose, mbaeiae 
eà ño soo j&je cote re. Jéisichó ño nguia jéiranua. 26 Jesucristo mbae chó ibi 
re. Mbae ibi jenda ja abe rei embae no. Ae Jesucristo chao ja nae, (qui ndei 
nandechiurá ja. 27 —Nyao rã quiaru serese, i mose emo jéje, jéso chó quiaru 
erese jésose mose. Ae ra echara mondo jéje, jéuchó fio. —éCo mbia mondo 
dios abareá je nyii re? jenyechi nda ee. Jéiranua mose, mbaeiae eá ño jéje 
cote re. Jéiranua fio jéquiaru. 28—Co soo que mbia mondo dios abareá je 
ra, i mose emo jéje, jéu eá ño cote. Ae ñee j&je nae, aque mbiicuá eá sacuá 
fio jéu eá. Aque soo jéu eá cote, jéirandu mose erese. Jé eu mose, Jesús 
quiato ra ndua icuá icuá cote. 29 Jendua icuá eá ndaque jé. Emo nguia ndua 
icuá aróte nguiá cote, jirandu mose jé eu rese. —¿Mbaerá nda aque soo 
au eá sebi mose re? i aróte jemo seje. —¿Mbaerá nda emo ñee amumbayá 
nde? i aróte jemo seje. 30—Se "gracias" i mose Dios je aque soo u nonde, 
eicuá eá fio cote reae. ¿Mbaerá nda emo fiee icuá seje re? i aróte jemo seje. 
—éMbaerá nda au eá eicuá eá mose re? i aróte jemo seje. 

31 À ndese chó jendua. Ae nandesaá saá nguia nae, Dios je chó 
nandesaá. Ae nandeu ndeu quia mbae nae, Dios je chó nandeu. Ae 
nandembei mbei quia mbae nae, Dios je chó nandembei no. Mbia ra ñee 
turá Dios je, nandeico turã mose. 32iMbia ra jemundua ata atate chi jé! 
— À icuá ereae, i mose emo jéje, itiqui nda jésaáchi jé! Jë eraá mose, üqui 
nda ndua icuá Jesús rese cote. Judíos. Judíos eá abe. Jesús quiato abe. 
Üqui ndua icuá aró Dios rese, jé eraá mose. 33—Se ae taico Dios rese, ae 
áte quia co. —Mbia ja quiatu tamingo erese, ae quia co. Dios mbia riró 
sacuá eicuá si. Mbia siqui bei sacuá Dios rese. 

1 1 1Se rá si chó jéingo. Sá aico Cristo rá si se no. 


Ei jenye chó nguia u ñumunua nua mose, i Pablo cuña je 


2 Acheé turáte quia jenii co. Jendua beite quiatu quia serese. Acheê ngue jéje 
nyii, üqui jemumbayá mbeite quia secheé tiqui. 3Ae ra ambesa jéje namo, iüqui 

jéicua tuchi quiatu jé! Cristo rei hombre ja rerecua. Hombre rei ngüinisi rerecua 
no. Sã Dios Cristo rerecua no. 4Mbia fiumunua mose, sã hombre mo fiee eã Dios 
je huiite sucha resebe. Sã eáqui nyecua chó siqui Dios cheé nenei nenei. Uáqui 
ati mose, aba ireite tiqui. »Mbia ñumunua mose, sá cuña mo ñee eà Dios je 
huiite suchayá. Sá cuña aqui ati ji chó siqui Dios cheé nenei nenei. Cuña uáqui 
ati eá mose, aba ireite tiqui. Uáqui hui na ño eriqui nguiá uáqui ati eá no. 6Cuña 
mo uáqui ati sereá mose, sã uáqui hut tuchi quiatu no. Eirei mose uáqui hui, sã 
uáqui ati quiatu ua sia rocoí no. 7 Hombre mo nguia uáqui chati aroneate nguiá 
Dios cheé nenei nenei. Dios quiatu ngue hombre chao nguiã umbaerá. Aquere 
que cuña mo ao hombre mbaerá cote ra. 8Cuña ndoquiei je eá ño ngue Dios 
hombre ao nguiá. Hombre roquiei je quiatu ngue Dios cuña mo ao nguiá. ?Cufia 
chirecorá eá fio ngue Dios hombre ao nguiá. Hombre chirecorá nguiatu ngue 
Dios cuña ao nguiá. 10 Nyebe ra cuña uáqui ati quiatu. —Seru chó sererecua 

re, i chó nguià uáqui ati. Angeles quia maete nguiá erese. 11 Jesucristo quiato 

ja chó nande re. Hombre achó nda siqui turá eá cuña eá mose. Cuña achó nda 
siqui turá eá hombre eá mose no. 12Hombre roquiei je chó ngue Dios cuña ao 
rei nguiá nyii. Cuña abe riqui tiiri iri hombre co cote. Dios chiao ja chó fiene. 
Cuña. Hombre abe. 13 Jé ae chó jendua mae erese. Eicuáte cuña aqui ati iriã fee 
Dios je. 14Hombre a boco mo siqui mose, aba ireite quí. —Eicuáte üqui, i ja 
tuchi mbiamo ñooñoa nguia tiqui je à. 15Cuña mo nguiatu ea boco siqui mose, 
(qui nguia earóte re. Ea boco que Dios mee ee ra. Eáqui ati sacuá. 16—Cuña a 
boco sebiá, i mose jemo, sã ndua chó Jesús quiato ataque rese. —Sá cuña a boco 
riquichó, i ja chó Jesús quiato nguiá serese üqui. 


Jenyao chaochi nda Santa Cena u mose jé 


17 —Santa Cena naa icuá icuá fio ngue equia ñumunua nua nda, i que 
mbia mo sembiirandu jenii nda. Nyebe seya eáte riqui nguiá jendese. 
18—Hue ri ja eá eriqui ndua ndua ñumunua nua mose üqui, i que emo 
sembiirandu jenii nda. —łchõiño eã ereae, ae sequia ndua ndua co. 

19 Jeñimbuchao chao chóchi equia üqui. Mbia Jesús quiato tuchi icua 
sacuá ño jeñimbuchao chao nguiá. 20Santa Cena naa naa mose, abei 

chiá tuchi chó jéingo nguiá jenyue (qui. Ei ed tuchi que Jesucristo 
nandembaaquiatu ra. 21 —Se rane sembae tau ja, jenye jaaja chóchi nguiã 
Santa Cena naa naa üqui. Mbae mee ndocoi emo je. Nyebe mbaecha 

riqui nguiá quiaru tuchi. Mbae mbei tuchi no. Mbaecha reã niacuã mose. 
22 Jéquiaru tuchi mose Santa Cena, jéingo icuá ño nguiã Jesús quiato 
ataque je üqui. Mbaecha reá iret irei ño nguià jési üqui. ¿Mañi ae ra ñee 
jeje re? Eicuáte tiqui ndesé. Jenyuchua ae ae rei jéquiaru sacuá ndesé. 


Jesús quiaru mose uchimbaaquiatu rese 


23 Jesucristo ae sí que sembaaquiatu ra. À ngue asenei ndei jéje 
nyii resé: Judas Jesucristo reacuquia nonde mbia icuá je, aque isa sí 

que Jesucristo mbichae siró nda. 24 Gracias, i que ñee Dios je cote ra. 
Mbichae que esiquio uchimbaaquiatu je cote ra. —iCo jé! Jéu. Serete 

rã fo mbichae riquio ji co re. Jenii fio nda serete riquio ji cote. Co jéu 
mose, jendua ndua bei quia serese, i que Jesús mbichae mondo ee ra. 

25 Quiaru jare que Jesús eyuquia riró cote ra. Nee ngue uchimbaaquiatu 
je cote ra. —Seruqui rá fio uva rique co re. Mbia icuá mbutiá sacuá tuchi 
chó seruqui re. Dios cheé yasu rui si chó seruqui riqui nguiá mbia icuá 
mbutià co. Co mbei mbei mose, jendua ndua bei quia serese, i que Jesüs 
ee ra. 26Jé co mbichae u mose, jé uva rique mbei mose, Santa Cena, i chó 
nguiã üqui je. Jé Santa Cena naa naa mose, Jesucristo mano nenei nenei 
ño nguiá mbia je üqui. Santa Cena jésaá saá mbei quia Jesucristo tu mose 
chee. 


Jendua tuchi Jesús rete rese Santa Cena u mose 


27 Emo Santa Cena naa icuá icuá mose, üqui siqui icuá icuá ño nguiá 
Jesucristo rete je üiqui. Üqui siqui icuá icuã fio nguiá Jesucristo ruqui 
je üqui no. 28 Nyebe nandendua ndua tuchi quiatu quia Santa Cena 
naa nonde. 29? Emo Santa Cena naa icuá icuá mose, emo ndua eá mose 
Jesucristo rete rese, úquí nda Dios mbasi. 30 qui je chó jendasi rasi bei 
riqui nguiá. Úqui je chó jéingo nguiá mano mano tuchi. 31 Nande ae 
nandereco nandeicua jiri ae. Ei nda Dios nandembasiã cote. 32Jesucristo 
nandembasi mose, nandemundua sacuã ño üiqui nde. Nandembitiró sacuá 
fio cote re. Dios nandemombo eá sacuá tata cuasu chó üqui nde. Jesús 
quiatoá mombo mose tata cuasu. 

33Nyebe aico nguiá fiee nyecua jéje co. Jë Santa Cena naa naa mose, 
jeñumunua nua turá ño. Jéingo turá fio jenyue. Jenyisaaró turá ja chó 
Santa Cena u nonde. 34Jemo niacuá siqui mose, sá quiaru uchuchua, 
Santa Cena naa nonde. Ei jenye mose, Dios ra siqui turá j&je cote, 
jeñumunua nua mose. Seso mose jendea ra secheé ataque asenei jéje cote. 


Espíritu Turá fio nandechisaá saá sacuá mondo nguiá nande ae ae je 


1 2 1Espíritu Turã ngue mbae mee jaaja nande ae ae je ra. —Co 
esaã nde, co rese eico nde, i jaaja que nande je ra. Uqui ndese 
taembiirandu cote. 2Dios abareã ndese que jéingo tuchi nyii ra. Mbia que 
jemingo tuchi dios abareã tubiriã ndese nyii ra. Dios abareã aba cheé 
andu aroneáte. Üqui jéingo Jesucristo rese üqui cote. 3Á ndese jendua 
tuchi: —Jesús icuáte riqui Dios je co, i mose emo, echeé ae chó üqui nde. 
Espíritu Turá embucheé eã ño nguiá tiqui. —Jesüs rei Dios tuchi, i mose 
emo, echeé ae eá ño üqui nde. Espíritu Turá ño embucheé nguiá (qui. 
4-6 — Co esaá nde, co rese eico nde, i jaaja que Dios nande ae ae je ra. 
Espíritu Turá mii ño siqui bei nguiá nande ja rese co. Jesucristo mii ño 
siqui nguiá nanderese co. Jesucristo mo eáte emo. Dios mii fio siqui nguiá 

nandembuquirâcuã co no. Dios mo eáte emo. 7 Espíritu Turá uquirácuá 
teacuquia chó nguiã nande ae ae je co. Nandeico turá ja tuchi sacuá Dios 
rese. 8Espíritu Turá mii fio siqui nguiá co. Hue ri ja eá ño eriqui nguiá 
uquirácuá mee nande je. —Nde ra erecheé aracua bei quia, i chó nguià 
nandemo je. —Nde ra mbia erembaaquiatu turá mbei quia, i chó nguiã 
nandemo je no. ?—Jesucristo ra ereicua tuchi quia nde, i chó nguiá 
nandemo je co no. —Mbia rasi ra erembucheró cheró mbei quia nde, i 
chó nguiá nandemo je co no. 10—Mbia mae sayá nda eresaá saá mbei 
quia nde, i chó nguiã nandemo je co no. —Dios cheé nda eresenei senei 
tuchi quia mbia je nde, i chó nguiá nandemo je co no. —Espíritu eicua 
icua bei quia nde. Eturá icua. Eicuá abe icua no, i chó nguiá nandemo je 
co no. —Mbiamo fiee esaá saá tuchi quia nde. Mbia cheé chumumbara, 

i chó nguiá nandemo je co no. —Mbia cheé mo eicua icua quia mbia 

je, i chó nguià nandemo je co no. 11 Ei fio Espíritu Turá mii nguiá ucheé 
mbuchao chao nande je co. Nandechisaã saã sacuá mee mee nande ae ae 
je co. Ei ño Espíritu Turá mii nguiã uquirácuá mbuchao chao nande je co 
no. —Co esaá nde, co esaá nde no, i chó nguiá nande ae ae je co. 


Mbae mii na ño nandeico nguiá nande ja 


12Jesüs rete rã fio nandeico nguiã nande à. Nande tubiriáte raque 
Jesús quiato. Sã aba rete resenda tubiriãte no. Eresa. Erie. Eo. Erete mii 
ndaque. Ei fio nande no nde. Jesús rete mii na. 13Jesüs rete rã ja chó 
nande re. Erete mii na ño nande ja re. Judíos mo ño nandeico nguiá 
nande à. Judíos eá abe mo fio nandeico nguiã à no. Mbia rimba mo abe 
abe nandeico à no. Mbia rimba eà mo abe abe nandeico à no. Mbae mii 
na fio nandeico nguiá Jesús quiato ja à. Erete mii na. Et fio Espíritu Turá 
mii nguiá nandemingo à. 

14Nanderete mii ae siqui áte. Nanderete resenda tubiriáte riqui à. 
15Nandei achó ñee aroneate. —Eo eá fiochi se. Nyebe erete resenda 
eá se re, i aroneate nandei ñee. Nanderete resenda bei chó nandei re. 
16 Nandeisa achó ñee aroneate. —Eresa eá fiochi se. Nyebe erete resenda 
eá se re, i aroneate nandeisa ñee. Nanderete resenda bei chó nandeisa 
re. 17 Nanderesa achó mose nanderete resenda, i nda nandeico rei mbae 
anuate co. Nandeisa achó mose nanderete resenda, i nda nandeico rei 
mbae retó áte co. 18Dios ae que nanderete resenda mii ja ja cose ra. —Co 
tamii a, co abe tamii a no, i jaaja que nanderete resenda mii mii nda. 
19Nanderete resenda mii mose, ef ndei ra nanderete eáte. 20 Nanderete 
resenda ja que Dios mee nande je ra. Nanderete resenda tubiriáte raque. 
Nanderete mii tuchi chó ñene. 21 —Arerecoá nda se, i aroneate nanderesa 
fiee nandeo je. —Arerecoá nda se, i aroneate nandeáqui nandei je no. 
22 Ae nanderete resenda ñeté tuchi nae, ae nanderete resenda quirácuá 
nea tuchi nae, tiqui nguiarei nandechireco tuchi. 23 Ae nanderete 

resenda aba ireite nae, üqui nandetea quiatu chó nguiá. Nandechati 
turá ño nguiá. 24Ae nanderete resenda checuate riqui nae, üqui nguiatu 
nandechatiá nguiá. Dios que nanderete resenda saá turá ja ra. Ae 
nanderete resenda aba ireite nae, üqui quiatu aba queteamba re. 2» Nyebe 
nanderete resenda riqui nguiã ñee aroneate nanderete resenda nongue 
je. —Arerecoá nda se, i aroneate ee. Nyebe nanderete resenda riqui nguiá 
siqui turá ja nyiese. 26 Nanderete resenda mo ndasi mose, nanderete 
mbasi ja chó nguiá. Nande fiee turá mose nanderete resenda mo je, 
nanderete ia ja tuchi ra erese. 

27 À fio secheé tuchi à nde: Cristo rete rã fio nandeico ja nguiá nande 
&. Cristo rete resenda rá ja chó nandeico nguiá nande ae ae à. 28—Co 
esaá nde, co rese eico nde, i jaaja chó Dios nguiá iglesia jenda uquiato je 
à. — Cristo chimbaaquiatu tuchi chó nde re, i chó nguiá emo je. —Secheé 
nenei neneisa chó nde re, i chó nguiá emo je no. —Mbia mbaaquiatusa 
chó nde re, i chó nguiá emo je no. —Mbia mae sayá esaá saá nguia nde, 
i chó nguiá emo je no. —Mbia rasi embucheró cheró nguia nde, i chó 
nguiã emo je no. —Ayudante eico nde, i chó nguiá emo je no. —Iglesia 
rerecuará nde, i chó nguiá emo je no. —Mbia cheemo esaá saá nguia nde, 
i chó nguiá emo je no. 29 Cristo chimbaaquiatu ja eá ño nande re. Dios 
cheé nenei neneisa ja eá ño nande no nde. Mbia mbaaquiatusa ja eá ño 
nande no nde. Mbia mae sayá naa naasa ja eà fio nande no nde. 30Mbia 
rasi mbucheró cherósa ja eá ño nande no nde. Mbia cheemo naa naasa ja 
eá ño nande no nde. Mbia cheemo mbiasa asasa ja eã ño nande no nde. 
31 Nandecheé fio Dios je. —Ndequirácuá emee na seje. Ae je erecheé fiee 
ure je, ei nda tiqui mo asaá saá se abe, nande quia ñee Dios je. Mbae turá 
tuchi mo tasenei na jêje. 


Nandechesecua eá mose, Dios chiriró fio nande re 


1 3 1Se nyesecua eá mose mbia rese, secheé iru iru beite ra eriqui. 
Mbia cheé nda aicua ja raque. Angeles cheé abe ra aicua raque 

no. 2Se nyesecua eá mose mbia rese, mbae turá mo naasa eá ño se re. 
Dios cheé nda ambuchecua checua tuchi raque. Se ra mbae aicua ja 
raque. Se ra Dios aicua tuchi raque. Ibi ibate mo nda arusuri raque Dios 
quirácuá je. 3Se nyesecua eá mose mbia rese, aico chooño mbei chó nda 
se. Sembae ra amee ja raque mbia mbaecha reá je. Mbia ra serei raque, se 
Dios cheé nenei nenei mose. 

4Ae nyesecuate quia mbia rese nae, üqui nguia siqui minguete nguiá 
mbia je à. Üqui nguia eturáte riqui nguiá mbia je co. Üqui nguia mae 
icuá icuá eáte nguiã emo mbae rese à. Üqui nguia “seaquiatu tuchite se”, 
iáte nguiá co. 5 Ae nyesecua quia mbia rese nae, úquí nguia “se quiatu”, 
iáte nguiá mbae mo je. Ae aba ireite nae, üqui mo esaá saá eáte quia co. 
Ae nyesecua quia mbia rese nae, üqui nguia paama i jei jei eáte nguiá à. 

Üqui nguia ndua icuá icuá eáte nguiá emo icuá mose ee à. 6Ae nyesecua 
quia mbia rese nae, üqui nguia eya eáte riqui nguiá, emo mbae icuá naa 
mose à. Emo mbae turá naa mose quia eyate riqui nguiá à. 7Ae nyesecua 
quia mbia rese nae, üqui fiimbirácuá ño nguiá mbae ja je à. —Hchoiño 
nguiã, iá ño nguiá mbia cheé je. Siqui tochi chó nguiá. 

8Dios quiato ra nyesecua bei mbia rese, mbae ua ja chee. Dios cheé nda 
nandesenei senei eá emo mose cote. Mbia cheé ata mo nda nandesaá eá 
emo mose cote. Mbia mbaaquiatusa mo eá nda emo mose cote. Üqui nda 
ua ja chee. Dios quiato quiatu ra nyesecua bei quia. 9-10 Mbae mii mii fio 
nandeicua icua nguiá namo à. Jesús tu mose quia ra mbae mii nandeicua 
eá cote. Dios cheé miite nandesenei senei nguia namo à. Jesús tu mose 
quia ra mbae nandeicua ja cote. 11 Señeté mose que aico fiee ñee mbia 
riirí na nda. Mbia riirí na fio ngue aico ndua ndua señeté mose ra. Mbae 
que aicua icua chó nguia mbia riiri na no nda. Secuasu mose que señeté 
mosenda asecha ja cote ra. 12Mbae cuu rese mae naanguia chó nandeico 
nguiá mae namo. Jesús tu mose quiatu ra mbae checua ja nande je cote. 
Mbae mii mii fio aicua icua nguiá namo co. Jesús tu mose quia ra mbae 
aicua ja cote. 13À nandeico Dios icuate à. À nandeico Jesucristo ru 
raaró aró à. À nandeico nyesecua jate mbia rese à. Nandechesecua mose 
quiarei, tiqui eturá tuchi mbae ja si. 


Mbiamo cheé naa naa mose 


1 4 liJenyesecuase tuchi quiatu quia mbia rese jé! Jeñee ño nguia 
Dios je. —Paba, ndequirácuá emee na seje. Mbae raá naa 

sacuá ndeje, jenye bei chó nguia Dios je. —Ndecheé asenei senei sete 
ndequirácuá je, jenye chó nguia ee. 2Jesás quiato mo mbiamo cheé naa 
naa mose, mbia ra eicuayá jate. Dios mii fio nda eicua nguiá. Dios mii 
je chó eriqui nguiã fiee. Uchue si chó eriqui nguiã fiee. Mbia quia echeê 
icuayáte nguiá. 3Ae Dios cheé senei senei nguia, üqui nguia ñee nyecuate 
nguiá mbia je. Üqui nguia mbia mbaaracua turáte nguiá Jesucristo rii. 
Üqui nguia mbia mingo uquia tuchi nguiá Jesucristo rese no. Üqui nguia 
mbia mbia tuchi nguiá Jesucristo rese no. ^Ae mbiamo cheé saá saá 
nguia nae, mbia mingo uquia reá ño nguiá Jesucristo rese. Ae ae umingo 
uquia nguiá erese. Ae Dios cheé senei senei nguia nae, üqui nguia Jesús 
quiato mingo uquiate nguiá Jesús rese. »Mbiamo cheé nda jésaá aquiatu 
ja raquete seje chá. Dios cheé nenei nenei aquiatu mose, tiqui nguia eturá 
tuchi re. Üqui nguia eturá tuchi mbiamo cheé naa naa si re. Ae mbiamo 
cheé saá saá nguia nae, aque ucheé mbiasa mose Jesús quiato je, eturã fio 
tiqui no nde. Jesús quiato mingo uquia chó nguiã Jesús rese üqui. 

6Se mbiamo cheé naa naa mose jéje, üqui nda jemingo uquia reáte 
Dios rese. Se ñee nyecua mose jéje, üqui nguia eturáte re. Ae rese Dios 
sembiirandu nae, üqui nenei nenei mose jéje, üqui nguia eturáte re. Se 

Dios cheé mbuchecua tuchi mose jéje, üqui nguia eturáte no nde. Se 
Dios cheé icua icua tuchi mose j&je, üqui nguia eturáte no nde. Mbiamo 
cheé naa naa si. 7Sà música no. Emo flauta mbucheé icuá icuá mose, 
mbia ra tonada icuayáte. Emo guitarra mbucheé icuã icuá mose, mbia ra 
tonada icuayá no. 8Sã soldados no. Emo corneta mbucheé icuá icuá mose, 
soldados ra icoquiatuá. 9E si chó jé no nde. Jë mbiamo cheé naa naa 
mose, mbia ra jeñee icuayáte. Jé mbiamo cheé naa naa mose, mbia eása 
fiee ñee na ño üqui nde. 10Mbia cheê fumumbarate eriqui rei. Ucheé ae 
raá naa mose, echecuate ee. 11 Emo ucheé naa naa mose seje, se eicuayá 
mose, mbiamo fio aico nguiá ee. Mbiamo fio ae riqui nguiá seje no. 
2Espíritu Turá quirácuá jenyosei tuchi quia reae. Coche tuchi chó tiqui 
nde. Jesús quiato mingo tuchi sacuá Jesús rese chó equirácuá jenyosei jé. 
13Nde mbiamo cheé naa naa mose Jesús quiato je, echeê na Dios je. 
—Paba, ndequirácuá emee na seje. Secheé mbiasa sacuá mbia je, ere 
chó Dios je. 14Se mbiamo cheé naa mose Dios je, acheé ñee ndaque Dios 
je. Mañi ae quiatu fii se quia ñee ee. 15Mbiamo cheé abe ra asaá saá 
ndaque Dios je. Secheé abe ra asaá saá ee no. Mbia secheé icua ja sacuá. 
Mbiamo cheé abe ra asaá saá se irasei rasei mose. Secheé abe ra asaá 
saá se irasei rasei mose no. 16Nde mbiamo cheé naa naa mose Dios je, 
mbia ra ndecheé icuayáte. Ae eaquiatuáte, üqui nda ndecheé icuayáte. 
Nyebe eriqui nguiá ñee aroneate Dios je nderese. Nyebe nandecheé sí chó 
nandesaá Dios je. 17 Coche jéingo nguiã ñee Dios je. Jeñee sí quia nda aba 
saá Dios je re. Jé mbiamo cheé naa naa mose ee, jendesenda quia nda 
jeñee icuayáte nguiã. Üqui mose ra jendesenda jemingo uquia reáte Jesús 
rese. 18Mbiamo cheé aicua tuchite raque quia jési co. Gracias, aete raque 
quia Dios je üqui nii co. 1?Dios quiato ñumunua mose, acheé nyecuase 
rete ee. Secheé jua chó ndaque. Cinco palabras. Mbiamo cheé nda asaá eá 
ee. Mbiamo cheé icuayáte quia ñene. Emo nda ñee oco raque ee, icuayáte 
rae. 
20Mbia riirí naate ra jéingochi, Seresenda. Jendua quiatu secheé ndese 

mbia cuasu rá. Coche jéingo nguiá mbia riiri na mbae icuá naa ndocor. 
21 A ndei Dios cheé mbesa ji á: 

Mbiamo tamondo rei secheé nenei nenei sacuá á serimba je. 

Secheé nda esenei senei ndei serimba je mbiamo cheé je. 

Aquere ra serimba secheé mumba i i tuchi querabe, i que Dios ra, 
i que embesa ji ra. 22Jemo mbiamo cheé naa naa mose, Jesús quiatoá 
mundua sacuá Dios rese chó üqui nde. Jé Dios cheé nenei nenei mose, 
Jesús quiato mundua sacuá ño Dios rese chó üqui no nde. 23 Jesús quiato 
fiumunua nua mose u, sá mbiamo cheé naa naa ja eá u. Jé mbiamo cheé 
naa naa ja mose ra Jesús quiatoá ñee jéje. “Earacuayá” i ra ique mose 
mae jendese. 24 Coche jéingo nguiá Dios cheé nenei nenei ja jeñumunua 
mose. Jesús quiatoá mo ique mose jendea, ndua ndua tuchi ra huiicuá 

ndese. —Seicuá tuchi chó aico se re, i ra jeñee andu mose. 25 Ae rese 
ndua ndua uchiangui renda icuá nae, Espíritu Turá ae ra üqui mbuchecua 
checua nguiá ee. Nyebe ra ngoi ngúíá ndese ñee turá Dios je. —Dios riqui 
tuchi jendese a, i ra ñee jéje. 


Mbae jésaá turá turá ja chó nguia jeñumunua nua mose 


26 —Fi jenye quiatu quia ñumunua Jesús rii, ae ra j&je cote. Emo irasei 
rasei. Emo mbia mbaaquiatu quiatu Jesús rii. Emo Dios cheé icua icua 
mbia je no. Emo mbiamo cheé naa naa no. Emo mbiamo cheé mbiasa 
asa ee no. Jenyuuru uru chó nguia. Mbia mingo ja sacuá Dios rese chó 
tiqui nde. 27 Mbiamo cheé jésaá saá mose ñumunua mose, jé nyeremofio 
fio jefiee fiee. Jenyuuru uru chó nguia. Sá emo ndiqui echeê mbiasa asa. 
28 Jemo echeemo mbiasa aquiatuá mose, mbiamo cheé nda jésaá saáchi, 
jeñumunua mose. Jeñumunua eã mose quiatu mbiamo cheé jésaá saá jé 
ae Dios je. 29 Ae ra Dios cheé senei senei mbia chumunua mose nae, sã 
nyeremoño fio ñee. Sã eataque ndua ndua tiqui fee ndese. Fi ngue ra, i 
sacuá. Ei eà ngue ra, i sacuá abe echeé icuá mose no. 39 Emo chi mose 
Jesús quiato ataque mbaa quiatu quiatu, emo nda fieechi echeé cúaa. — 
Nde abe à embuchecua mbia je, i mose Dios emo je, sã ñiinda ñee ja rà 
nyii. 31 —Nde abe à embuchecua mbia je, i mose Dios jemo je, jenyuuru 
uru chó nguia fiee. Mbia Dios cheé icua ja sacuá. Mbia siqui tuchi sacuá 
Dios rese. 32—Nde abe à embuchecua mbia je, i mose Dios emo je, sã 
emo ndaaró mbiri na hui, emo chi mose Dios cheé nenei nenei. 33Jemo 
fiee mose jenongue cheé cúa, Dios biáte (qui. Jeñee turá mose nyuuru 
uru, üqui nguia Dios bite re. Ei ja chó Dios quiato nguiá iglesia jenda ja. 
34Jetiumunua nua mose Dios rii, cuña mo nda ñeech?. Ei si que Moisés 
chimbesa no nda. Sá cuña ndiqui mbia cheé mumbayá mbei. 3s —Üqui 
embuchecua seje, i aroneate cufia fee mbia chumunua mose. Uchuchua 
quia cuña fee ngu je, iimbaaquiatuse mose. Cuña mo ñee aroneate Jesús 
quiato chumunua nua ite re. 36—fchóiño nguiá cjenye quia secheé mose 
re? Jé nane je eá ngue Dios fiee ndesê. Jé mii je eá ngue Dios ñee ndesé. 
jéje. —Dios que uquirácuá mee seje ra. Ucheê nenei nenei sacuá, i mose 
jemo ñee, sá üqui nane fiee serit. —Dios cheé tuchi chó Pablo senei senei 
nguiã, sã i serii. 38 Uqui secheé isi sereá mose, jéhui chó esi. Sã eaquiatuá 
ae riqui. 39 iDios cheé jésenei seneise tuchi quiatu jé! Jemo mbiamo cheé 
naa naa mose iecheé nda jésiquisá quisáchi jé! 40 iMbae jésaã tură turá ja 
chó nguia jeñumunua nua mose jé! Jenyuuru uru turá fio nguia. 


Cristo quera si mose 


1 5 1Dios cheé turã ngue asenei senei nguia jéje Jesucristo rii nae, 
tiqui sí rese chó aico nguiá jemundua ndua co. Uquí ngue jéisi 

turáte. Jéingo beite tiqui ndese üqui. 2 qui ndiqui jemingo beite üqui, 
jétesareiá mose secheé si. Üqui jéingo Jesucristo icua iruá üqui. 3Ae 
Dios senei senei seje nae, üqui nane ngue asenei senei jéje ra: Jesucristo 
que mano nandeicuá ndiquicharó. Embesa ji cheé nguire. ^Mbia que 
echati rei. Tres días mose que quera si. Embesa ji cheé nguire. 5Quera si 
mose que nyecua Pedro je. Aquere que nyecua uchimbaaquiatu doce je 
cote. 6Quinientos uquiato je que nyecua cote. Hue equiato chi ja mose 
ñumunua. Üqui tubiriáte riqui à. Emo emo ngue mano nda. 7Nyecua 
que Jacobo abe je cote no. Aquere que nyecua uchimbaaquiatu jaje 

cote. 8Nyecua nyecua jare mbia je que nyecua chee se abe je cote ra. Sã 
cuña ndiqui erá mo mbua no, (qui na si chó aico rei nguiá se co. ?Se 
quia sefieté jiri riqui nguià Jesús chimbaaquiatu ataque si co. —Jesüs 
chimbaaquiatu chó se re, ae eá jiri quia co. Seicuá tuchi quiatu ngue Dios 
quiato je nyii re. 10Dios turá ae semingo turá nguiá co cote. Dios turá 
ñooño eã ño eriqui nguiá seje co. Se abe que serecoteá jiri riqui nguiá 
Jesús rese echimbaaquiatu ataque si ra. Mbae raá naa Jesús je. Se ae eã 
fio ngue aico nguiá mbae rese. Dios turá ae ngue semingo nguiá mbae 
rese. 11 —Aba Dios cheé senei senei tuchite quia reae, ure áte equia co. 
Üquíá fiene. Uresenei senei ja chó equia à ndesé. Jë ngue urechisenei 
senei jéisi turáte quia resê. 


Mbia raaque quera si mose 


12— Cristo que quera si manonde ra, ure que equia erenei nenei jéje. 
Urecheé ngue jéisi turá ndei nyii. ¿Mbaerá jemo ndiqui ñee cote re? 
—Mbia raaque ra querayá mbei, i cote re. 13 Cristo raaque bei namo 
nde? —Mbia raaque ra querayá mbei, jenye mose, ¿mañi Cristo raaque 
quera re no? 14Cristo raaque quera si eá mose, ei nda ureico rei echeé 
nenei nenei iru chó. Ei nda Jesucristo jéicua iru chó ndei. 15Cristo raaque 
quera si eá mose, et nda ureico rei ñee ñooño Dios rii mbia je. —Dios que 
Cristo mbuquera si ra, ure bei equia à ndesé. Mbia raaque quera si eá 
mose, 1 nda Dios Jesucristo raaque mbuquera si eá ndei no. 16Mbia raaque 
querayá mose, ei nda Cristo raaque quera eáte rei no. 17 Cristo raaque 
quera eã mose, et nda jéingo rei Cristo icua iru no. Ei nda jéingo rei jéicuã 
nderequia beite no. 18Ei nda Cristo quiato quiachá mbei rei manonde 
no. 19A mii eà ño Cristo riqui nguiá nanderese. Nandemanonde abe ra 
eriqui bei nanderese no. A mii mose, ei nda nandeya eá tuchite riqui rei 
mbia mo si no. 20 Cristo que quera si ra. Ae bei tuchi. Ae rane ngue quera 
nyii ra. Nyebe ra mbia abe quera si eraá si cote no. 21 Adán mii nane 
ngue mano huiicuá je cose ra. Nyebe nandeico nguiá mano mano mbei 
cote. Ei si chó Cristo mii quera si nguiá cote. Nyebe ra uquiato mbuquera 
si ja cote. 22Sã nandeico mano mano ja Adán ndui à no, ei si ra Cristo 
nandembuquera quera no. 23Dios que Cristo rane mbuquera nandesi ra. 

Cristo tube mose, uquiato raaque ra embuquera ja cote. 24Cristo tube 
mose ra mbae ibi jenda ua ja cote. Mbia mo nda siquíá ererecua cote. 
Cristo ra mbae mee ja Dios je cote. Cristo ra mbia rerecua mbutiá ja cote. 
25 Ererecuará tuchi ra Cristo cote. Uquiatoá nda embuquiachá ja tuchi 
chee cote, ae siqui mose ererecuará. 26 Mbia mano mano mose, Cristo 
biáte üqui. Üqui abe ra Cristo mbuquiachá tuchi mbia si cote. Mbae icuá 
ataque ra embuquiachã ja rá nyii. 27 Dios que mbae mee ja Cristo je ra. 
Cristo mbae rerecua ja tuchi sacuá. — Cristo ra mbae rerecua ja tuchi, i 
fii embesa ji re. Dios rerecua eá ndaque. Mbae ja rerecua chó nda Cristo. 
28 Dios mbae mee ja mose Cristo je, Cristo ra ñimee Dios je cote no. 
Eriirite quia fiene. Ei nda Dios mbia rerecua ja tuchi cote. 

29 Emo emo ño bautizar i nguiá eraaque rii üqui. Eraaque quera si eá 
mose ¿mbaerá tiqui ndiqui bautizar i eraaque rii nde? 30 Mbia raaque 
quera eá mose, ei nda ureico rei Dios cheé nenei nenei áte mbia je co. Et 
nda mbia riqui rei ureiquia seri seri áte. 31 Mbia “taiquia” i bei beite quia 
seje à. Acheé ñooño eáte jéje. Sã seyate riqui jendese co no. 32 Nyacua 
rã tuchi que Efeso jenda riqui seje ra. Üqui ngue asiquisã tuchi rei quia 
fiee nda. Fi nda asiquisá quisá iru rei no, mbia raaque quera eá mose. 
Mbia raaque quera eá mose, ei nda nandeico rei ñee. —Mbae nandembei 
chooño. Mbae nandeu chooño. Mano mbei cote, i. 33—Ei jenye quiatu 
iichi nda mbia jembiirt iri jé! Jeingo mose mbia icuá ndese, jembiicuá 
icuá nda jé abe cote. 34Jendua quiatu. Mbae turá nguiatu jésaá saá nguia. 
Mbae icuá jésaá eá nguiatu quia. Jemo emo ndiqui Dios icuayáte üqui. 
Aba irei tuchi quiarei (qui. 


Jesüs quiato rete yasu ja ra cote 


35 Jemo nda fiee ndei. —¿Mañi nda eraaque quera si re? ¿Mañi nda 
erete cote re? i ra jemo ñee ndeae. 36 Ndua eá ño nguiá üqui. Sã nandeico 
mbae et tiquia no. Mbae et nda soó suri sacuá cote. Ef si chó nda nanderete 
soó nandemano mose. Nanderete yasu sacuá cote. 37Sà nandeico mbae 
ef tiquia no. Ei ra nandechitiquiayá. le? achó ño nandechitiquia nguiá. 
Quiata a ei. Mbaemo ei abe no. Ei quia nda suri nguiá cote. 38—1 ño nda 
ndei, i chó Dios nguiá mbae ei jaje. 39 Nanderete rã fio mbae ei nde. Ei ja 
eã fio mbae rete re. Emo ño mbia rete no nde. Emo fio quiaa riinda rete no 
nde. Ae mbebe quia, erete ae chó üqui no nde. Sira ae erete mo no nde. 
40]batenda ae rei erete mo no. Ibi jenda ae erete mo no. Ibatenda ae rei 
erete turá mo no. Ibi jenda ae rei erete turá mo no. Ei ja eá ño mbae rete 
re. 4 Nyasi rendi rá eã fio tenda rendi re. Nyasi tata rendi rã eá abe no. 
Nyasi tata rendi chiabi abi chó eno nde. Erendi turá ja raque. 

42 Ei si chó mbia raaque quera je re. Ae mbia raaque nandechitiquia 
quia nae, üqui ndei soð je üqui. Ae ra quera si nae, üqui nda soó eá mbei 
cote. Manoa mbei ra eno. 43 Ae nandechitiquia quia nae, eraaque tuchi 

chó tiqui nde. Ae ra quera si nae, enininya tuchi chó üqui cote re. Etiquia 
mose, equirácuá nea tuchi chó aque mose re. Equera si mose, equirácuá 
tuchi chó aque mose cote re. 44À nanderete nandereco à nae, erete achó 
fio liqui nde. Quera si mose ra nyiicabo tuchi cote. Mbae ibi jenda ra 
mano ja. Ae ibi jenda eá nae, üqui nda manoa no. 45 À ndei embesa ji 
cheé à: “Ae Dios chao Adán nyii nae, aque reco que siqui rei nyii ra”, i 
que embesa ji ra. Ae tu Adán ndui Jesucristo, mbia mingo beisa rei aque. 
46 À nanderete nandereco á nae, mano mano mbei aróte. Üqui nane 
nandereco nanderete à. Aquere quiatu ra nanderetemo nandereco cote. 
Manoa mbei sacuá cote. 47 Ae Dios chao Adán nyii nae, ibi je chó eao 
nguiã nyii. Nyebe ibi jenda bei ae re. Ae tu Adán ndui nae, Jesucristo i 
equia ee nae, ibatenda chó aque re. 48 nanderete nandereco à nae, Adán 
ndete rà si chó nanderete nandereco nguiá à. Ibi jenda chó à nanderete 
re. Ae nanderete ra quera si nae, ibatenda rete rà ño nda üqui cote. 49Ae 
Dios chao ibi je nyii nae, Adán i equia ee nae, aque rá si chó nandeico 
nguiá nande abe namo à. Aquere ra nandeico ibatenda rete rá cote. 
50 Nanderoo achó fio nanderete re. Nanderuqui abe no. Üqui oso aroneate 
ibate Dios récuaa. Ae mano nguia soó nae, tiqui nyoi aroneate Dios 
récuaa. Ae mbia riqui manoa mbeite nae, huee nanderoo oso aroneate. 

51 Ae rese mbia riqui jiranuate nae, tiqui tasenei na jéje. Nandemano 
ja eá ndae. Nandechiicabo ja chó ndae. 52 Corneta pu i mose ra Dios 
nanderete mbuchiicabo asi cote. Nanderesa pirirã i rã nda Dios nanderete 
mbuchiicabo asi. Corneta pu i mose ra eraaque abe quera si manoa 
mbei nonde cote. Aque mose ra nandechiicabo bei nande abe cote. 53 Ae 
nanderete nandereco namo à nae, à nda nyiicabo tuchi cote. Manoa mbei 
sacuá cote. Soó eá mbei nonde cote. 54Nanderete nyiicabo mose, tiqui 
mose ra embesa ji cheé io cote: *Nandemano ngue ua tuchi cote ra", i fii 
embesa ji re. 55 Nanderasi ra nandeiquiayá cote. Ibicua ra nanderaaroá 
cote. 56 Nandeicuã ño nandemano mbu uquia nguiá nande je co. Moisés 
chimbesa chó nandeicuá mbuchecua nguiá nande je co. 57 Dios ra 
nandemano siquisá mbei nandesi cote Jesucristo rii. Nyebe nandeico 
nguiá gracias i tuchi Dios je à cote. 58Seresenda ijeñimbirácuá tuchi 
quiatu quia jé! ¡Jesucristo rese jéingo bei quiatu quia jé! ¡Echeé jésenei 
senei mbei tuchi quiatu quia je! Ae jésaá saá nguia Jesucristo rese nae, 
jésaá iru iruá ño nguiá üqui. 

Ofrenda jembae jendecoquiatu, i Pablo 
1 6 1Ae ofrenda ra jemondo Jesús icuasa je nae, tiqui tasenei jéje. Acheé 
ngue Jesús quiato je ra. Galacia jenda je ra. Eraá si chó jéingo ae. 

2Domingo mose bei jéingo mbae rerecúe cúe ae. Ofrendar à. Ae mbae isi 
atate quia, sã aque mbae rerecúe ata jiri ae. Ae mbae isi miite quia, sã aque 
co mii jiri rerecúe ofrendará ae. Üqui jemunua ino seso nonde jendea ae. Ei 

mose ra ofrendará jésaá eá seico mose jendese cote. 3Secuasé mose huee, 
jeñimondo sacuá mo jéirabo ino, ofrenda rerao sacuá. Cartas nandemondo 
üqui oo. Ofrenda rese. Üqui nda amondo Jerusalén fia. Ofrenda rerao sacuã 
hue jenda Jesús quiato je. 4Ofrenda tubiriá mose ra aso se abe erese. 


Aso ra jendea, i Pablo 


5Macedonia ñi nane nda acua. Aquere ra aso ngasé j&je cote. 6 Aico 
arete jiri ra jendese huee reae. Ama mose bei ra aico jendese huee reae. 
Ef jenye nda sembucuata turá mondo cote, seso mose mbaranguiti. 
7 Amaeño sereáte jendese secua mose. Aico arese rete jendese huee, Dios 
eno i mose seje. 8Efeso taico are rá nyii. Fiesta de Pentecostés mose. 
9Dios cheé asenei senei aró tuchite mbia je a. Mbia seanduse rete. Emo 
emo icuá icuáte riqui Dios cheé nenei nenei mose seje à no. 
Se rá si chó eriqui bei nguiá Dios cheé nenei nenei mbia je aque. 11iNyebe 
jemo Timoteo isiteã eà jé! iJembucuata turá fio imbu seje jé! Aico eraaró 
aró tuchi se a. Nanderesenda ataque rese. 

12 Acheê ndei que nanderesenda Apolos je ra. —Nde abe eso erea, ae 
rei que ee jenii nda. Oso sereá ngue namo nda. Osobi mose quia nda esi 
nguiá jendea cote. 


Pablo fiee hui bei 


13iJendua tuchi quiatu quia je! ¡Jesucristo jéicua tuchi quiatu quia je! 
iJésiquicheã tuchi quiatu quia jé! iJéquirácuá tuchi quiatu quia jé! 14iMbia 
rese jenyesecua tuchi quiatu quia mbae raá naa mose jé! 15Seresenda, jéingo 
Estéfanas chuchua jenda icua jate üqui. Üqui nane tuchi ngue Jesús icua 
Acaya jenda nyii nae. Üqui ndiqui mbae mondo mondo bei Jesás quiato je 
üqui. Üqui ndiqui mbae raá naa mbei Jesús quiato je tiqui. 16 qui na si chó 
jéingo. Üqui ñee nda jemumbachi. Ae Dios cheé senei senei nguia nae itiqui 
fiee nda jemumbachi jé! 17Seya tuchi Estéfanas ngaé mose serea. Fortunato 
abe. Acaico abe. Üqui ngue sembia tuchi ngaé jéingoá mose a ra. Ae jésaá 
aroneate quia seje nae, üqui ño ngue esaá ngaé seje a ra. 18Uqui ngue sechiá 
mbucoite Dios rese ra. Jeñia abe mbucoite ereae. Gracias jenye bei tiqui je. 

19Jesús quiato Asia jenda ja chó saludos mondo quia jéje aque. Aquila 
abe saludos mondo quia jéje aque. Priscila abe. Ae Jesús quiato ñumunua 
nua nguia üqui nyuchua nae, üqui ja abe saludos mondo quia jéje 
Jesucristo rit aque. 20Jesús quiato a jenda ja saludos mondo quia jéje 
aque. Jenyiquiaama ama ja quiatu quia Jesüs rii. 

21Seo je tuchi co saludo ambesa mondo quia jéje aque. Pablo tuchi 
chó se re. 22Emo nyesecuayá mose Jesucristo rese, sá Dios embasi. Echu, 
Jesucristo. 23Jesucristo turá nda siqui jendese chã. 24Achesecua ja chó 
nguiá jendese Jesucristo rii co. Amén. 

Pablo ucheé mbesa mondo Corinto jenda je 


1 1Pablo chó se re. Dios chiirabo chó se re. Jesucristo chimondo chó 
se re. Timoteo rese co ambesa mondo quia jéje aque. Jesús quiato 
Corinto jenda ja je. Acaya jenda ja je abe no. 2Sã Dios uturá mingo tuchi 

jendese. Sá Dios jembia bei mingo. Sá Jesucristo abe jembia bei mingo. 


Pablo mbae rasi saá tuchi 


3Gracias nande bei tuchi quiatu quia Dios je. Jesucristo rute quia 
ae re. Ae quia eya eáte riqui nguiá nanderese co. Ae chó nandeya eá 
mbuquiachã quiachã nguiá co. 4Mbae icuá tu mose ure je chó Dios riqui 
nguiá ureya eá mbuquiachã quiachã ure si co. Ure mbia mo mbia sacuá 
abe chó tiene. Mbae icuá tu mose ee. 5Cristo rane ngue mbae rasi saá 
tuchi nyii ra. Mbia urembasi mbasi tuchi quia ure abe Cristo rii à. Cristo 
riqui urembia tuchi ure abe tiqui mose co. Ure mbae rasi raá mose, jéje 
chó ñene. Ure mbae rasi raá mose nyii, jéingo sacuá Dios rese chó ñene. 
I nda jéya bei riqui mbae rasi raá mose. Dios ureya eá mbuquiachá mose, 
jéya eà mbuquiachá sacuá abe chó ñene. Ei nda jeñimbirácuá tuchi mbae 
rasi raá mose. Sá ureico mbae rasi raá ure no. 7 —Mbae icuá tu mose ee, 
ñimbirácuá turá nda Dios rii, ure beite equia jenii à. Mbae icuá tu mose 
jéje, Dios ra jéya eá mbuquiachá jési. Sá seya eá mbuquiachá sesi no. 

sMbae rasi que uresaá tuchite ureico mose Asia ra. Üqui ndese 
taembiirandu. Mbia que ureucuayáte quia ra. Aete ureico fiimbirácuá 
eà. —Mbae icuã nda hui eã mbeichi nandesi re, ure rei que equia ra. 
9—Mbae icuá nda nandemingoá nyee, ure rei que equia ra. Mbae icuá 
tuutu bei mose ure je. Ure Dios icua sacuá fio ngue üqui nde. —Nande 
ae eá tiene, ure i sacuá ño fiene. Sã Dios ae riqui mbia raaque mbuquera 

uquirácuá je no. 10 Mbae icuá ureiquia sert nguia nae, üqui si que Dios ae 
ureriró nda. Üqui si eriqui ureriró ndiró mbei à. Üqui si ra eriqui ureriró 
mbei no. Üqui ureicuate quia à. 11Jé abe j jeñee Dios je urerií no. Mbia 
tubiriã fiee mose Dios je urerii, Dios ra üqui ñee ñandu. Dios ra uturá 
mondo tuchi ure je. Úqui nda gracias i tuchi Dios je ureri cote. 


Pablo oso jei eá Corinto 


12Ure que mbia mo urembiiri iri áte quia ra. Jë abe mbiir? iriá no. Dios 
resendate que ureico jéje ra. Ureyate mbae turá naa naa mose jéje. Nyebe 
urechiã iate riqui nguiá. Dios ae chó ngue uremingo mbae turá ndese 
huee ra. Ureaquiatu ae eá ngue ra. 13 Ae urembesa mondo quia jéje nyii, 
tiqui jéicuate raque quia tiqui. Urechimbesa checuate raque. Urechimbesa 
nda jéicua ja tuchi rã seje chá. 14Jé seicua jiri raque quia tiqui. Jéya tuchi 
rã nda urerese Jesucristo tu mose chã. Sã ureyate riqui jendese à no. 

15Sã jéyate riqui serese co no. Üqui aicuate quia se abe co. Nyebe acheé 
ndei nguiá sechiangui re nyii. —Tasobe rã erea. f nda eyabe jiri sesobe 
mose erea, ae rei que se nyii ra. 16—Seso mose Macedonia, taicha bei oso 
jendea, ae rei que se ra. —Obei abe nda aichabe erea chá. f nda mbae mo 
mee seje sembu bei sacuá Judea, ae rei que se no nda. 17Se ndua mose 
tiqui ndese, ¿eicuáte üqui nde? ¿Acheé ñooño ño se quia üqui nde? Se 
eno i mose, eno ae bei chó nda se. Secheé nda ambuchebià mbei. Jesüs 
quiatoà ae üqui saá nguiá. 18 Sá Dios ñee ñooñoa no. Ei ure quia ure abe 
Jesucristo i equia ee. Ae abe eno i bei quia co. Jesucristo sí cheé fio ngue 
asenei senei nguia j&je resé. Timoteo rese. Silvano abe rese no. 20 ——Mbae 
turá nda asaá jéje, i tuchi rei que Dios quia nande je nyii ra. Jesús rii ño 
eriqui nguiá üqui naa naa nande je à cote. Jesús rii fio nandeico nguiá 
Amén i Dios je à cote. 21 Dios ae chó nandembirácuá mingo nguiá Cristo 
rese co. Nandemingo icúe umbaerá. 22Dios que nandeisiró umbaerá 
nda. Umbae marca que emii naanguia nanderese ra. Espíritu Turá ngue 
emondo nandechiangui re ra. Nanderereco quiatu sacuá umbaerá. 

23 Aso eá equia jendea nae, jéirei ngüíà sacuá fio asoá nguiá jendea 
aque mose. Seso sereá ae eá ngue eno nde. Acheé ñooño eà ño nguia jéje 
co. Dios riqui sechiá icuate co. 24—Jenderecuará nda se, ae áte quia co. 
—Co rese chó jéingo ndua, ae aroneate quia jéje co. Taembia chó Jesús 
icua quí. 

2 1—Aso si eá nda ñee asi asi j&je jembia eá, ae que se ra. 2Seso mose 
jembia eá, aba quia ra sembia se cote. Jé fio sembia quia resé. 3Nyebe 
ambesa mondo jéje nyii resé. Jé mbae mbitiró sacuá seso nonde jendea. Seso 
sereáte que oso mae jéicuá ndese ra. Sembia eá sacuá. Jé nguia nda sembia 
nguiá ña. —Seya mose ra j&ya jé abe, ae que se ra. 4Ae ambesa mondo jêje 

nyii nae, üqui mose que seya eá tuchi riqui jendese ra. Acheseo chee que 


Ae mbae icuá saá nguia nyii nae, aque jéisi turá ño cote, i Pablo 


5Ae siqui ngu ninisi rese nyii nae, sembia eá tuchi chó aque re. Se mii eã 
ngue sembia eá nda. Jemo abe abe mbia eá ngue ra. 6Mbae rasi que esaá tuchi 
huiicuá nii cote ra. Jé emombo mose nyii. Jéisi turá fio cote. 7 Aque icuá si 
jétesarei chó cote. Jéturá ño ee cote. Jembia jiri. Í nda eya eá embiicha eà Dios 
si. 8Jenyesecua tuchi chó nguia erese jé. Jêturã sí chó ee jé. 2—Ma secheé 
mumba eá, ae que embesa mondo jéje nyii ra. 10 Jétesarei mose aque icuá 
si, se abe atesarei chó nguiá esi co. Jenii fio aico nguiá tesarei esi co. Cristo 
resa rae chó aico nguiá tesarei esi. 11 Nandetesarei mose emo icuá si, Satanás 
siquíà sacuá nanderese chó fiene. Sã Satanás ndiqui aba mbiiri iri mbeite no. 


Sechiã ngue ngoi eá mbei Troas ra, i fii Pablo re 


12Secuasê mose Troas Cristo cheé nenei nenei sacuã, Cristo que mbia 
mbuchiisaquia tuchi rei secheé andu ra. 13Tito oreáte que seje huee ra. 
Nyebe sechiá ngoi eà mbeite nguiá. Nyebe “co acua quia co” ae nguiá hue 
jenda je. Macedóniaa ngue aso cote ra. 


Dios uremingo turá mbeite quia Cristo rií co 


14 Aico gracias i beite Dios je co. Ae chó uremingo turá mbeite nguiá Cristo 
rii co. Ae chó urembirácuá nguiá mbae icuá si co. Ae chó ucheé senei senei 
uquia nguiá ure je mangue jenda chooñoa je co. Aba mbushimbusa rá tuchi 
chó echeé nde. Sá aba mbushimbusa riqui mbae mbushimbu turá jate no. 

15 Cristo riqui urechiangui re co. Nyebe ureico nguiá aba mbushimbusa ráte 
Dios je à. Ure Dios cheé nenei nenei mose, emo emo ño echeé isi nguiá. Siqui 
bei sacuá. Emo emo ño echeé isiã nguiá no. Nyoi sacuá tata cuasu. 16Ae ra 
nyoi tata cuasu nae, mbae shimbu icuá naanguia chó Dios cheé ndiqui nguiá 
ee. Ae ra siqui bei quia nae, aba mbushimbusa turá naanguia chó Dios cheé 
ndiqui nguiá ee. ¿Aba chó eaquiatu Dios cheé nenei nenei fia? 17 Ae Dios cheé 
senei senei ñooño nguia nae, tiqui na eá ño ureico nguiá Dios cheé nenei nenei 
ure à. —Mbae mo jembu rã ure je, ureá tuchi chó nguiá Dios cheé nenei nenei 
mose jéje à. Sá eataque riqui Dios cheé abi abi erenei nenei mose no. Ef eá ño 
ure re. Dios cheé uresenei turá ja chó nguiá ure. Ureico mingue chó nguiá 
erenei nenei ure à. Dios chó ngue ureirabo nguiá ure. Cristo quiato chó ure re. 
Dios résaa chó ureico nguiá echeé nenei nenei à. 


Jesús cheé yasu nandereco quia à cote 


3 1 ¿Urecuasu uresaá saá si rei nguia jéje à nde? Tei. Jenyiicua ja 
chó ure resé. ¿Emo nda ureturá senei mbesa mondo jéje re? ¿Emo 

nda jéturà senei mbesa imbu ure je re no? Tei. Nandechiicua ja chó equia 
à ndesé. 2Aico jenderequia beite sechiangui re co. Embesa ji rese mae 

na ño mbia riqui nguiá mae jendese à. 3 Urechimbaaquiatu chó jé ndesé. 
Cristo chimbesa rá fio jéingo nguiá. Tinta je eá ngue jembesa ra. Espíritu 
Turá je chó ngue jembesa nguiá. Sita eá ngue Cristo mbesa nguiá. Jeñia 
ño ngue embesa nguià. 

4Cristo chó à icua nguiã seje. Dios résaa chó aico nguiá ñee jéje à. 
5Sequirácuá ae je ra mbae aicuayá. Dios chó uquirácuá mee nguiá seje 
mbae icua sacuá. 6Dios chó uquirácuá mee nguiá seje, ucheé yasu renei 
nenei sacuá. —Embesa ji cheé jemumbayá mose ra jaemingo bei, i áte 
Dios quia nande je à. Espíritu Turá ae chó aba mingo bei nguià. — 
Embesa ji cheé tamumbayá mbei chó nguia seico bei sacuá, i mose emo, 
aque ra siqui bei eà. Espíritu Turá ae nandemingo beisa re. 

7Sita mbesa ji Moisés quereco quia nae, mbae nininya tuchi que eriqui 
aque mose ra. Mbia mae sayá tuchi que Moisés ruba riqui ra. Moisés 
ruba nininyate quiatu ngue eriqui nguiá ee. Enininya que uque uquete 
oso quia cote ra. Moisés chimbesa mbia mingo bei aroneate. —Mbia 
siqui icuá mose, mbia ra mano, i que Moisés chimbesa mbia mbiirandu 
ra. 8Mbae nininyate raque aque mose. Ae Jesús cheé yasu nandereco 
namo à nae, üqui nguiarei enininya tuchi Moisés chimbesa si. Moisés 
chimbesa quiatu que mbia mbiirandu tuchi huiicuá ndese ra. Jesús cheé 
yasu quiarei nandembiirandu nandeicuá mbitiró ndese. Jesús cheé yasu 
quiarei enininya tuchi Moisés chimbesa si. 19 Moisés chimbesa quiarei 
enininya eá jiri Jesús cheé yasu si. Jesús cheê yasu quiarei i tuchi Moisés 
chimbesa si. 11 Moisés chimbesa que siqui bei sacuá eá nda. Jesús cheé 
yasu quia siqui bei sacuá nde. Nyebe Jesús cheê yasu enininya tuchi 
Moisés chimbesa si re. 

12 Jesús cheé yasu ra siqui bei. Üqui nandeicuate quia à. Nyebe ureico 
nguiá fiee tuchi jéje à. Mbae mbuchecua tuchi jéje. 13 Moisés rã eá ño 
ureico nguiá ure à. Moisés que nguba chatite quia aque mose ra. —Í nda 
judíos mae eá seruba nininya que rese, i. 14Judíos que Moisés chimbesa 
icuayáte quia ra. Namo abe eicuayáte. Emo leer i mose Moisés chimbesa 
je judíos je, icuayá mbeite. Ae siqui Cristo rese nae, üqui mii ño Moisés 
chimbesa icua nguiá. 15 Namo abe judíos Moisés chimbesa icuayáte quia 
à. Emo leer i mose ee, echecuayá mbeite riqui ee à. 16Emo uba mose Jesús 
rese, Moisés chimbesa abe ra echecuate ee cote. 17 Jesús si rei Espíritu 
Turá. Nandeico mose Espíritu Turá ndese, ae chó nandembui mingo nguiá 
Moisés chimbesa si á. 18Nande Jesús icua mose, espejo rá ño nanderuba 
riqui nguiá. Jesús ruba nininya rá i i chó nande re. Espíritu Turá abe siqui 
ii chó nguiá nanderese. Nyebe nandeico i i nguiá Cristo rã à. 

1Dios turáte eriqui ure je co. —Jesús cheé yasu jésenei senei mbei 
mbia je, i Dios quia ure je co. Nyebe ureico nguiá ñimondocho áte 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


2 CORINTIOS 4 338 


echeé nenei nenei mbia je à. 2Mbae icuá asaá saá nyecuayá eáte quia co. 
Ae aba ireite riqui nae, liqui asaá saá eáte quia co no. Mbia ambiirt iri 
eáte quia Dios cheé nenei nenei co no. Secheé ambeta mbeta eáte quia 
Dios cheé je co. Dios cheé ndui si tuchi chó aico nguiá erenei nenei co. 
Dios résaa chó aico nguiá erenei nenei co. Secheé ñooñoa mbia icuate 
raque quia uchiangui re tiqui. 3Ae asenei senei mbeite quia Jesús rii 
nae, echecuayá eá ño üqui nde. Ae ra nyoi tata cuasu nae, üqui mii je 
chó echecuayá nde. 4Jesús icua eáte quiatu nguiá. Nyebe aba checuayá 
nderecua riqui nguiá embaaracuayá Cristo cheé turá nii co. Nyebe eriqui 
nguiá Cristo nininya icuayáte co. Dios rã tuchi rei Cristo. 5Se mbia 
mbaaquiatu quiatu mose, serit eã fio aico nguiá fiee ee. Jesucristo rii 

fio ñene. Ae rei mbia rerecuará tuchi. Jenimba rá ño aico nguiá Jesús 
rii se co. Dios que nyaashi saá nyii ra. Itondaru beire nyii. Ae sí que 
nandembaaquiatu quiatu Jesucristo rii nda. Ae sí que Jesucristo nininya 
mingue nandechiangui re ra. Dios nininya rei Cristo nininya rá si. 


Dios ae rese aico co, i fii Pablo re 


7 Ure ae urenininya eáte raque. Tuchu achó na fio ureico nguiá Jesucristo 
nininya siquíá mose urerese. Dios ae chó uquirácuá mee nguiá ure je co. 
8Mbae icuá tà i bei beite raque ure je. Urechimondocho eà mbei rae. Mbae 
aba mbecoteá chiichite raque. Urehui eá mbei ra Jesús si. 9Mbia siqui 
icuá icuáte raque ure je. Dios quia hui áte nguiá uresi co. Mbia ureririróte 
raque. Urembui eá mbei quia nda Dios si re. 10Sã mbia icuá icuá ndiqui 
Jesús je cose no. Sã eiquia no. Ei si chó mbia nguiá ureiquia sert serite 
à no. Mbia mae sacuá Jesús quirácuá ndese chó üqui nde. Ae quera si 
nae, aque quirácuá ndese mae sacuá ño tiqui nde. 11 Ureico raque ure à. 
Mbia ureiquia sert seri mbeite quia Jesús ri à. Jesús quirácuá siqui sacuá 
urerete quirácuá nea ndese chó üqui nde. Mbia mae sacuá Jesús quirácuá 
ndese chó (qut nde. 12Uremano seri serite equia à. Jéingo turá sacuá Jesús 
rese chó üqui nde. 13Sã embesa ji fiee no: “Dios icuare chó aico nguiá ñee”, 
sá i no. Ei si chó ure no nde. Dios icuare chó ureico nguiá ñee. 14Sã Dios 
quirácuá Jesús raaque mbuquera no. Ei si ra Dios nandembuquera Jesús 
rii nande abe. Ae ra nandemingo turá ja ujii cote. 15Seje mbae icuá icuá 
mose, jemingo turá sacuá fio üqui nde. Í nda Dios uturá mee mbia tubiriã 
je. Inda mbia tubiriá gracias i tuchi Dios je. Dios iate mbia üqui naa mose. 

16Nyebe ureico nguiá ñimondocho eà mbei. Urerete si raque quia 
ngoite qui cote. Urechimbiasu i i chó nguiã urechiangui re à. 17 Ae rasi 
uresaá nguia à nae, üqui ndasi ra ua jei chó. Üqui ndasi raande nyii ra 
Dios mbae turá mee mbei ure je cote. Dios chimee turá nda ua eá mbei 
uresi cote. 18Ae rese nandeico mae mbae nae, tiqui nda ua jei. Ae rese 
nandeico mae ešte nae, üqui nguia ra ua eá mbei. Nyebe ureico nguiá 
ndua mbae nandemae sayá ndese. 

5 1Sá tuchua riqui shii jeite no jé. Ei si chó nanderete no nde. Mano 
jei. Mbia serete iquia mose, tuchua ao ji mo fii ibate seraaró aró 

pe. Dios chisaá ño hue re. Hue tuchua ra shii eá mbei. Mbia chisaá eá 
fio ñene. 2Tuchua mo na ndei nanderete. Shii jei. Co serete rerequia 
mose, aico jiabute co. Co aico oso sete sechuchua ibatenda rea co. 3f nda 
serete yasu areco bei pee ibate. ^Tuchua mo na ndei nanderete. Co serete 
rerequia mose, aico jiabute co. Seya eáte aico co. Semano sereáte raque. 
Serete yasu quia areco sete nguiá. Mbae yasu ja ra aque mose seje cote. 
Amanoa mbei ra aque mose cote. 5Uqui je chó ngue Dios sererecoquiatu 
nguiá. Semingo turá mbei ra cote. Nyebe Espíritu Turá mondo nguiá 
seje. Sembiirandu sacuá tiqui ndese. Dios Espíritu Turá mondo mose seje, 
umbae marca mii naanguia serese chó tiqui nde. 

6Nyebe aico nguiá fiimondocho eáte co. À nanderete rerequia bei mose, 
ei nda nandeso aroneate rei ibate siqui Jesús rese. 7 Aico beite Dios icua 
co. Amae áte raque erese. Ae rese nandeico mae nae, üqui ndese aico áte 
co. 8Nyebe aico nguiá ñimondocho eáte co. Co serete ajea bite raque oso 
sacuá ibate siqui bei nonde Jesús rese. Ae Dios bite nae, úquí asaá sete 
quia ee co. Dios seisi turá nonde chó tiqui nde. Aa seico mose. Pee ibate 
seico mose abe no. 10 Cristo résaa ra nandecu ja emo mose. Ae nanderea 
sacuá. Nandeicua sacuá. Ae mbae turá saá saá nguia siqui mose íbii nae, 
Cristo ra mbae turá mondo üqui je pee cote. Ae mbae icuá saá saá nguia 
siqui mose íbii nae, tiqui je ra Cristo mbae icuá mondo 


Dios ae nandemingo turá nguiá uchiese Jesucristo rii co 


11 Aba siquichesa tuchi cho Dios re, mbia siqui eá mose erese. Nyebe 
ureico nguiá mbia mbuti mbuti tuchi co. Dios riqui ureicuate co. Jé abe 
jéingo ureicuate tiqui ndenoae. 12À ureico urecuasu raá naa si áte raque 
á. Jembia sacuá ño ureico nguiá ñee urerii sí à. Í nda jeñee aquiatu mbia 
icuá ñee ndibishoró. Ae uturá saá ñooño nguia nae, tiqui ñee ndibishoró 
sacuá fio tiene. 13Urearacuayá mose, Dios cheé ndese siqui sacuá ño 
fiene. Urearacua mose, jembaaquiatu sacuá ño tiqui no nde. 14Sà Cristo 
nyesecua tuchite nanderese no. Ae chó sembuti mbuti nguiá co no. Cristo 
que mano nande ja je ra. Nyebe nande abe nandemano ja nguiá erese. 
15Cristo que mano nande ja je ra. Ae nandebite riqui nae, tiqui ndese 
nandeico eã sacuá ño Cristo mano nguiá. Ae Cristo bite riqui nae, (qui 
ndese nandeico sacuá nguiatu ngue Cristo mano nguiã. Nande je que 
Cristo mano nda. Nande je que Cristo quera si no nda. 

16 Jesús quiatoá na eá fio ureico nguiá mae mbia rese à. Urechesecua 
chó nguiá mbia rese à cote. Urechesecua eáte raque Cristo rese nyii. 

17 Emo ñimbucha mose Cristo rese, mbia yasu rá ño üqui cote re. Ae esaá 
saá nguia mbae icuá nyii nae, tiqui si que hui ja cote ra. Mbae yasu ja chó 
ee cote re. 18Dios ae tiqui saá ja nguiá nande je co. Dios ae nandemingo 

turá nguiã uchiese Jesucristo rii co. —Mbia emingo mingo bei serese 
sequia torá je, i que Dios seje ra. 12—Sá mbia sequiatorá ja, i que Dios 
Cristo rii nda. Üqui je chó ngue Cristo mano nguiá. Mbia icuá mbutiá 
sacuá esi chó ngue Cristo mano nguiã. —Mbia emingo mingo bei serese 
sequiatorá jê, i que Dios seje ra. 20 Cristo chó sembucheé nguiã co. Secheé 
ae eà tiene. Dios fiee na jéje chó aico nguiá fiee jéje co: Dios quiatorá ño 
jéingo jé. 21 Mbae icuá mo ngue Cristo saá eáte rei ra. Dios que mbae icuá 
naasa saá tuchi ee ra. Dios nandemingo turá mbei sacuá ño üqui nde. Sã 
Dios nandemingo turá mbei nandeico mose Cristo rese no. 
6 1Dios resenda chó ureico nguiá Dios cheé nenei nenei à. Dios turá 

jéisi chooñoa ño nguia jé. Jéisi tuchi quiatu jé. 2Ei ngue embesa ji 
hui Dios cheé nda: 

“Jeñee mose seje, jeñee ngue achandu ra. 

Aendiró ngue mbae icuá si ra”, i que Dios mbi a je cose ra, 
i ñi embesa ji re. Namo fio Dios riqui nguiá aba cheé anduse co. Namo ño 
Dios riqui nguiá mbia riróse eicuá si co no. 3Á ureico mbia mo mbiiri iri 
eát e à. Í nda mbia urecheé andu turá Jesús rii. 4Mbae uresaá turá sete 
quia ure à. —Dios rimba turá ño (iqui nde, i nonde mbia ure rii. Nyebe 
ureico nguiá ñimbirácuá tuchi mbia icuá mose ure je à. Mbae tiá mose 
abe ure je. »Ureiruá nua ngue equia ra. Uretaró tarô mbei que equia ra. 
Urerecoteà mbei que eriqui ra. Ureque reá tuchi que equia ra. Ureriácuá 
tuchi que eriqui no nda. 6Üqui icuá ei ei mose ure je, ureico turáte que 
equia ra. Ure que Dios ureicuate quia ra. Urechimbirácuáte que equia ra. 
Ureico turáte que equia mbia je no nda. Espíritu Turá ngue siqui tuchi 
urerese no nda. Urechesecua chooñoa ngue equia mbia rese no nda. 
7 Dios cheé ichoifiosa reá ngue uresenei senei tuchi quia mbia je ra. Dios 
quirácuá ngue siqui tuchi quia urerese ra. Ae uturá Jesucristo mee nguia 
ure je nae, üqui mii ño urereaquiatu bei nguiá co. 8Emo emo mose mbia 
riqui fee turá urerií à. Emo emo mose mbia ñee icuá urerii no. —Aba 
mbiiri irisa, i tuchi que mbia quia ure je emo emo mose no nda. —iAe 
bei jé! i tuchi que equia urecheé je emo emo mose no nda. ?Mbia riqui 
ureririró ndiró emo mose à. Emo emo mose eriqui ureisi turá turáte à 
no. Mbia ureiquia aró aróte raque quia à. Urereco ureico beite à. Mbia 
urembaasi asite raque quia à. Ureiquia eáte no. 10Ureya eáte raque. Dios 
rese quia ureyate re. Mbaecha reã ndaque ure no. Mbaecha que uresaã 
uquia tuchi mbia je ra. Mbae eá tuchi raque urembae. Dios rese quia 
urembae tubiriã tuchi re. 

11 Urecheé nyecuate que jéje ra. Urecheé ngue jembiiri iriá tuchi quia 

ra, Corinto jenda. Ureico nyesecua tuchi jendese a. 12Ure que urechao 
eá jési ra. Jë nguiatu ngue jenyao nguiá ure si. 13Sã mbia mo ndiqui 


Jenyesecua tuchi chó nguia serese. Sã aico nyesecua jendese no. 

Dios chuchua tuchi chó jendete re 


14Dios quiatoá ndese ra jeñimbuchach? jé. Dios quiatoá na eà ño jé nde. 
Sá mbae turá ndiqui mbae icuá mbiroá no. Sã nyaashi ndiqui itondaru 
mbiroá no. 15Sã Cristo riquíá Satanás ndese no. Ei si chó Cristo quiato 
siqui aroneate nguiá Cristo quiatoá ndese no. 16Sá Dios abareá siqui 
aroneate Dios chuchua no. Jendete rei Dios chuchua tuchi. Dios riqui 
tuchi jendete ye tiqui. Sá Dios fiee à no: 
Erete ye ra aico. Ererecuará nda se. 
Mbia ra siqui serui, 
sá i Dios no. !7 Dios cheé fio à no nde: 
Jéhui chó mbae icuá si. Icúe jéingo. 
Mbae icuá ndese ra jéocochi. 
Jaéisi turá nda se cha. 
18 Jendurá nda se chã. 
Seriirina nda jé iia. 
Sequirácuáte se, 
i que Dios cheé mbesa ji ra. 
7 1Dios cheé fio à nde. —Aico bei ra jendese, i que ra. Nyebe 
nandehui mbae icuá si ñimbitiró mbei. Cochee chó nandeico Dios 
je. Nandereco nandemee tuchi ee. 


Seyate aico jendese co cote, i ñi Pablo re 


2Ureisi turã fio jé. Mbae icuá mo ngue uresaá áte jemo je ra jé. Ureico 
que equia jembiiri irt ate ra jê. 3Jéicuã i sacuá eá fio aico nguiá ñee jêje. 
Achesecua tuchite quia jendese co. Semano mose chee. Sá fii acheé jéje 
nyii no. 4Seyate aico jendese co. Secheé nda emumbayá, aete se quia jenii 
co. Mbia icuá icuá mose seje, seyate aico jendese co. 

5Urechu que aa Macedóniaa, aque mose bei que urerecoteáte ra. Mbae 
icuá ngue uremingo asi asite rei quia ra. Mbia icuã icuáte que eriqui 
rei ure je ra. Sechiã ngue ngoi áte rei quia ra. Dios que sechiá mbocoi 
Tito ngasé mose cote ra. Sá Dios riqui uquiato mbia beite eya eá mose 
no. 7Tito mii ndese eá fio seya re. Seya tuchi que sembiirandu mose 
jendese no nda. Jé nane ngue jefiee Tito mbirácuá nda. Aquere que Tito 
ru sembirácuá cote ra. —Hue echi ndua tuchite nderese huee, i que u 
fiee seje ra. Nyebe seya tuchite riqui nguiá jendese. Jétesarei eáte quia 
equia sesi reaê. 8Ae ambesa mondo jéje nyii nae, üqui ngue jembia eáte 
rei ra. Erea ramo mose. —Amondo jirichi nguia, ae rei que se quia nyii 
ra. —Amondo jirichí nguia, ae áte se quia co cote. ?Seyate aico jendese 
co cote. Jéya eá nii eá ño ñene. Jeñimbitiró nguiatu ngue re. Maende 
sechimbesa rese. Sechimbesa jembia eá mose jéicuã ndese, Dios rese 
que jendua cote ra. Sechimbesa chó jemingo turá nguiá cote. 10Emo ia 

eà ñooño mose huiicuá ndese, üqui nda nyoi tata cuasu. Emo ia eá tuchi 
mose huiicuá ndese, hui ra huiicuá si cote. Dios ra emingo bei cote. — 
Ahui jirichí nguia seicuá si, iá tuchi rae. 11 Sechimbesa oso mose jéje, 
jéya eà tuchi que jéicuá ndese ra. Nyebe Dios ia tuchi riqui nguiá jendese. 
Jendua tuchi que ra. —Mbae icuá ngue uresaá eáte resé, jenye eáte que 
ra. Mbae icuá ndese que jemae sereá tuchi cote ra. Jéirei ireite que equia 
mbae icuá si ra. Jemae sete que equia serese ra. Ae siqui ngu ninisi rese 
nae, aque que jemombo cote ra. Mbae que jésaá turá jate ra. Eicuáte i 
aroneate que emo nguia jéje ra. 12Ae siqui ngu ninisi rese nae, aque je eá 
ngue ambesa mondo nguiá. Eru je eá fio ngue eno nde. Jë ja je chó ngue 
ambesa mondo nguiá. —Pablo riqui nyesecua tuchichi nanderese, i ja 
nonde chó ngue ambesa mondo nguiá. 13 Nyebe ureya tuchi riqui nguiá 
jendese co cote. Jé ngue Tito abe jembia cote ra. Jé hui mose mbae icuá 
si. Seirandu mose tiqui ndese que seya tuchi se abe cote ra. 14Sã ñi aico 
jéturá nenei nenei Tito je nyii no. Ei jenye si tuchi equia siqui turáte 
tiqui. Nyebe seireí ngúiáte riqui nguiã fiee jenii üqui. Acheé ñooñoa ngue 
jéturá nii Tito je ra. Sã aico ñee ñooñoa emo mose jéje no. 15 Tito riqui 
nyesecua i ite jendese co. Ndua beite equia jendese co. Echeé nguiatu que 
jemumbayá tuchi quia ra. Cocheete quiatu que jéingo ee ra. Jéisi turáte 
quiatu que equia ra. 16 —Uqui nda siqui tuchi Dios rese, ae tuchi se quia 
jenii co. Co seyate aico jendese co. 


Jembae jemee jiri quia Dios je 


8 1Jesüs quiato Macedonia jenda tasenei j&je cote, Seresenda. Hue 
jenda ja iglesias. Dios turá tuchi que eriqui tiqui ja je ra. 2Mbia 
icuáte que eriqui rei ee ra. Eya beite chó ngue eriqui ra. Mbaecha reã 
ndaque. Mbae que emondo tuchi guia Jesús quiato je ra. Mbaecha rã 
tuchi mbae mondo mbia je. 3Umbae que emee tuchi ra. Embae tubiriã 
eà ndaque. Abei tuchi quiatu ngue re. Amae ngue erese ra. 4—Ure abe 
ra urembae uremee tuchi Jesús quiato je, i tuchi que seje ra. »Mbaechó 
eá ngue emee Dios je ra. Nguete rane ngue emee ee ra. Ure je abe que 
ngueco mee nda. Mbae turá naa naa mbei sacuá ure je Dios rif. Aquere 
que umbae mee tuchi Jesús quiato je cote ra. 5Macedonia jenda umbae 
mee tuchi mose Dios je, urendua que jendese cote ra. Nyebe Tito 
amondobe quia aque. Tito jembae ofrenda munua nua ja sacuá. Sã Tito 
fiee nyii no. —Tamunua nua ja, sã i no. 7Sã jéingo Dios icua tuchi no. 
Sã jéingo Dios cheé icua jate no. Sã jéaquiatute mbia mbaaquiatu no. 
Sã jéingo sete riqui Dios cheé ndese no. Sã jéingo nyesecuate serese no. 
Nyebe jembae jemee tuchi quiatu ofrendará cote. 
8—Secheé nguire quiatu jembae jemondo Dios je, ae áte se quia co. 

Jé ae chó jendua mbae mee nonde. Jesús rese jenyesecua tuchi mose, 
jembae ra jemee mee Jesús quiato je. Sá Macedonia jenda umbae mee 

mee Jesús quiato je no. ?Nandererecua tuchi chó Jesucristo re. Jesucristo 
turá jéicuate quia üqui. Mbaecha tuchi rei que ae ereco mose ibate ra. 
Mbaecha reá ngue esaá tuchi u íbii nande je ra. Eri ño Dios riqui nguiá 
mbae mondo tuchi nande je. Ae mbaecha reá naa mose u íbii. 10 Tacheé 
tuchi rá jéje. Tenda nongue mose que jenduate Jesús quiato mbaecha 
reá ndese ra. Mbae que jemondo sete quia ee ra. Jé nane ngue “ofrenda 
nandemondo” jenye Macedonia jenda si ra. Cosete que jeñee ñee. 
Jemondo tură cote. 11 Ae ra jemondo nae, üqui ja jemondo jei eae. Mbae 
jemondose jiri quia ee. Sã mbae jemondose ee nyii no. Jembae tubiriã 
mose, jemondo tuchi ee. Jembae mii mose, co mii jemondo ee. 12Nande 
mbae mo meese mose, Diobi tuchi chó üqui nde. —Mbae tubiriá embu 
seje, iá nda Dios mbaecha reá je. 13—Jembae jemondo ja tuchi mbaecha 
reá je, ae áte quia jéje co. 14Sã jembae nyiabiá jiri mbaecha reá mbae 
rese. Sá jembae tubiriá namo no. Emee sacuá tiqui je. Emo mose ra tiqui 
mbae tubiriáte no. Emondo sacuá jéje jembae eá mose no. Üqui mose ra 
jembae nyiabiã jiri ja cote. 15Sá embesa ji riqui ñee no: 

Ae mbae tubiriáte nae, embae rire eáte que ra. 

Ae embae miite nae, embae que ua eáte ra, 
i que embesa ji ra. 


Tito ra nyoi jendea, i Pablo 


16Sà aico ndua tuchi jendese co no. Ei si tuchi Dios quia Tito mundua 
jendese co. Nyebe aico nguiá gracias ite Dios je co. 17Tito si quia jendea 
aque. Secheé nguire achó eá esi nguiá jendea aque. Ae abe que ndua jendese 
ra. 18Tito rese Jesús quiato mo amondo quia jendea aque. Jesús quiato fiee 
turá jate quia aque rii aque. Jesús cheé nguiatu esenei senei mbeite nguiá 
aque. 19 Jesús quiato que aque irabo ra. Oso sacuá serese. Ofrenda munua 
nua sacuá serese. Sã ureico ofrenda munua nua Dios mbia sacuá no. Mbia 
"abei" i sacuá jeje. 20 Ae que siqui beite urerese ofrenda isi isi mose ra. Mbia 
fiee icuá eá sacuá ure rii. “Ofrenda que embuquiachã nda”, i eá sacuá mbia 
urerii. 21 Mbae uresaá turáse rete quia à. Dios ia tuchi sacuá ure rese. Mbia 
abe ñee icuá eà sacuá ure rii. 22 Ureresenda mo abe uremondo quia tiqui 
ndese aque. Ae quiarei mbae raá naase bei Dios je. Oso sete equia jendea 
co. 23Tito rei seresenda tuchi. Siqui bei que equia serese Dios cheé nenei 
nenei mose ra. Ae nyoi quia jendea Tito rese nae, iglesias chó emondo nguiã 
jendea üqui. Cristo quiato tuchi chó úqui nde. 24 qui jéisi turá ja chó je. Sá 
urecheé ee jenii nyii no. —Jéisi turá ndae. Nyesecua tuchi ra jendese, ure 
que ee nyii ra. Nyebe jéisi turá fio. Ei nda iglesias jenda ja abe “eturã” i jenii. 


Jembae ofrenda jemunua ja rá emondo sacuá mbaecha reá je 


1Aete aico embesa eà jéje ofrenda rii. —Ae ae chó nda mbae mo 
mondo nguiá Jesús quiato je, se fee mose rocoi ee, ae que se ra. 2Jé 

ae chó mbae jemondose nguiá Jesús quiato mbaecha reá je üqui. Jeni 
fio aico nguiá fee Macedonia jenda je co. —Tenda nongue mosenda bei 
chó Acaya jenda riqui nguiá mbae mondose Jesús quiato je üqui, ae se 
quia Macedonia jenda je jenii co. Nyebe tiqui abe riqui nguiá mbae mee 
sete ee cote. Jirandure jendese. 3Aque mbia amondo quia jendea aque. 
Jë icoquiatu sacuá. Mbae jemondo sacuá Jesús quiato mbaecha reá je. 
Ureireite ra jé ofrenda mondo eá mose se ñeende jenii nyii. ^Seso mose 
jendea, Macedonia jenda mo abe ra nyoi serese reae. Jé ofrenda munua 
eá mbei mose, ureireite ra urecuasé mose hue. »Nyebe à nane amondo 
nguiá jendea aque. Jembae ofrenda munua ja sacuá. Ae rii jeñee ndei 
tenda nongue mose. —Ofrenda jemunua na, ae bei sereáte se. Jé ae chó 
ofrenda jemunua nua, jenyesecua mose mbia rese. 

6 Jendua rã à ndese: Ae mbae mii jiri chitiquia quia, aque ra mbae 
a ucua mii jiri. Ae mbae chitiquia tuchi quia, aque quia ra mbae a 
ucua tuchi. 7Mbae ata nandemondose mose nandechiangui re, mbae 
ata nandemondo chó. Mbae mii nandemondose mose nandechiangui 
re, mbae mii nandemondo chó. —Mbae amondo jirichi, nande mose 
nandechiangui re, eicuáte üqui. Ae eyate riqui umbae mee mose emo 
je nae, Dios bite üqui. 8Dios quirácuá tuchite riqui co. Mbae emondo 
ja aróte quia nande je co. Mbae ua eá mbei sacuá nandesi. Mbae 
nandemondo mondo bei sacuá Dios quiato mbaecha reá je. ?Sà embesa ji 
riqui fiee no: 

Mbae que Dios quiato mondo mondo bei quia mbaecha reá je ra. 
Echisaá turá si ra mbia tesarei eá mbei, 

i que embesa ji ra. 19 Dios chó mbae eí mondo nguiã nande je etiquia 
sacuá. Dios chó mbae mondo nguiã nandechiurã no. Dios chó “iabei 
chó jé je!" i nguiá nande je. Dios chó mbae mee nguiá nande je emondo 
sacuá mbia mo je. 11 Dios ra mbae mondo tuchi jéje. Ei nda jé mbae 
jemondo tuchi ofrendará. Se jeñimee ofrenda mondo mose mbaecha reá 
je. gracias i tuchi ra Dios je cote. 12Nande mbae mo mondo mose Jesús 
quiato mbaecha reá je, quiaru turá jiri ra equia cote. Úquiño eá nda esaã 
nguia. Gracias i abe ra Dios je. 13Jé mbae mo mee mose Jesús quiato 
mbaecha reá je, mbaecha reá nda ñee turã Dios je jenii cote. — Cristo 
cheé emumbayá tuchi quia à, i ra jenii cote. —Eriqui mbae mee tuchichi 
mbia ja je, i ra ñee turá jenii cote. 14 Mbaecha reá nda ñee tuchi jenii Dios 
je cote. Dios jendeaquiatu sacuá. Mbaecha reã nda ndua tuchite jendese 
cote. Jé mbae mondore ee nyii. 15Dios quiatu que mbae turá tuchi mondo 
nande je ra. Nyebe nandeico nguiã gracias i ee. 


Mbia mbaaquiatu sacuá fio Dios semii nguiá 


10 1Se rei Pablo. Tacheê nyecua jéje. Nandeico mingue chó nguia 
Cristo rá si jé. Cochee chó nandeico Cristo rá si jé. —Cochee chó 

Pablo riqui nguiá siqui mose nanderese. Siqui eá mose nanderese, ucuasu 
esaá saá fio nguiá aque, jenye chóchi equia serif üqui. 2Mbae jésaá turá 
fiee icuá ño nguiá serit. —Dios je eá ño Pablo riqui nguiá mbae raá naa, 
i serit. Üqui je quiatu acheé asi asi aróte nguiá. 3Mbia chó ndaque se. 
Mbia quirácuá je eá ño aico nguiá mbae raá naa co. Dios quirácuá je chó 
aico nguiá mbae raá co. ^Sequirácuá je eá ño aico nguiá mbae raá. Dios 
quirácuá je chó ñene. Nyebe aico nguiá mbia icuá ndiquisá quisá co. 
Mbia icuá quirá cuáteraque. »Ae mbia mundua icuá icuá nguia Dios rii 
nae, üqui asiquisá quisá ño nguiá co. Mbia amundua turá ja quia Cristo 
rii co. Cristo cheé mumbayá sacuá cote. 6Jé nane Dios cheé jemumbayá 
na jé. Aquere ra Dios cheé mumbasa amombo ja cote. 

7Mbia chiangui renda rese jemae áte. Earonda rese chó jéingo nguiá 
mae. —Cristo mbae chó se re, i mose emo, ae mii eá ño Cristo mbae re. 
Se abe chó tiene. 8Se ecuasu raá naa mose, seirei ngúiáte. Dios quiatu 
ngue semii nguiá ererecuará. Jembaaquiatu turã sacuã fio ngue Dios 
semii nguiá ererecuará. Jembiicuá sacuá eá ño fiene. ºJaembusiquiche 
sereáte sechimbesa je. 10Mbia ñee icuáte raque seje. —Pablo reco mose 
isho, ñee asi asite equia ucheé mbesa mbesa mondo nande je co, i jemo 
nguia serii üqui. —Siqui mose nanderese, ererecua raá naa aquiatuáte 
cote, i jemo nguia seri üqui. 11 Ae ñee nguia ŭquř nae, tiqui je tacheé. 
Co secheé asi asi ambesa mondo quia jéje aque nae, anyae sí ra fiee asi 
asite seso mose jendea huee. Secheé mbesa ji ra achabiã seso mose jendea 
huee. 12Ae fiee mbeite quia uturá nii, üqui na eá fio se re. —Aque rá si 
chó aico nguiá se co, i beite equia üqui. —Seturáte aico aque si co, i beite 
equia üqui no. Üqui ñee mose üqui, earacuayáte riqui (qui. 

13Seturã nda asaá saá eà. Dios ae chó “hue eso, pe eso", i nguiá seje 
co. Ae chó ngue semondo nguiã jendea. 14Se rane ngue Dios semondo 
jéje Cristo cheé nenei nenei sacuá nda. Nyebe hue jenda ja sembaerã, se 
embaaquiatu sacuá Dios cheê ndese. Ae Dios riqui “hue eso" i áte seje 
nae, huee ra asoá. 15—Sechimbaaquiatu chó üqui nde, ae aronea tuchite 
quia emo ñimbaaquiatu je co. Jë Cristo icua i i tuchi mose, jendobeinda 
quia ra ambaaquiatu i i tuchi oso cote reae. 16Seso sete jendobei Cristo 
cheé nenei nenei hue jenda je. Sechimbaaquiatu ae aroneate emo 
fiimbaaquiatu je. 17 Emo fiee turáse mose mbae mo nii, sã Dios rii nguiatu 
fiee tură. 18Ae uturá saá saá nguia nae, Dios biáte tiqui. Ae rii nguiatu 
Dios riqui ñee turáte nae, üqui nguiatu Diobi tuchi re. 


Mbia mbaaquiatu icuá icuása rese ra jéingochi 
1 1 1 Jeñimbirácuá jiri se fee mose jéje j&. Seturá tasaá saá jiri 
fiee jéje. 2Aqueteáte jendese jé. Dios mbaerá jé, ae que se ra 
je. Sá acuani mo ndiqui siqui eá mbei ngu mo ndese no. Sá mbia emee 

acuanindu mo je cote no. Ef tae si chó jemee Cristo je. Cristo mii mbaerá 
nda jé cote chá. 3Sà mbei Eva mbiirt iri cose no. Ei jenye si aróte Jë 
ndeae. Ei si aró mbia jembiicha Cristo icha si. Jemundua icuáte chó nda 
reae. Cristo mii ndese chó jéingo jé. Sã acuani ndiqui ngu mii ndese no. 
4 ¿Mbaerá jenyiisaquia turá mbia jembaaquiatu icuá icuã mose re? Mbia 
Jesús abareá nenei nenei mose jéje re. Mbia Espíritu Turá abareá abe 
renei nenei mose jéje re. Mbia Jesús cheé turá abareá nenei nenei mose 
jéje re no. Se que üqui asenei senei áte quia jéje resé. 5Üqui ñee ndese 
que jenyiisaquia, ¿mbaerá nda jenyiisaquia eá secheé abe rese re? Se quia 
Jesús cheé aicua tuchi quia üqui si co resê. 6Secheé turá eát e raque. 
Seaquiatute quia aico nguiá Dios cheé ndese co. Jéingo seicuate üqui 
ndesé. 

7 —Mbae jemondo seje, ae ate que se quia Dios cheé nenei nenei mose 
jéje ra. ¿Eicuáte üqui nde? Aico minguete que se quia jéje ra. Jéingo 
turá sacuá Cristo rese. éEicuáte üqui nde no? 8Seico mose jendese 
jembaaquiatu quiatu mose, mbae mo ngue jemee áte quia seje ra. Jesús 
quiato ishonda quiatu que mbae mo mee mee nguia seje ra, se siqui mose 
jendese. 9Seico mose jendese que mbae jemondo eáte seje resé. Sembae 
eá mose que “mbae embu seje” ae áte jéje resé. Jesús quiato que ngaé 
Macedonia si nae, üqui nguiatu que mbae mee tuchi sembae eá mose 
resé. “Mbae embu seje” ae eá mbei ra j&je. 10 Cristo riqui sechiangui re 
co. Úqui aicuate. Sebite “mbae embu seje” iñ mose se jéje. “Acaya jenda 
que mbae mee tuchi ndeje ra”, i aroneate emo seje jenii. 11¿Mbaerá ño 
mbae aisiá jési chá? Achesecua ešte quia jendese reae. Tei. Úqui eá ñene. 
Achesecuate rei jendese resé. 

12Mbia ñee eá sacuá nda mbae aisiá mbei jési resé. Ae Jesús abareá 
senei senei nguia nae, üqui ñee eá sacuá. “Pablo rá sí chó ure re" tiqui i 
eá sacuá. 13Cristo cheé nenei neneisa turá eá ño üqui nde. Mbia mbiiri 
irisa chó tiqui nde. Cristo cheé nenei neneisa raá ñooño fio nguiá üqui. 
Satanás na sí chó üqui ndiqui nguiá tiqui. Satanás uturá saá saá ño 
nguiá. Angel turá naa naa ño nguiá no. 15Ae siqui Satanás ndui nae, úqui 
nda uturá saá ñooño Satanás na sí. Nyebe ra Dios tiqui mbutiá tuchi emo 
mose. 


Pablo mbae rasi saá tuchi 


16“Faracuayã” jenyechã nda seje jé. “Earacuayã” jenye raque seje, 
seandu rá se. Secuasu tasaá saá mbiri na jéje. 17 Ae aico fiee jéje namo 
nae, Dios cheé eá ño üqui nde. Earacuayá na fio aico nguiã ñee jéje. 
Secuasu asaá saá ño nguiá ñee jéje co. 18Sã mbia riqui ucuasu raá naa 
jate no. Ei tae rá se abe secuasu raá naa jéje. 19 Jéaquiatute reí jé ndeae. 
Jéingo ñimbirácuáte eaquiatuá je üqui. Seaquiatuá je abe jeñimbirácuá 
fio. 20 Ae icuá icuá mbeite riqui j&je nae, tiqui je jéingo fiimbirácuá mbeite 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


347 2 CORINTIOS 11, 12 


tiqui. Jembuquiei quiei chooño mose. Jembae mbutià chooño mose abe 
no. Ucuasu raá naa mose abe no. Ucua mose jésiba rese abe no. Üqui je 
jéingo ñimbirácuáte úquí. 21Se quiatu que tiqui asaá saá eáte quia jéje 
ra. Aico mingue chôchi jéje. Acheé asi asi eá fochi jéje. Emo ucuasu raá 
naa mose, se quia secuasu asaá saá mbite nguiá esi. Earacuayá na ño 
aico nguiá fiee se co. 22¿Hebreos üqui nde? Se abe chó tiene. ¿Israelitas 
tiqui nde? Se abe chó ñene. ¿Abraham nducucha riiri tiqui nde? Se abe 
chó eno nde. 23éCristo rimba chó üqui nde? Se quia Cristo rimba tuchi 
esi re. Earacuayá na ño aico nguiá ñee co. Se quia serecoteá tuchite 
Dios cheé nenei nenei mose esi re. Se quia mbia seiruá nua tuchi nguiã 
esi. Se quiatu ngue mbia sematã matá tuchi nguiã esi. Se quiatu ngue 
mbia seiquia sert seri tuchi nguiá. 24Judíos que seiruã nua mbei quia ra. 
Treinta y nueve azotes bei que eriqui seiruá nua nda. Emo mose treinta y 
nueve no. Emo mose ei sí no. Cinco veces chee. 25Ira que euru uru serese 
tres veces ra. Emo mose que sei sei sita je ra. Tres veces que barco fiiimi 
ama ndiite re seje ra. Emo mose que aitó ama ndiite re barco eá nda. 
Abebi chó ngue sequia ra. Nyaashi mii abe que amumba quia mbebi ra. 
Barco ñiimi mose seje. 26 Acuata tuchi que sequia ra. Mbae icuá ngue 
seiquia aró aró tuchi quia ra. Secuata mose ama ndui. Seico mose abe 
sucha cuasu no. Seico mose turuquia ri no. Mbia mbae mbuquiachása que 
seiquia aró aró tuchi quia no nda. Seresenda abe que seiquia aró tuchi no 
nda. Judíos eà abe que seiquia aróte no nda. Jesús quiato choofio abe que 
seiquia aróte no nda. 27Serisiró ngue nyichuaró aró tuchi quia ra. Aqueá 
mocoi mocoi tuchi que se quia no nda. Seriácuá mocoi mocoi tuchi que 
eriqui ra. Seisei abe tuchi que eriqui ra. Nyiisei ngue airara mocoí mocot 
tuchi quia ra. Seirao eá tuchi que eriqui no nda. 28 qui mii eá ngue ra. 
Jesüs quiato rese abe que aico ndua ndua ra. Sá iglesia jenda ja ja siqui 
tuchi Jesús rese, ae beite sequia ndua co. 29Jesás quiato mo mbae rasi 
raá mose, se abe seya eá ndasite riqui erese co. Emo icuá icuá mose Jesús 
quiato mo je, se abe paama i rasite aico co. 

30Sequirácuá ndese eá nda seya riqui nguiá. Sequirácuá nea ndese 
chó nda seya riqui nguiá. 31 Acheé ñooño eáte quia co. Dios quia secheé 
icuate nguiá. Jesucristo ru chó Dios re. Sá mbia riqui ñee turá mbei erii. 
32 Aretas resenda que serequia rei Damáscoo ra. Seiquia sacuá. Ae que 
alcalde ra. Ae que mbia mondo rei eiquesa raaró nda. Setaró nda efia nde. 
33Hue ri ngue asoá mbei ra. Mbia que sembuquichi imbu irairu ye ra. 
Ventana ni. Fi ae que oso chee mbia icuá si ra. 


Pablo ibatenda tea cuu 


1 2 1Secuasu asaá saá ñochí nguia co. Ae rese Dios semumae mae 
mbeite cuu nae, tiqui nguiatu tasenei jéje. 2-3Cosete que Dios 
sererao ibate cuu ra. Hace catorce años. Serete resebe Dios sererao reae. 

Seal achó ere no ae. Aicuayáte se. Dios ae eicua nguiá. 4Dios que sererao 
ibate ra. Huee que ibatenda cheê turá achandu ra. —Ae erechandu 

nae, tiqui nda ereseneichi mbia je, i que Dios seje ra. »Ibatenda cheé 
andure secuasu asaá saá arondete raque se. Sequirácuá je ra secuasu 
asaá saá eà. Sequirácuá nea ndese chó seya riqui nguiá. Sequirácuá 

nea mose quia Dios uquirácuá mee tuchi nguiá seje cote. 6Secuasu ra 
asaá saá ndaque, asaá ñooño eá ño se re. Dios quia que uquirácuá mee 
seje ra. Mbae ja raá sacuá. Secuasu ra asaá saá eáte jéje. Jé ae chó nda 
jemae nguiã serese seicua nonde. Jé ae chó nda secheé jefiandu nguiã 
seicua no. 7 Ae rese Dios semumae cuu nae, üqui eturá tuchite seje. Üqui 
ndese maende que aico secuasu raá naa aróte raque ra. Nyebe Dios nyu 
raanguia mondo nguiá sequi r£. Satanás sembecoteá sacuá. Dios semingo 
tochi sacuá. 8—Nyu raanguia esiqui sesi, ae tuchi rei que Cristo je tres 
veces ra. 9 Cristo que ñee seje ra. —Coche rei ñene. Sã ñiño ndei. Seturá 
nguiatu amondo mbeite nguiá ndeje co. Ndequirácuá nea mose quiatu 
sequirácuá amee tuchi nguiã ndeje, i que Cristo seje ra. Nyebe seyate 
riqui nguiá sequirácuá nea ndese co cote. Üqui mose quia Cristo riqui 
nguiá uquirácuá mee tuchi seje co. 10 Nyebe seyate riqui nguiá sequirácuá 
nea mose. Mbia ñee icuá mose abe. Mbia icuá icuá mose seje abe. Mbae 
eá mose seje abe no. Se mbae icuá irara mose Cristo rii abe no. Úqui ja 
mose seyate riqui co. Cristo quiatu uquirácuá mee tuchite nguiá seje, 
sequirácuá nea mose. 


Jefiia jembitiró se oso nonde jendea, i Pablo 


11 Sebiáte raque se sí ñee turá mose serit. Jë nguiatu jeñee turá mbite 
raque serii, mbia ñee icuá mose seje. Ae rui jéingo nae, tiqui eaquiatu áte 
riqui sesi üqui. Seaquiatu eá ndaque se abe. Ae rui jéingo nae, Jesús cheé 
mbuchecuasa chooño ño üqui nde. 12Dios cheé mbuchecuasa tuchi chó 
se re. Seico mose jendese. Aico minguete que sequia seico mose jendese 
ra. Mbia mae sayá ngue asaá saá tuchi quia ra. Dios quirácuá ngue siqui 
tuchi quia serese ra. 13Aico turáte que sequia jéje ra. Sá aico turáte 
iglesias ataque jenda je no. Ei si. Jé mii je chó ngue “mbae jembu seje” ae 
eá nguiá. ¿Uqui eicuáte jéje re? “Mbae jembu seje”, iá mose jéje. 

14 Aico icoquiatu oso nonde jendea a. Co rei tres veces co cote. Co aico 
oso jendea co. “Mbae jembu seje” aeá tuchi ra jéje. Mbae achosei chiáte 
jembae. Jesús rese jéingo mose, üqui mii ño achosei nguiá. Jendu rá ño 
Sã eru chó ndiqui mbae mondo mondo nguiirí je no. 15Sembae amondo 
ja bite raque jéingo sacuá Cristo rui. Sereco abe amondo bite raque 
jéingo sacuá Cristo rui. Sechesecua tuchi mose jendese, ¿mbaerá jéingo 
nyesecua eáte serese jé nde? 16“Mbae jembu seje”, ae áte que sequia 
jéje. Üqui jéicuate raque. ¿Mbaerá nguia jéingo fiee ñooño nde? “Pablo 

que nandembiiri iri nda”, ¿mbaerá jenye re? 17 éMbaerã jeñee üqui nde? 
Ae amondo j&je jembaaquiatu sacuá nae, üqui abe que jembiiri iri eáte 
resé. Üqui ngue jembae isiáte sembaerá ndesé. 18Tito que amondo jendea 
nanderesenda rese resé. Ae abe que jembae isiáte resé. Se rá si chó ngue 
eriqui jéje resé. 

19 Achiquisá eáte sequia jési co resé. Dios résaa chó aico nguiá ñee jéje. 
Cristo rii ño aico nguiá ñee jéje. Se mbae mo naa mose jéje, jéingo tuchi 
sacuá Cristo rese chó ñene. 20Seso mose jendea, sembia eá aróte. Ae 
sebite se, (iqui jésaá eá aróte seje. Ae jembite nae, tiqui asaá eá aróte se 
abe jéje. Jeñee icuá icuá nda jenyue serésaa reae. Jéingo icuá icuá ja ra 
jenyue reae. Jenongue mbae ra jenyosei chosei jé sí chó ndeae. Jenguasu 
ra jêsaã ñooño sésaa reae. 21Seso mose jendea ra Dios sembia eà tuchi se 
mae mose jéicuá ndese reae. Seireite ra jéicuã ndese mae mose. Jéicuá 
cose ndare si jéhui eá mbei chóchí namo nyee. Ae jeninisiá nae, (iqui 
ndese jéingo bei chôchi tiqui. Ae jendu eá nae, üqui ndese abe jéingo bei 
chóchi üqui no. Mbae aba ireinguia rese jéingo bei chóchi üqui. 


Hui bei Pablo saludar i mbia je 


1 3 1Aso quia jendea aque cote. Co rei tres veces co cote. Emo mii 
sembiirandu mose mbae icuá ndese, achanduchó nda se. Emo 

nyeremo fiee mose, aque mose quiatu ra echeé achandu cote. 2Ae eicuã 
saá saá nguia nyii nae, sã aico fiee asi asite ee nyii no. Üqui sí je chó 
aico nguiá à mbesa à. Huiicuá ndecha eá mose ra achimbirácuá eá ee 
cote. Jé ja je chó aico nguiá ñee üqui. Seico mose raanguia jendese. 
3—¿Ma Cristo quirácuá ndiqui Pablo rese ma nde? jenye equia nyii 
nae. Cristo quirácuá ndese ra jemae secheé asi mose quiatu jéje cote. 
Cristo que mbae saá ja tuchi j&je uquirácuá je ra. ^ Cristo mbia mbucha 
quia ira rese iquia nyii nae, aque mose que equirácuá neate rei ra. Dios 
quirácuá nguia emingo bei nguiá co cote. Sá Cristo quirácuá nea ndei 
nyii no. Ei fio urequirácuá nea ure namo nde. Ureico rei nguiá erese co. 
Ae chó uremingo nguiá Dios quirácuá je co. Ae quirácuá je ra ureico 
jembaaquiatu quiatu. 

5Jé ae chó jendua. —¿Cristo aicua quia sechiangui re re? jenye ja ja 
chó jeñiangui re. Jemae nguia jenyiese sí. Jé Cristo icua chooñoa mose, 
Cristo riqui jeñiangui re üqui. ¿Uquí ndese jéingo iranuate re? 6Ure quia 
Cristo ureicua chooñoa nguiá à. Üqui ndese nda jéirandu rã seje chá. 
7 Urecheé tuchi quia Dios je jenii à. Jé mbae icuá naa eà sacuá. Mbia 
ndua turá sacuá eá ure rii fio ureico nguiá fiee Dios je jenii à. Jé mbae 
icuá naa eá sacuá fio tiene. Mbia ra ñee icuá ndaque ure je. 8Mbae icuá 
mo nandesaá aroneate Dios cheé ndobeishí. Mbae turá nguiatu nandesaá 
Dios cheé mose. Dios cheé nguia ichóifio eá nde. ?Coche mbia riqui 
nguiá ñee icuá icuá ure je. Jë nguia jéingo bei Cristo quirácuá ndese. 

Jé nda Cristo jéicua tuchi rá seje chá. 10Secheé asi asi ambesa quia seso 
nonde jendea a. Se ñee asi eá sacuá seico mose jendese. Dios quiatu ngue 
uquirácuá mee nguiá seje. Jembiicuá sacuá eá ño ngue Dios uquirácuá 
mee nguiá seje. Jemingo tuchi sacuá Cristo rese chó fiene. 

11 Aico hui secheé mbesa mbesa si a cote, Seresenda. Jesucristo jéicua 
tuchi quia. Jéya bei tuchi jéingo erese. Jéingo turá mbei chó nguia 
jenyiese. Üqui mose ra Dios siqui tuchi jendese. Ae ra jemingo turá mbei 
jenyiese. 12Saludar jenye turá mbei quiatu quia jenyue. 13Jesüs quiato 
a jenda saludos mondo quia jéje aque. 14Sã Jesucristo turá ndiqui bei 
jendese. Sã Dios riqui nyesecua tuchi jendese. Sá Espíritu Turã ndiqui bei 
jendese no. Amén. 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


LA CARTA DEL APOSTOL 
SAN PABLO A LOS 


GÁLATAS 





llo ucheé mbesa mondo Galacia jenda je 


1 1Pablo chó se re. Jesucristo chiirabo chó se re. Mbia mo ngue 

seirabo eá nguiá. Dios ae chó ngue seirabo ra. Ucheé nenei nenei 
sacuá. Ae sí que Jesucristo raaque mbuquera ra. 2Seresenda ja rese chó 
aico nguiá à mbesa jéje a. Jesús quiato Galacia jenda ja je. 

3Sã Dios turá ndiqui bei jendese. Sã ae riqui jembia bei. Nanderu chó 
ae re. Sá Jesucristo turá abe riqui jendese. ^Ae quiatu ngue mano nguiã 
nandeicuá ndibishoró. Nandembui sacuá mbae icuá si. Ae icuá ndese 
nandeico mae mae nae, tiqui si. Nanderu cheé nguire chó ngue Jesucristo 
mano nguiá nande je. Sã mbia riqui ñee turá mbei Dios je. Amén. 

Cristo mii mbia rirósa huiicuá si 

6 ¿Mbaerá jéingo hui hui jei Dios si tiqui nde? Ae sí chó ngue “jéingo 
Cristo turá ndese" i jéje resé. ¿Mbaerá jéingo Cristo cheé abi abi re? 
Siqui emo ñee ndese re. 7 Nyeremo eá ño Cristo icha ñeenda re. Uturá 
mii je chó Cristo riqui nguiá nandemingo bei. Nandechisaá turá je eã ño 
Cristo riqui nguiá nandemingo bei co. —Nandechisaã turá je ra Cristo 
nae. —Uturá je achó ño Dios riqui nguiá nandemingo bei co, ae se quia 
jéje nyii nae. Ef mbei chó ñene. —Hue ri eá ño Dios icha re, i mose emo 
jeje. sá Dios tiqui mbasi tuchi. —Hue ri eã fio Dios icha re, se abe i mose, 
sá Dios sembasi tuchi se abe. Angel ibatenda abe mbasi rae, üqui ñee 
mose. ?Acheé namo ngue j&je, üqui taseneimbe jéje: —Nandechisaã turã 
je chó Dios riqui nguiá nandemingo bei co, i mose emo, sã Dios üqui 
mbasi tuchi. Ae acheé jéje nyii nae, üqui abi tuchi chó eriqui nguiã fiee 
tiqui. 10“Sã mbia riqui turá seje”, ae áte quia co. “Dios ae chó nda seisi 

turá nguiã”, ae chó nguiá co. “Sá mbia riqui turã seje”, se i bei mose, ei 
nda Cristo rimba eáte rei se. 


Cristo chimbaaquiatu chee que Pablo ra 


11 Tacheé nyecua jéje, Seresenda. Dios icha asenei nguia j&je nae, 
secheé ae eá ño üqui nde. Mbia cheé ae eá ño eno nde. Dios cheé ae chó 
fiene. 12Mbia mo ngue esenei eáte seje ra. Jesucristo mii fio ngue esenei 
nguiá seje. 13 Jéirandu que equia serese cose resé. Jesús icuayá mose 
se nyii. Seico mose judíos ramei ñee ndui. Siqui rocoí Jesús cheé ndui. 
Seicuá tuchite que eriqui Dios quiato je nyii ra. “Jesús quiato tambutiá ja 
tuchi”, ae que se quia aque mose ra. 14Moisés cheé ndui que aico tuchi rei 
sembuchechaa ja si ra. Seramei ñee ndui que aico tuchi rei quia mbia ja 
si ra. 15 Aquere que Dios seisi Jesús quiatorá cote ra. Dios que seirabo cose 
seá mose nyii ra. Uturá je que seirabo ra. 16Dios que nguiiri teacuquia 
seje cote ra. Se Dios riirí nenei nenei sacuá judíos eá je. “¿Mañi ae ra se 
re?” ae eá ngue oso ñee mbia mo je ra. Dios nguiiri ndeacuquia mose seje. 
17 Jerusalén abe que asoá no nda. “¿Mañi ae ra se re?” ae eá ngue oso hue 
jenda Jesús chimbaaquiatu ñiinda je no nda. Arabia que aso jei se ae ra. 
Aquere que aso nyebi Damasco ra. 

18'Tres años mose ramo ngue aso Jerusalén cote ra. Pedro rea que aso 
aque mose ra. Huee que aico erese quince días ra. 19 Jacobo abe rese que 
amae huee ra. Jesás nongue que ae ra. Üqui mii ndese que amae Jesüs 
chimbaaquiatu ra. 20 Acheé ñooñoa tuchi chó nguiá à mbesa jéje a. Dios 
secheé fiandute quia co. 21Jerusalén ngue asecha oso Siria cote ra. Cilicia 
abe no. 22Jesús quiato Judea jenda que seicuayá mbeite quia aque mose 
ra. 23Jirandu randuchó fio ngue equia serese ra. “Ae icuá icuá ndiqui 
Jesús quiato je nyii nae, aque riqui Jesús renei nenei co cote. Mbia Jesús 
icua sacuá”, i que equia jirandu randu serese ra. 24Nyebe eyate riqui 
nguiá serese cote. Nee turá turá Dios je. 


Cristo chimbaaquiatu ataque Pablo isi turá 


2 1Catorce afios mose ramo ngue asobe Jerusalén cote ra. Bernabé 
rese. Tito abe que arao serese ra. 2Dios ae que “eso Jerusalén" i 
seje ra. Huee que acheé nyecuayá Jesüs quiato rerecua ja je ra. Ae asenei 
senei mbeite quia Dios cheé judíos eá je co nae, üqui nii ngue acheé ja 
Jesús quiato rerecua je ra. Üqui secheé icua sacuá. Üqui sembaaquiatu 
sacuá se Dios cheé abi mose. 3“Circuncisión nandesaá na Tito je", i 
áte que Jesús quiato rerecua quia ra. Judío eã ndaque Tito. 4Jesús 
quiato choofio abe que chi hue Jesás quiato tuchi mumbara mbara ra. 
Ndua ndua rei que equia ra. Ure mbae icuã naa naa sacuá ndaque. “Sã 
circuncisión naa naa Moisés cheé ndui", i rei que equia urerií nda. Ebiá 
tuchi que eriqui ureico mose Cristo mii ndese ra. “Sã eriqui judíos ramei 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


353 GALATAS 2 


ñee ndui bei", i chó ngue equia ra. 5Uqui ñee ngue uresiquisá tuchi 

quia ra. Jéingo bei sacuá Dios cheé turá mii ndese. "Jesucristo turã ae 
nandemingo bei nguiá co", jenye sacuá. Jéingo rocot judíos rerecua cheé 
ndui. 6Dios quiato rerecua que sembaaquiatu quiatu eáte mbae mo nii 
nda. “À abe esenei senei nguia judíos eà je”, i áte que ererecua seje ra. 
Dios quiato rerecua tuchi tiqui ndeae. Aicuayáte se. ^Ererecua achó ño 
taisi turã”, i áte Dios. Nandechiã ndese quia eriqui nguiá mae ja. 7 Jesús 
quiato rerecua iate que serese ra. Se Dios cheé nenei nenei mose judíos 

eá je. Ererecua que fiee nyue ra. —Sá Dios Pedro mondo judíos je no jê. 
Dios cheê nenei nenei sacuá no. Ei si chó Dios Pablo mondo quia judíos eã 
je re. Dios cheé nenei nenei sacuá ee re, i que ererecua fiee nyue ra. 8Sà 
Dios Pedro mondo judíos je no. Dios sí chó ngue semondo nguià judíos eã 
je no. Se echeé nenei nenei sacuá ee. Dios tiqui mingo bei nonde. ?—Dios 
chó Pablo mondo quia judíos eà je re, i ja que Jesús quiato rerecua ja cote 
ra. Jacobo. Pedro rese. Juan ndese. Nyebe eriqui nguiá seo isi isi. Bernabé 
o abe isi no. —Coche jéingo nguiá Dios cheé nenei nenei judíos eá je. 

Ure Dios cheé nenei nenei mose judíos je, i que ñee turá ja ure je ra. 10 — 
Mbaecha reá je chó jéingo mbae mondo mondo, i mii ño ngue ure je ra. 
Üqui fio asaá saá mbei rei nguiá co. 


Pablo fiee asi Pedro je Antioquíaa 


11 Pedro tu mose Antioquíaa, acheé asite que ee ra. Mbae icuá nguiatu 
que esaá huee ra. 12Quiaru turáte que equia judíos eá ndese nyii ra. 
Aquere que judíos mo ngaé ngasé cote ra. Jacobo resenda. Pedro que 
quiaru sereá judíos eá ndese cote ra. Eireite que judíos si ra. Nyebe 
nyiicuasé nguiá judíos eá si cote. Ucuasu raá naa esi cote. Judíos abe 
raque Jesüs quiato. 13 Nyebe Jesüs quiato judíos abe nyiicuasé nguià 
judíos eà si cote. Pedro rui sf. Ucuasu raá naa judíos eá si cote. Bernabé 
abe chee que nyiicuasé judíos eà si cote ra. Pedro rui si no. 14Dios cheé 
ndui si eá fio ngue Pedro riqui nguiá. Judíos nguesenda rese. Nyiicuasé 
mose judíos eã si. Nyebe acheé asi nguiã Pedro je mbiásaa. —Nde 
Jesucristo icua mose, erehui que judíos ramei ñee si cote ra. Judío raque 
nde. ¿Mbaerá ereico fiee judíos eá je re? “Judíos ramei ñee ndui jéingo”, i 
ee re. 


Judíos abe ra siqui bei Jesucristo icua mose 


15Judíos chó ndaque nande. Judíos eà na eà ndaque nande. Mbia icuã 
na eà ndaque nande. 16Emo mii siqui turáyá mbeite quia Moisés cheê 
ndui si co. Dios emingo bei sacuá. Moisés cheé mumbasa ja tuchi chó 
nande re. Jesucristo icua mose quiatu ra Dios nandemingo bei. Nyebe 
nandeico nguiá Jesucristo icua à. Dios nandemingo bei sacuá. Moisés 
cheé ndui si nandeico eà ndaque, ae que ee ra. 17“Cristo que mano 

nandeicuá nii nda", nande bei equia à. ¿Uquí fio nandembiicuá nguia re? 
Tei. Cristo riqui nandembiicuá eà mbei co. Cristo quiatu nandembiirandu 
quia nandeicuá ndese co resê. 18Se Jesucristo icua mose, judíos ramei ñee 
si que ahui cote ra. Se siqui si mose erui, eicuáte úquí cote. 1? Moisés cheé 
ngue aicuate rei ra. Üqui ngue seicuá mbutiá eá mbei ra. Moisés cheé 

sí chó ngue sembiirandu Jesucristo rese cote ra. Jesucristo que seicuá 
mbutiá cote ra. Seico bei nonde cote. 20 Cristo mano mose, se abe que 
amano erese ra. Se ae aicoá nguiá co cote. Cristo riqui sechiangui re co 
cote. Equirácuá je chó aico nguiá mbae rãã naa co. Dios riiri aicuate quia 
co. Ae chó ngue nyesecua tuchi nguiá serese. Ae chó ngue mano nguiá 
seicuá nii. 21 Dios turá aisiteã teá eáte quia co. Moisés cheé mumbayá 
mose eá ño Dios riqui nguiá aba icuá mbutiã. Üquinde rae, Jesús manoño. 


Moisés chimbesa aba mingo bei aronea 


3 1¿Mbaerá jéaquiatuá tuchi riqui re, Galacia jenda? ¿Aba 
jembaaquiatu icuá tuchi quia Cristo rii nde? Cristo mano ngue 
asenei tuchi rei j&je resé. Jéisi turáte rei que equia nyii. ¿Mbaerá jéingo 
hui sert serite esi cote re? 2Moisés cheé mumbayá mose eá ño Espíritu 
Turá ique nguiá jeñiangui re. Jé Jesucristo icua mose chó ngue re. Se 
Jesucristo renei mose j&je chó ngue re. 3¿Mbaerá jéaquiatuáte riqui 

re? Moisés chimbesa que jéicuã mbutiã eá ndesé. ¿Mbaerá jéingo siqui 
beite erese re? Siqui rocoí Jesucristo mii ndese. ^Mbae rasi que jésaá 
tuchi quia Jesucristo rii nyii resé. Jéhui eá fio esi jé. Í nda ae rasi jésaá 
nguia nyii nae, üqut iru eà. 5¿Mbaerá Dios Espíritu Turá mondo jéje 
chã? ¿Mbaerá ño Dios mbia mae sayá naa naa jéje chã? ¿Moisés cheé 
jemumbayáte quiatu quia ee re? Tei. Üqui eà ñene. Jé nguia Jesucristo 
jéicuate nguiã üqui. 

6Sá Abraham no. Abraham ngue Dios icuate quia ra. Nyebe Dios 
Abraham isi turá nguiá. 7Nyebe Dios riqui nguiá “Abraham nducucha" i 
huiicuasa je co. 8“Judíos eá abe ra Dios riiri icua. Üqui abe ra Dios mingo 
bei”, i que embesa ji cose ra. “Nderk nda aico turá mbia ja je”, i que Dios 
Abraham je ra", i que embesa ji ra. Sã Abraham Dios icua tuchi no. Sá 
Dios turáte riqui ee no. Ae Dios icua quia namo nae, üqui je abe chó Dios 
turá ndiqui nguiá Abraham ndese. 
10Sà emo ndiqui ñee no. “Moisés cheé ndui taico bei Dios semingo bei 

nonde", sá emo ndiqui i no. Üqui nda nyoi chó tata cuasu. Sá embesa ji 
riqui ñee no. “Emo embesa ji cheé mumba mbirí mose, echeé mumba 
tuchi raanguia chó tiqui nde", i que embesa ji ra. 1 Dios ra ñee jiri jiriá 
emo nii. “Co que embesa ji cheé mumbayá mbei quia ra. Nyebe taisi 
turá", i eá nda Dios emo je. Ae je Dios riqui “co taisi turà", i nae, Dios 
icuate quiatu nguiá ee üqui. Nyebe ra tiqui ndeco siqui bei. 12“Dios cheé 
mumba eã mbei mose quia ra Dios nandemingo bei", i mose emo, Dios 

icuayá ño nguiá üqui. 13Cristo que nandembui Moisés cheé si cote ra. 
Nande Moisés cheé mumba mose, üqui nda nandemombo eá tata cuasu 
cote. Cristo quiatu ngue mbae rasi aba ireinguia saá tuchi nguiá nande je. 
Sà embesa ji riqui fiee no. "Aba ireinguia tuchi mae mose embucheseco ji 
ira resenda rese", i que embesa ji cose ra. Jesás mbucha nonde ira rese. 
14Dios turá sacuá judíos eá je chó ngue Jesús mbae rasi aba ireinguia saá 
tuchi nguiã. Dios judíos eá mingo bei sacuá ño ngue re. Sã Dios turáte 
riqui Abraham je nyii no nae. Ei si sacuá Dios turá judíos eá je chó ngue 
eno nde. 


Dios contrato saã Abraham je 


15Sá mbia mo ndiqui contrato raá emo je no. Sá firmar i embesa mii 
no. “Ei nguiatu", i aroneate emo ee cote. Embesa jite quia cote re. 16Ei 
si que Dios contrato raá Abraham je no nda. Abraham ndiiri je abe no. 
"Abraham ndiirí ja je", i eá ngue embesa ji ra. "Abraham ndiiri je", i 
chó ngue ñee nguiá aque mii je. Cristo rii ño ngue ñee nguiá. 17 Tacheé 
nyecua tuchi rã jéje. Dios que contrato saã Abraham je cose ra. —Mbae 
tasaá ndeje. Nderiiri je abe no, i que Dios Abraham je cose ra. Mbesa 
que aque mose ra. Aquere que Moisés ucheé mbesa cote ra. Aquere tuchi 
430 años ua mose cote. Moisés cheé ngue contrato mbutiá aroneáte ra. 
Dios cheéte quiatu ngue contrato re. 18Dios que fiee Abraham je cose 
ra. —Mbae tasaáfio ndeje. Nde mbae mo naa ndocoi seje, i que Dios ñee 
Abraham je cose ra. —Nde Moisés cheé mumbayá mose quiatu mbae 
tasaá ndeje, iá ngue Dios ee ra. —Nde mbae mo naa ndocoi, i chó ngue 
ee ra. 19¿Mbaerá ño nda Moisés chimbesa cheé nandechandu chã? 
Mbia huiicuá icua sacuá fio Moisés chimbesa re. Cristo tu mose chó 
ngue Moisés chimbesa cheé ua nguiá. Sã Dios contrato naa Abraham 
ndiiri je nyii no. Cristo je chó eriqui nguiá “Abraham ndiiri" i. Dios rane 
ngue ucheé mondo ángeles je ra. Angeles que emondo Moisés je cote 
ra. Aquere que Moisés embesa mbia je cote ra. Mbia echeé mumbayá 
nonde. 20 Sà Dios contrato naa Abraham je no. Ae sí chó ngue ñee nguiã 
Abraham je. *Secheé esenei Abraham je”, iá ngue Dios emo mondo ñee 
Abraham je ra. 


Nandeico Cristo icua à cote; Moisés cheé ndui siqui rocoi 


21 Ae contrato Dios saá Abraham je nae, Moisés chimbesa tiqui 
mbutiã aroneate quia co. Moisés chimbesa aba mingo bei aró mose, ei 
nda Jesucristo manoate rei. Moisés chimbesa aba mingo bei aroneate. 
Nandechiã abe mbitiró aroneate no. 22“Mbia icuá ja chó tiene", i que 
embesa ji ra. Nyebe nandemo mbae mo turá naa aroneate siqui bei sacuá. 
Jesucristo icuasa quia ra Dios mingo bei ucheé nguire. Jesucristo icuate 
quia fiene. Mbae mo naa ndocoi Dios je nyii. 

23Cristo tu nonde que nandeico rei ñee nda. “Moisés cheé 
nandemumbayã” i rei ra. Moisés cheé ngue nandemumbayá aroneate 
quia ra. “Cristo ra tu" i que equia nande je, tiqui fio ngue nandesaaró 
aró nguia ra. 24Mbia mbaaquiatusa rã fio Moisés chimbesa re. Mbia 
mbiirandu que Cristo rese ra. Mbia siqui nonde Cristo mii ndese tu mose 
cote. Cristo icua nonde. Dios Cristo icuasa isi turá mbei nonde cote. 
25 Nandeico Cristo icua à cote. Nyebe ra nandeicoá Moisés cheé ndui 
cote. 26 Nandeico Jesucristo icua jate à. Nyebe Dios riirí ja chó nande re. 
27 Nandembucha ji nandeico mose Cristo rii, Cristo rà sí chó nandeico 
nguiá à cote. 28Nande Jesucristo icua ja mose, nyiabiã ja chó nandeico 
nguiá à cote. Judíos ra siqui turá judíos eá je cote. Ererecua ra siqui turá 
ngüimba je cote no. Mbia ra siqui turá ja nyiese no. Aque mii na tuchi 
chó nda nandeico ja nguiá Cristo rese cote. 29 Cristo icuasa chó jéingo 
nguiá üqui. Nyebe Abraham ndiiri abe chó jéingo nguiá tiqui no. Ae turá 
nda Dios saá Abraham ndiiri je nae, jéje chó nda eraá nguiá. 
4 1Sá mbaecha riri mo no. Sá mbae raá aroneate ae ae uñeté mose 
no. Erimba rà si chó nda eriqui mbia cheé mumba eà. Mbaecha riiri 
ndaque. 2Ae rese eriqui ndua nae, üqui ndese eriqui aroneate. Uraarósa 
nduasa achó ndese chó nda eriqui. Ucuasu mose ramo fio nda eriqui ndua 
ae ae cote. “Co tasaá”, i cote. 3Ei si chó nande nyii re. Mbia riirí na si. 
Jesús tu nonde. Mbia cheé achó ndui chó ngue nandeico nyii ra. Jesús tu 
nonde. 4Dios que “coche ñene” i cote ra. Üqui mose que nguiiri mondo 
mbia je íbii cote ra. Dios riiri ngue tu mbiará nda. Moisés cheé ngue 
emumbayá mbei quia eico mose íbii ra. 5 Ae que tu nandembui bei Moisés 
cheé si cote ra. Dios nandererequia sacuá nguiiri na cote. 6Dios riiri ño 
nande cote re. Nyebe Dios Espíritu Turá mondo nguiá nandechiangui re 
cote. Nyebe nandeico nguiá Paba i tuchi Dios je namo cote. 7Dios riiri 
tuchi chó nande cote re. Erimbachó eà. Nyebe ra Dios mbae mondo tuchi 
nande je cote ucheé nguire. 


Pablo ndua tuchi Jesús quiato rese 


8Jé ngue Dios jéicuayáte quia nyii ra. Dios abareà ndese chó ngue 
jéingo aque mose ra. ºUqui jéingo Dios icuate üqui cote. Dios abe riqui 
jéicuate co cote. ¿Mbaerá nguia jéingo hui seríte esi cote re? ¿Mbaerá 
nda jéingo sí dios abareá nimbará nde? Dios abareá quirácuá eáte 
nyeresé. Mbae mo naa aroneáte nande je resé. 10“Co tenda mbae mo 
nandesaá Dios je Dios nandeisi turã sacuá”, jenye chóchí nguiá tiqui. “Co 
nyasi mbae mo nandesaá Dios je Dios nandeisi turá sacuá”, jenye chócht 
nguiá üqui no. Eicuá tuchi chó úquí nde. 11 Jaembaaquiatu quiatu iru chó 
se reae. 

12Se rá fio jéingo ae. Sá aico eáte Moisés chimbesa cheé ndui sí co 
no. Sã jé abe jéingo eáte erui nyii no. Sã jéicuá eáte emo mose seje no. 

13Se Jesucristo renei namo mose jéje, serasite quiatu ngue se aque mose 
re. Üqui jéicuate quia üqui. 14 Mbae rasi que asaá tuchite rei aque mose 
ra. Serasi que jéucuayá eáte quia aque mose ra. Serasi que jéisiteá eáte 
quia aque mose no nda. Angeles que jésaá ño seisi turá aque mose ra. 
Jesucristo que jésaá ño seisi turá aque mose ra. 15Seisi turá tuchi que se 
aque mose ra. Jendesa que jemondo bite quia seje aque mose ra. ¿Mbaerá 
jéingo secheé isi sereáte cote re? 16Dios cheé ngue asenei turá tuchi quia 
jéje. ¿Úqui je chó jéingo seucuáyáte cote re? 17 Ae riqui jembaaquiatu icuá 
icuáte üqui nae, üqui siqui sete raque jendese (qui. Mbae turá nii eá ño 
fiene. Jembiicha sacuá ure si chó fiene. Jéingo sacuá üqui achó ndese 

chó fiene. 18Coche rei tiqui siqui jendese Dios cheé nenei nenei turá mose 
jeje. Sã eriqui jembaaquiatu turá turá mbei. Seicoá mose abe jendese. 
19¿Mbaerá jéingo sembia eà tuchi üqui nde? Jéhui sert seri mose Dios 
turá si. Sá áqué ndasi riqui cuña je no. Ei ño seya eá ndasi nguiá jendese 
co. Jéingo sacuá Cristo rá si. 20¿Mañi ae ra se quia jéje re? Aico rá nda 
jendese chá. Se ñee tuchi nonde jéje. Secheé mbesa rocot mondo jéje. 


Sá Abraham ndiiri nyeremo no 


21 ¿Mbaerá jéingo ñee nde? “Moisés cheé nandemumbayá, Dios 

nandemingo bei sacuá”, ¿mbaerá jéingo i re? Moisés cheé jéicuayáte 
quia reae. 22Moisés chimbesa chó nandembiirandu nguiá Abraham rese 
co. Abraham ndiirí nyeremo ndei que ra. Co mii ngue eninisite riiri 
nda. Sara, i que eninisite je ra. Agar, i que erimba je ra. Aque abe que 
Abraham nbiiri ndei ra. Nyebe Abraham ndiirí nyeremo ndei nguiã. 
23Mbia rá si chó ngue erimba tiiri ee ra. Dios ñeende ee nyii quiatu que 
eninisite tiiri ee ra. —Neninisi ra tiiri ndeje, sã Dios i ee nyii no. Üqui 
io sacuá fio eninisite tiiri cote ra. 22Nandemundua sacuá ño ŭquř nde. 
Contrato rá si chó Sara re. Contrato mó na ño Agar no nde. Ae contrato 
Dios saã Moisés je Sinaí no nae, Agar rã si chó üqui nde. Ae siqui bei quia 
üiqui contrato rui nae, mbia rimbachó na fio üqui nde. 25Sinaí rá si chó 
Agar re. Arabia jenda chó Sinaí re. Jerusalén na si chó Sinaí re. Ae siqui 
quia Jerusalén nae, erimba rá si chó tiqui nde. Erimba rá si chó judíos ja 
no nde. Jesucristo icua rocoí. 26Jerusalén mo ño chi nguiá ibate pe no. Ae 
mbia hue jenda nae, mbia rimba mo eá ño üqui nde. Hue jenda chó nande 
abe no nde. 27Sã embesa ji riqui ñee no: 

Ndeya chó eico, tiiriá je. 

Ndeya chó eico, áqué ndasi raása eá. 

Nderiirí nda eretea tuchi cote. 

Eru chiriró nguia ra tiiri tuchi eru rerecua si cote, 
i que embesa ji ra. 28Dios riiri tuchi chó nande re. “Seriiri tuchi ra üqu?", à 
i Dios nanderii nyii no. Sá fiee Isaac nii nyii no. 29Sà Dios fiee Abraham je 
nyii no. “Nderiirina tamondo ndeje Isaac”, sã i ee no. Sã Isaac nyaacuquia 

Espíritu Turá nii no. Sá Agar riiri icuá icuá Isaac je cote no. Ei si chó namo 
no nde. Ae siqui tuchi judíos cheé ndui nae, üqui icuá icuá ndiqui namo 
nande je à no. 30¿Mañi ño embesa ji cheé fia? “Erimba emombo chó. Eriiri 
ndese. Eninisite riiri na eá fio erimba riiri nde. Erimba riiri siqui aroneate 
eninisite riiri ndese", i que embesa ji ra. Ei si chó ae siqui tuchi quia judíos 
cheé ndui nae. Siqui aroneate Jesús quiatorá. 31 Erimba riiri na eà tuchi chó 
nande re. Eninisite riiri na tuchi chó nande re. Nande Jesús icua mose. 


Cristo nandembui Moisés chimbesa si cote 


5 1 Cristo que nandembui Moisés chimbesa si cote ra. “Moisés chimbesa 

cheé nda semingo bei”, jenyechi nda jé. Ae ra i (iqui, mbia rimba rá ño 
tiqui nde. 2Tacheé nyecua tuchi rá jéje. Circuncisión nda jésaáchi. Moisés 
chimbesa cheé ndui ra jéingochi cote Jë. Cristo mii ndese chó jéingo cote. 
Jé circuncisión naa mose, jéingo turá eà fio nguiã Cristo rui üqui cote. 
3“Moisés chimbesa cheé tamumbayá mbe?”, i raanguia chó circuncisión 
nde. 4“Dios ra seisi turá seico bei mose Moisés cheé ndui" i mose jemo, 
Dios chéé abi tuchi chó üqui nde. Dios tură si nyiicuasé tuchi chó üqui nde. 
5Espíritu Turá ndiqui nanderese co. Nande Jesucristo nandeicuate quia à. 
Nyebe ra Dios nandeisi turá Jesucristo mii nii. éNandeico mose Jesucristo 
rese, ei ja chó nande ee re. Ae circuncisión saá nae, ae circuncisión saá eá 
no nae, et ja chó nande ee re. Jesucristo icua mose, üqui nguia eturá tuchi 
re. Nandechesecua mose mbia rese, üqui nguia eturá tuchi no nde. 7Jéingo 
turáte rei que equia nyii. ¿Aba jembui Cristo cheé si cote re? 8Dios eá ño 
riqui no. Eñeté mondo mose mbichae ye, mbuquiche ja rae. 10 Dios ra 
jendeaquiatu bei. Mbia mo jembiicha eá sacuá esi. Ae jembiicha serite quia 
esi nae, tiqui nda Dios mbasi. Ererecua raque ra emo. 11 “Circuncisión jésaá 
na”, ae áte quia mbia mo je co. “Circuncisión jésaá na”, se i mose, ei nda 
judíos icuá icuá eáte rei seje. Ei nda judíos paama i áte rei seje Cristo mano 
nenei nenei mose mbia je. 12Ae “circuncisión jésaá na", i quia j&je nae, tiqui 
nda nguete chisia tuchi rã jendecha chã. 

13 Jesucristo que jembui Moisés cheé si ra, Seresenda. Ae icuá jenyosei 
chosei quia nae, tiqui ndese ra jéingochi cote jê. Jéingo turá nguiatu 
quia jenyue. Jenyesecua tuchi quiatu quia jenyiese. 14Dios cheé ja tuchi 
chó à nde: “Sã ereico nyesecua ndechiese no. Ei ere si chó nyesecua emo 
ndese", i que Dios cheé nda. Nandechesecua mose mbia rese, Dios cheé 
nandemumbayã tuchi chó nguiá tiqui. 15Paama jenyechi nda jenyue jê. 
Jenyishiu shiuchi nda eno jé. Üqui naa naa mose ra jéhui ja ja chee Cristo si. 


Ae icuá nandechosei chosei quia nae, üqui si nandehui 


16Tacheé nyecua tuchi j&je. Espíritu Turà fiee ndui bei jéingo. Ae icuá 
jenyosei chosei quia nae, üqui ndese nda jéingoá cote chã. 17 Ae mbae 

icuá nandechosei chosei quia nae, Espíritu Turã quiatoá tuchi chó tiqui 
nde. Üqui quiatoá tuchi chó Espíritu Turá no nde. Ae nandechosei chosei 
quia, nyebe ra üqui nandesaá eá. 18 Jéingo mose Espíritu Turá ndui, 
“Moisés cheé nda nandemingo bei” jenye eà nda cote. 19 Ae siqui quia ubi 
icuá ndese nae, mbae icuá esaá ata atate quia à. Siqui siqui chó nguiã 
ngúinisiá ndese. Cuña abe siqui siqui chó nguiá ngu eá ndese no. Siqui 
chooño mbia rese. 29 Dios abareá ndese siqui chooño. Brujería abe rese 
siqui choofio. Mbia ucuáyá cuáyá. Siqui icuá icuá nyue. Mae icuá icuá 
emo ndese. Paama i jei jei emo je. Abei chiá. Mbia mbuqueta queta. 

214 &chi sembae", i mbia mbae osei osei. Mbia iquia. Quiacua. Siqui 
chooño mbae ja rese. Ae à icuá ñumumbara saá saá mbeite quia nae, üqui 
nderecuará eá mbei ra Dios. 


Espíritu Turá ño aba mingo nguiá mbae turá ndese 


22 Ae siqui quia Espíritu Turá ndese nae, Espíritu Turá ño emingo 
nguià mbae turã ndese à. Nyesecua chó nguiã mbia rese. Eya chó eriqui 
nguiá. Quicoi coi eá ño nguiá. Siqui tochi chó nguiá. Siqui turá ño nguiá. 
Ucheé mbuchebi chebiã ño nguiã. 23Eseteá ño eriqui nguiá. Ae ae chó 
nyiteaquiatu nguiá mbae icuá si. Nande üqui naa naa mose, emo ñee 
aroneáte nande je cote. 24Sá Cristo mano nyii no. Ei si chó Cristo quiato 
undua icuá mbutiã nguiã no. Cristo mano nyabe. 

25Sã Espíritu Turá ndiqui nandereco mingo turá co no. Ei nande sí 
siqui turá erui jé. Ae nandererequia turã bei nonde mbae turá ndese. 
26Nandecuasu ra nandesaá saáchi jé. Nandeicuá techí nda nandechue jé. 
“Aque rà eáchí se", nandechí nda mae icuá icuá nandenongue rese jé. 


Jendua chó nguia nyiese mbae mo naa jenongue je 


6 1Emo mbae icuá naase i i mose, “Dios rui eico" jenye chó ee. Ae 
jemo siqui tuchi quia Dios rese, (qui mo ñee ee. Embucuata turá 

sí nonde Dios rese. Jeñee mingue mingue chó nguia ee. “Mbae icuá tà 

i aróte se abe je", jenye chó nguia ndua jé abe. 2Jendesenda ia eà ndasi 
mose, jendua chó nguia erese mbae mo naa naa ee. Cristo cheé mumbayá 

ja chó üqui nde. 3“Seaquiatute rei ñene”, i mose eaquiatuá mo, ae sí chó 
fiimbiiri iri nguiá aque. ^Ae ra eresaá mbae mo nae, esaá turá mbei chó 
nguia. Üqui mose ra ndeya quiátu tuchi ndechisaã ndese. Mae ndocoí 
emo nyisaá ndese. 5 Nande ae ae nandechimbirácuá nguiátu nandeya eà 
ndasi ae ae je. 

6 Emo siqui mose jembaaquiatu quiatu Cristo rii, mbae ja quia jemondo 
mondo quia ee. 7Erechimbiiri irichi nda ndechue si jé. Dios abe erembiiri 
iri aroneate. Ae ra erechitiquia mbae mo nae, úqui sí chó nda ereucua. 
8Ae siqui quia ubi achó ndese nae, üqui nda ua chee. Ae siqui Espíritu 
Turá ndui nae, tiqui nda Espíritu Turã mingo bei. 9Nandechimondocho 

eá ño nguia mbae turá naa naa mbei jé. Nandehui eá mbei chó nguia 
esi jé. Üqui mose ra Dios mbae mee tuchi jee nande je cote. 1? Mbae turá 
nandesaã saá mbei chó nguia mbia je. Jesús quiato je quia mbae turã 
nandesaá saá tuchi jiri. 


Pablo hui bei saludar i mbia je 


12Ae “circuncisión jésaá”, i quia jéje nae, siqui turá sacuá mbia rese chó 
tiqui nde. Siqui turá ndocoi Cristo rese. “Cristo ae ra aba mingo bei" 

i sereá. Siquichete quiatu mbia si re. 13Ae circuncisión saá nguia nae, 
üqui abe riqui eá Moisés cheé ndui üqui. “£ nda mbia riqui urerui", i chó 
nguiá “circuncisión jésaã” i jeje üqui. Ucuasu ra esaá saá jé circuncisión 
naa mose. Eyate ra jendese cote, jéingo mose erese. 14Jesucristo mii 
ndese chó nda seya se. Ae mano ira rese. Ae mii nii nda acheé fiee mbia 
je. Mbaemo ndese abe eá nda seya se. Jesucristo mano mose ira rese, se 
abe que amano mbae icuá si ra. Mbae icuá abe que mano sesi no nda. 
15Nandeico mose Cristo rese, ei ja chó nande ee re. Ae circuncisión saá 
nae, ae circuncisión saá eá no nae, ei ja chó nande ee re. Dios nandechiá 
mbiasu mose, üqui nguiatu eturá tuchi re. 16Ae siqui quia Jesucristo mii 
ndese nae, sã Dios turã ndiqui bei üqui ndese. Sã Dios riqui embia bei. 
Sã Dios turá ndiqui bei ngúimba ja je. 17Secheé nda jésibishoróchi namo 
jé. Emo mose abe jé. “Pablo eaquiatuáte”, sá emo i eá cote. Sá mbae rasi 
airara rara beite quia Cristo rii co no. Sã seiruá nuasa cheró areco serete 
rese co no Jë. Jesucristo rii fio üqui nde. 18Sà Jesucristo turá ndiqui bei 
jendese, Seresenda. Amén. 

Pablo embesa Jesús quiato Efeso jenda je 


1Se rei Pablo. Dios que seirabo ra. Jesucristo chimbaaquiatu sacuá. 

Co ambesa mondo quia jéje aque. Jesús icuasa je. Efeso jenda je. 
2Sã Dios riqui uturá ndeacuquia bei jéje. Jesucristo abe no. Sá tiqui 
ndiqui jembia bei. 


Cristo mbae turá saá ja nande je 


3Nandecheé turá mbei chó nguia Dios ri. Jesucristo ru rif. Jesucristo 
rese chó nandeico nguiá à cote. Ibatenda chó nandeico nguiã à cote. 
Nyebe Dios riqui nguiá mbae turá naa jate nande je co. 4Dios que 
nandeirabo nyii ra. Cristo rii. Mbae ao ja nonde. Nyesecua tuchi que 
nanderese ra. Nyebe nandeicuá mbutiá ja nguiá nandesi. Nandeico 
turá sacuá enonde. 5Dios que nandeirabo tuchi coose ra. Mbae ao 
nonde. —Jesucristo rii nda seriirina jé, i que nande je nandeicuá mose 
ra. £Nandecheé mbei sacuá Dios turá nii. Uturã je chó nandeisi nguiá 
Jesucristo rii. 7 Jesucristo mii ngue mano nanderiró sacuá mbae icuá si 
ra. Ae rii fio Dios nandeicuá mbutiã nguiá nande si cote. Dios turáte quia 
nande je re. 8Dios que uturá teacuquia ja nande je ra. Nyebe eriqui nguiá 
mbae icua jate nande je. ?9—Seriiri nda amondo mbia je íbii. Ae ra mbia 
mangue chooñoa jenda mingo ja serese cote, i que Dios cose ra. Üqui 
ngue eteacuquia nande je cote ra. Nande eicua sacuá. 10 Dios icoquiatu 
mose ra mbae mbuchiicuabo ja cote. Nandemunua ja ra ino Cristo nonde. 
Cristo ra mbae rerecua ja tuchi aque mose cote. Ibi jenda rerecua ja. 
Ibatenda abe rerecua ja. 

11 Ae Cristo saá nande je nae, üqui nii ño ngue Dios nandeirabo nguiá 
cose. Mbae tiá mose que Dios nandeirabo nyii ra. Ae sí mbae turá naa naa 

sacuá nande je. Dios cheé nguire mbae riqui nyecua bei à. 12Urecheé turã 
mbei sacuá Dios rii fio ngue ureirabo nguiã. Ure rane ngue Cristo ureicua 
nyii ra. 13Jé abe que Cristo jéicua chee cote ra. Jé echeé turá andu mose. 
— Cristo ra jendiró jéicuá si, i mose jéje. Jé Cristo icua mose que Espíritu 
Turá Cristo mbae marca mii jendese ra. —Espíritu Turá tamondo Cristo 
icuasa je, i Dios quia nyii nae, aque sí que Cristo mbae marca mii jendese 
cote ra. I4 Espíritu Turá ndiqui nandechiangui re co. Nyebe nandeico 
nguiá fee. —Dios ra mbae mee ja nande je ucheé nguire, i. Dios que 
nandeisi Jesús ruqui ribishoró nda. Nandemingo bei ra erese cote. Üqui 
nii fio Espíritu Turá Cristo mbae marca mii nguiá nanderese. Nandecheé 
turá mbei sacuá Dios rii fio ngue üqui nde. 


Sá Dios jembiirandu uquirácuá ndese, i Pablo 


15 Airandu que jendese ra. Jesús jéicua tuchite quia tiqui. Jenyesecua 
tuchite equia Dios quiato ja rese tiqui. 16Nyebe aico nguiá ñee hui áte 
Dios je. Gracias, i bei ee jenii. 17—Paba, ndequiato embaaquiatu tuchi 
Cristo rii. Cristo eicua uquia tuchi ee, ae beite se quia Dios turá je jenii 
co. 18Acheé mbeite quia Dios je jenii co. —Paba, ae turá nda eresaá je 
ndequiato je nae, tiqui ndese embiirandu jiri namo. Ae turá nda eremee je 
ee nae, üqui ndese abe embiirandu. 1? Ndequirácuá ndese abe embiirandu, 
ae beite quia Dios je jenii co. Dios quirácuá nda ua eá mbei. Equirácuá 
ndiqui Jesús quiato chiangui re ja à. 20 Dios quirácuá ae que Jesús raaque 
mbuquera si ra. Dios quirácuá ae que Jesás mbocoi mii ujii ra. 21 Dios 
que Jesús mii mbae rerecuará ja ra. Ae quia rei i tuchi ererecua mo si. 
Gobierno mo ab e si. Ae quia rei ecuasu tuchi ibi jenda ja si. Ibatenda 
abe mo si. 22 —Mbae ja rerecua tuchi rei Jesús, i que Dios ra. —Sequiato 
rerecua ja chó ae re, i que Dios ra. 23Dios quiato rei Jesús rete rã. Jesús 
riqui uquiato chiangui re co. Manguiti eriqui eá aroneate. Mbae aosa ja 
chó ae re. 


Uturá nii Dios aba riró aba icuá si 


2 1Dios que ngueco mondo jéje cote ra. Jéicuá nii ño ngue jéingo 
nguiá eraaque rã nyii. 2Mbia ataque rá tuchi que jéingo aque mose 
ra. Mbae icuá naa naa ndesechi. Satanás fiee ndui beite que jéingo nyii 
ra. Equirácuáte que eriqui jéje ra. Ae siqui áte quia Dios rese nae, üqui 
fio Satanás fee mumbayã nguiá à. 3Ei nande que equia cose nyii ra. Ae 
nandebite riqui mbae icuá nyii nae, tiqui ndesechó ño ngue nandeico ra. 
Ae rese nandeico ndua beite mbae icuá nyii nae, üqui ndesechó fio ngue 
nandeico nyii ra. Mbia ataque rá sí chó ngue nandeico mbae icuá naa naa 
nda. Dios nda nandembasi nguiã nandeicuá nii fia. ^Eyayáte quiatu ngue 
eriqui rei nguiá nanderese. Nyesecua tuchite quiatu que equia nanderese 
ra. 5Eraaque raáte raque nande nandeicuá nii nyii. Nyebe ngueco turá 

mondo nguiá nande je Cristo raaque mbuquera si mose. Dios turá ae 
nande abe mbuquera echabe ra. Dios que nandemingo erese ibate cote 
ra. 7 Dios turá tuchi riqui nande je Jesucristo rii co. + nda mbia jirandu 
randu Dios chisaá turá ndese emo mose. Ibátee nandeico mose abe no. 
8Jé ngue Jesús jéicua ra. Nyebe que Dios jendiró jéicuá si ra. Uturá nii 
Dios ae ngue jembucha nguiá erese. ?Nandechisaá turá nii eà ño Dios 
nandembucha nguiá Jesús rese. Nyebe nandemo ndiqui uturá naa naa 
aroneate. 10 Dios ae que nandeao ra. —Se emingo mose Jesucristo rese, 
aque mose quia ra mbae turá naa naa cote, i que Dios nanderii cose ra. 


Cristo mii fio mbia mingo turá turá nguiá nyiese 

11 Dios rese que jéingo áte nyii ra. Üqui si jétesareiá ño. Judíos eá ño ngue 
Jë ndesé. Nyebe judíos jendiriró nguiá. Circuncisión ngue jésaá eáte judíos 
rá ndesé. 12 Jéingo eáte que Cristo rese nyii resé. Jéingo turá eáte que equia 
Dios rimba je resé. Dios cheé si que jéingo ishote resé. —Dios ra mbae turá 
saá nande je, jenye áte que equia ndua aque mose resë. 13 Jesucristo mbae 
chó jé cote re. Ishote jéingo raque Dios si cose. Dios que jembucha tuchi 
uchiese Jesucristo mano nii nda. 14Cristo mii fio nandemingo turá nguiá 
nyiese à. Ae mii ño judíos mingo turá nguiá judíos eá ndese co. Ae mii ño 
judíos eá mingo turá nguiá judíos rese co no. Üqui ngue siqui icuáte quia 
nyue Cristo icuayá mose nyii ra. Mbia mii na ño eriqui nguiá siqui turá 
nyue à cote. 15Umano mose que Jesús judíos mbui mondo Moisés cheé 
si cote ra. Ae Moisés ñee, judíos echeé mumba eá sacuá nae, üqui si que 
Jesús embui cote ra. Nyebe judíos siqui turá aróte judíos eá ndese à cote. 
Judíos eã abe siqui turá aróte judíos rese cote. Üqui siqui mose Jesús rese, 
co mii na fio eriqui nguiá à cote. Mbia mii mbiasu ji rã fio eriqui nguiã à 
cote. 16 qui icuá icuá mose nyue que Cristo mano üqui icuá ndiquicharó 
nda. Úqui mingo turá ja nonde Dios rese. Siqui turá mose Dios rese, siqui 
turá nda nyue cote. 17 Cristo que mano mbia mingo turá sacuá Dios rese 
ra. Tu que mbia mbiirandu ja nonde nyiese ra. Judíos. Judíos eã abe 
mbiirandu nonde nyiese. 18 Cristo que mano nande ja je ra. Judíos je. Judíos 
eá je abe no. Nyebe Espíritu Turá mii nandemingo ja nguiã nyiese à. Dios 
nandesiichá ja aróte qui a à cote. 19Mbiamo eà ño jé Dios je cote re. À 
jéingo isho eáte Dios si à cote. Dios riiri tuchi chó jé cote re. Cristo resenda 
ataque rá sí chó jéingo nguiá à cote. 20 Tuchua raá ji mo na ndei jé. Jesús 
chimbaaquiatu rei tuchua i rá. Dios cheé mbuchecuasa cose ndare abe rei 
tuchu a i rã no. Jesucristo rei üqui i tuchi. 21 Nande Jesús icua mose, Dios 
chuchua turá naanguia chó nandeico nguiá Jesús je à. Nande Jesús quiato 
tubiriá i ite riqui à. 22Espíritu Turã fio jemingo nguiá Dios rese jé abe tiqui. 
Nyebe jé abe jéingo Dios chuchuará üqui. Dios riqui jefiiangui re üqui. 

Judíos eá abe ra siqui Dios rese, i Pablo 


3 1Se rei Pablo. Jesucristo rimba. A setaró ji ñi jenii a. Jë judíos eà 

nii. —Judíos eá abe riqui Dios rimba à, ae beite que se quia jenii 
nda. Nyebe setaró ji ñi nguiá a. 2—Judíos eá je chó seturá esenei senei 
nde, i que Dios seje ra. Üqui ndese beite aico co. Jéirandu equia serese 
reae. 3—Judíos eà abe ra siqui serese. Secheé turá esenei senei ee, i tuchi 
que Dios sembaaquiatu ra. Üqui ngue asenei jua chó jéje ra, se embesa 
mose jéje nyii. 4Sechimbesa rese jemae mose ra jeñee cote. —Pablo Dios 
cheé icua tuchi chó nguia judíos eà nii nde, jenye ra cote. »—Judíos eà 
abe ra siqui serese judíos rã si tuchi, i eá ngue Dios mbia mo je cose ra. 
Namo ño mbia jirandu nguiá (qui ndese. Namo ño Espíritu Turá Jesús 
chimbaaquiatu mbiirandu nguiá üqui ndese. Dios cheé mbuchecuasa abe 
mbiirandu üqui ndese. 6 ndei Dios cheé mbuchecua ramo ji à: Judíos eá 
abe ra siqui Dios rese judíos rã si tuchi cote. Mbia rete mii na nda eriqui 
ja cote. —Mbae turá tasaá j&je Jesucristo rii, i mose Dios, judíos achó je 
eá ño eriqui nguiá fiee. Judíos eá abe je chó fene. 

7 —Üqui secheé esenei senei mbei quia mbia je, i que Dios seje ra. Mbae 
turá mo asaá eà ndaque Dios je nyii. Uquirácuá abe que emee seje üqui 
naa sacuá nda. 8Dios turá tuchite que seje ra. Se mbae raande rocoi ee 
nyii. Nyebe ñee nguiã seje. —Secheé esenei senei mbei quia judíos eà je. 
Ae rese mbia riqui jiranuate Cristo turá nae, tiqui esenei senei judíos eá 
je, i que seje ra. 2—Ae turá nda asaá judíos eá je nae, tiqui ndese mbia 
embiirandu ja cote, i que Dios seje ra. Dios quiarei ndua ndua (qui nyii. 
Mbae ao ja nonde nyii. 10 Mbaerá ño Dios mbia mbiirandu üqui ndese cote 
chá. Mbia jirandu sacuá Dios aquiatu rese chó fiene. Dios judíos eá mingo 
turá mose judíos rese, mbia ra nyuruira tuchi mae Dios quirácuá ndese. 
Ibatenda abe ra nyuruira tuchi mae erese no. 11 Dios ndua ndua (iqui 
nyii. —Mbia chumumbarate riqui raque à. Emo emo nda ambucha nyiese 
Cristo mano mose, i que Dios cose ra. Üqui ngue esaá Jesucristo rii cote 
ra. 12Nandeico Jesucristo icuate à cote. Nyebe nandeico nguiá siquicheáte 
fiee Dios je à cote. 13Ae mbae rasi asaá nguia cárcel co nae, jenii ño tiene. 
Seyate se mbae rasi raá mose jenii. Jé abe jeñimbia chó nguia serese. 


Cristo nyesecua tuchi uquiato rese 


14 Judíos eà abe chó Dios mingo nguiã uchiese. Nyebe aico nguiã 
gracias i bei Dios je co. 15A nandechumumbarate riqui íbii á nae, tiqui 
ndu ja chó Dios re. Ibatenda abe ru chó ae no nde. 16Dios mbae saá ja 
aróte nande je. Ebite mbae raá mose nande je. Nyebe aico nguiá ñee ee 
jenii a. —Paba, Espíritu Turá emondo tuchi echiangui re. Embuquirácuá 
sacuá, ae chó nguiá ee a. 17—Paba, sã Cristo riqui tuchi echiangui re. Sá 
Cristo icua tuchi. Sã eriqui nyesecua tuchi Cristo rese, ae beite se quia 

Dios je jenii co. 18-19 Mbaerá ño Dios riqui nyesecua tuchite nanderese 

co. Co eriqui nyesecua tuchite nande rese co. Jendua tuchi quiatu quia 
tiqui ndese. Sá Cristo quiato riqui ndua ja tiqui ndese. Sã Dios riqui 

tuchi jeñiangui re. 20Dios quirácuá ndiqui beite nandechiangui re co. 
Nandembirácuá mbeite equia co. Nyebe eriqui mbae raá ja aróte nande je 
co. Ae rese nandeico ndua eáte nae, üqui abe chee esaá aróte quia nande 
je co. 21Sà Jesucristo quiato riqui ñee turá mbei Dios je Jesucristo rii. 
Mbae ua ja mose chee. Ei si ra equiato quia fiee turá mbei erit. Amén. 


Hue rija chó Espíritu Turá ndiqui nguiá Jesús quiato mundua 


4 1Setaró ji aí Jesús rii a. Secheé amondo quia jéje aque. Jéingo turá 
ño nguia Cristo rá si. Dios chiirabote quia jé nde. 2Jéseteá ño jéingo. 

Jéingo tochi chó nguia. Jendosei nguiatu chó nguia jenyue. Jenyesecua 
chó nguia jenyiese. 3—Hue ri ja chó nandeico ndua jé, jenye chó nguia 
jenyue. Sá Espíritu Turã ndiqui jemundua hue ri ja. 4Jesús rete mii na 
fio nande re. Espíritu Turá mii ño siqui nguiá nandechiangui re co no. 
Jesús mii na nda nande ja nandeico. 5 Ae mii fio nandererecua ja re. 
Ae mii ndese chó nandeico ja nguiá à. Aque mii nii fio ngue bautizar i 
nguiá nande je no. 6Dios mii fio nanderu ja re. Ae mii fio nandemingo 
nguiá mbae rese. Ae mii fio siqui nguiá nandeite re co no. 7 Dios que 
nandechisaã ae aerá mee nande je ra. Cristo que uturá mee mee nande je 
ra. Ae ra nandesaá saá, üqui naa naa turá sacuá. 8Sã embesa ji riqui ñee 
no: 

Cristo que nyui oso ibate ra. 

Mbia taró ji que equerao ra. 

Mbia chisaá ae aerá ngue emee mee mbia je ra, 
i que embesa ji ra. 9Jesús que siqui ibátee nyii ra. Aquere que eru nguichi 
Íbii cote ra. 10 Ae sí que oso nyui ibei robei cote ra. Mbae rerecuará 
ja sacuá ngue ae cote ra. 11 Ae que mbia chisaá ae aerá mee ee ra. — 
Apóstoles ra j&, i que emo emo je ra. —Secheé embuchecua checua quia 
mbia je, i que emo emo je ra. —Mbia sequiatoá je secheê turá esenei 
senei mbei serii, i que emo emo je ra. —Mbia serimba eteaquiatu bei, 
i que emo emo je ra. —Mbia embaaquiatu quiatu bei quia, i que emo 
emo je no nda. 12Ef ngue Dios uquiato mbaaracua racua ja uchisaã ae 
aerá ndese ra. Üqui mose ra Jesús quiato Jesús osei i i tuchi cote. 13Úqui 
mose ra nandendua ja Jesucristo rese hue ri ja. Üqui mose ra Jesucristo 
nandeicua i i tuchi. Jesucristo rá nda nandeico chee üqui mose. 14 Üqui 
mose ra nandeico fiimbirácuá tuchi Cristo rese. “Tambiir? iri Cristo ri?" 
i mose emo nande je, nandeicoá nda úqui ndese. Nandendua ata ata 
eá nda Cristo rii. Ae mii ndese chó nda nandeico bei. Mbia riiri na nda 
nandeico ndua ata ata eà. 15Üqui mose ra nandecheé ñooño eà. Mbia ra 
nandembiiri iriã. Nandechesecua ja ra equia mbia rese. Cristo rá si chó 

nda nandeico turá. Dios quiato rerecua tuchite quia ae re. Sá nandeáqui 
nanderete rerecua no. 16Sã nanderete riqui ñimbirácuá ja no. Ei si chó 
Cristo rimba nguiã ñimbirácuá ja siqui turá nyiese. Sá nanderete no. 
Nanderete resenda siqui turá ja mose, nanderete rasiá ja rae. 

Ae icuá jésaá saá nguia nyii nae, üqui jêsaã saá eáte quia namo à 

17 Jesús cheé tuchi chó à nde: Dios icuasa reá na nda jéingochi cote 
jé. Ndua chooño fio nguià mbae rese tiqui. 18Eáqui ãtã ño üqui nde. Dios 
cheé andu sereá nea je chó tiqui nde. Nyebe Dios riqui nguiá ngueco mee 
eá tuchi tiqui je. 1?Mbae icuá achó ndese chó eriqui nguiá ndua ndua. 
Eirei nguiáte mbae icuá naa naa mose cote. Oo oo tuchi mbae icuá ja 
rese. 20 qui ngue Cristo jembaaquiatu quiatu eá jé nda. 21 Jéirandu que 
Jesüs rese resé. Ae sí chó ngue jembaaquiatu resé. Jembaaquiatu que 
ucheé turá nii nda. 22 Jeñiangui renda icuá si jéhui chó. Aba mbiicuása 
tuchi chó úquí nde. Aba mbiiri iri ño (iqui nde. 23 Jendua ndua jembiasu 
chó ae. Ae rese jéingo ndua icuá icuá nyii nae, (qui si jétesarei chó cote 
ae. ?4Jefiimbiasu chó nguia ae. Üqui mose ra jéingo Dios rá si. Jéingo 
turá tuchi ra equia ee. 

25 Jeñee ñooño eà ná nguia jendesenda mo je cote ae. Nyiesenda ja chó 
nande cote re. 26Jé paama i mose, paama jenye turá fio nguia. Paama 
jenye ocoá ño nguia. Tenda oso nonde ti jenye. 27 Jé paama i oco mose, 
diablo ra jembiicuáte cote. 22Ae mbae mbuquiachã quiachã nguia nae, sã 
mbae mbuquiachá eá cote. Sá ae ae mbae ao ao o je icua cote. Sã eriqui 
mbae mondo mondo mbaecha reá je cote. 22 Jenyuru jendecochó ño nguia 
fiee ndocoi mbae icuá nii jé. Mbae turá nii fio jéingo ñee mbia je Jë. 
Emundua ndua sacuá Dios rese. 30 Espíritu Turá nda jembia eá eáchi je je. 
Ae chó ngue Cristo mbae marca mii nguiá jendese. Nyebe jéingo nguiá 
ñee. —Cristo ra nandembiasu erá si, i. 31 Paama jenyechi nda emo nii. —f 
achi se, jenyechí nda emo nii jé. Jétasé taséchi nda emo je. Jeñee icuá 
icuáchi nda emo nii. 32Jéturá fio jéingo jenyue. Jéseteá fio jéingo jenyue. 
Jendesenda icuá icuá mose jêje, jétesarei chó eicuá si. Sá Dios jéicuã 
mbutiã jé Cristo rii nyii no. 

Dios quiato siqui bei mbae turá ndese 
5 1Dios riiri tuchi chó jéingo nguiá à. Nyesecua tuchi equia jendese 
co. Erá si chó jéingo. 2Jenyesecua tuchi quia mbia rese. Sá Cristo 
riqui nyesecua tuchite nanderese no. Sá mano nandeicuá ndiquicharó 
oveja rá no. Emano mose que Dios ia tuchi erese ra. 

3Cristo mbae chó jé cote re. Nyebe jéingo eá emo ninisi rese. Eruá mo 
ndese abe no. Emo mbae ra jenyosei choseichi. Eicuáte üqui. 4Jenyuru 
jendecochó ño nguia fiee ndocoi mbae icuá nii. Mbae icuá aba ireinguia 
rii jeñee eà. Eicuáte ñee mose üqui. Gracias jenye quiatu quia Dios je. 

5Emo siqui mose ngúinisiá ndese, aque ra siqui eà Cristo rese, Cristo 
siqui mose ererecua. Ae mbae icuá saá saã mbeite quia nae. Ae emo mbae 
chosei chosei quia nae, (qui abe ra siqui eá Cristo rese. Emo mbae osei 
osei mose, Dios abareá ndese siqui raanguia chó (qui no nde. 6Ae (qui 
Saá saá nguia mbae icuá nae, tiqui je ra Dios mbae rasi raanguquia tuchi. 
“Ichóiño tiene" ichí nda emo jembiiri iri jé. 7 Ae üqui saá saá nguia mbae 
icuá nae, (iqui ndese ra jéingochi jé. 8Itondaruqui re rá ngue jéingo cose 
ra. Nyaáshii ño jéingo nguiá Jesús rese à cote. Nyebe jéingo turã. 9Ae 
siqui nyaáshii nae, üqui siqui turã ño nguiã à. Nee ñooño eá ño nguiá 
emo je à. Siqui áte equia mbae icuá mo ndese à. 10 Ae Dios bite riqui nae, 
tiqui ndese chó jéingo ñimbaaquiatu quiatu. 11 Ae itondaruqui riinda 
saã saá nguia mbae icuá nae, tiqui nda jésaá saáchi erese jé. Echiao 
icuá nii fio jeñee ee emundua jê. 12Ae (iqui saá nyecuayá cuayá nguia 
mbae icuá nae, aba ireite ñee (qui nii. 13Jé tiqui nyiao icuá mbuchecua 
mose ee, ndua ndua ra erese cote. Emo emo siqui aróte Cristo rese cote. 
Itondaruqui riinda recha mbae icuá. 14Sã embesa ji riqui ñee no: 

Ae uque saá saá nguia nae, sã qui ñumumba. 

Ae siqui quia eraaque rá nae, sã (iqui quera si. 

Üqui mose ra Cristo uturá ndeacuquia ee, 
i que embesa ji ra. 

15Cochee tuchi chó jéingo Dios rese. Mbia aquiatuá na nda jéingochi. 

Mbia aquiatu rã nguiatu jéingo. 16Ae Dios bite riqui nae, üqui ndese 
chó jéingo ñimbecoteá. Mbae icuá icuáte eriqui à cote. 17 Jéaquiatuá 
eá fio jéingo Dios rese. Ae Dios bite riqui nae, üqui ndese chó jéingo 
ñimbaaquiatu quiatu. 18Jéquiacua quiacuachí nda equia jé. Jéquiacua 
mose mbae icuá jêsaã saá ja arondete. Espíritu Turá nguiatu jemingo 
tuchi jeñiangui re. 19 Cristo rii jeñee turá tuchi quiatu quia jenyue. 
Jéirasei rasei tuchi quiatu quia Dios je. Himnos. Salmos. Jéya chó jéingo 
irasei rasei Dios je. 20 Dios rei nanderu. Ae chó mbae ja mee mee nguiá 
nande je co. Nyebe "gracias" jenye bei quiatu quia ee Jesucristo rii. 


Jéingo turá ja chó nguia jenyuchua jenda ja je 

21 Jenongue cheé jemumbayá ño nguia. Cristobi tuchi chó üqui nde. 
22Sã cuña ngu cheé mumbayã. Sá eriqui Dios cheé mumbayáte no. 23 Eru 
quia rei ngüinisi rerecua. Sã Cristo uquiato rerecua no. Cristo quiato rei 
Cristo rete rá. Cristo quiatu ngue esiró nguiá eicuá si. 24Sã Cristo quiato 
riqui echeé mumbayáte no. Ei si chó cuña nguia ngu cheé mumbayá 
mbei. 25Sã eru riqui nyesecua tuchi ngüinisi rese. Sá Cristo nyesecua 
tuchi uquiato rese no. Sá mano nyee eriquicharó no. 26Uquiato no sacuá 
icúe chó tiqui nde. trei que i je ra. Ucheê je abe que eirei no nda. 27 Cristo 
uquiato mbuturá turá ja quia co. Mbae icuá ndese emingo uquia reáte. 
Nyebe eyate riqui nguiá erese co. 28Sã Cristo riqui nyesecua tuchi uquiato 

rese no. Ei si chó mbia quia nyesecua ngüinisi rese. Sá emo ndiqui 
ngueteáte nguete rese no. Emo ngueteá mose ngúinisi rese, nguete rese 
ngueteá naanguia chó tiqui nde. 2º Emo nda nguete ucuayá eà. Nguete 
ra equereco turá. Teaquiatu turá nda equia. Ei si Cristo quia uquiato 
rerequia turá co no. 30 Cristo rete rá si chó equiato re. Nande abe chó 
Cristo rete rá no nde. 31Dios que ñee nyii ra. Emo ngúinisirá ndea mose, 
sã nyao usi si. Ngu si abe no. Sã ngüinisi mii ndese chó eriqui. Co mii 
siqui rá fio eriqui nguiá nyiese cote. 32 Mbaranguiatuáte raque (iqui icua. 
Nyeremo siqui mose co mii na. Cristo rii fio eriqui nguiã fiee. Equiato rii 
abe no. 33 Jéje abe chó eriqui nguiã ñee. Jë nyesecua tuchi sacuá jeninisi 
rese. Sá jéingo nyesecuate jendete rese no. Sá cuña abe riqui ngu cheé 
mumbayá mbei. 
6 1Mbia riiri, jendu cheé jemumbayá fio nguia. Jési cheé abe. 2-3À 
ngue Dios fiee cose ra: “Jéingo turá ño nguia jési je jé. Jendu je 

abe. Jéingo turá mbei ra equia üqui mose. Jendeco ra jéingo arete íbii,” i 
que Dios mbia je cose ra. ^Eru je tacheé cote. Esi abe je. Jefiee icuá icuá 
tuchite chi nda jendiiri je jé. Paama i chee ra jéje. Jembaaquiatu turã 
turá quiatu quia. Jemingo turá quiatu quia Dios rese. 

5Mbia rimba je tacheé cote. Jenderecua cheé jemumbayá fio nguia. 
Cochee chó jéingo ee. Jéingo turá fio nguia jenderecua je. Cristo bite 
tiqui. 6 Jenderecua mae eá mose jendese, üqui mose abe chó jéingo embae 
raá naa turá ee. Mbae jésaá turá ja quiatu quia Dios cheé ndui si. Cristo 
rimbate quia jé nde. 7J&ya chó jéingo mbae raá naa mose jenderecua 
je. Dios je chó jéingo nguiá eraá üqui. Jenderecua ibi jenda mii je eá ño 
fiene. 8Dios ra mbae turá mee jéje emo mose jenyiao turá ndibishoro. 
Jéingo mose mbia rimba. Mbia rimba eá jéingo mose ra re no ae. ?Mbia 
rerecua je tacheé cote. Jéingo turã fio nguia jé abe jenimba je. —Tareiruã 
nua, jenyechi nda embiiri iri jé. Jë abe chó jenderecua no nde. Jesucristo 
rei jenderecua. Jenimba abe rerecua. Ei ja chó mbia Dios je re. Mbia mii 
ndese ra eriqui turá eá. 


Soldados rá si chó jéingo nyiquisá mbae icuá si 

10 Hui bei nonde à tacheé jéje. Dios quia rei equirácuá tuchi. Dios 
quirácuá je chó jéingo nguiá ñimbirácuá. 11Sã soldado riqui armadura 
mingue no. Uqui ndei nyiquisá sacuá üqui. Ei jenye si chó nguia siqui 
tuchi Dios rese nyiquisá Satanás si. 12Ae icuá icuá ndiqui nande je Jesús 
rii nae, mbia eá ño tiqui nde. Satanás ño üqui nde. Satanás nimba abe 
no. Aba checuayá icuá abe no. Mbae icuá nderecua ja chó üqui nde. 
Equirácuá tuchi riqui üqui. 13Jéingo tuchi Dios rese úquí icuá si nyiquisã 
sacuá. Jéquirácuá jéingo tuchi sacuá. Jéquirácuá mbei quia jéingo, 
Satanás jembiicuá eà sacuá. 14-17 Jéquirácuá tuchi chó jéingo. Sã soldado 
riqui icoquiatu armadura mingue no. Ei jenye si chó nguia icoquiatu 

diablo jembiicuá eà sacuã. Sã soldado riqui ngümbi cuasa mingue no. 
Huiisia riinda abe mingue nyiquisá sacuá no. Sà soldado riqui huiyao 
mingue icoquiatu no. Sá escudo abe rerequia oo no. Nyiquisá sacuá 

emo uu mombo mose ee. Sã huiite sucha átá abe mingue uáqui ndiquisá 
sacuá no. Sã tiquise abe rerequia no. Soldado rã si chó jéingo icoquiatu 
nyiquisá sacuá diablo si. Jeñee fioofio eà ño nguia. Jéingo turá mbei chó 
nguia. Jéingoquiatu bei quia Dios cheê turã nenei nenei mbia je. Dios 
jéicua tuchi quiatu quia. Dios icua tuchi mose ra diablo tà i eà j&je. Dios 
quirácuá ndese quia jéingo tuchi mbae icuá naa eá sacuá. Dios cheé 
jéicua tuchi quiatu quia. Üqui mose ra Espíritu Turá siqui tuchi jendese. 
18 Jeñee mbei quiatu quia Dios je. Sã Espíritu Turá jembucheé turá mbei 
quia ee. —Mbae embu seje. À embu seje, jenye bei quiatu quia Dios 

je. Dios quiato ja rii ño jéingo fiee Dios je. Dios siqui turá sacuá erese. 
19Serií abe quia jéingo ñee mbei Dios je. Sembucheé turá sacuá, se echeê 
nenei nenei mose mbia je. Ae rese mbia riqui jiranuate Cristo rii nae, 
tiqui asenei senei nguia mbia je co. 20Dios que semondo ucheé turá nenei 
nenei sacuá nda. Üqui nii ño setaró ji ai nguiá a. Jeñee mbei quiatu quia 
Dios je serif. Se irei irei eá sacuá. Se echeé turá nenei nenei mbei sacuá 
mbia je. 


Pablo ñee hui bei 


21Tíquico si quia jendea aque. Ae ra mbae senei ja j&je jembiirandu 
serii. Ae que mbae saá turá mbeite quia serese ra. Dios rimba turá tuchi 
chó ae re. 22 Nyebe amondo nguiá jendea aque. Jembiirandu ja sacuá 
urerese. Jembia tuchi sacuá Cristo rese abe. 23 Jesús quiato chó jé abe, se 
rá si re. Sá Paba ibatenda riqui jembia bei tuchi. Sá eriqui jembuchesecua 
tuchi mbia rese. Sá Jesucristo icua uquia tuchi jéje. 24Ae nyesecua tuchi 
quia Jesucristo rese nae, sá Dios turá siqui tuchi üqui ndese. Amén. 

Pablo taró ji ucheé mbesa mondo Jesüs quiato je 


1 1Pablo chó se re. Timoteo rese. Jesucristo rimba chó ure re. A 

ureico à mbesa jéje a. Felipos jenda Jesucristo quiato ja je a. Jesús 
quiato rerecua je abe ureico à mbesa a. Diáconos je abe no. 2Sà Paba 
Ibatenda turá ndiqui jendese. Sá jembia mingo. Sá Jesucristo abe jembia 
mingo no. 


Pablo fiee Dios je Jesús quiato rii 


3Sendua ndua mose jendese, seya beite aico jendese co. Gracias ae 
beite sequia Dios je jenii co. 4Se fiee ñee mose Dios je jenii, seyate riqui 
co. 5Se Jesucristo cheé nenei namo mosenda bei chó jéingo nguiá ndua 
bei serese co. Nyebe jéingo nguiá mbae mondo mondo bei seje co. Nyebe 
seya tuchi riqui nguiá jendese co. 6Dios que ucheé mingue jeñiangui 
re, ae si ra siqui bei jendese jembitiró tiró. Jesucristo tu chee. Ae bei. 
Siqui bei ra jendese. Aicuate se quia co. 7 Coche aico nguià ndua ndua 
ei jendese cco. Achesecua tuchite quiatu nguiá jendese. Jé ngue jéingo 
beite quia serese ra. Jendua ndua beite que equia serese ra. Mbae mondo 
mondo bei seje. Mbia icuá icuá mose seje. Se mbia cheé ndiquisá quisá 
mose Jesüs cheé si. Mbia setaró taró mose. Üqui mose abe que jéingo 
beite serese ra. Dios turá ndese que nandeico mae mae mbeite ra. 8Dios 
resa aico ñee co. Jesucristo rá si aico nyesecua tuchite jendese co. 9 Aico 
fiee mbeite Paba je jenii co. —Paba, tiqui embuchesecua i i tuchi mbia 
ja rese. Ndeaquiatu emondo i i tuchi ee, ae beite quia Paba je jenii co. 
10 Ei nda mbae turá jéicua. Ei nda jéingo bei mbae turá ndese. Ei nda 


turá ndese. Ei nda mbae turá jésaá saá ja Dios je. 

Cristo mii nii fio aico nguiá se co, i Pablo 

12 À tasenei jéje. Mbae icuá ngue jei je? mbeite quia seje, qui ngue 
Jesús cheé mbutiba eá mbei ra. Üqui jei jei mose seje, mbia que jirandu 
tuchite quia Jesucristo rese cote ra. 13A setaró ji fii cárcel a. — Cristo rif 
fio etaró ji ñi nguiá hue, i jate mbia quia seri? úqui. Mbia rerecua chuchua 
jenda ja. Tuchuamo jenda ja abe. 14Jesús quiato jirandu mose setaró ji 
rese, esiquicheáte riqui Dios cheé nenei nenei úquí cote. Jesús quiato ja 
riqui Dios cheé nenei nenei tuchi üqui cote. —Dios riqui tuchi urerese co, 
i equia üqut cote. Maende setaró ji rese. 

15Emo emo ndiqui Cristo renei ñooño úquí. Ndua icuá icuá fio nguiá 
tiqui. Mae icuá icuá ño nguiá serese üqui. Emo emo ndiqui Cristo renei 
turá tuchi üqui no. 16 Ae Cristo senei ñooño nguia nae, tiqui icuáte 
riqui seje à. —Sã Pablo tarô ji ñiño, i equia seri à. Cristo renei ñooño 
&. Emo ndese ndua eà. Nyiese chó eriqui nguiá ndua. !7 Ae Cristo senei 
turá nguia nae, üqui ndua chó nguiá emo ndese. —Jesucristo cheé nii 
ño Pablo tarô ji ñi nguiá hue, i equia ndua serese (qui. 18Seyate emo 
Cristo renei turá mose. Seyate emo Cristo renei ñooño mose no. Cristo 
rii nguiatu eriqui nguia fiee. Tachimbia tuchi chó nguia üqui Cristo renei 
nenei mose. 

19 Jéndese abe seyate aico co. Úqui jéingo ñee Dios je serii üqui. 
Espíritu Turá ndiqui serese a no. Ae Jesucristo mbu seje. Nyebe Dios 
riqui nguiá setaró ji reaquiatu tuchi a. Nyebe seya tuchi riqui nguiá a. 
20Sesiquicheá tuchi ra se reae. Seirei ngüíà mbei nda eriqui Cristo cheé 
nenei nenei fia. Cristo bi achó ndese taico bei setaró ji. Mbia nda seiquia 
rei nguiá, se taico bei Cristo rese. Mbia nda sembusé ndei nguiá no, úqui 
mose abe taico bei erese no. Ef ja chó seje re. Eturá ja chó seje no nde. 

21 Cristo mii nii fio aico nguiá se co. Semano mose, eturá tuchi quiarei 
tiqui seje cote. 22Dios semingobe mose, ae si je chó aico nguiá mbae turã 
naa naa co. Ma fio eturá jiri riqui seje. Mano mose ereae. Siquibe jiri 
mose ere no ae. Aicua eáte se. 23Ma fio sebi jiri. Semano sete raque oso 
sacuá Cristo rese. Üqui nda eturá jiri seje. 24Se seicobe mose íbii, üqui 
nda eturá jiri jéje reae. 25 Üqui aicuate se. Seicobe mose, üqui nda eturá 
jiri jéje reae. Nyebe ra Dios semingobe jiri jendese. Se Cristo icua uquia 
sacuá jéje. Se jembiabe jiri sacuá Cristo rese. 26 Anyae ra oso jendea. Aque 
mose nda jéya tuchi Jesucristo rese chã. 

27 Ae uresenei senei nguia Cristo rii nae, tiqui andure chó jéingo tură. 
Airandu turá nda se quia jendese chã. Ei nda mbia fiee seje chã. —Hue 
ri ja chó eriqui ndua turá nye. Huee echi mbia cheé ndiquisá quisá 
Jesucristo cheé si hue, i nda mbia seje chà. 1 nda mbia seico mose isho 
chã. Seico mose abe jendese. 28iTiri jenyechí nda Jesús ucuáyása si je! 
Jésiquicheã mose, Dios ra tiqui mundua tata cuasu rese cote. “Huee ra 

asochi nde", i chee rae. “Jesús icuasa ra Dios mingo bei", i ra üqui jenii 
cote, jésiquicheá mose esi. 29Jé Cristo jéicuate quia tiqui cote. Üqui miiño 
ea. —Jeñimbirácuá abe quiatu quia serii, mbia icuá icuá mose jéje, i 
Cristo quia jéje co. 39Sà mbia icuá icuáte riqui seje no. Ei si chó mbia 
icuá icuá ndiqui nguiá jéje üqui. Nande jaje bei chó tiene. Jemae ndei que 
equia serese cose resé. Se mbia icuá ndiquisá quisá mose. Üqui sí rese chó 
jéingo nguiá jirandu randu serese namo no. 


Cristo seteá tuchi que tu ra 


2 l Jesucristo jembiu turáte quia co. Cristo nyesecua mose jendese, 
jéyate riqui üqui. Espíritu Turá abe riqui jendese tiqui. Jendua turáte 
equia emo ndese (qui. 2Nyebe aico nguiá ñee j&je. Seyate aico raque 
jendese co. ¡Secheé jemumbayá tuchi quiatu quia je! iSembia tuchi quiatu 
se jé! iJendua ata atachí nda jé! ¡Hue ri ja chó jéingo ndua je! ¡Hue ri ja 
chó jéingo nyesecua nyiese no jé! 3iAbei chiáte ra jéingochi je! iJenguasu 
ra jésaá saáchi! iJéseteã ño jéingo! —Nde chócht ndeturá sesi, ijenye chó 
jenyue! 4“Se chó je" ijenyechi nda jé! Emo mbaerá abe rese quia nandeico 
ndua. 5Sà Jesucristo riqui ndua eáte uchiese no. Erá si chó nandeico ndua 
nande abe jé. 6 Dios rá si rei que Jesucristo ra. Nimbuseteã tuchi que u 
íbii ra. Ererecua rã eà ngue eru íbii ra. —Dios rà si chó taico bei se, ià 
ngue u íbii ra. 7Mbia rerecua tuchi rei que Jesucristo ra. Huiico mose 
ibate. Mbia mo na ngue eru íbii cote ra. Mbia mbaecha reá na ño ngue 
eriqui íbii cote ra. Mbia rimba rã. 8Mbia mo na fio ngue ae ra. Ibii eico 
mose cote. Mbia rerecua que esaá saá eáte quia ra. Siqui mingue chó 
ngue equia ra. Dios cheê ngue emumbayá mbei mano nyee ra. Embucha 
ji que mano ira rese ra. Aba ireite mano ira rese. 9Nyebe Dios riqui nguiá 
Jesucristo mbuchecua beite co cote. Mbia rerecuará tuchi Dios Jesucristo 
mingo co cote. 10 Mbia ra ngoi ja chee ngúíá ndese Jesucristo je ñee. Ae 
siqui ja íbii. Ae siqui ja ibátee no. Ae siqui ja ibiqui ri. Üqui ja ra fiee turá 
Jesucristo je. 11 —Jesucristo rei mbia rerecua ja, i chee ra üqui ja ñee. 
Üqui mose ra Dios ia tuchi cote. 
Secheé jéisi chooño eé ño nguiá, i Pablo 

12Secheé ngue jemumbayáte quia seico mose jendese. Ishote aico jési 
co. Secheé jemumbayá tuchi quiatu quia isho seico mose abe. Cochee jiri 
quiatu jéingo Dios je. Jéingo bei tuchi quia erese. Jenderao chee ra ibate 
mbae icuá si. 13 Dios quirácuá ndiqui jeñiangui re üqui. Dios quia mbae 
turá nyosei uquia nguiá jéje. Dios mii ño jemingo nguiã ubi rese. 

14Mbae turá jésaá turá ja chó. Nee icuá icuá ndocoi. Teá teá ndocoi. 
15Ef nda mbia mo fiee icuá icuá eà jéje. Ei nda jéicuã eá emo je. Dios 
riiri fio jé nde. Sã nyasitata riqui mbae resae jate itondáruu no. Ei fio 
jé nde. Nyasitata rá si chó jé nde. Mbia icuá ndesae ja. 16 Jéingo mbia 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


373 FILIPENSES 2, 3 


mingo beisa renei nenei tuchi mbia je üqui. Nyebe ra seya tuchi jendese 
Cristo tu mose. Secheé jéisi chooño eá ño nguià. Jaembaaquiatu chooño 
eá ngue Cristo rii nda. 17 Secheé nguire jéingo Dios icuate üqui cote. 
Secheé nguire jendete jemee tuchi mose Dios je, seya tuchite ra jendese 
cote. Mbia nda seiquia rei nguiá Jesucristo rif, seya bei ra aico jendese, 
jendete jemee tuchi mose Dios je. 18Jeñimbia chó nguia serese. Sã seyate 
aico co no. 


Timoteo tamondo jéje Epafrodito rese, i Pablo 


19 Jesás eno i mose, Timoteo tamondo rã jendea. Ei nda seya jirandu 
mose jendese. 20 Timoteo rá si áte emo ndua tuchi jendese. 21 Umbaerá 
achó ndese chó eataque riqui nguiá ndua ndua. —Á tasaá saá mbei 
Jesucristo je, i áte equia üqui. 22Sã eriiri ndiqui mbae raá naa ngu rese 
no. Ei si que Timoteo quia serese ra. Jesucristo cheé nenei nenei mose 
serese. Siqui turá mbeite que equia serese ra. Üqui jéicuate quia üqui. 
23Nyebe ra Timoteo amondo jendea. À tatea rá nyii. Mbia ra setaró ji mii 
mbei a reae. Sembusé nda re no ae. Üqui tatea rá nyii. Üqui ndeare ra 
Timoteo amondo jendea. 24A3 mbeite ndua Dios rese a. Ae ra sembusé jei 
reae. Semondo ra jendea cote reae. 

25 Epafrodito abe tamondobe jéje. Ae jemondo seje nyii seraaró 
sacuá nae. Seresenda turáte riqui seje co. Dios cheé nenei nenei serese. 
Senongue rá tuchi eriqui seje co. 26 Mae sete equia jendese co cote. — 
Mbia jiranduchi serasi rese re, i equia jenii co. Nyebe eya eá ndiqui 
nguiá nduate jendese cote. 27 Ae bei. Erasi tuchi que eriqui rei ra. Mano 
seri tuchi rei que equia ra. Dios ia eà tuchi que eriqui erese ra. Nyebe 
embucheró nguiá. Serif abe que Dios embucheró nda. Sembia jiri sacuá. 
Sá mbae riqui ei ei ja tuchi sembia eà se no. 28Nyebe Epafrodito amondo 
jemae mose erese cote. 22 Nanderesenda tuchi chó ae Jesucristo rese re. 
Ngasê mose pee, jéya chó erese. Jéisi turá fio. Eraanguia rese jéingo turã 
mbei Jesús quiato. 39 Jesucristo ri ngue mano serí serite ra. Jesucristo 
cheé nenei nenei mose. Siquiche áte que equia ra. —Amanochi nda se 
re, i áte que equia ra. Sereaquiatu turá tuchi que equia ra. Ishote quiatu 
ngue jéingo nguiá jé. Sereaquiatu aronea. 


Cristo mii ndese aico cote, i Pablo 
3 liJéya bei chó jéingo Jesucristo rese jé! Ae asenei senei nguia jéje 
nyii nae, üqui sí tasenei senei j&je. Sebite secheé nenei nenei sí jéje. 
Jendua bei sacuá erese. 
2Ae siqui nyacua raáte nae, üqui si jenyiicuasé ño nguia. Eicuáte riqui 
üqui. Aba rete sia chooño ño qui nde. Mbia mbaaquiatu turá ndocoi. 
3Circuncisión fio nande re. Nandechiangui re chó nandeico nguiá Dios 

rerequia nande à. Nande chó nandeya riqui nguiá Jesucristo rese à. — 
Mbia circuncisión naa mose, aque mose quia ra Dios emingo bei cote, i 
chóchí emo hue jenda nguiá üqui. Nandequiato jiriá tuchi chó üqui nde. 
4—Dios ra semingo bei, mbae turá naa naa mose, ae rei que se quia nyii 
ra. —Seturá nii nda Dios semingo bei, i chôchi emo. Seturá tuchi raque 
eriqui üqui si. 5Sechacuquia mose, ocho días mose que circuncisión 

naa seje ra. Israelita chó se re. Benjamín ndiiri nducucha chó se re. 
Hebreo chó se re. Paba abe que hebreo ra. Fariseo que se nyii ra. Moisés 
chimbesa que amumbayá nguia ra. 6Aico asite que se quia Dios rese nyii 
ra. Jesús quiato que asiquisá tuchi quia nyii ra. —Pablo riqui Moisés 
chimbesa mumbate co, i aroneate que equia serif nda. 7 Üqui nii ngue 
aico secuasu raá naa tuchi cose ra. Jesús icuayá mose se. Mbae eá tuchi 
chó tiqui seje cote re. Cristo rese quiatu aico nguiá co cote. 8Mbae mo 
ndese aico queteá eáte co cote. Aico ndua eáte mbae mo ndese co cote. 
Jesucristo mii aicuate quia co cote. Üqui eturáte mbae ja si seje cote. 
Jesucristo rii aico hui jate mbae si co cote. Iti rã fio mbae ja riqui nguiã 
seje cote. Seico bei sacuá Cristo rese. ?Cristo rese tuchi chó aico nguiã 
co cote. Aico bei rei que Moisés chimbesa rui nyii ra. Üqui nii eã fio Dios 
seisi turá nguiá. Se Jesucristo icua mose, üqui mose quiatu ngue Dios 
seisi turá nguiá. Ae Jesucristo icua quia nae, üqui Dios isi turã ño nguiã. 
10 Cristo aicuase tuchichí nguia co. Ae quirácuá Cristo mbuquera si nae, 
aque quirácuá nda siqui rã serese chá. Sã Cristo fiimbirácuá mbia icuá si 
no. Ei ae rá nda ñimbirácuá mbia icuá si chá. Sã Cristo mano nandeicuá 
ndiquicharó no. Ei ae rá nda mano mbae icuá si chã. 11 Et mose ra Dios 
seraaque mbuquera si mingo bei cote. 


Cristo mii ndese aico ndua co cote, i Pablo 


12Mbae quia asaá ja eáte rei nguiá. Jesús turá na nguia ra aico jee cote. 
Co Dios riqui sembitiró tiró mbeite co. Co aico erui beite co. Jesucristo 
que seisi seico sacuá ae rá si ra. Jesucristo turá na tuchi aicoá ndaque 
namo co. Nyebe aico nguiá siqui tuchi erui co. Seico sacuá tuchi chee 
ae rá si cote. 13Ae ra Dios mee seje, üqui asiiti ja eáte. Ae ei ei seje cose, 
qui si aico tesareite co. Ae ra Dios mee seje, üqui nda asiiti. Üqui mii 
ndese chó aico nguiá ndua co cote. 14 Ae siqui tuchi quia Jesucristo 
rese, üqui je quia ra Dios premio mee. Nyebe aico tuchi nguiã erese co. 
Premio isi sacuá. 15 Ei nande ja tuchi quiatu quia siqui Jesucristo rese 
jé! Nande eicua tuchi mose. Jendua ja eá mose hue ri, Dios ra fiee jéje. 
—A ndese chó jéingo, i ra jéje. 16Ae nandesiiti nae, tiqui ndese bei chó 
nandeico. Ae rii Dios nandembaaquiatu quiatu nyii nae, tiqui ndese 
bei chó nandeico. !7Serui bei jéingo, Seresenda. Ureico bei Jesucristo 
rui à. Sá mbia siqui bei urerui. 18 Mbia tubiriá ndiqui Cristo ucuáyáte 
&. Üqui ae rei que se quia jéje nyii resé. Aba mbucheseo seri. “Cristo 

que mano mbia riquicharó nda", üqui andu sereáte. 19 Üqui nda nyoi ja 
tata cuásuu. Ubi rese achó ño üqui ndiqui nguiá. Eirei nguiáte. Eya chó 
eriquichi nguiá huiicuá ndese. Ibi jenda achó ndese chó eriquichã nguiá 
ndua. 20 Jesucristo riqui nanderiró mbae icuá si co. Ibei jenda chó nande 
cote re. Jesucristo ra tu ibei si nanderea cote. À nandeico eraaró aró à 
namo. 21 Jesucristo tu mose nande je íbii, nanderete ra embuchicuabo. 
Nanderete icuá fio siqui nguiá namo à. Jesucristo rete nininya chó siqui 
nguiá co. Jesucristo ra nanderete mbuchicuabo nguete rá si. Uquirácuá je 
ra nanderete mbuchicuabo. Sá mbae mbitiró ja aróte uquirácuá je no. Ei 
nda nanderete je. 


Jéya bei chó jéingo Cristo rese 


4 1Sechesecua, andua tuchite quia jendese a. Amaese tuchi se quia 
jendese a. Seya tuchite aico jendese a no. iJéingo turá tuchi chó 
Jesucristo rese jé! 2Evodia je tacheé. Síntique abe je tacheé. ¿Mbaerá 
jéingo siqui icuáte nyue re? Jéingo turá fio jenyue ae. Jesús quiato chó 
jé ndesé. 3Nde abe je tacheé, Seresenda. Üqui cuña emingo turá nyiese. 
Eteaquiatu bei quia. Üqui ngue siqui bei serese Jesús cheé nenei nenei 
mose ra. Clemente rese abe no. Eataque rese abe no. Dios que üqui mbae 
nombre mii mii libro umbae rese ra. —Üqui nda siqui bei serese, i que ra. 
4 Jeñimbia bei Jesucristo rese. ¡Jeñimbia tuchi je! 5Sá mbia mae ja jéturá 
ndese. Jë abei rese. Achite Jesucristo ñi tu a. 6Pari pari jenyechi nda 
mbae mo je. Jeñee ja quiatu Dios je. —Mbae mo embu ure je, jenye chó 
nguia ee. Gracias jenye chó nguia ee. 7 Üqui mose ra Dios jembia tuchi. 
—Mañi Dios quia à mbia tuchi re, i nda mbia mae mose jendese cha. 
Jesucristo ra jeñia mbucoi tuchi. Jesucristo ra jembia bei mingo no. 


Mbae turá ndese chó jéingo ndua 


8Hui bei nonde à abe tambesa jéje. iMbae icuá ndese ra jenduachi jé! 
Mbae turá ndese chó jéingo ndua. Ae rii nandeico ñee turáte, üqui ndese 
chó jéingo ndua. Ichóifiosa reá ndese chó jéingo ndua. Ae Dios bite nae, 
tiqui ndese chó jéingo ndua. Mbae quishi ndese chó jéingo ndua. Ae 
rese mbia turá ndiqui mae sete, tiqui ndese chó jéingo ndua. º Ae asenei 
senei nguia jéje nyii, üqui ndese chó jéingo jé. Ae eraá ndese jéingo mae 
mae seje nae, üqui fio jésaá saá mbei quia. Üqui naa naa mose, Dios ra 
siquijendese. Jembia bei ra equia. 


Jesüs quiato ofrendas mondo Pablo je 


10Jendua ramombe equia serese üqui. Dios sembia tuchite quia üqui 
ndese co. Jétesarei eáte rei que equia sesi nyii ra. Mbae que jemondo 
aroneate quia seje nyii ra. 11 —Mbae áte seje. Mbae mo embu seje, ae áte 
se quia jéje co. Sembae eá mose, seyate üqui mose. Sembae fieté mose, 

seyate üqui mose no. Üqui je que achimbaaquiatu se ra. 12Sembae eà 
mose, seyate üqui mose se. Sembae tubiriã mose, seyate üqui mose no. 
Seya beite aico co. Seriácuá mose. Serio mose abe no. Sembae tubirià 
mose. Sembae eá mose abe no. 13Cristo que uquirácuá mee seje ra. 
Equirácuá je mbae asaá ja arondete. 14 Coche ngue mbae jemondo nguiá 
seje. Sembae eá mose. Seyate raque sembae eá mose. 15Jé ae chó ngue 
mbae jemondo mondo bei nguiá seje. Se Jesús cheé nenei namo mose bei 
chó ngue mbae jemondo mondo nguiá seje. Iglesia mo abe que mbae mee 
áte seje ra. Jé ae chó ngue re. Filipos jenda ja. Se Jesús cheé nenei nenei 
namo mose jéje, aque mose bei chó ngue mbae jemondo mondo seje. 
Seso ramo mose Macedonia si. 16Sà fii mbae mo jemondo mondo seje 
Tesalónica seico mose no. Mbae eá mose seje. 17 —Mbae mo jemondochó 
seje, ae áte quia j&je a. Dios je chó jéingo nguiá emondo üqui. Dios ra 
mbae mondo tuchi jéje eribishoró. Üqui ndese quiatu seya riqui nguiá. 
18Ae jemondo seje namo Epafrodito rese nae, üqui ngue aisi ja ra. Dios 
bite jeñimondo. Ofrenda turá tuchi que üqui Dios je ra. Mbaete rei 
sembae cote re. 19 Jesucristo resenda chó jê nde. Ae emoate jéje nae, tiqui 
nda Dios mee ja jéje. Dios quia mbae quereco ja nguiá. Equirácuáte quia 
fiene. 20Sã mbia fiee turá mbei Dios rii. Nanderu rii. Amén. 


Hui bei chó à cote re 


21 Jesucristo quiato je saludar jenye ja seje. Ae Jesás quiato riqui serese 
nae, üqui ucheé mondo quia saludar i jéje aque. 22Jesús quiato a jenda 
ja ucheê mondo quia saludar i jéje aque. César chuchua jenda abe ucheé 
mondo quia jéje aque. Ae siqui quia Jesús rese, üqui. 23Sã Jesucristo turá 
tuchi riqui jé ja je. Amén. 

Pablo embesa mbesa Colosas jenda je 


1Pablo chó se re. Dios chiirabo chó se re. Jesucristo que seirabo 

mingo ucheé nenei nenei sacuá nda. Timoteo rese aico à mbesa 
mbesa jéje a. Nanderesenda Timoteo. 2Dios rimba Colosas jenda je chó 
aico nguiá co mbesa mbesa a. Cristo icuasa hue jenda ja je. Ae Cristo 
icua tuchi quia nae, tiqui ja je. Sá Dios turá ndiqui bei jendese. Sã eriqui 
jembia bei. Sã Jesucristo abe riqui bei jendese. 


Pablo fiee Dios je Jesús quiato rii 


3Nandererecua tuchi rei Jesucristo. Dios rei eru. Ureico beite ñee Dios 
je jenii à. Gracias ure beite equia jenii à. ^Ureirandu turáte quiatu ngue 
jendese re. Jesucristo jéicuate quiatu nguiá ure je (qui. Jenyesecua tuchi 
quiatu nguiá Dios quiato rese üqui. »— Cristo rese ra nandeico je ibate, 
jenyete quiarei equia eicua üqui. Üqui ndese que jéirandu tuchite nyii 
ra. Jesucristo cheé nenei nenei namo mose jéje nyii. 6 Jesucristo quiato 
echeé senei senei mbeite quia mangue chooñoa jenda ja je à. Nyebe Jesús 
quiato riqui nguiá ñimbeta i i tuchi à. Sã nandeico mbae a ucua ucua 
no, ei si chó fiene. Sã eriqui Jesucristo cheé nenei nenei jéje nyii no. Sã 
Jesucristo cheé jeñia mbitiró eandu ramo mose no. 7Epafras abe que 
jembaaquiatu quiatu Cristo rii nda. Cristo resenda tuchi chó ae re. Ae 
chó Cristo cheé senei senei turá nguiá co. Nanderesenda tuchi chó ae re. 
8Ae que sembiirandu turáte jendese ra. Espíritu Turá ndiqui tuchi jendese 
tiqui. Nyebe jéingo nguiá nyesecua turáte mbia rese üqui. 

9Ureirandu mose jendese üqui ndese, aque mose bei chó ureico nguiã 
fiee Dios je jenii à. Dios jemingo bei sacuá ubi rese. Ucheé abe rese. Dios 
uaquiatu mee sacuá jéje. 10 J&ingo turã sacuá Dios mbia. Jéingo turá 

sacuá mbae turá ja rese. Jë Dios icua i i tuchi sacuá. 11 Dios jembirácuá 
tuchi sacuá uaquiatu je. Jeñimbirácuá tuchi sacuá mbae rasi je. Í nda 
jéingo tochi tuchi mbae ja je. Üqui mose ra jéyate no. 12Ureico gracias 

i tuchi Dios je à. Ae quiatu ngue nandembuchiicabo nguiá. Ae ra Dios 
mee uquiato ja je mbae turá nae, nande abe je ra emee. Dios quia 
nandererequia turáte nguiá nyaashi na co cote. 13Mbae icuá nguiatu que 
nanderereco quia itondáruu nyii ra. Dios que nandembui üqui si cote 

ra. Nguiiri ndese que nandemingo cote ra. 14Dios riirí ngue nandeisiró 
umbaerá mbei ra. Mano ngue nanderiquicharó nda. Nandeicuá ngue 
embutiã mbei nyesi ra. 


Cristo que mano nandemingo turá sacuá Dios rese ra 


15Mbia mae aroneate raque Dios rese. Dios rã sí tuchi chó Cristo re. 
Ae rane ngue siqui Dios chiao mbae ja si ra. Ae que nyecua u mbia je 
cote ra. 16Dios ae que mbae chao eá nda. Nguiiri ndese quiatu ngue 
mbae ja ao nguiá. Mbae ibatenda ao ja. Mbae ibi riinda abe ao ja no. 
Ae rese nandeico mae à nae, üqui ja que Dios chao nguiirí ndese ra. Ae 
rese nandeico mae aroneate nae, üqui abe que echao nguiiri ndese no 
nda. Mbia rerecua ja abe no. Aba checuayá ja abe no. Üqui ja que Cristo 
chao ngu rese ra. Cristo mbaerá fio tiqui ja re. 17 Mbae ao ja nonde Cristo 
riqui rei nyii. Erit ño mbae riqui ja nguiá à cote. 18Dios quiato rerecua ja 
chó Cristo riqui nguiá co. Sá nandeáqui nanderete rerecua no. Cristo rei 
mbae i tuchi. Mbae i ja. Ae rane ngue quera si manonde ra. Ae rei mbae 
rerecua ja tuchi. 19—Se rá sí tuchi Cristo Jë, i que Dios ra. 20 Cristo mano 
mose, nandemingo turã sacuá Dios rese chó fiene. Nande mii mingo turã 
sacuá eà fio tiene. Mbae ja mingo turá sacuá Dios rese chó Cristo mano 
nguiá. Mbae ja ibi riinda. Mbae ibei riinda ja abe no. 

211shote que jéingo Dios si nyii ra. Mbae icuá naa naa mose. Üqui 
mose que jéingo Dios ucuayáte ra. Jendua ndua icuáte que equia erii nda. 
Namo nguia eriqui nguiá jemingo turáte uchiese tiqui. 22Cristo quiatu 
ngue mano nguiá jenii. Mbia rete raanguia rerequia mose. Mbae rasi que 
esaá tuchi umano mose ra. Jenii fio ngue mbae rasi raá nguiá. Jéicuá 
mbutiá sacuá. Jemingo turá sacuã icúe Dios mbaerá. 23Nyebe jeñimbirátá 
jiri quia Jesús icha rui. Jeñimondocho eá mbei quiatu quia jé. Jéhui eã ño 
Jesús cheé tură si jé. Jesús cheê turá ngue jeñandu tuchi quia. Mangue 
chooñoa jenda ja que echandu ra. Se abe asenei senei tuchi quia Dios 
cheé nguire co. Pablo chó se re. 


Dios que seirabo ra, i Pablo 


24Se mbae rasi raá mose jéje, seyate aico se co. Cristo quiatu ngue 
mbae rasi saá tuchi nguiá nande je nyii. Se mbae rasi raá mose, Cristo 
abe chó mbae rasi saá nguiá serese. Cristo rete rá ño Cristo quiato riqui 

nguiá. Nyebe seyate riqui nguiá serete mbae rasi raá mose Cristo quiato 
je. 25Dios que seirabo uquiato mbaaquiatu quiatu ja sacuá nda. Iglesia 
jenda ja. Dios cheé mbuchecua ja tuchi sacuá jéje. 26-27 Dios que seirabo 
judíos eà mbaaquiatu quiatu sacuá nda. Ae Dios mbuchecua eà mbei 
judíos je nyii nae, aico üqui mbuchecua Jesús quiato ja je à cote. À ndei 
à: Cristo riqui jefiiangui re à cote. Ae mii fio aba mingo aró nguiá Dios 
rese co. Úqui ño Dios mbuchecua ramo nguiá uquiato je co. 28 Cristo mii 
nii ño aico nguiá ñee mbia je co. Mbia ambuti mbuti chó nguiá Cristo 
icha rui co. Seaquiatu je chó aico nguiá mbia mbaaquiatu quiatu Cristo 
rii co. Í nda Jesús quiato ja riqui siqui i i tuchi erese. 2º Nyebe serecoteá 
tuchite riqui nguiã üqui ndese co. Dios quia sembirácuá mbeite nguiá co. 
Mbia mbuti mbuti sacuá Cristo icha rui. 
2 1Co secheé jeñandu rà. Andua ndua tuchite se quia nimbecoteá 
jendese co. Acheé tuchite se quia Dios je jenii co. Laodicea jenda 
nii abe no. Ae mae áte quia serese Jesús quiato nae, üqui nii abe no. 
Mbia mbaaquiatu icuá icuása riqui jembui serite Cristo si üqui. 2Jé ja rii 
aico fiee Dios je co. Jéingo i i sacuã Dios rese jeñiangui re. Jenyesecua 
ja sacuá jenyiese. Jendua ja sacuá hue ri si. Jéaquiatu tuchi sacuá Cristo 
rii. Í nda Cristo jéicua tuchi cote. 3Cristo mii tuchi chó aba mbaaracua 
nguiá co. Ae mii tuchi chó aba mbaaquiatu nguiá Dios rese co. 4Mbia 
jembiiri iri eà sacuá fio aico nguiá ñee jéje co. Mbia cheé turá abareáte 
raque. Jesús cheé ndui eáte quia ñene. 5 Aico ndua ndua tuchi jendese co. 
Siqui rocoi jendese. Ae rese airandu jendese nae, sembia tuchi chó üqui 
nde. Jéingo turã mose jenyiese. Jé Cristo icua i i tuchi mose. Nyebe seya 
bei tuchi riqui nguiá jendese co. Sã Jesucristo jéisi nyii no, ei jenye si 
chó nguia siqui bei erese. 7Sã ira riqui ngao mondo tuchi ibiqui ri no. 
Nimbirácuá tuchi sacuá. Fi jenye si chó nguia jé abe jé. Jeñimbirácuá 
fio nguia Cristo rui. Cristo jéicua tuchi quiatu quia. Secheé ñiinda rui sí. 
Gracias jenye bei chó nguia Dios je. 


Dios que jembiasu Cristo rii cote ra 


8 Mbia ra jembiiri irichi jembiicha nonde Cristo si jê. Üqui ñee turá 
aróte raque. Nee iru iru chó nguiá üqui. Nimbucha eáte equia Cristo rese 
tiqui. Mbia cheé achó ño echeé nde. ?Dios rá si tuchi rei Cristo. Mbia rete 
raáte raaque Cristo rete. 19 Üqui jéingo fiimbucha Cristo rese üqui. Cristo 
rá sí tuchi rei nande cote. Cristo quiarei ererecua tuchi mbia rerecua ja 
si. l1 Cristo que jembui jenyiosei osei icuá si cote ra. Jemingo que icúe 
Dios mbaerá cote ra. 120qui jéingo Dios quirácuá icuate üqui. Sá mbia 
Jesús raaque ati rei no. Et si chó jé Jesús icua mose re. Jendaaque ati rà si 
chó jé Jesús icua mose re. Sá Dios Jesús mbuquera si uquirácuá je no. Ei 
si chó jé Jesüs icua mose re. Erare si rá ño je Jesús icua mose re. 

Jenyiosei osei icuá ndese siqui bei mose. Jé jéicuá nderequia bei mose. 
Dios que ngueco mee jéje cote ra. Jë Cristo icua mose. Dios que jéicuá 
mbutiá cote ra. 14Ae icuá nandesaá saá nguia Dios je nae, Dios que üqui 
mbutiá nandesi ra. Ae cheé nandemumba mumba quia mbia nae, üqui 
fiee ngue Dios mbutiá nandesi cote ra. Dios nandeicuá mbucha raanguia 
Cristo rese chó fiene. Cristo chi mose cruz rese. 15 Cristo mano mose que 
aba checuayá nderecua quirácuá mbutiã nda. Cristo que aba checuayá 
mbuquirácuá nea ja ra. Mbia resa rae que embuquirácuá nea ja ra. 


Mbia chisaá saá ndese ra jéingochi jé 

16Sã emo jendiquisá quisá eá mbei mbaeiae mo si. Jë mbaeiae u sereá 
mose, jéu eá ño. Jé euse mose, jéu chó. Jé jéingose mose mbae mo ndese 
sábado mose, jéingo chó erese. Jé jéingose mose mbae mo ndese nyasi 
yasu mose, jéingo chó erese. Jéingo sereá mose erese, jéingoá erese. 

17 Cristo siqui nonde íbii chó ngue úquí ja nyii re. Mbia Cristo ru raaró 
sacuá ño ngue úquí nyii re. Cristo tu mose que üqui quiachá ja cote ra. 
18Mbia jembiiri irichi jembiicha nonde Cristo si jé. Ae useteá saá ñooño 
nguia nae. Ae “Dios chó fiene" i quia ángeles je nae. “Se quiatu” i choofio 
fio nguiá eaquiatu rocoí. Ndua turã eá ño nguiá Dios rese tiqui. Unduasa 
rese achó ño eriqui nguiá ucuasu raá naa üqui. Üqui nda jembiichachí 
Cristo si jé. 19 Nimbucha eá ño nguiá Cristo rese üqui. Ererecua raque 
Cristo. Sá nandeáqui ndiqui nanderete mingo turá ja no. Ei si chó Cristo 
uquiato mingo turá ja nguiá nyiese à. Nyebe Cristo quiato riqui nguiá 
Cristo icua i ite à. Dios chó Cristo icua uquia i i nguiá ee. 

20 Cristo mano mose que jé abe jemano erese resé. Mbia chisaá saá ima 
si que jêhui turá ndesé. ¿Mbaerá nda üqui ñee ndui si jéingo si cote re? 
21Sã (qui ndiqui ñee no: Jéocochi nda à ndese. À nda jéuchi no. Üqui 
nda jéisichí jéo je no”, sá eriqui i no. ¿Mbaerá jéingo üqui fee mumbayáte 
re? 22Mbia cheé achó ño üqui ndesé. Dios cheé eá ño üqui ndesé. 
Nandechiurá ño mbae ja resé. 23 Uqui fiee turá aróte raque. Eturá aróte 
raque mbia mbaeiae uá mose. Mbia mbaeiae uà mose, eaquiatu aróte 
raque. Siqui mingue aróte raque. Üqui nda aba chiosei osei icuá mbutiã 
eá. Üqui nda aba mingo eá Dios mii ndese. 


Jendua chà mbae ibatenda rese 


1Dios que jendaaque mbuquera si Cristo rese resé. Nyebe jéingo 

mbae ibatenda osei. Mbae ibi jenda osei rocoi. Cristo quia chi nguiã 
ngoi ibate ngu jii hue. 2Jendua quiatu quia mbae ibatenda rese. Mbae ibi 
jenda rese ndua rocoi. 3Jemano ngue Cristo rese resé. Dios que jembucha 
Cristo rese resê. Nyebe Dios riqui nguiá jendeco rerecoquiatu jéje co. 
^Dios chó nandereco mingo nguiá Cristo rese co. Cristo tube mose ra 
jendete mbiasu tuchi cote. Jenininya tuchi ra erese cote. 

Cose ndare rá eá ño jéingo nguiá à cote 

5Ae icuá jendeco quia jeñiangui re nae, üqui icuá jéquiti chó jenyiesi. 
Jenyiosei osei icuá jéquiti chó jenyiesi. Jéingochi nda jeninisiá mo ndese. 
Jendu eá ndese ra jéingochi no. “Aque rese nda aico rá ña”, jenyechi nda 
emo nii jé. Mbae icuá mo ndese ra jendua ndua jirichi jé. Emo mbae ra 
jenyosei choseichi jé. Dios abareá ndese siqui raanguia chó üqui nde. 6 À 
icuá ja rii nda Dios mbia mbasi. Ae echeé mumba mumbate quia. 7Jé abe 
que à icuá jésaá saá tuchi quia nyii ra. Cristo icuayá mose. 8À icuá jéjea 
ja chó jenyesi cote. Jé paama i. Jéicuá icuá nyue. Jeñee nyecua nyecua 
emo nii. Jenyuru icuá. À jéjea ja chó jenyesi. 9Jefiee fioofiochi nda 
jendesenda je jé. Jé mbae osei osei icuá ñiinda que jembuquiachã jenyesi 
resé. Jenyisaá saá ima jésaá eáte quia üqui cote resé. 10 Jeñimbiasu ji 
chó jéingo nguiá tiqui. Nyebe Cristo riqui nguiã jembaaquiatu tuchi Dios 
rii üqui. Jéingo turá sacuá Dios rá si. 11 Cristo quia rei mbia mbuchiabi 
abiá tuchi. Judíos raque. Judíos eá ndaque. tshonda mo ndaque. Ae 
eaquiatuáte raque. Mbia rimba raque. Mbia rimba eà ndaque. Üqui ja 
Cristo mbuchiabi abiá tuchi. Üqui ja chiangui re Cristo riquise rete. Cristo 
siqui mose nandechiangui re, üqui nguia rei eturá tuchi mbae ja si. 

12Co Dios riqui nyesecua tuchi jendese co. Dios que jéirabo mingo 
icúe umbaerá nda. Nyebe jéingo nguiá siqui turáte. J&ya eá ño jéingo 
mbia rese. Jéseteá ño jéingo mbia rese. Jéingo tochi chó nguia. Jendosei 
nguiatu chó jéingo. 13Jefiimbirácuá ño nguia jendesenda rese. Jétesarei 
chó nguia jendesenda icuá icuá mose jéje. Sã Cristo tesarei jéicuá si 
no. 14Jenyesecua tuchi quiatu quia mbia rese jé. Dios cheé tuchi chó à 
nde. Jenyesecua tuchi mose mbia rese, mbae turá ja rese chó nda jéingo 
tuchi cote. 15Jefiimbia bei chó nguia Dios rese. Í nda jemingo turá mbei 
jenyue. Üqui nii ño Dios jemingo nguiá icúe umbaerá. Jesús rete mii na 
ño Dios jemingo nguiá üqui. “Coche ñene” jenye bei chó nguia Dios je. 
16Sã Cristo cheé ndiqui tuchi jeñiangui re. Jéaquiatu tuchi nda jéingo 
chã. Jenongue jembaaquiatu quiatu chó nguia. Jenongue jembuti mbuti 
quiatu quia Cristo cuti. Jéirasei rasei tuchi quiatu quia Dios je. Himnos. 
Salmos. Jéya chó jéingo irasei rasei Dios je. 17Jê mbae raá mose, Jesús 
rii ño jésaá. Ae jéingo fiee nae, Jesús rii ño jeñee. Gracias jenye bei chó 
nguia Dios je Jesús rii. 

Ae jésaá nguia nae, jésaá ño Cristo je 

18 Tacheé mbia ninisi je. Jendu cheé jemumbayá ño nguia. Diosbi tuchi 
chó tiqui nde. !?Eru, jenyesecua tuchi quiatu quia jeninisi rese. Jéingo 
tochi chó nguia ee. 20 Mbia riiri, jendu cheé jemumbayá mbei chó nguia. 
Jési cheé abe no. Diosbi tuchi chó üqui nde. 21 Jendiiri nda jembupaama 
ichi jenyue jê. Í nda fiimondocho eà. 22Tacheé erimba je cote. Jenderecua 

cheé jemumbayá mbei quiatu quia. Emae eá mose abe quiatu echeê 
jemumba eà. Jêseteã jesaá ñooñoa nguiatu quia ee. Dios je quiatu jéingo 
mbae raá turá ja. Ae quia mae mbeite nguiá jendese co. 23Jé mbae raá 
mose, jésaá turá ño nguia. Mbia je eá ño jéingo nguiá mbae raá. Dios 
je chó jéingo nguiá eraá. 24Dios ra mbae turá mee jéje jenyisaá turá 
ndibishoró. Cristo je chó jéingo nguiá mbae ao ao üqui. Jenderecua tuchi 
chó ae re. 25 Ae mbae icuá saá nguia nae, Dios abe ra mbae icuá mee ee 
echisaá icuá ndibishoró. Dios ra emo mbasi chooño eá. Emo nda eisi turá 
fioofioa no. 
4 1Mbia rerecua je tacheé cote. Jenimba jembuquiei quiei chooño 
eá ño nguia. Mbae jésaá turá jiri quiatu quia jenimba je. Jë abe 

jenderecua riqui Dios co no. 

2Jefiee fiee mbei quiatu quia Dios je. Jétesa tesa bei quiatu quia Dios 
rese. Gracias jenye bei quiatu quia ee. 3Jefiee fiee mbei quiatu quia Dios 
je ure rii. 1 nda Dios riqui sembucheé fiee mbei tuchi mbia je Cristo rii. 
Ae rese mbia riqui jiranuate Cristo rese nae, (iqui asenei senei sete mbia 
je. Nyebe setaró ji a nguiá a. 4—Paba, sá Pablo Jesucristo mbuchecua 
checua tuchi quia mbia je, jenye bei quiatu quia Dios je. 

5Jefiimbaaracua chó nguia siqui turá Jesús quiatoá je. Ae Dios bite nae, 
tiqui ndese chó jéingo ñimbecoteá. 6Sá embiquesa riqui mbae mbiise no. 
Ei jenye si chó nguia ñee turá mbia je. Í nda jéaquiatute ñee Jesús quiatoá 
fiee ndibishoro. 


Pablo ñee hui bei 


7 Tíquico si quia jendea aque. Ae ra mbae senei ja jéje jembiirandu serii. 
Ae que mbae saá turá mbeite quia serese ra. Dios rimba turá tuchi chó 
ae re. 8Nyebe amondo nguiá jendea aque. Jembiirandu ja sacuá serese. 
Jembia tuchi sacuá Cristo rese abe. ? Onésimo abe si quia erese aque. Hue 
jenda sí chó ae re. Jesás quiato tuchi chó ae abe re. Üqui nyeremo nda 
jembiirandu tuchi a jenda ja rese. 

10 Aristarco tarô ji fii serese a. Ae abe saludos mondo quia jéje aque. 
Marcos abe saludos mondo quia jéje aque. Bernabé nongue riiri ño ae re. 
Ae oso mose jendea, jéisi turá ño secheê nguire. Acheé ngue jéje erii nyii. 
1 Jesús Justo abe saludos mondo quia jéje aque no. Üqui mii judíos que 
siqui tuchi quia serese Dios cheé nenei nenei nda. Üqui ngue sembiate 
quia mbae raá turà mose serese ra. 12Epafras abe saludos mondo quia 
jéje aque no. Cristo rimba rei ae no. Jendesenda sí chó ae no nde. Ae 
fiee mbeite quia Dios je jenii co. Jéingo irátá sacuá Dios rui. Ae Dios bite 
riqui nae, üqui ndese jéingo tuchi sacuá. 13Epafras riqui nyesecua tuchite 
jendese co. Aicuate se quia co. Laodicea jenda rese abe eriqui nyesecua 
tuchite co. Hierápolis jenda rese abe no. 14Lucas abe saludos mondo quia 
jéje aque no. Aba rasi rea reasa rei ae. Médico rei ae. Jesús chesecua 

tuchi chó ae re. Demas abe saludos mondo quia jéje aque no. 15Jesús 
quiato Laodicea jenda je saludar jenye rà ure je. Ninfas je abe saludar 
jenye. Ae iumunua nua nguia Ninfas chuchua Jesús quiato nae, üqui abe 
je saludar jenye rà ure je. 16 Ae ambesa mbesa quia a nae, emondo nonde 
jéje a nae, à je leer jenye ja rã. Aquere jemondo rã Jesús quiato Laodicea 
jenda je. Üqui abe leer i sacuá ee. Ae carta ambesa Laodicea jenda je nae, 
jé abe leer jenye ee no. 17 Jeñee na Arquipo je. —Ae je Jesús ñee nae, “co 
esaá seje” i ndeje nae, üqui esaá turá ja chó, jenye Arquipo je. 

18 Hui bei sacuã co ambesa mbesa quia seo ae je co. Pablo chó se re. 
Jendua serese setaró ji rese. Sã Dios riqui turà tuchi jéje. Amén. 

Pablo à mbesa 


1Pablo rei se. Silas riqui serese a. Timoteo abe no. A urembesa 
mondo quia jéje aque, Tesalónica jenda. Ae ñumunua nua mbeite 
quia Jesüs rii. Jesucristo icuasa chó jé nde. Dios icuasa abe chó jé no nde. 
Dios rei nanderu. Jesucristo rei nandererecua. Sá üqui turá ndiqui bei 
jéje. Sã üqui ndiqui jembia bei. 
Jesús jéicuate quia üqui 

2Gracias, ure bei quia Dios je jenii à. Jë ja rii. Ure ñee mose Dios je, 
jenii fio ureico nguiá ñee fiee ee à. 3Jesús jéicuate quia üqui. Nyebe 
jéingo beite nguiá mbae turã ndese üqui. Jenyesecuate quia Jesús rese 
tiqui. Nyebe jéingo nguiá Dios cheé nenei nenei mbei mbia je qui. Jesús 
nyebi sf mose, üqui fio jésaaró aró u nguiá hue. Jeñimbirácuá tuchi equia 
eraaró aró üqui. 4Seresenda, Dios riqui nyesecua tuchi jendese co. Dios 
que jéirabo umbaerá nda. 5Dios cheé turá ngue uresenei senei nguia 
jéje ra. Urecheé achó je eà. Espíritu Turá abe que jembaaquiatu quiatu 
ra. —Ichóiño eã tuchi chó Dios cheé nde, ure que equia erenei nenei jéje 
ra. Ureico mose jendese que ureico turáte jéje ra. Üqui ndese que jéingo 
mae nda. 6Ure rá si que jéingo Dios rui ra. Nandererecua rá si que jéingo 
ra. Dios cheé ngue jéisi tuchi ra. Nyebe que mbia icuá tuchi riqui jéje 
ra. Mbia icuá icuá mose jéje que Espíritu Turá ndiqui tuchi jendese ra. 
Jembia tuchi sacuá. 7 Nyebe Jesús icuasa riqui nguiá siqui turá jendui. 
Jesús icuasa Macedonia jenda. Acaya jenda abe no. 8 Nandererecua cheé 
ngue jésenei senei tuchi quia Macedonia jenda je ra. Acaya jenda je abe 
no. Ishonda ja je. Mbia que jirandu ja quia jendese ra. —Dios icuasa rei 
tiqui, i equia jenii üqui. ¿Mbaerá nda Dios cheé asenei ee re? Jembiirandu 

turá ngue eno. ?Uqui nguia ñee turáte nguiá jenii üqui. —Tesalónica 
jenda que Pablo isi turã nda. Pablo resenda abe isi turã. Hui tuchi que 
Dios raanguia si ra. Siqui bei nonde Dios reco rese cote, i equia jenii tiqui. 
10 —Tesalónica jenda chi Jesús raaró aró huee. “Tu ra nyebi ibate si", iu 
huee, i equia jenii tiqui. Jesús rei Dios reco riiri. Dios que Jesús raaque 
mbuquera si ra. Jesás ra nanderiquisá mbae rasi si. Dios mbia icuá mbasi 
mose. 


Dios cheé uresenei tuchi jéje 


2 1Ureso chooño eá ngue equia jendea ra, Seresenda. Dios cheé ngue 
uresenei tuchi quia j&je ra. Jéisi turá turáte que equia ra. Ureso 
mose jendea. 2Ureso que Filipos nyii ra. Hue jenda que mbia icuáte riqui 
ure je ra. Ureiruá nua ngue ra. Üqui jéicuate quia üqui. Aquere que Dios 
cheé turã uresenei senei tuchi jéje cote ra. Ureso mose jendea. Dios que 
urembusiquiche eá tuchi ra. Mbia icuá tuchi raque ure je. 3Dios cheé 
ngue urechabi chabiá tuchi quia erenei nenei nda. Urendua icuá icuá eá 
ngue equia fee mose jéje ra. Jembiiri iri eá. 4—Mañi nda equia reae, 
i que Dios quia ure je nyii ra. Maende ure rese que ureirabo cote ra. 
Echeé turá nenei nenei sacuá. Mbia mbia sacuá eá ño ureico nguiá Dios 
cheé nenei nenei jéje. Dios mbia sacuá fio tiene. Dios riqui mae mbeite 
urechiangui renda rese co. 5Urecuasu que uresaá saá eáte quia jéje ra. 
Urecheé ñooño eáte que equia j&je ra. Jembiiri iri eát e que ureico quia 
ra. —Sã mbia mbae mo mee mee ure je, ure eáte que equia jembiiri 
iri nda. Dios riqui maete urerese co. 6—iJenderecuará nda ure cote jé! 
ure eáte que equia jéje ra. Ure eáte que equia mbia mo abe je ra. Cristo 
chimondo raque ure, echeé nenei nenei sacuá jéje. 7Ureico turá ngue 
equia jéje ra. Sá esi mo ndiqui nguiiri nderequia turá, ei ure chó ngue 
equia jéje ra. 8Urechesecua tuchi que equia jendese ra. Nyebe Dios cheé 
9 Urechisaá saá ndese que jéingo mae tuchite ra, Seresenda. Ureico 
mose jendese. Mbae que uresaá saã mbeite quia ra. Ure ae chó urechiurã 
ureisi isi nguiã. Nyaashi mose achó eá ngue ureico mbae raa naa nda. 
Itondaru mose ab e que ra. 1 nda je mbae jemondoá ure je. Ure Dios cheé 
nenei nenei mose jéje. 10 Jesús icuasa chó jé cote re. Urecuata turáte 
que equia jéje ra. Jemae ngue equia urerese ra. Dios abe que mae nguia 
urerese ra. Ureico mose jendese. Ureico turáte que equia ra. Nyebe emo 
fiee icuá aroneate ureri. 11 Jendu rã ngue ureico jéje resé. Sá emo ndiqui 
nguiiri mundua turá no. Sá emo ndiqui nguiiri mbucuata turá no. El si 
chó ure re. Jemundua ndua. Jembucuata turá nonde. 12Urecheé tuchi que 
equia j&je. —Dios quiato chó jé cote re. Nyebe jéingo nguiá Dios mbia 
beite cote. Dios que jéirabo ra. Dios ra jenderecua tuchi cote. Dios ra 
uturá mee jéje, ure beite que equia jéje ra. 

13 Gracias, ure bei equia Dios je jenii a. Dios cheé nguiatu ngue jéisi 
turáte nguiã. Ure Dios cheé nenei nenei mose jéje, jéisi turá ngue ra. 
Mbia cheé na eá ngue Dios cheé jéje ra. Dios cheé ngue jembuturá nda. 
Jé eisi mose. Gracias ure que Dios je, jé echeé isi mose ra. 14Sã judíos 
icuá icuá Jesús quiato Judea jenda je no. Ei si chóchí mbia icuá icuá j&je 
15Judíos sí que Jesús iquia nandererecua ra. Sã Dios cheé mbuchecuasa 
iquia nyii no, ei sí que Jesús iquia no nda. Ure abe mombo no. Judíos 
icuá tuchi que üqui nda. À eicuáte riqui Dios je à. Mbia abe je eicuáte 
riqui à no. Mbia ja je. 16—6Mbaerá nda jéso Dios cheé nenei nenei Judíos 
eá je re? i que equia ure je ra. Ureriquisá quisá ndei que equia ra. Dios 
cheé ngue uresenei mbei bei chó judíos eà je ra. Dios eriró sacuá eicuá 
si. Judíos que urecheé siquisá quisá ño nguia ra. Judíos que huiicuá saá i 
i tuchi quia ra. Nyebe que Dios paama i tuchi ee cote ra. Dios ra embasi 
tuchi cote. 


Sesose rete jendea 


17 Seresenda, ishote urecu jési a. Nyebe ureya eáte riqui nguiá jendese 
à. Uremaese rete quia jendese à. Urendua beite quia jendese à. 18 Uresose 
rete rei que equia jendea ra. —Taso erea, ae beite rei que se quia ra. 
Pablo rei se. Satanás que ureriquisá quisá ño nguia ra. 19-20 Jesucristo ra 
tu si nyebi nanderea. Seya tuchi aico eraaró aró a. Jé nguia uremombia 
mbia beite nguiã (qui. Jéchi Jesús quiato. Nyebe ra ureya jendese Jesús 
tube mose. Ure Jesús cheé nenei nenei mose que jéisi turá nda. Nyebe ra 
Jesüs ia tuchi urerese eru mose. 

3 1—Tairandu tuchi rã erese, ure tuchi que equia jenii nda. Urendua 
ndua tuchi que equia jendese ra. Nyebe ure ae ureico nguiá Atenas. 
2Nyebe que Timoteo amondo rei nguiá jendea. Jirandu sacuá jendese. 
Dios rimba tuchi que ae ra. Nanderesenda tuchi que ra. Cristo cheé turã 
nenei neneisa que ae ra. Ae que uremondo jendea jemundua ndua sacuá 
Jesús rese ra. 3 Timoteo que amondo jendea ra. Í nda jéhui eà Dios cheé 
si mbia icuá mose jéje. Mbia icuá tuchi que eriqui jéje ra. Nande je ja que 
eicuáte riqui ra. Jesús icuasate quia nande re. Nyebe mbia icuáte riqui 
nguiá nande je. ^Ureico que equia jendese nyii, aque mose que ureico rei 
fiee jéje resé. —Mbia icuá tuchi ra eriqui nande je, ure rei que equia jéje 
nyii resê. ¡Sá ngasé cote je! ¡Sá mbia icuá icuá nande je cote je! 5Nyebe 
seiranduse beite riqui nguiá jendese. Nyebe Timoteo amondo rei nguiá 
jendea. Ureirandu sacuá. —iQuiatu Jesús quiato rea jé! Siqui bei rei 
equia Jesús rui reae. Aba mbiiri irisa embiicuá eã ndei reae. Dios cheé 
nandesenei fioofio eà ndei ee reae, ae que Timoteo mondo jendea ra. 

6Ae que Timoteo tu jési cote ra. Nee turáte que u jenii nda. —Hue que 

echi Dios icua tuchi ra. Hue que echi nyesecua tuchi Dios rese ra. Nande 

abe rese que echi nduate huee ra. Eyayáte eriqui rei nanderese, i que 
Timoteo u urembiirandu jenii nda. Ure abe ureyayáte riqui jendese à. 7— 
Hue que echi Dios icua tuchi ra, i mose que ureya tuchi ra. Mbia icuáte 
raque ure je. Seresenda, jé urembiate quia üqui. 8 Ureya tuchite jendese, 
jéingo bei mose nandererecua rese. ?Dios urembia tuchite quia jendese 
co. Nyebe ureico nguiá gracias i ee co. 10 Dios je que ureico ñee mbei ra. 
Nyaashí mosechó eà. Itondaru abe. —Paba, urererao rá mbia rea, ure bei 

11Dios rei nanderu. Jesucristo rei nandererecua. Uqui je ureico ñee 
tuchi à. Urererao sacuá jendea. 12Sã nandererecua jembuchesecua tuchi 
jenyiese. Mbia ja rese. Sá ureico nyesecua tuchi jendese no. Ef jenye si 
chó nguia nyesecua mbia rese jé abe no. 13 nda Cristo uquirácuá mee 
jéje. Í nda Cristo jemingo icúe umbaerá tuchi. Í nda jemingo turá mbei 
Dios rese. Jesucristo tu mose chee ibate si. Mbia ra fiee icuá aroneate 
jenii cote. Nee icuá aroneate ra Dios je jenii. Jesucristo tu mose ra Dios 
mae jéturã ndese. Jesucristo ra tube uquiato ja rese. 

Jéingo turá, i Dios mbia je 
4 1Seresenda, tacheê tuchi jéje. Jesús cheé ngue uresenei senei tuchi quia 
jéje ra. Üqui ndui chó jéingo turá ndei nguiá üqui. Jéingo i i tuchi quiatu 

erui jé. Í nda Dios ia tuchi jendese. Secheé ae eá fio à nde. Jesucristo cheé fio 
cheé si jéingo tesarei áte tiqui. 3Dios jemingo sete quia icúe umbaerá co. ¡Emo 
ninisi rese ra jéingochi jé! iEru eá mo ndese abe ra jéingochi jé! 4 iJeninisi 
ae rese chó jéingo! Jeninisi jendeco turá fio nguia. Dios icuasa reá ño mbia 
ninisi osei osei nguiá üqui. ¡Ei jenyechi nda jé je! SiJenongue ra jembiiri irichi 
eninisi rese jé! Üqui naa naa mose ra Dios jembasi tuchi. Nyebe urecheé nguiá 
jéje nyii. 7—Jéingo turá icúe sembaerã, i que Dios nande je ra jé. —Jéingo 
icuá icuá, iá equia nande je co. 8 iUrecheé jéisi turá ño nguia jé! Jë urecheé 
isiá mose, ei jenye chó nguiá Dios ucuayá. Urecheé achó eà ño uresenei senei 

9-Jenyesecua jenyiese, aeá nda jéje cote. ¿Mbaerá nda acheé j&je 
re? Dios que fiee j&je no. Nyebe jéingo nguiá nyesecua jenongue rese 
tiqui cote. 10 Macedonia jenda rese jéingo nyesecua úqui. Jesús quiato 
rese. Jenyesecua i i tuchi jiri erese jé. 11 iJéingo turá fio nguia jë! 
¡Jeñimbecoteá ño nguia jembae rese jë! iJéquiei quiei bei equia jé! Üqui 
ngue urecheé jéje nyii resé. 12Úquí naa mose ra Jesús icuasa reá ñee turã 
turá jéje. Üqui naa mose ra mbae tiá eà jéje no. 


Jesús ra tu nyebi íbii 


13Mbia raaque rese taembiirandu rá. Í nda jéyayá eá mbia raaque 
rese. Jesús icuasa reá ngue eyayá tuchite riqui mbia raaque rese ra. — 

Quera si na nye. Nandemae si na erese re, i eá ño Jesús icuasa reá nguiã 
mbia raaque je üqui. 14Jesás que mano ndei nguiá nyii. Quera si que ra. 
Nyebe ra Jesús icuasa raaque abe quera si. Sañi Jesús quera si no. Ef si 
ra Jesús icuasa raaque quera si no. Dios ra embuquera si. Jesús rese ra 
ecuaé. Üqui nandeicuate quia à. 15Nandererecua Jesús cheé uresenei 
senei nguia jéje à. Jesús ra tube íbii. Aque mose ra mano je rane nyoi 
erea. Ae nandereco nandeico à nae, üqui abe ra nyoi erui cote. 16 Cristo 
ra tu nguichi ibei si. Ererecua rã nda eru fiee mbia je. Angel nderecua 
ibatenda ra fieemombo. Corneta abe ra pu i Dios mbae. Cristo nguichi 
mose íbii. Aque mose tuchi ra Cristo icuasa mano je quera si. Üqui nane 
nda quera si. 17 Aquere ra nandereco rerao tiqui ndese cote. Ibeishi ni nda 
nandererao ja. Huee ra nandemae tuchi Cristo rese cote. Nandeico bei ra 
erese cote. 18À ndei Dios cheé à. Jeñimundua ndua bei quia erese. Í nda 
jéya tuchi erese. 


Jéquiche je na Jesús ru chá 


1—Aque mose ra Jesús ru, ae eã nda jéje, Seresenda. 2Isa chó 
mbae mbuquiachása riqui nguiá tu. Mbia ndua eà mose ra eru. 
Ei si ra Jesús u, mbia ndua eà mose erese. 3—Ureico turát e quia à 
ndesé, i ra mbia. Ajee tuchi ra Jesús ru aque mose. Mbia mbutià nonde 
cote. Sá nanimbae rasi riqui tu ajee no nae, ei si tuchi ra Jesús u 
ajee. Emo nda oso chee ea. 4Jé nguia jéingo áte nguiá itondaru úqui, 
Seresenda. Jéaquiatuá eá ño jé nde. Jé nguia ra Jesús jembua eá u. Mbae 
mbuquiachãsa rá eà nda eru jéje. »Nyaashi na ño jéingo nguiá jê ja üqui. 
Itondaru rá eá ño nandeico nguiá nande à. éNyebe nandechumumba 
rá mbei chó nandeico nguiá tesa. Mbia ataque quiarei uque bei. 7Ae 
uque quia, üqui ño uque nguiá itondaru. Ae quiacua quiacua quia, 
tiqui ño quiacua nguiá itondaru. 8Nyaashi jenda chó nande re. Nyebe 
nandechimbaaracua bei quiatu quia nande. Dios nandeicua tuchi quia 
nande. Nandechesecua tuchi quia erese nande. Dios ra nanderiró tuchi 
mbae icuá ja si. Uqui nandeicuate quia à. Nyebe ra mbae icuá ocoá 
nanderese. ? Nandembasi sacuá eá ngue Dios nandeirabo ra. Nanderiró 
sacuá eicuá si chó ngue nandeirabo nguia. Jesucristo rii nda nanderiró 
eicuá si. Jesucristo rei nandererecua. 10 Ae que mano nande je ra. 
Nandeico sacuã erese. Tu ra nandererao siqui sacuá erese. Nandereco 
siqui mose ra nandererao. Nanderaaque chi mose ra nandererao no. Éi ja 
chó fiene. 11 ndei Dios cheé à. Jë ño jeñimundua ndua nguiá erese üqui. 
iUqui jésaá saá mbei quia jé! 


Pablo embaaquiatu 


12 Jesús icuasa rerecua cheê nda jemumbachi, Seresenda. Jenderecuará 
ño Dios emingo nguiá. Jembaaquiatu quiatuchí equia tiqui. 13 Nyebe 

jéingo turá fio nguia ee. Jenyesecua tuchi quia erese. Jembaaquiatu 
quiatu sacuá fio tiqui nde. iJéingo turá ño nguia jenyue! 14 Emo tomei mo 
siqui mose jendese, jemingo mbae mo ndese. Ae hui sert serite quia Dios 
cheé si nae, tiqui jemingobe erese. Ae equirácuá neate, tiqui jembirácuá. 
Jéingo mingue chó nguia mbia ja je. 15 Mbia icuá mose jêje ijéicuã eà 
ño ee jé! iJéingo turá fio jenyue je! iJéingo turá ño mbia ja je no je! 
16 J&ya bei jéingo. 17iJefiee fee mbei quia Dios je Jë! 18Gracias, jenye 
quia Dios je mbae ja rii. Ebi tuchi quiarei üqui. Jesucristo icuasa chó jé 
nde. 1? Espíritu Turá nda jésiquisáchi jé. 20 Dios cheé mbuchecuasa cheé 
jeñandu turá ño nguia jé. 21 —Ma ñee ñooñoa, jenye tuchi quiatu eicua 
jê. Nee ñooño eá mose, erui jéingo. 22iMbae icuá ja rese ra jéingochi jë! 
23 Aba mombiasa chó Dios riqui nguiá co. Sá ae si jemingo icúe 
umbaerá tuchi. Sá ae jemingo turá mbei. Jesucristo tu chee mose ibate 
si. Mbia ra ñee icuá aroneate jenii cote. 24 Uqui nda Dios saá ja jéje. Ae 
quiarei ichóifiosa reá tuchi. 


Pablo fiee hui bei 


25 Jeñee mbei quia Dios je urerii, Seresenda. 26 Mbia nanderesenda 
jéquiaam a ama ja ure je hue jenda. 27 À sechimbesa jésenei ja 
rá nandenongue hue jenda je. —Jésenei na, i Cristo quia jéje co. 
28 Jesucristo rei nandererecua. Sã ae riqui siqui turá mbei jendese. Amén. 

Pablo chimbesa 


1 1Pablo rei se. Silas riqui serese a. Timoteo abe no. Ureico à mbesa 

jéje a, Tesalónica jenda. Jë nguia jettumunua mbeite nguiá Jesús 
je üqui. Jesucristo icuasa chó jéingo nguiá üqui. Dios rei nanderu. 
Jesucristo rei nandererecua. 2Sà üqui turá ndiqui jéje. Sã tiqui ndiqui 
jemombia bei. 


Dios ra mbia icuá mbasi 


3Gracias, ure beite quia Dios je jenii à. Coche ureico nguiá ñee Dios je 
jenii. Jë nguia jéingo nguiá Dios icua tuchite üqui. Jë nguia jéingo nguiá 
nyesecua tuchite jenyiese tiqui. ^Nyebe ureico nguiá ñee turát e jenii à. 
Ae ñumunua nua nguia Dios je, üqui ja urembiirandu turá nguia jendese 
à. Jéingo minguete quia mbia icuá je tiqui. Jéingo Dios icua tuchite üqui. 
Mbia icuáte riqui raque jéje. Mbia icuá mose jêje, jé jéturáte riqui ee 
üqui. 

5Sá Dios turá tuchi riqui no jé. Sá mbia mbuchecha turá no. Ae ra 
fiimbirácuáte quia mbia icuá icuã mose Jesús rii ee nae, üqui je ra mbae 
turá mondo. Mbae ra emondo mbia chisaá turá ndibishoró. Mbia chisaá 
icuá abe ribishoró no. 6 Ae jembasi mbasi quia nae, Dios ra üqui mbasi 
tuchi cote. 7 Jesucristo ra tu ibate si. Ira eu quia nyecua. Angel cuabé 
ndese ra eru. Jesús ra ángel quirácuá tuchi queru. Tata rendi rã nda Jesús 
ru. Eru mose ra mbia icuá icuá eá nande je cote. 8 Jesús tu mose ra Dios 
icuasa reá mbasi mbasi cote. Echeé turá mumba mumbasa ra embasi Dios 
cheé turã Jesucristo rii. 9Jesás ra ucheé mumba mumbasa mbasi tuchi. 
Jesús ra emombo isho. Echeé mumba mumbasa ra siquíã mbei Dios rese 
cote. Dios quirácuá ndese abe ra eriquíá no. 19 Üqui nda Jesús saá ucheé 

mumba mumbasa je tu mose. Echiirabo quia ra ñee turá turá mbei erit 
eru mose. Eicuasa ra ñee turá turá mbei erii eru mose. Jé abe ra jéingo 
erese. Ure Dios cheé nenei mose, jéisi que ra. Nyebe ra jé abe jéingo erese 
eru mose. 11 Nyebe ureico nguiá ñee ñee mbei Dios je jenii à. Ae Dios bite 
nae, í nda üqui jésaá saá mbei quia. Uqui je que Dios “jenyu” i jéje ra. 
Mbae turá jésaá saáse rete quia üqui. Sá Dios uquirácuá mee j&je. Mbae 
turá naa naa nonde cote. Jesús icuasa chó jengu nguiá huee. 12Jé mbae 
turá naa naa mose, mbia ra ñee turã turá Jesucristo rif. Jë abe rii nda 
Jesucristo mbia mbucheé turá turã. Dios quia eturáte riqui nguiã nande 
je. Jesucristo abe eturáte nande je. Ae rei nandererecua. 


Dios ucuáyása 


2 lJesucristo rei nandererecua. Ae ra tu nandemunua mbucha 


i que Pablo ra, ichóifio nda mbia serit jéje. Jeñanducho ño üqui mose. 

— Co Jesús ru quia co, ae eá se quia embesa jéje a. Mbia mo nda ñee 
ñooño jéje. —Jesüs ra tu cote. Dios que sembiirandu ra, ichóifio nda 
jéje. Úqui jeñanduchó fio. 3iMbia ra ñee fioofiochi jembiiri iri jé! Jesús 
rane nda tuá nguiá. Mbia rane nda hui hui Dios si. Dios ucuáyása rane 
nda tu Jesús si. —Emo mose aque tambutiá, i que Dios aque rii nda. 
^Aque ra Dios resenda ucuãyã tuchi. Dios abe ucuãyã tuchi rae. Dios 
chuchúaa ra eñi ngoi mbia mbiiri iri. —Se rei Dios, ichóiño nda hui 
mbia mbiir? iri. 5Seico mose jendese que asenei ja jéje ra. ¿Jétesareiá 
ndei equia secheé si re? 6Dios ucuáyása ra tu emo mose. Eriquisá ji ae 
riqui nguiá aque. Eriquisá iriá mose ra eru. Eriquisása jéicua quia üqui. 
7Mbia Dios cheé mumba tuchi quia à cote. Dios ucuáyása ra tuchó eà. 
Eriquisása iriá mose quia ra eru cote. 8Nyecua tuchi ra u mbia je cote. 
Jesús ra tu eriichará cote. Jesús nininya tuchi ra tu. Aque mose ra Dios 
ucuáyása iquia. ºSatanás nda uquirácuá mondo Dios ucuáyása je. Dios 
ucuáyása mbuquirácuá sacuá. Mbae icuã chumumbara tuchi ra equeru. 
Nee ñooño nda u mbia je. Mbia mae sayá nda esaá saá u mbia mbiiri 

iri sacuá. 10Dios ucuáyása icuá tuchi ra Jesús quiatoá je. Jesús quiatoã 
mbiir? iri tuchi ra u. Jesús quiatoá nyesecua eá nguia Dios rese resé. 
Nyebe ra Dios tiqui ndiroá eicuá si. Dios ra uquiatoá mbutiá tuchi. 11 Dios 
rese eriqui nyesecua eáte à. Nyebe Dios aba mbiiri irisa mondo nguiá ee. 
Nyebe eriqui nguiá “ae beite”, i aba mbiiri irísa je. 12 Nyebe ra Dios ñee 
tuchi Jesús icuasa reá je. Ae mbae icuá saá sete quia, üqui je. —Jéso tata 
cuásuu, i ra Dios ee. 


Dios chiirabo rei jé 
13Seresenda, Jesubite jéingo üqui. Gracias, ure bei quia Dios je jenii 
a. Dios que jéirabo cose nyii ra. Jendiró sacuá jéicuá si. Espíritu Turá 

jemingo sacuá icúe. Jë ichóifiosa reá jéicua sacuá. Üqui je chó ngue 

Dios jéirabo nguiá. 14Jesús cheé ngue uresenei senei nguia jéje huee ra. 
Aque mose que Dios “jenyu” i jéje ra. Jembuquirácuá sacuá Jesucristo 
quirácuá je. 15Seresenda, ijéhui jéhuichi nda esi jé! iUrecheê ndui jéingo 
bei jé! iUrechimbesa abe rui jéingo jê! 16Dios rei nanderu. Ae quia rei 
eturá tuchi nande je. Ae quia rei nyesecua tuchi nanderese. Ae quia rei 
nandemombia mbiasa. Nandeya tuchi nandeico Jesüs raaró aró à. Tube 
ra nyebi uquiato rea. 17Sa Jesucristo riqui jemombia mbia bei. Dios abe 
no. Sá üqui ndiqui tuchi jendese. Jéhui eá sacuá echeé si. Í nda jeñee turà 
mbei quia querabe. Í nda jéingo bei mbae turá ndese querabe. 


Jeñee Dios je 

3 1Seresenda, jeñee mbei quia Dios je ure rii. f nda isho ishonda Dios 

cheé andu ja. Í nda eandu chooño eà. Í nda eisi turá jé na si. 2$ nda 
Dios mbia icuá ndiquisá ure si. Mbia mii mii ño Dios icua nguiá à. Mbia ja 
eá. 3Nandererecua ñee ñooño eá nguiá co. Uquirácuá nda emee jéje ucheé 
nguire. Mbae icuá nda esiquisá jési. 4Urecheé ndui si chó jéingo nguiá 
üqui. Ae uresenei senei nguia jéje, üqui ndese ra Dios jemingo tuchi. Üqui 
fio aicua nguiá à. 5iSá nandererecua siqui tuchi jendese je! Jéirandu sacuá 
Dios nyesecua rese nanderese. Jé abe jéingo mingue sacuá Jesucristo rá si. 

iJétomeite ra jéingochi jé! 

6Jesucristo cheé tuchi chó à nde, Seresenda. Jesús quiato mo tomei 
mose, jéhui chó esi. Jesús quiato siqui sereá mose mbae mo ndese, jéhui 
chó esi no. Jesús cheé tuchi chó à nde. 7Ure rã si chó jéingo. Uretomei 
ngue uresaá saá eáte quia j&je ra. 8Jé mo ngue urembuquiaru chooño eáte 
quia resé. Mbae mo ño ngue uremondo mondo quia urechiurá ndibishoró 
ndesê. Urequiei quiei beite que equia resé. Itondaru mose abe. Jé mbae 
mondochó eá sacuá ure je. 2—Mbae mo embu se, ureá mbei que equia 
jéje resé. Eturáte raque úquí. Urequiei quiei chó ngue equia urembaerá 
ndesé. Jembaaquiatu sacuá. Ure rá si jéingo sacuá quiei quiei. 10 Ureico 
mose jendese que jaembiirandu rei resé. Ae quiei quiei sereáte quia, úqui 
nda quiaruá. 11 Ureirandu que jendese ra. Jéataque nda quiei quiei eá 
tuchi quia ra. Siqui chooñose tuchi nda equia ra. Uchuru mondo chooño 
fiee emo je. 12Sà tiqui ae riqui quiei quiei uchiurá ao sacuá. Jesucristo 
cheé tuchi chó á nde. Nandererecua tuchi chó a e re. 13Seresenda, imbae 
turá ndese chó jéingo bei jé! iJéhuicht nda esi jé! 

MA urecu urecheé mbesa mbesa emondo sacuá jéje a. Jé mo urecheé 
mumba mumba mose, üqui ndese jemae tuchi. Jéhui chó üqui si. Í nda 
irei irei jiri urecheé mumbare. 15¡Úqui nda jéucuáyá cuáyáchi jé! ¡Jeñee 
turá fio equia ee jé! iJembaaquiatu quiatu turá ño jé! Jendesenda chó 
fiene. Urecheé mumba mumbate raque. 

Hui bei 


16Cristo rei aba mombiasa. iSá ae riqui jemombia bei jé! Jéingo 
mose jenyuchúaa. Jengatásaa abe no. ¡Sá eriqui bei jendese jé! 17 Pablo 
rei se. Se ae chó à ambesa nguiã hui bei a. Sechimbesa ae chó à nde. 
Sechimbesa jéicuate quia üqui ndesé. Sembae letras. Se bei que ambesa 
quia hui bei ra. 18Sã Jesucristo turã ndiqui bei jé ja je. 

Pablo embesa Timoteo je 


1 1Pablo rei se. Jesucristo chimbaaquiatu, Jesucristo chimondo. Dios 

abe chimondo. Dios ae nanderiró nguiã nandeicuá si. Jesucristo chó 
nandesaaró aró nguiá à. 2Aico à mbesa ndeje a, Timoteo. Secheé nguire 
chó ereico nguiá Jesús icua aque. Nyebe aico nguiá seriiri i ndeje co. Dios 
rei nanderu. Jesucristo rei nandererecua. Sá (qui turá mbei riqui ndeje. 
Sã üqui ia eà mbei riqui nderese. Sã üqui nembia tuchi. 


Emo ndiqui mbia mbaaquiatu icuá icuá à, i Pablo 


3Sã acheê ndeje seso mose Macedonia no. “Efeso eico" ae que ndeje, 
huee bei chó eico. Ae fiee fioofio nguia mbia mbaaquiatu icuá icuá hue 
nae, üqui fee embutiba. 4Úqui siqui bei quia mbia cheé ima nenei nenei 
mbia je üqui. Üqui siqui bei quia amei cose ndare nenei nenei mbia je 
üqui no. Úqui fee embutiba. Üqui ñee icuá icuáte quia üqui. Üqui ñee 
fio mbia mbiicuá icuá nguiá nyue. Üqui ñee nda aba mbaaquiatuá Dios 
rii. Üqui mose Dios icua aroneate. 5Sà hue jenda turá mbei riqui Dios 
je jé. Sá hue jenda riqui ndua turá mbei jé. Sá hue jenda riqui Dios icua 
tuchi jé. Nyesecua tuchi nda nyiese cote chã. éMbia hue jend a mo ndiqui 
tesarei Dios cheé si tiqui. Dios cheé abi abi. Nee fioofio mbei equia nyue 
üqui. 7 Moisés cheé ndese mbia tambaaquiatu, i raque equia üqui. Moisés 
cheé icua rocoi. Eaquiatu rocoí. Echeeño ño fiene. 

8Dios que Moisés mbucheé turá mbia je ra. Mbia icuá je que embucheé 
nda. Mbia mundua sacuá huiicuá ndese. ?Mbia turá je eá ngue Dios 
Moisés mbucheé nguiá. Mbia turá je eá ngue Dios ley mii nguiá. Dios 
cheé mumbasa je chó ngue emii nguiá. Mbia icuá je. Dios quiatoá je. 
Mbia teá teá je. Usi ucuáyása je. Ngu abe ucuáyása je. Mbia iquiasa je. 

10Ucheé mumbasa je chó ngue Dios ley mii nguiã. Ae siqui quia emo 
ninisi rese, üqui je. Ae eninisirã saá saá nguia nguesenda mo je, üqui 

je. Mbia rirósa je abe no. Ñeeñooñosa je abe no. Ae eicuá icuáte riqui 
Dios cheé turá je, tiqui je abe no. Üqui ja je chó ngue Dios ley mii nguiá. 
11Dios que fiee ucheé turá nii seje ra. —Secheé esenei senei mbia je, i que 
Dios seje ra. 


Dios que uturá teacuquia seje ra, i Pablo 


12“Coche tiene" ae se quia Jesucristo je co. Ae que seirabo ra. Ae que 
sembuquirácuá nda. Ae que semondo ucheé nenei nenei sacuá mbia je 
ra. 13Seicuá tuchi raque ee nyii. Acheé icuá icuá ndei que se quia ee nyii 
ra. Equiato je abe que seicuá icuá ndiqui nyii ra. Se Jesús icuayá mose. 
Seaquiatuá mose. Nyebe Dios ia eáte riqui nguiá serese. Nyebe Dios 
seicuá mbutiã nguiá sesi cote. 14Uturá ngue eteacuquia seje ra. Nguiiri 
ngue embuchecua seje ra. Nyebe aico nguiá Jesucristo icua co cote. 
Nyebe aico nguiá nyesecua Jesucristo rese co cote. 15Jesucristo que tu 
íbii ra. Mbia icuá mbitiró sacuá. Emingo bei nonde. Ichóiñoa tuchi chó 
à nde. Sã mbia “ae beite” i ja à je. Seicuáte raque se quiatu mbia ja si. 
16Dios ia eáte que eriqui serese ra. Erosei nguiatu tuchi que eriqui seje 
ra. Nyebe mbia riqui nguiá jirandu ja Dios rosei nguiatu rese. Sá Dios 
semingo bei se abe, i chee ra emo abe ñee fiee. Dios roseí nguiatu rese 
jirandu mose. 17Sã mbia riqui ñee turá mbei Dios je. Ae mii ño mbia 
rerecua tuchi re. Ae mii fio siqui bei tuchi nguiá co. Ae mii fio ererecua 
nandemae sayá nde. Ae mii ño mbae icua tuchi nguiá. Amén. 18Timoteo, 
seriiri na tuchi chó nde re. Dios cheé mbuchecuasa que sembiirandu 
nderese nyii ra. Nyebe aico nguiá ñee tuchi ndeje tiqui ñee na si. Mbae 
icuá esiquisá quisá mbei chó nguia Jesús quiato si jé. 19Dios eicua tuchi 
quia jé. Erendua ata atate chi nda jé. Mbae turá ndese chó eico. Emo emo 
ngue ndua chooño mbei quia ra. Mbae turá naa naa ndocot. Nyebe eriqui 
nguiá siqui icuá icuá mbeite. Nyebe tesarei nguiá Dios cheé si cote. 20Ef 
ngue Himeneo nda. Alejandro abe no. Nyebe ngue amondo nguiã Satanás 
je. Ndua ndua sacuá. Nee icuá icuá eá sacuá Dios rii. 


Sã mbia fiee turá ja Dios je, i Pablo 

1À tacheé Jesús quiato ja je: Mbia ja rii jéingo bei ñee Dios je. f nda 

Dios uturá mee mbia je. Gracias jenye bei quia Dios je mbia ja rii. 
2Ae ererecua nae, üqui ja rii abe jéingo fiee mbei Dios je. Dios uturá mee 
sacuá ee. Üqui mose ra nandeico turá ja cote. Üqui mose ra nandeya bei 
nandeico cote. Üqui mose ra nandeico tuchi Dios rese cote. 3 Üqui mose 
ra Dios abe ia tuchi nanderese. Eicuá si mbia rirósa chó ae re. ^Dios mbia 
riró ja sete quia eicuá si co. Dios mbia mbaaquiatu quiatu sete quia co 
no. 5Dios mii fio siqui nguiá co. Mbia que icha icha jate esi ra. Jesucristo 

mii fio siqui nguiá mbite re co. Mbia mbucha sacuá Dios rese. Mbia sí 
chó ae re. SJesucristo que mano mbia icuá ndiquicharó sacuá nda. Üqui 
ndese que Dios mbia mbiirandu cote ra. 7 Üqui nii ngue Dios seirabo ra. 
Semondo que judíos eã je embaaquiatu quiatu sacuá nda. Üqui Dios icua 
sacuá ngue Dios cheé asenei senei ee ra. Ae bei. Acheé ñooñoa ño nguiá 
co. 

8Sá mbia ja riqui fee mbei Dios je. Sá o mumbate ñee Dios je. Sã eriqui 
turá ja. Sá paama iá mbei nyue. ?Sà cuña abe riqui siqui mingue. Sã 
eriqui ndua tuchi eá jiri huiirao rese. Uachu riinda hui rese abe. Ua rese 
abe no. Lujo rese abe no. 10Sã eriqui quiatu ndua Dios rese. Sã eriqui 
mbae turá naa naa mbia je. 1 Sã cuña quiriri chó nguia mbia fumunua 
mose. Sã eriqui nyiisaquia turá. Sá eriqui mingue. 12Mbia ñumunua nua 
mose, cufia mbia mbaaquiatu quiatu aroneate. Sá cufia mo ererecua raá 
naa eà ngu je. Sá eriqui chó nguia quiriri. 13 Adán nane nguiatu ngue 
Dios chao nguiá. Aquere quiatu ngue Eva ao nguiá cote. 14Adán nane eá 
ngue Satanás mbiirí iri nda. Eva rane nguiatu ngue re. Eva rane ngue 
mbae icuá saá nyii ra. 15Dios ra paama i bei eá cuña je. Nguiiri nderequia 
turá mose. Dios icua mose. Siqui tuchi mose Dios rese. Nyesecua mose 
mbia rese. 


Sã Jesús quiato rerecua siqui turá 


3 1 Acheé ñooño eã ño se re. Jesús quiato reaquiatu sacuá fio taico 

se, i mose emo, eturáte (qui. 2S3 Jesús quiato rerecua riqui siqui 
turá mbei. Mbia ñee eá sacuá ee. Sã ngüinisi mii fio nderequia. Sá eriqui 
ndua turá turá mbei. Sã earacua tuchi riqui. Sã eriqui mbia isi turã turã 
mbia mo oso mose echuchúaa. Sá eriqui mbia mbaaquiatu quiatu aracua. 
3Sá eriqui quiacuayá. Sá eicuá icuá eá mbei riqui emo je. Sá eriqui oo 
tuchiá mbae isiquia rese. Sá eriqui ico mingue. 4Sã eriqui mbia uchuchua 
jenda rerequia turá. Sá eriqui nguiiri mbaaquiatu quiatu turá. Aba cheé 
mumbayá sacuá. Í nda eriiri ei ñooño eá mbia je. 5Nguiirí ndea chooño 
mose, Dios quiato reaquiatu turã aroneate. 6Ae Jesús icua ramote nae, 
Jesús quiato rerecua aroneate üqui. Üqui mose ucuasu raá naa aróte. 
Eicuá aróte cote. Sã Satanás abe ucuasu raá naa ñimbiicuá nonde no. 
7Sã Jesús quiato rerecua riqui siqui turá mbei Jesús quiatoá abe je. Í nda 
diablo embiiri ir eá embiicuá. Í nda Jesús quiatoá ñee turá mbei erii. 


Sá diáconos siqui turá 


8Diáconos je abe tacheé. Sá diáconos abe siqui turá. Sá eriqui ucheé 
mbuchebiá mbae raá nonde. Sá eriqui quiacuayá. Sá eriqui oo tuchiá 
mbae isiquia rese. ºSã diáconos siqui eà tuchi mbae icuá mo ndese. Sã 
Dios mii ndese quiatu eriqui bei. Sá Dios icua tuchi. 10Ae ra diácono nae, 
sá mbia mae na nguiatu erese nyii. Eturá mose mbia je, sá diácono ae 

cote. 11Sà diácono ninisi abe riqui siqui turá mbia je. Sá mbia mbucheé 
fiee eá emo nii. Sá eriqui quiacuayá. Sã eriqui ucheé mbuchebiã mbae 
raá nonde. 12Sà diácono ngüinisi mii fio nderequia. Sá eriqui nguiiri 
nderequia turá. Uchuchua jenda ja abe no. 13Diáconos mbae raá turá turá 
mbei mose, mbia ra eicua tuchi cote. Dios abe ra embuquirácuá tuchi 
Jesucristo renei nenei sacuá mbia je. 


Ae Dios saá nande je, üqui aba icua ja aroneate raque 


14Seso jeise rete raque nderea. Seso eá moi ño aico nguiá co mbesa 

ndeje a. 15 Nde Jesús quiato rerecuará irabo aquiatu sacuá fio aico nguiã 
á mbesa ndeje a. Iglesia jenda rerecua irabo sacuá. Dios reco mbae rei 
iglesia. Iglesia quia rei Dios cheê nderequia tuchi mbia ja je. 16 Ae Dios 
saá nguia nande je nae, üqui aba icua ja aroneate raque: 

Dios que tu mbiarã íbii ra. Jesús, i equia ee. 

“Eturã tuchi” i que Espíritu Turá erii nda. 

Angeles abe que mae erese ra. 

Ae Jesús quiato nae, tiqui ngue esenei senei mbia ataque je ra. 

Mbia mangue chooñoa jenda ja que eicua ra. 

Aquere que Dios equeraobe ibate cote ra. 


Mbia ra hui hui Dios cheé si 


4 1Espíritu Turã ndiqui ñee co: Mbae ua ja nonde ra mbia hui hui 
tuchi Dios si. Aba mbiiri irisa rese ra mbia riqui tuchi. Üqui nda 
mbia mbaaquiatu icuá icuá aba checuayá icuá na. 2Ae uturá saá saá 
nguia nae, üqui ndui rui ra mbia riqui. Ae ñee ñooño nguia nae, úqui 
ndui rui ra mbia riqui no. Üqui siqui beite mbae icuá ndese üqui. Nyebe 
eriqui nguiá mbae turá icuayáte chee cote. 3 qui nda mbia mbaaquiatu 
icuá icuá. Jeninisirá nda jendecoá. Jendurá abe ra jendecoá no, i ra equia 
fiee mbia je. —Mbae ra jéu choofiochi jé, i ra equia mbia mbaaquiatu 
icuá icuá. Dios mbae chao ja raque mbia chiurã. —Sã sequiato mbae 
ja u, gracias ire seje, i que Dios ra. ^Dios chiao mbae turã ja. Mbae 
nandeisi teá teã eá ño nguia echiao. Mbae nandeu turá ja chó nguia. 
Gracias nande bei chó nguia Dios je. »Dios cheé nguire mbae tură ja riqui 
nandechiurá à. Nande “gracias” i mose Dios je, mbae turá ja chó eriqui 
nguiá nande je. 


Jesüs quiato rerecua turá 


6À secheé esenei senei mbei quia Dios quiato je, Timoteo. Nde mbia 
mbaaquiatu turã turá mose. Dios rimba turá tuchi ra nde cote. Jesús 
cheé ndui ra ereico tuchi cote. Dios ra ereicua tuchi cote. Sà ereico beite 
erese co no. 7Mbia cheé ñooño je cheê ndese ra erechiisaquiachi je. 
Echimbirácuá tuchi quiatu quia siqui Dios rese jé. 8Nanderete quirácuá 

mose, eturáte raque. Nandeico mose Jesús rese, qui nguiatu eturá tuchi 
nanderete quirácuá si re. Aachó eá nandeico Jesús rese. Ibate abe quiatu 
nandeico erese. 9 Acheé ñooño eà ño se re. Sá mbia “ae beite” i ja secheê 
je. Dios cheé ño fiene. 10 Dios cheé nii fio ureico nguiá quicoi coi à. Dios 
cheé nii ño ureico nguiá ñimbirácuá mbae ja rese à. Dios reco quiatu 
ureicuate nguiá à. Ae que mano mbia ja je ra. Ae eicuate quia nae, úqui 
nda emingo bei. 

11 Á esenei senei mbei quia mbia je. Mbia Dios cheé mumbayá sacuá. 
12Sã mbia ndecheé andu turã. Amei eà ndaque nde. Mbae turá esaá saá 
nguia Jesús quiato résaa. Üqui siqui turá sacuá nde rá si. Echeé turá mbei 
quia mbia je. Eico turá mbei quia mbae turá ndese. Echesecua tuchi quia 
mbia rese. Dios eicua tuchi quia. Mbae icuá ndese ra eremae mae jirich?. 
13Mbia embaaquiatu quiatu bei quia seso mose chee nderea. Dios cheé 
esenei senei mbei quia leer i ee. 14Jesús quiato rerecua o chono mose 
ndearó, aque mose que Dios nembaaracua tuchi ra. —Á esaá, i que ndeje 
ra. Üqui si ra eretesareichi. 15 Üqui ndese eico bei. Endua ndua bei quia 
erese. Üqui mose ra Dios ereicua i i tuchi. Mbia ra jirandu ja nderese. 
16Emae ño nguia nde ae ndechiese. Echicuasé cuasé ño nguia mbae icuá 
si. Ae eresenei senei nguia mbia je Dios cheé nae, üqui emumbayá fio 
nguia nde abe. Üqui mose ra Dios nemingo turã tuchi. Ndecheé andusa 
abe ra emingo turá tuchi. 


Jesüs quiato siqui turá sacuá 


1Erecheé icuá icuáchi nda amei je nde embaaquiatu quiatu mose jê. 
Amei embaaquiatu turá turá ño nguia jé. Nderu esaá ño nguia siqui 
turá ee. Ndenongue rá fio eico mbia yasu je no. 
2Ndesi esaá ño nguia ari je je. Ndenongue esaá ño nguia ubichó 
nyucuaaque rese jé. Endua icuá icuá eá fio nguia erii jé. 3Eru cheecha 
mo mbae eá mose, sã Jesús quiato riqui mbae mo mee mee ee. 4Eriiri 
tiaró mose, sá aque chó mbae mee mee mbei quia usi je. Eriiri nducucha 
mose, sá aque chó mbae mee mee ee no. Ngu abe je. Umumbebosa je. 
Üqui Dios bite. 5Sã eru cheecha mo ae riqui no. Sá embae eáte riqui no. 
Ae ndua ndua bei mose Dios rese, fee mbei mose Dios je, sã Dios quiato 
riqui mbae mee mee mbei ee. 6Ae ebite nae, tiqui ndese achó eru cheecha 
mo siqui mose, eicuáte üqui. Eraaque rã ño aque riqui nguiá. Ereco siqui 
raque. 7Á esenei senei nguia mbia Jesús quiato hue jenda je. f nda mbia 
fiee icuá eà erit. 8Emo ndua eá mose usi rese, ngu abe rese, eicuáte üqui. 
Mbae mee mee eá mose ee, eicuáte üqui. Üqui siqui áte quia Dios rese 
üqui. Eicuá tuchi chó úqui Dios quiatoá si re. 
9 Ari eru cheecha je inscribir jenye rá mámbii. Ae sesenta años eáte 
nae, (iqui je inscribir jenye eá. Ae eru ata nyii nae, (qui je inscribir 
jenye eá no. Ae eru mii nyii nae, üqui mii je chó inscribir jenye. 10 Ae ari 

turá aba chiicuate nae, üqui achó je chó inscribir jenye. Ae ari nguiiri 
mbutiaró turá mbeite quia nae. Ae ari mbia isi turáte quia uchuchúaa 
nae. Ae ari mbae turá saá saá mbeite quia Jesús quiato je nae. Ae ari 
erasi teaquiatu turá mbeite quia nae. Ae ari siqui beite quia mbae turã 
ndese nae. Üqui ari je chó inscribir jenye. 11 Eru cheecha ari eá mose, 
üqui je inscribir jenye eá. Üqui nyao arondete Cristo si. Ae ebite, üqui 
achó ndese ndua mose. —Serurá mo tateabe, i ra cote. 12Úquí mose ra 
Dios paama i ee. Ucheé mbuchebi chó nguiá ngu rea mose cote. 13Eru 
cheecha ari eá mose, siqui eà aróte mbae mo ndese. Tuchua embuchesea 
sea chooño aróte. Mbia mbucheé ñee ñooño aróte emo nii. Uchuru 
rerequia chooño eà aróte. 14Nyebe aico nguiá ñee eru cheecha, ae ari 
eáte, üqui je. Sá ngurá mo ndea. Sá tiiri. Sá eriqui mbae turá naa naa 
mbei uchuchúaa. Üqui mose ra Jesús quiatoá ñee eá ee cote. 15Emo emo 
ngue nyao Dios si cote ra. Satanás ndese eriqui à cote. 16Sã Jesús quiato 
riqui mbae mee mee uchari eru cheecha je. Usi abe je eru cheecha mose. 
Iglesia mbae mee mee eà sacuá ee. Ae eru cheecha eriiriáte nae, úqui je 
quiatu iglesia mbae mee mee. 

17 Jesús quiato rerecua mbae saá turá turá mbei mose, sá mbia ia tuchi 
riqui erese. Dios cheé nenei nenei turá mose, sá Jesús quiato riqui mbae 
mee mee mbei ee. 18Sà embesa ji riqui ñee no: “Emo nimba ticuasu mbae 
usi raá mose, echuru ra jenyatichí mbae mo je jé. Sá ae ae si quia quiaru 
quiaru”, i que embesa ji ra. “Ae quiei quiei quia emo je nae, sá echa mbae 
isiquia mo mee ee", i que embesa ji ra. 19 —Jesús quiato rerecua que 
mbae icuá saá nda, i mose emo, echeé nda jetianduchi, ae mii ñee mose. 
Nyeremo fiee mose, üqui fee ñooñoa aróte cote. 20 Jesús quiato rerecua mo 
siqui siqui bei mose mbae icuá ndese, echeé asi asi ee Jesús quiato ataque 
résaa. Í nda üqui abe siquiche mbae icuá naa naa eà. 21 FZ ere chó Jesús 
quiato rerecua je, siqui mose mbae icuá ndese. Ndequiatote raque. Echeê 
asi ee. Aico fiee ndeje Diosa a. Jesucristo sa abe no. Angeles Dios rimba sa 
abe no. 22Jesús quiato rerecuará nda eremii jeichi jé. Emae nguiatu turã 
na erese nyii. Emii jei mose, eicuá aróte emo mose. —Eremii jeichi ngue 
nyii ra, i ra mbia fiee ndeje cote. Mbae turá ndese chó eico nde abe. 

23] achó nda erembeichi j&. Uva rique rasi ñeté abe embei mbei quia 
nderie rasi mose jé. 

24Emo emo nyisaá mbae icuá nyecuate riqui nande je à. Emo nyisaá 
icuá ndese quia nandeico nguiá mae áte namo. Dios eicuá mbasi mose, 
aque mose ramo nda nandemae tiqui nyisaá icuá ndese cote. 25 Ef si chó 
mbia chisaá turá no nde. Emo emo nyisaã mbae turá nyecuate riqui 
nande je à. Emo nyisaá turá ndese quia nandeico nguiá mae áte raque à 
no. Echisaá turá nda nyecua ja chee nande je cote. 

6 1Ae Jesús quiato ererecua rimba mo nae, sá tiqui ndiqui nguerecua 
cheé mumbayá tuchi. Sã eriqui turá nguerecua je. Ei mose ra mbia 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


1 TIMOTEO 6 400 


fiee icuá eà Dios cheé nii cote. 2Timoteo, mbia rimba embaaquiatu quiatu 
quia. À echeé ee. —Jenderecua Jesús quiato mose, echeé jemumbayá fio 
nguia mbae raá turá turá ee. “Jesús rimba ja chó nande re" jenyechi nda 
jenderecua ucuáyà cuáyá jé. Jenderecua Jesús quiato mose, mbae jêsaã 
turá tuchi quiatu quia ee. Jéingo turá tuchi chó nguia ee, ere ererecua 
rimba je fiee. 


Nandendua tuchiã jiri quiatu quia mbae isiquia rese 


3À ndei Jesucristo cheé tuchi á. Emo siqui mose à ndui, siqui turá 
nda Dios rã si. Emo mbia mbaaquiatu quiatu mose à abi, Dios cheé ndui 
eã fio üqui ndiqui nguiá. 4Ucuasu raá naa fio nguiá üqui. Nee tuchi 
beite equia üqui. Eaquiatu rocoi. Mbia mbiicuá icuáte equia üqui. Mbia 
mbucheé icuá icuáte equia nyue üqui. Mbia mumae icuá icuáte equia 
nyiese tiqui. 5 Ndua icuá icuá mbeite equia ñee turá ndocoi üqui. Eicuá 
icuá mbeite riqui emo je üqui. —Mbia ra mbae isiquia mee seje, se Dios 
cheé nenei nenei mose ee, i beite equia üqui. Üqui ndese eicoá tuchi, 
Timoteo. 6Nandeico mose Dios rui, ae ae ra nandembia nandembae mii 
ndese. 7Mbae mo ngue nanderuáte nandechaacuquia mose ra. Ei nande 
si ra nandemano mose mbae mo nderao eá no. 8Nandechiurã nandereco 
mose, nandeirao abe nandereco mose, nandeya chó nandeico tiqui ndese. 
9 Ae “mbaecha tuchi ra se" i bei quia ndua ndua, úquí nda nimbirácuá 
eá mbae icuá si. Mbae icuá tà i mose ee, mbae icuá nda esaá jei. Mbae 
Isiquia quiatu ebi tuchite riqui nguià. Echiosei osei icuá nda equerao 
chee tata cuásuu. 10 Ae ndua beite quia mbae isiquia rese, üqui mbae icuá 
saá ja arondete. Emo emo ndiqui ndua tuchi mbae isiquia rese à. Nyebe 
eriqui nguiá hui Dios si à. Nyebe eya eá ndasi tuchi riqui nguiá à. 


Dios eicua tuchi, i Pablo fiee Timoteo je 


11 Ei erechi nda nde, Timoteo. Dios rimba tuchi chó nde re. Mbae 
turá ndese bei eico. Dios rà mbei chó eico. Dios eicua bei chó nguia. 
Echesecua bei chó nguia mbia rese. Eico mingue chó nguia. Ndecuasu 
ra eresaá saáchi nguia jé. 12Echimbirácuá tuchi quiatu quia Dios cheé 
ndese jé. Aba mingo beisa rese quia eico tuchi jé. Ae quia ngue ndeirabo 
nguiá nyii. Sá erecheé turáte mbia résaa nyii no. —Dios riqui semingo 
beite co, ere que equia nyii. Üqui ndese bei chó eico. 13Dios ae chó mbae 
mingo ja nguiá co. Erésaa tacheé ndeje. Jesucristo résaa abe tacheé ndeje. 
Sã Jesucristo siquicheã fiee Poncio Pilato je no. 14Ae rii Dios fiee ndeje 
nae, tiqui emumbayá ja chó nguia eraá turá. Jesucristo tu mose chee eico 
echeé mumbayá mbei. Í nda emo fiee eá ndeje. 15Dios quia rei equirácuá 
tuchi mbia mo si. Ae quia ererecua tuchi mbia mo si re. Emo mose ra 
Dios "Jesucristo tamondo íbii mbia rea" i. Aque mose ra Jesucristo nyecua 
tuchi mbia je. 16Dios mii nda manoa. Ae mii fio siqui bei nguiã nyaashi 

na co. Mbia mo nda esiichá eá. Mbia mo mae eáte erese emo mose. Emo 
nda mae eá mbei erese. Sá mbia ñee turá mbei quia erii. Sã eriqui ñee 
turá mbei equirácuá nii. Amén. 

17 Ae mbaechate nae, üqui je echeé. Sã ucuasu raá naa eá. Sá eya siquíá 
umbae mii ndese. Embae ra ua emo mose. Sá Dios rese quiatu eya riqui. 
Ae mii fio mbae mee nguiá nande je. 18Echeé mbaecha je. —Mbae turá 
jésaà sa mbei quia jembae je jé. Jéingo turá jiri quia mbaecha rea je. 
Abei chiáte ra jéingochi jé, ere mbaecha mbaaquiatu quiatu. 19 Üqui naa 
naa mose ra Dios mbae mee tuchi ee ibate. Üqui naa naa mose ra siqui 
turá tuchi no. 


Pablo fiee hui bei Timoteo je 


20 Timoteo, ae rii Dios fiee ndeje, liqui emumbayá mbei quia. Mbia ñee 
fioofio mose nyue, nde abe ra erecheéchi. Üqui fiee aba mundua turá eã 
fio nguiã. Uaquiatu raá naasa chó üqui nde. 21 Dios cheé abi chó eriqui 
nguiá üqui naa naa üuuuuu uuuquí. Dios icuasa reá ño üqui nde. Sá Dios 
turá ndiqui bei ndeje. mén. 

Pablo embesa Timoteo je 


1Pablo rei se. Jesucristo chimbaaquiatu rei se. Dios que semondo 

mbia mbaaquiatu quiatu sacuã nda. —Jesucristo icuasa ra siqui bei, 
i sacuá ngue Dios semondo mbia je ra. 2Aico à mbesa ndeje a, Timoteo. 
Secheé nguire chó ereico nguiá Jesús icua aque. Nyebe aico nguiá seriiri 
i ndeje co. Dios rei nanderu. Jesucristo rei nandererecua. Sá tiqui tură 
mbei riqui ndeje. Sã tiqui ia eá mbei riqui nderese. Sã üqui nembia tuchi. 


Pablo Dios osei uquia Timoteo je 


3Gracias, ae bei se quia nderit Dios je co. Aico turáte quia Dios je 
co. Seramei ja rá si. Senduasa tuchi Dios riqui co. Nderií aico ñee 
mbeite Dios je co. Nyaashi mose. Isa abe. ^Anduate quia nderese co. 
Achimbiate rà nda mae nderese chá. Erecheseote que nandechao ramo 
mose nandechesi ra. 5Ereico Dios icua tuchite aque. Ndesi rá si Eunice. 
Ndechari abe rá si Loida. Üqui ngue Dios icua tuchite quia ra. Ei ere si 
quia Dios icua tuchite nde abe aque. 9Nyebe aico nguiá ñee ndeje a. Seo 
achono nguia ndearó nae, aque mose que Dios nembaaracua tuchi ra. 
Ndearacua eico bei Dios cheé ndese. Dios cheê nenei nenei mbia je. 7Dios 
siquíá nguiá nandembu siquiche mbia si à. Dios nandembirácuáte quia à. 
Dios nandembuchesecuate quia mbia rese à no. Dios nandembaaracuate 
quia à no. 

8Dios quirácuá ndese eico bei. Üqui mose ra ereirei irei eá Jesús 
renei nenei mbia je. Üqui mose ra ereire? irei eá setaró ji si. A setaró 
ji ñi Jesús rii a. Mbia icuá icuá mose ndeje Jesús rii, echimbirácuá ño. 
Dios ra nembirácuá. Sã sembirácuá no. “Dios quiatu ngue nanderiró 
nguiá nandeicuá si. Dios que nandembuturá mingo icúe umbaerá nda. 

Nandeturá je eá ngue nandemingo nguiá icúe umbaerá. Nduate quiatu 
nguiá nanderese. Mbae ao ja nonde que nduate nanderese ra. Jesucristo 
rii fio ngue Dios riqui nguiã nyesecua nanderese. 10 Nyebe Jesucristo 
mondo nguiá nanderiró sacuá nandeicuá si. Nyebe nandeico nguiá ñee: 
—Dios nyesecuate nanderese, i cote. Jesucristo que nandembusiquicheá 
u nandemano si ra. Ae riqui nandemingo bei co. Ae riqui ucheé isiquia 
mingo bei co. Jesucristo tu mose que nandembiirandu ja üqui ndese 
ra. 11 Ucheé turá nenei nenei sacuá ngue Dios seirabo ra. Semondo que 
mbia mbaaquiatu quiatu ra. Mbia mangue choofioa jenda ja mbaaquiatu 
quiatu. 12Úqui je chó mbia riqui nguiá mbae rasi raanguquia tuchi seje 
co. Airei irei eáte quia Dios si co. Dios aicuate quia co. Sereco que amee 
tuchi ee ra. Ae ra sereco teaquiatu bei seje. Jesucristo tube chee mose. 
13 Arembaaquiatu turáte que se, üqui ndui eico bei. Dios eicua bei quia 
Jesucristo rii. Mbia rese echesecua bei quia Jesucristo rii. 14Ae ri? Dios 
fiee ndeje nae, nembaaracua equia nae, üqui ndese eico tuchi. Espíritu 
Turá nda nembesari eá. Eriqui tuchite nandechiangui re co. 

15Ereirandu que Asia jenda serecha rese ra. Figelo. Hermógenes. Üqui 
ngue hui ja sesi ra. 16Onesíforo quiatu que tuutu quia serea sembia 
ra. Frei irei eáte que equia setaró ji si ra. Sá Dios turà mbeite riqui ee. 
Echuchua jenda ja abe je. 17Tu mose aa Rómaa que serequia tuchi ra. 
Ngasé nyee que seje ra. 18Efeso seico mose abe que eriqui tuchite serese 
ra. Serese que eriqui Dios cheé nenei nenei nda. À ereicuate quia aque. Sã 
Dios mbae turá tuchi mondo ee Jesús tu mose. 


Mbae esaá saá tuchi quia Jesús je, i Pablo Timoteo je 


2 1Seriiri naate nde, Timoteo. Jesucristo quirácuá ndese eico 

fiimbucha tuchi. 2Arembaaquiatu quiatu que se mbia résaa, üqui 
esenei senei tuchi quia mbia je. Mbia ndua je secheé esenei senei. Üqui 
nda esenei senei emo je no ña. 3 Mbae rasi tu mose ndeje, echimbirácuá 
ño. Soldado rá fio eico ñimbirácuá. Jesús rimba turá ño eico. 4Jesús 
rimba chó nde re. Echeé emumbayá mbei chó nguia. Mbae mo ndese ra 
erendua nduachí. Ndererecua mii ndese endua bei. 5Sá deporte no. Emo 
nda ganar i eà, nguerecua cheé mumba mose. 6Sã emo ndiqui quiei quiei 
tuchi úcoo no. Aque mbae tubiriã tuchi rae. Ei ere si quiatu mbae raá naa 
tuchi Jesús je. 7Ae ambesa mbesa quia ndeje à, à ndese endua tuchi. Dios 
ra embuchecua tuchi ndeje. 

8Endua tuchi quia Jesucristo rese. Quera si que manonde ra. Mbiate 
raque. David rucucha raque. Quera si que manonde ra. Üqui asenei senei 
nguia mbia je co. ? Üqui je chó mbia riqui nguiá mbae rasi raanguquia 
tuchi seje à. Üqui nii fio setaró mii nguiá a. Se mbia iquiare rocoi nyii 
setaró tarô. Se chó setaró ndaque. Dios cheé nguia etaró aroneate re. 
10 Coche mbia icuá ndiqui nguiá seje. f nda Dios chiirabo Dios cheé isi bei 

cote. 1 nda Dios emingo bei cote. Í nda (qui siqui bei ibate Jesucristo rese 
cote. 11 Nee ñooñoa tuchi chó mbia cheé à nde: 
Nandemano ngue Jesucristo rese ra. 
Nyebe ra nandeico bei erese cote. 
12 Cristo rii mbae rasi nandesaá saã mose, Cristo ra nandemii 
ererecuará, ererecua tuchi mose ae. 
“Cristo aicuayáte" nande i mose, Cristo abe ra fiee nande je. 
"Se abe jaéicuayáte" i ra nande je. 
13 Nandecheé iru raque ra nande, Dios quia ra ñee iru eá mbei. 
Dios quia ra ucheé mbuchebi aroneate nande je, 
i que embesa ji ra. 


Ndeico tuchi mose Dios rese, ereirei irei eã ndae 


14 À ndese mbia hue jenda embaaquiatu quiatu tuchi. Diósaa 
embaaquiatu quiatu tuchi. Nee icuá icuá eá nda nyue chã. Nee icuá icuã 
mose, emingo turá eá nyiese chó üqui nde. Mbae turá si embui chó úqui 
no nde. 15 Equiei quiei tuchi chó nguia Dios je jé. Í nda Dios “coche fiene" 
i ndeje. Sá emo ndiqui quiei quiei turáte nguerecua je no. Eirei nguiáte 
ra nguerecua si cote. Ei ere si chó nguia Dios cheé nenei nenei mbia je. 
Dios cheé abi abiã. 16Ae uchuru mondo chooñote quia nae, üqui ndese 
eicoá. Uqui ndiqui isho i ite Dios si üqui. 17 qui fee mbuchei i ite echoi 
quia qui. Sá mbae rasi riqui oso i ite no. Ei si chó Himeneo nguiá üqui. 
Fileto rese. 18 Üqui ndiqui ñee Dios cheé abi abi tuchi üqui. —Mbia rete 
raaque ra quera si eá, i chóiño mbei equia tiqui. Nyebe eriqui nguiá mbia 
mbui mbuite Dios si tiqui. 19Sita cuasu mo na ndei Dios cheé. Embuquiata 
aronea. Aque fii mbei chó nda echi. Fi si chó Dios cheé nande je no nde. 
Dios cheé fio à nde: “Dios riqui ngüimba icua jate à,” i que ra. Co abe rei 
Dios cheé co: “Ae Dios rimba rei sæ i quia nae, sã (qui ndiqui nyao ja 
mbae icuá si”, i que ra. 

20Sã mbae riru chumumbarate riqui mbaecha mo nyuchúaa no. Sã 
oro ao ji riqui emo no. Sá plata ao ji emo no. Sá ira ao ji emo no. Sã 
tuchu ao ji emo no. Emo emo ndei iti mombo sacuá no. Emo emo mbae 
turá ndirurá no. 21Sã Jesús quiato riqui mbae turá ndirurá na. Sá eriqui 
icúe bei Dios mbaerá. Sá nyao tuchi mbae icuá si. Üqui mose ra Jesús 
ia tuchi erese. 22 Ae icuá acuanindu chosei chosei quia nae, üqui si 
ehui chó jé. Eico turá fio Dios icha rui jé. Dios eicua tuchi chó nguia jê. 
Echesecua tuchi chó nguia mbia rese jé. Echimbia chó nguia mbia rese 
je. Ei ño Jesús quiato nguiá siqui turá nyiese à, echiá quishi ja mose. 
23Mbia uchuru mondo chooño mose ñee nyue, nde abechí nda jé. Mbia 
mbiicuá sacuá ño tiqui nde. 24Dios rimba quia mbia mbiicuá aroneate 
re. Eturá tuchite quia mbia ja je re. Mbia mbaaquiatu quiatu turáte quia 
fiene. Siqui minguete quia mbia je re. 25 Ae Dios cheé isi teá teã, tiqui 

nda embaaquiatu quiatu mingue quia. Üqui nii nda ñee fiee Dios je. Dios 
emundua si sacuá. Dios cheé isi turá sacuá. 261 nda echoi oso chee uchã 

diablo si, ndua si mose Dios cheé ndese. Diablo quia eisite nguiá co. —À 
esaá jé, i beite diablo quia ee co. 


Mbia irei nguiáte ra mbae icuá naa i i 


3 1Jesús quiato ra mbae rasi saá tuchi Jesús tu serí mose. Üqui eicua 
quiatu tuchi, Timoteo. 2Umbae ae ae rese ra mbia ndua cote. Mbae 
isiquia mii ndese chó nda mbia riqui ndua ndua cote. Mbia ra ucuasu saá 
saá tuchi. Nee icuá icuá mbei ra equia emo nii. Mbia ra ngu cheé mumba 
mumba tuchi. Usi cheé abe no. Mbia ra gracias iá tuchi nyue aque mose. 
Siqui sereã tuchi ra Dios rese. 3Mbia ia eá eá nda emo ndese. Nimbuturã 

sereá tuchi ra emo je. Emo nda embuqueta queta bei quia. Hui aroneáte 
ra mbae icuá si. Nyaba nyaba reá tuchi rae. Mbae turá nda eucuayá 
tuchi. 4Mbia ra embucheé ñee ngóngue rii. Mbia ra mbae í ñooño. Mbia 
ra uaquiatu saá fioofio. Ubi achó ndese ra eriqui. Siqui rocoi Dios bi rese. 
5Dios quiato ra mbia saá ñooño. Dios quirácuá icua rocoi. Üqui mbia icuá 
si echao tuchi, Timoteo. 6Üqui mo ndiqui ique ique emo nyuchua à. Cuña 
aquiatuã mbiirí iri. Ae ndua ndua beite quia huiicuá ndese cuña nae, 
üqui mbiiri iri. Üqui cuña ndiqui uchiosei raá naa mbei mbae icuá üqui. 
7 Üqui cuña ndiqui “tachimbaaquiatu” i beite raque üqui. Nimbaaquiatu 
aroneate Dios cheé ndese. 8Sã brujos Moisés cheé mumba no. Janes, i 
equia ee. Jambres abe no. Ei si chó cuña mbiiri irisa nguiá Dios cheê 
mumba mumba üqui. Ndua aquiatuá je chó üqui nde. Üqui ndiqui emo 
mingo aroneate Dios cheé ndese üqui. ?Mbia ra siqui eá üqui ñee ndui 
cote. Mbia ra “eaquiatuã” i chee erii. Sã “ i chee Moisés cheé 
mumbasa rii brujos no. 


= 


eaquiatuá 


Jesús quiato ra mbae rasi saá, i Pablo 


10Ereico turáte que se rã si ra, Timoteo. Dios cheé ngue eresenei senei 
nguia se rá si ra. Ae asaá saá nguia Dios je nae, üqui ngue eresaá saá 
nguia nde abe ra. Ae “tasaá Jesús je" ae quia co nae, nde abe eresaá saá 
turá nguia aque. Dios ereicua tuchite se rà si. Ereico minguete equia 
aque. Erechesecuate equia mbia rese aque. 11 Ereico turáte que equia 
mbia icuá icuá mose ndeje ra. Sá mbia icuáte riqui seje Antioquíaa no. 
Icónioo abe. Lístraa abe. Sà fii aico mbae rasi raá tuchi huee no. Dios que 
sereaquiatu ŭquř si ra. 12Ae siquise rete quia Jesucristo rese nae, üqui nda 
mbae rasi saá tuchi. Mbia icuá icuá tuchi ra ee. 13Ae icuá icuáte riqui 
Dios je nae, üqui nguia ra eicuá i i tuchi cote. Ae mbia mbiiri iri nguia 
nae, üqui ngui a ra mbia mbiiri i i tuchi cote. Nimbiiri i i tuchi ra equia 
no. 14Nde chó eico tuchi Dios cheé ndese. Ae rese erechimbaaquiatu 
nae, üqui ndese eico tuchi. —tchoiñoa tuchi que à nda, erete equia eicua 

aque. Nembaaquiatusa abe ereicuate quia aque. 15Ndeñeté mosenda bei 
chó ereico nguiá Dios cheé icua aque. Dios cheé nembaaracuate quia 
aque. Nyebe ereico Jesucristo icuate aque. Nyebe Dios nderiró nguiã 
ndeicuá si. 16Dios cheé turá ja chó tiene. Dios chimondo ja chó fiene. 
Dios cheé nguia rei mbia mbaaquiatu. Dios cheé ngui a rei mbia icuá 
mbuchecua ee. Dios cheé nguia rei “ei jenye" i tuchi nande je. Dios cheê 
nguia rei aba mingo Dios bi rese. 17Í nda Dios quiato siqui turá tuchi. 1 
nda eaquiatu mbae turá naa naa ja. 

1Aico fiee ndeje Dios nonde a, Timoteo. Jesucristo nonde abe no. 

Aera tube mae ja mbia rese. Mbia reco rese. Mbia mano je rese 
abe. Ae nonde aico fiee ndeje a. 2Dios cheé esenei senei tuchi quia 
mbia je, Timoteo. Mbia eanduse mose. Mbia eandu sereá mose abe no. 
Embaaquiatu quiatu mingue bei chó nguia. Embuti mbuti bei quiatu 
quia Dios cuti. “Ei jenye" ere bei quiatu quia mbia je. 3Namo jiri quiatu 
ra mbia Dios cheé turá andu sereã cote. Ubi achó ndese chó nda huiisa 
rerequia tuchi cote. Nyebe ra Dios cheé andu sereá. Ae mbia mbaaquiatu 
icuá icuáte quia Dios cheé ndui eã nae, üqui ndui chó nda mbia riqui 
tuchi cote. ^Nyiisaquia tuchi chó nda equia mbia ñee ñooño je rese cote. 
Nee ñooño eà je rese nyiisaquia rocoi. 5Cochee chó eico nde, Timoteo. 
Nderosei nguiátu chó eico mbia icuá icuã mose ndeje. Equiei quiei tuchi 
chó nguia Dios je. Dios cheé esenei senei tuchi chó nguia mbia je. 

6 Achuruchate ucua quia co cote. Aico mano utate co cote. 7Mbae que 
asaá saá tuchi quia Dios je ra. Ae je Dios riqui ñee seje nae, üqui ngue 
asaá jate quia ee ra. Ahui eá mbeite que se quia esi ra. 8Dios que sechiá 
mbuturá nda. Üquinde que aico ngata turá nda. Nyebe eriqui nguià 
premio nderecoquiatu seje pe. Jesucristo tu mose ra Dios mae ja mbia 
rese cote. Aque mose quia ra premio mee seje cote. Se mii je eà ndae. Ae 
Jesucristo ru choseite quia nae, tiqui ja je abe ra premio mee. 


Echu serea, i Pablo Timoteo je 


9Echu jei chó serea, Timoteo. 10Demas quiatu ngue serecha nguiá. 
Ibi jenda achó ndese chó eriqui nguiã ndua. Ubi mii ndese chó eriqui 
nguiá ndua. Nyebe esi nguiã serecha Tesalónicaa. Crescente quiatu que 
oso Galáciaa ra. Tito quiatu que oso Dalmáciaa no nda. 11 Lucas mii ño 
siqui nguiá serese co cote. Marcos abe eru bei seje. Ae nda quiei quiei 
jiri nguiã serese aa. 12Tíquico quiatu que amondo Efésoo ra. 13 Ae asecha 
saco sembae nae, eru bei seje ndechu mose. Asecha que Troas ra. Carpo 
chuchua. Libros abe eru bei seje. Sechimbesa papeles si ra eretesareichi. 
Eru bei seje. 14 Alejandro el herrero que mbae icuá saá saá tuchi quia seje 
ra. Dios ra mbae icuá mee ee eicuá ndibishoró. 15Echiteaquiatu quia esi 
jé. Nande Dios cheé nenei nenei mose, ebiáte eriqui co. 16Mbia sererao 
mose ererecua je, emo ngue nyaroá tuchi serese ra. Serecha ja chó ngue 

ra. Dios nda paama i eá ee üqui nii ña. 17 Jesús mii ngue serecha eá nda. 
Ae mii ngue sembirácuá nda. Se echeé turá nenei nenei tuchi sacuá. Ae 
judíos eà nae, tiqui Jesús cheé turá andu tuchi sacuá. Nyebe Jesús sembui 
mondo nguiá mbia icuá si. 18Ae ra sereaquiatu bei quia mbae icuá si. 
Sererao chee mose ibate nyiese. Sã mbia riqui ñee turá mbei erii. Amén. 


Pablo hui mbae mbesa mbesare 


19Saludar ere rá Prisca je. Aquila abe je. Onesíforo chuchua jenda 
ja je abe. 20Erasto que siquichó Coríntoo ra. Trófimo ndasi que asecha 
Milétoo ra. 21 Nyiiseí tuutu nonde chó echu. Eubulo saludos mondo quia 
ndeje aque. Pudente abe no. Lino abe no. Claudia abe no. Jesús quiato ja 
a jenda abe no. 2283 Jesucristo riqui bei nderese. Sá Dios turá ndiqui bei 
jendese. Amén. 

CARTA DEL APOSTOL 
SAN PABLO A 


TITO 





Pablo embesa mondo Tito je 


1 1Pablo rei se. Dios rimba. Jesucristo chimbaaquiatu. Dios que 

semondo fiee fiee sacuá uchiirabo je ra. Üqui Dios icua tuchi sacuá 
ngue semondo ra. Siqui turá sacuá Dios rá si. 2—Sechiirabo ra amingo 
bei, i que Dios cose ra. Nee ñooño eá ndae. Üqui ndese embiirandu 
sacuá fio ngue semondo nguiá. 3Dios rei nanderirósa mbae icuá si. Ae 
que seirabo ucheê nenei nenei sacuá mbia je ra. Ei ngue Dios ucheê 
mbuchecua mbia je cote ra. 4Aico à mbesa ndeje a, Tito. Ereico Jesús 
icuate se rá si aque. Nyebe aico nguiã “seriiri” i ndeje co. Nanderu chó 
Dios re. Sã nanderu turá ndiqui bei ndeje. Sã Jesucristo abe turá ndiqui 
ndeje. Sã üqut ia eà tuchi riqui nderese. Sã üqui ndiqui nembia turá 
tuchi. 


Sã Jesús quiato rerecua riqui turã 


5Ae nandesaá ja eá huee nae, üqui esaá ja rã nguia nde huee. Amei mo 
eirabo rabo Jesús quiato rerecuará. Mbia recua ja ja jenda. Secheende 
ndeje eirabo rabo ino huee. Nyebe arerecha nguiã huee Crétaa. 6 Amei 
turá fio eirabo rabo Jesús quiato rerecuará. Eninisi mii nderecua chó 
eirabo. Ae riirí Jesús icua quia nae, tiqui mii fio eirabo rabo. Ae eriiri 
seteáte riqui nae, üqui fio eirabo rabo. Ae eriiri teá eáte nae, üqui ño 
eirabo rabo. Jesús quiato rerecuará. 7 Jesús quiato rerecua quia Jesús 
quiato teaquiatu quiatu quia. Üqui siqui icuã aroneate. Ucuasu abe raã 
naa aroneate. Erosei nguíá aroneate. Quiacua aroneate. O rerequia 
chooñoa aroneate. Mbia mo mbae osei osei aroneate no. 8Mbia nyoi 
mose echuchúaa, isi turá ndae. Siqui turá ndae. Ndua ndua ra mbae ao 
nonde. Siqui eá nda mbae icuá ndese. Dios rá si chó nda eriqui. Echiichati 

eá ndae. Jesús quiato rerecua ra ei mbei quia. 9Sá eriqui bei Dios cheé 
ndese nandecheé nguire. Üqui mose ra üqui abe mbia mbaaquiatu quiatu 
turá. Jesús osei uquia ee. Mbia icuá ñee nda embutiba Dios si. Üqui ño 
eirabo rabo Jesús quiato rerecuará, Tito. 19 Mbia teá teá je tubiriáte riqui 
&. Judíos teã teã je abe tubiriáte no. Nee fioofio tuchite equia à. 11 Üqui 
nyuru esiquisá tuchi. Mbia mbaaquia tu icuá icuáte quiatu nguiá (qui. 
Eru mbiiri iri. Eninisi abe mbiiri iri. Eriiri ja abe no. —Mbia ra umbae 
mee mee nande je, i chó nguiã à. 12Hue jenda mo ngue fiee nda. —Nee 
fioofio je chó ure re, Creta jenda re. Ureicuá mbei chó ure re. Nyacua icuá 
na fio ure re. Uretomei fio ure re. Mbae mburireása chó ure no nde, i que 
Creta jenda mo nda. 131chóiñoa tuchi chó ñene. Nyebe echeé asi tuchi 
qui je, Tito. Í nda eriqui tuchi Jesús rese. 14$ nda eriqui eá judíos icuã 
ñee ndese. Mbia tubiriá Dios cheé isi teã teáte quia üqui. —Üqui ñee nda 
jemumbayáchi j&, ere chó mbia hue jenda je. 15Echiá mbutura ji je chó 
mbae turá ja riqui nguiã à. Echiã mbuturá jiriã je quiatu mbae mo turá 
eáte re. Dios icuasa reá je mbae mo turá eáte. Ndua turá eá mbei. —Eicuá 
eà, i chóchi nguiá mbae icuá ndese siqui siqui. 16—Dios ureicuate quia 

á, ichóifio equia tiqui. Echisaá nguia eicuáte re. Nyebe nandeico nguiá 
eicuate, Dios rese siquíá mose. Aba biã tuchi chó üqui nde. Aba cheé 
mumbasa. Siqui aroneate mbae turà mo ndese. 


Mbia embaaquiatu turá, i Pablo fiee Tito je 


2 1Nde quia mbia embaaquiatu quiatu turá jê. Dios cheé ndui si 
embaaquiatu quiatu. 2Amei embaaquiatu quiatu. Enyere chó ñee ee: 
—Jéquiacua quiacuachi nda jé. Jengata turá mbei chó nguia jé. Jéaracua 
bei chó nguia jé. Dios jéicua tuchi chó nguia jé. Jenyesecua tuchi quia 
mbia rese jé. Jéingo tochi chó nguia no jê, ere chó amei mbaaquiatu 
quiatu, Tito. 3Ari abe embaaquiatu quiatu. Enyere chó fiee ee: —Jengata 
turá mbei quia Dios resa rae. Jeñee icuá icuá techi nda mbia mo nii jé. 
Jéquiacua quiacuachi nda jé. Mbae jésaá turá ño nguia mbia resa ráee je, 
ere chó ari mbaaquiatu quiatu, Tito. 4Sá ari acuani mbaaquiatu quiatu. f 
nda acuani nyesecua jaaja ngu rese. Í nda nyesecua jaaja nguiiri abe rese. 
51 nda acuani aracua ja ja. Í nda ndua ndua ja mbae turá ndese. Í nda 
uchuchua jenda abe mbuturá tură ino no. f nda eturá mbia je. f nda ngu 
cheé abe mumbayá no. Sá ari ei acuani mbaaquiatu quiatu. Üqui mose 
mbia ñee icuá icuá aroneate Dios cheé nii. 6Acuanindu abe embaaquiatu 
quiatu quia no. Í nda earacua racua ja. 7 Nde abe ecuata turá mbei, Tito. 
Mbae turá esaá uquia mbia je. Ndeico mose mbia mbaaquiatu quiatu, 
cochee chó eico. Echimbirátá tuchi chó nguia. 8Ndeico mose mbia 
mbaaquiatu quiatu, echeé turá turá ño nguia ee. Í nda mbia fiee icuá eá 
ndecheé mose. Í nda Dios cheé ndesenda reá irei irei ndecheé si. 1 nda 
fiee icuá eá jéje. 9Mbia rimba abe embaaquiatu quiatu. Enyere chó fiee 

ee: —Jenderecua cheé nda jemumba mumba techi nguia jê. Echeé nguire 
jéingo bei chó mbae turá ndese j&. Jeñeechí nda echeé ndibishoro jê. 

10 Mbae mo nda jembuquia chãchi j&. Jéseteá ño jéingo mbae turá ndese 
jé. Ei jenye mose ra mbia fiee turá Dios cheé nii, jenye chó nguia mbia 
rimba je. 

11 Dios que uturá teacuquia mbia je cote ra. Mbia riró ja nonde mbae 
icuá si. 12Mbae ja rit Dios riqui nandembaaquiatu quiatu co. Ae echosei 
chiáte quia nae, tiqui nandesecha ja sacuá. Ae icuá nandebite riqui 
nae, üqui ndecha ja sacuá no. Nandearacua sacuá abe no. Nandeico 
sacuá mbae turá ndese no. Nandendua bei sacuá Dios rese abe no. Ei 
nande bei quiatu quia nande namo. 13 Jesucristo ra tu íbii ucheé nguire. 
Enininya tuchi ra tu. Nandeico eraaró aró à. Ae ra nandembiate u. Ae 
rei Dios tuchi. Nanderirósa mbae icuá si. 14Ae que tu mano nande je ra. 
Nandeicuá ndibishoró ngue mano nda. Nandechiá mbuquishi ngue u 
umbaerá nda. Nandeico tuchi sacuá mbae turá ndese. 15Enyere chó mbia 
mbaaquiatu quiatu, Tito. Ererecua rã fio eico embaaquiatu quiatu. Echeê 
asi asi jiri quia ee. Sá emo ndiqui ndecheé andu sereá nea eá. 


Dios uturá teacuquia nande je 


3 1Echeé mbia je, Tito. —Ererecua cheé nda jemumba mumba tech: 
nguia jé. Ererecua cheé jeñandu quiatu quiatu quia jê. Jeñimbirátá 
tuchi quiatu mbae turá naa naa nonde jé. 2Jeñee icuá icuáchi nda emo 
nii jé. Jeñee icuá icuácht nda jenyue j&. Jeseteá fio jéingo Jë. Jenguasu ra 
jêsaã saácht emo je j&, ere chó mbia je, Tito. 3Nandearacuayá techi nande 
abe nyii. Nandeteá teã tech? equia nyii. Nandembiiri iri ji raanguiate 
nandeicochi nyii. Ae nandechosei chosei quia mbae icuá nyii nae, tiqui 
achó ndesete nandeicochi nyii. Mbae icuá ndese nandeico techi nguia 
nyii. Mbia mbae nandechosei chosei techi nguia nyii. Mbia mae icuá 
icuá techi nguia nanderese nyii. Nande abe nandemae icuá icuá techt 
nguia nandechiese nyii no. 4Dios ia eáte que mbia rese aque mose ra. 
Uya eá ngue eteacuquia nande je ra. Uturá abe que eteacuquia nande je 
no nda. »Aque mose que nanderiró mbae icuá si ra. Eya eáte quiatu ngue 
eriqui nguiá nanderese. Nyebe nanderiró nguiá mbae icuá si. Nandeturá 
nii eá ngue re. Nandechiá ngue eirei mbiasu ra. Espíritu Turá je que 
nandechiá mbiasu ra. 6Dios que Espíritu Turá mondo tuchi nande je 
ra. Jesucristo rii ngue emondo nande je ra. Jesucristo rei nanderirósa 
tuchi nandeicuá si. 7 Dios que Espíritu Turá mondo nande je ra. Uturã 
je nandembitiró sacuá. Nandemingo bei tuchi sacuã no. —Nandemingo 
bei tuchi rae, sá nandeico i à no. 8I chóifioa tuchi chó à nde. À esenei 
senei tuchi quia mbia je. Í nda mbia emumbaya. Í nda Dios icuasa siqui 
ja mbae turá ndese. Ae rif aico ñee jéje nae, sá mbia tiqui fee mumbayá 
ja quiatu. Aba bite üqui. ?Mbia ñee asi asi je si ehui chó. Mbia ñee mbei 

mose ngâmei ndaaque rii, tiqui abe si ehui chó. Mbia ñee icuá icuá mose 
nyue, úquí abe si ehui chó. Ae Dios senei senei nquia judíos je cose nae, 
tiqui nii mbia ñee icuá mose nyue, üqui abe si ehui chó no. Aba biáte 
tiqui fee. Aba mbaaquiatu áte üqui. 10Emo Jesús quiato mbuqueta queta 
mose embiicuá nonde uchue, üqui abe si ehui chó. Eicuáte üqui, ere 

ee. Ndecheé andu eã mose, echeembe ee. Aquere ehui chó esi. 11 Aba 
chiicuate üqui icuá. Üqui siqui turá aroneate quia üqui. Huiicuá eicuate 
quia üqui. 


Pablo embesa hui bei 


12Artemas nda amondo nderea reae. Ae oso eã mose, Tíquico ra 
amondo ndeje. Üqui mo ngasé mose huee, echu serea Nicápolis cote. 
Huee taico bei ama mose, ae que se ra. 13Apolos embucuata turá mondo. 
Zenas ndese. Zenas ndei embesasa. Jesús quiatote üqui. Mbae mo emondo 
ee. Í nda echoi turá. É nda mbae tiã eà ee. 14Sã nanderesenda riqui mbae 
turá naa naa mbei ñimbaaquiatu. Emo mbae ua mose, sá mbae mo mee 
mee ee. Üqui naa naa mose, siqui turá fio nguiá üqui cote. 15Ae chi 
ja serese a nae, üqui saludos mondo quia ndeje aque. Ae Jesús quiato 
nyesecuate quia urerese hue jenda nae, tiqui je saludar ere ure je. Sá Dios 
turá ndiqui tuchi jé ja rese. Amén. 

Pablo embesa Filemón je 


1Se rei Pablo. Setaró ji ai a. Mbia que setaró Jesucristo rii nda. Timoteo 
rese aico à mbesa mbesa ndeje a, Filemón. Ureresenda tuchi chó nde re. 
Jesucristo rimba. 2Ae Jesús quiato iumunua nua mbei quia ndechuchúaa 
nae, üqui je abe ureico à mbesa mbesa a. Apia je abe ureico embesa 
mbesa a. Arquipo abe je no. Ae que siqui bei urerese ra. Mbia icuá icuá 
mose ure je Jesús cheé nii. 3Sà Dios riqui turá mbei jéje. Sã jéya bei riqui 
erese. Jesucristo rese abe no. 


Filemón Jesüs quiato tuchi 


4Secheé mose Dios je, “gracias” ae bei se quia Dios je nderit co. »Mbia 
que sembiirandu randu nderese ra. —Filemón ndiqui Jesús icua tuchi co. 
Co eriqui nyesecua tuchite Jesüs rese co. Dios quiato ja rese abe no, i que 
equia sembiirandu randu nderese ra. 6Aico fee mbeite Dios je nderit co. 
Ae je ereico Jesús nenei nenei nae, i nda (iqui abe Jesús icua tuchi nde 
rá si. 7 Aque ereico nyesecua tuchi Jesús quiato ja rese aque. Nyebe seya 
beite riqui nguiá nderese co. Nde que Jesús erechosei uquia quia Jesús 
quiato je ra. 


Onésimo eisi turá, i Pablo fee 


8 Cristo chimbaaquiatu aico raque co. Sá ererecua riqui ñee ngüimba 
je no. Üqui asaá aróte raque ndeje. Asaá eá nda se. ?Tacheé mingue chó 
ndeje. —Mbae esaá seje, tae turá ño ndeje. Ameite se cote. Setaró ji aí 
Jesús rii a no. Se rei Pablo. 1? Mbae mo esaã Onésimo je. Seico mose 
aa cárcel que aico Onésimo mbaaquiatu quiatu Jesüs rii nda. Jesüs 
quiato riqui co cote. Seriiri tuchi rã ño eriqui nguiá co cote. Jesús icua 

mose co cote. 11 Nderimbachó ño ngue eriqui nguiá nyii. Erequeteá eá 
jiri que equia erese nyii ra. Aqueteáte quia erese co cote. Nde abe ra 
erequeteáte erese cote. Siqui turáte ra nande je cote. 12Aque amondo 
quia ndeje aque. Eisi turá mámbii. Sá ereico seisi turáte no. Üqui esaá 
si ee. 13 Amondo sereáte raque. Siquichó ndei nda serese aa chã. Mbae 
mee mee sacuá setaró ji je ndecutià. A setaró ji fii Jesús cheé turã nii 
a. MAisi eá nda mingo serese a, nde “eno” iá mose seje. “Ei ere chó", ae 
eá nda ndeje. Nde ae chó eisi turá. Nde ae chó echeé turá ee. Se ae ra 
arembucheé turá eà ee. 

15Uchã ndei que ndesi nyii ra. Siqui bei ra nderese cote reae. 

16 Nderimbachô eà nda cote. Ndequiato chó nda cote. Nderesenda chó nda 
cote. Co aico nyesecuate erese co. Nde quiatu ra erechesecua tuchi erese 
cote. Cristo resenda chó siqui nguiá co cote. Nderese. 17 Ndequiato tuchi 
chó se re. Sã fii ereico seisi turá turáte no. Ei ere si chó Onésimo isi turá 
se rá si. 18 Onésimo deber i mose ndeje, cobrar erechi nda ee. Seje quiatu 
cobrar ere. 1? Pablo chó se re. Seo je chó aico nguiá co mbesa ndeje a. 
Onésimo deber i mose ndeje, asibishoró nda mbae mee ndeje. Mbae que 
asaá tuchite rei quia ndeje ra. Dios cheé ngue asenei tuchite quia ndeje 
ra. Dios nemingo bei sacuá. Nyebe deber ere tuchite raque seje. 20 Nyebe 
Onésimo eisi turá na seje. Í nda seya tuchi jiri nderese. Dios abe ra eyate 
nderese. 

21— Filemón nda secheé mumba eà. Secheé ndui si tuchi ra Onésimo isi 
turá, ae tuchi se quia nderi co. 22Seruacuá jendecoquiatu ino mámbii. 
Dios ra sembusé mondo, jeñee mbei mose ee reae. Üqui mose ra aso 
jendea. 


Pablo fiee hui bei 


23Epafras saludos mondo quia ndeje aque. Ae tarô ji fii serese a. 
Jesucristo cheé nii. 24Marcos abe saludos mondo quia ndeje aque. 
Aristarco abe. Demas abe no. Lucas abe no. À ndiqui Dios cheé nenei 
nenei serese à. 25Sã Jesucristo riqui uturá ndeacuquia bei jéje. Amén. 

Jesucristo mii fio Dios cheé mbuchecua nguiã 


1 1Dios que ucheé mbiasa asa tuchi quia mbia nandei ñiinda je 

cose ra. Hue rf ji eá ngue eriqui ucheé mbiasa asa ee ra. Dios cheé 
mbuchecua checuasa atate que aque mose ra. 2Ef eã ño namo nde. 
Jesucristo mii fio Dios cheé mbuchecua checua nguiá nande je co cote. 
Dios nguiirite mbucheé nande je cote. Ae mii ndese chó ngue Dios ibi ao 
nyii ra. Dios que emii mbae ja rerecuarã nda. 3Dios nininya rá si tuchi 
chó Jesucristo nininya re. Dios rá si tuchi chó ae re. Ae chó mbae mingo 
ja nguiá ucheé quirácuá je co. Ae que mano nandeicuã mbutiã sacuá nda. 
Aquere efii ngoi bei ngu rese ibate pe cote. 


Jesüs quia rei i tuchi ángeles si 


4 Jesucristo quia rei i tuchi ángeles si. “Seriiri tuchi" i chó Dios nguiá 
ee. 5Á ngue Dios fiee áte ángeles mo je ra: 
Seriiri fio nde re. 
Ndereco que amee ndeje ra, 
i áte que Dios ángeles mo je ra. 
Nderu chó se re. 
Seriiri fio nde re, 
i áte que Dios ángeles mo je ra. 6Dios nguiiri mbu mose íbii que ñee nda: 
Sà ángeles riqui adorar i ja seriiri je, 
i que ra. 7À ngue Dios fiee ángeles rii nda: 
Quiririã tu asi rã tuchi chó ángeles re. 
Serimba chó ángeles re. 
Tata rendi rá tuchi, 
i que Dios ñee ángeles rii nda. 8 Nguiiri je quiatu que ñee à nda: 
Nde rei Dios. Ererecuará mbei ra nde. 
Ererecua turá tuchi ereico nde co. 

9 Mbae turá eresaá sete quia co. 
Mbae icuá nguia erechosei chiáte nguiã. 
Nyebe Dios riqui nguiá nembia tuchi nderesenda mo si. 
10 Nde que mbae erechao ja tuchi ibi jenda nyii ra. 
Ndeo je que ibei erechao no nda. 
11 Üqui nda ua ja chee. 
Nde quia ra ereico bei. 
Tiru ima na ja chee ra üqui. 
12 Sá mbia riqui tiru ima mombo no. 
Eyasu rerequia erendaque re. 
Ei si ra ibi cote. Ibei abe no. 
Nde quia ra ei mbei ereico. 
Eremanoa mbei ra nde quiatu, 
i que Dios fiee Jesucristo je ra. 13Á ngue Dios ñee áte ángeles mo je ra: 
Ecoi sejii. Nde abe ra ererecua serese. 
Ae ndeucuáyáte quia nae, üqui je ra ndequirácuá ateacuquia tuchi. 
Ndequirácuá tuchi chee ra (qui si, 
i áte que Dios ángeles mo je ra. Jesús mii je que ñee üqui nda. 14Dios riiri 
eá ño ángeles re. Dios rimba chó ñene. Ae ra Dios mingo bei, tiqui ndaaró 
sacuá ño ngue Dios ángeles mii nguiã. 


Nandeichayá sacuá Dios icha si 


2 1Ae nandechandu quia Dios cheé nae, üqui ndese nandeico ndua 

tuchi. Í nda nandeichayá mbei Dios icha si. 2Ae rii ángeles riqui ñee 
mbia je cose nae, fiee ñooñoa tuchi chó ñene. Ae (iqui fee mumba nae, 
mbae rasi que esaá cote ra. 3Jesucristo sí que fiee nda. --Mbia tamingo 
bei, i que ra. Mbia que echeé senei senei mbiasa nande je cote ra. Nande 
echeé mumba mose ra mbae rasi nandesaá tuchi nande quiatu cote. 
4--Jesucristo ñee ñooñoa ño nguia re, i sacuã mbia que Dios mbia mae 
sayá naa naa nda. Milagros tubiriá. --Jesucristo fiee ñooñoa ño nguia re, 
i sacuá mbia que Dios Espíritu Turá mondo mbia je no nda. Ae je Dios 
Espíritu Turá mondo mondo sete nae, üqui je chó ngue Espíritu Turã 
mondo ra. 


Mbia rã ngue Jesucristo ru nyii ra 


5Ae ra nandeso emo mose nae, hue jenda rerecua eã nda ángeles. 6Sà 
embesa ji fii fiee à no: 
¿Mbaerá ereico nduate mbia rese re, Dios? 
éMbaerá ereico eraaró tuchi re? 
7 Angeles que eremingo turá tuchi rei mbia si aque mose ra. 
Üquinde ereico bei mbia mingo turá tuchi ángeles si co cote. 
Mbia que eremii mbae abe ja rerecuará cote no nda. 

Ndechiao rerecuará tuchi cote. 
8 Mbae que eremii ja mbia mbaerá nda, 

i embesa ji hui ñee a. --Mbae rerecuará ja ra mbia, i mose Dios, mbae 
ja rii fio fee nguiã. Mbae mbia cheé mumbate raque quia à. 9 Jesús mii 
ndese chó nandeico nguià mae à. Ae je Dios mbae rasi saanguquia tuchi 
nae. Ae que ererecua eá tuchi ángeles si aque mose ra. Dios que mbia 
mingo bei sete ra. Nyebe “emano mbia ri?" i nguiã Jesús je. Enanonde 
que Dios emii mbia rerecuará tuchi cote ra. 10 Dios que mbae chao ja 
tuchi umbaerá nda. Nyebe mbae rasi raanguquia tuchi nguiá Jesús je 
cote. Mbia tubiriá mingo bei sacuã ño úquí nde. Jesús mbae rasi raá 
mose, ererecua turá tuchi sacuá ño üqui nde. 1 Jesús que nandembitiró 
uturá na sí ra. Nyebe eru riqui nguiá nanderu ja co cote. Nyebe Jesús 
riqui nguiá “senongue” i irei ngüíà nande je. 12Sã Jesús cheé ñi embesa ji 
rese a no: 

Paba ibatenda tasenei senongue je. 

Senongue rese tairasei rasei ee, 
i que Jesús cheé mbesa ji hui nda. 

13 Dios taicua tuchi, 

i abe que Jesás cheé hui nda. 

A aico seriiri Dios chimondo rese a, 
i abe que Jesús cheé hui nda. 14Mbiate quiatu ngue nande re. Nyebe 
Jesús abe mbiarã no nde. Mano sacuá nande je. Mano mose nande je que 
diablo quirácuá mbutiã cote ra. Diablo quiarei equirácuá tuchi aba iquia 
sacuá. 15Ae siquiche beite quia umano si nae, mbae icuá nimba raanguia 
chó tiqui nde. Üqui siquiche eã sacuá fio ngue Jesús mano nguiã. 16 Angel 
sacuá eã ngue Jesús ru ra. Mbiarã ño ngue eru nguiã. Judiorá fio ngue 
eru nguiá. Mbia mbitiró sacuá. 17 Nyebe Jesús ru nguiá mbiará nande rá. 
Nee turá sacuá Dios je nande ri. Dios nandembasi eá sacuá nandeicuá 
nii. Jesús siqui mose mbiarã ngue mano mbia icuá nii nda. Mbia icuá 
mbutiá sacuá esi. 18Mbae icuá ngue tá i tuchi rei Jesús je ra. Nyebe ra 
eriqui tuchi nanderese uquirácuá mee nande je, mbae icuá tà i mose 
nande je. 


Jesús quia rei i tuchi Moisés si 


3 1Seresenda, Dios que jemii icáe umbaerá tuchi ra. Nyebe aico nguiá 
fiee tuchi Jesucristo rif jéje co. Secheé ndese jenyiisaquia tuchi 
quiatu quia. Jesucristo rei nandererecua tuchi cote. Sacerdote rerecua rà 
tuchi nande je cote. 2Jesucristo que Dios cheé mumbayá tuchi quia mbae 
raá ja echeé nguire ra. Sá Moisés abe mbae raá ja Dios cheé nguire no. 
3Jesüs quia rei i tuchi Moisés si. Ae que Moisés chao ra. Sá emo ndiqui 
tuchua ao no. Tuchua aosa quia rei i tuchi tuchua uchiao si. ^Mbia mo 
tuchua chao arondete raque. Dios mii nguia rei mbae ao ja tuchi. 5 Moisés 

que Dios cheé mumba eáte rei quia ra. Erimbachó fio ngue ae ra. --À nda 
Dios saá je mbia je, i chó ngue Moisés quia ra. 6Cristo quia rei i tuchi 
Moisés si. Ae quia rei Dios riiri tuchi. Dios chuchua rerecua tuchi chó 
ae re. Nande rei Dios chuchua. Ae quia siqui nguiá nandechiangui re co. 
Nandeico bei mose ndua erese. Nandeya bei nandeico mose abe erese. 


Dios quiato ra uquenea ucua nyoi Dios récuaa 
7 Jesús quia i tuchi re. Nyebe Espíritu Turá ndiqui nguiá ñee nande je à: 
Dios cheê jeñandu rá namo. 
8 Jeñia átáte ra jéingochi jé. 
Sá cose ndare chiá átá mbeite riqui Dios cheé andu sereá turúquiaa 
eico mose no. 
Üqui icuáte que eriqui Dios je ra. 
Dios que ñimbirácuá ñote quia ee ra. 
9 Dios que siqui minguete quia tiqui mbia je ra. 
Cuarenta años chee que ra. 
Mbia mae sayá ngue esaá saá mbei quia ee ra. 
“Ma Dios siqui minguete nande je”, i rei que mbia jenamei nguia 
cose ra. 
10 Nyebe Dios paama i nguiá ñee ee. 
“Siqui icuá mbeite equia uchiangui re á. Siqui sereáte equia seicha 
rui à. 
11 Aico paama ite ee co. 
Uquenea nda eucua eá mbei nyoi serécuaa”, i tuchi que Dios erit nda, 
i que Espíritu Turã ñee embesa ji hui nda. 12Cochee chó jéingo, 
Seresenda. Jéicha eá sacuá Dios reco si jeñiangui re. Dios jéicua bei sacuá 
jeñiangui re no. 13--Nandeico i i tuchi quiatu quia Dios rese, jenye jenye 
bei quiatu quia jenyue. Jendeco mose íbii. f nda mbae icuá jembiiri iri eà. 
Í nda jéteá teá eà Dios cheé je no. 14Sã nande Cristo nandeicua raque nyii 
no, ei nande bei chó nguia eicua i i. Üqui mose ra Cristo resenda tuchi 
nande cote. 15Sã embesa ji riqui fiee à no: 
Dios cheê jeñandu rà namo. 
Jeñia átáte ra jéingochi jé. 
Sá cose ndare chiã átá mbeite riqui Dios cheé andu sereá turúquiaa 
eico mose no, 
i que embesa ji ra. 16¿Aba chó Dios cheé ñandu sereá eandure cose 
cha? Ae Moisés querao Egipto si nae, üqui fio ngue rese. 17 ¿Aba je chó 
Dios paama i cuarenta años cose chã? Ae mbae icuá saá saá nae, (iqui 
fio ngue resé. Nyebe mano mano nguiá turúquiaa. 18¿Aba je chó Dios 
fiee tuchi chã? --Jenguenea nda jéucuayá mbei oso serécuaa, i chá. Ae 
echeé mumba quia nae, üqui je chó ngue re. 19 Nyebe ngasé eà nguiá Dios 
récuaa. Dios icua eáte quiatu ngue re. 

4 1—Ae seicua quia nae, tiqui nda nyoi serécuaa, i chóte Dios quia 

nande je co. Nyebe nandeico cochee. Cochee jéingo eá mose, jemo 
jengasé eà aróte Dios récuaa. 2Nande abe je chó Dios riqui nguiá ñee co. 
—Ae seicua quia nae, tiqui nda nyoi serécuaa, i. Moisés reco mosenda 
achó je eá ño ngue fiee nguiã. Üqui ngue Dios chandu iru chooño nda. 
Dios icua rocot. 3Ae Dios icua quia nae, üqui achó ño nda nyoi ngasé Dios 
récuaa. Uquenea ucua sacuá huee. Dios que fiee tuchi ucheé andu sereása 
je cose ra: 

Aico paama ite ee co. 

Uqueneá nda eucua eá mbei nyoi serécuaa, 

i que ra. —Ma siqui serese, i bei rei que equia eraaró aró nda. Ibi ao 
mosenda bei. 4Á mbesa ji que chi nda: 

Dios mbae ao jare que uqueneá ucua séptimo día ra, 

i que embesa ji ra. 5À abe que chi embesa ji rese ra: 

Uquenea nda eucua eá mbei nyoi serécuaa, i que embesa ji hui no 
nda. 6Emo emo abe ra Dios icua. Siqui sacuá erécuaa. Ae Dios 
cheé ñandu nyii nae, üqui ngue Dios icua eáte ra. Nyebe ngasé 
eáte nguiá Dios récuaa. Dios cheé nguiatu ngue emumbate nguiá. 
7Nyebe Dios riqui nguiá fiee nande je quiatu co. Nandeico sacuá 
erese namo. Úqui echeé mumbare nyii. Sá David Dios cheé mbesa 
no: 

Dios cheê jeñandu rá namo. 

Jefiia átáte ra jéingochi, i que Dios ra, 

i que David embesa ra. 8Josué que mbia isrealitas mii aroneate Dios 
récuaa ra. Uqueneá ucua sacuá. Í nda Dios ñee áte rei. —Taemingo 
serécuaa jenguenea ucua sacuá, i áte rei. ? Nyebe ra Dios quiato nyoi 
ngasé Dios récuaa. Huee ra uqueneá ucua tuchi huee cote. 10Ae ra ngasê 
Dios récuaa nae, üqui nda uqueneá ucua tuchi. Sá Dios uqueneá ucua 
tuchi mbae ao jare no. 

11 Nandechimbirácuá tuchi oso nonde Dios récuaa. Nandequenea ucua 
sacuá. Ae Dios icuayáte quia cose nae, üqui na nda nandeicochí nande mo 
namo Jé. 12Dios cheé nguia rei ereco tuchi. Equirácuá tuchi. Ique tuchi 
aba chiangui re. Sã tiquise rimbe riqui ique chóte oso no. Ei si chó Dios 
cheé nde. Ique tuchi aba ndua nduasa ri. Aba ndua nduasa mbuchecua 
tuchi aba je. Aba chiosei osei abe mbuchecua tuchi aba je no. 13Mbae mo 
ndese Dios riqui jirandu eá eáte co. Mbae mo nandesaá nyecuayá cuayá 
aroneate quia esi à. 


Jesús ñee turá mbei Dios je nande rii 


14 Jesús rei Dios riiri tuchi. Sacerdote rerecua tuchi chó eriqui nguiá 
nande je co. Oso que ibate Dios rea ñee ñee sacuá nanderii nda. Eriqui 
fiee ñee mbei Dios je nanderií co. Nyebe nandeico tuchi quiatu quia 

erese. 15Diablo tà i mose nande je, Jesús riqui ico tochi tuchi nande je 
co. Ae rane je quiatu ngue diablo tà i tuchi nguiá nyii. “Ma Jesús mbae 
icuá naa" i nguiá. Mbae icuá ngue Jesús saã eá mbei chó nda. 16Nyebe 
nandesiquicheá nguiatu quia Dios riichá. Nyesecuate quiatu nguiá 
nanderese co. Nandesiquicheá nguiatu quia ñee ñee ee. Eya eà sacuá 
nanderese. Uquirácuá mee sacuá nande je, diablo tà i mose nande je. 
5 1Sacerdote rerecua judío mbae rei mbia chó. Ae chó fiee turá mbei 

nguiá mbia rii Dios je. Ae chó mbae quishí ji mondo mondo nguiá 
Dios je. Dios mbia chisaá saá icuá mbutiã sacuá esi. 2Sã sacerdote rerecua 
abe riqui mbia nande rã si no. Nyebe eriqui nguiá siqui tochite mbia 
quirácuá nea je. Mbia aquiatuá je abe. Mbia icha icha je abe no. 3Sà 
sacerdote abe riqui Dios cheé mumba no. Sã eriqui mbae quishi ji mondo 
mondo Dios je no. Dios eicuá mbutiã sacuá esi. Mbia chisaá icuá abe 
mbutiá sacuá esi no. 4“Sacerdote rerecua se" i aroneate emo, Dios eirabo 
eá mose. Dios ae que sacerdote mii mii nda. Sá Aarón mii cose no. 5Ei si 
que Cristo ra. “Sacerdote rerecua se” iá ngue ae ae ra. Dios quiatu ngue 
emii nguiá. Sá Dios cheé mbesa ji riqui ñee no: 

Seriiri fio nde re. 

Ndere co que amee ndeje ra, 
sá Dios i ñe e ee no. 6Sã embesa j i mo ndiqui fiee no: 

Sacerdote bei rei nde. 

Melquisedec na tuchi ereico nde co, 
sá embesa ji riqui i no. 7 Jesús siqui mose a íbii, eya eá tuchi que emo 
mose ra. Nee tuchi que Dios je aque mose ra. Nyeseo tuchi que equia 
Dios je ra. Dios emano ndiquisá sacuá esi. Dios que echeé fiandu ra. Jesús 
quiatu que Dios cheé mumba sereã mbeite quia ra. 8Dios riirite raque 
Cristo. Mbae rasi que esaá tuchi ra. Nimbaaquiatu chó ngue equia üqui 
ndese Dios cheé mumbayá nda. ?Jesás que Dios cheé mumbayá tuchi 
mbae rasi raá tuchi ra. Aquere Jesús riqui mbia mingo bei co. Ae echeé 
mumbayá nguia nae, tiqui emingo bei quia co. 10 Dios quiatu ngue emi 
nguiá sacerdote rerecuará. Melquisedec na si no. 


Jefiimbaaquiatuã mbei chôchi equia Cristo rese à 


11—Mbae tasenei tuchi Jesucristo rii jéje, ae rei que se ra. Jë nguia 
secheé jeñandu sereáte nguiá. Nyebe aico nguiã embiasa asa aroneate jéje 
co. 12Cosete que jéingo rei Jesús icua resé. ¿Mbaerá jéingo ñimbaaquiatuá 
mbeite re? f nguia nda jéingo nguiá emo mbaaquiatu quiatu chã. 
Jéaquiatuá mbei chóchi. Dios cheé aba chiicua jéicuayá mbei chóchi. Aquê 
na fio jéingochi à. Sá áqué ndiqui usi quiandi achó mbei no. Soo quiatu eu 
aroneate nguiá. 13 Aquê na jéingo bei mose, jéaquiatuáte siqui mbae turá 
ndese. 14Ae fiimbaaquiatu quiatu tuchi quia Cristo rii nae, üqui nguia rei 
mbae turá icua tuchi, mbae icuá icua rocoi. Mbia cuasu rá ño üqui nde. 

6 1-2 Ae rese jeñimbaaquiatu nyii nae, aba chiicuate üqui. Üqui miite 
rese jéingochi nguiá. Mbae aba chiicuayá mo abe jéicua jiri Jesús 
rii ae. À aba chiicua que asenei ja jéje nyii ra: —Jenyisaá mbae icuá si 
jéhui, ae que jéje nyii ra. —Dios jéicua, ae que jéje nyii no nda. Bautismo 
abe que asenei jéje nyii ra. —Jéo jeñono Jesús quiato aró, ae que jéje nyii 
no nda. —Mbia raque ra quera si, ae que jéje nyii ra. —Mbia Dios quiatoá 
nda mbae rasi saá tuchi tata cuásuu, ae que jéje nyii no nda. 3Üqui aba 
chiicuate riqui á ndesé. Aba chiicuayá tasenei jéje cote, Dios “eno” i 
mose. ^Emo emo ngue siqui rei Dios quiatorá nyii ra. Dios chimee icua 
raque nyii. Espíritu Turá abe icua raque nyii no. »Dios cheé turá abe icua 
raque nyii. Dios quirácuá abe icua raque nyii no. 6Üqui hui mose Dios si, 
uba si aroneate erese cote. Jesús mbucha si chó nguiá ira rese üqui. Iquia 
iquia chó nguiá Jesús je mbia résaa tiqui. 7Sã Dios riqui ama mbuchaaqui 
ibi ja rese no. Ei si chó ndaque equia ucheé mbuchecua raque mbia ja 
je co no. Sà mbia riqui mbae tiquia ibi ia mose no. Suri turá mose, echa 
iate ra cote. 8Nui achó suri mose huee, eicuáte üqui. Ei si chó mbia Dios 
cheé andu choofiosa no nde. Eicuáte üqui. Üqui nda Dios mombo chó tata 
cuásuu. 


Dios ra ucheé mbuchebiã mbei 


9 Jenii aico nguiá ñee eá, Seresenda. Dios cheé jeñandu chooño eá 
nguia jé ndeae. Jesús jéicuate quia üqui. Nyebe jéingo tuchi quia erese 
tiqui ndeae. 10Dios turáte eriqui co. Tesareiá nda jenyisaá turá si. Jendua 
ndua mose Dios quiato ataque rese. Mbae jemondo mondo mose ee. Mbae 
jemondo mondo bei quia ee tiqui. 11 Ei jenye bei quiatu equia nyesecua 
bei emo ndese. Í nda Dios mbae mee tuchi je jéje. 12Jefiimbirátá mbei chó 
nguia mbae raá jé. Sã Dios quiato cose ndare no. Sã eriqui Dios icua tuchi 
no. Sá siqui mingue tuchi ee no. Nyebe Dios ucheé mbuchebi jiri jiriá 
tuchi nguiá ee. Eriqui beite mbae mee mee ee co. 

13-1488 Dios ñee Abraham je cose no: —Taico turá mbei ndeje. Nderiiri 
nducucha tubiriá ndae, sá i Dios Abraham je no. Üqui mose que Dios 
jurar i umbae nombre rii nda. 15—Dios ra seriirina mee seje ucheé 
nguire, i que Abraham nguia eraaró aró mingue ra. Dios que eriiri 
mondo chee ee ucheé nguire cote ra. 16Mbia jurar i mose, Dios rii fio 
eriqui nguiá jurar i. —Üqui nda asaá eá, i aroneate cote, jurar ire nyii. 

17 —Nderiiri nducucha tubiriã nda ambu, i mose Dios Abraham je, jurar i 
que ee aque mose ra. ¿Mbaerá ño jurar i cha? —Dios ra ucheé mbuchebiã, 
i sacuá mbia chó ñene. —Dios ra ucheé nyabi i eá, nande i sacuá ño 

fiene. 18Dios *mbae tasaá jéje” i mose, ñee ñooñoa ño fiene. Dios jurar i 
mose, jurar i chooñoa ño eno nde. Nyebe eriqui nguiá nanderaaró turáte 
nandeso mose eriichá. —Taemingo bei, i mose Dios nande je, ucheé nda 
embuchebiá. 19—Dios ra semingo bei ibate ucheé nguire, nande equia 

à. Nande (qui icua mose, nandequirácuáte ra cote. Dios ra nandemingo 
tuchi uchiese cote. Sá sacerdote si quia Lugar Santísimo Dios riichá sacuá 
no. Ei nande chó nguia nande abe Dios riichá, nande eicua mose. 20 Jesús 
rane ngue oso ibate fieenda mombe nande je ra. Pe eriqui fiee turá mbei 
Dios je nanderi pe. Sá sacerdote riqui ñee tură mbei Dios je mbia rii no. 
Sacerdote rerecua tuchi chó Jesás nande je re. Melquisedec na si tuchi 
Jesüs riqui co. 


Jesús i tuchi sacerdotes ataque si 


7 1Melquisedec ndei Salem jenda rerecua. Dios mbae sacerdote 

abe que ae ra. Abraham tu mose mbia rerecua iquia iquiare, 
Melquisedec que esobeishí oso ra. Melquisedec que bendecir i ee ra. 
2 Abraham ngue el décimo mee Melquisedec je ra. “Ererecua Turã” i chó 
nguiá “Melquisedec” i mose. “Mbia mingo turása nyiese" i abe chó nguiá 
“Melquisedec” i mose no. “Mbia siqui turã nyiese" i chó nguiã “Salem” i 
mose no. 3Melquisedec si eáte que ra. Eru eá abe no. Eramei mo eá abe 
no. Mano eá mbei que ra. Nyebe eriqui nguiá Jesucristo rá mbei co. Sã 
Jesucristo riqui beite sacerdoterá co no. 

^Melquisedec quia rei i tuchi Abraham si. Abraham quiatu ngue el 
décimo mee nguiá ee. Ae emee ee décimo sacuá nda. »Abraham ndesenda 
eá ndaque Melquisedec. Aquere que Dios ñee judíos je ra. —El décimo 
jemee mee fio nguia sacerdote jendesenda je, i que Dios judíos je ra. 
Judíos que emee mee sacerdotes je ra. Leví riiri ndaque sacerdotes. Judíos 
sí raque sacerdotes. Abraham ndiiri ja raque judíos no. 6Melquisedec que 
el décimo isi Abraham si ra. Leví riiri eá ndaque Melquisedec. —Judíos i 
tuchi ra nde, i raque Dios Abraham je. Nyebe que Melquisedec bendecir 
i Abraham je ra. 7 Ae bendecir i nae, aque quia rei i tuchi bendecir i ji si. 
8Ae mbia décimo isi isi quia uataque si à nae, mbiachó fio üqui nde. Üqui 
mano arondete. Melquisedec quiatu que mano eá mbei ra. ? Abraham 
décimo mee mose Melquisedec je, erucucha riiri décimo mee naanguia 
chó ngue ee re. Leví décimo mee naanguia chó ngue ee re. Sacerdotes 
Leví riiri décimo mee naanguia chó ngue ee re. Üqui décimo isi isi raque 
nguesenda si. 10 Abraham ngue üqut i ja ra. Eriiriá ndaque nyii, décimo 
mee mose Melquisedec je. 

11 Sacerdotes riqui mose que Dios ucheé mondo rei judíos je ra. 
Sacerdotes mbia mingo turá aroneate Dios rese. Í nda Jesús tu áte rei. 
Ae quia fii tu nguiá sacerdote bei nonde cote. Melquisedec na sí. Aarón 
na eá. 12—Sacerdotes ra nyuuru uru eá ngóngue rendaque re cote, i que 
Dios aque mose cote ra. —Jesüs mii nda siqui sacerdoterá mbei cote, i que 
Dios cote ra. 13-14 Leví riiri nducucha eá ndaque Jesús. Judá riiri nducucha 
raque quia ñene. Judá riiri nducucha mo siquíá ndaque sacerdoterá cose. 
—Üqui mo sacerdoterá aroneate, i rei que Moisés nyii ra. 

15Sacerdotes cose ndare rã eá ño Dios Jesús mii nguiá sacerdoterá 
cote. Jesús quia ra siqui bei sacerdoterá. Melquisedec na si ra eriqui bei. 
16 Moisés chimbesa rui si eà ño Jesús riqui nguiá sacerdoterá co. Leví riiri 
nducucha eá ño ae re. Ae quiatu siqui beite nguiá co. Nyebe eriqui nguiá 
sacerdote beite co. 17Sà Dios ñee ee embesa ji rese no: 
Nde quiatu ereico bei nguiá sacerdoterá mbei co. 
Melquisedec na si, 
sã Dios i ñee ee no. 18—Sacerdotes ra nyuuru uru eá ngóngue rendaque 
re cote, i que Dios aque mose cote ra. Üqui nguiatu ngue mbia mingo 
aroneate nguiá Dios rese. 1? Moisés chimbesa quia mbia mingo aroneate 
nguiá Dios rese. Ae rese nandeico quia namo co cote, aque quia aba 
mingo arondete nguiá Dios rese co cote. 20-21 —Sacerdoterá nde, i 
mose emo je nyii, emo ngue jurar i áte quia ra. Dios Jesús mii mose 
sacerdoterá, jurar i que aque mose cote ra. Sá embesa ji riqui no: 
Dios que jurar i ra. Ucheé nda embuchebiã mbei. 
“Nde quiatu ereico bei nguiã sacerdoterá mbei co. 
Melquisedec na si”, 
i que Dios cheé hui embesa ji rese ra. 22Ae contrato Dios saá mbia je nyii 
nae, (qui contrato que mbia mingo eá Dios rese ra. Ae contrato Dios saá 
Jesús rii namo nae, (qui nguia rei eturá tuchi nande je namo cote. 
23Sacerdote ñiinda atate que eriqui nyii ra. Nyuuru uru que equia 
ngóngue mano mose ra. 24Jesús quia siqui nguiá sacerdoterá mbei co 
cote. Emo nda chi eá mbei euru erendaque re emo mose cote. 25 Ae ra 
Dios siichã Jesús rii nae, üqui nda Jesús mingo bei tuchi. Jesús quia siqui 
beite nguiá co, fiee turà sacuá Dios je üqui nii. 
26 Ae chó sacerdote turã tuchi riqui nguiá nande je co cote. Dios rã 
tuchite quia ae re. Eicuá jiri jiriáte quia ene. Mbae turá achó ndese 
chó eriqui nguiá. Mbae icuá ngue embiicuá aronea tuchi quia ra. Ae 
quia ibatenda rerecua tuchi riqui nguiá namo co. 27 Jesús quia rei 
sacerdote rerecua ataque rá eà tuchi. Üqui nguiatu ticuasu quishi quishi 
mbeite nguiá sacrificio raá naa. Dios eicuá mbutiá sacuá esi. Mbia abe 
icuá mbutiá sacuá esi. Jesús quiatu ngue ticuasu mo quishi eáte nguiá 
sacrificio raá emo mose. Ae sí chó ngue mano nguiá sacrificio raá sacuá. 
Mbia icuá mbutiá ja sacuá fio ngue mano nguiá aque mose. 28 Mbiachó 
fio ngue sacerdote rerecua ja ñiinda ra. Üqui ngue mbae turá saá mbei 
aroneate quia ra. Dios quiatu que Jesús mii sacerdoterá mbei cote ra. Ae 
quia mbae icuá saá jiri jiriá tuchi nguiá. 


Dios contrato yasu saá Jesüs rii 


8 1Ababi tuchi quia rei Jesús siqui mose sacerdoterá. Sacerdote turá 
tuchi quia rei ae nande je. Hue efii ngoi Dios Ibatenda ribisho quiti 
nande je huee. 2Hue eriqui mbae raá naa Dio s chuchua ibaténdaa huee. 

Dios ae chisaá tuchi chó hue tuchua re. Mbia mo nyisaá eà ño tiene. Nyebe 
Dios chuchua tuchi chó hue re. 3Sacerdote rerecua ja chó sacrificio raá naa 
sacuá nde. Nyebe Cristo abe sacrificio saá nguiá umano mose. 4Ae sacrificio 
Cristo saá nae, (iqui nguia eturá tuchi sacerdote chisaá si re. Cristo siqui 
mose íbii, ei nda sacerdote eáte rei ae. Moisés chimbesa cheé ndui achó 
ño sacerdotes ibi jenda riqui nguiá sacrificio raá naa à. 5 Ae sacerdotes ibi 
jenda saá saà nguia mbae nae, ibei jenda rese aba mundua sacuá fio tiene. 
Sã Dios fiee Moisés je Dios chuchua ao nonde no. —Ndeico mose ibi ibátee 
que sechuchua ibei jenda ateacuquia ndeje, tiqui na si chó sechuchuara ibi 
jenda esaá, i que Dios ñee Moisés je ra. Ae contrato Dios saá mbia je nyii 
nae, mbaranquiatuáte que üqui nda. Ae contrato Dios saá nande je namo 
Jesús rii nae, eturá tuchi chó üqui cote re. —À tasaá jéje. À abe tasaá jéje 
no, i tuchi Dios quia contrato namonda rii nande je co. 7 Contrato ñiinda 
mbia mingo bei mose Dios rese, í nda contrato yasu raá eáte rei nande je. 
8Dios ia eáte que eriqui mbia aque mosenda rese ra. Sã embesa ji riqui no: 
À fio ngue Dios fiee nguiá: Contrato yasu ra asaá je Israel jenda je. 
Judá jenda je abe no. 
9 Contrato asaá nguia üqui namei je nyii nae, tiqui contrato rá eá nda 
eyasu asaá cote. 
Mbia arao quia Egipto si nae, üqui mosenda rà eá nda contrato asaá 
je mbia namondo je. 
Mbia cose ndare chó ngue contrato saá iru seje resé. 
Contrato raande que secheé mumba mumba chó nda. 
Nyebe (qui asecha chó nguiá, i que Dios ra. 
10 Ae contrato ra asaá je Israel jenda je, à ndei e à: 
Secheé nda amii tuchi eaqui ndese. 
Secheé nda amondo tuchi echiangui re. 
Se ra ererecua turá tuchi ee. 
Serimba tuchi ra tiqui. 
11 Seicua ja tuchi rae. Mbia cuasu ja. 
Efieté abe ja chee. 
Seicua ja mose, tiqui mose emo uataque mbaaquiatu quiatu aroneate 
serii cote. 
Seicua ja tuchi quiatu ra aque mose. 
12 Üqui icuá nda ambutiã ja esi. 
Atesarei bei ra eicuá si, 
i que Dios cheê hui embesa ji rese ra. 13— Contrato yasu tasaá, i que Dios 
cote ra. Contrato ñiinda imate quiatu ngue ee re. Mbae ima nda ua ja cote. 


Cristo rei sacerdote tuchi cote; sacerdotes fiiinda rá eá 


9 1—Ei jenye jenye bei chó nguia mbae raá naa mose sechuchuaa, i 
que Dios sacerdote je ra. Contrato ñiinda raá mose. Uchuchua ibi 

jenda rii ño eriqui nguiá ñee, ^sechuchua" i mose. 2Dios chuchua que 
cuartos nyeremo ñi nda. Eiquesa jii que cuarto nongue fi nda. Lugar 
Santo, i que hue cuarto je ra. Candelero oro ao ji que ch? huee ra. Mesa 
abe que chi huee ra. Mbichae Dios chuchua jenda abe que chi huee no 
nda. 3Cortina mbucheseco ji que siqui tuchua ite ri nda. Aque quitera 
quiti que cuarto nongue fii nda. Lugar Santísimo, i que hue cuarto je 
ra. ^Huee que altar mo fii oro ao ji ra. Mbae shimbu turá ndei sacuá. 
Ira ao ji mbae riru mo abe que chi huee ra. Oro quiti ji resebe que ra. 
Contrato Dios cheé mbesa ji que chi aque mbae riru imi ye ra. Oro ao ji 
fiio abe que chi mbae riru imi ye ra. Mbichae resebe que eñi nda. Maná i 
equia ee. Aarón chitochoquia ruri abe que chi mbae riru imi ye no nda. 
5Angeles raanguia ao ji que chi ibate mbae riru aró nda. Querubines, i 
que tiqui je ra. Ujeo que embiitee u mbae riru aró nda. Sacrificio renda 
rei mbae riru. Üqui cuartos nyeremo jenda asenei ja aroneate jéje namo. 

6 Aque mose que sacerdotes riqui ique ique bei cuarto eiquesa ji ra. 
Mbae raá naa sacuá Dios je. 7 Cuarto cortina quitera quitinda quiarei 
mbia mo ique aronea tuchi. Sacerdote rerecua mii fio ngue i que quia 
huee ra. Ique chiibe ibeà ngue equia huee ra. Una vez al afio fio ngue 
eriqui ique huee ra. Mbae ruqui que esii sii quia huiique mose huee ra. 
Dios eicuá mbutiá sacuá. Mbia icuá abe mbutiá sacuá. 8Aque mose bei 
que mbia mo ndiqui ique aroneate Lugar Santísimo nda. Dios riichá tuchi 
sacuá. Üqui ndese Espíritu Turá ndiqui urembiirandute à. Sacerdotes 
que ticuasu iquia iquia tuchi rei quia aque mose ra. Üqui ngue mbia chiá 
mbitiró eá mbei chó nda. Mbia mundua ndua sacuá Cristo ruqui rese chó 
ngue üqui nda. Üqui nandeicuate quia à cote. 19 Contrato ñiinda que mbia 
mingo turá aroneate quia ra. Mbae rii achó ño ngue eriqui nguiã ñee. 
Mbaeiae rii. Mbia chiu rii. Mbia chimbei rii. Mbia choita rii. Üqui nii ja. 
Üqui ñee ndui sí chó ngue mbia riqui rei nguiá nyii. Cristo tu nonde. 

I1 Cristo tu mose que contrato ñiinda mbutiá ja cote ra. Contrato 
yasu que esaá nande je cote ra. Ae mii fio sacerdote namo cote re. Dios 
chuchua ibi jenda jie eriqui eá ndaque aa. Ibatenda ye chó eriqui nguiá 
mbae raá naa nande je pe. 12Cristo quiatu ngue ticuasu ruqui sii sii eá 
u nguiá nande je. Chivo ruqui abe. Nguqui ae je chó ngue nandeicuá 
mbutiá nguiá. Mano mii ngue mbia ja je ra. Mbia mingo bei sacuá cote. 
13Ticuasu ruqui que mbia mbitiró tiró ndei quia sacerdote je ra. Chivo 
ruqui abe. Ticuasu riiri ndaaque rei ji cusubu abe no. 14Cristo ruqui 
quia rei equirácuá tuchi üqui mbae ruqui si. Cristo ruqui mii nguia rei 
nandendua nduasa mbitiró tuchi. Ae ruqui mii nguia rei nandemingo 
turá Dios reco rese. —Se ae tamano mbia icuá mbitiró sacuá. Mbia mbae 
turá naa naa sacuá Dios je cote, i que Cristo mano nda. Mbae icuá mo 
ngue esaá jiri jiriá tuchi ra. Espíritu Turá ngue siqui tuchi erese emano 
mose ra. 

15Cristo que contrato yasu saá nande je cote ra. Dios chiirabo eriichã 
tuchi sacuá cote. Dios chiirabo siqui tuchi sacuá erese Dios cheé nguire. 
Sã Dios fiee ee nyii no. —Jéingo bei ra serese, i ee no. Ae je Dios contrato 
saá ndei quia nyii nae, üqui icuá nii ngue Cristo mano nda. 16Ae contrato 
Cristo saá nande je nae, testamento chó (qui nde. Sá emo testamento 
mbesa no. Testamento raása mano mose, aque ramo mose chó testamento 
valer i nguiá cote. 17 Testamento raása manoa mose, testamento chóoño 
ño aque mose re. 18Dios contrato ñiinda raã namo mose que ticuasu iquia 
uquia mbia je ra. 1? Moisés contrato ñiinda raá mose, Dios cheé ngue 
embuchecua ja mbia je ra. Aquere que ticuasu ruqui isi chivo ruqui rese 
ra. I je que emombara ra. Eruqui je que Dios cheé mbesa ji rii rii cote ra. 
Mbia ja abe rii rii que ra. Mbae ribichu mbia ji je chó ngue erii rii nguiá. 
Ovejara irei je. Ira ráquiá ñeté je abe no. 20 Aquere que Moisés ñee mbia 
je ra. —À mbae ruqui à ndesé. Ticuasu que mano nda. Mbae ruqui rei 
Dios mbae testamento valer i sacuá j&je, i que Moisés fiee mbia je erii rii 
cote ra. 21 Aquere que Dios chuchua abe rii rii cote ra. Dios chuchua teiqui 
renda abe que esii sii no nda. 22Contrato fiiinda mose, mbae ruqui achó 
je chó ngue Dios riqui nguiá mbia icuã mbutiá esi. Dios que mbia icuá 
mbutiá chooño eá nda. Mbae quishí mose bei quiatu ngue eriqui nguiá 
mbia icuá mbutiá mbei esi. 


Cristo mii aba icuá mbutiá 


23Dios chuchua ibi jenda quia rei echuchua ibatenda raanguia. 
Ibatenda quia rei eturá tuchi ibi jenda si. Ibi jenda que Moisés sii sii 
mbae ruqui je embitiró sacuá nda. Ibatenda quiatu que embitiró eá mbae 
ruqui je ra. Cristo ruqui mii je quiatu que ra. 24Dios chuchua ibi jenda 
que Cristo iqueã oso quera si mose ra. Dios chuchua ibatenda quiatu 
ngue esi nguiá ique cote. Hue eriqui ñee turá mbei Dios je nanderii huee. 
25Sacerdote ique ique beite quia Lugar Santísimo co. Una vez al año ño 
eriqui nguiá ique ique bei huee. Mbae rii rii sacuá mbae ruqui je. Nguqui 
j e eà fio tiene. Cristo quiatu que mano mii nda. Nguqui que eichusé 
tuchi nande je ra. 26Cristo que tu mii ibi ra. Mano mii sacuá nande je. 
Nandeicuá mbutiã sacuá. Mbae ua seri mose que eru mano aa ra. Mano 
nyiibei ibei eá equia co. 27Sã mbia riqui mano mii no. Sá Dios riqui 
ecuata mee aquere no. 28E si que Cristo mano aque mii no nda. Mbia 
icuá ja mbutiã sacuá esi. Cristo ra tu si íbii emo mose. Aque mose ra 
manoa mbia icuá ndiquicharó cote. Uquiato mingo bei sacuá nguiatu ra 
eru. Ae esaaró aró nguiá nae, tiqui mingo bei sacuá. 
10 1 Moisés chimbesa que mbia mingo turá eá ndaque ra. Mbia 
mundua ndua sacuá Dios riirí mano ndese chó ngue re. Ticuasu 
mbia quishi nyiibei ibei rei quia nae, üqui nduqui que mbia mingo turá 
eá no nda. 2Üqui mbia chiá mbitiró mbei mose, ei nda sacerdotes equishi 

nyiibei ibei áte rei. Ei nda ticuasu mii quishí ndei mbia mbitiró ja sacuá. 
Ei nda mbia tesarei rei huiicuá si. 3 Mbia ticuasu quishi nyiibei ibei mose, 
tiqui ngue embutesareiáte huiicuá si ra. Munduate quiatu que huiicuá 
ndese ra. ^Ticuasu ruqui ra mbia icuá mbutiã eá mbei. Chivo ruqui abe no. 
5Cristo ruqui mii nguiatu mbia icuá mbutiã nguiá esi co. Sã Cristo ñee 
Dios je siqui mose íbii no: 
Ticuasu ruqui mbia mbitiró eã mbeite quia ndeje co. 
Nyebe que serete eremee seje ra. 
Se mano sacuá mbia icuá nii. 
6 Mbae raaque rei ji abe ndebiáte. 
Ticuasu mbia quishí quishí nguia huiicuá nii nae, üqui abe ndebiáte 
no. 
7 Nyebe ngue acheé nguiá ndeje: “Ae ndebite nae, ŭquř ndese seico 
sacuá ño ngue achu nguiá. 
Sã embesa ji riqui ñee serif no, üqui ñee nguire que achu ra”, ae que 
ndeje ra, 
i que Cristo ngu je ra. 8Nyebe Dios biáte riqui nguiá sacrificios. Mbia 
ticuasu quisht quishí mose huiicuá nii. Mbae raaque rei ji abe ebiáte no. 
— Üqui jésaá saã, i raque Moisés chimbesa hui. 9—4Ae ndebite nae, üqui 
ndese seico sacuá ño ngue achu nguiã, sã Cristo i Dios je no. Mbia mbui 
sacuá sacrificios raá naa si chó ngue eru nguiá. Sacrificio mii tuchi que 
esaá u mano mbia icuá nii nda. Cristo ruqui mii ño mbia icuá mbitiró 
mbei nguiá co cote. Sacrificio raá i i rocoi. 10Ae Dios bite nae, üqui ngue 
Jesucristo saá tuchi u ra. Mano mose mbia ja icuá nii. Mano mii tuchi que u 
ra. Nanderiró mbei que nandeicuá si cote ra. 11 Sacerdotes riqui beite raque 
Dios chuchua à. Ticuasu equishi nyiibei ibeite raque quia mbia icuá mbutiã 
sacuá à. Üqui nda mbia icuá mbutiã eá mbei. 12Jesucristo quiatu que mano 
mii aque mose bei ra. Mbia icuá ndiquicharó sacuá ño ngue re. Aquere eñi 
ngoi bei Dios ribisho quiti nande je hue. 13Pe eñi ngoi beite Dios jii pee. 
Ererecua tuchi ra Dios rese cote. Uquirácuá nda eteacuquia tuchi chee 
uquiatoá je cote. 14Sacrificio mii ngue esaá nda. Aque mii sacrificio je que 
uquiato chiã mbitiró ja bei ra. 15Sã Espíritu Turá abe riqui fiee tiqui no: 
16 Ae contrato ra asaá je judíos je nae, à ndei e à: 
Secheé nda amii tuchi echiangui re. 
Secheé nda amii tuchi eáqui ndese no. 
17 Atesarei bei ra eicuá si, 
i que Espíritu Turá nda. 18Dios nandeicuá mbutiã mose, mbae mo 
nandequishi aroneate quia nandeicuá ndiquicharó à cote. 


Dios nandesiichá na 


19Nande abe quiatu Dios nandesiichã tuchi quia cote, Seresenda. Sã 
sacerdote ique Lugar Santísimo no. Ef nande si quiatu quia siquicheá ique 

Diósaa. Jesucristo ruqui rii nandeique Diósaa. 20 Cristo rete rei cortina 
mbucheseco ji rá. Cristo rete mano mose, cortina abe que embui ra. 
Nyebe nandeico ique aróte Dios rea Lugar Santísimo à cote. Cose ndare 
rá eà tuchi chó cote re. 21Jesucristo mii ndei sacerdote tuchi nande je 
cote. Dios quiato ja je cote. 22Diósaa ra nandesiquicheã ique oso cote. 
Nandechiã turá ño nandeico oso Dios riichã. —Dios ra nandeisi turá, 
nande chó nguia nandechiangui re. Cristo quiatu ngue nanderii rii nguiá 
nguqui je nyii. Nandeicuá mbutiã sacuá nande si. I turá je que nandeirei 
ra. 23 —Taemingo bei, i que Dios nande je ra. Neende üqui nda ucheé 
mbuchebiã. Nyebe nandeico quiatu quia fiee: —Dios ra nandemingo bei 
ucheé nguire, i. 24Sã Cristo mbae raá ja tuchi nande je no. Ei nande sí 
chó nguia siqui turá nyue. Nandenongue nandembuchesecua turá nguiatu 
quia nyiese. Mbae turá nandesaá uquia bei quiatu quia nandenongue 

je. 2» Cristo quiato fiumunua nua mose, nandetesareiá mbei quiatu 

quia fumunua nua. Sá emo emo ndiqui ñumunua nua eáte no. Cristo 
nandechosei uquia uquia bei quia nanderesenda je. Achite quiatu Cristo 
fii nguiã tu a. 

26 —Mbae icuá tasaá, nande i i mose Jesucristo icuare, emo nda manoa 
nandeicuá ndiquicharó cote. 27 Üqui mose, mbae icuá nda nandesaá tuchi. 
Üqui mose, nandeso chee ra tata cuásuu no. Huee ra Dios ucuáyása nyoi 
ja. 28Sã mbia Moisés cheé mumbasa iquia iquia cose no. —Uremae ngue 
echeé mumbasa rese ra, i mose mbia nyeremo, echeé mumbasa que mbia 
iquia cote ra. Mbia que etiisu isu eá tuchi eiquia ra. 29Dios riiri ucuáyása 
quia ra mbae rasi saá tuchi tiqui si. Cristo ruqui ucuáyása abe no. Ae 
Espíritu Turá isiteã teáte quia nae, tiqui abe no. Cristo ruqui je quiatu 
ngue Dios üqut mii ndei nguiá icúe. 30Sã Dios ñee no: —Se ra mbia 
icuá asibishoró mbae rasi je, sá i no. —Dios sí ra mbae rasi saanguquia 
ngüimba je, erimba icuá mose ee, i abe que embesa ji hui nda. 31Ae ra 
Dios mbasi eicuã nii nae, mbasi tochi eá ndae. Aba mbusiquiche tuchi 
chó üqui nde. 

32Jé Jesucristo icua ramo mose que mbia mbae rasi saanguquia tuchi 
rei jéje ra. Jéingo turá mbei chó ngue equia Dios rese ra. Jeñimbirácuá 
mingue que equia aque mose ra. Üqui ndese jendua jiri ae. 33Mbia que 
fiee icuá icuá tuchite quia jemo je ra. Mbia que mbae rasi saanguquia 
tuchi quia jemo je no nda. Mbia tubiriã ndésaa. Jéataque abe ia eã 
ndasi tuchi que eriqui erese ra. Jéingo tochi tuchi que equia aque mose 
ra. 34 Jéya eáte que eriqui mbia tarô ji rese ra. Mbia jembae riró ndiró 
mose abe chee que jéyate riqui Dios rese ra. Jéirandute quiatu que equia 
jembae turá ibatenda rese ra. Jembae ibatenda quiatu ra ua eá mbei. 
35Dios jéicua bei quiatu quia aque mosenda rá mbei. Üqui mose ra Dios 
mbae turá tuchi mee jéje. 36Ae Dios bite nae, tiqui ndese bei chó jéingo. 
Ae mbae turá nda Dios mee j&je nae, üqui jésaaró arð mingue chó nguia 

cote. 37 Achite Jesucristo ñi tu a. 38Ae chiã Dios mbitiró nae, Dios icuate 
quiatu que equia ra. Nyebe ra siqui bei Dios rese. Ae ra hui Dios si nae, 
Dios ia eá tuchi ra erese. 39 Nande quia ra nandehui eá mbei esi. Ae ra 
hui esi nae, tiqui nda Dios mbutiá. Nande quiatu Dios nandeicua tuchite 
nguiá à. Nyebe ra nandemingo bei. 


Ae Dios icua 


1 1 1Emo Dios icua mose, émbae chó úqui fia? Ae Dios icua nae, 

tiqui nda fiee. —Ucheé nguire ra Dios mbae mondo seje, i rae. 
—Ae asaaró aró nguia nae, üqui nda emondo seje ucheé nguire no, i ra 
eno. Mae eà ndaque erese. 2Dios quiato cose ndare que Dios icua tuchi 
quia ra. Nyebe mbia riqui nguiá jirandu jate erese. 3Dios que mbae chao 
ja cose mbae eã mose ra. Mbae mo je eá ngue mbae ao ra. Ucheé achó je 
chó ngue mbae ao ra. Nande Dios icua mose, à abe nandeicuate quia à. 
Nandemae áte raque erese. 

^ Abel que Dios icua ra. Nyebe que Dios eisi turá nda. Ofrenda turá 
ngue emondo Dios je ra. Embae ofrenda que eturá tuchi Caín mbae si 
ra. Nyebe Dios embae ofrenda isi turá nguiá. —Co eturáte riqui seje co, 
nyebe Dios i nguiá Abel nii. Nyebe mbia riqui nguiá jirandu jate Abel 
rese. 5Enoc que Dios icua ra. Nyebe Dios ererao nguiá ibate emano mose 
rocoi. Mbia mbuate que eoreá cote ra. Dios equerao quiatu quia ibate 
reaê. —Co eturáte riqui seje co, i quia Dios quia Enoc nii nyii reaé. “Emo 
Dios icua eá mose, üqui nda Dios isi turá eá mbei. —Co Dios reco riqui 
co, sã i quiatu nyii. —Emo Dios riichã mose, Dios turáte ra ee, sã i quiatu 
no. Aquere quiatu ra Dios eisi turã cote. 7 Noé que Dios icua ra. —Ama 
nda uchi, mbae ati ja chee, i mose Dios, *eno" i que Noé Dios cheé mose 
ra. Mae eá ndaque erese aque mose. Arca que esaá Dios cheé nguire ra. 
Nguiiri mingue sacuá eye. Mbia ataque que Dios icua eáte quia ra. Noé 
mii fio ngue eicua quia ra. Nyebe Dios Noé isi turá nguiá. 

8 Abraham ngue Dios icua ra. Nyebe Dios cheé mumbayá nguiá. Dios 
que fiee ee ra. —Eso rá a si. Ibi mo tamee ndeje mámbii, i que Dios ee 
ra. Abraham ngue Dios cheé mumbayá oso ra. Ae quiti esi nae, jiranuate 
raque erese nyii. 2—Ibi mo tamondo ndeje, i Dios quia Abraham je nae, 
huee que eriqui huee cote ra. Ibimo tuchi que ee hue ra. Tei fieté quire 
chó ngue eriqui riqui bei huee ra. Nguiiri ndese. Isaac. Jacob abe no. 
Üqui je abe que Dios ñee nda. —A ibi tamondo jé abe je, i. 10 Abraham 
quiatu que Dios icua tuchi quia ra. Nyebe fiee nguiã. —Aico chee ra 
sucha tubiriã túraã. Hue ra ua eá mbei, i que Abraham ndua ndua Dios 
recua rese ra. 11 Abraham ninisi abe que Dios icua ra. Sara, i equia ee. 
Nyebe que nguiiri ndea Dios cheé nguire ra. Ari tuchite rei que ae ra. 
—Dios ra seriirina mee seje ucheê nguire, i quiatu que equia Dios icua ra. 
12 Amei tuchi raque Abraham, Dios eriirina mee mose ee. Mbia tubiriã i 

tuchi chó ae cote re. Contar i ja aronea tuchi chó erucucha je cote re. Sã 
nyasitata tubiriáte riqui no. Sã ibi quiishí tubiriáte riqui no. 

13 qui ngue mano ja Dios mbae mondo ja eá mose ee ra. Ae je “co 
tamondo jéje" i Dios ee nae, üqui ndurubi quíá ño ngue mano nda. —Dios 
ra emondo ure je uremanonde, i que eyate quia ndua ndua tiqui ndese ra. 
Üqui nguiatu que Dios icuate quia ra. —Nandeico mbiri ndaque equia íbii 
à. Ibatenda chó nande re, ite que equia eicua ra. 14Emo fiee mose (qui, 
siqui sete quiatu nguiá Dios récuaa. 15Üqui ndua ndua mose nguecua rese 
nda nyoi si nyebi re chã ae. 16—Nanderecua turá nguiatu nandetea, ite 
que equia ra. Dios recua je chó ngue eriqui nguiá ñee. Nyebe Dios iret irei 
eá nguiá esi. Dios bite “Paba” i mose ee. Dios üqui ndecua turana quereco 
co. 

17—Ma Abraham secheê mumbayá, i que Dios Abraham nii nda. 
—Nderiiri eiquia rá sacrificiorá, i que Dios ee ra. Abraham ngue Dios icua 
tuchi ra. Nyebe ngue “Isaac taiquia" i rei nguiá nguiiri mii nii. 18—Isaac 
nda tiiri tuchi ndeje, i rei que Dios ee nyii ra. 1? Abraham ngue Dios icua 
tuchite quia ra. —Dios seriiri mbuquera arondete se eiquia mose nyii, 

i que ndua ndua uchiangui re ra. Abraham nguiiri iquia seri mose que 
Dios eo isi ra. Abraham Dios cheé mumbayá mose, nguiirí iquia raanguia 
chó ngue re. Dios embuquera si raanguia chó ngue eno nde. 20Isaac que 
Dios icua ra. Nyebe ñee nguiá nguiiri je. —Dios ra mbae turá saá jéje, i 
que Jacob je ra. Esaú abe je. 21 Jacob que Dios icua ra. Nyebe ñee nguiá 
José riirí ja je umano seri mose. —Dios ra mbae turá saá jéje, i que ee ra. 
Uchitochoquia rese que nyeco rei nyibi ñee turá Dios je ra. 22José que 
Dios icua ra. Nyebe ñee nguiá israelitas je umano sert mose. —Dios ra 
jenderao a Egipto si. Sequiangue abe jendao a si, i que israelitas je ra. 

23 Moisés ru que Dios icua ra. Esi abe. Moisés ñeté mose que esi 
embuchemi tres meses ra. Ererecua eiquia eá sacuá. Moisés itáquiet 
turáte quia ee re. Nyebe eru riqui nguiá siquicheáte ererecua si. Esi abe. 
24Moisé s abe que Dios icua quia aquere cote ra. Nyebe “Egipto jenda 
rerecua riiri nducucha eá se" i nguiá. 25“Dios quiato rese taico se. Mbia 
icuá icuá ndaque ra seje. Dios quiatoá ndese ra aicoá”, i que Moisés 
ucuasu mose cote ra. Mbae icuá ndese aba oote raque. Aba mbia mbiri 
fio fiene. 26—Taico chó Dios rimba rese. Mbia ra sembasi mbasi raque 
Cristo rii, i que Moisés ra. Nyebe eriquíà nguiã Egipto jenda rerecua rese. 
Mbaecha tuchi raque ae. —Dios ra mbae turá mee seje, ite quiatu que 
Moisés ra. 27 Moisés que Dios icua ra. Nyebe esi nguiá Egipto si. Siquiche 
áte ererecua paama i si. Nimbirácuá turá mbeite que equia ra. Dios 
rese mae naanguia. Emo mae aroneate raque Dios rese. 28 Moisés que 
Dios icua quia ra. Nyebe pascua raá nguiã. Aque ramo ngue pascua ra. 
—Oveja ruqui je jéiquesa ja jésii sii. É nda ángel jendiiri i iquia eà, i que 
Moisés fiee mbia je ra. Angel que israelita riiri mo iquia eá tuchi cote ra. 

29]sraelitas que Dios icuate quia ra. Nyebe echoi nguiá Ama Ndisha Ire? 
ndasa. Ama iru raanguia que etasa nyoi sobei ra. —Nande abe nandeso 
iasa emombita, i rei que Egipto jenda abe ra. I que tuchó eati eiquia ja ra. 
30Israelitas que Dios icua quia Josué reco mose ra. Nyebe echoi nguiá sucha 
cuasu Jericó mama mama siete días. Nyebe Dios etaronda mbucoi nguiá ee. 
Muros i equia ee. 31 Rahab abe que Dios icua ra. Ae ngu saá saá jate quia 
mbia je nyii nae, aque. Dios icua tuchi que cote ra. Nyebe manoa nguiá 
mbia uataque rese. Ae Dios cheé mumba mumba quia nae, tiqui ndese. 
Rahab que Dios quiato isi turá nda. Mbuchemi ngue ererecua icuá si ra. 

32 ¿Aba rit abe ra aba fiee jéje re? Dios quiato tubiriáte quiatu ñene. 
Üqui asenei ja aroneate jéje. Gedeón. Barac. Sansón. Jefté. David. 
Samuel. Dios cheé mbuchecuasa ja rii. 33 qui ngue Dios icuate quia ra. 
Nyebe eriqui nguiá Dios cheé nguire mbia mbuti tuchi guerra mose. Siqui 
turá ngue equia Dios cheé nguire ra. Dios que siqui eres e ucheé nguire 
ra. Dios que eteaquiatu quiatu bei quia nyacua mbaba mose abe ee ra. 

34 qui ngue Dios icuate quia ra. Nyebe tata rendi erei eá nguiá. Tata 
sendi cao caote raque. Mbia tiquise rerequia requia mose erese, Dios que 
eteaquiatu quia liqui mose no nda. Dios que uquirácuá mee equirácuá nea 
je ra. Dios que embuquirácuá mbei guerra mose abe ra. Ganar i sacuã. 
35Cuña abe que Dios icuate quia ra. Nyebe Dios eriiri ndaaque mbuquera 
sí nguià ee. Emo emo abe que mbae rasi saáte quia Jesús rii nda. Hui 
sereáte quiatu que equia esi ra. —Sá seiquia rei. Dios ra sembuquera si 
nguiá. Serete mbuchiicuabo turá ndae, i que equia ra. 36Emo emo ngue 
fiimbirácuá nguia mbia iquia iquia choofio mose ee ra. Mbia eiruá nua 
mose abe no. O cuaacua mose abe no. Utaró taró mose abe no. Hui eà 
mbei chó ngue Dios si ra. 37 Emo emo ngue mbia iquia iquia rei sita 

je no nda. Tiquise je abe que eriqui rei eiquia iquia ra. Emo emo ngue 
echisiamo tuchi ra. Mbae rasi je que eriqui ñimbiracuá tuchi ra. Eirao 

eá ndei que ra. Mbae ire achó ño ngue eirao riqui ra. Hue jechó ngue 
eriqui aronea tuchi ra. Mbaecha reá ndei que ra. Mbia que mbae rasi 
saanguquia tuchi rei quia ee ra. Hui eá mbei que equia Dios si ra. 38 qui 
ngue eturá tuchi mbia ataque si ra. Hue jechó ngue eriqui aronea tuchi 
ra. Mbaecua re que eriqui uque uque ra. Emo emo mose que eriqui sita 
ibate no nda. Emo emo mose que eriqui turuquia rí no nda. 

39 qui ngue Dios icua tuchite rei quia ra. —Mbae turá tamondo jéje, 
irei Dios quia ee nyii nae, mee jei eã ngue ee ra. Mee je quia ra ee cote. 
40 Úqui mii je eá nda Dios mbae turá mee. Nanderese abe chó eriqui 
nguiá ndua ndua. Mbae turá nda emondo nande ja je cote, tiqui ndese. 


Jesás mii ndese nandendua ndua 


1 2 1Sã Dios icuasa tubiriáte cose no. Üqui na fio nandeico 
nande abe Dios icua tuchi. Ae nandembuti mbuti quia Dios 

si nae, tiqui si nandehui. Ae mbae icuá aba mbuchiishi aróte quia 
nae, tiqui si nandechiicuasé ño. Jesús mii ndui chó nandeico ngata. 
Nandechimbirácuá fio nguia siqui erese. 2Jesás mii ndese nandendua 
ndua. Ae riqui Dios icua uquia nande je co. Ae ra mbae saá ja nande je 
ucheé nguire. Mbae rasi que esaá tuchi ira rese ra. Emo mbucha mose i 
quia ira rese, aba ireite raque uquí. —Mbae rasi raande ra seyate cote, i 
que Jesús quia ra. Mbae rasi raande eñi ngoi bei Dios jii pe cote. 
3Jeñimondochote chi nda siqui mose Dios rese jé. Sá Jesús no. Mbia 
icuá icuá mose ee, fiimbirácuá mbei que equia ra. Nimondocho eá ngue 
ra. 4Jesús mii ngue mano mbae icuá ndiquisá quisá sacuá mbia si ra. 
Jéingo mose mbae icuá ndiquisã quisá, aba mo ngue jéiquia eáte jê 
nguiatu ra. 5 cEmbesa ji si jétesarei chó nde? —Seriirite quia jê nde, ite 
Dios quia jéje co. Sá embesa ji riqui fiee à no: 
Seriirí, Dios mbae rasi saanguquia mose ndeicuá nii, ereisiteã teáchi 
nda jê. 
Dios fee mose ndeje ndeicuá nii, echeé eisi turá ño. 
6 Ae rese Dios nyesecua nae, mbae rasi ra esaanguquia ee eicuã mose. 
Ae Dios isi nguiirina nae, üqui je ra fee eicuá nii, 
i que embesa ji hui ñee nda. 7 Dios “seriiri” i tuchi quia jéje co. Nyebe 
eriqui nguiá mbae rasi raanguquia jéje jéicuá mose co. Sá mbia ja 
riqui nguiiri iruá eicuá mose no. 8Dios mbae rasi raanguquia eá mose 
jéje, eriiriá nguiatu rei jé. Sã nanderu ibi jenda riqui nandeiruá nua 
nandeñeté mose no. Nandembaaquiatu sacuá. Sá nandeico echeé 
mumbayá cote no. Ei nande sí chó Paba ibatenda je. Ae cheé nguiatu 
nandemumbayá tuchi. Üqui mose ra nandereco siqui turá tuchi. 10Sã 
nanderu ibi jenda riqui nandembaaquiatu jua raque no. Nandeico turã 
sacuá aa íbii. Dios quiatu nandembaaquiatu turá tuchi nguiá nanderu 
ibi jenda si co. Nandechiá mbitiró sacuá ae rá si. 11 Dios mbae rasi 
saanguquia mose nande je, nandechosei chiáte raque. Erasite quia tiene. 
Aquere quiatu ra nandechimbitiró cote. Aque mose quiatu ra nandeya 
cote. 
Dios cheé nda jéisiteá teáchi jé 
12J&o tomei jembirátá jiri ae. Jétima abe jembirátá jiri siqui sacuá Dios 
rese no ae. Jeñimondochoa jiri quia siqui Dios rese ae. 13Jéingo tuchi 
quiatu quia erese. Ae ndua ata atate quia nae, i nda üqui abe siqui tuchi 
chee erese chá. 14Jéingo turá mbia ja rese. Dios rá si chó jéingo. Dios rá 
si nandeicoá mose, nandemae eá mbei ra erese. 15Jenyiteaquiatu turá 
ño nguia. Í nda jemo Dios turá isiteã eá. Emo mbae icuá naa mose jéje, 
jétesarei chó esi. Jendua icuá icuáchi nda jenongue rii jé. Üqui mose ra 
jeñimbiicuá jate. 16Jeninisi ae rese chó jéingo. Jemo nda siquichí emo 
ninisi rese jê. Dios mbae ra jéisiteá teáchi jê. Sá Esaú no. Aque que umbae 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


HEBREOS 12, 13 432 


herencia mondo ja chó soo ñeté ndibishoró nda. 17 Aquere que “sembae 
herencia taisibe" i rei nyeseo tuchi ra. “Bendecir ere rã seje”, i rei que 
ngu je ra. Eru que teá teá ño ee echeé mose ra. Nyebe Esaú nyeseo tuchi 
nguiá cote. 

18Dios turá tuchi riqui jéje namo co. Mbia Moisés mosenda je si. Aque 
mose que mbia riqui titi titi i tuchi siquiche Dios si ra. Aque mose abe 
que sita ibate sendi sendi ee ra. Itondarute que eriqui ee ra. Ama ngue 
pirirá pirirá i tuchi quia ee aque mose ra. 1? Trompeta que nyuihuii ee 
no nda. Dios que fiee ee cote ra. Mbia que Dios cheé fiandu sereáte ra. 
20 Dios quiatu ngue ñee nguiá nyii: —Emo oco mose sita ibate rese, tiqui 
jéiquia. Mbae quiaa riinda abe oco mose erese, tiqui abe jéiquia no. Sita 
je jéiquia. Jeñio no ae, i quiatu que Dios ee nyii ra. 21 Aba mbusiquiche 
tuchi que mae mose üqui ndese ra. —Aico titi titi i tuchi esi co, i chee 
que Moisés abe ra. 22 Ei jenye eá fio Jë nde. Dios jembusiquiche áte quia 
jé co. Dios recua jésiichá tuchi quia jé à. Dios reco chuchua. Jerusalén 
naanguia ibatenda jésiichá tuchi quia jé à. Angeles tubiriã abe jésiichà 
tuchi quia à no. 23Dios icuasa ñiinda abe jésiichá nguia à no. Úqui mbae 
nombres mbesa ji chi ibate pe. Dios abe jésiichá nguia à no. Ae ra Jesús 
quiatoá icuá tea tea ja emo mose. Mbasi ja rae. Jesás quiato mano je abe 
chó jésiichá ichá nguia à no. Úqui ngue Dios mbuturá tuchi cote ra. Eicuá 
jiri jiriá tuchi chó cote re. 24Jesús abe chee jésiicháte quia à no. Ae ruqui 
rii ngue Dios contrato yasu raá nande je ra. Ae ruqui rii rii ji jéstichã 
nguia à. Ae ruqui quia rei eturá tuchi Abel ruqui si. 

25Dios riqui ñee jéje co. Echeé nda jêisiteã teáchi jé. Dios que mbae rasi 
saanguquia mbia je cose ra. Echeé nenei neneisa andu sereá mose a íbii. 
Ibatenda riqui fiee nande je co. Ae cheé nandechandu sereã mose, mbae 
rasi ra esaanguquia tuchi nande je cote. 26Dios cheé mose que ibi nyere 
nyere aque mose coose ra. —Namo nda ibi ambuchere si no. Ibi mii fio 
eá nda ambuchere. Ibei abe ra ambuchere no. Aque mii nda ambuchere 
cote, i Dios quia co. 27 —Aque mii nda mbae ambuchere ja, i Dios quia co. 
Aque mose ra mbae ua ja Dios chiao. Ae ra siqui bei, tiqui achó nda ua eà. 
Mbae ataque ra ua ja aque mose. 28Dios rimba rei nande. Nyebe ra nande 
nandetiã aroneate. Gracias nande tuchi quiatu quia Dios je. Nandeico 
mingue chó nguia ee. Üqui mose ra eya tuchi nanderese. 29 Mbia Dios 
cheé mumb a mose, Dios ra paama i tuchi ee. Tata rá tuchi chó Dios re. 


Jenyesecua jenyiese 


1 3 lJenyesecua quia jenyiese jé. Nyiesenda chó jé nde. 2Mbia ngaé 
mose jenyuchúaa, jéisi turá ño nguia. Emo ngue ángeles mo 

isi turá uchuchúaa ra. Iranua ndaque erese. Mbia mo eriqui rei nguiã 

ee. 3Etaró ji rese jéingo ndua. Mbae turá jésaá saá ño nguia ee. Jétaró 

ji raanguia chó jé abe erese re. Ae je mbia icuá icuá ndiqui nae, üqui je 

jéingo turá fio. Sã jé abe jendete riqui no. Sã jé abe jéiruá nua aróte no. 
^Emo siqui mose ngüinisi rese, üqui Dios bite. Sã emo ngüinisi resechó 
fio siqui. Sá eriquíá emo ndese. Emo siqui mose emo ninisi rese, Dios ra 
paama i tuchi üiqui je. Ae ninisi ate riqui nae, siqui mose emo ndese, Dios 
ra paam a i tuchi ee no. 5Mbae isiquia rese ra jendua nduachi jé. Jembae 
mii ndese chó jéya. —Jaendechayá mbei ra se, i quiatu Dios nguiá co. 
6 Ae bei jé. Dios ra nanderechayá mbei. Nyebe nandeico nguiá fiee: 

Dios riqui beite serese co. 

Mbia mo si ra asiquicheá, 
nyebe nandeico nguiã i à. 

7 Jenderecua rese jéingo ndua. Üqui fio ngue Dios cheé senei senei 
jéje ra. Úqui ndiqui Dios icuate üqui. Ei jenye Dios icua jé abe üqui na 
si. Üqui nguia siqui turáte nguiá Dios rese üqui. 8Ei mbei chó Jesucristo 
re. Cose mosenda bei. Namo abe chee. Ei mbei ra ae quia. ?Mbia 
jembaaquiatu ata ata mose, echeé si jéhui chó. Mbia jembaaquiatu 
choofio mose, echeé si jéhui chó no. Ae je mbia riqui mbaeiae i nande 
je nae, tiqui si nandehui mose, üqui abe ra nandechiá mbuquirácuá eà 
no. Nandechiu abe ra nandechiá mbuquirácuá eà no. Dios turà ae chó 
nandechiá mbuquirácuá nguiá. 10Jesús mii ngue mano nande je ra. 
Sacrificio rei ae mii nande je. Cose ndare rà eá namo cote re. Ticuasu 
ra mano eá nandeicuá mbutiã sacuá cote. Jesús ruqui mii fio nandeicuá 
mbutiã nguiá co cote. 11 Sacerdote rerecua riqui ticuasu ruqui rerao rao 
Lugar Santísimo aque. Dios mbia icuá mbutiã sacuá esi. Isho jiri sucha 
cuasu si echoi quia ticuasu roo rei rei aque. 12Jesús abe que mbae rasi 
saá isho jiri sucha cuasu si ra. Mano tuchi que mbia mbitiró sacuá nguqui 
je ra. 13Jesús que aba ireinguia saá tuchi ra. Nande abe nandesiquicheã 
nguiatu quia aba ireinguia raá erese. 14 Nanderecua ibi jenda ra ua chó. 
Dios ra nanderecuará mee nande je ibate. Üqui nguia ra ua eá mbei. 
15Jesüs que mano nande je ra. Nyebe nandecheé turã mbei quia Dios je. 
Sá nandechuru riqui ñee turá mbei erii. 16Jéingo turá fio nguia mbia je. 
Jembae jemee mee nguia emo je. Üqui Dios bite. 

17 Jéingo turá jenderecua je. Echeé jemumbayá. Jenderecua riqui 
jendeaquiatu quiatu Dios je üqui. —cJeteaquiatu turáte equia re? i chee 
ra Dios ee. Jenderecua cheé jemumbayá mose, eyate ra üqui mose. Echeé 
jemumba mose, eya eáte ra jendese. Jé abe ra jéya eáte no. 

18 Jeñee mbei quia Dios je urerii. Ureico turá sete equia mbia ja je à. 
Ureico ndua icuá icuá eáte emo nii à no. 19Jefiee tuchi quiatu quia seri 
Dios je. 1 nda Dios semondo jei jendea. 


Echeé hui bei 


20Dios ae aba mombia nguiá. Dios ae que Jesús raaque mbuquera si 
ra. Jesús ruqui rii ngue Dios ucheé yasu mee nande je ra. Jesús ruqui rit 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


HEBREOS 13 434 


ngue Dios embuquera no nda. Jesús rei oveja raarósa rã. Nanderaaró aró 
mbei equia co. 21Sá Dios riqui jembuquirácuá tuchi. Í nda jéingo bei ae 
Dios bite tiqui ndese. Sã ae riqui tuchi nandechiangui re. Nandemingo 
tuchi sacuá ae ebite üqui ndese. Jesucristo quiatote quiatu nande re. Sá 
mbia fiee turá mbei quiatu quia erii. Amén. 

22Seresenda, aico co mbesa juate jembiirandu sacuá a. Secheé jemii 
tuchi rà jéaqui ndese. 23 Aico jembiirandu Timoteo rese a. Etaró iriã 
ndiqui namo co cote. Tu jei mose serea, ae abe ra arao seso mose jendea. 
24Saludos amondo quia jenderequiasa je aque. Jesús quiato ja je saludos 
amondo quia aque. A Italia jenda saludos mondo quia jéje aque. 25Sã Dios 
siqui turá jé ja je. Amén. 

LA CARTA DE 
SANTIAGO 





Mbia icúe cúe jenda je Santiago ucheé mbesa mondo 


1 1Santiago chó se re. Dios rimba chó se re. Jesucristo rimba abe chó 
se re. Judíos Jesús quiato je chó aico nguiã à mbesa mbesa. Judíos 
isúe cúe jenda je. Saludar ae chó nguiã à mbesa jéje. 


Dios mii ño aba mbaaquiatu nguiá 


2 Mbae icuá tà i mose j&je, j&ya bei chó nguia, Seresenda. 3—Ma Dios icua 
tuchite, i mose mbae mo tá i jéje, jéingo tuchi chó nguia Dios rese tiqui mose. 
Jeñimbirácuá aquiatu sacuá. 4Jefiimbirácuá mbei chó nguia Dios icua. f nda Dios 
riqui jembitiró tiró mbei jembuchiicuabo mingo. Üqui mose ra jéturá tuchi cote. 

5Jéingo turá aquiatuá mose, jeñee ño Dios je. Jetiimbirácuá aquiatuá 
mose, jeñee ño Dios je no. Ae ra jembaaquiatu. Ae ñee nguia Dios je nae, 
üqui ja je ra mbae mondo tuchi. Nee asi asi eá nda ee no. 6Jé ache i mose 
Dios je, “Dios quia ñene”, jenye tuchi quiatu quia. —Dios ra emee áte rei 
seje, i mose jemo, eicuáte tiqui. Ama ndebera rã ño üqui nde. Sã quiririá 
ndiqui ama ndebera rerao turá eà no. Sà eriqui embuchebi chebite no. 

7 Ama ndebera rá emo siqui mose, Dios ra mbae mee eá tiqui je. 8Emo 
ndua ata ata mose, mbae mii mo ndese eriqui aroneate. 

9 Jesús quiato mo embae eá mose, sá eya tuchi chó siqui. Sequiatote ite quia 
Dios nguiá ee aque. 10Sà Jesús quiato mbaecha ia bei chó siqui, mbae icuá tà i 
mose ee. Sá eya riquíá umbae tubiriá ndese. Sá Dios rese quiatu eya riqui. Embae 
ua mose, sá eya riqui üqui mose abe no. Mbaecha mbae ra siqui bei eá. Sá quiata 
uti riqui soó jeite no. 11 Tenda rasi mose ee, quiata ra ñimama. Euti abe ra uqui. 
Eturá eá mbei ra cote. Ei si ra mbaecha. Umbae tubiriá nyabe chó nda mano. 


Mbae icuá tá i mose nande je 
12— À esaá icuá, i mose emo jéje, ijésaáchi nda jé! Jéingo mingue 
chó nguia ñimbirácuá. Jeñimbirácuá mose ra Dios mbae turá mee jéje. 

Jemingo bei rae. —Ae nyesecua quia serese nae, tiqui nda amingo bei, i 
que Dios cose ra. 13—Á esaá icuá, i mose emo jéje, Dios eã fio ñee nguiá 
jéje üqui. —Dios que “á esaá icuá” i seje ra, jenyechi nda jé. —Á esaá 
icuá, i eã nda Dios emo je. Dios abe ra mbae icuá saá eá emo ñee mose 
ee. 14 Aba chiangui renda icuá nguiarei mbae icuá osei uquia aba je. Dios 
eá ñene. 15Emo mbae icuá osei mose, mbae icuá naa arondete cote. Mbae 
icuá naa naa mbei mose ra Dios embasi cote. 

chó fiee nguiá, jenyechí nda jé. 17 Ae mbae turá tuutu beite quia nande je 
nae, Dios chimondo chó tiqui nde. Dios quiarei eturá mbei tuchi. Eicuá 
jiri jiriá emo mose. Sá Dios tenda ao no. Nyasi abe no. Üqui nguia nyiabi 
abi jiri nguiá. Dios quiarei nyiabiã mbei emo mose. Eturá mbei tuchi 
eriqui co. 18Sã Dios riqui seriiri i nande je no. Nande echeé icua mose 
nandechiangui re. —Jé nane je aico seriirí i co, i que Dios nane je ra. 
Dios riiri tubiriá tuchi ra ngaé nanderui cote. 


Dios cheé jemumbayá fio nguia eandu mose 


19Dios quiarei eturã tuchi. Nyebe echeé jefianduse tuchi quiatu 
quia jé. Jendua quiatu quia fee nonde. Paama jenye jei jei techí nguià 
emo je. 20Ae Dios bite riqui mbae nae, üqui nandesaá aroneate nande 
paama i mose. 21 Ae Dios ucheé mondo quia jeñiangui re nae, (iqui jeisi 
tuchi quiatu quia. Jéingo mingue chó nguia Dios cheé je jé. Aba mingo 
beisa chó Dios cheé nde. Ae mbae icuá ndese mbia riqui nae, üqui icuá 
tubiriáte eriqui raque. Üqui si jéhui tuchi. Mbae icuá ja si jéhui tuchi. 

22Dios cheé nda jeñandu chooñochi jé. Echeé jemumbayá tuchi quiatu 
Jë. Emo Dios cheé andu chooño mose, ae sí chó fiimbiiri iri nguiá aque. 
23-24Sã emo ndiqui mae ñooño nguba rese espejo je no. Sã eriqui tesarei 
jei chó nguba si no. Ei si chó Dios cheé andu chooñosa re. Tesarei jei chó 
nguiá Dios cheé si. Echeé mumbayá ndocoi. 25Dios cheé nguiarei aba 
mbui tuchi mbae icuá si. Ae siqui tuchite quia Dios cheé ndese nae, üqui 
ndese ra Dios riqui tuchi echeé mumbayá mose. Üqui Dios cheé ñandu 
choofioate quiatu nguiá. Echeé emumbayáte quiatu nguiá. 

26— Dios quiato chó se re, i raque emo. Uchuru rerequia chooñoa mose, 
Dios quiato raá ñooño fio tiqui nde. Ae sí chó fiimbiirt iri nguiá üqui. 
27 Ae Dios quiato choofioa tuchi nae, üqui ndiqui mbae turá naa naa 
üqui. Üqui ndiqui esi cheecha reaquiatute üqui. Üqui ndiqui eru cheecha 
reaquiatute üqui no. Mbae eá mose eru cheecha mbae. Üqui ndiqui 
ñimbiicuá icuá eáte mbae icuá mo je üqui. 


Mbia nandeisi turá ja chó nguia nyiabiá 


1Jesucristo quiato chó jê nde. Jenderecua tuchi chó ae re. Nyebe 
mbia jéisi turá ja chó nguia nyiabiá. 2Sã mbaecha mo ndiqui ngasê 

jeñimunua mose jéje no. Huiirao turá ndesebe. Eo cuasa turá ndesebe 
oro. Sá mbaecha reá mo abe riqui ngasé jeñimunua mose no. 3Sã jéingo 
mbaecha isi turá no. Sã jéingo embucoi erenda turá tose no. Sã jéingo 
mbaecha reá mbucoi turá eá no. 4Ei jenye mose, jéisi turá ja eá ño nguiá 
üqui. Jembuchiabi chó nguiá üqui. Hue ri ja eá ño jéingo nguiá mbia 
cuata mee üqui. Jendua turá eá fiochi nguiá tiqui. 5Secheé jeñandu rà, 
Seresenda. Mbia mbaecha reá ngue Dios irabo ra. Dios icua tuchi sacuá. 
Üqui ndese quiarei Dios o tuchi mbaecha mo si. —Üqui nda siqui tuchi 
serese se ererecua tuchi mose, i que Dios fiee nyii ra. 6Jé ngue mbia 
mbaecha reá jenguiriró tuchi ra. Eicuá eáte tiqui ndiqui raque jéje. 
rao chó nguiá ererecua je, jé mbae mo mee mee sacuá ee. 7 Mbaecha chó 
fiee icuá icuá nguiá Cristo ri. Nandererecua chó Cristo resé. 

8-Sã ereico nyesecua ndechiese no. Ei ere si chó nyesecua emo 
ndese, i que Dios mbia je cose ra. Dios cheé i tuchi chó tiqui nde. Nande 
tiqui fee mumbayá mose, nandeico turá ndae. ?Nande mbia mo isi 
turá mose, emo isi icuá mose, eicuáte üqui. Nande mbia isi chiabi abi 
mose, Dios cheê nandemumba chó nguiã üqui. 19 Dios cheé tubiriáte 
raque nande je echeé mumbayá sacuá. Nande echeé mii mo mumba 
mose, echeé ja mumba raanguia chó tiqui nde. Echeé ataque mumbayá 
ndaque. 1 Dios cheé tubiriáte. —Jéingochí nda emo ninisi rese, i que ra. 
—Mbia mo nda jéiquiachi, i que ae si ñee nda. Nande emo iquia mose, 
echeé nandemumba chó nguiá üqui. Nandeicoã ndaque emo ninisi rese. 
12Dios cheé ngue nandembui mbae icuá si cote ra. Nandechesecua sacuá 
mbia rese. Nyebe nandeico turá mbei chó nguia mbia je. Dios quiatu ra 
nandecuata mee tuchi emo mose cote. 13Ae eya eá eáte riqui emo ndese 
nae, (qui ndese ra Dios ia eá eá nandecuata mee mose. Nandeya eà mose 
emo ndese, üqui mose ra Dios nandembasià. 


Nande Dios icua mose, mbae turá abe nandesaá ño nguia 


14Sã emo ndiqui ñee no. —Dios aicuate quia co, i. Uqui mbae turá 
naa eá mose, tiqui nda Dios siró eá mbae icuá si. Dios icua chooño ño 
fiene. 15Sã Jesús quiato mbaecha reá mo ndiqui ngasé jéje no. Sã eirao 
eá ndiqui no. Sá echiurá mo eá ndiqui no. 16Sá jemo ndiqui ñeeño ee no. 
—Nde ae chó ndechiurá etea. Nde ae chó ndeiraorá etea. Eso turá ño, i 
jemo ee. Mbae mo mee ndocoi ee. Jeñee iru chooño fio nguiá ee üqui. 
17 Jéingo turá eá mose emo je, Dios jéicua choofio ño nguiá (qui. Jë Dios 
jéicua mose, mbae turá jésaá jiri ae. 

18Sã emo ndiqui ñee no. —Dios aicuate quia co, i. Sá emo ndiqui ñee 
no. —Mbae turá asaá saá nguia co. Dios aicua chooño eà nguia co, sá 
emo ndiqui i no. Jé Dios icua mose ¿mañi ae ra jéicua mbae turá naa naa 
eá mose re? Se quiatu mbae turá asaá saá nguiá co. Nyebe ra mbia “eriqui 

Jesús icuate co", i serit. 1? —Dios mii ño siqui nguiá co, jenye chó nguiá 
tiqui. Eturáte raque üqui. Aba checuayá abe riqui ñee ndaque Dios mii nii 
co no. Siquichete esi ñee ndaque erii. 20¿Mbaerá jéaracuayá tuchi riqui 
re? Emo mbae turá naa naa eá mose, Dios icua chooño fio nguiá (qui. 
21Sà nandei Abraham no. —Nderiiri emee seje, i mose Dios, Abraham 
ngue echeé mumba eá nda. Nyebe Dios Abraham isi turá mbei nguiã. 
22 Abraham ngue Dios icua chooño eá nda. Mbae turá ngue esaá saá mbei 
quia Dios icua mose ra. Dios cheé ngue emumba eá nda. Nyebe nandeico 
nguiá fiee. “Abraham Dios icuate”, i. 23Sã embesa ji riqui ñee no: 

Abraham ngue Dios icua ra. 

Nyebe que Dios eisi turá mbei ra, 
i que embesa ji ra. Üqui ngue ique tuchi cote ra. Nyebe “Dios Quiato" i 
nguiã Abraham je. 24Emo Dios icua choofio mose, Dios ra eisi turã eà. 
Emo Dios icua tuchi mose, sã mbae turã abe raá naa. —Dios icuasa, i nda 
mbia ee cote chá. 25Sã Rahab cose no. Cuña icuá. Siqui ata ata bei mbia 
rese. Aque que Josué chimondo isi turá nda. Mbuchimi turá ngue mondo 
mbia icuá si ra. Nyebe Dios Rahab isi turá nguiá. 26Sã nanderete no. Umi 
umi eá mose, “eraaque” i chó mbia nguiá üqui je. Üqui na ño mbia mo 
ndiqui nguià à. Mbae turá naa eà. Nyebe nandeico nguiá “Dios icuayáte 
i ee à. 


» 


Cochee chó nandechuru nandereco 


3 1—Mbia mbaaquiatu quiatu sacuá se, ijenye jaaja techt nda equia 
jé! Emo emo mii fio. Mbia ra mae tuchi urerese. Urecuata ra emee 
tuchi. Mbia mbaaquiatu quiatusate quia ure re. 2Dios cheé nandechabi 
chabi chó nguiá nande ja à. Emo uchuru rerequia turá mose, nguete ja 
abe rerequia turá ño nguiá üqui. 3Sá nandeico freno mii ticuasu churu 
rese no. Nandecheé mumbayá sacuá ño tiqui nde. Sá freno fieté je chó 
nandeico ticuasu rete rurucuata nandenduasa quiti no. Ticuasu rete 
cuasute raque. ^Sá lancha cuasute raque no. Sá quiririá quirácuáte riqui 
raque ee no. Ira ñeté je chó echa riqui nguiá embucuata turá unduasa 
quiti. 5 Ei ño nandechuru nguiã. Nandechuru mbae saá ata ata chó nguiã. 
Eñetéte raque. Sá tata ñetéte raque no. Mbae ra esei ja tuchi oso quia. 

6 Tata rã ño nandechuru re. Nandechuru quiarei mbae icuá ñumumbara 
raá uquia tuchi nande je. Nandechuru icuá na eáte nanderete resenda mo. 
Nandechuru chó nanderete mbiicuá ja nguiã. Nandechuru chó nandereco 
rerequia icuá mbei nguiá. Aba checuayá fio nandechuru rerequia icuá nguiá 
no. 7Sà nandeico quiaa riinda mo mbuseteã aróte raque no. Ae mbebe quia 
nae, (iqui abe nande mbuseteá aróte raque. Mbei abe nandembuseteá aróte 
raque. Ae siqui ama fii nae, üqui abe nandembuseteã aróte raque no. Üqui 
ja que mbia mbuseteá emo mose ra. 8Nandechuru quiatu nandembuseteá 
aroneate nguiá. Nandechuru icuá nguiatu nandembuquiriri aroneate nguiá. 

Mbei tasi je rá tuchi chó nandechuru riqui nguiá nande je à. 9Nandechuru 
je nandeico ñee turã ndaque nanderu Dios je. Nandechuru sí je chó 
nandeico nguiá ñee icuã mbia Dios chiao je cote. Ae rá sí raque Dios mbia 
ao. 19 Nandechuru sf je nandeico fiee turá ndaque. Nee icuá abe no. Üqui 
Dios biáte, Seresenda. 11Sà icua riqui no. I tură mose, eturá ja bei chó fiene. 
I reč mose, ereé ja bei chó eno nde. I chumumbara chi aroneate icua mii 
ye. 12Sã isio riqui ia ed ira a mo no. Isio a bei chó nda ia nguiá. Ira mo nda 
ia eá enongue a no. Ea sí chó nda ia nguiá no. Sá nandeico i turá ndea eá 

i reé mbiró no. Hue icua mii ye ra eñi ja eá. Ei si chó nandechuru no nde. 
Nandecheé ñumumbara mose, eicuáte (iqui. 


Ae je Dios uaquiatu mee nae 


13 Jemo aquiatu mose, sã eriqui mbae turá naa naa mbei. Sã eriqui 
tochi bei no. 14—Paama jenye checuayá mose jenyue, jéaquiatu jésaã 
ñooño fio nguiá úqui no. Jeñee ñooño ño nguià üqui. Dios cheé ndui eá 
tuchi chó üqui nde. 15 Ei jenye eá nda cote, Dios uaquiatu mee mose jéje. 
Paama jenye checuayá mose jenyue, Dios rá eà fio jé nde. Dios quiatoá 
nyisaá na fio üqui nde. Aba checuayá nyisaá na fio tiqui no nde. 16 Mbia 
ndua eá mose emo ndese, eicuáte üqui. Mbia paama i checuayá mose 
nyue, eicuáte üqui no. Üqui mose ra mbia siqui turáyá nyue. Mbae icuá 
icuá mbei ra ee. !7 Dios uaquiatu mee mose nande je, nandechiá turáte 
ra cote. Nandechiá nda ngoite cote. Cocheete ra nandeico cote. Emo ñee 
nda nandemumba eáte cote. Nandeya eá nda mbia rese cote. Mbae ra 
nandesaá turá mbei quia cote. Nandendua ata ata eá nda cote. Nandecheé 
nyecuate ra eriqui mbia je cote. 18 Nande mbia nandemingo turá mose 
nyiese, nandechiá turá nda nandeico cote. 


Ae mbae icuá quiatote nae, Dios quiatoá ño üqui nde 

4 1¿Mbaerá ño jéingo nyao nyao nyiese chà? ¿Mbaerá ño jéingo ico 

icuá icuáte nyue chá? Jeñiangui renda icuá nii ño ñene. “Se chó 
je”, jenye jaaja quiatu nguiá mbae icuá osei osei. 2Jembae eá jenyosei 
choseichi nguiá à. Jë ererequiayá mbei mose, mbia jéiquia arð fiochi 
nguiá à. Mbae jenyosei chosei chóchi nguiá à. Nyebe jéicuá icuá mbeite 
riqui nguiá jenyue á. “Embu seje”, jenye áte quiatu nguiá Dios je. Nyebe 
jéingo nguiã eisiã. 3“Embu seje”, jenye mose Dios je, “embu seje” jenye 
icuá icuá ño nguiá ee á. Mbae mumba chooño sacuá ño jéingo nguiá 
“embu seje” i Dios je à. Nyebe Dios riqui nguiá emee eà jéje. 4Sá cuña mo 
ndiqui hui ngu si no. Ef jenye si chóchí nguiá hui hui Dios si à. Ae Dios 
biáte nae, jé tiqui osei osei mose, Dios quiato aronea ño jé cote re. éMafii 
jenye quia üqui icuayáte re? 5Sá embesa ji riqui ñee ñooño áte no: 

Espíritu Turá Dios mee nguia nandechiangui re nae, aque riqui 

ngueteáte nanderese co. 

Nandeico sacuá Dios mii ndese, 
i que embesa ji ra. 9Dios turá i ite riqui nande je co. Sá embesa ji riqui 
fiee no: Ae ucuasu saá saá nguia nae, Dios riqui üqui ndiquisáte co. Ae 
siqui tochite quia nae, ŭquř je quiatu Dios turá i ite riqui nguiá co, i que 
embesa ji ra. 7Jéingo tochi chó nguia Dios je. Aba checuayá jésiquisá ño 
nguia jenyesi. Úqui mose ra uchá jési cote. 8Dios jésiichá tuchi quiatu 
quia. Üqui mose ra Dios abe jendiichã tuchi. Jéingo mose mbae icuã 
ndese, jéhui chó esi. Jendua ata ata mose, jeñia jembitiró ño. 9 éMbaerá 
jéingo iquia iquia mbae icuá naa mose re? ¿Mbaerá j&yate riqui mbae 
icuá naa mose re no? Jenyeseo quiatu quia jéicuá nii. Jéya eá nguiatu 
quia jéicuã ndese no ae. 10Jéingo tochi chó nguia Cristo je. Aquere quia 
ra ae jéturá mbuchecua mbia je cote. 


Nandecheé icuá eá emo nii 


11 Jeñee icuáchí nda emo nii, Seresenda. Dios cheé mumba chó tiqui 
nde. —Jenyesecua chó nguia jenyiese, i que Dios ra. Jé Dios cheé mumba 
mose, “Dios cheé icuá" i raanguia chó üqui nde. “Dios cheé icuã” jenyechi 
nda echeé mumbayá ndocoi jé. 12Dios ae chó mbia cuata mee nguiá co. 
Dios mii ño ucheé mondo nguiá nande je. Nande echeé mumbayá sacuá. 
Dios ae chó aba riró nguiá aba icuá si. Dios ae chó nda aba mondo tata 
cuásuu no. Nande quiarei emo cuata nandemee aroneate. 


Mbae mo tasaá isamami, nande aroneate 


1354 nandemo ndiqui fiee no. —Taso mbae mo naa naa pee. Taico 
are tuchi pee. Mbae mo isi sacuá icua. Tenda nongue mose ra achube, i 
no. Ndua rane eà Dios rese. 14Uqui Dios biáte. Nandeiranuate mbae mo 
ndese. Mbae mo tu arondete tá i nande je. Isamami nandemano arondete. 
Shimbo rã fio nande re. Sá shimbo riqui quiachã jeite no. 15 —Mbae mo 
tasaá, nandechi nda nande ae ndua mose rocoí Dios rese jé. —Dios eno i 
mose seje, (iqui mose quiatu mbae tasaá, nande quiatu quia. 16 éMbaerã 
jéingo tesarei Dios si re? ¿Mbaerá jéingo “se ae mbae tasaá” i re? 
Jenguasu jésaá saá ño nguiá qui. Eicuáte üqui. 17 Ae mbae turá icuate 
quia nae, sã tiqui ndiqui mbae turá naa mbei. Mbae turá naa eà mose, 
eicuáte tiqui cote. Dios biáte üqui cote. 


Santiago fiee asi mbaecha je 


lTacheé mbaecha je cote. Jéya eã ndasi ra jésaá tuchi cote, 

mbaecha. Jenyeseo tuchi quiatu quia. 2Jembae ra ua ja tuchi cote. 
Chicuaquiarí nda jéirao ua tuchi. 3Jembae mbae isiquia ra quiachá ja 
cote. Jembae mbae isiquia rá nda jé abe jequiachá tuchi cote. Mbae 
isiquia rese chó jéingo nguiá ndua. Dios rese ndua rocoi. Mbae isiquia 
jemunua nua tuchi chó nguiã Dios jembasi sacuá à cote. 4Mbia que 

quiei quiei rei quia jéje resé. Mbae que jemondo tură turáyà nguia 
jembae ishao shaosa je resé. Üqui Dios mbiirandu raanguia chó nguiã 
jenii. Nyebe ra Dios jembasi uquirácuá je. Sã ticuasu riqui quiaru bei 
fiimbuquira no. Eiquia nonde. Ei ño jé nde, mbaecha. Jembi rese chó 
ngue jéingo bei quia ra. Jéquiaru chooño mbei que equia ra. Siqui rocot 
Dios rese. Nyebe ra Dios jembasi cote. 6Jě ngue mbia turá jembasi mbasi 
quia ra. Jé ngue mbia turá jéiquia iquia quia no nda. Mbae icuá mo esaá 
eáte raque j&je. Nyebe ra Dios paama i tuchi jéje, mbaecha. 


Jesucristo jésaaró aró mingue chó nguia 


7 Jesucristo ra tube íbii, Seresenda. Jésaaró arð mingue chó nguia. 
Sà mbia riqui ama nyaaqui raaró aró mingue no. Mbae tiquia nonde 
no. Aquere ra eriqui minguebe umbae raaró aró no. Eucua ucua nonde. 
8Ei jenye chó nguia Jesucristo raaró aró mingue jé abe. Jeñimbirácuá 
fio nguia Jesucristo raaró aró. Achite eñi tu a cote. 9Jefiee icuá icuácht 
nda jenyue, Seresenda. Üqui mose ra Dios jembasi. Namo jiri ra Dios 
mbia icuá mbasi. 10 Jeñimbirácuá mingue chó nguia. Sá Dios cheé 
mbuchecuasa mbia cose ndare no. Sá ñimbirácuá mingue mbia icuá mose 
ee no. 11Ae ñimbirácuá mingue quia nae, tiqui je chó Dios turá ndiqui 
nguiá. Sá Job cose no. Nimbirácuá mingue tuchi que equia ra. Aquere que 
Dios turá tuchi riqui ee cote ra. Üqui jéicuate quia à. Fi si chó Dios turã 
tuchi nguiã mbia je co. 

12 À abe jeñandu tuchi. Jeñee fioofiocht nda jé. Jurar jenyechi nda emo 
mose jé. Ibatenda rii. Ibi jenda mo nii abe no. Mbae ja mo nii nda jurar 
jenye jirichi jê. Eno jenye mose, üqui mii mbei chó jefiee. Tei jenye mose, 

13 Jemo ia eá mose, sá ñee Dios je. Jemo ia mose, sá irasei rasei Dios 
je no. 14Jemo ndasi mose, sã “jenyu” i Jesús quiato rerecua je. Sã üqui 
fiee Dios je erasi rii cote. Sá mbae quira mo quiti erasi àqui ndese Jesús 
rii. 15—Jesús ra embucheró, i mose uchiangui re fee mose Jesús je, 
mbucheró ndae. Erasi mbae icuá naa mose nyii, üqui nda embutiá esi no. 
16 —Mbae icuá ngue asaá eá nda, jenyechí nda jê. —Mbae icuá ngue asaá 
nda, jenye quiatu quia jenyue. Jeñee quiatu quia Dios je jenongue rii. 
Üqui mose ra Dios jembucheró. Emo turá mo fiee tuchi mose Dios je, Dios 
ra mbae turá saá tuchi ee. 17Sã Elías no. Nande rá si chó ndaque Elías. 
Sã ñee tuchi Dios je ama mbuchaaqui eá nonde no. Nyaaqui eá mbei que 
cote ra. Tres años y medio chee que ra. 18 Aquere que Elías ñee Dios je 
cote ra. Ama mbuchaaqui sacuá cote. Aque mose que nyaaqui cote ra. 
Mbae que suri ja cote ra. Mbae ia ja chee no. 

19Emo icha mose Dios si, sá enongue embuchebibe mingo Dios rui sí. 
20Nde mbia mo mbui mose huiicuá si, eresiquisá quisá ño nguiá eso eá 
sacuá tata cuásuu (qui. Dios ra eicuã mbutiá esi cote. 

Pedro ucheé mbesa mondo Jesüs quiato ishonda jaaja je 


1 1Pedro chó se re. Jesucristo chimbaaquiatu chó se re. Aico à mbesa 

jéje a. Isho isho jendeco mose jendecua si. Ponto jenda je. Galacia 
jenda je. Capadocia jenda je. Asia jenda je. Bitinia jenda je. Jé ja je aico 
á mbesa a. 2Dios que jéirabo umbaerá nyii jeá mose ra. Espíritu Turá 
ngue jemii icúe Dios mbaerá cote ra. Jé echeé mumbayá sacuá. Jesucristo 
ruqui jembitiró sacuá abe jéicuá si no. Sá Dios riqui turá i i tuchi jendese. 
Sà eriqui jembia i i tuchi no. 


Dios ra mbae turá mee ja nande je 


3Nandecheé turà mbei quia Dios rii. Jesu cristo rute quia ae re. Ae que 
eya eáte riqui nanderese ra. Nyebe nandeisi nguiá mbiasu nguiirina cote. 
Dios Jesucristo raaque mbuquera mose, aque mose que nandembiasu 
nande abe ra. Nyebe nandeico nguiá ñee à. “Dios cheé nda io turá ja 
nande je", i à. ^Dios ra nandemingo bei. Eriirite quia nande re. Nyebe ra 
mbae mee ja nande je nandeico mose ibate. Mbae icuá ndese ra nandemae 
eá tuchi aque mose cote. 5Jéingo Dios icuate üqui. Nyebe ae riqui nguiá 
jendeaquiatu tuchi uquirácuá je co. Dios que mbae mbuquiche ja nande 
je ra. Nandererao sacuá ibate. Mbae ua ja mose ra nandererao ja ibate 
cote. Co eriqui raá nguiá nandereaquiatu co. éNyebe jéyate riqui nguiá 
tiqui. Mbae rasi tu mbiri aróte raque jéje. 7 Sã mbia riqui oro mbuchi no. 
fio mbae rasi riqui re. Nyebe Dios jéicua. Mbae rasi raá naa ndaque. Eturá 
tuchi chó üqui oro si re. Oro quia ra ua emo mose. Jé nguia ra jéhua eá 
mbei Dios icua mose. Jesucristo tu mose nda Dios fiee turá tuchi jenii 
fia. 8Jéingo nyesecuate Jesucristo rese (qui. Jemae eáte raque quia erese 
tiqui. Jéingo eicuate jeñiangui re tiqui. Jéya tuchite riqui erese üqui. 
9Jéingo Jesucristo icuate (iqui. Nyebe ra Dios jéai mingo turá mbei cote. 

10Sã Dios cheé mbuchecuasa ñee cose no. —Mbia ra mae jee Dios 
turá ndese, i que ñee nda. Nanderii ño ngue eriqui nguiã ñee. —Mañi 
nda Dios quia reae. Uturá je ra mbia mingo bei reae, i que Dios cheê 
mbuchecuasa ndua ndua cose ra. 1 Espíritu Turá ngue siqui quia Dios 
cheé mbuchecuasa chiangui re ra. Mbiirandu randu que equia Cristo 
rii nda. —Cristo ra mbae rasi saá tuchi. Aquere ra equirácuá tuchi 
mbia rerecua mose ae cote, i que Espíritu Turã Dios cheé mbuchecuasa 
mbiirandu nyii ra. —Manosete ra üqui ndeae. Aba rii eriqui “Cristo” i 
remi, i tuchi que Dios cheé mbuchecuasa quia ndua ndua ra. 


Dios que jemii icúe umbaerá nda 


12Dios que embiirandu ra. —Jé jétiamba quiatu ra Cristo mbae rasi 
saá mbia mingo bei sacuá. Jétiamba quiatu ra Cristo mbae rasi saá mbia 
namonda je. Mbia emo mosenda je, i que Dios ra. Nanderif fio ngue eriqui 
nguiá “namonda” i. Nyebe mbia riqui nguiá üqui ja renei nenei j&je Cristo 
rii cote. Espíritu Turá abe riqui erenei nenei jéje co cote. Angeles abe 
tiqui icua sete raque quia Cristo rii üqui. 13Jendua tuchi rá nguia mbae 
raá nonde. Jétesa bei quiatu quia. Jesucristo tu mose, eturá tuchi ra ae 
jéje aque mose. Úqui ndese quia jéingo bei tesa eraaró. 14Ae jenyosei 
chosei quia nyii nae, Dios icuayá mose nyii nae, tiqui ndese jéingo ndua 
eá cote. Dios cheé jemumba eá ño nguia cote. 15Dios quiarei jemingo icúe 
umbaerá tuchi. Nyebe jéingo turá tuchi ae rã si. 16Sã Dios cheé mbesa 
ji riqui no: —Jéturá fio jéingo se rá si, i fii embesa ji re. 17 Üqui jéingo 
“Paba” i Dios je üqui. Nyebe jéingo irei irei jiri esi jéingo mose íbii. Dios 
ra mae nandechiao ja ja rese. Emo chiao rese ra mae eá eà. 18Nandei 
fiiinda que siqui chooño nguia cose ra. Dios rese siqui rocoi. Ei nande que 
equia nande abe nyii no nda. Dios que nanderiró üqui si cote ra. Dios que 
mbae isiquia mondo eá nanderiró sacuá nandeicuá si ra. Oro que emondo 
eá no nda. Plata abe no. 19 Cristo ruqui quiatu ngue nanderiró nguiá 
nandeicuá si. Aba queteamba tuchi chó Cristo ruqui re. Cristo mano 
mose nande je que eruqui uché tuchi ra. Sã sacerdote oveja turã fio iquia 
no. 20 —Cristo ra mano mbia icuá ndiquicharó, i que Dios nyii mbae ao 


Cristo raaque mbuquera nguiá. Dios chó uquirácuá mee nguiá Cristo je. 
Nyebe jéingo nguiá Dios icua üqui cote. Nyebe jéingo nguiã fiee. “Dios ra 
nandemingo bei ibate" i tiqui. 

22Dios cheé jéisi turá mingo (qui cote. Nyebe jeñia mbitirô nguiá 
mbushí cote. Nyebe jéingo nguiá nyesecua aróte mbia rese cote. 
Jenyesecua tuchi quiatu quia jenyiese jé. Nandechiangui re chó nandeico 
nyesecua tuchi mbia rese jé. 23Nyaacuquia si je raanguia chó jé cote 
re. Nandechaacuquia que equia nyii nae, mbia chó ngue nanderu nyii 

ra. Nandechaacuquia sire, Dios que nanderu tuchi cote ra. Dios cheé fio 
nandembuchaacuquia si nguiá. Echeé nda ua eá bei. Siqui bei rae. 24Sã 
embesa ji riqui fiee no: 

Quiata rã tuchi chó mbia ja riqui nguiá à. 

Sã quiata riqui mano jeite no. 

Quiata uti rá ño mbia riqui nguiá à no. 

Eturá mbiri ño chi ndaque nyii. 

Aquere chó fiimama cote. Mano cote. 

25 Dios cheé nguia ra ua eà mbei, 

i que embesa ji ra. Dios cheé sí chó ngue jeñandu nguiá Jesucristo rii. 
Jemingo bei sacuá. 


Jéo tuchi chó nguia Dios cheé ndese 
1Nyebe jéhui mbae icuá ja si. Jë nda mbia jembiiri irichi nguia jê. 
Jenguasu ra jésaá saáchi. Emo mbae ra jenyosei choseichi nguia 
Jë. Jeñee icuá icuáchí nda equia emo nii jé. 2Sã áqué itáqueí ndiqui 
uchiu achã asite no. Ei jenye bei chó nguia oo Dios cheé ndese. Fi nda 
jéquirácuá tuchi riqui Dios rese. Sá àqué quirácuá ndiqui quiambure no. 
3Dios turá ngue jésaá ndei resé. 


Sita turá na fio Cristo re 


4Jesucristo ra siqui bei. Jesucristo rei sita turá na. Sá mbia riqui 

sita mo ndiriró no. Ei si chó mbia nguiá Jesucristo ririró ndei à. Dios 
queteamba tuchi quiatu Jesucristo re. Dios chiirabo tuchi chó ae re. 
Jesucristo jésiichá i i tuchi quiatu quia jé. SSita turá na ño jéingo nguiá 
jé abe üqui. Sá Dios chuchua ao ji sita turá je no. Dios chuchua ao ji rã ño 
jé no nde. Jefiee turá mbei quiatu quia Dios je. Jé sí chó jendete jemondo 
quia ee. Jéingo bei quiatu quia icúe embaerã. Üqui mose ra Dios jéisi turà 
mbei Jesucristo rii cote. 6Nyebe Dios cheé mbesa ji riqui nguiá ñee: 

Jesucristo ra amii Zión. 

Tuchua i turá na tuchi chó Jesucristo re. 

Sechiirabo tuchi chó ae re. 

Aba queteamba tuchi chó ae re. 

Ae Jesucristo icuate quia nae, üqui mo nda fiee eà. 

“Jesucristo rui aico jiricht co", iá nda emo, 
i que embesa ji ra. 7Sã mbia mo tuchua ao sita turá je no. Úqui sita turá 
na fio Jesucristo riqui nguiá co. Üqui jéingo Jesucristo icuate üqui. Nyebe 
jengueteamba tuchi ae riqui nguiá co. Ae Jesucristo icua eáte quia nae, 
üqui je ra embesa ji cheé io tuchi cote. À ndei embesa ji cheé à: 

Ae tuchua aosa quiriró sita nae, aque quia ra tuchua i turá tuchi 

cote, 

i que embesa ji ra. 8Sã embesa ji riqui ñee no: 

Sá sita riqui pátá i emo cúi je no jé. 

Embucoi no jé, 
i que embesa ji ra. Ei si chó nda mbia pátá i raanguia Jesucristo cheé je. 
Jesucristo cheé mumbayá sereáte quia ñene. “Echeê mumbasa ra pátá i 
raanguia”, i que Dios fiiinda mosenda bei ra. 


Dios mbaerá tuchi chó jé nde 


9Dios que jéirabo umbaerá tuchi ra. Sacerdotes rã fio jéingo nguiá Dios 
je üqui. Dios que jemingo icúe umbaerá nda. Jë mbia mbiirandu randu 
bei sacuá Dios chiao turá nii. Ae quiatu que jendiró itondaru si ra. Jéingo 
sacuá nyaashi Dios rese cote. 19 Mbia chimbutereáte que jé nyii ra. Dios 
quiato tuchi chó namo jé cote re. Emo ngue ndua eáte quia jendese nyii 
ra. Dios quia ndua tuchi nguiã jendese co cote. 


Dios rimba chó jé nde; nyebe jéingo turã 

11 Achesecua tuchite quia jendese co. Isho ishote jéingo jendecua si 
tiqui. Ae mbia chosei chosei quia mbae icuá nae, tiqui ndese ra jemae 
maecht. Eicuáte riqui nandeai je üqui. 12Ae Dios icua eáte quia nae, tiqui 
ndésaa jéingo turá fio nguia. Üqui ndiqui ñee icuã icuáte raque jenii üqui. 
Jéicuá mose rocoi. Üqui nda mae jee jéturá ndese. Nee turá jee ra Dios 
rii, Jesús tu mose. 

13 Mbia rerecua ja cheé jemumbayá fio nguia Dios je. Ae ererecua tuchi 
ererecua ja si nae, aque cheé abe jemumbayá ño nguia no. 14Sà ererecua 
tuchi riqui mbia rerecuará mii jaaja no. Mbia icuá mbasi mbasi sacuá. 
Mbia turá ndeaquiatu sacuá abe no. Üqui fiee abe jemumbayá fio nguia 
no. 15Jéingo turá ño nguia jé. Jéingo turá mose ra mbia aquiatuá fiee 
icuá aroneate jéje. Dios bite tiqui. 16Jesucristo que jembui mbae ja si cote 
ra. Jenderecua eáte raque mbae mo cote. —Mbae icuá tasaá. Sererecua 
eáte rei ñene, jenyechi ndae. Dios rimba chó jéingo. 17 Jéingo turá ño 
nguia mbia ja je. Jenyesecua chó nguia jendesenda Jesüs quiato rese. 
Jéirei iret jiri Dios si. Mbia rerecua cheé nda jemumba mumbachi jê. 

Cristo rá si chó jéingo ñimbirácuá turá mbae rasi je 

18 Mbia rimba je tacheé cote. Jenderecua cheé jemumbayá ño nguia 
je. Jéirei irei jiri quia esi jé. Jenderecua icuá mose abe chó echeé 
jemumbayá nguia. “Jenderecua turá mose achó ño echeé jemumbayã”, 
nguiátu chó nandeico. Dios bite (qui. Dios rii nanderoseí nguiátu mose, 
ebite tiqui. 20Mbae turá jésaá saá mbei chó nguia. Mbia jéiruá nua 
mose jéturá nii, jendosei nguiátu chó jéingo. Üqui mose ra Dios ia tuchi 
jendese. Mbae icuá mo nda jésaáchi. Jé mbae icuá naa mose, Dios biáte 
tiqui. Mbia jéirua nua mose jéicuá nii, jendoseí nguiátu raque rae, Dios 

biáte üqui. Jéicuá nii ño ñene. 21 Nyebe Dios “jéingo serui", i nguiá nande 
je. Sá Cristo roseí nguiátu tuchi mbae rasi raá mose nande je no. Nande 
abe nanderoseí nguiátu sacuá eraá si. 22 Cristo que mbae icuá mo saá eá 
tuchi ra. Mbia mo ngue embiiri iriá tuchi quia ra. 22Mbia ñee icuá mose 
Cristo je, ae que ñee icuá eá mbei mbia cheé ndibishoró nda. Mbia Cristo 
mbaasi asi mose, “tasaá se”, iá tuchi que equia ra. “Dios quiarei”, i chó 
ngue equia ra. 24Jesús mano mose ira mbuchicuandasa ji rese, nandeicuá 
ndiquicharó fio ngue mano nguiã. Eraaque rá nandeico sacuá mbae icuá 
je chó ngue re. Nandeico sacuã mbae turã ndese chó ngue re. Cristo mbae 
rasi raá mose, jembitiró sacuá ño üqui nde. 250vejas quiachã je rá ño 
ngue jéingo nguiá nyii. Jenyebi que oso owe Cristo rea cote ra. o 


Jendu cheé jemumbayá ño nguia, i cuña je 


3 1Mbia ninisi je tacheé cote. Jendu cheé nda jemumbachi j&. Jesús 

quiatoá ndaque jendu. Echeé jemumbayá fio. Jendu nda Jesús icua 
chee cote chã. Jéingo turá mose ee. Jë Jesús cheé nenei neneinde rocot 
ee. Jesús nda eicua cote chã. 2Jéingo turá ndese ra jendu mae nyee. 
Echeé jemumbayá mose. 3—Mbae je nda serete ambaró na ña, jenyechi 
nda ndua ndua jé. Jéo resenda rese. Jéhui rese abe no. Tiru turá ndese 
abe no. Jéa uma ji turã ndese abe no. Úqui mii ndese chó nda jéingochi 
ndua beite jé. ^Jefiiangui re quiatu jéingo turá. Jéingo tochi chó nguia. 
Í nda jéturá ua eá mbei jési. Üqui nguiatu Dios bite re. 5Sã cuña mo no. 
Dios quiato cose no. Üqui nguiatu que eturáte riqui uchiangui re quiatu 
ra. Ngu cheé abe mumbayá no. Ndua rocoí nguete resenda umbarósa 
rese. 6Sã Sara Abraham fiee mumbayá no. Sererecua i ee. Jéingo turá 
mose, Sara rá nda jé cote. Mbae mo si ra jésiquichechi cote jé. 


Jéingo turá fio nguia jeninisi je 

7 Tacheé eninisi rerecua je cote. Jéaquiatu chó jéingo turá jeninisi je. 
Jeninisi jemingo turá. Jéingo tochi chó nguia ee. Jé nguia jeátá jiri esi re. 
Dios quia eturáte jé ja je re. Jeninisi rese. Dios que jendeco mingo nyiese 
ra. Jeninisi rese. Nyebe jéingo nguiá siqui turá jeninisi je. Uqui mose ra 
Dios jeñee andu bei, jeñee mose ee. 

Mbia icuá icuá mose jéje jéturá mose, jéya chó jéingo 

8Jéingo turá ja chó nguia jenyue no. Jéya eá jiri jéingo jenyiese no. 
Hue ri ja chó jéingo ndua ja. Jenyesecua ja chó nguia nyiese. Jêseteã 
fio jéingo nyue. ?Mbia icuá mose jéje, jéicuáchi nda jé abe ee. Mbia ñee 
icuá mose jéje, jeñee icuáchi nda jé abe ee. Jeñee turá nguiatu quia ee 
je. Jéingo serui, i chó ngue Dios jéje re. Dios fiee turá mbei sacuá jenii ño 
ngue re. 10Sà embesa ji riqui fiee no: 

Jéingo turáse mose, jeñee icuá eá emo nii. 
Jéingo chooño sereá mose, jeñee ñooño eá emo je no. 
11 Jenyicuasé ño nguia mbae icuá si. 
Mbae turá fio jésaá nguia. 
Jéturá ño nguia mbia ja je jé. 
12 Ae siqui turá nguia nae, tiqui Dios teaquiatu bei quia co. 
Üqui fiee Dios chandu turá mbei quia co. 
Ae siqui quia mbae icuá ndese nae, Dios biá tuchi chó üqui nde, 
i que embesa ji ra. 

13 Jéingo turá mose ¿mañi nda emo mbae icuá naa jéje re? 14Mbia icuá 
icuá mose jéje mbae turá naa mose, jéya tuchi chó üqui mose re. —Mbae 
icuá nda asaá ndeje jé, i mose jéje, jesiquicheá ño esi. 15 Jesucristo 
jemingo tuchi chó nguia jeñiangui re jenderecuará. Emo ñee mose jéje, 
jeñee aquiatu chó ee. —¿Mbaerá ereico Jesucristo rese re? ¿ mose emo 
jéje, jeñee aquiatu chó ee. Jéingo mingue chó ee. 16Jéingo turá mbei. 
Diosbi rese jéingo bei. Í nda jéya bei riqui. f nda “mbae turá asaá eá 
fioch?", jenye eá. Ae ñee icuá icuá nguia jenii nae, tiqui nda irei ireite 
quia ucheé icuá si cote. trei irei nda jéingo turá mose Cristo rese. 17 Mbae 
rasi jésaá mose jéturá nii, üqui nguiarei Diosbi tuchi. Mbae rasi jésaá 
mose jéicuá nii, üqui nguiarei Dios biá tuchi. Mbae icuá niite quia ñene. 
18 Cristo abe que mbae rasi saá nande je ra. Mbae icuá naande rocoí. Ae 
raque eturá. Mbae rasi que esaá nandeicuá ndiquicharó nda. Nandemingo 
sacuá Dios rese. Cristo rete que mano nda. Espíritu Turá ngue embuquera 
si ra. 19 Aque mose que Cristo si Dios cheé nenei nenei mbia ai tarô ji je 
ra. 20 qui ngue Dios cheé mumba mumba quia nyii ra. Noé Dios cheé 
nenei nenei mose ee. Dios rosei nguiátu tuchi que eriqui mbia riisu isu 
aque mose ra. Noé siqui bei mose arca raã naa. Aquere que mbia miite 
ique arca ye ra. Ocho que mbia ra. Siqui bei sacuá ama ndicuasu mose. 
21Sã ama Noé mumbebi mingo no. Ei si chó bautismo co no. Nandei 
mbuchasu mose, aque quia ra nandemingo eá Dios rese. Nandechiá 
mbitiró ji mose, aque mose quia ra Dios nandemingo bei cote. Bautismo 
tuchi chó üqui nde. 22Jesucristo quera sire que esi ibate ra. Hue eriqui 
beite Dios jii hue cote. Mbae ja rerecua tuchi chó ae cote re. Angeles 
rerecua. Ibatenda rerecua ja. 


Mbae jésaá turá ja 
4 1Sã Cristo mbae rasi saá tuchi siqui mose íbii no. Ei jenye si chó 
nguia fiimbirácuá nguiátu mbae rasi raá mose. Ae mbae rasi saá 
tuchi quia nae, üqui nda mbae icuã saá eà mbei cote. 2Ae Dios bite nae, 
tiqui ndese ra eriqui bei cote. Ae echoseite quia nae, üqui naa ndocot. 


3Mbia ataque rã tuchi que nandeico nyii ra. Nandeicuã tuchite que eriqui 
nyii ra. Ae nandechosei quia nae, üqui ndese achó fio ngue nandeico nyii 

ra. Nandequiacua quiacua que equia nyii ra. Nandechimbusarei chooño 
mbei que equia nyii ra. Dios abareá ndese que nandeico ndua tuchi nyii 
ra. Huee chó cote. Nandehui que üqui ja si cote ra. +—¿Mbaerá jéingo bei 
eá mbae icuá naa naa urerese re? i nanderesenda ñiinda quia nande je 
à. Nyebe eriqui nguiá ñee icuá icuáte nande je à. 5—¿Mbaerá tiqui jêsaã 
nde? i chee ra Dios tiqui je cote. Dios mae mose mbia chisaá saá ja rese. 
Aque mose ra Dios mbia mano je abe chisaã ndea ja. Mbia reco abe chisaã 
ndea ja. Ae mano mbia nyii nae, úquí je que Jesucristo Dios cheé nenei 
nenei nda. Eai siqui turá sacuá Dios rã si. Erete mano ndaque huiicuá je. 
7 Achite mbae fii ua ja a cote. Nyebe jéingo mbae turá naa naa ja 
bei. Nyebe jêingo ñee fee mbei Dios je. 8Jenyesecua tuchi quiatu quia 
jenyiese. Üqui mose ra jétesarei jenongue icuá si. 9Jenongue jéisi turá 
fio nguia nyoi mose jenyuchua. Jéya chó jéingo eisi mose. 10 Dios que 
nandechisaá saana mee nande ae ae je ra. Üqui jésaá turá turá fio nguia 
jéataque je. Dios uaquiatu mee mose jéje mbae mo naa sacuá, üqui jêsaã 
turá turá fio nguia jéataque je. 11Emo Dios cheé nenei nenei mose, sã 
Dios cheé tuchi chó esenei senei nguia. Jemo mbae turã naa naa mose 
uataque je, sã eriqui eraã turã Dios quirácuá nii. Ae jésaá saã nguia mbae 
nae, Dios je chó jésaá. | nda mbia ñee turá mbei Dios rii. Jesucristo rii 
abe no. Sá mbia fiee turá mbei Dios rii. Amén. 


Mbae icuá tuutu mose jéje, jéya cho jéingo 


12Mbae icuá tuutu mose jéje, “¿mbaerá eriqui seje re?" jenyechi nda 
nyuruirate, Seresenda. Ei mbei chó mbae icuá nguiá tuutu Jesüs quiato je. 
13Mbae icuá tuutu mose jêje, j&ya chó jéingo. “Cristo rà si chó nandeico 
nguiá mbae rasi raá”, jenye chó nguia ñimbia. Cristo nininya tu mose, 
aque mose abe nda jéya tuchi chã. 14Mbia ñee icuá icuá mose jêje Cristo 
rii, coche tiene. Jêya chó jéingo. Espíritu Tura fio jéichu ichu nguiã üqui. 
15Mbia jembaasi asi chooño mose Cristo rii, jéya chó jéingo. Jéicuá nii mbia 
jembaasi asi mose, (qui nguiatu aba ireite re. Jë mbia mo iquia mose. Jë 
mbae mo mbuquiachá mose. Jë mbia mo mbupaama i mose. Jë üqui icuá mo 
naa mose, aba ireite (iqui. 16Mbia jembaasi asi mose Cristo rii, jéirei ireichi 
nda üqui mose. Cristo resendate quia jé nde. Nyebe j&ya chó jéingo. 17Dios 
ra mae ja chee mbia chisaá ja rese. Achite Dios fii mae uquiato chisaá ndese 
a. Nandechisaá ndese chee ra Dios mae. Uquiato chisaá ndese chee. Mañi 
nda uquiatoá nyisaá je remi. Üqui nguiatu ra embasi tuchi nandesi quiatu. 
Dios cheé turá nguiatu ngue eisiáchí nguiá. 18Dios quiato riqui fiimbirácuáyá 
aró aróte mbae icuá tuutu bei mose ee à. Dios quiatote raque. Dios quiatoá 
nguiatu ra ñimbirácuáyá tuchi mbae icuá si. Dios ra emondo chee tata cuasu. 
19“Mbae rasi jêsaã”, i mose Dios nande je, nandesaá turá ño nguia ee. Mbae 
turá nandesaá i i chó nguia ee. Nandereco nandemee tuchi nandeaosa Dios 
je. Ae ra ucheé mbuchebiã mbei nande je. 

Jesús quiato jéteaquiatu turá ño nguia 


5 1 Jeñimunua je rerecua ja je tacheé cote. Cristo quiato rerecua chó 
se no nde. Cristo mbae rasi raá ndese que amae se ra. Cristo nininya 

nyecua mose, se abe ra aico bei erese cote. 2Ae Jesús quiato siqui quia 
jendese nae, üqui jéteaquiatu turà nguia. Sã ovejas raarósa riqui ovejas 
raaró turá no. Ei jenye chó nguia Jesús quiato raaró. Jêteã teã eà fio 
nguia mbia mbaaquiatu quiatu. Jendua ndua eà fio nguia mbae isiquia 
rese. 3Jéingo tochi chó nguia Jesás quiato chimunua nua je. Mbiacha ra 
jésaá saá techi ee jé. Jéingo turá ño nguia eresa rae. Í nda jé na sí eriqui. 
4Jesucristo quiarei mbia reaquiatusa tuchi nande si. Ae tu mose, mbae 
turá tuchi mo nda emee jéje premio. Üqui nda ua eá mbei. 5 Acuanindu 
je tacheé cote. Amei ñee jemumbayá fio nguia jé. Jë ja jéataque cheé 
jemumbayá ño nguia jé. Jéingo tochi ja chó nguia jenyue j&. Sá embesa ji 
riqui ñee no: 

Ae ucuasu saá saá nguia nae, Dios biá tuchi chó tiqui nde. 

Ae siqui tochi quia nae, üqui je quiatu ra Dios turà mbei riqui, 
i que embesa ji ra. 

6 Jéingo tochi chó nguia Dios je Jë. Equirácuá tuchi chó ae re. Ae ra 
mbia mumae turá nyee jendese emo mose cote. 7Jendua ndua ia eá si 
jéhui chó. Jemee fio Dios je. Ae riqui ndua beite jendese co. Jendeaquiatu 
beite quia co. 8Jeñimbaaracua chó nguia jé. Jétesa bei chó nguia j&. Aba 
checuayá nderecua riqui ngata beite co jé. “Mbia tambiicuã icuá”, i beite 
equia co. Sã nyacua no. Sã nyacua risha riqui urei mbocheite “mbae tau" 
i no. ?Aba checuayá nderecua jésiquisá fio nguia jenyesi. Dios jéicua 
tuchi chó nguia jeñiangui re. Sá jendesenda ishonda ja riqui mbae rasi 
raá tuchi no. Jé na si no. 10Sà Dios turáte riqui nande je no. Mbae rasi 
ra jésaá ndaque nyii. Aquere ra Dios jembitiró cote. Jembirácuá tuchi 
cote. Dios sí chó ngue fiee nguiá nande je. “Taemingo bei serese ibate 
Jesucristo ri”, i nguiá nande je. 11 Dios quiarei equirácuá mbei. Eturá 
mbei. Amén. 


Pedro fiee hui bei sacuá cote 


12Co ambesa quia jéje co. Jemingo i i sacuá Dios rese. Jembaaquiatu 
sacuá Dios turá nii. Jéingo bei chó nguia erese. Co ambesa mondo quia 
j&je aque. Silvano ndese aque. Jesús quiato turá tuchi chó Silvano nde. 
Nanderesenda re. 13 Jesús quiato Babilonia jenda saludos mondo quia jéje 
aque. Dios chiirabo chó à nde. Jé na si. Marcos abe saludos mondo quia 
jéje aque no. Seriiri na fio aico nguiá ee co. 14Saludar jenye turá turá ño 
jenyue mambi. Jenongue ritii abe jésiite ite chó nguia mambi. Jesucristo 
quiato jate quia jé nde. Sã j&ya beite riqui. Amén. 

Pedro ucheé mbesa mondo Jesüs quiato je 


1 1Simón Pedro chó se re. Jesucristo rimba chó se re. Jesucristo 

chimbaaquiatu chó se re. Aico co mbesa mbesa jéje co. Ure rá si chó 
jéingo nguiá Jesucristo icua üqui. Nandebi tuchi Jesucristo icua mose. 
Dios turá tuchi nandemingo mose Jesucristo rese. 2Sà Dios turá ndiqui 
tuchi jendese. Sã Dios jembia tuchi mingo. Jesucristo jéicua i i tuchi bei 
oso quia. 


Jeñimbaaquiatu i i tuchi Dios rii 


3Jesucristo nandeicuate quia à. Nyebe Dios riqui nguiá mbae raá ja tuchi 
nande je co. Nandemingo bei sacuá. Nandeico sacuá erá sí. Uquirácuá je 
eriqui mbae raá ja tuchi nande je co. Uturá ngue emee nande je ra. ^Dios 
que ucheé turá mee nande je ra: —Co tasaá jéje. À tasaá jéje. Co abe, i 
tuchi que equia nande je ra. Üqui ngue esaá ja nande je cote ra. Jesucristo 
rá si que nanderaá nda. Ae mbae icuá mbia chosei chosei quia nae, üqui 
si eriqui nanderiquisá quisá co. 5Jéingo Dios icuate üqui. Jéingo turá ño 
nguia j&. Jeñimbaaquiatu i i tuchi quiatu quia Dios rii jé. 6Jendeco jéingo 
turá fio nguia i co jé. Jéingo mingue chó nguia j&. Dios rã si chó jéingo jê. 
7Jéingo turá ño nguia jenyue. Jenyesecua chó nguia jenyiese no. 8Ei jenye 
mose, eturáte üqui. Ei jenye i i tuchi chó nguia jé. Üqui mose ra Jesucristo 
jéicua chooño eà. Mbae ra jésaá saá tuchi quia ee. ºEi jenye eá mose, mbia 
resayá na fio jéingo nguiá üqui. Ef jenye eá mose, jétesarei chó ndei equia 
jeñia irei ji si üqui. Jesús jéicuá cose ndare mbutiá mose. 10 Üqui jesaá saá 
tuchi chó nguia j&. Jë tiqui naa mose, jé sí chó nda jenyiicua quia. “Dios 
chiirabo chó nande re”, jenye tuchi ra equia. Jéhui eá mbei ra equia Dios si 
cote. 11 Dios ra jéisi tuchi mingo Jesús récuaa cote. Huee ra jéingo bei erese. 

12Nyebe ra aico bei jemundua ndua üqui ndese. Jéicuate raque. Jéingo 
turáte raque Dios cheé ndese. 13 Coche aico rei jemundua ndua üqui ndese 

a. Sereco siqui mose a ra aico jemundua ndua bei üqui ndese. 14Jesucristo 
que fiee seje ra: —Ereico arete eá nda íbii, i que sembiirandu ra. 
15Taemundua ndua bei erese. I nda jétesareiá mbei esi semanonde abe. 


Se sí amae Jesucristo rese, i Pedro 


16 Jesucristo quirácuá ngue uresenei senei tuchi quia jéje ra. 
—Jesucristo ra tube íbii, ure tuchi que equia jéje ra. Ichoiñosa reá 
fieetuchi chó üqui nde. Mbia ñee ñooño je eá tuchi chó üqui nde. Se sí 
chó ngue amae Jesucristo nininya rese ra. 17-18Dios que unininya mee ee 
sita ibátee ereco mose ra. Se abe reco mose huee que ra. Serésaa que Dios 
unininya mee Jesucristo je ra. —Seriirí ño co re. Sechesecua chó co re. 
Seyate erese, i que Ibatenda ñee aque mose ra. Echeé ngue achandu se 
abe ra. 19 Et sí tuchi que Dios cheê mbuchecuasa chimbesa nyii ra. Echeé 
mbesa ji choofio eà fio üqui nde. Jéingo tuchi quia echeé mbesa ji rese. 
Mbae resaesa tuchi chó echeé mbesa ji re. Sá tata rendi riqui itondaru 
resaete nyaashi nyee no. Jéingo tuchi mose echeé mbesa ji rese, Cristo ra 
jendique tesae tuchi quia jéje. Sá nyasitata riqui nanderesae no. 20-21 Dios 
cheé mbuchecuasa mo ngue ñee ñooño eáte quia emo mose ra. Ucheé ae 
que embesa mbesa eáte quia ra. Espíritu Turá ño ngue embucheé nguia 
ra. Espíritu Turá ño ngue Dios cheé mbesa mbesa uquia quia ee ra. 


Ae mbia mbiiri iri nguia embaaquiatu quiatu mose 


1Mbia mo ngue Dios cheé mbuchecuasa saá ñooñote quia cose ra. 
Espíritu Turá ae que embucheé eà nda. Ei sí ra emo jembiiri iri 

ñooño name. Nee fioofio nda equia Dios rii jéje. Hui huite chó nda equia 
Jesucristo si. Ae mano nguia erit. Nyebe ra Dios tiqui mbutiá asi. 2Mbia 
ra siqui tuchi mbae icuá ndese üqui fee nguire. Mbia ra siqui chooño ño 
cuña mo ndese tiqui ñee nguire. Nyebe ra mbia ñee icuá icuá Jesús cheé 
turá nii. 3Úqui nda mbae isiquia choosei osei tuchi chó nguia jembae. 
Nyebe ra jembaaquiatu icuá icuá. Dios que ñee üqui nii coose ra. —Üqui 
nda ambasi tuchi je, i que ra. Achite üqui ñi a cote. 

^Angeles mbae icuá naa mose, tiqui nyee que Dios tiisu isu áte quia 
ra. Ecua ji que emombo tata cuásuu ra. Itondáruu que emombo ra. Siqui 
bei sacuá huee, Jesús tu chee mae eicuá ndese. 5Mbia cose ndare abe 
que Dios tiisu isu áte quia ra. Noé mosenda. Üqui ngue eicuáte riqui ee 
ra. Nyebe que Dios ama mbuchaaqui tuchi ee ra. Ama mbicuasu mbia 
iquia ja sacuá. Noé mii ngue Dios iquia eá nda. Mbia siete rese. Dios cheé 
nenei neneisate quiatu ngue Noé nde. 6Sodoma jenda abe que Dios tiisu 
isu áte quia ra. Gomorra jenda abe no. Mbia icuá tuchite quiatu ngue 
re. Nyebe Dios üqui ndei ja nguiá tata je. Echuchua ja resebe. —Eichi 
nda nande abe je re, nandeico eá mose erese, i sacuá mbia icuá. 7 Lot 
mii ngue Dios iquia eá nda. Eturáte quiatu ngue eriqui nguiá Dios je. 

Eya eáte que eriqui mbia hue jenda mbae icuá naa naa mose ra. 8Mbia 
mbae icuá naa naa mbei mose que Lot ia eá mbeite riqui ra. Ae mii ño 
ngue echiá turá Dios je ra. Nyebe Dios ae mii iquia eá nguiá. ?Ae siqui 
beite quia Dios rese nae, Dios riqui üqui ndeaquiatu beite co. Mbae icuã 
jea je esi tá i mose ee. Ae mbae icuá saá nguia nae, tiqui nda Dios mbasi 
tuchi. Jesucristo ra tu chee mae eicuá ndese. 10 Ae siqui quia mbae icuá 
ndese ubi nae, tiqui nda Dios mbasi tuchi. Ae aba cheé mumba quia, 
tiqui abe ra Dios mbasi no. Ae ei ñooñote quia mbia je nae, üqui. Ae 
fiee ñooñote quia mbae ibatenda je nae, tiqui abe no. 11 Mbae ibatenda 
rii ngue ángeles fiee icuá eáte quia Dios je ra. Angeles quirácuáte raque 
mbia si. 12A mbia quiarei mbae quiaa riinda rá tuchi. Ndua turá eá mbae 
rese. Siqui chooño. Nee icuá ñooño mbae icua rocoí. Mbae quiaa riinda 
rã fio nda à mano cote. Dios ra eiquia tuchi. 13À nda mbae rasi saá tuchi 
quia cote. Ubi icuá mii ndese chó eriqui nguiá ndua à. Jembiiri iri ño 
nguiá à. Quiaru chooño fio nguiá jendese à. Jesús quiato raá ñooño jéje. 
Aba ireinguia tuchi chó üqui nde. 14 Maefio aronea cuña mo ndese. Hui 
aroneate equia mbae icuá si à. Ubichó aroneate equia cuña iquia iquia 
chooño je rese à. Mbae osei osei jate equia à. Dios ra embasi tuchi cote. 
15Ishote eriqui Dios si à. Nyiicuasé equia Dios si à. Sá Balaam ndiqui 
nyiicuaséte esi no. Beor riiri. Sá mbae icuá naa mbae isiquia isi nonde no 
jé. 16Sà burra fiee asite ee no. “Mbae icuá tasaã”, i mose ndua ndua. Sã 
mbae icuá naa eá burra ñeende ee cote no. 

17]cua iru rà fio à mbia re. Sã quiririã ndiqui ibeishi mbucuatate no. Et 
si chó à mbia re. Hue bei eá chi. Nyebe ra Dios emombo bei itondáruu. 
18Uchisaá mbae icuá nii ñee ñee ja mbia je. Ucuasu raá naate equia à. 
Mbia mbiirt iri mbeite equia mbae icuá je à. Ae hui ramo ndei mbae 
icuá si nae, (iqui abe mbiiri irite equia mbae icuá je à. 1º —Jéingo mose 
urerese, jéingo turá ndae, i bei rei equia mbia je à. Mbae icuá nimba sí 
chó ñee fiee nguiá ee üqui. Ae rui nandeico quia nae, üqui nimba quiatu 
nande re. 20Sã emo Jesucristo icua raque nyii no. Sá mbae icuá naa eá 
ndaque ee aque mose no. Mbae icuá embiiri iri mose üquinde, eicuã tuchi 
ra cote. Mbae icuá nimba tuchi ra ae cote. Niinda si. 21 Dios quia nda 
tiqui icuayá mbei nyii re chá. Dios icuare quiatu ngue hui nguiá echeé si. 
22Siqui mbiiri ndaque Jesús rese. Hui esi aquere cote. Sá ñooñoo ndiqui 
fiemo ndaque no. Sá oso raque ucúé ndecha no. Nyebi jei chó u ucúé u 
cote. Sá teasu socoi mo ndiqui raque nyasu no. Aquere ñimoo moo ño 
utuchu je cote. Ef ño mbia re, ae siqui juate quia Jesús rese. Aquere siqui 
jei chó mbae icuá ndese. 


Jesucristo ra tube 


3 1A aico segunda carta mbesa jéje a. Jemundua turá sacuá fio 
tiqui nde. Ae acheé jéje nyii nae, üqui ndese jemundua sacuá fio 

aico nguiá à mbesa jéje a. 2Ae Dios quiato senei senei mbia je nyii nae, 
tiqui ndese jendua. Ae Jesús chimbaaquiatu fiee mbia je nae, üqui fee 
jemumbayá ño. 3À ndese jendua: Jesucristo tu nonde ra mbia riqui iquia 
chooño Dios je. Nee icuá icuá nda equia Dios je. Ae ebite mbae icuá nae, 
üqui achó ndese chó nda eriqui. 4Uqui nda ñee jéje: —Sá Jesús tu áte no 
je. Sá ucheê mbuchebi chó jé. Sá ei mbei chó Dios chisaá ima Jë, i ra üqui 
fiee icuá icuá j&je. 5Cose ndare rese nduayá. Dios que ibei chao ucheé je 
chó cose ra. Ibi abe que echao i ite re ra. 6 Aquere que Dios ama mbicuasu 
ra. Mbae iquia ja nonde cote. 7 Dios riqui ibei rerecoquiatu co. Ibi abe 

no. À nandeico iró erese à nae, Dios ra emendi cote. Aque mose ra mbia 
Jesús quiatoã oquei ja. 

8Co abe rese jendua, Seresenda: Nyaashí mii na ño mil años Dios je 
re. Mil años na ño nyaashi mii Dios je no nde. ?—Jesüs ra tu áte rei no. 
Ucheé embuchebi rei quia mambi, i raque emo emo nguia Jesüs rii à. 

Ico minguete equia mbia je pe. —Emo nda quiacháyá Dios si chá. Siqui 
ja nda erese chã, i equia eriisu isu pe no. Nyebe eriqui nguiá tu jei eáte. 
10 Mbia mbuate ra Jesús ru. Sá mbae mbuquiachãsa riqui tu itondiite 
mose no. Ei si ra Jesús u mbia mbua. Üqui mose ra ibei ua cote. Mbae 
rieu ra aba mundi tuchi. Nyasitata ra membe. Ibi abe ra oquiei tuchi. 
Mbae ja ra oquiei ibi jenda. 

11 Nyebe Dios nandesiichá tuchi quiatu quia. Dios rá si quiatu nandeico 
mbae turã ndese. 12Jesucristo ru jenyosei quiatu quia. Ae Dios bite nae, 
qui ndese quiatu jéingo. Í nda Jesucristo ru jei. Üqui mose ra ibei oquiei 
ja. Nyasitata abe ra membe tata je. 13 Aquere ra Dios ibei mbiasu cote. Ibi 
abe ra embiasu ucheé nguire no. Üqui fio nandesaaró aró nguiá à. Üqui 
mose ra mbae turã achó cote. 

14 Nyebe jéingo turá ño Dios rese. Mbae icuá je ra jeñimbiicuách! jê. 
Jefiimbiicuá eá mose ra Dios iate jendese eru mose chá. 15Dios siqui 
minguete quia mbia je co. Mbia riró sacuá eicuá si chó tiqui nde. Ei 
tiqui sí que Pablo mbesa jéje ra. Nanderesenda tuchi chó Pablo re. 
Nandechesecua chó nguiá erese à. 16 Pablo carta mbesa mbesa bei mose, 
mbia mundua ndua sacuá à ndese chó ñene. Aba chiicuayáte raque 
Pablo chimbesa emo emo. Ae eaquiatuáte Dios rese nae, üqui Pablo 
cheé nyabi chabi chó nguiá. Sá embesa ji ataque abi abi no. Nyebe úqui 
sí chó ñimbiicuá icuá nguiá üqui. 17Sechesecua, a aico jembiirandu jei 
a. Mbia icuá jembui eá sacuá Dios si. Mbia icuá nda jembiirt irichi jê. 
Jéingoquiatu tuchi quiatu j&. Huee jéingo turáte Dios rese namo hue. 

18 Jesucristo rei nandererecua tuchi. Jéicua i i tuchi quiatu jé. Jenyesecua 
ii tuchi quiatu erese jé. Ae que nanderiró mbae icuá si ra. Eturá mbeite 
que eriqui nande je ra. Sá mbia ñee turá mbei quia erii. Amén. 

Mbia mingosa 


1 1Ae siqui quia mbae tiã mose nyii nae, aque tasenei jéje. Ae riqui beite 

namo co no. Ae cheé ngue urechandu chandu bei quia ra. Uremae mae 
mbei que equia erese ra. Ureoco oco que equia erese no nda. Jesucristo, i 
equia ee. Dios cheé, i abe equia ee. Mbia mingosa, i abe equia ee no. 2Mbia 
mingosa que siqui ngu rese nyii ra. Tu que nyecua ure je íbii cote ra. Uremae 
ngue equia erese ra. Uresenei senei equia jéje à. 3Ae rese uremae nae, aque 
uresenei senei nguia jéje à. Ae urechandu nae, üqui abe uresenei senei nguia 
jéje à. Jé abe nda jéingo urerese chá. Sá ureico Dios rese ure no. Jesucristo 
abe rese. 4Jéya tuchi sacuá ño ureico nguiá à mbesa jéje à. 


Dios rei nyaashi na 


5Jesucristo que urembiirandu Dios rese nyii ra. Üqui si chó uresaá saá 
nguiá jembiirandu sacuá à: Dios rei nyaashi na. Itondaru rá jiri jiriã tuchi 
chó ae re. 6“Dios resenda rei se” nandechi nda nandeico eá mose erui 
jé. Nande i mose, nandecheé ñooño fio nguiã üqui. Nande i mose, mbia 
mbiiri irisa chó nande re. 7 Dios rá nandeico mose nyaashi, nandeico 
turá fio nguiá nandechiese (qui. Dios rã nandeico mose nyaashi, Jesús 
ruqui nandeicuá mbutiá ja quia nandesi à no. 8“Mbae icuá asaá eáte 
rese" nande i mose, nandechimbiiri iri ño nguiã tiqui. Nande i mose, ñee 
ñooñosa tuchi chó nande re. ?Nandeicuá nandesenei mose Dios je, ae ra 
eturá nande je. Nandeicuá nda embutiã ja nandesi ucheé nguire. 10“Mbae 
icuá asaá eáte rese" nande i mose, "Dios ñee ñooñosa” nandesaá fio nguiã 
ee. Nande i mose, Dios cheé iqueá fio nguiá nandechiangui re (qui. 


Jesüs fiee turá Dios je nanderii 


1Mbae icuá jésaá eá sacuá fio aico nguiá co mbesa jéje co, seriiri. 
Jemo mbae icuá naa mose, Jesucristo ra ñee turá Dios je aque rii. 


454 

Eicuã mbutiã sacuá esi. Jesucristo quia rei eturá mbei. 2Jesucristo rii fio 
Dios nandeicuá mbutià nguiã nandesi. Ae rei nandeicuá ndibishoronda. 
Nande mii icuá ndibishoronda eá fio tiene. Mbia ja icuá ndibishoronda 
chó fiene. 3Nande Dios cheé mumba eá mose, “Dios aicuate quia co” 
nande ra nandechiangui re cote. 4“Dios aicuate quia co" i mose emo, Dios 
cheé mumba mose, fiee ñooño je chó üqui nde. 5 Ae Dios cheé mumba 
eáte nae, üqui nguiatu nyesecuate nguiá Dios rese üqui. 6 Ae “aico tuchi 
Dios rese co" i quia nae, sã üqui siqui tuchi quiatu quia Jesús rà. 


Dios cheé yasu 


jeñandu nyii nae, úquí. 8Jéingo Jesucristo icuate à cote. Nyebe eyasu 
raáte eriqui nguiá jéje. Jesucristo que nyesecua mbia rese ra. Jé abe 
jéingo nyesecua jenyiese à cote. Itondaru eáte riqui jéje à cote. Nyaash? ja 
chó jéje cote re. ? Nyaashi aico co, i mose emo, nguesenda ucuáyá cuáyá 
mose, itondaru bei chó siqui nguiá üqui je aque. 10 Ae nyesecuate quia 
nguesenda rese nae, üqui ndiqui nyaashi mbei üqui. Üqui nda siqui icuã 
eá. 11 Ae nguesenda ucuáyáte quia nae, üqui ndiqui itondaru bei üqui. 
Itondaru eresa chati chó nguiã üqui. Nyebe eriqui nguiá ngueco icuayáte 
üqui. 

12Jesucristo rii ngue Dios jéicuã mbutiã jési ra, Seriiri. Nyebe aico 
nguiá co mbesa mbesa jéje a. 13Ae siqui beite quia nyii nae, aque jéicuate 
quia üqui, Mbiaru. Nyebe aico nguiá co mbesa jéje a. Jéingo mbia mbiiri 
irisa riquisá quisã üqui, Acuanindu. Nyebe aico nguiã co mbesa jéje a. 
Nanderu jéicuate quia üqui, Echo. Nyebe aico nguiá co mbesa jéje a. 14Ae 
siqui beite quia nyii nae, aque jéicuate quia tiqui, Mbiaru. Nyebe aico 
nguiá co mbesa jéje a. Jéirátáte jéingo jefiiangui re (qui, Acuanindu. Dios 
cheé ngue jéisi turáte jeñiangui re ra. Jéingo mbia mbiiri irísa riquisá 
quisáte üqui. Nyebe aico nguiá co mbesa jéje a. 

15Jenyesecuate chi nda mbae ibi jenda ja rese jé. Mbae ibi jenda ja rese 
jenyesecua mose, jenyesecua eáte ra Dios rese. 16Ibi jenda icuá ja chó 
fiene. Nanderesa mbae icuã osei osei mose, eicuáte üqui. Nanderete abe 
mbae icuá osei osei mose, eicuáte üqui no. Nandecuasu abe nandesaá saá 
mose, eicuáte tiqui no. Ibi jendachó ño üqui nde. 17 Mbae icuá nda ua ja 
ibi jenda. Ae mbia chosei chosei quia ibi jenda nae, úquí abe ra ua no. Ae 
Dios cheé mumba eáte quia nae, üqui nguia ra siqui bei. 


Cristo ucuáyása 


18 Achite mbae ñi ua ja a, Seriirí. Cristo ucuáyása ra tu mbia mbiirt 
iri, i que jeñandu nyii, ngaé ngaéte que cote ra. Nyebe ureico nguiá ñee, 
“mbae ra ua ja cote" i. 19 Cristo ucuáyása tubiriáte riqui à. Nanderesenda 

rei que nyii ra. Nanderesenda chooño ño ngue ra. Nanderesenda tuchi 
mose, ei nda hui áte rei nandesi. Hui chó ngue echoi uresi ra. “Eresenda 
eã ño eriqui re" i sacuá mbia. 20 Jéje quiatu que Cristo Espíritu Turá 
mondo nguiá. Nyebe jéingo nguiá mbae icua jate úqui. 21 Ae bei, jenye 
eá ño nguiã ichóifiosa je üqui. Dios quia ichóifiosa reá tuchi re. Dios 
cheé jéicuate quia üqui. Nyebe aico nguiá à mbesa mbesa jéaquiatu je 
a. Eaquiatuá je eá aico nguiá à mbesa mbesa a. 22 ¿Aba chó ichôifiosa 
chã? “Dios chimondo eá ndei Jesús” ae i quia nae, üqui fio fiene. Ae siqui 
sereáte quia Paba rui nae, Jesús abe rui nae, Cristo ucuáyása chó tiqui 
nde. 23 Ae siqui sereáte quia Dios riiri ndui nae, Dios abe rui eriqui àte 
tiqui. Ae Jesús isi turá nguia nae, eru abe eisi turã ño nguiá no. 24Ae rese 
jéingo jirandu beite nyii nae, üqui ndese jéingo bei. Üqui ique tuchi mose 
jeñiangui re, jéingo bei ra Dios riiri ndese. Eru rese abe no. 2» Taemingo 
bei, i que nande je ra. 

26 Ae jembiiri iri serite quia nae, üqui nii ño aico nguiã à mbesa mbesa 
jéje. Jembiirandu sacuá. 27“é Aba quiatu ra nandembaaquiatu quiatu 
re?" jenye aroneate quia (iqui. Espíritu Turá ndiqui tuchi jeñiangui 
re jembaaquiatu quiatu üqui. Jesucristo que emondo jéje ra. Ae chó 
jembaaquiatu quiatu nguiá mbae ja rii üqui. Nee ñooñoa tuchi chó fiene. 
Cristo rese jeí ngo bei, Espíritu Turá ñee nguire. 

28Seriiri, jéingo bei equia erese jé. Nandesiquicheá nda esi eru mose 
chá. Nandeireí ngúíá nda eru mose no fia. 29 Jesucristo quia rei eturá 
tuchi. Mbae raá turá ja bei. Ae mbae saá turá mbei quia nae, eriiri ño 
tiqui nde. 


Seriirí, i Dios nande je 


3 1Dios que nyesecua tuchite nanderese ra. Seriiri i tuchi que nande je 

ra. Nyebe mbia Dios quiatoá ndiqui nandeicua eáte à. Dios abe icua 
eáte equia à. 2Dios riiri ndei nande, Sechesecua. Dios ra nandembuturá 
tuchi core. Üqui nandeicua eáte raque quia à. Jesucristo tu mose, 
nandemae tuchi ra erese cote. Erá si ra nandeico tuchi cote. 3 Jesucristo 
ra tu sembuturã” ae i icuate quia uchiangui re nae, üqui ndiqui siqui turã 
tuchi üqui. Jesucristo rà sí. 

^Mbae icuá naa naasa rei Dios cheé mumbasa. Eicuáte Dios cheé 
mumba. 5Jesucristo que tu mano nandeicuã mbutiá nandesi ra. Mbae 
icuá ngue esaá jiri jiriá tuchi quia ra. Üqui jéicuate quia à. 6Ae siqui 
quia Jesucristo rese nae, üqui nda mbae icuá mo saá eá. Ae siqui quia 
mbae icuá ndese, üqui nguia eicua eáte nguiá. 7Seriirí, emo nda jembiiri 
irichi ñee ñooño jéje jé. Ae mbae turá saá saá nguia, eturá fio úqui nde. 
Jesucristo rá sí chó (qui nde. 8Ae mbae icuá saá saá nguia, diablo rimba 
chó úquí nde. Diablo riqui mbae icuá naa naa mbei co. Cose ndare bei. 
Diablo chiao mbuquiachã sacuá fio ngue Dios riiri ndu ra. ?Nande Dios 

riiri mose, mbae icuá nandesaá aroneate. Dios quiatu ngue ngueco mee 
nguiá nande je. Nyebe nandeico nguiá mbae icuá naa aroneate à. Eriirite 
quia nande re. 10 Ae Dios riiri nae, ae Dios riiriã no nae, úquí abe aba 
chiicuate. Emo nyesecua eá mose ngóngue rese, diablo riiri ño üqui nde. 
Emo mbae turá naa naa eá mose, diablo riiri fio üqui no nde. 


Nandechesecua chó nguia nandechiese 


11 Cose ndare bei que jéingo à andu ra: nandechesecua bei chó nguia 
nandechiese. 12 Caín na nda jéingochi jé. Diablo resenda chó ae re. Nyebe 
ngóngue iquia nguiá. ¿Mbaerá ño ngóngue iquia chá? Echisaá saá icuáte 
quiatu ngue eriqui nguuiá. Enongue chisaá nguiatu ngue eturáte riqui 
nguiá. 13 Jesús quiatoá jéucuãyã mose, jenyuruirate chi nda mae erese je. 
l4Nanderaaque rá eá ño nandeico nguiá á cote. Dios nandereco mingo 
tuchi quia co cote. Nandenongue rese nandeico nyesecua á cote. Nyebe 
nandeico nguiá “nanderaaque rá eá ño nandeico nguiá á cote," i. Ae 
nyesecua eáte quia ngóngue rese, eraaque rá mbei tuchi chó (qui ndiqui 
nguiá üqui. 15Emo ngóngue ucuáyá mose, mbia iquiasa rá tuchi chó üqui 
nde. Dios ra aba iquiasa mingo bei eà. 16 Jesús que mano nande je ra. 
Nyebe nandeico nguiá “Jesús riqui nyesecuate nanderese co” i. Ei nande 
quiatu quia nyesecua nandenongue rese. Nandeteá teã eà ño mano sacuá 
nandenongue rii. 17 Nandequeteá tuchi aroneate nandembae rese mbaecha 
reá mo je. Emo ia eá eá mose mbaecha reá mo ndese, ¿mañi ño nda equia 
nyesecua Dios rese uchiangui re? 18“Aico nyesecuate mbia rese co” nande 
choofiochi nda equia jé. Mbae turá quiatu nandesaá saá tuchi quia ee. 


Nandeirei irei eáte equia ñee Dios je à 


19Nandechesecua mose mbia rese, Dios resendate quia nande re. 
Nandechiá ngoi turáte. 20 Nandechiangui renda nandemundua ndua mose 
nandeicuá ndese, Dios quia rei equirácuá tuchi üqui si. Ae quia mbae icua 
jate nguiá. 21 Nandechiangui renda nandemundua eá mose nandeicuá mo 
ndese, nandeirei iret eáte quia ñee Dios je à. 22“Mbae mo embu seje” nande 
mose Dios je, mondo ra nande je. Echeé nguia nandemumbayáte nguiá à. 
Nyebe ra emondo nande je. 23A ndei Dios cheé à, nande emumbayá sacuá 
à: "Serucucha jéicua Jesucristo j&. Jenyesecua chó jenyiese Jesucristo 
cheé nguire j&", i Dios quia nande je co. 24Nande echeé mumbayá mose, 
nandeico beite quia erese à. Ae abe riqui beite nanderese co. Espíritu Turã 
Dios mondo quia nande je nae, aque chó nandembiirandu nguiã üqui ndese. 
—Dios riqui beite jeñiangui re co, i Espíritu Turá nguia nande je co. 


Ei nande ra Dios quiato icuá; Dios quiatoá abe icua 


4 1—Aico Dios cheé nenei nenei co, i ja jate raque mbia quia à. Nee 
fioofiote quiatu nguiá à. Uqui ñee nda jéisi choofiochi nguia jê. 

—éMa Dios cheé nenei neneisa tuchi ma nde? jenye tuchi rã eicua nyii. 
2"Jesucristo que tu ibate si mbiará nda" i mose üqui, Espíritu Turá ndiqui 
erese üqui cote. Ei jenye ra eicua. 3 "Jesucristo que tu mbiará nda" i 

eã mose, Espíritu Turá siqui eá tuchi chó nguiá erese. Cristo ucuáyása 
chó tiqui nde. Se rei Cristo, ichóiño ño nguiã à. Cristo ucuayása ra tu, 

i jefiandu quia nyii nae, aque riqui a cote. 4Dios resenda rei je, Seriiri. 
Ae siqui jeñiangui re co nae, ae quia rei equirácuá tuchi ibi jenda si. Ae 
Dios cheê senei ñooño nguia nae, jé quiatu que jéquirácuá tuchi tiqui si 
ra. 5Dios quiatoá ño üqui nde. Ibi jendachó ño üqui nde. Ibi jendachó 
nii fio eriqui nguiá fiee mbia je. Mbia ibi jenda achó fio echeé fiandu 
nguiá. 6Nande quiatu Dios resenda tuchi re. Ae Dios icua quia nae, üqui 
ndiqui nandecheé andu üqui. Ae Dios icua eáte quia nae, üqui nguiatu 
nandecheé andu sereáte nguiá üqui. Ef nande ra Dios quiato icua. Dios 
quiatoã abe icua. 


Dios nyesecua tuchi mbia rese 


7Sechesecua, nandechesecua ja chó nandechiese jé. Dios chó 
nandembuchesecua nguiá nandechiese. Nandechesecua mose 
nandechiese, Dios riiri ño nande re. Üqui mose chó nandeico nguiá 
Dios icua à. 8Nandechesecua eá mose nandechiese, à nguia nandeico 
nguiá Dios icua eáte à. Dios quia siqui nguià nyesecuate nanderese co. 
9Dios que nguiiri mii mbu íbii ra. Nandemingo bei tuchi sacuá erii. 
Nyebe nandeico nguiá “Dios riqui nyesecuate nanderese co" i. 10Dios 
ae nyesecua aquiatute. Nande rane nguia nandechesecua eáte nguiá 
erese. Ae rane nguiatu ngue nyesecua nguiá nanderese. Nyebe nguiiri 
mondo nguiá nandeicuá ndiquicharó sacuá. !1Sechesecua, Dios nyesecua 
tuchite quia nanderese co resé. Nyebe nande abe quiatu nandechesecua 
nandechiese. 12Nandechesecua mose nandechiese, Dios riqui tuchi 
nandechiangui re co. Dios riqui nandembuchesecua tuchi nandechiese co. 
Aba mo mae eá ndaque erese. 

13 À nandeico tuchi Dios rese à. Ae abe siqui tuchi quia nandechiangui 
re co. Espíritu Turã ngue Dios mondo nande je, ae chó nandembiirandu 
nguiá üqui ndese co. 14Dios que nguiiri mondo mbia riró ja sacuá huiicuá 
si ra. Uremae ngue erese ra. À ureico erenei nenei ja mbia je à. 15“Jesús 
rei Dio s riiri” nande i mose, Dios riqui tuchi nandechiangui re co. Uqui 
mose nande abe nandeico tuchi erese à. 16Dios riqui nyesecua tuchite 
nanderese co. Üqui nandeicua tuchi quia à cote. Nandechesecua bei mose 
Dios rese, à nandeico tuchi erese à. Ae abe riqui tuchi nandechiangui 
re co. 17Nandeico mose Dios rese, ae riqui nandembuchesecua uchiese 
co. Nandechesecua tuchi mose erese, nandeico siquicheáte esi à. 
Nandesiquiche áte ra esi mbia icuã mbasi mose. Nandembasi áte ra mbia 
chabe. Jesucristo raáte quiatu nandeico nguiá nande à. 18 Nandesiquiche 

mose Dios si, nandechesecua tuchi áte quiatu nguiá erese nandechiangui 
re à. Nandechesecua tuchi mose erese, nandesiquicheã nda esi. 
Nandesiquiche mose Dios si, nandesiquiche chó nda nandembasi. 19 Dios 
rane ngue nyesecua nanderese nyii ra. Nyebe nande abe nandeico nguiã 
nyesecua erese à cote. 20 "Achesecua quia Dios rese co" i mose emo, 
ngóngue ucuáyá mose, fiee ñooño je chó tiqui nde. Nandechesecua eá 
mose nandenongue rese, Dios abe rese chó nandeico nguiá nyesecua eá 
no. Dios rese quia nandeico nguiá mae aroneate. 21À i que ñee nande je 
ra: Ae nyesecua quia Dios rese nae, sã nyesecua ngóngue abe rese. 
Jesüs quiato *qui jé" i mbae icuá je 

1“Dios chimondo rei Jesús” nande i mose, Dios riiri fio nande re. 

Emo ndese nandechesecua mose, eriiri abe rese ra nandechesecua. 
2Nandechesecua mose Dios rese, echeé nandemumba eá mose, Dios riiri 
ja rese abe chó nandeico nguiá nyesecua à. 3Dios rese nandechesecua 
mose, echeé nandemumbayáte quia à. Echeé mbaranguiatuá eáte riqui 
nande je co. 4Dios riiri mose nande, ibi jenda icuã nandesiquisá quisá fio 
nguiá nandechesi à. Nandeico Jesucristo icuate à. Nyebe nandeico nguiá 
“qui jé” i mbae icuá ibi jenda je. Jesús icuasa achó nda “qui je” i mbae 
icuá ibi jenda je. —Dios chimondo rei Jesús, i je ra “qui je” i ibi jenda 
icuá je no. 


Dios siqui fee mbei Jesús quiato chiangui re 


6Jesucristo que tu íbii ra. Ije que Juan bautizar i ee ra. Eruqui que 
uché emano mose ra. Üqui Espíritu Turá senei senei nguia nande je à. 
Ae fiee ñooño eáte quia co. 7-8Tres riqui nandembiirandu randu Jesús 
rii à. Espíritu Turá nane. I abe no. Jesús ruqui abe no. Úqui ja riqui 
nandembiirandu randu Jesús rii à. Hue ri ja chó (qui tres riqui nguiá fiee. 
9E sí que Dios ñee Jesús rii nande je ra. “Ae bei", nande chó nguia ee. Sá 
nandeico mbia cheé mo isi turã no. Dios cheé nguiatu nandeisi turá tuchi. 
10 Ae Dios riiri icua quia nae, üqut je quia Dios riqui nguiã fee mbei 
echiangui re Jesús rii. Ae “eno” i áte quia Dios cheé je nae, “ichôifiosa 
chó Dios cheé nde”, isa chó üqui nde. “Eno” i áte quiatu nguiá Dios ñee 
mose Jesús rii. 11 Dios nandemingo bei quia co. Nguiirí nii fio eriqui 
nguiá nandemingo bei co. Üqui nii fio Dios riqui nguiá fiee nande je. 12Ae 
chiangui re Dios riiri ndiqui nae, üqui nda Dios mingo bei. Ae chiangui re 
eriqui eáte nae, üqui nguiatu ra emingo bei eá. 


Juan embesa hui bei 


13A aico à mbesa jêje a. Dios riiri icuasa je a. “Dios ra semingo bei" 
jenye sacuá eicua jeñiangui re. 14 Nandesiquicheã nguia ñee Dios je à. 
“Mbae mo embu seje”, i mose ee, mondo ra nande je. Nandendua mose 

ae rá sí, mondo ra nande je. 15Nande ache i mose ee ra nandeandu. 
"Aque embu seje", i mose ra emondo nande je. Nandeico üqui icuate 
à. 16Nandemae mose nandenongue rese mbae icuá naa naa mose, 
nandecheé Dios je erii. Dios ra emingo turá cote. Aque mii mbae icuá 
ndiqui mbia mbuquiachã icuã mbei co. Emo aque icuá naa mose, “jeñee 
Dios je eri?", ae áte quia jéje co. Üqui nda quiachá mbei chó. 17 Mbae 
icuá naa naa mose rei eicuá tuchi. Aque mii mbae icuá nguiarei mbia 
mbuquiachã mbei mondo tata cuásuu. 

18Dios riiri mose nande, nandeico áte quia mbae icuá ndese à. Jesús 
riqui nanderaaró mbeite mbae icuá si co. Satanás nandembiicuá eá 
sacuá. 1? Nande rei Dios resenda. Üqui nandeicuate quia à. Mbia ataque 
quiarei Satanás ndesenda tuchi. Eicuá ndesenda tuchi. 20 Dios riiri ngue 
tu nandembaaquiatu sacuá Dios rii nda. Dios ichóifiosa reá nii. Ichôifiosa 
reá ño eriiri abe no nde. Ae rese nandeico tuchit e quia à. Aba mingo 
beisa chó ae re. 

21Seriiri, Dios aba reá ndese ra jéingochi. Amén. 

Achesecuate jendese, i Juan 


1Juan ndei se. Ameite se. A aico à mbesa mbesa ndeje a, Ari. Dios 
chiirabo tuchi chó nde re. Nderiiri je abe aico à mbesa mbesa a. Co aico 
nyesecua tuchi jendese co. Dios rese quia jéingo tuchite nguiá üqui. 
Nyebe Dios quiato riqui nguiá nyesecua jate jendese tiqui. 2Achesecua 
tuchite quia jendese co. Dios cheé nguiatu siqui beite quia nandechiangui 
re co. 

3Dios rei nanderu. Jesucristo rei eriirí. Sã üqui ndiqui turá jendese. 
Sá üqui ia eá tuchi riqui jendese. Sã üqui ndiqui jembia bei tuchi. Üqui 
ndiqui nyesecua tuchi jendese üqui. Üqui ñee ñooño eá tuchi quia üqui. 

^Nderiiri mo ngue chi tuchi Dios cheé ndese seje ra. Seya tuchi que 
tiqui mose ra. 5 Nandechesecua ja chó nguia nandechiese. Dios cheé 
yasu eá fio à nde. Dios cheé ñiinda bei chó tiene. é Nandechesecua mose 
nandechiese, nandeico Dios cheé ndui sí à. —Jenyesecua chó jenyiese, 
i quiatu ngue Dios nande je re. Cose ndare bei chó jéingo nguiá üqui 
andu à. 

Aba mbiiri irisa 

7 Mbia tubiriã ndiqui aba mbiir? irite à cote. Jesucristo que tu ibate 
si mbiará nda, i sereá nea. Cristo ucuayása, i chó üqui je re. Aba mbiiri 
irisa, i abe que (qui je ra. 8Cochee chó jéingo. Mbae jésaá iru iru eà 
sacuá Dios je. Üqui mose ra Dios jenyisaá sibishoró turã tuchi jéje. 
9 Emo icha mose Cristo cheé si, Dios resenda eã ño qui nde. Emo siqui 
bei mose Cristo cheé ndese, Dios resenda tuchi chó üqui nde. Cristo 
resenda abe no. 10Emo mbia mbaaquiatu quiatu mose Cristo cheé ndui 
si eá, qui jéisi turá eá fio nguia jenyuchúaa. Jeñee turá turá aroneate 
ee. 11 Ae fiee turá nguia ee (qui nii nae, ae abe chó eicuá ndiqui nguiá 
erá sí. 

Juan embesa hui bei 


12Mbae tasenei ja tuchi jéje, ae rei que se ra. Ambesa oco sereáte 
mondo jéje. Tambuchecua tuchi chó oso ñee jéje, ae que se ra. Nandeya 
tuchi sacuá nandechiese. 

13Dios chiirabo tuchi chó ndenongue re. Eriiri ja saludos mondo quia 
ndeje aque. Amén. 

Gayo turáte que eriqui Dios je ra 


1Juan ndei se. Ameite se. A aico à mbesa mbesa ndeje a, Gayo. Aico nyesecua 
tuchite nderese co. 2Sechesecua, acheé mbeite quia Dios je nderit co. Dios 
nemingo turá sacuá. Nderete abe mingo turá sacuá no. Sá ereico siqui tuchite 
Dios rese no. 3Seya tuchi que jirandu mose nderese ra. Nanderesenda mo 
ngue ngaé sembiirandu nderese ra. —Gayo riqui tuchi Dios rese aque, i que 
sembiirandu ra. 4—Nderiiri nyi tuchi Dios rese pee, i mose seje, sembia beite 
equia co. Üqui nguiatu sembia tuchi nguiã mbae mo si co. 

5Sechesecua, ereico turã tuchi nanderesenda je huee. Ishonda je abe no. Mbae 
turá eresaá saá mbeite quia ee huee. 6 Urechumunua mose que Dios quiato mo 
urembiirandu ndeturã ndese ra. —Nyesecua tuchi que urerese ra, i que ecuaé 
fiee ure je ra. Mbae turá emondo mondo bei ee, embucuata turá sacuá. Ef 
mose ra Dios ia tuchi nderese. 7 Jesús rii nguiatu üqui ndiqui nguiá ngata mbia 
mbaaquiatu quiatu. Mbae mo nda eisi choofio eà Jesús icuasa reã mo si. 8Nyebe 
nande chó mbae nandemee mee ee. Dios cheé nenei neneisate quia üqui nde. 


Diótrefes ucuasu raá fioofio 


9Papel jua que ambesa rei mondo jeñumunua ji je ra. Diótrefes quiatu seosei 
chiáte nguiã. —Se mii fio ererecuará, ite. 10 Huee seso mose ra Diótrefes icuá 
asenei jé ja je. Ae icuá esaá ure je nae, tiqui. Nanderesenda abe isi teá teá nyee. 
Emo eisi turá sete mose, fiee asi asi chó nguiã aque abe je no. Mombo chó nguiã 
hue si no. !1Sechesecua, ereicochí nda eicuá mo ndui. Eturá ndui chó eico. Eturá 
nduinda quiarei Dios resenda. Ae siqui quia eicuá ndui, üqut ndei Dios resenda eà. 


Eturá tuchi, i Demetrio je 


12Demetrio quiarei eturá tuchi. Co eriqui tuchi Dios rese co. Mbia ja 
abe fiee turáte quia erii üqui. Se abe acheé turáte quia erii co. Acheé 
fioofio àte que se quia jéje resé. 

Juan embesa hui bei 


13 Mbae tasenei ja tuchi ndeje, ae rei que se ra. Ambesa oco sereáte 
mondo ndeje. 14Namo jiri ra amae nderese reae. Aque mose ra nandecheé 
tuchi nandechue. 15Sà Dios nembia turá mbei mingo. Nandequiato a 
jenda ja saludos mondo quia ndeje aque. Saludar ere sequiato hue jenda 


ja je. 

Judas embesa Dios chiirabo je 


1 Judas rei se. Jesucristo rimba. Jacobo nongue rei se. À ambesa quia 
jéje a. Dios chiirabo je. Dios que jéirabo ino icúe umbaerá nda. Dios riqui 
nyesecua tuchi jendese co. Dios riqui jenderecoquiatu bei Jesucristo 
mbaerá co. 2Sà Dios riqui ndua bei jendese. Sá eriqui jembia bei. Sá 
eriqui nyesecua bei jendese. 


Ae Jesús quiato saá ñooño nguia 


3 Jesucristo nandemingo beisa rii ngue ambesa seese rei nguiaá jejé. 
Ae mbia mbaa tambesa jéje. Jéingo eá nonde erese. Üqui ñee icuá icuá 
mose Dios cheé nii, echeé jésibishoró. —Dios cheé tuchi chó ñene, jenye 
tuchi quiatu quia Dios cheé ndiquisá quisá mbia icuá si. Dios quiatu ngue 
ucheé mondo ja nguiã nguesenda ja je. 4Dios quiato raã naasa mo ndiqui 
mbia mbaaquiatu icuá icuáte üqui. Üqui siquíá tuchi chó nguiá Dios rese 
tiqui. —Sá Dios riqui aba icuá mbutiã uturá je c o no jé. Nyebe mbae icuá 
nandesaá i i chó jé, i chóchi nguiá üqui. Jesucristo cheé ndui eà tuchi 
chó úquí nde. Nandererecua cheé ndui eà. Cosete que Dios üqui mbiicúe 
embasi sacuá nda. Mbasi mbasi bei ra equia cote. 

5Mbae tasenei na jéje. Jéicuate raque. Taemunduabe erese. Dios ngue 
judíos siró ja rei nguiã Egipto si cose. Mbia hue jenda icuá icuá mose ee. 
Üquinde que siqui sereá Dios rese cote ra. Nyebe Dios eiquia nguiá. 6Sá 
ángeles mo je Dios ñee ndei no jé. “Aa jéingo aa”, sá i rei ee no jé. Sá Dios 
cheé mumba chó no jé. Sá Dios riqui etarói nderequia itondaruqui re co 
no. Embasi mbasi bei sacuá cote. 7Sã Sodoma jenda no. Sá Gomorra jenda 
no. Sá üqui ndurubinda ja no. Siqui chooño eá. Mbae icuã naamba amba. 
Siqui siqui emo ninisi rese. Eruá mo ndese abe no. Nyebe que Dios (qui 
mombo tata cuásuu ra. Mbae rasi ra esaá mbei u huee cote. Mbia mundua 
ndua sacuá ño üqui nde. 

8Ae Dios quiato saá saá nguia nae, üqui ndiqui ndua icuá icuá mbei 
üqui. Nyebe eriqui nguiá nguete mbiicuá üqui. Aba cheé mumba. Nee 
icuá ángeles ibatenda abe rii no. ?Sà Miguel ángel rerecua no. Sã ñee 
asi asi nyue diablo rese no. Moisés rete rii. —Mbae icuá tasaá ndeje, i 
eá ngue diablo je ra. —Dios quiatu ra mbae rasi saanguquia ndeje, i chó 
ngue fiee diablo je ra. 19 Ae Dios quiato saá saá nguia nae, tiqui ndiqui ñee 
ñooño mbae uchiicuayá nii à. Ae eicuate quia mbae nae, (qui ndese siqui 
turá eà. Siqui chooño eá üqui ndese. Nyebe ra Dios embasi tuchi cote. 
Quiaa riinda quia mbae icua jiri nguiá üqui si. 11 Aba mbia eá tuchi chó 
tiqui nde. Caín na tuchi chó eriqui nguiá mbae icuá naa naa úqui. Balaam 
abe rá si chó eriqui nguiá icha icha Dios si üqui. Mbae isiquia achó 
ndese siqui sacuá. Aba cheé mumba mumba bei chó nguiá Coré rà üqui. 
Nyebe ra Dios mbae rasi saanguquia ee Coré rã si. 12Ae Jesús quiato saã 
saá nguia nae, aba ireinguia tuchi chó üqui nde. Jefiumunua nua mose 
quiaru sacuá nyiese, tiqui ndiqui quiaru chooño ño üqui. Mbae abe mbei 
chooño. Ico chooñoa abe mbia mo je. Mbia reaquiatusa mo na eá. Nguete 
mii ño üqui teaquiatu nguiá üqui. Sã ibei rondei riqui raque pá i mose no. 
Sá eriqui nyaaquíá no jê. Sá quiririã ndiqui ibei rondei rerao no jé. Üqui 
na ño Dios quiato raá naasa riqui nguiá à. Mbae iabae je rà abe chó eriqui 
nguiá à. Ira shii rà abe no. Ira riqui ji rá abe no. 13 Ama ndebera rá abe 
chó üqui ndiqui nguiã üqui. Mbia mbaaquiatu quiatu mose, i richoi rã ño 
tiqui nde. Sá nyasitata riqui oso ngüenda recha no. Ei si chó tiqui nguiã 
tiqui. Nyebe ra mbae rasi raá tuchi itondaruqui re. 

14Enoc abe que fiee tiqui icuá nii nda. Adán ndiiri nducucha rei ae. Fi 
ngue fiee nda: “Dios ra tu ngüimba tubirià ndese. 15Mbia icuã mbasi ja 
ra eu. Ae icuá mbia saá saá nguia nae, üiqui ndese ra mae ja. 'Mbae icuá 
asaá áte rese", i aroneate ra üqui cote. Ae ñee icuá nguia Dios rii nae, Dios 
ra echeé icuá senei a e sí je cote. “Ef ere que equia fiee icuá serit nda’, 
i ra Dios ee. Echisaá icuá tuchi chó üqui nde", i que Enoc ñee cose ra. 
16 Echiichati tuchi chó üqui nde. Nee icuá mbei equia emo nii üqui. Ae 
rese eriqui sete nae, üqut mii ndese chó eriqui nguiá ndua úquí. Ucuasu 
raá ñooño. Uchuru mondo chooño. Nee turá abareá nea emo je. Mbiiri iri 
fio nguiá fiee turá abareá nea ee. 


À jésaá saá, i Judas Jesús quiato je 


17 Jé nguia rei Jesús quiato tuchi. Jesús chimbaaquiatu cheé si jétesarei 
eá. À ndei echeé à: 18“Mbae ua ja nonde ra mbia iquia iquia Dios cheé je. 
Ae icuá ndese eriqui sete nae, üqui mii ndese chó nda eriqui nguiá ndua”, 
i que Jesús chimbaaquiatu fiee cose ra. 19Mbia mbuqueta quetasa tuchi 
chó üqui nde. Ae ebite mbae icuá nae, (iqui ndese achó ño eriqui nguiá 
ndua. Espíritu Turá siqui ate echiangui re. 20 Jê nguia jeñimbirácuá tuchi 
quia Dios rui. Dios jéicua tuchi. Jefiee mbei Dios je. Sá Espíritu Turã 

ndiqui jembucheé mbei Dios je. 21 Jéingo bei quia Dios rese. Í nda jeñee. 
—Nyesecua tuchi chó equia nanderese re, i. Jesucristo ia eá tuchi que 
nanderese ra. Nyebe ra nandemingo bei tu mose. Üqui jésaaró mbei quia. 
22 Ae Dios tiisu isu quia nae, úquí jembuti mbuti quiatu quia Dios cuti. 
23Mbia icuã mo abe jemingo Dios rese. Tata si eriró naanguia jemingo 
Dios rese. Eicuá tuchi raque. Jéingo tuchi quiatu quia Dios rese. Üqui 
icuá uba eá sacuá jendese. 


Judas fiee turá Dios rii 
24Dios mii fio jendeaquiatu bei nguiá jembiicha eá sacuá. Dios mii fio 
jeñiangui renda icuá mbuchicuabo nguiá jemingo sacuá uchiese. Dios mii 
fio jembia bei nguiá no. 25Dios mii fo mbae icua ja nguiá. Dios mii ño 
nandemingo bei nguiá Jesucristo rii no. Ae je ra mbia fiee turá mbei quia. 
Ae rei eturá tuchi. Ae rei ererecua tuchi. Ae rei equirácuá tuchi. Ei mbei 
chó ae re. Amén. 

Jesucristo mbae mbuchecua 


1 1Juan fio se re. Mbae tasenei jéje. Ae ra nyecua namo nae, üqui 
tasenei jéje. Dios rane ngue embuchecua Jesucristo je ra. Jesucristo 

que ángel mbu sembiirandu sacuá erese cote ra. Se jembiirandu sacuá 

erese cote. 2Nyebe aico nguiá Dios cheé mbuchecua checua jéje co. Ae 


mae mae nguia sechimbesa rese nae, Dios turá tuchi ra eriqui üqui je. Ae 
ra nyiisaquia turá sechimbesa rese nae, Dios turã tuchi ra eriqui üqui je 
no. Achite secheé fii ique a cote. 


Juan ucheé mbesa mondo siete iglesias je 


4Se rei Juan. Jé siete iglesias Asia jenda je aico à mbesa a. Sã Dios 
riqui uturá ndeacuquia cuquia jéje. Sá Dios riqui jembia bei mingo. Ae 
chó siqui bei nguiá co. Ae siqui beite quia nyii no. Ae ra tu emo mose 
no. Sá Espíritu Turá abe riqui uturá ndeacuquia cuquia jéje. Ae chó siqui 
nguiá mangue chooñoa ja co. Mbae raá naa Dios je. »Sà Jesucristo abe 
uturá mee jéje. Ae que nandembiirandu turá tuchi Dios rese ra. Ae rane 
ngue quera si manonde ra. Ae quia rei equirácuá tuchi mbia rerecua mo 
si. Ae riqui nyesecua tuchite nanderese co. Ae que nandembui nandeicuá 
si nguqui je ra. 6Ae que nandemingo bei ngu res e erimbará nda. Nande 
mbae raá naa sacuá Dios je. Sá mbia riqui fiee turá turá mbei Jesucristo 
je. Ae ra ererecua bei. Amén. 7Jesucristo ra tu ibei si. Mbia ra mae ja 
tuchi equichi rese. Mangue jenda chooñoa tuchi ra mae ja erese. Ae Jesús 
iquia nyii nae, üqui abe ra mae erese no. Mbia ra siquichete nyeseo mae 
mose erese. Ae bei. Amén. 

8— Co aico beite querabe co. Mbae eã mose que aico se rane nyii ra. 
Mbae ua ja mose abe ra aico bei querabe no, i que Dios ra. Equirácuá 

mbeite riqui co. Ae chó siqui bei nguiã co. Ae siqui beite quia nyii. Ae ra 
tu sí emo mose. 


Juan mae Jesüs rese cuu 


9Se rei Juan. Jendesenda chó se re. Nandeico ñimbirácuá jate mbia 
icuá icuá mose nande je à. Jesucristo rii. Ae sí chó nandembirácuá nguiá 
co. Ae sí chó nandererecua ja riqui nguiã co no. Ama ndisha joó ngue 
mbia sereru aa ra. Aa semingo isho mbia si a. Se Dios cheê nenei nenei eá 
sacuá. Mbia mbiirandu eá sacuá Jesucristo rese. Patmos, i que a ejoó acua 
je ra. 10 Aa sereco mose que Espíritu Turá mbae reacuquia seje cuu ra. 
Domingo mo mose. Emo ngue ñeemombo seje sequite quiti cuu ra. Echeê 
ngue serasate ra. 11 —Se ae que aico bei mbae eá mose nyii res. Mbae 
ua ja mose abe ra aico bei no, i que seje ra. —Ae ra eretea cuu nae, üqui 
embesa papel rese. Ndechimbesa emondo rá siete iglesias Asia jenda je. 
Efeso, Esmirna, Pérgamo, Tiatira, Sardis, Filadelfia, Laodicea. Üqui jenda 
ja je ndechimbesa emondo, i que fiee seje cuu ra. 

12—¿Aba ñee nguia seje re? ae que uba mae nda. Siete candeleros 
oro ao ji rese que amae nda. 13 ÚUquí ite re que mbia raanguia mo ñi juá 
nda. Dios riiri ño eriqui reaé. Huiirao oco que ecunua nda. Eichuá ati 
tuchi que eirao ra. Oro ao ji chó ngue eishia cuasa ra. 14Eashi tuchi que 
ra. Tata rendi rà tuchi que eresa ra. 15Ei nininyate que ra. Bronce rã. 
Ama ndieu rã fio ngue echeé nda. 16 Nyasitata siete que equereco oo ra. 
Uquiatocuti que ererequia ra. Espada que equereco uchüruu ra. Erimbe 
tuchi que ra. Erimbe chobei que ra. Eruba nininya tuchi que ra. Sã tenda 
nininyate riqui nandeite re mose no. 

17Semae mose erese que sesiquiche tuchi ra. Mbia raaque rá ngue aso 
ngoi ejii ra. Oco que serese oo uquiatocutinda je ra. Nee ngue seje ra. — 
Eresiquichechi nguiá sesi. Ae siqui beite quia querabe nae, ae chó se re. 
18Seraaque rei que nyii ra. Aico bei querab e co cote. Mbia mingo beisa 
chó se re. Secheé mose ra mbia mano. Secheé mose ra mbia riqui bei 
querabe no. 1? Ae rese eremae nae, üqui embesa rã. Ae ateacuquia cuquia 
quia ndeje namo nae, üqui abe embesa no. Ae ra nyecua nyecua emo 
mose nae, üqui nonde embesa jei rà. 20Siete candeleros rese que eremae 
namo, siete iglesias rã fio üqui nde. Siete nyasitata rese que eremae séoo, 
siete iglesias rerecua rá ño üqui no nde. Jesús quiato rerecua rá ño üqui 
nde, i que fiee seje ra. 


Cristo ucheé mondo uquiato Efeso jenda je 


2 1Jesüs que ñeembe seje ra. —Dios quiato rerecua Efeso jenda je à 
embesa rã. A embesa rá mondo ee: “Cristo que ñee j&je ra. Ae siete 
nyasitata quereco oo nae, aque. Ae ngata quia siete candelero ite ri nae, 

turá aicuate quia co. À jéingo quiei quiei tuchite seje à. Jeñimbirácuá 
tuchite quia mbae icuá si à. À jéingo jiri jiriáte mbia icuá ndese à. Ae 
sequiato rerecua saá ñooño nguia nae, Jë ngue üqui jéisiã nda. “Ma 

Jesús quiatote", jenye turá tuchi que ra. “Ichôifiosa chó ñene” jenye chó 
ngue erii nda. 3Jeñimbirácuá turáte que equia ra. Mbae rasi que jésaá 
nguia serii nda. Jéquiei quiei tuchite que seje ra. Jéhui eá mbeite equia 
sesi à. Üqui jésaá turá jate rei nguiã à. 4À nguiatu sembia eáte nguiá à. 
Jenyesecua eá jirichi equia serese jé nguiatu á cote. Seicua ramo mose 
que jêote serese nyii. Jenyesecuate que equia serese nyii. Ei jenye eá 
fiochi equia à cote. 5Jendua rã üqui ndese ae. Jenyesecuabe jiri serese ae. 
Jemba eá mose serese, jaembutiá nda u. Sequiato eá nda jé cote, jemba 
eá mose serese. 6 À abe sembiate quia jendese à. Ae siqui quia Nicolás 
rese nae, üqui nyisaá jéucuáyátequia üqui. Se abe aucuáyáte quia co no. 
Üqui nyisaá icuáte riqui üqui. 7Jéisa mose, Espíritu Turá ñee jefiandu rá. 
Ae Espíritu Turá ndiqui ñee iglesias je nae, üqui jeñandu rà: Ae “qui Jë” i 
beite quia Satanás quirácuá je nae, üqui nda amingo turá mbei ibate Dios 
rese’, i que Cristo jéje ra”, ere chó embesa mondo sequiato Efeso jenda je. 


Cristo ucheé mondo uquiato Esmirna jenda je 


8Dios quiato rerecua Esmirna jenda je à embesa rã. À embesa rá mondo 
ee: “Cristo que ñee jéje ra. Ae rane ño ngue siqui bei mbae eá mose 
nyii ra. Mbae ua ja mose abe ra eriqui bei no. Ae que mano ndei nyii 
ra. Manonde eriqui beit e co no. Aque sí chó ñee nguiá jéje co. À ngue 
Cristo fie e jéje ra: Jenyisaá turá aicuate quia co. Mbia icuá icuáte riqui 
jéje seri? üqui. Mbaecha reáte jéingo üqui. Dios quiatu siqui tuchite nguiá 
jendese co. Ae Dios chiirabo saá ñooño nguia nae, üqui ndiqui ñee icuá 
mbeite jenii üqui. Satanás chiirabochó ño üqui nde. 10Ae ra jésaá saá 
mbae rasi nae, üqui mo si ra jésiquichechi jê. Satanás nda jemo tarô mii. 
“Ma nyao Dios si”, i sacuá ño qui nde. Diez días ra jéingo mbae rasi raá 
naa. Úqui mose, jéingo bei Dios rese. Mbia ra jéiquia seri. Üqui mose nda 
jaemingo bei Dios rese cote chá. 11 Jéisa mose, Espíritu Turá ñee jeñandu 
rá. Ae Espíritu Turá ndiqui ñee iglesias je nae, tiqui jeñandu rà: Ae “qui 
je” i beite quia Satanás quirácuá je nae, tiqui nda Dios mondo eà tata 
cuásuu', i que Cristo jéje ra”, ere chó embesa mondo sequiato Esmirna 
jenda je. 


Cristo ucheé mondo uquiato Pérgamo jenda je 


12Dios quiato rerecua Pérgamo jenda je à embesa rã. À embesa rã 
mondo ee: “Cristo que ñee j&je ra. Ae espada rimbe chobei quereco nae, 
aque sí chó fiee nguiá jéje co. 13À ngue Cristo ñee jéje ra: ‘Sucha tubiriá 
jendecua aicuate quia co. Mbia hue jenda siqui tuchite quia Satanás 
ndese üqui. Jë ae chó jéingo nguiá serese (qui. Jéhui eáte equia sesi üqui. 

Mbia icuá sequiato iquia raque huee jendécuaa. Antipas, i rei ngue aque 
sequiato je re. 14À nguiatu sembia eáte nguiá à. Balaam na tuchi chó 
jemo jemo ndiqui nguiá üqui. Balaam nguiarei Balac mbaaquiatu icuá 
icuá nyii. Balac Israel jenda mbiicuá icuá nonde. Nyebe Israel jenda riqui 
nguiá siqui tuchi cuña icuá ndese. Dios abareá ndese abe no. Jemo abe 
chó mbia jembiicuá icuá nguiá üqui. 15 Ae siqui quia Nicolás rese nae, 
üqui mo siqui chóchi nguiá jendese üqui. Üqui fee aucuáyá tuchi quia co. 
16 Jendua si rã jéicuã ndese. Nicolás resenda jemombo chó. Jemombo eá 
mose ra achu icuáte ee. Co espada areco sechüruu co nae, aque ra areco 
reco tuchi erese. 17 Jéisa mose, Espíritu Turá ñee jeñandu rá. Ae Espíritu 
Turá ndiqui ñee iglesias je nae, üqui jeñandu rá: Ae “qui je" i beite quia 
Satanás quirácuá je nae, üqui nda amingo tuchi Dios cheé ndese. Dios 
cheé nda üqui mingo bei. Üqui je ra sitashi ñeté mo amee. Sita ñeté 
ndese ra nombre yasu ambesa mii. Emee sacuá ee. Emo nda sechimbesa 
icuayáte nombre yasu. Ae je ra amee, úiqui achó nda eicua”, i que Cristo 
jéje ra”, ere chó embesa mondo sequiato Pérgamo jenda je. 


Cristo ucheé mondo uquiato Tiatira jenda je 


18Dios quiato rerecua Tiatira jenda je à embesa rá. À embesa rá mondo 
ee: “Dios rucucha que fiee jéje ra. Ae resa tata rendi saáte quia nae, 
19 À ngue Cristo fiee jéje ra: Jenyisaá turá aicuate quia co. Jenyesecuate 
quia mbia rese üqui. Mbae jésaá saá turáte quia Dios je üqui. Üqui jéingo 
Dios icua tuchite üqui. Jeñimbirácuá turáte equia mbae icuá si üqui no. 
Jenyisaá turá tuchite riqui cose ndare si üqui. 20À nguiatu sembia eáte 
nguiá à. Jezabel naanguia siqui chóchi nguiá jendese üqui. ¿Mbaerá aque 
cuña jéteachó nde? Emombo rocoi jenyesi. Dios cheé esenei senei ñooño 
fio nguiá aque. Sequiato mbaaquiatu icuá icuá fio nguiá aque. Sequiato 
mingo chooño ño nguiá cuña icuá ndese aque. Sequiato mingo chooño ño 
nguiá dios aba reà ndese aque no. 21 Jezabel naanguia que atiisu isu chó 
nyii ra. “Sã ndua sí huiicuá ndese. Sã eriqui choofioa mbia rese", ae rei 
que se nyii ra. Hui eá mbei chó equia üqui si aque re. 22Nyebe ra ambasi 
tuchi cote. Ae siqui siqui quia erese nae, tiqui abe ra mbae rasi saá tuchi 
cote, ndua si eá mose huiicuá ndese. 23 Ae siqui Jezabel icuá ndui nae, 
úqui abe ra aiquia. Üqui mose ra sequiato jirandu ja sequirácuá ndese. 
“Jesús mbia chiangui renda icua ja chó nguia re. Mbia ndua ndua eicua ja 
chó nguia re", i ra sequiato serii cote. Jéingo bei mose mbae icuá ndese, 
se abe ra mbae icuá amee jéje. 24Ae siqui eà nguia Jezabel cheé ndui 
jemo nae, üqui je chó tacheé cote. Jé nguiatu que jeñimee áte Satanás 
nda jéje mbae mo nii cote. 25 Ae jéicuate quia serii nae, üqui ndese jéingo 
bei querabe. Achu chee nda jéje chá. 26-27Sà seru uquirácuá me e seje 

no. Ae ra secheé mumbayá mbeite quia nae, ae ra “qui je” i beite quia 
Satanás quirácuá je nae, üqui je ra sequirácuá amee tuchi. Üqui nda mbia 
rerecuará cote. Üqui nda mbia icuã mbasi mbasi tuchi quia cote. Sã emo 
fiio iquia iquia ira je no. 28Nyasitata turá na nda aico üqui je. 29 Jéisa 
mose, Espíritu Turá ñee jeñandu rá. Ae Espíritu Turã ndiqui ñee iglesias 
je nae, úquí jeñandu rá”, i que Cristo jéje ra”, ere chó embesa mondo 
sequiato Tiatira jenda je. 


Cristo ucheé mondo uquiato Sardis jenda je 


1Dios quiato rerecua Sardis jenda je à embesa rá. À embesa rá 

mondo ee: “Cristo que ñee jéje ra. Ae siete nyasitata quereco oo nae, 
aque. Ae rese Espíritu Turá ndiqui nae, aque. Á ngue Cristo ñee jéje ra: 

Jenyisaã aicuate quia co. Mbia raaque raáte chó jéingochi nguiá üqui. 

Siqui eá Dios rese. Jéingo aróte raque equia Dios rese mbia je üqui. 
2Secheé ndese jenyiisaquia rà. Jeñimbirácuá ño nguia siqu i Dios rese. 
Jéhui serí serite chóchi nguiã Dios si tiqui. Jenyisaá ndese aico mae 
maete co. Jenyisaã saá icuáte riqui Dios je üqui. 3Jendua jiri mbae rese 
ae. Ae rese jeñimbaaquiatu nae, tiqui ndui jéingo tuchi jiri ae. Jéicuã 
si jéhui tuchi jiri ae. Jé secheé mumba mose, jaembuate ra ngasé j&je. 
Jendua eá mose ra asochi j&je re. Sá mbae mbuquiachãsa riqui aba 
mbuate no. ^Jemo mii mii mbae icuá saá saá eáte quia üqui. Üqui fio nda 
siqui bei serese. Eiraoshí nda amee (iqui je. Mbae icuá ndese quiatu que 
eriqui oco oco áte ra. 5Ae “qui je" i beite quia Satanás quirácuá je nae, 
üqui nda huiiraoshi quereco quia serese. Üqui nda siqui bei serese ibate. 
Üqui mbae nombres ra achusi eá mbei. “À ndei sequiato tuchi à", ae ra 
Paba je. Angeles abe je. 6Jéisa mose, Espíritu Turá ñee jeñandu rá. Ae 
Espíritu Turá ndiqui ñee iglesias je nae, tiqui jeñandu rá”, i que Cristo jéje 
ra”, ere chó embesa mondo sequiato Sardis jenda je. 


Cristo ucheé mondo uquiato Filadelfia jenda je 


7Dios quiato rerecua Filadelfia jenda je á embesa rá. Á embesa rá 
mondo ee: “Cristo que fiee jéje ra. Ae ñee ñooño eáte quia querabe nae. 
Ae mbae icuá saá eá mbeite quia nae. Ae ererecua tuchi riqui David 
rá si nae. Cristo eiquesa mbuquiata mose, emo ematá aroneate. Cristo 
ematá mose, emo embuquiata aroneate no. 8À ngue Cristo ñee jéje ra. 
Jenyisaã aicuate quia co. Jéquirácuá miite jéingo raque (qui. Seisi teá 
eáte que equia ra. Üqui jéingo secheé mumbayáte üqui. Nyebe que mbae 
ambuquiata mii eiquesa rá jéje ra. Jéingo tuchi sacuá serese. Emo nda 
ematá eà. 9 Judíos ñee ñooño je ra amumae turá nyee jendese. Üqui 
ndiqui Dios chiirabo raá ñooñote üqui. Úqui eriqui tuchite Satanás rese 
üqui. Üqui nda ñee turá nyee seje jenii. “Dios nyesecua tuchi chó nguia 
à ndese re. Judíos eá ndaque”, i chee ra jenii. Ngoi turá nyee ra jendese 

fiee seje. 10Jefiimbirâcuã turáte equia secheé nguire úquí. Nyebe ra 
jaendeaquiatu turáte serequia. Mbia mangue chooñoa jenda mbae rasi 
raá ja mose ra jaendeaquiatu tuchi serequia. 11 Achu jei ra se. Ae jéicuate 
quia serif nae, üqui ndese jéingo bei querabe. f nda emo jembui eá Cristo 

si. 12 Ae “qui je” i beite quia Satanás quirácuá je nae, üqui nda amingo 
bei Dios récuaa. Sembae marca ra amii tuchi tiqui ndese. “Dios quiato” i 
tuchi ra mbia quia üqui je. “Dios recua jenda” i tuchi ra mbia quia tiqui 
je no. “Jerusalén yasu”, i chó nguiá Dios recua je à. Jerusalén yasu ra 
nguichi u ibate si. 13Jéisa mose, Espíritu Turá ñee jeñandu rã. Ae Espíritu 
Turá ndiqui ñee iglesias je nae, üqui jeñandu rã”, i que Cristo jéje ra”, ere 
chó embesa mondo sequiato Filadelfia jenda je. 


Cristo ucheé mondo uquiato Laodicea jenda je 


Dios quiato rerecua Laodicea jenda je à embesa rã. À embesa rá 
mondo ee: “Cristo que fiee jéje ra. Ae ñee ñooño eáte quia querabe nae. 
Ae rane siqui quia mbae eá mose nyii nae. Ae ucheé mbuchebiá mbeite 
quia nae. 15À ngue Cristo ñee jéje ra: Jenyisaá aicuate quia co. Seya 
eáte aico jendese co. Jéhui tuchi áte raque equia sesi tiqui. Jéingo tuchi 
eá fiochi equia serese üqui no. Ei jenye jenyete chõchř equia tiqui. I 
ribebe rã fio jéingochi üqui. 16Sã emo ndiqui i ribebe mbei aroneate no. 
Mombo chó nda uchuru si. Ei ae ra jemombo sechuru si no. 17“À ureico 
tuchite Dios rese à”, jenye chooño fiocht equia ñimbiir? iri ŭquř. Aba 
mbia eá tuchi chó jéingo nguiá üqui. Mbaecha reá na ño jéingochi nguiá 
Dios je üqui. Eresayá na ño jéingochi nguiá Dios je tiqui. Jéirao eà na 
fio jéingochi nguiá Dios je úqui no. 15Jéingo chó nguia serese ae. Í nda 
oro turá naanguia amee jéje. Í nda mbae amee tuchi jéje. Í nda tirushi 
naanguia amee tuchi jéje. Í nda jéireí nguiáte jéirao eà si. Í nda Dios cheé 
ambuchecua tuchi j&je. 19 Ae rese aico nyesecuate nae, (iqui icuá icuá mose 
chó aico nguiá eiruá nua. Emundua si sacuá mbae turá ndese. Jéicuá si 
jéhui. Jendua sí Dios rese. 20 Aico jéiquesa mbuu mbuu a. Jemo seandu 
mose, huiiquesa mbuquiata mose seje, aique ra ee. Aico bei ra erese cote. 
Aquiaru quiaru ra se quia erese cote. Üqui abe ra quiaru quiaru quia 
serese cote no. 21 Ae “qui je" i bei quia Satanás quirácuá je nae, üqui nda 
siqui bei serese se ererecua tuchi mose. Üqui abe ra amii mbia rerecuará. 
Sã fii aico “qui jë” i beite Satanás quirácuá je nyii no. Sá ñi Paba semii 
mbia rerecuará no. 22Jéisa mose, Espíritu Turá ñee jeñandu rà. Ae Espíritu 
Turá ndiqui ñee iglesias je nae, üqui jeñandu rã”, i que Cristo jéje ra”, ere 
chó embesa mondo sequiato Laodicea jenda je, i que Cristo ñee seje ra. 


Mbia ibatenda ñee turá ja Dios rii 


1 Aquere que amae ibate quiti ra. Eiquesa raanguia que nyeequia 
mii seje ibei ra. Ae feemombo sequite quiti serasate nyii nae, aque 

que fiee si seje cote ra. —Echu rá ibate. Mbae tateacuquia ndeje. Ae ra 
jei je? mbia je nae, üqui tateacuquia rã ndeje, i que seje ra. 2Aque mose 
tuchi que Espíritu Turá mbae teacuquia seje cuu ra. Dios rese que amae 
cuu ra. Huee que eñi ngoi trono tose ibate ra. 3Enininya tuchi que seje ra. 
Sita rendi rã jaspe rã. Cornalina na abe no. Ibei asa que chi trono mama 
nda. Ibei asa nininya tuchite que chi nda. Esmeralda rã. 4 Veinticuatro 
tronos que chi Dios mama nda. Veinticuatro amei ngue chi tronos tose 
ja ja ra. Huiiraoshi ngue ecunui ja ja ra. Coronas oro ao ji que chiichi ja 
eáqui ndese ra. 5 Ama ngue sieu tuchi Dios mbae trónoo nda. Ama ngue 
fiee tuchi trónoo nda. Pirirá pirirà i tuchi que equia trónoo nda. Siete tata 
rendi que chi Dios ruba quiti ra. Üqui ndei Espíritu Turá na üqui. 6 Ama 
ndisa raanguia que chi Dios ruba quiti no nda. Eibera tuchi que ra. Mbae 
reco cuatro que chi Dios mama nda. Eresa ata atate que üqui nda. Eruba 
quiti que eresa ra. Equite quiti abe que eresa no nda. 7Nyacua rà tuchi 
que úquí mo nda. Ticuasu riirí na ngue enongue no nda. Mbia ruba rá 
ngue enongue no nda. Nguira risha rá ngue enongue no nda. Aque que 
mbebe quia ra. 8Seis ja ja que tiqui jeo ra. Eresa ata ata tuchi que ejeo 
rese ra. Üqui cuatro que fiee turá mbeite quia Dios rii nda. Isa abe que 
eriqui fiee turáte Dios rii nda. Et ngue equia fie e nda: 

Ndeturáte. Ndeturáte. Ndequirácuáte ereico co, Dios. 

Co ereico beite co. 

Nyii que ereico beite no nda. 

Mbae ua ja mose abe ra ereico beite no, 
i que üqui nguia ñee ñee Dios je ra. 9Üqui ndeco cuatro que ñee 
turá mbeite quia Dios je ra. Ae siqui beite quia co, aque je. 10Amei 
veinticuatro abe que ngoi ngoi quia ngüíá ndese ra. Nee turá turá Dios je. 
Umbae coronas que echono chono ja Dios jii ra. 11 Ef ngue equia fiee ñee 
Dios je ra: 

Urererecua turát e ereico co, Dios. 

Nyebe ureico nguiá ñee turá mbeite ndeje à. 

Mbae que erechao jate nembaerá nda. 

Erendua turát e que mbae ao nonde nyii no nda, 
i que tiqui nguia ñee turá turáte Dios je ra. 


Emo libro equia aronea 


1 Dios que libro quereco quia oo cuu ra. Uquiatocuti que enunui 

trono tose ra. Libro mbesa ji. Equitera quiti abe que embesa ji ra. 
Siete sellos je que ematá ji ra. 2Angel quirácuá mo ngue ñee nda. —¿Aba 
ra sellos ndoso libro equia re? i que ángel feemombo ra. 3Mbia mo ngue 
sellos ndoso aroneate ra. Ibatenda. Ibi jenda. Ibiqui riinda. Üqui mo ngue 
sellos ndoso aroneate cuu ra. Nyebe mbia riqui nguiá mae aroneate libro 
rese. ^Nyebe que acheseo tuchi cuu ra. Mbia ja libro equia aronea mose. 

Mbia ja mae aronea mose erese. 5Üqui amei mo ngue fiee seje ra. — 
Erecheseochi nguiá. Jesucristo ra libro equia. Ae quia equirácuáte re. Ae 
quia Dios chiirabo rerecua tuchi re. David riirí tuchi chó ae re. Ae quiatu 
que mbae rasi saá tuchi mbia icuá ndiquicharó nda. Ae quia ra sellos 
ndoso. Ae quia ra libro equia, i que amei ñee seje cuu ra. 6Jesucristo que 
chi huee cuu ra. Oveja iquia ji rá ngue eñi seje huee cuu ra. Siete que 
erambashi nda. Siete que eresa no nda. Siete eresa rei Espíritu Turá. Sã 
Espíritu Turá mae mbae ja rese no. Jesucristo que chi Dios ruba quiti 
ra. Mbae reco cuatro joó ngue eñi nda. Amei abe joó ngue eñi no nda. 
7 Dios que libro mondo Jesucristo oo cote ra. Dios chi mose trono tose. 
8Jesucristo libro isi mose que üqui mbae cuatro ngoi ngúíá ndese ejii ra. 
Amei veinticuatro rese. Arpas que amei quereco reco ja ra. Mbae riru oro 
ao ji abe no. Incienso resebe. Incienso, i que mbae mbushimbusa oquiei 
mose ra. Dios quiato ñee mose Dios je, ei sí chó incienso ee re. 9Úqui 
amei ngue irasei rasei canto yasu mo je ra. À ño ngue irasei rasei nguiá: 

Nd e que mbia ndeiquia ra. 

Nde que mbia mangue chooñoa jenda ereisi Dios mbaerá nda. 

Mbia cheemo ja ja eriqui nae, tiqui abe que ereisi ja Dios mbaerá no 

nda. 

Mbia mbuae ja abe no. 

Nyebe nde mii fio libro ereisi aróte nguiá co. 

Nde mii ño sellos erendoso aróte nguiá co. 

Libro rese mae sacuá. 

10 Nde que uremii Dios rimbará nda. 

Ure mbae raá naa sacuá Dios je. 

Mbia ibi jenda rerecuará nda ureico cote, 
i que amei irasei rasei Jesucristo je ra. 11 Angeles cheé ngue achandu 
cot e ra. Angeles que chi üqui mama tuchi cuu ra. Dios mama. Mbae 
reco cuatro abe mama. Amei veinticuatro abe mama no. Angeles tubiriã 
tuchi que ra. Millones y millones tuchi que ángeles ra. 12 qui ngue ñee 
nyecuate Jesucristo je re: 

Oveja riiri na fio ereico nguiá nde. 

Mbia que ndeiquia mbae icuá ndiquicharó nda. 

Nyebe mbia riqui nguiá ñee turáte ndeje co cote. 

Nyebe mbia riqui nguiá ñee turáte nderit co cote no. 

Ndequirácuá nii. Ndeaquiatu rit abe no, 
i que ángeles ñee turá Jesucristo je cuu ra. 13Mbae que fiee turá jate quia 
Jesucristo rii cuu ra. Ibatenda fiee turá ja erit. Ibi jenda abe no. Ibiqui 
riinda abe no. Ama ndisha riinda abe no. Ei ngue úquí nguia ñee turá jate 
Jesucristo je ra. Dios abe je: 

Jéquirácuá jéingo beite à. 

Mbia rerecua jéingo beite à no. 

Mbae jenyiao ra ñee turá mbeite quia jéje, 
i que Dios chiao quia ñee jate ee cuu ra. 14Ae beite, i que mbae reco 
cuatro ra. Amei veinticuatro abe que ngoi ja ngúíá ndese ñee turá Dios je 
ra. Ae ereco siqui beite quia co, aque je. 


Jesucristo sellos ndoso 


6 l Jesucristo que chi oveja riiri na cuu ra. Ae que sello mo ndoso libro 
si cote ra. Ae mbae reco cuatro chi nae, üqui mo ngue fiee cote ra. 

—Echu, i que ñeemombo ra. Ama ndieu rá ngue echeé nda. 2Caballo shi 

mo ndese que amae cote ra. Ae chi eátoo nae, nguiraa mo ngue ecunui 

oo ra. Corona abe que emo mee ee ra. Oso que guerra raá naa cote ra. 

Equirácuáte que eriqui mbia mo si ra. 

3Jesucristo que segundo sello ndoso cote ra. Ae mbae reco cuatro chi 
nae, (iqui mo ngue ñee endoso mose cote ra. —Echu, i que ra. 4Caballo 
nongue gue usé u seje cote ra. Era irei tuchi que aque ra. Ae chi eátoo 
nae, aque je que emo espada cuasu mee nda. Aque que mbia mbiicuá icuá 
jate nyue ra. Nyebe mbia riqui nguiá nyiiquia iquia. 

5Jesucristo que sello nongue ndoso cote ra. Tercer sello. Ae mbae reco 
cuatro chi nae, üqui mo ngue fiee endoso mose cote ra. —Echu, i que ra. 
Caballo rondei que usé u seje cote ra. Ae chi eátoo nae, aque que balanza 
mo cunui oo ra. Mbae mbuchechasa. 6Emo ngue chi üqui mbae reco 
cuatro ite re ra. Aque que fiee nda: —Mbia chiu ra ua jiri. Un kilo de trigo 
rei una jornada. Tres kilos quiata a rei una jornada no. Mbae quira quiatu 
ra ua eá. Vino ndese, i que ra. 

7 Jesucristo que sello nongue ndoso cote ra. Cuarto sello. Ae mbae reco 
cuatro chi nae, üqui mo ngue fiee nda: —Echu, i que ra. 8Caballo nongue 
que usé u seje cote ra. Eracho que aque ra. Ae chi eátoo nae, ERAAQUE i 
que aque je ra. Emo ngue oso erui no nda. ERAAQUE TÃSA i que aque je 
no nda. Üqui ngue mbia ibi jenda mbutiá tuchi la cuarta parte ra. Mbia 
iquia iquia tuchi que equia guerra je ra. Mbae rasi je. Eriácuá je. Quiaa 
riinda icuá je abe no. 

9 Jesucristo que sello nongue ndoso cote ra. Quinto sello. Mbae rese que 
amae altar qui re cote ra. Mbia chiiquia iquia aingue rese que amae nda. 
Ae mbia iquia iquia Dios cheé nii nyii nae, ŭquř aingue rese que amae 
nda. Úqui ñimbirácuá tuchi chó nguia mbae rasi je Jesucristo rii nyii reaê. 
10 qui ngue tasé tasé ñee Dios je ra: —Mbae eresaá turá jate quia nde co, 
Dios. Mbae ja rerecua chó nde re. éManosete ra ureriichare erembasi re 
no, Dios? i que fiee ja Dios je ra. !1 Dios que tirushi mee mee üqui ja je cote 
ra. Nee ngue ee cote ra: —Mbarandiri. Mbia icuá nda jéataque abe iquia. 
Sá jéiquia nyii no. Üqui sacuá jéingo chombe jiri, i que Dios ñee e e ra. 

12Jesucristo que sello nongue ndoso cote ra. Sexto sello. Ibi que nyere 
nyere tuchi aque mose cote ra. Tenda que ñimoo tuchi cote ra. Mbae 

ruqui rã tuchi que nyasi no nda. 13Nyasitata que ngoi ngoi ngaé íbii cote 
ra. Sá ira a riqui uqui quiririã ñimbuqui no. 14Ibei abe que ua cote ra. 
Sã emo ndiqui papel acua acua no. Sita ibate abe que siri siri ja nyesi 

ra. Ama ndisha joó abe que echoi siri siri ja ra. 1» Mbia que ñimi ñimi ja 
ibicua ye ra. Sita imi ye abe. Mbia rerecua. Mbia rimba abe. Mbaecha 
abe. Soldados rerecua abe. Mbia que ñimi ñimi jate cuu ra. Esiquichete 
quia ñene. 16Mbia siquiche mose que fiee ñee jate sita ibate je cuu ra: — 
Jenyu ngoi urearó ureiquia. f nda Dios mbae rasi saanguquia eà ure je. f 
nda Jesucristo mbae rasi saanguquia eá ure je no. 17Dios riqui mbae rasi 
raanguquia uquiato eá je co. Aba quia ra ñimbirácuá à je, i que mbia quia 
siquichete cuu ra. 


Angeles Dios mbae marca mii mii mbia je 


7 1 Aquere que cuatro ángeles atea cuu ra. Emo ngue chi juã tenda 
chuisa quiti ra. Enongue que tenda sosa quiti no nda. Enongue que 
sur quiti no nda. Enongue que norte quiti no nda. Üqui ngue quiririá isi 
tuchi quia ra. £ chu eá sacuã. Mangue jenda chooñoa quitinda abe ichu 
eá sacuá. Ama ndisha quiti abe. Í nda quiririá ira ráquiá mo ichu eá 
tuchi. 2Angel nongue mo ndese abe que amae no nda. Tenda chuisa quiti 
que eru quia ra. Dios mbae marca que equereco ra. Neemombo que üqui 
ángeles cuatro je ra. 3—Mbae rasi ra jemondo jeichi ibi je je. Ama ndisha 
abe je. Ira abe je. Dios rimba ruba rese Dios mbae marca uremii mii na 
nyii, i que fieemombo ángeles cuatro je ra. ^Ciento cuarenta y cuatro mil 
ndese que Dios mbae marca mii nda. Judíos chumumbara ja que ra. 
5 Judá riiri ndei doce mil. 
Rubén ndiirí ndei doce mil. 
Gad ndiiri ndei doce mil. 
6 Aser riiri ndei doce mil. 
Neftalí riiri ndei doce mil. 
Manasés riiri ndei doce mil. 
7 Simeón ndiiri ndei doce mil. 
Leví riiri ndei doce mil. 
Isacar ndiirí ndei doce mil. 
8 Zabulón ndiirí ndei doce mil. 
José riirí ndei doce mil. 
Benjamín ndiiri ndei doce mil. 
Üqui ja rese que ángeles Dios mbae marca mii mii nda. 


Mbia tubirià iraoshi 
9 Aquere que mbia cuabête atea cuu ra. Contar i ja aroneate que ee 


cuu ra. Ecuabéte quiatu ngue re. Mbia chumumbarate que ra. Mangue 
chooñoa jenda abe tubiriáte que ra. Echeé ñumumbarate que ra. Dios 

ruba quiti que tiqui chi jate juá nda. Cristo ruba quiti abe no. Eiraoshi ja 
que chi ra. Sindo que equeru ja oo ra. 1? Üqui ngue tasé taséte u ñee Dios 
je ra. Cristo abe je. À i chó ngue equia fiee nda: 

Nde ae ereico nguiá mbia riró eicuá si co. 

Nde ereico trono tose mbia rerecuará co. 

Jesucristo rese chó ereico nguiá mbia riró ndiró eicuá si co, 
i que üqui ja ñee Dios je ra. 11 Angeles que ñumbui jate u Dios mama 
cuu ra. Mbae reco cuatro abe mama. Ae amei veinticuatro chi nae, üqui 
abe mama no. Üqui ángeles que ngoi jate ngúíá ndese Dios ruba quiti ra. 
Ngüíà ndese que echi ñee turá jate Dio s je ra: 

12 Dios turá tuchite riqui mbia je co. 

Sá mbia riqui ñee turá mbei erii. 

Dios aquiatu tuchite riqui co. 

Sá mbia riqui “gracias” i bei ee. 

Dios quirácuá tuchite riqui co, 
i jate que ñee turá Dios je ra. 13 qui amei mo ngue fiee seje cote ra: 
— Aba à nde? Ae eiraoshi chi a. ¿Ma si ecuaé a re no? i que fiee seje cuu 
ra. 14—Ereicuate nde resé, Amei, ae que ee ra. Ae que eicua seje cote 
ra. —Á ngue mbae rasi saá tuchi quia resé. Tiru irei ji rã fio à fiia ndiqui 
nguiá à cote. Jesucristo echiá mbitiró nguqui je resé. 15 Nyebe eriqui 
beite nguiá Dios rese à. Nyebe eriqui nguiá mbae raá naa mbei Dios je 
echuchúaa à. Dios ra siqui bei erese. Teaquiatu bei ra mingo. 16 qui nda 
ngúiácuá irara eá mbei. Huiisei abe ra eirara eá no. Tenda abe ra eiro 
eá. Huiiriei abe ra eucuayá eá cote. 17 Jesucristo quia ra eteaquiatu bei 
mingo. Sã oveja raarósa riqui oveja reaquiatute no. Sã eriqui oveja rerao 
rao mbiu no. Ei si ra Jesucristo üqui ndeaquiatu mingo. Dios ra echeseo 
mbutiba bei cote, i que amei fiee seje ra. 


Mbae rei ji shimbu turã ndetashi ngasé oso Dios je 


1Jesucristo que sello nongue ndoso libro si cote ra. Séptimo sello. 

Mbae ibatenda que quiriri tuchi sello ndoso mose ra. Quiriri arete 
que ra. Media hora chee. 2Siete ángeles chi quia Dios ruba quiti nae, 
tiqui ndese que amaembe cuu ra. Emo ngue trompeta mee ja ja tiqui je 
ra. Siete que trompetas ra. 3 Angel mo ngue tu incienso riru mo nderu ra. 
Oro ao ji. Tiba que uá altar jii ra. Emo ngue incienso tubiriá mondo ee 
cuu ra. Altar mo ngue chi oro ao ji ra. Aque aró ngue ángel incienso ñono 
nda. Dios ruba quiti. Ae Dios quiato ñee ñee nguia Dios je nae, (iqui ñee 
ngue ngasé nguia Dios je ra. Incienso rei jí shimbu turá ndese. ^Incienso 
retashi ngue nyui oso quia ángel o si ra. Dios quiato cheé mbiró ngue 
eriqui oso ngasé Dios je ra. 5Angel que incienso riru mombisé tata retei je 
ra. Altar jenda je. Ichusé ngue ibi quiti cuu ra. Ama ngue sieu tuchi cote 
ra. Pirirá pirirá i tuchi que ra. Ibi abe que nyere cuu no nda. 

Angeles trompetas mbucheé 


6 Ae siete ángeles trompetas quereco nae, üqui ngue icoquiatu cote ra. 
Trompeta mbucheé sacuá. 

7 Emo ngue trompeta mbucheé cote ra. Iquitá ngue ngoi ngoi tuchi íbii 
cote ra. Tata abe que ngoi ngoi ra. I ireí tuchi que cote ra. Mbae ruqui rá. 
Ibi tercera parte que oquiei tuchi ra. Ira tercera parte abe que oquiei ra. 
Mbae ruri abe que oquiei ja no nda. 

8Segundo ángel que trompeta mbucheé cote no nda. Aque mose tuchi 
que mbae mo ndu ngoi ama ndisha ye ra. Ecuasu tuchi que ra. Sita ibate 
rá. Sendi que u ama ndisha ite re ra. Ama ndisha tercera parte irei tuchi 
que cote ra. Mbae ruqui rã. Ama ndisha riinda tercera parte que mano 
ja ra. Ae ngata quia ama ndisha rui barcos nae, üqui tercera parte abe 
que fiiimi imi ja no nda. 

lO Tercer ángel que trompeta mbucheé cote no nda. Aque mose que 
nyasitata cuasu mo ndu ngoi íbii ra. Tata rendi rá ngue erendi ra. Ngoi 
que ama tercera parte ye ra. Eriecua tercera parte ye ja abe que ngoi 
no nda. I mbiicuá tuchi que ra. 11 Etei, i que equia aque nyasitata je ra. 
Nyasitata que ama tercera parte mbotei tuchi ra. Itei tuchi que cot e ra. 
Nyeb e mbia riqui nguiá mano mano tuchi iu mose cuu. 

12Cuarto ángel que trompeta mbucheé cote no nda. Aque mose que 
mbae mo tenda mbuchecuayáte tercera parte ra. Nyasi tercera parte abe. 
Nyasitata tercera parte abe no. Nyebe mbae checuayá tuchi riqui nguiã 
mbia je nyaashi mose tercera parte. Isa mose abe nyasi mbae tesae eá 
tercera parte. Nyasitata abe no. 

13 Nguira risha rese que amae cuu cote ra. Mbebe que equia ibate tuchi 
searó nda. Neemombo mombo que equia ra: —Aba mbia eá tuchi mbia 
ibi jenda. Mbae rasi ra esaá tuchi cote. Angeles ataque nyuihuí mose. 
Angeles tres trompetas mbucheé mose, mbia ra mbae rasi saã tuchi cote, i 
que nguira risha ñee nda. 

9 1Quinto ángel que trompeta mbucheé cote no nda. Aque mose que 
nyasitata mo ngoi u íbii seje cuu ra. Mbia raáte que aque nyasitata 
ra. Nyasitata que ibicua atiquia jea ra. Abismo, i que hue ibicua je ra. 
2Eequia mose que tatashi usé tuchi ra. Sá tata riqui nyuuta rosot e 
tetashi no. Tatashi ngue tenda choote ra. Mbae mbuchecuayá jate que 
ra. 3Tatashi si que tucu mbuae ngaé tuchi usé cote ra. Tucu mbuae que 
ibi mboo ja tuchi nyoi mangue chooñoa nda. Mbia i i tuchi que equia 
ra. Quiraé ndasi rà tuchi que eriqui mbia je ra. 4Emo ngue ñee tucu 
mbuae je ra: —Ira mo nda jéuchi jê. Ira ruri j a abe. Mbae ruri ja abe no. 
Quiata abe no. Mbia Dios quiatoã achó fio jembasi mbasi quia. Ae Dios 
mbae marca quereco eá nguia nguba rese nae, üqui. 5Uqui je mbae rasi 
jésaanguquia tuchi cinco meses. Jéiquia eá ño, i que ñee tucu mbuae je 

ra. Quiraé ndasi rá tuchi que tucu rasi riqui mbia je ra. 6Aque mose ra 
mbia “nandemano” i tuchi rei nguiá nyue. Mano aroneate rae. 

7 Caballo rã tuchi que tucu mbuae ra. Sã caballo riqui icoquiatu guerra 
raá naa sacuá no. Corona naanguia que siqui tucu mbuae áqui ndese ja 
ja ra. Oro ao ji ereae. Mbia ruba raáte que tucu mbuae ruba ra. 8Cuña a 
raáte que ea ra. Nyacuarei naate que erei nda. ?Eishia átá tuchi que ra. 
Hierro rà. Mbia eió aronea. Guerra ndieu rà tuchi que ebebe mose ra. 
10Sã quiraé ndiqui mbia i ngocoi je no. Ei si que equia mbia i i ngocoi je 
ra. Mbia mbasi mbasi que equia cinco meses ra. 11 Angel icuá mo ngue 
tucu mbuae rerecua ra. Ae ibicua atiquia jea nae, aque que ererecua ra. 
Abadón, i que hebreo cheé nguia ee ra. Apolión, i que griego cheé nguia 
ee no nda. —Mbia iquiasa, i chó nguiá embae nombres je. 

12Tucu mbuae que ua chee cote ra. Mbae rasi ñiinda chó üqui nde. 
Mbae rasi nyeremo tasenei jéje cote. 

13Sexto ángel que trompeta mbucheé cote no nda. Aque mose que 
emo fiee altar jii Dios mbae ra. Oro ao ji rei altar. 14 Nee ngue ángel je 
ra. Ae trompeta mbucheé namo nae, aque je. —Cuatro ángeles embui rã 
mondo. Aecua jí chi Ama Eufrates nae, üqui embui rá mondo, i que ee 
ra. 15Cuatro ángeles que embui mondo cote ra. Aque mose sacuá ngue 
Dios üqui nderecoquiatu ra. Üqui ngue mbia iquia iquia tuchi tercera 
parte cuu ra. 16Soldados tubirià tuchi que (qui ángeles nimba cuu ra. 
Doscientos millones tuchi que ra, i que achandu ra. 17 Caballo átoo que 
soldados chi ja ra. Eishia riquisá ja ja que mbae átá fii nda. Eishia aosa 
mbiitá jí que ra. Eirei. Erubi. Echo. Nyacua áquí na ngue caballos seje 
cuu ra. Tata que emombo mombo ja quia uchuru ri nda. Tatashi abe. 
Azufre abe no. 18 Üqui tres que mbae rasi tuchi ra. Tata. Tatashi. Azufre. 
Ae caballos mombo mombo quia uchuru rí nae, üqui. Üqui ngue mbia 
iquia iquia tuchi quia tercera parte ra. 1? Ngocoi je que eriqui mbia mbasi 
mbasi tuchi ra. Mbei tasi je rá tuchi que erocoi ra. Uchuru je abe que 
eriqui mbia mbasi mbasi tuchi ra. 

20-21 Nyebe mbia riqui nguiá mano mano tuchi tiqui ndasi je. Mbia 
ataque quiatu que siqui beite quia huiicuá ndese ra. Eicuá icuá mbei 
nyue. Nyiiquia iquia. Brujería raá naa mbei. Siqui icuá icuá cuña mo 
ndese. Mbae mbuquiachá quiachã mbei. Uchisaá icuã si hui eà mbei. 
Siqui beite que equia aba checuayá ndese ra. Uchiao Dios abareá ndese 
abe no. Oro ao ji. Plata ao ji. Bronce ao ji. Sita ao ji. Ira ao ji abe no. Üqui 
ja rese chó ngue eriqui ra. Üqui mae aroneate raque Dios abareá. Mbae 
andu aroneate raque. Ngata aroneate raque no. 


Angel libro mo quereco 


10 1 Angel mo ngue nguichi ibei si seje cuu ra. Equirácuáte que ra. 
Ibeishi ngue equeru huiiraorá nda. Ibei asa que chi eáqui mama 

nda. Eruba nininyate que tenda rá sí ra. Etima abe nininyate que ra. 
Sá tata nininyate riqui no. 2Libro ñeté mo ngue equereco oo ra. Eequia 
ji que equereco ra. Utima ndibisho que emii ama ndisha ye ra. Utima 
ndibisho que emii íbii no nda. 3Tasé tuchi que ra. Sá nyacua riqui curu 
curu no. Erasé mose que ama ñee siete veces ra. 4—4Ae rese ama ndieu 
sembiirandu nae, aque tambesa rà, ae rei que se cote ra. Ibatenda mo 
ngue ñee fio seje ra. —Ae ama fiee erechandu nae, üqui nda erembesachi. 
Eresenei seneichi nda emo je. Echeé emocoño ño, i que seje ra. 5Ae ángel 
tima ndibisho ch; ama ndisha ye nae, aque que oo uquiatocutinda mee 
ibate quiti ra. eNee ngue cote ra: —Dios que sembu ra. Ae siqu i beite 
quia co nae. Ae ibei chao nae. Ae ibi chao nae. Ae ama ndisha chao nae. 
Ae mbae chao ja tuchite nae. Aque que sembu co renei nenei sacuá nda. 
Achite mbae ja fii ua a cote. 7 Séptimo ángel nda nyuihuí cote. Trompeta 
mbucheê. Dios cheé ique ja mose r a nyuihuí cote. Ae Dios ñee uquiato 
fiiinda je nae, tiqui nda ique ja echeé cote. Mbia rerecuará tuchi ra Jesús 
cote, i que ángel quirácuá ñee seje cuu ra. 

8Ae cheé achandu ibatenda nyii nae, aque que fieembe seje ra. —Eso 
rã libro fieté isi. Ae tima chi ama ndisha ye nae, ae tima ndibisho chi 
íbii nae, aque si libro ñeté eisi rã. Eequia ji eisi, i que seje ra. 9Ae aso 
nguiá ñee ángel je. —Libro ñeté emee na seje, ae que ee ra. Ae emee 
nguiá ñee seje cote. —Co libro fieté jé. Eu ja. Irao raáte raque ra eachá 
namo mose. Etei tuchite quiatu ra nderíe je cote, i que seje ra. 10 Angel 
que libro fieté mee seje cote ra. Au que se ra. Eturá tuchi que sechuru 
je ra. Irao rã. Se eu tuchi mose quiatu que eteite seríe je cote ra. 11 Emo 
ngue fiee seje cote ra. —Dios cheé nda eresenei senei sí mbia ja je. ^Co 
ra Dios saá. À nda Dios saá no", ere ra mbia je. Ishonda abe je. Mangue 
chooñoa jenda abe je. Mbia cheé ñumumbara abe je. Mbia rerecua jate 
abe je, i que seje cuu ra. 


Dios quiato nyeremo Dios cheé senei senei 


1 1 1Dios que uu mo mondo séoo cuu ra. Nee ngue seje ra. —Eso 
Dios chuchua mbuchecha checha. Altar abe embuchecha. Ae 

mbia chi huee ñee fiee Dios je nae, tiqui abe je contar ere rà. 2Itaicuee 

ra erembuchechachi jê. Patio ra erembuchechachi jé. Üqui ngue amee 

mbia sequiatoá je ra. Sequiatoá nda iró iró Jerusalén ndese cuarenta y 

dos meses chee. 3Sequiato nyeremo je ra sequirácuá amee. Üqui nda 

secheé senei senei tuchi quia mbia je 1,260 días chee. Tiru rondei ra tiqui 

quereco quia, i que seje ra. 

^Dios quiato nyeremo ndei olivos i nyeremo na sí. Candeleros 

nyeremo na sí no. Sà Dios mbae reaquiatu ja no. Uquiato nyeremo abe ra 

eteaquiatu no. 5Dios ra uquirácuá mee üqui nyeremo je. Emo embasi seri 

mose, tata ra embu embu uchuru si. Ucuáyása mbasi tuchi sacuá. Ei nda 

mbia mano mano, üqui Dios quiato nyeremo ucuáyá mose. 6Úqui Dios 
quiato nyeremo ama mbuchaaqui eá aróte, Dios cheé nenei nenei mbei 
mose mbia je. Mbae ruqui rá nda ama naa. Mbia ra embasi mbasi aróte 
uquirácuá je. Ibi jend a mbasise mose, mbasi tuchi rae. 7 Üqui Dios quiato 
nyeremo Dios cheé nenei nenei ja mose mbia ja je, icuá nda tu icuáte ee 
cote. Ibicua yenda. Icuá nda Dios quiato nyeremo iquia cote. 8-9 Emo üqui 
Dios quiato raaque nyati aroneate. Erete tiquia irí nda chichó itaicuee 
ri. Mbia mangue chooñoa jenda abe tuchi r a mae ja eraaque rese. Tres 
días y medio chee rae. Jerusalén ndei ra üqui. Ae mbia Jesucristo mbucha 
ira rese nae, huee. Hue jenda quiarei eicuá tuchi mbia. Sodoma jenda rá. 
Egipto jenda rã abe no. 10 Ae mbia siqui quia ibi ri nae, üqui ia tuchi rae. 
Dios quiato nyeremo mano mose. —Ae nandechiao icuá siquisá quisá 
nguia nae, üqui ngue mano cote ra, i r a eyate fiee nyue. Nyebe ra eriqui 
mbae mondo mondo tuchi nyue. !! Dios quiato nyeremo ndaaque que chi 
tres días y medio cuu ra. Aquere que Dios embuquera sí seque re cuu ra. 
Júá ngue cuu ra. Mbia que siquiche ja tuchi mae erese ra. 12Ibatenda que 
fiee nyecua üqui Dios quiato nyeremo je cote ra. —Jenyu aa quiatu ibate, 
i que Dios fiee ee ra. Nyoi que ibate ibei ye cuu ra. Eucuáyása que mae 
mbeite u echui rese ra. 13 Aque mose tuchi que ibi nyere icuá nda. Sucha 
tubiriá ndibisho que ngoi ngoi jate ra. Mbia tubiriáte que mano nda. 
Siete mil que mbia mano nda. Mbia ataque que siquichete ra. Nee turà 
turáte que equia Dios ibatenda je cote ra. 14Segundo mbae rasi chó à nde. 
Tercero quia tasenei jéje cote. 


Séptima trompeta mbucheé cote 


15Séptimo ángel que trompeta mbucheé cote no nda. Üqui mose que 
mbia fieemombo ja ja ibatenda ra. Ei ngue tasé tasé nda: 
Mbia mo ibi jenda mo nda siquíá ererecuará cote. 
Dios ae chó nda siqui ererecuará cote. Nguiiri ndese. 
Ae ae chó nda siqui ererecuará mbei cote, 
i que ibatenda tasé tasé cuu ra. 
16 Ae amei veinticuatro siqui beite quia Dios jii nae, üqui ngue ngoi 
ngúíá ndese ñee Dios je cuu ra. Ei ño ngue ñee nguiá: 
17 Gracias ure tuchi quia ndeje co, Dios. 
Ndequirácuá mbae saá ja aróte quia co. 
Ereico beite que equia nyii ra. Namo abe no. Ereico beite ra eno. 
Ereico ndequirácuá naanguquiate mbia je co cote. 
Ereico mbia rerecuará tuchi co cote. 
18 Mbia rerecua que paama ite ndeje ra. 
Co mose ra ndequiatoá erembasi cote. 
Ndequiatoã mano je abe ra erembasi cote. 
Ndequiato abe ra erembuquera cote. 

Mbae turá mee mee sacuá ee. 
Ae ndecheé senei senei mbeite quia mbia je nae. 
Ae ñee turá turá nguia ndeje nae. 
Ndequiato cuasu je. Ndequiato ñeté je abe no. 
Ndequiato ja je ra mbae turá eremee mee cote. 
Ae mbia mbiicuá icuá nguia nae, tiqui nda erembutiá co mose cote, 
i que veinticuatro amei ñee turá Dios je cuu ra. 19Dios chuchua ibatenda 
iquesa que quiata seje cuu ra. Caja Dios chuchua jenda que nyecua seje 
cuu ra. Aque rei contrato riru Dios mbae aque. Aquere que ama pirirã 
pirirá i ra. Ama ngue sieute ra. Ama ngue ñeete ra. Ibi que nyere ra. 
Iquitá abe que ngoi ngoi chee ra. 
Dragón icuá icuá cuña je 
1 2 1Mbia mae sayá mo ndese que amae ibate cuu ra. Cuña nguasu 
tuchi mo ngue ra. Tenda que eirao ra. Nyasi que chi ei quiti ra. 
Corona ngue equereco uáqui ndese ra. Nyasitata doce que chi corona 
ndese ra. 2Nañimbae que cuña nda. Tasé tasé tuchi que equia nguiiri 
ndasi je ra. 3 Aquere que amae mbia mae sayá mo ndese ibate no nda. 
Dragón irei mo ndese que amae nda. Siete que aque dragón áquí cuu 
ra. Diez que erambashi nda. Corona ngue chi eáqui ja rese ra. 4Dragón 
ngue nyasitata tubiriá siichá tuchi imbu íbii ngocoi je ra. Cuña ji que eñi 
eraaró cote ra. —Sá nyaacuquia. Eriirí tau, i que hui ejii ra. »Nyaacuquia 
que cote ra. Erácoé ngue ra. Mbia ja rerecuará tuchi ra aque. Emo ngue 
eriiri isi ra. Querao que Dios je ibátee ra. 6Cufia ngue uchã oso turuquia 
fii nda. Dios echuchua saá ño nguia huee reaé. Huee que eriqui 1,260 días 
ra. Huee que emo ndiqui embuquiaru quiaru ra. 
7Amae ngue guerra rese ibate cuu ra. Dragón icuá icuáte que ángeles 
je ra. Miguel nimba ángeles abe que ucua ucu a dragón nimba ángeles 
rese no nda. Nyiiquia sert jate que cuu ra. 8Dragón ngue ganar i aroneate 
umbae ángeles rese ra. Nyebe eriqui aroneate nguiá ibate cote. “Dios 
que dragón mombo bei ibate si cote ra. Mbei ima ndei dragón. Diablo. 
Satanás, i abe que ee ra. Ae chó mbia mangue chooñoa jenda mbiirí 
iri mbeite nguiá co. Dios que ae mombo íbii cuu ra. Ngüimba rese. 
l0 batenda ia tuchi que Dios emombo mose ra. Ibatenda mo ñee ngue 
achandu cuu ra: —Coche fiene. Dios riqui mbia riró mbei huiicuá si co 
cote. Namo tuchi mbia riqui mae Dios quirácuá ndese co. Cristo riqui 
mbia rerecua tuchi co cote. Dios quiatu que diablo mombo nguiã. Ae 
Dios mbuqueta queta beite quia equiato rii nyii. 11 Úqui Dios quiato que 
diablo siquisáte quia Jesús ruqui je ra. Jesús cheé je abe no. Ae tiqui senei 
mbeite quia mbia je Jesús cheé nae, üqui je chó eriqui nguiá eriquisã 
quisã. Uqui Dios quiato que siquicheáte quia umano si ra. “Tamano ndei 
Dios je", i jate que equia ra. 12Mbia ibatenda ia tuchite cote. Mbia ibi 

jenda quiatuchi eya eáte. Mbia ama ndisha yenda abe no. Diablo quiatu 
quiatu Dios fii nguiá embasi a cote, i que ibatenda mo ñee cuu ra. 

13Dios dragón mombo mose íbii, dragón icuá icuá ngue cuña je cote 
ra. Ae eriiri nacué nyaacuquia nae, aque cuña je que dragón icuá icuá 
cote ra. 14Emo ngue mbae jeo nyeremo mondo cuña je ejeorá nda. Nguira 
risha jeo raanguia. Cuña mbebe sacuá. Eso chee sacuá turuquia ri. Ae 
Dios saã echuchuará turúquiaa nyii nae, huee eso chee sacuã diablo si. 
Mbei si. Emo embuquiaru sacuá tres años y medio huee. 15 Mbei que i 
mombo tuchi uchuru r£ nda. lácuana. Cuña iquia sacuá ndaque chó úquí 
iácuá nde. 16Tbi ia eáte que cuña ndese ra. Nyebe ibi nyiequia nguiá i 
mocó ja dragón nyuru jenda. 17Nyebe dragón paama i tuchi nguiá cuña 
je. Eicuá icuá mbeite que eriqui cuña ndiiri ataque ja je cote ra. Ae Dios 
cheé mumba eáte quia nae, tiqui je chó eriqui nguiá cuña ndiiri i. Ae 
siqui beite quia Jesús cheé ndui nae, üqui je dragón icuá icuã mbeite 
riqui co. 


Icuá nyeremo 


1 3 1 Ama ndisha rimia ndese que ai juã cuu ra. Mbae mo ndese 

abe que amae huee ra. Icuá mo ngue usé u quia ama ndisha si 
seje cuu ra. Siete que eáqui nda. Diez que erambashi nda. Corona ngue 
chi erambashi ndese ja ra. Edqui ndese que nombre mo mbesa ji ñi nda. 
Aque nombre icuáte que Dios je ra. 2Nyacua risha rà ngue icuá nda. 
Oso i rà tuchi que ei ra. Echuru que nyacua churu rá nda. Dragón ngue 
uquirácuá mee tuchi icuá je ra. —Ererecuará nde, i tuchi que dragón icuã 
je ra. 3Icuá áquí mo sia ji tuchi rei ngue re. Manombi chó ndei ngue re. 
Nyeró fiochi ngue re. Nyebe mbia mangu e chooñoa jenda nyuruira jate 
nguiá mae erese cote. Mbia que siqui jate erui cote ra. ^Mbia que ñee 
turá turáte quia dragón je ra. Uquirácuá mee mose icuá je. Icuá je abe 
que eriqui fiee turá turáte ra: —Co icuá turá na eáte mbia mo. Ae mii fio 
equirácuá ndiqui nguià mbia si co, i jate que mbia quia ee ra. 

5Icuá ngue ucuasu saá saá tuchi quia Dios je ra. —Dios tuchi chó 

se re, i tuchi que equia mbia je ra. Dragón ngue emii mbia rerecuarã 
cuarenta y dos meses ra. 6Aque mose bei que eriqui fiee icuá icuá Dios rii 
nda. Echuchua rii abe no. Dios rimba ibatenda rit abe no. 7 Dragón ngue 
uquirácuá mee tuchi icuá je ra. Icuá icuá icuáte que eriqui Dios quiato 
je cote ra. Dios quiato iquia iquia cheete que equia ra. Icuá ngue mbia 
mangue choofioa jenda rerecua tuchi cote ra. Mbia cheemo abe rerecua 
tuchi que cote ra. 8Mbia Dios quiatoá ja tuchi que siqui icuá ndese ra. Ae 
embae nombre mbesa iriáte riqui Jesús mbae libro rese nae, üqui ngue siqui 
jate icuã ndese ra. Dios quiato mbae nombre que Jesús mbesa mbae ao ja 
nond e coose ra. Jesús mano nonde erii. ?Jéisa mose, secheé jeñandu rá. 

10Dios mbae icua ja chó nguiá, mbae tà i nonde equiato je. —Co sequiato ra 
mbia iquia tiquise je, i mose Dios, mbia ra eiquia tiquise je. —Co sequiato 
ra mbia taró, i mose Dios, mbia ra etaró no. Sá Jesucristo rimba fiimbirácuá 
ño. Sã Jesucristo icua tuchi. Icuá icuá icuá mose ee. 11 Aquere que amae 
icuá mo ndese no nda. Ibi si qu e co icuá ndu ra. Erambashi nyeremo 

ngue ra. Cordero nambashi na si que ra. Dragón ñee na si que echeé no 
nda. 12Equirácuá tuchi que ra. Icuá ñiinda rà sí. —Icuá ñiinda rimbará ño 
jéingo, i tuchi que equia mbia mingo ja icuá ñiinda rese ra. Ae aqui sia ji 
nyeró nguia nae, aque. 13Mbia mae sayá ngue esaá saá tuchi quia ra. Tata 
que embucoi ibei si mbia resa rae ra. 14 Mbia mae sayá ngue esaá saá tuchi 
icuá ñiinda rese eico mose ra. Ei ngue equia mbia mbiiri iri tuchi ra. —Icuá 
fiiinda raanguia mo mbae mo jenyao jé, i que ñee mbia je ra. Mbia que 
echao ra. Ae áqui sia ji tiquise je nae, ae nyeró nguia nae, aque raanguia 
que mbia chao ra. 15Icuã ngue ereco mee mbae ao ji je ra. Mbucuata que 
ra. Mbucheé ngue ra. Mbia rà ngue eriqui cote ra. Ae ngoi sereáte quia 
ngüíà ndese mbae ao ji résaa nae, mbae ao ji que üqui iquia cote ra. 16Icuá 
ngue umbae marca mii jate mbia rese ra. Mbia ruba rese. Mbia o rese 
equiatocutinda. Mbia riiri ndese. Mbia cuasu rese. Mbaecha rese. Mbaecha 
reá abe rese. Mbia rimba rese. Mbia rimba eà ndese abe no. Icuá ngue 
marcar i ja mbia ja je cuu ra. !17 Mbia mo marcar iriá mose, tiqui mbae mo 
isi aroneate. Mbae mo je vender i aroneate no. Icuá mbae marca nderequia 
eá mose. Icuá mbae número abe rerequia eà mose no. 18Ae ndua tuchi eáte 
quia nae, üqui nda à icua eà. Ae mbae icuate quia nae, sã liqui icuá mbae 
número icua. Mbia mo nii fio fiene. Embae número rei 666. 


Mbia 144,000 irasei rasei Dios je 


1 4 1Mbae mo ndese abe que amae cuu ra. Jesucristo que chi juá Ibi 
Ibate Sión seje cuu ra. Ae je eriqui Cordero i. Mbia cuabé tuchi 
que chi erese ra, 144-000 que mbia chi erese ra. Üqui nduba rese ja ja 
que Jesucristo mbae nombre mbesa ji ñi nda. Dios mbae nombre mbesa 
ji abe no. 2Mbae rieu que achandu bei quia ibatenda ra. Tororomba ata 
ata rieu raáte que ra. Ama ndieu abe raáte que ra. Sá mbia tubiriáte 
riqui arpas mbucheé fiee no jé, tiqui naate que erieu riqui ra. 3 Üqui mbia 
cuabéte que irasei rasei quia Dios résaa ra. Mbae reco cuatro résaa abe 
no. Amei veiticuatro résaa abe que eriqui irasei rasei no nda. Eirasei rasei 
yasu que ra. Mbia mo ngue fiimbaaquiatu aroneate quia eirasei rasei yasu 
je ra. Mbia 144,000 achó fio ngue fiimbaaquiatu aque irasei rasei yasu je 
ra. Dios üqui siró nguiatu quia mbae icuá si reaé. 4Üqui ngue ñimbiicuá 
eáte quia mbae icuá je ra. Nimbiicuá eá siqui cufia mo ndese no. Siqui 
turá mbei equia Jesucristo rese tiqui. Dios que esiró mbei mbia ibi jenda 
si ra. Ofrenda turá na tuchi chó üqui Dios je re. Jesucristo abe je. 5Üqui 
nguiarei ñee ñooño eà tuchi üqui. Üqui turá tuchite eriqui Dios je à. 

Tres ángeles ñee mbia je 


6Amae ngue ángel nongue rese cuu ra. Mbebe mbebe que equia ibei ri 
cuu ra. Dios cheé turá ua eá je que equereco quia ra. Erenei nenei sacuá 
mbia ja je. Mangue chooñoa jenda ja je. Mbia cheê ñumumbara abe ja 
je. 7 Aque ángel que ñee nda: —Jéirei irei jiri Dios si. Jeñee turá tură jiri 
quia ee. Achite Dios fii mae ja mbia rese a. Uquiatoà mbasi nonde. Dios 
quiatu ngue mbae chao ja nguiã. Ibei. Ibi. Ama ndisha. Ama ndiicoi. 
Nyebe ra mbia fiee turá ee, i que ángel ñee cuu ra. 

8 Angel nongue abe que siqui seje cuu ra. Aque que fiee cote ra: —Sucha 
tubirià Babilonia ngue quiachãte cote ra. Babilonia nda mbia mbiicuá eá 
cote. Mbia mbiicuá tuchichi equia nyii, i que aque ángel ñee cuu ra. 

9 Angel nongue abe rese que amae no nda. Nee asite que ra: —Icuá 
ndese chó nda jéingochi jê. Icuá naanguia mbae ao ji rese abe chó nda 
jéingochi jé. Icuá mbae marca ra jemiichi jenduba rese jé. Jéo abe rese ra 
jemiichi j&. 1? Emo emii mose, Dios ra paama i tuchi ee. Emo emii mose, 
Dios ra embasi tuchi. Dios ra üqui mbasi bei tata je. Azufre je abe no. 
Mbasi bei ra ángeles resa rae. Jesucristo resa rae abe no. 11 Üqui nda Dios 
mbasi bei. Mbae rasi ra eucua mbirt jiriã. Siqui quiatu que equia icuá 
ndui mbaerá nda. Icuá naanguia ao ji abe rese quiatu que eriqui ra. Icuá 
mbae marca abe rese quiatu que eriqui mbaerá no nda. 

12Dios quiato tuchi ra üqui saá eà. Sã eriqui beite Dios cheé ndui. Sã 
eriqui ñimbirácuá mbeite, i que ángel ñee cuu ra. 

13Ibatenda mo ngue fiee seje cuu ra: —Á embesa rá: “Jesús quiato mo 
mano mose, eyate riqui co”, ere chó mi embesa. Espíritu Turá ñee abe chó 
üiqui nde. Jesús quiato mo mano mose, uquenea nda eucua cote. Ae mbae 
turá esaá saá nguia nyii nae, üqui si ra Dios tesareiá mbei, i que ibatenda 
fiee seje ra. 


Dios uquiatoá mbasi mose, mbae a riami ami na ño nda esaá ee 


MIbeishi ndese que amae cuu cote ra. Emo ngue chi ngoi ibeishi tose 
ra. Jesucristo rá tuchi que ra. Corona ngue chi eáqui ndese oro ao ji ra. 
Tiquise raanguia rimbete que equereco oo ra. Quiata a ucua ucua sacuá. 
15 Angel mo ngue tu usé Dios chuchua si ra. Neemombo que Jesucristo 
raanguia je ra. —Mbae eucua ucua tiquise raanguia je cote. Mbae a 
quiche jate mangue chooñoa jenda ja, i que ee ra. 16 Ae ch? ibeishi tose 
nae, aque que tiquise raanguia mee ibi quiti ra. Aque mose tuchi chó 
ngue mbae a ibi jenda ishao ja tuchi cote ra. 

17 Angel mo abe que usé u Dios chuchua ibatenda si ra. Tiquise 
raanguia rimbete que equereco no nda. Uvas ucua ucua sacuá. 18Angel 
mo ngue tu altar si cot e ra. Tata raarósa altar jend a rei aque ángel. 
Neemombo que tiquise raanguia rerequiasa je ra: —Uvas eucua ucua 


El Nuevo Testamento en Sirionó de Colombia, 2da ed. € 2009, Wycliffe Bible Translators, Inc. 


487 APOCALIPSIS 14, 15 


tiquise raanguia je cote. Mangue chooñoa jenda ja eucua ucua. Equiche 
jate, i que ra. 1? Angel que tiquise raanguia mee ibi aró cote ra. Aque 
mose tuchi chó ngue uvas ibi jenda ishao ja tuchi ra. Uvas ishao ji que 
emondo ja tuchua mo nda. Eriami ami sacuá. Dios uquiatoá mbasi mose, 
mbae a riami ami na ño tiqui nde. 20Isho jiri que eriqui uvas riami ami 
sucha tubiriã si ra. Dios uquiatoá mbasi mose, uvas riami ami na fio üqui 
nde. Eruqui riquiraa tuchi que ra. Caballo mbuchecha tuchi que eruqui 
riquiraa ra. Trescientos kilómetros tuchi que eruqui seje cuu ra. 


Angeles mbae rasi siete quereco ja eriru ye 


1 5 1 Aba siquichesa mo ndese que amae ibei ri cuu ra. Mbia 

mbiirandu sacuá. Siete angeles rese que amae nda. Mbae rasi 
chumumbarate que ecurucuaé cuaé nguia íbii ra. Siete que mbae rasi ra. 
Mbae rasi tuchi. Üqui siete mbae rasi ua mose, Dios ra mbae rasi mbu si 
eá cote. 

2Ama ndisha icoi mo ndese que amae nda. Enininya tuchi que ra. 

Vidrio raanguia. Tata abe raanguia. Ae siquíá mbei icuá ndui Jesús quiato 
nae, (qui ndese que amae no nda. Icuá naanguia rese abe siquíá. Icuá 
mbae nümero abe que equerecoá nda. Üqui ndese que amae ama ndisha 
aró nda. Arpas Dios mbae je que echi tocar i ra. 3 Ae Moisés irasei rasei 
nyii nae, üqui sí je que echi irasei rasei ra. Ae mbia irasei rasei Jesús je 
nae, üqui sí je que echi irasei rasei ra. À ngue irasei rasei ra: 

Ndechiao turá tuchite, Dios. 

Ndequirácuá tuchite ereico co. 

Mbia erembuchiabi jiri jiriáte quia co. 

Erecheé iru iru eáte quia co. 

Mbia rerecua jate ereico co. 

4Mbia ra iret irei ja ndesi mae mose ndechiao rese. 

Nee turá ja ra nderiã. 

Nde mii fio ererecua tuchi re. 

Mbia ra ngaé ja tuchi nderea. Nee turá sacuá ndeje. 

Ndechiao turã ndese quiatu ngue mbia mae nguiá, 
i que mbia irasei rasei ama ndisha aró cuu ra. 

5Aquere que mbae mo abe atea cuu ra. Dios chuchua ibatenda eiquesa 

que quiata seje cuu ra. 6Siete ángeles mbae rasi quereco quia nae, üqui 
ngue usé nyoi Dios chuchua si cote ra. Eiraoshi tuchi que nyoi usé nda. 
Oro que equereco huiishia ati ra. 7 Ae rese ama e mbae reco cuatro nyii 
nae, (iqui m o ngue mbae riru mee mee ja üqui ángeles siete je ra. Oro ao 
ji rei mbae riru. Mbae rasi mbiséte que chi eriru ja ye ra. Dios mbia mbasi 
tuchi sacuá. 8Dios nininya tuchi que seje cuu ra. Equirácuá tuchi que ra. 
Nyebe que tatashi Dios chuchua mboo ja tuchi ra. Mbia mo ngue ique 
aroneate rá huee ra. Üqui ángeles mbae rasi icheré cheré ja eá mose. 

Angeles mbae rasi icheré cheré ja 


1 6 1Dios chuchua jenda mo ngue ñee asite tiqui ángeles je cuu ra. — 
Jéso mbae rasi icheré cheré ibi jenda ja rese. Dios embasi sacuá, i 
que fiee siete ángeles je ra. 

2 Angel ñiinda que oso umbae mbae riru yenda icheré íbii ja ra. Ae 
siqui quia icuá ndese nae, ae ngoi coi quia ngüíà ndese icuá naanguia je 
nae, (iqui ire rasi rasi que cote ra. Mbae asi tubiriã ngue erese cote ra. 
Nyeró aroneate que ra. 

3Segundo ángel que umbae mbae riru yenda icheré ama ndisha ja ye 
ra. Mbia raaque ruqui rá ngue ama ndisha cote ra. Ama ndisha riinda que 
mano ja tuchi mbae cote ra. 

4Tercer ángel que umbae mbae riru yenda icheré ama fii nda. Ama 
ndiicoi fii abe que eicheré no nda. Mbae ruqui rà tuchi que ama ja cote 
ra. 5 Angel ama ndaarósa que fiee Dios je cuu ra. —Coche rei mbia icuá 
erembasi. Dios turá tuchi chó nde re. Ndeturá mbeite que eriqui ra. 6 Üqui 
mbia icuá nguiatu ngue ndequiato iquia iquiate nguiá nyii. Ndecheé 
nenei neneisa abe iquia iquia. Coche rei mbae rasi eresaanguquia üqui je 
cote. Coche rei mbae ruqui eresaanguquia ee, i que ángel ñee turá Dios 
je ra. 7 Altar jenda mo abe que fiee Dios je cuu ra. —Ae bei. Coche mbia 
icuá erembasi nguiá cote. Ndeturá mbeite chó ereico nguiá nde, i que 
Dios je ra. 

8Cuarto ángel que umbae mbae riru yenda icheré tenda rese ra. Nyebe 
tenda riqui nguiá mbia rei ja ngacu je cote. “Tenda que mbia sei tuchi 
quia embasi ra. Üqui mose abe que mbia riqui fiee turá eáte Dios je ra. 
Dios embasi raque. Mbia que uba eá mbei Dios rese ra. Nee icuá icuá 
mbei chó ngue equia erii nda. 

10Quinto ángel que umbae mbae riru yenda icheré icuã nenda rese ra. 
Itondaru tuchi que icuã nimba ja je mbia cote ra. Mbia que hueecó shiu 
shiu tuchi quia mbae rasi mose ee ra. 11 Üqui mose abe que mbia uba eà 
Dios rese ra. Huiicuá ngue esecha eáte quia ra. Nee icuã mbeite que equia 
Dios rii nda. Ngasi rerequia mose abe que eriqui ñee icuã mbeite Dios rit 
nda. 

12Sexto ángel que umbae mbae riru yenda icherê Río Eufrates ye 
ra. Ama nguasu tuchi que aque ra. Aque ama ngu e iru cot e ra. Tenda 
chuisa quitinda soldados iasa sacuá. 13Aba checuayá icuá tres rese que 
amae nda. Emo ngue tu usé dragón nyuru si ra. Enongue que tu usé icuá 
nyuru si ra. Enongue que tu usé Dios cheé nenei ñooñosa churu si no 
nda. Nyui rá tuchi que üqui aba checuayá icuá nda. 14 Üqui aba checuayá 
icuá ngue mbia mae sayá saá saá tuchi quia milagros ra. Nee ja que mbia 
rerecua ja je ra. Numunua ja sacuá pelear i sacuá Dios rese. 15Sã Jesús 
fiee no: “Mbia ndua eá mose serese ra achu. Jétesa tesa bei equia serese 

jé. Jéingoquiatu bei equia jé. 1 nda jéirei ngüíà sechu mose”, sá Jesús i 
no. 16 Aba checuayá icuá ngue mbia rerecua munua ja huee ra. Pelear i 
sacuá Dios rese. Armagedón, i que hebreo cheé hue je ra. 

17 Séptimo ángel que umbae mbae riru yenda icheré quiririásaa ra. 
Aque mose que Dios fieemombo uchuchua ibatenda si ra. —Mbae rasi 
icheré ji jate cote, i que Dios feemombo ra. 18 Ama ngue pirirá pirirá i 
tuchite cote ra. Ama ngue sieu tuchi quia no nda. Ibei que fiee tuchi quia 
ra. Ibi abe que nyere tuchi quia no nda. Emo mose rá eá tuchi que ra. 
19Sucha tubiriã Babilonia ngue obo obo nyibite ri nda. Tres partes. Hue 
jenda tuchua que ngoi ja tuchi ra. Mbia chuchua que ngoi ngoi ja mangue 
chooñoa jenda aque mose ra. Dios quiatu ngue tesareiáte nguiá Babilonia 
jenda chisaã icuã si. Nyebe eriqui nguiã paama i tuchi ee cote. Embasi 
mbasi uquirácuá je cote. 20Islas abe que quiachã quiachá ja ama jenda 
ra. Ibi ibate abe que quiachamba chamba ja no nda. 21 Iquitá nguasu que 
ngoi ngoi quia mbia iquia iquia ra. Cuarenta kilos ja ja que üqut iquitá 
nda. Iquitã ngue mbia iquia iquia tuchi quia ra. Nyebe mbia riqui nguiã 
ñee icuá icuá tuchi Dios rii. Nee turá ndocoi ee. 


Cuña icuá mbae rasi saá tuchi 


17 1Ae mbae riru quereco ángeles nae, üqui mo ngue tu fiee seje 
ra. —Nyao serese. Mbae tateacuquia ndeje. Babilonia jenda 
ra mbae rasi saá tuchi cote. Ae cuña siqui choofiote quia mbia ja rese 
nae, aque ra mbae rasi saá tuchi cote. Ama ndisha jie eñi ngoi mar hue. 
2Mbia rerecua que siqui siqui jate quia erese ra. Mbia ataque abe no. Ae 
que mbia mbiicuá jate quia ra, i que ángel ñee seje cuu ra. 3 Angel que 
sererao turuquia ri cuu ra. Huee que amae cuña icuá ndese ra. Icuá irei 
átoo que eñi nda. Embesa ji tubiriáte que cht icuá ndese ra. Nombres 
mbesa ji icuá tuchi que üqui Dios je ra. Icuá áqui atate que ra. Siete que 
eáqui nda. Diez que erambashi no nda. 4Mbia rerecua irao raáte que cuña 
icuá irao ra. Eirao irei turáte que ra. Oro tubiriáte que equereco adorno 
nda. Perlas abe no. Sita fieté aba queteamba abe no. Mbae riru abe que 
equereco oo ra. Oro ao ji. Huiicuá ngue equereco ja quia aque mbae riru 
ye cuu ra. 5Embesa ji que chi eruba rese ra. Aba chiicuayá tuchi que ra. 
À i chó ngue hui nguiá: “Babilonia fio co re. Sucha tubiriá icuá fio co re. 
Cuña icuá nderecua ja chó co re. Mbae icuá nderecua ja chó co re", i chó 
ngue embesa ji hui nguiá eruba rese. é Quiacuate quia cuña icuá ndiqui 
reaé. Jesás quiato uninya ruqui quia embei quia quiacua nonde reaé. 
Achuruira tuchi que mae erese cuu ra. 

7 Angel que ñee seje cote ra. —¿Mbaerá ereico nyuruirate mae erese 
re? Tarembiirandu cuña icuá ndese. Ae átoo eñi nae, aque rese abe 
tarembiirandu. Ae siete eáqui ndiqui nae. Ae erambashi diez riqui nae. 
8Ae rese eremae icuá cuu nae, aque ngue siqui rei nguiã cose. Emoate 

namo cote. Siquibe rae. Usé nda ibicua si. Aque icuá quera si mose, Jesüs 
quiatoá nda nyuruira tuchi mae erese. Ae embae nombre mbesa ji eáte 
Jesús mbae libro rese nae, úquí. Icuá nda oso mbae rasi raá tuchi tata 
cuasu cote. ?Earacua achó nda à secheé icua: Eáqui siete rá sí rei ibi ibate 
siete. Cuña icuá fii ngoi ibi ibate siete tose hue. 10 Eáqui siete rá sí rei 
mbia rerecua siete no. Cinco que mano nda. Aque mii ndiqui namo co. 
Emo mii nda siqui emo mose cote. Aque ra siqui mbirí ño mbia rerecuará. 
11 Üqui siete mo ndei icuá irei mo. Siqui que equia nyii ra. Emoate namo 
cote. Siqui i ra üqui siete ua mose cote no. Mbia rerecua octavo ra ae 
cote. Ae ra oso bei tata cuasu aquere cote. 12Ae erambashí ndese eremae 
diez nae, mbia rerecua diez rá sí chó üqui nde. Mbia rerecua eá fio qui 
namo nde. Emo mose quia ra mbia rerecua cote. Ererecua mbiri fio ndae. 
Icuá ndese quiatu ra ererecua. 13Hue ri sí tuchi ra tiqui ererecua ndua 
ndua. —Ererecuará ño icuá je, i ja ra üqui ererecua. Uquirácuá nda emee 
ja icuá je. 14 Üqui nda pelear i ja Cristo rese cote. Cristo quia ra i tuchi 
tiqui ja si. Ae quia mbia rerecua tuchi re. Ae quia equirácuá tuchi mbia 
mo si re. Ae siqui Cristo rese nae, Cristo chiirabo chó üqui nde. Eturá 
tuchi chó üqui Cristo je re, i que ángel seje cuu ra. 

15Nee si que seje ra. —Ae ama ndisha rese eremae mar nae, ae ji 
cuña icuá fii ngoi nae, mbia chumumbara rá sí chó üqui nde. Mangue 
choofioa jenda ja rá ño üqui nde. Sucha tubiriã jenda ja rã ño üqui nde. 
16 Erambashi diez rese que eremae nae, mbia rerecua diez na sí chó üqui 
nde. Üqui nda cuña icuá ucuáyáte cote. Üqui nda cuña icuá secha icuá 
cote. Erete checua ra esecha cote. Eroo ra eu. Erete ra esei tata je cote. 
17 Dios que ñee nyii ra. —Mbia rerecua icuá tuchi ra cuña icuá je, i que 
Dios nyii ra. Echeé ndui sí ra eicuá icuá cuña icuá je cote. Dios que eicua 
nyii ra. Hue ri sí ra tiqui ererecua diez ndua. Umbae ra emondo ja icuá 
je. Icuá mii nda mbia rerecuará ja cote. Aque mose ra Dios cheé ique. 
18 Cuña icuá ndese ereico mae nae, sucha tubiriã na si chó aque cuña nde. 
Hue sucha rei ererecua tuchi sucha ataque si. Mangue chooñoa jenda 
rerecua ja rei hue sucha, i que ángel seje ra. 


Babilonia jenda ra mbae rasi saá tuchi 


1 8 1 Aquere que amae ángel mo ndese ra. Nguichi que u quia ibei si 
ra. Equirácuá tuchi que ra. Enininya tuchi que ra. Ibi resae tuchi 
qu e eu quia ra. 2Angel que fieemombo mombo tuchi ra. —Sucha tubiriã 
Babilonia jenda que ngoi ja cote ra. Mbia tiáte que huee cote ra. Aba 
checuayá icuá achó ño chi nguiá hue cote. 3Hue sucha tubiriá Babilonia 
jenda que mbia mbiicuã jate quia ra. Mbia mbui mbui tuchi que equia 
Dios si ra. Ubi icuá achó ndese chó ngue eriqui ndua tuchi ra. “Uqui 
na nda se chã” i ja ja que equia mbae ja je ra, i que ángel ñee cuu ra. 
4Ibatenda mo ngue fiee cuu ra. —Ae serimba jemo nae, hue si jenyao. f 

nda hue jenda chisaá icuá jésaá eá jé abe. Í nda mbae rasi jésaá eá jé, hue 
jenda mbae rasi raá mose. 5 Hue jenda que mbae icuá saá saá tuchite quia 
ra. Dios tesareiáte quia hue jenda icuá si co. 6 Hue jenda que mbia ataque 
mbasi mbasi tuchi quia ra. Üqui sí ra mbae rasi saá tuchi cote. Dios ra 
mbae rasi saanguquia i i tuchi quia ee cote. 7Hue jenda que ucuasu saã 
saá tuchi quia ra. Ubi achó ndese chó ngue eriqui ndua ra. “Co ai aico 
turáte co. Mbae rasi tu aroneate seje", i ja jate rei que equia ra. Nyebe ra 
Dios mbae rasi saanguquia tuchi ee cote. 8 Aque mose tuchi ra mbae icuá 
tu tuchi üqui mbua cote. Mbae rasi icuá nda esaá tuchi. Eriácuá ndasi 
tuchi ra cote. Echuchua ra oquiei ja. Mbia ra mano ja. Dios quiatu ra 
mbae icuá saanguquia tuchi mbia je eicuá nii cote. Dios quiarei equirácuá 
tuchi, i que ángel fee cuu ra. 9 Ae ererecua mbae icuá saá nguia Babilonia 
jenda rese nae, üqui ia eá tuchi ra erese cote. Nyeseo tuchi ra erese mbae 
rasi raá tuchi mose. Echuchua oquiei rese mae mose. 101sho chó nda echi 
mae mbae rasi raá ndese. Esiquichete quia fiene. Nee nda ee mbae rasi 
raá mose. —Ureya eáte riqui jendese à. Babilonia sucha tubiriá jenda rei 
ngue jé nyii re. Sucha eá tuchite que jenyuchu a cote ra. Mbae rasi tu 
asi chóchi nguia jéje à, i ra maesa erese ñee ee. 11 Comerciantes mangue 
choofioa jenda ja abe ra eya eáte, Babilonia jenda mbae rasi raã mose. 
Nyeseo tuchi ra erese. Mbia quia nda embae isi eáte nguiá cote. Nyebe ra 
eya eáte cote. 12À je nda vender i nguiã fia: 

Oro 

plata 

sita fieté aba queteamba huirá 

perlas 

tiru turá tuchi 

tiru irei 

tiru seda 

ira simbu turá mo 

marfil ao ji 

ira turá ao ji 

bronce ao ji 

hierro ao ji 

sitashi ao ji 

13 canela 

aba mbushimbusa 

perfumes 

tuchua mbusimbusa 

vino 

mbae quira 

mbae cui 

trigo 

ovejas 
caballos 
ira nambacua 
mbia nimba 
Üqui ja je nda vender i nguiã ee chã. 

14Mbia ra fiee Babilonia jenda je cote. —Ae mbae jenyoseite quia nae, 
tiqui mo nda tu áte j&je cote. Jembae tubiriáte riqui nyii nae, liqui mo 
nda jendecoá cote, i ra mbia ee cote. 15Ae à mondo mondo quia vender i 
Babilonia jenda je nyii nae, tiqui abe ra chi mae isho erese no. Esiquichete 
ra chi mae mbae rasi raá ndese. Nyeseo ra erese. 16Nee nda Babilonia 
jenda je. —Ureya eáte riqui jendese à. Babilonia sucha tubiriá jenda rei 
ngue jé nyii re. Sucha eá tuchite jenyuchua cote. Jéirao turá tubiriát e rei 
ngue nyii re. Oro ao ji tubiriáte rei ngue adornos jembae nyii no nde. 

17 Jembae ua asi chóchi je mbae rasi raá mose, i ra ee. Ae comerciantes 
nyoi choi quia canoa ye nae, ae nyoi choi quia barco ye nae, tiqui nda 
chi isho mae Babilonia jenda mbae rasi raá ndese. 18Babilonia sucha 
tubiriá oquiei mose ra üqui nyi isho mae erese. —Sucha tubiriá tuchicht 
Babilonia. Babilonia na eáte emo, i ra nyeseo sucha tubiriã oquiei mose 
Babilonia jenda. 19Ibi tuba ra emombo mombo uáqui ndese. Nyeseo tuchi 
rae. Sucha tubiriá oquiei mose Babilonia jenda. Neemombo mombo ra 
Babilonia jenda je. —Ureya eáte riqui jendese à. Mbaechate que jéingocht 
nyii ra. Ure abe que mbaechate ureico jenii nyii no nda. Mbae ua asi 
tuchi chóchi co mose cote, i ra fiee Babilonia jenda je. 20 Babilonia sucha 
tubiriá ua mose ra ibatenda iate cote. Jesás chimbaaquiatu abe ra eya 
cote. Ae Dios cheé senei senei quia nae, üqui abe ra eyate cote. Dios quia 
ra mbae rasi mondo tuchi Babilonia jenda je uquiato rii. 

21 Angel quirácuá mo ndese que amae cuu ra. Sita cuasu mo ngue esui 
mombo ama ndisha ye cuu ra. Nee ngue cote ra. —Ei nda Dios sucha 
tubiriá Babilonia mombo. Sá sita amombo ama ndisha ye no. Sucha 
tubiriã eá mbei ra Babilonia cote. 22 Nyebe ra mbia música saá eá mbei 
huee cote. Mbia ra irasei rasei eá mbei huee cote no. Mbia ra nyuao eà 
mbei mbae rese huee cote. Mbia ra mbua tocho eà mbei huee cote no. 
23Lamparina mo nda mbae tesae eá hui huee cote. Emo nda ngúinisirá 
isiá mbei huee cote. Mbia mbaecha hue jenda que aba chiicuate riqui 
nyii ra. Hue jenda que mbia ataque mbiiri i ri jate rei quia brujería je nyii 
no nda. 24Hue jenda que Dios quiato iquia iquia bei quia ra. Dios cheé 
mbuchecuasa que eiquia iquia tuchi quia ra. Nyebe ra Dios mbae rasi 
raanguquia tuchi hue jenda je cote. 

19 1 Aquere que mbia cheê tubiriáte achandu ibate cuu ra. 
Neemombo mombo que fiee turá Dios je ra. 
Dios turá tuchite riqui mbia je co. 
Dios ae riqui mbia riró eicuá si co. 

Dios ae chó equirácuá ndiqui nguiá co. 
2 Ae siqui sereáte quia Dios rese nae, üqui nda Dios mbasi. 
Mae tuchi ra erese embasi nonde. 
Sã Dios mbae rasi saanguquia cuña icuá je namo no. 
Aque que siqui siqui jate quia mbia rese ra. Mbia mbiicuá icuá ja. 
Ae que Dios quiato iquia iquia quia no nda. Nyebe Dios embasi nguiá cote, 
i que ibatenda cheé tubiriáte cuu ra. 

3 Aquere que ñee si ra. —Dios turá tuchi riqui mbia je co. Cuña icuá 
ndiqui oquiei beite hue, i que fiee nda. ^Aquere que veinticuatro amei fiee 
turáte Dios je cote ra. Mbae reco cuatro rese. Ngoi que ngúíá ndese Dios 
nonde ra. Dios chi mose ngoi umbae trono tose. Nee turã ngue Dios je ra. 
—Amén. Dios turá tuchi riqui mbia je co, i que ñee turá Dios je ra. Emo 
fiee ngue achandu ibate ra. —Ae Dios quiato jé nae, jeñee turá ja erii. Ae 
Dios cheé jemumba eáte quia jé nae, jeñee turá ja erii no. Ae ecuasu nae, 
ae eñeté nae, jeñee turá ja chó nguia erii, i que ibatenda mo ñee cuu ra. 


Jesús quiato ra quiaru erese ibate 


6Mbae mo ndieu que achandu cote ra. Iácuá ndieu rà. Ama sieu rá. 
Mbia tubiriã fiee ño ndei ngue re. À fio ngue mbia fiee nguiá: 
Dios turá tuchi riqui mbia je co. 
Equirácuá tuchite riqui co. 
Ae riqui mbia rerecua tuchi co cote. 
7 Nandechimbia tuchi quia erese jê. 
Nandecheé turá fio nguia erii jê. 
Jesüs ra uquiato isi bei cote. 
Sá emo ndiqui ngüinisirá isi bei no. 
Sà eninisi icoquiatu ngurá ndaaró aró no. 
8 Sá eninisi tirushi turá mingue eru eisi bei nonde no. 
Ei si ra Jesús uquiato isi cote, eru ngúinisirá isi rá, 
i que ibatenda fiee cuu ra. Tirushi turá ndei Jesús quiato reco turá na. 

9 Angel que ñee seje cote ra. —Co embesa rà: “Jesús ngüinisirà isi raanguia 
chó nda esaá uquiato je ibate cote. Ae je ra ñee jenyu serese quiaru' i aque mose 
nae, Dios tura tuchi ra tiqui je”, ere embesa mi, i que ángel seje ra. —Dios cheé 
tuchi chó üqui nde, i que ángel seje ra. 10Senia ndese que acoi rei ángel ndésaa 
ra. Adorar i sacuá ee. Angel que ñee fio seje ra. —Adorar erechi nda seje j&. Dios 
rimba chó se re. Nde rã sí. Ndequiato rà st. Ae siqui tuchi quia Jesús rui nae, 
tiqui mo na fio se re. Dios mii je chó adorar ere. Ae Dios cheê senei senei nguia 
mbia je nae, Jesús mbuchecua sacuá mbia je chó üqui nde, i que ángel seje ra. 


Ae siqui caballoshi átoo 


I1Tbei que obo seje cuu ra. Caballoshi mo ndese que amae huee ra. Emo 
ngue chi eátoo ra. “Nee ñooñosa reá” i que aque je ra. Ererecua turáte 

que ae ra. Ae que guerra saá saá nguia mbae turá ndiquisá quisã nda. 
12Tata rà tuchi que eresa ra. Corona tubiriáte que eáqui ndese ra. Embae 
nombre mbesa ji que chi ndei ra. Mbia mo ngue embae nombre icua eáte 
quia ra. 13Eirao mondo ji eruqui ye que equereco ra. “Dios cheé” i que 
embae nombre ra. Jesús chó eriqui reaé. 14 Ejército ibatenda que nyoi jate 
erui ra. Eiraoshi turá achóte que nyoi erui ra. Caballo átoo que echoi quia 
erui ra. 15 Ae rui ejército nyoi nae, aque que tiquise mo nguereco uchüruu 
ra. Ae teá teá nguia Dios je nae, üqui mbasi sacuá ño tiquise rerequia 
nguiá uchüruu aque. Ae ra mbae rasi saanguquia tuchi Dios quiato eá je 
cote. Dios ra paama i tuchi mbia je aque mose. Mbia quia siqui sereáte 
nguiá Dios quirácuá ndese. 16Ae chi caballo átoo nae, aque irao rese que 
embesa ji fii nda. Eu rese abe que embesa ji fii nda. ERERECUA TUCHI i 
que embesa ji hui nda. 

17 Angel mo ngue chi juã tenda re cuu ra. Urubu je que eñi ñeemombo 
mombo ra. Ae mbebe ja quia. —Jenyu ja quiaru. Dios ra jembuquiaru 
ja tuchi cote. 18Mbia chumumbara roo ra jéu cote. Mbia rerecua roo. 
Soldados rerecua roo. Mbia quirácuá ndoo. Caballo roo abe no. Caballo 
ato jenda roo abe no. Mbia cuasu roo abe no. Mbia riiri ndoo abe no. Ae 
ererecua riqui nae, üqui ndoo abe no. Ae ererecua eá ndiqui nae, üqui 
ndoo abe no. Üqui ndoo ra jéu ja cote, i que ángel urubu je ra. 19Icuã 
ndese que amae cote ra. Mbia rerecua tubiriã ndese uquiato rese. Ejército 
tubiriáte que chi erese ra. Üqui ñumunu a fio nguia eicuá icuá nonde Jesús 
je rea&. Ae siqui caballoshi átoo, aque je. Jesús rimba soldados je abe no. 
20 Jesús que icuá isi tarô nda. Dios cheé nenei ñooñosa abe no. Aque chó 
mbia mae sayá saá saá ño nguia icuá ndeco mose nyii reaé. Aque chó mbia 
mbiir? irí nguia reaé. Ae mbia marca quereco quia icuá mbae nae, üqui 
mbiirt iri fio equia reaé. Ae adorar i quia icuá naanguia mbae ao ji je nae, 
tiqui mbiiri iri fio equia reaé. Nyebe Jesús icuá mombo nguiá tata cuásuu 
cote. Dios cheé nenei ñooñosa rese. Azufre rese eriqui sendi hue. 21 Jesús 
que icuá nimba iquia ja cote ra. Ae equereco quia tiquise uchüruu nae, 
aque je que eiquia ja cuu ra. Urubu ja que eroo u tuchi quia ra. 


Dios ra Satanás tarô mi mil años 


2 0 1 Aquere que amae ángel mo ndese cuu ra. Nguichi que u 

quia ibate si ra. Cadena cuasu que equereco ra. Llave abe que 
equereco ibicua mbuquiata sacuá nda. Abismo i equia hue ibicua je. 
2Angel que dragón isi nyucua ra. Satanás, i que equia dragón je ra. Mbei 
ima, i abe que equia ee ra. Diablo, i abe que equia ee no nda. Aque que 
ángel nyucua mil años cuu ra. 3 Angel que dragón mombo ibicua ye ra. 
Tarô ngue llave je huee ibicua ye ra. Eiquesa que ematá nda. f nda dragón 
mbia mangue chooñoa jend a mbiiri iri si eá. Mil años ua mose, ángel 
nda embui mbirí na mondo. 

4Jesús quiato iquia ji rese que amae nda. Ae àqui mbia nyisia sia quia 
Jesús rit. Mbia rerecuará tuchi que üqui cuu ra. Siqui eáte quiatu ngue icuá 
ndese re. Icuá naanguia mbae ao ji je abe que eriqui adorar i áte ra. Icuá 
mbae marca abe que equerecoáte quia nguba rese no nda. O abe rese. Üqui 
ndaaque que quera si cuu ra. Cristo que emii ererecuará mil años nda. 5Uqui 
ndei mbia quera je rane üqui. Mbia raaque ataque que quera eã aque mose 
ra. —Mil años ua mose ra Dios mbia ataque mbuquera cote, i que seje cuu 
ra. 6Ae rane nda Dios mbuquera nyii nae, (iqui ia tuchi rae. Dios quiato tuchi 
chó üqui nde. Üqui nda nyoi eà mbei tata cuasu. Siqui bei ra Dios rese. Cristo 
abe rese. Ererecuará mbei ra eriqui Cristo rese mil afios. 

7Mil años ua mose, Dios ra Satanás mbui sí mondo ibicua si. 8Satanás 
nda mbia mangue chooñoa jenda mbiiri iri ja quia cote. Gog abe mbiiri 
iri. Magog abe mbiiri iri no. Dios quiatoá ja mbiiri iri. Etubiriá tuchite 
tiqui. Satanás nda üqui munua nua ja quia. Guerra raá naa sacuá Dios je. 
9Mbia tubiriá tuchi ra Satanás munua nua nguia ibi jenda ja cote. Üqui 
nda Jesús quiato mama tuchi cote. Jerusalén ab e mama tuchi rae. (Dios 
nduasa tuchi chó Jerusalén nde.) Dios ra tata mbu ibei si cote. Tata ra 
tiqui sei ja cote. 10 Diablo quiatu nda mbia mbiiri irite nguiá. Nyebe ra 
Dios emombo tata cuásuu cote. Ae eriqui icuá mombo. Ae eriqui icuá 
naanguia mbae ao ji abe mombo. Üqui nda siqui bei huee tata cuásuu. 
Tata sendi quia azufre mumbara. Mbae rasi ra esaã saã mbei huee. 
Nyaashí mose. Isa abe chee. Usé eá mbei ra hue si. 


Dios mbia uquiatoá mbasi mose 


11 Mbae mo ndese abe que amae cuu ra. Dios que chi ngoi trono tose 
ra. Trono cuasu tuchi que ra. Eshi ngue ra. Mbae que uchá ja Dios si aque 
mose ra. Ibi jenda. Ibei jenda abe no. —Tachimi Dios si, i rei que mbae ja ra. 
12 Amae ngue mbia raaque rese ra, ae mano ndei quia nyii. Mbia cuasu rese. 
Mbia riiri abe rese. Chi ja que júá Dios resa rae cuu ra. Emo ngue libros ata 
equia ra. Libro nongue abe que eequia ra. Ae mbia ra siqui bei nae, üqui mbae 
nombres que chi aque libro rese ra. Ae mbia saá saá nguia mbae nyii nae, tiqui 
mbesa mbesa ji qu e chi úquí libros rese ra. Dios que mbia chisaá mbuchecha 
checha cote ra. Embasi sacuá. 13 Ae mbia mano ama ñi nae, tiqui ja que chi 
ra. Ae mbia mano íbii no nae, úquí abe que chi ja no nda. Ae mano mano 
mangu e chooñoa jenda nae, üqui abe que chi ja no nda. Dios que üqui nyisaá 
mbuchecha checha ja cuu ra. Embasi sacuá. 14 Aquere ra mbia mano eá mbei 
cote. Dios quiatoá nda siqui bei tata cuásuu no. 15 Ae embae nombre mbesa 
iriáte aque libro rese nae, üqui ngue Dios mombo ja tata cuásuu seje cuu ra. 


Dios ibi mbiasu, ibei abe 


2] 1 Aquere que amae mbae yasu rese cuu ra. Ibei yasu rese. Ibi abe 
yasu rese. Ibei ñiinda quiachá ño nguia reaé. Ibi ñiinda abe no. 

Ama ndisha mo eáte que cote ra. 2Se rei Juan. Mbae que nguichi u quia 
ibate si seje cuu ra. Jerusalén yasu chó nguichi u quia seje cuu reaê. Dios 
recua. Mbae mbuturá ji jate que ra. Sá emo ninisirá quiche riqu i ngurá je 
no. 3Ibatenda mo ngue ñee cuu ra: —Sá jé. Sá Dios riqui mbia mumbara 
co cote j&. Siqui bei ra equia erese. Mbia rerecua turáte ra eriqui ee. 
Erimbará tuchi ra mbia cote. ^Dios ra mbia mbia tuchi cote. Mbia mo nda 
manoá tuchi cote. Emo ndasíá nda cote. Emo nda nyeseo eá cote. Emo ia 
eà eá nda cote. Cose ndare rã eá nda mbae cote, i que ibatenda ñee cuu 
ra. 

5Dios que ñee cote ra: —Sã jé. Sá aico mbae mbiasu jate co jé, i que ra. 
— À secheé embesa ja rá. Ae rii aico ñee nae, üqui nda asaá ja, i que ñee 
seje ra. éNeembe que seje ra: —Equiche que eno. Co aico beite querabe 
co. Mbae eá mose abe que aico se rane nyii ra. Mbae ua ja mose abe ra 
aico bei querabe no. Emo isei mose, i turá nda amondo ee. I mbia mingo 
beisa ra amondo ee. “Mbae embu i ribishoró", ae eá nda ee. 7 Ae “qui jë” 
i quia Satanás je nae, üqui je ra mbae turá ja amondo. Üqui nderecua 
tuchi ra se. Seriiri tuchi ra qui. 8À ja ra nyoi tata cuásuu: Esiquiche. 
Jesús icuasa reá. Mbia nyaba chaba reã. Mbia iquiasa. Ae siqui choofiote 
quia emo ninisi rese. Ae brujería saã saá nguia. Ae siqui quia Dios abareã 
ndese. Ae fiee ñooño nguia. Üqui ja ra nyoi tata cuásuu. Huee ra tata rasi 
raá mbei. Asufre mumbara, i que ra. 


Jerusalén yasu 


9? Ae siete ángeles mbae rasi quereco mbae riru ye nae, üqui mo ndese 
que amae cuu ra. Nee ngue seje ra: —Quiatuchu. Mbae tateacuquia ndeje. 
Jesucristo ninisirá tateacuquia ndeje, i que seje cuu ra. 10 Aque ángel 
que sererao ibi ibátee mo cuu ra. Huee que mbae nguichi u quia ibate si 
seje cuu ra. Jerusalén yasu chó nguichi u quia seje cuu reaé. Dios recua. 
Sucha cuasu. 11 Jerusalén yasu nininyate que ra. Dios nininya rá si. Sita 
rendi rá ño ngue eturá nda. Eibera turá fio ngue ra. 12Etaronda que sucha 
cuasu mama ja hui nda. Muralla, i que etaronda je ra. Eicoi tuchi que ra. 
Ibate tuchi que ra. Doce que eiquesa ra. Angel mii ngue chi eiquesa raaró 
ja ja ra. Embesa mbesa ji ja que eiquesa ra. Doce tribus mbae nombre 
que chi jaaja eiquesa rese ra. 13 Eiquesa tres que chi tenda chuisa quiti 
ra. Tenda sosa quiti tres no. Norte quiti tres no. Sur quiti tres no. 14Doce 
sita cuasu que chi muralla qui fii nda. Etaronda irã. Doce apóstoles mbae 
nombres mbesa ji que chi tiqui sita rese ra. 

15 Angel que uu mo nguereco oro ao ji ra. Dios recua mbuchecha sacuá. 
Eiquesa abe mbuchecha sacuá no. Etaronda abe mbuchecha sacuá no. 

16 Angel que Dios recua mbuchecha uu je ra. Cuadrado tuchi que Dios 
recua ra. Eoco que 2,200 kilómetros ra. Eicoi que 2,200 kilómetros 
no nda. Ibate quitinda abe que 2,200 kilómetros no nda. !7 Angel que 

muralla abe mbuchecha ra. Sesenta y cuatro metros que eicoi ra. Sá mbia 
riqui mbae mo mbuchecha no. Ei sí que ángel muralla mbuchecha no nda. 
18Oro ao ji rei sucha cuasu. Eibera tuchi que ra. Muralla rei sita ao ji. 
Jaspe ao ji. Aba queteamba tuchi rei jaspe. 19Sita cuasu chi quia muralla 
irá nae, üqui aró ngue sita ñeté nininya chiichi ja ra. Embarósa chó ngue 
tiqui nde. Jaspe mbitee ji rane ngue ra. Zafiro mbitee ji que chi jaspe 
arð cote ra. Agata mbitee ji que chi cote ra. Esmeralda abe no. 20 Onice. 
Cornalina. Cristólito. Berilo. Topacio. Crisoprasa. Jacinto. Amatista. Üqui 
ja sita ñeté nininya que chi ja ja sita cuasu aró nda. 21 Eiquesa riquisá jate 
que perla ao ji chi ra. Perla mii mii ja que chi eiquesa riquisá nda. Oro ao 
ji que calle mbite renda ra. Oro ao ji achó ngue ra. 

22Dios chuchua templo mo eáte que huee ra. Mbia quiatu que ñee 
mbei quia Dios je mangue chooñoa nda. Jesucristo abe je. 23 Tenda eáte 
abe que eriqui Dios récuaa seje cuu ra. Nyasi eáte abe que seje cuu ra. 
Dios nininya ae chó ngue mbae tesae ja quia ra. Jesucristo nininya abe 
no. 24Dios nininya ra uquiato tesae ja ino huee. Mangue choofioa jenda 
ja. Mbia rerecua ra ñee turá turá ja Dios recua rii cote. 25Dios recua 
chiquesa tarô iriá mbei rae. Itondaru eá mbei ra huee. 26 Mbia mangue 
chooñoa jenda ja ra ñee turá turá Dios recua rii. Mbae turá ja ra chi 
huee. 27Mbia icuá nda iqueà mbei huee. Mbia mbiiri irisa abe ra ique eá 
mbei huee no. Ae embae nombre mbesa ji Jesucristo mba e libro rese nae, 
üiqui achó ño nda ique Dios récuaa. 
2 2 1 Angel que ama mo abe teacuquia seje cuu no nda. Mbia mingo 

beisa que aque ama nda. Ama ndiibera tuchi que ra. Dios mbae 

que aque ama nda. Jesucristo mbae abe no. Sucha tubiriã ite ri ngue 
iâcuã irátá mo fii nda. 2Ama nimia nguiti ja que ira ñi nda. Mbia mingo 
beisa que üqui ira ra. Üqui ngue ia beite quia doce veces en el año nda. 
Nyasi mbuchecha quiatu bei que eriqui ia ia bei ra. Üqui iraro que mbia 
chumumbara mbucheró cheró tuchi quia ra. 3Mbia rasi eá mbei ra huee 
cote. Dios ra siqui tuchi huee. Jesucristo rese. Cordero, i equia ee. Erimba 
ra fiee turá mbei quia ee huee. ^Mae mae ja ra Dios ruba rese. Dios mbae 
nombre mbesa ji ra equereco nguba rese ja ja. SItondaru eá mbei ra huee. 
Tenda aroneate huee. Tata abe aroneate huee no. Dios nininya ae chó nda 
mbae tesae ja hui nguiã huee. Ererecua turã tuchi ra Dios quiato ja huee. 


Achite Jesús ñi tu a cote 


6 Angel que fiee seje ra: —Acheé ñooño eà fio nguiá co. Ae rii aico fiee 
nae, (qui nda Dios saá ja. Sá Dios ucheé mbuchecuasa mondo mbia je 
cose no. Ei si que sembu namo no nda. Ae ra nyecua namo jiri nae, úqui 
ndeacuquia sacuá mbia je chó ngue sembu nguiá. 7“Se ra achu jei”, i que 
Jesús ra, i que ángel ñee seje ra. Ae ra à mumba eá Dios cheé mbesa ji 
nae, (qui ia tuchi rae. 

8Se rei Juan. À ndese que amae nda. À ngue achandu no nda. Aque 
ángel à teacuquia quia seje nae, aque jii que acoi rei senia ndese ra. 
Adorar i sacuá ee. 9 Nee ngue seje ra. —iAdorar erechi nda seje jé! Dios 
mii je chó adorar ere. Dios rimba chó se re. Nde rã sí. Ndequiato rã sí. Ae 
Dios cheé mbuchecua checua quia nae, üqui na si. Ae à mbesa ji mumba 
eáte quia nae, üqui na sí, i que ángel fiee seje ra. 

10 Angel que ñee si seje no nda: —Ae erembesa co libro nae, tiqui nda 
erembuchecuayá cuayáchí mbia si jé. Eteaquiatu ee. Ae rii erembesa nae, 
achite eñi tu a cote. 11$à mbia icuá mbae icuá naa naa ño na. Ae siqui 
quia mbae rondei rese nae, sã eriqui rã erese. Ae siqui quia mbae turã 
ndese nae, siqui i i tuchi ra mbae turá ndese. Ae siqui Dios rese nae, siqui 
i i tuchi ra erese cote, i que ángel seje ra. 

12 Jesús que ñee nda: —Achu jei ra se. Ae mbae turá saá saá nguia 
nae, üqui je ra mbae turá aru. Echisaá na sí. 13Co aico beite querabe co. 
Mbae eá mose que aico se rane nyii ra. Mbae ua ja mose abe ra aico bei 
querabe no, i que Jesús ra. 

14 Ae echiá irei ji Jesús ruqui je nae, úqui ia bei ra eriqui. Eirao ituquia 
jí na ndei echiã irei jí. Üqui nda ique Dios récuaa. Siqui turá mbei ra 
equia huee. 15Dios quiatoá nda iqueã huee Dios récuaa. Ae brujería saá 
saá nguia nae. Ae siqui chooñote quia cuña mo ndese nae. Ae mbia iquia 
nae. Ae siqui quia dios mbuae rese nae. Idolo rese nae. Ae mbia mbiiri iri 
nguia nae. Üqui mo nda iqueá tuchi Dios récuaa. 

16 Jesús que ñee nda: —Angel serimba que amondo ra. À nenei nenei 
sacuá iglesias ja je. David i chó se re. David nducucha chó se no nde. 
Nyasitata nininya rã fio se re, i que Jesús ra. 

17 Espíritu Turá ndiqui *quiatuchu" i co. Jesús ninisirá abe riqui 
“quiatuchu” i co no. Sá secheé andusa abe “quiatuchu” i. Emo isei mose, 
sã ecuaé i mbei Jesús mbae. I mbia mingo beisa ra Jesús mondo ee. 
Embei mose, siqui bei rae. —Mbae embu i ribishoró seje, i eá nda Jesüs 
ee. 

18 Ae à fiandu quia Dios cheé co libro resenda nae, üqui je tacheé tuchi: 
Emo co libro resenda mbiró mose emo fiee je, Dio s ra liqui mbasi tuchi. 
Ae mbae rasi chi ja co libro rese a nae, tiqui nda esaá ja tuchi. 19“Dios 
cheé eá ño co re", i mose co libro resenda je, üqui abe ra Dios mbasi 
tuchi. Üqui nda Dios mingo bei eá nguécuaa. 

20 Jesucristo cheé ño à nde: —Achu jei ra se, i equia co. Amén. Echu 
cote, Jesucristo. 

21 Jesucristo rei nandererecua. Sá uturá mondo tuchi jéje. Amén. 

El Templo en el tiempo de Jesucristo 

